
HORVÁTH ISTVÁN: 


Politikai. intézményrendszer — 
szocialista demokrácia 


A politikai intézményrendszer továbbfejlesztése hazánk gazdasági felzárkózásának, a 
társadalmi előrehaladás meggyorsításának, a szocializmus megújításának fontos feltéte- 
le. E téma gyakran szerepel elméleti-politikai jellegű írásokban, beszédekben és egyéb 
megnyilatkozásokban, melyek végső soron a politikai rendszer egészét is értékelik, 
amikor véleményt mondanak a párt- és a kormányzati szervek tevékenységéről, a társa- 
dalmi szervek munkájáról vagy a demokrácia tényleges érvényesüléséről. 

. A politikai rendszerrel kapcsolatos, gyakran szélsőséges álláspontok — némi nagyvona- 
lúsággal — két vélemény felidézésével jellemezhetők. Az egyik álláspont szerint politikai 
mechanizmusunk alapvetően kiépült, ezért most nem további változtatásokat, hanem 
elsősorban a tartalmas működtetést kell biztosítani; a demokratikus fórumok nagy 
számának egyébként is következménye, hogy az érdemi munka helyett túl sokat vitatko- 
zunk. Ez az oka többek között annak, hogy a gazdasági feladatok megoldása késedelmet 
szenved. A másik, ezzel ellentétes felfogás úgy hangzik, hogy politikai rendszerünk 
megmerevedett, nem követte a gazdaságirányításban végbement reformokat; számos 
intézmény látszattevékenységet folytat, s az érdekérvényesítés korlátozott volta már-már 
összeomlással fenyegeti a társadalmi konszenzust, s ha ezen nem változtatunk, folyama- 
tos politikai feszültségekkel kell számolnunk. 

Azt gondolom azonban, hogy a fejlesztés helyes irányainak megtalálásához e végletek- 
től mentesen kell értékelnünk a politikai intézményrendszer mai helyzetét. Nem hagyha- 
tó figyelmen kívül az a történelmi út sem, amelynek során jelenlegi tartalma és formája 
kialakult. A létező szocializmus - s benne a politikai intézményrendszer — az új társadal- 
mi formáció szempontjából közismerten nem ideális körülmények között, hanem a vele 
szemben álló nemzetközi erők tevékenysége közepette alakult ki. Eddigi utunkat végigkí- 
sérték azok a hibák is, melyek miatt a szocializmusban is ható objektív társadalmi-gazda- 
sági törvényszerűségek és a nemzeti sajátosságok háttérbe szorultak. Tévedésnek bizo- 
nyult az a hiedelem is, amely a társadalmi és termelési viszonyok gyökeres átformálását, 
a kapitalizmusból a szocializmusba való átmenet egész időszakát a szükségesnél rövi- 
debbnek tekintette. 

A szélsőségektől való tartózkodásra int az is, hogy a politikai rendszer kapcsán végső 
soron a szocializmus hatalmi struktúrájáról, a politika társadalmi bázisáról, legitimáció- 
járól van szó. E kérdésekhez csakis felelősen, a társadalmi folyamatok objektív elemzésé- 
vel s nem utolsósorban politikai tisztességgel közelíthetünk. Mind a helyzetértékelésnek, 
mind a javaslatoknak tekintettel kell lenniük arra, hogy egy-egy szervezeti-intézményi 
változtatás nem lehet szubjektív szándékok öncélú kifejezése. Konkrét elemző munkával 
részletesen kell vizsgálnunk, hogy a politikai intézményrendszer korszerűsítésével várha- 
tóan kik előtt bővül vagy szűkül az érdekérvényesítési lehetőség, milyen társadalmi 
csoportok kerülnek előnyösebb vagy hátrányosabb helyzetbe, milyen társadalmi reak- 
ciók várhatók, milyen fokú az érintett közeg befogadó képessége stb. Az ilyen és ehhez 

hasonló kérdésekre adott válaszok nélkül a javaslatok elvont teóriák maradnak, amelyek 
esetleges jó szándékuk ellenére sem képesek arra, hogy a társadalmi fejlődés objektív 
" szükséglete által megkívánt folyamatok elindítójává váljanak. 


Ezeket előrebocsátva, tisztázható, hogy szükséges-e a társadalmi fejlődés jelenlegi szaka- 
szában a politikai rendszer továbbfejlesztésével, vagy akár reformjával foglalkozni? 
Feltehetjük a kérdést úgy is — ahogyan ma sokan teszik -, hogy valóban elmaradt-e a 
politikai intézményrendszer struktúrája és működése a követelményektől, másképpen 
szólva, van-e eltérés a politikai és gazdasági irányítás rendszere között. 

A MSZMP-nek az a törekvése, hogy egy adott időszakban a társadalmi fejlődés döntő 
láncszemét ragadja meg - s ma kétségtelenül ilyen a gazdasági építőmunka -, nem jelenti, 
nem jelentheti, hogy a politika minden figyelmét csak egyetlen kérdésre összpontosítsa. 
A szocialista gazdaság intenzifikálásának nagy jelentőségű feladataival küzdve, a gazda- 
ság egyensúlytartó élénkítésére, szerkezeti átalakítására törekedve sem veszíthetjük szem 
elől a társadalomban megoldásra váró más fontos kérdéseket. 

Tapasztalataink egyébként is arról győztek meg bennünket, hogy a gazdaság oldaláról 
ért kihívásra társadalmi-politikai választ is kell adnunk. Az elmúlt harminc esztendőben 
igazolódott, hogy egy-egy országos méretű eszmecsere, a nagyobb nyilvánosság, az 
emberek újfajta állampolgári és termelői-tulajdonosi viszonyainak kialakítása, az átala- 
kuló államszervezet, azaz a politikai rendszer és a szocialista demokrácia továbbfejleszté- 
se több szempontból fontos eleme a gazdasági megújulásnak. A politikai intézményrend- 
szer a gazdasági eredetű társadalmi érdekkonfliktusok folyamatos közvetítésével segíthe- 
ti gazdasági döntéseink társadalmi hatásainak felismerését és mérlegelését. Ez különösen 
olyan időszakokban válik igazán jelentőssé, amikor egyes intézkedések kapcsán nem 
csupán az előnyöket, hanem a hátrányokat is vállalnunk kell, társadalmi feszültségek 
keletkezésével is számolva. Továbbá: a jobb gazdasági teljesítményhez szükséges érde- 
keltségi viszonyok sem hozhatók létre másként, csak ha megtaláljuk azokat a szabályo- 
zási, szervezeti és intézményi formákat, amelyek az ösztönzés, a gazdasági célokat 
szolgáló érdekeltség megteremtésével kényszerítenek is a hatékonyabb munkára. 

Arra a kérdésre tehát, hogy időszerű-e a politikai rendszer továbbfejlődése és fejleszté- 
se hazánkban, határozott igennel kell válaszolni. A válaszban természetesen az is benne 
foglaltatik, hogy politikai intézményrendszerünket mai állapotában nem tartjuk sem 
szervezeti, sem működési szempontból véglegesnek. A szükségletek és a lehetőségek, 
valamint hirdetett elveink és az eddig megvalósult gyakorlat nincs teljesen összhangban. 
Ezért állandóan napirenden lévő feladat — ma és a jövőben is — a demokratikus hatalom- 
gyakorlás új formáit, megoldásait keresni, átfogó társadalmi-politikai koncepció alapján 
a szocialista demokráciát fejleszteni. 

Az utóbbi harminc esztendő tényei politikai rendszerünk alakításának és alakulásának 
eddigi menetével kapcsolatban egyáltalán nem a változatlanságra utalnak. Az ellenforra- 
dalmat követő konszolidáció egész folyamata szilárd politikai stabilitást teremtett, és ez 
jelentős társadalomformáló kezdeményezések megvalósítását tette lehetővé. Kiemelke- 
dett ezek közül az alkotmányos rend, a szocialista törvényesség helyreállítása, az állam- 
polgárok védelmét szolgáló politikai és jogi garanciarendszer kiépítése, a szövetségi 
politika és annak szervezeti-intézményi kerete, a Hazafias Népfront mozgalmának meg- 
újítása. A további nagy, mélyreható átalakulásokat jelzi a mezőgazdaság nagyüzemi 
átszervezése, a gazdaság irányitási rendszerének reformja, a politikai intézményrendszer 
továbbfejlesztésének elméleti megalapozása és az egyes intézményeket érintő számos 
reformértékű változás. 

Felidézhető az az 1966-ban hozott állásfoglalás, amely új alapokra helyezte a szakszer- 
vezetek érdek védelmi és érdekképviseleti tevékenységét, elismerve az állami és szakszer- 

vezeti szervek közötti érdekellentétek lehetőségét, és azt, hogy ezek nyilvánosságra 
hozatalára is szükség van. A párt 1970-ben tartott X. kongresszusának közismerten 
központi témája volt az államélet és a szocialista demokrácia fejlesztése. A kongresszus 
megfogalmazta az alkotmányreform szükségességét, és felvázolta annak elvi irányát. 
A következő években dinamikus törvényhozási folyamat indult meg, amelynek eredmé- 
nyeként az alkotmány módosításán kívül új törvény született a tanácsokról, az ügyész- 
ségről és a bíróságokról, valamint a választásokról. E jogszabályokban a politikai 
rendszer egésze szempontjából is lényeges, a korábbiaktól koncepcionálisan is eltérő 
megközelítések fejeződtek ki. Így például a tanácsok népképviseleti-önkormányzati és 
államigazgatási jellegének kiemelése következtében növekedett a központi és a helyi- 
területi szervek közötti munkamegosztásban a tanácsi szervek önállósága. 

Választási rendszerünkben a közvetlen állampolgári jelölés révén megnyílt a több jelölt 
állításának lehetősége. Új módon fogalmazódott meg az állami szervek törvényességért 
viselt felelőssége. Erre az időszakra esett a mezőgazdasági termelőszövetkezetek érdek- 
képviseleti rendszerének kiépülése, ami a társadalmi részérdekek politikai-szervezeti 
képviseleti formái közül az egyik sikeres megoldásnak tekinthető. 

A nyolcvanas évek eleje, illetőleg napjaink ugyancsak a változások sokaságát mutat- 
ják. Ekkor, a járások megszüntetésével egyidejűleg erősödtek meg markánsan az alap- 
szintű, a városi és községi tanácsok önkormányzati vonásai. Nagy társadalmi visszhan- 
got váltott ki az országgyűlési képviselők és a tanácstagok választásának a politikai 
rendszer egésze szempontjából kiemelkedő jelentőségű módosítása, mindenekelőtt az 
általános többes jelölés rendszerének bevezetése. Az új választási rendszert — a még 
javítandó részletszabályok ellenére — a gyakorlat igazolta. Azáltal, hogy az új jelöltállítási 
eljárásban és a szavazáskor a jelöltek közül valóban választani kellett, élénkebb lett a 
vitaszellem, fokozódott az aktivitás; ezek együttesen nagyobb állampolgári érdeklődést 
és érdekeltséget teremtettek. A vállalati tanácsok létrehozása, a kormány és a minisztéri- 
umok, a központi államigazgatási szervek körében és feladataiban bekövetkezett módo- 
sulások, a jogalkotásban való társadalmi részvétel szorgalmazása, mind fontos elemei e 
folyamatnak, még ha ez utóbbi területen nem is mindig sikerült megtalálnunk a legjobb 
részvételi formákat. 

Mindezzel egy időben a párt szervezete és munkastílusa is fejlődött, új formák jöttek 
létre, és átalakult a társadalmi szervezetek egy részének - a szakszervezetek, a KISZ és 
a Hazafias Népfront -— belső struktúrája, munkamódszere is. 

E rövidre szabott összegező áttekintés is jelzi, hogy politikai intézményeinkre az elmúlt 
években éppen hogy nem a megmerevedés, hanem a jelentős léptékű változások voltak 
a jellemzők. Mindez azt a politikai törekvést tükrözi, hogy a politikai rendszer átgondol- 
tan illeszkedjék a társadalmi-gazdasági fejlődés folyamatába, és a változások révén maga 
is segítse a politikai-gazdasági-ideológiai területek megújulását. 

Politikai mechanizmusunk elmúlt három évtizedbeli változásai lehetővé teszik néhány, 
a jövőben is megszívlelendő s a hazai viszonyainkra általánosíthatónak látszó következ- 
tetés levonását. 

A tapasztalatok azt mutatják, hogy a társadalmi-gazdasági változások rövidebb- 
hosszabb idő után módosulásokat idéznek elő a politikai rendszerben is. Mi volt a 
változások iránya? A politikai rendszer korszerűsítésekor az érdek- és felelősségi viszo- 
nyok áttekinthetőbbé tétele, az egyéni és kollektív öntevékenység, önállóság erősítése 
révén a szocialista demokrácia mint társadalmi hajtóerő kibontakoztatása volt a cél. 
Nem egyszerűen racionalizálni, javítgatni akartuk a politikai intézményeket, hanem új 
minőségű viszonyokat kívántunk kialakítani. S ha ez még nem is sikerült minden 
területen, meggyőződésünk, hogy a nagyobb társadalmi nyilvánosság, a hatékony érdek- 
képviselet, a különböző vélemények nyílt összevetése, a jobbító szándékú, de eltérő 
nézetek nagyobb tolerálása nem gyengíti, hanem szilárdítja rendszerünket. Ezek fontos 
tényezők a szocialista társadalmi egység folyamatos fenntartásában és erősítésében. 

Bebizonyosodott továbbá az is, hogy a szocialista demokrácia fejlesztésében, a társadal- 
mi aktivitás kibontakoztatásában a helyes és megújuló szervezeti kereteknek, formák- 
nak, a demokratikus eljárásmódoknak, módszereknek is fontos szerepük van. 

A politikai rendszer jövőbeli fejlesztése szempontjából is tanulság, hogy az új megoldá- 
sok csíráit az átfogó alkalmazás előtt a gyakorlatban érleltük, s általában a fokozatos 
bevezetés elvét alkalmaztuk. Meggyőződésünk ugyanis, hogy a társadalom hatalmi 
struktúrájának stabilitása — ha úgy tetszik -, megfelelő politikai háttér nélkül nem 
tervezhetünk semmiféle társadalmi, gazdasági, politikai intézményi változtatást. Erre 
intenek bennünket a szocializmus építésének eddigi története során tapasztalt megráz- 
kódtatások, a nemzetközi politikai és gazdasági erőviszonyok, valamint gazdaságunk 
teljesítőképességének határai is. Természetesen tisztában kell lennünk azzal, hogy a 
politikai mechanizmusnak, természetéből eredően, egyszerre kell szolgálnia a meglévő 
állapotok védelmét és ezek folyamatos, állandó meghaladását, egyidejűleg biztosítva a 
stabilitást és a megújulást. Ezért, mozdulatlan állandósága és felelőtlen változtatgatása 
egyaránt veszélyeket rejt magában, hiszen a stabilitás egyoldalú védelmezése kétségtelenül 
fékezője lehet a szükséges megújulásnak, a meg nem érlelt újítások pedig a kívánatos 
biztonságot és hatalmi erőt gyengíthetik. Az effajta szélsőségeket az elmúlt három 
évtizedben sikerült elkerülnünk. Ennek alapján joggal bízhatunk abban, hogy a politikai 
rendszer stabilitásához füződő érdekeket intézményeink folyamatos megújításával együtt 
a jövőben is képesek leszünk érvényesíteni. 

Az eddigiekből az is kitűnik, hogy politikai rendszerünk működésével, szervezeti 
struktúrájával, tehát ezek mostani állapotával távolról sem lehetünk elégedettek; valljuk 
hogy az sok vonatkozásban megújításra szorul. Eddig még számos kérdésre nem adtunk 
választ, és olyan problémák is léteznek, amelyeket még kutatunk, de jelenleg nem 
ismerjük a megfelelő megoldást. A jelenlegi helyzetet tehát nem idealizáljuk, nem tartjuk 
eszményi állapotnak, de az előbbiekből következően a szocialista társadalom építésének 
magyarországi gyakorlatában nem a politikai intézményrendszerbe való drasztikus be- 
avatkozást vagy az egyetlen nagy, átfogó , reformhatározattal" való megújítást tűztük 
napirendre. Ehelyett széles körű megalapozott elemzömunka alapján alakítjuk a fejlesz- 
tés koncepcióját, és megújuló szocialista értékeinken alapuló, reformértékű változtatá- 
sokkal folyamatosan tovább fejlesztjük politikai intézményeinket. 

Az elmúlt évek hasznos tapasztalatai közé sorolhatjuk azt is, hogy a szocialista 
demokrácia és a politikai mechanizmus továbbfejlesztése során értékesnek bizonyultak 
a gyakorlatban esetenként spontán induló kezdeményezések, a lakosság öntevékeny, 
alulról jövő szerveződési formái. Ezek hasznosítása teljes összhangban van a marxizmus 
klasszikusainak felfogásával, akik — mint tudjuk - sohasem kísérelték meg elvont speku- 
lációk alapján megálmodni, milyen lesz a jövő, s az új társadalommal kapcsolatban nem 
hagytak ránk kész recepteket. Elméleti örökségük számunkra nem dogma, hanem útmu- 
tató a cselekvéshez. Maximálisan védjük hagvatékuk szellemét, de éppen annak végső 
rendeltetése érvényesítéséhez múlhatatlanul szükség van az alkotó, újító szellemű alapál- 
lásra az új kérdések megoldásában. Tehát csakis a marxista-leninista elmélet és módszer- 
tan bázisán nyugvó tudományos vizsgálatok, következtetések, valamint a szocialista 
valóságunk talajában fogant, a gyakorlatban sokszor ellentmondások közepette kikris- 
tályosodó megoldások együttese hozhatja meg a kívánt eredményt. 

Miközben a jövő útjait keressük, szem előtt tartjuk, hogy a polgári társadalom 
politikai mechanizmusa nem lehet követendő példa számunkra. Igaz, a polgári állami- 
politikai berendezkedést ma már nem tarjuk kizárólagosan a tömegek manipulálását 
szolgáló eszköznek, annál is inkább, mert jelenlegi formáin és működésén a munkásmoz- 
galom hatása is felismerhető. Mégis azt kell mondanunk, hogy politikai mechanizmu- 
sunk - gazdálkodásunk rendszeréhez hasonlóan -— nem épülhet egy másfajta társadalmi 
formáció értékrendjére; társadalmunk demokratizmusának fogyatékosságait nem lehet 
a polgári demokratizmus receptje alapján gyógyitant. 

Összefoglalva tehát azt mondhatjuk: a politikai rendszer fejlesztésének eddig alapvető 
iránya, azaz szocialista elvi alapokon nyugvó, de eltérő érdekek érvényesítési lehetőségei- 
nek támogatása mellett a társadalom egységének, közös cselekvésének fenntartása és 
erősítése eredményesnek bizonyult. Bevált a fejlesztés taktikája is, nevezetesen, hogy 
folyamatosan, de lehetőleg nagy megrázkódtatások elkerülésével fokozatosan korszerű- 
sítsük a politikai mechanizmust. A folyamatokban egyszerre kell jelen lennie a központi, 
hierarchikus és a különböző érdekek szerint alulról is építkező elemeknek. E fejlesztő 
munka feltételezi a párt irányító szerepét, s általa a tudatos társadalomépítés kezdemé- 
nyezéseit. A párt ezért nem hiányozhat ebből a folyamatból úgy sem mint a változások 
politikai bázisát adó mozgalom, s úgy sem mint szervezet, amely a politikai rendszer 
változásával együtt maga is változik. 


A politikai intézmények további korszerűsítésének alapvető kérdése, hogy a Magyar 
Szocialista Munkáspárt, a társadalom vezető erejeként, hogyan tesz eleget politikai 
rendszerbeli funkciójának. A magyar nép elfogadja és támogatja a munkásosztálynak 
a szocializmus építésére vonatkozó stratégiai célját, melyet a párt a munkásosztály 
forradalmi élcsapataként és egyben a dolgozó nép pártjaként dolgoz ki, s szervezi annak 
megvalósítását. Mindezekből következően a politikai rendszer alapja nem módosulhát 
abban az értelemben, hogy a párt a jövőben is megtartja politikai hegemóniáját, döntési 
és érdekintegráló centrum szerepét; rajta kívül más politikai szervezet hatalmi központtá 
válása a politikai rendszer jellegét módosítaná. 

A pártnak ugyanakkor alkalmazkodnia kell a társadalom változásaihoz is. Ismeretes, 
hogy hazánkban például egyrészt erős közeledés tapasztalható a munkásosztály, a 
parasztság és az értelmiség között, másrészt az egyes osztályokon, rétegeken belül 
jelentős differenciáltság mutatkozik. A társadalmi csoportok, rétegek érdekei ezért csak 
bonyolult folyamatok és sok csatorna közvetítésével jelenhetnek meg a társadalom 
alapvető érdekmozgásaiban. Ilyen körülmények között az általános osztálymegközelítés 
mellett a párt tevékenységében is nagyobb hangsúlyt kell kapnia az érdekviszonyok 
differenciáltságának. A párt a politikai integráló központ funkcióját ezért csak akkor 
képes eredményesen betölteni, ha a politikai intézményrendszer többi összetevője a maga 
sajátos rendeltetésének megfelelően működik. Szoros kölcsönhatás van tehát a párt 
társadalmi vezető szerepének érvényesülése és a politikai mechanizmus egész rendszeré- 
nek hatékonysága között. Ezért a párt maga is érdekelt a politikai intézményrendszer 
továbbfejlesztésében. 

A párttagságnak a párt politikája melletti kiállása, a döntéshozatalban és a végrehaj- 
tásban való következetes részvétele döntő feltétele a kitűzött politikai célok megvalósítá- 
sának és az egész társadalom egységének. Nem tekinthetjük véletlennek, hogy ellenfele- 
ink támadásai a történelem folyamán elsősorban a pártegység megbontására irányultak. 
Az egység megteremtésének és folyamatos fenntartásának elsődleges, tartalmi feltétele 
a politika által kitűzött célok helyessége. A tapasztalatok azonban azt mutatják, hogy 
a társadalom objektív szükségleteinek leginkább megfelelő politika sem képes önmagá- 
ban az egységet megteremteni. Szükség van olyan mechanizmusok kialakítására, ame- 
lyek mai körülményeink között képesek létrehozni az egység és a vita egészséges dialekti- 
káját a párton belül. 

Nyilvánvaló, hogy egy közel kilencszázezres tömegpártban — amivé pártunk az elmúlt 
évtizedekben fejlődött — a demokratikus centralizmus kérdése másként vetődik fel, mint 
mondjuk a népi demokratikus forradalom időszakában. Ezzel összefüggésben is végig- 
gondolandó, hogy milyen hatása lehet a pártirányításra, a párt szervezeti és cselekvési 
egységére az egyes állami, társadalmi és gazdálkodó szervek növekvő önállósága, önkor- 
mányzati vonásaik erősödése. Az elmúlt évi népképviseleti választások, valamint a 

vállalati önkormányzati szervek kialakításának tanulságai szerint e területeken sok a 
bizonytalanság mind a pártszervekben, mind az egyes párttagokban, ezért e probléma 
elmélyült elemzésére van szükség. Ebben az összefüggésben is döntő, hogy miként alakul 
a párt belső demokráciája. A párttagok ugyanis a népképviseleti testületekben, társadal- 
mi szervezetekben és minden más közéleti fórumon olyan értékeket hordoznak, olyan 
vitakészséget tanúsítanak, amilyeneket a pártban elsajátítottak. 

Visszatérő probléma továbbá: az egyes állami, társadalmi és más szervezetekbe válasz- 
tott kommunisták széles körben igénylik, hogy az irányító pártszervek jobban támasz- 
kodjanak rájuk az adott szervvel kapcsolatos határozataik kidolgozásában. Részvételük 
ne szorítkozzék az öket kívülről érő döntések végrehajtására, a kommunista csoportok 
kapjanak érdemi feladatokat, s egyáltalán, párttag mivoltuk ne maradjon háttérben. 
Ezek az észrevételek akkor is jogosak, ha kiérlelt, mai viszonyoknak megfelelő, konkrét 
megoldási javaslataink még nincsenek. Azt azonban látnunk kell, hogy az útkereső 
variánsok, javaslatok nem vezethetnek a párttagok és a pártonkívüliek elkülönüléséhez. 

Ugy véljük, a pártirányítással kapcsolatban ilyen és hasonló kérdésekre kell megfelelő 
válaszokat találnunk, s nem fogadhatjuk el a pusztán negatív, korlátozó megközelítése- 
ket, melyek csak azt vetik fel, hogy , mitől tartózkodjék", mit , ne csináljon", honnan 
, VOnuljon vissza" a párt. A változó körülményekhez és követelményekhez tehát igazod- 
nia kell a pártnak is. Felelősebb elhatárolásra és jobb összhangra van szükség a párt-, 
az állami és a társadalmi szervezetek tevékenységében. A Központi Bizottság éppen ezzel 
az igénnyel döntött A párt vezető szerepe érvényesülése társadalmunkban című téma 
tárgyalásának előkészítéséről. 

Alkotmányos rendünk, hazánk, vívmányaink védelmében, a gazdaság és a kultúra 
irányításában, szervezésében fontos és nélkülözhetetlen szerepet tölt be a szocialista 
állam. Elutasítjuk azokat a véleményeket, amelyek minden bajunk egyedüli és kizáróla- 
gos okát az állam túlsúlyosnak mondott társadalmi és főleg gazdasági szerepvállalásában 
keresik. E felfogások egyoldalúsága abban fejeződik ki, hogy feltétel nélkül előnyben 
részesítik a , nem államit" az államival szemben. Míg az előbbit eleve pozitív elemek 
hordozójának tekintik, addig mindent, ami állami, eleve bürokratikusnak minősítenek, 
és egyfajta parttalan önszerveződést állítanak szembe az állam szervező erejével, az 
államapparátus szakértelmével, konfliktusoldó képességével. 

Nem vitatható természetesen, hogy az általános decentralizáció, a társadalom külön- 
böző kollektíváinak fokozódó önállósága, a szocialista önigazgatás kibontakozása idő- 
szakában az állam funkciója, a társadalom életébe való beavatkozásának mértéke és 
módja is változik. E tevékenység és funkció szükségképpen más lesz, mint egy olyan 
időszakban, amikor lényegében az államot, illetve az igazgatási eszközöket tekintették 
az egyedüli hatékony társadalomszervező erőnek, és ennek megfelelően alakították az 
állampolgárok és az állam viszonyát is. 

Ahogy haladunk előre a gazdaságirányítás korszerűsítésében, ahogy mind egyértel- 
műbben látszanak az áru-, pénz- és piaci viszonyok fokozottabb alkalmazásának előnyei 
és hátrányai, úgy kell háttérbe szorulniuk az állam társadalmi rendeltetését illető egyol- 
dalú megközelítéseknek. A szocialista demokrácia és a politikai rendszer fejlesztésének 
egyik kulcskérdése éppen az, hogy az állam funkcióit, társadalmi szerepvállalásának 
mértékét és módját. s föleg a társadalomnak való alávetettségét -— vagy ahogy gyakrab- 
ban kifejezzük, társadalmi ellenőrzöttségét — a megváltozott körülményekhez igazítsuk. 
Mindjárt hozzá kell tenni, hogy mindezt megint csak konkrétan, az egyes társadalmi 
szférákra és meghatározott állami szervekre vonatkozóan, s nem általában lehet elvé- 
gezni. 

Ebben az összefüggésben indokolt tisztázni többek között az állam és az önkormány- 
zatiság összefüggéseit. Manapság sok mindent minősítünk önkormányzatnak, illetve. 
önkormányzati jellegűnek, legyen az helyi vagy megyei tanács, termelővállalat, szövetke- 
zet. kulturális egyesület stb. Eppen e sokféleség miatt joggal feltételezhető: az egymástól 

sok tekintetben eltérő funkciójú, rendeltetésű szervezeteknek, tevékenységeknek nem 
lehet azonos az államhoz való viszonya, azaz az önkormányzat tartalma az azonosságok 
mellett feltehetően különbségeket is takar. 

Egyáltalán, vizsgálandó az is, hogy a mi társadalmi viszonyaink között is csak az 
államhoz képest jelenhet-e meg az önkormányzat gondolata, s ha igen, hogyan alakul 
az állam felelőssége mindazokért a viszonyokért, amelyek alakítása az önkormányzatok 
feladatkörébe tartozik. Annyi már most is megállapítható, hogy nehezen képzelhető el 
olyan , munkamegosztás", miszerint az állam, vagyis a közössség gondoskodik az önkor- 
mányzat kellő anyagi ellátásáról, s azt követően már csak a beavatkozástól való tartóz- 
kodás a , feladata". Indokolt azonban, hogy saját ügyeikben növekedjék az állampolgári 
közösségek öntevékenysége, önállósága, és vele együtt felelőssége is. Egyaránt fel kell 
lépnünk az ún. állami paternalizmus és a mindent , felülről" váró szemlélet, valamint az 
önállósággal, a különbözőséggel szembeni bizalmatlanság ellen. Mindezt olyan szerveze- 
ti mechanizmusok biztosítják, amelyekben helye van az állami eszközök alkalmazásának 
és az állampolgári kezdeményezéseknek, a központi állami irányításnak és a helyi öntevé- 
kenységnhek. I 

Ami az államszervezet társadalmi ellenőrzöttségét illeti, jelenlegi viszonyaink között 
a legfontosabb feladat a népképviseleti testületek alkotmányos jogköre és a valóságban 
betöltött szerepe közötti összhang biztosítása mind központi, mind helyi szinteken. Az 
Országgyűlésnek és a tanácsoknak még inkább a nyílt politizálás legfontosabb állami 
fórumaivá kell válniok. Ennek révén létrejöhet a kellő egyensúly a népképviseleti testüle- 
tek, valamint az államigazgatás között, s oldódhat az e kapcsolatot ma még jellemző 
apparátusi túlsúly. A módosított választási rendszer jó alapokat teremtett az érdemibb 
népképviseleti tevékenységhez. A választások és a népképviseleti testületek működésének 
eddigi tapasztalatai indokolttá teszik, hogy gondolkozzunk a választási rendszer intéz- 
ményeinek további csiszolásán, s a választásokkal kapcsolatos politikai munkában érvé- 
nyesítsük a tanulságokat. 

Az államélet demokratizmusának kulcskérdése az állami munka társadalmi nyilvános- 
ságának növelése is. Az elmúlt években ezen a téren előbbre léptünk, de a kialakult 
helyzettel változatlanul nem lehetünk elégedettek. A lakosság, illetve az érintett közössé- 
gek gyakran csak a megszületett döntésekről kapnak tájékoztatást — ami nem lebecsülen- 
dő dolog -, elmarad viszont a döntések mögötti megfontolások, a lehetőségek közötti 
választás indokainak ismertetése. Ha ezen sikerül változtatnunk, az többoldalú előnyt 
ígér. Egyrészt növekedhetne az emberek beavatottsági érzete, ami a társadalmi célokkal 
való azonosulás tudatát erősítené, másrészt a döntést hozó szerveket egy-egy állásfogla- 
lás alaposabb előkészítésére ösztönözné. A szocialista demokrácia fejlesztésében a köz- 
vetlen és a közvetett (népképviseleti) formák végletes szembeállításának nincs létjogo- 
sultsága, közöttük nincsenek merev válaszfalak. Az athéni demokrácia szabad polgárai- 
nak cserépszavazására ugyan hiba volna romantikus utópiával visszatekinteni, de lehet 
és kell azon gondolkodni, hogy a közvetlen demokratikus formákat hogyan lehetne 
bátrabban alkalmazni. 

Az államélet fejlesztésének konkrét feladatai s a viszonylag közeli jövő teendői között 
tartjuk számon a kormányzati szervek közötti munkamegosztás, a döntési rendszer és 
szervezeti rend korszerűsítését. Elméleti és gyakorlati megfontolások alapján fenn kell 
tartani a Minisztertanács centrumszerepét a kormányzati munkában. A gazdaságirányí- 
tási rendszer, valamint a szocialista demokrácia továbbfejlesztésével összefüggésben 
lehetővé és szükségessé vált, hogy a gazdaság, a kultúra, a szociálpolitika, a sport, a 
tanácsok irányításában a kormány, a kormány bizottságai, az egyes központi ágazati és. 
funkcionális szervek közötti munkamegosztás, hatáskör és felelősség az új követelmé- 
nyekhez igazodjék. : 

A központi szervek és a tanácsok közötti munkamegosztás az elmúlt években - amint 
arra utaltunk -— számottevően átrendeződött. A tanácsi gazdálkodás ez évben kialakult 

új rendje — a szűkös források ellenére is — tovább növelte a tanácsok önállóságát. 
A járások megszüntetése, a terület- és településfejlesztés javított koncepciója azt célozza, 
hogy a tanácsrendszeren belül csökkenjen a megyék lassan már egészségtelenné vált 
dominanciája, s a hangsúly a közigazgatás természetes színtereire, a városokra és a 
községekre tevődjék át. Mindezzel azonban nem tekinthetjük lezártnak a tanácsi önálló- 
ság növelését. Az utóbbi évek tapasztalataiból az is látszik, hogy — mint minden szerkeze- 
ti átalakulás - a tanácsi szervezeteket érintő összevonások, megszüntetések hibákkal is 
jártak. Ezért is folyamatos feladat államszervezetünkben a központi és a helyi, területi 
szervek közötti hatáskörmegosztás, az ágazati és a területi szerveződés, a tanácsok 
közötti horizontális kapcsolatok kérdéseinek korszerűsítése. A szocialista fejlődés által 
igazolt államszervezési elveinknek az felel meg, ha mindez úgy megy végbe, hogy a 
tanácsok az egységes államszervezet részeként gyakorolják valóságos politikai, gazdasá- 
gi, jogi garanciákkal védett önkormányzati jogaikat. 

A szocialista állam fejlesztésének alapvető követelménye tehát abban összegezhető, 
hogy erősítenünk kell az államszervezet demokratikus ellenőrzöttségét. E folyamat 
konkrét formát mindenekelőtt akkor ölthet, ha a népképviseleti testületek betöltik 
meghatározó szerepüket, s az államszervezetben növekszik a tanácsok önállósága. A tár- 
sadalom állami eszközökkel való irányításának ki kell egészülnie az alulról jövő öntevé- 
keny kezdeményezésekkel, az állam és az állampolgárok szervezeteinek nagyobb koope- 
ráló képességével és készségével. Ezzel párhuzamosan növelnünk kell az államapparátus 
felkészültségét, és alkalmasabbá kell tennünk a demokratikus hatások fogadására az 
állami akarat következetes végrehajtása során. 

A modern társadalmakban általában, így nálunk is, egyre nagyobb figyelem irányul 
a társadalom és az egyén, az állam és az egyén kapcsolatára. A szocialista forradalom 
következtében megteremtődik annak a lehetősége, hogy a szembenállást az együttműkö- 
dés, a kölcsönös egymásrautaltság váltsa fel. Ma már tudjuk, hogy e lehetőség valóra 
váltása meglehetősen hosszan tartó folyamat, amit egyszeri intézkedésekkel nem lehet 
megvalósítani. Fontos, hogy az egyén és a társadalom kapcsolatát közvetítő állam és az 
állampolgár viszonyában az osztály-összeütközések megszünése után, a fejlődés békés 
és kiegyensúlyozott időszakában ne az elkülönült közhatalmi jelleg legyen a meghatáro- 
zó. Ez nagyon tudatos társadalom- és államépítő tevékenységet kíván a társadalom 
vezető erejétől. 

Az állam és az állampolgár kapcsolatára vonatkozó elveink kialakításakor már régóta 
abból indulunk ki, hogy az új társadalom felépítésében az erőszak nem lehet a fő eszköz. 
Társadalomformáló céljainkat konszolidált viszonyok között olyan eszközök jobban 
szolgálják, mint például az érdekeltség és a felelősség érvényesítése, a demokratikus 
állampolgári, emberi jogok széles köre, ezek politikai, jogi és gazdasági garanciarendsze- 
rének kiépítése, az állampolgárok védelme az állami szervek túlkapásai ellen, a törvé- 
nyesség maradéktalan betartása az állam szervei és az állam polgárai által egyaránt. 

Társadalmunk lényegéhez tartozónak számítjuk azonban az állam és az állampolgár 
együttműködésének, kooperálásának elvét, a jogok és a kötelességek egységét is. Mosta- 
nában gyengült az állampolgári fegyelem, és az államapparátusban is bizonytalanság 
mutatkozik a normáinktól idegen magatartások megítélésében. Társadalmunkban egy 
sor, korábban kevesebb gondot okozó negatív jelenség tűnt fel, ami kapcsán való- 
ban szükség van arra, hogy az állam szervei és az állam alkalmazottai a törvényes 
előírásoknak mindenkivel szemben nagyobb eréllyel szerezzenek érvényt. 


u 
Pártunk XIII. kongresszusa olyan irányvonalat erősített meg, amely a szocialista 


demokrácia, a politikai rendszer fejlesztését nem taktikai kérdésnek és nem a szocializ- 
mus építése ilyen vagy olyan periodizálása függvényének tekinti, hanem fejlődésünk 

kulcsának, amely a szocializmus nemzetközi jelentőségű kérdése. Ezt mutatják, saját 
tapasztalataionkon túl, a szocialista országok többségében a közelmúltban lezajlott párt- 
kongresszusok, különösen az SZKP XXVII. kongresszusának tanulságai, amelyek egy 
átfogó, a politikai intézményekre is kiterjedő megújulási folyamat kibontakozásának 
elindítói. Nekünk is fontos társadalmi és politikai érdekünk fűződik ahhoz, hogy politi- 
kai intézményeinket hatékonyabbá tegyük, hogy a továbbfejlesztést szolgáló koncepcio- 
nális kutatásokat folytassuk, és olyan politikai döntéseket hozzunk, amelyek a megúju- 
lást ezen a terüléten is biztosítják. A sikeres munkálkodáshoz mindenekelőtt az ad 
alapot, hogy a magyar társadalom döntő többsége magáénak vallja a szocializmus 
építésének feladatait, és elfogadja a pártnak a hazai viszonyokra kidolgozott stratégiáját 
és taktikáját. Ez az a ,közös mező", ahol a különböző nézetek, vélemények, érdekek — 
jelképesen szólva — csatasorba állhatnak, s ahol minden, a népért, nemzetért tenni akaró 
emberrel párbeszédet folytathatunk. Politikai rendszerünk szükséges fejlesztésének reális 
lehetőségét is ez adja, s mivel e cikkben jelzett kérdések az elkövetkezendő időben a párt 
vezető testületei elé kerülnek, nem mondhatunk le arról, hogy a lehetőséget társadalmi 
cselekvésre változtassuk. 


Kohán György: Termés 


BOD PÉTER ÁKOS: 


Vállalati tervezés, stratégia, üzletpolitika 


Nem túl népszerű dolog manapság szóba hozni a stratégia és a távlati gondolkodás 
kérdését vállalati vezetők körében. Pedig négy-öt évvel ezelőtt a vállalati stratégia vagy 
a stratégiai tervezés ugyanolyan divatos fogalom és vitatéma volt, mint korábban az 
innováció vagy jelenleg a vállalkozás. Azt is mondhatnánk, hogy ma már más a szakmai 
divat, és — minden divatnál így van ez — a divatjamúlt dolgoknak nincs nagy ázsiója. De 
nem ez a helyzet; a vállalatok stratégiájának kérdése anélkül került le a napirendről, hogy 
megunhattuk volna, túljutottunk volna rajta. Sőt le se került erről a bizonyos szakmai 
napirendről; inkább újabb és nyomasztóbb gondok tolakodtak elébe. Így azután a távlati 
gondolkodás követelése (részben elvi szakmai körökben, részben a központi gazdaság- 
irányításban) a meg nem oldott feladatok miatt ingerültséget válthat ki az érintett 
vállalati vezetőkben. 

Ez az ingerültség, a szakmai frusztráció érezhető volt a hasonló témának szentelt 
legutóbbi közgazdasági vándorgyűlésen. A témaválasztást nyilvánvalóan az motiválta, 
hogy a népgazdasági tervezés menetéhez kötődve a legtöbb állami vállalatnál, szövetke- 
zetnél 1986 nyarán készültek el a középtávú tervek (amelyek időhorizontja jórészt 
egybeesik a népgazdaság VII. ötéves tervének ciklusával). S kevesebb szó esett a sikeres 
példákról, mint a gátló, nehezítő tényezőkről, és ezek között főként a központi gazdaság- 
irányítás szerepéről, felelősségéről. Indokolt tehát, hogy az előretekintő gazdálkodás és 
vállalatvezetés mai feltételeiről, lehetőségeiről vagy netán lehetetlenségéről elgondolkod- 
junk a vállalati tervezési gyakorlat megismerését segítő konzultációk és felmérések 
birtokában. ! 

Előbb azonban érdemes némi magyarázatot fűzni a címben használt fogalmak tartal- 
mának változásához. 


Stratégiát stratégiák helyett! 


Az 1968-as reformmal, az indirekt tervezési rendszer bevezetésével megszűnt az állami 
vállalat (szövetkezet) és az államigazgatás közötti korábbi tervezési kapcsolat. Addig a 
vállalat egy hierarchikus felépítésű intézményrendszer alsó szintje volt, így tervezését 
elkerülhetetlenül a felsőbb szintű tervezés menete, adatszükséglete, időtávja szabta meg. 
1968 után a népgazdasági tervezés főszabályként már nem a központi keretszámok 
vállalati szintre történő lebontásából, majd az így konkretizált és módosított vállalati 


1 Az OT Tervgazdasági Intézete 1986 nyarától 76 vállalatra és szövetkezetre kiterjedő mintán vizsgálja a 
középtávú vállalati tervezési tevékenységet az iparban és az építőiparban. A szerző vezetésével folyó munkában 
még Budavári László, Demeter Katalin, Mohai György és Nagy Zoltán vesz részt. A felmérés mintája az ipar 
esetében reprezentatívnak tekinthető: kis- és nagy állami vállalatot, leányvállalatot, szövetkezetet egyaránt tartal- 
maz. A mintában arányosan szerepel hazai piacra és exportra termelő szervezet. 

számok összegzéséből állította elő a termelési és forgalmi adatokat. A vállalati gazdálko- 
dás központjába elvileg a nyereségesség került, és ennek elő kellett volna segítenie a 
vállalat piaci, termelési lehetőségeire épülő saját tervezési gyakorlatának kialakulását. 

A valóságban azonban bebizonyosodott, hogy a nyereségen kivül sok más tényező 
- egyebek mellett a gazdaságirányitástól való függőség — 15 mozgatja a vállalati döntésho- 
zókat. Nem egyszerűen arról van szó, hogy a vállalati vezetők nem elég önállóak, vagy 
hogy még hat a korábbi szemlélet, fennmaradtak az állami és a vállalati vezetés közötti 
személyes kötődések stb. A gazdálkodás kemény realitásai 15 megkövetelik a vállalati 
vezetés felfelé orientálódását: a beruházási eszközök megszerzése, az államközi szerződé- 
sek kontingenseibe való bejutás, az ösztönzők odaítélése — mindezek a központi gazda- 
ságirányítás döntési jogkörébe tartoznak. Az átlagos helyzetű vállalat vezetése nemcsak 
hosszú távú vállalatfejlesztési elképzelést nem tudott önállóan kidolgozni, de még a folyó 
működés számos feltétele is túlvezetett a vállalati hatáskörön.? 

Egyúttal jogosan vetődött fel, hogy a teljesen , reformkonform", nyereségközpontú 
vállalati gazdálkodás időhorizontja túl rövid. A meghirdetett fő cél, az éves nyereség 
növelése önmagában nem sokat mond arról, hogy a szóban forgó vállalat a rendelkezésre 
álló erőforrásokkal valóban hatékonyan és ésszerűen gazdálkodik-e. Nemcsak elméleti- 
leg képzelhető el olyan helyzet, hogy a folyó nagy nyereség a jövő felélésére, a fejlesztés 
elhanyagolására vezethető vissza, hanem gyakorlati példák tanúskodnak erről. Ezért a 
gazdaságirányító szervek azt kezdeményezték, hogy valamennyi vállalatnak, szövetke- 
zetnek legyen rövid és középtávú terve. 

Az elvileg vállalati , belügynek" elgondolt tervkészítés így rövid átmeneti időszak után 
törvényszintű intézményesülésen esett át. A népgazdasági tervezésről szóló, 1972. évi VII. 
törvény tervkészítési kötelezettséget írt elő, ám tartalmi kérdésekben - az állami eszkö- 
zök igénybevételét, az államközi szerződések által érintett ügyeket és a honvédelmi 
érdekeket leszámítva — a vállalati vezetés kezébe helyezte a döntés jogát. A vállalatok 
egy-egy részénél a vállalati vezetés megfelelő eszközéül szolgáló tervezési gyakorlat 
alakult ki. Nagyobb részénél viszont — különféle kutatóintézeti és irányítóhatósági 
felmérések tanúsága szerint -— a vállalati tervezés menete szolgai módon követte a 
népgazdasági tervezés éves és ötéves ciklusát, és maga a tervezés külső kötelezettség 
jellegét öltő. bürokratikus papírmunkává alakult át.? Mig a szakirodalom egybehangzó- 
an azt hangsúlyozta, hogy a tervkészítés, a vállalati fejlődési program átgondolása főként 
és elsősorban a vállalati vezetés szolgálatában áll, a valóságban a tervek - föként az 
ötéves tervek - az állam és a vállalat közötti egyezkedés részévé váltak. ; 

A vállalati tervkészítés gyakori deformálódása kétirányú folyamat következménye. 
Egyrészt a vállalati vezetés saját fejlesztési elgondolásait sok esetben valamely központi 
program részeként, esetleg államközi egyezmények keretén belül igyekezett megfogal- 
mazni, és általában is nagy súlyt helyezett a népgazdasági tervezés éppen időszerű 
céljainak és feladatainak a saját tervben való megjelenítésére. Másrészt a gazdaságirányí- 
tó intézmények, pártszervek sem úgy tekintettek a vállalati tervekre mint gazdaságilag 
önálló vállalkozás saját fejlődési dokumentumára. Inkább azt nézték, hogy , kiadják-e" 
a tervek a népgazdasági tervszámokat. Ha a jelentősebb vállalatok tervelőirányzatai 
vagy az egész ágazat összesített tervmutatói nem erősítették meg a népgazdasági terv 
odavágó számait, akkor a vállalati tervek feletti minisztériumi , konzultációkra" maradt 
a vállalati vezetők meggyőzésének, befolyásolásának feladata. 

E jelenséget a funkcionális tárcák képviselői és a kutatók gyakran bírálták. A vállalati 
szándékokat ugyanis a reform utáni gazdaságirányítási rendszerben nem a vállalati 


2 Igen erős szakmai vagy közéleti-politikai pozícióban levő vezetők eddig is jórészt függetleníteni tudták 
magukat az állami irányítószervek befolyásától, ám az ilyen - szükségképpen korlátozott számú - eset nem lehet 
a kívánatos megoldás a gazdaság egésze számára. 

3 Lásd többek között Balassa Ákos, Bod Péter Ákos, Csath Magdolna, Huszár Józsefné, Mohai György, 
Papanek Gábor elmúlt évekbeli publikációit. 

tervek befolyásolásával, hanem az állami intézmények által kezelt szabályozókkal és az 
állami döntési körbe tartozó intézkedésekkel kellene terelni. A vállalati tervek alku 
tárgyává válása egyidejűleg fosztja meg a gazdaságirányítást a vállalatok szándékolt 
fejlődési pályájának viszonylag megbízható megismerésétől és — ami sokkal fontosabb — 
a vállalatokat olyan stratégiai jellegű dokumentumtól, amely a saját távlati törekvések 
rendszerezett, végiggondolt kerete lehetne több évre szólóan. 

A gazdaságirányítás gyakorlati ügyeiért felelős intézmények, főként az ágazati minisz- 
tériumok, azonban azon az állásponton voltak, hogy a vállalati terveknek a népgazdasá- 
gi tervszámokkal való egybevetésére nagy szükség van, mert - ha már a tervidőszak 
indulásakor sincs meg a kívánatos összhang a két szint között — külön beavatkozások 
nélkül még nagyobbak lehetnek az eltérések a középtávú tervidőszak végére. Márpedig 
az elfogadott vállalati, szövetkezeti tervek összesítése végül is minden központi irányelv, 
konzultáció, , tervzsűri" ellenére rendre komoly eltéréseket tárt fel a népgazdasági terv 
elgondolásaihoz képest. Így például az ipar területén a népgazdasági tervezés és a 
vállalati szint közötti eltérés a hetvenes évek elejétől kezdve mindvégig jelentős volt, és 
a következő mintát követte: 


A vállalati összesített tervszámok eltérésének 
előjele a népgazdasági terv számítási 
anyagához képest 


1970-1975 ] 1976-1980 ]Í 1981-1985 ]Í 1986-1990 


$ munkaerő-felhasználás zh - 
ót beruházás h -k 1 tk fegő 8 4 


teljes termelés s 4 4 4 
$8 szocialista export tk tk kk ht 
£ ú tőkés export tk - — — 


8 termelékenység az 
§ £ eszközhatékonyság — 
IX xx 


kt, H-H: a vállalati számok meghaladják, ill. jelentősen meghaladják a központi előirányzatokat; 
—, — —: a vállalati számok elmaradnak, ill. jelentősen elmaradnak a központi előirányzatoktól. 


A tervezésbe való beavatkozás melletti érveléshez az alábbi észrevételeket lehet hozzá- 
fűzni. 

e Ha az összesített vállalati tervszámokat irányítási szempontból helytelennek vagy 
irreálisnak tartjuk, abból még nem következik egyértelműen beavatkozási politika. 
A vállalati tervek hagyományosan az erőforrásoknak a népgazdasági lehetőségeket 
meghaladó bővülését irányozzák elő; vállalataink rendre növelni kívánták foglalkozta- 
tottaik számát az ipari létszám csökkenésének időszakában, s a lehetségesnél több 
beruházásra készültek. Vitathatatlan, hogy e vonatkozásban a népgazdasági tervezés 
számai tükrözték és tükrözik a realitást, és a tényleges megvalósulás is rendre közelebb 
állott a központi tervezés számaihoz. Nyilvánvaló, hogy a nagyarányú erőforrás-növelés- 
re épülő vállalati tervek összességükben nem teljesíthetők. Az azonban nagyon is elkép- 
zelhető, hogy az egyik vállalat egy vagy több másik vállalat rovására növeli létszámát, 
piaci részesedését, többleteszközökhöz jut, azaz egyéni vállalati szinten lehet realitása a 
népgazdasági átlagtól jóval eltérő, annál dinamikusabb programnak. A vállalatok közöt- 
ti verseny — ami az árutermelő gazdaságok fejlődésének leghatékonyabb motorja - eleve 
azt vonja maga után, hogy a sikeresebb szervezetek a többiek rovására fejlődnek, jutnak 
erőforrásokhoz. Fontos azonban, hogy a hátrányosan érintett szervezeteknél létezzen 

elgondolás (terv) arra az esetre, ha az elképzelt dinamikus növekedés nem következik be. 
Az olyan állami beavatkozás, amely az összes vállalati tervet — a kétségtelen irrealitásra 
hivatkozva - egységesen , megnyirbálná", garantáltan csak kárt okozna. 

e A vállalati terveknek a várható népgazdasági átlagot rögzítő tervszámoktól való 
eltérése nem véletlen irányzatokból tevődik össze. Egyrészt kimutatható (ma már kevés- 
bé) a vállalatok mennyiségi növekedési szándéka, ami több erőforrás felhasználásában 
és - kisebb mértékben - többlettermelésre való törekvésben nyilvánul meg. Másrészt 
azonban létezik egy alkueleme is a terveknek: azokat az előirányzatokat, amelyek a 
központi irányítás számára különösen fontosak, igyekeznek mérsékelten tervezni, illetve 
a növekedést feltételekhez kötni. Így a gazdaság egésze számára olyannyira fontos 
konvertibilis exportot a vállalati éves és középtávú tervek alacsonyabb szinten irányoz- 
zák elő, mint a központi tervszámítások. Ez nemcsak annak tudható be, hogy a vállalati 
szakemberek közelebb állnak az üzleti gyakorlathoz, jobban ismerik a tőkés export 
bizonytalanságait (ami kétségtelenül igaz). Arra is lehet azonban példát találni, hogy a 
vállalatot elhagyó éves terv a következő évre már elfogadott rendelésállománynál kisebb 
tőkésexport-volument tartalmaz. Szerepe van ebben a taktikázásnak is: ha az államnak 
annyira fontos az export, akkor , áldozzon" érte. 

Mindebből az is következik - ha okkal vagy ok nélkül az a készítők véleménye, hogy 
tervszámaikhoz a gazdaságirányítás részéről következmények fűződhetnek —, hogy a 
tervek nem tölthetik be a gazdaság várható alakulása objektív előrejelzőjének szerepét, 
nem tudósítanak elég megbízhatóan a vállalati döntéshozók tényleges szándékairól. 

e Ilyen körülmények között a hosszabb időhorizontú vállalati terv nem képes a 
szervezet stratégiai dokumentumává válni. Ha ténylegesen van is stratégia, akkor azt 
vagy másfajta belső dokumentum rögzíti, vagy csak néhány vezető fejében él. Emiatt 
még kevésbé érdemes begyűjtetni, összegezni, gazdaságszabályozási intézkedések előké- 
szítéséhez felhasználni a vállalatok formális tervdokumentumait. Ugy tűnik, az állam- 
igazgatás ehelyett a rendelésállomány, a készletek, a beruházási és termékfejlesztési 
tevékenység alakulását jellemző konjunktúramutatók figyelésével, kutatóintézetek által 
készített reprezentatív vállalati mintákból nyerhet reálisabb képet a vállalati szándékokról 
és törekvésekről. 

e Végül: a vállalati tervmunka két évtizedes tapasztalatai azt 15 megmutatják, hogy 
ha a szó valódi értelmében vett stratégia ritka is, határozott stratégiák azért léteznek. Az 
egyik, gyakran előforduló ilyen , stratégia" nem a piaci vagy termelési lehetőségekből 
vagy a nyereség fokozásának célszerű útjaiból indul ki, hanem a vállalati kollektívát 
kielégítő béremeléshez szükséges adózott alapok mértékéből. Ehhez kikalkulálható a 
tervidőszak során elérhető nyereség a hozzá tartozó termelési és értékesítési volumennel. 
Ez az a , stratégia", amely a vállalaton belül a legkönnyebben elfogadtatható, és piaci 
verseny híján, nem elég szigorú állami szabályozás esetén viszonylag könnyen végrehajt- 
ható. Egyúttal - esetleg ugyanannál a vállalatnál — megtalálható egy dinamikus fejlesztési 
elgondolás is. Ez akkor kerül elő, ha lehetőség van könnyített feltételekre, preferenciális 
elbírálás melletti források szerzésére. 

Hiba lenne, ha a vállalati vezetés a dinamikusabb fejlődés reményében annyiféle 
irányban kötelezné el magát, ahány népgazdasági cél és hozzátartozó kedvezmény 
létezik. Ezzel csakis a rövid távú taktikázást próbálnák felemelni a stratégia rangjára, 
ami azonban hosszabb távon szükségszerűen visszaüt (egyebek mellett abban is, hogy 
nem áll rendelkezésre a vállalaton belül és kívül egyaránt meggyőzően érvényesülő igazi 
stratégia). Ezért fontos a stratégia a különféle , stratégiák" helyett. 


4 Ami azután különös következményekhez vezethet. Előfordult, hogy a vállalat első három vezetője autóbal- 
eset következtében elhunyt, és a folyamatban levő beruházás befejezése nem várt nehézséget okozott az utódok- 
nak, mivel nem maradt hátra dokumentum arról, hogy pontosan milyen piacra és milyen gyártmányokra irányult 
a fejlesztési projektum. 

A preferenciák kérdése felveti az állami iparpolitika szerepének és a vállalati stratégia- 
alkotáshoz való viszonyának kérdését. Kétségtelen, hogy a szerkezetátalakító változá- 
sok, a nagy horderejű fejlesztések, mint szinte minden országban, nálunk is feltételezik 
az állami irányítás aktív részvételét a fejlesztési irányok kialakításában, a megfelelő 
eszközök mellérendelésében. Az iparpolitikának azonban nem kizárólagos eszköze a 
preferenciák—diszpreferenciák alkalmazása. A programok meghirdetése, a távlatos álla- 
mi szándékok kinyilvánítása önmagában is tájolja a fejlődésben, hosszú távú prosperá- 
lásban érdekelt gazdálkodó szervezeteket. (Komoly tájoló hatás azonban csak akkor 
várható, ha a kiemelt irányok száma kellően kicsi.) A kormányzati szándékokat azután 
a preferenciák rendszere teszi nyomatékosabbá. 

Sajnos, mai irányítási gyakorlatunkban a különféle kedvezmények túl sokféle célhoz 
és jogcímhez kötődnek, ezáltal , üzenetük" nem világos. A valóban iparpolitikai jelentő- 
ségű és horizontú programokhoz kapcsolódó kedvezmények veszteségtámogatásokkal 
keverednek, amelyek mögött ugyanúgy megtalálhatók a belső gazdálkodási gyengesé- 
gek, mint az , önhibán kívüli" okok. Sajnálatos, hogy ez a gyakorlat az utóbbi időben 
a korábbinál is jobban elterjedt, és a jövedelmező területek terhére végrehajtott forrás- 
átcsoportosítások formájában komoly népgazdasági veszteségek okozójává vált. A je- 
lenség okai és általában a szabályozás, irányítás, állami intervenció hatásosságának 
kérdései alaposabb elemzést kívánnak. Témánk szempontjából az emelendő ki, hogy a 
népgazdasági tervekben, országos és ágazati programokban leírtak és a konkrét intézke- 
dések által közvetített impulzusok gyakran egymást keresztezik, s így átfogóbb vállalat- 
fejlesztési elgondolások alátámasztásához csak nagy fenntartással használhatók. De azt 
is le kell szögezni: az állami iparpolitika megfelelő állami intervenciós gyakorlat esetén 
is csak szűk körben helyettesítheti az érintett vállalatok hosszú távú, átgondolt fejlesztési 
koncepcióját. Különösképpen kerülni kell az olyan közös döntéseket, amelyeknél nem 
különíthető el az állami felelősség a vállalatokétól. 

Ez a felismerés vezetett a gazdaságirányítási rendszer fejlesztési folyamatában ahhoz 
a változtatáshoz, hogy a vállalati vezetést alapszabályként nem az államigazgatástól, 
hanem a vállalati kollektívától kell személyileg függővé tenni, kijelölve világosan a 
gazdaságirányítási szervek, valamint a vállalati, szövetkezeti vezetés döntési és felelősségi 
körét. Ezzel elértünk a mához, ami a stratégia-alkotás terén is sok megoldatlan kérdést 
tartogat. 

Ha az éves és a középtávú vállalati tervezés körüli nehézségekre gondol az ember, 
akkor joggal kérdezhetjük: időszerű-e éppen most a stratégia problémáját feszegetni? 

rdemes-e a stratégiai időtávú és stratégiai jelentőségű ügyekre fordítani a rendelkezésre 
álló szellemi kapacitást? 

Elvi szinten könnyű válaszolni. Az , éppen most" állapot mindig fennállott: sosem volt 
olyan időszak, amikor a gazdaság ügyeit illetően a gazdasági vezetőket — vagy a politika 
terén a politikusokat — ne kötötték volna le az égetően sürgős napi ügyek. De a vezetőt 
éppen az különbözteti meg a végrehajtótól, a vezetést az adminisztrációtól, hogy képes 
felülemelkedni a konkrét körülmények hatalmán, és legalább részben alakítani tudja a 
jövőt. Nem kedvez a helyzet nagyratörő elgondolások felvázolásának , éppen most", 
amikor a fejlett világban ismét kibontakozó fellendülésből a magyar gazdaság -— minek 
szépítsük - kimaradt. A mindenkori nehéz helyzet mégsem adhat felmentést a jövővel 
való szembenézés alól; a vezetőnek a maga felelősségi területén rendelkeznie kell elképze- 
léssel arról, hogy az irányítása alatt álló szervezet hova fog eljutni a jövőben, és mit kell 
tenni ma ahhoz, hogy a kívánatos jövő elérésének jó esélyei legyenek. Stratégiai irányra 
pedig különösen szükség van akkor, ha -— mint manapság - egy konkrét gazdálkodó 
szervezet vagy akár egy nemzetgazdaság a megszokottnál, a normálisnak tekinthetőnél 
rosszabb feltételek miatt kénytelen eltérni a hosszabb távon követendőnek tartott fejlő- 
dési úttól. 

Az ilyen és ehhez hasonló elvi válasz azonban nem ad elég kapaszkodót a magyar 

vállalati vezetőknek. Jó részük így gondolkozik - van, aki ki is mondja —: , én ugyan 
tisztán látom magam előtt cégem kívánatos jövőképét, de ami az én szememben a 
lehetséges és kívánatos jövő, az esetleg mások számára vagy nem lehetséges, vagy nem 
kívánatos; és akkor még nem is beszéltem a szükséges eszközök hiányáról". Személyes 
beszélgetésekben és szakmai megnyilvánulásokban legtöbbször a gazdaságirányítás in- 
tézkedéseinek kiszámíthatatlanságát és korlátozó, visszafogó, konzervatív szemléletét 
róják fel. Ez utóbbi miatt az előrelátás, úgymond, még annál is rövidebb, mint amit a 
terinelési, piaci ismeretek egyébként megengednének. 

Mielőtt a gazdaságirányításnak a vállalati stratégia-alkotást illetően elvárható tevé- 
kenységéről szó esne, az idézett vállalati állásponthoz érdemes néhány megjegyzést fűzni. 
Egyfelől nem teljesen áll az, hogy a központi szervek viselkedése kiszámíthatatlan. 
Bizonyos fokig -— sajnos, tehetjük hozzá — könnyű kiszámítani a népgazdasági döntésho- 
zók reakcióit. Ha a termelés a gazdaság egészében stagnál, ám a bérek nőnek, akkor a 
gazdaságirányító intézményrendszer — a vásárlóerő és az árualap közötti egyensúly 
vészes mérvű megbomlását elkerülendő — előveszi a rendelkezésre álló eszköztár egyik 
vagy másik elemét. Vagy nem áll különösebben ellen az árszint növelésére ható erőknek 
és ezáltal , elinflálja" a teljesítményeket meghaladó jövedelmeket (és sajnos azokat is, 
amelyek mögött valóban teljesítmény vagy — mint a nyugdíjnál, szociális tételeknél — 
korábbi teljesítmény, illetve rászorultság áll); vagy már menet közben, a bérszabályozási 
játékszabályokon szigorít (ami viszont gyengíti a dolgozói érdekeltséget). j 

Más területről véve példát: ha az ország nemzetközi fizetési helyzete rosszabbra fordul, 
akkor könnyű kiszámítani, hogy a kormányzat a meglevő ösztönzöket elsősorban a 
kivitel serkentésére használja, de a behozatal is nehezebb vagy drágább lesz a termelők 
számára. Ezek viszonylag könnyen , kisakkozható" összefüggések. Főkönyvelői értelem- 
ben valóban nem könnyű kalkulálni, de ez a hosszabb időtávú és nagyobb horderejű 
(stratégiai) kérdéseket kevésbé érinti, mint az éves ügyeket." Az azonban sajnos teljesen 
igaz, hogy az aprólékos szabályozás , kivédése" a hosszabb távú feladatok megoldása 
elől vonja el a vezetői energiát, és tovább erősíti a rövid távú szemléletet. 

Másfelől, széles körben a gazdasági szabályozóknak tulajdonítanak olyan hatásokát 
is, amelyeknél az állam csak a postás szerepét tölti be. Az állami támogatások csökkenté- 
sére irányuló kísérletek után sűrűn hallani az érintett vállalatok gazdasági és politikai 
vezetőitől, hogy , a szabályozók előnytelen változása miatt termelésük veszteséges lett". 
Mintha nem arról volna szó, hogy az illető helyen előállított termék elavult, a technológia 
különféle címeken folyósított támogatás rejtette el a versenyhátrányt. És annyiban 
tényszerű is a vállalati vélekedés, hogy az állam, ha nagyon akarja, a nyilvánvaló 
versenyképtelenség esetén is felszínen tarthat egy-egy vállalatot (a többi vállalat és a 
lakosság költségére). Arra azonban az állam nem képes -— még ha igérné, akkor sem -, 
hogy a teljes termelőszférát mentesítse a világgazdasági hatásoktól. Ezért a stratégiai 
gondolkodás a kemény tényekre és nem a közvetítő közegre ügyel (az előbbi hasonlat 
értelmében nem a postást okolja a pénzküldemények csökkenő összegei miatt). 

A vállalati önértékelés elég széles körben bizonyul hiányosnak vagy tévesnek. A kö- 
ölel át — rákényszeríti a vállalati vezetőket, hogy végiggondolják versenyhelyzetüket, a 
hazai vagy külföldi versenytársakhoz viszonyított pozíciójukat, sőt lehetőség szerint azt 
is, hogy a tervidőszak végén vállalatuk helyzete miként fog viszonyulni a konkurenciáé- 
hoz képest. Nos, felméréseink szerint a vállalatok 60 százalékánál nem készült ilyen 
elemzés. Közöttük szép számmal található jelentős exportot tervező cég, amely fogyasz- 
tási cikkeivel, szórakoztató elektronikai termékeivel, kommersz gépeivel objektíve éles 

5 A kiszámíthatatlanság vádja főként szigorítások idején kerül elő. Nyilván kevés kritika érné az államigazga- 
tást, ha váratlanul és visszamenőleges hatállyal kedvezményeket nyújtana. A gazdasági , alkotmányosság" azon- 
ban valóban alapkövetelménye egy korszerűbb gazdaságirányításnak. 

versenyhelyzetben van — csupán a vállalati középtávú terv készítésénél sikkadt el ez a 
fontos tény. 

A konkurenciát elemzőknél - vagyis jelenleg még a kisebbségnél - is előfordul túlságo- 
san optimista önértékelés, melyet a tényleges exportképesség azután nem is támaszt alá. 
A többség azonban reálisan szemléli helyzetét: piaci pozícióban és technológiai szintben 
a nyolcvanas évek végéig a KGST-n belüli relatív előnyünk (ott, ahol előnyünk van, ami 
persze iparáganként más és más mértékű) jórészt elsikkad, a legfejlettebbekhez viszonyí- 
tott hátrányunk tovább nő, és számos fejlődő országbeli konkurens esetében a korábbi 
előny versenyhátránnyá válik. Az ilyen elemzést nem végző és a nagy többséget jelentő 
vállalatok esetében nincsenek hasonló értékelések és mérőszámok, de aligha hihető, hogy 
ebben a vállalati körben jobb volna a relatív versenyhelyzet és annak középtávon várható 
alakulása. 

Figyelmeztetésnek is beillik: az iparvállalati vezetők által vállalt célok rangsorában — 
a felmérés adatai szerint — a valódi stratégiai lépések (a profil megváltoztatása, a létszám 
tervszerű csökkentése, a vállalati szervezet korszerűsítése, az értékesítés szerkezetének 
megváltoztatása) az utolsó helyeken szerepelnek, messze lemaradva a rövid távú jövedel- 
mezőségi és béremelési célokhoz képest. Mindezek után mégis indokolt visszatérni a 
kérdésre: kell-e ma stratégia, és ha igen, milyen legyen az. , 


Mihez kell stratógia és mihez nem? 


Először röviden arról, hogy mikor és mihez nem kell stratégia címet viselő tervdokumen- 
tum. Nem kell akkor, ha a vállalatvezetés a ma kötelezően meghozandó döntések helyett 
vázolja fel a fényes jövöt, ha a jelenlegi problémák kritikusait kívánja kifizetni a dinami- 

Amihez viszont a leginkább kell végiggondolt és megvitatott — tehát nemcsak valakik- 
nek a fejében tartott — stratégia: a vállalat mint szervezet távlatos üzletpolitikájának 
kialakításához. Ez utóbbi fogalom viszonyaink között újnak számít. Holott az elmúlt tíz 
év egyik legfontosabb gyakorlati tapasztalata az, hogy az árutermelő gazdaság keretein 
belül működő, tehát piacra termelő és az erőforrásokat piaci formák között megszerző 
vállalat partnerkapcsolatok sokaságát tartja fenn, és ezt nem teheti sikeresen a szervezet 
döntő tényezői által kialakított üzletpolitika nélkül. 

Ez talán túl elvontnak hangzik; a valóságban egyszerűbb a helyzet. A vállalat (legyen 
ipari vagy agrár, kicsi vagy különösen nagyvállalat) egyidejűleg különböző gazdasági 
tényezőkkel kerül kapcsolatba: 

e a dolgozókkal, alkalmazottakkal olyan szerződéses viszonyba, amely többé-kevés- 
bé (ám sosem teljes mértékben) körvonalazza, hogy a munkavállaló mit ad a szervezet- 
nek, és mit kap cserébe; 

e a vásárló és a szállító vállalatokkal az üzleti ügyek kapcsán; 

e kooperáció, licencvétel vagy közös vállalkozás esetén más hazai vagy külföldi 
szervezettel; 

e az államigazgatással és a politikai vezetés különféle szintjeivel a vállalat működésé- 
nek bizonyos külső társadalmi és gazdasági feltételeiből adódóan. 

A vállalat sikeres működéséhez beláthatóan hozzátartozik, hogy a szervezet alkalmas 
legyen e sokféle viszonyrendszeren belül a kommunikációra. A bezárkózó, autark válla- 
lat nem törödik sokat vevőivel, nem alkalmas sikeres kooperációra. És ne felejtsük, 
nemcsak országos szinten lehet autark gazdaságpolitikát folytatni. Magyarországon már 
eredmények igen soványak. Mindennek sok oka lehet, de bizonyára az egyik közülük 
az ilyen típusú partneri viszonyra való relatív felkészületlenségünk. (Gondoljunk a 
felmérés kapcsán idézett konkurenciaelemzés hiányára: csak az a cég képes aktív módon 

együttműködő partnert választani, amely egyáltalán tisztában van saját és környezete 
adottságaival, viszonyaival.) A munkaerő-állomány nagy fiuktuációja is arra utal azon- 
ban, hogy a munkaerővel való szerződéses viszony sem túl harmonikus. 

Annak a vezetésnek van több esélye a sikerre, amely el tudja érni, hogy a szervezet 
legkülönbözőbb döntéshozó tagjai a maguk területén kommunikálni tudjanak , kifelé", 
partneri viszonyba tudjanak lépni másokkal. Ehhez jelentős önállóság, a vállalati vezeté- 
si jogkörök decentralizálása szükséges. A döntési jogok lejjebb vitele, továbbadása 
viszont - integráló eszköz híján - az irányítás egységességét, hatásosságát veszélyeztethe- 
ti. Ilyen integráló eszköz lehet a vállalati terv vagy üzletpolitika. 

Nem érdemes a többféle tartalommal használt fogalmak értelmezési ügyeibe belekeve- 
redni, ám ez esetben mégis indokolt az üzletpolitikánál maradni. A vállalati terv is 
integrál, hiszen - ha követni kell a jóváhagyott tervet — tájolja és befolyásolja a különbö- 
ző szintű döntéshozókat. A terv fogalmához azonban a vállalati gyakorlatban túlságosan 
is a számszerűség tapadt. Ami viszont a szervezet összhangját a napi működés során 
leginkább megteremti, az a vállalat működésének közösen vallott célja, a saját szervezet- 
nek minden más hasonló szervezettől megkülönböztethető feladata, rendeltetése és 
, stílusa". Terve a legtöbb magyar vállalatnak van, mert előírások kötelezik erre. Üzlet- 
politikája már sokkal kevesebbnek." A terv lehet néhányak ügye, sőt titkos dokumen- 
tumnak is minősíthető. Az üzletpolitikának viszont éppen az a lényege, hogy a szervezet 
minden döntéshozója - és ez optimális esetben szó szerint valamennyi dolgozót magában 
foglalhatja - ismeri annak fő elveit, az elvekkel kifejezett feladatot. — 

Uzletpolitikát kialakítani, azaz — más szavakkal - , fazont" adni a vállalatnak, saját 
stílust kidolgozni nem lehet rövid idő alatt. Az üzletpolitikát ugyanis nem az éppen 
érvényes szabályozókhoz, hanem - ha van - a tartós stratégiához kell igazítani. 

, Szép, szép, hogy üzletpolitikáról, stratégiáról beszélünk, de nekünk a vállalati tanács 
tagjaival meg az államigazgatás hivatalnokaival kell elsősorban zöld ágra vergődnünk" 
— mondhatják erre a napi érdekütköztetésekkel küszködő vállalati vezetők. A vállalati 
vezetés új helyzete azonban nemhogy gátolja, hanem követeli a stratégia kidolgozását. 
A dolgozói részvétel megerősödése ugyanis egyfelől magával hozza azt a követelményt, 
hogy a vállalati vezető a dolgozók vagy azok képviselői előtt világos programmal lépjen 
fel. Másfelől a dolgozói beleszólást, részvételt intézményesítő szervezeteknek világosan 
meg kell fogalmazniuk azt, hogy mit várnak el az igazgatótól. Ez pedig nem más, mint 
annak végiggondolása, hogy milyen lehet-legyen a terminus végén a vállalat. Ez még nem 
stratégia, de a szervezet távlatainak tisztázásához máris hozzájárul. 

Ami az állammal kapcsolatos viszonyt illeti, itt hasonló a kép. A hihető terv, a jól 
megfogalmazott és meggyőző stratégia igen lényeges az állam és az állami vállalat vagy 
akár bármely gazdálkodó szervezet és a bankok, gazdaságirányító intézmények viszo- 
nyában. Arról van-e tehát szó, hogy jól hangzó ígéretekkel előnyt lehet kicsikarni a 
gazdaságirányításnál? Részben igen: a dolog természeténél fogva sok hosszú távú fejlesz- 
tési döntésnél ígéret (terv, koncepció) áll szemben ígérettel. De a meggyőző, koncepcio- 
nális üzleti elgondolás a banktőke szigorú világában is pénzt ér. Megfordítva is igaz: az 
a vállalatvezetés, amely nem képes üzleti partnereivel, dolgozóival, az államigazgatással 
elhitetni, hogy van elképzelése a szervezet jövőjéről, nemigen számíthat külső és belső 
támogatásra. Míg az előbb arról esett szó, hogy nincs szükség a mai gondok elfeledtetésé- 
nek szándékával felvázolt ragyogó vízióra, úgy most azt is ki kell mondani, hogy jövőkép 
nélkül nem lehet hosszabb távon sikeresen vezetni. 

A gazdaságirányító szervek természetesen sokat tehetnek azért, hogy a vállalatok 
tervezése korszerűbb és hasznot hajtóbb legyen, a stratégiai gondolkodás megerősödjék. 


6 Ha az ember a leginkább sikeresnek tekinthető, dinamikusan vezetett szervezetekre gondol, az iparban 
például a leggyakrabban idézett Rábára vagy Bábolnára, vagy a Skálára, akkor nemcsak hogy érezni az illető 
szervezet üzletpolitikáját, de szinte a kivülálló is meg tudja fogalmazni annak tartalmát. 

A középtávú vállalati tervezéshez kiadott állami ajánlások, útmutatók igen sokat fejlőd- 
tek, és a vállalatoktól bekért adatok tömege s az adatszolgáltatás jellege is korszerűbbé 
vált. A VII. ötéves terv előkészítésekor a vállalatok többnyire észlelték is a kedvező 
változásokat, és a tapasztalatok szerint nagyobbrészt éltek is az ajánlott új tervezési 
eljárásokkal. A gazdaságirányítás intézményeinek és a kutatóhelyeknek a továbbiakban 
is — folyamatos jelleggel, nem kampányszerűen - szívükön kell viselniük a vállalatok 
módszertani segítését; mindig az eszköztár gazdagítása s nem az egységesítés szándé- 
kával." 

A gazdaságirányítás azonban a legnagyobb gyakorlati hatást nem a tervezés módszer- 
tanában, hanem a tényleges közgazdasági környezet alakításában tudja kifejteni. Ha a 
távlati gondolkozást erősítő állami teendőket nézzük végig, nincs olyan feladat, mely már 
ne fogalmazódott volna meg. Így: 

e A pénzügyi szabályozók stabilitási követelményeinek betartása. Ez nem könnyebb 
szabályozási feltételeket jelent, hanem azt, hogy rövidebb időn belül lehetőleg ne változ- 
zék a szabályozási konstrukció, csak eleve változónak nyilvánított mértéke. 

e Következetes gazdaságirányítási magatartás. Ez ismét nem könnyebb feltételt je- 
lent, csupán normakövető államigazgatási magatartást, amelybe a mentesítések, az alkuk 
során elért egyedi kedvezmények kiküszöbölése éppen úgy beletartozik, mint a visszame- 
nő szigorítások elkerülése. 

e A vállalatokkal szemben támasztott követelmények egyértelművé tétele. (Ne érjék 
egymásnak ellentmondó impulzusok a vállalatokat a gazdaságirányítás két vagy több 
intézménye részéről.) 

e A versenysemlegesség elvének érvényesítése az állami döntésekben és a gazdasági 
szabályozásban. Mielőbb el kell érni, hogy a szabályozás a tevékenységre irányuljon, s 
ne az ahhoz keretül szolgáló szervezet szektorális hovatartozásától, méretétől, felügyeleti 
besorolásától stb. függjön. 

e Ne legyen állami iparpolitika olyan ügyekben, amelyeknél a vállalati stratégia vagy 
különösen a vállalati üzletpolitika a megfelelő szint.? Ahol azonban nélkülözhetetlen az 
állami kezdeményezés vagy jelentős állami támogatás a tét, ott egyértelmű és ellenőrizhe- 
tő programra van szükség (beépített ellenőrzési pontokkal, elszámolási mechanizmusok- 
kal együtt). 

Jórészt elfogadott elvekről van szó, ám a megvalósítás lassan halad, mivel a kormány- 
zati figyelmet szintén a folyó ügyek kötik le. De ahhoz, hogy a nyomasztó gondoktól 
mielőbb megszabadulhassunk, el kell érnünk, hogy távlatot adó és nyilvános, ezáltal 
mozgósító erejű elképzelések, stratégiák szervezzék a gazdasági életet. A vállalatok 
adottságaihoz, feladataihoz szabott rugalmas tervezés folytatásához már többnyire létre- 
jöttek a jogi, intézményes és módszertani feltételek, vagy már kirajzolódtak az előrelépés 
irányai, és sikeres gyakorlati példákra is lehet utalni. Itt is — mint a gazdaság más 
területein — az szükséges, hogy a jó felismerést koncepciózus gyakorlati munka kövesse. 


7 Hozzá kell azonnal tenni: a vállalatok elemző, kalkuláló, tervező, stratégiaalkotó képessége döntően vállala- 
ton belüli kérdés. Általánosítani nem helyes, de mégis azt kell mondani, hogy a vállalatokon belüli kalkulációs, 
számviteli, vezetői információs rendszer gyökeres korszerűsítésre szorul. A velünk versenyző nyugati cégek vezetői 
információs rendszerei (Management Information System) mellett az átlagos magyar vállalati információs háttér 
relatíve elmaradottabb, mint a termelő géppark. Az utóbbit a vállalati vezetők mindig felpanaszolják. az előbbivel 
kevesebbet törődnek, holott annak korszerűsítése jórészt rajtuk múlik. Ugyanakkor, hogyan lehetne stratégiát 
alkotni, összehangolt üzletpolitikát folytatni, ha a vállalat nem képes átlátni saját költségviszonyait, nincsen 
tisztában a vezetői döntések gazdasági következményeivel?! 

8 Már előre hallani a gyakorlati szakemberek szarkasztikus kérdését: , hát van egyáltalán iparpolitikánk?". 
A tényleges gazdaságstratégiai ügyeket valóban beárnyékolják azok a fejlesztési kérdések, amelyek állami szinten 
eldönthetetlenek, ám valamilyen tervbe, előirányzatba bekerülve, a megosztott felelősség érzetét keltik. Mindezek 
ellenére terveink világosan megfogalmazzák a modernizáláshoz szükséges legfőbb stratégiai irányokat, mint az 
elektronizálás vagy a biotechnológia. Sajnos igaz, hogy a gazdasági konszolidációs szakasz elhúzódása következ- 
tében az irányító intézmények gondolkodását is a rövid távú gondok uralják, amit csak részben indokolnak a 
komoly aktuális bajok. 


TATAI ILONA: 


Stratégia kedvezőtlen környezetben 


Minden szervezet működésének kulcskérdése az őt körülvevő környezethez való alkal- 
mazkodóképesség. E cikkben megkísérelünk röviden áttekinteni néhány kedvezőtlen 
környezeti tényezőt, mely próbára teszi a gazdálkodó szervezetek alkalmazkodóképessé- 
gét, és bemutatunk egy alkalmazkodási próbálkozást is egy vállalat példáján. 


A környezet 


A környezetet sokféleképpen lehet értelmezni, elemeire bontani. Vállalati szemszögből 
most önkényesen két részre bontjuk: , piaci" környezetre, illetve , irányítási" környezet- 
re. A piacot nem ésszerű belföldi, illetve külföldi részre tagolni, célszerű globális jellegű- 
nek tekinteni, világpiacként kezelni. A piaci környezetben minden gazdálkodó egység 
egyidejűleg mint a termékek és a szolgáltatások eladója és vásárlója jelenik meg. 

Az irányítási környezet ebben a megközelítésben viszont helyi (nemzeti, országos) 
jellegű. A gazdálkodó szervezeteket igyekszik egységes rendszerré összefogni, az eltérő 
érdekeket összehangolni a vállalati és a népgazdasági szféra között, mégpedig úgy, hogy 
biztosítsa ez utóbbi illeszkedését a világgazdaság (a piaci környezet) átfogó rendszeréhez. 

Jóllehet nyilvánvaló a piaci és az irányítási környezet szoros, kétoldalú kapcsolata, e 

helyütt mégis inkább az irányítási környezetre koncentrálunk. Utóbbi akkor kedvező, 
ha megteremti a gazdálkodóknak a helyes válaszadás lehetőségét a piac kihívására, és 
a gazdálkodó szervezetek szívesen élnek a felkínált lehetőségekkel. 
. E tekintetben ma Magyarországon az irányítási környezet ellentmondásos. Vállalati 
szempontból az irányítási környezet a gazdaságpolitikában, azon belül pedig az iparpoli- 
tikában ölt testet. Az iparpolitika célokat — mégpedig rövid és hosszú távú célokat — tűz 
ki, és ezeket rangsorolja. E szelekció keretein belül kiválasztja azokat az ágazatokat, 
amelyekre a gazdaság hosszú távú versenyképességét, fejlődését elsődlegesen alapozni 
kívánja. j 

E kiválasztásnak azonban nem direkt, hanem közvetett módon kell történnie, így az 
iparpolitika szerepe kettős. Egyrészt olyan környezetet kell teremtenie, melyben megvan 
a lehetőség a különböző ágazatok számára, hogy életképességüket bizonyítsák, másrészt 
pedig az így kiválasztódó húzó ágazatok fejlődését kell támogatnia. Támogatnia, de úgy, 
hogy az ne vezessen kizárólagossághoz, és e támogatás ne vegye el az életteret egyéb, 
kisebb jelentőségű, de mindenképpen életképes ágazattól. 

Az iparpolitika magatartásával kapcsolatos fenti elvek már kialakultak. A gyakorlat- 
ban azonban kevés jel mutat érvényesülésükre. Sőt, sajnálatos módon, az ellenkezőjére 
több példát találhatunk. E fontos iparpolitikai elvek érvényesítését azonnal meg kell 
kezdeni, ám teljes megvalósításuk csak hosszú távú cél lehet; egyik pillanatról a másikra 
történő bevezetése minden bizonnyal katasztrofális gazdasági, társadalmi, politikai kö- 

vetkezményekkel járna. Az érme másik oldala sem veszélytelen azonban. A stratégiai 
üzletágelemzésből, analizisból kölcsönvett fogalommal élve, a , fejőstehenek" tűröképes- 
sége is véges. , Fejőstehenek" alatt a jól menő, már megerősödött üzletágakat értik, 
amelyeknek hármas szerepük van: pénzt teremtenek a fejlődésük kezdetén álló, de 
ígéretes termelési ágak további fejlesztéséhez, kisegitik az átmenetileg nehézségekkel 
küszködőket, és végül, de nem utolsósorban, előteremtik a saját további prosperálásuk- 
hoz szükséges erőforrásokat, és itt az arányok nagyon fontosak. 

Mára Magyarországon az a furcsa helyzet alakult ki, hogy kitüntetett szerepet sosem 
kapott vállalatok igen komoly terheket vállalnak azelőtt húzó ágazatoknak vélt területek 
támogatásában. 

Kétségtelen tény, hogy iparpolitika-szemléletünk jelentősen fejlődött az elmúlt évtize- 
dekben. Sok tanulságot szűrtünk le korábban elkövetett hibákból, és elméletben kezde- 
nek kikristályosodni a teendők is. Sajnálatos módon azonban pillanatnyilag a rövid távú 
célkitűzések, az ország előtt álló sürgősen megoldandó problémák nem kedveznek 
ahhoz, hogy hosszabb távú koncepciók előtérbe kerülhessenek. A napi gondok erősen 
igénybe veszik az irányítás energiáját. Jól tükrözik ezt a hosszabb távú népgazdasági 
tervezőmunka keretében készült, a gazdaság és a társadalom fejlődéséről szóló koncepci- 
ókban érezhető határozatlanságok is. A magyar ipari struktúra korszerűsítéséhez létkér- 
dés lenne a működési körök fejlesztése, illetve új szervezetek, vállalatok létrehozása. 
A vállalatok bizonyos fokú igyekezete mellett az állam alig-alig serénykedik új vállalatok 
létrehozásában: a mesterségesen összetákolt vállalatok mesterséges szétszedése ugyanis 
nem tekinthető vállalatalapításnak. 

Az állam visszafogottságának többek között az alábbi okai vannak: 

e Az állami apparátusban nem vállalkozók irányítanak. 

e Nevelési és oktatási rendszerünk nem készít fel a vállalkozásra, így a fiatal generá- 
ció nem azon töpreng, hogy melyik üzletág dinamikája, jövedelmezősége, vonzereje 
nagyobb és ehhez kösse a jövőjét, hanem azon rágódik, hogy miképp tud lakáshoz jutni, 
az általa kiszemelt vállalatnál mennyi lesz az alapbére, és a külföldi kiküldetések valószí- 
nűsége (ez azonban nem róható fel a fiataloknak; ha a társadalom és az irányítási 
rendszer nem alakít ki tartós értékrendeket, amelyekhez igazodhatnának, saját rövid 
távú érdekeik orientálják őket). f 

e Aziparvállalatok szervezeti struktúrája nem teszi lehetővé, hogy szélesebb tömegek 
tanulják meg a gyakorlatban is a felelős és kockázatvállaló vezetést. Ezért érdemes 
szorgalmazni pl. a gmk-k és kisszövetkezetek működtetését, mivel az ezekben dolgozók 
és itt működő vezetők kénytelenek komplex - szinte vállalatvezetői felkészültségnek 
megfelelő — feladatkört betölteni, hiszen ezekben a szervezetekben egy-egy embernek 
nemcsak vállalkozónak kell lennie, hanem közgazdásznak, jogásznak, anyagbeszerzőnek 
stb. Is. 

Mindezekből az következik, hogy a működési kör, vagyis a struktúrafejlesztés ügyét 
a vállalatokra és ezek vállalkozó vezetőire kell bízni. Sokat várhatunk a vállalatalapító 
kedv kibontakozásától a bankrendszer korszerűsítése révén. 

Közös vonása a különféle iparpolitikai értelmezéseknek, hogy az iparpolitika célkitű- 
ző, rangsoroló tevékenysége mellett ezen célok elérése érdekében eszközrendszert alakít 
ki, és azt működteti. Ezt nevezhetjük szabályozásnak. 

Állítólag, ha két angol találkozik, akkor rögtön az időjárást kezdi szidni. Ha két 
magyar vállalatvezető találkozik, azonnal a szabályozókat kezdi szidni. Mennyire van 
igazuk — mármint a magyaroknak -, ne bolygassuk. Mindenesetre az egyes mutatók 
mértékénél csak azok gyors váltakozását éri több kritika. 

Véleményem szerint a helyesen megfogalmazott vállalati stratégia erősen képes tompí- 
tani ezeket a kedvezőtlen hatásokat. Van azonban a szabályozórendszert érintő problé- 
máknak olyan vetülete, amit mindenképpen érdemes figyelembe venni. A legfontosabb 
az, hogy a hosszabb távú gondolkodás ellen hat. 

A vezetők energiáját a pénzügyi évtől pénzügyi évig való gondolkodás, nem pedig a 
koncepciók kidolgozása köti le. A vállalatok és az irányítás között bújócskázás folyik, 
mindegyik fél ellenfelet, nem pedig partnert lát a másikban, ami részben szintén egymás 
energiáinak pazarlása, részben pedig - és ez a sokkal súlyosabb - bizalmatlanság forrása. 
A megrendült bizalom légkörében megnehezül a célokkal való azonosulás, megnő a 
dezorganizálódás veszélye. 

További kedvezőtlen hatás lehet az, hogy a megingott bizalom nem áll meg az irányí- 
tás-vállalat szintjén, hanem továbbgyűrűzik a vállalaton belül is. A vállalat és dolgozói 
között megingó bizalom talán még veszélyesebb, mint az irányítás és a vállalat közti 
konfliktus, mert a dolgozó egy idő után fogja magát és odébb áll. A túl gyakran helyet 
változtató dolgozókból álló kollektívával nem lehet kiemelkedő teljesítményt elérni. 

Mai történelmünk nagy tanulsága, hogy a jövő technikai kihívásának megfelelően 
elsődlegesen fontos lesz az ember, az emberi tényező szerepe. Eddig általánosan fizi- 
kaiakra (, blue collar" — , kék galléros") és alkalmazottira (, white collar" — , fehér 
galléros") osztották a dolgozókat. A jövőben az un. , gold collar" — arany galléros 
dolgozóké lesz a főszerep. Ezek a dolgozók képesek a munkájukkal történő teljes 
azonosulásra, képesek lesznek annak megszervezésére, ellenőrzésére és továbbfejlesztésé- 
re. Bizalom hiányában azonban nem lehet azonosulni a célokkal. 

Egy másik, hosszú távon ugyancsak veszélyes tényezője a mai szabályozási gyakorlat- 
nak az, hogy középszerűségre ösztönöz, a kiemelkedő teljesítményeket nem tudja kezelni. 
Optimális a teljesítmény, ha átlagos vagy ennél kicsit jobb. Ez szintén nemcsak a 
vállalatokra jellemző, hanem áttevődik a társadalom egyéb szintjeire is. Ennek morális 
erodáló hatása hasonló az előbbiekben boncolgatott bizalmi problémákhoz. Sajnos még 
nem alakult ki az élenjáró teljesítményhez való mérettetés és önmérettetés gyakorlata. 

A szabályozás kérdésének egy újabb, de az előzőekkel szorosan összefüggő vetülete 
a túlszabályozottság. A gazdasági (társadalmi) folyamatok többszörösen túlbiztosítot- 
tak, mégpedig kevesek miatt, sokak kárára. Nem egy gazdasági kísérlet futott zátonyra 
azért, mert néhány nem , sportszerű" résztvevő miatt újabb és újabb biztosítékokat 
építettek be a rendszerbe, olyan komplikálttá téve azt, hogy az egyúttal működésképte- 
lenné is vált. 

A túlszabályozás káros hatása a vállalkozói magatartás, a kezdeményezőkészség 
hátráltatásában jelentkezik leginkább. Nem bízunk az emberekre semmit, inkább meg- 
próbálunk rendeletekkel irányítani. Manapság egy vállalkozáshoz mind jobban sikeres 
jogászokra, mint sikeres innovátorokra van szükség, hogy megtalálják a , kiskapukat" 
a vállalkozás sikeréhez. A társadalomban élő emberek nem uniformizálhatók, és léteznie 
kell egy bizonyos , szabálytalanságtűrő képességnek" is. 

Az irányítási környezeti kérdéskört lezárva, egy olyan területre térek át, mely túlmutat 
az előző, szűkebb irányítási környezet határain. Ez pedig nem más, mint az oktatás-kép- 
zés-tanulás világa. 

A termelés tőkeigényessége eltérő lehet iparáganként, termelési áganként, de a szellemi 
tőkeigényesség egyre inkább közeledik egymáshoz, és értéke magas. Közismert, hogy a 
világ műszaki-tudományos ismeretanyaga az elmúlt kb. harminc év alatt megduplázó- 
dott. A következő megduplázódáshoz a prognózisok szerint már csak tíz-tizenkét évre 
lesz szükség. Ezzel párhuzamosan, a felfedezés és az alkalmazás között meglévő olló 
egyre inkább összezáródik. Ez a tény óriási nyomást gyakorol minden társadalomra, 
azon belül is minden gazdálkodó. egységre. Ezért hatalmas az oktatási-tanulási rendszer 
felelőssége. Az , oktatási-tanulási" fogalmat célszerű összefogni egy fogalommá. Az 
oktatás feltétele ugyan a tanulásnak, de annak nem biztosítéka ebben a megközelítésben. 
A társadalomnak tanuló, nem pedig oktatott társadalomnak kell lennie. Ezen megfonto- 
lások alapján célszerűbbnek tartom a továbbiakban a tanulás szó használatát. 

Ma a tanulás helyzetének megítélése ugyancsak kritikus hazánkban. Meg kell jegyezni 

azonban, hogy a tanulási rendszerrel való elégedetlenség nem magyar specialitás, hanem 
világjelenség. 

Igazi megoldás még sehol sem született, de bizonyos alapirányok kezdenek kibonta- 
kozni. Általános tapasztalat, hogy az állami oktatási rendszer nem képes, nem lehet 
képes megfelelni e kihívásnak. Egyre nagyobb szerep hárul a gazdálkodói, vállalati 
szférára. Egyes becslések szerint az Egyesült Államokban a felsőfokú végzettségű szak- 
emberek képzésére fordított összeg 80 százalékát (!) a vállalati szférában költik el, és csak 
20 százalékát az egyetemeken. 

A fenti tények alapján bizonyosra vehető, hogy a jövőben az eddigieknél lényegesen 
szorosabb együttműködésre lesz szükség e téren a társadalom minden szférája között, 
hogy egymás igényeinek jobb megismerésével, egymás közvetlenebb támogatásával itt 
is előrelépés történhessék. Ez már csak azért is fontos, mert a bevezető példában említett 
műszaki-technikai kihívásra való válaszadás a legközvetlenebbül fenyegető veszélyfor- 
rás. Korábban többé-kevésbé elfogadott tény volt, hogy hazánknak - a viszonylagosan 
olcsó munkaerő miatt — komparatív előnyei vannak az élőmunka terén. Mára ez a kép 
megváltozott. Néhány rendkívül dinamikusan fejlődő régió (főleg a Távol-Kelet) robba- 
násszerűen megjelent a világpiacon. Sikereiknek egyik fontos tényezője volt olcsó mun- 
kaerejük. Így a mi komparatív előnyeink lassan eltünedeznek, pontosabban eltünedez- 

munkaerőt illetően még van keresnivalónk! 


Egy alkalmazkodási kísérlet 


A TAURUS Gumiipari Vállalat történetének — túlzás nélkül állíthatjuk — kiemelkedő 
jelentőségű szakaszához érkezett a nyolcvanas évek közepére, amikor is a vállalati 
működés minden területét átfogó, komplex megújulási programba kezdett. Sikeressége 

vállalatunk gazdasági eredményeit tekintve igazán sikeresnek bizonyultak? 

Vállalatunknál komoly hagyományai vannak a stratégiai tervezésnek és az ezzel 
szorosan összefüggő hosszú távú szemléletmódnak. Valljuk, hogy ezeknek döntő szerepük 
volt abban, hogy a környezet bármilyen kedvezőtlen változásait komolyabb megrázkód- 
tatás nélkül sikerült átvészelnünk. Napjainkban a világ gumiipara — más ágazatokhoz 
hasonlóan - forrong. Nap mint nap érkeznek hírek különböző fúziókról, szerkezetválto- 
zásokról, termelési ágak elhagyásáról, felvételéről, működések racionalizálásáról. Ebből 
a folyamatból kimaradni vagy késve bekapcsolódni egyenlő lenne az iparág leépülésével. 
Lépnünk kell! 

Sajnos e folyamat a magyar gazdaság ismert gondjai, valamint az előzőekben már 
részben érintett problémák miatt számunkra nem a legkedvezőbb időkben zajlik. A világ 
gumigyártói óriási tőkéket vonnak össze és invesztálnak a fejlesztések érdekében. A ma- 
gyar gazdasági környezet ma ezt nem teszi lehetővé. 

Vállalatunknak az elmúlt évek során egyre növekvő részt kellett vállalnia a népgazda- 
sági teherviselésből, ami erősen korlátozta fejlesztési célú ráfordítási lehetőségeinket. 


1985, , ,, 
1980 (százalékban) 


Nyereségnövekedés 226,8 
Költségvetési befizetések növekedése 352,1] 


Nyereségből képződő fejlesztési alap  164,7 
növekedése . 

A környezet ma leszűkíti a vállalati mozgásteret. A továbbiakban röviden bemutatom, 
vállalatunk milyen eszközöket talált, mit tesz napjainkban, hogy meg tudjon felelni a 
kihívásnak. 


A működési kör továbbfejlesztése 


A vállalati stratégia alapvetően a vállalat működési körét határozza meg, és ez eldöntheti 
a sikert vagy sikertelenséget. Gyakran lehet azonban a működési kör fogalmának túlzott 
leegyszerűsítésével találkozni, nevezetesen azzal, hogy ez alatt csak a termelési ágak 
kiválasztását értik. A TAURUS-nál már hosszabb ideje sokkal árnyaltabban közelítjük 
meg a kérdést, azzal, hogy három összetevőjére bontjuk azt: horizontális, vertikális és 
ún. , mélységi" működési körre. 

A horizontális működési kör kiválasztásánál arra kerestük a választ, hogy a világban 
meglévő gumiipari termelési ágak közül melyekkel foglalkozzunk. Ez tehát nem más, 
mint a termelési szerkezet kialakítása. A vertikális működési kör meghatározza, hogy a 
termelési vertikum — mely a kaucsukültetvényeknél kezdődik, legfelül pedig a komplettí- 
rozott gumigyártmányok állnak - mely részeit műveljük. A mélységi működési kör a 
marketing-K t F-termelés-értékesítés-marketing-lánc tevékenységi körünkbe bevo- 
nandó elemeinek kiválasztását jelenti. 

Annak idején a horizontális működési kör kialakításánál a TAURUS a szelektivitás 
elvét tartotta szem előtt. A létező kb. 100 gumiipari termelési ág közül kiválasztottunk 
8—-10-et, melyekről úgy gondoltuk, hogy az elérhető anyagi és szellemi erőforrások 
alapján versenyképesen tudjuk folytatni. Itt mind a saját, mind pedig a nemzetközi 
szellemi háttérre támaszkodtunk. 

Az idők folyamán bebizonyosodott, hogy szelekciónk helyes volt, ezt támasztották alá 
legutóbbi, stratégiai termékszerkezetet minősítő vizsgálataink is. Az elemzések - főleg 
a konkurencia-elemzések — azonban rámutattak a továbbfejlesztés irányaira is. Anélkül, 
hogy alapvető változtatásokat hajtanánk végre, a meglevő termékszerkezeten belül a 
súlypontoknak a magasabb szellemi tartalmú termékek irányába kell áthelyeződniük. 
E téren még tartós komparatív előnyökre számíthatunk a világban. E magas szellemi 
tartalmú termékekre való koncentrálással szorosan összefügg a rendszerszemléletű fej- 
lesztés kérdése. E tekintetben a nemzetközi fejlődési tendenciák teljesen egyértelműek. 
A piac ma egyre kevésbé egy bizonyos termékre, hanem egy funkció kielégítésére tart 
igényt. Ehhez pedig maga a termék kevés, kiegészítő termékekre, komplett szolgáltatásra 
van szükség. Jól példázza ezt vízszigetelő fóliánk esete. Egy sivatagi csatornával kapcso- 
latban tulajdonképpen a szigetelő fólia a kulcstermék, de a vásárló a pénzét azért adja, 
hogy az öntözővíz egy , adott helyről egy megkívánt helyre" kerüljön. Ezen igény 
kielégítéséhez gondoskodnunk kel! egyéb termékekről is, például gátakról, tömlőkről, 
műtárgyakról, vagyis komplett rendszert kell nyújtanunk. 

A vertikális működési kör meghatározásánál az volt az alapelvünk, hogy mindig a 
vertikum tetejéről indulva haladjunk lefelé. Ugyanis ilyenkor a legkisebb a tőkeigény és 
a kockázat. Csak a kezdeti sikerek után célszerű mélyíteni a vertikumot. Meg kell 
jegyezni azt is, hogy ez a gondolatmenet mindig is idegen volt a bevezetőben körvonala- 
zott gazdaságirányítási környezetünktől. Saját területünkről példának felhozhatjuk az 
acél alapú abroncs vázanyag gyártására irányuló törekvéseinket. Az anyagi kérdéseken 
túl mindig ott motoszkált a , mi köze a gumiiparnak az acéliparhoz" kérdés is. 

Mélységi működési körünkben mindig komplexitásra törekedtünk, vagyis azt vallottuk, 
hogy az innovációs lánc minden elemét igyekezzünk a lehető legmagasabb szintre emelni. 

nvizsgálatunkból, a piac elemzéséből arra a következtetésre jutottunk, hogy ma a 
láncon belül elsősorban a kereskedelmi funkciókra összpontosítsunk. E tevékenységet 
fejleszteni kívánjuk mind a belkereskedelem, mind pedig a külkereskedelem terén. 

Belkereskedelmi tevékenységünk, kritikusan bevallhatjuk, meglehetősen elávult volt. 

Erősen magán viselte a korábbi időkből örökölt elosztó jelleget. Ráadásul néhány 
esetben mi sem voltunk mentesek attól a nagyon helytelen piaci szegmentálástól, mely 
a piacot belföldi és export részre osztja, és az ,ami nem megy el exportra, jó lesz 
belföldre" magatartással járt. Álláspontunk ma az, hogy csak egyfajta minőség létezhet, 
mégpedig a nemzetközi színvonalú, függetlenül attól, hogy azért az áruért milyen pénz- 
nemben fizetnek. Ezen elveknek megfelelően működési körünket kiskereskedelmi tevé- 
kenységgel is bővítjük. 

Ami a szervezeti jellegű változtatásokat illeti, mindenképpen fejlesztenünk kell nem- 
zetközi elosztási hálózatunkat, mert a termék sikere szempontjából egyáltalán nem 
mindegy, hogy milyen csatornákon keresztül jut el a fogyasztóhoz. Az ügynökhálózat, 
a nagykereskedő partnerek kiválasztásánál fokozottan figyelembe kell venni a termék, 
az adott piac és a megcélzott vásárlói réteg sajátosságait. 

A gumiáruk, főleg a magas műszaki színvonalú gumiáruk piacán nagyon fontos a 
közvetlen piaci jelenlét. Törekszünk a minél közvetlenebb vevőkapcsolatokra személyes 
vállalati jelenlétünkkel, vevőszolgálatunkkal, szerelőinkkel stb. 

A külkereskedelmi szervezeten túl fejlesztjük tevékenységi körünket is. Lehetőségek 
vannak kereskedelmi és termelési együttműködések bővítésére külföldi partnerekkel 
(közös kereskedelmi és termelővállalatok működtetésére), harmadik piacon történő 
együttes fellépésre. 


Tartalékok feltárása 


További fejlődésünk biztosításában, versenyképességünk fokozásában fontos eszközünk 
belső tartalékaink feltárása. 

Nemzetközi összehasonlításainkból egyértelműen kiderült, hogy az élőmunkában 
ugyan komparatív előnyeink vannak, de ezt az előnyt kedvezőtlenül befolyásolja haté- 
konyságbeli hátrányunk. A vállalati tevékenység hatékonyságának fokozásában mindig 
jelentős szerepet szántunk a szervezésnek, a korszerű technikák alkalmazásának. Hasz- 
nos módszernek bizonyultak a team-munkában kidolgozott racionalizálási eljárások, 
melyeknek még külön előnye volt a csoportgondolkodás erősítése. Bizonyos területeken 
30 százalékos javulást értünk el az autonóm munkacsoport módszerének bevezetésével. 
Egyre inkább kihasználjuk a dolgozói önirányítás adta lehetőségeket is. 10-40 százalék- 
ban nőtt az eredményesség, bizonyos hagyományos, az elemzés-értékelés-érdekeltség 
hármasán alapuló módszerek alkalmazásával (pl. MOST-módszer). 

Egy olyan eszközről is beszélni kell, mely minden túlzás nélkül nevezhető a jövő 
kulcsának, ez pedig: a szellemi tőke gyarapítása. Itt annak az elvnek a meghonosítására 
törekszünk, hogy - lehetőségeinkhez képest — maximális elismerésben részesítsük azokat, 
akik a vállalat részére hasznos és színvonalas tevékenységet fejtenek ki. Ez az elismerés 
kiterjed az anyagi és az erkölcsi szférára is. Az ennek fejében elvárt teljesítmény azzal 
mérhető, hogy az emberi tevékenység mennyiben növeli a vállalat hatékony működését 
és a nemzetközi versenyképességet. 

A vállalati értékrendben első helyen szerepel tehát a színvonalas teljesítmény, ez a 
megmérettetés alapja. Színvonalas teljesítmény viszont ugyanilyen oktatási-tanulási 
rendszer nélkül nem várható el. Ennek érdekében az utóbbi években erőnkhöz mérten 
is komoly ráfordításokat tettünk e tevékenységi kör fejlesztésére. Komplex tanulási 
koncepciót dolgoztunk ki, megteremtettük a megvalósítás fizikai hátterét is. Célunk, 
hogy a tanulás a vállalat minden dolgozójának folyamatos tevékenysége legyen, s általa 
mindenki számára megnyíljon az önmegvalósítás lehetősége. Egyáltalán nem fogjuk 
szégyellni, ha azt a bizonyos, gépkocsikon látható és a vállalati cégtábla mellé elképzelt 
, 1" betűt sosem vesszük le, mondván, hogy ez egy (folyton) tanuló vállalat. 

A tartalékok feltárásának fontos feltétele a folyamatok mérése, nyomon követése. Célul 
tűztük ki, hogy e tevékenység terjedjen ki minden folyamatra és minden szervezetre. 

A mérésnek minősítenie kell a ráfordított erőforrások, valamint az elért eredmények 
viszonyát. A termelőfolyamatok fizikai paramétereinek mérésénél a fenti követelmények- 
nek viszonylag könnyebb eleget tenni, jó segédeszközök ehhez a mikroprocesszorok és 
a számítástechnika. A gazdasági-pénzügyi folyamatok mérése, értékelése már összetet- 
tebb feladat. Ennek első számú feltétele a jól működő vezetői információs rendszer. Ilyen 
rendszer felállítása ma a korszerű számítástechnika alkalmazása nélkül nem lehetséges, 
nemzetközi kitekintést biztosító, naprakész információkkal kell rendelkeznünk. 

Az eddigiekből egyértelműen kitűnik, hogy az információ jelentősége egyre inkább 
növekszik, ahogy mondani szokás, az információ stratégiai cikké vált. Ma egy megfelelő- 
en kialakított információs bázis olyan eszköz egy szervezet kezében, amellyel valószínűleg 
sokkal hatékonyabb eredményeket lehet elérni, mint bármilyen , kacsalábon forgó" 
gyártósorral. Ezt felismerve, a TAURUS önálló információs központot hozott létre, 
ahol központi helyet foglal el a nemzetközi információk gyűjtése. Ez kiterjed mind a 
világkereskedelmi statisztikákra, mind a versenytársakról szóló információkra. 


Szervezetfejlesztés 


Már az előző gondolati kör részben átvezetett egy olyan, alapvető jelentőségű eszközre, 
melynek megfontolt alkalmazásától komoly eredmények várhatók. Ez a szervezetfejlesz- 
tés. A szervezetfejlesztés folyamatos tevékenység, de egész vállalatot érintő átalakítás 
igen ritka. Ugy éreztük, hogy jövőnk érdekében most ehhez kell folyamodnunk. Jelenlegi 
munkánk három irányú. 

Továbbfejlesztjük a hetvenes évek végén bevezetett, mátrix-elven felépülő, termékigaz- 
gatói rendszeren alapuló struktúránkat. Ugyanazt a szervezési elvet visszük tovább: a 
termékorientáltságnak tükröződnfe kell a szervezeti felépítésben. 

Ezzel egyidejüleg erőteljesen decentralizáljuk a vállalatot, termék—profit-centrumokat, 
önelszámoló egységeket hozunk létre. E lépéssel több célt kívánunk elérni. Először is, 
hogy erősödjék a vállalaton belüli vállalkozói magatartás. A környezeti hatások ne csak 
vállalati szinten érződjenek, hanem vállalaton belül és közvetlenül a termék sorsát 
irányítóknál is. Ily módon a felső vezetés erőteljesen tehermentesül a napi operatív 
döntésektől, és ezzel a döntési folyamatok felgyorsulnak. A felső vezetés a stratégiai 
döntésekre koncentrálhat, a jövőteremtés érdekében. E szervezeti átalakítások révén 
bízunk benne, hogy egy jól áttekinthető, rugalmas, érzékeny struktúrát sikerül létrehoz- 
nunk. 

Szervezetfejlesztési törekvéseinknek van egy , külső" vetülete is. Ez pedig az, hogy 
fokozottan kívánunk élni az új szervezeti formák adta lehetőségekkel. Így alakult meg 
több leányvállalat. Támogatjuk a különféle közös vállalatok, gazdasági társulások létre- 
hozását, az azokban való részvételt. 

Ami terveinkben a cél-eszköz-rendszert illeti, fontos szabály, hogy sikeres vállalati 
működés nem valószínű egyetlen cél vagy igen sok cél kitűzése esetén. A szervezeteknek 
jól körülhatárolt és mindenki által érthető több — de nem sok - stratégiai célt kell 
kitűzniök. 

A másik általános szabály, hogy a célokat és eszközöket bizonyos rangsorba, célhie- 
rarchiába kell rendezni. A vállalatokon belül gyakran vannak olyan törekvések, hogy 
az alacsonyabb rendű célok előzzenek meg magasabb rendűket; például a munkatermelé- 
kenységet a gazdaságosság elé helyezik stb. Ilyen torzulások nálunk is és másutt is 
gyakran előfordulnak. 

Végül kívánatos olyan cél-eszköz-rendszert létrehozni amely viszonylag stabil, de 
szabad teret enged a rugalmas cselekvésnek is. A cél-eszköz-rendszer egyes céljai adott 
időszakban előtérbe kerülhetnek vagy visszaszorulhatnak. (Például külső környezet 
kedvezőtlen hatása az adott cél megvalósítására vagy az adott eszköz felhasználására.) 

Fontos azonban, hogy a fő vonások egy tartós értékreridhez illeszkedjenek. Ha például 
az első negyedévben a tőkés export növelése a kiemelt , stratégiai" cél, a másodikban az 
importkiváltás, a harmadikban a nők részarányának növelése a vállalati tanácsban, a 
negyedikben az anyag- és energiatakarékosság, akkor a stratégiai vezetésről tulajdonkép- 
pen le is mondhatunk. A szabályozók sűrűn változó rengetegében is meg kell keresnünk . 
azokat a tartós értékrendeket, amelyek a vállalatnál az irányító szerepet betölthetik. 

A vállalati cél-eszköz-rendszerben különösen érdemes megfontolni a következő ele- 
mek hangsúlyozását. 

e Nemzetközi versenyképesség a termék műszaki, gazdasági, korszerűségi kritériu- 
mai alapján (például: a termelés sorozatnagysága, műszaki színvonala, piaci pozíciója, 
újszerűsége, konvertálhatósága stb.). 

e A működés hatékonyságát a ráfordításokra jutó eredményekkel mérhetjük nemzet- 
közi összehasonlításban. A sikeres működés érdekében célszerű szervezetenként megvizs- 
gálni olyan eredményjelzőket is, mint a hozzáadott érték, fedezet, nyereség, a ráfordítá- 
sok közül pedig a nyersanyag és a tőke, legfőképpen pedig a speciális ismeretekkel 
rendelkező, kvalifikált munkaerő. 

e A stratégiai cél-eszköz-rendszernek fontos biztosítékai a tartalékok, amelyek a 
hasznos teljesítményt nyújtó gépekben, a színvonalas munkát végző emberekben és főleg 
a fiókokban jobb időkre tárolt fejlesztési koncepciókban testesülnek meg. 

e A szellemi és anyagi javak gyarapítása. Itt fontos, hogy állandóan két irányba 
figyeljünk: a teljesítményre és a gyarapodásra. A szélsőségesen steril teljesítményorientá- 
ció — különösen, ha rövidlátással párosul — rablógazdálkodáshoz vezet. Ám a gyarapodás 
nem képzelhető el jó teljesítmények nélkül. 

e Az emberi erőforrás és ezen belül is az átlagon felüli szellemi tevékenységek felisme- 
rése a vállalatokat - így a mi vállalatunkat is — olyan tevékenységekre serkenti, mint az 
oktatás, a nemzetközi színvonalú vezetőképzés, a vállalati célokkal azonosuló személyi 
állomány tréningjei. 

A stratégiai elvek alkalmazásával dolgozzuk ki a hetvenes évektől kezdődően vállala- 
tunk stratégiáját. Manapság sokszor teszik fel a kérdést, hogy kell-e, lehet-e a vállalatnak 
hosszú távú stratégiát kialakítania, hiszen még a holnap előrebecslése is bizonytalan. 

Vállalatunk működése és sikerei azt bizonyítják, hogy igen; még a legsúlyosabb 
gumiipari recesszióban is dinamikusan tudott fejlődni jól kiválasztott stratégiájával. 


Írásommal szerettem volna bemutatni egy vállalat megújulási próbálkozását olyan idők- 
ben, amikor a környezet nem kifejezetten kedvez ennek, viszont kényszerítően hat ebbe 
az irányba. Amikor csak szűkösen van a hagyományos erőforrásokból, akkor csakis a 
belső megújhodás a járható út. Ez igen komoly önvizsgálatot tesz szükségessé, ami 
gyakran fájdalmas szembenézést is jelent hiányosságainkkal. Reálisan megvalósítható 
programot azonban e nélkül nem lehet kidolgozni. 

Vállalatunk mostani fejlesztési programjában nem elsősorban a beruházási javak 
gyarapítását tartja szem előtt, hanem a meglevő erőforrások hatékony működtetésére 
koncentrál. Természetesen ez is jelentősen igénybe veszi a vállalati erőforrásokat, de az 
anyagi eszközökön túl — mint már oly sokszor - a siker kulcsa most is az alkotó vállalati 
kollektíva kezében van. 


HORVÁTH PÁL: 


Szekularizáció és vallásosság ma Magyarországon 


A 20. század vallási helyzetét, az egyházak mai állapotát legközvetlenebbül meghatározó 
folyamat a szakértők többségének egybehangzó véleménye szerint az elvallástalanodás, 
a szekularizáció.!" E fogalom segítségével válnak értelmezhetővé a legújabb kor vallás- 
és egyháztörténetének olyan jelenségei, mint a vallástalanság és a hitközöny tömegessé 
válása, az élet szinte minden területének laicizálódása és profanizálódása, a hitéleti 
aktivitás gyakran igen látványos csökkenése vagy az egyes egyházak belső válságának 
tünetei. A hagyományos vallási kultúra és értékrend periférikussá válása, leépülése és 
átalakulása azonban ma sem tűnik egyértelműen világjelenségnek. Miközben a szekulari- 
záció gyors ütemben haladt előre az európai és amerikai keresztény kultúrákban, addig 
a világ más régióiban a hagyományos vallásosság szerepe nem változott, vagy jelentősége 
éppen az utolsó két évtizedben megnövekedett. 

Ám a szekularizációs folyamat érvényesülésének térbeli korlátai mellett időbeliekkel 
is számolnunk kell. Így nem igazolódtak be azok a korábbi prognózisok, amelyek a 
szekularizáció legszembeszökőbb jeleiből, az aktív hitéletet élők számának gyors csökke- 
néséből, az egyházak pozícióvesztéséből — főleg a negyvenes és a hatvanas évek közötti 
tapasztalatokra hagyatkozva - a vallásosság közeli, teljes leépülésére következtettek. Az 
utóbbi egy-másfél évtized tapasztalatai alapján úgy tűnik, hogy ez a folyamat Keleten 
és Nyugaton, a tőkés és a szocialista Európában egyaránt lelassult. Időközben megindult 
az európai egyházak belső modernizációja, de elapadtak a szekularizáció olyan elsődle- 
ges forrásai is, mint a gyors városiasodás és iparosodás, a nagymértékű társadalmi 
mobilitás és a tömeges életmódváltás, az egyházak közjogi szerepének korlátozása, az 
állam és egyház részleges vagy teljes elválasztása. Ezért, valamint a vallásosság és 
vallástalanság új formáinak kialakulása, a , szekuláris" ideológiák időleges , kifáradása" 
és a gazdasági fejlődés lendületének megtörése következtében korunk világnézeti mező- 
nyében olyan, tartósnak ígérkező stabilitás jelei mutatkoznak, amelyek a szekularizáció 
jelentésének átértékelésére ösztönöznek. Ezért is különösen fontos a szekularizáció-foga- 
lom tartalmának körültekintő és pontos, az utóbbi évek eseményeit és jelenségeit is 
értelmezni tudó meghatározása, újrafogalmazása. Különösen időszerű ez, ha tudjuk, 
hogy még ma is gyakori az a szociologizáló, leegyszerűsítő interpretáció, amely a hitéleti 
aktivitás látványos csökkenését vagy alacsony szintjét, a templomok látogatottságának 
visszaesését, az aktív egyháztagok és a lelkipásztorok számának csökkenését tekinti a 
szekularizáció lényegének és fő eredményének, s úgy véli, hogy az általa leírt folyamat 
szükségszerűen egyenesvonalú, lendületes és visszafordíthatatlan. Ha ezután ez a szemlé- 
let olyan tényekkel szembesül, mint a vallás iránti érdeklődés újbóli növekedése, az 
egyházak leépülési folyamatának megtorpanása vagy a vallási megújulás korunkban 

1 A fogalom általános értékeléséhez v. ő.: Lukács József: Történelem, filozófia, vallásosság (Gondolat, 1980.); 


Lukács József: Hitek és választások (Kossuth, 1984.); Lukács József: Egyházak és vallásosság a szocialista 
Magyarországon (Kossuth, 1979.); Murányi Mihály: Mi a szekularizáció? (Világosság, 1977., 8-9. szám) 

ismételten felbukkanó jelei, tanácstalanul áll e tények előtt, vagy ideológiai-eszmei vész- 
helyzetet és válságot emleget. 

E polgári és marxista szerzőknél egyaránt felbukkanó megoldással ellentétben aligha- 
nem akkor járunk el helyesen, ha a szekularizáción olyan, elsősorban a modern európai 
társadalmakban jelentkező formaváltozást értünk, amely egyszerre jelenti a tradicionális 
vallási kultúra dezintegrációját, a vallásosság tartalmának és struktúrájának alapvető 
módosulását és részleges leépülését, a vallás társadalmi hatókörének, szervező és szabályo- 
zó szerepének beszűkülését. Jelenti továbbá a vallásos hit egyidejű etizálódását és individua- 
lizálódását, a rituális szféra fokozott kiüresedését, végső soron pedig azt is, hogy a vallásos 
világnézet korábbi dominanciáját az egyéni világnézeti döntések és választások tartós 
pluralitásának időszaka váltja fel. 

A valláshoz való viszony igen eltérő formái különülnek így el és válnak társadalmilag 
elfogadottá; a modern szekularizált társadalomban a vallásosság hagyományos és nem 
hagyományos formáinak széles köre mellett szóhoz jutnak az elvi és gyakorlati ateizmus 
alternatívái, valamint az agnoszticizmus vagy a világnézeti kérdésekkel szembeni közöm- 
bösség. Mindez természetes, hiszen a modern termelés, a fokozott urbanizációval együtt- 
járó életmódváltás, a modern technológia racionalitása és a laikus filozófiák, ideológiák 
térhódítása nem kedvez a hagyományos vallásosság változatlan továbbélésének, s a 
profán, ateista ideológiák széles körben jelentenek konkurenciát a vallásosság nyitott, 
modern formái számára is. 

Egyúttal az is mind nyilvánvalóbb, hogy az elvallástalanodás nem tekinthető vissza- 
fordíthatatlan folyamatnak. Feltételezhetjük, hogy az elvallástalanodás folyamata elvileg 
korlátozott, és alkalmanként a visszájára is fordulhat, mivel alapja nem mindig a vallási 
szükségletek megszűnése, a társadalmi elidegenülés visszavétele, hanem gyakran új, 
vallásilag sem kompenzálható formáinak térhódítása. Ennek eredménye viszont — az 
ateizmus tömegessé válása és a vallásosság továbbélése vagy újraéledésének lehetősége 
mellett — a vallási és világnézeti közömbösség és a köznapi agnoszticizmus tömegessé 
válása is lehet. 

Nem hagyhatjuk figyelmen kívül azt sem, hogy az utóbbi két évtizedben -— néhány 
elméleti-teológiai próbálkozás mellett? — az egyházak zöme is belső reformok formájá- 
ban igyekezett , elébe menni" saját 20. századi válságának. E törekvések egy része — amint 
például a II. vatikáni zsinat számos eredménye is bizonyítja — sikeres volt. Így minden 
bizonnyal az egyházak erőfeszítései eredményének, világunk általános változási tenden- 
ciáinak és a szekularizáció belső természetének kell tulajdonítanunk, hogy viszonylagos 
egyensúlyi állapot alakult ki korunk világnézeti mezőnyében, számos területen pedig — 
igen különböző okok következtében és eltérő mértékben - a vallásosság megélénkülésé- 
nek új, a korábbinál vonzóbb és hatékonyabb formákat létrehozó folyamatai váltak 
megfigyelhetővé. Helyenként ideológiai és politikai mozgások kölcsönöztek növekvő 
jelentőséget vallási eszméknek, míg másutt az erkölcsi értékrendszer hézagossága hozta 
felszínre a vallásosság érezhető felértékelődését. 

A politikai mozgásokhoz kapcsolódó vallási fellendülés példájaként hivatkozhatunk 
az iszlám világban az utóbbi évtizedben bekövetkezett eseményekre, amelyek - Irán, 
Líbia, Pakisztán vagy más országok esetében - e vallás rendkívüli ideológiai, politikai 
és kulturális szervező és mozgósító erejét bizonyították. Bőségesen találunk példákat 
arra is akár Európában, akár az Európán kívüli világban, hogy a hagyományosan 
intenzív vallásosság a nemzeti vagy nemzeti kisebbségi identitás kifejezésének eszköze- 
ként élt meg új fellendülést. Folytathatjuk a sort olyan esetekkel is, amikor valamely 
politikai megrázkódtatás vagy morális válság következtében növekszik a vallásosság 


2 Protestáns részről Fr. Gogarten, katolikus részről K. Rahner és J. B. Metz kísérleteire utalhatunk, mint 
legfontosabbakra; hazai adaptációt találunk a Keresztény ember a szocialista társadalomban című kötetben 
(Ecclésia, 1977.), valamint Szennay András és Nyíri Tamás számos írásában is. 

intenzitása, amint azt egyebek között a lengyel katolicizmus helyzetének nyolcvanas évek 
eleji alakulása bizonyítja. 

Egyes elemzők szerint a világpolitikai helyzet kedvezőtlen alakulása, a háborús veszély 
érzetének növekedése és a világgazdasági depresszió is közrejátszott abban, hogy az 
utóbbi években - a helyi egyházak fokozott erőfeszítéseivel párhuzamosan - a vallásos- 
ság térvesztése Nyugat-Európában is lelassult. Megkockáztathatjuk azt a feltevést, hogy 
Kelet- és Nyugat-Európa több országában az erkölcsi értékrend válságának tünetei 
szintén a vallásosság újratermelődése irányába hatottak, míg a keresztény világ perifé- 
riáin, a missziós területeken a vallás a társadalmi igazságosság, a civilizációs és a szociális 
haladás ügyét is felkarolta. Ilyen értelemben kell számításba vennünk a , fekete" és a 
Sárga" teológiákat vagy az utóbbi időben nagy vihart kavart latin-amerikai forradalom- 
és felszabadításteológiák sorát." A felsorolt esetek azonban aligha szolgálhatnak érvül a 
szekularizációs folyamat folytatódása ellen, hanem csupán annak egysíkú, lineáris szemlé- 
letét kérdőjelezik meg, rávilágítva a vallásosság formaváltozásainak gazdagságára. 

A marxista szekularizáció-kutatást régóta foglalkoztató kérdés — a folyamat általános 
törvényszerűségeinek feltárásán túl — az, hogy a vallásosság helyzetének alakulásában, 
az elvallástalanodás módjában, mértékében és ütemében felfedezhetők-e speciális, csak 
a szocialista társadalmak fejlődésében felbukkanó sajátosságok, amelyek részben függet- 
lenek a nemzeti-történelmi vagy helyi felekezeti hagyományoktól. Ha elvileg közelítünk 
e kérdés megválaszolásához, abból kell kiindulnunk, hogy e társadalmakban a polgári 
társadalmakhoz képest a gazdasági, politikai és ideológiai viszonyok gyökeres átrende- 
ződése a szekularizációs folyamat kifutása számára várhatóan merőben új feltételeket 
teremt. Így bár az elidegenedés visszavételének feltehetően hosszú, ma még csak részlege- 
sen érzékelhető folyamatában csak fokozatosan szűnhet meg a valóságos viszonyok 
vallásos kiegészítésének igénye, a marxizmus eszméinek hegemóniája, az ezeket közvetítő 
politikai-társadalmi folyamatok és intézmények, eszmei törekvések révén már a jelenlegi 
körülmények között is mód nyílik a vallásos világnézettől döntően különböző, tartalmas 
világnézeti alternatíva elsajátítására. A vallásosság széles körű meghaladásának elvi 
lehetősége egy ateista humanizmus jegyében ilyen feltételek között már valóban elképzel- 
hető. 

Fontos viszont különbséget tennünk e meghaladás elvi lehetősége és itt és most 
érvényesülő történelmi realitása között, különösen akkor, ha számításba vesszük azt is, 
hogy egyes kelet-európai szocialista országok vallásosságának — persze nehezen mérhető 
— intenzitása feltehetően nem tér el lényegesen a hasonló helyzetű tőkésországokétól. 
Aligha vitatható, hogy a vallásosság, a vallási szükséglet a szocializmus körülményei 
között is része — és belátható ideig része is marad - jelentős tömegek mindennapi 
létezésének és eszmei tájékozódásának. Az egyházi intézményekben, szervezett vagy 
nek és közösségek világnézete alakításának, szerepet játszik az egyéni életvezetés értékei- 
nek és normáinak meghatározásában. 

Közgondolkodásunk szekularizációs folyamataiban a jelenlegi feltételek között minő- 
ségileg új , kifutási lehetőség" a marxista ateizmus elveinek elfogadása és elsajátítása, ami 
tartalmát tekintve nem üres hitközöny, de nem is vulgáris vallásellenesség, hanem a 
vallásnak egy pozitív, tartalmas világnézeti alternatíva nézőpontjából való meghaladása, 
amely azt történelmileg szükségszerű, a múltban, a mában és a jövőben is emberi értékek 
hordozására képes, de végső soron nem valóságos, meghaladandó és fejlődésünk folya- 
matában társadalmi méretekben fokozatosan meghaladhatóvaá váló nézetek és cselekvé- 
sek, eszmék és intézmények komplexumának tekinti. A mai szekularizált viszonyok 
között ugyanakkor az is világos, hogy a vallásosság térvesztése még nem jelenti a 
marxista ateizmus iránti elkötelezettség automatikus és általános kibontakozását. 

3 Gondoljunk itt a Boff-ügyre és a Hittani Kongregációnak a latin-amerikai forradalomteológiát elitélő 
nyilatkozataira. 

Már eddig is gyorsabb volt a hagyomanyos vallásosság térvesztése, mint a marxista 
ateizmus elveinek elfogadása, s ez a helyzet feltehetően még a legkedvezőbb feltétek 
között sem fog megváltozni a közeli jövőben. A szocialista országok fejlődését még 
sokáig kisérő elidegenedés folytán a passzív hitközöny, a világnézeti közömbösség, az 
agnoszticizmus, a nihilizmus és a vulgáris vallásellenesség jelenlétével és hatásával ugyan- 
úgy számolni kell, mint azzal, hogy a vallásosság újratermelődhet, intellektuális, privát 
módon, a hagyományos vagy egy megújuló egyháziasság keretében vagy radikálisan új 
formákat találva. Sőt nem zárhatjuk ki a vallási érdeklődésnek és a hívő elkötelezettség- 
nek - a kialakult világnézeti status guót nem érintő - valamelyes megélénkülését, 
fokozódását sem. 

A szekularizáció elfogadásának, értelmezésének, a vallásosság leépülése megakadályo- 
zásának törekvései a kialakult helyzetnek megfelelően megtalálhatók a hazai katolikus 
és protestáns teológiában és filozófiában is. Így elevenen él az a szekularizációértelmezés, 
amely az elvallástalanodási folyamat fogyatékosságaiból és sokértelműségéből kiindulva 
úgy véli, hogy ha a világ dolgaiból való nagymértékű kiszorulás az egyházak belső 
sul, akkor a szekularizáció a hagyományos vallásosság letisztulási és elmélyülési folya- 
matának, azaz egy végső soron nehéz, de kedvező fejleménynek tekinthető." Ezt támaszt- 
ja alá a szekularizáció és a szekularizmus közismert, eredetileg Fr. Gogartentől származó 
megkülönböztetése, az elvallástalanodás spontán (természetes) folyamatának elkülöníté- 
se a marxizmus mint szekuláris ideológia hatásától. Ezt egészíti ki az egyházak teoretikus 
képviselőinek az a véleménye, amely a szekularizációs folyamat feletti ellenőrzés kulcsá- 
nak a világnézeti értelemben bizonytalan, semleges vagy érdektelen rétegek megnyerését, 
visszahódítását tekinti. 

A szocialista országok - közüttük hazánk - vallásosságának és a szekularizációs 
folyamat állapotának vizsgálata nem képzelhető el a nem hívő, az ateista világnézeti 
alternatívák tartalmának elemzése nélkül. Az egyedüli biztosíték arra, hogy a szekulari- 
záció folyamatában világnézeti értelemben közömbössé lett emberek ne szakadatlanul 
újjátermelődő hitszerű viszonyokban vagy a passzív közömbösségben találják meg a 
leginkább személyükre szabott álláspontot, csak a szekularizációs folyamat egyenetlensé- 
geinek számbavételével, a marxista felfogás hatékonyságának és esetleges gyenge pont- 
jainak tisztázásával érhető el. 

Az elméleti és empirikus vizsgálatok zöme azt mutatja, hogy a szekularizáció folyama- 
tában egyre inkább olyan kérdések kerülnek a világnézeti érdeklődés előterébe, mint az 
erkölcsi problémák, az egyéni, személyes életvezetés értékei és alternatívái, a magányérzet 
leküzdésének kísérletei és a valóban működő közösségek megteremtésének gondjai. Tény, 
hogy a marxizmus vagy általában a nem hívő világnézeti alternatívák válaszai és az 
általuk sugallt hétköznapi magatartási és cselekvési minták éppen ezen a területen bizo- 
nyulnak erőtlennek. Ebből a tényből következik a kelet-európai társadalmak szekulari- 
zációs folyamatainak empirikus adatokkal is igazolt sajátos aszimmetriája: míg a ,, végső 
kérdések", az általános világnézeti alapelvek esetében viszonylag magas az ateista és a 
közömbös álláspontok elfogadóinak aránya, addig az erkölcsi-életvezetési kérdésekben 

zembetűnő a hívő meggyőződésből fakadó vagy ilyennek tartott vélekedések népszerűsége. 

Korunk vallásosságának változásában, átalakulásában egyértelműen megfigyelhető a 
privát, a személyes szférák iránti érdeklődés határozott növekedése, és feltételezhető az 
is, hogy a hívő meggyőződés e területen reális emberi szükségleteket, valóságos emberi 
elvárásokat képes kielégíteni. E helyzet felismeréséből következik, hogy ma a keresztény 
egyházak zöme - itthon és külföldön is — belső megújulásának folyamatát a vallásos hit 
perszonális és szubjektív vonásainak a korábbiaknál határozottabb kiemelésével kívánja 


4 Fr. Gogarten és K. Rahner óta ez a szekularizáció keresztény értékelésének alapmegoldása. V. ö.: Keresztény 
ember a szocialista társadalomban, 1. m. 13. old. skk. 

elérni, s ettől a vallásosság helyzetének újbóli erősödését vagy legalább a jelenlegi állapot 
stabilizálódását reméli. Az egyházakban végbemenő szervezeti, hitéleti reéformokon túl 
erre utal az antropológiai és perszonális teológiák gyorsan növekvő népszerűsége, vala- 
mint az is, hogy a gyakorlati lelkipásztori munkában mind nagyobb szerepet kapnak az 
egyéni életvezetés vallásos alternatíváját modernné, emberléptékűvé, személyhez szólóvá 
formáló eljárások. 

A nem egyházias vallásosság esetében is hasonló spontán folyamatok figyelhetők meg; 
a széles társadalmi kapcsolatok szabályozásának és a mindent átfogó, univerzális világ- 
nézeti modell megfogalmazásának szempontjai folyamatosan veszítenek fontosságukból, 
a hitnek az egyéni magatartást vezérlő, személyiséget integráló és értékmentő szerepe 
viszont jelentősen felértékelődik. 


A vallásosság és a szekularizáció hazai állapotára vonatkozó vizsgálatok alapján orszá- 
gunkat a közepesen szekularizált európai társadalmak mezőnyében helyezhetjük el. Am 
ez még így is igen nagyszabású szellemi átrendeződésre enged következtetni a múlthoz 
képest, ha számításba vesszük, hogy a két világháború között Magyarország még a 
legvallásosabb országok sorába tartozott kontinensünkön." A felszabadulás utáni nagy- 
szabású változások közepette az elvallástalanodási folyamat a negyvenes évek végétől 
igen gyors ütemben bontakozott ki. s lendületéből - a közben jelentősen módosult 
politikai és egyházpolitikai körülmények ellenére - a hetvenes évek derekáig szinte 
semmit sem veszitett. Igy a magyar társadalomban 15 kialakult az elmúlt évtizedekben 
a vallásossághoz való viszonyulásmódoknak az a sokfélesége, amely más európai orszá- 
gokban is megfigyelhető, s megindultak azok az elméleti és empirikus vizsgálatok is, 
amelyeknek feladata a szekularizáció folyamatának, eredményeinek és következményei- 
nek elemzése volt. 

Az azóta végzett, meglehetősen kis számú empirikus vizsgálat hozzávetőleges képet 
rajzolt a vallásosság és vallástalanság állapotváltozásairól; tényismeretünk azonban még 
ma is meglehetősen csekély. A reális kép megrajzolását nehezíti az is, hogy az egyes 
elméleti és empirikus kutatások igen eltérő kritériumok alapján és eltérő módszerekkel 
vizsgálták a vallásosság helyzetének alakulását. Így az alábbiakban közölt empirikus 
adatok csupán hipotetikus és tájékoztató jellegűek, hiszen könnyen belátható, hogy az 
egyes kérdezési technikák , szigorúsága" és kutatói előfeltevései erősen meghatározzák 
a nyert eredményeket. Az általunk 15 közölt adatok gyakran átfedik vagy éppen kizárják 
egymást, s közöttük csupán a feltételezett elméleti valószínűség alapján választhattunk. 
Arra azonban bizonnyal alkalmasak, hogy a hazai vallásosság és vallástalanság állapotá- 
nak alakulását - nem a százalékos adatok aprólékos pontosságával - hozzávetőlegesen, 
fő tipusaik és tendenciáik szerint érzékeltessék. 

A hazai vallásosság és vallástalanság mezőnyével kapcsolatos adataink, ismereteink 
még ma is kevéssé reprezentatívak és döntően egyházszociológiai jellegűek: az egyházi, 
a hívő közösségek működéséről informálnak, és kevés betekintést engednek a vallásosság 
eszmei tartalmának módosulási folyamataiba. Ugyanígy igen sommás képet festenek 
csupán a vallástalanság és a világnézeti közömbösség különféle fajtáiról, azok tartalmá- 
ról, terjedelméről 15. 

Nagyjából egybehangzó és elfogadhatónak látszó adatközlések szerint a hetvenes évek 
második felében a magyar állampolgárok mintegy 45 százaléka minősítette magát identi- 
fikációs vizsgálatokban vallásosnak, e népességcsoport nagyobb hányada azonban a nem 


5 Tomka Miklós: A vallásosság változása - egy és több dimenzióban. Kultúra és közösség, 1985., 5. szám. 
3. old. 

egyházias vallásosságot vallotta a magáénak.§ Az adatfelvételek némi bizonytalansága 
mellett ez azt jelenti, hogy a mai vallásosság, istenhit különféle formái együttesen az 
ország lakosságának nem egészen felére gyakorolnak hatást. Az ugyanezen megközelítés- 
ben magukat határozottan ateistának tekintők száma ennél valamivel alacsonyabb, az 
összlakosság mintegy 40 százaléka. Más vizsgálatokban viszont meglehetősen magasnak 
tűnik a világnézeti semlegességet, érdektelenséget mutatók aránya, hívők és nem hívők 
számaránya azonban itt is közel azonosnak látszik. Van végül az utóbbi évekből olyan 
adatsorunk is, amely a nem hívők csekély mértékű létszámfölényére enged következtetni. 
A kérdezési technikákból adódó bizonytalanságokat is figyelembe véve mai társadal- 
munkban a hívők és a nem hívők arányát közel azonosnak vagy igen szűk határok között 
ingadozó, lényegében egyensúlyban lévőnek tekinthetjük, azzal a kiegészítéssel, hogy a 
szekularizáció eredményeként a hivés és nem hivés igen eltérő típusai élnek ma együtt. 

Az aktív, hitüket egyházi keretek között gyakorló állampolgárok aránya a magukat 
vallásosnak tekintőknél társadalmunkban is jelentősen alacsonyabb, bár a vallásosságot 
ma és a jövőben is döntően ez a réteg reprezentálja. E csoport nagysága ellenőrizhető 
a mise- és istentisztelet-látogatás — egyházi becsléseken és szociológiai adatfelvételeken 
alapuló — adatai alapján is. Túl szigorúan járnánk el, ha csupán őket és nem minden, 
magát vallásosnak, istenhívőnek tekintőt sorolnánk a hívők csoportjába; annyi azonban 
kétségtelen, hogy ők jelentik szekularizált társadalmunkban a vallásosság mai és majdani 
bázisát, egyházi keretben is testet öltő világnézeti és szociális erejét. Adataink alapján 
ma a hazai katolikus népesség mintegy 15-20 százaléka aktív hitgyakorló, a protestáns 
egyházak esetében pedig a hasonló szám nem haladja meg a 10 százalékot." Mivel a 
magukat hívőnek minősítök arányának csökkenése a hetvenes évek közepén megállt, a 
hitgyakorlók száma azonban az utóbbi időkig tovább apadt, a hazai vallásosságban - 
a külföldi fejleményekhez hasonlóan - folyamatosan növekedett a , maga módján vallá- 
sos" csoport aránya. Ha az egyházak belső megújulási folyamata a közeli jövőben 
eredményeket hoz, feltehetően e két csoport nagysága fog az eddigiekkel ellentétes 
arányban módosulni. A magukat vallásosnak mondók arányának alakulása azonban, 
úgy tűnik, hogy az egyházak tevékenységének alakulásával csak igen közvetett kapcso- 
latban áll.? 

A hagyományos vallási kultúra dezintegrációja ellenére a hagyomány- és szokásrend- 
szer erősségének tudható be ugyanakkor, hogy ma társadalmunkban az újszülöttek 
mintegy kétharmadát megkeresztelik, a házasságok egyharmadát pap előtt kötik, s az 
elhunytak mintegy 75 százaléka kap egyházi temetést." Ha e számsort még kiegészítjük 
azzal a becsült adattal, amely szerint a magyar állampolgárok mintegy 30-35 százaléka 
támogatja anyagi eszközökkel egyházát,!" akkor a vallásossághoz, az egyházakhoz 
fűződő kapcsolatok meglehetősen összetett képe rajzolódik ki előttünk. Így például 
feltételezhető, hogy a vallásos elkötelezettség nem minden esetben társul a hívő lét 
gyakorlati vállalásával és az aktív egyháztagsággal, számos más esetben viszont a vallá- 
sos viselkedés egyes elemei olyan körben is felbukkanhatnak, amelyre még a hívőként 
való önazonosítás sem jellemző. 

Mindent egybevetve feltételezhető, hogy míg a vallásosságban gyökerező magatartás- 
és értékválasztási minták hatóköre a hívőknél szélesebb társadalmi körre terjed ki, addig 
az egyházak rituális gyakorlatának és intézményesített világnézeti alternatívájának kö- 


6 V. ö.: Tomka Miklós: A vallásos önjellemzés néhány tendenciája (Világosság, 1980., 6. szám) és legutóbb: 
Tomka Miklós: A vallásosság változása... i. m. 7. old. 

7 Tájékoztató a magyarországi egyházak legfontosabb adatairól (kiadó és kiadási hely megjelölése nélkül, 
1980. szeptember). 

8 E kategória nagysága véleményünk szerint - a kérdezési technikák változatosságán túl - általános társadalmi 
folyamatok függvényében változik. 

9 Az adatokhoz v. ö.: Tájékoztató a magyarországi ... i. m. 

10 Az említett becslés Gergely Jenő kutatásaiból származik. 

vetkezetes elfogadása és képviselete csak a vallásosnak tekinthető állampolgárok egy 
részére, kisebb hányadára jellemző. 

Nem kevesebb a bizonytalanság társadalmunk nem hívő, nem vallásos felének világné- 
zeti tájékozódásában és döntésében. Itt ma is számolnunk kell egy intoleráns, antikleri- 
kális-aufklérista ateizmus jelenlétével, továbbá a , hivatalos" teoretikus ateizmus elfoga- 
dásával, végül egy spontán gyakorlati ateizmusnak világnézetté alig szerveződött jelenlé- 
tével. Aligha tévedünk, ha éppen ebben látjuk az okát annak, hogy a marxizmus ateizmu- 
sának humanisztikus intenciói — egyébként történelmileg szükségszerű módon — még 
meglehetősen szűk körben tudják érvényesíteni hatásukat. 

Bízvást nevezhetjük a jelenlegi helyzet egyik aggasztó tünetének a hitközöny és a 
világnézet-nélküliség sokasodó jeleit. Erősen problematikusnak tűnnek azok a vizsgálati 

. eredmények, amelyek e , közömbös" kategória arányát csak az össznépesség 5—10-15 
százalékában adják meg, ugyanakkor azonban alighanem túlzóak azok a vélemények is, 
amelyek az állampolgárok zömét ebbe a csoportba sorolják. E kategória kezelésével 
kapcsolatban már eleve óvatosságra int, hogy terjedelme gyakran már a vizsgálati-kérde- 
zési technika szigorúságától is függ. Tartalmilag pedig gyakran megoldatlan a konzek- 
vens agnoszticizmusnak, a világnézeti differenciálóképesség hiányának vagy a választás- 
tól elzárkózó érdektelen nemtörődömségnek a megfelelő elhatárolása. !! 

A tradicionális vallási kultúra súlytalanná válásának jele, hogy az empirikus vizsgála- 
tok a vallási ismeretek, tájékozottság szintjét hívők és nem hívők körében egyaránt 
riasztóan alacsonynak találták. Hiba volna e jelenséget csak a szekularizációs folyama- 

. tok pozitív eredményei közé sorolni. Az emberi történelem és művelődéstörténet fontos, 

vallási inspirációjú értékeivel kapcsolatban tapasztalható csaknem általános tájékozat- 
lanság ugyan jórészt a vallási kultúra és vallási szocializáció leépülésének tünete, egyben 
azonban közművelődésünk fehér foltja is. A műveltségi hiány regisztrálásán túl ez felveti 
azt a kérdést, hogy mennyire megalapozott az olyan világnézeti döntés és választás, 
amely nélkülözi a döntés tárgyául szolgáló valamennyi alternatíva — így a vallás — 
alapvető ismeretét, bár tudjuk, hogy az ismeretelemek nem önmagukban, közvetlenül 
alapozzák meg e döntéseket. A vallási műveltség alapvető elemeinek ismerete és a 
vallásos vagy vallástalan világnézet vállalása között nem mutatható ki egyértelmű össze- 
függés. Végeredményben úgy véljük, hogy a vallási és más világnézeti kérdésekben való 
tájékozatlanság a közömbös álláspontot erősítő tényezők egyike. I 

Az utóbbi időben készült vizsgálatokban azonban a közömbös kategória — különféle 
mértékű — csökkenése volt megfigyelhető. Amennyiben ezek az adatok helytállóak, úgy 
érdeklődésről is tanúskodnak. Mindjárt tegyük hozzá, hogy a vallás iránti érdeklődés 

 megélénkülése nem azonos a vallásosság megélénkülésével, hanem olyan tényezőkkel is 
összefüggésben állhat, mint az egyházpolitika konszolidált állapota, az egyházak közsze- 
repléseinek gyakoribbá válása, a nemzetközi ideológiai élet egyes jelenségei és még 
számos más ok. 

A vallási tanítás mint eszmei-világnézeti álláspont elvetésének, elfogadásának vagy 

. szelektív igenlésének jeleiből arra következtethetünk, hogy a vallásossághoz való viszo- 
nyulásmódok színes sokfélesége, elvileg gyakran inkonzekvensnek tűnő típusa él ma 
együtt hazánkban. A hívők közötti nagymértékű elbizonytalanodás, , fellazulás" tünete, 
hogy a magukat vallásosnak vallók, sőt az aktív hitgyakorlók jelentős hányada is komoly 
bizonytalanságot mutat hitelvi kérdésekben, és erősen megrendült a szertartások értéké- 
be vetett bizodalma. Hasonló bizonytalanság érezhető azonban a nem hívő csoportok 
tagjai körében is, ami döntően érzelmi és erkölcsi hiányérzetekből és bizonytalanságból 


11 E típusok kielégítő megkülönböztetését sem Murányi Mihály, sem Tomka Miklós munkáiban nem találjuk 
meg kellő egyértelműséggel. 

fakad. A vallásilag , közömbös" rétegek körében pedig gyakran bukkan fel a hívő és nem 
hívő meggyőződés elemeiből , házilag" felépített világnézeti álláspont. 

Az utóbbi évek jól érzékelhető változásai ellenére a hazai társadalom vallásosság és 
vallástalanság kérdésében kialakult mezőnye stabilnak mondható. Így viszonylag jól 
körülhatárolható réteget jelent az egyházias módon vallásos emberek köre. E csoport 
tagjai hivők és aktív hitgyakorlók, valamely szervezett egyházközség tagjai, az egyházi 
szertartások rendszeres látogatói. Számuk különféle adatok szerint az össznépességen 
belül valahol /0 és 20 százalék között lehet. E réteg esetében azonban az elmúlt évtizedek 
folyamán bekövetkezett igen jelentős változásokkal kell számolnunk. Amig korábban az 
egyházias vallásosság erősen tradicionális és konzervatív volt, általában a , kivülről 
vezéreltség" jegyeit mutatta és fő bázisa a számos társadalmi hátránnyal terhelt falusi 
lakosság volt, addig a társadalomszerkezet átalakulásával, az egyházak belső megújulá- 
: sával a vallásosság intellektuálisabb, nyitottabb, urbánus típusa vette, illetve veszi át a 
vezető szerepet. 

Egyebek mellett az ilyen irányú fejlődésnek tudható be, hogy az utóbbi években 
erősödött az egyes keresztény felekezetekhez kötödök jelenléte kulturális életünkben. Az 
intenzív hitélet és a társas kapcsolatok iránti növekvő igények megléte mellett ez magya- 
rázza a vallási kisközösségek számának és jelentőségének -— egyébként világviszonylatban 
is megfigyelhető - növekedését is. E csoportok pedig vitathatatlanul a vallásosság 
—-— nemegyszer szélsőségesen - intellektuális típusát képviselik. E közösségek -— idehaza 
egyházszervezeti és egyházpolitikai szempontból gyakran problematikusnak tartott — 
fejlődése jól rímel azokra a teológiai koncepciókra, amelyek a , posztszekularizációs" 
korszak vallásosságát éppen egy ilyen kisközösségi egyháziasság keretei között keresik. 
Természetes, hogy e körben nagyobb arányban vannak jelen a magasan kvalifikált 
értelmiségi rétegek és a fiatal korosztályok képviselői. 

A szekularizáció folyamatának eredményeképpen hazánkban 15 kialakult a hívő mi- 
volt vállalásának néhány olyan típusa, amely nem áll közvetlenül a hazai egyházak vagy 
az általuk képviselt felekezeti tradició ellenőrzése alatt. A maguk módján vallásos 
emberek csoportja a mai magyar társadalom egyik legnagyobb, bár inhomogén és 
szervezetlen világnézeti együttese. Fő jellegzetessége az egyházon kívüli vallásosság , amely 
az egyházi tradícióból táplálkozik, de azt átformaálja, szelektív módon értelmezi. Fontos 
vonása a határozott vallási identitástudat, törekvés a tanrendszer egyéni értelmezésére, 
tartózkodás az egyházhoz való szervezetszerű tartozástól és a hitéleti aktivitás teljes vagy 
részleges hiánya. 

A nem egyházias vallásosság egy másik típusa az anonim vallásosság; ennek társadalmi 
hatókörét azonban jóval nehezebb behatárolni. Csak egy részük kerül ki feltehetően a 
magukat vallásosnak mondók köréből. Feltételezhető, hogy bizonyos esetekben a világ- 
nézetileg közömbös és tanácstalan csoportok tagjainak egy része, sőt esetleg magukat 
korábban nem hivőnek tekintők is az e csoportra érvényes , játékszabályok" szerint 
döntenek és viselkednek. E magatartás jellemzője az egyéni életút, életvezetés krízishely- 
zeteinek , határszítuációinak vallásos megoldása, amely a tételes vallások és szervezett 
egyházak tan- és szabályrendszereinek általában következetes elutasításával társul. 

A vallásosság és vallástalanság alternatívái közötti választást kikerülő, elutasító , kö- 
zömbös" rétegek sorában már említettük az agnoszticizmus álláspontját. Majdnem bizo- 
nyos, hogy ebben az esetben egy igen szük körű, erősen intellektuális beállítódású 
csoporttal kell számolnunk, amelynek másokra gyakorolt hatása igen csekély. Sokkal 
jelentősebbnek tűnik az a réteg, amely a , nem tudom megmondani, hogy vallásos 
vagyok-e vagy sem" véleményt vallja magáénak, és saját személyes meggyőződésének 
elemeit a hívő és nem hívő alláspontok egyes elemeinek kölcsönzése és vegyítése révén 
állítja össze. Végül a , semlegesek" táborához tartozik azoknak a köre, akik a , nem 
vagyok vallásos, mert engem az ilyesmi nem érdekel" megfogalmazással vállalnak közös- 
sérvet, hiszen esetükben az érdektelenség kinyilvánítása aligha csak a vallásosságra, 

hanem feltehetően annak ellentett pozitív-tartalmas világnézeti alternatíváira is vonatko- 
zik.!2 

Végül, ami társadalmunk nem hívő részének álláspontját illeti, óvatos formában itt is 
elhatárolható egymástól az ateizmus két, korábban már említett típusa. Az egyik lényege 
a határozott, kategorikus vallás- és egyházellenesség, az intolerancia és az elutasítás 
attitűdje, a másik pedig a marxizmus humanisztikus világnézeti elveiből és árnyalt, 
történeti szemléletű vallásértelmezéséből meríti fő elveit.!? A két csoport együttes nagy- 
ságára és egymáshoz viszonyított arányára vonatkozóan igen eltérő vizsgálati eredmé- 
nyeink vannak. Mindenesetre úgy véljük, hogy a határozott ateista meggyőződésű 
állampolgárok száma ma jelentősen meghaladja például az egyháziasan vallásos emberek 
számát, a magukat általában vallásosaknak tekintőkét azonban nem éri el. Ami az 
ateizmus kétféle, aufklérista és marxista típusa közötti arányokat illeti, úgy véljük, hogy 
túl , szépek" azok a vizsgálati eredmények, amelyek például S:1 arányú túlsúlyban 
lévőnek tekintik az ateizmus marxista-humanisztikus változatát. Könnyen belátható, 
hogy egy ilyen eredmény , eléréséhez" elegendő az ateizmus egyik válfajának nyilvánva- 
lóan rokonszenves, a másiknak ellenszenves állításokat megfeleltetni, a kapott eredmény 
azonban ezek után aligha nevezhető feltétlenül reálisnak! Mindent egybevetve úgy 
véljük. hogy az ateizmus humanisztikus változatának dominanciája a hazai nem hívők 
között kétségtelen, de az aufklérista tendenciák hatása sem lebecsülhető, s a határozottan 
nem hívő meggyőződést képviselők mintegy harmada ma is legalább , kacérkodik" ezzel 
a leegyszerűsítő szemlélettel. 


A mai szocialista Magyarország szekularizált társadalmában a vallásosság és vallástalan- 
ság hosszú távú és tömeges együttélése mind nyomatékosabban veti fel a különféle 
világnézeti elveken nyugvó erkölcsi értékek és cselekvések, életvezetési minták összeveté- 
sének kérdését. Ugyanakkor az is tény, hogy -— a közvéleményünkben e témákkal kapcso- 
latosan megfogalmazódó számos vélekedés ellenére — a világnézeti elkötelezettség és a 
morális értékvilág összefüggései empirikusan alig vannak feltárva. Mégsem kerülhetjük 
ki, hogy ne szóljunk néhány szót azokról az észrevételekről, amelyek e témában a 
legutóbbi idők empirikus vizsgálatainak köszönhetően megfogalmazódtak. 

A számukra legértékesebbnek tartott életviszonyokat rangsoroltatva a hívő és nem 
hívő megkérdezettekkel, egyértelműen igazolódott az az elvárás, hogy a vallásosság és 
a vallástalanság egymástól eltérő értékrendeket alapoz meg, más és más morális prefen- 
ciákat ír elő, több ponton azonban igen közel kerül egymáshoz. Így meghatározó 
jelentőségűnek kell tekintenünk, hogy hívők és nem hivők saját meggyőződésüktől 
egyaránt biztos erkölcsi értékrendet remélnek, az ennek tartalmat adó konkrét erkölcsi 
értékek körének meghatározásában pedig - eltérő világnézeti motivációjuk és , indok- 
rendszerük" ellenére — meglehetősen nagymértékben egyetértenek. 

Így kell értékelnünk azt a tényt, hogy hívők és nem hívők egyaránt igen nagy jelentősé- 
get tulajdonítanak a nem más rovására megvalósuló személyes és családi boldogságnak, 
s kiemelik azt, hogy meggyőződésük számukra emberi tartást kölcsönző, büntől vissza- 
tartó erő. Egyúttal az eltérő világnézeti alapállásból természetesen következik, hogy a 
hívő meggyőződésű ember kiemelkedő jelentőséget tulajdonit a lelki nyugalom birtokba- 
vételének, míg a nem hívő számára a más emberekkel való harmonikus kapcsolatok 
megteremtésének lehetőségei kínálkoznak értékesebbnek. Hívő és nem hivő egyaránt a 
képességek szabad kibontakoztatásában és az önmegvalósításban látja a munkatevé- 


12 A Tomka Miklós által adott értelmezéssel ellentétben ezt a kategóriát nem a nem vallásos, hanem a 
közömbös kategóriába kellene sorolni. V. ö.: Tomka: A vallásosság... i. m. 9. old. 

13 A nem hívők, ateisták táborán belül a két csoport elválasztására Murányi tette az első kisérletet disszertáció- 
ja alapjául szolgáló felmérésében, de Jóri is használja e megkülönböztetést. 

kenységnek számára mértékadó tartalmát, meglepő viszont, hogy - talán túlságosan is 
szemérmes módon, s talán inkább elmarasztalva, mint kifejezve az ezzel kapcsolatos 
társadalmi realitásokat — mind a hívők, mind a nem hívők meglehetősen kis jelentőséget 
tulajdonítanak az anyagi javak birtoklásából fakadó erkölcsi haszonnak. 

Igen különbözőképpen ítélik meg viszont saját meggyőződésük értékét a betegség és 
a halál tudatának elviselésében, jóllehet a jó egészséget egybehangzóan a harmonikus 
emberi élet egyik igen fontos elemi feltételeként minősítik. E mögött alighanem az 
húzódik meg, hogy a vallásosság lényege szerint kínálja a hívő embernek az örök élet 
és az örök üdvösség perspektíváit, míg a személyes halál és a szenvedés etikája a 
mindennapok embere számára iránymutató módon máig sem fogalmazódott meg a 
marxizmusban. 

Mély egyetértés mutatkozik hívők és nem hívők körében annak az állításnak az 
elfogadásában is, hogy az egyes ember erkölcsi megítélése , tisztességétől" és , jó szándé- 
kától", nem pedig világnézeti elkötelezettségének milyenségétől függ. Ez utóbbi megálla- 
pítás pedig azért is különösen figyelemreméltó, mert számos erkölcsi érték és morális 
érdek közössége vagy hasonlósága mellett az emberek egymásnak egyenértéküűként való 
megbecsülése egyik elvi biztosítéka annak, hogy egy szekularizált társadalom többféle 
világnézetű tagjai kölcsönös toleranciával és tisztelettel keressék az együttélés és az 
együttműködés több és jobb lehetőségét. 

Az utóbbi években világszerte egyre több szó esett a szekularizációs folyamat megtorpa- 
násáról, a vallásosság iránti érdeklődés újbóli növekedéséről, a vallásosság és az egyhá- 
zak társadalmi hatókörének bővüléséről, néha egyenesen a vallásosság reneszánszáról 
beszélnek. Hasonló nézetek hazai közvéleményünkben is meglehetősen gyakran megfo- 
galmazódnak. 

Világosan kell látnunk azonban, hogy a vallásosság növekedésével kapcsolatos véleke- 
dések igazolása vagy cáfolata, a kialakult álláspontok értelmezése meglehetősen nehéz 
és bizonytalan. E bizonytalanság forrása részben az alkalmazható mérési technikák 
sokfélesége és pontatlansága, részben pedig az, hogy e változások rövid távon nehezen 
érzékelhetőek. Meggondolandó az is, hogy a vallásosság vélt vagy valóságos növekedésé- 
nek milyen mértékben oka az emberek hit felé fordulásának erősödése, s milyen mérték- 
ben pusztán az, hogy az egyházaknak a korábbiaknál kétségtelenül pozitívabb politikai 
szerepe és egy jobb egyházpolitika hatására egyre többen akarják vagy merik vállalni 
hívő meggyőződésüket. E változás biztos jeleként fogható fel, hogy a hívőknek ma már 
csupán egyötöde tart — elsősorban a hivatali előmenetel területén — hátrányos megkülön- 
böztetéstől, s valóban látványosan fogyatkoznak azok a jelenségek, amelyek a hívők 
másodrendű állampolgárokként való kezelésével fenyegetnek. 

A vallásosság helyzetének megváltozása nem vagy csak kismértékben érzékelhető 
olyan területeken, mint a templomlátogatók számának alakulása, a papi hivatások vagy 
az iskolai hittanbeíratások helyzete. Ami az iskolai hitoktatást illeti, annak leépülése az 
elmúlt időszakban csaknem teljessé vált, ezt azonban ellensúlyozta a templomi és plébá- 
niai hitoktatás rendszeressé válása. Tovább folytatódott viszont a papság létszámának 
apadása, a papság elöregedése (mindenekelőtt a katolikus egyházban), s ez előtérbe 
állította a laikusok egyházi szolgálatba való bevonásának, valamint az egyházak szerke- 
zeti és működési rendje megújításának kérdéseit. A templomba Járás adatai tájegységen- 
ként igen eltérőek, felekezetenként és adatközlönként egyaránt, de annyi mindenesetre 
bizonyítottnak vehető. hogy lassult, megállt a korábbi gyors létszámcsökkenés, helyen- 
ként pedig a vallásos aktivitás szerény növekedésének jelei mutatkoznak. 

Másként alakult a helyzet a magukat vallásosnak mondók arányát illetően. Többé- 
kevésbé reálisnak tekinthető folyamatos adatok szerint a magukat vallásosnak tekintők 
aránya a hetvenes évek második felében volt a legalacsonyabb, 36-38 százalék körüli; 
az évtized végétől napjainkig viszont ez a számarány ismét jelentősen emelkedett, 40 
százalék — más adatok szerint 50 százalék — fölé. Valójában ez az adatsor azt támasztja 

alá, hogy az utóbbi időszakban a vallásosság különféle formáiban adott világnézet-alter- 
natívák népszerűsége némileg felértékelődött, feltehetően elsősorban azzal párhuzamo- 
san, hogy a világnézeti közömbösség és döntésképtelenség aránya fogyatkozott. E válto- 
zások figyelembevételével megkockáztatható annak megfogalmazása, hogy az elmúlt 
években -— a nemzetközi tendenciának megfelelően — Magyarországon is újból növekedett 
a hívő emberek száma, ütemét, mértékét és intenzitását tekintve azonban e növekedés, 
amely a hitélet intenzívebbé válásával társult, nem érintette lényegesen a már korábban 
kialakult világnézeti erőviszonyokat. , 

Az elmúlt években gyakran megfogalmazott vélemény szerint a vallásosság hatóköré- 
nek tágulása elsősorban a fiatal korosztályok esetében mutatkozik számottevőnek. 
Korábban egyértelműnek tűnt, hogy a vallásosság előfordulási valószínűsége az életkor 
emelkedésével lineárisan növekszik, a fiatal generációk körében viszont az aktív vallásos- 
ság, sőt a hívő önazonosítás is minimális mértékű. Nézeteltérés legfeljebb abban mutat- 
kozott az egyes kutatói álláspontok között, hogy e korcsoportokban a vallásnélküliség 
vajon az ateista elkötelezettség vagy a világnézeti közömbösség túlsúlyát jelenti-e. E véle- 
ménnyel ellentétben ma már bizonyítottnak tekinthetjük, hogy a vallásosság iránti 
affinitás növekedése az elmúlt időszakban a fiatalabb korosztályok esetében jóval gyor- 
sabb ütemű volt, mint az idősebb korcsoportok esetében. E jelenség minden bizonnyal 
összefüggésben áll azzal, hogy az elmúlt évtizedben megindult a hazai egyházak belső 
fiatalodása — összefüggésben a hagyományos vallásosság , urbanizációjával", a kisközös- 
ségi vallásosság térnyerésével és a vallásosság folyamatosan megfigyelhető intellektuali- 
zálódásával. 

Erősen módosult az a kép is, amely az egyes iskolázottsági és foglalkozási csoportokba 
tartozás és a vallásos önazonosítás összefüggéséről élt hagyományosan a hazai vallásos- 
ság-vizsgálatokban. Így korábban egyértelműnek tűnt, hogy az alacsonyabb iskolai 
végzettség a vallásos önazonosítások nagyobb gyakoriságával jár, a társadalom felső 
. rétegeiben, az egyetemet végzettek, illetve az értelmiségi és vezetői munkakörben dolgo- 
zók csoportjában pedig a hívők aránya a legalacsonyabbra zuhan. Az utóbbi évek 
vizsgálatai ezzel szemben azt mutatják, hogy a diplomások körében némileg magasabb 
a magukat hívőnek mondók aránya, mint a középfokú végzettségűek körében, ismét más 
adatok viszont a középiskolát végzettek körében regisztrálnak viszonylag nagy arányban 
vallásos identifikációt. Az említett, 20-25 százalék körüli adatok önmagukban nem 
helyezik hatályon kívül a korábbi megoszlási adatokat, arra azonban világosan utalnak, 
hogy a vallásosság és vallástalanság kor-, iskolázottsági és foglalkoztatottsági szerkezete 
az utóbbi években az egyházak és a vallásosság belső fejlődésével párhuzamos átrendező- 
désnek indult. 

A hazai vallásosság tartalmi és terjedelmi változásának tényei, úgy véljük, nem a 
— minőségi és nem mennyiségi értelemben felfogott — szekularizációs folyamat csődjét, 
válságát vagy visszájára fordulását jelentik, hanem egy hosszú távú ideológiai-eszmei 
stabilitás, a hívők és nem hívők tartós együttélése irányába mutatnak. Egyúttal egy 
határozott kiegyenlítődési folyamatnak is tanúi vagyunk, amelyben a vallásosság előfor- 
dulására korábban jellemző műveltségi, foglalkozási és életkori aszimmetriák jelentősen 
mérséklődnek, s egyre inkább a társadalom egészének valóságos állapota, valamint az 
egyes emberek személyes világnézeti választása lesz döntővé a vallásosság és vallástalan- 
ság kérdésében egy olyan társadalomban, amelynek mai és holnapi érdekeit és értékeit 
— közös jóakarattal és kölcsönös toleranciával — vallásos és vallástalan emberek egyaránt 
szolgálhatják.!t Jelen körülményeink között ez a szekularizációs folyamatoknak is az 
optimális, várható és remélhető iránya.!5 

14 Lukács József: Szövetség, világnézeti vita, dialógus In: Eszmék és választások, i. m. 298. old. skk. Hasonló- 
képpen v. ö.: Horváth Pál: Koegzisztencia, konvergencia, dialógus. Vigilia, 1983., 11. szám 810. old. skk. 


15 A témához további, itt nem részletezett irodalmat talál az olvasó Gecse Gusztáv-Horváth Pál: A marxista 
valláskritika és egyházpolitika. Tankönyv. (Kossuth, 1985., 302. old.) című kötetben. 

A magyar mezőgazdaság és a parasztság útja 


Kevés nemzedéknek volt módja olyan korszakos változások részesévé válni, mint a ma 
élőnek. Három évtized alatt átformálta az ország arculatát, úgy hasznosította népünk 
évezredes tapasztalatait, olyan viszonyokat alakított ki, amelyek egy új történelmi kor- 
szakra is megalapozzák a nemzet fennmaradását. 

Ezekben a változásokban különösen figyelemreméltó a magyar parasztság sorsának, 
helyzetének alakulása. Hazánk mezőgazdaságában gyors ütemben végbe megy egy tudo- 
mányos-technikai forradalom; az egyik legősibb emberi tevékenység, az élelmiszer- 
termelés ipari tevékenységgé válik, eközben fokozatosan megszűnik a magyar parasztság 
hagyományos kiszolgáltatottsága, elesettsége. Részben saját történelmi örökségénél, a 
földnél maradva, részben pedig elszakadva attól, a társadalom minden rétegébe behatol- 
va, megindult a felemelkedés útján. 

Marx a 19. század közepén még joggal írhatta azt, hogy a tőke szerves összetétele a 
mezőgazdaságban a legalacsonyabb. Ma már -— a fejlett tökésországokban — a mezőgaz- 
dasági tőke szerves összetétele magasabb az ipari átlagnál. Ennek társadalmi hatásaként 
a mezőgazdaságban foglalkoztatott lakosság aránya 2-6 százalékra csökkent, a társada- 
lom átrétegződése pedig a parasztgazdaságok tömeges felszámolásának útján haladt. 
Azokban az országokban pedig, amelyekben a KEGGTHENSHÁT fejlettsége elmaradt, a falusi 
lakosság százmilliói évszázados tulajdonviszonyok között, kézi szerszámokkal termelve, 
éhezéssel küzdenek. 

Hazánkban a töke szerves összetételét tekintve ma már csak néhány iparág előzi meg 
a mezőgazdaságot. A sajátos történelmi helyzetünk nyújtotta lehetőséget felhasználva 
sikerült Magyarországon úgy átalakítani a mezőgazdaságot, hogy lehetővé vált a legfej- 
lettebb termelőeszközök befogadása és célszerű alkalmazása. Ennek segitségével sikerült 
az élelmiszerek iránti igényeket a tisztes jólét szintjén kielégíteni, s az ís, hogy az 
agrártermelés a kivitelben jelentős helyet foglaljon el. A mezőgazdasági termelés nagy- 
üzemi, termelőszövetkezeti útja, a nagyüzemi és kisüzemi termelés együttes és összehan- 
golt alkalmazása bevált. Elfogadta ezt a társadalom valamennyi rétege, s magáénak érzi, 
sajátjaként szereti és bírálja a parasztság is; s ebben az intézményi-szervezeti-érdekeltségi 
keretben gondolkodva fogalmazza meg reményeit és igényeit. 

K ielégíthetők-e ezen a módon a társadalom perspektivikus igényei? Ez a népgazdaság, 
a társadalom egészének általános helyzetétől és fejlődésétől i5 függ. Ha ez a fejlődés a 
magyar nép céljai szerint alakul, tehetsége és hagyományos szorgalma kibontakoztatási 
lehetőséget kap, jó okunk lehet a bizalomra a termelőszövetkezetek fejlődésével kapcso- 
latban Is. 

Ezekben a hónapokban itthon és határainkon túl gyakran elhangzik újra a kérdés: 
vajon 1956 októberében az ellenforradalmi erők miért nem tudták megnyerni azt a 
parasztságot, amelyet legjobban sújtott az ötvenes évek hibás, eltorzult politikája, és 
amely létében a leginkább volt fenyegetve? Durva egyszerűsítés hibájába esik és messze 

jár az igazságtól, aki úgy véli, hogy a parasztság politikai közönyössége volt az oka vagy 
az, hogy betakarítással, szántással és vetéssel volt elfoglalva, tehát nem ért rá a sorsdöntő 
napokban , politizálni". A valóság az, hogy parasztságunk a politikai hibák, torzulások 
és sérelmek ellenére is jobban vonzódott valamilyen szocialista úthoz, mintsem a felsza- 
badulás előtti világhoz. Falun mindenki mindenkit ismer. Egyértelmű volt a parasztok 
számára, hogy ha a volt hatalom képviselői hirdetik a hibáktól megtisztított szocializ- 
must, ebből minden lehet, csak jó dolog nem. 

1957-ben és 1958-ban a párt álláspontja a kollektivizálódással kapcsolatban az ismert 
vitában kovácsolódott ki. A mezőgazdaság szocialista átszervezése, amely az ellenforra- 
dalmat követően fél évtized alatt befejeződött, ismételt bizonyítéka volt annak, hogy a 
parasztság bizalma, ha nehezen is, de megnyerhető. Tömegei elfogadják a szövetkezést, 
és ezzel sorsuk jobbra fordulásának kollektív útját. Igazolódott Erdei Ferenc gondolata, 
amely szerint a kisparaszti lét kényszerű állapot és nem választott életforma, s aki teheti, 
elfordul attól. 

Sikereink forrásaként arra kell elsőként utalni, hogy a Magyar Szocialista Munkáspárt 
képes volt agrár- és szövetkezeti politikáját gyorsan és hatékonyan megújítani. Az MDP 
korábbi gyakorlatából kiválasztotta azokat az elemeket, amelyek a marxizmus-leniniz- 
mus elveihez kapcsolhatók, s csak egy hibás politika diszkredikálta őket. "Emellett 
könyörtelenül kirostálta azokat a tételeket, amelyek méltatlanul emelkedtek az elmélet 
rangjára, s csak a szektás politika improvizációjának tekinthetők. 

A politika folyamatosságát kifejező klasszikus elemek, a magyar valóság elemzésén 
alapuló tézisek és gyakorlati módszerek, a stabilitás és a megújulás, az alkalmazkodási 
készség együttesen alakították ki az MSZMP agrárpolitikájának arculatát és jellegét. 

Ez az agrárpolitika nem egyszerre, nem teljes fegyverzetével pattant ki a pártvezetés 
fejéből. Kezdetben csak a parasztprobléma tisztességes kezelését és a sérelmek orvoslását 
igyekezett elérni. Első, fontos elemei az MSZMP 1957. évi agrárpolitikai téziseiben 
fogalmazódtak meg, majd az egyes kongresszusok és a Központi Bizottság határozatai- 
ban, a politika és az államvezetés gyakorlatában fejlödött tovább, mindenkor szerves 
összefüggésben a társadalompolitika, a gazdaságpolitika, a jogrend, a mechanizmus és 
a szabályozórendszer egészének formálásával és fejlődésével. 

Melyek agrár- és szövetkezetpolitikánk sarokpontjai, miben foglalhatók össze alapve- 
tő jellemzői? Hivatalos összefoglalás hiányában sem okoz túl nagy nehézséget megjelölni 
e politika legfontosabb pontjait. 

e Agrár- és szövetkezeti politikánkban mindenkor a munkásság és a parasztság 
kapcsolata, a munkás-paraszt szövetség konkrét politikai tartalma fejeződött ki. Ebben 
a kapcsolatban az idők folyamán a parasztság egyre inkább és egyre letisztultabban válik 
a hatalom részévé, egyenrangú szövetségessé, méghozzá két, általa is elfogadott módon: 
a társadalmi mobilitás útján egyrészt munkássá, értelmiségivé válva, másrészt a mező- 
gazdasági szövetkezetek rendszerébe ágyazódva. Így alakul ki alapvető érdekeltsége a 
munkáshatalom fennmaradásában és erősödésében, a nemzeti közmegegyezés létrejötté- 
ben. A két alapvető osztály szövetségének erősítésében általában nem a két osztály 
helyzetének azonosítása, összemosása volt a cél, hanem a sajátos vonások megtartása 
mellett az esélyegyenlőség megteremtése egy magasabb és gyakorlatilag egyenértékű 
életminőség - jövedelem, életmód, kulturáltság stb. - eléréséhez. 

e ÁAgrár- és szövetkezeti politikánk az agrártermelés és a parasztság felemelését 
mindvégig a társadalmi tulajdon és a nagyüzemi gazdálkodás meghatározó, de nem 
kizárólagos szerepéhez, a korszerű és a hagyományos termelési módszereknek a hasznos- 
ság alapján kiválasztott, együttes alkalmazásához kötötte. Ezen az elvi platformon 
alakult ki napjainkra egyrészt -— a lehető legfejlettebb technikai bázison - az iparszerűen 
szervezett, széles körű vállalkozói jogokkal rendelkező mezőgazdasági nagyüzemi mo- 
dell. másrészt a termelőszövetkezetek és a háztáji, az állami gazdaságok és kisegítő 
gazdaságok összefonódott rendszere: a nagyüzem és a kistermelés hasznos együttélése 

s a nem mezőgazdasági keresők kistermelői tevékenysége, amit a politika nemcsak 
megtűrt, de kisebb bizonytalanságoktól eltekintve támogatott és ösztönzött is. 

Mezőgazdasági vállalataink — így a termelőszövetkezetek és az állami gazdaságok - 
integráló tevékenysége, vagyis annak az elvnek az érvényesítése, hogy a háztáji és a 
kisegítő termelés a nagyüzem egyik ágazatának tekintendő, nemzetközileg is figyelmet 
keltő megoldásnak bizonyult, és nagyon is kézzelfogható eredményeket hozott. Szunnya- 
dó termelőerőket, másutt mobilizálhatatlan élőmunkát, gyakran kihasználatlan eszközö- 
ket hozott mozgásba, az emberek százezreinek teremtett közös cselekvési lehetőséget, 
jelentős arányokban járult hozzá a szükségletek kielégítéséhez. 

e Agrár-és szövetkezeti politikánk jellemző vonása az anyagi érdekeltség, vagy a még 
szélesebb értelemben vett érdekeltség megkülönböztetett kezelése. Noha a körülmények 
mindig megkövetelték és napjainkban is megkövetelik mind a paraszti vásárlóerő, mind 
a mezőgazdasági vállalkozások felhalmozóképességének szabályozását, a decentralizált 
döntési lehetőségeknek az agrárterületen megnyilt nagyobb tere és lehetősége, a formák 
és módszerek sokszínűsége nagymértékben enyhítette ennek nem kívánt hatásait. 

A IX. kongresszuson megfogalmazott elhatározás — mely szerint az átlagos viszonyok 
közt, kielégítő erőfeszítéssel gazdálkodó termelőszövetkezetek bevételei nyújtsanak fede- 
zetet ráfordításaikra, ideértve a termelés kívánatos ütemű bővítését — hosszú távon 
érvényes rendezőelvnek bizonyult. Ettől a gyakorlattól csak időlegesen és akkor sem 
jószántából, hanem befolyásolhatatlan tényezők hatására kényszerültünk eltérni. Ily 
módon a nagyüzemek döntő többségében kialakulhattak és megszilárdulhattak az önál- 
ló, vállalatszerű, majd a vállalati-vállalkozói típusú gazdálkodás alapjai és feltételei. 

e Agrár- és szövetkezeti politikánk felfogásában hol erősebben, hol kevésbé kifejezet- 
ten, de mindvégig élt és hatott az az elv, hogy a termelőszövetkezet a tagoké. Ez persze 
sohasem jelentett lemondást arról, hogy a kormányzat a maga rendelkezéseivel a terme- 
lőszövetkezeteket ne befolyásolja, adott esetben ne kényszerítse a népgazdasági érdekek- 
kel egyező magatartásra, a tervek teljesítésére, vagy ne szabja meg a tulajdonosi döntési 
kör kereteit és korlátait. Azt sem állíthatjuk tiszta lelkiismerettel, hogy mindenkor és . 
mindenütt következetesen, elvi alapon sikerült meghúzni a tulajdonosi rendelkezés és az 
állami beavatkozás határvonalát. Előfordulhat, hogy állami szabályozás alá vontak a 
tulajdonosi döntési körbe illő vagy tartozó kérdéseket. Elvárásokat fogalmaztak meg a 
tulajdonosi döntési jogok gyakorlásához, de van példa az ellenkezőjére is. Az állam 
nemegyszer magára vállalta a tulajdonosi jogon, önállóan hozott döntések hátrányos következ- 
ményeit is. Az agrár- és szövetkezetpolitika azonban a harminc év alatt sohasem esett abba a 
hibába, hogy üres fikcióvá züllesztette volna a termelőszövetkezeti tagság kollektív, 
tulajdonosi státusát, s e téren a helyzet az idők folyamán egyre tisztábbá vált. Különösen 
azóta, hogy az agrár-szövetkezeti politika hasznosította a vállalatelméleti kutatásoknak 
a korszerű vállalati, vállalkozói szemlélettel, a tagság vagyoni részvételének fokozásával 
kapcsolatos eredményeit is. 

e Az agrár- és szövetkezetpolitika fejlődésében nyomon követhető egy közeledési 
folyamat. Ennek lényege az , agrárvilág" különállásának, különpályás kezelésének folya- 
matos megszűnése, integrálódása a népgazdaság egységes rendszerébe. Ennek a politiká- 
nak felel meg a temelőszövetkezeteknek sajátos, de a többivel egyenrangú vállalati 
formációként való kezelése. Van még gyakorlati teendő a termelőszövetkezetek kiszol- 
gáltatottságának felszámolásában, a függőségek oldásában is, e teendők színterei azon- 
ban már nem a politika, hanem a szabályozás, az érdekképviselet és a gazdasági szervező, 
kapcsolatépítő munka fórumai lettek. 

e Agrárpolitikánk, szövetkezetpolitikánk szembetűnő jellemzője az a folyamat, mely- 
nek során a mezőgazdasági vállalatok - így a termelőszövetkezetek és az állami gazdasá- 
gok is - szűk profilú, lényegében , szántó-vető" üzemekből mélységében és széltében 
egyaránt kiterjedt, sőt elvileg már kötetlen profilú, széles körű jogosultságú vállalatokká, 
vállalkozásokká lettek. 

Több fázisa volt ennek a folyamatnak. Az első — szerintem döntő - lépés a nagyüzemi 
termelőeszközök, traktorok, kombájnok szövetkezeti tulajdonba adása volt. Majd mind 
tágabb korlátok között követte ezt a termelőszövetkezeti, agrárvállalati tevékenységi kör 
bővítésének, az ipari, építőipari, szolgáltató- és más tevékenységek társításának lehetősé- 
ge. Ez mint gazdasági igény és társadalmi szükséglet együttesen lépésről lépésre tört utat 
magának, nemritkán fenntartások, ellenérzések, elméleties aggályok és hatósági korláto- 
zások ellenében is. 

Napjainkban e folyamat eredményeként a termelőszövetkezetek minden nehézség 
nélkül kerültek egy teljesen más utat befutó állami vállalatcsoporttal együtt a szocialista 
vállalatok nyereségérdekelt, versenyszférába tartozó csoportjába. 

e Agrár- és szövetkezetpolitikánk az MSZMP politikájának szerves része. Minden 
elemében jelen vannak jellemzői, felfedhetők összefüggései. A gazdaságpolitika és az 
agrárpolitika kapcsolatára — annyira nyilvánvalók - aligha kell utalni. Kevésbé nyilván- 
valóan, de rendkívül szorosan kötödik agrárpolitikánkhoz mindaz, ami egy kicsit telepü- 
léspolitika is, valamennyire közlekedéspolitika is, ellátáspolitika is, s amit legegyszerűb- 
ben talán falupolitikának nevezhetünk. 

Harminc év alatt többet változott a falvak képe, lakáskultúrája, az emberek életmódja, 
mint előtte évszázadok alatt. Nagy szerepet játszott ebben agrárpolitikánk átalakulása, 
a termelőszövetkezetek nyújtotta anyagi és szociális biztonság, a nagyüzemi szervezetből 
eredő fejlettebb munkamegosztás. Az egyén felemelkedése és fejlődése előtt számos új 
lehetőség nyílott meg. Mindezek ellenére sem tagadjuk, hogy falupolitikánk nehezebben 
szabadult meg a korábbi tévedésektől, mint a politika egésze, s ma 15 viselnünk kell ennek 
következményeit. Túlságosan sokáig éltünk az urbanizáció bűvöletében. Erőinket jó 
ideig a városok extenzív fejlesztésére fordítottuk, s ezáltal nemcsak a falufejlesztésben 
maradtunk el, de a városi élet minőségén is rontottunk. Volt és van erőnk, hogy e 
tényekkel is szembenézzünk, s amin lehet, az emberközpontú politika szellemében javít- 
sunk. Ilyen meggondolásból kell fokoznunk a falvak népességeltartó és -megtartó képes- 
ségét, javítanunk az élet feltételeit. 

e Az agrártermelők körében vált a legszélesebbé a szervezett együttműködés. A politi- 
kai ösztönzés mozgatórugója az volt, s reményünk szerint marad is, hogy a viszonylag 
kötetlen tevékenységi körű agrárszervezetek hagyományos vagy más ágazatokban felkel- 
tett vállalkozási kedvére bátran alapozhatunk a külön-külön rendelkezésre álló erőforrá- 
sok együttes hasznosításában is. Bebizonyosodott, hogy a tökekoncentráció nemcsak 
szervezeti egyesítéssel valósítható meg, hanem a gazdaságok társulásával, együttműkö- 
désével is. 

Ebben a folyamatban, a szektorkorlátokat félretéve, csakis a valódi önkéntesség, a 
kölcsönös és hosszú távú érdekeltség szolgálhatja eredményesen az alapítók, a résztvevők 
érdekeit. Ehhez képest másodlagos fontosságú a jog gazdag formakinálatából a szervezet 
— a társaság, közös vállalat, egyesülés stb. — célnak megfelelő kiválasztása. A közös 
tevékenység tartalma -— például az érintettek termelésének rendszerbe fogása, közös 
kivitelezői-javítói kapacitás, termékfeldolgozás, -forgalmazás —, valamint az innen visz- 
szaáramlott eredmény emelheti csak a jövőben is a társulási kedvet mint a tőkeáramlás 
eszközét. 

e Termelőszövetkezeti viszonyok között bebizonyosodott, hogy a vállalati vezetés és 
a testületi vezetés együttes működtetése jól összefér. A szövetkezeti forma sajátos gazdasá- 
gi és társadalmi intézmény, mely szervesen ötvözi a szocialista vállalat és társadalmi 
szervezet elemeit. Bármelyik formáció jegyeinek erőltetett vagy nem tudatos fejlesztése 
előnytelen volna. A szövetkezeti tulajdon csoportjellege, a szövetkezet gazdasági és 
szervezeti önállósága, a testületi vezetés elsődlegessége megköveteli, hogy mindkét célt 
azonosan szolgáló szervezet müködjön. S ez azt jelenti, hogy a szakmai, operatív irányí- 
tás az önkormányzati döntéseknek van alárendelve, tevékenységüket a választott testüle- 
tek — s ezáltal az egész tagság — ellenőrzik. Annak hangsúlyozása is lényeges, hogy a 

testületi vezetés nem szükségképpen laikus, a szakmai kérdésektől távol eső, ahogyan azt 
néha sokan megjegyzik vagy így próbálják tudatosítani. E nézetek ugyanis nem számol- 
nak azzal, hogy jelentős fiatalodás, szakmailag és politikailag minőségi változást hozó 
generációváltás zajlott le a szövetkezetek vezetésében. 

A testületi vezetés, a tulajdonosi, dolgozói véleményformálás, a vezetők titkos válasz- 
tása, a kollektív rendelkezés formái, megoldásai beváltak. A gazdaságszervezés demok- 
ratizálásához az agrárszövetkezők tapasztalatait is hasznosítja a vállalati életet tovább- 
fejlesztő irányítási rendszerünk. 

e A Magyar Szocialista Munkáspárt időben felismerte, hogy a társadalom, a gazda- 
ság szövevényes érdekkonfliktusok színtere is. Ezek feltárásában, ütköztetésében és felol- 
dásában mind nagyobb szerepet adott az azonos vagy hasonló érdekű rétegek, gazdálko- 
dó szervezetek érdekképviseleteinek — az országos és a helyi politika szintjén egyaránt. 

A mezőgazdasági szövetkezetek és tagjaik érdekképviseletei is e folyamat részesei. Két 
évtizedes működésüket ismerve úgy vélem, hogy szereptévesztés és alapvető politikai 
hibák nélkül vettek ebben részt, hozzájárulva a közös gazdaságok fejlődéséhez, a terme- 
lőszövetkezeti parasztság szociális helyzetének javításához, tudati állapotának fejleszté- 
séhez. Az érdekképviseleti munka erősödése a közélet demokratizálási folyamatának 
eszköze, de részben annak fejlettségétől is függ. A nézetek és érvek döntés előtti érdemi 
feltárása és megvitatása mind-mind olyan tényező, amely segíti a helyes politikai és 
kormányzati döntések meghozatalát. S ez jól megalapozza a döntés utáni cselekvési 
egységet. 


Mezőgazdaságunk, termelőszövetkezeteink és parasztságunk harmincéves útján több 
különböző szakaszra emlékezünk. Az ötvenes és a hatvanas évek fordulója a tömeges 
átszervezés időszaka. A hatvanas évek eleje a nagyüzemek szervezeti megszilárdulásának 
ideje. Az évtized vége: a nagyüzemi gazdálkodás műszaki, anyagi és a vállalati önállóság 
alapjai lerakásának kora. A hetvenes években valósult meg a tudományosan megalapo- 
zott termelési módszerek és a fejlett technika befogadása, a vállalati gazdálkodás kibonta- 
kozása. 

A hetvenes évek közepe a párt következetes agrárpolitikájának szakítópróbáját is 
jelentette. E politika egyes elemeinek megkérdőjelezése és ezeknek a gyakorlati politiká- 
ban való tükrözödése nem tartott sokáig. A Központi Bizottság 1978. márciusi határoza- 
ta korrigálta a szemléletbeli torzulásokat, a kellően meg nem alapozott döntéseket, 
irányítási és végrehajtási hibákat, amelyek nehezítették az előrehaladást. A hetvenes évek 
agrárfejlődése egyben a nemzetközi elismertség kivívásának időszaka is volt. De vajon, 
hogyan fogunk emlékezni a nyolcvanas évekre vagy annak első felére? Anélkül, hogy 
befolyásolni kívánnám az utókort, úgy vélem, ez az időszak már eddig is a megméretésé, 
a teherpróbáké volt, és a következő években is az lesz. 

Annak ellenére, hogy a mezőgazdaság összességében teljesítette a VI. ötéves terv főbb 
előirányzatait, növelte a termelést, fejlődése nem tartott lépést a piaci feltételek romlásá- 
ból és a közgazdasági szabályozás szigorításából fakadó követelményekkel, az elvonások 
növekedésével. Eszközellátottsága, pénzügyi helyzete, nyereségtermelő képessége — egy- 
szóval gazdasági erőállapota — ma összességében gyengébb, termelési-gazdálkodási szin- 
vonala, munkakultúrája pedig nem jobb, mint az évtized elején volt. 

Lehet, hogy ez nem lelkesítő, de elkeseredésre sem ad okot. Az agrárvállalatok, a 
termelőszövetkezetek túlnyomó többsége újra igazolta életképességét, kibírta a reá nehe- 
zedő gazdasági nyomást, megőrizte legalább az egyszerű újratermelés feltételeit és a 
közössel, háztájival, bérrel és részesedéssel operálva megvédte tagsága, dolgozói szemé- 
lyijövedelem-szintjét is. 

Egyes üzemcsoportok még ebben az időszakban is képesek voltak dinamikus fejlődés- 


AZ MSZMP POLITIKÁJÁRÓL 45 


re. Ezek azok közül kerültek ki, akik jó adottságúak, jó alapokkal indultak, szerencsés 
volt a struktúrájuk, s ami a legfontosabb, nagyfokú felelősségtudatot bizonyítva, átlagon 
felüli szellemi és fizikai erőfeszítéseket tettek. Valamennyi említett kategóriában — még 
a gyenge adottságúaknál is — találunk kiváló vezetői és dolgozói teljesítményeket, de 
sajnos olyanokat is, amelyek még a beszűkült lehetőségektől is jelentősen elmaradnak. 

A szabályozóknak a mezőgazdaságot mélyen érintő, ismételt szigorításában, az elvo- 
nások növelésében, a nyereségtermelés és -felhalmozás megnehezítésében csak az a 
követelménytöbblet fejeződött ki, amit a külső feltételek változása és saját politikai 
programunk a népgazdaságra rótt. Ezeknek a gazdaságra — így a termelőszövetkezetekre 
— való, az eddiginél nagyobb arányú, de még mindig csak részleges átvitelével jogos és 
indokolt kísérlet történt, hogy a visszatartott teljesítmények, vagy ha úgy tetszik, a 
tartalékok felszinre kerüljenek. 

A tapasztalatok birtokában rá kellett jönnünk arra, hogy a követelmények ilyen 
jellegű és mértékű fokozása már nem vált ki kedvező hatásokat. A követelményeknek 
egy bizonyos határon túli és egy bizonyos ütemnél gyorsabb emelése már igen gyakran 
a termelési kedv csökkenéséhez, a termelési alapok feléléséhez, egyes ágazatok felszámo- 
lásához, egyszóval a rövid távú gondolkodás eluralkodásához, tehát a szándékkal ellenté- 
tes eredményhez vezethet. 

A követelményeknek a teljesíthetőség konkrét határain belül kell maradniuk, a mérce 
emelésével megfontoltan és az , edzettségnek" megfelelően kell bánni. Mindezeket felis- 
merve, már a múlt évben számottevő intézkedések enyhítették a jelzett feszültségeket. 
Gyarapodtak a pozitív ösztönzés elemei, könnyebbé váltak az eszközpótlás és a felhal- 
mozás lehetőségei. Ez az irányzat erősödik az idei esztendőben, és szerény lehetőségeink 
határáig ezt kell folytatni ezután is. 

Agrárpolitikánk, úgy érzem, túljutott azon is, hogy az üzemek differenciáltságában 
- vagy másképpen: a gazdasági erőkülönbségek kialakulásában - átkos vagy veszélyes 
jelenséget lásson. A differenciálódás lehetősége ugyanis jelentős hajtóerő. Nem mindegy 
azonban, hogy a gazdaságban milyen differenciáló tényezők hatnak vagy kerülnek 
túlsúlyba: a természeti adottságok, az induló feltételek különbségei, a termelési struktú- 
ra, az értékviszonyoktól elszakadt árarányok, a gazdasági feltételrendszer esetlegességei 
vagy a gazdálkodó egységek valós teljesítménye. Ezek ugyanis mind-mind szerephez 
juthatnak a különbségek létrejöttében. Napjainkban még jelentős a nem kivánatos 
differenciáló tényezők szerepe. i 

Nyilvánvaló, hogy a gazdálkodási adottságok és a termelési struktúra differenciáló 
szerepét nem iktathatjuk ki, sőt nem is tompíthatjuk olyan mértékben, mint eddig. Ez 
ugyanis a hatékonyság javulása ellen hatna, amire pedig égetően szükségünk van. Az is 
nyilvánvaló, hogy az emberi teljesítményeket jelentősen növelni kell. A gazdasági szabá- 
lyozás esetlegességeinek a kiküszöbölésével, a torz árarányok visszaszorításával jutha- 
tunk el olyan esélyegyenlőséghez, amelyben a differenciáltság egyértelműen pozitív jelen- 
ség lesz. 

Az agrárszövetkezeti szektor népgazdaságunk teherhordó szerkezeti eleme. A politika 
sohasem engedhette meg magának azt a luxust, hogy ezt a szférát ne terhelje fejlettségé- 
nek megfelelő szintű követelményekkel. 

Jelenleg azt is eredményként könyvelhetjük el, hogy a cserearányok romlása, az 
ösztönzés csökkentése ellenére sem tört meg a mezőgazdaság fejlődése. Nem törésről van 
" ugyanis szó, hanem fékezésről, ami kényszerűségből fakadó, tudatos terhelés — eseten- 
ként túlterhelés -— következménye. Bár ehhez hozzájárult, hogy a termelőszövetkezetek 
. egy része is rosszul alkalmazkodott a külső körülmények változásához. Meggyőződésem, 
hogy a körülmények javulásával az ágazat és a termelőszövetkezetek képesek lesznek 
visszaállni fejlődésük eredeti trendjére, és fokozni belső tartalékaik feltárását Is. 

Az átszervezés idején a sikeresen teljesített kettős feladat — átszervezés a termelés 
csökkenése nélkül - volt az alapvető követelmény. Később, a szervezeti megszilárdulás 

szakaszában a kenyérgabona-önellátás volt az elsőrendű gazdasági cél. A vállalati gaz- 
dálkodás alapjainak lerakása idején — a hatvanas évek második felében — a hazai 
sertéshús-ellátási igények kielégítése, az abraktakarmány-behozatal megszüntetése volt 
soron. Ezt követte a hetvenes években a vállalati gazdálkodási rendszer megszilárdítása, 
és a műszaki, anyagi alapok modernizálásával egy időben a nettó exportőrré válás 
igényének megfogalmazása. Napjainkra pedig ezt a magas szintű belföldi élelemellátás- 
hoz szükséges árualapok előállítása — az export minél nagyobb mértékű fokozása mel- 
lett —, az agrártermelés társadalmi költségeinek csökkentése, a hatékonyság javításának 
mind kényszerítőbb követelménye váltotta fel. 

A feladatok ma sem kicsik, de az eddigi eredményekre és tapasztalatokra támaszkodva 
sikeresen teljesíthetők. Különösen akkor, ha a magyar parasztság a mainál is nagyobb 
teret kap szorgalmának, kezdeményezőkészségének és vállalkozóképességének kibonta- 
koztatásához. 


M. Kiss József: 
Kikötőben 


Kereskedelem és erkölcs 


-A valóságban minden osztálynak, sőt mindegyik hivatásfajtának 
megvan a saját morálja." 


Kereskedelem és erkölcs. Együtt e kettő? 
A kereskedelem kereskedjen és ne morali- 
záljon!" — mondják egyesek. , Bizony, szép 
volna így együtt" — vélekednek mások, fel- 
idézvén a vevők megkárosítását, az udva- 
riatlanságot, a csúszópénzt mint meglehe- 
tősen gyakori jelenségeket. De nem kell a 


rendellenességekre gondolnunk, hogy kér- 


déseket tegyünk fel. 

A szocialista gazdaság árutermelést 
folytat és nyereségre törekszik. A kereske- 
delemnek is hozzá kell járulnia a népgaz- 
daság bevételeihez; saját fejlesztéseihez, 
beruházásaihoz is pénz kell. Nem mond 
ellent a nyereségelv az erkölcsnek? A szo- 
cializmusban mindennek az embert kell 
szolgálnia. A kereskedelemnek elsősorban 
és közvetlenül a fogyasztót, s nem min- 
degy, hogyan. Ennyiben ez már erkölcsi 
kérdés Is. 

Az élet dinamikus változásaival együtt- 
járó fogyasztói igények alakulására, fejlő- 
désére a kereskedelem, a kereskedelem 
dolgozói különbözőképpen. eltérő módon 
reagálnak. Egyesek mozgékonyan, aktíi- 
van, öntevékenyen, felelősségvállalással 
törekednek az új, a korszerű, a kívánt igé- 
nyek kielégítésére. Másokban éppen a koc- 
kázattól való eleve félelem, a kudarc lehe- 


tőségének gondolata erősíti a régire hivat- 


kozó, a szokás hatalma mögé bújó konzer- 
vativizmust vagy éppen a felelősség elhárí- 
tását. 

Az üzletek jó áruellátása, gazdag válasz- 
téka a vevőből jóleső elégedettséget, jó 


1 Engels: Ludwig Feuerbach és a klasszikus német 
filozófia. MEM 21. kötet, 277. oldal. 


Engels" 


közérzetet, egyfajta harmóniát vált ki. De 
felébresztheti a birtoklásvágyat, vele a , ki- 
vagyiság" érzését vagy az irigységet is. 

A társadalom, a gazdaság s ezen belül a 
kereskedelem fejlődése — vagy éppen időle- 
ges stagnálása — hordozója és ösztönzője is 
adott erkölcsi tartalmaknak. 

Nem mesterséges tehát kereskedelem és 
erkölcs fogalmának egymás mellé állítása. 
Szorosan kapcsolódó, egymást átható tár- 
sadalmi tényezők, s ennek pozitív és nega- 
tív tartalmát, hatását napi vásárlásaik so- 
rán tapasztalják mind a fogyasztók, mind 
a pult másik oldalán álló kereskedők. 

Az erkölcs és kereskedelem viszonyára 
csak úgy adhatunk leegyszerűsítéstől men- 
tes választ, ha a kereskedelmi tevékenysé- 
get széles társadalmi összefüggésében ele- 
mezzük. A kereskedelem a tercier szféra, az 
ún. termelő (anyagi jellegü) szolgáltatás ré- 
sze. Mint ilyen, időben, térben és válasz- 
tékban összehangolja a termelést és a fo- 
gyasztást, amelyek szorosan összefüggnek 
egymással. , A termék csak a fogyasztás- 
ban kapja meg a végső finist. Az a vasút, 
amelyen nem utaznak, amelyet tehát nem 
használnak el, az csak potenciálisan vasút, 
nem pedig valóság szerint. Termelés nélkül 
nincs fogyasztás; de fogyasztás nélkül 
nincs termelés, mivel a termelés így célta- 
lan volna."? A kereskedelem tehát a nép- 
gazdaság egyik ágazata, amely a nemzeti 
jövedelem termeléséhez az áruforgalom- 
mal s az ahhoz kapcsolódó szolgáltatással 
járul hozzá. 


2 Marx: A politikai gazdaságtan birálatának alap- 
vonalai. Bevezetés. MEM 46/I. kötet, 18. oldal. 

A szolgáltatás erkölcsi kérdéseit eddig 
többnyire úgy közelítették meg, mint két- 
alanyos viszonyt. A konkrét anyagi viszo- 
nyok gyakori amoráliái miatt a szolgáltató 
gyakran nem találja meg a megfelelő kap- 
csolatot azzal, akinek szolgáltat. Vagy 
megalázkodik és hajbókol, vagy - s nálunk 
ez a gyakoribb - ennek ellentéteként, ható- 
ságnak képzeli magát. 

A kereskedelem helyzete valójában en- 
nél összetettebb. A szolgáltatást nyújtó ke- 
reskedő és a szolgáltatást igénybe vevő fo- 
gyasztó kétalanyos viszonya centrális, de 
nem kizárólagos. E kapcsolatot kiegészíti 
a szolgáltatást nyújtó kereskedő másik 
partnere, a termelő is. Elvileg mindhárom 
szereplő egyenrangú. A termelő és a keres- 
kedő, valamint a kereskedő és a fogyasztó 
páros kapcsolataira a társadalmi melléren- 
deltség a jellemző, s nincs közöttük közvet- 
lenül meghatározó gazdasági függöség. 
Ezt a tényt azonban konkrét gazdasági 
viszonyok - néha a szándékok ellenére is, 
másszor tudatosan — módosítják. 

A monopolhelyzetben levő, gyakorta 
gazdaságossággal takaródzó rugalmatlan 
termelő esetében, illetve ott, ahol a terme- 
lési kapacitás szűk, ahol a fogyasztói ke- 
reslet — a kereskedelem igénye - ezt megha- 
ladja, ott még az utóbbi évek új, pozitív 
kezdeményezéseivel együtt is az ipar , dik- 
tál", s a kereskedelem a termelő alárendelt- 
jévé válik. Ez a fajta kiszolgáltatottság, 
alárendeltség nemcsak valamely gazdasági 
viszony kedvezőtlen jellemzője, hanem ne- 
gatív erkölcsi tartalmak hordozója; az im- 
moralitás forrása, melegágya lehet — mind- 
két oldalról. 

A szolgáltatást nyújtó kereskedő és az 
azt igénybe vevő fogyasztó kapcsolata még 
bonyolultabb. Az egyik relációban a társa- 
dalmi mellérendeltségen belül a fogyasztó 
foglalja el a centrális helyet, ugyanis az ő 
fogyasztói szükségleteinek kielégítéséért 
tevékenykedik a kereskedő; ennyiben fölé- 
rendelt helyzetben van. Más relációban az 
aktív, a kapcsolatot szakértelmével, árukíi- 
nálatával szabályozó fél a kereskedő — ő a 
domináns. Vagyis, kétoldalú alá-föléren- 
deltség hatja át az alapvetően mellérendelt- 
ségi viszonyt. Ez magában rejti az immora- 
litás és az erkölcsi konfliktusok veszélyét. 


A kereskedő alkalmankénti alárendeltsé- 
gének vagy a vevő kiszolgáltatottságának 
éreztetése, a vevő kiszolgáltatottsága vagy 
vásárlói , kivagyisága" további gazdasági 
problémák nélkül is torzítja a kívánt vi- 
szonyt, s az ebből következő magatartást. 

zt bonyolítják még olyan gazdasági ténye- 
zők, mint: a kereskedő - fentiekben emlií- 
tett — kiszolgáltatottsága az iparnak, a 
szállítónak; a kereskedő jövedelme egy ré- 
szének a fogyasztói forgalomtól való füg- 
gősége; az esetenkénti áruhiány; a helyen- 
kénti munkaerőhiány; alkalmanként a fo- 
gyasztói érdekkel ütköző más gazdasági — 
vállalati s esetenként bizonyos népgazda- 
sági — érdekek stb. 

Ez a sokrétűen összetett, objektív és 
szubjektív oldalról gyakran torzuló vi- 
szonyrendszer az alapja a kereskedelmi er- 
kölcs jelen gyakorlatának és normáinak, 
egyszersmind a kettő közötti feszültségnek, 
e terület jelen erkölcsi konflik tusainak. 


A kereskedelem erkölcsi arculatának meg- 
határozója, illetve motiválója a kereskede- 
lem társadalmi helyzete és társadalmi meg- 
ítélése is. Ez az erkölcsi arculat pedig visz- 
zahat saját társadalmi (fogyasztói) meg- 
ítéltetésére, erkölcsi értékelésére. Ugyanis 
minden kölcsönös emberi kapcsolatban a 
felek egymáshoz való viszonyát, e viszonyt 
,kisérő" magatartást befolyásolja a másik 
fél magatartása, valamint megítélése, érté- 
kelése. 

Milyen 15 ma a kereskedelem társadalmi 
helyzete? 

A kérdést nem a maga teljességében, 
csak a téma adott, körülhatárolt aspektu- 
sából közelítem. 

A múlt - tökés - társadalom viszonyai 
között a kétkezi dolgozók, a munkások és 
a parasztok számára a kereskedő - még a 
kereskedősegéd is -— , úrnak" számított. 
Am a középosztály , úri értelmiségétől" 
kezdve a vagyonos osztály tagjai lenézték 
a -— megélhetéséért esetenként szolgai mó- 
don megalázkodó - kereskedőt. Valójában 
a kereskedő - szociológiai megközelítés- 
ben - az ún. középréteghez tartozott. 

Társadalmunk szocialista fejlődésének 

útjára lépve, átalakultak osztályviszonya- 


ink, s ennek során egyfajta homogeni-. 


zálódási folyamat is végbement. Minden 
osztály, minden foglalkozási réteg egy- 
aránt szükséges, egymást feltételező, társa- 
dalmilag mellérendelt láncszeme társadal- 
munk egészének. 

A társadalmi struktúra átalakulásával a 
kereskedő helye is megváltozott. Nincs egy- 
oldalról , fent" , más oldalról , lent". Az alá- 
fölérendeltségi viszonyt felváltotta a mellé- 
rendeltség, és ezzel a kereskedői réteg a 
társadalom más rétegeivel egyenrangúvá 
vált. (Szociológiai , besorolás" szerint is a 
kereskedelmi dolgozók integrálódtak a 
munkásosztály, illetve az értelmiség sorai- 
ba; a bolti eladók, raktárosok, felszolgálók 
stb. a munkásosztály s a kisebb hányadot 
kitevő vállalati és üzletigazgatók, kereske- 
delmi üzemgazdászok az értelmiségi és 
szakalkalmazotti rétegbe.) Ezzel alapvető- 
en megváltozott a kereskedelem, a keres- 
kedelmi szolgáltatás megítélésének osz- 
tályháttere. 

lnek és újratermelődnek azonban az 
emberek tudatának többnyire mélyebb, 
rejtettebb, kevésbé tudatos régióiban a 
múltból megmaradt elemek, s ezt maga a 
valóság is — amely az új negatív jelenségek 
egész sorát produkálja — gyakorta felerő- 
síti 


Ezért is a kereskedelmi szolgáltatás dol- 
gozóját sokan a többi dolgozótól különbő- 
ző, vásárlói szemszögből esetleg velük 
szemben álló erőnek vélik. A gyakori rossz 
tapasztalat társadalmi előítéletet 18 szül, 
megkérdőjelezve a kereskedelmi dolgozók 
tevékenységének értékét, s eleve feltételez- 
ve immorális magatartását. Jelentkezhet ez 
— a fogyasztók oldaláról — indokolatlan és 
meg nem fizetett szolgáltatások kikövetelé- 
sében, a kereskedelmi dolgozóval szembe- 
ni arroganciában, egyfajta , lenézésben", 
vagy fordítva, a vevőt semmibe vevő ma- 
gatartás következtében a fogyasztói ki- 
szolgáltatottság erősödésében. A kereske- 
delmi dolgozók körében éppúgy megtalál- 
ható a téves önértékelés, a vevő iránti szol- 
gálatkészségnek mint a múlt maradványá- 
nak elvetése. Így néhol a kulturált, igényes, 
figyelmes, segítőkész kiszolgálást indoko- 
latlanul megalázkodásnak érzik. 


Szélsőséges esetekben gorombaságban 

és sértegetésben fejeződik ki mindkét félnél 
az állampolgári egyenrangúság torz értel- 
mezése. 
Sokan nem veszik tudomásul - s ez nem- 
csak a kereskedelemre igaz -, hogy az em- 
beri és állampolgári egyenlőség nem zárja 
ki a munkamegosztásból fakadó szerepkü- 
lönbségeket. 

Milyen is tehát a kereskedelem társadal- 
mi megítélése? 

A lakosság többnyire közvetve, eseten- 
ként közvetlenül is kifejezésre juttatja véle- 
ményét. E vélemény, megítélés a kereske- 
delemről eltérő aszerint, hogy az adott 
szakmában mennyit lehet keresni (pl. fel- 
szolgálóként vagy szakácsként), hogy 
könnyebb vagy nehezebb, tisztább vagy 
piszkosabb-e a munka (illetszerbolti vagy 
vas-műszaki bolti eladó, üzletvezető eseté- 
ben), hogy nagyrészt , értelmiségi" vagy 
,fizikai" jellegű-e a munka (könyvesbolt- 
ban vagy élelmiszerüzletben) stb. A való- 
ságos különbségeken kívül a divat, az elő- 
ítéletek, a látszat, a szakma ismertsége, a 
szakma értékelésének nyilvánossága is 
gyakran lényeges motiválója a kereskede- 
lem megítélésének. Így előfordul, hogy a 
nehezebb munkát végző és egyben alapve- 
tő szükségleteket ellátó kereskedelmi dol- 
gozók (pl. az élelmiszer-kereskedelemben. 
az üzemi vendéglátásban foglalkoztatot- 
tak) presztízse munkájuk valódi társadal- 
mi értéke mögé szorul. 

A foglalkozások presztízsét a szakiroda- 
lom általában négy objektív tényező köré 
csoportosítva vizsgálja: 

e az adott foglalkozáshoz szükséges tu- 
dás mennyisége; 

e mekkora befolyása, , hatalma" van 
az adott foglalkozást gyakorlóknak arra, 
hogy más emberek életébe, magatartásába 
— segítőleg vagy korlátozóan — beavatkoz- 
zanak; 

e milyen az adott foglalkozás társadal- 
mi hasznossága; 

e mennyi pénzt lehet keresni. 

A kereskedelmi szakma presztízsét ezek 
mellett a fentiekben már említettek is befo- 
lyásolják. Így nem véletlen, hogy bár a 
lakosság viszonylag jelentős hányada fon- 
tos foglalkozásnak tartja, nem adná -— vagy 

nem szívesen adná - gyermekét kereskedő- 
nek. 

Egy 1985-1986-ban végzett országos 
reprezentatív felmérés? során a megkérde- 
zettek 27 foglalkozás rangsorában a 18. és 
a 19. helyre tették a vendéglátóst és a ke- 


reskedőt. (Budapesten hátrább sorolták, . 


mint vidéken, s az értelmiségiek jóval hát- 
rább a fizikai dolgozókhoz és a nyugdíja- 
sokhoz képest.) 

Nyilvánvaló, hogy e munkát nehézségi 
foka, szinte állandóan a nagy nyilvánosság 
előtt zajló mivolta, tudás- és intelligencia- 
igényessége stb. miatt számos szakma elé, 
illetve számos munka mögé helyezik. Úgy 
vélem azonban, a kereskedelmi dolgozók- 
nak igazuk van abban, hogy - az előbb 
említett besoroláson túl — a róluk keletke- 
zett benyomás valamivel negatívabb a való- 
ságos helyzetnél. 

E sötét kép létrejöttének indokait az 
alábbiakban látom (a felsorolás nem fejez 
ki fontossági sorrendet): a szakma bérezési 
helyzete még mindig elmarad a többi ága- 
zathoz, szakmához képest; a kereskedel- 
met a többi népgazdasági ágazat mögé so- 
rolják; a hiányhelyzetet majd minden eset- 
ben a kereskedelmen kérik számon; a ke- 
reskedelmitanuló-képzésben kontraszelek- 
ciós folyamat érvényesül (éppen a szakma 
gyenge társadalmi elismertsége miatt), és 
ez tovább rontja a kereskedelem színvona- 
lát; nehezek a munkakörülmények (nyitva 
tartás időtartama, nagy fizikai megterhes 
lés, ünnepek előtti csúcsforgalom stb.); a 
kereskedelmi tevékenység elszemélytele- 
nedése; a kereskedelem, a kereskedelmi 
munka gyakori, túlnyomóan egyoldalú, 
negatív értékelése a tömegkommunikáció 
részéről; értékteremtő szerepének nem kel- 
lő tudatosítása; a kereskedő-fogyasztó vi- 
szonyának csak az utóbbi oldaláról törté- 
nő kritikus értékelése stb. 

Mindez nem mentség a kereskedelmi 
morál hiányosságaira, csak megítélésekor 
nem árt hangsúlyozni, hogy ez mind befo- 
lyásolja a kereskedelmi morált, annak tar- 
talmát, szinvonalát. 


3 A felmérés a Belkereskedelmi Minisztérium meg- 
bízásából végzett vizsgálat része. - A szerző. 


A kereskedelmi erkölcs sokrétű, szerteága- 
zó problémaköréből a továbbiakban első- 
ként a bolti dolgozó magatartásával kap- 
csolatos néhány erkölcsi követelményt eme- 
lek ki. 

Választásom e cikkben azért esett erre a 
gyakorlati kérdéskörre, mert egyrészt a fo- 
gyasztóra az üzletben az eladó magatartá- 
sa hat -— az áru mellett — a legközvetleneb- 
bül; másrészt a kereskedői erkölcsön belül 
ez az, amiben a szubjektumnak, az ember- 
nek mint morális lénynek viszonylag a leg- 
nagyobb autonómiája van; végezetül az 
emberi tényezőnek napjainkban oly döntő 
fontosságára kívánom a figyelmet ráirá- 
nyítani. 

Az, hogy a textilmunkásnő, a lakatos 
vagy a tervezőmérnök, illetve a laboráns 
hogyan öltözködik, beszél, mennyire ud- 
varias, tapintatos, milyen a kedélyállapota 
és a modora, nem - vagy alig — befolyásol- 
ja munkája minőségét. Viszont a fogyasz- 
tókkal nap mint nap kapcsolatba lépő bol- 
ti dolgozó magatartása még - csak az ille- 
met érintő — külső; formális megnyilvánu- 
lásainak is, de különösen tartalmi vonásai- 
nak erkölcsi értéke van az üzleti munka 
jellege, hatása következtében. 

A vevő joggal veszi rossz néven a bolti 
dolgozó - akár magánéletéből vagy éppen 
egy előző munkatársi vitából, esetleg a fő- 
nök elmarasztalásából fakadó — morcossá- 
gát, türelmetlenségét, modortalanságát. 
Természetes igényként várja el nemcsak a 
becsületességet, hanem a türelmet, az ud- 
variasságot, a segítőkészséget, a kiegyen- 
súlyozott jó kedélyt is. 

A modor, ezen belül a hanghordozás, a 
beszédstílus az emberi magatartásnak 
alapvetően az illem körébe sorolható kül- 
sődleges megnyilvánulása. Bizonyos mun- 
katerületeken, s így a kereskedelem hálóza- 
tában is, különösen fontos, hisz erkölcsi 
tartalmat nyer. A rokonszenv kialakításá- 
nak, a bizalom felkeltésének, a vevő meg- 
nyerésének, az üzlet megszerettetésének, a 
vevőkör kialakításának, az üzlet propa- 
gandájának egyik eszköze. 

A köszönés, a megszólítás, a vevők felé 
irányuló intelmek (az ajtó becsukásának 
vagy nyitva tartásának kérése; az önkiszol- 
gáló boltban figyelmeztetés a kosár hasz- 


SZEMLE 51 


nálatára; az étlap átnyújtása vagy a rende- 
lés felvétele az étteremben; a csomag át- 
adásakor elhangzó mondatok a csomago- 
lóban s ezek hangneme) mind megannyi 
lehetőség a jó vagy rossz modor, az udvari- 
asság és a modortalanság megnyilvánulá- 
saira. 

A gyakorlatban is tapasztalhatjuk, hogy 
a fogyasztókkal közvetlen kapcsolatban 
álló dolgozók modora igen széles skálát 
mutat a modorosságtól a jó modoron át a 
modortalanságig. 

Az, hogy a hanghordozás, a beszédstílus 
megfelelő-e vagy sem, sokkal kevésbé függ 
a körülményektől, mint a személyiségtől. 
A modortalanság nem hárítható át sem a 
gazdasági körülményekre, sem senki más- 
ra. Bár a vásárló jó modora is kívánatos, 
aaz eladóé azonban szakmai-erkölcsi köve- 
telmény. 

A jó modor és az udvariasság mellett a 
magatartás lényeges, erkölcsi tartalmú kö- 
vetelménye többek között az őszinteség és 
a tapintat. 

A kereskedelmi munkában az őszinte- 
ségnek ismeretekkel, szaktudással kell pá- 
rosulnia. Az áru ismerete nélkül a legjobb 
szándékú igazmondás sem elegendő, 
aminthogy fordítva is elmondható: az áru- 
ismeret szükséges, de nem elégséges feltéte- 
le a jó bolti munkának. Ki kell egészüljön 
azzal, hogy az eladó, az üzletvezető azt 
teszi és mondja, amit igaznak tart, aminek 
helyességében hisz. Csak a kettő együtt 
akadályozhatja meg a kereskedőt abban, 
hogy - akár jó szándékból is — hibásat, 
károsat, félrevezetőt mondjon vagy csele- 
kedjen. 

A hazai gyakorlatban sajnos még előfor- 
dul, hogy az áru előnyei mellett hibáit el- 
hallgatják, elkendőzik, az őszinteség köve- 
telményét indirekt megszegik. Pedig ezzel 
és hasonló hibákkal a kereskedő a vásárló 
bizalmát veszíti el. 

Az őszinteségnek nemcsak az áruisme- 
rettel, de a tapintattal is párosulnia kell. 
A tapintatnak, az udvarias magatartásnak 
az a helyes alkalmazási módja, ahogyan a 
különböző, egymástól eltérő alkalmakkor, 
más-más helyzetben, más-más emberekkel 
megtalálja az ember a megfelelő szót. Már- 


pedig, ahány vásárlás, ahány vevő - annyi 
szituáció. 

Nem engedhető meg bántó különbségté- 
tel a hazai és a külföldi, a fiatal és az idős 
vagy más szempontból különböző vevők 
között. Ezzel nincs ellentétben, sőt jogos 
az elvárás, hogy ugyanakkor differenciál- 
tan kell foglalkozni a vevőkkel. 

A tapintatos kereskedőt a vásárló kissé 
barátjának érzi. Abraham Lincoln mondot- 
ta: , Ha egy emberrel felismerteted, hogy 
barátja vagy - nem lesz nehéz dolgod, 
hogy meggyőzzed igazadról. Mutasd neki 
az ellenkezőjét — és tehetetlen leszel." A ke- 
reskedelemben pedig nem a tehetetlen, ha- 
nem a meggyőző erővel is rendelkező dol- 
gozók tudnak csak helytállni. 

A fegyelmezettségtől a türelemig, a segí- 
tőkészségtől a becsületességig még sok kér- 
désről szólhatnánk. A magatartás erkölcsi 
tartalma egyéb — például pszichikus készsé- 
geket, tulajdonságokat, társadalmi-közéle- 
ti magatartásjegyeket, jó szaktudást, mű- 
veltséget felölelő — tartalmakkal együtt jut 
kifejezésre. E különböző tartalmú elemek 
kölcsönösen áthatják egymást, s úgy alkot- 
ják a magatartás egységét. 

A kereskedőképzésben tehát a magatar- 
tásformálásnak a szakmai képzés és az er- 
kölcsi nevelés, a pszichológiai, társadalmi- 
politikai és egyéb tartalmakat felölelő kép- 
zés és művelés szintéziseként kell megvaló- 
sulnia. S ennek nemcsak a kereskedelmi 
tanulók képzésében, de a kereskedelemben 
már tevékenykedő dolgozók továbbképzé- 
sében is — elsősorban persze közvetlenül a 
gyakorlati kereskedői tevékenység keretei 
között — nap mint nap helyt kell kapnia. 


Gazdaság és erkölcs kapcsolatában — mint 
éz köztudott — a kölcsönhatást a gazdaság 
határozza meg. E meghatározó szerep ket- 
tős síkon érvényesül. Az erkölcs tartalmát, 
fejlődését végső soron mindig is a társadal- 
mi-gazdasági viszonyok határozták meg, 
amelyek többnyire közvetve — , kívülről" — 
a politikán, a szociális struktúrán, a jogon, 
a valláson keresztül alakították, formálták 
az erkölcsöt. Kevesebb szó esik arról, hogy 

a gazdaság közvetlenül — immanensen - is 
hordozója, alakítója, egyben realizálója er- 
kölcsi tartalmaknak, értékeknek. 

Pedig jelen viszonyaink között társadal- 
munk egyik, szélesebb körben tapasztalt 
erkölcsi problémája — a jogtalan anyagi- 
erkölcsi-hatalmi előnyök megszerzéséért a 
kereskedelemben is elharapódzott csúszó- 
pénz és protekció — a gazdaságban gyökere- 
dzik: konkrétan az egyik, évtizedek óta 
kísérő jellegzetességében, a hiányhelyzet- 
ben, a hiánygazdálkodásban. 

Márpedig adott körülmények között! 
minden hiány valamilyen erkölcstelenség 
forrásává válhat, s többnyire válik is, s csak 
a formákat, a nyíltságát vagy burkoltságát 
és a gyakoriságát befolyásolja, hogy elné- 
zik vagy tiltják. 

Aki lakását komfortosítja vagy építke- 
zik, de akár csak öltönyt vagy éppen adott 
méretű és színű divatos női ruhát kíván 
vásárolni, de az első, a második és a har- 
madik üzletben sem találja az éppen kere- 
sett árut, az kiszolgáltatott helyzetében 
, hajlandó áldozni", hogy megszerezze. 
Vagy ha rokona, barátja, ismerőse olyan 
területen dolgozik, ahol a keresett árut for- 
galmazzák, netán ott még főnök is, akkor 
e kapcsolatot veszi igénybe. 

Ha az üzletvezető nehezen kapja meg a 
legkeresettebb árukat, akkor — a fogyasz- 
tók ellátása érdekében - előbb-utóbb 
kénytelen csúszópénzzel vagy más juttatás- 
sal korrumpálni számos embert, a nagyke- 
reskedelem alkalmazottjától az áruszállí- 
tóig. 

Ha például az élelmiszer-kereskedelem- 
ben vagy nyári nagy forgalmú szezonális 
vendéglátóhelyen vagy bárhol másutt 
munkaerőhiány van, a vállalat, az üzlet 


4 A körülmények közül itt csak arra az összefüggés- 
re szeretném a figyelmet ráirányítani, hogy adott eset- 
ben egy korábbihoz képest felgyorsult társadalmi- 
gazdasági fejlődés, a lakosság életszínvonalának s ezen 
belül igényszintjének viszonylag gyors ütemű emelke- 
dése után a fejlődés ütemének lassulása, a , felkeltett" 
igények egy hányadának kielégítetlensége kedvező táp- 
talaja az említett bajoknak — társadalmi viszonyoktól, 
formáktól függetlenül is. E ,kedvező táptalaj" még 
nem szükségszerűen okoz immoralitást. Ahhoz több 
tényező együttes összhatása kell 

vezetése gyakorta megalkuszik a gyenge, 
esetleg szakmai hibákat és morális vétsége- 
ket is elkövető dolgozókkal, csak hogy 
üzemeltetni tudja az egységet. 

Amikor valamely áruból a hiányhelyzet 
— vagy az ehhez még hozzájáruló mono- 
polhelyzet -— következtében a keresletnél, a 
megrendeltnél, tehát a szükségesnél keve- 
sebbet kap a kereskedelem, konkrétan az 
üzlet, akkor csak azért, hogy kapjon, gya- 
korta hajlandó a szállítás ideje és a minő- 
ség felett szemet hunyni, attól tartva, hogy 
ha reklamál, még ennyit sem kap, a szállító 
,kitol" vele. 

Így a vevők áruellátása érdekében adott 
csúcsópénz visszaszerzéséért árucsonkítás- 
sal, az árnál nagyobb összeg számlázásá- 
val, a rossz minőséggel végső soron a vevőt 
károsítják meg. De mi az erkölcsösebb 
vagy éppen erkölcstelenebb, például elfo- 
gadni a szállítást olyannak, amilyen — te- 
hát a szállítóval a helyzet, az ún. , bizton- 
ság" érdekében a békés, nyugodt, konfiik- 
tusmentes kapcsolatot fenntartani -, s azt 
és akkor adni a vevőnek, -amire a kiszolgál- 
tatott helyzetben levő kereskedő éppen ké- 
pes? Lehet természetesen a vevők érdeké- 
ben reklamálni, követelni a megfelelő 
mennyiségű, minőségű, időben szállított 
árut — tehát a konfliktust vállalni — azzal 
a kockázattal, hogy a továbbiakban az 
üzlet vevőpozíciója adott szállítónál to- 
vább romlik, s mindezek következménye- 
ként végső soron a folyamat végén levő 
vevőn csattan az ostor? Olyan ellentmon- 
dásba ütközünk itt, amelynek oldása túl- 
mutat a kerekedelmen, csak népgazdasági 
szinten valósulhat meg. 

Pusztán a helyes morális szándék, az , er- 
kölcsi jó" akarása és megvalósítására való 
törekvés nem oldja meg a problémát. Ha ezt 
hinnénk: ez moralizáláshoz vezetne. Alap- 
vetően a gazdaságban kell lépni a hiány 
visszaszorítása, a hiányhelyzetek felszá- 
molása, a monopolhelyzet helyett az élő 
versenyeztetés irányában. A hiány ellen 
akkor is küzdeni kell, ha tudjuk: a hiány 
a szocializmus jelen fejlődésének nemcsak 
negatívumát, hanem azt a pozitív sajátos- 
ságát is jelzi — igaz negatív, sőt néha drá- 
mai formában -, hogy elvben (leszámítva 
az abszolút luxusigényt jelző javakat) sen- 

ki előtt nincs elzárva a javak megszerezhe- 
tősége; másrészt a társadalmi létbiztonság 
eleve olyan összegeket is felszabadít a fo- 
gyasztás számára, amelyek a tőkés társa- 
dalmakban nem lépnek be vásárlóerőként 
a forgalomba. 

A tőkés társadalmakban többek között 
azért nem okoz a hiány olyan súlyos prob- 
lémát, rossz közérzetet, erkölcsi konfiik- 
tust, mert a társadalom egy hányada szá- 
mára a vásárolható áruk bizonyos tarto- 
mánya eleve elérhetetlen, s így azok meg- 
szerzése meg sem fogalmazódik igényként, 
legfeljebb vágyálomként. Ebben az érte- 
lemben a mi szocializmusunkban a hiány 
,relatív", aminek leküzdését azonban ál- 
landó feladatként kell kezelnünk. Enélkül 
a termelés egyik serkentőerejétől és a szoci- 
alizmusnak az emberi lehetőségeket to- 
vább gazdagító voltáról mondanánk le. De 
még fontosabb a hiány , abszolút" tarto- 
mányának felszámolása, amely a megme- 
revedett ipari struktúrából, az elmaradott 
technikából és technológiából, A TOSSZ 
munkaszervezésből, a termelékenység és a 
munkafegyelem gyengeségeiből, valamint 
TÁ jápé Mae lehetőségeink korlátai- 


ból és gazdasági reformfolyamataink el- 
származik. 


lentmondásaiból 

Mindez nem menti fel a kereskedelmi 
szférát az alól, hogy a kereskedelem a to- 
vábbiakban is lépéseket tegyen erkölcsi 
színvonalának emelésére, a rendellenessé- 
gekkel szembeni küzdelemre. 

A hiány erkölcstelenségre késztetése 
azonban az leírtaknál is összetet- 
tebb. Az üzletben két oldalról is inspirálója 
a csúszópénznek. Az egyik oldalon a vevő 
hajlandó , áldozni", ha ezzel valószínűbb- 
nek látja a hiánycikk E AT TG TÁN Az el- 
adó pedig — eléggé el nem ítélhetően, embe- 
rileg mégis-érthetően - hajlamos az amúgy 
is kevés áruból annak juttatni, azt a vevőt 
előnyben részesíteni, akitől elvárhatja, 
hogy ezt külön személyesen , honorálja". 
S itt a 22-es csapdája, az , ördögi kör": az 
egyik fél - okkal, ok nélkül — feltételezi, 
hogy ha ad, kap is, a másik fél (talán elő- 
ször még rosszul érzi magát az indokolat- 
lanul kapottakért, de néhány ismétlődő 
eset után már élve, pontosabban visszaélve 
a lehetőséggel) már mesterséges hiánnyal is 


készteti a vevőt, aki ezért a továbbiakban 
már más eladónál, más üzletben is úgy 
gondolja, hogy adnia kell, s ez Így láncre- 
akciószerűen terjed. 

Jóllehet a kereskedelem (az ágazati veze-. 
tés, a vállalatok, az egységek) a maga részé- 
ről igyekszik saját eszközzel a hiány szül- 
te, de ma már szinte , öntörvényűvé váló", 
nÖnállósuló" csúszópénz ellen — elsősor- 
ban a gazdaság eszközeivel — küzdeni (hi- 
ánycikkek termeltetése, előjegyzéssel vá- 
sárlói sorrend kialakítása, az adott áru 
kötelező kihelyezése a pultra stb.), de egy- 
részt ez sem ellentmondásmentes, másrészt 
ez önmagában nem tudja a végső forrást, 
az indítékot jelentő hiányt s a hiánygazdál- 
kodást leküzdeni, felszámolni. 

A jelen magyar gazdaságban bár úgy tű- 
nik, hogy egyrészt mind a kereskedelem, 
mind a népgazdaság szintjén történnek 
előremutató lépések, másrészt azonban a 
hiányhelyzet fenntartásában a gazdálko- 
dás szinte minden szereplője érdekelt. Ez 
pedig alapjaiban s következményeiben fel- 
tétlenül immorális! Az ipar érdekelt, mert 
monopolhelyzetből fakadó fölényét, pozí- 
cióját ezzel tudja fenntartani a kereskede- 
lemmel szemben, ugyanígy érdekelt a ke- 
reskedelem a fogyasztóval való kapcsola- 
tában; érdekeltek a kereskedelmi (és más 
területeken is!) dolgozók, mert ezzel plusz 
jövedelemhez jutnak; s ezzel eljutunk a 
fogyasztóhoz, aki örül, ha végre megkapja, 
amit keres, s ezért hajlandó , hálás" lenni. 
A kör bezárult. 

Jelenleg ott tartunk, s a közhangulat 
olyan, hogy bár erős ellenérzés, berzenke- 
dés, felháborodás is kíséri, mégis az embe- 
rek jelentős hányada úgy érzi, saját érdeké- 
ben áll, hogy adjon csúszópénzt, hálapénzt 


.stb., mert ezzel lehet a célt — adott hiány- 


cikk megszerzését — elérni. A vevők egy 
hányada anyagi erején felül teszi ezt. Aki- 
nek meg bőven van, az saját privilégiuma- 
ként éli meg azt, hogy ad, mert társadalmi 
presztízséhez tartozónak tartja, hogy meg- 
legyen minden olyan használati cikke is, 
ami másnak nincs. 

Ez a társadalmi közállapot, a társada- 
lom morális veszélyeztetettségére utal. 
A bajok orvoslása túlmegy az erkölcs ille- 
tékességén, de azért az etikának is van sze- 


54 5 SZEMLE 


repe a problémák tudatosításában, a hely- 
zet feltárásában, a megoldás keresésének 
ösztönzésében. 


Az önálló diszciplínaként még kialakuló 
időszakát élő marxista etika tudományá- 
nak szerteágazó vitái közepette napjaink- 
ban már - mind az elmélet, mind a gyakor- 
lat oldaláról — helyet követelnek az etika 
integráns részeként a szaketikák (lásd or- 
vosi, pedagógiai, sportetika). Közéjük tar- 
tozik a kereskedelmi is. 

Arról, hogy milyen tevékenység, foglal- 
kozás, munkafajta kíván sajátos erkölcsi 
szabályozást, immár jó 10 éve vita folyik 
az etikai szakirodalomban." 

A szaketika igénye rendszerint ott merül 
fel: I 


a ahol az adott területen a tevékenység 
közvetlenül az emberre irányul; 

a ahol az emberi kapcsolatok viszony- 
rendszerében az egyenlőség és az egyenlőt- 
lenség, a mellé- és az alá-fölérendeltség 
viszonyai áthatják egymást; 

A ahol a cselekvés-alternatívák sajátos 
konfiiktuslehetőséget hordoznak, s emiatt 
felmerül a kérdés: hogyan kell morálisan 
helyesen cselekedni; 

A és végül, ahol alkotó kezdeményezés- 
re, egyéni elhatározásra és önálló cselek- 
vésre, kockázatvállalásra és a velejáró fele- 
lősségre van szükség. 

Ezeknek a kritériumoknak több, a köz- 
felfogásban hivatásként tekintett foglalko- 
zási ág — például az orvosé, a pedagógusé — 
megfelel, s néhány más foglalkozással 
együtt a kereskedő tevékenysége is, a maga 
sajátosságaival, ide sorolható. 

A szaketikára vonatkozó, fentebb meg- 
fogalmazott általános elvi megfontolások 
alapján a kereskedelmi munka következő 
specifikumaiban látom e tevékenységnek 
az erkölcs szempontjából kiemelt jelentő- 
ségét, egyben a kereskedelmi szaketika in- 
dokoltságát: 


5 Lásd: Ádám György, Zöld János, Szilárd János, 
Farkas Endre és e cikk szerzőjének e témájú munkáit. 


u A kereskedelem tevékenysége közvet- 
lenül az emberre irányul. A kereskedő az 
árun kívül, illetve vele együtt emberi tartal- 
makat közvetít a fogyasztónak. Egyrészt 
közvetlen áruajánlásával s egész magatar- 
tásával segítőkészséget vagy annak hiá- 
nyát, modorával udvariasságot vagy udva- 
riatlanságot, számolásának és mérésének 
pontosságával vagy pontatlanságával be- 
csületet, bizalmat, elégedettséget vagy 
becstelenséget, bizalmatlanságot, elégedet- 
lenséget kelt, illetve fejez ki. Vagyis az áru 
mellett az eladó magatartása is hat. Más- 
részt az áru forgalmazásával a kereskede- 
lem közvetetten az áruban megtestesült tu- 
lajdon- és elosztási, valamint csoport- és 
osztályviszonyokat, a termelés színvonalát 
— tehát össztársadalmi viszonyokat és érté- 
keket is közvetít. A kereskedelmi munka 
volumene, tömegmérete (nálunk a napi 5 
millió vásárlás) pedig az egész lakosságra 
közvetlen és közvetett erkölcsi hatást gya- 
korol. 

u A kereskedelem - alapvető tevékeny- 
ségével — közvetlenül alakítja a lakosság 
közérzetét, hangulatát, az ember fogyasztói 
énjét. A fogyasztó ugyanis a hétköznapi 
tudat szintjén többnyire a napi praxis alap- 
ján általánosít. Elégedettsége pedig - ha 
ösztönösen is — kiterjed társadalmi-emberi 
mivoltának egészére, beépül emberi totali- 
tásába. 

u A kereskedelem - az áruforgalom 
realizálásával, mennyiségi és minőségi, 
szerkezeti és más összetevőivel, ezen belül 
színvonalával, valamint a realizálás morá- 
lis , hogyanjával" -— lényeges szerepet ját- 
szik az életszínvonal alakításában. Egyben 
e tevékenység következményeként annak 
fogyasztói tudati tükröződésével hozzájá- 
rul a lakosság életszínvonal-tudatának , 
komfortérzetének alakításához is. 

u A szabadidő életszínvonalat befolyá- 
soló, fontos tényező. A kereskedelem, a 
kereskedelmi szolgáltatások fejlődése 
csökkentheti a fogyasztási cikkek, a szük- 
séges anyagi javak beszerzésének ma még 
nálunk tetemes idejét. Ezzel felszabadiít- 
hatja annak az időnek egy részét, amelyet 
az ember csupán fogyasztói minőségében 
használ fel. Következésképpen növekedhet 
az az idő, amely az ember termékeny, alko- 

tó tevékenységének kibontakoztatásául 
szolgálhat. A kereskedelem, a kereskedel- 
mi szolgáltatások kínálata pedig befolyá- 
solhatja az élet minőségét, a szabadidő el- 
töltésének tartalmát, amivel részt vesz - 
bizonyos keretek között — az életforma ala- 
kításában is. 

u A kereskedelem közvetítő szerepet tölt 
be a termelés és a fogyasztás között. Ez a 
szerep azonban nem csupán mechanikus 
közvetítés. Mint önálló népgazdasági ága- 
zatnak meghatározott céllal, önálló vállal- 
kozásokkal kell kielégítenie, alakítania, 
fejlesztenie a fogyasztói igényeket. Mind- 
ezt úgy, hogy az ugyancsak saját érdekek- 
kel rendelkező ipartól a vásárlói igények- 
nek megfelelően igyekezzen az árubeszer- 
zést optimálisan megvalósítani. Tehát az 
ipart is orientálnia, befolyásolnia kell. En- 
nek során számtalan konfiiktuslehetőséggel 
találja szemben magát. A termelés és a 
fogyasztás ellentmondásai így közvetlenül 
a kereskedelemben ütköznek. 

u A kereskedelem, a kereskedelmi vál- 
lalatok közbülső láncszemet alkotnak az 
össztársadalmi érdek két megjelenési for- 
mája, a fogyasztói és a népgazdasági érdek 
között is. A kereskedelem (a kereskedelmi 
vállalat, a kereskedő) igen eltérő tartalom- 
mal és eredménnyel ütköztetheti, illetve 
egyeztétheti a különböző érdekekét. E te- 
vékenység nem mechanikus sablontevé- 
kenység. Nagyfokú önállóságot, felelőssé- 
get kíván. 

u A kereskedelem dolgozói igen nagy 
— köztulajdonban levő - értékkel s ezen 
belül közvetlenül forgóeszközzel, áruval, 
pénzzel is bánnak. A társadalmi tulajdont 
jó gazdaként, felelős gazdálkodással véde- 
ni, gyarapítani kell, fellépve a pazarlás, a 
herdálás ellen. 

u A gazdálkodás jelen viszonyai között 
— bár a kereskedelmi munkára valójában 
mindig is jellemző volt — előtérbe került a 
kockázatvállalás, ami nemcsak gazdasági, 
hanem egyben morális kérdés is. Az ún. 
teljes biztonságra, a kockázatmentességre 
való törekvés gátolja az előrehaladást, még 
akkor is, ha , ideológiai takaróként", lát- 
szólag a társadalmi tulajdon védelmében 
történik. A kockázatvállalás mértéke nem 
határozható meg mennyiségileg vagy min- 


denütt egyformán érvényes módon. Hely- 
zetismeretet és realitásérzéket, kísérletező 
kedvet, az új s a jobb akarását kívánja. 
Szak tudással párosuló felelősségtudatot, fe- 
lelősségvállalást és megbízhatóságot igé- 
nyel. 

A fentiek — há nem is merítik ki, de úgy 
vélem - alátámasztják, hogy a kereskede- 
lem, a kereskedelmi tevékenység már szak- 
mai tartalmában is magában hordoz szá- 
mos morális tartalmat és hatást. A szakmai 
tudás is erkölcsi kérdéssé válik, a munká- 
hoz való morális hozzáállás pedig beépül 
a szakmai tevékenység tartalmába és szín- 
vonalába. 

u 
A kereskedelmi etika egyrészt a kereskede- 
lem, másrészt az etika belső meghatáro- 
zottságait integrálja. A szaketikák, így a 
kereskedelmi etika is kapcsolódik mind az 
általános (elméleti), mind a konkrét (nor- 
matív) etikához. 

A kereskedelmi etika ezért nem egy álta- 
lában vett, bármikor és bárhol létező ke- 
reskedelem etikája. A kereskedelem vala- 
mely konkrét társadalmi forma részeként 
funkcionál. Célkitűzésének, tevékenységé- 
nek, az e tevékenység során kialakuló em- 
beri kapcsolatoknak, s azok erkölcsi tar- 
talmának ki kell fejezniök az említett 
konkrét — szocialista — társadalmi tartal- 
mat. A kéreskedelmi etika, marxista felfo- 
gása szerint, a szocialista társadalom etiká- 
jának sajátos része. 

Az így felfogott kereskedelmi etika tár- 
gyát az áruforgalom lebonyolítása során ki- 
alakuló — a gazdaság által többrétűen de- 
terminált — erkölcsi viszonyok sajátosságai 
alkotják. Ezek magukban foglalják: a ke- 
reskedő és a fogyasztó, a kereskedő és a 
termelő (a szállító) közötti, valamint a ke- 
reskedelmen belüli kapcsolatokat. Ezek 
közül a legsajátosabb, a leglényegesebb a 
kereskedő és a vásárló kapcsolata. Ezért ez 
jelenti a kereskedelmi erkölcs egészének s 
ezen belül viszonyrendszerének centrális 
kérdéskörét. A kereskedelmi etika azon- 
ban egy normatív erkölcsi tudatot is meg- 
fogalmaz, amelyben tükröződnek a múlt 
és a jelen haladó tendenciái. 

A kereskedelmi erkölcsnek — mint a ke- 
reskedelmi etika tárgyának — fontos része 
maga a szociológiailag leírható tényleges 
erkölcsi gyakorlat. Mint valóságos erkölcs, 
benne és általa inkább az átlagerkölcs, 
mintsem a reprezentatív erkölcs jut kifeje- 
zésre. A fogyasztók népes tábora ezzel ta- 
lálkozik, s vásárlásai során eszerint értékel 
nap mint nap. 

A kereskedői magatartást, a kereskedel- 
mi munkát, gyakorlati tevékenységet sok 
tényező motiválja, a termeléstől az elosztá- 
son át az eladó és a vevő közös és ellentétes 
érdekéig. Maga a tevékenység is sok elem- 
ből épül fel, a szaktudástól az üzleti érzéken 
át a gyakorlati felelősségig. Következés- 
képpen a kereskedelem erkölcse és főleg 


Domanovszky Endre: Vázlat 


erkölcsi gyakorlata nem emelhető addig 
magasabb szintre, amíg a kereskedő és vá- 
sárló érdekazonosságát és érdekellentéteit 
vkívülről" is meghatározó termelés, az 
áru- és  pénzviszonyok, életszínvonal, 
elosztási viszonyok, az életmód, a fogyasz- 
tási modellek stb. maguk is nem hatnak 
pozitív irányban a szocialista társadalom 
lehetséges és szükséges követelményeit 
szolgálva. A kereskedelemnek ebben az 
össztársadalmi mozgásban természetesen 
megvan a saját tere, lehetősége és nem cse- 
kély felelőssége. Ezen belül a kereskedelmi 
etika csupán egy rész, amely azonban az 
egészet is áthatja, s pozitív vagy negatív 
irányba befolyásolhatja. 


Kardos Jánosné dr. 

Továbblépni az enyhülésért — Helsinki szellemében 


1986. november 4-én Bécsben megnyílt az Európai Biztonsági és Együttműködési Érte- 
kezlet harmadik utótalálkozója azzal a nagy igényű feladattal, hogy áttekintse a helsinki 
záróokmány ajánlásainak megvalósulását, s ennek keretében megvizsgálja az előző, 
madridi utótalálkozó óta megtartott szakértői tanácskozások, fórumok eredményeit, 
tapasztalatait. A helsinki folyamatban részt vevő 35 ország külügyminiszterének jelenlé- 
tében megkezdett munka lényege: tárgyalni az európai biztonság megszilárdításának, az 
együttműködés fejlesztésének lehetőségeiről, és megállapodni olyan konkrét lépésekben 
— az új, kritikus időszakban -, melyek tovább viszik az enyhülési folyamatot. 


A legkevesebb, amit az előzményekről szólván, egy még oly vázlatos visszatekintésben 
az enyhülés dinamikájáról elmondhatunk — ha ezt történeti keretbe kívánjuk helyezni — 
az az, hogy üteme távolról sem volt egyenletes, olykor megtorpanások fogták vissza. 

. A hetvenes években a nemzetközi színtéren kibonatkozó jelentős pozitív fejlemények 
békés távlatokat, a feszültségek, a háborús veszély csökkenését, a két világrendszer 
országai kapcsolatainak, kölcsönösen előnyös együttműködésének szélesedését ígérték. 
E folyamatok megalapozója az volt, hogy a hatvanas évek második felére a NATO és 
a Varsói Szerződés és mindenekelőtt az Egyesült Államok és a Szovjetunió között 
globális méretekben hozzávetőleges katonai erőegyensúly jött létre. Ennek keretében 
meghatározó jelentőségű volt, hogy az interkontinentális nukleáris csapásmérő eszközök 
megjelenésével megszűnt az Egyesült Államok addigi viszonylagos sebezhetetlensége, a 
Szovjetunió egyoldalú fenyegetettsége. Következésképpen mindkét szemben álló fél 
képes egymás kölcsönös megsemmisítésére. Európában sem bontakozhatott volna ki az 
enyhülési folyamat, ha a szovjet-amerikai viszonyban a hatvanas évek végétől kezdve 
nem következtek volna be jelentős változások, amelyeknek útjelzői elsősorban a SALT- 
egyezmények voltak. A hetvenes években a kelet-nyugati enyhülés színtere döntően az 
európai földrész lett. . 

Földrészünkre vonatkozóan levonták a megfelelő történelmi következtetéseket, — 
mégha, ahogy ez a históriában többnyire történik, némi fáziskéséssel is. Ez tette lehetővé, 
hogy előbb a második világháborút követően kialakult európai területi status guót 
kétoldalú szerződésekkel megerősítették, majd a szocialista országok kezdeményezése — 
az 1969-es, fővárosunk nevéhez fűződő felhívás — nyomán összehívtak egy összeurópai 
értekezletet. Ez végül is egyhangúan elfogadott közös dokumentumban rögzítette az 
aláíró államok közötti kapcsolatok alapelveit, s ajánlások formájában kijelölte a politi- 
kai, gazdasági, tudományos-műszaki, kulturális és humanitárius együttműködés konkrét 
lehetőségeit. 

A helsinki értekezlet egyaránt volt eredménye a már korábban megindult európai 

enyhülésnek, és egyben kiindulópontja az annak továbbvitelét szolgáló összeurópai 
folyamatnak. A Helsinkiben létrejött megegyezés, az azt megelőző tárgyalások és a 
záróokmány elvei, ajánlásai a konkrét megvalósítás hiányosságai ellenére (hiszen voltak 
ilyen hiányosságok, noha az adott történelmi pillanatban többet elérni aligha lehetett) 
a hetvenes években jelentős mértékben elősegítették a különböző társadalmi rendszerű 
országok kétoldalú kapcsolatainak és együttműködésének szélesítését, erősödését. 

Az enyhülés irányzata azonban, több tényező következtében is, a vártnál kevésbé 
bizonyult tartósnak. Még mélyebb elemzésre vár a gazdasági változások (pl. olajár- 
robbanások), társadalmi fordulatok, az egész átrendeződési folyamat hatása a tőkés 
világ fő erőközpontjainak irányválasztására. Az azonban mindenképpen elmondható, 
hogy a hetvenes évek fejleményei nyomán a tőkés világ egyes vezető csoportjai — főleg 
az Egyesült Államokban - azt a következtetést vonták le, hogy az enyhülés egyoldalúan 
csak a Szovjetuniónak és a szocialista országoknak kedvez. Saját nemzetközi befolyásuk 
csökkenését ennek, valamint korábbi kormányaik állítólagos gyengeségének, határozat- 
lanságának, , katonai elmaradásának" tulajdonították. E csoportok térnyerése következ- 
tében a nyolcvanas évek elejére agresszív, a katonai erőfölény helyreállítására törő 
külpolitikai irányvonal bontakozott ki, mindenekelőtt az Egyesült Államokban. Ennek 
következménye volt végső soron a politikailag hasznosítható erőfölény visszaszerzésére 
irányuló gyors ütemű fegyverkezés. Ezzel kapcsolatban az a roppant veszélyes elv 
érvényesült, hogy mindent, ami technikailag lehetségessé válik, ki kell kísérletezni és 
mindent, ami a haditechnikában bevezethetőnek tűnik, rendszeresíteni kell. 

Ezt tükrözi a , hadászati védelmi kezdeményezés" (SDI) koncepciója is, amely egyrészt 
azzal a veszéllyel jár, hogy a fegyverkezés kiterjed a világűrre is. Másrészt - és ez a 
nagyobb kockázat - valójában összeomlással fenyegeti a jelenlegi hadászati erőegyensúly 
pilléreit, a rakétaelhárító rendszerekről szóló 1972-es ABM-szerződést. Ez pedig veszé- 
.lyezteti a támadófegyverek egyensúlyát is, mert megvalósítása óhatatlanul kiváltaná az 
utóbbiak további jelentős mennyiségi és minőségi gyarapodását. 

Gyakorlattá vált a politikai célokból alkalmazott gazdasági nyomás is, főként a 
kapcsolatok korlátozása, leépítése, szankciók vagy embargó alkalmazása révén. A kato- 
nai és a gazdasági elemek összefonódtak azáltal, hogy a nagyarányú fegyverkezési 
kiadásoknak a katonai erő növelésén túl — a költségvetésből a katonai-ipari-kutatási 
komplexumnak juttatott milliárdos megrendelésekkel — a gazdasági-technikai-technoló- 
giai fejlődés gyorsítását is biztosítaniuk kellett. E komplexum ágazatai mutatták fel az 
elmúlt évtizedben a legdinamikusabb gazdasági fejlődést, és a konjunkturális ciklusoktól 
viszonylag független kulcságazatokká fejlődtek. A gyors ütemű fegyverkezéstől egyúttal 
azt is várták, hogy elviselhetetlen gazdasági terheket ró a Szovjetunióra. 

A fegyverkezéssel párhuzamosan erőteljes propagandaoffenzíva is kibontakozott, 
amelynek alaphangját, különösen a kezdeti időszakban, az amerikai kormányzat élesen 
szovjetellenes retorikája adta meg. Az újkonzervatív nézetek térhódításával mindez 
erőteljes szovjet- és kommunistaellenes ideológiai töltést js kapott. 

A nemzetközi helyzetre az imperializmus szélsőséges köreinek hibájából megromlott 
szovjet-amerikai viszony hanyatlása gyakorolta a legkedvezőtlenebb hatást. Szüneteltek 
a korábban már többé-kevésbé rendszeres magas szintű érintkezések, beszűkültek a 
kétoldalú kapcsolatok. A legsúlyosabb fejlemény az volt, hogy a kétoldalú fegyverzet- 
korlátozási fórumok tevékenysége is áldozatul esett a hidegháborús ideológiai-politikai 
indíttatású kampányoknak. Az európai együttműködés vívmányait közvetlenül fenye- 
gette, hogy megkezdődött az új amerikai közepes hatótávolságú nukleáris fegyverek 
rendszerbe állítása Európában, ami veszélyesen növelte a katonai szembenállás szintjét 
Európában is. : 

Ez a helyzet lényegében azóta sem változott, annak ellenére, hogy — nem utolsósorban 
a háborús veszély növekedésére határozottan reagáló nemzetközi közvélemény nyomá- 
sára - tárgyalások kezdődtek előbb külön-külön a közepes hatótávolságú európai nukle- 

áris fegyverek és a stratégiai fegyverzetek kérdéskörében, majd másfél éves szünet után 
a közepes hatótávolságú és hadászati nukleáris fegyverek korlátozásáról és a világűr 
militarizálásának megakadályozásáról. Az álláspontok jobb megértése, a nézetek bizo- 
nyos fokú közeledése lényeges részletkérdésekben nem vezetett el megállapodáshoz az 
1985. őszi csúcstalálkozó után sem, noha ez a hatesztendős szünet után létrejött találkozó 
bizonyos fontos elvek leszögezésével lényeges stabilizáló szerepet játszott. 

Ez az érem egyik oldala; a másik az, hogy az elmúlt majdnem egy évtized legfontosabb 
és a jövő szempontjából is jelentős tanulsága mégis az volt, hogy a szélsőséges imperialis- 
ta körök erőfölényre törekvő szovjet- és szocialistaellenes politikája, a nemzetközi fe- 
szültség növekedése, a Szovjetunió és az Egyesült Államok viszonyának megromlása 
nem semmisítette meg az összeurópai együttműködés vívmányait. Nem okozott jóváte- 
hetetlen törést — még a két nagyhatalom közötti viszony mélypontján sem — a kelet- 
nyugati kapcsolatok és együttműködés korábban kialakult rendszerének egészében. Sőt 
a feszültség növekedésével párhuzamosan nemcsak a szocialista, hanem a nyugat-euró- 
pai országok részéről is fokozódott az érdekeltség a párbeszéd fenntartására és élénkíté- 
sére. 


Az 1977 őszén megnyílt belgrádi találkozó tükrözte az európai biztonsági és együttműkö- 
dési folyamat megtorpanását, a hetvenes évek közepére kibonatkozott biztató fejlődés 
visszaesését. Az 1980 őszén megkezdődött madridi találkozó azonban a nemzetközi és 
az európai helyzet folyamatos romlása ellenére — igaz, holtpontokon és kudarcokon 
keresztül — 1983 szeptemberében mégis olyan záródokumentum elfogadásával zárult, 
amely főként a megegyezésben érdekelt és reális kompromisszumokat szorgalmazó 
semleges és el nem kötelezett államok, valamint a szocialista országok erőfeszítéseinek 
eredményeként, lehetővé tette az összeurópai folyamat továbbvitelét, és a helsinki záró- 
okmányhoz képest több vonatkozásban előrelépést jelentő kötelezettségeket tartalma- 
zott. 

A madridi találkozó hozott döntést az európai bizalom- és biztonságerősítő kérdések- 
kel és a leszereléssel foglalkozó stockholmi konferencia összehívásáról és a budapesti 
kulturális fórum, valamint az emberi jogokkal foglalkozó ottawai, az emberek, intézmé- 
nyek és szervezetek kapcsolatait napirendre tűző berni és több más szakértői értekezlet 
megrendezéséről. Ezek mindegyike a részt vevő államok kapcsolatainak egy-egy szű- 
kebb, konkrét területét vizsgálta, az együttműködés fejlesztésének lehetőségeit kutatva. 
Ezeken az értekezleteken kitapinthatók voltak a nemzetközi, ezen belül az európai 
viszonyok javítására és a helsinki folyamat továbbvitelére irányuló törekvések csakúgy, 
mint az ezzel ellentétes szándékok. Bár a szakértői értekezleteken - egy kivételével — a 
konfrontációs törekvések következtében nem sikerült közös dokumentumot elfogadni, 
azok a novemberben kezdődő bécsi utótalálkozó idejére mégis jól hasznosítható, értékes 
tapasztalatokkal szolgáltak egy sor területen. E tapasztalatok része az is, hogy ha 
megvan a közös politikai szándék a továbblépésre, a konstruktív szellemű vita folytatá- 
sára, akkor még a különösen érzékeny területeken — mint a , harmadik kosár" témaköré- 
ben - is kialakíthatóak az együttműködés kölcsönösen elfogadható keretei és normái. 
Kiváltképp erősítette e meggyőződésünket a hazánkban megrendezett kulturális fórum, 
amely - előmozdítván egymás kultúrájának jobb megismerését - azt tanúsította, hogy 
az eltérő megközelítések, nézetkülönbségek ellenére is van lehetőség az álláspontok 
közelítésére. 

A legutóbbi utótalálkozó munkája — akárcsak a finn főváros nevéhez fűződő folyamat 
egésze — természetesen szoros összefüggésben, kölcsönhatásban van a nemzetközi kör- 
nyezettel, mindenekelőtt a szovjet-amerikai kapcsolatokban lehetségessé vált változá- 
sokkal. 

Ezzel összefüggésben a meghatározó tényező: az SZKP XXVII. kongresszusán meg- 
erősített új szovjet biztonságpolitikai koncepció megalapozta a Szovjetunió kezdeménye- 
ző szerepét. Ez a kezdeményező, rugalmas, konstruktív magatartással párosuló, a mai 
kor követelményeihez igazodó gondolkodásmód a világ realista szemléletéből indul ki, 
s objektív tényként kezeli az országok egymásrautaltságát. Az új szovjet gondolkodás- 
mód meghatározó eleme, hogy a biztonság megszilárdítását elsősorban politikai és nem 
katonai feladatnak tekinti, s a korábbinál nagyobb fontosságot tulajdonít a gazdasági 
és a humanitárius téren megvalósuló együttműködésnek. 

A szovjet biztonságpolitikai felfogás módosulását egy sor konkrét kezdeményezés 
bizonyítja. Ilyen például az atomfegyver-kísérletek egyoldalú felfüggesztése, a múlt év 
januárjában meghirdetett, az ezredfordulóig terjedő átfogó nukleáris leszerelési program. 
Ilyen a hadászati támadófegyverek radikális csökkentésére, majd teljes felszámolására, 
valamint az Európában telepített valamennyi szovjet, illetve amerikai közepes hatótávol- 
ságú nukleáris rakéta leszerelésére vonatkozó, Reykjavíkban előterjesztett javaslat. No- 
ha az izlandi fővárosban több kérdésben minden eddiginél közelebb kérültek az álláspon- 
tok, a nagyformátumú leszerelési megállapodás nem realizálódott: meghiúsította az 

úgynevezett hadászati védelmi kezdeményezéshez való makacs ragaszkodás. A találkozó 
óta eltelt idő alatt amerikai részről bizonyos fokú visszalépés tapasztalható olyan kérdé- 
sekben is, amelyekben pedig akkor és ott megállapodás látszott körvonalazódni. M 
a reykjavíki indítványok a tárgyalóasztalon maradtak, és nemzetközi hatásuk Fjörnán 
sok minden tűnik lehetségesnek, ami korábban kizártnak látszott. 

A Szovjetunió és a Varsói Szerződés tagállamainak a nyugati országok korábbi javasla- 
tait, biztonságukkal kapcsolatban hangoztatott szempontjait is messzemenően figyelem- 
be vevő kezdeményezései — köztük az 1986. júniusi budapesti felhívás - mozgásba hozták 
a nyugati országok közvéleményét is. Több nyugat-európai állam üdvözölte a javaslato- 
kat, s fejezte ki készségét a tárgyalásokra. Egyes NATO-országok vezetése viszont 
továbbra is fenntartásait hangoztatja a szocialista országok kezdeményezéseivel kapcso- 
latban. 

000 

Az 1983 őszén befejeződött madridi utótalálkozó óta eltelt három esztendő tapasztalatai 
a gyakorlatban bizonyították a helsinki folyamat életképességét és az összeurópai együtt- 
működés fejlődésének kedvező hatását a nemzetközi légkörre. 

A közvetlen előzmények közül különösen jelentős az európai bizalom- és biztonság- 
erősítéssel és a leszereléssel foglalkozó stockholmi konferencia első szakaszán elért 

megállapodás, amit Bécsben mind a 35 részt vevő állam külügyminisztere sikernek 
értékelt. S való igaz, a helsinki záróokmányban elfogadottak óta ez az első komoly lépés 
az európai biztonsági és együttműködési folyamat katonai területre való kiterjesztésében. 
Kiemelkedően fontos, hogy a megállapodás megerősíti az erőszakról való lemondás 
elvét, s külön is a katonai erőszaktól való tartózkodás szükségességét. 

A helsinki záróokmányban rögzítettekhez képest a svéd fővárosban sok részterületen 
történt előrehaladás. A bejelentési és a megfigyelők meghívására vonatkozó kötelezettség 
a korábbinál alacsonyabb létszámszintű gyakorlatokra is érvényes. A bejelentési határi- 
dő 42 napra emelésével csökkent a meglepetésszerű támadás veszélye. Megegyezés szüle- 
tett a katonai tevékenységek éves naptári tervének cseréjéről is. Persze mindezek igen 
fontos, de csupán kezdeti lépések a kontinensünkön kialakult katonai szembenállás 
mérséklésének útján. A szocialista országok, köztük hazánk, elkötelezték magukat a 
stockholmi megállapodások korrekt végrehajtása mellett, de készek a továbblépésre, a 
katonai szembenállást ténylegesen csökkentő leszerelési intézkedésekről történő megálla- 
podásokra i Is. 

Az európai biztonsági- és együttműködési d Azt való részvételünk tizenegy 

évének egyik lényeges tapasztalata, hogy a helsinki záródokumentum gyakorlati érvé- 
nyesítéséhez kapcsolódó magyar nemzeti érdekek képviseletéhez milyen fontos keretet 
nyújtanak a kétoldalú kapcsolatok. Ezért magyar részről kezdettől fogva arra töreked- 
tűnk, hogy a folyamatot támogató államok képviselőivel folytatott kétoldalú tárgyalása- 
ink napirendjén minél hangsúlyosabban szerepeljenek a helsinki ajánlások megvalósítá- 
sának tennivalói. 

A sok kínálkozó példa közül mindenképpen említést érdemel a Német Szövetségi 
Köztársasággal és Belgiummal legutóbb kötött beruházásvédelmi egyezmény, a vízum- 
mentességről szóló magyar—svéd megállapodás, valamint a magyar-osztrák környezet- 
védelmi megállapodás. A helsinki záróokinány rendelkezéseire, valamint az egyes orszá- 
gokkal meglévő kapcsolataink továbbfejlesztésének lehetőségeire épített javaslatainkat, 
memorandumban összegezve, a záróokmány aláírása óta három alkalommal - legutóbb 
az elmúlt év tavaszán - adtuk át nyugati partnereinknek, és többen közülük már 
reagáltak is kezdeményezéseinkre, mégpedig pozitív szellemben. Erre alapozva reméljük, 
hogy javaslataink mihamarabb testet ölthetnek a kétoldalú együttműködésben. 

A helsinki záróokmányt aláíró országok nem kis mértékben éppen a kétoldalú kapcso- 
latok fejlesztése révén alapozhatják meg a sokoldalú fórumok munkáját. Az itt felhalmo- 
zódó tapasztalatokat felhasználva lehet építő jellegű eszmecserét folytatni a helsinki 
kötelezettségek teljesítéséről. Ily módon egészítik ki szervesen egymást a végrehajtás 
érdekében tett két- és többoldalú erőfeszítések. 

A tapasztalatok szerint az előrehaladás lehetősége nem kis mértékben függ az egyes 
részt vevő államok belső fejlődésétől, lehetőségeik növekedésétől. Ugy érezzük, hogy a 
Helsinkiben vállalt kötelezettségek teljesítéséhez hazánk társadalmi-gazdasági életében 
eddig elért eredmények megfelelő alapot nyújtanak. Magyarország érdekeltsége és cse- 
lekvő részvétele az európai biztonsági és együttműködési folyamatban összefügg hazánk : 
földrajzi, gazdasági, társadalmi adottságaival, bel- és külpolitikai céljaival. Mint a szo- 
cialista közösség része, a Varsói Szerződés tagja elköteleztük politikánkat a nukleáris 
katasztrófa elhárítása, a béke és biztonság erősítése mellett. Tevékenyen közreműködünk 
az e célok elérését szolgáló közös álláspontok és cselekvési programok kidolgozásában. 

A záróokmány ajánlásaival teljes összhangban alkotjuk és alkalmazzuk jogszabályain- 
kat. Belső gyakorlatunk nemegyszer túl is mutat az elfogadott nemzetközi dokumentu- 
mokban foglalt kívánalmakon. A környezetvédelmi törvény, a sajtótörvény és több más 
nagy jelentőségű intézkedésünk is ezt tanúsítja. 

A magyar közvéleményben mély gyökereket eresztett az összeurópai együttműködés 

eszménye. A helsinki folyamat kedvező hatását érezzük, látjuk a mindennapok gyakorla- 
tában. A nemzetközi párbeszéd igenlése is része lett a nemzeti közmegegyezésnek. - 
. Az utóbbi években hazánkban érezhetően megnövekedett a társadalmi szervezetek 
szerepe, és ezzel együtt részvételük a béke és biztonság megszilárdítására irányuló külpo- 
litikai erőfeszítésekben. A Hazafias Népfront, a Szakszervezetek Országos Tanácsa, az 
Országos Béketanács, a Magyar Nők Országos Tanácsa nemzetközi kapcsolatainak 
fejlődése, akciói ugyancsak hozzájárulnak a helsinki folyamat céljainak megvalósításá- 
hoz. A záróokmány aláírását követően Budapesten alakult meg az Összeurópai Ifjúsági 
Együttműködés keretszervezete, s az enyhülési folyamat megtorpanásának évei után újra 
Budapest adhatott otthont a fiatalok összeurópai együttműködését szolgáló szervezet 
munkáját újraélesztő tanácskozásnak. 

Hazánk nemzetközi tekintélyének is szerepe van abban, hogy a közelmúltban Magyar- 
ország adott otthont olyan jelentős rendezvényeknek, mint a Pugwash-konferencia, a 
Palme-bizottság ülése vagy a marxisták és katolikusok párbeszéde, 


Fontos és biztató tapasztalat, hogy a bécsi utótalálkozó első hetében, a külügyminiszteri 
felszólalásokban háttérbe szorult az üres retorika, s nagyobb hangsúlyt kapott a realitá- 

sokat jobban figyelembe vevő elemzés, több volt az együttműködés fejlesztését szolgáló 
kezdeményezés, javaslat. Mindez hozzájárult ahhoz, hogy a bécsi tanácskozás lényegé- 
ben nyugodt, tárgyszerű légkörben foghatott munkához, s a megnyitó hetet követő 
plenáris ülések, valamint munkabizottsági eszmecserék - egy-két disszonáns hangtól 
eltekintve — ugyancsak konstruktív szellemben folytatódnak. 

Biztató, hogy a bécsi utótalálkozón eddig megfogalmazott javaslatok nagy része 
összhangban van a tanácskozás megnyitásakor elhangzott külügyminiszteri állásfoglalá- 
sokkal. A záróokmány kiegyensúlyozott végrehajtásának követelményét minden résztve- 
vő elfogadja. Ennek jegyében irányul fokozott figyelem a gazdasági-kereskedelmi együtt- 
működéssel foglalkozó, eddig elhanyagolt , második kosár" területeire. 

Hazánk támogatja a gazdasági együttműködés előmozdítására irányuló kezdeménye- 
zéseket, gazdasági fórum megrendezését, s javasoljuk egy műszaki-tudományos értekez- 
let összehívását. Tevékeny részt vállalunk a humanitárius együttműködés fejlesztésére 
irányuló törekvések javaslatformába öntésében. Kezdeményezzük egy, az oktatás kérdé- 
seivel foglalkozó tanácskozás megtartását, s szorgalmazzuk a kulturális fórumon beter- 
jesztett javaslatok gyakorlati megvalósítását. 

Rendkívüli jelentősége van annak, hogy a szovjet külügyminiszter Bécsben felajánlot- 
ta: a 35 ország tartson az emberi jogok kérdéseiről nyílt tanácskozást, és ennek színhelye 
Moszkva legyen. Ezzel a javaslattal a Szovjetunió nyilvánvalóvá tette, hogy nem csupán 
érdekelt az emberi jogok érvényesítésében, de kész kezdeményező szerepet is vállalni 
ennek előmozdítása érdekében. 

A szocialista országok is támogatják a nemzetközi terrorizmus megfékezését és felszá- 
molását szolgáló összeurópai együttműködés kialakítását. 

Az alapelvek következetes érvényesítése érdekében, s egyben a sajátos magyar érdekek 
képviseletében fellépünk az Európa különböző országaiban élő nemzetiségek kapcsolat- 
építő és az államközi viszonyt kölcsönösen gazdagító híd szerepének kiteljesedéséért. 

Összességében azt mondhatjuk, hogy a helsinki folyamat jövőbeni lehetőségeit jelentő- 
sen befolyásolja, milyen mértékben sikerül Bécsben az elkövetkezendő hónapok folya- 
mán közös nevezőre hozni a ma még eltérő álláspontokat, kidolgozni az érdekeket 
kölcsönösen figyelembe vevő cselekvési programot. A bécsi találkozó előtt nagy lehetősé- 
gek állnak, de nagy a felelősség is. Akkor szolgálja az európai jövőt, ha a helsinki 
alapelveket megerősítve a folyamatot hozzáigazítja a jelenlegi európai realitásokhoz, s 
egyben a holnap követelményeihez. 

Vita folyik arról, hogy az államok közötti bizalom növelését mi szolgálja jobban és 
elsősorban: az európai katonai szembenállás csökkentésének prioritása, vagy az, ha az 
emberi jogi, humanitárius kérdések rendezése kap elsőbbséget. Ez utóbbi véleményt 
nyugati, különösen amerikai részről hangoztatják. A szocialista országok -— köztük 
hazánk - a realitásokból kiindulva a bizalom erősítése szempontjából az adott helyzetben 
döntő elemnek a katonai fenyegetettség felszámolását tartják. Véleményünk szerint adott 
a lehetőség, hogy a bécsi találkozó, a stockholmi megegyezésre építve, olyan mandátu- 
mot dolgozzon ki a konferencia Bécs utáni folytatására, amely további bizalomerősítő 
lépések kidolgozásával párhuzamosan előírja a leszerelési tárgyalások megkezdését is. 
Ezt célozza a témakörben beterjesztett szocialista javaslat. 

Ebben a tárgyalási keretben lehetőség nyílna a Varsói Szerződés budapesti felhívásá- 
ban foglalt leszerelési javaslatok vitájára a helsinki záróokmányt aláíró összes ország 
bevonásával. A hagyományos fegyverzetek és haderők csökkentése javítaná az Európá- 
ban felhalmozott nukleáris eszközök mérséklésének, majd felszámolásának esélyeit a 
szovjet -amerikai tárgyalások keretében is. Ezért szorgalmazzák a szocialista országok 
küldöttei azt is, hogy a budapesti felhívásban foglaltakról mielőbb kezdődjenek szakértői 
megbeszélések a Varsói Szerződés és a NATO munkacsoportjainak közvetlen kapcsolat- 
felvétele révén. 

A helsinki záróokmányban foglaltak megvalósulása szempontjából fontos, hogy az 

érdekelt államok az objektív érdekellentétek csökkentését, az álláspontok párbeszéd és 
együttműködés útján történő közelítését tűzzék ki célként maguk elé. Természetesnek 
tartjuk, hogy mindez csakis a véleményütköztetések, viták útján kovácsolódik ki. Ezt az 
európai biztonság és együttműködés kialakítása objektív feltételeként kell felfogni. Meg- 
vannak a szükséges keretek ahhoz, hogy minden állam kifejthesse nézeteit, véleményét 
az egyes kérdésekben, ezzel egyidejűleg azonban nagyobb készséget kell tanúsítaniuk 
egymás érdekeinek figyelembevételére is. 

Különleges jelentősége van e demokratikus kereteknek, az egyhangú részvétel lehető- 
ségének a kis- és közepes országok esetében, amelyek nyitottságuknál fogva érzékenyeb- 
ben reagálnak a világpolitikai és gazdasági változásokra, s igen nagymértékben érdekel- 
tek a feszültségmentes, a konstruktív együttműködésre alkalmas viszonyok kialakításá- 
ban. A konszenzus elvének érvényesítése biztosítja, hogy ne születhessen senki érdekei- 
nek ellentmondó ajánlás, rendelkezés. Az egyenrangú részvétel ugyanakkor nem lehet 
gátja a közös erőfeszítések nyomán kimunkált megegyezés elfogadásának. 

Az elmúlt években ezek az országok felelősségük tudatában, sajátos mozgásterüket, 
kötődéseiket kihasználva, tevékenyen hozzájárultak a kelet-nyugati párbeszéd folyama- 
tosságához. A kapcsolatok fenntartására, azok további fejlesztésére irányuló törekvéseik 
az enyhülés megtorpanása idején megfelelő hátteret teremtettek ahhoz, hogy a szovjet— 
amerikai kapcsolatokban kedvező irányú változás kezdődhessen el. 


Az európai biztonság és együttműködés folyamata bebizonyította életképességét. Az 
európai országok közötti együttműködésnek a helsinki keretekben olyan eszköztára jött 
létre, amelyet már nehezen nélkülözhetnénk Európa sorsának mai, de különösen holnapi 
formálásában. Fontos, hogy a találkozó a munkáját a kitűzött időpontig, 1987. július 
31-ig lehetőleg befejezze. De még fontosabb, hogy a helsinki folyamatról kiállítandó 
bizonyítvány tartalmas legyen, még akkor is, ha a tanácskozás a megállapított időpont- 
nál esetleg később ér véget. 

Lényeges ez az egész nemzetközi helyzet szempontjából. Ennek alakulását a második 
világháború befejezése óta döntően a két ellentétes társadalmi rendszer történelmi küz- 
delme határozta meg. E küzdelem nem vezetett ugyan általános összeütközéshez, mindig 
megmaradt a békés egymás mellett élés keretei között, az egyes időszakokban azonban 
más-más elemek domináltak: míg a negyvenes évek második felétől több mint egy 
évtizeden át a hidegháború, a konfrontáció, a hatvanas évek végétől kezdve viszont az 
enyhülés térhódítása, a párbeszéd és a kapcsolatok élénkülése volt meghatározó. 

A nyolcvanas évek sajátossága, hogy a konfrontáció és az együttműködés tényezői 
együttesen határozzák meg a nemzetközi helyzetet. A két, egymással ellentétes tendencia 
elemei egyidejűleg érvényesülnek, és bár a konfrontáció vélhetőleg nem jut túlsúlyra, 
egyelőre még az együttműködés sem képes ismét tartósan felülkerekedni. Annak tudatá- 
ban kell tehát munkálkodnia a magyar külpolitikának is, hogy a Helsinkiben megkezdett 
összeurópai együttműködés folytatása alapvető hozzájárulás a békés együttműködés 
szellemének és gyakorlatának felelevenítéséhez. Ez egyszersmind példa lehet a világ más 
térségeiben is a biztonság és együttműködés feltételeinek megteremtéséhez; következés- 
képpen nemcsak sok vihart látott földrészünk, hanem a világ minden népének alapvető 
érdekeit is szolgálja. 


Várkonyi Péter 

EI nem kötelezettek — nem semlegesek 


Az el nem kötelezett országok luandai külügyminiszteri értekezlete 1985 szeptemberében 
Zimbabwének adta a VIII. állam- és kormányfői tanácskozás rendezési jogát. Ez elisme- 
rést jelentett a többségi hatalmat fegyverrel kivívó zimbabwei népnek, amely történelmi 
nagylelkűséggel és józan, realista megfontolásból hosszabb távú együttélésre rendezke- 
dett be egykori fehér elnyomóival. A döntés meghozatalában legalább ilyen mértékben 
esett latba a fiatal afrikai ország apartheidellenes küzdelme, a dél-afrikai és namibiai 
felszabadító mozgalmaknak nyújtott támogatása, valamint Robert Mugabe miniszterel- 
nök kiegyensúlyozott, haladó külpolitikai vonalával kivívott nemzetközi tekintélye is. 

A negyedszázados fennállását ünneplő, 101 országot és felszabadítási szervezetet 
tömörítő el nem kötelezett mozgalom a földkerekség több mint kétmilliárd lakóját 
képviseli. Ezért is kísérte nagy figyelemmel a világ a 99! ország képviseletében megjelent 
mintegy ötven állam-, illetve kormányfő és csaknem ugyanennyi miniszteri rangú kül- 
döttségvezető tanácskozását. 


A világpolitikai és -gazdasági környezet hatása 


Az új-delhi csúcsértekezlet óta eltelt több mint három esztendő nem kedvezett az el nem 
kötelezettek döntő többségét alkotó fejlődő országoknak. A két világhatalom szemben- 
állásának fokozódása, a nemzetközi helyzet éleződése, a válsággócok tartós fennmaradá- 
sas helyenként elmélyülése, újabbak megjelenése szűkítette a fejlődő országok mozgáste- 
rét, és a világgazdasági környezet még inkább nehezítette eme országok gazdasági 
talpraállását. A fejlett tőkésországok protekcionista intézkedései, a nyersanyagárak 
drasztikus csökkenése, a fejlődő országok által importált, magas fokon feldolgozott ipari 
termékek árszintjének emelkedése, a rosszabbodó cserearányok csak növelték eladóso- 
dásukat. Az ENSZ Világgazdasági Szemle adatai szerint a fejlődő országok csupán 
1985-ben 54 milliárd dollár kamatteher fizetésére kényszerültek, míg a pénzügyi eszközök 
beáramlása abszolút számokban és viszonylagosan is csökkent. Ugyancsak e forrás 
riasztó adata, hogy tavaly a fejlődő országokból a fejlett régiókba 31 milliárd dollár 
összegű nettó tőketranszfer irányult. 

A Nemzetközi Valutaalap és az UNCTAD 100 milliárd dollárra teszi a fejlődő 
országokat sújtó, 1985-ben bekövetkezett cserearányromlást. Részarányuk a világkeres- 
kedelemben távolról sem nőtt szükségleteik szerint. 1962 és 1982 között a világ exportjá- 
ban mindössze 5,5 százalékkal emelkedett részesedésük. Az ipari termékek kivitelében 
még ma is csak 11 százalék körüli arányt képviselnek. 

Részesedésük a világ ipari termelésében lényegében változatlan szinten maradt, a 
mezőgazdasági termelésben viszont valamelyest visszaesett. Általánossá vált az élelmi- 
szer-termelés fokozódó elmaradása a szükségletektől, s egyes övezetekben, főként Afrika 
szárazság sújtotta országaiban drámai méreteket öltött az élelmiszerhiány. 

A fejlődő országok gazdasági indíttatású összefogásának még az olyan ígéretesnek 
indult példája sem bizonyult szilárdnak, mint a kőolaj-exportáló országok szervezete, az 
OPEC. Az egyre rosszabb gazdasági mutatók alól — csökkenő mértékben ugyan — csupán 
a kis lélekszámú, nagy mennyiségű kőolajat és más szénhidrogéneket exportáló országok 
jelentettek kivételt. 


l A 101 tagországból két állam, Szent-Lucia és Kambodzsa távol maradt a tanácskozástól. 

Nyilvánvaló a következtetés: a legtöbb fejlődő ország helyzetének fokozatos és helyen- 
ként drasztikus rosszabbodása elválaszthatatlanul összefügg a fejlett tőkés világ azon 
törekvésével, hogy tartósítsa az esélyek egyenlőtlenségén alapuló világgazdasági rend- 
szert, és a fejlődő országok függőségét strukturálisan is elmélyitse. 

A politikai feltételek alakulása sem kedvezett az el nem kötelezett mozgalom közös 
fellépésének a nemzetközi színtéren. Regionális keretekben szerveződő együttműködé- 
sük nem vált olyan szorossá, mint ahogy ezt a tagállamok az új-delhi csúcson elhatároz- 
ták. 

Összességében megállapítható, hogy a fejlődő országok ziláltabb politikai és súlyosabb 
gazdasági helyzetben várták az el nem kötelezett mozgalom sorrendben VIII. csúcskon- 
ferenciáját, mint az azt megelőzőt 1983-ban. 


Várakozások és célok 


A mozgalom tagországainak többsége számára már a helyszín eldöntése magától értető- 
dővé tette, hogy a viták és állásfoglalások egyik központi kérdése éppen a dél-afrikai 
térség problémaköre lesz. Nem csupán azért, mert az el nem kötelezett mozgalom egyik 
eredeti alapelvének érvényesítése kötelezővé teszi az apartheid elleni harcot - S ez a 
dél-afrikai fajüldöző rendszer egyre szélsőségesebb elnyomó intézkedései következtében 
eleve számíthatott a közmegegyezésre -, hanem és főként azért, mert a gyarmati rendszer 
utolsó számottevő maradványának, Namibiának függetlenné válását éppen a Dél-afrikai 
Köztársaság akadályozza mind makacsabbul. 

Ugyancsak nagyobb viták nélküli, közmegegyezésre számottartó témának igérkezett 
a fejlődő, el nem kötelezett országok egyre romló gazdasági helyzetének feltarása. a 
kompromisszumos megoldási javaslatok megfogalmazása. 

A mozgalom stratégiai céljainak eldöntése, a nagyhatalmakhoz, köztük is elsősorban 
a két vezető világhatalomhoz való viszony meghatározása sosem ment késhegyre menő 
viták nélkül. Különösen így van ez a havannai csúcsértekezlet óta, amikor is az el nem kö- 
telezett mozgalom?, alapelveinek fenntartása mellett, markánsabb imperialistaellenes 
irányt vett. Ezt utóbb a mérsékelt és jobboldali országok a házigazda — Kuba - szerecpé- 
nek tulajdonították. 

UJ-Delhiben tovább élesedtek az imperialistaellenes állásfoglalások, s a nemzetközi 
politikai és gazdasági problémák súlyosbodásáért mind határozottabban az Egyesült 
Allamokat tették felelőssé. Ezzel egyidejűleg a mozgalom elvi alapállásként fenntartotta 
a két világhatalomtól való egyenlő távolságtartás követelményét. Az irányadó állásfogla- 
lások közül többen az elnemkötelezettség ,.tisztaságát", a mozgalom életképességét 
féltették attól, hogy a nemzetközi élet , alapvető problémáit előidéző nagyhatalmak" 
valamelyike ellen, illetve a másik mellett foglalnak állást. 

A hararei csúcsértekezlet előtt a kérdés úgy merült fel, hogy vajon fennmarad-e a 
havannai és az új-delhi csúcsértekezletnek a korábbiaknál markánsabb imperialistaelle- 
nessége, vagy pedig a tagországok túlnyomó többségének a fejlett tökésországoktól való 
függősége, esetenkénti kiszolgáltatottsága rákényszeríti öket arra, hogy e helyzetüknek 
rendeljék alá állásfoglalásaikat? 

A vezető nyugati országok optimizmussal tekintettek a hararei találkozó elé. Derúlátá- 
sukat többek között arra alapozták, hogy az ENSZ közgyűlésének Afrika súlyos gazda- 


2 Az el nem kötelezett országok alapelveit és célkitűzéseit az 1961-es Belgrádi Nyilatkozat fogalmazta meg. 
Eszerint az elnemkötelezettség , eredeti elvei magukban foglalják az imperializmus, gyarmatosítás és újgyarmato- 
sítás, az apartheid, a fajgyűlölet, az idegen agressziók minden formája, a hódítás, idegen uralom, hegemonizmus, 
nagyhatalmi és tömbpolitika elleni harcot, amely arra irányul, hogy a világ blokkok szerinti megosztását állundó- 
sítsák". 

sági helyzetével foglalkozó, 1986. májusi rendkívüli ülésszaka, a radikális megközelítése- 
ket tompítva, kompromisszumos akcióprogramot fogadott el a térség gazdasági talpraál- 
lításának elősegítésére, s ennek kialakításában az afrikai el nem kötelezett országok 
tevékenyen részt vettek. A mozgalom némely irányadó, mérsékelt országának befolyáso- 
lására hivatott nyugati diplomáciai akciók hátterében is a , tiszta elnemkötelezettség" 
szorgalmazása, a radikalizálódás értelmetlenségének hangsúlyozása állt. Az el nem 
kötelezettek nyugati befolyás alatt álló jobbszárnya is az új-delhi , balra csúszás" korri- 
gálását tűzte ki célul. Í 

A mozgalám balszárnya — ehhez Kuba, Vietnam, valamint Angola, Etiópia és más 
megyédje a progresszív állásfoglalásokat, és elhárítsa a Nyugat-barát országok revanskí- 
sérleteit. 

A mozgalmon kívüli szocialista országok azt remélték a hararei találkozótól, hogy a 
jelenlevők a béke, a leszerelés ügye, a feszültséggócok felszámolása mellett szállnak 
sikra. Az előkészítő időszakban több fórumon is hangsúlyozták, hogy a Varsói Szerződés 
országai nagyra értékelik az el nem kötelezett mozgalomnak a nemzetközi életben 
betöltött pozitív szerepét, és készek együttműködni vele korunk égető kérdéseinek meg- 
oldásában. 

A hararei értekezlet résztvevői az egy hétig tartó szenvedélyes, helyenként szikrázó 
viták eredményeként több dokumentumot fogadtak el. 


A tanácskozás dokumentumaiból 


Az alapvető politikai nyilatkozat nemzetközi helyzetre vonatkozó elemzésén és a két 
világhatalom vezetőihez intézett felhíváson egyaránt átérzik az el nem kötelezett mozga- 
lom fokozódó aggodalma a világ fennmaradásáért. Ezzel összefüggésben az eddigi 
csúcsértekezletekhez képest is hangsúlyosabban kifejeződött az a törekvésük, hogy 
nagyobb politikai súlyuk legyen az emberiség sorskérdéseinek eldöntésében. 

A súlyosbodó világhelyzet okaként a nagyhatalmak , rivalizálását" jelölik meg, ame- 
lyek — úgymond - befolyási övezeteik növelésére törekedve példátlan fegyverkezési 
hajszát kezdtek. Kifejezésre juttatták mélységes aggodalmukat a nukleáris fegyverkezési 
verseny felgyorsulása miatt, amely az emberiséget az önmegsemmisítés közelébe sodorta. 
Felhívást intéztek a Szovjetunióhoz és az Egyesült Államokhoz, amelyben sürgetik, hogy 
kezdjenek azonnali érdemi tárgyalásokat a világháború veszélyének elhárítására, a fe- 
szültség csökkentésére, a bizalom légkörének helyreállítására. A nemzetközi feszültség 
kiéleződéséért viselt felelősség kérdésében - általános megközelítésben - nem tettek 
különbséget a két vezető világhatalom és katonai szövetség között. 

A politikai nyilatkozat leszereléssel foglalkozó fejezete nemcsak általánosságban, de 
konkrétan is megfogalmazta a tennivalókat. Hűen eddig követett irányvonalához, a 
mozgalom ismét határozottan hitet tett a különböző társadalmi rendszerű államok békés 
egymás mellett élése és együttműködése, az egyetemes enyhülés mellett, amelynek, mint 
megállapította, nincs ésszerű alternatívája. 

A megoldási módozatok keresése során már nem tett egyenlőségi jelet a nagyhatalmak 
politikája között, hanem tetteik függvényében ítélte meg őket. A Szovjetunió új, konkrét 
békekezdeményezései, leszerelési javaslatai kivívták a csúcsértekezlet elismerését, míg az 
Egyesült Államok törekvése a nukleáris erőfölényre kemény bírálatot kapott. A résztve- 
vők sürgették például az Egyesült Államok kormányát, hogy vegye revízió alá azt a 
döntést, miszerint nem tartja magára nézve kötelezőnek a SALT 2 megállapodás előírása- 
it. Ugyancsak mély sajnálatukat fejezték ki amiatt, hogy előkészületek folynak a fegyver- 
kezési verseny kiterjesztésére a világűrbe. Az állam-, illetve kormányfők egyértelműen 
mutattak rá arra, hogy a fegyverek világűrbe való telepítése, legyen szó akár védelmi, 

akár támadó fegyverekről, a fegyverkezési hajsza újabb eszkalációját idézné elő, ami még 
inkább fenyegetne a nukleáris háború kirobbanásával. 

A hararei dokumentum üdvözölte a Szovjetunió 2000-ig szóló átfogó nukleáris leszere- 
lési javaslatát, és úgy ítélte meg, hogy az megegyezik az el nem kötelezett mozgalom 
céljaival és prioritásaival. Ugyancsak elismeréssel szólt a Szovjetunió nukleáris kísérle- 
tekre meghirdetett egyoldalú moratóriumáról. A csúcsértekezlet felszólította az Egyesült 

amokat, hogy csatlakozzék a Szovjetunió moratóriumához, és azt együttesen terjesz- 
szék ki az atomfegyverek gyártására és telepítésére is. 

A havannai és új-delhi nyilatkozatok szellemében a hararei tanácskozás is tovább 
bátorítja a regionális kezdeményezéseket és javaslatokat az atomfegyvermentes övezetek 
létrehozására, mivel ezek megvalósulását jelentős lépésnek tartja a leszerelés útján. 
A jelenlevők reményüket fejezték ki azzal kapcsolatban is, hogy 1987-ben összehívják 
az eredetileg 1986-ra tervezett konferenciát a leszerelésről és a fejlődésről. Ettől azt 
várják, hogy ajánlásokat fogadjon el azokról a leszerelés nyomán felszabaduló erőforrá- 
sokról, amelyeket a fejlődő országok javára fordíthatnak. 

A politikai nyilatkozat leszerelési ajánlásainak vázlatos áttekintése is elegendő tám- 
pontot ad annak megállapítására, hogy az el nem kötelezett mozgalom állásfoglalásai 
korunk sorskérdéseiben sok tekintetben összecsengenek a Szovjetunió, a szocialista 
országok békekezdeményezéseivel. Ilyen mértékű egybehangzásra még nem volt példa 
a mozgalom történetében. 

Az el nem kötelezett mozgalom csúcsértekezletein hagyományossá vált, hogy a nem- 
zetközi feszültséggócok elemzését az afrikai kontinens helyzetének áttekintésével kezdik. 
Az a tény, hogy 1970 óta első ízben tartottak csúcsértekezletet Dél-Afrikával határos 
frontországban, nyilvánvalóvá tette, hogy ezúttal a szokásosnál is nagyobb hangsúlyt 
kap a térség problémáinak vizsgálata. A politikai nyilatkozat szenvedélyesen taglalta a 
dél-afrikai fajgyűlölő rendszernek a szomszéd államok ellen folytatott, állami terroriz- 
musnak minősített fegyveres akcióit. Az afrikai csoport által beterjesztett és elfogadott 
külön nyilatkozat a kérdés politikai súlyát kívánta növelni. 

Mindkét hivatalos állásfoglalás megbélyegezte a Dél-afrikai Köztársaság fajüldöző 
rendszerét, amely veszélyezteti a nemzetközi békét és biztonságot. Hangot adtak felhábo- 
rodásuknak amiatt, hogy bizonyos nyugati hatalmak gazdaságilag, politikailag, anyagi- 
lag egyaránt segítik a fajüldöző rendszert. Felszólították az amerikai kormányt arra, 
hogy hagyjon fel eddigi, Dél-Afrikával kapcsolatos irányvonalával, amely a térség 
országai számára katasztrofális következményekkel jár. A jelenlevők úgy ítélték meg, 
hogy a helyzet további súlyosbodását csak az akadályozhatja meg, ha az ENSZ Biztonsá- 
gi Tanácsa kötelező erejű, átfogó szankciók elfogadását kezdeményezi. Ezzel összefüg- 
gésben felszólították az Egyesült Államokat és Nagy Britanniát, hogy ne éljen vissza 
vétójogával. 

Az állam- és kormányfők az eddigieknél határozottabban követelték a Biztonsági 
Tanács 435. számú határozatának teljesítését, amely Namibia függetlenné válását mond- 
ja ki. Elvetették mind a , belső megoldás" Dél-Afrika által szorgalmazott opcióját, mind 

a ,linkage" (összekapcsolás) hírhedtté vált követelését. A hararei dokumentum így 
fogalmazott , Határozottan és minden lehetséges fórumon visszautasítjuk az Egyesült 
Államok és a fajüldöző Dél-Afrika minden kísérletét arra, hogy összekösse az ENSZ 
tervének megvalósítását olyan, oda nem illő, irreleváns témákkal, mint a kubai csapatok 
jelenléte Angolában." 

A tanácskozás igazi szenzációja volt a Dél-afrikai Köztársaság ellen megszavazott, 13 
pontból álló szankciólista, amely magában foglalja az 1986 augusztusában, a Brit 
Nemzetközösség mini-csúcsértekezletén elfogadott szankciókat is. A büntetőintézkedé- 
seknek azonban csak akkor van értelme, ha a nagyhatalmakon kívül a frontországok is 
élnek velük. Ebből a szempontból volt példamutató Robert Mugabe zimbabwei minisz- 
terelnök ígérete a szankciókhoz való csatlakozásra. Annál is inkább figyelemre és követe- 

lésre méltó mindez, mert a vezető tőkés hatalmak viszolyognak a kötelező gazdasági 
szankcióktól, tartván a várható dél-afrikai viszontintézkedésektől. A kemény realitások 
szerint a Írontállamoknak számottevő, nem egy esetben döntő bevételkieséssel kell 
számolniuk, amennyiben Dél-Afrika — a maga részéről - megtorló intézkedésekkel 
válaszol. Nyilván ezt az eshetőséget is szem előtt tartva döntöttek egy különleges alap 
létrehozásáról, amely a szankciók alkalmazásából eredő hátrányos anyagi következmé- 
nyek enyhitését hivatott szolgálni. 

A közel-keleti válság hagyományosan olyan visszatérő témája a mozgalom csúcsérte- 
kezleteinek , amelyben a konszenzus politikai tartalmát erős antiimperialista elkötelezett- 
ség határozza meg. Ezúttal is ebben a szellemben erősítették meg a közel-keleti válság 
igazságos rendezése általuk alapvetőnek tekintett két feltételét: 

e kizárólag az izraeli csapatoknak az összes megszállt arab területekről való teljes és 
feltetel nélküli kivonása vezethet el a tartós és igazságos békéhez; 

e a palesztin nép törvényes, nemzeti jogainak gyakorlása - beleértve a független állam 
alapításához való jogát is — a válság megoldásának elengedhetetlen feltétele. 

Mivel az arab országok 1982. évi fezi csúcsértekezlete olyan átfogó béketervet dolgo- 
zott ki, amely e feltételeket magában foglalja, a hararei tanácskozás támogatásáról 
biztosította ezt a platformot. Az Egyesült Államok és Izrael különtárgyalásokat eröltető 
politikájával szembehelyezkedve megállapították, hogy a részleges megoldások csak a 
közel-keleti válság további rosszabbodását idézhetik elő. Nyomatékosan sürgették a 
K özel-Kelettel foglalkozó nemzetközi értekezlet összehívását, amelyen minden érdekelt 
fél -— ide értve a PFSZ-t és a Biztonsági Tanács állandó tagállamait — részt venne. 
Továbblépve az egyszerű óhajnál, felhívták a BT-t, hogy alakítsa meg a konferencia 
előkészítő bizottságát. 

Napjainkban, amikor az amerikai-izraeli különbéke-törekvések megvalósításának 
útjában álló egyik fő akadály a PFSZ, nagy politikai jelentősége van annak, hogy a 
csúcsértekezlet megerősítette: e szervezetet a palesztin nép egyedüli, törvényes képviselő- 
jének tekinti. 

Az iraki-iráni háború hetedik évére csökkentek az el nem kötelezettek reményei az 
ellenségeskedések megszüntetésére irányuló közvetítő missziók sikerét illetően. Es már 
az 15 eredménynek könyvelhető el, hogy konszenzust értek el abban a felhívásban, amely 
az ellenségeskedések mielőbbi megszüntetését indítványozza. 

A délkelet-ázsiai térség helyzetének vizsgálata Havanna és UJ-Delhi óta egyike azon 
kevés témáknak, amelyeket a mozgalom jobbszárnya kitartóan megkísérelt felhasználni 
a haladó erők, elsősorsban Vietnam ellen. Ebben a kampányban főként az ASEAN- 
országok jártak élen. Az állam- és kormányfők - látván a kérdés bonyolultságát és a 
mozgalom megosztottságát az adott kérdésben - ezúttal arra szoritkoztak csupán, hogy 
felszólították az érdekelteket: az átfogó politikai megoldást az összes külföldi katonai 
erő kivonásával, tárgyalások útján találják meg. A fő kérdésben, hogy ki képviselheti 
Kambodzsát a tanácskozáson, továbbra is az , üres szék formula" maradt érvényben. Így 
sem az emigráns Szihanuk-rezsim, sem a hatalmat ténylegesen gyakorló Heng Samrin- 
kormány nem kapta meg a részvételhez szükséges konszenzust. 

A csúcsértekezleten, akárcsak az előzőeken, napirendre került Afganisztán is. A kérdés 
tárgyalásától egyes Nyugat-barát el nem kötelezett országok azt várták, hogy alkalom 
nyilik a másik , szuperhatalom" elítélésére is, ha már az Egyesült Államok annyi bírálatot 
kapott. Nyilvánvalóan a Szovjetunió új megoldási készségének is köszönhetően, az 
állásfoglalás — UjJ-Delhivel egybehangzóan - politikai rendezésre szólított fel , Afganisz- 
tán el nem kötelezett státusának, szuverenitásának, függetlenségének tiszteletben tartása 
alapján", ami feltételezi a külföldi csapatok kivonását, valamint az afganisztáni mene- 
kültek hazatérési jogának szavatolását. Ezzel meghiúsult az elítélést szorgalmazó szán- 
dék, bár a haladó szárnyhoz tartozó országok a végeredményben elfogadottnál kiegyen- 
súlyozottabb határozat meghozatalán munkálkodtak. 

A dokumentumnak az Egyesült Államok Líbia elleni agressziójával foglalkozó fejezete 
mintha csak rácáfolni akart volna Kadhafi elnöknek épp a tanácskozáson tett ara 
kijelentésére, hogy az el nem kötelezett mozgalom cserben hagyta országát. Határozot- 
tan elítélték ugyanis az Egyesült Államok agresszióját, amelyet az állami szintű terroriz- 
mus megnyilvánulásának minősítettek. 

A Latin-Amerika és a Karib-tenger térségével kapcsolatos viták újabb bizonysagát 
adták az el nem kötelezett mozgalom politikai érettségének, antiimperialista elkötelezett- 
ségének. A második világháború óta tomboló legsúlyosabb válságból, a kilátástalannak 
tűnő eladósodásból, a gyors ütemben romló életfeltételekből vezették le a térség népei 
imperialistaellenes harcának történelmi szükségszerűségét. Rámutattak arra, hogy a 
közép-amerikai változások gazdasági-társadalmi eredetűek, és ebben a katonai szövetsé- 
gek szembenállása nem játszik szerepet. A hararei határozatok erőteljesen elítélik az 
Egyesült Államok durva beavatkozásait Nicaragua belügyeibe. 

Szolidaritást vállalva Kubával, sürgették az amerikai gazdasági blokád azonnali és 
feltétel nélküli feloldását, a Kuba elleni nyomás minden formájának megszüntetését. 

Az el nem kötelezett mozgalom nem mehetett el szó nélkül korunk egyik legriasztóbb 
jelensége, a terrorizmus mellett sem, hiszen némely tagállama ellen éppen ennek kapcsán 
folyt kampány a vezető tőkésországok részéről. Az el nem kötelezettek fő fóruma 
komplex véleményt formált: elítélte a terrorista cselekmények összes formáját, beleértve 
az állami szintű terrorizmust is. A határozat egyúttal világosan leszögezte, hogy nem 
lehet terrorizmusnak tekinteni a dél-afrikai, a namibiai, a palesztin és más leigázott népek 
harcát az idegen megszállás, illetve a fajüldöző rendszerek ellen. 

A legfontosabb politikai kérdésekben kialakult egyetértés megteremtette annak előfel- 
tételét, hogy a gazdasági kérdésekben is megtalálják a közös nevezőt, amelyre a követke- 
ző csúcsértekezletig politikai-diplomáciai akcióikat alapozhatják. Sajátos paradoxon- 
ként hat a politikai és gazdasági problémák feltárásának, megoldási javaslatainak eltérő 
megközelítése. Mig a politikai állásfoglalások élessége példa nélküli a mozgalom eddigi 
történetében, addig a gazdasági nehézségek feltárásakor a helyzet dc$ámaiságának bemu- 
tatására, a világgazdasági problémák, köztük a fejlődő országok gondjainak a fejlett 
országokkal együttes megoldására helyezték a hangsúlyt, és ennek keretében megkísérel- 
ték kialakítani az adósságprobléma megoldásának politikai kereteit. 

A fejlett tőókésországok és a nemzetközi pénzügyi intézmények véleményével ellentét- 
ben, az adóssághegy keletkezésének okát a világgazdasági rendszer működési mechaniz- 
musára vezették vissza, ami tükrözi az egyenlőtlen gazdasági kapcsolatokat. Megállapi- 
tották, hogy az el nem kötelezett országok jelenleg nem tudnak eleget tenni törlesztési 
kötelezettségeiknek. A megoldási javaslatok már igen tarka képet mutattak: voltak, akik 
az összes adósság feltétel nélküli eltörlését követelték, mig mások meghatározott időre 
haladékot kértek. Végül a gazdasági realitásokat szem előtt tartó többség mögé sorakoz- 
tak fel azok is, akik eredetileg mást akartak. Az állam- és kormanyfők felszólították a 
hitelező országokat és a nemzetközi pénzügyi intézményeket, hogy kezdjenek politikai 
párbeszédet a fejlődő országokkal az eladósodás tényleges megoldására. Ennek kereté- 
ben számos kezdeményezést tettek: ismerjék el az adósok és hitelezők felelősségének 
megosztását, csökkentsék a kamatokat, bővítsék a hitelfelvételi lehetőségeket, az adóssá- 
gok visszafizetésének ütemét kössék az exportbevételek meghatározott arányához, javít- 
sák a fejlődő országok exportjának piaci lehetőségeit. Végezetül abban döntöttek; hogy 
Limában szakértői szintű tanácskozást tartanak a külső adósságok kérdéséről. 


Folytonosság és megújulás 


A legutóbbi események fényében indokolt a szocialista országoknak az el nem kötelezet- 
tek mozgalmáról kialakított álláspontjának megerősítése, miszerint az a nemzetközi 
kapcsolatok fontos, pozitív tényezője: az a tény, hogy az elfogadott dokumentumok 

állásfoglalásai a korábbinál több ponton találkoztak a szocialista országok nézeteivel, 
a jövőbeni még szorosabb együttműködés lehetőségeit rejti magában. 

A csúcsértekezlet határozatai csaknem minden lényeges kérdésben eltérnek attól a 
doktrinális alapállástól, miszerint az el nem kötelezett mozgalom egyenlő távolságot tart 
a két világhatalomtól és az egymással szembenálló katonai szövetségektől. Az a tény, 
hogy a hararei dokumentum üdvözölte a Szovjetunió lényeges kezdeményezéseit és nevén 
nevezve egyetlen alkalommal sem bírálta, az Egyesült Államokat pedig több tucatszor 
elítélte, arra utal, hogy a mozgalom konkrét kérdésekre adott konkrét feleletei nem 
semlegesek. Ezek többsége előremutató, politikai tartalmukban határozottan s a koráb- 
binál nagyobb mértékben imperialistaellenes. 

A teljes, realista képhez az is hozzátartozik, hogy a mozgalom állásfoglalásai iránymu- 
tatóak, ajánlás jellegűek, nem kötelezőek a tagországokra. Az egyes konkrét politikai 
kérdések kapcsán jelentkező érdekellentétek, a polarizálódás várható elmélyülésének 
dacára az el nem kötelezett mozgalom tagországainak többsége a csúcsértekezleten 
elfogadott határozatok megvalósítása érdekében fogja hallatni szavát a világban, és a 
nukleáris-kozmikus kor realitásainak aktív formálója lesz. 


Bessenyei Zoltán 


Kneisz Eszter: Nappal 

Nagy nemzeti gyűjteményünk 


Országos Széchényi Könyvtár 


Hosszú éveken át figyelhette közvélemé- 
nyünk az Országos Széchényi Könyvtár új 
székhelyének építkezési munkálatait a Bu- 
davári Palota nyugati, krisztinavárosi 
szárnyában. Az elhúzódó átköltözés a régi 
helyén, a Nemzeti Múzeum épületében 
egyre jobban nehezítette a könyvtár nor- 
mális működését, az olvasók, kutatók za- 
vartalan kiszolgálását. Általános felléleg- 
zés követte hát az átköltözés befejeződését 
1985 tavaszán, mert az új elhelyezés új 
korszakot nyitott a könyvtár életében. Le- 
hetővé vált munkaszervezetének, szolgál- 
tatásainak megújítása, technikai felszerelé- 
sének felújítása, bővítése. 


Az Országos Széchényi Könyvtár alapítá- 
sától, 1802-től gyűjt minden hazai nyom- 
tatványt és bármilyen úton sokszorosított 
dokumentumot. Gyűjti azokat a külföldi 
kiadványokat, amelyek magyar vonatko- 
zásúak, bármilyen nyelven jelenjenek is 
meg. A könyvtár hatalmas állománya ter- 
mészetesen nemcsak hungarikát tartalmaz. 
Gyűjti a legfontosabb humán jellegű, főleg 
irodalmi alkotásokat a világ minden részé- 
ről. A gyarapítás különös figyelmet szentel 
nemzetközi vonatkozásban is a régi köny- 
veknek, könyvművészeti alkotásoknak. 
Széchényi Ferenc gróf mintegy 13 ezer 
nyomtatott könyvet, 1200 kéziratos művet 
és több száz térképet és metszetet adomá- 
nyozott az Országos Széchényi Könyvtár- 
nak. Ez az állomány ma 6 millió körül van: 
több mint 2 millió könyv; negyedmillió 
kötet folyóirat és hírlap; 625 ezer egység 


kéziratos dokumentum, 183 ezer térkép; 
145 ezer db zenemű; 2 milliónál több kis- 
nyomtatvány; 550 ezer film, metszet stb. 
Ennek a hatalmas állománynak a felépülé- 
sét a könyvtár 1804-től érvényben lévő kö- 
telespéldány-joga alapozta meg. A köte- 
lespéldány-rendelet az évek során többször 
változott, éppen napjainkban újból, de 
mindig erősítve azt a követelményt, hogy 
minden magyarországi nyomtatványnak 
több példányban el kell jutnia az Országos 
Széchényi Könyvtárba. 

A gyarapodás fontos bázisa az alapítás- 
tól kezdve a vásárlás és az ajándékozás is. 
Jankovich Miklós híres gyűjteményének, 
Illésházy István és Horváth István hagyaté- 
kainak megvásárlása már a múlt század 
első felében nemzetközi jelentőségű kóde- 
xekkel, ősnyomtatványokkal és más ritka- 
ságokkal gazdagította a könyvtárat. Itt őr- 
zik Kossuth Lajos, Madách Imre, Kisfaludy 
Sándor könyveit is. 1925-ben került aján- 
dékként állományba gróf Apponyi Sándor 
külföldi hungarikagyűjteménye. (Dolgo- 
zószobája az új épületben is dísze könyvtá- 
runknak.) 

Az Országos Széchényi Könyvtár új 
épületének raktáraiban 15 ezer négyzetmé- 
teren több mint 75 ezer folyóméter polcon 
és számos tárolószekrényen sorakozik az 
állomány. A palota két teljes szintje, több 
mint 6 ezer négyzetméteren, az olvasószol- 
gálat céljait szolgálja. Olvasótermeiben 
700 olvasó foglalhat helyet, ahol a polco- 
kon 80 ezer kötetes szabadon hozzáférhető 
kézikönyvtár is az olvasók szolgálatára áll. 

Érdemes röviden áttekinteni a könyvtár 
gyűjteményeit. A központi könyvgyűjte- 


72 I KULTURÁLIS ÉLETÜNKBŐL 


ménybe a Magyarország mindenkori terü- 
letén 1712-től, a külföldön 1601-től megje- 
lent könyvek tartoznak. Figyelmet érdem- 
lő, hogy az egykori és mai magyarországi, 
a külföldi magyar vonatkozású könyvek 
állománya nemcsak a Duna-medencében 
évszázadok óta egymás mellett élő nemze- 
tek közös múltjainak dokumentuma, de itt 
található a hazai nyomdákból kikerült sok 
szerb, szlovén, szlovák, román, bolgár, gö- 
rög nyomtatvány is, ami a közép- és kelet- 
európai kutatásokhoz is értékes anyagot 
szolgáltat. 

A hírlapok és folyóiratok gyűjteménye 
1888-ban vált a könyvtár egyik osztályává. 
A negyedmilliós állomány értékét nemcsak 
nagysága határozza meg, de az is, hogy 
nagy része az egyetlen fennmaradt pél- 
dányt jelenti az országban. A legrégibb 
magyar hírlapirodalom példányai mellett 
a sajtótörténet több híres külföldi emléke 
is megtalálható itt, mint pl. az első francia 
újságnak, a Gazettanak két száma, a Jour- 
nal des Sravaus kötetei 1667-től. 1986 nya- 
rán kaptuk ajándékba a The London Gase- 
ta 1686-os néhány számát, amelynek érde- 
kessége, hogy rendszeres beszámolókat 
közöl a Budavár felszabadításáért vívott 
harcok menetéről. 

A különgyűjteményekbe tartozik a régi 
nyomtatványok tára, amely a legrégibb és 
kivételes értékű nyomtatványokat őrzi. 
A könyvnyomtatás első ötven évéből 1700 
példány található itt. A gyűjtemény — 8500 
darabjával — az ország leggazdagabb régi 
magyar könyvgyűjteménye. 

A kézirattár gyüjtőtevékenysége kiterjed 
minden olyan kéziratos (vagy géppel írott) 
dokumentumra, mely a magyar történeti 
kutatások bármely ága számára forrásér- 
tékű, és magánszemély tevékenysége révén 
keletkezett (vagyis nem tartozik a levéltá- 
rak gyűjtőkörébe). A középkori kéziratok 
egyik csoportját a magyar nyelv korai írá- 
sos emlékei alkotják. A legkiemelkedőb- 
bek ezek közül: a Halotti Beszéd, a finn- 
ugor nyelvek első leírt szövege, valamint az 
Ómagyar Mária-siralom, amely 1982 óta 
tulajdona kézirattárunknak. Latin nyelvű 
középkori hungarikum-emlékeink kincsei 
a kódexek. Ott található Anonimus Gestá- 
ja, az ún. Képes Krónika az 1360-as évek- 


ből. 32 kódex található a kézirattárban 
Mátyás király világhírű budai könyvtárá- 
ból (Corvinák). A kódexek, újkori kézirat- 
kötetek mellett teljes hagyatékok, ún. sze- 
mélyi levéltárak vagy nagyobb gyűjtemé- 
nyek is bekerültek a kézirattárba. Ezek 
közül példaként említhető Bessenyei 
György műveinek kézirata; nagyobb gyűj- 
temény őrzi Petőfi, Kossuth, Bajza József 
emlékét. Századunk kiemelkedő íróinak, 
tudósainak jelentős számú hagyatéka is itt 
található. 

A plakát- és kisnyomtatványtár, mint 
arra már utaltunk, több mint 2 millió egy- 
sége magában foglalja a Magyarországon 


1712 után megjelent kisnyomtatványokat: 


szöveges plakátokat 1801-től, grafikai pla- 
kátokat 1886-tól. 

1928-ban összpontosította önálló gyűj- 
teménybe a zenemútár a szétszórtan elhe- 
lyezett zenei anyagot. Ebben jelenleg 100 
ezer a zenemünyomtatványok, 187 ezer a 
kéziratok és 5 ezer a hangfelvételek száma. 
A tár gyűjti a zene minden írott és hangzó 
magyar vonatkozású megnyilvánulását, 
akár nyomdai eljárással, akár hangleme- 
zen vagy hangszalagon rögzítették azt. Ol- 
vasóterme technikailag alkalmas a zene 
kutató célú hallgatására is. (Szervezési és 
a működéssel kapcsolatos technikai hibák 
miatt ez a szolgáltatás még nem indult be. 
Mindent megteszünk, hogy ezzel a lehető- 
séggel a kutatók mielőbb élhessenek.) 

A színháztörténeti tár gyűjteményének 
anyaga az alapiításig nyúlik vissza, önálló 
gyűjteménnyé azonban csak 1949-ben vált. 
Törzsállománya a 30 ezer darabot kitevő 
szindarabgyűjtemény. (Olyan rendezői 
példányokkal, amelyek Szigligeti Ede, Eg- 
ressy Gábor, Hevesi Sándor emlékét, keze 
nyomát őrzik.) 380 ezer darabot számlál a 
színlap-, illetve műsorfüzet-gyűjtemény, és 
130 ezer darab tartozik a képgyűjtemény- 
hez. Ebből 21 ezer gazdagítja az eredeti 
diszlet- és jelmezterv-gyűjteményt. 

A térképtár alapját Széchényi Ferenc 
másfél ezres adománya vetette meg. A ma 
közel 200 ezer anyagot számláló gyűjte- 
mény 1939-ben önállósult szervezetileg. 
3 ezer kéziratos térképet, 80 ezer nyomta- 
tott térképet őriz. Az utóbbiak közül a 
legjelentősebb hazánk legrégibb térképe, a 

magyar Lázár 1528-ban megjelent famet- 
szetű műve. Egyedi kéziratos térképei kö- 
zül az egyik legkorábbi a Cartae Mariti- 
mae című, hét darabból álló lapos hajózási 
térkép 1474-ből. 

Végül, de nem utolsósorban itt kel! meg- 
említeni, hogy az Országos Széchényi 
Könyvtár gondozásában működik a mű- 
emlék könyvtárak közül a zirci Reguly An- 
tal Könyvtár, amelyben 60 ezer kötet 
könyv és 15 ezer folyóiratkötet található. 
Mindez fontos kutatási anyag, s egyben 
jelentős könyvtártörténeti gyűjtemény is. 

Száraznak tünhet ez a hosszú felsorolás? 
Lehetséges, bár e tematikai és számszerű 
tények nélkül félrevezető vagy formális 
volna az intézmény munkájának felvázo- 
lása. 

Az Országos Széchényi Könyvtár alap- 
feladatai közé országos könyvtárügyi fel- 
adatok 15 tartoznak, ezeket az ún. központi 
szolgáltatások elnevezéssel jelöljük. Ezek- 
nek jószerint csak a felsorolására van mód 
ezúttal, pedig e funkciók ellátása nélkül a 
könyvtár működése, a modern könyvtári 
szolgáltatás egyszerűen elképzelhetetlen 
lenne. 

Az Országos Széchényi Könyvtárban 
folyik a magyarországi és külföldi magyat 
vonatkozású sajtótermékek bibliográfiai 
feltárása, s ennek nyomán a magyar nem- 
Zeti bibliográfia különféle típusú kurens és 
retrospektív sorozatainak szerkesztése és 
kiadása. Feladatai közé tartozik a magyar- 
országi kiadványok nemzetközi azonosító 
számmal történő ellátása, a magyar 
könyvtárak állományát tükröző központi 
könyv- és folyóirat-katalógusok szerkesz- 
tése, a külföldről beszerzett könyvek és 
periodikumok címjegyzékének folyamatos 
közreadása. Itt intézik a könyvtárközi köl- 
csönzést, a nemzetközi kiadványcsereét. In- 
nen látják el a határon túli magyar könyv- 
tárakat és magyar iskolákat könyvekkel. 
Itt tárolják és innen osztják el újra a 
könyvtárak fölöspéldányait. 

1959 óta a könyvtár keretében működik 
a Könyvtártudományi és Módszertani Köz- 
pont, amelynek feladata az ország tudomá- 
nyos és közművelődési könyvtárainak 
módszertani irányítása. Ez szerteágazó te- 
vékenységet jelent, a könyvtárügyi kuta- 


tástól a tanácsadó és tervező szolgáltatá- 
sig. 

A könyvtár nemzetközi kapcsolatai ma 
már igen kiterjedtek, túl a kiadványcserén 
és könyvtárközi kölcsönzésen. Több nem- 
zetközi szervezetnek is tagja, részt vesz a 
nemzeti könyvtári együttműködésben. Be- 
kapcsolódott a nemzetközi szabványosító 
munkák, az Időszaki Kiadványok Auto- 
matizált Regisztrációs rendszere (IKARR) 
programjába. Része a szocialista orszá- 
gok közös információs rendszerének 
(NTMIR). 


A könyvtárak folyamatos működésének, a 
könyvek megőrzésének alapvető feltétele 
az állományvédelem, különösen korunk- 
ban, amikor a környezetszennyezés, az 
óriási igénybevétel következtében a pusz- 
tulás hihetetlen méreteket kezd ölteni. Az 
Országos Széchényi Könyvtár restauráló 
tevékenysége nemzetközi hírű. A könyvtár 
restauráló laboratóriumának fő feladata a 
könyvtár különgyűjteményeinek  állo- 
mányvédelme, a sérült kódexek, kéziratok, 
régi könyvek, térképek, metszetek és má- 
sok restaurálása. Gondozza más műem- 
lék-könyvtárak, egyházi gyűjtemények ér- 
tékes műveit is. Másfél évtizede működik 
hírlaprestauráló műhely is, ahol a hirlapo- 
kat javítják filmre vételük előtt, vagy a leg- 
értékesebbeket teljes egészében restaurál- 
ják. Az itt folyó restauráló tevékenység 
olyan színvonalú, hogy az MTA Soros- 
alapítványának támogatásával a közeljö- 
vőben indul el egy könyvrestaurátorokat 
kiképző több éves tanfolyam. 

Az állományvédelem legfontosabb része 
a ritka vagy rossz állapotban lévő köny- 
vek, de különösen a hírlapok mikrofilmre 
vétele. Ez a munka, bár egyre nagyobb 
méretekben, már 1969 óta folyik, a szűk 
kapacitás miatt mégsem képes az igénye- 
ket kielégiteni. A mikrofilmtár állományá- 
ba jelenleg több mint 20 millió kocka nega- 
tívfilm tartozik. Evek óta fényképeznek 
már mikrofilmlapra is. A filmtár szolgálta- 
tásokat végez hazai és külföldi intézmé- 
nyeknek és kutatóknak is másolással, xe- 
roxkészítéssel. Sajátos problémánk, hogy 

a kutatók, olvasók többnyire nem szívesen 
ülnek a mikrofilm-leolvasók elé, mert az 
adott technikai színvonalon ezekkel dol- 
gozni bizony eléggé fárasztó. Ezért vagy az 
eredeti anyag kutatását kérik, vagy egy- 
egy könyv, folyóirat teljes xeroxmásolatát. 
Az előbbi igény azonban a rohamos állag- 
romlás miatt egyre kevésbé elégíthető ki. 


Az Országos Széchényi Könyvtár tudomá- 
nyos műhely is, s még inkább azzá kell 
válnia, hiszen erre minden lehetősége 
adott. Szellemi kapacitása nagy, a tudo- 
mányos munka feltételei biztosítottak, mi- 
ért ne válhatna jelentős tudományos mű- 
hellyé, különösen, ami a könyvtári tudo- 
mányokat illeti. S ma már ezen is túlléphet. 
Az Országos Széchényi Könyvtárban 
1985-ben létrejött az önálló programmal és 
részben önálló költségvetéssel, de a könyv- 
tárhoz alapfeladatai következtében is szo- 
rosan kapcsolódó tudományos intézet, a 
Magyarságkutató Csoport. Ennek a kuta- 
tóintézetnek fő feladata a határainkon kí- 
vül élő magyarság történetének és jelenko- 
rának - társadalmi, kulturális viszonyai- 
nak - átfogó (komplex) kutatása, a külföl- 
dön élő magyarság helyzetét bemutató for- 
rásanyagra épülő adatbank kifejlesztése; 
továbbá a nemzeti, nemzetiségi kérdés, va- 
lamint a nemzettudat interdiszciplináris 
kutatási programjának kidolgozása, alap- 
kutatások végzése meghatározott témakö- 
rökben; végül a feladatköréhez tartozó ku- 
tatások szervezése és koordinálása. 

Mi lehetne biztosabb bázisa, természete- 
sebb otthona a magyarságtudományi ku- 
tatásoknak, ha nem a nemzeti könyvtár, a 
maga óriási hungarikagyűjteményével. 
A kutatócsoport ma már működik, koor- 

. dináló tevékenysége ebben a témakörben 
kiterjed mindazokra a tudományos műhe- 
lyekre, amelyek hasonló kutatásokat vé- 
geznek. A Magyarságkutató Csoport tevé- 
kenysége éppen ezekben a hónapokban 
egészül ki egy új programmal, ami egyben 
egy új szolgáltatás is az Országos Széché- 
nyi Könyvtárban. Ez a történelmi interjúk 
tárának, más néven videotárának beindí- 
tása. A cél az, hogy a magyar szellemi, 


társadalmi és politikai élet nagy öregjeinek 
és a külföldön élő nagy magyar személyisé- 
geknek visszaemlékezéseit videoszalagra 
rögzítsük. Az ezekről a felvételekről készí- 
tett kutatómásolatot használhatják majd 
később könyvtárunkban a tudományos 
munkát végzők. 


Nem volna teljes az Országos Széchényi 
Könyvtárról adott kép, ha nem szólnánk 
gondjainkról is. Az impozáns palota látvá- 
nya, a nagy terek és márványfolyosók 
az épületben problémákat is takarnak. 
A könyvtár a Budavári Palotába költözés- 
sel bizonyos értelemben kiszakadt termé- 
szetes környezetéből: távol került az egye- 
temektől (igaz viszont, hogy több várbeli 
kutatóintézet közelébe). Megközelítése bo- 
nyolulttá vált. Mindez - reméljük csak át- 
menetileg - az olvasók számának viszony- 
lagos csökkenésével járt. Ráadásul az át- 
költözés hosszú folyamatában a középis- 
kolások kiszorultak a könyvtár olvasói kö- 
zül. A könyvtár új vezetésének első intéz- 
kedései közé tartozott, hogy 16 éves kortól 
visszaállította a középiskolás diákok jogát 
a könyvtár használatára. Egyidejűleg in- 
gyenessé tette a gyorslift használatát a 
könyvtár olvasói számára. 

A könyvtár technikai felszereltsége 
jobb, mint a régi helyén volt. Különösen 
jelentős az ún. telelift működése, amely 
megkönnyitette a könyvek eljuttatását a 
raktárból az olvasókig. Nincs megoldva 
viszont a kézikönyvtár technikával való 
őrzése. Felújításra szorulnak azok a tech- 
nikai eszközök, amelyek nélkül szolgálta- 
tásaink lelassulnak vagy éppen lehetetlen- 
né válnak. 

A könyvtár feladatainak kielégítő telje- 
sítése már ma, s még inkább a jövőben, 
szinte megoldhatatlan a számítógépes 
technika bevezetése nélkül. Befejezésül azt 
mondhatom, hogy a számítógépek beszer- 
zésére, a központi szolgáltatások és saját 
tevékenységünk megoldására jó reménye- 
ink lehetnek. A mi feladataink legfonto- 
sabbika a közeljövőben tehát az erre való 
szellemi felkészülés. 

Juhász Gyula 


ELETUTAK SZÖVETKEZETEK 


Új sorozatunkban olyan kiemelkedő egyéniségeket kívánunk bemutatni, akik szövetkezeti el- 
nökként maradandót alkottak. A vezetésükkel megerősödött közös gazdálkodás egyben egy 
történelmi korszakot fémjelez. 

Az írásainkban szereplő személyiségek tehetségük, tudásuk és elkötelezettségük révén meg- 
határozó részesei lehettek a társadalmi célok, a kisközösségi elvárások és az egyéni érdekek 
sikeres egyeztetésének. 

Éveken át napi küzdelmet folytattak a munka megszervezéséért, tudásuk megújításáért, a 
fegyelemért és egyben az eredményesen működő demokráciáért, a terméseredmények növelé- 
séért, a történelemben soha nem látott új paraszti létformáért. Kialakítottak, munkatársul hívtak 
egy - többnyire fiatalokból álló - szakembergárdát, amellyel nemcsak az eddigieket meghaladó 
dimenziókban és minőségben dolgozhattak, hanem egyben előkészítették a viszonylag zökke- 
nőmentes nemzedékváltást. 

Munkájuk eredménye gazdasági -tárgyi értékeken túlmutató alapot is teremtett a szövetkeze- 
tek jövőbeni fejlődéséhez, amelyek egyszerre gazdálkodási szervezetek és a társadalmi együtt- 
működés szocialista formái. 


A szerkesztőség 


, Életemet soha nem tudtam elképzelni 
a többiek igazsága nélkül" 


Frecska Sándornak, a nagyrédei Szőlőskert Termelőszövetkezet elnökének portréját 
Perjés Klára készítette. 


Faragott asztalnál ülve beszélgetek Frecska Sándorral. A számban pincehideg borok 
zamatát érzem, ahogy sorolja az elnök az itt termelt szőlőfajtákat: chardoney, seuvignon, 
saszla, olaszrizling, leányka, hárslevelű, piros tramini, Muskat Ottonel és rajnai rizling. 
Aztán, ahogy valódi gazdához illik, kikísér az erkélyre, hogy a falu legmagasabb pontjá- 
ról mutathassa szőlőskertjét, a mátraalji történelmi borvidék lankáit. A szelid dombokon 
katonás rendben sorjáznak a tőkék, a háztáji pincesor csak dereng a párás időben, 
alattunk a falu legújabb házsora. Szemet nyugtató a táj — innen a nagyrédei Szölőskert 
Termelőszövetkezet irodaházából, a volt kúriából. És a tájhoz hozzátartozik a múltja is. 
Nagyréde történetében mint cseppben a tenger tükrözödik a magyar parasztság törté- 
nelme. Az 1851-ben kiadott Geográfiai Szótár így ír róla: , Nagyréde magyar falu Heves 
vármegyében, földje 1421 katasztrális hold. Határa kisrészt róna, nagyrészt dombok, de 
átaljában igen termékenyek. A falu Gyöngyöstől egy kis órányira van. Földesurai 
Eötvös, Almásy, Izsák, Darvas és Prónay örökösei. A község szóllei a XIII. században 
említtetnek először." Ahogy ezeket a sorokat idézem, az elnök kérés nélkül folytatja: 


76 ÉLETUTAK - SZÖVETKEZETEK 


- Már hosszú századokkal ezelőtt büszke lehetett ez a község szőlő- és bortermelésére. 
A múlt századbeli vész előtt a falu körben szőlőskert volt. Ám a filoxéra kártétele 
következtében két-három év alatt teljesen kipusztult. Az új szőlők telepítéséig hosszú időt 
kellett várni. A gyöngyösi banktőke 1906-ban a falu szomszédságában megszervezte a 
mátraaljai Szölőtelep Részvénytársaságot, és szőlőoltványokat kezdtek előállítani. 
A telepen nagyrédei zsellérek, parasztok dolgoztak, akik itt elsajátították a szőlőoltvány- 
termesztés mesterségét, amelyet később a kisparaszti gazdaságokban folytattak tovább. 
Az oltványok nagy része piacra került, de elkezdődött az új szőlők telepítése is. 1930-ban 
már 400 hektár szőlő volt a falu határában. Az 1945-ös földosztás során a volt zsellérek 
és a szegényparasztok annyi földhöz jutottak, hogy abból csak kertészeti termékek 
termeltetésével tudtak valahogy megélni. Ilyen történelmi örökség szabta meg az 1959- 
ben megalakult termelőszövetkezet tevékenységének szerkezetét — vázolja egy szuszra az 
elnök. 

A termelőszövetkezet tagjaira ma is két hektár föld jut csak, ezért annak idején nagyon 
nehezen éltek itt az emberek. A szegényparaszti család sarja, a nyugdíjkorhatáron is túl 
járó elnök elmondja, hogy ötödik-hatodik osztályba ősszel és tavasszal csak akkor járt, 
ha esett az eső, mert, ha a munkának kedvezett az idő, napszámba kellett menni. Egy 
vágya volt mindig Frecska Sándornak, hogy a maga gazdája legyen! Készült is rá 
keményen: gyerek volt még, amikor édesapja meghalt, s az alig hatéves fiú évről évre 
rakta egymásra a filléreket, hogy olyan tőkét varázsoljon, amivel felnőtt életet tud majd 
kezdeni. 14 éves korára már saját maga készíti édesanyja mellett a szőlőoltványokat, s 
közben arra készül, hogy olyan életet élhessen, mint azok, akiknek napszámban dol- 
gozott. 

- Mivel apámat ilyen korán elvesztettem, szegény anyám nevelt bennünket, mert volt 
egy húgom is. Bármily nehéz volt, szüleim se tudták volna elképzelni, hogy ne a földtől 
várjuk a megélhetést. A föld megbecsülését, szeretetét otthonról hoztam, így konkrét és 
elvont értelemben is engem valóban a , szülő" föld tartott meg mind ez idáig. Sohasem 
gondoltam rá, hogy könnyebb kenyeret keressek másutt az országban. Nagy volt az 
öröm, amikor 1945-ben a földosztáskor anyám is kapott egy kisebb területet. Ez már 
saját volt, én művelhettem, ezzel már gazdálkodhattam. Amikor megnősültem, ez a 
családi , birtok" már 6 holdra nőtt. Mint errefelé majdnem mindenki, mi is zöldségfelét 
termeltünk, szőlővel foglalkoztunk. Ki-ki ahogy tudta, ahogy lehetőségeiből futotta, úgy 
növelte területét egészen 1959-ig. 

Egysorsúakat termő táj — látom, miközben hallgatom az elnök barátainak, a termelő- 
szövetkezet alapító tagjainak, Molnár Flóriánnak, Majoros Lászlónak a szavait: 

- Elhatározták, hogy megalakítják a közös gazdaságot. Jó lenne azt mondani, hogy 
mi határoztuk el, de akkor messze járnék az igazságtól. Napszámmal, verítékkel, hajnal- 
hasadástól napnyugtáig tartó robottal szereztük földjeinket, s akkor azt mondják, adjuk 
oda, vigyük be a szerszámot, a lovat is... Mikor végre a , miénk" volt minden, akkor 
hogyan is érthettük volna azt a szót: , közös"?! Vagy, az ember az agyával értette, de a 
szív nem engedelmeskedett az észnek. 

- Húzódozott mindenki, féltünk a még nagyobb szegénységtől. 1959. december 10-én 
volt az alakulás, én csak két nappal előbb irtam alá a belépést, aztán egyszer csak jönnek 
értem, menjek azonnal a gyűlésre, mert megbízott elnöknek akarnak. 

- Nekem egy kondás gyereke nem dirigál! - robbant vele szemben a mondat, ahogy 
a kitárt ajtóban állt a küszöb előtt. Mi futhatott végig akkor a hátgerincén? Félelem nem, 
csak végtelen-védtelen szomorúság, ősök emléke-átka, nincstelenek öröksége állta útját. 
De csak egy másodpercig, S már jött a válasz, a mindent megoldó, feloldozó: - Egyfor- 
mák vagyunk, te buta! - elnevette magát, és átlépett a küszöbön. 

- Most negyed százada ennek - emlékezik az elnök Frecska Sándor, aki az elsők között 
lépett be a szövetkezetbe. - A , Szőlőskert" nevet, amelyet máig ií5 megtartottunk, még 
1180-an szavaztuk meg, ma már csak 124-en vagyunk itt az alapítók közül. A folyosón 

ott az a tabló, tavaly, amikor a jubileumot ünnepeltük, akkor csináltattuk, hogy senki 
se feledje a múltat, a kezdetet, a munka legnehezebbjét. Az apák, nagyapák áldoztak 
legtöbbet, és ez a fiatalokat is kötelezi, mert a földünk ma is akkora, 2900 hektár, de az 
emberek java része már azóta jött hozzánk, újak, fiatalok! 

Mint a megalakulás óta megerősödött termelőszövetkezetek java részében, az alaku- 
lást követő esztendők, a hatvanas évek első fele a próbálkozások időszaka volt Nagyré- 
dén is. Frecska Sándor lett a szövetkezet gondnoka; a közös az árubeszerzés, a szállítás 
és a háztáji gazdálkodás megszervezésével bízta meg őt, majd 1964-ben elnökhelyettes 
lett, 1968-tól pedig napjainkig a szövetkezet elnöke. 

— Egyszerű volt -— mondja -, amíg nem én voltam az elnök, mert addig a fogasról 
bármikor vehettem a kalapomat. . . De attól a pillanattól, ahogy vállaltam a vezetést, már 
nem én voltam a fontos, hanem a többiek. Igazságomat, életemet soha nem tudtam 
elképzelni a többiek igazsága nélkül. Az egyéni életet el kellett felejteni úgy, hogy az egész 
falu együtt fejlődjék, az utódok ne tehessenek majd szemrehányást az elkótyavetyélt 
évekért. 

A szövetkezet megalakulásakor a közös szőölőterület teljes egészében szűk sortávolsá- 
gú, bakhátas művelésű volt. A gyenge termőképességű, elöregedett, tőkehiányos ültetvé- 
nyek kivágása mellett már 1961-ben megkezdtük a szölötelepítést, később pedig közép- 
magas, kordonművelésű ültetvénnyé alakítását. 

- Nagyon jól jött nekünk az 1968-as gazdaságiranyítási reform, amely nagyobb önál- 
lóságot engedett a gazdálkodásban. Nem akartuk teljes egészében eltemetni a régit. sőt 
a jól bevált hagyományokat követve alakítottuk ki termelésszerkezetünket, korszerű 
szöló- és málnaültetvényeket hoztunk létre, de már akkor gondoltunk arra, hogy ki kell 
építenünk az egész vertikumot, a feldolgozáson keresztül az értékesítésig. Az elgonucias 
a vezetéstől indult ki, de a tagok is megértették, ahhoz, hogy álljuk a sarat másokkal, 
de elsősorban önmagunkkal szemben, fel kell nőnünk szervezettségben, minőségben, s 
már telepítéskor látnunk kell, hogy hova fogjuk majd eladni és mennyiért azt a portékát. 
legyen az bor vagy gurulós málna, borsó vagy akármi... Még egy dolog, ami nagyon 
fontos volt akkor is, most is: ésszerűen takarékoskodni, hogy mindig legyen tartalékunk. 
A tagok látták, hogy amit elterveztünk, az sikerrel is járt, pénzt is hozott a házhoz. 
A hatvanas években épült borfeldolgozó mindenképpen rekonstrukcióra szorult. Egész 
szölőtermésünket, a háztájiét is teljes egészében feldolgozzuk, és a forgalmazásra alkal- 
mas bort értékesítjük. A félautomata gépsor pedig elavult már, kinőttük. Igy 1983 őszén, 
amikor a szövetkezet azzal rukkolt ki, hogy a tagok részére kötvényeket, bemutatóra 
szóló értékpapirokat bocsát ki, tudták, hogy pénzükkel a termelés gazdaságosabbá 
tételét szolgálják. 

- Hogyan teremtették meg a lehetőségét annak, hogy , átvegyék" a bank, a takarék- 
szövetkezet szerepet? 

- Nem vettük át, nem 15 fordult meg a fejünkben. Nem volt elegendő, beruházásra 
fordítható pénzünk, pedig szölöfeldolgozásunkat, borászati üzemünket bővíteni kellett. 
Tudtuk, hogy a helyi takarékszövetkezetben jelentős betétállománya van a tagságnak, 
ezért arra gondoltunk, hogy esetleg kölcsönbe vesszük a pénzt a fejlesztésekre. 

—- Cseppet sem gondoltak arra, hogy a tagság a pénzét a biztosabb helynek látszó 
takarékszövetkezetben hagyja inkább, hogy majd nem lesz meg a bizalom? 

- Bizalom? A háztájiban termesztett szólő- és borátvételnél meg sem kérdezik, hogy 
mennyit fizetünk érte, csak azt, hogy mikor kell leadni. Mi ez, ha nem bizalom?! 

— Mások is természetesnek vették a kötvénykibocsátást? Ugy értem, más cégek is...? 

—- Nem, mert amikor az elgondolásunk megszületett, a takarékszövetkezet vezetői 
idegesek voltak. Meg kellett vitatnunk. mit lehet tenni, hogy a takarékszövetkezet is 
megmaradjon a faluban és a mi céljaink is sikerrel járjanak. A SZÖVOSZ Takarékszö- 
vetkezeti Főosztályán ajánlották a kötvénykibocsátást, bár megjegyezték, hogy eddig 
még senki nem élt vele az országban. A Pénzügyminisztériumhoz fordultunk kérelmünk- 

kel: 30 millió kellett volna, de mivel elsőként mentünk, olyan garanciákat kértek, amitől 
visszariadtunk, és csak 10 millióval mertünk indulni. Senkinek sem volt tapasztalata 
ilyen ügyletekben, nekünk kellett az első engedélyhez szükséges anyagot összeállítani, és 
ahányan megnézték, annyian találtak benne hibát. Többször visszaadták, de mi is 
többször beadtuk. , A következőnek már könnyebb lesz", vigasztaltak bennünket — nevet 
Frecska Sándor -, s valóban, ők már kész minta alapján dolgozhattak. 

Végül is 400 család jegyezte a 10 millió forintot, természetesen, hogy ki-ki mennyit, 
az titok. De a kötvény szabadon átruházható és örökölhető, névértéke mentes mindenne- 
mű adó és illeték alól. A termelőszövetkezet teljes vagyonával felel a kötvényen alapuló 
fizetési kötelezettségek teljesítéséért, ugyanakkor a kamat és a törlesztő szelvények 
beváltásáért az állam szavatol. És a segítő szándék mellett a tagokat természetesen az 
is befolyásolta, hogy 9 százalékos kamatot fizetünk a kötvények után a takarékbetétek 
5-7 százalékával szemben. Végül többen is jegyeztek volna, mint ahányan megtették, 
hiszen korábban 30 millióról volt szó. Így elég sokan kimaradtak, még sértődés is volt 
belőle. 

Az 1985-ös zárszámadási beszámolót adja kezembe az elnök, a 31. oldalon ujjával 
büszkén mutatja a sorokat: , A borászati főágazat legnagyobb eredménye volt a palacko- 
zó üzem ünnepélyes átadása június 12-én. A felkészülést már az év elején elkezdtük, 
amikor is dolgozóinkat egy hasonló üzemben a gépkezelési feladatok gyakorlására 
elküldtük. A próbaüzemelés jól sikerült, és egyhónapos termelés után bevezettük a 
teljesítménybérezést. A palackozó gépsort szállító Seitz cég által megadott teljesítményt, 
ami óránként 3 ezer palack volt, sikerült 3400 palackra emelni. Ezért elismerés illeti a 
beruházásban részt vevőket, valamint a palackozó üzem dolgozóit és vezetőit." 

- Ma már 70 ezer hektónyi tárolónk van, 5 millió palackot töltünk meg évente 
nedűinkkel, ennek nagy része exportra megy. 

A nagyrédeiek mégsem elégedettek, a vezetés nyomán a tagság a jobbnál is jobban 
szeretné tenni a dolgát, ezért a beszámoló így folytatódik: , A szőlőművelés színvonala, 
igényessége és ezen keresztül az ültetvények kultúrállapota más gazdaságokhoz képest 
jónak mondható, önmagukhoz viszonyítva azonban még további előre lépést követel. 
A kézi munkaerő csökkenése miatt egyre nagyobb az igény a komplex géprendszerek 
biztosítására, mely sajnos országosan nincs megnyugtatóan megoldva. Ezért szakembe- 
reinknek a technológia kialakítása során még fokozottabb gondot kell fordítaniuk a kézi 
munkát mérséklő gépek beszerzésére és alkalmazására. 

A jó talajtermékenység az intenzív szőlőtermelés egyik legfontosabb előfeltétele. Az 
ültetvények kondíciója csak teljes körű, szakszerű trágyázással biztosítható. Talajvizsgá- 
latok és levélanalízis alapján hajtjuk végre az ültetvények tápanyag-utánpótlását, mely 
egyik alapja a rendszeres és nagy termésátlagok elérésének." 

A hűtőházban fagyasztják, csomagolják a gurulós-kopogós málnát. , Ezermesterek 
vagyunk - vallja büszkén az asszonyok nevében Dudás Lászlóné. — Ha itt nincs munka, 
vagy máshova hívnak bennünket, mehetünk, mert itt mindenki ért a szőlőmetszéshez is, 
de oltványt is tudunk készíteni, hiszen régen is azt csináltuk." 

Persze közben főmunkaidőben az idén száznegyven vagon körül fagyasztottak málnát, 
ebből száz vagont exportra. Ez a kis üzem rugalmasabb, mint a nagyobbak, mert ha 
valaki bejelenti, hogy két-három kamionnal kér, ők három-négy nap múlva már szállít: 
hatnak is. Ha kell, harminc-negyven napot is dolgoznak szabadnap nélkül az asszonyok, 
de nemcsak a munka kedvéért, hiszen a termelőszövetkezetben már nyolcvanezer forint 
jut évente egy tagnak. 

Az elnök, aki nem rest egyik helyről a másikra kísérni az idegent, jólesően, okos 
rátartisággal magyarázza a létesítmények létrejöttének okát: 

- Miután málnát és zöldborsót is termelünk, mindenképpen gondolnunk kellett rá, 
hogy ezt is kész vagy félkész termékként értékesíthessük, hiszen a termelés csak eszköz, 
a cél a bevétel. Így még a hetvenes évek elején 100 vagonos hűtőházat építettünk, s mivel 

reményeink beváltak, valóban nagyon gazdaságos volt, ismét bővítettünk: 1982-ben 110 
vagonos mélyhűtövel ellátott hűtőházat létesítettünk. De nemcsak a gurulós málnát, 
hanem a cseresznyét, meggyet, szamócát, szilvát, őszibarackot, zöldborsót, karfiolt, 
vitaminpaprikát is gyorsfagyasztottan szállítjuk Svájctól Svédországig, ismerik külföl- 
dön is a Szőlőskert termékeit. 

Hogy idejük honnan jut még a háztájira is? Nem tudom, de tény, hogy a több száz 
hektáros szőlőterület egyharmadát egyénileg művelik. Még állami támogatást is , kijár- 
tak" az ültetéshez. Aki száz négyszögöl szőlőt kíván telepíteni, az a szövetkezetnek a 
telepítésért kétezer forintot térít, ám a végén, az exportértékesítés után a többletbevétel- 
ből is részesül. 

- Garantáltuk - mondja az elnök - a biztonságos értékesítést. De nemcsak a szölőre 
vonatkozik ez, hanem a málnára és a többi termékre is. Az 55 hektáros málnaültetvény 
zöme háztájiban van, és nem szeretem ugyan a túlzásokat, meg a dicsekvést sem, de ma 
Közép-Európában nálunk van a legkorszerűbben öntözött málnáskert. 

A hűtőházzal szemben, az oltóházban a szőlővesszöket készítik elő az asszonyok. 

- Tulajdonképpen itt kezdődik a szőlő és a bor, a szüretelők már nem is gondolnak 
rá, milyen nagy munka is ez. Most éppen a Zalagyöngye csapot szedjük ki — magyarázza 
Jelkéné, de nem áll le egy pillanatra sem. -— Otthon is, itt is a szőlő, én mindig ezzel 
foglalatoskodom, éppen ezért jegyeztem én is kötvényt, a biztonságért. Mert igaz, van 
szőlőnk, de annak a termését hova tennénk, ha nem venné meg a tsz, és nem tudná 
feldolgozni? Még telepíteni is szeretnénk, és ezt már végképp nem bírta volna a kis 
feldolgozó, ezért adtam a pénzemet. A szomszéd faluban évente halljuk, hogy a bort nem 
vették át, nálunk ilyen elképzelhetetlen lenne! 

Amíg az ország sok falvában gond az elvándorlás, addig Nagyrédén az elmúlt években 
növekedett a lakosok száma, családok települtek át nemcsak a rosszabbul élő falvakból, 
de a közeli Gyöngyösről is. A falu utcáit járjuk az elnökkel, be-benézünk egy-egy házba, 
ma már nem kell a küszöb előtt döbbenten állnia az elnöknek, máris invitálnak befelé. 
Érthető, hiszen a közösből és a háztájiból származó jövedelem révén megújultak az 
otthonok, új, korszerű fürdőszobás házakat építettek a tagok, most kapnak a tsz-től 
segítséget, hogy a gázt is bevezethessék a lakásokba, úgymond: a fütés is legyen városias. 


A szövetkezet ereje a sokoldúság, a szakértelem, a jó föld és a tervszerűen , karbantar- 
tott" ízléses rátartiság. Hogy mennyi ebből az elnök érdeme? A stafétabotot annak idején 
Molnár Flórián saját jószántából adta át neki, úgymond , ő volt addig az elnökhelyettes, 
de úgy döntöttünk, cseréljünk, hiszen fiatalabb, jobban ért hozzá". Ennek ellenére 
Frecska Sándor sohasem jár beosztottjai sarkában, nem tartja magát szigorúnak, , csak 
következetesnek". , Jónak maradni mindenki előtt sokáig nem lehet, de következetesnek 
igen!" — vallja az elnök. 


- A legtöbb helyet már itt a termelőszövetkezetben is átvették a fiatalok. Személyes 
becsvágy fűti az utódnevelésben 1s? 


- Ez közös becsvágy! Már a kezdet kezdetén arra törekedtem, hogy vállalkozó szelle- 
mű, jól képzett fiatalokkal vegyem magam körül. Azt az első percben tudtam, hogy 
egyedül semmire sem mennék. Akkor öt diplomásunk volt, ma 53 egyetemet, főiskolát 
végzett szakemberünk van. Én már tíz éve kiszemeltem az utódomat, ő azóta tudja, mire 
választottuk ki. Neki már most bizonyítania kell, mert ha csalódnának benne, nem 
fogják megválasztani majd utánam. De a többieknek is megmondtuk, minden poszton 
megvan már az utód, sőt van olyan hely, amelyre kettőt is kiszemeltünk. Majd eldől, 
hogy ki lesz a jobbik. 


—- Nem kegyetlen dolog ez? 

- Sőt! Igazságos. Én mindig nyílt kártyákkal játszom. Aki elhallgat valamit, az csak 
eltussolja a bajokat. Ha előbbre akarunk lépni, a fiatalokat sem tiltani, hanem nevelni 
kell a nyíltságra. Azt sem szégyelltem, hogy én is rászorultam a tanulásra, Zsámbékon 


e. 


830 ÉLETUTAK - SZÖVETKEZETEK 


felsőfokú mezőgazdasági technikumot végeztem üzemszervező szakon, 1970-ben szerez- 
tem diplomát. 

Ismét a , Kúria-iroda" teraszán állunk. Előttünk az új utcasor. Huszonöt év alatt nőtt 
ki a földből a falu újabbik fele. Gázbevezetés, utak építése, bölcsőde, napközi mind 
elképzelhetetlen a termelőszövetkezet segítsége nélkül. Kötelességük? 

- Nem a tanácselnöknek, nem a tanácstitkárnak a legfontosabb az út. A mi gépeink 
mennek rajta, a mi asszonyaink tudnak jönni dolgozni, ha gyerekeiket bölcsődébe, 
óvodába tudják adni. A kérdés, ahogy feltette, értelmetlen... Erti, ugye? 

Hogyne érteném. A közös gazdaság, a falu teendői és a 6l éves ember tenniakarása 
nem engedi az elnököt nyugdíjba vonulni. 3 

Az életművemet ismerték el tavaly az Állami-díjjal - mondja meghatottan. Mert az 
elnök olyan ember, aki nem szégyelli az érzelmeket sem, szeliden-elégedetten mosolyog 
az indokláson: , A szőlő és bogyógyümölcsűek termelésében, a termelés, a tárolás a 
feldolgozás és az értékesítés vertikumának megteremtésében elért kiemelkedő eredmé- 
nyetért..." 

Munkatársaim és a családom nélkül nem tudtam volna ezt megvalósítani. Két 
lányom közül az egyik itt dolgozik a szövetkezetben, feleségem is tag volt, amíg nyugdíj- 
ba nem ment. Sajnálom is szegényt mostanában, hogy én nem követem, hiszen tán várná, 
szeretné, hogy nekem is több időm legyen, mert annyit segített, annyiszor nélkülözött 
engem, volt idő, hogy napokig alig láttuk egymást . .. de engem ma is a föld szeretete és 
a közös munka éltet, s ha a tagság is megbízik bennem, amíg erőm lesz hozzá, csinálom" 


Barczi Pál Magyar táncok 

, Célt adni az embereknek" 


Tóth Józsefnek, az ecseri Rákos Mezeje Termelőszövetkezet elnökének portréját 
Zala Simon Tibor készítette. 3 


Azt mondják a szakemberkollégák, hogy Tóth Józsefnek, az ecseri Rákos Mezeje Terme- 
lőszövetkezet elnökének könnyű a helyzete. Van miből gazdálkodnia, a módos közös 
gazdaság pénzéből minden fejlesztésre lehetőség nyílik. A valóságban persze mindez 
egészen másként fest. Az igaz, hogy van miből költeni, ám az már nem mindegy: mire 
megy el a kevéske pénz. Szorítani kell lefelé a költségeket mindenütt; állandóan keresni 
az új, jövedelemgyarapító ágazatokat. Az élet, a gazdálkodás csupa lavírozás, borotva- 
élen való táncolás, az eredménynövelő lehetőségek örök keresése — állítja az elnök. 
Vagyis mindig résen kell lenni, mert a gazdálkodási folyamatban állandóan vannak 
megismételhetetlen lépések, és aki egyszer rövidebbet lép a szükségesnél, az menthetetle- 
nül lemarad. Igaz ennek a fordítottja is: aki nagyobbat lép a megengedettnél, óhatatlanul 
szembetalálja magát a szabályozókkal, a gazdaságpolitika irányítóival. Tóth József 
inkább az utóbbiakhoz tartozik: akar és tud is kockáztatni, vállalja a vitákat, a szemben- 
állást is, ha helyesnek érzi a szövetkezet döntéseit. 

Az ember nem is gondolná, mennyi energia rejlik ebben a csendes beszédű, ám annál 
izzóbb mondatokat formáló emberben. Mindig a józan megfontoltság alapján dönt. 
Ehhez válogatta, alakítgatta munkatársait is. Tevékenységét 1986 áprilisában a Mező- 
gazdasági és Élelmezésügyi Minisztérium vezetése Eötvös-díjjal ismerte el. A tsz többször 
érdemelte ki a kiváló címet. A koronát erre a sikersorozatra tette fel a Minisztertanács 
- 1986. május elsejével -, amikor a termelőszövetkezetnek odaítélte a Vörös Zászlót. 
Dupla elismerés — kettős öröm. 

Nem szabad csupán az elnökről beszélnünk, hanem szólnunk kell az ecseri szövetkezeti 
gazdákról is, akik nélkül Tóth József sem ment volna semmire. Az elnök portréján 
keresztül bemutatható egy egész közösség élete. És nem a számadatok a lényegesek, 
hanem az egyéni és a közösségi gazdálkodás, a termelő-szervező-végrehajtó munka, 
amely nélkül nincs eredményes termelés. Szinte megfoghatatlan, hogy miképpen tudta 
elérni a tsz tavaly a 96,6 millió forintos nyereséget a 4801 hektáros gyenge minőségű 
földön, amelyből csupán 3585 hektár a szántó. Nem kell sokat találgatni: itt jelentős 
múltja van a szövetkezeti iparnak. Az összes árbevételnek azonban több mint felét a 
mezőgazdaság adja, így tehát még rosszindulattal sem mondhatják, hogy nem agrárszö- 
vetkezet az ecseri. A tsz-ipar azonban valóban meghatározó itt, Budapest peremén. De, 
amig ez a szövetkezet kialakult, megerősödött, hosszú volt az út... 

1948-ban alakult a mai közös gazdaság jogelődje Rákoskeresztúron. (A 3. típusú 
termelőszövetkezetnek akkor 400 hold földje volt. Ezt a területet a 70 tag adta össze.) 
Ma 1400 ember dolgozik a gépesített nagyüzemben. A kezdet: csupa nyűglődés, kudar- 
cok sorozata, harag és gyűlölet (mint másutt is), kilépő emberek, bizalmatlanság, félelem 
a jövőtől. Tóth József 1960-ban érkezett, és két év múlva választották meg elnöknek. 
A MEM elődjétől, a Földművelésügyi Minisztériumból jött, akkor, amikor a tehetséges 
agrárszakembereket sorra rendre rendelték a gyakorlatba, a tsz-ek megsegítésére. Tóth 
Józsefet azonban nem küldték -— önként választotta mai hivatását. 

- Mondták is az ismerőseim akkor — emlékszik a kezdetre az elnök -, hogy a Tóth 
Jóska megbolondult... Hát most már huszonöt éve vagyok itt... A biztosat hagytam ott 
a bizonytalanért, igaz. De nem ijedtem meg, gondoltam megtalálom a megfelelő hangne- 
met az itteni emberekkel, mert hiszen én más tájon, a Vas megyei Rábagyarmaton 

születtem. A szüleim középparasztok voltak. Tőlük tanultam a kétkezi munka szeretetét 
és megbecsülését. 1957-ben szereztem agrármérnöki diplomát Mosonmagyaróvárott. 
Mint főagronómus, majd mint gazdaságvezető dolgoztam a Sopronhorpácsi Kutatóinté- 
zet gazdaságában. Tehát én mindig a földön, a földből éltem. A földművelőkkel társalog- 
tam naponta... Később nem szerettem a Kossuth téri munkahelyemet. Úgy éreztem: 
elszakadtam valahonnan, hogy messze van a föld illata... Az érzés, a hitem megvolt, 
amikor ide kerültem, ám az ipar elszívó hatása miatt nehéznek bizonyult a botladozó 
szövetkezeti gazdák összefogása. Akinek nem tetszett valami, könnyen odább állt, az 
esetek többségében még több bért is kapott. Szóval lassan szilárdult meg a szövetkezet, 
noha igen sokan patronálták. Sokszor fél napomat is ellopták a különböző szervezetek 
emberei. Mindig azzal jöttek: mi a gond, miben tudunk segíteni? Keveset vagy szinte 
semmit sem tudtak! Vetőmagot, műtrágyát, gépeket kellett beszerezni, megszervezni a 
munkát, és meg kellett győzni az új nagyüzemi módszerek előnyéről az embereket. 

Az elnök soha semmit sem bízott a szerencsére. Az akkori Kossuth Termelőszövetke- 
zetet szorgalmas középparasztok alakították, akik tudtak dolgozni. Lehetett velük szót 
érteni. Tóth József ebben a kérdésben mindig óvatos volt. Nagy teret engedett a tagok 
véleményének, kezdeményezéseinek. Ha biztos is volt a dolgában, akkor is kikérte a 
véleményüket. Ha úgy érezte: a szóérvek nem segítenek, a tényekkel bizonyított. Kezdet- 
ben a tagok nem is igen hittek a nagyüzemi módszerek előnyében. A meggyőzésnek azt 
a módszerét választotta, hogy a tábla egyik felét a tagok hagyományos módszerrel, a 
másik felét az új agrotechnikai eljárással művelték meg. A következő esztendőben már 
nem kellett agitálnia — az eredmények önmagukért beszéltek. 

Két év sem telt el az odamenetel óta, és már befogadták. El sem akarták engedni, 
amikor a járási pártbizottság a szomszédos szegényparaszti Dózsa Tsz-be javasolta 
elnöknek. Átment, helyre rázta ott is a közöst, hogy aztán a két erős termelőszövetkezet 
konfliktusok nélkül egyesüljön. 

1960-ban a tsz vagyona csak annyi volt, amennyit a tagok összsddtak: Ma félmilliárd 
forint értékű vagyonuk van. Az elmúlt esztendőkben a kedvezőtlen adottságok miatt 6 
millió forint állami támogatást kaptak, ugyanakkor 90 millió forint adót fizettek. Föld- 
jeik átlagos aranykorona-értéke 17,6. Korábban 15 százalékot visszatarthattak az ipari 
tevékenység után fizetett termelési adóból. Az új szabályozók viszont nem teszik ezt 
lehetővé 17,1 aranykorona felett, s ez 7 millió forinttal növelte meg az adót. (, Ingyen 
ís odaadnám ezt a fél aranykoronát emiatt" — mondja az elnök.) A földek - jelzi az 
alacsony aranykorona-érték - nem túlságosan jók: tavasszal viszi a homokot a szél, a 
csapadékhiányt hamar megérzik itt a szántóföldi növények. Az évi csapadékmennyiség: 
510 mm. Mégis a tavalyi búzatermés 5,6 tonna volt hektáronként, a kukorica átlagtermé- 
se pedig elérte a 69 tonnát. (, Ezek jó számok, nehezen lehet őket túlteljesíteni.") Ezt az 
eredményt csak jó talajmunkával, agrotechnikával lehet továbbra is tartani. Ehhez pedig 
gépek, eszközök szükségesek. Évente 16-17 millió forintot fordítanak gépi beruházások- 
ra. A hetvenes évek végén még ennél is többet költöttek gépekre, és ezzel hosszú időre 
megalapozták műszaki hátterüket. 

Az ecseri főgépész, dr. Pigniczky Imre azt mondja: 

- Az elnök különös gonddal ügyel a gépesítésre. Tudja, hogy csak a kellő műszaki 
felszereltséggel lehet időben elvégezni a munkákat, ami az eredményes gazdálkodás 
alapfeltétele. A gépészek rangját bizonyítja, hogy a főmérnök - nem úgy, mint másutt 
— csak az elnöknek tartozik számadással, és úgy végezheti a dolgát, ahogy azt a , nagy- 
könyvben" megírták. A műszaki fejlesztés tervezésekor a gazdálkodás minden elemét 
számításba vesszük. A fejlesztéseknél meghatározó elem a gazdaság adottsága (a termő- 
föld, a meglévő létesítmények, a hagyományok és az emberek készsége, képessége) és a 
közgazdasági környezet. 

A gépműhely tőszomszédságában két számítógépet is működtetnek. Amikor megvásá- 
rolnak például egy traktort, akkor annak külön , mágnes"-rubrikát nyitnak, amely 


ÉLETUTAK - SZÖVETKEZETEK 83 


végigkíséri egészen a selejtezésig. A mágneslemezek minden jelentős műszaki adatot 
, megjegyeznek" a gépekről. Olyan ez, mint valami speciális orvosi kórlap, minden 
korábbi gépbetegség lelete a szerelők kezébe kerül javításkor. A számítógépek segítségé- 
vel néhány másodperc alatt kikereshető a gépek teljesítménye, az üzemelés és a javítás 
során felhasznált anyagok mennyisége és értéke. A számítógép programjai lehetővé 
teszik az összehasonlítást a tényleges és a tervezett elhasználódás között, valamint a 
korábbi évek során az ugyanolyan géptípusok javításával. Havonta készítenek összefog- 
laló jelentést, így a főmérnök külön kérdezés nélkül tájékozódik az eszközök műszaki 
állapotáról, az elhasználódás mértékéről, más szóval: a gépesítési főágazat teljesítöké- 
pességéről. Ezt a kimutatást rendszeresen forgatja az elnök is. 

Pintér László az árunövény-ágazat vezetője hajnaltól késő estig járja a határt. Sokszor 
Tóth Józseffel együtt vizsgálgatják a fejlődő növényeket. Pintér Lászlótól tudom, hogy 
amíg csak a terveket állítja össze a szövetkezet vezetése, addig szabadon lehet hangoztat- 
ni a véleményeket. Ám amikor megszületett a döntés, már csak a végrehajtásra lehet 
koncentrálni. 

- Nagy vitáink vannak a vezetői értekezleteken — mondja -, mindenki védi a magáét. 
Sok mindenben egyezik a véleményünk. Az elnök elvtárs mégis igényli, sőt provokálja 
is a vitát. Ahogy korábban tényekkel érvelt a nagyüzemi gazdálkodás mellett, most a 
fajtakísérleti munkánkat támogatja. Az idén is 15-féle búzát vetettünk kisparcellán, hogy 
lássuk, melyek azok az új fajták, amelyek leginkább megfelelnek adottságainknak. Ugy 
érzem, elnökünk nagyon támogatja a növénytermesztőket. Megbeszéltük például, hogy 
építünk az ikersoros Bábolna-szárítóhoz egy tranzittartályt, s ha időlegesen állni kény- 
szerülnek a kombájnok, a szárító az átmeneti tárolóból dolgozhat. Sajnos, bármennyire 
is jól állunk pénzügyileg, ennél ma vannak fontosabb dolgok is, így igéretünk van csupán 
a tartályra, de pénzünk még nincs hozzá. 

- Ne tévesszen meg senkit sem az évenkénti magas fejlesztési összeg — mondja Tóth 
József. Ez csak a szinten tartásra elegendő. Igaz, a mezőgazdasági ágazat adja az 
árbevétel zömét, ám a nyereség csupán fele az ipari ágazatban elérhetőnek. Itt a szövetke- 
zetben az ipari tevékenység nyeresége teremtette meg a fejlődés lehetőségét a növényter- 
mesztés és az állattenyésztés számára is. Ennek jelentőségét már nagyon korán felismer- 
ték az ecseri vezetők. 

- Föld alatti mozgalom volt a termelőszövetkezeti ipar — magyarázza az elnök -, 
amikor mi elkezdtük. Hiszen nem szabályozta semmiféle rendelkezés. Nem tudtuk, hogy 
tilos vagy szabad, hát csináltuk... Többet hozott, mint az egész növénytermesztés. S ha 
ilyenek az árarányok, azt mondtam, használjuk ki a lehetőségeket. Később , szabályoz- 
ták", aztán majd megfojtották. Rajtunk segített. Mi csomagoljuk például az egész világ 
magyarjainak — egyedi igény szerint — a magyar nyelvű könyveket. Csomagolunk bör- 
árut, az égvilágon mindent, farmert például Amerikába. Jól hoz. Bár a konkurencia 
nagy, s a költségek állandóan növekednek... Sokat hadakoztunk a tsz-ipar létjogosultsá- 
gáért, bár nem mi mentünk az ipari tevékenység után, jött az magától. Korábban közös 
erőfeszítéssel irtottuk ki a középipart, s ehelyett lépett be a termelőszövetkezeti ipar. 
Egyes világcégekkel is álljuk az összehasonlítást: nálunk nincs raktárkészlet, azonnali 
szállításra termelünk. Ezért is jövedelmező ez a tevékenység. Egyesek azt hitték, hogy 
az így képződő plusz nyereség elkényelmesíti majd a vezetőket, elhanyagolják a mezőgaz- 
dasági termelést. Ez ostobaság! Hiszen a vezető a korábbinál többet tud foglalkozni a 
mezőgazdasággal. Mert nem azon kell a fejét törnie, hogy miből fizet 20-án. 

Azt, hogy visszakerült a pénz az alaptevékenységbe, az új takarmánykeverő léte is 
bizonyítja. 260 millió forint értékű takarmánykeveréket állítanak elő évente. 1976-ban 
11 ezer, tavaly pedig 41 ezer tonna takarmánykeveréket gyártottak. 17 ezer tonna 
takarmányt vásárolnak innét a környező háztáji gazdaságok minden esztendőben. De 
nem kell a keverőtől messzire mennünk, hogy lépten-nyomon új, ma már tiszta jövedel- 
met hozó beruházásokra leljünk. 75 ezer tojótyúk, 25 ezer jérce van a baromfitelepen. 


í 


84 ÉLETUTAK - SZÖVETKEZETEK 


20 millió forintért újították fel a szarvasmarhatelepet. Mindezek nem lennének, ha az 
ipari ágazat nyereségéből nem jutott volna ezekre pénz. 

Alaptevékenységük egészen 1978-ig veszteséges volt. Azóta egyre nő a mezőgazdaság 
nyeresége. Nemcsak a növénytermesztésé, hanem az állattenyésztésé is. Igaz, igen szor- 
galmas munkának, gondos, takarékos gazdálkodásnak köszönhető ez, amit megfelelő 
fejlesztéssel meg kellett alapozni! 

Fonyó Lajosnak, a fémipari üzemegység vezetőjének nem kell külön magyarázni, hogy 
mire van szüksége a mezőgazdaságnak. Somogy megyében született, falun nőtt fel. 
Vasasszakmát tanult abban az időben, amikor még igazolást kellett kérnie a helybeli 
termelőszövetkezettől, hogy szakképzettségének megfelelő munkájára nem tartanak 
igényt. 

- Szeretem az ipari és a mezőgazdasági munkát is — mondja. - Ismerem is mindkettőt. 
Sohiusem zavart, hogy hozzánk nem áramlik vissza annyi pénz, mint amennyit esetleg 
érdemelnénk. Tudomásul kell vennünk a nyomott mezőgazdasági árviszonyokat. Az 
utóbbi egy-két évben rendkívül nehéz munkát szereznünk, és keményebbek a feltételek 
is. Most az Ikarus-gyárnak készítünk zömmel alkatrészeket. Átalánydíjas csoportok 
végzik ezt a munkát. Ezt azt jelenti, hogy a tsz negyedévenként szerződést köt a dolgo- 
zókkal. Ebben az egyezségben rögzítjük, hogy milyen költség mellett, milyen termékféle- 
séget kell legyártaniuk. Mennyi legyen az árbevételük, és ebből mekkora összegű átalányt 
fizessenek be a termelőszövetkezetnek. A fennmaradó pénzösszegből fizethetik havonta 
a bérüket. Ha a teljesítmény szerint fizetett bér mellett még marad pénzük, akkor ott 
megfelelő adózás után kioszthatják. Ez jelentős ösztönzést teremtett. 

Fonyó Lajos úgy véli, hogy munkájukhoz Tóth Józseftől kapják a legtöbb támogatást. 
Emlékszik még arra az időszakra, amikor órákig ültek az elnök irodájában, mert Tóth 
József minden apró részletre kíváncsi volt. Elsajátította a vasasszakma alapismereteit. 
Csak így volt hajlandó később véleményt nyilvánítani. , Megalapozatlanul ugyanis soha- 
sem beszélt az elnök - állítja a fémipari üzemegység vezetője —. Ma is felbukkan, naponta 
többször is, az ipari ágazatban. Mindenkihez van egy-két kedves szava, bíztatást ad, de 
gyorsan, keményen ostoroz is." 

Fonyó Lajos diszkréten hallgat arról, hogy őt is megmorogta már az elnök. Hogy 
miért, arról ő is, az elnök is hallgat. Rég volt, igaz volt, a dolgokat nem emlegetik fel 
egymásnak. 

Az anyagi ösztönzés erősítésére szerveztek például szállítási szakcsoportot. A szakcso- 
portnak csupán a gépi kapacitás 51 százalékát kell a szövetkezetben felhasználnia, a 
többivel szabadon rendelkezik. A gépkocsik adója és az amortizáció a tsz-t terheli. 
A javítás és az ehhez szükséges alkatrész beszerzése a szakcsoport feladata, és a költsége- 
ket is ő viseli. A csoport költségtérítés és nyereséghozzájárulás címén évi 5 millió forintot 
fizet a szövetkezetnek. Az eremény: ugyanazzal a gépállománnyal a szövetkezetben a 
munkát jobban, pontosabban, olcsóbban végzik, s az idegeneknek végzett szállítást több 
mint megduplázták. Csökkent a fuvarköltség, a javítás, kevesebb a meghibásodás. Igaz, 
a gépkocsivezetők 80-90 százalékkal többet keresnek a korábbinál. Megszűntek a fegyel- 
mi vizsgálatok. Nem romlanak el a kocsik, ha nagy meccs van a Népstadionban. És a 
gyereket is szó nélkül hazaviszi az óvódából a feleség vagy az anyós. Sőt még az, 
egészségre is jó hatással van a szakcsoportban végzett munka: a betegnapok száma 35 . 
százalékkal csökkent. 

Az 529 nyugdíjas - akiknek nyugdíjasklubot tartanak fenn - tavaly a háztáji megváltá- 
sa és az úgynevezett tagi pótlék címén csaknem ötmillió forintot kapott. (Átlagosan 8750 
forintot.) De nemcsak az idős tagtársak gondjain kíván segíteni a közös. A tagok 
családalapításának megkönnyítése érdekében Maglódon és Rákoskerten kedvezményes 
házhelyet biztosítottak. Ugyanilyen célból négy hektár területet engedtek át az építkezni 
szándékozóknak Gyömrőn is, s a nyereségből négymillió forintos lakásépítési alapot 
létesítettek. 

A technikai háttér mit sem ér, ha nincs hozzá megfelelő szakember. Mivel jó szakmun- 
kásokat nemigen találtak, maguk vállalkoztak a szakemberképzésre. A maglódi gépmű- 
hely mellett gyakorlóműhelyt alakítottak ki. A monori szakmunkásképző mezőgazdasá- 
gi gépszerelői jönnek ide gyakorlatra. Az első évben fémipari alapképzést kapnak a 
diákok, a második esztendőben pedig szerelési ismeretekből vehetnek leckéket. A kiscso- 
portos oktatás keretében — technikusi segédlettel — először maketteken ismerkednek meg 
a mezőgazdasági gépekkel, majd váltakozva beosztják őket a szerelők mellé. (A Népi 
Ellenőrzési Bizottság megvizsgálta ezt a tevékenységet, és megállapította, hogy a képzés 
magas színvonalú.) Remélhetőleg jó néhányan itt ragadnak majd az ecseri termelőszövet- 
kezetben, így nem lesz szerelőben hiány. Hasonlóképpen, ilyen megfontolásokból vállal- 
koztak a péceli szakmunkásképző intézet állattenyésztési tagozatának gyakorlati oktatá- 
sára tíz éven át... A százhektáros szőlőterületen pedig az Asztalos János Kertészeti 
Szakközépiskola diákjai gyakorlatoznak. 

Nem félnek a fiataloktól az ecseri Rákos Mezeje Termelőszövetkezetben, az bizonyos. 
Sőt segítik fejlődésüket. Aki nem akar tanulni, az nem sokáig maradhat itt meg. Kötelező 
a folyamatos tudásgyarapítás. Az elmúlt évben 281-en vettek részt szervezett továbbkép- 
zésen 


Tóth József maga is tanít a MÉM Mérnök- és Vezető-továbbképző Intézetben, és a 
Gödöllői Agrártudományi Egyetemre is gyakran meghívják előadást tartani. De nem- 
csak hivatalból, mint címzetes egyetemi docens támogatja a szakosodásra vagy a dokto- 
rálásra törekvőket. Véleménye szerint minden újra szüksége van a szövetkezetnek. Ezért 
mennek el a termelési rendszerek bemutatóira is. Hiszen ez a legolcsóbb ismeretszerzés, 
más tanul, kutat évekig, a tsz pedig villámgyorsan hasznosítja az eredményt. Ezt a 
gondolatot erősítette bennem Pigniczky Imre főmérnök, aki a neve elé már június vége 
óta odaírhatja: dr. A folyékony műtrágyázás ecseri gépsorát tervezve és vizsgálva jutott 
el a műszaki doktorátus megszerzéséig. Vagy említhetném Farkas Sándort, aki két év 
alatt fogadtatta el magát és lett a szarvasmarhatelep vezetője. Ma az ecseri közös 
gazdaságban tizenöt olyan vezető van, aki itt kezdett gyakornokként. A kezdő emberek 
mindig az elnökhöz tartoznak közvetlenül. Vele járják a határt. Nemcsak a szakmát 
sajátítják el így, hanem a hangnemet is. S ez a legfontosabb, mert a , szövetkezeti 
zenekarban" — véli Tóth József — hiába viszi valaki szépen egyedül a , dallamot", ha az 
más hangnemben van, mint a többi , muzsikusé". 

-— Jó a gyakornokokkal beszélgetni. Különösen így, idősebb korban - állítja határozot- 
tan az elnök. - Mind a kettőnknek hasznára válik ez. Szeretem, ha a munkatársaim 
többet tudnak a szakmájukban, mint én. Az nem élne meg itt, aki nálam kevesebbet ért 
szakterületéhez. Nekem a vezénylés, az összehangolás a feladatom. A szakmai munka 
az övék. Ahol az elnök a , legokosabb", az a cég előbb-utóbb meg is bukik. Sokan attól 
félnek, ha okosabbak a beosztottak — megfúrják a főnöküket. Higgye el: az igazán okos 
beosztottaknak ennél jóval több eszük van... 

Tevékeny emberei vannak Tóth Józsefnek, az ecseri Rákos Mezeje Termelőszövetke- 
zet elnökének. Nem véletlen, hogy irigykedve tekintenek rá más szövetkezetek vezetői. 
Csak azt felejtik el, hogy mindezért ő tett a legtöbbet! Célt adott az embereknek, és hitet, 
akaratot, lendületet gerjesztett bennük. És ezért a képességéért irigylem igazából ma- 
gam is. 

Egy gazdag élet állomásai 


Száz éve született drc. Münnich Ferenc 


Dr. Münnich Ferenc születésének centenáriuma alkalmából 1986. november 20-án a 
Hadtörténeti Intézet, valamint az MSZMP KB Párttörténeti Intézete tudományos em- 
lékülést szervezett a kiváló forradalmár, szabadságharcos és államférfi tiszteletére. 

A tanácskozás előadásai nem törekedtek, nem törekedhettek pályaképének teljes 
felvázolására, hanem mintegy fél évszázados politikai tevékenységének néhány csomó- 
pontját ragadták meg. Így mindenekelőtt részvételét a szovjethatalom védelméért folyta- 
tott internacionalista küzdelemben, majd a Tanácsköztársaság honvédő háborújában, 
a spanyol nép szabadságáért folyó antifasiszta harcban. Részletesen foglalkozott az 
ülésszak Dr. Münnich Ferenc rendőrkapitányi tevékenységével a felszabadult Magyaror- 
szágon, valamint a Forradalmi Munkás-Paraszt Kormány élén betöltött szerepével. Az 
első és az utolsó eladás azonban — szerencsésen — túllépett kijelölt témáján. Hetés Tibor 
alezredes röviden felvázolta hősének életútját kora ifjúságától forradalmi tevékenységé- 
nek kezdetéig. Botos János pedig méltatta dr. Münnich Ferenc szerepét az 1956. novem- 
ber 4-i történelmi jelentőségű fordulatban, és kitért mind miniszterelnökké választása 
előtti, mind 1961 és 1965 közötti, államminiszteri tevékenységére is. 


Az ülésszakot Liptai Ervin vezérőrnagy, a Hadtörténeti Intézet és Múzeum főigazgatója 
nyitotta meg. Méltatta dr. Münnich Ferenc politikai pályájának egészét, e megpróbálta- 
tásokkal terhes, ám felemelően szép és izgalmas, forradalmi élményekben gazdag élet- 
utat, e teljes emberi életet. Münnich Ferenc egy forradalmár nemzedék tagjaként indult 
önként vállalt útjára a történelem küzdőterén, Élete annyiban nem volt tipikus, hogy azt 
az utat, amelyet sokszor életveszély és drámai fordulatok kísértek, mégis sikerült na- 
gyobb törések nélkül végigjárnia. Ebben a szerencsés véletlenek mellett talán szerepe volt 
, reneszánsz" embertípusra emlékeztető személyiségének is. Lemondásra képes forradal- 
már volt, mindennemű aszkétizmus nélkül. Sokszor kockáztatta életét, nagy áldozatokat 
hozott, ám sohasem az áldozat szép gesztusát nézte, hanem a célt: a jobb, emberibb, 
teljesebb életet, amit önmaga számára is sokra becsült, s amelyet embertársai számára 
is igyekezett kivívni. Ez a sajátos egység volt egyik forrása belső harmóniájának, derűs 
egyéniségének, ami egyfelől megkönnyítette élete megpróbáltatásainak elviselését, más- 
felől emberi vonzerőt kölcsönzött lényének. 

Hetés Tibor alezredes, a Hadtörténeti Múzeum igazgatója előadásában Münnich 
Ferencnek az oroszországi polgárháborúban és a Tanácsköztársaság honvédő küzdel- 
meiben játszott szerepéről szólt. 

Visszatekintve a pályakezdetre, megemlítette, hogy a vidéki származású jogászíifjút mi 

" nredesztinálta arra, hogy nagy forradalmár és szabadságharcos váljék belőle. Bár 
. szellemben nevelkedett, s már ifjúságában a századelő reformnemzedékének 

hatása alá került, a szocializmusig ekkor még nem jutott el. Mint annyi kortársa számára, 
neki is az első világháború élménye hozta meg a nagy eszmei, politikai fordulatot. A front 
lövészárkaiban, majd a hadifogságban értette meg a forradalom, a marxizmus jelentősé- 
gét, és azt, hogy az emberiség haladása nem automatikus folyamat, továbbá, hogy a 
legszebb eszmék és célok is , védtelenek", ha nem egyesülnek az azokat elsajátító, 
befogadó tömegek erejével. 

Ahhoz, hogy megtalálja azt az új utat, amelynek élete végéig megingathatatlanul 
elkötelezettje maradt, egy véletlen találkozás is hozzásegítette. A tomszki tiszti lágerben 
ismerkedett meg Kun Bélával, s általa a szocializmus, a marxizmus eszmétvel. A Kun Béla 
köré tömörült szocialista tisztek csoportjában — amely már 1916 végén kapcsolatot talált 
a helyi bolsevikokkal - vált dr. Münnich Ferenc tudatos forradalmárrá, s így élte meg 
a viharos 1917-es esztendő eseményeit. A Kun Bélához fűződő baráti, tanítványi viszony 
életének meghatározó élménye lett. Az iránta való megbecsülés nem szünt meg Kun Béla 
tragikus halállal végződő, , politikai okokból" történő letartóztatásával sem. 

Münnich Ferenc még az októberi győzelem előtt belépett a bolsevik pártba, majd 
azután, hogy Tomszkban is a szovjetek kezébe került a hatalom, egyike lett a nyugat- 
szibériai internacionalista hadifogoly-mozgalom vezetőinek. Hetés Tibor előadása ki- 
emelte Münnich szerepét az ellenforradalmi erőktől fenyegetett Tomszk rendezett kiüríi- 
tésében és parancsnoki tevékenységét a liszvai fronton. 

1918 őszén Moszkvában ő is részt vett azon az értekezleten, amely elvi határozatot 
fogadott el a Kommunisták Magyarországi Pártjának létrehozásáról, s egyike volt az 
illegálisan hazaküldött pártszervezőknek. Karl Reiter osztrák állampolgár irataival ka- 
landos úton tért haza. Itthon bekapcsolódott a már megalakult KMP munkájába. Egyik 
irányítója lett a fegyveres erőknél végzett kommunista propagandának. 1919. február 
21-én a párt többi vezetőjével őt is lefogták, s csak a proletárforradalom győzelme 
szabadította ki a gyűjtőfogházból. ői : 

A Tanácsköztársaság idején kezdetben a Vörös Örség egyik vezetője volt. Az interven- 
ció után pedig a Vörös Hadseregben szolgált mint hadosztály-, illetve hadtestpolitikai 
megbízott. Április közepétől gyakorlatilag megszakítás nélkül a fronton volt. Hetés 
Tibor kiemelte Münnich Ferenc személyes szerepét a tiszántúli védekező harcokban, a 
salgótarjáni csatában és az északi hadjáratban. A rövid életű szlovák tanácskormány őt 
bízta meg a szlovák Vörös Hadsereg megszervezésével. Az 1919. július 22-én megindult 
tragikus végű tiszai offenzíva idején az egész hadsereg politikai vezetője volt. 
saival zárult, s röviden kitért Münnich Ferenc későbbi, a magyar Tanácsköztársaságról 
szóló megnyilatkozásaira. 

Györkei Jenő alezredes, a Hadtörténeti Intézet osztályvezetője beszélt dr. Münnich 
Ferenc részvételéről a spanyol nép szabadságharcában. Közel másfél évtizednyi békés 
építőmunka után, amelyet a szovjet köőolajipar egyik vezetőjeként végzett, Münnich 
Ferenc ismét fegyvert fogott az ellenforradalmi lázadóktól és fasiszta intervenciótól 
fenyegetett Spanyol Köztársaság védelmében. 1936 kora őszén az elsők között sietett 
— Flatter Ottó álnéven — a frontra. Moszkvában még Kun Béla búcsúztatta, akit ekkor 
látott utoljára. 

Kezdetben a Zalka Máté vezette 12. nemzetközi brigád hadtápfönöke volt, s maga is 
részt vett a főváros védelmében. A győztes guadalajarai ütközet után bekapcsolódott az 
önálló magyar zászlóalj szervezésébe a Spanyol Köztársaság különböző egységeiben 
harcoló magyarok egyesítésével. Részt vett a súlyos huescai ütközetben is, ahol — mint 
ismeretes — Zalka Mátéval együtt Hevesi Akos és Tarr Inre 15 elesett. 

A továbbiakban Münnich Ferenc a 15. hadosztály vezérkari fönöke lett az ugyancsak 
magyar Gál ( Gálicz) János tábornok, egykori internacionalista bajtársa mellett. Végig- 
harcolta a bonnetai győztes ütközetet, az 1938. március-áprilisi fasiszta offenzívát fékező 

védelmi harcokat. 1938 áprilisától augusztusáig a 11. nemzetközi brigád parancsnoka, 
s e minőségében kiemelkedő szerepet játszik a köztársasági erők ebrói hadműveletében. 

1938 őszén, miután a fasiszta hadsereg áttörte a köztársaságiak frontját, a nemzetközi 
brigádokat kivonták a harcokból, s átcsoportosították Katalóniába. Ám 1939 januárjá- 
ban Münnich, elvtársaival együtt, ismét fegyvert fogott, hogy fedezzék a Katalóniából 
menekülő polgári lakosságot. 1939. február 9-én több bajtársával és csapatrésszel együtt 
átlépte a francia határt. Franciaországban a nemzetközieket internálták. Münnich Fe- 
renc a fogság kegyetlen körülményei közt is a kommunista kollektíva kiemelkedő vezető- 
jének bizonyult. Az internálótáborból másokkal együtt a Szovjetunió konzulja szabadíi- 
totta ki 1941 tavaszán. Bonyolult, kalandos utazás után szinte a háború előestéjén 
érkezett meg szovjet földre. 


Münnich Ferencnek 1946 és 1949 közötti tevékenységéről -— ekkor Münnich Ferenc 
immár Magyarországon dolgozik mint Budapest rendőrfőkapitánya — Konczer István 
rendőr-vezérőrnagy, budapesti rendőr-főkapitány beszélt. Az előadó felvázolta a főváro- 
si bűnözés helyzetét 1945—1946-ban, jelezve, hogy az új főkapitányra milyen nagy felada- 
tok vártak. Majd beszámolt azokról a Münnich Ferenc személyes részvételével lezajlott 
akciókról, szervezeti intézkedésekről, amelyek kapcsán sikerült megteremteni a közbiz- 
tonságot, korlátozni a feketepiacot. Hangsúlyozta: a kommunista rendőr-főkapitányra 
különösen nagy terheket rótt az ütőképes, politikailag szilárd rendőri apparátus megte- 
remtése a koalíciós viszonyok, a pártok közötti viták, harcok közepette. A bűnözés, a 
jobboldali aknamunka elleni harc, a rendkívüli szervezési és irányítási feladatok mellett 
Münnich Ferencnek arra is maradt ereje, hogy - akárcsak Dzserzsinszkij — különös 
gondot fordítson az elárvult, otthon nélkül kallódó gyerekek sorsára. Konczer István 
utalt rá, hogy Münnich Ferenc eredményekben gazdag pályáját átmenetileg megtörte a 
Rajk-pert követő bizalmatlanság. 1949 őszén felmentették főkapitányi beosztásából, s 
rendelkezési állományba került. Majd mintegy hét esztendőn át diplomáciai beosztások- 
ban dolgozott. I 

Botos János az MSZMP KB Párttörténeti Intézetének tudományos munkatársa dr. 
Münnich Ferenc kormányfői tevékenységéről (1958-1961) szólt, ám meglehetős részle- 
tességgel érintette 1956. november 4-től kezdve kifejtett államférfiúi és pártvezetői tevé- 
kenységét is. Kiemelte szerepét a fegyveres erők újjászervezésében, helyzetének konszoli- 
dálásában az ellenforradalmi lázadást követő időkben. Utalt Münnich Ferenc politikai 
megnyilatkozásaira, amelyek jelentősen hozzájárultak az MSZMP sajátos, a jobb- és 
baloldali elhajlásoktól egyaránt elhatárolódó irányvonalának kialakításához. Münnich 
Ferenc személye a forradalmi tradíciók folytonosságát is jelképezte a pártvezetésben, 
miközben ő maga személy szerint is sokat tett azért, hogy e tradíciók megtisztuljanak 
a torzulásoktól. Kormányfői tevékenysége alatt ment végbe a konszolidáció néhány 
fontos eseménye, s ekkor zajlott le a mezőgazdaságban a nagy fordulat: a szocialista 
átszervezés. A kormány munkájában 1961 és 1965 között államminiszterként vett részt, 
ez idő alatt vetette papírra memoárjai első — végül folytatás nélkül maradt - részét. Súlyos 
betegen érte meg az októberi forradalom 50. évfordulóját, amikor érdemeiért a szovjet 
kormány immár másodízben tüntette ki a Lenin-renddel. Küzdelmes élete 1967. novem- 
ber 29-én fejeződött be. 


Ni 
Az ülésszak méltó emléket állított Münnich Ferencnek. Csak sajnálhatjuk, hogy életének 


néhány fontos epizódját, így a húszas évek elején végzett illegális munkáját, a második 
világháború alatti tevékenységét nem méltatták. Említést érdemelt volna diplomáciai 

tevékenysége Szófiában, Moszkvában és Belgrádban, különösképpen az utóbbi kettő, 
amely igen izgalmas feladat lehetett számára. Nagyobb figyelmet kellett volna fordítani, 
talán egy önálló korreferátum keretében, Münnich életének 1956. őszi eseményeire, 
különös tekintettel a november 4-i forradalmi fordulat előkészítésében játszott fontos 
szerepére. Mindezzel nagyobb hangsúlyt kapott volna Münnich Ferencnek mint politi- 
kusnak a tevékenysége. 

Reméljük, hogy a sikeres ülésszak inspirálni fogja a további tudományos kutatásokat, 
hisz így olyan életutat ismerhetnének meg teljesebben, amely sok hasonlóságot mutat a 
világszabadság más olyan nagy harcosainak pályájával, mint Türr István vagy Garibaldi. 


Kende János 


Negy Belogh János: Útépítők 


Néhány surgős tennivaló — alkoholügyben 


Az egészségmagatartás rizikótényezőivel 
foglalkozó cikk" méltán keltett széles körü 
érdeklődést, hiszen hazánkban az egész- 
ségmegtartásban alig-alig  jeleskedünk. 
A cikk címéhez kapcsolódva, az egészsé- 
günkkel való , gazdálkodás" fogalmának 
puszta felvetése is riadóztathat az ellen a 
pazarlás és felelőtlenség okozta, szinte le 
sem mérhető rombolás, károsodás és pusz- 
títás ellen, amelyet a szabad módon vagy 
tiltott utakon gyakorolt rizikótényezők 
okoznak. 

Bár a cikk mértéktartó módon eltekin- 
tett attól, hogy a kockázati tényezők kö- 
vetkezményeit látványos statisztikai ada- 
tok tömegével támassza alá, a tennivalók- 
ra való mozgósításhoz a tények felsorolása 
is meggyőző erővel hat. A színvonalas, a 
problémakör minden szerteágazó vonat- 
kozásáról szóló tanulmány -— mint már a 
bevezető is hangsúlyozza - , a hazánkban 
is kibontakozó nemzeti program elvi meg- 
alapozásához is segítséget nyújthat". 

A rizikótényezők ellen eddig külön- 
külön folyt küzdelem. A sokféleségben az 
azonosság inkább az eredmények csekély, 
sokszor alig lemérhető voltában jelentke- 
Zett. A tervezett nemzeti program most az 
erők koncentrálását, a különböző terüle- 
tek (társadalom, egészségügy, gazdaság, 
családvédelem stb.) erőfeszítéseinek egye- 
sítését, koordinálását tűzi napirendre; e 
keretben megszűnhet a törekvések elszige- 
teltsége. Ehhez hozzá kell füzni, hogy a 


$ Dr. Ajkay Zoltán, dr. Bognár Ilona, dr. Kökény 
Mihály: Hogyan gazdálkodunk az egészségünkkel? 
(Társadalmi Szemle, 1986. 7. szám) 


program sikeres megvalósításának előfel- 
tétele: az egyes részproblémákhoz csak 
azok sajátosságait figyelembe véve szabad 
hozzányúlni. 

Mi, akik a rizikótényezők egy neuralgi- 
kus szakaszán, az alkoholizmus ellen ne- 
gyedszázadon át szívvel-lélekkel ugyan, de 
ehhez viszonyítva vajmi kevés eredmény- 
nyel küzdöttünk, különösen örülünk, hogy 
egy átfogó egységíront részeseivé válunk. 

Most például a nemzeti programban 
összefoglalt rizikótényezők — egészséget 
romboló következményeiket tekintve — ki- 
hatásukban ugyan hasonlóak vagy azono- 
sak, leküzdésük és korlátozásuk tekinteté- 
ben azonban eltérő módszerek a célraveze- 
tők. A , túlzott kalóriabevitel" kizárólag 
meggyőzésre építhető befolyásolása telje- 
sen eltér pl. az ún. , kemény" kábítószerek 
terjesztésével szembeni szigorú eszközök 
alkalmazásától. Ugyancsak másként kell 
megitélni és kezelni a szolid keretek között 
alkalmilag örömet, kikapcsolódást jelentő 
alkoholos italokat, amelyek esetében a fe- 
lelőtlen mértéktelenség vagy a rendszeres 
fogyasztás jelenti a veszélyt. 

Témámnál maradva: milyen gyakorlati 
következtetéseket sürget az idő? A haté- 
kony intézkedések közül első helyen a 
munkahelyi absztinencia azonnali és teljes 
megvalósítását . tartjuk — szükségesnek. 
A helyzet ebben eltér a szerzők megállapí- 
tásától, amely szerint , az egészség — mint 
érték - fogalma a társadalmi tudatban 
csak a munkavégző-képességre koncentrá- 
lódott". Ha ez, a szerzők által egyébként 
jogosan birált álláspont általános lenne, 
akkor eleve lehetetlen volna a munkahelyi 

alkoholizmus elterjedése. A munkaadók 
minden lehetőt elkövettek volna a jelenlegi 
helyzet kialakulása ellen, amelyet egyetlen 
szám is jellemez: évenként mintegy három- 
millió munkanap esik ki a termelésből az 
alkohol kihatása miatt. 

A munkahelyi ivászat egyéni, társadalmi 
és népgazdasági szempontból egyaránt 
érezteti negatív hatását. Ha sikerülne a 
munkahelyi - teljes — absztinenciát megva- 
lósítani, ez már önmagában is az átlagos 
fogyasztás csökkenésével járna, hiszen az 
ivó emberek egy részénél a mérték oly ma- 
gas, hogy a , szabadidő" nem is lenne elég 
a szokásos alkoholmennyiség elfogyasztá- 
sához. Ha pedig ez a feltevés helyes, akkor 
az alkohol az üzemekből kifelé is , gyűrű- 
zik"; nyilvánvaló, hogy az ivászat a mun- 
kaidő befejezése után tovább folytatódik 
baráti körben. 

A munkahelyet, ahol az emberek életük 


— ébren töltött — idejének legalább a felét , 


töltik, olyan szoros környezetnek tekint- 
hetjük, amelynek hatása valamilyen for- 
mában és mértékben mindenképpen érvé- 
nyesül. A munkahely tehát negatív körül- 
mények között, pl. fiatalok számára, az 
alkoholhoz való kapcsolódás színhelye le- 
het. 

Kormányunk jelentőségének megfelelő- 
en lép fel a munkaerőalap védelme, a mun- 
kaidő teljes kihasználása érdekében, és kü- 
lönböző eszközökkel kísérli meg a káros 
jelenségek leépítését. Mi, akik az alkohol 
témájával évtizedek óta foglalkozunk, ta- 
núsíthatjuk, hogy az alkoholhatások a sta- 
tisztikákban ki sem mutatható mértékben 
károsítják az , időalapot". A fennálló sza- 
bályozások (törvények, rendeletek, a tár- 
cák intézkedései stb.) lényegében elégsége- 
sek a munkaidő alatti — és ezzel értelemsze- 
rűen összefüggő munkaidő előtti — alko- 
holfogyasztás felszámolására. Önmagunk- 
kal, szocialista társadalmunk lényegével 
való szembefordulás, hogy előírásainkat e 
téren nem tartjuk és nem tartatjuk be, no- 
ha az ebből származó népgazdasági káro- 
kat nem is tudjuk pótolni. 

A munkahelyi alkoholfogyasztás elterje- 
désében nagy szerepe van a vállalati, hiva- 
tali vezetők magatartásának; a látogatók, 
partnerek, felsőbb vagy helyi szervek, kül- 


földi delegációk nyújtotta reprezentációs 
lehetőségeket minden körülmények között 
ki akarják használni, megszegve az erre 
vonatkozó tilalmakat is. Számos vezető 
vált ezek során áldozatává az alkoholnak, 
köztük olyanok is, akik az italt nem is 
kedvelték. Ebben a légkörben mind mé- 
lyebb győkeret eresztettek az üzemi és iro- 
dai dolgozók között a káros ivási szoká- 
sok, amelyekről aztán a vezető elmaradása 
sértésszámba ment. A vezetők tehát gyak- 
ran kétszeresen veszélyeztetettek. 

Külön problémát jelent a nem telepített 
munkahelyek ellenőrzése, mindenekelőtt 
az építőiparban. A lakások átadásánál fel- 
vett hibajegyzékek terjedelme a munka 
közbeni alkoholfogyasztással is összefügg. 

Az Alkoholizmus Elleni Állami Bizott- 
ság ajánlást adott ki, amely a munkahelyek 

odó szervek, intézmények) tenni- 
valóit körültekintően részletezi. Az ajánlás 
visszatükrözi azt az egyre szélesebb körben 
terjedő korszerű felfogást, hogy az alkohol 
elleni harcot az egészséges életmódra neve- 
lés, a meggyőzés keretében kell véghez vin- 
ni. Az ilyen jellegű törekvések eredménye 
azonban csak hosszabb idő - esetleg évek 
— múltán jelentkezhet. A termelésre is ki- 
ható gondok, az előbbiekben jelzett súlyos 
károk viszont azonnal ható korlátozó in- 
tézkedéseket tesznek szükségessé. 

Első lépésként meg kellene határozni azt 
az időpontot, amelytől kezdve a szervek 
vezetőit teszik felelőssé a munkaidő előtti 
és alatti alkoholfogyasztásra vonatkozó ti- 
lalom megszegéséért. Megítélés kérdése, 
hogy ennek végrehajtását szükséges-e ha- 
táridőhöz (3-6 hónap) kötni. Az idő min- 
denesetre sürget. 

Második lépésként — de egyidejűleg - 
teljesen meg kellene tiltani az alkoholos 
italok bevitelét a munkahelyre, még mun- 
kaidőn túl való fogyasztásra is. Általános- 
sá vált ugyanis, hogy a munkahelyi kollek- 
tívák a legkülönbözőbb címeken úgymond 
, munkaidő utáni összejövetelt" tartanak 
(névnap, születésnap, nemzeti ünnepek, ki- 
tüntetés, prémiumosztás stb.). A munka- 
helyre ilyen céllal (vagy ürüggyel) behozott 
alkohol elfogyasztása gyakran már mun- 
kaidőben megkezdődik, a maradékot pe- 
dig a következő munkanapon isszák meg. 

Minden körülményt összegezve tehát, a 
munkahellyel kapcsolatban eltorzult ivási 
szokásaink felszámolása csak egyértelmű 
állásfoglalás révén lehetséges: alkohol nem 
lépheti át a munkahely küszöbét. 

A szóban forgó cikk reálisan méri fel az 
élvezeti cikkek fogyasztása kapcsán, hogy 
s. . az alkoholfogyasztás még mindig nö- 
vekszik, a visszaszorítására hozott intézke- 
dések nem jártak kellő eredménnyel". 

. E kérdés több oldalról közelíthető meg. 

Lehetséges, hogy a , hozott intézkedések" 
fogyatékosak? Véleményünk szerint in- 
kább ezeknek az intézkedéseknek formális 
végrehajtásában van a hiba, és mindez 
visszavezethető a végrehajtás ellenőrzésé- 
nek a bűnös hanyagság határát súroló la- 
zaságára. Példa erre, hogy 1980-tól a fia- 
talkorúak szeszes italokkal történő kiszol- 
gálása miatt évente csupán 1200—-1400 sze- 
mélyt bírságoltak meg szabálysértésért. Ez 
a szám, szembeállítva az italmérő helyek 
számával (1984-ben csupán a büfék, ital- 
boltok és borozók száma felülmúlta a hét- 
ezret!), érzékelteti a helyzet tarthatatlan- 
ságát. A KSH adatai szerint a kimérők 
négyötöd részében egyetlen esetben sem 
találtak büntetendő esetet, a további mint- 
egy 1400 kimérőnél egész évben egyetlen- 
egy esetben sikerült tetten érni a fiatalko- 
rúak kiszolgálási tilalmának megszegőjét. 
Az ország közvéleményét erősen foglal- 
koztatják azok a gyakori esetek, amelyek 
során italmérő helyekről alkoholos befo- 
lyásoltság állapotában távozó fiatalkorúak 
brutális cselekményeket követnek el, sú- 
lyosan bántalmaznak, kirabolnak felnőtte- 
ket, időseket, nőkkel erőszakoskodnak. 
E cselekmények rávilágítanak arra, hogy 
bizonyos esetekben el sem kerülhetők az 
erélyes intézkedések. (Időközben jelent 
meg a Minisztertanács 45/1986. X. 30. sz. 
rendelete, amely a munkahelyen történő 
szeszesital-árusítást és -fogyasztást tiltja; a 
munkahelyen munkaidőn kívül szervezett 
rendezvényekre azonban szeszes italt — az 
égetett szeszes italok kivételével — be sza- 
bad vinni.) 

Jó gyakorlati érzékre vall a szerzőknek 
az a megállapítása, amely szerint ,,. . a hoz- 
záférhetőség (otthon tárolt... alkohol) 
megkönnyíti a káros, egészségtelen maga- 


tartás kialakulását. A tapasztalatok azon- 
ban arra utalnak, hogy a hozzáférhetősé- 
get egyéb vonatkozásban, térben és időben 
célszerű lenne korlátozni. A vendéglátást 
érintő közel egy évtizede hozott időbeli 
korlátozás (az ún. kilencórás rendelet) 
eredményesnek bizonyult. A kedvező ha- 
tást azonban mérsékelte, hogy a bolti kis- 
kereskedelem mindmáig ellenáll e felemás 
állapot megszüntetését célzó azonos rende- 
zésnek. (Más országokban ennél szigorúbb 
a hozzáférhetőség kritériuma: Norvégiá- 
ban pl. du. 3 óra előtt sehol sem lehet 
szeszes italt vásárolni.) 

Csökkentené a hozzáférhetőséget, ha az 
ún. napi élelmiszereket árusító kisebb bol- 
tokból kivonnák a szeszes italokat, az ége- 
tett (ún. tömény) italokat mindenképpen. 

Az említett fogalomkörbe tartozik még 
az italmérő egységek számának mérlegelé- 
se is; egyes helyeken -— pl. Budapest némely 
csomópontján - gomba módra szaporod- 
nak. Az új szeszkimérő egységek engedé- 
lyezését a környező lakóterületen élők vé- 
leményétől függővé kellene tenni, sőt a 
meglévők szelektálását is hasonló módon 
kellene napirendre tűzni. Nemzetközi vizs- 
gálatok szerint az italmérő-árusító egysé- 
gek számának csappanása (például az 
Egyesült Államokban!) elősegíti a fogyasz- 
tás csökkenését: e tapasztalatokat azon- 
ban mi nem vesszük figyelembe. Pedig a 
szerzők által — más vonatkozásban - emlí- 
tett , ingerszegény környezet" kialakulását 
a korlátozások elősegítenék. 

A , már kialakult károk visszaszorításá- 
nak" kérdésében néhány fogalom tisztá- 
zásra vár. A kínálatnak a szerzők is nagy 
jelentőséget tulajdonítanak, de a , kizáró- 
lag kínálati oldalról drasztikusan beavat- 
kozó lépésekkel" kapcsolatos aggodalom 
csak azért is felesleges, mert az ellenérde- 
keltek táborának adhat — bármiféle moz- 
gással szemben - érveket. Márpedig e te- 
kintetben a mozgalom oldaláról évtizedes, 
az ízléseket kedvező irányban befolyásoló 
javaslataink nagyrészt kereskedelmi esz- 
közökre vonatkoztak. 

A főbb szempontokat említve: ha ala- 
csonyabb alkoholtartalmú italokkal bőví- 
tenék a bolti választékot, ha kisebb adago- 
kat kínálnának a vendéglátásban és az üz- 

letekben egyaránt, az segíthetné az egy főre 
eső fogyasztás csökkenését. A sok sört fo- 
gyasztó országokban a 0,25—0,33 literes 


csomagolási egység van túlsúlyban a hazai e 


kizárólagos 0,5 literes palackokkal szem- 
ben; a 0,35—0,5 literes palackos borok gya- 
korlatilag eltűntek a boltokból. Fontos 
lenne a 407-os , tömény" italokat — leg- 
alább részben - alacsonyabb szeszfokú ita- 
lok kínálatával kiváltani. Az írek 20" körü- 
li Baileys márkájú italai világszerte ismer- 
tek. A sok bort fogyasztó országokban 
(Francia-, Spanyol- és Olaszország) min- 
denütt az alacsonyabb szesztartalmú, 8"-os 
borok dominálnak. Nálunk a 10,5-12" al- 
koholtartalmú bor az általános. A terme- 
lőágazatok és a kereskedelem ilyen irányú 
tevékenysége sokat segíthetne a fogyasztás 
visszaszorításában; az anyagi érdekeltség 
jelenlegi rendszere azonban e célkitűzéssel 
éles ellentétben áll. 

Befejezésül még a cikknek arra a részére 
utalnék, amely szerint ,,a jelenlegi helyzetet 


M. Kiss József: Hullámok közt 

alakító tényezők között. . . lehetnek nemze- 
ti jellegűek, az adott ország hagyományai- 
ban, történelmében gyökeredzőek Is". 
E megállapítás az alkoholra vonatkozóan 
találóan cseng (gondoljunk csak a , borivó 
nemzet vagyunk" szólásmondásra). 


Részleteiben vizsgálva viszont a fo- 
gyasztásnak mintegy két évtized óta bekö- 
vetkezett ugrásszerű növekedését — 1965- 
höz viszonyítva 1985-re mintegy 70 száza- 
lékkal nőtt az összfogyasztás, ezen belül az 


. égetett szeszes italoké 333 százalékkal — 


inkább a szokások torzulásának kell ne- 
vezni, mintsem a káros hagyomány követ- 
kezményének. 


Javaslataim az egészségmegtartás nem- 
zeti programjának általános stratégiáján 
belül az alkoholkérdés fontosságára kíván- 
tak utalni, semmi esetre sem a program 
vulgáris leszűkítésének igényével. 


Nagy György 

Kritikus folvállalók 


Nem lehet véletlen, hogy épp akkor, ami- 
kor az egészséget választó és szolgáló ma- 
gatartás társadalomorvoslási igénye egy 
mind jobban körvonalazódó nemzeti 
programban kezd  megfogalmazódni, 
ugyanakkor ültek össze az ország minden 
részéből azok az elkötelezett szakemberek, 
közéleti személyek és társadalmi aktivis- 
ták, akik meg akarják alakítani a Józan 
Elet (alkoholizmus elleni) Családvédő 
Egyesületet. Egyazon fölismerés két meg- 
közelítése találkozik itt szerencsésen. A fo- 
gyatkozó nemzet sorsáért, jövőjéért és 
egészségéért felelősséget érző tudósok és 
politikusok lám ugyanarra a következte- 
tésre jutottak, mint a lakosság öntevékeny 
egészségvédelmére hajló józan többség tett- 
re kész képviselői. Oszintén szólva, a la- 
kosság mozgalmi jellegű, aktív közössé- 
gekre épülő egészségvédelme nélkül az utó- 
piák sorsára jutna s papírprogram marad- 
na, amit a társadalom-orvostan jeles szak- 
emberei tanulmányukban olyan szépen 
fölvázoltak. A szerzőhármasnak - dr. Aj- 
kay Zoltánnak, dr. Bognár Ilonának és dr. 
Kökény Mihálynak" - az Egészségügyi VI- 
lágszervezet (EVSZ) skóciai konferenciá- 
ján 15 feltűnést keltett komplex deviancia- 
megelőzési tervezete implicite már-már fel- 
tételezi, valósággal megidézi azt a — még 
csak kibontakozóban lévő - társadalmi ön- 
védelmet, amelynek első erőteljes magzati 
mozdulása az alkoholizmus elleni társa- 
dalmi erők egyesülési törekvése. 

Ha ugyanis az egyén egészségét - az 
EVSZ és a szerzők meghatározása szerint 
—- , testi, szellemi és szociális egyensúly- 
ként" értelmezzük, amelynek dinamizmu- 
sában a rizikótényezők stresszhatása tör- 
vényszerűen mozgásba hozza a szervezet 
védekező, kompenzáló mechanizmusait 
(ezért maradhat józan és egészséges lelkű 
a lakosság túlnyomó többsége az ártalmak 
halmozódásával szemben!), akkor joggal 


§ Tanulmányuk Hogvan gazdálkodunk az egészsé- 
günkkel? címmel megjelent a Társadalmi Szemle 1986. 
7. szamaban 


számíthatunk az egyensúly fenntartásának 
és helyre billentésének társadalmi mozgás- 
formáira is: csak teret kell biztosítani szá- 
mukra! A hagyományos vagy divat diktál- 
ta káros viselkedésformák kedvező meg- 
változtatásához egyébként sem elég haté- 
konyak a , felülről" hangoztatott vagy su- 
gallt észérvek. A szerzők fogalmazásában: 
,4A bővülő ismeretek... alig hoztak ered- 
ményt a magatartás szférájában." Szokás- 
és értékváltáshoz — úgy tűnik — közös cse- 
lekvésre, valódi küzdelemre van szükség. 
Csak így, birkózva az adott s igencsak 
csökönyös társadalmi ellenállással, fejlőd- 
het ki és izmosodhat meg az olyannyira 
kívánatos, társadalmilag szükségszerű, új- 
fajta egészségmagatartás. De nem kevésbé 
jelentősek a küzdelem belső vonatkozásai 
sem; hiszen végső soron saját hamis vagy 
torz ítéleteinkkel, beidegződéseinkkel és 
szokásainkkal kell szakítanunk. 

A szerzőhármas a kialakítandó egész- 
ségmagatartás kettős, , egyéni és társadal- 
mi meghatározottsága" mellett tör lán- 
dzsát. Egyrészt , az egészség megtartására 
és fejlesztésére irányuló tudatos magatar- 
tásformák összességét" értik alatta, más- 
részt , egy olyan feltételrendszer kialakulá- 
sát, amely az egyént egész életvitelében az 
egészség választására ösztönzi". Vegyük 
szemügyre most ezt az utóbbit, az , objek- 
tív" oldalt. Vajon a szubjektív tényezők- 
nek nem jut-e itt is fontos, olykor perdöntő 
szerep? Például: az alkoholizmus elleni in- 
tézkedések , hatályosulását" nem befolyá- 
solja-e a , végrehajtók" szemlélete? Ugye, 
nem tagadható, hogy mindezek papiros 
jellegéhez, ridegségéhez és formális voltá- 
hoz s a , kipipálás" bürokratikus gyakorla- 
tához hozzájárul az érdektelen (vagy ellen- 
érdekektől fűtött) cinikus közöny? És el- 
lenkezőleg: az önként vállalt egyesületi el- 
kötelezettség sokat segíthet abban, hogy az 
intézkedésre (és ezek végrehajtására) hiva- 
tottak szemlélete bővüljön, fejlődjön, s 
hogy kötelezettségeik végrehajtásáért, 
esetleges mulasztásaikért ne csak hivatali 
fölötteseiknek kelljen számot adniok. 

Külön elismerést érdemel a tanulmány 
azon felismerése, amely a devianciák közös 
gyökerének ismert elméleteit a közös vagy 
egymással összefüggő  , rizikótényezők 
döntő kórmechanizmusához" fűződő teóri- 
ával s a , krónikus és akut ártalmak" elem- 
zésével gazdagítja. Az alkoholizmus nö- 
vekvő gondjával foglalkozó szakemberek 
teljes mértékben alátámaszthatják ezt a té- 
telt: a hátrányos helyzet halmozódásának 
jelensége, mondhatni, közismert. Talán 
csak annyi hozzáfűzni való volna e tapasz- 
talatok alapján, hogy az alkoholizmus ma 
Magyarországon olyan általános devianci- 
aként tenyészik, amelyre úgyszólván az 
összes magatartási-beilleszkedési zavar fel- 
fűzhető, s fel is fűződik többnyire. Ezért 
érezzük sokan rendkívül jelentősnek a Po- 
litikai Vitakör 1986. 7. számának nemrég 
megjelent téma-összefoglalóját, amely a 
Korunk társadalmi betegsége címet viseli. 
Az MSZMP KB Agitációs és Propaganda 
Osztálya által közreadott , kiskáté" össze- 
állításában vállalt szerepem talán följogo- 
sít arra, hogy edokumentumot a szokásos- 
nál bővebben , idézzem", és nemcsak hoz- 
zászólásom alátámasztása végett. Úgy 
gondolom, hogy a Központi Statisztikai 
Hivatal legfrissebb adataira épülő téma- 
összefoglaló tézisei minden tekintetben fel- 
erősítik az egészségvédő nemzeti program 
napjainkban körvonalazódó törekvéseit. 

Hadd emeljek ki tehát néhány gondola- 
tot, olyat, amelyet a hivatkozott tanul- 
mány szempontjából most a legfontosabb- 
nak tartok. 


Az alkoholizmus a legnagyobb, legjelentő- 
sebb társadalmi beilleszkedési Zavar, 
amely az egyéb formák - az öngyilkosság, 
a bűnözés stb. - gyakoriságára is kihat. 
Okként és következményként összefügg 
társadalmunk úgyszólván minden problé- 
májával, a termeléstől a közérzetig. 

Az alkoholizmus terjedésének hazánk- 
ban is egyik legaggasztóbb következménye 
a halálozási arány, különösen pedig a mun- 
kaképes korú lakosság halálozási arányá- 
nak növekedése. 

Ami a tennivalókat illeti: elsődleges 


megelőzésként értelmezhetjük mindazokat 
a törekvéseket, amelyekkel a külső és belső 
körülmények úgy alakíthatók, hogy azok 
ne csak ne sodorjanak az alkoholizmus 
felé, hanem edzettséget, védelmet és ka- 
paszkodókat is nyújtsanak vele szemben. 
Másodlagos megelőzésként számba vehet- 
jük a fokozott veszélyben levő személye- 
ket, veszélyeztető helyzeteket, és speciális 
védelmi-önvédelmi stratégiákat dolgozha- 
tunk ki számukra, illetőleg velük. Végül a 
harmadlagos. megelőzés gyűjtőfogalmába 
kell sorolnunk a gyógyítást követő és ki- 
egészítő minden rehabilitációs törekvést; 
mindazt, ami a visszaesések lerövidítésére, 
enyhítésére, illetőleg megakadályozására 
irányul. 

Beavatkozási lehetőségeink két kulcs- 
szava: összehangolás és öntevékenység. 
A beavatkozási stratégia tehát hosszú tá- 
von mindenekelőtt életvezetési programmó- 
dosítás. Rövid távon azonban tartalmazza 
mindazokat a közvetlen hatású intézkedé- 
seket, amelyek az egyének és csoportok 
szokásait veszik célba. 

Kezdünk ráébredni, hogy a progresszív 
politika és az antialkoholizmus egymásra 
van utalva, és hogy ilyen erős társadalmi 
szokásrendszer ellen csak aktivizáló, moz- 
galmi módszerekkel lehet eredményesen 
fellépni. Az öntevékeny kezdeményezések 
célja a társadalmi aktivitás és kontroll 
megszervezése az Alkoholizmus Elleni Ál- 
lami Bizottság (AEÁB) céljainak, prog- 
ramjának valóra váltásához; az italozási 
szokások kedvező változtatása, az alkoho- 
los italok iránti igény csökkentése; a józan 
élet, az absztinencia és a talpra állás társa- 
dalmi értékének elismertetése. 

Meg kell teremtenünk a garanciáit an- 
nak, hogy az alkoholizmus elleni intézke- 
dések és tervek ne maradjanak papíron. 
Garanciaként érvényesülhet, ha sikerül fel- 
szabadítani és mozgásba hozni a józan 
többség alkoholizmus elleni aktivitáskész- 
ségét. Az alkoholizmus elleni küzdelem 
maximális nyilvánossága, az ez irányú fel- 
adatokat elhanyagolók vagy akadályozók 
nyilvános felelősségre vonása, a tömeges 
mozgalmi támogatás és széles körű társa- 
dalmi kontroll nélkül elképzelhetetlen a 
szokásváltás. 

Az alkoholizmus megfékezése nem 
újonnan előtérbe került központi feladat. 
Egyszerűen csak bebizonyosodott, hogy 
társadalompolitikai céljaink megvalósítá- 
sának egyik nélkülözhetetlen feltétele, 
hogy ezek a célkitűzések egyszersmind a 
lakosság egészségesebb életvitelét is szol- 
gálják. 


Visszakanyarodva magára a tanulmányra: 
jóllehet, a szerzők a vázlatosságot tudato- 
san vállaltak s bevallottan nem törekedtek 
teljességre. nyilván számítottak vitázó és 
kritikus hozzászólásokra is. Ez óhatatlan 
minden új megközelítésnél, különösen ak- 
kor, ha a vállalkozás sokrétűsége — a sok- 
szakmás kompetenciából következően - 
szinte törvényszerűen kihívja a pontosítás, 
aránymódosítás ilyen-olyan igényét, ellen- 
véleményét. A szerzők alapvető érdemeit 
hangsúlyozva, engedtessék meg tehát, 
hogy célkitűzéseiket az alábbi (képletes zá- 
rójelbe tett) kritikai megjegyzésekkel is tá- 
mogassam. 

Ugy vélem, nem szabad a beilleszkedési 
zavarok termőótalajának szociológiai, szo- 
cialpszichológiai és történelmi elemzését 
oly módon leegyszerűsíteni, ahogy ez a 
tanulmányból kitetszik. , A szociális érde- 
kek prioritására" vonatkozó alapelv érvé- 
nyesülését az elmúlt negyven évben és a 
jelen viszonyok között sem értékeljük so- 
kan olyan felhőtlennek, mint a szerzők. 
Ugyancsak sokan nem mernők leírni vagy 
aláírni azt a mondatot, mely szerint , az 
egészségmagatartás kialakítására hatéko- 
nyabb állami és szervezeti programok szü- 
lettek", a hetvenes évektől kezdve, amikor 
kétségkívül egy jottányit sem javul a hely- 
zet azóta. Sőt. Mit ér megnevezni , a beil- 
leszkedési zavarok kezelésére hivatott álla- 
mi és társadalmi intézmények elégtelen 
működését" anélkül, hogy elemeznők pél- 
dául az egészségügyi ellátás ellentmondá- 
sait, s hogy az elhárítás mechanizmusairól 
s a problémák mélyebb okairól, például az 
érdekviszonyok alakulásáról ne beszél- 
nénk? Tudom, a témát fölvető indító ta- 
nulmány mindenre nem vállalkozhat, de 
legalább az igényünket önmagunkkal 


szemben jeleznünk kell, hogy egyszer majd 
meg tudjuk válaszolni: miért jelentkeznek 
a deviáns jelenségek a legmarkánsabban a 
szocialista országok közül éppen hazánk- 
ban? Ennek az alapkérdésnek a tudomá- 
nyos igényű elemzése nélkül aligha léphe- 
tünk sokat előre. 

A visszakanyarodás tematikusan akkor 
lesz teljes, ha végezetül még megoszthatjuk 
azokat a gondjainkat is, amelyekkel a Jó- 
zan Élet Családvédő Egyesület előkészítői 
— orvosok, írók, pedagógusok és jogászok, 
absztinensek és mértékletesek, egészségün- 
kért aggódók és volt alkoholbetegek - 
mostanság küszködünk. A kérdés az: ho- 
gyan induljunk? A szükségszerűség és a le- 
hasznosítsuk most, nyomban, nehogy této- 
vázásunkkal, késlekedésünkkel kiábrán- 
dítsuk és leszereljük azt az igényt és cselek- 
vőkészséget, amelyet az alkoholizmus által 
kiváltott problémák növekedése és a meg- 
hirdetett alkoholizmus elleni küzdelem a 
nyolcvanas évekre előhívott. 

Az egészségügyi miniszter megbízásából 
dr. Illés Béla főosztályvezető tájékoztatott 
bennünket a , témagazda tárca" előzetes 
elvi hozzájárulásáról. Levelében azt a gya- 
korlati megoldást javasolja, hogy a helyi 
tanácsok törvényességi felügyelete mellett 
alakuljanak meg először az alkoholizmus 
elleni egyesületek, s csak egy későbbi sza- 
kaszban hozzák létre ezek országos szövet- 
ségét. Érvelése szerint csak az ilyen, fokról 
fokra építkezés biztosíthatja a mozgalom 
spontaneitását, tömegességét és hatékony 
hozzájárulását az alkoholizmus elleni 
programok sikeréhez. 

Az egyesületalakítást előkészítő fóru- 
mon - a kezdeményezés pátosza mellett — 
józanul mérlegeltük a várható ellenállást, 
bizonytalankodást, és arra a meggyőző- 
désre jutottunk, hogy országos szervezés 
nélkül kezdeményezésünk nem tud kellő- 
képp kibontakozni. A lendület lefékezése 
végzetes hiba lenne. Így abban maradtunk, 
hogy hazatérve ki-ki megkisérli a helyi 
egyesület megalakítását, de egyidejüleg is- 
mételten bejelentjük közös elhatározásun- 
kat az országos alkoholizmus elleni egye- 
sület létrehozására. Készek vagyunk mű- 
ködni akár az Egészségügyi Minisztérium, 

akár a SZOT, akár a Hazafias Népíront 
törvényességi felügyelete alatt: a lényeg az, 
hogy helyi és szakmai csoportjaink meg- 
alakítását minél hatékonyabban segíthes- 
sük. Ugy gondoljuk, hogy az alkotmány- 
ban (és az egyesületi törvényben) deklarált 
elvek szerint e szándékunk kivitelezése ál- 
lampolgári jogunk. Ugyanúgy nem lehet 
akadálya ennek sem, mint ahogy a közel- 
múltban már megalakulhatott egy hasonló 
célú (alkoholizmus elleni) országos ifjúsági 
egyesület, a KISZ törvényességi felügyele- 
tével. ; 

A szerzőhármas a következő mondatok- 


kal zárja tanulmányát.  ,,...Nagyon- 
nagyon sokan vannak, akik saját életveze- 
tésükben és utódnevelésükben képesek a 
veszélyeket elhárítani, a rizikótényezőket 
elkerülni vagy kiszorítani. Ezt a lehetősé- 
get kell megragadni, mert ők jelenthetik a 
nemzeti program bázisát, ők szolgálhat- 
nak mintával és segíthetnek cselekvő köz- 
reműködésükkel." Hozzászólásom szerény 
próbálkozás a józan, mértékletes többség 
hangjának - a kritikának és a fölvállalás- 
nak - a megszólaltatására. 


Fekete János 


Zale Tibor: Dürer emlékére 


Jelenidő 


Amikor újra és utoljára összeállt az Illés-együttes, hogy búcsúzó nosztalgiakoncer- 
tet adjon, a Budapest Sportcsarnok negyvenéves apukákkal és anyukákkal telt 
meg. A jelen lévő újságírók tudósításai szerint az apukák és az anyukák visszafiata- 
lodtak, egymás iránti szeretethullám öntötte el őket, együtt könnyeztek és együtt 
apukák ekkor éreztek rá, hogy ők egy nagy nemzedékhez tartoznak, a hatvanas 
évek forrongó kamasznemzedékéhez, s hogy nemcsak várakozásokkal voltak ők 
teli akkor, hanem beteljesülésekkel is: mindennap történt velük és általuk valami 
- megannyi csuda dolog. A nagy nemzedék rendezői filmeket készítenek most e 
csuda dolgokról, szépírói regényeket írnak, közírói mámoros-elemző visszaemlé- 
kezéseket. Az Élet és Irodalom most közölte Papp Zsolt kétrészes dolgozatát" 
Ó, azok a hatvanas évek! címmel. Kinyílt egy világ előttük — írja Papp Zsolt -, a 
kiéhezettek mohóságával csaptak le minden felkínált ismeretre és cselekvésalka- 
lomra: Marxot és Marcusét és Thomas Mannt olvasták, Lengyelhonba indultak 
autóstoppal, mocsarat csapoltak a Hanságban. 

De éppen most szólt bele egy szomorkás kamaszhang ebbe a - Vámos Miklós 
regénycíme szerinti — , félnótás" apuka-anyuka-kórusba, levelet küldött az Élet és 
Irodalom szerkesztőségének egy húszéves fiú: , Mi lesz mivelünk? Hol van most 
az ismeret- és cselekvéskínálat? Válhat-e nagy nemzedékké a nyolcvanas évek 
kamasznemzedéke is?" — kérdezte. És azt válaszolta rá: nem válhat. Most ugyanis 
nemhogy csuda dolgok nem történnek, semmi sem történik. 

Kérem, tekintsék mondandómat válasznak a húszéves fiú levelére. Nem akarom 
lebeszélni őt nemzedéki elégedetlenségéről, az elégedetlenség ugyanis a legszebb 
ifjúi tulajdonságok egyike, és legerősebb hajtómotorja a csakazértis-cselekvésnek. 
Néhány tényt akarok csak a figyelmébe ajánlani. 

Az egyik tény az, hogy amikor én a mai apuka-anyuka-nemzedék induló íróit 
és költőit olvastam akkoriban, életérzésük ugyanaz volt, mint a mai húszéves fiúé. 
Nem történik semmi. Már minden megtörtént. Nincs feladat, aminek nekivethet- 
nénk vállunkat. Szétszéledt a fekete sereg, nem csaphatunk fel vitéz katonának. 
Elbeszéléseik önálló zsánert alkottak, hőseiket , csellengő fiataloknak" nevezte el 
az akkori irodalomkritika. Most pedig ők azok, akik visszanézve úgy látják: csupa 
történés volt az életük, kaptak és szereztek feladatokat, igenis volt seregük, a 
, csellengés" pedig csak külső, látszólagos viselkedésforma: voltaképpen cselek- 
vésprogramot kerestek. Jelentudatuk hamistudat volt tehát, hogy tudóskodón 
szóljak. 

Igen ám - mondhatná a húszéves fiú -, de ez akkor volt. Most most van. 
A dolgok nem ismétlődnek automatikusan. Miért volna az én nemzedéki jelentu- 
datom is hamistudat? Azért — válaszolom neki -, mert minden jelentudat hamistu- 

dat. Semmi sincs úgy, ahogy az adott pillanatban érzékeljük. Ez persze nagy 
általánosság, és én nem ezt ígértem, én tényeket ígértem. Lássunk tehát tényeket, 
amelyek szerintem azt igazolják: a nyolcvanas évek éppen olyan izgalmasan törté- 
nésteliek, mint a század bármelyik évtizede volt. 


Kezdjük az alappal, ahogyan a szemináriumon tanultuk. (Mellesleg jegyzem 
meg: attól, hogy szemináriumon tanultunk valamit, még igaz is lehet.) Kezdjük a 
tulajdonviszonyokkal. Ne féljünk kimondani: ha kevésbé látványosan is, mint a 
földosztás, az államosítás vagy szövetkezetesítés idején, a tulajdonviszonyok most 
is átalakulóban vannak. Ha minden a miénk, kevéssé érzem, hogy az enyém. 
A nagy, közös tulajdonformák most kezdenek csoporttulajdoni, sőt személytulaj- 
doni formákká válni. A tulajdon testközelbe kerül a tulajdonossal, a gyári és a 
szövetkezeti munkással. Ami államosítva volt, társadalmiasul. 


Nem csodálkoznék, ha ez a folyamat a , részvényes tulajdonosok" szocializmu- 
sába torkollna. De ez a folyamat nem áll meg a termelőeszközök közös tulajdoná- 
nál. Figyeljük meg, hogy az úgynevezett személyi tulajdonra is kiterjed. Manapság 
egyre többen válnak ingatlantulajdonossá: lakás, ház, építési telek, hétvégi telek, 
műhely tulajdonosává. A bérlakások építése szinte leállt: az új lakások többségébe 
nem bérlők, hanem tulajdonosok költöznek -— nem is mindig jószántukból -, a régi 
bérlakások is megvásárolhatók, a kisipar feltámasztását deklarációk sürgetik, a 
településtérképeket kistelkek sokasága tarkítja; helikopteren körözve azt látnánk, 
hogy felparcellázott országban élünk. A régi diadaljelentések arról számoltak be: 
hogyan tűnik el a kistulajdon. Mára leszoktunk a diadaljelentésekről, csöndesen 
azért tudomásul vehetjük: soha annyi kistulajdon nem volt Magyarországon, 
amennyi most van vagy most lesz. Ha ez nem történelmi változás a korábbi 
szocializmusmodellhez képest, akkor én visszakérem a szemináriumi tanulópénzt. 


Lehet — mondaná a húszéves fiú -, de történik-e más is? Már hogyne történne, 
válaszolom én. A tulajdonviszonyi változásokból következően vagy velük párhu- 
zamosan a változások sokasága zajlik, s bár ezek sem látványosak, éppen azért oly 
mélyrehatók, mert a magatartást, a társadalmi kapcsolatokat, a gondolkodást 
érintik. 

Meg kel! elégednem néhány példával. 

Most válik ideáltípussá a vállalkozó ember. 

Most alakul iparszerű tevékenységgé a nagyüzemi mezőgazdálkodás, eltüntetve 
egy öröknek hitt paraszti munka- és életformát, átrajzolva ezzel az ország szociális 
térképét. Miközben új alakzata formálódik a kisgazdálkodó, kiskertészkedő em- 
bernek, aki éppúgy lehet városi, mint falusi, nem kis fejtörést okozva a szocioló- 
gusnak: hogyan írja körül, hová sorolja. 

Most bontakozik a homályból a gyári-intézményi alkalmazott, aki egyszer- 
smind résztulajdonos, s ha egyelőre nem is részvény-, de már kötvénytulajdonos, 
akinek kistőkéje a nagy körforgásba áramlott át, hogy őt aztán végképp ne tudjuk 
még hová sorolni. 

Most nyerheti vissza a család, amit már-már elveszített: termelőközösség voltát. 
Ha tagjai szétszóródnak munkahelyi munkamegosztásuk szerint, ellensúlyozhatja, 
megy hazatérve közös feladatot kínál az ilyen-olyan családi vállalkozás. 

s most, hogy városon is, falun is emeletes-sokszobás házak épülnek, most 
épülhet tető a széthullott, ám újra egybeterelhető nagycsalád fölé. 


Hogy e változások egyike-másika csak ígéret, csak keret, csak forma még? Hogy 

mindegyiknek van vagy lehet negatív következménye 15? Hogy a felsoroltakon 
. kívül érzékelhetünk egyértelműen negatív magatartásbeli, társadalmi kapcsolatbe- 
li és gondolkodásbeli változásokat is? Persze. De aki húszéves most, éppen ezek 

miatt nem állíthatja, hogy semmi sem történik, hogy nincs feladata, hogy nemzedé- 
ke nem válhat nagy nemzedékké. 

Miért ne remélhetnénk, ha húsz év múlva a Sportcsarnokban apukák és anyu- 
kák összegyűlnek egy nosztalgiakoncertre, miért ne remélhetnénk, hogy jó érzéssel 
fiatalodnak vissza ők is? 


Faragó Vilmos 


Kohán György: Múzsa 


E As sas 


Jászi Oszkár: 


KONYVEKKHhOŐOL 


A nemzeti államok kialakulása és a nemzetiségi kérdés 


Jászi Oszkárnak, a századelő jelentékeny prog- 
resszív társadalomtudósának oka volt rá, hogy 
e könyv munkálataira — mint maga Írja — közel 
Öt esztendőt szánjon. Az olvasó kíváncsian veszi 
kezébe az 1912-ben megjelent mű új, rövidített 
kiadását. Mit nyújthat ma, annyi idő múltán e 
kötet? Hiszen ezeknek az évtizedeknek viharos 
történelmi és tudományos fejlődése a századelő 
sok vívmányát múzeumi darabbá tette. Nos, 
bocsássuk előre: e könyvet ma is tanulsággal s 


nem minden megrendülés nélkül olvashatjuk. 


Témája bizony nem avult el; s azóta sem jelent 
meg sok, ehhez hasonló tudományos megközelíi- 
tésű, tárgyilagos munka e kérdéskörben. Jászi 
bátran szembeszegült az előítéletekkel, példáját 
azonban - sajnos! - kevesen követték; hiszen e 
könyvet az akkori magyar uralkodó osztályok- 
kal nyíltan szembeforduló magyar szerző Írta. 


v 


Litván György bevezetése részletesen elemzi azo- 
kat a körülményeket, amelyek Jászit 1905-től e 


téma tanulmányozására késztették. Korábban 


főleg belpolitikai, később - ahogyan a közeledő 
nagy háború előszele érezhetővé vált — már vi- 
lágpolitikai okok is sürgették a szerzőt könyve 
megírására. A baljóslatú jelek közé tartozott a 
dualizmus rendszeréhez ragaszkodó öreg ural- 
kodó halálát váró trónörökös, Ferenc Ferdinánd 
terve a dunai monarchia teljes átszervezésére — 
a viszonylagos magyar önállóság rovására. Az 
ellenállás ezzel szemben előre látható volt, s az 
is, hogy szövetségesekre van szükség. Mint 
ahogy az 1860-as években Bismarck és a század- 
fordulón Ferenc József, úgy Ferenc Ferdinánd 
is kacérkodott a munkásmozgalommal és az 
általános választójoggal, hogy a maga céljaira 
használja fel az uralkodó osztályok természetes 
ellenségeit. S ugyancsak régi udvari hagyomány 
szellemében kokettált — különösen persze Ma- 
gyarországon - a nemzetiségi mozgalmakkal is. 


A nemzetiségek hasznára lehettek: akár úgy, 
hogy zsarolta velük a magyar vezető rétegeket, 
akár fegyvertársként, ha kellett, ha harcba szállt 
ezekkel. 

Általános nézet volt akkoriban, hogy a dunai 
monarchia f. t a nemzetközi politi- 
ka biztosítja. Az angol politika évszázadok óta 
a cári birodalom ellensúlyát, a francia politika 
pedig az Őt fenyegető porosz-német birodalo- 
mét látta benne. A felszínen még nem látszott, 
hogy az európai politika e régi tételei nem érvé- 
nyesek többé: a franciákat Bécs és Berlin szövet- 
sége merőben új utakra késztette, s Anglia is 
kevésbé tartott az orosz-japán háború és az első 
orosz forradalom után a cárizmustól, tehát el- 
lensúlyra is kevésbé volt szüksége. A monarchia 
centrifugális erői egyre több teret, söt biztatást 
is kaptak, a nemzetiségek mozgalmai erősödtek. 

Ebben a helyzetben parlament, bíróság, köz- 
igazgatás egymással versengve folytatta a nem- 
zetiségek zaklatásának politikáját, amely a leg- 
jobb magyar hagyományokkal is ellentétes volt, 
és emellett erős visszahatást váltott ki. Az erő- 
szakos magyarosítás, a nemzetiségek politikai, 
söt kulturális szervezkedésének nehezítése ka- 
póra jött a maguk pecsenyéjét sütögető külföldi 
köröknek; felháborította azonban a magyar 
szellemi élet legjobbjait. A szabadelvű függet- 
lenségi politika veteránjától, Mocsáry Lajostól 
kezdve (aki végül már nem is saját pártjától, 
hanem erdélyi románoktól kapott mandátumot 
a magyar képviselőházba) az ifjú szívekben élő 
Adyig terjedő körhöz tartozott a radikális Jászi 
Oszkár is. I 

A szerző kötete előszavában alapos történel- 
mi elemzést, előítéletektől mentes tudományos 
feldolgozást ígér, s ezt úgy valósítja meg, hogy 
a probléma eredetétől kezdve, tehát a messze 
múltba visszanyúlva kezdi vizsgálatait; a nemze- 
ti elem kibontakozását a hűbériség bomlásával 
hozza összefüggésbe. Elhatárolja magát az ak- 
kor már divatos faji elméletektől, rámutatva 

arra, hogy az emberiség biológiailag egységes 
faj, s tévesen fajoknak nevezett fajtái egy-egy 
nagyobb térségben egymással sokszorosan ke- 
veredve és összeolvadva alkotnak közösségeket. 

Hasonlóképpen kiküszöböli a nemzetiség 
(nemzet) ismérveiből a vallási tényezőt, amely 
némelykor látszatra hozzátapad, s végül így fo- 
galmazza meg tárgyát: , A nemzetiség oly egy- 
azon nyelvet beszélő nagyobb embertömeg, 
mely összetartozósága tudatára ébredt, s magát 
külön személyiségnek tekinti." (69. old.) Feltű- 
nő a szubjektív elem befoglalása a meghatáro- 
zásba. Ezzel ugyanis Jászi élesen szembeszáll az 
akkor hivatalosan terjesztett , hungarus"-elvvel, 
amely a szentkorona minden alattvalóját — akár 
tetszik neki, akár nem -— a , politikai magyarság" 
részének nyilvánította. 

A következő, fontos fejezetben Jászi a nemze- 
ti fejlődést mint a középkori viszonyok tagadá- 
sát elemzi, rámutatva ezzel a polgári fejlődés és 
a nemzeti kibontakozás kapcsolatára. A kötet 
következő fő részében a hazai nemzetiségek tö- 
rekvéseit s a velük szemben alkalmazott politi- 
kát vizsgálja. Ezt követi a nemzetiségek és a 
magyarság számarányának történeti vizsgálata, 
a magyarság viszonylagos növekedésének mér- 
lege. Az ezután lévő fejezet az erőszakos magya- 
rosítás politikáját és annak hatását vizsgálja. Az 
utolsó részben található az akkor létezett megol- 
dási tervek ismertetése és elemzése. 

Bármily érdekes lenne is, nincs itt most he- 
lyünk még ízelítőt sem adni abból a sok történel- 
mi tényből és a számos szerzőtől idézett frap- 
páns elemzésből, amit Jászi felhasznál munkájá- 
ban. Inkább csak a magyar viszonyokra vonat- 
kozó megállapításaiból citálunk. 

A modern nemzetiségi problémákat a reform- 
korig visszavezetve, Jászi jól látja, hogy az ér- 
dekegyesítő mozgalom, a korszerűsítés demok- 
ratikus alternatívája utópisztikus optimizmus- 
sal bízott abban, hogy a jobbágyfelszabadítás és 
a Bécstől való függetlenedés majd feledteti a 
nem magyar nemzetiségekkel saját követelései- 
ket. 

A magyar szabadelvűség elkésetten meghirde- 
tett programja nyelvi és kulturális szabadságot 
kívánt nyújtani minden nemzetiségnek, a ma- 
gyar állam integritásának csorbítása nélkül. 
Nem folyamodott azonban az erőszakos ma- 
gyarosítás eszközéhez. 

A kiegyezés utáni eseményeken mutatja be 
Jászi, hogy a demokratikus irányzatok egyúttal 
azok is, amelyek a nem magyar népek jogait a 
legkomolyabban veszik. Azt is megvilágítja, 
hogy a kormánypárt, amely hírhedt választási 
csalásokkal és erőszakkal biztosította parla- 
menti többségét, szándékosan alkalmazott erő- 
szakot a nem magyarokkal szemben, és hirdetett 

erőszakos magyarosítást is azért, hogy e dema- 
gógiával elterelje a figyelmet üzelmeiről. Első- 
sorban belpolitikai okókból volt szüksége a 
, nemzetiségi veszedelem" felidézésére. 

S ha a magyar etnikum viszonylagos gyarapo- 
részben, az sem az erőszakos magyarosítók poli- 
tikáját igazolja. Igaz, 1787-től 1910-ig az ország 
lakossága (Horvátország nélkül) több mint dup- 
lájára (8 millió főről 18 millió 265 ezerre) szapo- 
rodott, de a magyar anyanyelvűek száma közel 
négyszeresére: 2 millió 322 ezerről 9 millió 698 
ezerre nőtt, százalékosan 29-ről 53,1 százalékra. 
E gyarapodásnak azonban - ha a Jászi által 
részletesen idézett adatokat megvizsgáljuk — 
csak kisebb hányada esett a kiegyezés utáni évti- 
zedekre (1869-ben a részarány már 444 száza- 
lék), pedig éppen ezekben az évtizedekben folyt 
a kormány által finanszírozott erőszak magyar 
tannyelvű iskolák felállításával és minden egyéb 
módon. A magyarság számarányának növeke- 
dése azonban nem ezzel, hanem -— mint Jászi 
kimutatja — a társadalmi és gazdasági fejlődés 
legfontosabb folyamataival függött össze, min- 
denekelőtt a városiasodással. Hogy a sok érde- 
kes adat közül a legfontosabbat emeljük ki, 
1767 és 1910 között a magyarországi törvényha- 
tósági és rendezett tanácsú városok összes la- 
kossága 302,8 százalékra, ugyanezen idő alatt a 
magyar lakosság bennük 431 százalékra, a nem 
magyar pedig 1044 százalékra növekedett. 


v 


Ami a nemzetiségek panaszait illeti, abból sok 
minden nem sajátosan nemzetiségi, hanem az 
ország teljes lakosságát sújtó, az antidemokrati- 
kus rendszer létéből fakadó társadalmi sérelem 
volt. De a sajátosan nemzetiségi panaszok szá- 
ma sem kevés. Elszomorító példákat olvasha- 
tunk a népoktatás köréből, a gyerekek nyelvén 
egy szót sem értő tanítók, tanárok eredményte- 
len kínlódásáról stb., ami miatt még az alacsony 
szintű egyházi iskolák is vonzóbbak voltak a 
sok pénzt elnyelő államiaknál. Hasonlóképpen 
a közigazgatás, a bíráskodás is számtalan sérel- 
met szült. 

Nagyon megszívlelendő az, amit Jászi a kény- 
szerasszimiláció hatásáról, várható eredményei- 
ről mond, hazai és számos külföldi példa alap- 
ján. , Nem lehet szabad a nép, amely más népe- 
ket elnyom" - mondta Marx, és ezt példázza az 
asszimiláló politika ellenhatásán Jászi. A kény- 
szer csak fokozza az elnyomottak ellenállását, 
sréssáséltásse, pedig saját politikájuk demorali- 
zálja. 


v 

Könyve utolsó részében Jászi megkísérel pozitív 
elképzeléseket felvázolni, s egyben a romantikus 
nacionalista programokat elutasítani. , A törté- 
nelem ravaszsága" azonban kicselezte a Szocio- 
lógust. Két évvel könyve megjelenése után kitört 
az első világháború, s öt évvel később a Párizs 
környéki békékben újraszabdalták Európa tér- 
képét, egyszerűen a Vae victis! — Jaj a legyőzöt- 
teknek! -— elv alapján, olyan mértékben, aho- 
gyan korábban a majdani győztesek sem remél- 
ték. Jászi javaslatai — mint szinte kivétel nélkül 
minden magyar politikusé — az ország területi 
integritásának tényéből indultak ki, s megma- 
radtak a valamennyi nemzet demokratikus kul- 
turális autonómiája biztosítása, a hűbéri marad- 
ványok teljes felszámolása elvének szintjén. 
Eképp Jászi jóslatai nem valósulhattak meg. 
Nem egymással megbékélt nemzetek által alko- 
tott demokratikus, nagy politikai egységek jöt- 
tek létre, hanem egymással ellenséges kis álla- 
mok, amelyekben a nacionalizmus szelét sok- 
szor szélsőségesen reakciós irányzatok fogták 
vitorlájukba. 

De ahogyan e fejleményekben benne volt egy 
imperialista háború győzteseinek rövidlátóan 
önös számítása, benne volt a sok évtizede folyta- 
tott hibás vagy éppen bűnös nemzetiségi politi- 
kai gyakorlat következménye is. Ez reakcióként 
nemcsak demokratikus törekvéseket (azokat is, 
persze), hanem nacionalista, máig ható gyűlöl- 

ködést is kiváltott; olyan szellemi-érzelmi klíi- 
mát, amely nem kedvez sem a humanista érve- 
lésnek, sem az értelmes önzésnek, és még saját 
kárára is elsőbbséget nyújt a más nemzetek ellen 
irányuló szándéknak. 

Jászi művéről írva illúziónak bizonyuló néze- 
teire is utalnunk kell. Ezeknek lényege, hogy ő 
a gazdasági-társadalmi-politikai fejlődéstől (te- 
hát már a ..radikális" polgári demokratikus áta- 
lakulástól 15) a nemzeti-nemzetiségi kérdés mint- 
egy automatikus megoldását várta. A jövőre 
vonatkozó nem egy elképzelésében és tervében 
tehát tévedett. De e tévedések zömmel korának 
tévedései voltak, amelyeket Magyarországon 
akkoriban szinte mindenki osztott a progresszió 
köreiben. Munkája, kérdésfelvetése mindazonál- 
tal a korabeli magyar progressziv erők táborára 
— benne a munkásmozgalomra 15 - jelentős pozi- 
tív hatással volt. 


A kötetet Litván György rendezte sajtó alá, 
s látta el hasznos jegyzetekkel. Válogatását az- 
zal bízta a közönség ítéletére, hogy a jelen kötet 
tartalomjegyzéke mellett külön közli az eredeti, 
kétszeres terjedelmű mű tartalomjegyzékét is. 
A könyv újra megjelentetése — a kevésbé fontos 
fejezetek elhagyásával is — úgy érezzük, indokolt 
volt háromnegyed évszázad múltán is. 


Balázs György 


Salgó László: A szuezi háromszög 1956 


Ezerkilencszázötvenhat október-novemberében 
Szuez körül valójában két háromszög rajzolódik 
ki. Az egyik, a támadó katonai , háromszög": az 
Egyiptomra rátörő háromszög éke, Izrael mö- 
gött a másik két pólus a támadást katonailag 
alátámasztó, a győzelmet biztosítani hivatott 
angol és francia hadsereg. E , háromszög" köz- 
vetlen feladata, hogy megbuktassa Nasszer 
Egyiptomát, megtorolja a Szuezi-csatorna álla- 
mosítása okozta sérelmet, és megfojtsa a fiatal, 
haladó egyiptomi rendszert. Van ennek a há- 
romszögnek voltaképpen egy negyedik , szöge" 
is: az Egyesült Államok, amely a támadó had- 
műveletekben végül nem vett részt, sőt később 
még rosszalló arcot is vágott, de hallgatólago- 
san nemcsak tudomásul vette, hanem előzetesen 
támogatta is azokat. 

Szuez második , háromszöge" más jellegű. En- 
nek a háromszögnek a pólusa a nasszeri Egyip- 


tom, a franciacllenes szabadságharcot vívó Al- 
géria és az 1956. októberi Magyarország, a tob- 
zódó és az egyesek által felülkerekedni remélt 
ellenforradalommal. Az egyik , szögben" egy 
kibontakozó, haladó rendszert kívánnak elgán- 
csolni, mielőtt továbbhaladna a Szuezi-csatorna 
államosításával megkezdett úton, az antiimpe- 
rializmus útján. A háromszög másik pontján, a 
, metropolisra", a francia , anyaországra" kezet 
emelő gyarmati nép harcát akarják elfojtani. 
A harmadik ponton egy szocialista rendszer lát- 
ványos és zajos megdőltétől várják a győzelmi 
sorozat betetőzését azok, akik ezt a háromszö- 
get gondos és szívós munkával megszerkesztet- 
ték. 


Salgó László könyve mindkét háromszögről 
szól; a címadó háromszög, a világpolitikai ösz- 
szefüggéseket nyomon követő tanulmány volta- 

képpeni tárgya azonban az alcímben is megje- 
lölt, utóbbi háromszög: Szuez—Algír— Budapest. 


v 


Az 1956. évi magyarországi ellenforradalomnak 
ma már bőséges irodalma van, s különösen bővé 
és elmélyültté éppen a legutóbbi időkben vált. 
Új dokumentumok, új összefüggések kerültek 
napvilágra. Nem kevésbé gazdag az irodalma a 
másik két világtörténelmi eseménysorozatnak, 
az algériai háborúnak és az 1956. október- 
novemberi szuezi háborúnak, bár természetesen 
magyar nyelven e munkáknak csak töredéke 
jelent meg. Ám eddig alig volt irodalma annak, 
amire Salgó Lászó könyve a fő figyelmet fordít- 
ja: e három, egymástól látszólag független ese- 
ménysor összefüggéseinek , egymást befolyásoló, 
éppenséggel egymást meghatározó voltának. Ez 
az, ami elsősorban új Salgó könyvében, s ami 
miatt a világpolitikai folyamatok iránt érdeklő- 
dő olvasó számára nemcsak adott konkrét ösz- 
szefüggéseket megvilágosító, hanem elsősorban 
a politikai összefüggések, a világpolitikai terve- 
zések mechanizmusának megértését segítő, azok 
logikáját megismertető, a diplomácia titkaiba 
beavató írás. A szuezi háromszög példája nyo- 
mán számtalan más összefüggést is könnyebb 
megértenie az olvasónak, mégpedig nem csupán 
múltbelieket. 


Salgó László munkáját elsősorban jelentős 
tudományos eredményként kell elkönyvelni: a 
világpolitikai összefüggések elemzésének, a 
nagy áttekintésű, globális szemléleti módnak jó 
példája ez a könyv. Ezért állíthatjuk, hogy nem- 
csak egy újabb téma feldolgozásával, hanem egy 
szemléleti mód helyes alkalmazásának példájá- 
val is gazdagodott a magyar politikai irodalom. 

A három eseményláncolat - az akkor már két 
esztendeje folyó algériai felszabadító háború, a 
rövid szuezi háború és a magyarországi ellenfor- 
radalom - három külön helyszín három történé- 
se, amely egyazon időpontban zajlik. A szerző 
azt bizonyítja -— meggyőző erővel, mondanivaló- 
ját igen bőven dokumentálva -, hogy ezek az 
események szorosan egymáshoz kapcsolódtak, 
egymást indukálták, s a háttérben mozgatók 
számára szigorúan behatárolták a megszabható 
eszközöket, az alkalmazandó taktikát, s főként 
az események, , menetrendjét", végrehajtásuk 
ütemét. 


Ugyanakkor az összefüggések logikája és az 
egybekapcsolás okai mások és mások a külön- 
böző szereplőknél. Más mozgatja-befolyásolja 
Franciaország - amely a támadók közül sok 
szempontból az elsődleges érdekelt -, más 

Nagy-Britannia, ismét más Izrael és megint más 
az Egyesült Államok politikáját. 

Franciaország abból az egyébként messzeme- 
nően téves feltevésből indul ki — s ezt is bőven 
igazolják a Salgó választotta idézetek, állásfog- 
lalások csakúgy, mint a francia tevékenység 
egész logikája —, hogy Algéria szabadságharco- 
sainak a nasszeri Egyiptom adja az erőt. Győzni 
akarsz Algéria felett: semmisítsd meg Nasszert; 
körülbelül ebben összegezhető az 1956. őszi 
francia elképzelés. 

Kapóra jött Nasszer nagy jelentőségű lépése: 
a Szuezi-csatorna államosítása. Ez már közvet- 
lenül is sérti a francia — és nagymértékben a brit 
— érdekeket: itt pénzről, részvényről, hajózásról, 
kereskedelemről s mindezen keresztül a világ- 
gazdaságra való befolyásról van szó! Az államo- 
sítás, mint tudjuk, maga is válaszlépés volt, 
mégpedig egy amerikai lépésre: az Asszuáni-gát 
építéséhez korábban szavatolt hitel megvonásá- 
ra. Egyebek között így is kapcsolódik a három- 
szöghöz, mégpedig mind a két háromszöghöz a 
negyedik pólus, az Egyesült Államok. Lépése és 
Egyiptom  viszontlépése Nagy-Britannia és 
Franciaország hirtelen azonosult haragját és ér- 
dekközösségét váltja ki. Salgó László könyve 
bőven emlékeztet az előzményekre is: azokra a 
korábbi közel-keleti francia-angol érdekellenté- 
tekre, sőt összecsapásokra, amelyeket most hir- 
telen és átmenetileg feledtetnek a , közös ellen- 
ség", a nasszeri Egyiptom radikalizálódó, a 
francia és angol érdekeket egyaránt sértő lé- 
pései. 

Izrael Egyiptom-ellenes érdekei és szakadat- 
lan támadókészsége ismeretes, korántsem újke- 
letű. Ez még Nasszertől, illetve politikájától is 
független, jóllehet az egyiptomi haladó rendszer 
felfűti Izrael harci készségét. 

Összeállt tehát a hármas érdekszövetség, s így 
kézenfekvő a terv is: bármily eszközzel is, közö- 
sen letörni Egyiptomot. Izrael területet, Anglia 
újraéledő befolyást s a Szuezi-csatorna feletti 
tulajdonjog jó részét, Franciaország ez utóbbit 
és egyben a , pacifikált" Algériát reméli a nagy- 
vonalú terv sikerétől. 

A támadásra készülőknek azonban számot 
kell vetniük egy nagy kérdőjellel: a Szovjetunió 
magatartásával. Az AÁsszuáni-gát építésében 
való amerikai (és brit) részvétel megtagadása 
még jobban a segítséget nyújtó Szovjetunió felé 
fordította Nasszer kormányát. A kérdések kér- 
dése: a Szovjetunió hogyan fog reagálni a terve- 
zett támadásra? 

Így válik — mutatja ki pontról pontra Salgó 
László - a franciák képzelte Algéria-Egyiptom- 
tengely, amelyet Szueznél, végső fokon Kairó- 
ban reméltek kettétörni, egy háromszög egyik 

oldalává, s kapcsolódik a tervezés elemei közé 
a , kelet-európai" helyzet. A Szovjetuniót meg 
kell zavarni, erejét a maga szövetségesei terüle- 
tén lekötni, gondjait ott növelni! Kapóra jön 
tehát mindaz, ami ekkor Lengyelországban és 
Magyarországon zajlik. Igaz, végül Lengyelor- 
szágban nem , robban", mint remélték, a válság. 
Nem úgy Magyarországon. A francia és az an- 
gol (és persze az amerikai) vezérkarok, politikai 
és katonai tervező stábok ugrásra készen lesik 
a híreket. , Algéria megmentése - olvasható a 
könyvben - lehetetlen Nasszer Egyiptomának 
kikapcsolása nélkül, vallották Franciaország- 
ban. Kairó kikapcsolása viszont lehetetlen a 
Szovjetunió belső frontvonalainak összekuszá- 
lása, kelet-európai szövetségeseinek belső bom- 
lasztása, majd vfelszabadításax nélkül." A NA- 
TO-stratégia egyik szakértő elemzőjét, James 
Burnhamet idézi a szerző: , Olyan politikát kell 
hát vkeletenc folytatni, hogy a szovjetellenes 
erők hassanak és működjenek az ellenfél bázisa- 
in, vonalain belül, frontjai mögött", mivel ezek 
az erők , hadosztályokat pótolhatnak". Tehát 
Algériában meg lehet gyengíteni a felszabadító 
erőket Egyiptom lerohanása révén: ez az an- 
gol-francia—izraeli hadsereg dolga; a Szovjet- 
unió , hátában" pedig a , hadosztályokat pótló" 
belső, front mögötti ellenforradalmi erők kös- 
sék le a Szovjetuniót. 


Az események torlódása sürgeti a francia— 
brit-izraeli haditerv kidolgozását. Különböző — 
főként katonai, szállítási stb. -— okok miatt a 
Szuezi-csatorna erőszakkal való visszavétele és 
egyben Nasszer legyűrése nem hajtható végre 
azonnal. Kitűzik hát a , végleges" határidőt: 
november hetedikén általános támadás izraeli 
részről, majd nyomban , segítségül" jönnek a 
francia és angol csapatok. 

Az események váratlanul (?) felgyorsulnak a 
háromszög harmadik csúcsán is. Október 23. 
azonban nemcsak ezt jelenti. Ugyanezen a na- 
pon ülnek össze a már részleteiben kidolgozott 
haditerv birtokában Nagy-Britannia, Francia- 
ország és Izrael vezetői a Párizs melletti Sévres- 
ben, titkos tárgyalásra. Ez akkor nem volt isme- 
retes a világ előtt. Hivatalosan ma is titok; Sir 
Anthony Eden, abban az időben angol minisz- 
terelnök például, mutat rá Salgó László, emléki- 
rataiban mélyen hallgat e perdöntő tárgyalásról. 
Az archívumok is rejtik még az iratokat. Az 
akkori francia miniszterelnök /Guv Mollet) és 
a külügyminiszter (Ch. Pineau) megnyilatkozá- 
Sai, továbbá az angol BBC egyik, a szereplők 
nyilatkozataira 15 alapozott későbbi riportja. 
továbbá több beavatott kommentátor már rég- 
óta részletesen feltárták Guy Mollet, a birt 
külügyminiszter Selwyn Lloyd, az izraeli minisz- 

terelnök Ben Gurion és akkori vezérkari főnöke, 
M. Dajan találkozójának titkát. A terv véglege- 
sítése során - éppen a magyarországi hírek miatt 
- a franciák és az izraeliek szorgalmazták a 
tervezett támadás előrehozatalát. Minél hama- 
rabb indulnak támadásra, annál biztosabb, 
hogy a Szovjetuniót katonailag is, politikailag is 
leköti-bénítja majd mindaz, amiről szakadatla- 
nul érkeznek a jelentések: a budapesti utcák 
eseményei. 


v 


Volt még egy tényező, ami az események fel- 


. gyorsítását okozta és szolgálta is egyben. Ami- 


kor Ben Gurion gépe titkon Párizsba tartott, a 
francia légierő minden nemzetközi jogi normát 
felrúgva, eltérített egy repülőgépet. A gép ma- 
rokkói volt, az akció által célba vett utasok 
azonban algériaiak: Ben Bella és társai, az algé- 
riai felszabadító háború vezetői. A francia tit- 
kosszolgálat , bravúrja", úgy vélték, megfosz- 
totta az algériaiakat vezérkarától, s így köny- 
nyebbnek gondolták a , felkelést" Algériában. 

A Szovjetunió tehát lekötve, az algériaiak 
mozgalma lefejezve — lehet-e kívánatosabb pilla- 
nat a terv végrehajtására, Egyiptom katonai 
eszközökkel való térdre kényszerítésére? A há- 
romszög teljes. minden kedvező, Budapesten is, 
Algírban is, Szueznél is elérkezett a megfelelő, 
sikert igérő pillanat. Már csak a tettekre, a tá- 
madásra van szükség. 

A támadás, a terveknek megfelelően október 
29-ére előrehozva, az esti órákban meg is indult. 
A következő nap perdöntő. Anglia és Francia- 
ország 30-án megküldi ultimátumát Egyiptom- 
nak és Izraelnek, egy Egyiptom számára eleve 
elfogadhatatlan felszólítás formájában. Ugyan- 
ekkor Magyaroszágon is betetőződni, teljessé 
válni látszik az ellenforradalmi fordulat: a Köz- 
társaság téren legéppuskázták a pártház védőit, 
ellenforradalmárok lincselték, akasztották a 
forradalmárokat, égették a könyvmáglyákat. 
November elsején pedig Losonczy Géza állam- 
miniszter hivatalosan is közli, hogy Nagy Imre, 
a minisztertanács elnöke, bejelentette a buda- 
pesti szovjet nagykövetnek, Andropovnak, hogy 
a magyar kormány felmondja a Varsói Szerző- 
dést és az ENSZ-től az ország , semlegességének 
megvédését" kéri... 

Igaz, a magyarországi események imperialista 
tervezői-mozgatói számára ekkor már Nagy Im- 
re is túlhaladott volt, s csak a látszat kedvéért, 
ideig-óráig volt még szükségük rá, hiszen — mint 
a nyugati propagandaeszközök harsogták - 
, Magyarországon megszűnt a népi demokrá- 
cia". Azt remélték, hogy rövidesen a nasszeri 

Egyiptom 15 , megszűnik létezni", mert az izraeli 
csapatok már megközelítették a Szuezi-csator- 
nát, és — az ultimátum egyiptomi részről történő 
elvetésével — megnyilt az út az egyébként már 
elkezdett légitámadások után a brit és francia 
szárazföldi csapatok előtt is. A háromszög har- 
madik csúcsán azonban új fordulat következett 
be: november 4-én megalakult a konszolidációt 
majd megteremtő forradalmi kormány; a népi 
demokrácia nem dölt meg, a magyar forradalmi 
. erők a Szovjetunióval karöltve elfojtották az 

ellenforradalmat. Mindez hozzájárult ahhoz, 
hogy az angolok által javasolt november 7-i 
terminus francia és izraeli követelésre megdől- 
jön, és november 5-ére előrehozzák az Egyiptom 
elleni brit-francia intervenciót. 

A kezdeti siker eleinte megtéveszti a támadó- 
kat, de a világpolitika színterén, s ezzel az egész 
egyiptomi fronton az események más fordulatot 
vettek. A Szovjetunió ugyanis valóban közbelé- 
pett — ám ehhez katonai eszközökre nem volt 
szüksége. Ismeretesek az események. Salgó 
könyvének utolsó fejezetei a szovjet , figyelmez- 
tetésre" emlékeztetnek: , Milyen helyzetbe ke- 
rülne Nagy-Britannia (Franciaország), ha nála 
erősebb államok támadnák meg, olyanok, ame- 
lyek rendelkeznek az összes korszerű tömeg- 
pusztító fegyverrel? Ilyen országok lehetnek és 
megtehetnék, hogy nem haditengerészeti vagy 
légiflottát küldenek Anglia (Franciaország) el- 
len..." S bár az Egyesült Államok valósággal 
tüzet okádott a Szovjetunióra az ellenforrada- 
lom magyarországi kudarca, a szovjet segítség- 
nyújtás miatt, Egyiptom kérdésében kénytelen 
volt a szovjet állásponttal párhuzamos álláspon- 
tot elfoglalni. Eisenhower elnök telefonon kö- 
zölte Eden angol miniszterelnökkel, s nagyköve- 
te útján Párizsban Guy Mollet-val: , Szüntessék 
be expediciójukat, vagy ne számítsanak ránk 
többé..." Ezzel végleg szertefoszlott a francia- 
angol-izraeli , háromszög" reménye; összedölt a 
Szuez—-Algír- Budapest-háromszög. 


Egyiptomból vissza kellett vonni a csapato- 
kat, és a Szuezi-csatorna megmaradt egyiptomi- 
nak, azaz pontosan most már véglegesen azzá 
vált, jórészt a Szovjetunió diplomáciai figyel- 
meztetése eredményeként. Magyarországon el- 
hárult az ellenforradalom veszélye, s kéthetes 
élethalálharc után, szovjet segítséggel, ismét fe- 
lülkerekedtek a szocializmus erői. Algériában 
pedig, Ben Bella és társai fogságba ejtése ellené- 
re, töretlenül folytatódott a szabadságharc, 
hogy végül súlyos áldozatok és harcok árán, a 
hatvanas évek elején, győzedelmeskedjék. 


v 


A három színtér látszólag független egymástól. 
A haladó erők három győzelmének, az imperia- 
lista tervek kudarcainak három szintere. Ezek- 
ről az eddig jószerivel ismeretlen összefüggések- 
ről nyújt egyértelmű, bizonyított, világos képet 
Salgó László könyve. Ez a könyv fő érdeme, 
egyben értelme és mondanivalója is. 
Mindemellett ez a könyv, amely mindvégig 
szigorúan tudományos elemzésekre, tényekre 
támaszkodó, a forrásokat akkurátus pontosság- 
gal megjelölő mű, nem esik a hasonló művek 
gyakori hibájába: mem száraz olvasmány. 
A szerző eleven, riportszerű leírásokkal, sokszor 
a szemtanú beszámolójával támasztja alá a for- 
ráshivatkozásokat. Az olvasó riportkönyvet 
vélhet kezében tartani, miközben a szemléletes 
és gördülékeny leírás nemcsak megismerni segít, 
de megérteni és elemezni is tanít. Salgó László, 
a tudományos kutató, a történelemtudomány 
doktora, ezzel az írásával bizonyítja legjobban, 
hogy a kutató egyben kitűnő újságíró is lehet, 
s élvezetes olvasmányt nyújthat annak is, aki 
nemcsak az elemzési logikát keresi a műben, 
hanem a szórakozva tanulás lehetőségét is. 


( Kossuth Könyvkiadó, 1986.) 
Kende István 

Makó Csaba: 

A társadalmi viszonyok erőtere; a munkafolyamat 


A termelőerők és a termelési viszonyok kapcso- 
latának makrostrukturális jellemzőit a marxiz- 
mus klasszikusai feltárták. Jóval kisebb a mar- 
xista társadalomtudomány ismeretanyaga arról, 
hogy a technikai haladás nyomán bekövetkező 
változások hogyan érintik a vállalatokon belül 
zajló társadalmi-politikai folyamatokat. Makó 
Csaba új könyve azt kutatja, hogy a munkafo- 
lyamat átalakulása milyen társadalmi-politikai 
tanulságokat tartogat számunkra a , mikroszfé- 
rában", az üzemi-vállalati kollektívák belső vi- 
szonyaiban. 

A könyv szerkezetileg két fő részre tagolódik: 
az első a tőkés muunkafolyamat változásaival, 
a második a magyarországi tapasztalatokkal 
foglalkozik. A tőkés munkaszervezet változásá- 
nak első nagy állomása a taylorizmus, a Taylor 
nevéhez kötődő munkaszervezési elvek kialakíi- 
tása és gyakorlati érvényesítése. Eredményeit a 
munkafolyamat korábbi egységének részekre 
bontásával érte el. A következő határkő a for- 
dizmus. Ez a szervezési modell a gépesítés és a 
munkaerő-felhasználás integrált politikájának 
alkalmazásával hívta fel magára a figyelmet, és 
vált példaszerűvé. A hazai szakirodalomból 
mindkét munkaszervezeti forma megismerhető. 
Elemzésük azonban eddig főként munkaszerve- 
zési szempontból történt. A szerző ezúttal a 
tudományos vállalatvezetést mint a tőkések és 
a munkások egymás ellen irányuló SirAlÓBIAJAS 
nak ütközési felületét vizsgálja. . 

Taylor a kvalifikált munkások ellenállásának 
alapjait támadta, amikor munkaszervezési eljá- 
rásával éppen a szakismeretet tette a korábbi- 
hoz képest sokkal kevésbé szükségessé. Az eddi- 
gi elemzésekkel - amelyek Taylorhoz kapcsolják 
az alapvető újítást — vitázva Makó Csaba azt 
hangsúlyozza, hogy a munkafolyamat gyökeres 
megváltozása Ford munkásságához kötődik. 
Addig ugyanis, amíg Taylor pusztán a munka 
szervezetét alakította át, Ford megvalósította a 
munkavégzéshez szükséges időnek a gépi me- 
chanizmusokba történő integrálását, sőt átfogó 
kísérletet tett a munkaerő reprodukciós folya- 
matának, a dolgozók munkaidőn kívüli maga- 
tartásának befolyásolására is. Ford tevékenysé- 
ge a munkafolyamat egészét átformálta, és lehe- 
tővé tette, hogy az ipari munka követelményei- 
hez, az üzemi fegyelemhez nem szokott munkás- 
tömegeket rövid idő alatt hatékonyan lehessen 
foglalkoztatni. 


Igen érdekes a könyvnek az a fejezete, amely 
a tudományos vállalatvezetéssel szembeni mun- 
kásellenállás sikereit és kudarcait mutatja be. 
Miután ennek az ellenállásnak jelentős tényezői 
a szakszervezetek, az ő szerepükkel is tanulsá- 
gos megvilágításban találkozunk. Nemcsak a 
szakszervezetek és a munkáltatók összeütközé- 
seinek, hanem együttműködésének példáival is 
megismerkedhetünk, melyek során a munkások 
nemegyszer a saját szakszervezeti vezetésükkel 
való szembefordulásra is rákényszerültek. 

A második világháborút követő időszak be- 
mutatásakor kissé elszürkül a kép. Csak jelzés- 
szerűen történik említés arról, hogy az ötvenes 
évek közepéig, néhol a hatvanas évek végéig 
viszonylagos ipari béke honolt a fejlett tőkés 
világban, amelynek alapját a szocialista világ- 
rendszer kialakulása, a műszaki-gazdasági fejlő- 
dés, a gazdasági növekedés adta. Erre épült a 
konszenzus a társadalmi partnerek — a munkál- 
tatók, a nemzeti kormányok és a szakszerveze- 
tek — között. Jó lett volna többet foglalkozni 
ezzel, mert e konszenzus viszonyai között szület- 
tek meg azok a törvények, amelyek a munkavál- 
lalók beleszólási jogait széleskörűen és részlete- 
sen rögzítették, alapját jelentették a hetvenes 
évek válságában a munkások harcának. 

Az ipari békének véget vető okok között a fő 
szerepet — a szerző szerint — a munkafolyamat 
válsága játszotta. A nagyszériás, tömegtermelés- 
ben fokozódik a munkások ellenállása a mun- 
kafolyamat szervezetével, valamint az ellenőrzés 
struktúrájával szemben. A munkaműveletek 
szervezése csak a munkavégzés néhány jellemző- 
jére vonatkozik, a szerszám- és géptervezés az 
átlagmunkásra készül. A sorozatgyártásban a 
munkások szerepe személytelenné válik, és a 
technológia által képviselt ellenőrzés fokozódik 
az automatizáció bevezetésével. Mindehhez 
kapcsolódik a dolgozók megosztására irányuló 
besorolási és osztályozási rendszer. A válságtü- 
netekre, a technológiai alávetettség növekedésé- 
re a dolgozók az egyéni és kollektív ellenállás 
különböző formáival reagáltak. Az egyéni ellen- 
állás legismertebb formája a kilépés, a hiányzás 
és a munkával szembeni közömbösség. A kol- 
lektív ellenállási stratégiák része a hivatalos 
munkabeszüntetés, valamint a , finomabb" 
munkalassítási módszerek. 

A munkásokkal szemben a tőkés vezetés vála- 
sza kettős. Az egyik: igyekszik továbbra is bizto- 
sítani a munkafolyamat és a munkaerő feletti 
ellenőrzést úgy. hogy a munkaerő egy részét 

keresetnöveléssel és szervezeti reformokkal mo- 
tiválja a vállalati célok megvalósítására. A má- 
sik válasz a vezetéssel szembenálló munkáskol- 
lektívák helyettesítésére vagy megosztására irá- 
nyuló törekvés. Az előbbi módszerhez tartozik 
a munkások meggyőzése arról, hogy a termelés- 
ben való közreműködésük jutalmazásaképpen a 
vállalatvezetés a szervezetben történő előrejutás 
perspektíváját is megnyitja számukra. A máso- 
dik esetben alvállalkozókkal helyettesíti az in- 
tegrációra nem hajlandó munkásrétegeket. 

A munkaerő egy részének integrálásában, másik 
részének destabilizálásában látja a tőkés válla- 

latvezetés a munkafolyamat válságából kivezető 
utat. 

v 


A könyv második részében a szerző a magyar 
tapasztalatok alapján a szocialista munkafolya- 
mat társadalmi sajátosságait kutatja. gzi a 
hazai munkaszociológia e téren elért eredmé- 
nyeit; megállapítja, hogy az érdekviszonyok ön- 
magukban való elemzése alapján keveset lehet 
mondani az érdekérvényesítés megvalósításáról. 
Az elemzésbe be kell kapcsolni a hatalom és az 
érdekérvényesítési képesség fogalmát. 

Az első nagy eredmény az a felismerés volt, 
hogy a dolgozóknak fejlett érdekérvényesítési 
képességük van, és léteznek összetartó, kollektív 
cselekvési stratégiával rendelkező munkáscso- 
portok, amelyek eredményes tárgyalásokat 
folytatnak vezetőikkel, egyéni és kollektív érde- 
keik érvényesítéséért. Ez az érdekegyeztetés el- 
sősorban nem a formális érdekérvényesítési csa- 
tornákon zajlik. 

A hetvenes évek végén, a nyolcvanas évek 
elején a kutatók arról számoltak be, hogy a jó 
érdekérvényesítési pozícióban lévő csoportok 
mellett léteznek perifériális helyzetben lévők is 
(őrök, takarítók, egyéb alacsony képzettségű 
munkások), akiknek érdekérvényesítési képes- 
sége gyenge. A szerző igyekszik kimutatni a 
munkafolyamat ama sajátosságait, amelyek az 
érdekérvényesítés egyenlőtlenségeinek objektív 
alapját jelentik. Az érdekérvényesítési képesség 
alakulásában fontos szerepet játszik — fontosab- 
bat, mint a szakmai ismeret — a munkafolyamat- 
ban elsajátítható társadalmi tudás, amely a 
munkafolyamatban érvényesülő játékszabályok 
elfogadásával és betartásával jár. 

A következő kérdésfelvetés az, hogy mennyi- 
ben határozzák meg az érdekérvényesítési ké- 
pesség különböző lehetőségeit a szervezeti irá- 
nyítás (kontroll) különböző típusai. A szerző 
nem a korábban megszokott, a vezetési rendsze- 
rek különbözősége által jellemzett szervezetti- 
pusokkal dolgozik, hanem a munkafolyamatra 

jellemző új típusokat alkot. Azt vizsgálja, hogy 
az egyes típusokon belül a munkavégzés konk- 
rét sajátosságai hogyan hatnak a munkások cse- 
lekvési lehetőségeire, és az ellenőrzés típusának 
megváltozása a munkáscselekvések homogeni- 
zálódásának vagy heterogenizálódásának irá- 
nyába hat-e? Az első típus a hagyományos kont- 
roll munkaszervezete. Itt a termelés egyedi vagy 
műhelyrendszerű, a munkafolyamat főszereplő- 
je a munkás, akinek a munkavégzés során nagy 
az autonómiája. A hagyományos kontrollra jel- 
lemző munkamegosztási és specializációs viszo- 
nyok az érdekérvényesítés társadalmi képessé- 
gének elsajátításához kedvező feltételeket te- 
remtenek, pl. a kommunikáció lehetőségét. 
E szervezettípuson belül a munkásság differen- 
ciálódik, kialakul a kedvezőbb helyzetben lévő 
mag, és nagyobb csoportok szorulnak a periféri- 
ára. A kedvező cselekvési lehetőségekkel rendel- 
kező munkások egyes csoportjaira jellemző az 
egymásért való szolidaritás kialakulása. 

A technikai kontroll szervezettípusára alapve- 
tően a szalagszerű munkavégzés a jellemző. A 
belső konfliktusok a termelő munkások és a 
kiszolgáló részlegek között alakulnak ki. Olyan 
munkamegosztási és specializációs viszonyok 
jönnek létre, amelyek megnehezítik a termék 
egészének gyártásával kapcsolatos ismeretek 
megszerzését. A technikai kontroll viszonyai kö- 
zött az érdekérvényesítési képesség gyenge, a 
munkások autonómiája korlátozott. A munka- 
megosztási viszonyok csökkentik a képzettségi 
igényt, és az érdekérvényesítési képesség egyen- 
lőtlenségeihez vezetnek. E szervezeti körülmé- 
nyek között a szaktudáson alapuló rangsor el- 
veszti jelentőségét, csak a hierarchiában elfog- 
lalt hely számít. A munka iránti szinte kizáróla- 
gos orientációs tényezővé a bér válik. A munka- 
csoport nem alakul át társadalmi minőségű kö- 
zösséggé. 

A harmadik szervezettípus a bűrokratikus 
kontroll szervezete, amely a folyamatszerű ter- 
melés magasan automatizált munkaterületein 
váltja fel a technikai kontrollt. Itt a munkavég- 
zés módszereit részletesen kidolgozott szabá- 
lyok írják elő, a munkateljesítmények értékelé- 
sét elektronikus adatfeldolgozó rendszerek segí- 
tik. A munkavégzés elsősorban ellenőrzést és 
felügyeletet kíván a dolgozóktól, valamint a vál- 
lalati célokkal és értékekkel való azonosulást. 
A szerző szerint a magyar gazdaságra a bürok- 
ratikus kontroll egy speciális esete, a kvázi bü- 
rokratikus kontroll a jellemző. 

A probléma közgazdasági hátterében az áll, 
hogy a szocialista gazdaságfejlődés során ún. 
tőkeintenzív technikákat alkalmaztunk munka- 
erő-igényes formában. A beruházások a közvet- 

len termelésbe történtek, miközben a kiszolgáló 
szektorok elmaradottsága nem változott. Eköz- 
ben a hagyományos vagy technikai kontroll 
szervezeti struktúráját igénylő munkafolyama- 
tok esetében is a bürokratikus ellenőrzési rend- 
szer segítségével kívánjuk létrehozni a termelési 
rendszer fenntartásához szükséges érdek- és cse- 
lekvési egységet. A kvázi bürokratikus kontroll 
nem ösztönzi a termelési rendszer adottságaiból 
következő és zavartalan működőképességének 
fenntartásához szükséges önálló kezdeményező 
fellépéseket. Következménye, hogy főként a 
funkcionális irányítás területén dolgozó veze- 
töknél kialakul a szervezeten belüli problémaér- 
zéketlenség. A vezetők munkájának gerincét a 
diszpécserjellegű feladatok ellátása jelenti, és ez 
a vezetői munkakörök tekintélyének csökkené- 
séhez vezet. A vezetés csak a munkások kiemelt 
csoportjával folytat érdemi tárgyalásokat. Ke- 
rüli a jelentős érdekérvényesítési képességű 
munkásokkal a közvetlen konfrontációt, s azok 
a munkások, akiknek nincs ilyen képességük, 
csak a végső pillanatban értesülnek a helyzetü- 
ket lényegesen befolyásoló döntésekről. 

A kvázi bürokratikus kontroll esetében fel- 
erősödnek mindazok a zavarok, amelyek a 
munkafolyamatban érvényesülő kontroll kü- 
lönböző típusaira jellemzőek. Nehezen fejlőd- 
nek ki a munkáscsoportok szolidaritási értékei, 
a széthúzás tendenciái érvényesülnek. A mun- 
kaerő megosztott lesz. A szervezeti kontroll eme 


formája jelentős és látványos változásokra ké- 


pes a szervezetek felépítésének formai elemei- 
ben, képtelen viszont mozgásba hozni a szerve- 
zeti tagok újitókészséget, vállalkozószellemét és 
kiváltani a fokozott részvétellel járó összeütkö- 
zések nyilt vállalását. A vezetésnek látszólag és 
nyilvánosan sikerül a munkáskollektiíva egészé- 
vel megállapodnia. Valójában csak a centrum 
tagjaival jön létre tényleges megegyezés. 

A könyv konklúziója az, hogy a munkaszer- 
vezet hazánkban uralkodó formája gazdasági- 
lag sem hatékony, és a munkatársi kapcsolatok 
terén sem segíti elő az érdekkonfliktusok előre 


vivő feloldását. Ám a tudomány feladata nem- 
csak a valóság ellentmondásainak feltárása, ha- 
nem a pozitív megoldások megmutatása is. 
A könyv összegzésében a szerző megjelöli a po- 
zitív megoldások lehetséges irányát, bár eszköz- 
rendszerének részletesebb kimunkálására nem 
vállalkozik. 

Javaslatának lényege: meg kell teremteni a 
munkafolyamat szintjén megvalósuló társadal- 
mi konszenzust. Olyan típusú munkaszerveze- 
tek kialakítására van szükség, amelyek a ma 
perifériákra szorulóknak is nagyobb mozgáste- 
ret adnak. A több szakmát ismerő ún. poliva- 
lens munkaerő fokozhatja szervezeteink rugal- 
masságát. Biztosítani kell szervezeteinkben a 
cselekvési lehetőségek kiegyenlítődését, hiszen a 
munkafolyamat szereplőinek megnövekedett 
cselekvési szabadsága nem csökkenti, hanem 
növeli a vezetés hatékonyságát. 

A tartalmi ismertetés után néhány összefoglalk 
megállapítás. A recenzió nehezen képes érzékel- 
tetni a könyvnek azt az erényét, hogy számtalan 
konkrét, életképszerűen bemutatott esettel, tör- 
ténéssel színesíti a mondanivalót. Az áttekintés 
felöleli a századelő Amerikájának munkaügyi 
konfliktusait csakúgy, mint a mai olasz kapita- 
lizmus stratégiájának bemutatását a szervezett 
munkásmozgalom elleni harcban. 

A korai kapitalizmusban zajló munkahelyi 
konfliktusok sokoldalú, életszerű elemzése erő- 
siti hiányérzetünket a hasonló magyar tapaszta- 
latok bemutatását illetően. Hiányoljuk továbbá, 
hogy a szerző nem vizsgálja: a szocialista válla- 
latokon belül milyen szerepet játszanak a politi- 
kai, társadalmi szervezetek a munkahelyi érdek- 
ütközések feloldásában. E téma érintése még 
akkor is tanulságos lett volna, ha elismerjük: 
kifejtése, részletes taglalása túlvezet az írásmu 
szigorúan vett logikai keretein. 


Vanicsek Zoltan 


Vadas József: Nem mindennapi tárgyaink 


Vadas József, a kitünő műkritikus, aki példa- 
mutató gondossággal és ügyszeretettel foglalko- 
zik - lassan már két évtizede -— a hazai iparművé- 
szet és annak legújabb fejezete, az ipari forma- 
tervezés (design: a gyárilag előállított, de esztéti- 
kai igénnyel is fellépő használati tárgyak világa) 
jelenségeivel, összeállított egy körképet a forma- 
tervezett ipari tárgyak hazai helyzetéről. Figyel- 


mes érdeklődésének és oknyomozó vizsgálatai- 
nak eredményeit építette egységes kötetté a Ma- 
gyarország felfedezése sorozatban megjelent 
munkájában: riportok, kritikai beszámolók ki- 
bővített, korrigált formában, és új tanulmá- 
nyokkal, olykor szociológiai , mélyinterjú" mű- 
fajába illő írásokkal megerősítve, elmélyítve. Ez 
a körkép - a szerző joggal menti magát - nem 

lehet teljes. Az effajta igény maradjon meg csak 
az Országos Műszaki Fejlesztési Bizottság által 
működtetett Ipari Formatervezési Tanács belső, 
igen szakszerű és statisztikai adathalmazzal sű- 
rün terhelt beszámolóinak. 

Az érdeklődő olvasónak pontosan arra van 
szüksége, amit Vadas József készített el: jó ér- 
zékkel válogatott fogódzók segítségével érzékle- 
tes és életszerű riportokban, interjúkban fölvá- 
zolni napjainknak — pontosabban a hetvenes- 
nyolcvanas évek fordulójának - legfontosabb és 
leginkább modellszerű problémáit. A cím 15 ta- 
láló: azt érzékelteti, hogy nem a hagyományos 
értelemben vett köznapi tárgyakról van szó 
(amiket a gyáripar állít elő, de tudatos és terv- 
szerű esztétikai formálás nélkül!), hanem olyan 
termékekről, amiket a korszerű funkciókat és 
felhasználási területeket, fogyasztói kívánalma- 
kat és pénztárcákat, biztonságot és üzembiztos- 
ságot egyaránt figyelembe vevő tervezés , szép" 
tárgyakként, kellemes környezetet formáló 
használati eszközökként próbál meg létrehozni, 
és az ipari termelés segítségével köznapivá, min- 
denkinek elérhetővé tenni. 

A téma bemutatásához választott csomópon- 
tok közt az első: a tárgyakat befogadó építészeti 
környezet. Az építésszel készült beszélgetés és a 
garzonház kálváriája az építészek tudatosságá- 
nak, felkészültségének és jobbító szándékainak 
a tanúsága, és egyben az építőipar félelmetes 
szervi betegségeinek a látlelete: a konfliktus 
vesztese a fogyasztó (építtető, vásárló). A képlet 
előrevetíti az egész kötetben végigvonuló konf- 
liktusokat: a tervezők (alkotók, művészek, de- 
signerek) erőfeszítései és a kivitelező nagyipar 
szervezetlensége, anyagi és munkaerő-gondjai, 
szakmai fogyatékosságai között feszülő riasztó 
ellentmondásokat. 

(A szerző is figyelmeztet rá egy-egy megjegy- 
zésében, de én szükségesnek tartom az elszórt 
megjegyzéseket összegezve és saját tapasztala- 
taimmal megtoldva hangsúlyozni: sajnos a ter- 
vezők és művészek közt is éppen olyan arány- 
ban akadnak szakmailag gyönge vagy épp ha- 
nyag és felelőtlen emberek, mint a kivitelezők 
között. Vadas természetesen az alkotó-tervező 
szféra legjobbjaival beszélgetett. A megítélés 
szükségszerű torzulását az is okozhatja, hogy a 
tervezőt azért még ellenőrzik felülről is: zsűrik, 
szakbírálók és mások, a kivitelezőt azonban 
már nem, azt hajtja a , tervfegyelem", s hibáit 
aztán a végeredményt elszenvedő fogyasztó re- 
gisztrálja csupán. No meg a bíróságok...) 

Voltaképp a második fejezet szól igazán a 
lakásba kerülő használati tárgyakról (bútor) és 
disztárgyakról, játékokról. A nem mindennapi 
tárgyakat itt a festmény képviseli (Egy képügy- 
nök ars poeticája), a mindennapiakat a poszter. 


A bazárárut is árusító trafikossal folytatott be- 
szélgetés azonban az igazi szociológiai látlelet: 
közönségről is, árusítóról is sokat elmond. Az 
egymásra mutogatás (, a közönség a giccset ke- 
resi" — , a pénztárcám csak azt képes elérni") az 
okok feltárásában tanulságos. Már csak azért is, 
mert a szerzőlkérdező sokszor többet beszél, 
mint interjúalanya: a kérdésbe is belerakja a 
maga provokáló, egyben ítélkező megjegyzéseit, 
de a válaszokat sem hagyja magyarázat nélkül. 
S ez szerencsés megoldás: itt az olvasó orientálá- 
sa, eligazítása nélkülözhetetlen. Ezzel válik tel- 
jessé a körkép: benne van a véleményformáló 
elit, a művészetileg képzett értelmiség félreérthe- 
tetlen véleménye is. Vadas toleráns, de a saját 
véleményét nem restelli megfogalmazni. Ez így 
tisztességes, sőt így kötelességtudó: az ellentét a 
tömegízlés és a kultúraközvetítő ízlésnormája 
közt szükségszerű, de távlatban voltaképp a fej- 
lődés mozgatója. 

Van egy igen fontos, eddig alig érintett témája 
Vadas körképének, s ez a munkahely , senki 
földje". Ezzel a találó megjelöléssel nemcsak a 
téma elhanyagoltságára utal, hanem arra a bo- 
nyolult viszonyra is, ami a gyárak, üzemek (és 
iskolák!) rettenetes szemétdombjait és rozsdate- 
metőit gazdasági életünk és általános munka- 
kultúránk súlyos bajaival összefűzi. Az össze- 
függéseknek csak egyetlen és sajnos nem is elég- 
gé nyilvánvaló szála: amunkafegyelem ijesztően 
táguló hiánya és a gyárudvarok, műhelyek 
mocskos rendetlensége. Mindkettő országos je- 
lenség. Régi előítéletem: nézd meg egy iparos 
műhelyét munka közben, és , fájront" előtt öt 
perccel: megmondhatod, mit ér a munkája! Év- 
tizedes múzeumigazgatói tapasztalatom — kíis- 
ipari jellegű restaurátorműhelyek minden mú- 
zeumban vannak - tökéletesen igazolta ezt. 
Munka közben lehet látszólagos zűrzavar egy 
műhelyben - sajnos, a kötet ilyen témájú fotói 
éppen emiatt félrevezetők -, de zárás előtt a jó 
szakember rendet csinál. A gyárudvar azonban 
mindig , fájront" utáni szituáció: ha tehát ren- 
detlen - s hány helyen nem az hazánkban? -, 
akkor a rendetlenség az üzemszervezés és -veze- 
tés súlyos bajairól árulkodik. 


v 


Vadas munkája korképpé szélesedik az esetta- 
nulmányokban és a tervezőművészekkel folyta- 
tott interjúkban. Remélhetőleg valóban korkép 
lesz az utókor számára. A mi, hiánygazdálko- 
dásnak jellemzett korszakunknak dokumentu- 
ma a lego játék. a Rubik-féle bűvös kocka vagy 
a Fabulon-termékcsalád és az Ikarusz-autóbu- 
szok tragikomikus története, epikája. Elbeszélő 
költemények lesznek, bízzunk benne, egy átme- 

neti korszakról, amelyben a jobbat, többet, 
. szebbet, gazdaságosabbat akarásnak kétségbe- 
ejtő akadályokat kell legyőznie. A hadakozás a 
bürokrácia, az ostobaság, a hivatal elavult elő- 
írásaival vagy éppen a tunyaság efféle előírások 
mögé elsáncolt gáncslovagjaival sokszor re- 
ménytelen. A tervezők és művészek olykor fel- 
adják. A kötetben nincs benn, de én a lapszélre 
azért olykor-olykor oda tudtam jegyezni: ez meg 
az azóta már megvalósult. A jól dokumentált 
írások ezt a célt is szolgálhatják: a jövő ipar- és 
művészettörténésze fontos történeti tényeket ta- 
lál majd itt rögzítve. 

Az utolsó fejezetek azonban mégis kórképpé 
teszik a könyvben felvázolt kör- és korképet. Az 
alapvető konfliktusok feloldására tett kísérletek 
(az Iparművészeti Tanács, Juhász László heroi- 
kus és a maga idejében világszínvonalú vállalko- 
zása, a házgyári konyhaprogram, Pohárnok Mi- 


hály és társai remek és áldozatkész munkája)" 


elbuktak. Ha eredményeik beépültek is mai ipa- 
ri, termelési és tervezői gyakorlatunkba, hatá- 
suk, eredeti szerepükhöz és lehetséges mozgató- 
erejükhöz képest, elenyésző. Az álmegoldások 
(a háziipari módon felélesztett ál-népművészet, 
valamint az iparművészet és design határán téb- 
láboló Iparművészeti Vállalat) tevékenységében 
több a rossz, mint a jó. És csak tovább szomorít- 
ja az olvasót a nosztalgikus felhangok rögzítése 
a népi kultúra újraértékelésének és reális törté- 
neti felmérésének szánt jelenségek kapcsán (a 


matyó hímzések, a falvédők kiállításai). Ezek. 


esetében a régi pedagógiai közhely igazolódott: 
a rosszat még elítélve sem szabad bemutatni, 
mert példává magasztosul. És igencsak halvány 
reményeket ébreszt a pozitív jelekként talált né- 
hány jelenség (Fiatalok Népművészeti Stúdiója, 
városvédő mozgalom) bemutatása. 

Az összkép - ismétlem - kórkép. Kórképe a 
magyar szocialista gazdaság kétségkívül legsú- 
lyosabb válságának, amelyben (a szerencsétlen 
egybeesésként ránk nehezedő világválság nyo- 
mása alatt is) példátlan erőfeszítésekkel próbá- 
lunk kilépni a hiánygazdaság és az elosztás bűv- 
köréből. S próbáljuk létrehozni a korszerű szo- 
cialista termékstruktúrát és az igazi, választék- 
bőségre épülő kereskedelmet. Mai tudásunk és 
tapasztalataink szerint márpedig ez lehet az 
alapvető és kizárólagos gazdasági feltétele a de- 


S 


sign, az ipari formatervezés kibontakozásának 
és azon keresztül a korszerű, értelmes és ember- 
szabású, szocialista környezetkultúra kiteljese- 
désének. 

Vadas Józsefet feltétlen elismerés illeti — s 
hiszem, hogy az utókor is igy fogja majd számon 
tartani — azért, hogy időt, fáradságot nem kí- 
mélve, szakértelemmel és ,érted haragszom" 
magatartással összegyűjtötte ezt az anyagot, és 
elvhű, határozott véleményével minősítve té- 
nyeit, megírta és egységes tablóvá szerkesztette 
azt. 
A kötetet fotók illusztrálják. Lehetőleg min- 
den témához jut egy-egy fekete-fehér fotó, egész 
vagy legalább féloldalas méretű. Ez a fotóanyag 
a könyv egyetlen, de súlyos szépséghiábja. Válo- 
gatása esetleges, informatív értéke csekély, do- 
kumentációs értéke pedig semmi. Már említet- 
tem a munkahelyek rendetlenségét illusztráló 
fotók félrevezető voltát. Munka közben ábrá- 
zolt műhely — a munka látszólagos rendetlensé- 
ge itt a tevékenység szükségszerű velejárója. 
A népművészeti tárgyak kirakata, de még a ba- 
záráruké sem feltétlenül rossz dolog: egyfajta 
választék jelenlétét reprezentálja. A fekete-fehér 
fotó nem tud képet adni egy-egy ruha vagy épp 
a Fabulon termékcsalád igazi esztétikai értékei- 
ről, de a lakásbelsők képei sem azok csicsás 
voltáról. 

A legsúlyosabb hiba az, hogy a fotók mellett 
nincsen semmiféle adat: hol, mikor készült, kit 
vagy mit ábrázol. Vegyük már észre: a fotó 
abszolút hiteles dokumentum. De csakis akkor, 
ha a fotó számára nem érzékelhető és nem visz- 
szaadható emberi világ tér-idő koordinátarend- 
szerébe (hol, mikor, kit-mit?) szóbeli informá- 
ciós kiegészítéssel van bekapcsolva. Ellenkező 
esetben művészi fotó marad: , hű, de szép!" Az 
ilyen fotóillusztráció rontja a kötet kör- és kor- 
kép értékét. Egyszersmind sajátos öngól. A fotó 
funkciójának ilyen félreértése (egyben lebecsülé- 
se) környezetkultúránk állapotának - akár 
akarta a szerző (vagy a szerzőt mellőzve a ki- 
adó), akár nem - érzékletes és sajnos maradan- 
dó látlelete. 


(Szépirodalmi Könyvkiadó, 1985.) 

PÁL LÉNÁRD: 


A tudományos-műszaki haladásért 


Korunkban a tudományos-műszaki fejlettség színvonala a két világrendszer közötti 
küzdelemben döntő politikai tényezővé vált. 

A tudományos-műszaki haladás a társadalmi termelésben megnyilvánuló objektív 
folyamat, amely áthatja a gazdaság és a társadalom egészét, átalakítja a termelés és a 
fogyasztás szerkezetét. A tudományos-műszaki haladás eredményeképpen átértékelőd- 
nek a munkaráfordítási szükségletek, ellentmondások és feszültségek keletkeznek a 
hagyományos ágazati tagozódásban, háttérbe szorul a végtermékszemlélet, megnő a 
kooperáció jelentősége, megváltozik a munka jellege, meghatározóvá válik az emberi 
tényező szerepe, nő a munka technikai felszereltsége, és összhatásként a munka egyre 
kevésbé a termelési folyamatokba bezárt funkcióként, inkább a termelési folyamatok 
előmozdítójaként, szabályozójaként jelenik meg. 

Világossá vált az a felismerés, hogy az egyes országok nemzetközi gazdasági súlya 
hosszú távon főként a tudományos-műszaki eredményektől és ezek sikeres gyakorlati 
alkalmazásától függ. Számos fejlett ipari országban döntően a műszaki fejlesztés eszkö- 
zeinek felhasználásával sikerült jelentős mértékben csökkenteni a fajlagos energia- és 
anyagfelhasználást, megvalósítani a termelési és technológiai szerkezet átalakítását. Azt 
mondhatjuk, hogy a világpiacon ma már a technológiák versenye folyik, és a piacok 
jövőbeni felosztásában az új csúcstechnológiák birtoklása fog jelentős szerepet játszani. 
A szocialista országok közössége - elsősorban a Szovjetunió — nem engedheti meg, hogy 
a két világrendszer küzdelmében nagy jelentőségűvé vált technológiai versenyben a 
stratégiailag fontos területeken tartós, vagy a legfontosabb frontszakaszon, például az 
ürtechnikában akár csak átmeneti előny is kialakulhasson az Egyesült Államok javára. 

A műszaki fejlesztés hatékonyságának és eredményességének javítása a szocialista 
országok mindegyikében elsődleges fontosságú politikai feladattá vált. A KGST-tagor- 
szágok a tudományos-műszaki fejlődés elősegítésére 15-20 évre szóló komplex progra- 
mot fogadtak el, amelynek fő irányai megfelelnek a műszaki fejlesztés világtendenciáinak 
és segítik a tagországok nemzeti programjainak megvalósítását. A tudományos és mű- 
szaki haladás meggyorsítása elképzelhetetlen új típusú, hatékony nemzetközi 
munkamegosztás nélkül. 

A tudományos-műszaki haladás ügye hazánkban is a legszorosabb kapcsolatban van 
a közös program sikerével, a szovjet tudományos-műszaki potenciál további erősödésé- 
vel. A Magyar Szocialista Munkáspárt határozataiban megkülönböztetett figyelmet 
fordított a tudományos-műszaki haladásra. A XIII. kongresszus megállapította: az 
intenzív gazdasági fejlődés feltétele a tudományos és műszaki előrehaladás ütemének 
meggyorsítása. A törvénybe iktatott VII. ötéves terv a végrehajtás nélkülözhetetlen 
feltételeként számol a műszaki fejlődés felgyorsításával, a tudományos kutatás eredmé- 

nyességének növekedésével. A konkrét műszaki fejlesztési feladatokat az Országos Kö- 
zéptávú Kutatási és Fejlesztési Terv programjai, a Központi Gazdaságfejlesztési és 
Szervezési Programok, valamint az úgynevezett Cselekvési Programok tartalmazzák. 

A műszaki fejlődés alapvetően függ a gazdaságpolitikai gyakorlattól, a gazdaságirá- 
nyitás módszereitől. Az elmúlt években a hazai műszaki fejlődés lelassult; ez azonban 
nem spontán módon következett be. A valóság az, hogy a gazdaságirányítási döntések 
egy része a műszaki fejlődés ellen hatott. Néhány korábbi fejlesztési elhatározás nehezí- 
tette, késleltette több új progresszív irányzat, például az atomenergetika, az elektronika, 
a korszerű anyagtechnológia és mások kibontakozását. A gépiparban jelenleg is alacsony 
az alkatrész- és részegységgyártás aránya. Nem léptünk előre a termelés automatizálásá- 
ban; elhanyagoltuk a vegyiparban a speciális intermedierek gyártását; nem fordítottunk 
figyelmet a könnyűipart érintő kikészítő tevékenységek és a kellékgyártás fejlesztésére és 
így tovább. A változó érdekeltségi viszonyok mellett a vállalatok egy része nem a műszaki 
fejlesztésre támaszkodó versenyképesség és hatékonyság növelésével, hanem - a kisebb 
ellenállás irányába haladva — áremeléssel, támogatások megszerzésével törekedett a 
nagyobb nyereségre. 

A műszaki fejlődés elégtelensége miatt kialakult feszültségek varázsütésre — természe- 
tesen - nem szüntethetők meg. Hosszú távra előretekintő, de már a legközelebbi időben 
ható, következetes intézkedésekre és az átalakulással járó konfliktusok vállalására van 
szükség. 

A jelen időszakban az egyik legfontosabb feladat a műszaki fejlesztés konkrét céljaihoz 
szükséges társadalmi, gazdasági feltételrendszer radikális javítása. Ha ugyanis hiányzik 
az a társadalmi, gazdasági közeg, amely a létezés, a fejlődés elemi feltételének tekinti az 
állandó megújulást, akkor önmagukban a jó műszaki célok sem segítenek, és a kiemelke- 
dő tudományos-technológiai eredmények is hatástalanokká válnak. 


Vívmányaink és a közepes fejlettség 


Műszaki fejlettségünk állapotáról gyakran hallani egyoldalú, csak az elmaradást hangsú- 
lyozó nézeteket. Nem tagadva, hogy a műszaki színvonal hazánkban nem kielégítő, sőt 
számos területen romló tendenciát mutat, fontos, hogy az összehasonlításban ne tévesz- 
szük szem elől azt, ami eredménynek számít, ami mutatja, hogy erőfeszítéseink egy része 
sikerrel járt. 

Nemzetközi mércével mérve is jelentős eredményt értünk el az atomerőművek üzemel- 
tetésében. Az egységnyi teljesítményre jutó, egy év alatt előállított villamos energia 
mennyisége a paksi atomerőművet a világ leghatékonyabb erőművei közé helyezi. Elis- 
merést érdemel az atomerőművi számítógépes mérő-, adatgyűjtő- és feldolgozó rendszer, 
valamint a biztonságos üzemeltetést segítő tréning-szimulátor kifejlesztése. Figyelemre 
méltó sikereket értünk el az elektronikus méréstechnikában, a számítástechnika elterjesz- 
tésében, az ötödik generációs számítógépekhez kapcsolódó software-technológiában. 
A biotechnológiai kutatások területén kiemelkedő teljesítménynek számít a növényi 
szövettenyésztésen alapuló, virusmentesített szaporítóanyagok előállítása. Büszkék lehe- 
tünk az új lineáris polietilén gyárra, a finomvegyipar több termékére, néhány új gyógy- 
szerhatóanyag (pl. cavinton) felfedezésére. Nemzetközi összehasonlításban is megállják 
a helyüket a hazai mezőgazdaság élenjáró növénytermesztés: és állattenyésztési rendsze- 
rei, a mezőgazdasági gépgyártás egyes terméket. 

Természetesen tudjuk, hogy számos országhoz képest több területen alakult ki lemara- 
dás — elsősorban a mikroelektronika, a robottechnika, az információs technológia, a 
nagy pontosságú megmunkálási és felületkezelési technológiák terén. 

Népgazdaságunk műszaki szinvonalában szükségszerűen kifejeződik az a tény, hogy 
hazánk gazdaságilag a közepesen fejlett országok sorába tartozik. A vizsgálatok azt 

mutatják, hogy a hazai műszaki fejlettség közepes színvonala mögött erős differenciált- 
ság húzódik meg. A legkorszerübbnek számító eljárások, gépek és berendezések mellett 
- amelyek gyakorta kihasználatlanok - ott vannak a régi, korszerűtlen technológiák, 
elavult gépek és idejétmúlt termelésíirányítási módszerek is. A gyártási eljárások színvo- 
nalának egyenetlensége nemcsak egy-egy ágazaton, hanem sokszor egy-egy vállalaton 
belül is megmutatkozik. Általános az az ellentmondás, hogy a beruházások korszerű 
alapberendezéseket eredményeztek, de elmaradt a hozzájuk szükséges kiszolgáló, kisegi- 
tő folyamatok korszerűsítése, és ez korlátozza a termelés versenyképességét. Gyakori, 
hogy a termelési folyamatokban nem egyenszilárd módon épülnek egymásra a technoló- 
giák, s így szűk keresztmetszetek alakulnak ki, amelyek alacsony hatékonyságú műkö- 
désre kárhoztatják a költséges és korszerű berendezéseket is. Más szóval, a termelési 
folyamatokban is érvényesül az úgynevezett , konvojeffektus": a leglassabban haladó 
jármű szabja meg az egész konvoj sebességét. 

Az ilyen esetek a nem rendszerszemléletre alapozott, a nem teljesen átgondolt dönté- 
seknek, nemegyszer a beruházás menetében végrehajtott módosításoknak és az elhúzódó 
végrehajtás során keletkező pénzhiánynak a következményei. 

Általánosnak tekinthető az a probléma, hogy a termelés közvetlen eszközei lényegesen 
magasabb színvonalúak, mint a termelést kiszolgáló eszközök: sem az iparban, sem a 
mezőgazdaságban nem megfelelő a csomagolás, a raktározás, a szállítás színvonala, 
kedvezőtlen a termelés közvetlen infrastrukturális ellátottsága. 


Az összetett okok szerepéről 


Széles körben elterjedt az a nézet, hogy a magyar gazdaság műszaki fejlődését az 
alacsony felhalmozási szint, a beruházások nem kielégítő mértéke hátráltatja. Ebben sok 
az igazság, a valóság azonban ennél összetettebb. A hetvenes években Magyarországon 
a bruttó felhalmozási hányad a bruttó nemzeti termékhez (GDP) viszonyítva átlagosan 
35 8 százalék volt; ez a szám 1981 és 1985 között 26,9 százalékra csökkent. Ugyanebben 
az időszakban az európai fejlett tökésországok többségében Is csökkentek vagy stagnál- 
tak az ipari beruházások, és 1981-1983 között a felhalmozási hányad is csupán 20-25 
százalék volt. Ezekben az országokban viszont ennek ellenére jelentős múszaki fejlődés 
valósult meg, ami a magyar gazdaságban nem következett be. 

A nemzetközi tapasztalatok is megerősítik azt a felfogásunkat, hogy a magas felhal- 
mozási hányad önmagában nem elégséges feltétele a műszaki szinvonal emelésének és 
automatikusan nem fokozza a nemzeti jövedelem növekedésének ütemét. Természetesen, 
beruházások nélkül érdemi műszaki fejlődésre nincs lehetőség, de a befektetések csak 
akkor vezetnek a műszaki színvonal emeléséhez, ha helyes fejlesztési stratégiára alapo- 
zódnak, ha megfelelő technológiakorszerűsítő, gyártás- és piac-előkésziítő tevékenységgel 
előfordul, hogy a jelenlegi 8$-10 éves beruházási idő alatt a műszaki megoldások elavul- 
nak, a piaci viszonyok megváltoznak, és az új létesítmény már nem a jövedelmet, hanem 
a veszteséget növelt. 

A tények azt mutatják, hogy az elmúlt 10-15 évben a műszaki szinvonalat, a korszerű- 
séget lényegesen növelő beruházások részaránya viszonylag alacsony szintet ért el, 
fejlesztéseink nem kis hányada egyszerűen kapacitásbóvítő, a régi technikát és termelést 
konzerváló beruházás volt. Ennek a helyzetnek a kialakulásához több tényező együttes 
hatása vezetett el. Ezek között nem elhanyagolható az a hibás gazdasági szemlélet, amely 
a termelés növelését rövid távon a már meglévő és bevezetett termékek gyártásának 
egyszerű bővítésével erőltette még csökkenő árak mellett 15, különösen, ha az árvesztesé- 
get az állami támogatás kiegyenlítette. 

Kedvezőtlenül alakult a beruházás szerkezete is. 1981 és 1985 között az előző öt évhez 

viszonyítva 23 százalékkal csökkent a feldolgozóipar beruházása. Domináltak az esz- 
köz-, alapanyag- és energiaigényes beruházások. A termelőszférában a beruházási ráfor- 
dítások 50 százalékánál kisebb hányadot tettek ki a gépek beszerzésére fordított össze- 
gek, bár az utóbbi időben ez a hányad növekedett. Szükségszerűen sok pénzt kellett és 
kell fordítani az energetikai beruházásokra, de még így is nagy a függőségünk a külföldi 
energiaszolgáltatástól. Az energiaellátás racionális biztonságát mind műszaki, mind 
gazdasági, mind politikai meggondolásokból meg kell őrizni, sőt javítani is szükséges. 
Nem vállalhatjuk ugyanis az energiafelhasználás kényszerű korlátozásából adódó gazda- 
sági és politikai károkat. Ezért az energetika fejlesztésére a jövőben is kellő figyelmet kell 
fordítani. 

Az ország műszaki fejlettségének megítéléséhez hozzátartoznak a nemzeti jövedelemre 
vonatkoztatott anyag- és energiafelhasználást jellemző mutatók is. A statisztikai adatok- 
ból kitűnik, hogy a termelés anyag- és energiaigényessége az elmúlt évtizedben valame- 
lyest csökkent ugyan, de még mindig nagyobb, mint Európa iparilag fejlett országaiban. 
Az utóbbi időszak adatai — sajnos — ismét stagnálásról, sőt visszaesésről tanúskodnak. 
Az úgynevezett ráfordításcsökkentő programok hatékonysága nem kielégítő. Ennek 
egyik oka, hogy a gazdasági szervezetek költségérzékenysége kicsi, és így az egyszerű 
szervezési intézkedéseket nem követték befektetésekkel járó műszaki lépések. 

Az elmúlt 15 évben az iparban az 1 foglalkoztatottra jutó bruttó termelési érték 
átlagban évi 5 százalékkal, a nettó termelési érték pedig 5,7 százalékkal növekedett. Ez 
a növekedési ütem valamivel meghaladta az európai szocialista országok átlagát és 
felülmúlta az OECD-országokét. Az utolsó 5 évben azonban ez az ütem csökkent. Az 
összehasonlító adatok azt mutatják, hogy a magyar ipar termelékenysége 15-30 száza- 
lékkal marad el az NDK és Csehszlovákia iparától, miközben a fejlett európai tőkésor- 
szágokban az ipari termelékenység 50-100 százalékkal magasabb, mint nálunk. A mező- 
gazdasági munka termelékenységének növekedése az elmúlt években gyors volt. Nálunk 
az I főre és I hektárra jutó termelési érték meghaladja az európai szocialista országokét 
(az NDK kivételével), és kedvezőbb számos nyugat-európai ország eredményénél. 

A társadalmi termelés hatékonysági mutatóiból és a változások természetéből nagyon 
fontos következtetés vonható le: az adott termelőeszköz-állomány és műszaki feltételek 
mellett a jelenleginél nagyobb és minőségileg jobb termelési eredmények elérése lehetsé- 
ges; más szavakkal: fegyelmezettebb munkával, jobb érdekeltségi viszonyok kialakításá- 
val a jelenlegi műszaki színvonal mellett is nagyobb gazdasági teljesítmények valósítha- 
tók meg. 


A tudomány teljesítménye 


A hazai műszaki fejlettség állapotának számos más jellemzőjét sorolhatnánk még fel. 
Most csupán a műszaki fejlődés szellemi hátterét alkotó, számszerű mutatókkal nehezen 
jellemezhető összetevőről, a hazai tudományos kutatás színvonaláról szeretnék röviden 
szólni. 

Megállapítható, hogy a hazai tudományos kutatás általános színvonala, eredményes- 
sége nemzetközi összehasonlításban -— számos területen - jónak mondható. Jelentős 
különbségek vannak azonban az egyes tudományágak között. Ha a hazai tudományos 
kutatás eredményeire vonatkozó nemzetközi reflexiókat kifejező adatokat összehasonlít- 
hatjuk 18 fejlett és közepesen fejlett szocialista és tőkésország hasonló adataival — az 
összehasonlításban nem szerepel az Egyesült Államok, Franciaország, Nagy-Britannia, 
a Szovjetunió, a Német Szövetségi Köztársaság, Japán és Kina — akkor Magyarország 
a sorrendben a tizenegyedik, s ez nem rossz helyezés. 

Mégsem lehetünk elégedettek a tudományos kutatásnak a termelésre és a termékszer- 
kezet korszerűsítésére kifejtett hatásával. Az új gyártmányoknak ugyanis csak kis száza- 

lékát teszik ki azok a típusok, amelyek hazai kutatási eredményekre támaszkodó fejlesz- 
tések eredményei. Nem kielégítő a hazai tudományos kutatás részvétele az új, korszerű 
eljárások bevezetésében, a gyártmányszerkezet korösszetételének javításában, a világ- 
színvonalú termékek kifejlesztésében. Mindebben szerepet játszik az is, hogy nem elég 
erős az a , szívó hatás", amelyet az új eredmények iránt a vállalati kereslet fejt ki. Számos 
példa mutatja, hogy értékes hazai kutatási eredményeket csak nagy késéssel használnak 
fel, és így sokszor veszendőbe megy az a többletérték, amelyet az újdonság jelent. Sajnos 
az is előfordul, hogy magyar kutatási eredmények elkallódnak, hasznukat mások élvezik. 

Hazánkban 1981 és 1985 között csökkent az alapkutatások költségvetési támogatása, 
ami nemcsak az eszközellátottságban, de az új kutatási kezdeményezések felkarolásában 
is nehézségeket okozott. Ebben az évben az Országos Tudományos Kutatási Alap 
létesítésével a feltételek valamelyest javultak. 

Nem sikerült alapvető változást elérnünk a felsőoktatási intézményekben folyó tudo- 
mányos kutatás feltételeinek javításában: fennmaradt a szétaprózottság, a szervezetlen- 
ség, a tanszékek elkülönültsége egymástól is és a kutatóintézetektől is. A felsőoktatási 
intézményekben és a főhivatású kutatóintézetekben az egymástól elszakított kutatás sem 

azdaságilag, sem a tudományos eredményesség szempontjából nem látszik indokoltnak. 

rvendetes, hogy az utóbbi időben már tapasztalható néhány helyi törekvés a szervezett 
együttműködés kialakítására a felsőoktatási intézmények, a főhivatású kutatóintézetek 
és a gazdasági szervezetek között. Ezeket a törekvéseket fel kel karolni és központi 
döntésekkel is támogatni kell. 


A vállalatok felelőssége a műszaki fejlesztésben 


A műszaki fejlesztés eredményességét kedvezőtlenül befolyásolja, hogy sok vállalatnál 
nem megfelelő a belső szervezet, fejletlen a vállalati információs rendszer, nem alakult 
ki értékesítésre orientált, rugalmas csapatmunka. Számos vállalatnál a termékek és a 
technológiák közepes színvonalától is elmarad a termelési és értékesítési folyamat szerve- 
zettsége; nem illeszkednek megfelelően a technológiák a termelés sorozatnagyságához, 
nem megfelelő a termelőberendezések kihasználtsága. A versenytársakhoz képest rosz- 
szabb a technológiai fegyelem, elmaradás van a vezetés színvonalában és a munkakultú- 
rában. 

A termelés krónikus gyengesége a nem megfelelő minőség, amelynek okát részben a 
műszaki feltételek színvonalában, részben a szervezettség és az érdekeltség hiányában, 
az emberi hibákban, a technológiai és munkafegyelem megsértésében kell keresni. Lassan 
csökken a korszerűtlen termékek nagy aránya, az átlagosnál gyorsabban fejlődő ágaza- 
tokban is kevés a műszaki újdonság. Lassú a piac változó igényeihez való alkalmazkodás, 
a konvertibilis exportban folyamatosan csökken az erősen technológiaigényes, maga- 
sabb feldolgozottságú termékek részaránya, és ezen az sem változtat, hogy a gépipar 
tőkés exportja az elmúlt 3 évben növekedett. 

Nem valósult meg az exportstruktúra távlati érdekeket szolgáló átalakítása, és ezt nem 
lehet pusztán a tőkés fizetési mérleg kedvezőtlen alakulásából adódó rövid távú intézke- 
dések terhére írni. Szerepe van ebben a tervezés bizonyos egyoldalúságának és az új 
utakat kereső vállalati magatartás hiányának. Ilyen körülmények között csak csekély 
mértékben sikerült gazdaságos exportnövekedést szolgáló új gyártási eljárásokat és 
termékeket kifejleszteni. Amikor megállapítjuk, hogy a vállalatok innovációs tevékeny- 
ségét hátráltatták a növekvő költségvetési elvonások, hogy csökkent a vállalatok kocká- 
zatviselési képessége és gyengült az újításban való érdekeltsége, akkor ezzel nem adha- 
tunk felmentést azoknak, akik e körülményekre hivatkozva, a cselekvés helyett a várako- 
zás álláspontjára helyezkednek. Vannak ugyanis szép számmal olyan példák a gépipar- 
ban, a műszeriparban, a gyógyszer- és vegyiparban, amelyek megmutatják, hogyan lehet 

kedvezőtlen körülmények között is eredményt hozó műszaki fejlesztést megvalósítani és 
gazdaságos termelésnövekedést elérni. 


A termelési szféra humán környezetének minőségéről 


A műszaki fejlettség színvonalát és annak alakulását az anyagi tényezők mellett döntően 
befolyásolja az emberi tényező, a termelésben és fejlesztésben részt vevő emberek tenni- 
akarása, tudása, szakértelme, műveltsége. 

A termelési szférát körülvevő és abba erősen behatoló humánkörnyezet minősége nem 
lehet tartós ellentmondásban a termelési szféra minőségével. Alapigazság, hogy fejlett 
műszaki és termelési kultúra csak igényes, fejlett társadalmi kultúrával élhet tartósan 
együtt. Ezért a humán környezet minőségi színvonalának emelése kiemelkedő fontosságú 
a műszaki fejlesztés sikeres megvalósításában. A tudás elsajátítása, az ismeretek megszer- 
zése, fejlesztése és eredményes felhasználása csak olyan környezetben válik társadalmi 
szükségletté, amely a szellemi munkát megbecsüli, a rendet, a szervezettséget, a pontossá- 
got és a megbízhatóságot általános létfeltételként igényli. 

Őszintén kell szólnom arról, hogy az elmúlt 10-15 évben nem fordítottunk elegendő 
figyelmet azoknak a politikai és gazdasági feltételeknek a kialakítására, amelyek meg- 
akadályozhatták volna a műszaki alkotómunka §s általában a szellemi alkotómunka 
erkölcsi és különösen anyagi értékvesztését. Arról van szó, hogy a központi irányítás nem 
hozott létre olyan politikai és gazdasági feltételeket, amelyek mellett a vállalatoknak és 
intézményeknek elemi érdeke lett volna a műszaki alkotómunkát végzők teljesítmény 
szerint differenciált, kimagasló anyagi elismerése. 1960 és 1982 között a műszakiak 
átlagkeresete 272 százalékkal, a fizikai dolgozóké 300 százalékkal, a nem fizikai, nem 
műszaki dolgozóké pedig 322 százalékkal nőtt. 

Van olyan nézet, hogy a műszaki értelmiség anyagi megbecsülését központi béremeléssel 
. kell megoldani. Ezzel azonban nem a teljesítményt, hanem a képesítést ismernénk el, s 
egyformán , jutalmaznánk" a jó és a rossz munkát végzőket. A vállalatoknál és intézmé- 
nyeknél lehet és kell az eddiginél jóval többet tenni a műszaki teljesítmények anyagi, 
erkölcsi elismeréséért, hiszen itt ítélhető meg a legközvetlenebbül a műszaki alkotómun- 
ka értéke. 

Az alkotó műszaki munka értékét felismerő munkahelyeken az elmúlt évekbe a 
vállalati átlagbérekhez képest erőteljesebben nőtt a műszakiak átlagbére. Vannak olyan 
termelőegységek, amelyeknél a műszakiak átlagbére kétszerese a vállalati átlagbérnek, 
és sok olyan vállalat is van, ahol az elmúlt 5 évben 50-80 százalékkal nőtt a műszaki 
állománycsoport átlagbére. Így volt eza Magyar Vagon- és Gépgyárban, a Salgótarjáni 
Vasöntöde és Tűzhely Gyárban, az MMG Automatikai Művekben, a Híradástechnikai 
Ipari Szövetkezetben és még sorolhatnám a példákat. A Tiszai Vegyikombinátban 
például hosszú évek óta kétszer akkora a műszakiak átlagbére, mint a vállalati átlagbér. 
A kedvező változások hatása azonban a közhangulat alakulásában még nem érezhető. 
Mindazonáltal a műszaki munka teljesítménytől függő, kiemelt megbecsülését általános- 
sá kell tenni. Ehhez azonban arra van szükség, hogy a központi irányítás a jövedelem- 
és keresetszabályozás eszközeivel segítse a helyes vállalati magatartás megerősödését. 


A belső fejlesztés külső feltételei 


A hazai műszaki fejlődés jellemző vonása, hogy főként a külföldön elért eredmények 
átvételére, bevezetésére és továbbfejlesztésére épül. Ebből természetesen nem következik, 
hogy nincs szükség a hazai tudományos, müszaki eredményekre támaszkodó fejleszté- 
sekre. A tapasztalatok azt mutatják, hogy gyors előrehaladást ott lehet elérni, ahol a 

külföldi eredmények átvétele, hasznosítása és továbbfejlesztése találkozik a hazai kutatá- 
si és fejlesztési törekvésekkel. Egyes jól kiválasztott területeken pedig lehet és kell is a 
saját fejlesztésre építeni. Ez azonban csak akkor jár haszonnal, ha mind gazdasági, mind 
műszaki szempontból versenyképes termékeket eredményez. 

Műszaki fejlődésünk egész jövője szempontjából alapvető a szocialista országok - 
elsősorban a Szovjetunió — tudományos, műszaki fejlődésének felgyorsulása, a szocialis- 
ta országok tudományos, műszaki, gazdasági együttműködésének lényeges megjavítása. 
Továbbra sem mondhatunk le azonban a tőkés országokkal folytatott tudományos, 
műszaki és gazdasági együttműködésről, ha az kölcsönösen előnyös és nem teremt 
egyoldalú, nem ellensúlyozható függőségeket. 

A külföldi eredmények hazai hasznosítását jellemzi, hogy a hetvenes években a licen- 
cek átvétele gyorsan bővült. Licencvásárlásokra alapozva számos területen — például a 
meginduló számítástechnikai iparban, a közútijármű-gyártásban, általában a gép- és 
vegyiparban - jelentős eredmények születtek. Mindemellett, a licencköltségek részaránya 
a kutatási-műszaki fejlesztési ráfordításokban a múlt évtized második felében is csak 
mintegy 5 százalékot tett ki. Ez részarányában három-négyszer kisebb, mint a nálunk 
fejlettebb tökésországok többségében. 

Nem tagadva a licencvásárlások kedvező hatásait a hazai műszaki fejlődés előmozdítá- 
sában, ezzel kapcsolatban szóvá kell tennünk néhány kedvezőtlen jelenséget. Az egyik 
az, hogy a licencvásárlással megvalósított technológiakorszerűsítés számos esetben 
tökésanyag-import növekedést idézett elő, amit nem kompenzált az értékesítésből szár- 
mazó devizabevétel. A másik kedvezőtlen jelenség, hogy a licencvásárlások nem kapcso- 
lódtak össze a hazai kutató és fejlesztőtevékenységgel, pedig a tényleges versenyképesség- 
hez a külföldről átvett technika (technológia) folyamatos továbbfejlesztésére van szük- 
ség. 

A licencvásárláson kívül más módjai is vannak a külföldi technika átvételének: vegyes- 
vállalatok, közös vállalkozások létesítése, külföldi tőkebevonás lehetőségeinek kihaszná- 
lása. Eddig nem éltünk kellőképpen ezekkel a komplexebb együttműködési formákkal. 


A műszaki fejlesztés és a gazdaságosság 


A legfontosabb feladatokra rátérve, mindenekelőtt szeretném hangsúlyozni: a műszaki 
fejlesztés elsősorban eszköz a különböző társadalmi és gazdasági feladatok megoldásá- 
ban, s alapvetően a társadalmi igények kielégítését, a szocialista társadalom erejének 
növelését kell szolgálnia. Ezért a műszaki fejlesztést nem önmagáért, hanem a társadalmi 
haladásban betöltendő funkciójának érvényesüléséért, az általa elérhető gazdasági ered- 
ményekért kell ösztönözni. 

A múszaki fejlődés legfőbb hordozói a vállalatok, a szövetkezetek és egyéb gazdasági 
szervezetek. A műszaki fejlesztésnek éppen ezért az általuk érzékelt piaci, társadalmi 
igények kielégítését kell szolgálnia. Ez nem zárja ki, sőt feltételezi, hogy egyes területeken 
és meghatározott szervezeteknél a piac közvetlen hatását központi eszközökkel is befo- 
lyásoljuk. A műszaki fejlesztés jelentős részének azonban a kereslet által vezérelt tevé- 
kenységben kell megvalósulnia; amit a vállalatok azért folytatnak, hogy növeljék ver- 
senyképességüket, jövedelmezőségüket. 

Nem lehet felmentést adni azoknak, akik eddig húzódoztak a kockázattól, a megújulás 
konfliktusaitól. Ma már vállalataink jelentős része alkalmas arra, hogy önállóan alakítsa 
műszaki fejlesztési politikáját; önállóan és felelősen döntsön pénzeszközeinek átcsopor- 
tosításáról az innovációs folyamatnak arra a szakaszára, ahol erre az adott időben a 
legnagyobb szükség van. Természetesen szükség van az érdekviszonyok, a közgazdasági 
környezet további javítására, mert a gazdaságos termelést szolgáló műszaki fejlesztés 
csak így valhat a vállalati stratégia szerves részévé. 

Abból, hogy a műszaki fejlesztés igazi színtere a vállalat, nem következik, hogy 
gyengülnie kell a központi irányításnak, sőt a tudományos-műszaki haladás világméretű 
felgyorsulásával együtt mindenütt, így nálunk is fokozódik a központi irányítás szerepe 

e a fő prioritások meghatározásában; 

e a műszaki fejlesztés országos stratégiai céljainak, programjainak kidolgozásában 
és megvalósításuk megszervezésében; 

e az infrastruktúra műszaki fejlesztésében; 

e a műszaki fejlődést elősegítő társadalmi és közgazdasági feltételek alakításában. 

A gazdaság jelenlegi állapota nem teszi lehetővé, hogy a műszaki fejlődés minden 
területen azonos ütemben felgyorsuljon. Egyébként ilyen célt még kedvező feltételek 
esetén sem volna helyes kitűzni. Ezért döntő fontosságú, hogy megfelelő szelekcióval 
elsősorban a tartósan hatékony és versenyképes gazdasági szervezetek műszaki fejlődését 
segítsük elő. A szelekció követelményeit azonban mind műszaki, mind közgazdasági 
megfontolások alapján szigorítani kell. Ennek megfelelően a fejlesztési döntéseket az 
eddiginél körültekintőbb, mind a rövid-, mind a hosszú távú hatásokat jobban figyelem- 
be vevő mérlegelés alapján szabad csak meghozni. Nyilvánvalóvá kell tenni, hogy csak 
azok a fejlesztések támogathatók, amelyek népgazdasági szinten tartós jövedelemnöve- 
kedést tesznek lehetővé. Abból kell kiindulni, hogy azokon a területeken, ahol a hazai 
szükségletek kielégítése csak nemzetközi árucsere révén oldható meg, a fejlesztéssel 
szemben támasztott követelmények mércéje nem lehet más, mint az élenjárók eredmé- 
nyeihez, a nemzetközi versenyképességhez való viszonyítás. 

Ez a viszonyítás azonban semmiképpen sem lehet egyoldalú: a műszaki színvonal nem 
mérlegelhető a gazdasági feltételektől elszakítva, hiszen közismert, hogy a legfejlettebb 
műszaki színvonalú termelés sem hasznos gazdaságilag, ha a termékek egyáltalán nem 
vagy csak alacsony áron értékesíthetők, vagy ha a magas termelési költségek következté- 
ben csak veszteséggel, illetőleg állami támogatással adhatók el. A puszta műszaki mérce 
az értékesítés lehetőségének elhanyagolása esetén melegházi fejlődéshez vezet, olyan 
ágazatok és vállalatok fennmaradásához, illetőleg kialakulásához, amelyek rendszeres 
állami támogatást igényelnek. 

A helyes fejlesztési stratégiához hozzátartozik a gazdaságtalan termelés gazdaságossá 
tételét, illetve visszafejlesztését szolgáló műszaki tevékenység megtervezése is. Ezen a 
téren eddig - a legutóbbi időktől eltekintve — meglehetősen nagy volt a bátortalanság. 
A hazai műszaki fejlesztés fő iránya a jövedelmezőséget növelő, átfogóan értelmezett 
technológiakorszerűsítés, amely magában foglalja a gazdaságos anyag- és energiafelhasz- 
nálást (megtakarítást) elősegítő technológiák, a gépgyártás-technológia, az elektronizáció 
és információs technológia, a biotechnológiák fejlesztését és alkalmazását, valamint a 
termelői infrastruktúra azon területeinek felkarolását, amelyek a műszaki haladás szem- 
pontjából fontosak. 

Szeretném megjegyezni, hogy ezek a prioritások megfelelnek mind a nemzetközi 
trendeknek, mind a hazai követelményeknek. A hetedik ötéves terv Központi Gazdaság- 
fejlesztési és Szervezési Programjaiban, az Országos Középtávú Kutatási és Fejlesztési 
Tervben, valamint a Minisztertanács úgynevezett Cselekvési Programjaiban kitűzött 
célok összhangban vannak ezekkel a prioritásokkal. Jelenleg arra van szükség, hogy a 
központi irányító szervek a konkrét feladatok sorrendjét, a súlypontokat a gazdasági 
munka javításának új követelményeihez igazítsák. Fel kell gyorsítani az egyes területeken 
lassan, csaknem döcögve induló végrehajtást; vissza kell szorítani a szervezésben jelent- 
kező bürokráciát. 


Az anyagi források és a gazdaságirányítás 


A XIII. kongresszus határozatának megfelelően el kell érni, hogy a kutatásra és a 
, műszaki fejlesztésre fordítható anyagi eszközök a nemzeti jövedelemnél gyorsabban 

növekedjenek. A jövőben változatlanul szükség lesz a gazdálkodó szervezetek befizetései- 
ből képzett központi műszaki fejlesztési alapra, amelynek elsősorban a kormányzati és 
az ágazati irányítás hatáskörébe tartozó feladatok megoldását kell szolgálnia. A közpon- 
ti műszaki fejlesztési alapra történő vállalati befizetések mértékét a közös teherviselés 
elvének alapján kell kialakítani. A központi alap egy részét a vállalati kezdeményezéseket 
finanszírozó pénzintézetek alaptőkéjének emelésére célszerű fordítani. A jövőben növelni 
kell az olyan vállalkozás-finanszírozások részarányát, amelyeknél a társadalmi tőkével 
rendelkező intézmény már a fejlesztés fázisában felkarol bizonyos akciókat; finanszíroz- 
za a bevezetéshez szükséges tevékenységeket, és , alkalmazásképes" állapotba hozva adja 
el a kész technológiát a vállalatoknak, esetleg maga vesz részt az új technológiára 
alapozható új vállalat létrehozásában. 

A vállalati műszaki fejlesztési alap képzését szabaddá kell tenni. A vállalatok döntse- 
nek szabadon arról, hogy pénzeszközeikből mennyit tartanak indokoltnak műszaki 
fejlesztésre fordítani. A központi irányításnak azonban ismernie kell a vállalati műszaki 
fejlesztés alakulását, és ha szükséges, közgazdasági eszközökkel kell irányítania annak 
mozgását. 

A hetedik ötéves tervben szereplő műszaki fejlesztési célok megvalósítására előirány- 
zott anyagi feltételek biztosítását alapvető követelményként kell kezelni. A műszaki 
fejlesztéshez szükséges források előteremtése érdekében indokolt felgyorsítani a társadal- 
mi tőke átcsoportosítását a vállalatok között. Arra is szükség van, hogy a hetedik ötéves 
tervben előirányzott beruházásokon belül a technológiák korszerűsítését szolgáló beru- 
házások aránya növekedjen. 

A műszaki fejlődést segítő társadalmi-gazdasági környezet alakítása szorosan össze- 
függ a gazdaságirányítási rendszer korszerűsítésével. A műszaki fejlődés szempontjából 
is alapvetően fontos a hatékonysági követelmények következetes érvényesítése és a 
valódi verseny erősítése. Az egyensúlyi követelményekkel összhangban mérsékelni kell 
a vállalati jövedelem centralizációját, amely tompítja a teljesítménykényszert, csökkenti 
a kockázatvállalási készséget és képességet. A támogatásoknak nem a teljesítményhiány 
eltüntetésére, hanem a teljesítménynövelés ösztönzésére kell irányulniuk. A közeljövő 
fontos feladata a tulajdonosi érdekeltség erősítése, mivel enélkül nem alakítható ki a 
hosszú távú érdekeltség, amelynek hiánya viszont kedvezőtlen a műszaki fejlesztés 
szempontjából. 

A gazdasági munka megjavításáról hozott tavaly novemberi központi bizottsági hatá- 
rozat megfogalmazta azokat a feladatokat, amelyeknek végrehajtása esetén kedvezőbbé 
válik a műszaki fejlesztés közgazdasági környezete. Az adórendszer átalakítása, amely- 
nek során az adók jelentős része a termelési szférából a végső felhasználási szférába kerül 
át, a műszaki fejlesztés feltételeinek javulását hozhatja magával. Ehhez is, akárcsak a 
gazdasági munka megjavításához, szükség van azonban arra, hogy az adózás teljes 
rendszerével összhangban a bér- és az árrendszer 15 a teljesítménynövelésre, a hatékony- 
sági követelmények érvényesítésére, a kooperációs készség és a fegyelem erősítésére 
ösztönözzön. 

A gazdaság működésének javulása gyorsítja a műszaki fejlesztést, a műszaki fejlesztés 
pedig elősegíti a gazdaság működésének javulását. Elengedhetetlen, hogy ennek a pozitív 
visszacsatolásnak a kedvező hatásai minél előbb kibontakozhassanak. 


A nemzetközi együttműködés javítása 


A hazai műszaki fejlődésben - amint erre már utaltunk - meghatározó szerepet játszik 
a nemzetközi együttműködés. A szocialista országok által kidolgozott és elfogadott, 
2000-ig szóló komplex program olyan átfogó célrendszernek tekinthető, amely megfelel 
a tudományos-műszaki haladás fő tendenciáinak. Jelenleg mind a nemzetközi együttmű- 

ködésben, mind az országon belüli tennivalókban az egyik legfontosabb feladat, hogy 
a jól kidolgozott célokhoz megtaláljuk a megvalósítás hatékony eszközeit. A régi mód- 
szerek és eljárások már nem megfelelőek, új együttműködési, szervezési, finanszírozási 
formákra van szükség. Ezek között döntő fontosságúak a vállalatok és intézmények 
közötti közvetlen, az érdekek kölcsönös érvényesítésén alapuló, jövedelemszerzésre ori- 
entált együttműködési formák. 

Az illetékes állami szervek tevékenysége irányuljon arra, hogy a komplex programban 
való részvételünk segítse elő mindenekelőtt saját műszaki fejlesztési céljaink elérését, az 
új tudományos és műszaki eredmények gazdaságos, gyors alkalmazását, összpontosítson 
az ország gazdasági fejlődését előmozdító fő feladatokra. A közös kutató-fejlesztő, 
termelő és értékesítő szervezetek létrehozása szolgálja a hazai tudományos, műszaki és 
gazdasági érdekeket, és ezzel együtt az egész szocialista közösség érdekeit. 

A szocialista országokkal, elsősorban a Szovjetunióval folytatott nemzetközi tudomá- 
nyos-múszaki együttműködés elsődlegessége mellett továbbra is fontosnak tartjuk a 
műszaki fejlődést előmozdító technológiakereskedelmi, tudományos és egyéb kapcsola- 
tok fenntartását és bővítését a fejlett tőkésországokkal. A különböző típusú töke- és 
kockázatmegosztáson alapuló kooperációkat, közös vállalkozásokat, a fejlesztési és 
gyártási együttműködéseket, valamint a licencvásárlásokat olyan eljárások meghonosí- 
tására kell irányítani, amelyek magas technikai szinvonalon tartósan valószínűsítik a 
nemzetközi piacokon a gazdaságos értékesítést. Azokat az eljárásokat kell preferálni, 
amelyeknek a továbbfejlesztése megteremtheti a versenybenmaradás feltételeit, és ame- 
lyek nem növelik, hanem csökkentik a tőkés importot. Ösztönözni kell a technológia- 
kereskedelmet elősegítő, gazdaságosan működő külföldi és hazai, közös, illetve vegyes 
vállalatok létesítését, javítani kell a működő tőke bevonásának feltételeit. 

A még eredményesebb nemzetközi együttműködés érdekében a vállalatoknak lényege- 
sen javítaniuk kell tájékozottságukat a nemzetközi piaci lehetőségeket meghatározó 
múszaki, gazdasági és üzleti fejleményekről, erősíteniük kell piaci jelenlétüket. A tájéko- 
zottság növelésére fel kell használni a nemzetközi szervezeteket és rendezvényeiket, a 
tanulmányutakat, a vállalatok és intézmények közötti közvetlen együttműködési formá- 
kat. Kapcsolódjanak be a vállalatok a nemzetközi információs hálózatokba; teremtsék 
meg ennek műszaki, gazdasági és emberi feltételeit. 

A nemzetközi együttműködésben fontos szerepe van az idegen nyelvek ismeretének. 
Sajnos műszaki, gazdasági szakembereink egy része nem jeleskedik a nyelvtudásban. Az 
idegen nyelvek ismerete nemcsak a nemzetközi kapcsolatok fejlesztésében fontos, hanem 
a világban végbemenő folyamatokról való gyors és közvetlen tájékozódásban is. Állami 
és vállalati szinten az eddiginél sokkal szélesebb körben elő kell segíteni és meg kell 
követelni az idegen nyelvek elsajátítását. 


A humán erőforrás aktivizálása 


A tudományos-múszaki haladás radikálisan módosítja a munkavégzés körülményeit, 
megváltoztatja az ember szerepét a termelésben, és minőségileg új követelményeket 
támaszt a dolgozókkal szemben, méghozzá - a korábbi feltételezésekkel ellentétben — 
felelősségteljesebb és öntevékenyebb szerepvállalást kíván. A tudományos-műszaki fejlő- 
dés hatására csökkenni fog a közvetlen fizikai munkát végzők köre; a termelési folyama- 
tokban mindinkább a tervezői, összeszerelési, ellenőrzési, karbantartási, felügyeleti és 
irányítási funkciók kerülnek előtérbe. 

Mindezek alapján át kell gondolnunk, hogyan illeszkedjen oktatási, képzési és tovább- 
képzési rendszerünk az új követelményekhez. Elkerülhetetlen a szakmunkásképzés és a 
középfokú szakképzés tartalmi korszerűsítése. Ebben meghatározóvá vált a vállalatok 
szerepe. A központi intézkedéseknek az önálló vállalati kezdeményezéseket bátoriítaniuk 
kell. 

A műszaki és agrár felsőoktatásban a szervezeti és anyagi feltételek javításával elő kell 
segíteni a képzés színvonalának emelését. A nagy tapasztalatú, kiemelkedő szaktudású 
vállalati szakembereket nagyobb számban kell bevonni a felsőoktatásba. Növelni kell a 
szakminisztériumok és az Országos Műszaki Fejlesztési Bizottság szerepét a felsőoktatás 
stratégiai irányításában. A szakmunkásképzéstől az egyetemi képzésig és továbbképzésig 
abból kell kiindulnunk, hogy nemcsak a szakmai felkészültség megalapozására van 
szükség, hanem az általános műveltség elmélyítésére is, hiszen ezen múlik olyan személyi- 
ségjegyeknek a kifejlődése, mint az igényesség, ítélőképesség, együttműködési készség, 
kötelességtudat, fegyelmezettség, felelősségvállalás, amelyek elengedhetetlenek az új 
technika által megkövetelt munkakultúrához. Az emberi tényező nemcsak a jövő, hanem 
a jelen szempontjából is perdöntő: a tudás, a tenniakarás, a leleményesség, az öntevékeny 
cselekvés anyagi erőforrásokat is tud helyettesíteni. 

Az emberi tényezőben rejlő húzóerők felszabadítása elsősorban a vezetés alkalmassá- 
gán múlik. Fel kell ismerni, hogy a változó világ új követelményeire a korábban bevált 
vezetők közül sokan nem tudtak ráhangolódni. Az irányító szervek és a tulajdonosi 
funkciókat gyakorló testületek segítsék elő, hogy a vállalatok és intézmények élére az 
eredmények által is igazoltan vállalkozó szellemű, előrelátó meggondoltsággal és szerve- 
ző erővel rendelkező, a párt politikájának megvalósításáért kiálló, nagy tudású személyi- 
ségek kerüljenek. ; 

A vezetés minősítésének legfőbb kritériumává az eredményességet kell tenni. Nem 
lehet jó vezető az, akinek a felelősségére bízott vállalat, szövetkezet, intézmény tartósan 
eredménytelenül működik. A vezetésre alkalmas személyek nevelése, a vezetők kiválasz- 
tása, munkájuk értékelése mind az állami, mind a pártmunkában az egyik legfelelősség- 
teljesebb feladat. 

A vezetésre való alkalmasság szükséges, de nem elégséges feltétele a műszaki fejlődésre 
épülő gazdasági fellendülésnek. A legfejlettebb technika sem váltja be a hozzá fűzött 
reményeket, ha az azt létrehozó és működtető emberek nem teszik hozzá tudásuk és 
képességeik legjavát minden munkakörben, a vezérigazgatótól a segédmunkásig. Ehhez 
nemcsak szakmai felkészültségre van szükség, hanem a korszerű technikához nélkülöz- 
hetetlen munkakultúrára, munkafegyelemre is. A munkaszellem javításának sokrétű 
feladatai közül meg kell említeni az eszmei motívációt, a meggyőződést, a belső eszmei 
szilárdságot, mint számottevő hajtóerőt. 

Az emberi tényező teljesítőképességének kibontakoztatásában természetesen fontos 
szerepe van az anyagi elismerésnek. Ha abból indulunk ki, hogy a műszaki fejlesztés 
megvalósításának igazi letéteményesei a vállalatok, akkor nyilvánvalónak látszik az a 
követelmény, hogy a műszaki fejlesztés sikerességét döntő mértékben meghatározó 
mérnöki, műszaki munka teljesítmények hez igazodó elismerésében is a vállalatoknak kell 
a fő szerepet játszaniok. Ezt elő kell segítenie a központi keresetszabályozásnak is. 


A műszaki haladás előmozdításában fontos szerep hárul a társadalmi szervezetekre, 
különösen az ágazati szakszervezetekre, amelyek közvetlenül érzékelik a megújulással, 
a struktúraváltással járó feszültségeket, és amelyek sokat tehetnek - eddig is sokat tettek 
- a nem könnyen vállalható közvetlen és távlati célok elfogadtatása és valóra váltása 
érdekében. Jelentős a feladata a Műszaki és Természettudományi Egyesületek Szövetsé- 
gének, amely a magyar műszaki és agrár értelmiség legjobbjait tömöríti, s már eddig is 
— például az energiatakarékosság felkarolásával — számottevő konkrét eredményt ért el 
kezdeményezéseivel. 

A tömegtájékoztatásban az eddiginél jóval nagyobb figyelmet kell fordítani a műszaki 
fejlesztés fő feladataira, társadalmi, gazdasági funkcióinak megismertetésére, az újat 
teremtő, alkotó munkát végző kiemelkedő személyek bemutatására, az elért eredmények 

népszerűsítésére, a kárt okozó hibák feltárására. A propagandamunkában - a társada- 
lomtudományi kutatások segítségével - el kell érni, hogy a tudományos-műszaki haladás 
nemzetközi és hazai folyamatairól, társadalmi és gazdasági hatásairól és főként az 
időszerű feladatokról a párttagság és a széles közvélemény megfelelő tájékoztatást 
kapjon, és hogy az új gondolatok, módszerek meghonosításával járó küzdelem vállalását 
a társadalom elismerése illesse. 

Az emberi erőforrás felértékelődésének korszakában különösen fontossá válik a párt- 
szervezetek irányító szerepe az adott munkahelyi közösség belső életének formálásában. 
Az új gondolatok, módszerek térnyerése mindig konfiiktusokon keresztül, nézetek csatá- 
jában valósul meg. Meggyőződésem, hogy a párttagok és pártonkívüliek, a munkások, 
a mérnökök, a kutatók, az alkotó emberek összefogásával képesek leszünk a társadalmi, 
gazdasági előrehaladásunkat szolgáló műszaki fejlődés meggyorsítására. 

Az MSZMP Központi Bizottságának 

1986. december 28-i állásfoglalása 

a műszaki fejlődés gyorsításáról és a tudományos 
kutatás eredményességének fokozásáról 


[. 


A szocialista és a kapitalista világrendszer közötti versenyben a tudományos-műszaki 
fejlettség színvonala egyik meghatározó tényezővé vált, jelentős hatást gyakorol az 
erőviszonyokra. 

A műszaki fejlesztés hatékonyságának és eredményességének javítása a szocialista 
országok mindegyikében elsődleges fontosságú politikai feladat. A szocilalista országok 
kommunista és munkáspártjainak kezdeményezésére a KGST-tagországok a tudomá- 
nyos-műszaki fejlődés elősegítésére 15—20 évre szóló komplex programot fogadtak el, 
amelynek fő irányai megfelelnek a műszaki fejlesztés világtendenciáinak, és segítik a 
nemzeti programok megvalósítását is. 

Az MSZMP XIII. kongresszusának határozata a társadalmi és gazdasági fejlődés 
fontos feltételeként jelölte meg a műszaki fejlesztés és a tudományos kutatás eredményes- 
ségének fokozását, a műszaki fejlődés politikai, társadalmi, gazdasági feltételrendszeré- 
nek javitását. 

A felszabadulás óta eltelt idő alatt hazánkban a műszaki színvonal jelentősen emelke- 
dett. A technológiai fejlődés főbb nemzetközi irányait lényegében követtük. Egyes 
területeken olyan technológiák honosodtak meg, amelyek hozzájárultak a korszerű 
műszaki kultúra kibontakozásához. Bár nem kellő mértékben, de sikerült olyan új 
termékeket és termelési kultúrákat kifejleszteni, amelyek gazdaságos és dinamikusan 
növekvő exportot alapoztak meg. Különösen a mezőgazdasági termelésben volt erőteljes 
a műszaki fejlesztés hatása. 

A tudományos-technikai fejlődés világméretű felgyorsulása és a nem kielégítő hazai 
munka következtében az utóbbi időszakban számos területen fokozódott a gazdaságilag 
fejlett országoktól való műszaki elmaradás. A műszaki megújulást hátráltatta a teljesít- 
ményekre nem kellően ösztönző társadalmi-gazdasági környezet és az igénybe vehető 
források csökkenése. A gazdaságirányítás a fő erőfeszítéseket a külgazdasági egyensúly 
rövid távú stabilizációja érdekében tette, és kisebb figyelmet fordított a termelési szerke- 
zet javítására, a technológiák korszerűsítésére. 

A termékek és technológiák közepes műszaki színvonalától elmaradt a termelési 
folyamat műszaki-gazdasági szervezettsége; számos helyen nem épült ki korszerű vállala- 
ti belső szervezet. A termelés sorozatnagyságához nem illeszkednek megfelelően a tech- 
nológiák; nem kielégítő a technológiai fegyelem és a munkakultúra. Az ipari termelőbe- 
rendezések kihasználtsága nemzetközi összehasonlításban alacsony. Nagy és lassan 
csökken a korszerútlen termékek aránya, és kicsiny a bevezetett új termékeké. Lassú a 
piac igényeihez való alkalmazkodás. 

Módosult a kutatás-fejlesztés intézményi és finanszírozási rendszere. Növekedett a 
vállalati műszaki fejlesztési tevékenység súlya. Megkezdték munkájukat a kutatási ered- 
mények bevezetését szolgáló új szervezetek. Szorosabbá váltak a kutatóintézetek és az 
egyetemek kapcsolatai a vállalatokkal, a szövetkezetekkel. A műszaki fejlesztés finanszí- 

rozásában a vállalatok döntési szabadsága bővült. Haladás történt a műszaki fejlesztés 
bankszerű támogatásában, valamint a kutatás-fejlesztési és gazdasági programok össze- 
hangolásában. 

A tudományos-műszaki: haladás az elmúlt másfél évtizedben azonban a szükségesnél 
és a lehetségesnél lassúbb volt. Számos fontos területen nőtt a műszaki fejlettségbeli 
elmaradás; előállt annak a veszélye, hogy hátrányba kerülünk a korábban velünk gazda- 
ságilag egy szinten álló vagy nálunk fejletlenebb országokhoz képest. 

A XIII. kongresszus határozatának végrehajtása, a VII. ötéves tervben szereplő felada- 
tok megoldása, a Központi Bizottság 1986. novemberi határozatának valóra váltása 
szükségessé teszi a műszaki fejlesztés és a tudományos kutatás eredményességének 
fokozását. Ennek érdekében meg kell határozni a műszaki fejlesztési politika alapvető 
irányait, stratégiai feladatait és a megvalósításukat szolgáló konkrét teendőket. 


MT. 


A tudományos-múszaki haladás a társadalmi termelésben megnyilvánuló objektív 
0 folyamat, amely átalakítja a gazdaság, a termelés, a fogyasztás szerkezetét, és 
összhatásként a társadalmi fejlődés meggyorsítását segiti. A tudományos-műszaki hala- 
dás mind előfeltételei, mind következményei szempontjából alapvetően társadalmi folya- 
mat. Fő hajtóereje a társadalmi szükségletek magasabb szintű kielégítése. 

A műszaki fejlesztés eredményességét a társadalom innovációs készsége, a gazdasági 
szervezetek, az egyének érdekeltsége, az emberi tényező minősége szabja meg. A helyes 
műszaki fejlesztési stratégia kialakításához a társadalmi, a közgazdasági és a műszaki 
tényezők együttes figyelembevételére és összehangolt fejlesztésére van szükség. 

A műszaki fejlesztés döntő mértékben vállalatoknál, szövetkezeteknél megvalósu- 
6 ló, a versenyképesség és a jövedelmezőség növelését szolgáló — többnyire a kereslet 
által vezérelt — tevékenység, amelynek egyik fő ösztönzője a verseny. A műszaki fejlesztés 
igazi szintere a vállalat, a szövetkezet. 

Jelentős és növekvő szerepe van a műszaki fejlesztésben a központi irányításnak, 
0 amelynek feladata a prioritások meghatározása, a műszaki fejlesztés stratégiai 
céljainak kidolgozása, a műszaki fejlődést szolgáló társadalmi és közgazdasági feltételek 
alakítása. Az irányításban a közgazdasági eszközök, a közvetett módszerek alkalmazásá- 
nak erősítésére van szükség. 

Növelni kell! a központi tervezés szerepét az egész gazdaság nemzetközi versenyképes- 
ségét meghatározó új termelési kultúrák meghonosíitásában, a technológiai korszerűsítés 
gyorsításában és az infrastruktúra fejlesztésében. A népgazdasági tervezést alkalmassá 
kell tenni a tudományos-műszaki haladás távlati irányainak kijelölésére, a középtávú 
műszaki fejlesztési célok meghatározására és az elérésükhöz szükséges feltételek biztosí- 
tására. Erősíteni kell a társadalmi, a gazdasági és a múszaki fejlesztési célok összhangját. 

A műszaki fejlődés alapvető feltétele, hogy a társadalom és a gazdaság új műszaki 
6 eredményeket befogadó készsége és képessége, a vállalkozásokban való érdekeltsé- 
ge javuljon. Ez olyan gazdasági környezetben lehetséges, amelyben a gazdálkodó szerve- 
zetek jövedelmező működését -— más tényezők mellett - a folyamatos műszaki fejlesztés 
teszi lehetővé. Ennek a környezetnek a kialakításában döntő szerepe van a gazdaságirá- 
nyítási rendszernek. Továbbfejlesztésében a társadalmi, a közgazdasági és a műszaki 
tényezőket valódi súlyuknak megfelelően s egymásra gyakorolt hatásaik figyelembevéte- 
lével kell kezelni. 

Az új műszaki megoldások jelentős kutató-fejlesztő munka eredményei. Az ország 
Ő objektív adottságaiból következik, hogy a gazdaság a műszaki fejlődés tendenciáit 

csak a nemzetközi együttműködésre építve tudja követni. Alapelv, hogy külföldről 
vegyük át azt, ami szükséges és ésszerű feltételek között megszerezhető. Az átvett 
eljárások gyors és eredményes alkalmazását, továbbfejlesztését azonban saját tudomá- 
nyos és műszaki fejlesztő tevékenységgel kell elősegíteni. Különösen fontos a szocialista 
országok tudományos, műszaki és termelési együttműködésének fejlesztése. 

A hazai oktatás és kutatás szolgálja mind a belföldi, mind a külföldi eredmények 
hasznosításához és továbbfejlesztéséhez szükséges műszaki ismeretek és kultúra elsajátíi- 
tását. 

A tudományos bázis jobb hasznosítását elő kell segíteni a kutatóintézetek és a felsőok- 
tatási intézmények szervezett együttműködésével és a vállalatokkal létesítendő közös 
társulásokkal. 

6 A műszaki fejlesztés gyorsításában meghatározó az emberi tényező szerepe. A kor- 

szerű technika hatékony alkalmazásában megnőtt az általános műveltség, a mun- 
kakultúra, a szervezettség, az együttműködési készség, valamint az alkotó munkára való 
ösztönzés fontossága. 

A műszaki fejlesztést alapvetően befolyásolja a vezetők tevékenysége. Elsősorban a 
vezetés alkalmasságán múlik az átgondolt, hosszú távú stratégia kidolgozása, a változó 
körülményekhez való rugalmas alkalmazkodás, az optimális gazdálkodás az erőforrá- 
sokkal. i 

Az irányító szervek és a tulajdonosi funkciókat gyakorló testületek a kádermunkára 
vonatkozó párt- és állami határozatok alapján tegyenek intézkedéseket, hogy a vállala- 
tok és az intézmények élére eredményre törő, vállalkozó szellemű, kellő előrelátással, 
ítélőképességgel és szervező erővel rendelkező, a párt politikájának megvalósításáért 
kiálló, nagy tudású személyiségek kerüljenek. 


HI. 


. Az országban folyó műszaki fejlesztési tevékenység fő irányait és feladatait a VII. ötéves 
népgazdasági terv, a központi gazdaságfejlesztési programok, valamint az ezekkel össze- 
hangolt országos középtávú kutatási fejlesztési terv programjai tartalmazzák. 

e A nemzetközi tapasztalatok azt mutatják, hogy a gazdasági növekedés élénkítésé- 

nek, a hatékonyság javításának egyik meghatározó feltétele a technológiák korsze- 
rűsítése. A hazai műszaki fejlesztésben is a gazdaságosságot növelő technológiakorszerű- 
sítést kell fő feladatnak tekinteni. Ez, többek között, magában foglalja: a gazdaságos 
anyag- és energiafelhasználást, a megtakarítást elősegítő eljárásoknak, a gépgyártás- 
technológiának, az elektronizációnak, az információs technológiának, a biotechnológiá- 
nak a fejlesztését, alkalmazását és elterjesztését, valamint a termelői infrastruktúra 
műszaki haladás szempontjából fontos területeinek fejlesztését. A fejlesztésekkel kapcso- 
latban követelmény a természeti környezet fokozott védelme. 

Öö A VII. ötéves tervben szereplő múűúszaki fejlesztési célok megvalósítása döntő 

fontosságú a gazdaság egésze szempontjából. Ezért a műszaki fejlesztési tevékeny- 
ség előirányzott anyagi feltételeinek biztosítását alapvető gazdasági követelménynek kell 
tekinteni. Ugyanakkor minden szinten el kell érni az anyagi eszközök koncentrált, 
kellően differenciált, takarékos felhasználását. Elsősorban a tartósan hatékony és ver- 
senyképes gazdasági szervezetek, valamint a termelési szerkezet javítását szolgáló súly- 
ponti területek műszaki fejlesztését kell összehangolt intézkedésekkel meggyorsítani. 
Ennek elérését az exportkövetelményeket szem előtt tartó technológiaimporttal is elő kell 
segíteni. 

(19 A technológiai fejlesztésekhez szükséges források részben a társadalmi tőke válla- 

latok közötti átcsoportosításával, részben a beruházások megengedhető mértékű 

növelésével teremthetők elő. Indokolt, hogy a VII. ötéves tervben előirányzott beruházá- 

sokon belül növekedjen a technológiák korszerűsítését szolgáló beruházások aránya. Ezt 

össze kell kapcsolni a politikai, gazdasági és műszaki szempontból megalapozott átalakí- 

tási, illetve visszafejlesztési programok megvalósításával. 

o A XIII. kongresszus határozatának megfelelően a kutatásra és a műszaki fejlesztés- 
re fordítható anyagi eszközök a nemzeti jövedelemnél gyorsabban növekedjenek. 

A jövőben változatlanul szükség lesz központi műszaki fejlesztési alapra, amelynek a 
kormányzati és ágazati irányítás hatáskörébe tartozó feladatok megoldását kell szolgál- 
nia. A központi műszaki fejlesztési alap a feladatokkal arányban növelhető. A központi 
alap egy részét az innovációt finanszírozó pénzintézetek alaptőkéjének emelésére célszerű 
fordítani. 

A vállalati műszaki fejlesztési alap kötelező képzését célszerű teljeskörűen megszüntet- 
ni. Döntsenek a vállalatok önállóan arról, hogy anyagi eszközeiket az innovációs folya- 
matban milyen feladatok megoldására használják fel. 

A vállalati műszaki fejlesztési tevékenységet elő kell segíteni a hosszú távú tulajdonosi 
érdekeltség megteremtésével, a verseny erősítésével, a hatékonysági követelmények érvé- 
nyesítésével, valamint az együttműködési készség és fegyelem növelésével is. A termelési 
szerkezet korszerűsítése érdekében meg kell gyorsítani a társadalmi tőke áramlását a 
vállalatok között. 

0 Az alapkutatások fejlesztését elő kell segíteni az anyagi forrásoknak a növelésével, 
a korábbi eredményességet figyelembe vevő differenciált felhasználásával, a pályá- 
zati és a megbízási rendszer javításával. 

A kutatási témák számát csökkenteni kell, a szellemi és az anyagi erőforrásokat a 
legfontosabb feladatokra kell összpontosítani. Az alapkutatások anyagi feltételeit első- 
sorban az állami költségvetésben kell biztosítani. Az eredmények hasznosításában érde- 
kelt vállalatok számára az alapkutatások támogatásához kedvezőbb, az adózást könnyí- 
tő feltételeket indokolt kialakítani. 

Az alkalmazott kutatások feladatainak kitűzésében, az eredmények minősítésében, 

felhasználásában és finanszírozásában a termelő- és a kereskedelmi vállalatok 
töltsenek be meghatározó szerepet. E téren is növelni kell a hosszú távú együttműködé- 
sek arányát. Ezt segítsék elő a kormányzati és a tárcaprogramok is. 

A gazdálkodó szervezetek fordítsanak nagy figyelmet műszaki fejlesztői bázisaik 
szakemberszükségletének biztosítására, a munka tárgyi feltételeinek javítására; bővítsék 
a számítógépekkel segített tevékenységek körét; növeljék a minőség ellenőrzését szolgáló 
műszerezettséget. 

6 A tudományos kutatás gyakorlati hasznosítása érdekében kölcsönös érdekeltségen 
alapuló, tartós munkamegosztást kell kialakítani a kutató- és a felsőoktatási 
intézmények, illetve a vállalatok között. A termelő-, az oktatási és a kutatási szervezetek 
műszaki fejlesztési céljait össze kell hangolni. Uj együttműködő szervezetek létrehozása 
is segítse elő a tudományos-műszaki eredmények alkalmazásához szükséges idő lerövidi- 
tését, az anyagi eszközök takarékos, hatékony, közös célokat szolgáló felhasználását, a 
kutatási berendezések jobb kihasználását. 
4) A műszaki fejlődés gyorsításának fontos feltétele a vállalati belső szervezet javítá- 
sa. Alakítsanak ki a vállalatok és a szövetkezetek a technológiai és a piaci követel- 
ményekhez rugalmasan illeszkedő belső szervezeti rendszert, amelyben kis létszámú, 
hozzáértő, döntőképes kooperatív irányítás működik. A belső szervezet korszerűsítése 
segítse a fogyasztói igények kielégítésére irányuló innovációs tevékenységet, az ehhez 
alkalmazkodó termelésszervezést. 

A vállalati innovációs folyamatban biztosítani kell, hogy a termelést és a műszaki 
fejlesztést döntően a kereslet mennyiségi és minőségi követelményei vezéreljék. Ösztö- 
nözni kell a kutató, termelő- és értékesítő szervezetek - közös érdekeltségen és kockázat- 
viselésen alapuló — társulásainak létrehozását. A társulások az új műszaki eredmények 

gyors megszerzését, alkalmazását és piacra juttatását szolgálják. A hazai gazdasági 
szervezetek együttműködésének javításával, a szerződésekben vállait kötelezettségek 
pontos teljesítésével elő kell mozdítani a műszaki fejlődéshez nélkülözhetetlen kutatási, 
fejlesztési, termelési és értékesítési kooperációt. 

A vállalatok lényegesen javítsák ismereteiket a nemzetközi piaci lehetőségeket 
0 maghatározó műszaki, gazdasági és üzleti fejleményekről. Ennek érdekében erősí- 
teni kell piaci jelenlétüket. A tájékozottság növelésére jobban használják ki a nemzetközi 
szervezeteket és rendezvényeket, a tanulmányutakat, a vállalatok és az intézmények 
közötti közvetlen együttműködési formákat. Célszerű javítani a nemzetközi információs 
hálózatokba való vállalati bekapcsolódás műszaki, gazdasági és személyi feltételeit. 
o Az ország műszaki fejlődésében döntő jelentőségű a nemzetközi együttműködés 

fejlesztése, a technológiakereskedelem lehetőségeinek szélesítése. 

Nemzetközi tudományos-műszaki kapcsolatainkban meghatározó a szocialista orszá- 
gokkal, különösen a Szovjetunióval folytatott együttműködés. Ennek fő irányait és 
feladatait atudományos-műszaki haladás 2000-ig szóló komplex programja tartalmazza. 
A programban való részvételünk tartalmi és minőségi fejlesztése folyamatos kormányzati 
és vállalati feladat. 

A komplex program keretében végzett tevékenységünk segítse műszaki fejlesztési 
céljaink elérését, az új tudományos és műszaki eredmények gazdaságos, gyors aikalmazá- 
sát, összpontosuljon az ország gazdasági fejlődését előmozdító fő feladatokra. Közös 
kutató-fejlesztő, termelő- és értékesítő szervezetek létrehozásával is járuljunk hozzá 
tudományos-műszaki és gazdasági céljaink megvalósulásához. 

Fontosnak tekintjük a műszaki haladást elősegítő technológiakereskedelem, valamint 
az együttműködés és a kapcsolatok más formáinak fenntartását és bővítését a tőkésor- 
szágokkal. A technológiai ismeretek mellett a termelés megszervezésével és irányításával 
kapcsolatos tudás elsajátítására is nagy figyelmet kel! fordítani. 

A különböző típusú kooperációk, közös vállalkozások, fejlesztési és gyártási együtt- 
működések, licencvásárlások olyan eljárásokra irányuljanak, amelyek valószínűsítik a 
tartósan gazdaságos piaci értékesítést, s amelyek továbbfejlesztésével megteremthetők a 
versenyben maradás feltételei, csökkenthető a tőkés import. Ösztönözni kell a technoló- 
giakereskedelmet elősegítő, gazdaságosan működő külföldi és hazai közös, illetve ve- 
gyesvállalatok létesítését, s javítani a működő tőke bevonásának feltételeit. 

A gazdasági szabályozórendszernek a műszaki fejlődést elsősorban a hatékonysági 
0 követelmények következetes érvényesítésével, a versenyhelyzet erősítésével és a 
gazdasági szervezetek együttműködési készségének fokozásával kell elősegítenie. A fela- 
datok megvalósítását segítse a műszaki fejlesztést befolyásoló ár-, bér- és adórendszer 
folyamatban levő tökéletesítése. A műszaki fejlesztést szolgáló normatív kedvezmények 
meghatározásával párhuzamosan a vállalatokat érdekeltté kell tenni a költségek csök- 
kentésében és a teljesítmények növelésében. A jövedelemcentralizációnak az egyensúlyi 
követelményekkel összhangban levő fokozatos csökkentésével bővüljön a jól működő 
vállalatok mozgástere. Ez segítse elő a műszaki megújulásukhoz szükséges erőforrások 
megszerzését. 

A gazdasági szabályzók legyenek kiszámíthatók, tegyék lehetővé mind a rövid, mind 
a hosszú távú gazdasági, műszaki fejlesztési döntések következményeinek biztonságo- 
sabb megítélését. 


ÍV. 


6 A műszaki fejlesztésben alapvető jelentősége van a szellemi és az anyagi tartalékok 
mozgósítását szolgáló érdekeltségi rendszernek, a szakemberek anyagi és erkölcsi 
megbecsülésének. A gazdálkodó szervezetek műszaki értelmiségének anyagi és erkölcsi 

elismeréséért a vállalatok, a szövetkezetek tehetnek a legtöbbet. A központi irányításnak 
megfelelő jövedelem- és keresetszabályozással ezt elő kell segítenie. A pályakezdő műsza- 
kiak fizetését úgy kell megállapítani, hogy a mérnöki szakma vonzereje jelentőségének 
megfelelően növekedjen. 

Az állami, a társadalmi és az érdekvédelmi szervezetek gondoskodjanak a vállalati 
szakemberek, a jelentős műszaki teljesítmények megfelelő elismeréséről, díjazásáról. 

A tömegtájékoztatás segítse elő a műszaki, agrár és gazdasági pályák tekintélyének és 
vonzerejének növelését. Az alkotó munkában kitűnt emberek, a sikeres életutak bemuta- 
tásával erősítse az értékteremtő munka becsületét. 

4) A műszaki haladás elképzelhetetlen szakmunkások nélkül. Ezért a szakmunkás- 

képzés személyi és tárgyi feltételeit javítani kell. A szakmunkásképzésben fokozni 
kell a vállalatok közvetlen részvételét. A továbbképzési programokat össze kell hangolni 
a vállalatok és a népgazdaság technológiai korszerűsítéséből adódó követelményekkel. 
Amennyiben a termékszerkezet változása munkaerő-átcsoportosítással jár, gondoskodni 
kell a szükséges átképzésről. 

A műszaki és agrár felsőoktatásban a szervezeti és anyagi feltételek javításával elő kell 
segíteni, hogy emelkedjen a képzés színvonala. Az ismeretek állandó megújítására kész, 
művelt, fegyelmezett és pontos munkára nevelt, szocialista céljainkat magukénak valló 
szakemberekre van szükség. Korszerűsíteni indokolt az intézmények technikai felszerelt- 
ségét, különös tekintettel a számítástechnikai (informatikai) háttér fejlesztésére. A mű- 
szaki szakemberképzésben növelni kell a gazdasági és vezetési ismeretek oktatását. 
Valósuljon meg a szakmunkás-, technikus-, üzemmérnök- és okleveles mérnökképzés 
tartalmi egymásraépülése. A technika gyors fefiődése szükségessé teszi a mérnöktovább- 
képzés lehetőségeinek szélesítését. A gazdasági szervezetek fokozzák közreműködésüket 
a műszaki és agrár felsőoktatási intézmények tevékenységében. A tapasztalatokban 
gazdag, kiemelkedő tudású vállalati szakembereket nagyobb számban kell bevonni a 
felsőoktatásba. Növekedjen a szakminisztériumok és az Országos Műszaki Fejlesztési 
Bizottság szerepe a műszaki felsőoktatás korszerűsítésében. 


V. 


A pártszervek és a pártszervezetek segítsék a műszaki fejlődéshez szükséges politikai 
feltételek kialakítását, a kollektívák és az egyes emberek alkotó tevékenységét támogató 
társadalmi környezet megteremtését. 

Az emberi erőforrások mozgósítása, a személyes képességek és készségek kibontakoz- 
tatása érdekében a vállalati és intézményi pártszervezetek növeljék aktivitásukat elsősor- 
ban a középszerűség elleni küzdelemben, a teljesítmények szerinti, differenciált anyagi 
elismerés elfogadtatásában, az új megoldások kezdeményezésének felkarolásában, a 
megújulással járó konfliktusok kezelésében. 

A területi pártszervek, a pártszervezetek, a kommunisták ismerjék meg, képviseljék és 
támogassák a Központi Bizottság állásfoglalását, vegyenek részt a feladatok végrehajtá- 
sában. Segítsék elő a műszaki fejlesztési tevékenység helyi társadalmi feltételeinek javítá- 
sát. Érvényesítsék következetesen a káderpolitikai elveket, és támogassák az eredménye- 
sen dolgozó, fegyelmet követelő, újat kezdeményező vezetőket. 

A Központi Bizottság felhívja a Minisztertanácsot, hogy az állásfoglalásban foglaltak 
végrehajtására 1987 első negyedévének végéig dolgozzon ki munkaprogramot, megjelöl- 
ve benne az illetékes állami szervek feladatait. 

A Központi Bizottság kötelezi a pártszerveket és pártszervezeteket, felkéri a társadal- 
mi és tömegszervezeteket, hogy 1987 első félévének végéig dolgozzák ki és határozzák 
meg a műszaki fejlesztés meggyorsítását elősegítő politikai feladataikat. 

A propaganda, a tömegtájékoztatás, a szaksajtó foglalkozzon rendszeresen a műszaki 
fejlesztés kérdéseivel, és mutassa be a műszaki haladás érdekében tett erőfeszítések 
eredményeit. 


Kádár János Miklós: 
Tavasz 


Gazdasági teljesítőképesség és életszínvonal 


Az életszínvonal stabilitása, majd érzékelhető növekedése társadalmi igény, s ennek 
kielégítését az MSZMP XIII. kongresszusa célul tűzte ki. Teljesítése azonban nem 
szubjektív szándék és elhatározás kérdése; a magyar népgazdaság teljesítöképességétől, 
műszaki-technikai fejlődésétől és a javainkkal való ésszerű gazdálkodástól függ. Csak 
biztos lábakon álló gazdaság képes hosszabb távon kiegyensúlyozott jólétet teremteni 
magunk és utódaink számára. Ahhoz, hogy megalapozottan tervezhessük jövőnket, fájó 
döntésekre is szükség van. Olyanokra, amilyeneket eddig nem tettünk meg, most azon- 
ban elkerülhetetlenül meg kell tennünk. Fel kell számolni a nemzeti jövedelmet indoko- 
latlanul fogyasztó, a fejlődés terheit nem vállaló, mozdulni nem akaró és nem képes 
, gazdálkodást", takarékoskodni kell a megtermelt javakkal, ésszerűen felhasználni érté- 
keinket. 

Pártunk Központi Bizottsága 1978-ban foglalt állást gazdaságpolitikánk alapvető 
kiigazításának szükségessége mellett. Döntésével kimondta: gazdaságunknak figyelembe 
kell vennie a gyökeresen megváltozott nemzetközi környezet új feltételeit, igényeit, s meg 
kell állítani külgazdasági egyensúlyunk romlásának veszélyes méreteket öltő folyamatát. 
Erre az időre ugyanis egyértelműen bebizonyosodott, hogy sokasodó gondjainkon nem 
tudunk a növekedés erőltetett fenntartásával úrrá lenni. Nyíltan feladtuk a gyors gazda- 
sági növekedés adott körülmények között tarthatatlan követelményét, s ez hatott a lakosság 
fogyasztásának , életszínvonalának alakulásában is. A hetvenes évek végére az egyensúly- 
helyreállítás követelményének abszolút elsőbbsége nyomta rá a bélyegét. Ezt a feladatot 
súlyos áldozatok árán, a reálbérek kisebb és a beruházások igen nagy mértékű visszafo- 
gásával összességében sikerült is teljesítenünk. Gazdasági gondjaink elemzése nyomán 
határozták el a párt vezető testületei, hogy gazdálkodási és gazdaságirányítási rendsze- 
rünket és módszereinket tovább kell fejleszteni, néhány kulcsfontosságú elemét szükséges 
gyökeresen átalakítani. 

Az 1978-ban elhatározott gazdaságpolitikai fordulat indokoltságát az elmúlt csanem 
évtizednyi időszak számos hibájának, hiányosságának, félsikerének ismeretében sem 
kérdőjelezhetjük meg. Hiszen az alapvető célt: a nemzeti jövedelem túlelosztása miatt 
komolyan fenyegető gazdasági nehézségek és ezek leginkább veszélyes összetevőjét, az 
ország fizetőképességének megingását sikerült elkerülnünk. Ma már tudjuk, hogy a 
fékeket évekkel korábban kellett volna behúzni, s akkor kisebb megrázkódtatásokkal, 
valószínűleg sokkal hamarabb és vállainkon minden bizonnyal kevesebb adósságteherrel 
lehettünk volna úrrá azokon a nehézségeken, amelyek azóta is, és várhatóan még nagyon 
sokáig, kisérik életünket. 

A váltást nem könnyen tudtuk megvalósítani, pedig a fő eszköz a gazdasági folyama- 
tok lassítása volt. De még ennél is nehezebbnek bizonyul az az immár évek óta elhatáro- 
zott feladat, amelynek lényege a társadalom fejlődésének felgyorsítása. Evtizedünk első 
éveiben azonban nyilvánvalóvá vált az is, hogy a külgazdasági egyensúly - kétségkívül 

látványos és nemzetközi elismerést is kiváltó — helyreállítása apadó források felhasználá- 
sával történt, s így hatása sem lehet tartós. 

Pártunk XIII. kongresszusa az egész nemzet támogatását maga mögött tudva döntött 
úgy, hogy ,a következő években élénkíteni kell a gazdasági fejlődést". A közelmúlt 
tapasztalatai tükröződtek a fő eszközök kijelölésében: , Az intenzív gazdálkodás erőteljes 
és általános kibontakoztatásával, a ráfordítások csökkentésével, a tartalékok teljesebb 
hasznosításával olyan megalapozott növekedést kell elérni, amely lehetővé teszi az 
egyensúly további javítását, a népgazdaság anyagi-műszaki alapjainak fokozatos és 
széles körű megújítását, a népjólét emelését." Ebben a szellemben fogant a VII. ötéves 
népgazdasági terv koncepciója, ezt tükrözték a társadalmi vitára bocsátott tervváltoza- 
tok, s maga a tervtörvény Is. 

A kongresszusnak a gazdasági építőmunkával kapcsolatos határozatai és a népgazda- 
sági terv előirányzatai ugyanis csak jelentős késéssel és gyakran felemás módon kezdtek 
megvalósulni. Emelkedett például a beruházások és a tőkés import összege, a gazdasági 
eredmények lehetőségeinél gyorsabban nőttek a lakossági jövedelmek. Külső és belső 
hatások eredőjeként oly mértékben tértek el a tényleges gazdasági folyamatok a tervezet- 
től, hogy a Központi Bizottságnak 1986 novemberében ismét foglalkoznia kellett a gazda- 
sági kibontakozás, a növekedés gyorsításának kérdésével. Határozata újabb, a korábbiak- 
nál következetesebb, sőt — ne féljünk kimondani — szigorúbb intézkedéseket sürget. 
A növekedés egyik forrásának a Központi Bizottság a szervezettség és a munkafegyelem 
erősítését, az ösztönzés javítását, az utóbbi egy-két évben ismét jellemzővé vált túlelosztás 
megszüntetését jelölte meg. Mindezeknek azt kell szolgálniuk, hogy a közel egy évtizede 
legfontosabb feladatunk, a termelési szerkezet átalakítása megvalósuljon. Az elmúlt 
években ugyanis éppen e téren volt az előrehaladás a leglassúbb. 


Napjainkra - keserű tapasztalatok után - egyértelművé vált, hogy milyen horderejű 
intézkedésekre, szerkezetátalakításra kell elszánnunk magunkat, ha lépést akarunk tarta- 
ni versenytársainkkal. Nyilvánvaló: legalább annyira mélyreható változtatás szükséges, 
mint amekkorát országunk iparosítása jelentett közel négy évtizeddel ezelőtt. A gazda- 
ságpolitikára tehát hihetetlenül nehéz feladat megoldásának felelőssége hárul: annak 
tudatában kell irányítania s részben tevőlegesen is végrehajtania a szerkezeti korszerűsi- 
tést, hogy a legtöbb ágazatban óriási mértékben megnövekedett a termelés tőkeigénye. 
Ha pedig rossz helyre tesszük a pénzt, óriási összegek mehetnek veszendőbe. 

Bonyolítja a feladatot a világgazdaság bizonytalansága, a változások gyors üteme és 
sokszor előre nem látható, kiszámíthatatlan volta. Ráadásul a központi kezdeményezésű 
és irányítású, nagyszabású szerkezetfejlesztő programok kapcsán az elmúlt évtizedekben 
jó néhány kedvezőtlen tapasztalatot szereztünk. Ezeket és néhány ország hasonló törek- 
vésének tanulságait szem előtt tartva, a pártnak és a kormánynak mégis vállalnia keli 
a döntés, a választás felelősségét. Ezt a felelősséget nem csökkenti, ha a konkrét célok 
kijelölése, a feladatok meghatározása előtt megismeri a kommunisták, a dolgozók kol- 
lektíváinak véleményét, javaslatait, mint az például a XIII. kongresszus előtt és a VII. 
ötéves terv kidolgozáa során történt. 

A termelési szerkezet átalakításának terheiből — most éppúgy, mint korábban - az 
ország lakosságának kell viselnie a legnagyobb részt. , Első iparosításunkhoz" éppen 
csak az elemi létfeltételeket tudta gazdaságunk biztosítani, s a fogyasztás akkor nagyon 
alacsony szintről csökkent. A háború és az azt közvetlenül követő évek nyomorának, 
áruhiányának emléke még elevenen élt abban az időben. Ma azonban a viszonylagos 
jólét körülményei közepette kellett úgy dönteni, hogy a fogyasztás növelése helyett a 
. termelőszféra korszerűsítésére tordiítjuk a kellőnél sokkai lassúbb ütemben képződő 
forrásainkat. 

Gazdaságpolitikai és tudományos vitáinkban gyakran kerülünk szembe a következő 
kérdéssel: szükség van-e valójában a visszafogásra a reálbérek, a fogyasztás, az életszín- 
vonal területén? Lehet-e a kevésbé hatékonyan működő vállalatoktól, a nem gazdaságos 
tevékenységektől elvonni azokat az eszközöket, amelyek másutt felhasználva növelik 
népgazdaságunk jövedelemtermelő képességét? E kérdések felvetése kétségkívül indo- 
kolt, hiszen jól tudjuk, hogy beruházási eszközeinket sem a múltban, sem napjainkban 
nem a legmegfelelőbben osztottuk, osztjuk el az ágazatok, tevékenységek között. Ennek 
kiigazítására már jó néhány lépést tettünk. Ennek következtében lazábbak a vállalatok 
profilkötöttségei, erősödött a piacorientált szemlélet, a vállalati társulások, közös válla- 
latok, leányvállalatok jöttek létre, megteremtették a vállalati kötvény- és részvényvásár- 
lás lehetőségét, az állami források egy részének odaítélésekor pedig immár több mint egy 
évtizede pályázati rendszer működik. 

Az MSZMP Központi Bizottsága a múlt év decemberében állást foglalt a műszaki 
fejlesztés feladatairól. Szorgalmazta olyan központi tervek kidolgozását, vállalati maga- 
tartás formálódását, amelynek nyomán megújulnak a termelés technikai feltételei, kor- 
szerűsödik a géppark és a technológia, csökken a gyártott termékek kora, nemzetközi 
mércével is növekszik a munka elismert értéke. 

Számolni kell azonban azzal is, hogy az ebbeli törekvések kezdeti sikerei ellenére — nem 
kis részben az egyensúlyi követelmények miatti túlzott jövedelemközpontosítás követ- 
keztében - a vállalatoknak, szövetkezeteknek nincsenek elegendő forrásaik a műszaki 
megújítás finanszírozásához, s a központi eszközök átcsoportosítása is merev korlátokba 
ütközik. Éppen ezért a lakossági jövedelmek köréből is át kell irányítanunk forrásokat. 
Az 1987 első negyedévére szükségessé vált visszafogás, az, hogy a vállalatok ebben az 
időszakban tartózkodnak az alapbéremelésektől, az ismételt túlelosztást hivatott meg- 
előzni. 

A közgazdaságtudomány ajánlásai és a legnagyobb világpiaci sikereket elért országok 
példája egyaránt igazolják, hogy gazdaságpolitikai célkitűzéseink helyesek. A párt és a 
kormányzat már az elmúlt évtizedforduló táján jól jelölte ki azokat a feladatokat, 
amelyek megvalósításával gazdaságunk végre elindulhatna a reális értékesíthetőség és a 
nagyobb hatékonyság által táplált, intenzív növekedés pályáján. Távolról sem állíthatjuk 
azonban, hogy , fönt" mindent jól terveztek el, s csak a kivitelezésbe csúsztak hibák! 
A közelmúlt nem kielégítő gazdálkodási eredményei, az a tény, hogy a gazdasági folya- 
matok az irányítószervek szándékaitól eltérően, sőt nemegyeszer azokkal ellentétesen 
alakultak, arról tanúskodnak, hogy az ismétlődő erőfeszítések ellenére sem sikerült 
megtalálni a helyes célok elérésének eszközeit. 

A gazdaságirányítás mechanizmusa a legutóbbi években igen sokat módosult. A Köz- 
ponti Bizottság 1984. áprilisi állásfoglalása ellenére sem sikerült azonban a tervezett 
fordulatszerű változást elérnünk. Nemcsak mi, magyarok, hanem a dolgaink iránt 
érdeklődő külföldiek legszélesebb körei is tudják: a Magyar Szocialista Munkáspárt 
kereken két évtizede állást foglalt a vállalati és egyéni érdekek érvényesülésének teret 
engedő gazdaságirányítás mellett. Kiváló tanulmányok és szakkönyvek tucatjai születtek 
azóta, amelyek alaposan megvizsgálták, mennyiben váltak valóra az akkori elhatározá- 
sok, és melyek az igencsak sok területen megfigyelhető ellentmondások okai. 

Az előremutató intézkedések sora ellenére (melyek egy része még túlságosan új keletű 
ahhoz, hogy hatásuk érzékelhető legyen) gazdaságunk motorja nem kapcsolt magasabb 
sebességfokozatba. Ez pedig — még ha figyelembe is vesszük a kedvezőtlen külgazdasági 
hatásokat -— egyértelműen arról tanúskodik, hogy eddig nem sikerült megtalálnunk a 
hatékony vállalati és egyéni ösztönzés eszközeit, vagy ha igen, még nem távolítottuk el 
az ezek ellen ható tényezőket. A meghirdetett elveink és a valóságos gyakorlatunk 
közötti eltérés, a gazdasági szabályozók váratlan, gyakran visszamenőleges hatályú módo- 
sítása s csaknem mindig szigorítása aláásta a gazdálkodó szervezetek vezetőinek a gazda- 
ságirányítás iránti bizalmát, s továbbra is a teljesítmény visszatartására, a tartalékok 

eltitkolására késztette őket. A vállalatok effajta viselkedése érthető, mivel nagy többsé- 
gük számára a gazdálkodás feltételei adottságként jelentek meg, melyekhez ők csupán 
alkalmazkodtak. A szabályok alól adott gyakori felmentések, a kivételezések pedig 
tovább rontották a gazdaságirányítás hitelét. A vállalati vezetők és az államigazgatás 
képviselőinek találkozásai éppen ezért nemritkán kölcsönös vádaskodásokba torkolltak, 
ami csak megjelenési formája az irányítók és irányítottak viszonyát a gazdaság szférájá- 
ban beárnyékoló súlyos bizalmatlanságnak. 

Sajátosan alakult az ösztönzés az egyének szintjén is. Számos elemzés azt bizonyítja, 
hogy gazdasági gondjainkon csak a vállalkozó szellem érvényre juttatásával lehetünk 
úrrá. Sokan úgy gondolják, hogy a vállalkozás egyenlő a kisszervezetek, magánkezdemé- 
nyezések érvényesülésével. Ezeknek valóban van jelentőségük, önmagukban azonban 
még tőlük nem fog fejlettebb pályán mozogni a magyar gazdaság. Mindenekelőtt a 
népgazdaságot meghatározó állami vállalatok és szövetkezetek vállalkozó kedvének 
élénkülésére s felelősségének erősödésére van ezért szükség. A nyolcvanas évek elején 
megszülettek a vállalkozásokat elősegítő jogszabályok. A , második" gazdaság a mező- 
gazdaságon kívüli ágazatokban is gyorsan meghonosodott: a kisiparosok és kiskereske- 
dők mellett nőtt a kisvállalkozások száma, s napjainkban sok százezren dolgoznak fő- 
és másodállásban vállalaton belül is, ilyen keretekben. Ezek túlnyomó többsége két 
szempontból is hasznot hajt a társadalomnak. Egyrészt növeli a termékek és szolgáltatá- 
sok kínálatát azokon a piacokon, ahol eddig a túlkereslet volt a jellemző, másrészt elég 
széles rétegek számára lehetőséget kellene nyújtaniuk nagyobb vagy pótlólagos jövede- 
lem szerzésére egy olyan időszakban, amikor az árak növekedése meghaladta a bérekét. 

Kétségtelen tény azonban, hogy e vállalkozásoknak kedvezőtlen hatásaik is vannak. 
Ezek közül a legfájóbb, a társadalom igazságérzetét leginkább sértő az, hogy e szférában 
sok esetben a tényleges teljesítmény által indokoltat jóval meghaladó jövedelemre lehet 
szert tenni. Az ennek következtében felgyorsuló vagyonosodás nagy létszámú társadalmi 
csoportokat irritál, elsősorban azokat, akiknek nincsen módjukban pótlólagos jövedel- 
mek szerzésére. Az aránytalanul nagy, a társadalmilag szervezett munka világában 
elérhetőnél többszörösen nagyobb órabérek - vitathatatlan előnyeik ellenére — kétféle- 
képpen is rontják a teljesítményt az , első gazdaságban". Egyrészt aláássák a , hivatalos" 
órabérek és bérpótlékok ösztönző hatását, másrészt erejükkel való , takarékoskodásra" 
késztetik a második gazdaságban részt vevőket. Ennek következtében a munkahelyeken 
még azokat a lehetőségeket sem használják ki teljesen, amelyeket az egyébként nem 
túlságosan magas szintű szervezettségünk kinál. A széles körben elterjedt lazaságok, 
lógások felszámolására — ahol erre az ésszerűség határain belül mód nyílik — adminisztra- 
tív eszközök alkalmazása is indokolt, mert így is jelentős tartalékokat tárhatunk föl. 
A munkaidő maradéktalan kihasználása — nevének megfelelően: munkára fordítása — 
azonban a gazdasági vezetők, műszakiak és közgazdászok, művezetők és diszpécserek, 
anyagbeszerzők és kooperátorok, s nem kevésbé a szerződéses fegyelmet biztosítók 
felelősségén múlik. Ez az előrelépés a teljesítőképesség és az életszínvonal növekedésének 
létező forrása. 


A jövedelmekkel kapcsolatban a párt álláspontja mindig egyértelmű volt, és az marad a 
jövőben is. A nagyobb teljesítményt arányosan nagyobb jövedelemmel kell elismerni, de 
meg kell akadályozni a munka nélküli és a teljesítménnyel nem arányos jövedelmek 
keletkezését. A gazdaság teljesítőképességének fokozása azt is jelenti, hogy a dolgozók 
jövedelmének, s ennek nyomán életszínvonalának is, a végzett munka tényleges társadal- 
mi értékének megfelelően kell alakulnia. Nem tartható, hogy a felhasználók, a fogyasz- 
tók fizessék meg a feleslegesen feldolgozott anyagot, a szükségtelenül többszörösen 
ismételt munkafolyamatot, egyszóval a pazarlást anyaggal és emberi munkával. Ha 

ennek a követelménynek következetesen érvényt tudunk szerezni, nélkülözhetetlen hoz- 
zájárulássá válhat gazdaságunk megerősödéséhez és a megélhetés körülményeinek javu- 
lásához. 

Az elmúlt évek tapasztalatai alapján talán nem árt kiegészíteni az elmondottakat azzal, 
hogy bizonyos rétegek tagjainak, egyes szakmák művelőinek ma azért lehet aránytalanul 
magas a jövedelme, mert olyan , piacon" működnek, ahol nem érvényesül (esetleg éppen 
hatósági előírások, korlátozások miatt) a kereslet-kínálat törvénye, ahová nem léphet- 
nek be akadálytalanul újabb termelők, amelyeknek a versenye leszoríthatná az árakat. 
S azokat, akik ezt a torzulást csak a kisvállalkozások körében veszik észre, emlékeztetni 
kell arra, hogy népgazdaságunkban az állami vállalatok által uralt szektorokra e visszás- 
ság még inkább jellemző. Itt a kereslet-kínálat törvényeit nem vagy nem kellően érvénye- 
sítik, s nem kis részben e piaci szerkezet következménye termelői áraink makacs emelke- 
dése például az építőiparban, a kohászatban, a gépgyártás egyes ágaiban. 

A jövedelmek differenciálódásával kapcsolatban feltétlenül említést kell tennünk még 
egy gondunkról, amely messze túlnő a gazdaság határain. A nagy jövedelmek keletkezése 
lehetőséget teremt viszonylag jelentős vagyonok felhalmozódásához, valamint szembetű- 
nően pazarló életformák meghonosodásához. Ez pedig sajnos igen sokakat ösztönöz 
arra, hogy mindenáron (vagyis akár törvényeink kijátszásával vagy nyílt megsértésével) 
igyekezzenek bekerülni a , nagymenők" körébe. A vagyon elleni és a gazdasági jellegű 
bűncselekmények burjánzása, a korrupció terjedése olyan hívatlan kísérő jelenségei 
életünknek, amelyekkel szemben az egyértelmű elutasítás, a határozott fellépés az egyet- 
len elfogadható magatartás. 

Elengedhetetlen az elvszerű tényfeltárás, élni kell a nyilvánosság és a demokratikus 
elbírálás erejével. Elfogadhatatlan azonban, hogy vállalatok, helyi tanácsok az illetékes- 
ségi körükben észlelhető néhány törvénysértő vállalkozó láttán központi intézkedést, 
szigorúbb jogi szabályozást, általános tiltást követelnek, miközben ők maguk nem élnek 
ellenőrzési és számonkérési kötelezettségeikkel a torzulások felszámolására. A néhány 
szélsőséges jelenség nem lehet ok a többségében értékes és szükséges tevékenység meg- 
szüntetésére. A politikai, igazgatási és gazdasági szervek, fórumok kötelessége helyileg 
érvényt szerezni társadalmunk és népgazdaságunk elemi érdekeinek. 

A jövedelemkülönbségekkel foglalkozó különféle kutatások, de a mindennapi tapasz- 
talatok is azt igazolják, hogy a gazdaság felgyorsuló változásai, az ezekkel szükségkép- 
pen együtt járó hatások legérzékenyebben a szegényebb, valamilyen vagy akár több 
szempontból is hátrányos helyzetű rétegeket érintik, amelyek tagjainak alig van eszközük 
ezek kivédésére, közömbösítésére. Miközben tehát változatlanul igyekszünk, hogy a 
(munka)jövedelmek a teljesítményekkel arányosan alakuljanak, s egyúttal ösztönözze- 
nek is annak növelésére, minden erőnkkel azon kell lennünk, hogy megakadályozzuk a 
hátrányos helyzetűek további lemaradását, sőt előkészítsük későbbi felzárkózásukat. 

A hetvenes évek végén, a nyolcvanas évek -elején az erőfeszítések következtében 
érzékelhető eredmények születtek. Számos hátrányos helyzetű mezőgazdasági üzem és 
ipari vállalat tudott felzárkózni a hazai követelményekhez. A társadalmi szolidaritás 
ilyetén erősödésére a közeli jövőben azért is szükség lesz, mert a kilátástalanul gazdaság- 
talan üzemek megszüntetése átmenetileg növelheti a társadalom gondoskodására szoru- 
lók körét. Ezzel kapcsolatban világosan kell látnunk: pártunk Központi Bizottsága 
egyértelműen és a leghatározottabban ellenzi a munkanélküliséget, és nem tekinti azt a 
munkafegyelem javítása vagy akár a gazdasági bajok eltüntetése eszközének. Ez a 
megítélés nemcsak alapelveinkből következik, hanem megerősítik a közelmúlt és napja- 
ink külföldi tapasztalatai is: a munkanélküliség tartósan semmit nem old meg, semmi 
sem indokolhatja, hogy munkaképes és dolgozni akaró emberek ne találjanak megélheté- 
si forrást. 

A teljes foglalkoztatás melletti szilárd eltökéltséggel egyenértékű követelmény a gazda- 
ságossági és hatékonysági szempontok érvényesítése a munkaerővel való gondos gazdál- 

kodásban. A vállalatok erkölcsi és közgazdasági kötelessége a dolgozók hatékony foglal- 
koztatása, az állam központi és helyi szerveinek pedig a teljes foglalkoztatás biztosítása. 
A kettő egymástól nem választható el. A szerkezeti átalakulással szükségképpen felélén- 
külő munkaerő-áramlás terheinek jó részét az állami költségvetés vállalja magára. 

A közeljövő egy másik kulcsfontosságú feladata, a Központi Bizottság állásfoglalásá- 
nak szellemében, a műszaki haladás meggyorsítása. Jól tudjuk, hogy számos tőkésország 
mesterséges akadályokat emel a fejlett technológia , keletre" áramlásának útjába, de 
áltatnánk magunkat, ha gondjainkért magyarázkodva csak rájuk mutogatnánk. Érde- 
keltségi, gazdasági szabályozókból emelkedő korlátok, szokások és más közgazdasági 
és társadalmi okok is akadályozzák a magyarországi innovációs folyamatok felgyorsulá- 
sát. Egyaránt a fejlődéssel szemben áll a tőkehiány, az ellenérdekeltség, a kényelmesség, 
a monopolhelyzetek, a hazai piacok igénytelensége. Műszaki színvonalunk érzékelhető 
emelésére korántsem a két világrendszer közötti békés gazdasági versengés követelménye 
miatt van szükség. Nagyon is gyakorlati megfontolások parancsolnak: exportra szánt 
termékeink értékesítése sokszor avultságuk miatt hiúsul meg. S bár a feldolgozóipari 
árucikkek világexportjából való kiszorulásunk önmagában a fejlődő országok iparosítá- 
sa természetes következményének tekinthető — versenyképességünk romlása már-már a 
nemzetközi gazdasági kapcsolatok perifériájára való kiszorulásunk veszélyét idézi föl. 

Pártunk több fontos fórumán hangzott már el, hogy a műszaki fejlődés meggyorsítása 
elodázhatatlan feladat, s erőnket ennek megvalósítására kell összpontosítanunk. A Köz- 
ponti Bizottság 1986. novemberi határozata is megkülönböztetett szerepet szán a techni- 
kai korszerűsítésnek, hiszen enélkül már nemigen képzelhető el az energia- és anyagfel- 
használás ésszerűsítése, a gazdaságtalan tevékenységek jövedelmezővé tétele, az import 
indokolt helyettesítése és az export bővítése. Gondosan ügyelnünk kell arra, hogy az új 
technológiák bevezetésében elengedhetetlen beruházásokat olyan ágazatokban valósít- 
suk meg, amelyek termékeinek hazai és külpiaci kereslete tartós, és amelyek fajlagos 
tőkeigénye viszonylag alacsony. Nyilvánvaló, hogy a várva várt, sok esetben Írontáttö- 
résszerű előrelépéshez nemcsak a termelőberendezések új generációira van szükség. Min- 
den vezetőnek tudatában kell lennie annak, hogy a korszerű műszaki ismeretek alkotó 
felhasználása az oktatás és képzés kereteinek kiszélesítése, színvonalának emelése azonos 
fajsúlyú feltétele gazdasági felemelkedésünknek. 

Az MSZMP Központi Bizottsága múlt év novemberi ülésén a gazdasági építőmunka 
feltételeinek megjavításával foglalkozott, s ezt várakozás előzte meg a párttagok és a 
pártonkívüliek körében. Aki a Központi Statisztikai Hivatalnak csak a napilapokban 
közzétett havi jelzőtábláját kíséri figyelemmel, az is láthatta-érezhette, hogy a teljesítmé- 
nyek nem kielégítő, sőt sok esetben a tervezettől ellentétes alakulása előbb-utóbb nagy 
horderejű változásokat kíván a gazdaság irányításában és szervezeti rendszerében. A ha- 
tározat nem jelöl ki újabb célokat, nem ír elő a korábbiaktól lényegileg eltérő feladatokat. 
Nehézségeink, hiányosságaink talán minden eddiginél egyértelműbb, őszintébb feltárá- 
sával, a felszámolásukra hivatott eszközök következetes alkalmazásának határozott 
igényével mégis gondolkodásra késztette közvéleményünket. A párt tagsága és a magyar 
nép vállal terheket a gazdasági fellendülés megalapozásának érdekében. 

A Központi Bizottság határozata, tartalmát tekintve, csak kezdet, csupán iránymuta- 
tás. Nem szabad azonban várni a cselekvéssel, nem lehet halogatni a tennivalókat addig, 
amíg mindenre eligazító központi utasítás születik. Azért sem, mert nem volna helyes 
olyan körülmények között a várakozás, amikor a változások fő szereplői maguk a 
vállalatok. És azért sem, mert a valóban szükséges központi döntéseknek meg kell 
születniük - ez a kormányzati szervek felelőssége -, s a várakozás pótolhatatlan és 
jóvátehetetlen veszteségeket okoz. Ezért erősödik meg a felelősségelhárítással szemben 
a közös felelősség igénye és tudatosulása. Ez teremthet alapot ahhoz, hogy fokozódjon 
a magyar népgazdaság teljesítőképessége, és annak nyomán érzékelhetővé váljon az 
életszínvonal javulása. 

Hogyan tovább? 


A Központi Bizottság 1986. novemberi határozata elengedhetetlen és sürgős feladatként 
jelölte meg a gazdasági fejlődés élénkítésének útjában álló akadályok eltávolítását. 

Mik ezek az akadályok? Hol találhatók? Hogyan távolíthatók el? Csak ha megvála- 
szoljuk ezeket a kérdéseket, kezdhetünk a siker reményében a fejlődés felgyorsításához. 

Mindenekelőtt, a határozat nem módosította a gazdaságpolitikának a XIII. kongresz- 
szus által is megerősített alapvető céljait, és összességében működőképesnek ítélte a 
megvalósítását szolgáló gazdaságirányítási rendszert is. Ám nem tekinti elégségesnek az 
irányítók és gazdálkodók felkészültségét, kellően összehangoltnak a népgazdasági és 
vállalati érdekeket, eléggé következetesnek a továbbfejlesztést célzó lépéseket. 

Az önbírálatot és bírálatot egyaránt tartalmazó megállapítások arra utalnak, hogy az 
akadályok elhárítását a gazdasági reformfolyamat tökéletesítésével kell kezdeni. Az 
eddigiekben ugyanis gazdaságunk nem volt képes megfelelően alkalmazkodni sem a 
világgazdaság változásaihoz, sem hazánk szűkös természeti erőforrásaihoz, nem volt 
kielégítő az öröklött, hátrányos iparági szerkezet arányainak kedvező irányú megváltoz- 
tatása sem. Legfőbb tennivalóink éppen ebből adódnak. 

Fontos leszögezni: mindez kritikája ugyan a gazdaság és a reform működésének, de 
nem jelenti a bevezetett reformok szükségességének vitatását, sem az általuk elért ered- 
mények kétségbevonását. A reformfolyamatot elindító KB-határozat óta eltelt két évti- 
zedben visszafordíthatatlan folyamatok bontakoztak ki tervezési, irányítási, gazdálko- 
dási rendszerünk korszerűsítésében, kialakult egy - a tudománnyal, irányítással új 
módon foglalkozó, fejlődni képes és fejleszteni akaró — vezetői, szakértői réteg, amely 
már eddig is jelentős eredményeket ért el a népgazdaság különböző területein. Ma már 
a közvélemény nagy része is a gazdasági reformok támogatója: ha bírál is, azt nem a 
visszakozás, hanem a tökéletesítés igényével teszi. Mégis, látnunk kell, hogy reformjaink- 
nak kevésbé sikeres vonásai és megoldásai is vannak; úgy tűnik, alábecsültük a feladat 
bonyolultságát és a megvalósítás időtartamát, túlbecsültük a közgazdasági eszközök és 
módszerek szerepét és lehetőségeit, nem vettük eléggé számításba az , emberi tényezőt". 


Az irányítási rendszer összehangolt működéséről 


A feladat bonyolultságának alábecsülését mutatja például a szabályozó automatizmusok 
egymás közötti, továbbá az automatizmusok és a közvetlen gazdaságirányítói intézkedé- 
sek, egyes közgazdászok szóhasználatával a , kézi vezérlés" összhangjának még ma - két 
évtized fejlesztömunkája után - is gyakori hiánya. 

Megítélésem szerint az utóbbi létezését nem indokolt a közvetlen tervutasításos irányí- 

tási rendszer , utóvédharcának" vagy kényszerűen alkalmazott, szükséges rossznak te- 
kinteni; hanem inkább a korszerű irányítási rendszer olyan eszközének, amelyet a 
gazdaság azon részében kell működtetni, ahol a piaci mechanizmusok nem vagy csak 
korlátozott érvénnyel műküdnek. Ezért olyan tudományos alapossággal kellene beépíte- 
ni az irányítási rendszerbe, mint amilyenre az automatizmusoknál is törekszünk. A to- 
vábbiakban a fogalmat ebben az értelemben használom. , Kézi vezérlés" jellemzi például 
többek között az export, import engedélyezését, a hitelhez jutás rendszerét. Egyiket sem 
érheti el a gazdálkodó automatikusan. Az esetenkénti kérelmeket tételes rendelkezések 
— például a hitelnyújtást a , hitelpolitikai irányelvek" — szerint bírálják el és engedélyezik, 
.amelynek során kisebb-nagyobb mértékben a szubjektivitás is érvényre jut. A tudomá- 
nyos igényű irányításnak olyan módszert kellene kidolgoznia, hogy a szubjektív torzító 
hatásokat a minimumra szorítsa (s ha ezek mégis érvényesülnek, a döntést lehetőleg 
előnyösen befolyásolhassák). 

Az irányítási rendszer jobb belső összhangja szempontjából fontos tennivaló az átfedé- 
sek és a szabályozatlanságok kiküszöbölése. Ma gyakran előfordul, hogy egy-egy gazdasá- 
gi tevékenységre a közvetlen gazdaságirányítási intézkedések és egy vagy több automatiz- 
mus is hat, s hatásaik ellentétesek; ugyanakkor sok esetben fontos tevékenységek teljesen 
kívül esnek az irányítási rendszer — mind a közvetlen irányítás, mind az automatizmu- 
sok — hatáskörén. Talán mondani sem kell, hogy egyik eset sem tekinthető kedvezőnek. 
A többszörösen meghatározott feladat valójában határozatlanná válik, hiszen a feladat 
a gyakorlatban a tevékenység különböző változataival is megvalósítható, legalább az 
egyik szabályozás követelményei szerint. 

A szabályozatlan tevékenység viszont, éppen azért, mert véletlenszerű hatások alakit- 
ják, könnyen elmozdulhat a gazdaságirányítás elvárásaival ellentétes irányba. Gazdasá- 
gunkban mindkét jelenségre bőven találunk példát. (Az átfedésre egyebek között a 
konvertibilis export, illetve a jövedelmezőség növelésére egy időben ható automatizmu- 
sok és közvetlen utasítások érvényesülése lehet példa. Az előzetes elgondolások szerint 
ezeknek a konvertibilis export növelését és jövedelmezőbbé tételét kellett volna kikény- 
szeríteniük. Ám ezt nem lehet egyik évről a másikra elérni; a kevésbé jövedelmező 
üzleteket azonban gyorsan meg lehet szüntetni. A gazdálkodók szinte kivétel nélkül az 
utóbbi úton , válaszoltak" az export és a jövedelmezőség növelésének sok esetben ellent- 
mondó követelményére - azaz, az exportnövelés követelménye bizonyult gyengébbnek.) 

A szabályozatlanságot viszont jól példázza az állóeszközök megtérülésének (amortizá- 
ciójának) az érdekeltségi alaphoz oly módon való hozzákapcsolása, hogy nem korlátoz- 
ták a gazdálkodók döntési lehetőségét a megnövekedett alap felhasználási céljaira vonat- 
kozóan. Néhány vállalat nem a gyár és a technológia fejlesztésének felgyorsításával 
, válaszolt" erre a lehetőségre — a rendelkezés ma is ezt kívánja elősegíteni -, hanem a 
kereseteknek a teljesítmények növekedését meghaladó arányú fejlesztésével. 

Az irányítási rendszer összehangolt működése szempontjából fontos feladat az auto- 
matizmusok , méretezése" és , munkapontjainak" egyenkénti gondos , beállítása" is. 
A munkapont ritkán emlegetett fogalom a közgazdaságban, inkabb a technika világában 
használatos. A műszakilag értelmezhető szabályzó automatizmusok - természetesen 
megszorításokkal - alkalmasnak látszanak a gazdaságiak modellezésére, és segítségükkel 
a munkapont is értelmezhető közgazdaságilag. 

A szabályzó automatizmusnak az a feladata, hogy vagy a szabályzott tevékenységet 
védje a külső hatások, feltételek változásaitól, vagy a környezetet óvja a tevékenység 
nemkívánatos mértékű változásainak visszahatásaitól. Az automatizmusok természete- 
sen csak véges alsó-felső határok közt képesek feladatuk ellátására. A munkapont: az 
alsó-felső határok által átfogott tartomány valamilyen közbenső értéke. 

Mikor működik jól egy automatizmus? Akkor, ha a szabályzott tevékenység átlagos 
állapotát jellemző tényező az idő nagy részében a munkapont közelében van. Súlyos 
zavarokat okoz a munkapont elmozdulása valamelyik szélső határ felé; ha pedig a 

határokon kívülre kerül: az automatizmus összeomlik. (Ami a szabályzott tevékenységre 
nézve hátrányosabb következményekkel jár, mintha az automatizmus nem is működött 
volna, csak valamilyen közvetlen irányítás.) 

A jól működő szabályzásnak nélkülözhetetlen eleme a folyamatosan és automatikusan 
elérhető erőforrás-tartalék (pénz, termelőkapacitás, anyag, termék), amely — ha kiegészí- 
tésként szükség van rá — bevonható a szabályzás körébe. Fordítva is így kell ennek lennie: 
ha a munkapont az ellenkező irányba mozdul el, lehetővé kell tenni az erőforrások nem 
működő vagy nem szükséges részének automatikus kivonását az adott tevékenységi 
körből. Ám nem közömbös, hogy azt hová továbbítja az automatizmus. Kiegyensúlyo- 
zott működést csak akkor várhatunk, ha a folyamatból kivont erőforrás a szabályzás 
körében marad, és annak erőforrás-tartalékát növeli. (Ha a kivont erőforrás máshová 
kerül, akkor az adott tevékenységet szabályzó automatizmus - az elkülönített erőforrás- 
tartalék elfogytával — leáll.) 

Irányítási rendszerünkben bőven találunk példát rosszul beállított szabályozásra. 
A szélső helyzetbe került munkapont hatását jól érzékelteti például a keresetszabályozás. 
Itt egy időben, egy tevékenységre hat egy automatizmus: a bértömeg növelhetősége a 
nyereségből képződő adóviselő-képesség függvényében, és egy közvetlen irányítási elem, 
az ötszörösre felugró adó egy meghatározott szintnövekedés felett. A legjövedelmezőbb 
vállalatoknál ezért az automatizmus működése , fennakad": a jövedelmezőség alapján 
ugyan a kereseteket 10 százaléknál erőteljesebben is lehetne növelni, ám a korlát miatt 
ez az érdekeltségi alap túl nagy veszteségével járna — amit éppen ezeknél a vállalatoknál 
mégiscsak kívánatosabb fejlesztésre fordítani. Ezért a legjövedelmezőbb vállalatoknál a 
kereset a biztonságos 9,5 százalék körül fejlődik, s nem növekszik akkor sem, ha a 
vállalat teljesítménye tovább nő. A példa a másik határhelyzetben is helytálló: a legvesz- 
teségesebb vállalatnál is megmarad legalább az eddig elért keresetszint. 

Az összeomlásszerű változást viszont egy jelentős hitelfelvételt követően szigorodó 
szabályzás és az emiatt megnövekedett elvonás példázhatja. Azok a vállalatok, amelyek 
a szabályozórendszer előző konkrét feltételei között hitelképesek, fejlesztésre érdemesek 
voltak s hitelfelvétellel kezdtek bele egy közép- vagy hosszú távú fejlesztésbe, a szigorítás 
következtében nemcsak a fejlesztés folytatására, de előző — addig elért — teljesítményük 
megtartására sem képesek. S mert a szigorítások nem önkényesek, hanem a világgazda- 
ság változásait közvetítik, az összeomlás okaként a külső körülmények olyan mértékű 
megváltozását jelölhetjük meg, amekkora eltérés , kezelésére" az automatizmusok nem 
voltak vagy elegendő tartalék hiányában nem is lehettek , méretezve". 

nmagában persze az automatizmusok még oly gondos , beszabályozása" sem oldhat- 
ja meg a népgazdaság hatékony irányítását. Szükség van ezen túl az egyes automatizmu- 
sok és az ezen kívül eső közvetlen irányítás összehangolására, ami részben magasabb 
szintű automatizmusokkal is megoldható, részben feltételezi, hogy a gazdasági folyamat- 
ban részt vevő nagyszámú gazdálkodónál a népgazdasági automatizmusok működését 
a vállalkozáson belüliek közvetítsék mindkét irányba. Tehát a teljesen felépített, össze- 
hangolt irányításnak legalább háromszintű automatikus szabályzást kell tartalmaznia. 

A gazdálkodóknál működő automatizmusok megkülönböztetett figyelmet érdemel- 
nek. Részben azért, mert ezek a legkevésbé kidolgozott elemei az irányítás rendszerének, 
részben azért, mert ma még túl nagy a gazdálkodók visszahatása az őket irányító 
rendszerre; éppen az utóbbi gyengeségei (részben túlhatározottsága, részben szabályozat- 
lanságai, összehangolatlansága) következtében. A gazdálkodóknál olyan belső automa- 
tizmusra - s az irányítói, illetve gazdálkodói automatizmusok olyan kapcsolatára — van 
szükség, ami nem teszi lehetővé, hogy az irányítói rendelkezést megoldatlanul visszahá- 
rítsák, de kikényszeríti a vállalaton belüli szabályozás, a helyi ösztönzési és érdekeltségi 
rendszer kidolgozását. Ma ez nincs így, ami számos problémánknak forrása. 

A háromszintű automatizmus felső szintjének a társadalom termelő és nem termelő 
szférái közötti, továbbá az alapvető népgazdasági ágak egymás közti tőkeáramlását kell 

szabályoznia, meghatározott esetekben közvetlen irányítási beavatkozással is. Ez a szint 
alkalmas a politikai döntések keresztülvitelére. A középső szint az alapvető ágakhoz 
-— például az iparhoz vagy a mezőgazdasághoz - tartozó gazdálkodók működésfeltételeit 
alakítja. Jelentőségét mi sem mutatja jobban, mint hogy ez a szint a legalkalmasabb a 
szerkezetformáló törekvések érvényesítésére. Az alsó szintnek a gazdálkodók szervezetén 
belül kellene működnie azzal a céllal, hogy a közép- és felső szintű szabályzás által 
közvetített elvárásoknak, a figyelembe veendő külső hatásoknak ne csak a vállalatok 
vezetői, de az egész gazdálkodói közösség törekedjék megfelelni. Valójában ez a szint az 
ösztönző és érdekeltségi erők hatástere. Ám ma még ez a legkevésbé sikeresen működő 
szintje az irányítás rendszerének. , Felülről" nem lehet rákényszeríteni a vállalatokra a 
hatékonyabb, a két felső szinthez jól illeszkedő belső irányítási rendszert. A vállalati 
intézményi rendszer fejlesztésével, az üzemi demokrácia erősítésével és ösztönzéssel lehet 
befolyásolni, hogy a vállalaton belüli erők kifejlesszék azt önmaguk számára. 

Az irányítás e három szintje mindig létezett. Vagyis, nem ezek kialakítása, hanem 
működésüknek pontos körülhatárolása és összehangolása a feladat. Ennek hiányában 
ugyanis előfordulhat, hogy szubjektív hatásokra az egyik szféra, vagy valamelyik gazda- 
sági ág, vagy a vállalatok egy-egy csoportja , kiüríti" a szabályzás által nem kellően 
védett közös tartalékot. : 


A gazdasági reform - stratégiai döntés 


Tapasztalataink azt mutatják, hogy a reformfolyamat időigényét is alábecsültük. Aligha 
lehetne pontosan felmérni, hogy a vállalt útnak mekkora részét jártuk már be, és mennyi 
van még előttünk. Nem áll rendelkezésünkre olyan elméleti rendszer sem, amelynek 
segítségével a reformfolyamat előre is pontosan méretezhető és gyorsítva bevezethető 
lenne. Csak a reform új elemeinek lépésről lépésre való bevezetése és az egyes döntések 
következményeinek a gyakorlati tapasztalatokkal való szembesítése, alapos, tárgyilagos 
értékelése látszik járható útnak. Ez a módszer szükségképpen együttjár az előző döntések 
kisebb-nagyobb módosításával, sőt: esetleg visszalépéssel és más irányba történő előrelé- 
péssel is, vagy rosszabb esetben — végig nem gondolt, rögtönzésszerű módosítgatásokkal. 
Minél türelmetlenebb a beavatkozás és a változtatás, annál kevésbé valószínű, hogy jó 
hatással lesz a fejlesztés folyamatára. Ezért nem vezet eredményre a túl gyakori, meggon- 
dolatlan módosítás, amit a vállalatok olyan gyakran kifogásolnak is. (Erre friss példa 
a keresetszint-szabályzás és ennek a , hozzáadott" érték növekedésétől való függése. Ezt 
1985-ben vezették be, s úgy tervezték, hogy fékező hatását 1986-ban csökkenteni, 1987- 
ben pedig megszüntetni fogják. Ezzel szemben 1987-ben újra erősitik korlátozó hatását. 
Ez nemcsak mint következetlenségre utaló döntés kifogásolható; a fék közgazdasági 
megalapozottsága is vitatható. A szabályozás kidolgozása során nyilván erősebb volt a 
vásárlóerő , megfogására" irányuló kényszer, mint a teljesítményt ösztönözni kívánó 
szándék.) í 

A gazdasági reformfolyamat elindítása stratégiai döntés volt. A gazdaságban a straté- 
giai időszak legalább egy-két évtized. Csak ennek elteltével értékelhető, hogy egy döntés 
helyes volt-e. Az ezen az időn belül elindított folyamatnak sem kedvező, sem kedvezőtlen 
irányú változásai nem alkalmasak megalapozott következtetések levonására (a rövid 
távon jelentkező változások ugyanis nagy valószínűséggel nem a reformfolyamat követ- 
kezményei, hanem egyéb gazdasági jelenségeknek tulajdonítható hatások). Ezért a gaz- 
daságban minden olyan döntést, amely valamilyen váratlan változás gyors ellensúlyozá- 
sára hivatott, célszerű megkülönböztetni a reformfolyamatot építő döntésektől (mindad- 
dig, amíg az irányítási rendszert — gyors, összehangoltan működő automatizmusok és 
elegendő erőforrás-tartalék segítségével — alkalmassá nem tettük nagyhatású, váratlan 
zavarok kivédésére is). 


32 BERECZ FRIGYES 


Ma már egyre világosabban látható, hogy a gazdasági reformfolyamat mélyenható 
kibontakoztatása — a fejlett gazdaságú szocialista társadalom irányító-önszabályzó esz- 
közének sokoldalú kimunkálása - hosszú történelmi időszak feladata lesz, amelyből csak 
a fundamentum lerakása lehet a mi nemzedékünk feladata. 


A szerkezetváltás elodázhatatlan feladat 


Nemcsak a reformfolyamat időigényességét kell reálisabban szemlélnünk; azzal is szem- 
besülnünk kell, hogy alighanem túlbecsültük a közgazdasági eszközök lehetőségeit. 
A külgazdaságban bekövetkező változásokat, a hazai gazdálkodás nem kielégítő fejlődé- 
sét rendszerint a szabályozórendszer egy-egy újabb változtatásával próbáltuk ellensú- 
lyozni. Ám, tapasztalataink szerint, a folyamatokat csak közgazdasági eszközökkel 
befolyásoló irányítási rendszer nem képes rábírni a gazdálkodókat a távlati, szerkezetfor- 
máló fejlesztésekre, még kevésbé arra, hogy összehangolják erőfeszítéseiket egy-egy 
közös cél elérése érdekében. (Ezt jelenleg a kiemelt fejlesztési célok kormányprogramjai- 
val kíséreljük meg elérni, ezek azonban azért nem illeszkednek jól a gazdaság egészét 
átfogó irányítási és érdekeltségi rendszerhez, mert a programokhoz rendelt pénzforráso- 
kat éppen azon ipari alágazatok vállalataitól elvont eszközök újraelosztásával hozzák 
létre, amelyek az átlagnál gyorsabb fejlesztésre lennének érdemesek.) 

Nyilvánvaló, hogy a gazdaság szerkezetét csak a társadalom egészének erőfeszítéseivel 
lehet átformálni. Miről van szó? A technika és a technológia új generációinak bevezetésé- 
ről, ami az erőforrások (akarat, tudás, tapasztalat, pénz, anyagi eszközök) különösen 
nagy összpontosítását kívánja a kutatásban, a műszaki fejlesztésben, a szakmai oktatás- 
ban, a gyártólétesítmények beruházásaiban és az új termékek, eljárások alkalmazásában. 
Ehhez igen nagy ráfordítások szükségesek, mégpedig olyanok, amelyek az előkalkuláció 
szerint csak hosszú idő alatt térülnek meg (vagy megtérülésük közvetlenül ki sem 
mutatható). Éppen ezekben a szerkezetformáló , távlatos" ügyekben látszik elégtelennek 
a közgazdasági eszközök kizárólagos alkalmazása. . 

A nem elégséges ösztönzés miatt késlekedő szerkezetváltás pedig mind jobban veszé- 
lyezteti jövönket. Minél nagyobb ugyanis a késés, annál inkább beszűkül -— s végül el is 
veszhet - a , kitörés" lehetősége. Ha már egyetlen gazdasági ágazatot sem tudnánk olyan 
eredményesen művelni, hogy az a nehéz helyzetből való kimozdulás emelője lehetne, 
akkor a növekvő elmaradás visszafordíthatatlanná válna. (Ebben az esetben külső 
segítség nélkül nem lehetne a fejlődést előrelendíteni.) 

Ma azonban még vannak olyan gazdasági szakágazataink, amelyeken belül számos 
tevékenység alkalmas a romló folyamat megállítására, majd megfordítására. Ehhez 
azonban nagyon határozott gazdaságfejlesztési — és mivel forrásaink szűkösek, egyidejű- 
leg hasonló nagyságú, de ellenkező előjelű visszafejlesztési — koncepciók és döntések 
szükségesek. 

A szerkezetváltás szükségességét hosszú ideje hangoztatjuk. Az átlagosnál gyorsabban 
fejlesztendő szakterületek kijelölése — és időnként a módosítása is — idestova tizenöt éve 
vagy még régebben megtörtént. Pártunk XIII. kongresszusának határozata a gazdaság 
számos szakterületét — egyebek között az elektronizálást, a számítógépesítést, az automa- 
tizálást, a robottechnikát, a mezőgazdaság és az élelmiszeripar hatékonyságát növelő 
gépek és vegyipari termékek, a biotechnológiai eljárások fejlesztését és alkalmazását — 
jelölte meg a kiemelten fejlesztendők között. Ennek ellenére az átrendeződési folyamat 
lassú. 

A szerkezetváltás felgyorsításának ugyanis előfeltételei vannak. Mindenekelőtt a visz- 
szafejlesztendő -— vagy legalábbis tovább nem támogatandó - szakterületeket is a kieme- 
léshez hasonló határozottsággal kell megjelölni. Megítélésem szerint ezek visszafejleszté- 
sének előbb kell megkezdődnie, mint a kiemelt szakterületek fejlesztése felgyorsításának, 

mert csak ekkor szabadulhat fel az a forrás, amelyet -— rendszerint azon az egyszerű 
módon, hogy el sem vonjuk a kitermelés helyéről — a kiemelten kezelendő fejlesztésekhez 
irányíthatunk. 

További előfeltétel: a határozottabb műszaki fejlesztéspolitika. Az irányítástól ugyan 
senki sem várja el, hogy a konkrét termékfejlesztések ügyében döntsön. De az sem 
elegendő, ha csak a , minden piacon versenyképes" termékek fejlesztésének elvét hangsú- 
lyozza és ösztönzi. Az egyensúly javításának - és később folyamatos megőrzésének is — 
olyan szerkezet felelne meg leginkább, amelynek egy része valóban a piaci versenyképes- 
séget szolgálja, másik része a tartós, jelentős értékű, gazdaságilag nem előnyös import 
kiváltására törekszik, végül egy harmadik része nem törekszik világpiaci sikerre, de 
ellátja a hazai vevőket — s ezáltal elkerülhetővé teszi az importot. 

Jóllehet, az egyensúly javítása szempontjából a fenti igénnyel kifejlesztett termékszer- 
kezet mindhárom része hasonló szerepet játszik, ma elismerést és támogatást csak a 
, versenyszféra" kap. Ez a leszűkítő szemlélet valójában azon szakterületek számára sem 
előnyös, amelyeknek kedvezni akar; az egyensúlyjavítás további lehetőségeinek mellőzé- 
sével ugyanis a versenyágazatok fejlesztési esélyei is romlanak. 

Bár lehet — és kell is — javítani a szabályozó mechanizmusok működésén, a szinte 
végtelenül nagyszámú változó tényező miatt a tökéletes, azonnali beavatkozásra és 
ávlati fejlesztésre is alkalmas szabályozás kidolgozása éppen olyan lehetetlen, mint a 
központi tervutasításos rendszer módszereként elképzelt, igen nagyszámú forrást igen 
nagyszámú feldolgozóhoz elrendező s a feldolgozók számára sokféle végterméket fel- 
adatul meghatározó, gigantikus méretű számítási eljárások használhatósága. A szerke- 
zetformálás konkrét döntéseket, a hozzá kapcsolódó fejlesztések közvetlen irányítást 
kívánnak a jövőben is. 


A források feltárása és a bizalom 


A jelenleg elértnél sokkal jobb teljesítményeknek azonban nem valami ideális, hanem 
csak egy eddiginél jóval hatékonyabb irányítás az egyik, de nem az egyetlen előfeltétele. 
A gazdaság irányítása nem egyszerűsíthető pusztán technikai-szervezési kérdésre. Mind 
a döntéshozók, mind az irányítók, mind a végrehajtók emberek, akiknek adottságai és 
képességei — világnézete, szemlélete, akarata, tudása, tapasztalata, ötletessége, érdekelt- 
sége -— aligha foglalhatók egy bármilyen tágan vett, ám a dolog természetéből követke- 
zően lélektelen technikai-szervezési rendszerbe. 

Ha az emberi adottságok jól kapcsolódhatnak a gazdasági folyamatba, bizonyos 
mértékig ellensúlyozhatják az irányítási rendszer technikai fogyatékosságait; míg egy 
technikailag jól kidolgozott irányítási rendszer hatásfokát is leronthatják az azzal szem- 
benálló, azt keresztező emberi szándékok. 

Gazdaságunk mai gondjai nem a források általános hiányából vagy teljes lekötöttségé- 
ből fakadnak, bár a felszínen a forrásszűke valósnak tűnik. Mégis: igen jelentős pénzfor- 
rások, szabad vagy kevéssé terhelt termelőkapacitások, fel nem használt — vagy pazar- 
lóan használt - anyag- és energiakészletek rejlenek a gazdálkodás mélyebb rétegeiben, 
mindenekelőtt a vállalatoknál. 

Feltárásuk elemi érdekünk; ezt — úgy vélem - az emberi szándékok befolyásolásával, 
a bizalom erősítésével, az érdekeltség felkeltésével, a részvétel lehetővé tételével hatáso- 
sabban érhetjük el, mint a szabályozás kényszerítő erejének fokozásával. 

Ma az irányítók és a gazdálkodók, a gazdasági intézmények és az állampolgárok, a 
külföldi vállalkozók és lehetséges magyar partnereik, a különböző hazai gazdálkodók 
között nem teljes a bizalom. Miért aggasztó ez? 

Aki bizalmatlan, az óvatos is, nem fedi fel szándékait és eszközeit. A gazdasági fejlődés 
fellendítéséhez pedig források szükségesek. Feltárásuk egyik , nem beruházásíigényes" 
lehetősége a bizalom erősítése. 

A bizalom és az érdekeltség erősítésével egyidejűleg az ellenőrzésnek is erősödnie kell. 
A tisztességes úton szerzett kereset vállalkozói felhasználásának a szocialista erkölccsel 
és életmóddal való összeegyeztetését gátolná, hitelét rontaná - s a források feltárását és 
befektetését is fékezné —, ha a nem tisztességes úton szerzett keresetekkel is tisztességes 
járadékjövedelemre lehetne szert tenni. Társadalmunk erkölcseivel összeegyeztethetetlen 
olyan csatornák működtetése, amelyeken a visszaélésekkel szerzett pénz átáramoltatva 
tisztára mosható. Ezért a nem tisztességes úton szerzett vagyon ellen adminisztratív 
eszközökkel is az eddiginél sokkal határozottabban kell fellépni. A társadalom növekvő 
érzékenysége, véges tűrőképesége és a gazdaságirányítás jól felfogott érdeke egyaránt ezt 
követeli. 


A demokratizmus fejlesztéséről 


. Ha az emberek a fontos folyamatokban a vállalkozás résztvevőinek, egyenrangú közre- 
működőknek és nem akarat nélküli végrehajtóknak érezhetik magukat, aktívabban és 
felelősebben hajlandók bekapcsolódni a társadalmi munkamegosztásba. 

" A politikai határozatok és az új törvények az utóbbi években jelentősen növelték a 
demokrácia intézményrendszerének és fórumainak hatáskörét, felelősségét. Az állampol- 
gárok, a közösségek is mind több jogot kapnak a döntésekben való részvételre. A tulaj- 
donosi jogok gyakorlását a gazdaság jelentős részében átadták a vállalatoknál dolgozó 
kollektívának. 

A demokráciának azonban eddig még nem épült fel a gazdaságot átfogó következetes 
rendszere. S ahol már működik is, ott ma még párhuzamosságok, bürokrácia, idő- és 
költségigényesség, formális vonások gátolják kibontakozását. 

A demokratikus fórumoknak ma a gazdaságban két jól kidolgozott szintje van, ám 
a gazdaságirányításnak legalább négy. 

A viszonylag legjobban megoldottnak ma alighanem a legfelső szint: a törvényhozás 
tekinthető. A népgazdasági terveket, a gazdasági munkát befolyásoló törvényeket az 
Országgyűlés vitatja meg és dönti el. A demokrácia mind a képviselők választásában, 
mind az Országgyűlés és bizottságainak munkájában figyelemreméltóan fejlődött. 

Jelentékenyen fejlődött az üzemi demokrácia is, ahol a párt- és társadalmi szervezetek 
mindenütt, az új típusú vállalatvezetési formák pedig a vállalatok nagyobb részénél 
megnyitották a közreműködés, a részvétel valóságos lehetőségét a dolgozók előtt. 

Ám a törvényhozás és a gazdálkodói szint közt igen fontos feladattal megbízott, 
jogkörrel felruházott állami szervek irányítják a gazdaság részterületeit úgy, hogy közben 
sok olyan jelentős döntést is hoznak, amely nem vezethető le az Országgyűlés által 
jóváhagyott törvényekből, s amelyről nem kérték ki előzetesen az érintettek véleményét 
sem. A különféle állami és társadalmi bizottságok, a szakmai szakszervezetek részt 
vesznek a minisztériumok, főhatóságok egyes döntéseinek megvitatásában, másoknál 
vagyoni helyzetét mélyen érintő — döntés is befolyásolja a vállalatok, szövetkezetek 
működését, amelyet igen szűk körben, a demokrácia fórumainak mellőzésével hoznak 


meg. 

Érdemes megfontolni, vajon nem kellene-e valamiképpen , összekötni" a szocialista 
demokrácia legfelső, illetve üzemi szintű fórumait egy olyan közbenső szint kiépítésével, 
amelyen a gazdálkodók az állami funkcionális és szakmai irányítás intézményeinél nem 
esetlegesen, hanem következetesen gyakorolhatnák demokratikus jogaikat az őket érintő 
stratégiai jelentőségű döntések meghozatalakor, és osztoznának is a döntésekért való 
felelősségben. 3 

Ez a közbenső fórum lehetővé tenné, hogy az irányítói-gazdálkodói kapcsolato 
jellegét — a kor követelményeinek és társadalmunk jellegének megfelelően is — egyre 
kevésbé a hatalmi s egyre inkább a munkamegosztásbeli különbségek határozzák meg. 

A legtöbbet e tekintetben a vállalatok, szövetkezetek gazdaságirányítás iránti bizalmá- 
nak erősítésétől remélhetjük. Ugyanis az ebben a körben lekötött készleteknek, a kihasz- 
nálatlan állóeszközöknek és élőmunka-időalapnak az értéke hozzávetőleg egyévi nemzeti 
jövedelemmel összemérhető nagyságú. A gazdálkodók ma azért bizalmatlanok, azért 
építenek ki , sündisznó"-állásokat, azért hoznak létre rejtett tartalékokat, mert az utóbbi 
években azt tapasztalták, hogy a gazdaságirányítás az indokolhatónál nagyobb arány- 
ban vonja el vagy zárolja tartalékaikat, megbolygatja a jól működő szervezeteket is, 
beavatkozik a jól működő piaci kapcsolatokba és fejlesztési folyamatokba. Mégpedig 
úgy, hogy eme lépései előtt nem kéri ki — vagy nem veszi figyelembe - az érintett 
gazdálkodók véleményét. 

Ez feltehetően azért történik így, mert a bizalom hiánya kölcsönös: a gazdaságirányí- 
tók sem bíznak a gazdálkodókban. Jóllehet a bizalmat csak attól a szűk körtől lenne 
indokolt megvonni, amely arra valóban rászolgált; a jól dolgozó szélesebb gazdálkodói 
körrel érzékeltetni kellene a bizalmat. Ez a gesztus önmagában is forrásfelszabadító erejű 
lehetne. 

Az állampolgárok tulajdonában lévő különféle pénzeszközök, értékőrzés céljából 
felhalmozott vagyontárgyak értéke hozzávetőleges becslés szerint ugyancsak felér továb- 
bi egyévi nemzeti jövedelemmel. Ez a hatalmas tőke ma rossz hatásfokkal hasznosul, és 
csak részben szolgál társadalmi érdekeket. A keresetek emelkedése — nem jelentéktelen 
rétegek szűkös anyagi helyzete ellenére — folytonosan növeli az állampolgárok személyes 
megtakarításait, felhalmozásait. 

Nemcsak gazdasági, de ideológiai és etikai választ is kell adnunk arra a kérdésre, hogy 
milyen módon használható fel legcélszerűbben a szocialista társadalomban a tisztes úton 
megszerzett keresetnek -— egy szűkebb körnél a vagyonnak - a szükséges megélhetésen 
felüli része. Nyilván nem szolgálja sem az egyén, sem a társadalom érdekeit, ha ez a pénz 
nem működik vagy ha pazarló fogyasztásra fordítják. Érvényes törvényeink egyes terüle- 
teken már ma is lehetővé teszik a megtakarított személyi jövedelmek vállalkozásszerű 
befektetését. Ám a járadékszerű jövedelem léte ellenérzéseket vált ki társadalmunk 
számos rétegében. Részben ezért, részben a személyi keresetekből a vállalkozásba ,,visz- 
szatáplált" források növelése érdekében célszerű komolyan átgondolni, hogy milyen 
feltételekkel és korlátokkal kerülhet erre sor oly módon, hogy ez a gazdaság számára a 
legnagyobb haszonnal, a társadalom számára a legkisebb kárral és zavarral járjon. 
Mindenki számára elérhetővé kell tenni a vagyonérdekeltségben való részvételt, elsősor- 
ban éppen annál a vállalkozásnál, ahol dolgozik. Ennek módozatait a közgazdászok már 
kutatják, különböző elképzelések már körvonalazódtak. j 

A források jelentősen növekedhetnének azáltal is, ha a külföldi tőke nagyobb arány- 
ban áramolna a magyar gazdaságba. A külföldiek számára egyre több kedvezmény teszi 
vonzóvá, hogy magyar partnereikkel közös vállalatot alapítsanak, a hazai vállalatok 
érdekeltségét azonban jóval kevesebb előny serkenti. Ezen is változtatni kellene. Különö- 
sen nagy a tartózkodás a hazai vállalatok részéről, és kevés a bizalom az olyan méretű 
közös vállalatok alapításával szemben, ahol a külföldi partner vagyona összemérhető a 
hazai alapitóéval. 

Nem növelné ugyan a termelésben lévő összes forrást, de elősegíthetné jobb elrendező- 
désüket a hasznosíthatóság szerint, ha növekedne a hazai vállalkozók közötti önkéntes 
forrásátcsoportosítás. Ehhez azonban garantálni kellene a más vállalatba befektetett 
gazdálkodói vagyon tulajdonjogát az átadó számára (hogy azt ne lehessen elvonni, 
zárolni). 

A forrásfeltáró folyamatban nem mellőzhetjük az érdekeltség ösztönző erejét. Megíté- 
lésem szerint még a harmadik gazdaságban búvópatak módjára ellenőrizhetetlenül 
áramló, újraelosztással cserélődő jövedelem egy része is , kicsalogatható" lenne, ha 
— például - a , borravaló", a , paraszolvencia" önkéntes bevallása nemcsak egy újabb 
adókivetés, de valamiféle egyéni nyugdíjkiegészítés alapja is lehetne. 

A demokráciát a gazdálkodói szervezeten belül is erősíteni kell. Már csak azért is, mert 
a dolgozók igen nagy többsége számára a vállalatvezetés is túl messze van ahhoz, hogy 
rendszeresen, érdemben bele akarjon és tudjon szólni, részt tudjon venni a döntésekben. 
Szívesen venne részt viszont a műhelyek, üzemek, osztályok vezetésében. Ám az üzemi 
demokrácia intézményei és az új vállalatvezetési formák is elsősorban a vállalat igazgató- 
: ját veszik körül, s alig gyakorolnak hatást az igazgató alá rendelt hierarchiában elhelyez- 
kedő vezetőkre. Így nem ritkán fordul elő -— különösen a vállalatok központjaitól 
, félreeső" helyeken -, hogy a vállalatok, intézmények egyes részlegei , beltenyészetekké" 
alakulnak, vezetőik , kiskirályokként" viselkednek, olyan torz emberi viszonyok alakul- 
nak ki körülöttük, amelyek a vezetés magasabb szintjein a demokrácia erőteljesebb 
érvényesülésének köszönhetően ma már szinte elképzelhetetlenek. 

Az iparvállalatoknál működik a legtöbbféle társadalmi szervezet. Választott vezető 
testületeik az előző évtizedekben mind több beleszólási, véleményezési jogot kaptak. 
Ezek azután is megmaradtak, miután az új vállalatvezetési formák testületei megalakul- 
tak és vezetési feladataik mellé számos — a társadalmi vezető testületekéhez hasonló — 
jogot kaptak. Ezért ma a jelentősebb vállalati döntések meghozatala rendkívül hossza- 
dalmas, bürokratikus, költségigényes folyamat. Például a vállalatok éves tervét öt 
testület véleményezi, majd megvitatják a dolgozók is a termelési tanácskozásokon, utána 
részben véleményezi, részben egyetértési, döntési jogát gyakorolja a bizalmiak testülete, 
ezután dönt a vállalatvezető testülete. Mintegy két hónap szükséges egy olyan éves terv 
elfogadtatásához, amely amúgy is , gördülő" jellegű - év közben rugalmasan módosítha- 
tó -, s amelynek számításait egy később kiadott szabályozóváltoztatás esetleg érvénytele- 
níti. A testületi ülések egy részét munkaidőben tartják, terjedelmes, sokpéldányos előter- 
. jesztések készülnek. A demokrácia működtetése ma a vállalatoknál tetemes többletkölt- 
séggel jár, ami csak akkor , térül meg" , ha a fórumokon elhangzó vélemény eredménye- 
ként foganatosított változások az előterjesztett tervhez képest legalább azonos értékű 
többletjövedelmet hoznak. Erre - és ennél jóval többre — van tehát szükség, és lehetőség 
is. 

Érdemes tehát mérlegelni, miként lehetne a kevesebb — hatékonyabb. A képviseleti, 
érdekvédelmi, beleszólási, egyetértési és döntési jogokat fel kellene , térképezni", s véle- 
ményem szerint úgy kellene elosztani, hogy mindegyiket csak egy testület, s csak egyszer 
gyakorolja, de az eddiginél sokkal alaposabban, érdemibb módon. Kötelező érvénnyel 
szabályozni kellene, mely testületi ülés milyen gyakorisággal, mekkora arányban veheti 
igénybe a munkaidőalapot; mely esetekben kell írásos előterjesztés, s milyen esetekben 
elegendő a szóbeli tájékoztatás. A munkafegyelem megszilárdításához ez is hozzájárul- 
hat. 

S végül: egyenlően kellene érvényesíteni a kötelességeket és a jogokat, törvényesen 
szabályozni a beleszólás következményeiért viselt felelősséget. A vezetésben való részvé- 
telt már sikerült közösségivé tenni, de még keresnünk kell a közös döntésért viselt közös 
felelősségvállalás módozatait. 

A közvélemény ma - nem ok nélkül — elégedetlen gazdasági helyzetünkkel és eredmé- 
nyeinkkel. A dolgozók nagy többsége azonban nemcsak türelmetlen, tenni is akar 
valamit a fellendülésért. Ezt a cselekvőkészséget a gazdaságirányításnak és a vállalati- 
szövetkezeti gazdálkodásnak az eddiginél jobb - sokkal jobb - összehangolásával, az 
irányítás közgazdasági-technikai elemeinek és az emberi szándékoknak, képességeknek 
egymást segítő és felerősítő összekapcsolásával lehet hajtóerővé formálni. Lekötött pénz 
és vagyon, kihasználatlan munkaidő, anyag- és energiamegtakarítási lehetőségek formá- 
jában forrásaink is vannak a gyorsabb fejlődéshez. Közös akarattal, rejtett erőtartalé- 
kaink feltárásával és hatékony felhasználásával elérhetjük a gazdasági fejlődés útjában 
álló akadályok eltávolítását és fejlődésünk sürgetően szükséges felgyorsítását. 


ZAFIR MIHÁLY: 


A folyamatos áremelkedés társadalmi hatásai 


A magyar társadalom a fogyasztói árak viszonylagos stabilitásának másfél évtizede után 
1966-ban találkozott először nagyobb mértékű áremelkedéssel, amikor is 25-30 százalék- 
kal megdrágultak a különböző húsfajták és húskészítmények. Jóllehet az árszínvonal 
egésze akkor csak körülbelül 2 százalékkal nőtt és az áremelkedés hatásán enyhített a 
lakosság jövedelmi helyzetének gyors ütemű javulása, az esemény hosszú ideig emlékeze- 
tes maradt. Ezt követően évi 1 százalék, a hetvenes évek első felében évi 2—3 százalék 
körüli, vagyis viszonylag még mindig nem nagy mértékű volt, de folyamatossá vált az 
áremelkedés. 

A , folyamatos" mellé már egy évtizede a , gyors" jelző is odakívánkozik: 1975 óta a 
fogyasztói árak emelkedése — mindig a megelőző évhez kasonlítva — évenként átlagosan 
6,5 százalék. Ezen belül csupán három évben maradt 5 százalék alatt, egyébként ennél 
nagyobb, sőt három évben 8-9 százalékos mértéket ért el az áremelkedés. 

A fogyasztói árak emelkedésétől nem vitathatók el bizonyos közvetett, a gazdasági 
szférában érvényesülő pozitív hatások: esetenként csak a fogyasztói árszint növelése 
révén volt elkerülhető a belföldi kereslet és kínálat egyensúlyának felborulása; az árak 
emelkedése hozzájárult a külgazdasági egyensúlyhoz azzal, hogy visszafogta az import 
növekedését és egyes exportálható termékek belföldi fogyasztását; csökkent a fajlagos 
üzemanyag felhasználása az üzemanyagok többszöri, az általános áremelkedést jóval 
meghaladó árnövekedése nyomán stb. 

Az áremelkedés közvetlen társadalmi hatásai azonban egyértelműen negatívak. Isme- 
retes, hogy a közvéleményben az áremelkedés az , első számú közellenség". Kordában 
tartása ezért is állandó törekvése a gazdaságvezetésnek. 

Végül is a mögöttünk álló két évtizedben az áremelkedés nem vált elementárissá, 
sorsokat, elemi létlehetőségeket szétrombolóvá s ellenőrizhetetlenné. Viszont eredmény- 
telennek bizonyultak az áremelkedések visszafogására irányuló törekvések: az adatok 
1974-ben, 1977-ben és 1981-ben egyértelműen mutatják az árnövekedés visszaszorítását, 
ám az említett időszakokat mindig magasabb mértékű árnövekedések követték. Ugyan- 
akkor ezekben az években sem sikerült a nomináljövedelem kiáramlásának kézben 
tartása, és a gyors nominális kiáramlás — párosulva az adminisztratíve visszafogott 
áremelkedéssel - a jövedelmek indokolatlan növekedését idézte elő. 1986-ban, a még 
előzetes adatok szerint, ugyancsak hasonló a helyzet. (1. számú táblázat) 

A fogyasztóiár-emelkedés mind az V., mind a VI. ötéves tervidőszakban jóval gyor- 
sabb volt, mint amire a tervezők számítottak. 


E tanulmány merít a Szakszervezetek Elméleti Kutatóintézetének hasonló címen szervezett széles körű vizsgála- 


ta tapasztalataiból. 

1. számú táblázat 
A lakosság nominál- és reáljövedelmének alakulása 


Év A nominál- A fogyasztói A pénzjövedelem 
pénzjövédelem árindex reálértékének 


éves növekédési üteme, százalékban 


1972 6.8 2.9 3.8 
1973 9.3 3.3 5.8 
1974 GJ 1.8 7.6 
1975 9.0 3.8 5.0 
1976 5.6 5.0 0.5 
1977 9.3 3.9 5.2 
1978 7.6 4.6 2.9 
1979 8.4 8.9 -0,5 
1980 9.1 9.1 00 
1981 . Ti 4.6 0 
1982 7.4 6.9 0.4 
1983 8.7 7.3 1.3 
1984 94 8.3 1.0 
1985 8.8 7.0 17 
1986 


A folyamatos és gyors ütemű áremelkedésnek akkor is negatívak a társadalmi hatásai, 
ha egyidejűleg a nomináljövedelem kiáramlása úgy alakul, hogy a nominális és az 
árfolyamat eredőjeként a reáljövedelem növekszik. 

Az emberek nem szeretik az áremelkedést. Erthetően márcsak azért sem, mert nagyon 
nehéz elszakítani magunkat attól a képzettől, hogy ha nem nőttek volna az árak, 
mennyivel jobban kijönnénk a jövedelmünkből. E képzet persze hamis, hiszen kevesebb 
jövedelem kibocsátására került volna sor akkor, ha a tervezés nem számol eleve azzal, 
hogy a kibocsátott jövedelmeket majd megcsapolja a tervbe vett áremelkedés. 

Az árnövekedés kedvezőtlen társadalmi hatásának vannak nagyon kemény gazdasági 
okai is. 

e A családok jelentős részénél az áremelkedés ténylegesen nagyobb az átlagosnál. Az 
átlag mögött többnyire az áll, hogy egyes termékek árai gyorsabban, másoké meg 
lassabban nőnek, illetve nem változnak (legalábbis rövid távon). E szóródás következmé- 
nyeként — mivel a háztartások fogyasztási szerkezete eltérő — az egyes konkrét háztartá- 
sokra az átlagosnál vagy nagyobb vagy kisebb áremelkedés jellemző. Minél nagyobb az 
átlagos áremelkedés, többnyire annál erőteljesebb ez a hatás. Természetesen azoknak a 
gondját, akik az átlagosnál rosszabbul jártak, nem enyhiti, hogy mások helyzete jobb. 

e Továbbá, az átlagosnál kedvezőtlenebb árhatás nagyon , célzottan" érvényesül, 
megkülönböztetetten kellemetlenül érinti az alacsony jövedelműeket, akiknek élete 
amúgy sem könnyű. Ugyanis, míg a nagyobb jövedelműeknél a megtakarítások, a szaba- 
don átcsoportosítható (diszponibilis) jövedelmek aránya nagyobb, az alacsorry jövedel- 
műeknél szinte minden forintnak helye van, így sokkal védtelenebbek az áremelkedéssel 
szemben. Statisztikai példa: az alacsony jövedelműeknél 100 forint kiadással egyidejűleg 
körülbelül 90 forint a jövedelem, a többi összeg forrása az előző megtakarítások felélése 
vagy a rokoni támogatás. Jövedelmük mintegy 80 százalékát lekötik a fix kiadások, 
csupán a többivel rendelkeznek szabadon. A magas jövedelműeknél 100 forint kiadással 
egyidejűleg 115—-120 forint a jövedelem, a többletet megtakarítják vagy rokoni támoga- 
tásra fordítják. A jövedelemnek kevesebb mint 50 százalékát kötik le fix kiadások, 
miközben jövedelmük eleve többszöröse az alacsony jövedelműekének. 

A tapasztalatok szerint a háztartások az áremelések, illetve a jövedelemcsökkenés ellen 
elsősorban a megtakarítások csökkentésével, a tartós fogyasztási cikkek és az esedékes 
ruházati cikkek vásárlásának elhalasztásával, a nem alapvető fogyasztás (élvezeti cikkek, 
személygépkocsi-használat, külföldi üdülés stb.) minőségi, illetve mennyiségi mérséklésé- 
vel, majd végül a fix kiadásoknak, az alapvető fogyasztás — az élelmiszerek, a háztartási 
energia stb. — mennyiségének mérséklésével védekeznek. Ugyanazon időszakban a magas 
jövedelműek e skálának még csak az elején-közepén, az alacsony jövedelműek pedig már 
a végefelé, tehát a leginkább húsba vágó részén tartanak. 

E rétegeknél, azon túl, hogy alacsony jövedelmükből eleve csekély a szabadrendelkezé- 
sű hányad, sajátos gondot jelent az időtényező. Minél kisebb a ruhatár, minél használ- 
tabb a tv, a mosógép stb. -— ami az alacsony jövedelműekre jellemzőbb -, annál hamarabb 
bekövetkezik az az időpont, amikor a beszerzés tovább már nem halasztható a családi 
életszínvonal komoly sérelme nélkül. 

e Végül, a magyarországi helyzet sajátos vonásának is tekinthető, hogy az alacsony 
jövedelműek árindexe , kemény", a magasabb jövedelműeké , puhább" (akkor is, ha 
árindexük számszerű mértéke nagyjából azonos). Az alacsony jövedelműek árindexében 
nagyobb szerepe van az alapvető fogyasztási cikkek — az élelmiszerek, a fűtőanyagok stb. 
- áremelkedésének, ráadásul e termékeknél az állami dotációk fokozatos felszámolása 
miatt további és folyamatos áremelkedéssel kell számolni. A magasabb jövedelműek 
körében ez viszonylag kisebb gond, esetükben az árindexet nagyobb részben befolyásol- 
ják a benzin- és a kocsifenntartási költségek, az üdülési, az utazási kiadások, a színházje- 
gyek és más, az alapvető élelmiszerekhez, fűtési költségekhez képest , puhább" kiadáso- 
kat érintő áremelkedések. 


Az áremelkedés kedvezőtlen társadalmi hatásai enyhébbek lennének, ha kialakult volna 
a gyors árnövekedéssel való együttélés etikája és gyakorlati , szabályzata". Ez azonban 
szinte egészében hiányzik. 

aA A társadalombiztosítási járandóságok — az árakhoz képest - nem értékállóak. 
Ezeknek igazában a reálbérrel kellene lépést tartaniok. Ugyanis, ha csökken a reálbér, 
akkor indokolt, hogy ezzel párhuzamosan a társadalombiztosítási járandóságok is csök- 
kenjenek, ha viszont növekszik, akkor indokolt, hogy azok reálértéke is növekedjék. 
Ettől az öntörvényű mozgástól csak annyiban lenne szabad eltérni, amennyiben az egyes 
járandóságoknak a keresethez viszonyított mértékein a politikai vezetés tudatosan, 
programszerűen változtatni akar. 

a A lakossági megtakarítások sem értékállóak, tehát nincs érdemleges ösztönzés a 
megtakarítások, a felhalmozások érdekében végzett munkára. Megjelentek ugyan új 
takarékossági formák, de gyakorlatilag nincs reálkamat, reáljáradék, értékálló lakásta- 
karékossági megoldás; a magasabb kamatozású lakossági kötvények igazából — és főleg 
az alacsony jövedelműek esetében — nemigen jelentenek valódi alternatívát. (Az persze 
nyilvánvaló, hogy a megtakarítások értékállandóságára való törekvés mellett a lakossági 
hitelek kamatlábait is növelni kellene.) 

A Az áremelések sajtóközleményei gyakorta rosszul sikerültek; az üzletekben, a szol- 
gáltatóhelyeken való tájékoztatás többnyire éppen olyan kezdetleges, mint az új ár 
feltüntetése magán az árucikken. 

aA Igen gyakori, hogy az árváltozásokat a kereskedelem nem tudja feldolgozni: az árak 
hiányzanak az egyes árucikkekről vagy többszörösen átírtak; gyakran a pénztárosok sem 
ismerik ki magukat. A vásárlók emiatti bizonytalansága, kiszolgáltatottsági érzése rontja 
az általános fogyasztói hangulatot. 

A A fogyasztók megkárosításának gyakoriságát mutatja, hogy 1980 és 1983 között 
az élelmiszerüzletekben végzett próbavásárlások 35 százaléka állapított meg valamilyen 

szabálytalanságot. A vendéglátásban a próbafogyasztások 33 százalékánál helytelen árat 
számítottak fel. 

A A fogyasztók jogos kívánsága, hogy a felemelt árú termék legalább kapható legyen, 
és minősége javuljon (még ha nem is látványosan). Ez azonban többnyire csak óhaj. 
Főleg az utóbbival van baj, és a gyártók, a kereskedők általában azzal védekeznek, hogy 
a megemelt árral a megnövekedett költségeket fedezik, illetve, hogy az árnövekedésnek 
megfelelően kevesebb dotációt kapnak. Még akkor is inkább az áremelés előtti minőség 
marad, amikor minőségjavító ígéretek beharangozásával emelik az árakat. 

aA Az értékskálák, a normatívák sincsenek hozzáigazítva az áremelkedésekhez. 
A gyermekintézmények térítési díjai, az ösztöndíjak stb. gyorsan avulnak, így e juttatá- 
sok szociális értéke gyengül vagy éppen elvész; a gyermekétkeztetés, az üzemi étkezés, 
a kórházi, az egészségügyi ellátás forintnormáinak elértéktelenedése az ellátás minőségé- 
nek romlásához vezet. 

A kör ennél is szélesebb: bértarifák válnak túlhaladottá, és végül nem a bértarifák közé 
való helyes besorolást próbálják megvalósítani, hanem a megálmodott, a kialkudott 
bérhez keresik ki a hozzáillő besorolást; adózási sávok vesztik el értelmüket; értékösszeg- 
hez kötött minősítések válnak tarthatatlanná (pl. a lakáspiacon) stb. 


Az áremelkedés és az életszínvonal alakulásának társadalmi hatásai egybemosódnak, 
egymástól elválaszthatatlanok. 

A VI. ötéves tervidőszak végén, tehát 1985-ben a lakossági fogyasztás 8 százalékkal 
volt több, mint 1980-ban, vagyis e , szűk esztendőkben" is növekedett. Például: a lakossá- 
gi gépkocsiállomány 1 millió 400 ezerre nőtt — 1980-ban 978 ezer volt -, a televízióértéke- 
sítésből 1985-ben már 49 százalék a színes készülékek aránya, és számos más tény is jelzi, 
hogy fogyasztásunk nem csökkent, sőt. . . A lakossági fogyasztás 8 százalékos növekedése 
azonban egyéb szempontokból is elgondolkodtató. 

A reáljövedelem és a fogyasztás növekedése mindig bizonyos szóródással érvényesül, 
amit a vállalatok bérfejlesztési lehetőségeinek és más jövedelemképző módjainak külön- 
bözőségei, az anyagi érvényesülés legkülönbözőbb egyéni útjai, a családok életét megha- 
tározó demográfiai változások (születés, aktív keresővé, nyugdíjassá válás, haláleset) 
motiválnak. Ha az átlagos növekedés mértéke magas, akkor az átlag alattiaknak is jó 
esélyük van valamiféle gyarapodásra; ha azonban alacsony, akkor jelentős részüknél már 
törvényszerű a fogyasztási színvonal csökkenése. Mégpedig annál többeknél jellemző a 
csökkenés, minél alacsonyabb az átlag és minél nagyobb a szóródás. 

Közelebbről vizsgálva az 1980 és 1985 közötti fogyasztást és szóródásának alakulását, 
megállapítható, hogy a fogyasztás évi átlagban mutatkozó, körülbelül 1,5 százalékos 
növekedése alig nagyobb annál a mértéknél, amit a fogyasztás emelkedésének nem 
jelentős vagy nem érzékelhető összetevői az egyes embereknél jelentenek; cserélődik a 
népesség (a munkában lévők átlagánál iskolázottabbak a munkakezdők, s a népesség 
átlagánál alacsonyabb fogyasztási szint jellemezte az elhalálozókat); az iskolarendszeren 
végigfut a hetvenes évek demográfiai hulláma, s ez megint csak növelte a fogyasztást (az 
oktatási kiadásokat); a népesség elöregedése és az általánosan kedvezőtlen egészségügyi 
helyzet miatt egyre több az egészségügyi kiadás, s ez ugyancsak fogyasztásnövekedés. 
Továbbá: az átlag mögötti szóródás az utóbbi években feltehetően nőtt, mert a szokásos 
szóródás mellett a keresők körülbelül egytizedének jövedelme — többnyire a vállalati 
gazdasági munkaközösségekben és a kisvállalkozásokban végzett többletmunka révén 
— számottevően emelkedett. Ugyanakkor a népesség nagyobb részének anyagi helyzete 
kedvezőtlenebbé vált, s persze nem az előbbiek jövedelemnövekedése miatt. . . 

Az átlagosnál nehezebb a többgyermekes és a nyugdíjas családok anyagi helyzete. 
A többgyermekes családoknál ez eleve következik abból, hogy az egy fogyasztási egységre 
vetített jövedelmük lényegesen kisebb, mint a gyermektelen vagy az egygyermekes csalá- 

doké. Ez két évtizede, amióta az 5 évenkénti jövedelemfelmérések erről információt 
nyújtanak, egyértelmű tendencia! A részletekről a 2. számú táblázat informál: 


2. számú táblázat 


Az egy fogyasztási egységre számított személyes jövedelem alakulása 
( Eltartott gyermek nélküli aktív háztartások — 100) 


Nincs Egy Két Három Négy vagy tobb 

ÖlÉATtŐÉT sZ ELS SÖSGSESZSzsöi 
gyermek eltartott gyermek van 

1962 100 88 79 " 67 52 

1967 100 90 82 68 54 

1972 100 86 77 66 47 

1977 100 84 78 67 48 

1982 100 84 76 67 52 


A fogyasztási egységek szerinti számítás egy egységnek veszi az aktív keresőket, 0,8 
egységnek a nyugdíjasokat és az eltartottakat, 0,4-1,0 fogyasztási egységnek a különböző 
korú gyermekeket, annak megfelelően, hogy szükségleteik az életkoruktól is függenek. 
(Az elmaradás egy főre számítva még nagyobb, például a háromgyermekeseknél 1982- 
ben e mutatószám a táblában szereplő 67-tel szemben csak 51.) 

A családi pótlék összegének emelkedése az 1978 utáni években is impozáns, de az 
inflálódó keresetekhez hasonlítva ez a növekedés eltűnik. Vagyis a családi pótlék reálérté- 
ke, a reálbérhez hasonlóan, illetve — egyes előző évekhez viszonyítva — azt meghaladó 
mértékben csökkent. (3. számú táblázat) 


3. számú táblázat 
A családi pótlék relatív értékének alakulása 
Egy gyermekre jutó havi családi pótlék 
Munkás-aikalma- ; 
Év zotti havi 2 3 és több 2 3 és több 
átlagkeresettem—m—m— 
; gyermekeseknél az át- 
gyermekeseknél , forintban lagkereset százalókában 
19798 4127 490 510 11,9 12.4 
1980? 4442 490 660 11,0 149 
1981 4709 490 660 104 140 
1982 4997 490 660 98 13,2 
1983b 5217 600 660 115 12.7 
1984 5510 670 730 12,2 13.2 
1985 5900 710 840 120 142 
1986 6350 : 710 840 11,2 13.2 


" Bruttó Összeg: a kezdő években is tartalmazza az azóta beolvadt bérkiegészítést (beolvadáskor 290 forintot). 
a A feltüntetett családipótlék-összegek és arányok mindkét évben július 1-jétől érvényesek. 
b A kétgyermekeseknél feltüntetett összegek és arányok július 1 -jétől érvényesek. 


A többgyermekeseknél más hátrányok is jellemzőek. A felnőtt az esedékes vásárlásait 
elhalaszthatja, viszont a gyermeknek mindenképpen kell új cipő s új ruha, nem azért, 
mert a régit megunja, hanem mert kinövi vagy elnyűvi azokat. Egy ötéves tervidőszak 
alatt két gyermek esetén 10 százalék, három gyermek esetén 13-14 százalék a családi 
költségvetés növekedése (reálértéken számítva), ami abból adódik, hogy a gyerekek 
nőnek. Márpedig a bér sem - ami természetes -, de a családi pótlék sem követi a 
gyermekekkel kapcsolatos kiadások növekedését. A VI. ötéves tervidőszakban a több- 
gyermekeseknél - a reálbér általános csökkenésén túl — a családi költségvetésben mintegy 

3 százaléknyi további romlást jelentett a gyermekcikkek árainak az általánosnál gyor- 
sabb emelkedése és a különböző kedvezmények csökkentése. Az olyan családoknál 
pedig, ahol az anya gyermekgondozási segélyt kap, a gyermekgondozási segély inflálódá- 
sa is csökkentette a reáljövedelmet. 

Mindemiatt a kétgyermekes családok anyagi helyzete öt év alatt körülbelül 15, a 
háromgyermekeseké majdnem 20 százalékkal kedvezőtlenebbül alakult, mint a gyermek- 
teleneké. S az előbbiek helyzete még kedvezőtlenebb, ha előttük áll a lakásszerzés mint 
feladat; ez a gyermekneveléssel együtt és a folyó jövedelemből, belátható időn belül 
gyakorlatilag megoldhatatlan. Az önálló lakással nem rendelkező többgyermekesek ezért 
külön is megkülönböztetett figyelmet érdemelnek és kapnak, jóllehet nem a gyermek- 
nevelés által indokolt mértékben. 

Hogy a gyermekes családok anyagi hátránya ne növekedjék, ahhoz a gyermeknevelés- 
sel kapcsolatos járandóságok és kedvezmények gyarapítására lenne szükség. Ez egyebek 
mellett előfeltétele annak is, hogy a gyermeknevelés, elveinkkel összhangban, gyakorlati- 
lag is arra a társadalmi rangra emelkedjék, ami megilleti. Ezt sürgeti a születések 
számának - 130 ezerre való - zuhanása, a népesség folyamatos csökkenése. 

A nyugdíjasok anyagi helyzetének paradoxona, hogy míg e réteg egészét tekintve 
javulás, addig a nyugdíjasok nagyobb részénél erőteljes romlás a jellemző. E réteg 
általános helyzete azáltal javuló, hogy az elhalálozó legidősebbekkel szemben, akiknek 
nyugdíja, illetve özvegyi járadéka nagyon alacsony, a mostanság nyugállományba vonul- 
tak nyugdíja kedvezőbb, és sokuk további munkavállalással is kiegészíti nyugdíját. Így 
a nyugdíjas háztartások egy főre jutó jövedelme a nyolcvanas évek közepén meghaladta 
az aktív háztartásokénak a 80 százalékát (1970-ben ez körülbelül 70 százalék volt). 
Csakhogy: az évek múlásával csökkennek a nyugdíjkiegészítő mellékjövedelem-szerzési 
lehetőségek, a romló egészségi állapot viszont egyre több kiadással jár együtt. S előbb- 
utóbb az anyagi egzisztencia egyetlen bázisa marad az évről évre mind jobban elértéktele- 
nedő nyugdíj. 

A legalacsonyabb nyugdíjak és járadékok — az évenkénti 120 forintos, valamint a 
többszöri eseti emelések révén — a VI. ötéves tervidőszakban százalékos mértékben 
nominálisan jobban növekedtek, mint az aktívak keresetei. Ezáltal e legszerényebb 
ellátmányt élvező nyugdíjasok anyagi helyzete relatíve javult, ellátmányuk reálértéke 
némileg növekedett. A nyugdíjasok nagy hányadának járandósága viszont az aktívak 
kereseteinek évenkénti 5-7 százalékos átlagos nominális növekedésével szemben csak évi 
2 százalékkal növekszik, így relatív helyzetük romlott, és nyugdíjaik reálértéke sokkal 
nagyobb mértékben csökkent, mint az aktívak reálbére. 

Ötéves távon belül az 1980-ban nyugállományba vonultak ellátmányai közül az akkor 
körülbelül havi 1800 forintos (1985-ig mintegy 2400-2500 forintra emelkedett) nyugdíjak 
vásárlóértékét sikerült megőrizni; az ennél magasabb nyugdíjak reálértéke csökkent: az 
1980-ban 2000 forintos nyugdíjak reálértéke kismértékben, a 3000 forint összegűeké már 
16, a 4000 forinton felülieké pedig mintegy 20 százalékkal esett vissza. A részleteket a 
4. számú táblázat mutatja: 


4. számú táblázat 
Az 1980-ban megállapított nyugdíjak, járadékok reálértékének alakulása 


álgsási 1980 1981 1982 1983 1984 1985 
összeg 1980 -100,0 százalék 

1500 Ft 1000 102.1 1033 1040 105.6 106.4 
2000 Ft 1000 100.5 995 983 979 972 
3000 Ft 1000 988 95,5 924 880 840 
4000 Ft 1000 981 941 902 85.,1 807 


5000 Ft 100,0 978 93.4 89,2 83,9 79.3 

A nyugdíjaknak a hatvanas évek végétől folyamatosan tartó relatív, majd a hetvenes 
évek közepétől számítható abszolút romlása — ami a legalacsonyabb nyugellátást élvezők 
kivételével valamennyi nyugdíjast érintette — a nyolcvanas években még inkább felgyor- 
sult. Értékrendvesztést tükröz, hogy egy 1968-ban nyugdíjazott kvalifikált dolgozó — 
például vájár vagy éppenséggel vállalati vezető -— jelenlegi nyugdíja átlagosan 4500 forint 
körüli, tehát alig vagy nem is több mint a fele a ma nyugállományba vonuló s hasonlóan 
kvalifikált dolgozóénak, és nem sokkal haladja meg a manapság nyugdíjazott segédmun- 
kás járandóságát (miközben aktív kollégáik alkalmasint háromszor annyit keresnek, 
mint az átlagos segédmunkás). 


A folyamatos és gyors fogyasztóiár-növekedés nemcsak az életszínvonalat illetően okoz 
társadalmi károkat, hanem mindeddig kedvezőtlenül befolyásolta a gazdasági tevékeny- 
séget is: 

Wu Része volt a jövedelmi és a nyereségviszonyok összekuszálásában, indokolatlan 
előnyt nyújtva a szabadáras termékeket gyártó és főleg a hazai piacra termelő vállalatok 
számára. Vagyis egyik gátja volt annak, hogy valóban a hatékonyság legyen a vállalati 
jövedelmezőség, nyereség alakítója. 

u Továbbá, erősítette a bérezésben amúgy is meglévő egyenlősítő tendenciákat, han- 
gulatot keltve a teljesítmény nélküli bérkiáramláshoz, hajlamossá téve a vállalatokat 
arra, hogy a bérnövelést tekintsék , árkompenzáló" eszköznek, miközben a szükségesnél 
sokkal kevésbé használják a teljesítmények differenciált honorálására. 

A hetvenes évek közepétől olyan közhangulat alakult ki, hogy a meghirdetett áremelés 
erejéig mindenkinek , jár" a béremelés. Márpedig, ha a béremelési lehetőség csekély, ha 
nem több vagy még annyi sincs, mint amennyi a fogyasztóiár-növekedés, akkor a 
differenciálás csak úgy lehetséges, ha sokak keresetét nem emelik, esetleg csökkentik, 
illetve legfeljebb az áremelésnél sokkal kisebb mértékben növelik. Ehhez pedig igen csak 
kényelmetlen, következésképpen népszerűtlen döntés szükséges. 

Különböző szociológiai vizsgálatokból ismert az a szinte egyöntetű lakossági véle- 
mény, amely a nominális keresetcsökkentést egyszerűen elképzelhetetlennek tartja. Még 
az is vesztesnek érzi magát, akinek hosszabb ideig nem emelkedik a bére. Ilyen közhangu- 
latban a differenciálást nehezen vállalják a vállalatok, tehát marad az egyenlősdi. Annál 
is inkább, mert a laza munkaerő-gazdálkodás miatti általános munkaerőhiány közepette 
az egyenlősdi esetén jobban megtarthatók a munkavállalók, erőteljes keresetdifferenciá- 
lás esetén pedig sokak kilépésével kell számolni. Az egyenlősdihez vezető munkaerő- 
gazdálkodás rontja a munkafegyelmet, a vezetői tekintélyt, s persze akadálya a hatékony 
gazdálkodásnak. 

Kialakult egy olyan gyakorlat, amely - lévén, hogy a nominális jövedelemkiáramlást 
a szabályzórendszer eddig nem volt képes a kívánt mértékben meghatározni — az áreme- 
lést használja fel a teljesítmények által megalapozatlan, nominális jövedelem növekedésé- 
nek , visszaszívására". Ám ez rossz módszer. A túlzottnak ítélhető vásárlóerő-kiáramlás- 
sal, tehát a csekély anyagi haszonnal járó vagy éppen ráfizetéses, importot emésztő 
termelés miatt kiáramló bértömeggel szembeni ilyetén védekezés mindenkitől elvesz; 
tehát a kívánatos teljesítményeket nyújtókat és a társadalombiztosítási járandóságokból 
élőket is sújtja. S ehhez még annyit, hogy a folyamatos áremelkedés automatikusan 
megoldhatja ugyan a fogyasztás visszafogását, csak hát ezzel nem valósítható meg az 
átgondolt életszínvonal-koncepció, nem érvényesülhet az életszínvonal legfontosabb 
összetevőit illetően szükséges gazdaságpolitikai és társadalmi közmegegyezés. 

A folyamatos és gyors ütemű, az életszínyonal kedvezőtlen alakulásával párosuló árnöő- 
vekedés társadalmi hatásaival, annak összes következményével a jövőben is szembe kell 
nézni. 

A hazai s monopolhelyzetben lévő vállalatok működése eleve árfelhajtó hatású. (A 
monopolhelyzet felszámolására kezdeti lépések történtek, ám ami a belföldi monopol- 
helyzettel szembeszegülő importversenyt illeti, a helyzet inkább talán romlott.) 

Árváltozásokat vált ki a nemzetközi kereskedelemben és pénzügyi rendszerben való 
-— egyébként szükségszerű - részvételünk; a világpiaci, közelebbről saját külföldi értékesí- 
tési és beszerzési áraink emelkedése vagy csökkenése, a velünk szemben alkalmazott piaci 
diszkriminációk erősödése vagy gyengülése, a forint nemzetközi pozíciójának változása 
és az általunk folytatott valutapolitika. Egyértelműen növeli a belföldi árszintet a forint- 
valuta leértékelése, ami viszont mind a nemzetközi pénzügyi rendszerben való elhelyezke- 
désünk, mind az exportösztönzés, illetve az importvisszafogás szempontjából az eddigi- 
ekben elkerülhetetlennek bizonyult. 

Áremelő tendenciát jelent az árdotáció: a különböző élelmiszerek, a háztartási energia, 
a tömegközlekedés árai, még az ötvenes évekre visszavezethetően, jelenleg is erősen 
dotáltak. Miután e dotációk már régen ésszerűtlenek, csökkentésük nagyon is kívánatos. 
A csökkentés mértékei és időbeli ütemezése persze nyitott: napirendre is kerülhet, de 
esetleg el is halasztható. 

Sajátos helyzet áll elő napjainkban, amikor a nem hatósági - ún. piaci indítékú - 
áremelések az árszínvonal egészét jelentősen, 3,5-4,5 százalékkal növelik, ami a nem 
hatósági áras termékeknél átlagosan 6-8 százalékos mértéket, ezen belül a ruházati 
cikkeknél mintegy 10 százalékot jelent. Ilyen mérték már — szemben az előző évekkel, 
amikor ennek csak a fele volt a jellemző — a hatósági áras cikkeket termelő szférára is 
erőteljesen továbbgyűrűző inflációs hatást gyakorolt, amit csak a dotáció növelésével 
lehet(ne) ellensúlyozni. Ha pedig a dotáció növelése nem engedhető meg, akkor a dotált 
cikkek - elsősorban az élelmiszerek és az energiahordozók - áremelése, alternatíva 
helyett, egyfajta kényszerré válik, továbbnövelve ezzel az áremelések átlagos mértékét. 
Egyébként az is az árak emelésére kényszerít, hogy árarányuk relatíve kedvezővé válása 
elkerülendő, mert alapvető nemzeti érdek, hogy e termékekkel takarékosan gazdálkod- 
junk. 

Az árpolitika természetesen továbbra is a gazdaság integráns része. Ha a jövőben 
sikerül megakadályozni a jövedelmek megalapozatlan - tehát teljesítmény nélküli, illetve 
a teljesítményekhez képest aránytalan - kiáramlását, akkor megszűnik az az árnövelő 
tényező, hogy az áremelés mint a többletkibocsátást , visszaszívó", azt ellensúlyozó 
eszköz is működik. I 

Az áremelkedést nem lehet megtiltani — ezt már megtanultuk. Ám nyitott kérdés, vajon 
minden megtörténik-e annak érdekében, hogy az áremelkedést ésszerű mértékre vissza- 
szorítsuk, abból a felismerésből kiindulva, hogy a szükséges áremelések mellőzése és a 
szükségesen felüli mérték megengedése egyaránt hiba. Az áremelkedések ésszerű mértéke 
és a velük való együttélés kulturált gyakorlata jócskán enyhítheti negatív társadalmi 
hatásaikat. 

Az életszínvonalat illetően kulcskérdés, hogy a népgazdasági hatékonyság gyorsan 
emelkedjék. A kívánatos hatékonysági fordulat ugyan előfeltétel, de megvalósulása 
esetén sem várható az egész lakosság jövedelmi helyzetének azonnali javulása. A lakos- 
ság nagy részét tekintve egy ideig szükségszerűen, a mostani helyzethez hasonlóan, vagyis 
további , szűkös évekkel" kell számolni. Ez több dologból is következik: 

e A hatékonysági fordulat kulcsembereinek - az alkotó értelmiségiek, a legjobb 
termelésirányítók és szakmunkások - jelentősebb anyagi megbecsülést kell kapniuk. 
Mert, hogy -— mondhatnánk - sokszorosan létrehozzák a népgazdaság számára ennek 
anyagi forrását, mellettük s velük együtt a többiek jövedelme is növelhető. Ez elvileg igaz, 
az adott körülmények között azonban számolni kell azzal, hogy e többletforrásból az 

ígéretes, de még nem , beérett" hatékonyságjavulásokat is finanszírozni kell, továbbá, 
hogy ez a pénz nemcsak a lakossági jövedelmek gyarapítására fordítandó, hanem például 
az elmaradt beruházásokat, közöttük a lakossági infírastrukturális beruházásokat is 
pótolni kell belőle. És pótolnivalók halmozódtak fel a többgyermekesek társadalmi 
járandóságai, a szociálpolitikai intézményrendszer működtetése, az egészségügyi ellátás 
terén, s persze az elértéktelenedett nyugdíjakkal kapcsolatban is. Elkerülhetetlenek 
továbbá az iskolarendszeren végigvonuló demográfiai hullám miatti és a lakosság elöre- 
gedésével összefüggően növekvő kiadások. 

e Minden bizonnyal folytatódik majd az a gyakorlat, hogy a víz-, a csatornahálózat, 
a gázvezeték, a telefonhálózat, de sokszor még a közút és a járda is lakossági erőforrások 
igénybevételével épül. Ha ez általánosabbá válik, akkor a már kézhez kapott jövedelmek- 
ből a jelenleginél még több kerül majd ilyen , kényszerpályára". Amennyiben viszont a 
lakossági erőforrások bevonása a jelenleginél kisebb lenne, akkor e kommunális beruhá- 
zások finanszírozása eleve — tehát már a bérek, illetve a keresetek kifizetése előtt — 
csökkenti a lakossági jövedelemhányadot, hiszen az infrastrukturális fejlesztés és a 
lakossági jövedelmek csakis egyazon forrásból, vagyis a megtermelt nemzeti jövedelem- 
ből fedezhetők. 

e A nem alapvető társadalmi juttatásokat illetően a VII. ötéves tervtörvény úgy 
fogalmaz, hogy igénybevételüket szélesebb körben és nagyobb arányban kell térítéshez 
kötni, és e térítési díjak jobban igazodjanak a tényleges ráfordításokhoz. Ez is kényszer- 
pálya a jövedelemfelhasználásban. 

e És végül: a következő években a jövedelemfelhasználást sajátosan motiválja az is, 
hogy a korábbi években gyors ütemben nőtt a háztartási gépek, a gépkocsik, a saját 
lakások vásárlása, illetve építése, s ez ma is jellemző tendencia. Márpedig ez automatiku- 
san együttjár az energiaköltségek, a javítási költségek és az elhasználódott tárgyak 
cseréjével kapcsolatos költségnövekedéssel. S a javítás, a csere nem jelent újabb vagy jobb 
minőségű szükségletkielégítést. Eddig is volt mosógép vagy autó - az örömélményt az 
első vásárláskor éreztük - ám, hogy továbbra is legyen ilyesmi, ahhoz újabb kiadások 
kellenek. (Más a helyzet a minőségi cserénél, de az még több pénzbe kerül.) 

Még ha illik is ez utóbbiakra a , jólét bajai" címke, a többletkiadás akkor is realitás. 
Ami egyben egészséges hajtóerőt jelent(hetne) a többletjövedelem szerzéséhez, ha vi- 
szont, lehetőség híján, nincs többletjövedelem, akkor e kiadások csak valamely más 
szükséglet kielégítésének rovására fedezhetők. 


A folyamatos, az immár egy évtizede tartó, gyors ütemű és előreláthatóan továbbra is 
folytatódó áremelkedés, az életszínvonal hét éve tartó visszafogottsága, sokak esetében 
csökkenése, a továbbiakban a többséget tekintve egyelőre aligha jobb kilátások és 
egyidejűleg a jövedelmek kívánatos differenciálódása — mindezek próbára teszik a társa- 
dalom tűrőképességét. Még akkor is, ha sikerül az áremelkedést valamiféle ésszerű 
mértékre korlátozni, s ha kiépül az áremelkedéssel való kulturált együttélés gyakorlata. 

A társadalom tűrőképességének a gazdaságfejlesztés feltételeinek kibontakoztatásával 
egyidejű megóvása számos további kérdésben kíván nagy elhatározottságot, s az eddi- 
gieknél energikusabb és gyorsabb cselekvést. Néhány idevágó gondolat felidézésével 
szeretném zárni ezt a tanulmányt. 

u Határozott választóvonal meghúzására lenne szükség a javuló anyagi helyzetűek 
és azok között, akiknek körülményei romlanak, de legjobb esetben is nem javulnak. Az 
egyik oldalon lévők akkor semlegesítik a másik oldalt, ha a társadalom e választóvonal- 
ként a társadalmi hasznosságot fogadja el (még akkor is, ha ez nem egzakt kategória), 
amin együtt értendő a munkavégzés társadalmi hasznossága és a gyermeknevelés is. 
A munkavégzésben a jobbakat a következetes munka szerinti elosztás, a gyermekeket 

nevelők tömegét pedig a családi pótlék emelése helyezheti a választóvonal pozitív ol- 
dalára. 

u Az esélyegyenlőség széles körű biztosítására lenne szükség: a főállású munkahelyek 
mellett a részmunkaidős és a bedolgozói foglalkoztatásra, a kisszövetkezetekben és a 
családi keretek között végzett szolgáltatói (kifőzés, panzió, házi gondozás, általános 
javítószolgálat stb.) és termelőtevékenységre, adott esetben külföldi munkavállalásra. 
Ami pedig az életpályán való indulást illeti: a felsőiskolai tanulmányok szelekció nélküli 
elkezdésének lehetősége (ami persze a végzés után esetleg elhelyezkedési nehézségeket is 
jelentene — A szerk.), a hátrányos helyzetűeknél a -— napjainkban is érvényesülő - 
gondoskodás további fokozása, intézményesítése, a lehetőség szerinti széles körű kollé- 
giumi elhelyezés, a tanulmányi eredményre alapozott s már a középiskolától érvényesülő 
ösztöndíjrendszer létrehozása szolgálhatja az esélyek kiegyenlítését. 

u Számoljunk úgy a különböző - törvényes keretek között végzett — többletmunkák- 
kal, mint a nemzeti jövedelem termelésének nélkülözhetetlen elemeivel, tehát mint olyan- 
nal, ami napjainkban pótlólagos forrás az annak idején, főleg az 1974 és 1978 közötti 
időszakban, teljesítményfedezet nélkül létrejött fogyasztási színvonal megtartásához. 

u A fokozódó jövedelmi differenciálódás járjon együtt a társadalom leginkább segít- 
ségre szoruló rétegei anyagi helyzetének az átlaghoz képest gyorsabb ütemű javításával, 
ami a mainál kiterjedtebb szociálpolitikai hálózat eredményes működtetését kívánja. 

u Erősödjék az anyagi biztonság. Ne legyen vitatható és megkérdőjelezhető a tör- 
vénybe nem ütköző módon szerzett jövedelem — sem a keresetek utólagos adóztatása, 
sem a jövedelem mértékének utólagos kifogásolása, sem a jövedelemből felhalmozódott 
javak mérlegelése útján. Viszont: a törvénytelen módon - korrupcióval, csalással, esetle- 
ges kizsákmányolással — szerzett jövedelmeket kövesse egyértelmű társadalmi elítélés és 
jogi felelősségrevonás. 

u Es persze kapjanak méltó hangsúlyt a közhangulat nem anyagi jellegű motivációi: 
az egészséges, a kulturált természeti és urbánus környezet, a közbiztonság, a civilizált 
társadalmi együttélés. Legyen minél kevesebb a felesleges utánjárás, sorban állás, vára- 
kozás, ami a hivatalok, az üzletek, a szolgáltatóhelyek esetében szervezés és nem utolsó- 
sorban szemléletformálás kérdése. A kiszolgáltatottsági érzet oldásához nélkülözhetetlen 
a tanácsok és a kommunális szervek lakossággal való kapcsolatának áttekinthető, lo- 
gikus rendezése, és az, hogy nagyságrenddel legyen kevesebb az igazolás, a tanúsítvány, 
az engedélyezés, a felmentés, a kiutalás, a zárolás, a kisajátítás stb. A bürokrácia nagyon 
kemény dió, amit -— jóllehet nehezen várható el bárkitől, hogy önnön jószántából tárja 
fel eddigi tevékenységének felesleges, értelmetlen vagy éppen káros voltát — mégis fel kell 
törni. E közmegegyezésszerű tennivalók egyszerű felsorolása is érzékelteti, hogy többnyi- 
re olyan kérdésekről van szó, amelyeket tekintve a most szorító körülményektől függetle- 
nül is kívánatos — vagy máris elhatározott — az előrehaladás. 


HAROM EVTIZED TANULSÁGAIBÓL 
AZ MSZMP POLITIKÁJÁRÓL 


KÖPECZI BÉLA: 


Realizmus, nyitottság és eszmeiség 


A Magyar Szocialista Munkáspárt művelődéspolitikájának alapjául az elmúlt, most már 
csaknem harminc esztendőben az 1958-ban elfogadott Művelődéspolitikai Irányelvek 
szolgáltak. Az irányelvek egyik fő megállapítása az volt, hogy a művelődést nem lehet 
elszakítani a társadalmi-gazdasági-politikai fejlődéstől, és kölcsönhatásokat kell keresni 
egyes tevékenységi szférák között. Ez nem jelenti azt, hogy a sajátosságokat ne vegyük 
figyelembe, így többek között a kultúra sajátosságait is. Ebben a keretben tisztázódtak 
a politika és a kultúra közötti összefüggések, mégpedig olyképpen, hogy az irányelvek 
felülbírálták a dogmatizmusnak azt a gyakorlatát, amely a tudománytól és a művészetek- 
től az aktuális politikai feladatok támogatását követelte. A tudománypolitika ezen az 
alapon fogalmazta meg a tudomány szabadságának és társadalmi hasznosságának szo- 
rosan összefüggő tételét, a művészetpolitika pedig — amellett, hogy a szocialista realizmus 
s általában a realizmus mellett foglalt állást — hangsúlyozta a stílusok sokféleségének 
lehetőségét. Ideértve természetesen azt is, hogy a művészi kifejezésmód megválasztásába 
a párt- és az állami szervek nem kívánnak beleszólni. 

A befogadás tekintetében az irányelvek kiemelték a közönség igényeinek kielégítését 
és formálását, mégpedig az egyes rétegek sajátosságainak figyelembevételével, a kulturá- 
lis demokrácia szellemében. Az irányítás szempontjából fontos megállapítás volt, hogy 
a párt mindenekelőtt eszméivel, a marxizmus alapelveiből és a szocializmus építésének 
tapasztalataiból levont elméleti következtetéseivel kíván hatni a kultúrára, az állam 
pedig a maga szervező, gazdasági, igazgatási tevékenységével járul hozzá az elvek megva- 
lósításához. 

1956 után a kulturális életben az volt a feladat, hogy megteremtsük a konszolidáció 
feltételeit, mégpedig nemcsak gazdasági, szervezeti, személyi, hanem politikai értelemben 
is. A politikai-ideológiai zavarokat a konszolidáció előrehaladásával fokozatosan lehe- 
. tett felszámolni, kezdetben mindenekelőtt úgy, hogy el kellett határolnunk magunkat a 
szocializmustól eltérő vagy éppen szembenálló jelenségektől. 

A hatvanas évek elejétől a hetvenes évek közepéig a megújulás politikájával való 
együttműködés szándéka hatotta át a kulturális életet, bár természetesen továbbra is 
voltak viták, mindenekelőtt a megújulás értelmezésében, az erkölcs és a gazdaság közötti 
kapcsolatok és a nemzeti , sorskérdések" felfogásában. Ebben az időben a kulturális 
életben már jelen voltak az összes irányzatok képviselői, és széles körű tájékozódásra volt 
lehetőség a 20. századi külföldi irodalomban és művészetben is. 

A nagy mesterek , az irodalomban Illyés Gyula, Németh László, Déry Tibor, a képzőmű- 
vészetben Bernáth Aurél, Pátzay Pál, a zenében Kodály Zoltán és iskolájának tevékenysé- 
ge meghatározó jellegű volt. Az ő munkásságuk értékmércének számított mind az 
alkotók többsége, mind a művelődéspolitika számára. A középnemzedék jórészt a realista 
hagyományokat folytatta, de már jelentkeztek az avantgárd vagy a neoavantgárd 
képviselői is, mindenekelőtt a költészetben, a képzőművészetben és a zenében. A kritika 

a hatvanas években a realizmust állította előtérbe, a hagyományok és a lukácsi esztétika 
alapján, a hetvenes években elsősorban az avantgárdot támogatta, részben mert ezt 
tartotta modernnek, részben mert jóvátételt is akart szolgáltatni az egykor elnyomottak- 
nak. A hatvanas évek a fellendülés nagy időszaka, különösen az irodalomban, a színház- 
ban és a filmművészetben, s erre az volt a jellemző, hogy a kiemelkedő művek a kor és 
különösen a közelmúlt nagy kérdéseivel, konffiktusaival és reményeivel foglalkoztak. 

A hetvenes évek elejétől széleskörűen bontakozott ki a kulturális demokrácia, nemcsak 
abban az értelemben, hogy nagy tömegek számára tettük hozzáférhetővé az értékeket, 
hanem úgy is, hogy differenciáltabb lett a választék és a befogadás. A szórakoztató és 
főleg az ifjúsági szórakoztató kultúrában megjelentek a régebben félreszorított magyar 
termékek és a nyugati divatirányzatok. 

A művelődéspolitika alapállása az volt, hogy a kultúra nem áru, arra kell törekedni, 
hogy az állami dotáció segítségével viszonylag olcsón, minél szélesebb körökhöz juttas- 
suk el. Ezzel magyarázható, hogy a gazdaságirányítás reformjának bevezetése után is 
még sokáig nem foglalkoztunk átfogóan azzal a kérdéssel, vajon a gazdasági környezet 
. változása hogyan fogja befolyásolni a kulturális életet a kibocsátás és a befogadás 
szempontjából. . 

Minderre csak emlékeztetni kívántam, hiszen az 1956 utáni két évtized kulturális 
fejlődését másutt már elemeztük.! 

A hetvenes évek közepétől jelentős változások mentek végbe a gazdaságban és a társada- 
lomban, amelyek felszínre hoztak régebbi ellentmondásokat, és újakat is teremtettek. 
A gazdasági fellendülés megtört, az életszínvonal a hetvenes évek végétől széles rétegek 
körében - így az értelmiség jelentős részénél is — süllyedni kezdett, a jövedelmi különbsé- 
gek megnőttek, egy vékony réteg presztízsfogyasztásra rendezkedett be, a hátrányos 
helyzetűek sorsa megnehezült. 

E körülmények közepette viták alakultak ki a szocializmus jellegéről és jövőjéről, 
amelyeket tápláltak az egyes szocialista országokban mutatkozó válságjelenségek is. 
Előtérbe került a magyar nemzetiségek sorsa iránti aggódás, amely — szélsőséges esetek- 
ben — hozzájárult egyes, főleg értelmiségi körökben magának a szocializmusnak mint 
rendszernek a megkérdőjelezéséhez. Szervezett ellenzéki megnyilvánulások kerültek fel- 
színre, amelyek részben a nemzet, nemzetiség kérdésének abszolutizálását, részben a 
polgári demokrácia absztrakt felfogását hirdetik, és nézeteiket illegális kiadványokban 
vagy a szocialista rendszert megdönteni kívánó nyugati rádiók és emigráns publikációk 
útján terjesztik. I . 

Hogyan reagált minderre a művészet? A legáltalánosabban úgy, hogy bírálta a negatív 
társadalmi jelenségeket, elsősorban a dokumentarizmus különböző műfajaiban, az iro- 
dalmi riportban és szociográfiában, de egyes regényekben, színdarabokban és filmekben 
is. A társadalombirálat tematikailag leginkább a mindennapiság bemutatásában érvénye- 
sült, úgy, hogy a neonaturalizmus módszereit is alkalmazták. A művelődéspolitika teret 
adott ennek a társadalombírálatnak, más kérdés, hogy az érintettek , lent" és , fent" ezt 
hogyan fogadták. 

Egyúttal kialakult egy bizonyos negativizmus is, amely kizárólag a bírálandó jelensége- 
ket emelte ki, pesszimista vagy éppen nihilista hangsúllyal, a jobbik esetben az irónia 
vagy a groteszk eszközeivel. A hetvenes évek végétől az úgynevezett nemzeti sorskérdé- 
sekben, a népszaporulat, az öngyilkosság, az alkoholizmus, a válások dolgában egyes 
ellentét alakult ki a művészetek és a társadalomtudományok között. A művészetekben 
a társadalombírálat általánosító és főleg morális jellegű volt, háttérbe szorította a 

1 Az MSZMP útjának tanulságai című sorozatban jelent meg: Köpeczi Béla: Művelődéspolitikai alapelveink 
dokumentuma (Történelmi körülmények és tanulságok). Társadalmi Szemle, 1982., 4. szám. (A szerkesztőség) 

gazdasági reform céljait, és legfeljebb annak káros következményeit ostorozta. A társa- 
dalomtudományi kutatások viszont a reform kibontakozását sürgették, és sürgetik még 
akkor is, ha egyes intézkedéseknek negatív mellékhatásai voltak és vannak. 

A hetvenes évektől a művészetben is élénkült az érdeklődés a közelmúlt, így a két 
világháború közötti, de főleg a második világháborús Magyarország és az ötvenes évek 
iránt. Nagy eredmény, hogy filmekben, regényekben, szindarabokban és nem a publicisz- 
tika szintjén, hanem az emberi sorsok ábrázolásában idézték fel történelmünk sok 
tragikus fordulatát. Erdekes regények, elbeszélések, drámák és filmek születtek 1956 
eseményeiről is, bár a nagy művek erről a témáról még váratnak magukra. A hatvanas 
évek időszaka egyfajta generációs problémaként jelentkezett filmben és regényben, rész- 
ben úgy, mint a keserves illúzióvesztés időszaka, részben úgy, mint az ironikus önvizsgá- 
lat lehetősége. . 

A magánélet választási lehetőségei, erkölcsi problémái élénk érdeklődést váltottak ki az 
irodalomban, színházban, filmben, s ez újat jelentett, föleg az ötvenes évekkel szemben. 
Ez a tájékozódás összefüggött a teljesség keresésével, a személyiség jogainak érvényesíté- 
sével, az önmegvalósítás igényével is. Indokoltságát nem lehet kétségbevonni, vita legfel- 
jebb abban lehet, hogy mennyire kapcsolják egybe egyén és közösség viszonyának 
alakulását. 

A hetvenes években nemcsak a képzőművészetben vagy a zenében, de az irodalomban 
is a nyelvi-formai kísérletezések kerültek előtérbe. A strukturalizmus és az erre építő 
művészeti irányzatok viszonylag hamar elvesztették vonzerejüket, de a nyolcvanas évek 
elejétől feltűnt a posztmodernizmus, amely vagy a posztegzisztencializmushoz, vagy az 
embert kizáró posztstrukturalizmushoz, vagy a formai eklekticizmushoz kapcsolódott. 

Mindez arra utal, hogy a művészeti életben ma a legkülönbözőbb irányzatok vannak 
jelen, s ilyen szempontból nagyobb nyitottságról beszélhetünk , mint bármikor művelődés- 
történetünkben. Ha most azt vizsgáljuk, hogy milyen eszmei pozíciókra épít ez a sokirá- 
nyú művészi fejlődés, akkor azt kell megállapítanunk, hogy ideológiai pluralitás uralko- 
dik. Ezen belül jelentős helyet foglal el egy olyan realista művészet, amely nemcsak leirni 
akarja a valóságot, hanem annak megváltoztatására is törekszik. Ha ez nem így volna, 
nem tudnánk megérteni a társadalombírálat kiemelkedő szerepét a különböző művészeti 
ágakban. 

Az a tény, hogy ennek a bírálatnak a hatása közvetlenül - gyakran és kézzelfogható- 
an - nem jelentkezik, egyes íróknál elkeseredést vagy felháborodást vált ki, s a politikai 
publicisztika eszközeihez nyúlnak véleményük kifejezésére — méghozzá nem itthon, 
hanem a kapitalista külföldön. 

Történik ez olyan helyzetben, amikor az irodalomnak megszűnt az a közvetlen politikai 
funkciója, amely hosszú időn keresztül ráhárult, amikor a politika nem akarta meghallani 
a nép és a haladás szavát. A haladó politika ma gyakorolja funkcióit, szívesen fogadja 
ezen közben a bírálatot, a művészek bírálatát is, de sem negatív, sem pozitív értelemben 
nem kíván maguktól a művészektől , aktuális politizálást". Ez nem jelenti azt, hogy bárki 
is ne foglalkozhassék a közügyekkel, mint állampolgár-művész. A művészetben a közü- 
gyek áttételesen jelentkeznek, és ez az áttétel a politikai véleménymondás érvényességét 
kiterjeszti azzal, hogy nem a napi politika szintjén jelentkezik. Mint állampolgár, a 
művész a közügyekkel úgy törődik, mint bármely más tudatos hazafi, legfeljebb a 
felelőssége nagyobb, hiszen kortársai feltételezik, hogy többet és messzebbre lát. A két 
szerep összekeverése nemcsak az irodalom és a politika közötti viszonyt borítja fel, 
hanem a kompetencia kérdését is felveti. Ha egy író azt jelenti ki, hogy a szocializmusban 
a vezető osztály az értelmiség, akkor nem írói megítélésről van szó, hanem egy szocioló- 
giai megállapításról, amelyet a társadalomtudományok kutatási eredményeivel kell ösz- 
szevetni. Ha egy másik író azt állítja, hogy elég, ha a magyar kormány felemeli szavát 
a magyar nemzetiségek kérdésében és azok sorsa megváltozik, akkor a külpolitika 
gyakorlatát és lehetőségeit kell vizsgálni. Ha egy harmadik a népszaporulat kérdését teszi 

szóvá, akkor demográfusok és közgazdászok véleményét kell szembesítenie a sajátjával. 
A lényeg, hogy nem veheti át a szakmai véleményekre támaszkodó politikus szerepét, 
más a tevékenységi köre, lehetősége és felelőssége a politikának és más az irodalomnak , 
még ha van is összefüggés a kettő között, s mindkét irányban érvényesül a véleménymon- 
dás joga. 

Van egy másik vonulat is a művészetben, amely úgy akar antikonformista lenni, hogy 
,kivonul" a társadalomból és a történelemből, s vagy csak az individuum témáival, vagy 
az új formanyelv kikísérletezésével foglalkozik. Ez nálunk nagyon korszerűnek tetszik, 
mert e tekintetben gyérek hagyományaink. Másutt ez utóbbi tendenciának ismerik a 
következményeit. Franciaországban például az , új regény", a , dolgok költészete" a 
neoavantgárd képzőművészeti vagy zenei irányzatok ki akarták iktatni a művészetből 
a , filozófiát", tehát az eszmét, a tartalmat. Az eredmény az lett, hogy a közönség jó része 
elfordult ezektől a kísérletektől, és visszatért a hagyományoshoz, vagy a rosszabbik 
esetben elfogadta annak a , fogyasztói kultúrának" a termékeit, amelyről Pasolini egy 
Calvinóhoz intézett levelében ezeket írta: , A fogyasztói kultúra modelljéhez való alkal- 
mazkodás mindenekelőtt a megéltben, az egzisztenciálisban következik be, ennek ered- 
ményeként a testben és a magatartásban. A fogyasztói civilizáció új kultúrájának az 
értékeit megélik itt már, tehát az új és a legelnyomóbb totalitarizmusét, amelyet valaha 
ismert a világ, és ez még akkor is így van, ha ezek az értékek még nem találták meg 
kifejezési formáikat." A nyugati világ írói és művészei egyre világosabban látják ezt a 
veszélyt, és sokan változtatnak is szemléletükön és módszereiken, még olyan művészeti 
ágazatokban is, mint a képzőművészetek vagy a zene, ahol pedig az avantgárd évtizedek 
óta uralkodó helyzetben van. 

Ha csak azt látjuk, hogy itt egy politikától távol álló vonulatról van szó, talán még 
üdvözölni is lehetne mindezt az , átpolitizálási" tendenciákkal szemben. De ez a mi 
szempontunkból nem lehet megfelelő válasz, a társadalomnak, az embereknek szüksége 
van igazi művészetre, s tegyük hozzá, a művészetnek is igazi közönségre. Egyébként a 
depolitizáló-dezideologizáló antikomformizmus sem ideológiamentes; olyan neopozitivista 
vagy irracionális filozófiákat követ, amelyek nemcsak a marxizmusnak mondanak ellent, 
hanem minden aktív humanizmusnak is. 

Összefoglalóan azt mondhatjuk, hogy művészeti életünkben a hetvenes és nyolcvanas 
években még inkább érvényesült az esztétikai és ideológiai pluralitás, mint korábban, és 
ez összességében gazdagodást jelentett. Jelentkezett egy bizonyos polarizálódás is, amely 
egyik oldalon túlértékeli az irodalom és a művészetek funkcióját, illetve másfelől, kétség- 
bevonja azok társadalmi szerepét. 

A sokféleség feltételei között különleges jelentősége van a közvetítésnek. Amikor közveti- 
tésről szólok, gondolok először is azoknak az intézményeknek a munkájára, amelyek 
segítik az alkotások megszületését és kibocsátását: a kiadókra, a színházakra, a filmstú- 
diókra, a kiállítási és hangversenyszervező intézményekre, és természetesen a sajtóra, a 
rádióra és a televízióra. Közvetítő funkciója van a kritikának 15, mégpedig fontos, hiszen 
a közvélemény előtt értékel. 

A múltban úgy tűnt, hogy az értékelés szempontjai rendkívül egyszerűek. A klassziku- 
sok kiadásánál vagy bemutatásánál 1956 után nem volt vita, az új alkotásoknál pedig 
— mint említettük - az élő nagy írók és művészek jelentették sokáig a viszonyítási alapot. 
A művelődéspolitika és intézményei támaszkodhattak ebben az időben a kritikára és 
ezzel együtt a marxista esztétika alaptételeire, mégha az ötvenes évek közepétől vita volt 
is értelmezésükben. Lukács György esztétikája a hatvanas-hetvenes évek elején azért 
lehetett újból kiindulópont az értékelés számára, mert az irodalomban vagy a filmben 
a realizmus dominanciája hitelesítette azt. A hetvenes évek végén ezzel az esztétikával 

szemben tört előre a kritikában és az elméletben is az avantgárd védelme, amiből egy 
újfajta dogmatizmus alakult ki. A kritika a neopozitivista teóriákra támaszkodva vagy 
egyszerűen impresszionista alapon a művészet belterjes, önnön problematikáját állította 
előtérbe, s alig tette fel azt a kérdést, hogy mi a művészet funkciója, mit akar , mondani", 
vagy ha tetszik, , üzenni". Mindez hatott a közvetítő intézményekre is, amelyek elbizony- 
talanodtak az értékek kiválasztásában, a közönség igényeinek elemzésében és kielégítésé- 
ben. 

A közvetítésnek különleges szerepe volt és van a többség kultúrájának alakításában. 
A hetvenes évektől a televízió meghonosodásával, majd a második gazdaság kiterjedésé- 
vel nőtt az igény a kikapcsolódás, a szórakoztató időtöltés, a pihenés iránt. Ekkor már 
felmerült a kérdés, hogy milyen kívánalmakat kell kielégíteni, s milyen műfajokkal és 
termékekkel. A válasz azonban bizonytalan volt, mert nálunk is széles körben vertek 
gyökeret a mindennapi élet nyugati , megélt formái", a ruhadivattól a lakáskultúráig, s 
ezek vonzották a hozzájuk kapcsolódó fogyasztói kultúra termékeit. 

Ezek kiválasztásában az intézmények és a vállalatok nyomás alá kerültek. Két okból 
is: az egyik a nép vagy a tömegek igényeire való hivatkozás volt, amit sokan — régi 
emlékeket felidézve — azonosítottak a két világháború közötti hazai érdeklődéssel vagy 
mások a nyugati fogyasztói kultúra iránti kíváncsisággal. Ilyen körülmények között 
olyan termékek terjesztésére is vállalkoztak, amelyek sokszor saját ízlésükkel is ellentét- 
ben álltak. A másik ok gazdasági jellegű volt: a hagyományos intézmények vezetői közül 
sokan a kétségkívül meglévő gazdasági kényszerre hivatkoztak, gyakran úgy, hogy azt 
mondták, a kommersszel pénzt szereznek, nemcsak önmaguk fenntartására, hanem a jó 
kultúra terjesztésére is. Amikor a kommersz kifejezést használom, akkor ezen az igényte- 
len szórakozást nyújtó, könnyen eladható és sok embert vonzó termékeket értem. Hadd 
tegyük hozzá, a kommersz termékek utáni bevételek sem tudták megoldani az anyagi 
gondokat, sőt néhány esetben súlyosabbá tették a helyzetet, a piacon ugyanis háttérbe 
szorították a , nagy kultúra" populáris alkotásait is, sőt egyes esetekben maguk is 
közönség nélkül maradtak. Mindenesetre a kommercializálódási hullám alkalmas volt 
arra, hogy háttérbe szorítsa a köztudatban a kulturális élet értékteremtő és -terjesztő fő 
vonulatát, és diszkreditáljon vállalatokat és intézményeket, sőt bizonyos értelemben a 
művelődési politikát is. 

A nehézségek okait magában a kulturális élet struktúrájában is keresni kell. A struktu- 
rális változtatások csak 1982 után kezdődtek meg, és lassan, sokszor felemás módon 
törtek előre, mert a vállalatok és az intézmények, de különösen a művészek, többségük- 
ben elzárkóztak a jelentősebb reformok elől. Nem is volt könnyű összeegyeztetni a 
művelődéspolitikai és a gazdasági szempontokat. A gazdasági szakemberek hajlandósá- 
got mutattak arra, hogy megfeledkezzenek a kultúra sajátosságairól, a kulturális szakem- 
berek pedig nehezen ismerték ki magukat az új gazdasági körülmények között, és nem 
tudták azokat javunkra kihasználni. 

Mindebből következik, hogy két alapvető feladatunk van: egyetértést kell elérnünk 
abban a kérdésben, hogy mit támogasson a mostani, erősen decentralizált művelődéspoli- 
tika és mit nem. (Az ugyanis alig téma ma már, hogy mit tűrünk, hiszen az elmúlt években 
csaknem mindent támogattunk.) A támogatás az állami dotálást, a széles körű propagá- 
lást, a kritikai kiemelést és az erre építő jutalmazást jelentheti, de hogy erre sor kerülhes- 
sen, értékrendszert kell elfogadni. Milyen legyen ez az értékrendszer? Alapja az aktív 
humanizmus és a kulturális demokrácia lehet. Az egyik elsősorban az esztétikai és az etikai 
értékek szoros kapcsolatára figyelmeztet, a másik arra a kötelességre, hogy minél több 
emberhez jusson el az igazi művészet. 

Néhány évvel ezelőtt az MSZMP KB mellett működő Művelődéspolitikai Munkakö- 
zösség foglalkozott olyan esztétikai kategóriákkal, mint a realizmus, a népiség és a 
pártosság, és a hetvenes évek helyzetét tekintetbe véve, igyekezett ezeket a fogalmakat 
értelmezni. Azóta sporadikusan vita folyik, mindenekelőtt a közéletiség és a művészetek 

népszerűségének és nem annyira népiségének kérdéseiről. Ezek a viták is túlságosan 
általánossá váltak, mert a vitatkozók nem produkciók mellett vagy ellen foglalnak állást. 

Konkrét belső és külső kritikára van tehát szükség, amely a művészi alkotás jelenlegi 
irányzatait, eredményeit és kudarcait figyelembe véve foglal állást. Ma nem az a kérdés, 
hogy mi felel meg bizonyos elvont, de egyébként igaz kategóriáknak, hanem az, hogy 
a hazai és a nemzetközi tendenciákat figyelembe véve, az alkotások kifejezik-e mai 
valóságunkat, problémáinkat és törekvéseinket, milyen a művek fogadtatása és milyen 
közönség körében. Gyakorlatilag ez azt jelenti, hogy a műveket eszmeiségük és hatásuk 
szempontjából kell elsősorban vizsgálni, és ezen az alapon dönteni támogatásukról. 

Ami a populáris műfajokat illeti, a szórakozást a kultúra részének kell tekintenünk , ily 
módon elméletileg és kritikailag is foglalkoznunk kell vele. Ezen belül eldöntendő, hogy 
milyen helyet foglaljon el a megváltozott körülmények között az egykori paraszti vagy 
munkáskultúra. Meggyőződésem, hogy a táncház- vagy a kórusmozgalmat szélesebb 
körűen kellene propagálnunk, de természetesen a fiatalok kezdeményezéseire építve, és 
nem felülről kikényszerítve. A régi szórakoztató műfajok ellen, amelyek a polgársággal 
születtek s amelyek a nosztalgiahullámmal felszínre kerültek, kár lenne tiltakoznunk, az 
arányokat kell meghatároznunk. 

A nyugati fogyasztói kultúra egyes termékei a négerek, a latin-amerikaiak vagy a 
angol, ír telepesek népi kultúráiból származnak, különösen a zenében és a táncban, s ezek 
önmagukban is értéket jelentenek. Vannak olyan műfajok, mint a krimi vagy a tudomá- 
nyos-fantasztikus regény vagy film, amelyeknek terjedését csak akkor kell akadályozni, 
ha politikailag ellenségesek. Jelentkeznek olyan divatok, amelyek ideológiailag semlege- 
sek és egy-egy korosztály életmódjához kapcsolódnak, a ruhadivatot, a környezeti 
kultúrát, a zenét és a táncot befolyásolják. A kérdés az, hogy mi legyen az álláspontunk 
a fogyasztói kultúra etikailag is elítélendő termékeivel szemben? Az elméleti szakemberek 
és a kritikusok húzódoznak attól, hogy állást foglaljanak, és így magukra hagyják a 
döntésre kötelezett szerveket, a tanácsokat, az intézményeket és a vállalatokat. Rendele- 
tekkel is lehet és kell kötelezni mindenkit - a magánvállalkozásokat is -, hogy a közer- 
kölcs, a közízlés normáit tartsák tiszteletben. És a hatóságok feladatává kell tenni, hogy 
a rendeleteket megtartassák. Vannak ilyen rendeletek, de abban a nagyon is liberális 
atmoszférában, amelyben a vállalkozások korlátozásának félelme került előtérbe, ezeket 
nem alkalmazzák. Emellett gazdasági eszközökkel is gátolni kell, hogy a silányság 
terjesztése jó üzlet legyen, állami vállalatnak vagy magánkereskedőnek. A járulék vagy 
az adókivetés sokféle lehetőségével lehet élni. j 

Semmi nem pótolhatja azt, hogy tudunk-e valami mást adni a szórakoztatásban. Uj 
szórakoztatási formák és tartalmak létrehozására van szükség, s itt a művészek kezdemé- 
nyezésére kell számitanunk. Nem elég az úgynevezett szennyes kultúrát elítélni és meghir- 
detni ennek terjesztésével kapcsolatban a nemzet , lelki válságát". Reálisan kell szembe- 
nézni a tényleges igényekkel és azok kielégítésének módjával, és az új technikai eszközö- 
ket is tekintetbe véve kell választ adnunk arra, hogy mit jelent a saját nemzeti eszmeisé- 
günkkel, nemzeti kultúránk hagyományaival egyező, de egyben korszerű, szocialista 
tömegkultúra. 


900.£. 


Az elmúlt évek egyik nagy vitatémája volt a kultúra és a gazdaság viszonya, főleg abból 
a szempontból, hogy a szocialista állam hogyan támogassa a kultúrát a megváltozott 
gazdasági körülmények között. A hetvenes évek elején vita alakult ki a kultúra áru vagy 
nem áru voltáról, de ez nem vezetett gyakorlati intézkedésekhez. A kulturális irányítás 
igyekezett fenntartani a régi rendszert, úgy, hogy egyes területeken az állami dotáció 
növelését kérte. A gazdasági nehézségek miatt azonban az állami támogatást nem lehetett 
olyan mértékben emelni, mint amilyen mértékben nőttek a költségek. 

1982-ben a Politikai Bizottság határozatot hozott a kulturális szféra gazdálkodásának 
egyes kérdéseiről, hangsúlyozva, hogy a gazdasági és szervezeti irányítási eszközökkel 
a művelődéspolitika elveinek hatékonyabb megvalósítására kell törekedni. Ennek érde- 
kében szükségesnek tartotta az állami dotáció fenntartását a művészetek és a közművelő- 
dés területén, de annak növelését az adott helyzetben nem látta lehetségesnek. Feladatul 
tűzte ki, hogy a művelődéspolitikai célok szerint jobb legyen a differenciálás és hatéko- 
nyabb a felhasználás. Ajánlotta a merev szervezeti és irányítási rendszer felülvizsgálását, 
bizonyos monopolhelyzetek felszámolását, új beruházási, gazdálkodási-érdekeltségi 
rendszer érvényesítését. Ösztönözte a kisvállalkozási formák megteremtését és egyes 
területeken a magánkezdeményezések felkarolását is. Ez a határozat megkésve született, 
hiszen a gazdasági mechanizmus reformja már a hetvenes évek elejétől kezdve lényeges 
változásokat hozott a gazdasági életben és új környezetet teremtett a kultúra számára is. 

Az elmúlt négy esztendő tapasztalatai vegyesek. A támogatás növekedése nem volt 
kielégítő, sok helyütt még a szinten tartást sem tette lehetővé, s nem azért, mert a kormány 
nem figyelt fel erre a problémára, hanem azért, mert az ország gazdasági nehézségekkel 
küzdött és a nemzeti jövedelem elosztásának belső arányaiban nem látszott lehetségesnek 
lényegesebb változtatás.? 

Mit jeleznek a naturális mutatók a mai magyar művészet szempontjából? 1981-ben 266 
mai magyar szépirodalmi mű jelent meg 4 millió 404 ezer példányban. 1985-ben pedig 
399 mű 5 millió 824 ezer példányszámban. A színházak mai magyar szerzőktől 
1981—-1982-ben 45, 1985—1986-ban 66 darabot mutattak be. A legrosszabbul a filmművé- 
szet járt, ahol a filmek száma az évi 20-ról 1985-ben 16-ra csökkent. A képző- és 
iparművészeti kiállítások száma nőtt. 

Mindez arra utal, hogy a mai magyar művészetnek - s hadd tegyük hozzá, a kisérlete- 
zéseknek is - széles körű lehetőségeket biztosítottunk. Nem igaz tehát az a gyakran 
hallható állítás, hogy az állami dotáció viszonylagos csökkenése miatt általános ,,vissza- 
vonulás" következett be. Legfeljebb arról van szó, hogy az újabb igényeket nem tudtuk 
kielégíteni, s ez elsősorban a fiatalok körében jelent gondot. 

Mi történt a négy év során az intézményrendszer átalakításában és az új gazdasági 
formák bevezetésében? A képző- és iparművészetben az állami szektorban szervezeti 
átalakítások mentek végbe, új alkotóközösségek jöttek létre: jelenleg 43 alkotóközösség 
működik, amely maga értékesíti a műveket. Vita van akörül, hogy a giccs irányába 
fordult-e a műkereskedelem vagy sem, de azt senki nem vonja kétségbe, hogy a szerveze- 
ti-gazdasági változásokkal nagyobb lett a mozgástér. Az állami mecenatúra szerepét 
központi rendelésekkel és vásárlásokkal kell erősítenünk. A nagyobb beruházási össze- 
gek egy ezrelékét pedig ezentúl köztéri, közösségi művészeti alkotások létrehozására 
lehet fordítani. 

Bővült a színházi hálózat (Nyíregyháza, Zalaegerszeg), és a színházak egy része 
stúdiókat hozott létre. Uj színházi gazdálkodási rendszeren dolgozunk, amely a teljesít- 
ményt állítja előtérbe a bérezésnél. A színházi életben két olyan magánkezdeményezés 
született, amely bizonyos állami vagy társadalmi támogatást élvez, de az anyagi korlátok 
nem teszik lehetővé az ilyen vállalkozások számának növekedését. 

A könyvkiadásban nőtt a szerzői kiadások száma, létrejöttek gazdasági munkaközös- 
ségek, amelyek segítik ezt a munkát. A terjesztő vállalatok elkezdtek - főleg hasonmás 


2 A könyvkiadásban 1981-ben 363 millió Ft-ot fordítottunk támogatásra, ez az összeg évről évre valamivel 
emelkedett, 1986-ban elérte a 425 milliót. (Ennek a dotációnak nagyobb részét, 274 millió Ft-ot a tankönyvkiadás- 
ra fordítottunk.) A filmgyártásban a dotáció 240 millió volt és ennyi maradt három éven keresztül, csak 1985-ben 
emelkedett 287 millióra. A filmterjesztésben 600 millió körül stagnált az állami dotáció. Valamivel jobban alakult 
a helyzet a színházaknál, ahol az állami dotáció 1981-ben 591 millió Ft volt, 1985-ben viszont már több mint 
1 milliárd, amit magyaráz az is (és némileg elfedi a régebbi intézmények súlyos gondjait), hogy közben új színházak 
jöttek létre. Javult a könyvtárak helyzete is: a beszerzésekhez 1981-ben 840 millió Ft-tal, 1985-ben 1.3 milliárddal 
járult hozzá az állam. A művelődési otthonok 1981-ben mintegy 900 millió Ft-os támogatásban részesültek, 
1985-ben csaknem 1,5 milliárdban. A költségek ugyanakkor területenként legalább 40-50 százalékkal emelkedtek. 

- kiadványokat megjelentetni. A vidéki kiadók — elsősorban a gazdasági nehézségek 
miatt — még nem alakulhattak meg, de ezt a törekvést továbbra is támogatni kívánjuk. 
A kiadók, terjesztök és nyomdák között újszerű kapcsolatokat kell létrehozni. Javíta- 
nunk és differenciálnunk szükséges a terjesztést. A magánkönyvkiadói vállalkozásokat 
nem engedélyeztük, mert nem láttunk garanciát arra, hogy jó irányban működjenek. 

A filmszakmában sok vita után, a szövetséggel egyetértésben, új szervezet koncepcióját 
alakítottuk ki, stúdióvállalatokat hozunk létre, lehetőség szerint több filmgyártó üzemet, 
s átalakítjuk a filmterjesztést is. 

A kulturális élet szervezeti-gazdasági átalakítása a terület sajátosságai miatt még 
nehezebb, mint más ágazatokban. Egyszerre kell érvényesíteni a művelődéspolitika elveit 
és egy olyan gazdaságpolitika céljait és módszereit, amely maga is a kisérletezés stádiu- 
mában van. E téren a kísérletezés -— nagyon ellentétes érdekek és érzékenységek miatt — 
súlyos felelősséggel jár. Ez magyarázza a tervek hosszú érlelését, olykor a döntések 
elhúzódását. 


900.£. 


Az értelmiségi közvélemény egy csoportjában részben a gazdasági nehézségek, részben 
a kommercializálódás egyes tünetei miatt pesszimista vélemény alakult ki a kultúra 
befogadásának állapotáról. Ha a mennyiségi adatokat vizsgáljuk, ezt a véleményt nem 
oszthatjuk , hiszen szinte minden ágazatban növekedésről van szó.? 

Ha rétegek szerint vizsgáljuk a kultúra befogadását, azt állapíthatjuk meg, hogy a 
munkások és a szövetkezeti parasztok kultúrára — az 1983. évi statisztika szerint — 
csaknem ugyanakkora összeget fordítottak, az eltérés mindössze 20 százalékos a munká- 
sok javára. Örvendetes ezzel kapcsolatban, hogy a mezőgazdasági dolgozók kulturális 
kiadásai az elmúlt 15-20 év alatt lényegesen emelkedtek. A szellemi foglalkozásúak 90 
százalékkal többet költöttek kulturális termékekre és szolgáltatásokra, mint a munká- 
sok. Az utóbbi időkben főleg az értelmiség egyes rétegeinél jelentkezik bizonyos vissza- 
esés a növekvő gazdasági nehézségek miatt. A mezőgazdasági dolgozók a háztartási 
statisztika adatai szerint az összes kiadásokból 3,8; a munkások 4.3; a szellemi foglalko- 
zásúak 6.8 százalékot költöttek kultúrára. (A kiadások a kultúrát szolgáló iparcikkvá- 
sárlást is tartalmazzák.) Ha más kiadásokkal vetjük össze ezeket az adatokat, akkor csak 
nagyon viszonylagosan lehetünk elégedettek a fejlődéssel, hiszen az alkoholra fordított 
összegek jelentősen meghaladják a kultúrára fordítottakat. 

Ha - mondhatnánk: a legfontosabb aspektusból -— tartalmilag vizsgáljuk a kultúra 
befogadását, akkor azt állapíthatjuk meg, hogy előretörtek a szórakoztató műfajok. Ez 
azt jelenti, hogy a komoly zene aránya az előadások számában vagy a hanglemezgyártás- 
ban csökkent, hogy a szinházban és a filmforgalmazásban (de nem a filmgyártásban) a 
különböző könnyű műfajokhoz tartozó produktumok előtérbe kerültek, hogy a könyv- 
olvasásban nagyobb szerepe van a könnyebb műfajoknak, a lektűrnek, a képző- és 
iparművészetben nagyobb helyet kapott a lakáskultúra, amely a giccs terjedését is 
segítette. Rétegenként a befogadás tartalmi vonatkozásai különbözőképpen érvényesül- 
nek, az általános képtől leginkább az értelmiség kulturális érdeklődése tér el a , magas 
kultúra" javára. 


3 Nőtt a könyvforgalom, az 1981-es évi 3 milliárdról 1985-ben 4.4 milliárdra (ez még akkor is jelentős 
emelkedés, ha a könyvárak kb. 40 százalékkal nőttek). Az egyes lakosra jutó évi könyvvásárlás 1981-ben 228 Ft 
volt, 1985-ben 352 Ft. A könyvtárakat 20,2 millióan látogatták 1981-ben, 21,3 millióan 1985-ben, igaz, csökkent 
a kölcsönzött könyvtári egységek száma: 5S1,7 millióról 50,2 millióra. A múzeumok látogatóinak száma is 
jelentősen emelkedett, 1981-ben 174 millió volt, 1985-ben több mint 19 millió. A rádió és televízió minden 
családhoz eljut, a televízió-előfizetök csaknem 3 millióan vannak. Stagnált a színházak látogatóinak száma (6 
millió körül), a mozilátogatóké 70 millió körül van, a hangversenylátogatóké sokáig hullámzott, de az utolsó 2-3 
évben csökkent (3 millióról 2,7 millióra). 


AZ MSZMP POLITIKÁJÁRÓL 55 


A rádió és a televízió ma meghatározó szerepet játszik a közönségigények kielégítésé- 
ben, és pedig minden rétegben. Mindkét esetben éles vita folyik arról, hogy az értékek 
háttérbe szorultak-e, illetve, hogy az ún. szennyes kultúra elöntötte-e a programokat. Ha 
tárgyilagosan közelítünk ehhez a kérdéshez, akkor azt lehet megállapítani, hogy mindkét 
tömegkommunikációs eszköznél előtérbe került az információközvetítés és az ismeretter- 
jesztés, és ez határozottan pozitív jelenség. A művészeti alkotások kiválogatása igénye- 
sebb a rádiónál, mint a televíziónál, és a rádió bővebb teret ad a mai magyar művészetnek 
is. A rádiónál főleg néhány műsorfajta, így a reggeli adások, a Napközben műsora, a 
különböző , válaszolunk hallgatóinknak" típusú programok kapnak - elsősorban értel- 
miségiek részéről — jogos bírálatot. 

A televíziónál elsősorban a krimik és a szentimentális kommersz filmek aránya, a 
könnyűzene irányzatai és előadási formái, a közönség bevonásával készült műsorok a 
leginkább vitatottak, s e tekintetben a bírálatok sokszor helytállók. Itt is jeleznünk kell 
azonban, hogy a szórakoztatás általános problémái a legközvetlenebbül éppen a televízió- 
nál jelentkeznek. A gondokat növeli, hogy nemcsak központilag állnak rendelkezésre új 
technikai eszközök, hanem egyénileg is — elég, ha csak a videotechnikára utalok. Az új 
technika lehetőséget ad arra, hogy az egyén nagyon differenciáltan válasszon. A tapasz- 
talat azonban azt mutatja, hogy e tekintetben is hatnak rossz divatok, amelyeket elsősor- 
ban a nyugati fogyasztói kultúra határoz meg. 

A közönség választását alapvetően meghatározza az iskolai végzettség szintje. 1985-re 
a 15 éves és idősebb népesség 72,3 százaléka végezte el legalább az általános iskola nyolc 
osztályát; a 18 éves és idősebb népesség 26,9 százaléka legalább a középiskolát; a 25 éves 
és idősebb népesség 7,9 százalékának volt felsőfokú végzettsége. Problémát jelent, hogy 
még mindig sokan nem végezték el az általános iskolát, és újratermelődik egy nagyon 
alacsony kulturális szinten álló réteg. (A nyolc osztályt el nem végzettek a lakosság 28 
százalékát teszik ki, jelentős részük 1945 után nőtt fel.) 

Az iskolai végzettség meghatározó az információ, az ismeretek iránti igények jelentke- 
zésében. Nem ilyen közvetlen az összefüggés az iskolai végzettség és a művészeti érdeklő- 
dés között. A felsőfokú végzettségűek a művészetekben elsősorban a nagy értékek és 
részben az újdonságok iránt érdeklődnek, s e tekintetben a recepcióban ma sincs visszae- 
sés. Bizonyos visszaszorulás tapasztalható az olvasásban és eltolódás a lektűr felé a 
fizikai dolgozók és az alkalmazottak körében, és ezekben a kategóriákban nem nőtt az 
érdeklődés a színház vagy a koncertek iránt, de többen látogatják a múzeumokat és 
mindenki nézi a televíziót, hallgatja a rádiót. 

Az a tény, hogy a most már a többségükben magasabb iskolai végzettségű fizikai 
dolgozók és alkalmazottak nem fordulnak élénkebb érdeklődéssel a nagy művészet 
alkotásai felé, nemcsak a szórakozási igényekkel függ össze, hanem azzal is, hogy milyen 
helyet foglal el életükben a művészet, és hogy a nagy művészet alkotásai milyen közön- 
séghez szólnak. (Más kérdés, hogy a mai magyar alkotások egy jelentős része mennyire 
kínálja" magát az igényes közönségnek!) 

A nyugati tapasztalatok azt bizonyítják, hogy a közönség igényeinek megfogalmazásá- 
ban egyszerre jelentkezik spontán érdeklődés és manipuláció. A manipulációt a tömeg- 
kommunikáció végzi el, de elfogadásához kell egy bizonyos közvélemény is. Két tényező- 
re kell tehát egyszerre figyelmet fordítani: a közönségre, amelyet nem lehet leváltani, és 
a művelődés humanista céljaira, de úgy, hogy azokat ne csak hirdessük, hanem érvényesí- 
teni is tudjuk, mégpedig adekvát eszközökkel. Ezek az eszközök természetesen nemcsak 
kulturálisak, hanem gazdaságiak és technikaiak, de még a társadalmi légkör szubjektív 
elemei is lehetnek. Alapvető, hogy a társadalom megbecsülje a művelt, szakképzett 
embert, és ez kifejeződjék a jövedelmi rendszerben is, hogy mindenki legjobb tudása 
szerint, fegyelmezetten végezze munkáját; ennek legyen meg anyagi és erkölcsi megbecsü- 
lése, hogy nőjön a teljesítmény, a munka becsülete a kis és nagy közösségekben, hogy 
becsülete legyen a kultúra iránt érdeklődő, értelmes életmódot folytató embernek. 

Összefoglalóan tehát azt mondhatjuk , hogy a befogadás állapota ma sokkal differenciál- 
tabb, mint a múltban. Kedvező és kedvezőtlen jelenségek egyaránt fellelhetők. Kedvező, 
hogy nagyobb teret kapnak az emberek érdeklődésében az ismeretek, hogy a művésze- 
tekben sincs szó az értékek visszaszorulásáról. Kedvezőtlen, hogy vannak kulturálisan 
nagyon is elmaradott rétegek, amelyeknek nincsenek igényeik. Kedvezőtlen, hogy reális 
gazdasági okok miatt is nem szélesedik kellőképpen a művészetet értők és kedvelők köre, 
és sokan beérik a szórakoztatás termékeivel. Kedvezőtlen, hogy ezzel szemben intéz- 
ményrendszerünk nem tudott elég eredményesen hatni, és nem járult hozzá aktívabban 
az igények felkeltéséhez és alakításához. Ezen változtatni kell. 

Mi a feladata ebben a helyzetben a művelődéspolitikának? Folytatni mindazt a jót, amit 
harminc év alatt kialakítottunk, tehát biztosítani az alkotószabadságot, ezzel együtt az 
esztétikai és eszmei pluralitást, támogatni az értékek megszületését és meghonosítását, 
a kulturális demokrácia további kibontakoztatását. A művelődéspolitikának — amint a 
fentiekből kitűnik — új körülmények között kell megfogalmaznia a régi feladatokat is. 

Uj értelmezésben kell foglalkoznunk a művészetek eszmei kérdéseivel. Az irodalom- 
ban, de más művészeti ágakban is jelentkeznek az irracionalizmus laikus és vallásos 
irányzatai, feltámadtak a romantikus nemzet-, történelem- és irodalomfelfogások, to- 
vábbélnek a kulturális életben a népi-urbánus ellentét ma már szinte mitikus maradvá- 
nyai, és ezek ma már politikai ellentétekhez is vezetnek. Mindez azt jelenti, hogy napja- 
inkban már nem pusztán a marxizmus, hanem a baloldaliság és a humanizmus alapján is 
védeni kell a társadalmi haladás, a nemzetek közötti összefogás és a nemzeti érdek, az 
értelem pozícióit — mégpedig nyílt sisakkal. Ehhez szükséges az elméleti-kritikai tevékeny- 
ség fellendítése és egy olyan értelmiségi bázis kialakítása, amely nem fél a konformizmus, 
a hatalom kiszolgálásának vádjától, mert látja, hogy nem ez a tét, hanem az, hogy a 
szocializmus megújhodásának útján haladunk-e, a nemzetközi haladással tartunk-e 
lépést, vagy a végletek felé sodródunk önmagunkat feladva vagy önmagunkba zárkózva, 
de mindenképpen önérdekünk ellen. 

A művelődéspolitika újszerű feladata az is, hogy a megváltozott gazdasági körülmé- 
nyek között megteremtse a művészetek támogatásának feltételeit, és hogy ezeket az 
értékek megszületésének és terjesztésének érdekében használja fel. Munkálkodni kell az 
új kulturális gazdasági mechanizmuson, annak eszközein és módszerein. Ezzel párhuza- 
mosan változtatni kell az ötvenes években létrejött intézményrendszeren, hogy az megfe- 
leljen a megváltozott gazdasági és kulturális körülményeknek. 

Végül új feladata a művelődéspolitikának, hogy határozottabban befolyásolja a befoga- 
dást, javitsa meg a művészeti nevelést, felhasználva erre a technika új eszközeit, de az 
iskolát és a hagyományos közművelődési intézményeket is. Ebbe a munkába be kell 
vonnunk a pedagógusokat és a közművelődés dolgozóit, de az alkotókat is, és támasz- 
kodni kell a különböző társadalmi szervezetek kulturális tevékenységére, a Kommunista 
Ifjúsági Szövetségtől a szakszervezeteken keresztül a Hazafias Népírontig. Olyan demok- 
ráciát kell erősítenünk és nemcsak , felülről" hirdetve ezt, amely megbecsüli a kultúrát 
és ezen belül a művészetet. 

Végül feladatunk, és itt mindenkor alkotó és közönség feladatáról is szó van, hogy az 
építés akaratát erősítsük a kulturális életben is. A ma elég divatos hasonlítással szemben, 
hadd idézzem Illyés Gyula egyik 1975-ben elmondott vallomását, amelynek érvényességé- 
ben magam is hiszek: , A veszély- és a haláltudat kifejleszt valamilyen tartást az ember- 
ben, hogy a hozzátartozók ne ijedjenek meg. Ezért nézem az elmúlást derűs, majdnem 
humoros szemmel, holott kétségbeejtő, hogy az ember elmegy a másvilág tudata nélkül. 
S nemcsak a magam sorsával voltam így: eleve nehéznek találtam, évszázadok óta 
hánytorgatottnak a magyarság történelmét. Ám azt is láttam: szívósság van ebben a 
közösségben. Valami elpusztul, de kell mégis lennünk. Valami kicserélődik bennünk, de 
maradunk. Mert a törvény: mindig teremteni kell, teremteni". (A költő felel. Beszélgeté- 
sek Illyés Gyulával. Budapest, 1986. 549-550. old.) 


A párt vezető szerepéről 
Beszélgetés a MSZMP Bács-Kiskun Megyei Bizottságának vezetőivel 


Érvényesül-e a párt vezető szerepe ma, amikor határozottabban kérik számon a szaksze- 
rűség követelményét a gazdálkodásban, amikor komolyabbá válik a helyi önkormányzat 
és képviselet súlya, értéke? A társadalom demokratikus viszonyainak erősítése, a helyi 
intézmények, városi és községi tanácsok, elöljáróságok, üzemek, szövetkezetek, vállala- 
tok önállóságának növekedése azonban a szocializmus politikai rendszerében nem vá- 
lasztható el a pártszervek és -szervezetek, a párt vezető szerepének érvényesülésétől. 

Az MSZMP Bács-Kiskun Megyei Bizottsága a párt XIII. kongresszusa határozatai- 
nak végrehajtását szolgáló munkarendjében napirendre tűzte a párt vezető szerepének 
vizsgálatát. Azt, hogy feltárja: milyen területeken, milyen kérdésekben, hogyan érvénye- 
sül a társadalomszervező és irányító funkció. Milyen kérdésekkel kell szembenézni, hogy 
a párt következetesebben, elvszerűbben teljesítse politikai hivatását? Az önvizsgálat 
során az MSZMP megyei bizottságának végrehajtó bizottsága 1986 novemberében 
elemezte azokat a tapasztalatokat, amelyek az ország legnagyobb területű megyéjében 
gyűltek össze, s minden bizonnyal nemcsak a Duna-Tisza közén érvényesek. 

A következőkben az előkészítő munka legfontosabb megállapításait foglaljuk össze, 
majd megyei politikai és közéleti személyiségek, a végrehajtó bizottság tagjai mondják 
el tapasztalataik alapján: milyen eredményeket értek el, és milyen változtatásokra van 
szükség a megye életében a párt vezető szerepének elvszerű és következetes érvényesülése — 
érdekében. 


A XIII. kongresszusra készülődve a megyei pártértekezlet 1985 márciusában megállapí- 
totta, hogy Bács-Kiskunban érvényesül a párt vezető szerepe, az alapvető politikai 
kérdésekben megvalósul a párt egysége. A szükségképpen általános értékelés a kongresz- 
szust követő több hónapos elemző és értékelő munka nyomán differenciálódott, tükröz- 
ve az élet által teremtett ellentmondásokat, közelebb kerülve az alapvető folyamatok 
valóságos működésének jobb megértéséhez. A megyében végzett vizsgálódás nyomán 
nem rajzolódik ki egységes felfogás és szemlélet a párt vezető szerepéről. 

A párttagság elismeri és értékeli a felszabadulás utáni időszak, különösen az elmúlt 
harminc év eredményeit. Úgy ítéli meg, hogy a párt tekintélyét erősítették azok a sikerek, 
amelyeket a nemzetközi politikában, az egyházpolitikában, a nemzetiségek egyenjogúsá- 
ga terén elértünk. Ezekben a kérdésekben nemcsak a hirdetett elvek, hanem a rájuk épülő 
gyakorlat is következetes i 

Nagyra értékelik a párttagok - de körükben már vita is övezi — azokat az elveket, 
amelyeket a létbiztonság, a teljes foglalkoztatottság, az ingyenes orvosi ellátás, a szociális 
juttatások fenntartása és a stabilitás érdekében törekszik érvényesíteni a politikai vezetés. 
A kételyeket elsősorban az intézkedések szándéka és a végrehajtás gyakorlata között 

feszülő ellentmondások, a megvalósítás feltételeinek szűkössége váltják ki. Kitapintható 
belőlük azonban a párt vezető szerepének féltése, a politikáért érzett felelősség is. 

Sokszínűbbek és a bírálat számos elemét is tartalmazzák a gazdaságpolitika, az 
ideológia és a kultúra pártirányításáról formált vélemények és megítélések. Különösen 
a gyakorlatban érvényesülő nehézkesség, felelősségelhárítás és a kádermunkában érzé- 
kelhető gyengeségek váltanak ki bírálatot. 

A gazdasági élet feltételeinek nehezebbé válása közepette természetes, hogy gyakrab- 
ban találkozni téves nézetekkel, erősödtek olyan felfogások is, amelyek a párt vezető 
szerepének lebecsülésével, funkciójának kétségbevonásával szívesebben látnának egy 
olyan folyamatot, amelyben csökkenne a párt szerepe a politikai élet egyes területén, 
mindenekelőtt a gazdaságban. Szembeállítják a társadalomirányítás politikai tartalmát 
a szakszerűséggel, tagadják a politika meghatározó szerepét a társadalmi folyamatok 
fejlődésében. Egyoldalúság lenne azonban csak ezeket a nézeteket észrevenni. Érzékelhe- 
tő a másik szélsőségesség is. Az objektív feltételek által meghatározott társadalmi, 
gazdasági és politikai folyamatokat figyelmen kívül hagyva fetisizálják a párt szerepét 
és lehetőségeit, erőszakolt változtatások érdekében abszolutizálják a szubjektív tényező- 
ket. 

Mindkét állásponttól el kell határolódni, és vállalni kell velük a vitát. A szakszerűség 
szerepe kétségtelenül nőtt. Ezt a politika is érzékeli, értékeli és igényli, de egyben kifejezi 
azt is, hogy érvényesíteni kell a politika meghatározó szerepét, a kettő összhangját. 
A párt vezető szerepe nem egyszerűsíthető le, nem szakítható el azoktól a társadalmi, 
gazdasági folyamatoktól, érdekviszonyoktól, amelyek között a párt él és dolgozik. 

Bács-Kiskun megye pártszervei és -szervezetei részt vesznek a gazdasági feladatok 
tervezésében és végrehajtásában. Annak tudatában, hogy a szocialista építés legfonto- 
sabb küzdőtere ma a gazdaság, a korábbiaknál is gyakrabban számoltatják be a gazdasá- 
gi vezetőket, s befolyásolják a gazdaságpolitikai célok helyi megvalósítását. Az tapasztal- 
ható, hogy ahol a helyi pártvezetés politikailag, szakmailag felkészült, ahol a gazdasági 
egység szándékai és az azt szolgáló módszerek és eszközök reálisak, kidolgozottak, ahol 
a fő kérdésekben tervekkel, elképzelésekkel cselekedni képes politikai vezetés dolgozik, 
ott a pártközvélemény érzékeli a párt vezető szerepét. 

Egyúttal szólni kell arról, hogy a párttagság jelentős része az MSZMP gyengeségének 
tekinti a vállalkozási formák elterjedését, az érdekeltségi rendszer által teremtett jövede- 
lemkülönbségeket, a részvények és kötvények kibocsátását. A párt vezető szerepe gyen- 
güléseként érzékelik az újszerű jelenségek káros, tudatromboló hatását, az anyagiasság 
nagymértékű megnyilvánulását, és hogy a párt ezt tűri, visszaszorítására a közvélemény 
számára érzékelhető mértékben keveset tesz. Nem tudatosult tehát még kellőképpen, 
hogy a munkáshatalom, a szocialista viszonyok meghatározó szerepe mellett e megoldá- 
sok kedvezően befolyásolják társadalmunk gazdasági, politikai alapjait, könnyíthetnek 
gondjaink megoldásán. A vélemények, tapasztalások ellentétessége nem véletlen, hiszen 
új megoldásokról van szó, amelyeknek salakjuk is van. 

A pártszervek és -tisztségviselők, -tagok mindennapi törekvése, hogy rendszeres legyen 
a párbeszéd a párt és a munkahelyi, lakóhelyi közösségek között, hogy a párt választ 
adjon a lakosságot foglalkoztató kérdésekre. A megyében folytatott vizsgálat tapasztala- 
tai azt mutatják, hogy a felnőtt társadalom - köztük a párttagság - korábbi marxista 
ismereteivel nehezen tudja összeegyeztetni a jelenlegi társadalmi, gazdasági gyakorlat 
egyes elemeit. Ennek alapvető oka, hogy az elmúlt évtizedek pozitív eredményei, a 
dinamikus növekedés élményei vagy éppen a dogmatizmust hordozó, tanult tételek 
maradandóbban élnek, mint a mai valósághoz kapcsolódó gyakorlat. 

Tapasztalható, hogy a kulturális élet esetenként fórumot teremthet felelőtlen politikai 
nyilatkozatok számára is , nem marxista nézetek, elképzelések kifejtésére. Az ilyen jelensé- 
geket követő lépések hatása pedig növeli a közvéleményben fellelhető eszmei bizonyta- 
lanságot. A megyei kulturális élet pártirányításának gyakorlata azt bizonyitja, hogy a 

közművelődés területén dolgozókkal, a megyében alkotó írókkal, költőkkel való kapcso- 
latot az állandó párbeszéd, az elvi alapokon folyó vita vállalásával szükséges javítani. 
Nehezíti az ideológiai, kulturális élet pártirányítását, hogy miközben a határozatok a 
szellemi értékek megbecsülésének fontosságát hangsúlyozzák, addig a gyakorlatban a 
kultúra leértékelődése, az értelmiség társadalmi presztízsének csökkenése tapasztalható. 

A pártirányítás korszerűsítése eredményeként bővültek a városok és vonzáskörzetük- 
ben lévő községek társadalmi, gazdasági kapcsolatai, erősödött együttműködésük, javult 
a térségi — regionális — szemlélet. A pártszervek és -szervezetek eredményesebben szervezik 
az üzemek és a lakosság bevonását a települések fejlődését szolgáló feladatok megoldásá- 
ba. A közigazgatás átszervezése, a demokratikusabb módszerekkel megválasztott tanács- 
testületek működése esély arra, hogy javuljon a közigazgatási, tanácsi munka színvonala, 
növekedjen felelőssége a döntések előkészítésében és végrehajtásában, erősödjön az 
önkormányzat. 

Az átszervezés óta eltelt idő tapasztalatai azt jelzik, hogy a tanácsi szervek pártirányí- 
tására, a pártszervek és tanácsok kapcsolataira nagyobb figyelmet kel! fordítani, mert a 
pártirányítás és a tanácsi igazgatás struktúrája elvált egymástól. A községi pártszervek 
a körzetközponti, városi pártbizottságok irányításával dolgoznak, miközben a városi 
tanácsok nem felettes szervei a községi tanácsoknak. 

Növekedett a politika formálásában, alakításában a városi, városi jogú és a nagyköz- 
ségi pártbizottságok önállósága. A helyi kérdésekben felelősen döntenek, és tervszerűen 
ellenőrzik a döntések végrehajtását. A testületi munkában a kollektivitás érvényesül. 
Munkamódszereik fejlesztésével hozzájárulnak a pártmunka társadalmasításának javítá- 
sához. A megyében több mint 500 társadalmi munkatárs dolgozik. Működnek és egyre 
fontosabb szerepet töltenek be a munkabizottságok. Tevékenységük, véleményeik, 
konstruktív javaslataik jelentősek az élet által diktált különböző témavizsgálatokban. 
Ajánlásokkal, a határozatok végrehajtásának ellenőrzésével járulnak hozzá a döntések 
megalapozásához, a megvalósítás feltételeihez. A pozitív irányú fejlődés ellenére a párt- 
tagság jelentős része a döntések előkészítésének demokratikus eljárásait nem tartja 
elégségesnek. 

A párt és a tömegek közötti kapcsolatnak, a kölcsönös bizalomnak egyik legfontosabb 
záloga a párttagok személyes munkája, helytállása, példamutatása, de magánélete is. 
Természetes tehát, hogy a vizsgálódás során is nagy jelentősége van a káderpolitikának , 
a kádermunka kérdéseinek. A megyei pártbizottság az MSZMP Központi Bizottságának 
1986. március 18-i határozata kapcsán megállapította: a megye politikai, állami, 
gazdasági vagy művelődési területen dolgozó vezetői többségükben kiállják a káderpoli- 
tikai követelmények próbáját. Jelentős szerepük van az elmúlt évtizedekben bekövetke- 
zett társadalmi, gazdasági és kulturális fejlődésben. Javult politikai, szakmai és vezetői 
felkészültségük. Tapasztalható azonban elbizonytalanodás, bátortalanság is a politika 
melletti kiállásban, a döntések vállalásában. Vannak vezetők, akiknek módszerei nincse- 
nek összhangban a káderpolitikai elvekkel, s e negatív jelenségekkel szemben a pártszer- 
vek és -szervezetek sem lépnek fel mindig időben és határozottan. A vezetők megítélésé- 
ben korábban tapasztalt türelmetlenség, a , vezetőellenes" szemlélet annak arányában 
csökken, ahogyan a vezetői munka nehezebbé és felelősségteljesebbé válik és erősödik 
demokratikus vonása. A közvélemény követeli a határozott fellépést a hatalommal 
visszaélő, szerénytelen, önelégült, a kritikát megtorló, jogtalan anyagi előnyök szerzésére 
törekvő vezetőkkel szemben, de a gyámoltalan, tétova vezetők esetében is. 

A társadalomban végbemenő folyamatokban a párt beavatkozása — helyesebben: a 
párt fellépése — a vezető szerep része. De ezzel csínján kell bánni. Ami a párt felelőssége, 
az legyen a párté, ami a vállalaté vagy az államé, az pedig az államé, a vállalaté. Ne 
keveredjenek! De nem lehet megkerülni a jövőben sem, hogy bizonyos helyzetekben a párt 
beavatkozzon, politikai fellépést vállaljon. A hangsúly azon van, hogy mikor és mi- 
lyen eszközökkel. A XIII. kongresszus leszögezte, hogy a párt minden olyan esemény- 

be közbeléphet, amelynek politikai jelentősége van. A beavatkozás eszköze pedig a 
politikai munka. A hangsúlyt erre kell helyezni. Talán bűnös mulasztás lett volna, ha a 
párt nem avatkozik be két évvel ezelőtt például a Katona József Színház dolgába 
Kecskeméten, vagy a megye művelődésirányításának problémáiba. A gazdasági élet is 
szükségessé teszi, hogy a párt szavát hallassa olyankor, ha a politika és a népgazdaság 
szükségletei ezt indokolják. 

Az alapszervezetek életében tükröződik az irányítás minősége, hogy milyen a párt 
döntéseinek tartalma, érvényesülésük mechanizmusa. A tapasztalatok azt mutatják, 
hogy a párt sokszor nem azokban a kérdésekben dönt, amelyekben feladata lenne, 
hanem azokban, amelyekben más állami, társadalmi szerveknek kellene dönteniük. 

A társadalom marxi önigazgatásának kifejlesztése a párt vezető szerepének érvényesí- 
tésével, annak szüntelen fejlesztésével — egyértelmű cél és feladat. Ehhez azonban szüksé- 
ges, hogy a hatalom gyakorlásának meghatározó intézményei — a párt, az állami szervek 
és a társadalmi szervezetek - között fejlődjön és differenciálódjon a munkamegosztás 
nemcsak formáiban, hanem érdemben, tartalmában is. A párt vezető szerepét egyre 
inkább mozgalmi, politikai eszközökkel lehet és kell érvényesíteni. A társadalmi életben 
a szocialista demokrácia nyomán egyre nagyobb szerepe van a közvéleménynek, a 
nyilvánosságnak, növekszik a politikai tudatosság szerepe. Fokozott jelentősége van 
annak , hogy a politikai törekvések meggyőzéssel érvényesüljenek , meggyőződéssé váljanak. 


A párt vezető szerepének érvényesülését munkabizottságok vizsgálták. Tapasztalataik 
összefoglalását követően Bács-Kiskun megye vezetői közül heten mondják el véleményü- 
ket, hogyan látják, tapasztalják a politikai munka, a társadalomszervezés e meghatározó 
kérdéseit. A beszélgetésben Fehér Géza, a megyei rendőr-főkapitányság vezetője, Gajdó- 
csi István, a megyei tanács elnöke, Horváth Ignác, a megyei tanács pártbizottságának 
titkára, Kőrös Gáspár , a szakszervezetek megyei tanácsának vezető titkára, Romány Pál, 
az MSZMP megyei bizottságának első titkára, Szabó Miklós, a párt kiskunhalasi bizott- 
ságának első titkára és Terbe Dezső, a megyei pártbizottság titkára vett részt. 


TERBE DEZSŐ A tapasztalatok gyűjtéséhez kezdeményezett beszélgetéseken 

- amelyeket 15, erre a célra létrehozott bizottság szervezett 
meg - háromszázan vettek részt, 80 százalékuk párttag. A beszélgető partnerek között 
voltak városi, községi párttisztségviselők, állami, tömegszervezeti, gazdasági vezetők, 
alapszervezeti vezetőségi tagok, de párton kívüli közéleti emberek, illetve fiatalok, nyug- 
díjasok, nők egyaránt. A tapasztalatok összegzése nem volt egyszerű feladat. Valamennyi 
területen, térségben, társadalmi közegben az aktivitás, a vélemények szenvedélyes — nem 
ritkán szélsőséges -— megfogalmazása volt jellemző. 

A párt vezető szerepe érvényesülését az 1980 óta végbement társadalmi, politikai, 
gazdasági változások figyelembevételével vizsgáltuk, ezért a mostani értékelésben a 
kritikus megítélések kerültek túlsúlyba. 

A vizsgálat során a megkérdezett elvtársak közül sokan bizonytalannak tartják a párt 
előrelátását, hiányolják a mérhető új stratégiát, kevésnek vélik a XIII. kongresszus óta 
eltelt időszak eredményeit: sok gondot és problémát soroltak fel. Felhívták a figyelmet 
arra, hogy ellentmondások feszülnek a párthatározatok szelleme és a gyakorlati érvénye- 
sülés között. Kirajzolódott az eszmecserékben, hogy a párttagság és a szövetségesek is 
úgy látják, a párt vezető szerepe történelmileg érvényesül, azonban konkrétan érzékelhe- 
tők gyengülő időszakok, illetve kitapinthatók azok a területek, ahol nem hat következe- 
tesen. Mindenekelőtt a gazdaság pártirányítása és a kádermunka területén találkozunk 
ilyen jelenségekkel. Többen utaltak rá, hogy az úgynevezett , kétfírontos" érzékenységet 
fenn kell tartanunk, és azt ne valamiféle elvont jelszónak tekintsük. A gyakorlatban nem 

ritkán előfordul, hogy kellő felkészültség híján egyeseknél dogmává merevednek régebbi 
ideológiai tételek, és eleve gyanakvással fogadják az új gondolatokat. 

Az 15 tetten érhető, hogy logikusnak tűnő elgondolásokat nem tudunk megvalósítani 
a gyakorlatban, mert ehhez hiányzik a fogadókészség a közvéleményben. Érzékelhető a 
párt vezető szerepének leegyszerűsítése is: , ha a dolgok jól mennek, akkor a párt vezető 
szerepe jól érvényesül" és ellenkezőleg. Mindebből olyan következtetést vonhatunk le, 
hogy többen nem veszik figyelembe, nem látják azokat az objektív körülményeket, 
amelyek között a pártnak ma dolgoznia kell. Ezektől az objektív körülményektől nem 
függetlenítheti magát a párt megyénkben sem. Ezekre a kérdésekre elemzésünkben 
utaltunk, leltárszerű felsorolásukra azonban nem vállalkozhattunk, értékelésünk nem 
lehet teljes körű. Ennek nemcsak terjedelmi korlátai vannak, hanem alapvetően a vita 
tartalma is az oka. Munkánkkal - hogy a lehetőségekhez mérten minél reálisabb képet 
nyújtsunk a párt vezető szerepe érvényesülésének megyei tapasztalatairól —, úgy gondo- 
lom, annyit sikerült elérni, hogy a testület tagjai meggyőződhettek arról, miközben 
politikai intézményrendszerünk kiállta az utóbbi idők nem kis terheléssel járó próbáját, 
a további fejlődéshez elengedhetetlenné vált munkánk minden elemének újragondolása; 
a helyes elvek hatékonyabb és érzékelhetőbb átvitele a mindennapi politikai munkába. 


GAJDÓCSI ISTVÁN Politikánk és közéletünk legmeghatározóbb eleme a párt vezető 

szerepe. Ennek az is következménye, hogy ha sikereink, illetve 
kudarcaink vannak, a párt vezető szerepe mindenképpen a vélemények középpontjába 
kerül, és ezzel számolni kell. Nem történhet ebben az országban olyan, amit a párt 
vezető szerepére ne lehetne visszavetíteni, akár a kommunisták példamutatásáról, akár 
a rendteremtésről van szó. Az élet számtalan példájával el lehet mondani, hogy mivel 
lehet a párt vezető szerepét könnyelműen kockára tenni. Ilyen kockáztatással találko- 
zunk a hétköznapokban. Figyelnek-e a központi szervek a területi jelzésekre? Olykor 
nem vagy nem időben. Például sokszor jeleztük a központi szerveknek a sertéstenyésztés 
várható visszaesését, a szokásosnál tömegesebb vágást. Erre azonban csak nagyon későn 
hoztak intézkedéseket, csupán másfél év múlva vezették be a szükséges anyagi ösztönzést 
-— s ezt a kiesést most már nagyon nehéz bepótolni. A tsz-ekben, falvakban tőlünk azt 
kérdezték: , Mit tesz a párt?" Lehet, hogy van, aki elhárítja a felelősséget, de ezt nem lehet 
megtenni, ezt mi nem követhetjük. 


KÖRÖS GÁSPÁR A szocialista társadalom legfontosabb kérdéséről beszélünk, és 

minden bizonnyal sokféle megközelítése lehet a dolgoknak és 
sokféle vélemény alakulhat ki. Az az önvizsgálat, amit a Központi Bizottság kezdemé- 
nyezett az 1956-os ellenforradalomra való visszatekintéssel, folyamatosan is szükséges, 
mert enélkül a párt nem tudja vezető szerepét megfelelően betölteni. Az alapszervezetek 
egy részénél ez különböző személyi okokra is visszavezethető. A pártalapszervezetek 
vezetőségének összetétele, felkészültsége meghatározza, hogy az adott helyen, intézmény- 
nél, vállalatnál hogyan érvényesül a párt vezető szerepe, működik-e ellenőrző funkciója. 
Azt kell érzékelnünk, hogy a legtöbbet ezen a területen kell tennünk nekünk is és az 
irányító pártszerveknek is. Egy adott munkahelyen, intézménynél, gazdálkodó szervnél 
az ottani alapszervezeti titkár vagy vezetőség munkáján keresztül mond véleményt a 
környezet, egyén és kollektíva a párt irányító tevékenységéről. Ha az adott munkahelyi, 
gazdasági vezető , zsebre vágja" a párttitkárt vagy a pártvezetőséget, és nem megfelelő 
a munkakapcsolat, akkor kezdődik a vezető szerep kétségbevonása, mellékvágányra 
juttatása. Tudni kell, hogy a párt az emberek számára a tapasztalatból ismert párt, az 
a szervezet, azok a párttagok, amellyel és akikkel találkoznak a mindennapok során. Ez 
erősebben hat minden elvont tulajdonságnál. 


FEHÉR GÉZA Sokat foglalkozunk a párt vezető szerepével különböző értéke- 
lések kapcsán. De van egy pont, ahol mindig valahogyjelsikka- 

dunk: ez a pártalapszervezetek munkájában rejlő probléma. A pártalapszervezetek mun- 
kája elsekélyesedik; ma az a követendő taggyűlés, ami húsz perc alatt befejeződik. Ezek 
jelképes összejövetelek, ahol érdemi vita alig van. E nélkül pedig nincs pártegység, nincs 
vezető szerep sem. Elhal a pártélet is. A dolognak abban rejlik a gyökere, hogy az 
alapszervezeti pártvezetők vagy a pártszervezetek élén állók valójában partnereik-e a 
gazdasági vezetőknek. Ezt a kérdést vizsgáltuk már, s eléggé elszomorító eredményeket 
kaptunk. 

A közigazgatás átszervezése óta a falvak nincsenek képviselve a közvetlenül felettük 
szerveződött közigazgatási szinteken, a városi tanácsokban. A megyei tanács pedig 
nagyon messze van. Ezért a területi pártbizottságoknak a pártirányítást és a végrehajtást 
is fel kell vállalniuk, mert a falvakba ők járnak ki. Egyes községek ott tartanak, hogy 
a területi pártbizottság próbálja felkarolni egy-egy jobb kezdeményezésüket, mert nincs 
érdemi fórumuk. Meg kellene fogalmazni, hogy a pártirányítás és a kijárás a községekbe 
nem azonos fogalom. Egyre inkább a gyakorlati vezetési feladatok kerülnek előtérbe a 
politikai vezető szerep helyett. 


GAJDÖCSI ISTVÁN Nem egyszerűek a dolgok. Azt mondják, hogy általában rend 

van nálunk. Azt mondjuk, hogy vannak a szocializmushoz hű 
emberek. Ők a megye lakosságának meghatározó többsége. Vannak úgynevezett ellenzé- 
kiek és vannak ellenségesek is. Kevesen vannak, túlértékelni számukat-és jelentőségüket 
minden bizonnyal hiba, de nem lehet nem tudomásul venni jelenlétüket. Ha művészeti 
világunkat megnézzük, azt látjuk, hogy vannak politikánkat egyértelműen támogató 
művészek, de vannak kalandos vállalkozók is, akikre pl. nem mondhatjuk, hogy ellensé- 
gei a szocializmusnak, de eljutnak odáig, hogy játszanak a közönség türelmével, s 
lejáratják a párt politikáját. Ilyen bonyolult a vezető szerep értelmezése. 


KÖRÖS GÁSPÁR Tudom, tapasztaltam, hogy léteznek helyzetek, amikor az em- 

ber nem tudja kivárni a szükséges cselekvést egy-egy szerv 
részéről. Mégis a vezető, irányító szerep szempontjából akkor járunk helyes úton, ha 
valamennyi illetékes szervtől azt követeljük meg, hogy hatáskörének, feladatának megfe- 
lelően önállóan, felelősséggel tevékenykedjen. Ha az állami szervek mulasztását beavat- 
kozással felvállalja a párt, visszaáramlik a közvélemény negatív véleménye őrá. Olyasmi- 
ért, ami valójában nem az ő sara. Így az észrevételek, amelyek a gazdasági élet bonyolult- 
sága, problémái miatt felmerülnek, nem úgy jelennek meg, mint a kormányzatra vonat- 
kozó kritikai megjegyzések, hanem mindenekelőtt megjelenik a párt. Gajdócsi elvtárs a 
kulturális élet területéről említett példát. Vannak időszakok, amikor az embernek az az 
érzése, hogy a párt irányító szerepe nem tud érvényesülni ezen a területen. 


HORVÁTH IGNÁC Minden kommunista felelős a párt vezető szerepéért, beosztás- 

tól, tisztségtől függetlenül. Persze a felelősség mértéke más. 
A politikai e és szakmai partnerség és a pártvezetés kérdését kell tovább boncolni. Ha az 
igazgató nem is kommunista, ugyanúgy felelős, mint a párttag vezető, csak mi ezt így 
nem gyakoroljuk. Én ebben sok hibát és hiányosságot látok. Szerintem tisztán soha nem 
fog érvényesülni a párt vezető szerepe, mert a társadalom életének vannak kialakult 
szokásai, és működnek azok az áttételek, amikről már mások szóltak. 


SZABÓ MIKLÓS A vezető szerep véleményem szerint azzal kap igazi tartalmat, 

válik konkréttá, hogy pártunk a maga , illetékességi" területén 
kezdeményez, érdeket tár fel, érdeket ütköztet, érdeket egyeztet és meggyőz. Ezeken a 
folyamatokon keresztül érvényesül ma a párt vezető szerepe, miközben időnként ma- 
gunkban is, környezetünkben is megjelenik egy olyan elvárás is, hogy a párt egyfajta 
beavatkozással képes egyik pillanatról a másikra a gazdaság vagy a kultúra szekerét a 
helyes irányba fordítani. Ezzel szemben meggyőződésem, hogy a kezdeményező, egyezte- 

tő és feltáró aktusokon keresztül valósul meg igazából a párt vezető szerepe, nem 
diktátumként, hanem meggyőző munkaként. 


ROMÁNY PÁL Foglalkozni kell a munkastílus kérdésével is. A , beavatkozást" 
rosszul sikerült kifejezésnek érzem. Szerintem arról van szó, 
hogy tudni kell a cselekvést , előidézni", s ez valójában a pártirányítás igazi tartalma, ne 
mondjam: művészete. Nem egy esetben a pártnak nincs is lehetősége beavatkozni, hiszen 
jogosultsága sincs rá, ám az ügyről tud az illetékesekkel beszélni, az eseményeket mozgás- 
ba hozni -— a megoldás érdekében. Arra szükség van, hogy legyen módunk országosan 
is jobban megvitatni a témákat, hogy egyetértésre lehessen jutni. Sok esetben türelmetle- 
nek és egymás iránt is zárkózottak vagyunk. Azonnal elintézni akarunk ügyeket, gyor- 
san, szólót alakítva. Nem a döntéshalogatást támogatom, amikor ez ellen szólok, hanem 
a lelkiismeretes tény- és feltételfeltárás fontosságáról beszélek. És arról, hogy együtt kell 
élniük az érdekelteknek. Ezért döntött úgy végrehajtó bizottságunk, hogy csak a helyben 
lakó párttitkárok megválasztását támogatja a megye falvaiban, s nem a , kijárókat". 
Feltenném a kérdést - határozottabban -, hogy pótolják-e a városi pártbizottságok 
a megszüntetett járási pártbizottságokat? A válasz: jelenleg sok helyen még nem. Nem 
azt mondom, hogy vissza kell állítani a járásokat, hanem a városi pártbizottságoknál kell 
olyan munkastílust, feltételt kialakítani, hogy be tudják tölteni, különösen a perifériá- 
kon, ezt a hiányt, amely most már igenis látható. Nem kidolgozottak még azok a 
szervezeti feltételek, módszerek a politikai munkában, amelyekkel pótolni akarjuk a 
vezetési, irányítási folyamatokban a járási pártbizottságokat. A városi testületek gyak- 
ran még nem igazán érzik feladatuk fontosságát és felelősségét. Nem alakult ki a 
kapcsolatteremtés stílusa, az olyan szemlélet és feltételrendszer, hogy a támadt űrt 
betölthessék. Szerepet játszik ebben több település periferiális elhelyezkedése, az infra- 
struktúra, a közlekedés hiányossága is. — 


FEHÉR GÉZA Meg kell világosan fogalmazni, hogy igényesebb és következe- 

tesebb kádermunkát kell végezzünk. És nemcsak a határozat- 
hozatalkor. Aki nem való vezetőnek, az menjen vissza a szakmájába, és dolgozzon ott, 
mert a vezetés nem foglalkozás. Nálunk azonban gyakorlat, hogy aki bekerül ebbe a 
körbe, az ott is marad. Akármilyen rossz vezető 15 volt, valahol mindig vezetőt csinálnak 
belőle. Hátránnyal is indítjuk, mert már bukott vezető volt valahol. Az igényesebb, 
következetesebb kádermunka érdekében már kellene lépni. A bukások miatti felelősséget 
a pártirányításnak kell viselnie. Ennek a felelősségét ne varrjuk senki másnak a nyakába, 
ha komolyan vesszük magunkat. : 

Abban látok problémát, hogy lazult a politika végrehajtásának megkövetelése, ezt 
nem volna szabad engednünk. Fontos, politikailag alapvető döntések, elhatározások 
végrehajtása várat magára, miközben az alapszervezetek esetében érvényt akarunk 
szerezni annak, hogy taggyűlést csak munkaidőn kívül tarthatunk. Nem tagadom, védeni 
kell a munkaidőt. Ez a párt vezetésének álláspontja. De a megyében sok az ingázó, így 
ezt nehéz végrehajtani, miközben a vezető szerepnek érvényt kell szerezni. 

Meg kell azt is nézni, hogy ki a párt vezetőségi tagja, mert a vezető elvtársak nem 
vállalnak funkciót az alapszervezetekben. Vagy nem találják méltónak, hogy ők alap- 
szervezeti funkciót vállaljanak vagy éppen anyagiasság vezeti máshová őket. 

Az egészségügyi pártbizottság titkára főorvos, és van mellette egy jól felkészült szerve- 
ző titkár — függetlenítve. Ahol érdemi dolgokban dönteni kell, ahol a szakmai tekintélyre 
is szükség van, ott a titkár képvisel. A pártszervezeten belül is tud vitát kezdeményezni 
magas színvonalú szakmai felkészültsége és elismertsége révén. Ez erősíti a párt tekinté- 
lyét is, mert nem vonhatják kétségbe kompetenciáját szakmai kérdésekben. A káderpoli- 
tikai elvek érvényesülésében nem szakadhat ketté a szakmai és a politikai rátermettség. 
Nem lehetne megfontolni hasonló gyakorlatot a gazdasági életben? Ha attól függetlenül, 

hogy van-e alkalmas jelölt, a tagság által is támogatott, vezetésre termett elvtárs, minden- 
áron függetleníteni akarunk, akkor nem a minőség vezeti a pártot a munkahelyen. 
A gyenge képességű is felszínre kerülhet. Előbb-utóbb , bizonyítani" akar, akarnok lesz, 
és végül rombolja a párt tekintélyét, gyengíti befolyását. A minőségnek meg kell jelennie 
a párton belül, ehhez kell megtalálni a módszereket, s nem az eszközökhöz igazítani a 
követelményeket, s ez nem a most érvényes megoldások változatlan alkalmazását követeli. 

Gondoljuk meg, ha a vállalati tanács elnöke lehet igazgatóhelyettes, főmérnök, akkor 
miért ne lehetne a főmérnök vagy a termelési igazgató nem függetlenített párttitkár, s 
mellette állhat egy felkészült szervező titkár, aki függetlenítve vagy anélkül, de elhivatott- 
sággal segíti a munkát. Az alapszervezeti életet a káderproblémák oldaláról is meg 
kellene nézni. Különösen gond ez a falvakban, termelőszövetkezetekben. Tulajdonkép- 
pen csak vezetőségében él a párt és nem az alapszervezetében. Az már jó, ha jó a 
vezetőségben. De hol van a tagság, mi adja a politikai bázist, az erőt, ha ezt a helyzetet 
elfogadjuk, ha belenyugszunk a formalitásokba? 


KÖRÖS GÁSPÁR Az az érzésem, hogy sok esetben késedelmesen következnek be 

káderlépések, káderintézkedések akkor is, ha azok már érettek 
lennének. A kádermunka területén is akkor szükséges a különböző lépéseket megtenni, 
amikor annak itt van az ideje, mert annak halogatása akadályozza a párt irányító 
szerepének megvalósulását. 


ROMÁNY PÁL A nyilvánosságot vagy annak hiányát a szervezeti, személyi 

feltételhez is kapcsolom. Vegyük azt az anomáliát, amire Fehér 
Géza már utalt: ha teljes függetlenítés megy végbe olyan helyen is, ahol annak a feltételeit 
nehéz megteremteni, akkor végül is gondok keletkeznek. Olyan embereket állítunk be, 
akiknek nincs rátermettségük. Ha gyengébb képességű vagy más felkészültségű embert 
függetlenítenek, s aztán még igazán tennivalója a sincs sok, akkor elkezd , dolgozni". 
Előfordul, hogy ügyeket csinál, hatalmaskodik. Bizonyítani akarja, hogy erős és fontos 
ember. Erre semmi szükség nincs. Vigyázzunk, nehogy túl sok funkcionáriust függetle- 
nítsünk! 

Ezt a problémát látjuk a kisebb községek tanácsainál is. Lászlófalván például nem 
találtunk tanácselnököt. A gondot úgy oldottuk meg, hogy a tsz-elnök másodállásban 
lett tanácselnök. Egy kicsi faluban a tanácselnöknek talán nincs is annyi teendője, hogy 
az teljes munkaidejét kitöltse. Ebből is támadnak problémák. Nem biztos, hogy ez a 
kényszer szülte megoldás rossz, ha a vb-titkár ellátja a dolgát. Ellenkezőleg, így talán 
könnyebb megfelelő személyeket találni, s a mai követelményeket kielégítő községi — s 
nemcsak községi — vezetőket ajánlani a választóknak. 


SZABÓ MIKLÓS A területi pártszervek munkáját ne csak szóbeli tájékoztatás 

formájában, ne csak a titkári értekezleteken ismerjék meg a 
szervezetek tisztségviselői. Fontosnak tartom azt, hogy szélesebb közvélemény előtt is 
ismertek legyenek a vezető testületek ülésein történtek. Az, hogy a városi, városi jogú 
pártbizottságok, végrehajtó bizottságok miről tárgyalnak, miről vitatkoznak. Ugy ér- 
zem, hogy az a helyes gyakorlat, amelyet az országban a megyei lapok megvalósítanak 
azzal, hogy tudósítanak egyes városi tanácsok üléséről. A nyilvánosság elé kívánkozna 
az is, hogy tudósítsanak a városi pártbizottságok üléseiről is. A városi pártbizottsági 
ülésekről is lehet érdemi tájékoztatást adni. Fel kell oldani azt a misztikumot, ami az 
üléseket körülveszi. Mindennapi munkánk gyakorlatát, a területi pártbizottságok 
értékelését a közvélemény elé kell tárni. Tudják meg, hogy foglalkoztunk a közművelő- 
dés, az idegenforgalom, a településfejlesztés, az ipari vagy a mezőgazdasági üzemek 
ügyeivel, sőt azt is, hogy mi a véleményünk, milyen feladatokat, teendőket látunk 
helyesnek és szükségesnek. 

HORVÁTH IGNÁC Nagy gondnak érzem, hogy sok helyen nincs vita, csak rábólin- 
; tunk dolgokra, és megyünk tovább. Ez nem jó így, mert vita 
nélkül hol teremtődik meg a pártegység. Ahhoz, hogy vezetni tudjunk, nem elég, hogy 
határozottak és koncepciózusak vagyunk, őszintébbnek is kell lennünk. A gazdaságpoli- 
tikában látom ezt elsősorban. Elhangzott az állattenyésztés gondja. Vannak még ilyen 
példák a mezőgazdaságban. Nem híznak az állatok, mert a tápérték hiányzik a takar- 
mányból, s az intézkedés, a kérdőre vonás várat magára — pedig vannak felelősök. 
A cselekvési egységet és a fegyelem kérdését is fel kell vetnünk. Itt is látok gondokat. 
Sokszor az a gyakorlat, hogy fogjuk meg és vigyétek. Mi meg drukkolunk, hogy megy-e, 
vagy ha nem sikerül, hát kritizálunk. 


KÖRÖS GÁSPÁR A tömegkommunikációs eszközök tevékenysége alapján is fel- 

merül a kérdés, hogy elegendő-e a tájékoztatás a pártról, és 
megfelelően érvényesül-e a párt irányító szerepe. Az én felfogásom szerint, ha a párt 
eldöntött valamilyen fontos kérdést, és akarja, hogy az érvényesüljön a társadalom 
különböző területein, akkor azt a tömegkommunikáció eszközeivel is segíteni kellene. 
Néha azt érzékeli az ember, hogy a tömegkommunikáció pont az ellenkezőjét teszi. Ez 
ellen, megítélésem szerint, nagyon fontos fellépni. 


GAJDÓCSI ISTVÁN Bács-Kiskun megye gazdaságának fejlesztését meghatározza az 

életkörülmények javítása, a külgazdasági egyensúly megszilár- 
dításához való hozzájárulás. Ehhez szükséges a termelési szerkezet megváltoztatása, 
valamint a munkafegyelem erősítése, mert ez a legnagyobb lehetőségünk a fejlődés 
. szempontjából. Ennek megvalósulása a párt nélkül elképzelhetetlen. Ki kell emelni 
azokat az eredményeket, amelyek munkánk erejét mutatják. A tanácsi gazdálkodás 
1986-os tervét teljesítettük, a kedvezőtlen feltételek ellenére. Nem olyan közömbös a 
társadalom, mint azt divatosan megfogalmazzák, bemutatják sokszor, mert rengeteg a 
társadalmi összefogás, sok van, amit az emberek önként adnak, és ezekkel nemcsak úgy 
kell számolni, hogy igénybe vesszük, hanem el is kell ismerni. Elgondolkodtunk-e érdem- 
ben azon, hogy a mezőgazdaság a mögöttünk lévő aszályos évek ellenére eredményesen 
termelte meg az ország kenyerét, konyháink választékát? 

A gmk-val kapcsolatos nézeteket világosan kell látni és láttatni, hogy az emberek 
elfogadják. Az a véleményem, hogy kétféle gmk létezik. Az egyik spekulatív alapon 
dolgozik, a másik viszont alkotó. Láttunk olyat, amely néhány millió forintról 2 milliárd- 
ra növelte termelését, értékes, nemzetközileg is figyelemre méltó eredményeket ért el. De 
vannak olyanok is, amelyek spekulatív alapon dolgoznak, nyerészkednek, munka nélkül 
gazdagodnak, és ez komoly alapja a társadalmi elégedetlenségnek. 

A megyei érdekek képviseletét védekező pozícióból gyakoroljuk. Arra gondolok, hogy 
bizonyos centralizáció ellen kell harcolni. Amikor egy központi hatóság leírja, hogy a 
termelési érték évi növekedése 11-12 százalék legyen és az ipari üzemek ennek megfelelő- 
en fizessék a városi, községi hozzájárulást, miközben mi tudjuk, hogy ezt nem lehet 
teljesíteni, mert a helyi feltételek ehhez hiányosak, akkor nem fogadhatjuk el ezt a 
központilag kidolgozott számot, mert a feltételezett, de irreális bevétel nehéz helyzetbe 
hozza a településeket, különösen a községeket. Nem tudtuk pl. a Homokhátság termelő- 
szövetkezeteit a hátrányos helyzetűek közé besoroltatni, mivel ezeken a területeken ipart 
telepítettünk, aminek eredményeként ezek a termelőszövetkezetek nem lettek vesztesége- 
sek. Ha ezt nem tesszük, akkor megkapjuk mi is azt a központi támogatást, amit a többi 
hasonló adottságú, a mezőgazdasági tevékenységben veszteséges termelőszövetkezet. 
Persze annak idején előrelátó döntés volt több lábra állítani a kollektív gazdálkodást, 
de sokat kellett harcolni azért, hogy ne faragják őket. Most igazságtalanságnak tűnik 
a központi elbírálásban az, hogy az alaptevékenység feltételeinek megítélésekor és a 
preferenciák elbírálásakor ezt a körülményt nem mérlegelik. 

Komoly gondnak tartom, hogy jó párthatározatok születnek, és ezeket helytelen 

állami intézkedések követik. A Pénzügyminisztériumban néhányan kitalálnak valamit, 
olyanok, akik az életben, a gazdaság valóságában nem dolgoztak és nem kaptak impul- 
zusokat, közben a minisztérium elfogadja, ráadásul javaslataikat minden fórum védi, 
mint pl. a sokat emlegetett településfejlesztési hozzájárulást is. Miért kellett megszüntetni 
a községfejlesztési adót, miért nem mondtuk azt, hogy legyen ez is és legyen területfejlesz- 
tési hozzájárulás is, és az emberek maguk döntsék el, hogy melyiket választják. Így is 
lehetett volna döntést előkészíteni, javaslatot tenni. Ezeken az ügyeken keresztül is 
megméretik a párt vezető szerepe. 


KÖRÖS GÁSPÁR A gazdaságirányítással összefüggően keveredés, funkciózavar 

jön létre, ha az állami, kormányzati szervek helyett — indokolat- 
lanul is — közvetlen intézkedést hoznak a központi pártszervek. A gazdasági élet területén 
azonban mégis találkozni ilyen példákkal. Ez részben a kormányzati munka hiányossá- 
gaiból adódik. Ezért kénytelen beavatkozni esetenként a párt. A pártirányítás szempont- 
jából ez kényszerhelyzet, mégis jobb lenne kerülni. A vezető, irányító, ellenőrző tevé- 
kenységnek - a párt adott kérdésre vonatkozó határozata alapján - az állami, gazdasági 
szerveken keresztül kell kikényszerítenie a konkrét határozat végrehajtását. 


SZABÓ MIKLÓS A területünktől távolabbi vállalati központok és a területi poli- 

tika kapcsolatáról is szó van, amikor a párt szerepét vizsgáljuk. 
Mert a kialakult viszonyok gyakran perszonális jellegűek. A gazdaság változása miatt 
eléggé gyakoriak a váratlan fordulatok. Arra gondolok, hogy a vállalat által egyeztetett 
terv év közben váratlanul módosul. Pl. a Ganz--MÁVAG Járműgyára nem hozta az éves 
tervét, ami más alapállást kívánt a halasi gyáregységtől. A munkaszervezés átalakításával 
kellett pótolni a máshol keletkezett kieséseket, ami bizonyos feszültségeket is indukált 
a helyi gyárban. Piackutatás jellemzően a vállalati központokban létezik. Ha nincs 
felvevő piac, akkor nyilvánvaló, hogy a termelés is akadozik. Néhány nagyvállalat 
, demokratizálja" a vezetést, és miközben beszűkül a piac, leadja a piackutatás eszközét 
vidéki vállalatának. Miután azonban ezeknek a gyáraknak nem volt ilyen jellegű szerve- 
zetük és gyakorlatuk, a piacon sem voltak jelen, a szükséges tapasztalatuk is hiányzott, 
ez további feszültséget okozott. Sok olyan dolog húzódik a területi pártmunka, irányító 
munka és a gazdaságpolitika között, ami gazdasági szerveződésünknek ebből a tényéből 
származik. Kétségtelen, hogy nem tudok jobbat javasolni, mégis szükséges javítani ezt 
a kapcsolatot. Mert feltételezzük, hogy ha a kiskunhalasi Fémmunkást el kellett adni, 
akkor ez érintette az ügyben illetékes pártszerveket is. A bírálatokat sem háríthatják el. 
A párt tekintélye és a gazdaságpolitika hatékonysága is megköveteli ezt. 


ROMÁNY PAL Gyakran feltesszük a kérdést: érvényesíthető-e a párt politikája 

a párton kívül is? Röviden válaszolok: igen. Ennek első feltéte- 
le, hogy a politikának világos, közérthető, megismerhető céljai legyenek. Ez általános 
feltétel. De vannak konkrétabb, a mi közvetlen környezetünkben érvényesítendő köve- 
telmények is. Ezek közül kiemelem a személyiség, a személyes példa jelentőségét. Alapve- 
tő: milyen életet élnek azok a vezetők, azok a párttagok, akik képviselik a politikát? Akik 
, politika-hordozók", még akkor is, ha nem akarják! A nagy, országos eredmények 
mellett ennek van véleményformáló szerepe. Szövetségi politikát alakító funkciója meg- 
határozó lehet. A rossz személyi tulajdonságok, a képmutatás, az őszinteség hiánya, a 
következetlenség - mind olyan tényezők, amelyek külön-külön is, együtt pedig különö- 
sen gyengithetik a párt befolyását. A vezető szerep érvényesülésének vannak további, 
objektív és szubjektív meghatározói. A párt szerepe önmagától, automatikusan nem 
erősödik. Még akkor sem, ha cselekszik. Mert a cselekvés mellé fel kell sorakoztatni a 
meggyőzést, az agitációt, a célok és eredmények népszerűsítését is. Nem a dicsekvés 
hiányzik, hanem a józan belátásra, a valós dolgokra, tényekre való - adott esetben 
megszemélyesített — hivatkozás. Ebben gyengébbek vagyunk a szükségesnél, szerényeb- 

bek az indokoltnál. De hiányoznak az agitátorok is. Akik kiállnak a közösségek, töme- 
gek elé, vállalják a vitát és meggyőzik a kétkedőket. Kevés ebben a vállalkozó. Általában 
másra várunk. És igaz, türelmetlenek is vagyunk, sajnáljuk az időt a vitatkozástól. Még 
testületi üléseken is. Pedig az már igazán a nézetek ütköztetésének és a meggyőzésnek 
a fóruma kell! hogy legyen. Ha kell, akkor több menetben. j 

Vannak kérdések, amelyekre adott időben nem tudunk még elméleti vagy meggyőző 
erkölcsi választ adni. Ezeket politikailag kezeljük. Ez szükségszerűen adódik a gazdaság- 
ban, de a közéletben is. Vállalnunk kell, hogy kiküzdjük a kor igényeinek megfelelő 
válaszokat. Ebben a tudományos műhelyeknek és a pártnak egyaránt részt kell venniük. 
Jó lenne, ha a megyei pártbizottság oktatási igazgatósága is egyfajta politikai intézetté 
válna, amely egyszerre lenne műhelye és gyűjtőhelye ezeknek a kérdéseknek, és forrása 
a válaszok kimunkálásának. A párt vezető szerepe gyakran létszámügyekre szűkül le. 
A több politikai státussal nem párosul törvényszerűen a nagyobb politikai erő. Erre a 
történelem már megtanított bennünket. Mondják azt is: ha több a munkás a pártban, 
erősebb a vezető szerep. Ez távolról sem ilyen egyszerű igazság. Sokkal inkább az a 
kérdés, hogy tudnak-e és miképpen , szövetkezni", s őket a tudás vezeti-e? Itt látok 
hiányokat. Nem igaz, hogy a munkásosztály mindig felismeri saját érdekeit, s ennek 
nyomán tennivalóit. Hogy mégis a történelmi hivatás útján járjon, ez a párt felelőssége 
és feladata. 


Schiffer Péter 


Huang-Csang Liu: " 
Hszie mej ! 

Fordulat az SZKP életében 


A közelmúltban jelent meg a magyar könyvpiacon A Szovjetunió Kommunista Pártja 
XXVII. kongresszusa című kiadvány a Kossuth Könyvkiadó gondozásában, jó fordítás- 
ban, ízléses kivitelben. A kötet valójában válogatás, amely az SZKP életében fordulatot 
jelentő s egyben nagy világpolitikai jelentőségű, egy évvel ezelőtt lezajlott kongresszus 
gazdag tartalmú jegyzőkönyvéből a beszámolókat, az elfogadott határozatokat, a jóvá- 
hagyott dokumentumokat, a Politikai Bizottság tagjainak és póttagjainak felszólalásait, 
valamint Mihail Gorbacsovnak, az SZKP KB főtitkárának zárszavát tartalmazza. A ki- 
adványban megtaláljuk Kádár Jánosnak, az MSZMP főtitkárának a kongresszust mélta- 
tó felszólalását, továbbá az MSZMP KB 1986. március 18-i közleményéből az SZKP 
XXVII. kongresszusával kapcsolatos állásfoglalást, amely a többi között megállapítja: 
A Magyar Szocialista Munkáspárt és a Szovjetunió Kommunista Pártja között teljes 
a nézetazonosság a társadalmi fejlődés és a nemzetközi viszonyok megítélésében. 
A kongresszus állásfoglalásai újabb lendületet adnak az élet minden területére kiterjedő 

magyar-szovjet kapcsolatok fejlődésének, barátságuk további erősítésének." 
ú UH 


A kötet átfogó és teljes képet ad a kongresszus sokrétűen megalapozott, újító szellemű 
politikájáról, annak előzményeiről, az SZKP előtt álló közvetlen feladatokról, továbbá 
az ezredfordulóig terjedő — egyes esetekben azon is túlmutató -— távlati célkitűzésekről. 
Ezek tanulmányozása során meggyőződhetünk arról, hogy az SZKP a radikális változta- 
tást, a minőségileg új módszerek általánossá tételét szorgalmazza, mivel a régi, megszokott 
módszerek alkalmazásával a fő célok már nem érhetők el. 

Az SZKP XXVII. kongresszusa szélsőségektől mentes és minden eddiginél differenci- 
áltabb képet festett a tanácskozást megelőző másfél évtized fejleményeiről. Azzal, hogy 
kimutatta: ez a periódus sokkal összetettebb és bonyolultabb annál, ahogy azt annak 
idején megvilágították, teljesebbé és egyértelműbbé tette ennek az igen fontos fejlődési 
szakasznak a megítélését. A kongresszus értékelte az elért eredményeket, egyúttal felhívta 
a figyelmet a társadalmi-gazdasági fejlődés azon nehézségeire és negatív folyamataira is, 
amelyek a hetvenes években és a nyolcvanas évek elején az élet sok területén jelentkeztek. 

Jóllehet, az elmaradásokban objektív okok is szerepet játszottak, a kongresszus megál- 
lapításai alapján ítélve, nem ezek voltak a meghatározóak. Az alapproblémát az okozta, 
hogy a szocializmus építésének mind a hazai — vagyis a Szovjetunión belüli —, mind pedig 
a külső feltételei erre az időre jelentősen megváltoztak, a politika azonban nem követte 
megfelelően e mozgásokat. A politika ekképpen elinaradt a kor követelményeitől, magá- 
tól az élettől. Ennek hatására mind nagyobb fáziseltolódás keletkezett a társadalmi- 
gazdasági változások, a nemzetközi élet új jelenségei és — másrészről — az azokra való 
reagálás, az érvényben levő politika között, ami a társadalmi-gazdasági ellentmondások 


NEMZETKÖZI SZEMLE 69 


növekedéséhez vezetett. , Az ország fejlődésében — állapította még a kongresszusi beszá- 
molóban M. Gorbacsov - gyorsan szaporodtak a problémák, megoldásuk pedig váratott 
magára. Az irányítás formáiban és módszereiben mutatkozó tehetetlenség és merevség, 
a munka dinamizmusának csökkenése, a bürokratizmus elburjánzása nem kevés kárt 
okozott ügyünknek. A társadalom életében a pangás jegyei kezdtek mutatkozni." 

A problémákkal csak késedelemmel kezdtek szembenézni. A Központi Bizottság 1982. 
novemberi ülése már Jurij Andropov irányítása alatt jelezte az áttérés kezdetét a korszerű 
szemlélet jegyében. Az SZKP politikájában a KB 1985. áprilisi plénuma jelentette a 
fordulópontot, ezen M. Gorbacsov előterjesztésében fogalmazódtak meg első alkalom- 
mal összefüggően a jelenlegi politika tartalmi elemei. Ezek szerint minden probléma 
kulcsa a gazdasági és a társadalmi fejlődés felgyorsítása, korszerűsítése, a minőségi elemek 
előtérbe állítása; ez az új orientáció magva. 

A kongresszus állásfoglalása szerint a párt tevékenységének fő területe továbbra is a 
gazdaság. E szféra dinamizálására az SZKP XXVII. kongresszusa a fejlődés intenzív 
szakaszára való áttérést, a minőségi változást magában hordozó ütemgyorsítást tűzte ki 
célul. A párt a soron következő XII. ötéves terv idején a gazdaságot a fejlődés magasabb, 
a modernizálást magában foglaló pályájára akarja átállítani, a gazdasági munkában 
elérendő gyökeres fordulattal pedig 2000-ig a gazdaság és a társadalom minőségileg új 
állapotát kívánja elérni. Az SZKP elgondolásai szerint mindennek úgy kell végbemennie, 
hogy az országban széleskörűen megvalósul és mély gyökeret ver az ipari-műszaki 
forradalom; minden népgazdasági ágban meghonosodnak az élenjáró technológiák, 
megvalósulási lehetőséget kap az innováció. Ezzel egyidőben gyökeresen megszilárdul 
a fegyelem, megszűnik a pazarlás az erőforrásokkal — s mindehhez a keretet a radikális 
gazdasági reform biztosítja. 

A kongresszus egyik nagy újdonsága az a program, amelyet mind M. Gorbacsov, mind 
pedig Nyikolaj Rizskov, a minisztertanács elnöke a KB beszámolóiban a gazdasági 
mechanizmus radikális reformjaként határozott meg, s ami a szovjet népgazdaság új 
utakra vezérlését, az egész tervezési, irányítási és vezetési tevékenység mélyreható átalakíi- 
tását jelenti. A kongresszus az irányítási rendszer minden szintjén a közgazdasági eszközö- 
ket helyezte előtérbe az eddig alkalmazott adminisztratív eszközök helyett. 

A közgazdasági irányítási módszerek előtérbe állításával egybecsengően szorgalmazta 
a kongresszus az áru- és pénzviszonyok szerepének erősítését, jelentős változtatásokat 
irányzott elő az árképzésben, a finanszírozás rendszerében, a hitelnyújtás feltételeiben. 
Ebből is következik a teljesítményekkel összhangban levő érdekeltségi formák határozot- 
tabb érvényre juttatása, s a bérviszonyok ennek megfelelő módosítása. A mezőgazdaság- 
ban kiterjesztették a szovhozok és a kolhozok lehetőségeit a tervfeladatok feletti ter- 
ménymennyiségek értékesítésében. Ezen a sikon mozogva V. Murahovszkij, az Állami 
Agráripari Bizottság elnöke kongresszusi felszólalásában így fogalmazott: , A szocialista 
piacnak fontos szerepet kell játszania a kínálat bővítésében és a termékek minőségének 
javításában. Nem félünk ettől. A piac határait az állam kulcsfontosságú termelési és 
ellátási szerepe szabja meg." 

A demokratikus centralizmus modernizált változatának érvényre juttatására töreked- 
vén, a kongresszus azt a célt tűzte ki, hogy növeli a központi gazdaságirányító szervek 
munkájának hatékonyságát, s eközben bővíti a helyi szervek, a termelőegységek szerep- 
körét. j 

Az egész koncepcióból kitetszik, hogy az olyan területek, mint például a honvédelem, 
továbbá a kiáramló pénzmennyiség és a rendelkezésre álló árualapok egyensúlyának 
biztosítása, az alapvető közszükségleti cikkek árszínvonalának szabályozása, a beruhá- 
zási politika fő irányai és más össz-szövetségi tennivalók, megkövetelik a központi akarat 
érvényesítését. Tehát, az alapvető gazdasági folyamatok irányíthatósága továbbra is 
fontos, alapvető követelmény. Jóllehet a tervutasításos rendszer ésszerűsített változata 
megmarad, megszűnik azonban a gazdasági egységek tevékenységébe való kicsinyes, 

aprólékos beavatkozás, jelentősen csökken a vállalatok számára kötelezően előírt terv- 
mutatók száma. A tanácskozás úgy foglalt állást, hogy növelni kell az ipari egyesületek, 
a vállalatok, a szovhozok, a kolhozok önállóságát, a munka végeredményével kapcsola- 
tosan rájuk háruló felelősséget, gyorsítani kell a gazdasági önelszámoló rendszer kiépíté- 
sét. , 

A vállalatok önállóságát kiterjesztik, hogy eredményes munkájuk esetén maguk finan- 
szírozhassák tevékenységüket, hogy a bevételekből fedezhessék a kiadásokat, és aktívu- 
mot érhessenek el. Már a kongresszus menetében bejelentettek bizonyos ilyen irányba 
mutató intézkedéseket. Eszerint a helyi termelés számos tervcéljának meghatározását, 
főként a közszükségleti cikkek termelése terén, a köztársaságok és a területek tervbizott- 
ságainak hatáskörébe utalják. A kolhozok számára a tervcélokat a helyi hatóságok 
állapítják meg. A mezőgazdaságban szorgalmazzák a , társulásos szerződéses rendszert", 
amelynek értelmében a dolgozók csoportosan vállalnak szerződéses munkát a kolhozok 
vezetőségétől, miközben jövedelmük az elért eredménytől függ. Hasonló elvek alapján 
terjesztik ki az önálló brigádmunkát az iparban és az építkezéseken. Az SZKP vezetősége 
támogatja az alsóbb szervek és a gazdálkodó egységek kiterjedtebb döntéshozatali jogát, 
serkenti — mint ezt az azóta meghozott intézkedések is tükrözik — az egyéni kezdeménye- 
zést, a vállalkozói szellemet. 


Az új, a gyorsítást és korszerűsítést tartalmazó orientációnak nem csupán gazdasági, 
hanem ennél átfogóbb tartalma van, s a Szovjetunió gazdasági, társadalmi és szellemi 
fejlődésének egészére vonatkozik. Ezt mutatja a kongresszusnak az az álláspontja, amely 
szerint a gazdasági és társadalmi fejlődés meggyorsítása és modernizálása nem lehetséges 
a demokrácia további elmélyítése, a tudati viszonyok olyan átalakulása, olyan pszicholó- 
giai alkalmazkodás nélkül, amit a mostani új helyzet követel. 

E probléma megoldását az SZKP főképpen a nép szocialista önigazgatásának kifej- 
lesztésében látja. Igen fontos, új motívum, hogy a tanácskozás az önigazgatás probléma- 
körét, amely a szovjet politikai gondolkodásban mindeddig valami mással, a felépült 
kommunizmussal kapcsolódott össze (amikor is az önigazgatás a politikai intézmények 
megszűnésének folyamatában önálló elemként válik a társadalom nagy jelentőségű tényező- 
jévé) , mintegy , visszahozta" a fejlett szocializmus építésének folyamatába. Visszahozta oly 
módon, hogy szorosan beépítette a szocializmus politikai struktúrájának elképzelésébe. 

A kongresszus úgy foglalt állást, hogy az önigazgatás e struktúra szerves részeként, 
növekvő jelentőségű elemként válik a szocializmus dinamizálásának forrásává. Mindeb- 
ből az 15 következik, hogy az SZKP a politikai intézmények tevékenységének és munka- . 
módszerének megújítását, a politikai struktúrán belüli mozgások élénkítését mindenek- 
előtt a dolgozók aktivizálásának fokozásával, a különböző kollektívák önálló kezdemé- 
nyezéseinek kiszélesítésével igyekszik elősegíteni; a gyorsítás és a modernizálás alapjául 
a tömegek alkotókészségét tekinti. Ebből következően irányozta elő a XXVII. kongresz- 
szus az állampolgárok részvételének fokozását, s tűzte ki azt a célt, hogy a lakosság a 
politika formálásában az eddigieknél nagyobb mértékben vegyen részt; hogy az irányítás 
ne csupán a dolgozók , érdekét szolgáló" legyen, hanem egyre nagyobb mértékben váljon 
maguknak a dolgozóknak is közvetlen ügyévé. 

A párt e legfelső fóruma nagy figyelmet szentelt a választási rendszer korszerűsítésé- 
nek, a képviseleti és a közvetlen demokrácia fejlesztésének, a tanácsi rendszer túlzott 
központosítása megszüntetésének, a választott szervek szerepe növelésének és az appará- 
tusi munka javitásának. Méltatta a társadalmi szervezetek önálló szerepét a szovjet 
rendszer fejlesztésében, a nyilvánosság követelményét a döntéshozatal folyamatában, 
továbbá azt, hogy szükség van az állampolgárok jobb tájékoztatására, a társadalmi 
ellenőrzés fokozására. 

A XXVII. kongresszus állásfoglalásai tükrözték azt a felismerést, hogy a szocialista 
önigazgatás fejlesztése elsősorban a párton belüli folyamatok alakulásával függ össze: a 
párt felelőssége elsődleges. Nem véletlen, hogy a gazdasági kérdések újszerű tárgyalása 
mellett a másik legnagyobb jelentőségű belpolitikai jellegű kérdés a Szovjetunió Kominu- 
nista Pártja szerepének megítélése volt. Már a kongresszus előtt, de még inkább magán 
a kongresszuson vitát indítottak a pártról, ami arra irányult, hogyan valósuljon meg és 
hogyan erősödjék szerepe a módosuló feltételek közepette. 

A kongresszus állást foglalt a pártdemokrácia fejlesztése és a munkastílus javítása 
mellett. Szorgalmazta a párt-, illetve az állami szervek és a társadalmi szervezetek közötti 
ésszerű munkamegosztás kialakítását. Az SZKP történelmében most első alkalommal 
fogalmazták meg a szervezeti szabályzatban azt az elvet, miszerint a pártapparátus a 
pártbizottságok munkaszerve. Ezzel egyértelműen elutasították azt a hosszú idő alatt 
meghonosodott gyakorlatot, amelyben az irányító funkciót sok helyütt valójában a 
pártapparátus tölti be. Szigorúbbá vált a kommunisták kötelezettségeinek meghatározá- 
sa, demokratikusabbá tették a párt soraiba való felvételt. 

A párt legfelső fóruma fellépett a bürokratizmussal, a jogtalanul szerzett előnyökkel, 
a korrupcióval, a szocialista törvényesség megsértésével, a konzervativizmussal, a meg- 
csontosodott gondolkodással szemben; következetes harcot indított az iszákosság ellen 
is. A XXVII. kofigresszus arra hívott fel, hogy a káderpolitikában határozottan érvénye- 
sítsék a folyamatosság és a megújhodás elvét, hogy energikus, korszerűen gondolkodó, 
politikailag szilárd, szakmailag képzett és jó vezetői képességű emberek kerüljenek felelős 
tisztségekbe, továbbá, hogy a vezetésben egymás mellett működjenek tapasztalt és fiatal 
káderek, s hogy az eddigieknél több nő kerüljön vezető állásokba. Az azóta végrehajtott 
széles körű kádercserék, átcsoportosítások is tükrözik, hogy ez az elv is a gyakorlat 
részévé válik. 

A kongresszus külpolitikai téren is újfajta gondolkodást, a nukleáris-kozmikus kornak 
megfelelő megközelítést, a hagyományos politikai és katonai kategóriák átértékelését 
sürgette, és újító szelleme az ideológiát is messzemenően érintette. Az e téren kialakult 
álláspontokat az ott jóváhagyott új szövegezésű pártprogram tartalmazza. A kongresz- 
szusnak e tekintetben az volt a fő célja, hogy az új szövegezésből hagyjanak ki minden olyan 
megfogalmazást, amely az 1961-ben jóváhagyott programban szerepelt ugyan, de amelyet 
az azóta eltelt idő nem igazolt; s hogy a program megfelelően tükrözze a szocializmus 
építésében és a nemzetközi politikában szerzett legújabb tapasztalatokat. 

Az új szöveg fontos jellegzetessége, hogy nem tartalmazza a tervek egykori konkrét 
részletezését, pl. a kommunizmus megvalósításának és a tőkésországokkal folyó versen- 
gés konkrét mutatókkal összekötött határidőit. A tapasztalatok ugyanis meggyőzően 
bizonyítják, hogy a távlati fejlesztés egész feltételrendszerét, továbbá ennek részleteit 
előre nem lehet pontosan meghatározni. Ezek határidőkhöz kötött programba vétele 
pedig mindenképpen megköti a politika kezét, szűkíti mozgásterét és variációs lehetősé- 
geit. Az új szerkesztésű program megfogalmazásai általánosabbak, rugalmasabbak, a 
gazdasági és társadalmi fejlesztés terén többféle megoldásra — alternatívákra — adnak 
lehetőséget; elősegítik a megfelelő alkalmazkodást a nemzetközi élet változásaihoz, a 
szocializmus és a kommunista mozgalom mai helyzetéhez. 

Realista szemlélettel foglal állást az újjászerkesztett program abban a kérdésben, hogy 
hol tart most a Szovjetunió a szocializmus építésében. Elutasítja az 1961-ben elfogadott, 
harmadik programban kialakított álláspontot, amely szerint a kommunizmus általáno- 
san kibontakozó építésével kapcsolatos feladatok a közvetlen gyakorlati cselekvés síkjá- 
ra helyezhetők át, s hogy a kommunista társadalom viszonylag rövid idő alatt megvaló- 
sítható a Szovjetunióban. Revidiálja azt a hetvenes évek elején előtérbe került értékelést 
is, amely szerint a Szovjetunióban a fejlett szocializmus már megvalósult, ezért az 
országban valójában már a kommunizmus építése folyik. 

Az új szövegezésű pártprogram, miután megállapítja, hogy a kapitalizmus után létre- 

jövő új társadalmi rendszer két szakasza, a szocializmus és a kommunizmus közé nem 
lehet éles határvonalat húzni, a szocializmus építését á kommunizmushoz való közeledés- 
ként fogja fel, miközben a kommunizmust hosszú idő alatt elérhető távlati célként 
határozza meg. Érzékelteti, hogy a Szovjetunió jelenleg a szocializmust építi, a fejlett 
szocializmus építésének szakaszába lépett (amely társadalomnak a kritériumai sokkal 
összetettebbek, mint korábban kifejtették), s hogy a szocializmus teljes megvalósítása is 
elhúzódó, hosszan tartó történelmi folyamat. Éppen ezért a fejlődés jelenlegi szakaszá- 
ban a szocialista társadalom tervszerű és sokoldalú tökéletesítése, tartalékainak jobb 
kiaknázása, a szocializmus hajtóerőinek érvényesítése kerül a figyelem középpontjába, 
mint a fejlett szocializmus építésének fő feladata. 


A kongresszus óta eltelt idő tapasztalatai is mutatják, hogy a gyorsítás és modernizálás 
átfogó, a szovjet fejlődés minden területére kiterjedő koncepciója megfelel a Szovjetunió 
jelenlegi fejlettségi szintjének, és növekvő támogatást élvez az egész szovjet társadalom- 
ban. Ugyanakkor -— mint erről a szovjet sajtó beszámol - tapasztalható a bürokratikus 
elemek ellenállása, s a megszokottságból táplálkozó tehetetlenségi erő különösen nagy 
akadály, A gyorsítás és a korszerűsítés össznemzeti érdekeket fejez ki, de megvalósításá- 
nak folyamata sért bizonyos részérdekeket. Azt sem szabad számításon kívül hagyni, 
hogy roppant nagy horderejű munka beindításáról van szó, amelynek során átfogó 
kísérletek útján új, eddig jórészt ismeretlen megoldásokat kell keresni. A kongresszus 
nem adott és nem is adhatott kész recepteket, csupán a fő irányokat vázolta fel, minden 
korábbinál kedvezőbb feltételeket és jobb légkört teremtett az újító politika kibontako- 
zásához. Határozatainak valóra váltása, a szovjet gazdaság és társadalom új minőségi 
állapotának elérése nehéz, bonyolult folyamatok elindítását jelenti, az új politika meg- 
gyökereztetése — amint erre a kongresszus is utalt — sokesztendős folyamat. 

Az 1985. februári kongresszusról kiadott kötet olvasója érzékelheti e feladat nagysá- 
gát, a vállalkozás történelmi léptékét és átfogó jellegét, s — immár az elmúlt tizenkét 
hónap eseményeit is ismervén — azt a szilárd szándékot is, hogy a megindított folyamatot 
visszafordíthatatlanná tegyék. 

Lipkovics Károly 


Berényi Ferenc: Hídépít 


A SZOCIALIZMUSRÓL GONDOLKODVA 


, Mindenki képességei szerint..." 


Mind több szó esik ma nálunk az ún. emberi tényező növekvő gazdasági jelentőségéről. 
De ha már e korlátozott érvényű, , gazdaságcentrikus" megközelítésben nézzük az 
embert, a kérdés elsősorban az, hogy mely adottságait — fizikai, szellemi, erkölcsi-akarati 
képességeit — hasznosítja ma gazdaságunk legfőképpen; s melyek a legígéretesebbek, a 
legértékesebbek a jövő (továbblépésünk, versenyképességünk javítása stb.) szempontjá- 
ból. I 


Beérhetjük-e egyszerűen a meglévő újratermelésével? 


Az élenjáró termelőerőkre vonatkozó nemzetközi tapasztalatok, azaz főleg a fejlett 
tőkésországok tapasztalatai szerint ma elsősorban a hozzáadott érték növelésére képes, 
kreatív tudás ázsiója emelkedik; a közvetlen erőkifejtésen alapuló (a segédmunka és 
részben a szakmunka), sőt bizonyos , szelleminek" kvalifikált, de mechanikus munka, 
legalábbis a csúcstechnika szférájában, mind tömegesebben leértékelődik. Erre a hazai 
tudomány is régóta felhívja a figyelmet. A munkaerő hazai elismerése, újratermelése 
mégis változatlanul úgy néz ki, mintha továbbra is az izomerő vagy a hagyományos 
szakismeret lenne az ember gazdasági szempontból legfőbb képessége. A benne rejlő 
adottságok átfogóbb, általánosabb kiművelését (az ezt célzó intézményes stb. fejlesztést) 
pedig nemcsak eleve szűkös erőforrásaink korlátozzák. Ugyancsak komoly korlát az a 
felfogás, amely e szférákat , improduktívnak", fejlesztésüket másodlagosnak tekinti, s a 
gazdasági feladatok elsőbbségére hivatkozva nem a megérdemelt arányban részesíti a 
költségvetésből. Az ilyen felfogás akarva-akaratlan a klasszikus iparosítás korszakát 
idéző termelési struktúra fennmaradását prolongálja. kó 

De nemcsak a korunk progresszív termelőerői támasztotta követelmények miatt kell 
elgondolkodnunk fejlődésünk irányán, hanem saját elméleti hagyatékunk, , ősforrása- 
ink" okán is. Marx A gothai program kritikájában foglalkozott talán a legrészletesebben 
az átmeneti szakasz, a szocialista társadalom egyes kérdéseivel. Közismert az a fejtegeté- 
se, hogy e szakaszban a munka szerinti elosztás elve még , hallgatólagosan elismeri 
természetes kiváltságként a munkások egyenlőtlen egyéni tehetségét és ennek folytán 
egyenlőtlen egyéni teljesítőképességét",! és ez a különbség csak a kommunista társada- 
lom felsőbb szakaszán tagolódik be egy magasabb rendű egyenlőség alá. 

A jobb képesség itt olyan adottságként szerepel tehát, amely a szocialista társadalom- 
ban még anyagi előnnyé változtatható. S az egyenlőtlenség e megnyilvánulását meghala- 
dó kommunizmus mint a nagylelkű bőség társadalma jelenik meg, ahol a szerényebb 
tehetség, teljesítőképesség sem lesz gátja a szükségletek mégoly , szerénytelen" kielégíté- 


1 Marx: A gothai program kritikája. Marx-Engels Művei (MEM), Kossuth Könyvkiadó, 19. kötet, 18. old. 

sének. A marxi jövöképben ilyenformán eltűnne az emberi tehetség, képesség jelentősé- 
ge? El bizony! Mármint ha kizárólag az elosztást nézzük benne... 

Marx viszont így zárja a német pártprogram munkahozadék-koncepciójának kritiká- 
ját: , Eltekintve az eddig kifejtettektől, egyáltalán hiba volt az úgynevezett elosztás 
jelentőségét felnagyítani s erre helyezni a fő hangsúlyt."? Bírálja a mozgalmat, amiért úgy 
kezeli az elosztást, , mintha az a termelési módtól független volna, tehát a szocializmust 
úgy ábrázolja, mintha az főleg az elosztás körül forogna."? S noha itt szándékoltan az 
elosztásra összpontosít, fejtegetése szét is feszíti annak kereteit. , A kommunista társada- 
lom egy felsőbb szakaszán", írja, , amikor az egyének már nincsenek leigázó módon 
alárendelve a munkamegosztásnak, és ezzel a szellemi és testi munka ellentéte is eltűnt, 
amikor a munka nemcsak a létfenntartás eszköze, hanem maga lett a legfőbb létszükség- 
let; amikor az egyének mindenirányú fejlődésével a termelőerők is növekedtek és a 
kollektív gazdagság minden forrása bővebben buzog... csak akkor írhatja zászlajára a 
társadalom: mindenki képességei szerint, mindenkinek szükségletei szerint!" 

Az új típusú elosztás feltételeként tehát nemcsak a (bármiképpen) már létrejött bőség 
szerepel, hanem létrejöttének mikéntje is. És ebben az összefüggésben már korántsem azt 
a tendenciaszerűen leértékelődő, csökkenő szerepet játssza az emberi képesség, mint 
amikor az elosztás szemszögéből néztük! Ellenkezőleg: éppen az egyének minden irányú 
fejlődése — minden egyén képességeinek minden korábbinál teljesebb kibontakozása -— 
jelenik meg a termelőerők növekedéseként, azaz a kollektív gazdagság megteremtésének 
feltételeként. 

Marxnak ez az állítása a maga teremtette jövőkép szerves része, melyet az anyagi 
termelés fejlődésfolyamatának tanulmányozásából vont le elméleti következtetésként. 
De mielőtt ennek rekonstruálásába - e cikk érdemi témájának kibontásába — kezdenénk, 
utalni kell még arra, hogy a Marx által itt felsorolt feltételek kivétel nélkül a kommuniz- 
mus felsőbb szakaszának, a kollektív gazdagság majdani állapotának és a kommunista 
elosztásnak objektív előfeltételeit jelentik. Más szóval, Marx koncepciójában ezek az 
előfeltételek az átmeneti szakasz, a szocialista társadalom fejlődésfolyamatában kezde- 
nek létrejönni. 

A forradalmi munkásmozgalom elfogadta ezt a koncepciót, és az elosztás szocialista 
rint, mindenkinek munkája szerint." Ennek második elemét, a munka szerinti elosztást 
—- pontosabban: annak következetesebb érvényesítését — régóta feladatunknak valljuk. 
(A benne rejlő tartalékokról nem is mondhatunk le; főleg most, amikor gazdasági 
teljesítőképességünk külső erőforrások bevonása mellett is romlik, s e tendencia megállí- 
tása minden előrelépés egyik feltétele lett.) De hogyan állunk a jelszó első felével? Ideje 
rákérdezni: mindenki valóban képességei szerint teljesít(het)-e szocializmust építő társa- 
dalmunkban? Munkánkban realizálódik-e vajon mindaz a képesség (tudás, tehetség, 
ügyesség. rátermettség stb.), ami a dolgozó emberekben rejlik? (A kérdés nem annyira 
az elvont lehetőség szerinti, hanem elsősorban a konkrét, a már meglévő, működtethető 
képességekre vonatkozik.) Es ha nem - mert ennek marxi értelemben vett maradéktalan 
érvényesüléséhez még nem adottak a feltételek -, vajon kellő tudatossággal törekszünk-e 
ebbe az irányba? Van-e sejtésünk arról, hogy mikor-miként hasznosulhat jobban népünk 
valóságos és potenciális , képességállománya"? Minderre aligha lehet ma igennel vála- 
szolni... 

Fejlődésünk mai empirikus tényei épp oly nehezen illeszthetők bele a marxi jövőkép 
perspektívájába, mint amilyen nehezen barátkoznak meg tudati-intézményi viszonyaink 
azokkal a követelményekkel, feladatokkal, amiket az új fejlődési szakasz támaszt az 
,emberi tényező" fejlesztése tekintetében Is. 

2 Uo. 19. old (Itt és a továbbiakban mindenütt csak saját kiemeléseimet jelölöm - B. J.) 


3 Uo. 20. old. 
4 Uo. 19. old. 

A két irányba is rossz illeszkedőképesség magyarázataként nem kielégítő arra utalni, 
hogy szocialista átalakulás mindmáig a tőkés világgazdaság centrumaihoz képest elma- 
radott országokban ment végbe, ami egy egész történelmi korszakra a gazdasági felzár- 
kózást jelölte ki legfőbb feladattá. Országaink valóban egyfajta , követésre" rendezked- 
tek be; de minőségileg új társadalmi viszonyokat teremtve járták be az állóeszköz-felhal- 
mozás világtörténelmileg már kitaposott útját. S a szocialista iparosítás első szakasza 
nem lebecsülhető eredményeket is hozott! Igaz, társadalmunk nagy árat fizetett a gazda- 
sági-politikai kényszermechanizmusok túlhajtása, a társadalmi törvények figyelmen ki- 
vül hagyása miatt. Az is igaz, hogy az , új embert" az új társadalom termékeként és 
teremtőjeként tételező, utópizmussal terhelt ideológia a túlfeszített felhalmozás eszmei 
eszköze, sőt az emberi erőkkel való pazarlás , leple" lett. De vitathatatlan, hogy e 
szakaszban az állóeszköz-felhalmozás üteme és más fontos mutatók alakulása mégiscsak 
a tőkés ipari hatalmak gazdasági potenciáljához való közeledést jelzi. S ha valamiféle 
idealizált , új ember" nem is lépett a színre, az átfogó kultúrforradalom nagy eredménye- 
ket hozott az iskolázottság, a művelődési igények és lehetőségek kiterjesztésében, a 
társadalmi mobilitás előmozdításában, egy új, tartalmasabb életforma kialakításában. 

Az utóbbi években viszont azt kell kutassuk — minden diszciplína a maga módján -, 
miért torpant meg a felzárkózás lendülete. Az okok forrását kutatva megállapíthatjuk, 
hogy a harmincas évektől Marx újratermelési felfogása helyett annak leegyszerűsített 
sztálini interpretációja került be a szocialista közgondolkodásba; s ez a leegyszerűsítés, 
az őt életre hívó konkrét gazdasági-társadalmi stb. körülményektől eloldozódva, mindin- 
kább önálló elméleti életre kelt. A sztálini interpretáció tételei kétségbevonhatatlan, 
abszolút" igazságként való megmerevedésének pedig az lett a következménye, hogy e 
felfogás idővel óhatatlanul gátja lett mind a szocialista építés előrehaladásával szükséges- 
sé váló intézményi stb. továbblépésnek, mind pedig a felzárkózás sikeres folytatásának. 
Hiszen miközben nálunk az alapjában autark és extenzív fejlesztés viszonyai termelődtek 
újra (mindaddig, amíg ennek voltak tartalékai), a világ legfejlettebb területein egy 
merőben új minőségű szakaszba lépett a termelőerők fejlődése, új követelményeket 
szabva a felzárkózásnak is. 

Nem tekinthetünk el mai útkeresésünkben attól sem, hogy az , emberi tényezőt" nem 
lehet a társadalmi termelés összfolyamatából kiszakítani. Az immár túlhaladott, életide- 
genné vált vulgármarxista , elmélet" tehertételétől megszabadulva, a reálfolyamatok 
nyitott szemügyre vételére, elemzésére van szükség. S mivel ehhez mindmáig Marx 
eredeti gondolatai adják a legtávlatosabb elméleti, módszertani, szemléleti kiindulópon- 
tokat, a továbbiakban néhány olyan próblémakört idézek föl — döntően A politikai 
gazdaságtan bírálatának alapvonalaíiból (a Nyersfogalmazványból) -, amely újragondolá- 
sa, úgy vélem, a szükséges distancia megtartása mellett is hozzájárul az , emberi tényező" 
mai-holnapi helyének szocialista viszonyainkkal összhangban levő, korszerű meghatáro- 
zásához. 


Marx az újra- és újjátermelésről 

Az , emberi tényező" mai kiemelését az indokolja, hogy a termelés szubjektív feltételei 
új tartalommal telítődnek korunkban. Nem feledhetjük azonban, hogy az ember termelé- 
si tényezőként való kezelése elsősorban a gazdaság fogalomkörébe tartozik. Márpedig 
az újratermelés marxi felfogása nem korlátozódik a gazdaságra: , a társadalmi termelési 
folyamat végső eredményeként mindig maga a társadalom jelenik meg, azaz maga az 
ember, a maga társadalmi vonatkozásaiban" ." írja Marx. S a továbbiakban még nvoma- 


5 Marx: A politikai gazdaságtan bírálatának alapvonalai. (Nyersfogalmazvány) MEM 46/II. kötet, 175. old. 
(A továbbiakban: MEM 46. kötet) 

tékosabban mutat rá, hogy mindaz, aminek , szilárd formája van" — a termék, sőt a 
közvetlen termelési folyamat, annak feltételei és tárgyiasulásai —, csak , eltűnő mozzanat- 
ként" létezik; ,,a folyamat szubjektumaiként csak az egyének jelennek meg, de az egyének 
egymásra való vonatkozásaikban, amelyeket ők éppúgy újratermelnek, mint újjátermel- 
nek" .5 

Ebben a fejtegetésben egyforma nyomatékot kap az újra- és az újjátermelés mozzana- 
ta. Marx nem tartotta mellékes kérdésnek azt, hogy a különféle társadalomalakulatok 
miképpen viszonyulnak a társadalmi termelés e két, egymást feltételező oldalához, az 
azonossá- és (minőségileg) mássáválásnak ehhez az egységéhez. A prekapitalista társa- 
dalmak kapcsán ezt írta: , Mindezekben a formákban a fejlődés alapzata az egyes ember 
és községe közötti előfeltételezett... viszonyok újratermelése és egy meghatározott... 
objektív létezés, mind a munka feltételeihez, mind a munkatársaihoz, törzsbeli társaihoz 
stb. való viszonyulásban - a fejlődés ezért eleve korlátozott, de a korlát megszüntetésével 
hanyatlást és pusztulást képvisel. (...) Egy meghatározott körön belül itt nagy fejlődések 
mehetnek végbe. (...) De szó sem lehet itt sem az egyén, sem a társadalom szabad és teljes 
fejlődéséről, mert az... ellentmondásban áll az eredeti viszonnyal."7 

Marx szerint tehát vannak társadalomalakulatok, amelyek számára csak , többé- 
kevésbé természetadta, vagy akár történelmileg lett"§ viszonyaik egyszerű vagy bővített 
újratermelése elviselhető; minőségileg új elemek bekerülése (tűnjenek bár azok kezdetben 
csekély jelentőségűnek) felbomlasztja őket. De mivel a fejlődés nem más, mint újraterme- 
lődés közbeni újjá válás, az egyes társadalomalakulatokon belüli fejlődés lehetősége attól 
függ, képesek-e ezek viszonyai teret adni az újnak (azaz maguk is megújulni); képesek-e 
tehát megfelelni annak a tendenciának, hogy a termelő emberek , éppannyira megújítják 
magukat. mint a gazdagság világát. amelvet létrehoznak"." 

Eppen e tekintetben különbözteti meg Marx a tőkés termelési módot minden előbbitől, 
olyanként jellemezve, mint amely , nem azért van a termelőerők fejlődésére alapozva, 
hogy egy meghatározott állapotot újratermeljen és legfeljebb kibővítsen, hanem amelyben 
a termelőerők szabad, gátolatlan, progresszív és egyetemes fejlődése maga is előfeltétele 
a társadalomnak és ezért újratermelésének..."!9 

A tőke természetében rejlő korlátokra vonatkozó marxi következtetéseket egyelőre 
figyelmen kívül hagyva, most a korábbi termelési módokhoz képest itt megjelenő prog- 
resszív fejlemény, új lehetőség tényét kell konstatálni. Ennek távlatos jelentőségére enged 
következtetni Marx ama másutt szereplő, de igencsak ide is vágó megállapítása, misze- 
rint a tőke , egyik civilizáló oldala az, hogy" a minden társadalomban szükséges , többlet- 
munkát oly módon és olyan feltételek között kényszeríti ki, melyek a termelőerőknek, a 
társadalmi viszonyoknak a fejlődése és egy magasabb rendű új alakulat elemeinek 
megteremtése szempontjából előnyösebbek, mint a korábbi formák, a rabszolgaság, 
jobbágvság stb."!! 

Csábító volna elkalandozni azon a nyomon, hogy Marx itt nem , kizárólagosnak" 
tételezi e feltételeket az új társadalomalakulat megalapozása szempontjából. De most 
fontosabb: miért tekinti , előnyösebbnek" őket? Különösen fontos ez azon társadalmak 
számára, amelyek — mint a miénk is - előbb léptek a szocialista építés útjára, mintsem 
a tőkés fejlődés tartalékai világtörténelmileg kimerültek volna. Hiszen a két világrendszer 
versenvében közvetve a versenvtárs erőinek pontosabb ismerete is hozzájárulhat annak 
felméréséhez, melyek a tőkés fejlődés dinamizáló erőinek a mi viszonyaink közötti (velük 


6 MEM 46/II. kötet, 175. old. 

7 MEM 46/I. kötet, 366. old. 

8 Uo. 366. old. 

9 MEM 46/II. kötet, 175. old. 

10 Uo. 22-23. old. 

11 Marx: A tőke. Kossuth Könyvkiadó. 1978.. III. kötet. 772. old. 

egyenértékű, netán magasabb rendű) megfelelői... Egy ilyen vizsgálódás persze csak a 
mai világfolyamatok beható elemzésére épülhet; de — ennek szükségességét elismerve — 
most továbbra is a Marx kínálta elméleti nyomvonalat követjük, ami bizonyos orientá- 
ciókat adhat a mai feladatok értelmezéséhez is. . . 

Elsőként a tőkére vonatkozó alábbi megállapítás érdemel figyelmet: , A termelésnek 
azok a fokai, amelyek a tőkét megelőzik, ennek az álláspontjáról tekintve a termelőerők 
megannyi béklyójaként jelennek meg. Maga a tőke azonban, helyesen értve, a termelő- 
erők fejlődésének feltételeként jelenik meg, amíg külső ösztökélésre van szükségük. .."!? 

Miért volna a termelőerőknek , külső ösztökélésre" szükségük, ha , belső ösztökéjük" 
az emberi szükségletek kielégítésének igénye? Jogos a kérdés. Csakhogy az ember ősere- 
deti szükségletei alapjában nem többek, mint alapvető biológiai létszükségletei, amelyek. 
szintjéről már a kifinomultabb táplálkozási módozatok sem szükségletként, hanem lu- 
xusként tételeződnek. Vagyis — mutat rá Marx - , a szükségesség maga is változó, mivel 
a szükségleteket éppúgy termelik, mint a termékeket és a különböző munkaügyessége- 
ket".13 A kérdés: mitől függ, hogy mennyi - és milyen - szükségletet termel az ember? 

Nem idézhetem fel részletesen, hányszor és miként tér vissza Marx e kérdésre a 
társadalmi fejlődés különböző fokai kapcsán. De ezek áttekintésekor újra csak megmu- 
tatkozik, mennyire központi kérdés a társadalmi termelésről alkotott felfogásában az 
újra- és újjátermelés problémaköre. Egy újabb oldalról itt is az újjátermeléshez való 
viszony tekintetében megkülönböztetett társadalomalakulatok minőségi különbsége tá- 
rul elénk. Azok, amelyekre a meglevő viszonyok azonos minőségben való újratermelése 
jellemző, e tekintetben úgy jelennek meg, mint amelyek nem lépnek túl , meglevő szük- 
ségleteknek meghatározott határok közt önmagával beérően körülkarózott, hagyomá- 
nyos kielégítésén és régi életmód újratermelésén".!4 Éppen ezeket bomlasztja fel az 
értéktöbblet-termelés kényszerétől hajtott tőke, amely - minthogy , az érték nem zár ki 
semmilyen használati értéket, tehát nem zárja magába abszolút feltételként a fogyasztás 
stb., az érintkezés stb. semmilyen különös fajtáját"!5 - az előbbiektől eltérően mint 
korlátlan, mértéktelen szükségletteremtő jelenik meg, ilyenként , ösztökélve" a termelő- 
erők fejlődését. Mert a relatív értéktöbblet termelése, azaz új és új szükségletek termelése 
egyben azt jelenti, , hogy a nyert többletmunka nem marad pusztán mennyiségi többlet, 
hanem egyszersmind a munka (vele a többletmunka) minőségi különbségeinek köre 
állandóan gyarapodik"; a termelőerők fejlődésével újra és újra , szabaddá vált tőke és 
munka számára egy új, minőségileg különböző termelési ágat kell létrehozni, amely új 
szükségletet elégít ki és idéz elő" .!§ j 

De vajon meddig lesz szükségük a termelőerőknek e , külső ösztökére"? Indokolt a 
kérdés, mert Marx meglátta: a szükségletek kielégítésének forrása, a munka önmagában 
még nem okvetlenül teremt új szükségleteket. Idevágó fejtegetései közül elég egyet 
felidézni. Miután jelezte, hogy a tőke értéktöbblete a munkás oldaláról nem más, mint 
munkás-szükségletén felüli többletmunka, rámutat: , Tőke és munka úgy viszonyulnak 
egymáshoz, mint pénz és áru; az egyik a gazdagság általános formája, a másik pedig csak 
a szubsztancia, amelynek célja a közvetlen fogyasztás. De mint a gazdagság általános 
formájára való nyughatatlan törekvés, a tőke túlhajtja a munkát természeti szűkösségének 
határain, és ily módon létrehozza az anyagi elemeket a gazdag egyéniség fejlődéséhez, 
amely éppúgy mmdenoldalú a termelésében, mint a fogyasztásában..."!"? De mi lesz 
ezután? Mi lesz, amikor a munkásság immár maga sajátítja el a maga többletmunkáját, 
és ezzel , a szükséges munkaidőnek a társadalmi egyén (meglevő — B. J.) szükségleteiben 


12 MEM 46/I. kötet, 303. old. 
13 MEM 46/II. kötet, 11. old. 
14 MEM 46/I. kötet, 298. old. 
15 MEM 46/II. kötet, 24. old. 
16 MEM 46/I. kötet, 297. old. 
17 Uo. 219. old. 

lesz a mértéke"?!§ Nem fékeződik-e le akkor az új szükségletek termelésének, a további 
fejlődésnek a lendülete? 

Marx persze nem bocsátkozott jóslásokba. De éppen ebben az összefüggésben érdemel 
figyelmet, hogy nemcsak belső korlátainak, ellentmondásainak kifejlődése szemszögéből 
értelmezte a tőkés termelési mód majdan szükségszerű letűnését, s nemcsak a termelőerők 
és a termelési viszonyok összhangjának megbomlásáról, helyreállításának forradalmi 
aktusáról szólt, hanem a tőkének a termelőerők, a termelő emberek vonatkozásában 
beteljesítésre váró , történelmi rendeltetéséről" is. Ennek beteljesülése — írja — akkor 
következik be, amikor , egyrészt a szükségletek annyira fejlettek, hogy a szükségesen 
felüli többletmunka maga is általános szükséglet, magukból az egyéni szükségletekből 
ered -, másrészt a tőke szigorú fegyelme révén... az általános serénység az új nemzedék 
általános birtokává fejlődik"; s végül amikor a termelőerők fejlődése következtében (amit 
a tőke azon feltételek mellett, , amelyek között egyedül realizálhatja őket", állandóan 
előrehajt) , az általános gazdagság birtoklása és fenntartása csak kevesebb munkaidőt 
követel az egész társadalom számára, és a dolgozó társadalom tudományosan viszonyul 
előrehaladó újratermelésének... folyamatához; tehát mihelyt véget ért az a munka, 
amelyben az ember teszi azt, amit dolgokkal tétethet magáért".!9 

Magának a szükségletek bővülésének szükségletté válása, a serénység általános és 
természetes társadalmi készséggé fejlődése, a szabad idő gyarapodása, a társadalmi 
termelés tudományos tudatossága mint egymásba játszó objektív és szubjektív feltételek 
komplex láncolata jelenik meg. Eszerint a tőke , történelmi rendeltetése" az — s e tekintet- 
ben teremt , előnyösebb" körülményeket a továbblépés szempontjából -, hogy mintegy 
eleve , beoltja" a társadalmat az előrehaladó újratermelés, az újjá is termelődés képességé- 
vel. De vajon ez egyben feltételezi-e az ember , gazdasági tényezőként" való szerepének 
megújulását is? Hogy erre választ leljünk, újabb megközelítésből kell szemügyre venni 
a társadalmi termelést. 


Az állótőke-felhalmozás korszakának egyes vonásairól 


A Nyersfogalmazvány tanúsága szerint A tőke előmunkálatai során Marx különös figyel- 
met fordított arra a történelmi folyamatra, amely során a termelési eszközök termelése 
önállósult, és a társadalmi termelés első, azaz meghatározó alosztályává vált; átgondolva 
egyben az ember rabszolgaként, jobbágyként, önálló kistermelőként, bérmunkásként 
stb. betöltött gazdasági , szerepének" történelmi módosulásait is. E munkálatok során 
feltárta, hogy a tőke által történelmileg készen talált munkaeszköz nemcsak formaválto- 
záson megy át a tőke égisze alatt (immár állótőkeként jelenik meg a tőke értékesítési 
folyamatában), hanem anyagi meghatározottsága is átalakul, amíg el nem jut a gépi 
berendezés automatikus rendszeréig. Fejlődése e fokán lesz a munkaeszköz , használati 
értéke szerint, azaz anyagi létezése szerint, egy az állótőkével", változik át , a tőkével 
adekvát létezéssé".?? És e folyamat eredményeként , az eleven munka elsajátítása a 
tárgyiasult munka által. . . ami a tőke fogalmában rejlik. . . magának a termelési folyamat- 
nak a jellegeként, annak anyagi elemei és anyagi mozgása szerint is tételezve van".?! 

Ez más szóval azt jelenti: a gépi nagyipar elértékteleníti a munkás munkaerejét. 
Különböző oldalakról megmutatkozik — jelzi Marx -, hogy e korszakban a társadalom 
termelőerejét az állótőke testesíti meg; annak mennyisége, minősége, az állótőke-terme- 
lésnek az össztermelésben elfoglalt helye a , mércéje a tőke termelési módján alapuló 
gazdagság fejlődésének" .?? 

I8 MEM 46 II. kötet, 172. old. 

I9 MEM 30 I. kötet, 219. old. 

De vajon ez most már örökkön így marad-e? Vajon törvényszerű-e, hogy a munkás 
tevékenysége ezentúl már a gép alá van besorolva, és csak a tulajdonviszonyok tekinteté- 
ben különbözik egymástól a tőkés társadalom és az azt felváltó magasabbrendű társada- 
lom termelő embere? Az újratermelés marxi felfogásának van olyan interpretációja, mely 
szerint Marx — a politikai gazdaságtan közkeletű felfogásában élő, a tőkés és a szocialista 
újratermelési sémák szembeötlő hasonlóságát sugalló képzettől eltérően — nemmel vála- 
szolt e kérdésre. Eszerint Marx a gépi nagyipar fejlődésében nemcsak egy magasabb 
rendű társadalomalakulat anyagi elemeinek létrejöttét, s nemcsak annak eszközét fedezte 
fel, hogy a társadalmi munkaidőalap csökkenhessen. E folyamat perspektívájának elmé- 
leti végiggondolása során eljutott ahhoz az elméleti hipotézishez, hogy az állótőke-gyara- 
podás olyan feltételrendszert alapoz meg, amikor immár nem a termelési eszközök 
előállítása jellemzi elsősorban a társadalom termelőerejének elért színvonalát — mint az 
állótőke-felhalmozás klasszikus korszakában -, hanem a szubjektív termelési feltételek- 
nek, az ember termelőképességének az anyagi termelési folyamaton kívüli újra- és újjáter- 
melése. Vagyis: , Az anyagi termelési folyamaton kívül... önállósul a termelő emberek 
termelésének ez az új szférája (mint ahogy korábban az állótőke-termelés önállósult az 
anyagi termelés folyamatán belül)", és most , már az anyagi termelés összfolyamata válik 
a szféra által közvetítetté".?? 

Az idézet szerint Marx átmeneti jellegűnek tekintette az állótőke-felhalmozás domi- 
nanciájával fémjelzett korszakot, amit , a termelő emberek termelésének" meghatározó- 
vá válásával fémjelzett új korszak vált föl. Mielőtt ezt a tételt szembesítenénk Marx 
megállapításaival — s a bizonyításban továbblépnénk az emberi képességek szerepének 
marxi megítélése felé-, érdemes felidézni, miben látja Marx e korszak témánk szempont- 
jából legfontosabb jellemzőit. 

A relatív értéktöbblet növelésének kényszere arra hajtja a tőkét, hogy a tömeg többlet- 
munkáját, többletmunkaidejét növelje minden eszközzel. E törekvése egyben legelőrevi- 
. vőbb vonása is, mutat rá Marx, hiszen a tőke ennek során - , egészen szándéktalanul — 
az emberi munkát, az erőkifejtést egy minimumra redukálja",?t és , önakarata ellenére, 
szerszámul szolgál..., hogy a munkaidőt az egész társadalom számára egy süllyedő 
minimumra redukálják...""5 De miként realizálódik ez a legnagyobb horderejű követ- 
kezményekkel járó törekvés? A termelőerők közül itt főleg a tudomány szerepét kell 
kiemelni. 

"A tudomány fejlődése — azaz a gazdagság legszolidabb formájáé, amely mind terméke, 
mind termelője a gazdagságnak - egymaga elegendő volt e közösség felbomlasztásához. 
De a tudomány fejlődése. . . csak egy oldal, egy forma, amelyben az emberi termelőerők- 
nek, azaz a gazdagságnak a fejlődése megjelenik", 5 írja Marx a feudális berendezkedés 
kapcsán. : 

A tudomány ilyenként minősítése azért is figyelmet érdemel, mert a szocialista újrater- 
melés közkeletű felfogásában szinte a legutóbbi időkig az érvényesült, hogy a tudomány 
, nem termelőmunka". Itt azonban fontosabb azt kiemelni, hogy a korábbiaktól eltérően, 
a tőkés termelési módra a tudomány fejlődése nem bomlasztóan hat, ellenkezőleg: feltéte- 
lezi és továbbhajtja azt. A tőke teljes fejlődése csak akkor megy végbe, írja Marx, amikor 
az állótőke immár gépként áll szemben a munkával, és a termelési folyamat , nem mint 
a munkás közvetlen ügyessége alá besorolt, hanem mint a tudomány technológiai 
alkalmazása (jelenik meg — B. J.). Ezért az, hogy a termelésnek tudományos jelleget 
adjanak, tendenciája a tőkének, és a közvetlen munkát e folyamat puszta mozzanatává 
fokozza le."?7 


23 Patkós János: Az újratermelés marxi felfogásáról. Társadalomtudományi Közlemények. 1983., 2. szám, 309. 
old. 

A tőke e tendenciáját átgondoló Marx lényegében eljutott a korunkban kibontakozó 
tudományos-technikai forradalom elvi jellegének, lényegi ismérveinek elméleti tételezé- 
séig. Prognosztizálta, hogy a nagyipar előrehaladásával és a tudományok fejlődésével a 
feltalálás üzletté, ,, a tudománynak magára a közvetlen termelésre való alkalmazása pedig 
(a tudomány - B. J.) számára meghatározó és őt ösztönző nézőponttá lesz"."§ A fejlődés 
irányát abban látta, hogy az anyagi javak megtermelése , kevésbé függ a munkaidőtől 
és az alkalmazott munka mennyiségétől", mint a munkaidő alatt mozgásba hozott 
tárgyiasult munka , hatalmától"; és hogy e , hatalom" (a gépek stb. teljesítőképessége) 
, Megint nem áll semmilyen arányban a közvetlen munkával, amelybe termelésük kerül, 
hanem éppenséggel a tudomány általános állásától és a technológia haladásától... 
függ".29 

Az alap- és alkalmazott tudományok meghatározó hatása az anyagi termelésre, a 
technológiai verseny — ez már nemcsak Marx hipotézise, hanem egyben napjaink feltétel- 
rendszere is — az a konkrét terep, amelyen mai-holnapi felzárkózási stratégiánkat 
újra kell fogalmaznunk. Különös figyelmet érdemel tehát, milyen következtetésekre jut 
Marx e tendencia kapcsán. 


Az emberi képességek fejlődése mint a ,társadalmi gazdagság" új forrása 


A gépi berendezés fejlődésének tendenciájában Marx meglátta azt a perspektívát, amit 
napjaink élvonalbeli technológiái kezdenek igazolni: ,A munka többé nem annyira 
termelési folyamatba bezártként jelenik meg, mint inkább az ember őrzőként és szabá- 
lyozóként viszonyul. . . a termelési folyamathoz."?" S ebben az , átváltozásban", mutatott 
rá, ,nem a közvetlen munka, amelyet az ember maga végez, nem is az idő, amelyet 
dolgozik, hanem a saját általános termelőerejének elsajátítása, az, hogy megérti a termé- 
szetet és uralkodik felette társadalomtestként való létezése révén — egyszóval a társadalmi 
egyén kifejlődése az, ami a termelés és a gazdagság nagy alappilléreként jelenik meg" ."! 
A kulcs: a munkaidő megrövidülése. Hiszen a munkaidő-megtakarítás az egyén teljes 
fejlődését szolgáló szabad időt gyarapítja; és mivel az ember mint , legnagyobb termelő- 
erő... visszahat a munka termelőerejére", képességeinek e fejlődése — jelzi Marx - ,a 
közvetlen termelési folyamat álláspontjáról úgy tekinthető, mint állótőke termelése; lévén 
ez az állótőke maga az ember".?? 

Marx tehát valóban a társadalmi gazdagság történelmileg új j forrását látta a képessé- 
geknek az anyagi termelés folyamatán kívüli kifejlesztésében. De mit értett e , képessége- 
ken"? 

A fenti idézet egyedül a tudományos ismereteket konkretizálja. Már ezt sem redukál- 
hatjuk csak a természettudományokra; hiszen a természeti erők fölötti uralom Marxnál 
egyaránt jelenti , mind az úgynevezett természetnek, mind az ember saját természetének 
az erői" fölötti emberi uralmat.?? Sőt, egyáltalán nem maradhatunk pusztán a tudomá- 

nyok körében, az emberi tudás terepén: hiszen a , társadalmi egyén" sokkal gazdagabb 
tartalmú fogalom. Marx felfogásában , az egyéniségek szabad fejlődése", , az egyének 
művészi, tudományos stb. kiképződése a valamennyiük számára szabaddá vált idő és 
létrehozott eszközök révén"?! maga is szerves része az emberi , állótőke" termelésének, 
mint kitünik az alábbiakból: ,A valódi gazdaságosság - megtakarítás - munkaidő 


28 Uo. 167. old. 

29 Uo. 168. old. 

megtakarításában áll... Tehát semmiképpen sem az élvezésről való lemondás, hanem a 
termelésre való erő, képességek kifejlesztése és ezért az élvezés képességeinek, valamint 
eszközeinek kifejlesztése. Az élvezés képessége... egy egyéni adottság, termelőerő kifejlő- 
dése."35 Aligha önkényes értelmezés hát, ha az emberi termelőerő — ha tetszik, az , emberi 
tényező" — marxi felfogásába beleértjük a szükségletekben gazdag személyiség fizikai, 
intellektuális, érzelmi, szociális potenciáljainak teljes tartományát, mindenoldalúságát, 
azaz az ember mind társadalmibb egyéniséggé fejlődését. . . 

De mikor-miként termelődhet ki, érvényesülhet ez a termelőerő? Mielőtt erre rátér- 
nénk, nézzük meg az emberi képességek és az anyagi termelés közötti összefüggés egy 
másik oldalát. Mert könnyen belátható: önmagában az, hogy az anyagi termelés a rajta 
kívül kifejlődött képességek, szerzett ismeretek növekvő tömegét szívja magába, még nem 
elvileg új jelenség. Ennek példáját láthatjuk többek között a tudományok növekvő 
szerepében, amit Marx nagyon is figyelembe vett a tőkés fejlődés elemzésekor. Feltehető- 
leg ez is közrejátszott abban a feltételezésében, hogy annál szabadabb, teljesebb a 
társadalom fejlődése, minél nagyobb tömegét mobilizálhatja a magasabb rendű képessé- 
geknek. 

Az emberben potenciálisan rejlő lehetőségek, képességek felszínre jutásának azonban 
objektív határa van, s ez a termelési mód: mind abban az értelemben, mennyire köti még 
le az embereket a közvetlen anyagi termelés, mind abban, hogy miként oszlik meg köztük 
a társadalom rendelkezésre álló ideje. A termelőerői oldalon a fordulópont a társadalmi 
termelés olyan színvonala, ahol , a munka közvetlen formában többé nem a gazdagság 
nagy forrása";?5 ahol: , A tömeg többletmunkája nem feltétele többé az általános gaz- 
dagság fejlődésének, éppúgy nem, mint a kevesek munkátlansága az emberi fej általános 
erői fejlődésének."?" Ezen a szinten tehát, ami felé a nagyipar fejlődése halad, megszűnik 
a szellemi és a testi munka különváltságának anyagi alapja: nemcsak a társadalmi 
termelés összfolyamatában, hanem elvileg minden termelő egyénben újra egyesülhet , fej 
és kéz" munkája. Ezen a talajon már kibontakozhat a társadalom valódi gazdagsága, 
, valamennyi egyén kifejlődött termelőereje".?? 

Az, hogy e lehetőség milyen mértékben válik valóra, döntően a társadalmi viszonyo- 
kon, vagyis azon múlik, mit kezd a társadalom a rendelkezésre álló idővel, mégpedig 
kettős értelemben. Marx feltárta, hogy a tőke álláspontjáról -— minden korábbi osztály- 
társadalomhoz hasonlóan — a sok felhasználható idő termelése úgy jelenik meg, mint 
egyesek szabad ideje mások többletmunkájának rovására. Rámutatott továbbá, hogy a 
tőke tendenciája — immár minden korábbi kizsákmányoló társadalomtól eltérően — 
, mindig az, hogy egyfelől rendelkezésre álló időt hozzon létre, másfelől ezt többletmunkává 
változtassa át". A társadalmi gazdagság új forrásának teljes feltárása, az emberben 
rejlő termelőerők maradéktalan kiaknázása erről az oldalról tehát ellentmondásban van 
a tőke természetével, noha másfelől természetéhez tartozik, hogy megteremtse az emberi 
termelőerők felszínre hozásának anyagi feltételeit. 

A fentieknek bizonyos értelemben ellentmondani látszanak a fejlett tőókésországokra 
vonatkozó mai tapasztalataink: hiszen ezekben éppen a társadalmi munkaidőalap csök- 
kenését és az oktatás egyre magasabb szintjeinek tömegessé válását konstatálhatjuk. 
Marx tévedett volna a tőke másodikként említett tendenciája kapcsán? Vagy ennek a 
jelenségnek van olyan magyarázata is, amely nincs ellentmondásban, sőt adekvát a 
tőkével? Ugy tűnik, ez utóbbiról van szó. Marx is utal a Nyersfogalmazványban (bár 
kétségkívül nem a fenti gondolatmenet , forrásvidékén") arra, hogy a tőke mint szükség- 

letteremtő és kielégítő nem érheti be a fogyasztók mennyiségi sőt minőségi értelemben 
korlátozott körével. Következésképpen ,a társadalmi ember összes tulajdonságainak 
kultúrája és ennek az embernek mint a lehető leginkább szükségletekben gazdagnak, 
mivel tulajdonságokban és vonatkozásokban gazdagnak a termelése..." ugyancsak , felté- 
tele a tőkére alapozott termelésnek": hiszen , ahhoz, hogy sok oldalról élvezzen, élvezőké- 
pesnek, tehát magas fokon kulturáltnak kell lennie"."" Ehhez viszont szabad idő kell... 

Az anyagi termelés mind magasabb fokán, amikor a munka intenzitása is nő, aligha- 
. nem kifizetődőbb a tőke számára (különösen, ha a munkásmozgalom nyomását is 
beszámítjuk), ha a társadalmi munkaidő-megtakarítást nem nyeli vissza teljes mérték- 
ben, hanem egy részét a termelők szabad idejeként engedi realizálódni. Ezzel egyrészt a 
szükségletekben mind gazdagabb fogyasztók tömeges újra- és újjátermelődésének egyik 
feltételét biztosítja. Másrészt pedig, mivel , a szabad idő — amely éppúgy pihenő idő, mint 
magasabb tevékenységre való idő — a birtokosát természetesen más szubjektummá 
változtatja, és e más szubjektumként lép be ez azután a közvetlen termelési folyamatba 
is", 1 a tőke végeredményben a mind kulturáltabb fogyasztóból mint munkaerőből is 
hasznot húz... 


Ismét mai dilemmáinkhoz 


A tőke tömeges szükségletbővítő funkciója századunkban, annak is főleg második felétől 
vált dinamizáló erővé a fejlett tőókésországokban, riasztó tapasztalatokat hozva. A , fo- 
gyasztói társadalom" a mennyiségi bőséget fitogtató, az erőforrásokat tékozló, a pazar- 
lást fetisizáló modellként tételeződött. A munkaidő jelentősen lerövidült; de negatív 
társadalmi tünetek (leglátványosabban az alkoholizmus, a kábítószerezés és más devian- 
ciák) jelezték, hogy a társadalom jórészben nem tud értelmesen élni a hirtelen felduzzadt 
szabad idővel. 

Az iparosítás mai, technológiaintenzív szakasza újabbakkal tetézi az említetteket. 
A strukturális munkanélküliség — mely igazolta, hogy a tőkés termelésnek ma is szerves 
része, fegyelmező eszköze a , tartaléksereg" — jelentős rétegek társadalmi periferizálódá- 
sát okozza. De egyben felértékeli — mint a munkaerő rugalmasabb alkalmazkodásra, 
sátállásra" való képességének feltételét - a magasabb szintű, általános, konvertálható 
műveltséget is. És napjainkban már kitapinthatók a , nyers" fogyasztói társadalom 
taszító vonásaival szemben ható ellentendenciák csírái is: az, hogy a szabad idő gyarapo- 
dása, a magasabb iskolázottság, nagyobb igényesség is visszahat a társadalomra. Bővül 
a közvetlen anyagiakon túli (szellemi, etikai, közérzeti, környezeti stb.) szükségletek 
köre: ezek egy gazdag, sokrétű, egyénileg változó, de sok szempontból rokon halmazá- 
nak gyűjtőneve az , életminőség". Bizonyos intellektuális és más előrelátó körökben 
devalválódóban vannak a , nyers" fogyasztási bőség bizonyos eszményei, így a minőség- 
rontásra épülő tömegtermelés, az ökológiai közömbösség stb. A jövendő nemzedékek 
iránti megnövekedett felelősségérzet ismét csak magasabb műveltséget, kultúrát, átlátó- 
képességet feltételez, annak bázisán válhat , anyagi erővé". Az újfajta igényesség pedig 
új követelményeket támaszt az anyagi termeléssel szemben (példa rá a , környezetbarát" 
eljárások iránti társadalmi igény), új teljesítményekre sarkallva azt... 

A mai tőkés társadalmat tanulmányozva az ilyen s hasonló csíraformatendenciákon 
is el kell gondolkodnunk. S elemeznünk kell saját tapasztalatainkat is. A folyamatos 
életszínvonal-növekedés negyedszázadában gyakorlatunk túljutott azon az aszkétikus, 
, a szegény és szükségletnélküli ember természetellenes egyszerűségét ""? idealizáló kon- 
cepción, amely a fogyasztás bővülésétől féltette szocializmust építő társadalmunkat. De 

40 MEM 467/I. kötet, 298. old. 


41 MEM 46/II. kötet, 175. old. 
42 Marx: Gazdasági-filozófiai kéziratok 1844-ből. Kossuth Könyvkiadó, 1977. 130. old. 


A SZOCIALIZMUSRÓL GONDOLKODVA 83 


bármily örvendetes, hogy a magasabb szükségleteket ma már nem ítélik a szocializmustól 
idegennek, mégis a továbblépést fékező hiányosságként kell felismernünk, hogy elmaradt 
a szükségletekben és kielégítési eszközökben gazdag közösségi társadalom Marx elméleti 
bázisán álló, korszerű érték- és célrendszerének kidolgozása. Részint azért hiányzott ez 
nagyon, mert orientatív jövőkép nélkül a , követő" jellegű gazdasági fejlődés a fejlett 
tőkés társadalmak fáziskéséses utánzásába torkollhatott bizonyos értelemben; s ennek 
következményeként nálunk mintegy összeadódtak a , nyers" fogyasztási eszmény és 
hiány" pazarlásai, mindez szűkös erőforrásaink bázisán. 

Másrészt azért van mind nagyobb szükség egy ilyen jövőképre, mert a szükségletbőví- 
tésben megcélzott és elért eredmények után, gazdasági nehézségeink közepette esetleg 
megint fölerősödhetnek az aszketikus eszmények... Márpedig távlatos célunk — az új 
társadalom marxi koncepciójából is következően — csak az lehet, hogy minél teljesebben 
és társadalmibban legyünk képesek megfeleltetni a társadalmi termelés összfolyamatát 
a dolgozó emberek érdekeinek, szükségleteinek, érték- és célrendszerének. Ez pedig a ma 
belátható távon — mint történelmi tapasztalataink igazolják -—, a magántőke dominanciá- 
jának megszüntetése mellett is, szükségképpen a kifejlett árutermelésre, annak kategó- 
riáira és korszerű intézményrendszerére épülhet. 

De merre tovább? A két társadalmi rendszer világtörténelmi versenyének egyik, ma 
és a belátható jövőben mind inkább felértékelődő terepe, úgy tűnik, az lesz: melyik tudja 
hatékonyabban, eredményesebben mobilizálni az emberi képességeket? Feladatainkat e 
téren úgy kellene végiggondolnunk, hogy megkésettségünket is lehetőség szerint hasz- 
nunkra fordítsuk: merítsünk a másutt kiküzdött tapasztalatok pozitív és negatív tanulsá- 
gaiból. S ha e tapasztalatok a tőkés világból jönnek, emlékezzünk Leninre, aki számta- 
lanszor hangsúlyozta: a burzsoáziától is lehet, sőt kell tanulni. Vagy emlékezzünk, 
hányszor utalt rá Marx, hogy a magasabb rendű társadalomalakulat miféle feltételeit 
teremti meg a tőke , egészen szándéktalanul", , önakarata ellenére". Az idevágó tapaszta- 
latok -— persze , egészen szándékosan", , önakaratunkból" való, azaz tudományosan 
tudatos - felhasználása is kínálhat lehetőséget a dinamizálásra. Természetésen az , embe- 
ri tényező" fejlesztésében is, ahol — a dolog jellegénél fogva — a jövőre tervezés, sőt a jövő 
elébe menés nem is csak kívánatos, de az egyetlen racionális cselekvési módozat. Mert 
amíg e téren nem történnek szemléleti és gyakorlati elmozdulások, addig aligha konver- 
tálhatók valódi, gyakorlati előnnyé szocializmust építő társadalmunk olyan elvi előnyei, 
mint a társadalmi privilégiumok megszüntetéséből, a termelőmunka igazságosabb elosz- 
tásából, a társadalmi szabadidő növeléséből fakadó lehetőségek az egyéni képességek 
teljesebb kifejlesztésére és megfelelő hasznosítására. 


Benkő Judit 


Örsi Zsuzsa: Rügyfakadás 

Az alapoktól a nemzetközi hírnévig 


Szépművészeti Múzeum 


A mű teljessé vált. Tíz évvel a grandiózus 
millenniumi ünnepségek után elkészült a 
tér utolsó épülete is, és az olympiai Zeusz- 
templom oromzati szoborcsoportjának 
másolt figurái az évezredek távlatát sugall- 
va néztek le a mai Hősök terén az avatásra 
gyülekező előkelőségekre, élükön a császá- 
ri (és királyi) fenségre, Ferenc Józsefre... 

Megnyílt a Szépművészeti Múzeum, ha- 
zánk egyik legjelentősebb, ma már határa- 
inkon túl is jól ismert és számon tartott 
közgyűjteménye. Alapítását 90 évvel ez- 
előtt, 1896-ban iktatták törvénybe, és 80 
éve, 1906. december 1-jén nyitotta meg 
Schickedanz Albert és Herzog Fülöp építé- 
szek tervei szerint megépült mai székházá- 
nak kapuit. — 

A múzeum gyűjteményeinek alapjául a 
Magyar Nemzeti Múzeum képtára és az 
Esterházy-gyűjtemény "megvásárlásával 
1871-ben alakult Országos Képtár szol- 


gált. A megnyitás után alakult meg az an- . 


tik gyűjtemény. Az 1934. évi múzeumi tör- 
vény révén vált országos hatáskörű intéz- 
ménnyé, s ennek következtében az ország 
más múzeumaitól átvett műtárgyakkal 
egészülhetett ki anyaga. Így újabb gyűjtő- 
körök is létrejöttek: az egyiptomi és a régi 
magyarországi művészeté. Ez utóbbiban je- 
lentett jókora gyarapodást a Fővárosi 
Képtár 1953-ban történt beolvadása. Az 
1957-ben megalakult Magyar Nemzeti Ga- 
léria előbb a 19-20. századi magyar alko- 
tásokat, majd 1973-ban mai helyére -— a 
Budavári Palotába — költözve a magyar 
művészet teljes anyagát átvette. Ekkor ala- 
kult ki és tisztult le a múzeum profilja: a 
régészeten belül a nem magyarországi lelő- 


helyű közel-keleti, egyiptomi és görög- 
római emlékek és műtárgyak, az egyetemes 
művészeten belül - a középkortól napjain- 
kig — az európai festészeti, szobrászati és 
grafikai alkotások tartoznak gyűjtőköré- 
be. Önálló modern művészetek múzeuma 
híján - annak létrejöttéig — 20. századi 
gyűjteményeink gyarapításakor értelem- 
szerűen figyelmet kell fordítanunk más vi- 
lágrészek kortárs művészetére is. 

Itt a hangsúlyt a kortárs kifejezésre kell 
helyeznem. Modern osztályunk és grafi- 
kai osztályunk gyűjteményeiben ugyanis 
jól reprezentált a legújabb kori művészet 
19-20. századi születése, ám összességé- 
ben, történetiségében igen hiányos a mo- 
dern anyag. Gyűjteményeink e hiányossá- 
ga joggal vetődik fel különböző kultúrpo- 
litikai fórumokon. Ám e felvetések gyak- 
ran nélkülözik a történeti aspektust. 
A kérdést leggyakrabban feszegető képző- 
művészek és literátorok — tehát nem művé- 
szettörténészek vagy művelődéspolitiku- 
sok - ugyanis nem veszik figyelembe: szá- 
zadunk magyar kultúrpolitikája többször, 
hosszú ideig és különböző meggondolá- 
sokból utasította el (egyben a gyűjtést is 
lehetetlenné téve) az adott kor(ok) művé- 
szeti törekvéseit. Egyúttal elfeledkeznek 
napjaink nemzetközi műkereskedelmének 
részben mai művészeinket is sújtó manipu- 
láltságáról éppúgy, mint arról, hogy köz- 
vetlen felelősség híján könnyű — mármint 
nekik könnyű - sáfárkodni az egykori ná- 
bobok gyűjteményeinek féltett darabjai- 
val. 

A Szépművészeti Múzeum - csakúgy, mint 
a többi, hasonló jellegű közgyűjtemény - 
általában hármas feladatkört tölt be. Ezek: 
az őrzés-gyarapítás, a tudományos feldol- 
gozás és a közkinccsé tétel. Múzeumunk 
ezeken túlmenően felügyeleti és hatósági 
feladatokat is ellát. Mint az európai és a 
földközi-tengeri kulturális szféra egyetlen 
országos hatáskörű hazai múzeuma egy- 
részt szakmai felügyeletet gyakorol az e 
tárgykörbe tartozó gyűjtemények felett, 
másrészt műtárgybírálati és műtárgyvédel- 
mi feladatokat is ellát, beleértve a gyűjtő- 
körébe tartozó műalkotások nyilvántartá- 
sát és külföldre vitelének engedélyezését is. 

A múzeum munkájának tartalmát és 
célját jelentő gyűjteményi osztályok mel- 
lett restaurátor-részleg, 120 ezer kötetes 
országos szakkönyvtár, közművelődési és 
közönségkapcsolatok osztálya, nyilvántar- 
tási osztály és fotócsoport, biztonsági osz- 
tály, valamint gazdasági és üzemeltetési 
igazgatóság tartozik az intézmény szerve- 
zetébe. 

Hat gyűjteményünk jelenleg mintegy 
125 ezer műtárgyat őriz. A Régi Képtár 
2700 festményt, a Régi Szoborgyűjtemény 
460 szobrot, a Modern Gyűjtemény 900 
műtárgyat, a Grafikai Gyűjtemény 100 
ezer metszetet és 12 ezer rajzot, az Egyipto- 
mi 3500, a Görög-római Gyűjtemény pe- 
dig 4500 műalkotást tart nyilván. A gyűj- 
temények az elmúlt nyolcvan évben jelen- 
tős mértékben és folyamatosan gyarapod- 
tak. Ebben a vásárlások éppúgy szerepet 
játszottak, mint az ajándékozások és a ha- 
gyatéki juttatások. Noha a vásárlásokra a 
jelenleg évente rendelkezésünkre álló költ- 
ségvetési fedezet nem túl nagy, az utóbbi 
évek tapasztalatai is azt mutatják, hogy a 
művelődési kormányzat a póthiteleknek 
minden indokolt esetben megtalálja a 
módját. Inkább az jelent gondot, hogy a 
magyarországi műtárgy-kereskedelem for- 
galmában lévő egyetemes műtárgyanyag 
lassan kimerül. Ugyanakkor - devizafede- 
zet híján - a múzeumnak nincs lehetősége 
arra, hogy a nemzetközi műtárgypiacon 
vásárolhasson. Megfontolhatónak véljük 
azt az elképzelésünket, hogy a magyar mű- 
tárgyexport valutabevételeinek egy részét 
ilyen célokra fordíthassuk. 


Az intézményben folyó tudományos mun- 
ka elsődleges célja a múzeumi gyűjtemé- 
nyek anyagának kutatása, feldolgozása és 
publikálása önálló monográfiák, szakkata- 
lógusok, tanulmányok és ismeretterjesztő 
művek formájában. Művészettörténésze- 
ink, régészeink, restaurátoraink tudomá- 
nyos munkássága a kiállításokon, vala- 
mint önálló kötetekben megjelenő tanul- 
mányokban realizálódik. Nemzetközi és 
hazai szakmai körökben egyaránt megbe- 
csülésnek örvend a Bulletin du Musée 
Hongrois des Beaux-Arts, A Szépművészeti 
Múzeum Közleményei. 


A Szépművészeti Múzeum mind a gyúj- 
teményeiben őrzött műtárgyak számát, 
mind minőségét illetően a világ legjelentő- 
sebb közgyűjteményei közé tartozik. Tekin- 
télyes fő- és mesterművek — számuk jóval 
meghaladja a százat — révén van nemzet- 
közi híre, gyűjteményeink törzsanyagával 
pedig nemzetközi tudományos, muzeoló- 
giai tekintélye. Ezért is élénk és gyümöl- 
csöző együttműködésünk a világ — úgy- 
szólván — minden jelentős képzőművészeti 
múzeumával, Leningrádtól Washingtonig, 
Kölntől Tokióig, Bécstől Párizsig. Érde- 
mes megjegyezni, hogy 1984-ben és 1985- 
ben nyolc külföldi vendégkiállítást fogad- 
tunk. Közülük kiemelkedő jelentőségű 
volt A francia festészet klasszikus százada 
című, a magyar-olasz gazdasági-kulturális 
napok megnyitójához méltó keretet szol- 
gáltató, A nápolyi festészet aranykora cí- 
mű, valamint a budapesti kulturális fórum 
alkalmából - a leningrádi Ermitázs jóvol- 
tából — nagy közönségsikerrel bemutatott 
A szkíták aranya című kiállításunk. 
Ugyanezen idő alatt több tucat műtárgy 
kölcsönzésével vettünk részt jelentős kül- 
földi múzeumok tematikus vagy monogra- 
fikus kiállításain. Különösen fontos volt a 
Leonardo da Vinci, Raffaello, Dürer rajzait 
is tartalmazó, Mesterrajzok a Szépművé- 
szeti Múzeumból című, Washingtonban, 
Chicagóban és Los Angelesben bemuta- 
tott, 86 olasz, német, holland és francia 
mester összesen 103 rajzából válogatott 
kiállításunk. (Nem sorolom tovább, de 
múzeumunk barátai is jól tudják, hogy 
évről évre sok helyütt jelenünk meg a világ 

minden táján, öregbítve nem csupán mú- 
zeumunk, de hazánk, államunk jó hírét is.) 

Az 1983. évi képrablást megelőző évek- 
ben a múzeum - tevékenységének minden 
területén — jelentős eredményeket ért el. 
Ezeket demonstrálta a megalapításának 
75. évfordulója alkalmából 1981-ben ren- 
dezett reprezentatív kiállítás, amelyen az 
egyes gyűjtemények bemutatták legújabb 
szerzeményeiket, s gazdagon dokumentált 
kiállítási anyag adott számot szakembere- 
ink teljesítményéről. E tényt azért kívánom 
hangsúlyozni, hogy érzékeltessem: a hét 
mestermű elrablása 1983-ban egy — gond- 
jai ellenére is - minden szakterületén virág- 
zó és termékeny intézmény munkáját béní- 
totta meg, s még a képek szerencsés meg- 
kerülését követően is hónapoknak kellett 
eltelniük ahhoz, hogy vezetőkben és mun- 
katársakban az iszonyat merevgörcse vala- 
mennyire feloldódjék. 

A képrablás révén reflektorfénybe került 
közgyűjteményeink, elsősorban a nagy, or- 
szágos közgyűjtemények (múzeumok, le- 
véltárak és könyvtárak) helyzete. Miköz- 
ben az elmúlt negyven év soha nem látott 
módon szaporította közgyűjteményeinket 
is (gondoljunk a Budavári Palota gyűjte- 
ményeire vagy a vidéki múzeumok, képtá- 
rak, tájházak és emlékhelyek igen kiterjedt 
hálózatára), kevesebb figyelmet fordítot- 
tunk e hálózat , tartópilléreire", a 80-100 
vagy még több éve működő alapgyűjtemé- 
nyekre. E mennyiségi szemlélet — előnyei- 
vel, de idővel törvényszerűen jelentkező 


hátrányaival — nemcsak e szakterület, de 


hazánk utóbbi évtizedeinek általános jel- 
lemzője. A lakáshelyzetre mindez éppúgy 
rányomja bélyegét, mint városi középüle- 
teink, így például színházaink és egyetemi 
épületeink állapotára. Mindez nem a vélet- 
len műve. 

Tágabban értelmezve - miről is van szó? 
A kapitalista nagyipar kialakulása révén a 
mai értelemben vett városiasodás tipiku- 
san 19. századi folyamat volt Európában. 
Magyarországon ez főleg az 1867-es ki- 
egyezést követően figyelhető meg, és erő- 
sen Budapestre (kezdetben Pest-Budára, 
ezen belül is főleg Pestre) koncentrált fo- 
lyamat volt. A 19. század elején még a mai 
Kiskörút-Deák Ferenc utca vonalán hú- 


zódott városfallal határolt Pest a század- 
fordulóra nemcsak a Sugárúttal (ma Nép- 
köztársaság útja) és a Nagykörúttal egé- 
szült ki, de a köztes területek beépítésével 
együtt közel került a mai külső körút vo- 
nalához. Amellett, hogy Budapest épület- 
állományának túlnyomó része még ma is 
múlt századi vagy a századforduló táján 
épült, olyan fontos középületek jelzik ezt 
az építési folyamatot, mint két főpályaud- 
varunk: a Nyugati (az Eiffel-iroda tervezte, 
a közelmúltban mintaszerűen rekonstruált 
utascsarnokkal) és a Keleti; Ybl Miklós fő 
művei: a Bazilika, az Operaház és a volt 
Fővámház (ma Közgazdaságtudományi 
Egyetem); a Tudományos Akadémia és a 
központi Vásárcsarnok, a Szabadság tér és 
a Kossuth Lajos tér épületei: köztük a Par- 
lament, a volt Tőzsdepalota (ma a Magyar 
Televízió székháza) és a volt Kúria (ma 
Néprajzi Múzeum). És folytathatnánk a 
sort. 

Ám az utóbbival visszaérkeztünk eredeti 
témánkhoz, a magyar múzeumügyhőz, an- 
nak központi gyűjteményeihez. A múzeum 
mint közgyűjtemény és mint középület 
szintén tipikusan a polgári forradalmak, a 
kapitalizmus szülötte. Sőt, az elnevezés — a 
görög muzeion (múzsák temploma) — is 
jellemzően múlt századi, historikus foga- 
lom. Így a múzeumépítészet története is 
mintegy kétszáz éves. ma, amikor az 
UNESCO keretein belül működő ICO- 
MOS (a műemlékvédelem nemzetközi 
szervezete) már külön programot kezde- 
ményezett a 20. század fontos épületeinek 
védelmére is, ez jelentős idő. 

Talán kevesen tudják, hogy a Magyar 
Nemzeti Múzeum első tervével Hild János 
(a , nagy Hild", József apja) a világ egyik 
első, közcélokra építendő közgyűjtemé- 
nyét tervezte meg. A később Pollack Mi- 
hály tervei szerint felépült és a nemzeti 
függetlenség szimbólumává vált, ma is álló 
Nemzeti Múzeum is egyike a világ első 
ilyen épületeinek, hiszen alig , idősebb" 
társai, a londoni British Museum, a berlini 
Altes Museum és a müncheni Glyptothek 
mellett tartja számon az egyetemes építé- 
szettörténet. 

A már említett, de eredetileg nem múze- 
umi célokra épült Néprajzi Múzeum mel- 

lett nagy budapesti közgyűjteményeink 
közül a múlt század és a századforduló 
szülötte például az Országos Levéltár, az 
Egyetemi Könyvtár, az Iparművészeti Mú- 
zeum, a Műcsarnok és - a Szépművészeti 
Múzeum is. 


Messze vezetne, ha e hasábokon az épüle- 
tek felújítására és karbantartására fordít- 
ható, rendeletek által szabályozott össze- 
gekkel foglalkoznánk. De tény - és ezt 
nemcsak közgyűjteményeink helyzete iga- 
zolja -, hogy jelenleg ezek az összegek az 
 támlebát avulásával arányosan csökkennek! 

gy törvényszerűen következik — sőt követ- 
kezett - be az az állapot, hogy tömegesen 
épült, ma is fontos középületeink sorra a 
rekonstrukció vagy legalábbis az általános 
felújítás tovább már nem halasztható álla- 
potába kerülnek. 

1983 novemberének múzeumi eseményei 
(ismét csak visszatérve a stressztörténetre!) 
országos megrázkódtatást okoztak, és fel- 
hívták a figyelmet nemcsak a Szépművé- 
szeti Múzeum, de általában jelentős köz- 
gyűjteményeink leromlott állapotára. Ám 
a Szépművészeti Múzeum e téren szimbó- 
lummá vált, a közvélemény jelenleg első- 
sorban az itteni események és eredmények 
alapján ítéli meg a közgyűjtemények terü- 
letén tett erőfeszítéseket. 

A képrablást követően — bármennyire is 
szerencsésen végződött — az úgyszólván 
minden területen bekövetkezett , merev- 
görcsöt" fel kellett oldani, s a munkát újra 
meg kellett indítani, lendületbe hozni. Ami 
minket illet: 1984 és 1985 folyamán újra 
megnyitottuk állandó  kiállításainkat, 
nyolc vendégkiállítást fogadtunk, és hét 
időszaki kiállítást rendeztek munkatársa- 
ink saját gyűjteményeink anyagából. Sike- 
rült elérnünk, hogy 1985-ben közel félmil- 
lióan tekintették meg kiállításainkat, s ez 
a szám nemcsak a nyolcvanas évek eddigi 
látogatottsági rekordját jelenti, de a kö- 
zönség egyre fokozódó érdeklődését is tük- 
rözi. 

Az elsődlegesen fontos kiállítási tevé- 
kenység újbóli megindítása mellett — a saj- 
nálatos esemény tanulságait szem előtt 
tartva — arra törekedtünk, hogy előteremt- 


sük a Szépművészeti Múzeum tevékenysé- 
gének folytatásához és fejlesztéséhez szük- 
séges személyi, tárgyi-műszaki, anyagi és 
biztonsági feltételeket. Eközben tehát radi- 
kális intézkedések történtek a műtárgyőr- 
zés műszaki feltételeinek megoldására is. 
Ez nem csupán azt jelenti, hogy az épület- 
ben tárolt műalkotásokat a megfelelő kép- 
zettségű és létszámú őrszemélyzet mellett 
immár hatékony műszaki berendezés is vé- 
di. Méghozzá — mint ez a közelmúltban 
egyértelműen bebizonyosodott - jól védi. 
A felbecsülhetetlen értékű műtárgyállo- 
mányt ugyanis nem csupán az eltulajdoníi- 
tás veszélye fenyegeti, hanem a káros fizi- 
kai és kémiai külső hatások romboló kö- 
vetkezményei is. 

Az épület fizikailag és erkölcsileg egy- 
aránt leromlott állapota elsősorban azért 
aggasztó, mert közvetlenül veszélyezteti a 
társadalmi tulajdon részét jelentő, több 
milliárd dollár értéket képviselő, sőt rész- 
ben felbecsülhetetlen értékű műtárgyva- 
gyont. 1987 tavaszán megkezdődhet az 
épület gyökeres rekonstrukciója. 

A rekonstrukció előkészítése két éve fo- 
lyik, és az eddigi eredmények nemcsak 
rendkívül sok szakmai és építészeti, de po- 
litikai munkát is takarnak. A rekonstruk- 
ció feladata nem csupán az épület müszaki 
állapotának helyreállítása, hanem a múze- 
um működési feltételeinek jelentős javítása 
is úgy, hogy a rekonstrukció több évre 
tervezett időtartama alatt egyetlen műtár- 
gyat se kelljen az épületen kívül raktároz- 
ni; sőt azt i5 meg kell oldani, hogy egyes 
kiállításaink mindig látogathatók legye- 
nek. Mindehhez szükség van egy olyan 
aktív, az egyes múzeumi részterületek par- 
ciális érdekein felülemelkedni képes, az 
egész múzeumot sajátjának tekintő mun- 
katársi, elsősorban muzeológusi gárdára, 
amely nemcsak elviselni lesz képes a re- 
konstrukció elkerülhetetlen viszontagsá- 
gait, de magatartásával képes lehet át is 
lendíteni a kollektívát a szükségszerűen be- 
következő  holtpontokon,  viszályokon. 
Mindehhez a múzeum vezetésének is új 
munkastilusra kell átállnia, elsősorban a 
belső információ- és véleménycsere új for- 
máit és módjait, valamint a kollektíva tu- 
datos cselekvési egységét kell kialakítania. 

Törekvéseink megvalósításához szüksé- 
günk volt és lesz arra is, hogy munkánkról 
és terveinkről ne csak a múzeum dolgozóit 
és szűk értelemben vett barátait, de az 


egész közvéleményt is informáljuk. A rend- 


szeres tájékoztatás — s ezért a tömegkom- 
munikációs kapcsolatok újrafelvétele — 
azonban nemcsak , saját" érdekünk. Hívá- 
sunkra, kérésünkre újra egyre több újságí- 
ró vált rendszeres partnerünkké, adott tá- 
jékoztatást kiállításainkról, rendezvénye- 
inkről. A tömnegkommunikáció irántunk 
tanúsított érdeklődése természetesen ma- 
napság tetőzik: a rekonstrukció koncepci- 
ójának kialakulásáról sok információ je- 
lent és jelenik meg. 

A múzeumi események , hírértéke" 
azonban -— szerencsére — egyre csökken. Az 
újságírókkal együtt számolnunk kell azzal, 
hogy szenzációk helyett rendszeres tájé- 
koztatást kell nyújtanunk mindarról, ami 
a múzeumban történt vagy történni fog. 
S ebben még jócskán van tennivalónk, 
. mert például a nem hírként megjelenő mú- 
zeumi programtájékoztatókban még sok a 
pontatlanság. Tisztában vagyunk azzal is, 
hogy a kiállításainkról, rendezvényeinkről 
szóló információk közel sem érdekelnek 
oly sok embert, mint a múzeum sorsával 
kapcsolatos hírek. Az érdeklődés felkeltése 
és kielégítése érdekében azonban jó terve- 
ket készítettünk. 

A Szépművészeti Múzeum gyűjtőköre és 
gyűjteményeink nemzetközi jelentősége 


miatt fontos idegenforgalmi vonzerőt is 
jelent. Évente sok tízezer külföldi turista is 
felkeresi. (Érdemes lenne egyszer más or- 
szágok — például Olaszország — gyakorla- 
tából tanulva megvizsgálni, mit jelent az 
idegenforgalomból származó bevételek 
szempontjából az az idő, akár csak egy fél 
nap is, amellyel a külföldi turista itt-tartóz- 
kodása egy-egy jelentős közgyűjtemé- 
nyünk megtekintése miatt meghosszabbo- 
dik. Egy ilyen számítás talán igazolná azt 
a feltételezést, hogy érdemes lenne múzeu- 
mainkat, kiállítási intézményeinket anya- 
gilag is érdekeltté tenni vonzerejük növelé- 
sében. 

Múzeumunk látogatottságával egyéb- 
ként csak jelenlegi adottságainkhoz viszo- 
nyítva vagyunk időlegesen elégedettek. 
Ezért a továbbiakban terveink között 
hangsúlyt kaptak a gyerekekkel és a fiata- 
lokkal való tervszerű és folyamatos foglal- 
kozásoknak közönség-utánpótlást nevelő 
formái, és az, hogy jó kapcsolataink legye- 
nek a pedagógusokkal, illetve: váljanak 
valódi programmá a családi múzeumláto- 
gatások. A múzeum baráti körének közel- 
jövőben tervezett újjászervezésével és e 
terv megvalósulásában látjuk annak zálo- 
gát, hogy a ma már belátható időn belül 
megifjodó Szépművészeti Múzeum megna- 
gyobbodott és újrarendezett kiállításain 
egyszer akár az évi egymilliomodik látoga- 
tót is köszönthessük. 

Merényi Ferenc 

, telytállás paraszti becsülettel" 


Simon Istvánnak, az ászári Aranykalász Termelőszövetkezet nyugdíjas elnökének 
portréját Lakatos Pál készítette. 


Az ászári Aranykalász Termelőszövetkezet a hagyományok szövetkezete. Nevéhez fűző- 
dik az évenkénti első zárszámadó közgyűlés és a nyugdíjasok búcsúztatása is. Egy-egy 
szál virág kerül ilyenkor az aktív munkát befejezők kezébe, s mellé néhány, múltat idéző 
szó. Nemcsak a szépre emlékeznek. Egykori torzsalkodások, viszályok, addig soha ki 
nem mondott, mások elé nem tárt gondolatok is napvilágra kerülnek. 

Az elmúlt évben a nyugdíjba vonulók búcsúztatása azonban nem a hagyományok 
szerint történt. Eddig a csokor mindig az elnök kezében volt, ő mondta a búcsúszavakat 
is. Most pedig ő is ott áll a sorban. Simon István — az ászári elnök -— elköszönt. Most ő 
kapja a virágot, a baráttól, a politikustól, Havasi Ferenctől. ; 

Egy belépési nyilatkozatot tartok a kezemben: , Simon István, Ászár, Széchenyi utca 
41. szám alatti lakos önkéntes elhatározásomból felvételemet kérem az ászári Aranyka- 
lász mezőgazdasági termelőszövetkezetbe. Aszár, 1960. január 6." 

-— Mikor volt ez a belépési nyilatkozat utoljára a kezében? 

— 1985-ben volt huszonöt éves ez a szövetkezet. Az ünnepség előtt döntöttünk úgy, 
hogy minden aktív tagunk belépési nyilatkozatáról fénymásolatot készítünk. Az elmúlt 
évi zárszámadáson ez mindenkinek a kezébe is került. Nekem is jutott belőle egy példány. 
Azt megelőzően, az aláírás óta, én ezzel a nyilatkozattal nem találkoztam. 

— Talán azért, mert van ennek a nyilatkozatnak egy olyan része, hogy , önkéntes elhatá- 
rozásomból ? 

- Talán... A környékünkön már mindenütt szövetkezetben dolgoztak az emberek. Itt, 
ebben a faluban pedig mi magángazdákként műveltük a földet. Akik már korábban 
beléptek, azok irigykedve néztek bennünket, hogy mi kívül maradtunk, s tán azt remél- 
ték, hogy így is marad minden. Mi pedig aggódtunk, mert láttuk az ő munkájukat, s 
láttuk azt is, hogy itt más lehetőség nincs. Az út csak ebbe az irányba vezet. 

— Próbálták megfogni azt a kicsinyke földet, ami a sajátjuk volt... 

— Mindig olyan egyformán gondolkodó emberek lakták ezt a falut. Ha eldöntöttek 
valamit, akkor később is egységesek voltak. Ennek előzménye is volt. Tíz év óta műkö- 
dött itt a faluban egy kis szövetkezet, a szomszédunkban a kisbéri Virágzó, amelyiknek 
Hodek Józsi bácsi volt az elnöke. A legjobb szövetkezetek közé sorolták őket. Ezt, a 
mienket meg talán a legrosszabbak közé. Ez volt a példa előttünk, ezt láttuk és azt, hogy 
itt tisztességesen nem lehet megélni. Márpedig a parasztember a tisztességes életmódhoz 
volt szokva. Ebben nőttünk fel, s ebből nem akartunk engedni. 

— Havasi Ferenc az ötvenes években a Komárom Megyei Pártbizottság osztályvezetője 
volt. Simon Istvánnal — Aszáron — furcsa körülmények között találkozott. 

-— Talán ötvenkettőben lehetett — emlékezik vissza Havasi Ferenc -, kint jártam a 
faluban. Az első, az úgynevezett régi termelőszövetkezet széna- vagy szalmakazlai égtek. 
Ilyenkor az ember arra gondol, hogy ott van a falu apraja-nagyja -— ahogy a falvakban 
ez szokás -, összefog és siet a tűzoltáshoz. Meglepetéssel láttuk, hogy egy-két alapító 

tagon és a hozzátartozókon kívül a falusiak csak nézték, hogy égnek a kazlak. Láttuk, 
hogy az emberek ezt a szövetkezetet nemigen érzik a magukénak. A bámészkodók között 
Simon István 1s ott állt. Amig mi vödröt fogtunk a kezünkbe, s oltottuk a tüzet, ő is csak 
nézte. Később Simon Pista barátommal volt erről alkalmam beszélgetni, és meg is 
mondtam neki, látszott, hogy bennük, kívülállókban az volt a meggyőződés, hogy hadd 
égjen, nem az övék ég. 

- Gondolom, volt valami jelképes is abban, hogy égett a közös, s az emberek nem 
mozdultak. 

- En azt tartom mindenképpen jelképesnek, hogy azokkal a módszerekkel, ahogy 
akkor akartunk szocialista nagyüzemet szervezni, eredményes munkát nem lehetett 
végezni. Ahhoz egy történelmi megrendülésnek, változásnak kellett Magyarországon 
bekövetkeznie, hogy mint sok mindent, úgy az agrárpolitikában a szocialista nagyüze- 
mek létrehozását is teljesen másképpen közelítsük meg. 


— 1960. január 6., Vízkereszt napja. Simon István kezébe veszi azt a tollat. ; 

- Nagy vajúdás volt, hiszen odahaza nem egyedül laktam, a szüleimmel éltem. Ők is 
rám vártak, hogy én miképp döntök. Nem volt ez olyan egyszerű, nem ment minden 
lelkitusa nélkül. Nem abból állt a belépési nyilatkozat aláírása, hogy fogtuk magunkat 
és ceruzával a kézben mentünk a tanácsházára, kértük a papirt, hogy hol írhatnánk alá. 
A szervezőknek nem volt mindig egyöntetűen kérlelő a hangjuk, volt mikor keményeb- 
ben szóltak. ; 

— Pista bácsit is próbálták -— keménységgel -— abba az irányba terelni? 

- Engem is állítottak - nagykabátban - a forró kályha mellé. Azt mondták, a székre 
sem ülhetek le. Védekeztem, hogy az a szék Aszár községé. Erre nekem jussom van, oda 
ülök, ahová akarok. Nem hagyok magamnak dirigálni. A viaskodások vége — sokáig - 
az lett, hogy én győztem, anélkül jöttem el a tanácsházáról, hogy valami 15 történt volna. 

— Nem írt alá. 

- Nem írtam alá. Nem nemzeti zászlóval jöttünk mi ebbe a szövetkezetbe. Lehorgasz- 
tott fejjel, bánatosan, lelkileg megviselten érkeztünk ide. En egyébként ezt az egész 
szervezést egy kicsit tanfolyamnak is tekintettem. Aszáron mindig kifüggesztették a 
névsort, hogy ma ki jön agitálni. Kiválasztottam azokat, akiket mások veszélyesnek 
tartottak. Mondtam a vb-titkárnak, őket küldjék el hozzám, velük szeretnék beszélni. 
Ezek az emberek mindent elmondtak nekem a lakásomon. Én kérdeztem, ők feleltek. 
Egyszer aztán azt mondtam, akkor én most aláírom a belépési nyilatkozatot. Hatan- 
nyolcan voltak nálam, összenéztek, tanácstalanok lettek. Senkinél sem volt belépési 
nyilatkozat. 

-— Nem is vittek magukkal, nem számítottak erre. 

- Nem számitottak arra, hogy így fogok dönteni. Hoztak a tanácsházáról papírt, 
megvártuk. Éjfél lett közben. Akkor azt mondtam nekik: én maguknak ezt nem írom alá, 
mert ezért maguk nem dolgoztak meg. Csak egy este voltak itt. De van nekem egy 
barátom, aki már évek óta ezt mondogatja nekem. O 15 agitátor. Csak neki írom alá. 

— 1960. január 6-a. Vízkereszt napja. Simon István aláírja a belépési nyilatkozatot, de 
van egy kikötése. Csak Takács Viktor előtt hajlandó ezt megtenni. 

- Január hatodikán Pista aláírása, mondhatnánk, már az utolsó volt. Kivárt az utolsó 
percig. Megvárta, amig a falu nagy része, úgy a kilencvenöt százaléka aláír — teszi hozzá 
Takacs Viktor. 

— Önöknek persze nagvon fontos volt az, hogy Simon István is igent mondjon. 

- Így van. Január hatodikán jön Török István tanácstitkár, hogy gyorsan vegyem fel 
a kabátot. Már éppen végeztünk aznapra, a tanácsházán tébláboltunk még. Üljek be a 
kocsiba -— mondja -, menjek velük. Hova? Ne törödjek vele — válaszol -, menjek. 

Mindjárt láttam, hogy hová megyünk, mentünk Pistához. Akkor mondták, olyan kije- 
lentést tett, hogy csak nekem hajlandó aláírni. 

— Mit gondol, miért volt ez a kikötése? 

- Sokat győzködtem, agitáltam már. Mindent mondtam neki. Mondtam, hogy írd alá 
— akkor ő már vadászott -, írd alá, mert elveszik a puskádat. Csak mosolygott rajta, tudja 
ő azt, hogy mikor kell aláírni. Bementünk hozzá, azt mondja: , téged vártalak". , Most 
pedig a barátomnak alá fogom írni a belépési nyilatkozatot." Megtörtént. Aztán mind- 
járt aláírta a bátyja -— Simon József — és az édesapja, Simon István is. Egy este aláírta 
ez a három ember, és Ászáron ezzel megalakult a termelőszövetkezet. 

—- Mekkora vagyontól kellett akkor Simon Istvánnak megválnia? 

— Tizenhét hold földünk volt, három-négy holdat béreltünk hozzá. Ennyit hoztam én 
be a közösbe. Azt mondtam, most már vége a zaklatásnak, nem találkozom én többet 
agitálókkal. Nem lesz senki, aki esténként a szoba ajtaján kopogtat és bekéredzkedik. 
Nyugalom lesz — gondoltam -, de nem így lett. A nagy kérdés az volt, hogy ki legyen 
a tsz-elnök. Amikor meghallottam, hogy a falunak az a véleménye, hogy én legyek, nem 
vettem komolyan. 

— Hány éves volt akkor? 

- Harminkettő, és fiatalnak tartottam magam ehhez. Tapasztalatban szegénynek, 
aztán meg emberi kapcsolatokban sem bővelkedtem. Persze nem is ez volt a legnagyobb 
baj, inkább az, hogy hiányzott belőlem a nagyüzemi szemlélet. Egy ilyen nagygazdaság 
irányításáról még nem is olvastam, nem tanulmányoztam. S abban sem voltam biztos, 
hogy akik engem mondtak, akarják-e igazán. . 

— A régi társaktól hallottam, hogy azokban a napokban bujdokolt, kerülte az embereket. 
Szinte senki sem tudta, merre is lehet Simon István. 

- Nem tagadom én ezt a dolgot, hiszen felmértem én mindent. Tisztában voltam azzal, 
hogy egy elnöknek mi a dolga, és hogy a saját falujában kell mindezt csinálnia. Az 
emberek pedig elvárják, hogy minden intézkedése mindenkinek jó legyen. És persze 
nemcsak a testvéreimmel, rokonaimmal kell nekem itt találkoznom, hanem a szüleimmel 
is. Apám, anyám is tsz-tag lett. Eddig az apám nekem parancsolt, január tizenötödikétől 
kezdve meg én parancsolok az apámnak. ..!? Ezt nem tudtam valahogy tudomásul venni. 
Megpróbáltam menekülni előle. Aztán láttam, hogy ennek körülbelül olyan a vége, 
mintha valaki — már életében -— a halál elől akarna menekülni. Január tizenötödikére 
aztán összehívták a faluban az alakuló közgyűlést. 

—- Amin Simon István nem jelent meg. 

— Tényleg nem jelentem meg, nem mentem el. Valahol voltam, nem is odahaza. Éjjel 
még egy-két kört is csináltam a faluban, hogy ne kelljen hazamennem. Aztán mégis 
abbahagytam a kószálást, azt gondoltam, hogy most már minden rendben van. Csendes 
a falu, elfeledkeztek rólam. De egyszercsak jöttek, zörgettek. Tudod-e — mondták -, hogy 
megválasztottunk elnöknek? Az egész család megijedt, magam is sápadt voltam. Nem 
is volt alvás aznap éjjel. 

—- Kilátástalannak érezte az életét akkor? 

- Nem láttam semmi biztonságos jövőt, nem hittem, hogy ez a közös huszonhat év 
múlva 1s szövetkezet lesz, s olyan emberek dolgoznak majd itt, akikkel együtt indultunk. 
És olyanok, akik megtalálják majd a számításukat, boldogulnak, és ha jól dolgoznak, 
meg 15 élnek ebből. Ilyen gondolatokkal én nem mertem akkor foglalkozni. Három napig 
csak ültünk mindannyian otthon... 

- A falu várt. Várt Simon István döntésére. 

- Igen, valamire vártak az emberek. Három nap elteltével kimentünk az utcára, 
kerestük egymást, kezdtem fellelni a kollégákat, az embereket. De különösképpen a 
véleményt kerestem. És akkor megfogalmazódott bennem, hogy mások is hasonlóan 
éreztek: ha már itt vagyunk, ha már megalakult a közös, próbáljunk becsülettel dolgozni. 
Feltételhezszabtam a kezdést: a munkatársaimat én akarom kiválogatni. Parasztembere- 

ket valasztottam. Olyanokat, akiknek a munkáját estefelé - hazamenet — mindig megnéz- 
tük. Hogy csinálta, mint csinálta, hogy bánt a földdel. Olyanokat kerestünk, akikre 
felnéztünk, akik mögött álltak emberek, akik értették a gazdálkodást. Akikben volt egy 
kis vezetésre való alkalmasság, akik nemcsak maguknak tudtak parancsolni, akik má- 
sokkal együtt tudták ezt csinálni. Abban is megegyeztünk - pedig hát köztük rokonaim, 
iskolatársaim 1s voltak -, szóval abban is megállapodtunk, hogy itt a szövetkezeten belül 
csak munkatársak lehetünk. De amikor innen elmegyünk, akkor újra szigorúan barátok- 
nak kell lennünk. 


- Ez év január tizedikén magam is ott voltam Ászáron. A zárszámadó közgyűlésen ön 
búcsúztatta Simon Istvánt. Ugy éreztem, hogy nagyon közel állnak egymáshoz, mély baráti 
szálak kötik össze a politikust, Havasi Ferencet és a kis bakonyi falu tsz-elnökét. 

- Ez így igaz. Az ötvenes években ismerkedtünk meg, aztán barátság szövődött 
közöttünk. En mindig úgy tekintettem Simon Istvánra, mint akivel bármilyen kérdésről 
a legkomolyabban lehet beszélni. Meggyőződtem arról, hogy nagyon sok kérdésben az 
ő véleményét ki kell kérni. Emlékszem arra az időszakra, amikor nem tudtuk, hogyan 
is teremtsük meg az érdekeltséget a nagyüzemben, és hogyan is legyen a háztájival. 
Miképpen is lehet a háztájit felhasználni a közös érdekében? Szölős szövetkezetről lévén 
szó, megkérdeztem őt, hogy mi a véleménye. Tudni kell ugyanis, hogy minden szövetke- 
zeti paraszt a legjobb szőlőből akarta a háztájit megkapni. Mi pedig - Tatabányán - a 
pártbizottságon azon gondolkodtunk, hogy a legjobbat a közösben kellene művelni. Ő 
akkor azt mondta: higgyem el, hosszú távon az a jó, ha a háztájiba a legjobbat adjuk. 
Ezen a talajon közben a régi korszerűtlent meg lehet újítani, és később úgyis a közös lesz 
a jobb. Az érdekeltség — amit megtalálnak a háztájiban -— segíteni fog a közös megalapo- 
zásában. Véleményem szerint teljesen igaza volt. 


- Simon Istvánnak régi a kötődése, a kapcsolata a földhöz, a földdel? 

- Itt születtem Ászáron. A szüleim, a nagyszüleim, a dédszüleim is itt születtek. 
Visszább már nem 15 szabad mennem, azt hiszem, ez már kétszáz éves múlt. Nyugodtan 
beszélhetek hát gyökerekről, amelyek innen erednek, innen indulnak. 

—- Azt hiszem, ezért is volt fontos minden döntése előtt a megfontoltság. Mert hiszen igazi 
nagy döntésekre volt szükség rögtön az elején. Bábolna árnyékában mérlegre kellett tenni, 
csirkével foglalkozzanak vagy a szőlő maradjon továbbra is az első helyen. 

- Mi, parasztemberek olyan szót, hogy vetésszerkezet, termelésszerkezet, nem ismer- 
tünk. Nem is volt rá szükség, hogy ilyennel foglalkozzunk. Ma már tudjuk, hogy 
1961-1962-ben ilyenről volt szó. Ekkor indult Bábolnán a baromfiprogram, szélesebb 
körben akarták csinálni már akkor, felajánlották hát nekünk is. Mi pedig azt gondoltuk: 
ami nekik nem jó, biztosan azt akarják kihelyezni valahova. Ezért döntöttünk a szőlő 
mellett. , 

- Hiszen a metszöollót mindenki tudja forgatni ÁAszáron. 

- Nem volt egyetlen ember sem, akinek ne lett volna szőlője vagy ne dolgozott volna 
valaha a szőlőben. Tudtuk, hogy nem kell átképezni az embereket, nem kell sehova sem 
tanfolyamra elküldeni. Azt is tudtuk, hogy itt olyan szakgárda van, amelyiknek a szölőt 
kell elszaporitania, aztán megy minden a maga útján. A nagy döntés inkább az volt, 
amikor a táblákat kijelöltük, és ezeken az akkor már közös táblákon tagjainknak, a 
parasztembereknek is ott volt a maguk szőleje. Amit vagy ők, vagy édesapjuk ültetett. 
Minden tőkéhez valami emlék fűződött. 

- Es ezeket ki kellett. vágni. 

— Ki bizony. Azt hiszem, ez életem egyik legfájdalmasabb intézkedése volt. Hosszasan 
gondolkodtam azon, hogyan is legyen. Miképp fogjunk hozzá az irtáshoz. Tudtam, hogy 
minden egyes tőkével valakit sértünk. Azt is tudtam, örök átok marad azon, aki a más 
szőlőjét kivágja. Akkor arra gondoltam, talán jobb lesz, ha a gazdája vágja ki. Nem 
számítottam rosszul, de azt is láttam, hogy minden egyes porba hullott tőkére egy-egy 
könnycsepp 15 leesett. Ugyanakkor persze ültettünk oda friss, új tőkéket is. Oda is hívtuk 
a régi gazdát. Ennek ellenére, azért akadt egy-két ember, aki nem értett egyet velünk, 
aki a vesszőt a gyökerével fölfelé ültette. Pedig akkorra már három év is eltelt. 


— Nekem azért egy valami furcsa Havasi Ferenc és Simon István kapcsolatában. Ön 
hivatásos politikus. A párt Politikai Bizottságának tagja, a Központi Bizottság titkára. 
Kommunista. Simon Istvánról pedig szinte mindenki tudja, hogy nagyon vallásos ember. 
Mondhatnám azt is, a tűz és a víz egymás mellett. 

-— Mi mindig tiszteltük egymás meggyőződését. Sokszor beszélünk a szövetségi politi- 
káról. Elmondjuk, hogy ateistáknak és vallásos embereknek együtt kell élniük. És mégis, 
amikor ez a valóságban is megjelenik, akkor sok embert megzavar, zavarba ejt. En 
tudtam azt, hogy Simon Pista — mint párton kívüli — igazi vezető ember. 

Tiszteltük a vallásosságát, ugyanakkor tudtuk azt is, hogy a gazdálkodásban ő korsze- 
rűen gondolkodó, technikumot, főiskolát végzett ember. Sohasem volt az akadály, hogy 
vasárnap elment a templomba. Mindegyikünk tudta, Simon Pista így teljes ember, és 
olyan valaki, akivel nem együtt kell, hanem -— szerintem - élvezet is együtt dolgozni. 

— Önnek mit jelent a barátság? 
-— Egymást segíteni kész érzelemnek és hűségnek fogom fel. 


— Az ászári Aranykalász Termelőszövetkezetnek az első igazi nagy próbatétele talán 
nem is a legelső zárszámadás volt, hanem az 1964-es. Nváron, összel sárban, vízben arattak. 
Kovács János traktorosként dolgozott akkor. 

- Már az előtte való évben rengeteg volt a csapadék. Gond volt a vetésekkel is. 
1964-ben a mélyebben fekvő területeken hatalmas tavak voltak. Próbáltunk kombájnok- 
kal aratni, három darabot kaptunk a gépállomástól. De nem sokra mentünk. Egy százas 
lánctalpas traktor volt a gépek mellett állandóan. Volt munkája bőven. A három kom- 
bájnból csak egy volt jó, a többi elült a vízben. 

— Az egyik nehezen megszerzett kombájn ott szakadt ketté a szemük előtt. 

-— Valóban. Olyan nagyon elült a mély talajban, a sárban, hogy a lánctalpas próbálta 
hátrafelé kihúzni. A hátsó részét kihúzta, az eleje meg ott maradt. Kettészakadt. 

—- 1960-ban nehezen lehetett meggyőzni az embereket, hogy a közöst válasszák. Itt volt 
ez az 1964-es esztendő, amikor végül is nem lett volna olyan nagy megfutamodás, ha hátat 
fordítanak a tsz-nek. 

— Emberfeletti munka volt az, tessék elhinni. Szeptember első napjaiban még búzát 
arattunk. Az maradt utoljára, de ma is emlékszem, belepte a folyondár. Már virágzott. 
Kézi kaszával nem tudtunk dolgozni, mert a folyondár nem szakadt széjjel. Én magam 
traktoros kaszával kaszáltam le. Ugy húzta-vonta az egészet, hogy amikor a kombájn 
beállt az egyik végébe, elkezdte a rendet felszedni, mozgott a túlsó vége. Kint voltunk 
a földeken, férfiak, asszonyok kora reggeltől. Megtörtént, hogy a közeli keményítőgyár 
este tízkor fújta a második műszak végét, s mi még nem mentünk haza. 

— Mi hajthatta hát akkor az embereket? 


— Szerintem a paraszti becsület. 
A 

A beszélgetések végére érve ismét az elnöké, Simon Istváné a szó. 

— Szenvedve, küszködve jutottunk előbbre. A szenvedés megtanított bennünket arra, 
hogyan kell dolgoznunk úgy, hogy annak értelme legyen. Hogy megbecsülhessük azt, 
amit tettünk. Beiratkoztunk iskolákba. A parasztemberből agronómust csináltunk, a 
gépészet vezetőjét a szőlők közül hívtuk ki. De megtanultuk a leckét. Közben hová 
jutottunk? Az első évben - a földet nem számítva — hárommilliós vagyonunk volt, most 
eléri a kétszázötven milliót. A fejlesztési alapunk pedig 45 millió, nem rossz örökség, azt 
hiszem. 

A szőlőterület a többszörösére növekedett. A kisparcellák után kialakítottuk a nagy- 
üzemi ültetvényeket, kétszáz hektáron. Gépesítettünk is, négymillióért francia szőlőkom- 
bájnokat vásároltunk. Egyszer vége kell hogy szakadjon annak a régi gyakorlatnak, hogy 
a szüret nem képzelhető el diákok és katonák nélkül. Öröm a gépekkel dolgozni, a 
veszteség kevesebb, mint mikor kézzel szedtük a szőlőt. Tizenötezer hektoliteres tárolóte- 
ret építettünk, van palackozónk, és szerencsére van piacunk is. Különleges minőségű 
borainkkal bortermő vidékünkhöz méltó árakat tudtunk elérni. 

Kedvelt növényünk lett a kukorica is. A múlt évben majd kilenctonnás hektáronkénti 
átlagot értünk el. Igaz, nekünk segített az időjárás. Augusztusban kilencvenhat millimé- 
ter csapadékot kaptunk. De csak mi, a szomszéd községek földjei már szomjaztak egész 
nyáron. A nyereségünk az első zárszámadáskor egymillió volt, amikor nyugdíjas lettem, 
elértük a harmincmillió forintot. Igaz, ennél 1984-ben kétmillióval több is volt. 

Egyébként még ebben a tizennégy aranykoronás földben is van tartalék. Azaz, nem 
is földben, hanem az emberekben. A technológiai fegyelem még jobb betartásával 
huszonöt százalékkal is nagyobb nyereséget lehetne elérni. De ez már legyen az utódom 
gondja. 

- Mikor járt utoljára a régi mezsgyén? 

- Ugy elmenni a táblák mellett, amikor kint járunk a földeken, hogy ne tudjuk, melyik 
föld kié volt, nem lehet. Aztán ha netalán abba az irányba kerülünk, ahol az én földjeim 
voltak, ki tudná azt megtenni, hogy ne vessen oda egy szempillantást. A földdel találkoz- 
ni, beszélgetni lehet. Ha a földdel jól bánunk, szót fogad. Ha nem adjuk meg neki, amit 
kér, rossz terméssel fizet. Van úgy egyébként, hogy vasárnap is nézem a szántót. 

—- Egyedül? 

- Az unokáimat is viszem magammal. Nekik 15 megmutatom, hogy hol is volt az 
öregapjuk földje. Tudják ők is azt, hogy a közös valahonnét innen indult el. És ennek 
a közösnek is egyetlen alapja és eszköze a föld. Enélkül nem volna mit tennünk. 


Kiss György: Lépcsőn 

A szocializmus ellentmondásai és a válság 


Rég magunk mögött hagytuk azt az időt, amikor a válságmentességet a szocializmus magasabb- 
rendűsége kritériumának, s a válságot a kapitalizmus kizárólagos sajátjának tekintettük. Maga- 
biztosságunk forrása abba vetett hitünk volt, hogy a szocializmus mint új, fejlődő világtörténelmi 
tendencia, nem kerülhet semmilyen válságba; csak leküzdendő és leküzdhető nehézségei van- 
nak. S e hitet ne soroljuk a dogmatizmus balgaságai közé, mert aligha akadt a világtörténelem- 
ben olyan feltörekvő osztály, olyan avantgárd erő, amely kezdeti nagy nekilendülésének és 
győzelmeinek pillanatában előre látta volna — még kevésbé -, hirdette volna saját válsága 
bekövetkeztét. 


Hiedelmek és realitások a válság felfogásában 


A szocializmus egyes szféráiban felbukkanó egy-egy válságjelenség felismerésekor ,megalkud- 
tunk" a  válságjelek", válságjelenségek", , válsághelyzetek" kifejezésekkel — ezzel vélve letudni 
a minőségi különbség jelzését. 

Ma már azonban mind gyakrabban találkozunk ,a szocializmus válsága" kifejezéssel is. Sőt, 
néha úgy tűnik, hogy csakis ez a rendszer van válságban. Ez utóbbi téves s eszmeileg bomlasztó 
megállapításban megtalálható a polgári ideológia hatása, az osztályszemlélet háttérbe szorulása, 
valamint a gondolkodás kényelme, hogy tudniillik egyszerűbb a hasonló, de nem azonos 
jelenségeket egyetlen sztereotip fogalommal illetni, mint elemezve megkülönböztetni. De az 
egyoldalúságokon túl kétségkívül ott van az ,általános válság", a .ciklikus gazdasági válság", 
a .politikai válság", az ,erkölcsi válság", a .legitímációs válság", illetve a ,bizalmi válság" 
fogalmi tisztázatlansága is. 

Az általános válság a rendszernek mint egésznek a válsága, amely nem ideiglenes nehézsége- 
ket tükröz és nemcsak a társadalom egyetlen területén jelentkezik, hanem a társadalom minősé- 
gét meghatározó termelőerők és termelési viszonyok talaján. Jellemzője, hogy az adott társadal- 
mi rendszerben nem oldható meg, mert antagonisztikus alapvető ellentmondásokat hordoz, és 
kiterjed a rendszerre mint egészre. Mint ilyen, kihat a társadalom minden szférájára, azok 
valamennyi ellentmondására. Ugyanakkor az általános válság nem egyszerűen a társadalom 
részterületein fellépő válságok összessége. 

A gazdaságban, a politikai és egyéb szférában létrejövő válságok kettős szerepet játszhatnak. 
Egyrészt létük és megoldódásuk képes az általános válságot látenssé tenni, s így annak talaján 
(vagy ellenére) prosperitás is kibontakozhat. Másrészt az általános válság talaján tartós és 
kiélezett formában megjelenhet a felsorolt területek válsága, s ezzel maga az általános válság 
is elviselhetetlenné válik, és az adott, konkrét társadalmak forradalmi helyzetbe juthatnak. Az 
általános válság a maga valóságában csak a kapitalizmus alapvető ellentmondásának talaján 
mint rendszer-egész válsága bontakozik ki, és ekkor válik nemzetközi kihatásában totális jelle- 
gűvé. Következésképp csak a rendszer megszűnésével szűnik meg. Ugyanakkor léte nem veszé- 
lyezteti permanensen és közvetlen formában a konkrét tőkésországokat. Mivel pedig a kapitaliz- 
mus egységes - bár nem homogén - rendszert történelmileg csak kifejlett formájában hozhatott 
létre, így gyakorlatilag csak az imperializmus juthatott általános válságba. 

A termelőerők és viszonyok relatív összhangját biztosító fejlődő szocialista rendszerben nem 
létezik általános válság. Ebben az értelemben sem kell beszélnünk a szocializmus válságáról, de 
azért sem, mert mint azt a szocializmus fennállásának történelmi tényei is mutatják: még nem 
teljesedhettek ki az érett, kiépült szocializmus erői olyannyira, hogy azok működése meghatáro- 
zóvá válhatott volna a világrendszer egészének belső fejlődésére - így válsága sem lehet 
általános. 

Nem ez a helyzet a társadalmi alapstruktúrával közvetlen összefüggést nem mutató, nem 
általános, de adott területeken diszfunkciókat előidéző partikuláris válságokkal. Ezek oka a 
legkülönfélébb, sajátos ellentmondás lehet. Összefügghet a , rendszeridegen", de a történelmi 
időszak általános válságából fakadó ellentmondással is — például a világgazdaság ellentmondá- 
saival -, és származhat belső problémákból, amikor is az ellentmondás megoldatlansága tartós 
és átfogó működési zavarokat produkál. Ezek megjelenése fontos társadalmi értékeket sért, 
lassítja a fejlődést, s kiélezi az érdekellentéteket a szocialista viszonyok között is. E válságténye- 
zők egymásra épülnek, önmagukat generalizálják és egymást fölerősítik, miként fordítva: az 
egyik válságterület megoldása tompíthatja is a másikat. Az egymásra épülés nem jelenti szük- 
ségképpen egymásból való kibontakozásukat. Tehát a gazdaság válsága nem vonja feltétlenül 
magával annak politikai megjelenését, miként a politikai sem okoz feltétlenül erkölcsi vagy 
legitimációs válságot. Mindegyik kialakulhat önmagában és meg is oldható a másik nélkül; 
megjelenésük valószínűségét azonban fokozza a másik létezése. Stabilan és makacs formában 
csak együtt vannak jelen, és ezért csak együttes megoldásuk hozhat tartós eredményt. 


Válság és ellentmondás 


A válság jellege és megoldásának módja lényegében levezethető az ellentmondás jellegéből és 
megoldásából. Az ellentmondásnak azonban mégsem adekvát kifejezése a válság. Az ellent- 
mondások léte a szocializmusban a társadalmi élet állandó velejárója, sikeres megoldásuk pedig 
hajtóerő. Nem mondható ez el a válságról. A válság mindig az ellentmondások megjelenítésének 
sajátos, kiélezett, a spontán folyamatok eluralkodását mutató, racionálisan nehezen kezelhető 
és megoldási módját tekintve nagy - bizonyos értelemben irracionális - társadalmi árat követelő 
formája. 

A megoldatlan ellentmondások nagyszámú egybeesése elvezethet a válsághoz, az egybeesés 
és a halmozódás azonban többnyire nem a véletlen műve; az egyik megoldatlan ellentmondás 
vonja maga után a másikat, vagy korlátozza a másik megoldását. A válság kialakulásának lényegi 
jellemzője az is, hogy az ellentmondásos egységet alkotó egyensúly és egyensúlytalanság közuúl 
az egyensúlytalan állapot válik uralkodóvá, mégpedig az adott részstruktúrán belúl irreverzíbilis 
módon. Az egyensúlyt nem az ellentmondás nélkuli harmonikus állapottal azonosítom, hanem 
magát az egyensúlyt dinamikusnak felfogva, magát is ellentmondásos viszonynak vélem, mely- 
ben az egyensúly folyamatosan megbomlik, és megfelelő társadalmi törekvések hatására, maga- 
sabb szinten helyreáll. Szinte minden ellentmondásnak azonban fontos tartalmi eleme az egyen- 
súly és az egyensúlytalan viszonyok egyúttes jelenléte, mint az ellentétek egységének egyik 
módja. 

Ha az egyensúlytalanság válik uralkodóvá egy adott társadalmi jelenségben (nagyobb társa- 
dalmi szférában vagy a társadalom egészében) úgy, hogy az önszabályozó mechanizmusok már 
nem tudnak működésbe lépni, akkor az adott területen komoly diszfunkciók keletkeznek. Ezek 
válságba sodorhatják magát a rendszert, s ebben az esetben magának a válságnak a fölszámolá- 
sa lesz az ellentmondás megjelenésének és megoldásának módja, mivel a válság, miközben az 
ellentmondások megoldatlanságának terméke, egyben az e/lentmondás megoldásának lehető - 
ségét is adja. Ugyanis a válság olyan gazdasági, politikai, strukturális átrendeződéseket indukál, 
amelyek a válságot előidéző ellentmondások feloldását segítik azzal, hogy elhárítják a megoldás 
elé tornyosuló akadályokat, segítik az egyensúly helyreállítását. A válságban valamelyik ellent- 
mondás fő ellentmondássá lép elő, mégpedig legtöbbször az, amely a válság közvetlen kiváltója 
volt, s így megoldása is a válság felszámolásának döntő lépése. A válság lezajlását az is 
jelentősen befolyásolja, hogy az adott időszakban mely ellentmondás válik fő ellentmondássá, 
és az az ellentmondás a társadalmi tevékenységnek melyik területén hat, és milyen a jellege. 

Az ellentmondások tudatos vállalása és a válságmegelőzés a szocializmusban 


A dogmatizmus időszakában sem volt kétséges, hogy a szocializmus nem ellentmondásmentes 
társadalom. A szocializmus fejlődésében tapasztalható tendencia, hogy az antagonizmusok 
uralmát az antagonisztikus és nem antagonisztikus ellentmondások együttes jelenléte követi, az 
utóbbi dominanciájával, majd egy későbbi fejlődési szakaszban a nem antagonisztikus ellent- 
mondások lesznek az egyedül jellemzőek. Ez utóbbi megegyezik valamennyi más természetű 
ellentmondással abban, hogy alapvető tartalma a kölcsönös feltételezettség és kizárás mozzana- 
ta. E kettő viszonya, mint maga az ellentmondás, minden mozgás és fejlődés belső tartalma. 
Megoldódásukkal, az új minőségi szinttel nem az abszolút harmónia, hanem újabb ellentmon- 
dások lehetősége keletkezik. 

A társadalmi gyakorlatban azonban nehézséget okoz annak megítélése, hogy milyen társadal- 
mi jelenségeket tekintsünk ellentmondásnak, milyen legyen a megoldás módja. Ma is folyik az 
ellentmondások negligálása, és tapasztalható téves értelmezésük is. Mind általánosabbá válik, 
hogy a feszültségeket, a nehézségeket, a hibákat differenciálatlanul ellentmondásnak nevezik, 
s az ellentmondást minden helyzetben konfliktusnak vélik. A társadalomtudomány feladatát 
hovatovább nem az ellentmondások feltárásában, hanem a ,diagnózis felállításában" látják, 
várva a politikától a terápiát. Pedig a társadalomtudomány nem fehérköpenyes kivülálló, hanem 
létével objektíve benne van, részese — és természetesen szenvedő alanya is -— a társadalom 
minden bajának. A ,diagnózis-terápia" képlet ezenkívül kettős hibában szenved: egyrészt a 
bajmegállapítás nem irányul feltétlenül a mélyebb, okozati összefüggésekre, s azon belül is: az 
ellentmondásokra. Másrészt a .diagnózis" és ,terápia" elkerülhetetlenül a betegség, a beteg 
társadalom képzetét kelti, elmosva a különbséget az eltérő társadalmi minőségek között, diffe- 
renciálatlanul betegnek minősítve mindent, s esetleg épp az igazi bajt leplezi el. 

A valódi nehézséget a szocializmus alapvető ellentmondásának meghatározása jelenti. S bár- 
milyen paradoxnak tűnik, az alapvető (vagy más esetben a fő) ellentmondás téves meghatározá- 
sa legalább annyira alkalmas régi hibák konzerválására, mint az ellentmondások létének tagadá- 
sára, vagy a hiba és az ellentmondás összekeverésére. Téves az a törekvés, amely csak a termelési 
viszonyok szférájában keresi a szocializmus alapvető ellentmondását, és úgy határozza meg azt, 
mint a dolgozók, az egész társadalom növekvő szükségletei és a kielégítésük korlátozott terme - 
lési lehetőségei közötti ellentmondást. 

Ez a szemlélet lényegében megmarad a termelési viszonyok szférájában, és szorosan össze- 
függ a személyi kultusz viszonyai között kialakított két tétellel, úgymint: a szocializmusban a 
temelési viszonyok teljesen összhangban vannak a termelőerők szintjével (ti. ezért az alapvető 
ellentmondás csak a termelési viszonyok szférájában és nem az előbbi kettő viszonyában 
keresendő), másrészt a tőkés válsággazdasággal szemben, a szocializmusban a keresletnek 
mindig meg kell előznie a kínálatot. Ebben — mint Butyenko rámutat — benne volt a szocialista 
gazdaság állandó hiányjellegének megideologizálása. A szocializmus alapvető ellentmondása: 
a. . . a társadalom novekvő termelőerői (tehát egyúttal a termelési folyamat velük együtt növekvő 
társadalmi jellege) és a szocialista termelési viszonyoknak a társadalomban létező, valóságos 
rendszere kozotti ellentmondás, amely éppen a szocializmusra jellemző". (A. P. Butyenko: 
A szocializmus ellentmondásairól. Voproszi Filoszofii, 1984., 2. szám) E meghatározás éppen 
azt mondja, hogy a termelőerők és a termelési viszonyok általános, általánosan megfogalmazott 
ellentmondása konkrét történelmi formát öltve válik egy adott berendezkedésre jellemző, alap- 
vető ellentmondássá, miként a kapitalizmus Marx által felfedezett alapvető ellentmondása, a 
társadalmi termelés és egyéni kisajátítás ellentmondása nem más, mint a termelőerők és viszo- 
nyok ellentmondásának konkrét tőkés formában való megjelenése. 

Ha elfogadjuk azt, hogy a válság mögött valamilyen módon rendeződött és egymással 
kölcsönhatásba lépett ellentmondásokról van szó, akkor ebből következik, hogy az ellentmon- 
dások folyamatos és időben történő megoldása akarva, akaratlanul válságelhárító társadalmi 
tevékenység is. Ehhez a következő megszorító megjegyzéseket fűzzük. 

Először: Csak az olyan strukturális ellentmondások együttes fellépése okoz válságot, amely 
struktúrák döntő fontosságú társadalmi funkciók alapjai, vagyis ha súlyos működési zavarokról 
van szó. Mellékesen ezért nem túl szerencsés az a divatterminológia, amely minden hibát, 
lelassulást, kisebb elakadásokat, szervezetlenséget és súrlódást (tehát a normális működés nem 
időbeli jelenségeit is!) azonnal , működési zavarnak" minősít. Csak a struktúra fejletlenségéből, 
valamely struktúra irreverzibilis összekuszálódásából vagy részleges összeomlásából származó 
komplex következményeket érdemes működési zavarnak minősíteni. 

Másodszor: Nem táplálhatunk olyan illúziót, hogy a válságelhárítás szempontjából minden 
az ellentmondás megoldásán, a megoldás pedig a vezetők akaratán múlik. Vagyis az ellentmon- 
dás megoldása az objektív folyamatokban nem szünteti meg az adott váság tovagyűrűzött 
formáit, mint pl. a gazdaság alapján keletkezett politikai, a politika alapján keletkezett erkölcsi 
vagy legitimációs válságot. De ennél is fontosabb, hogy az ellentmondás megoldása nem 
pusztán akarat és elhatározás dolga. Ennek sok egyéb mellett az egyik oka az, hogy a kapitaliz- 
mus és a szocializmus, valamint a fejletlen és a fejlett országok mély ellentmondásait hordozó 
gazdasági világrendszer közepette a válságok és ellentmondások többnyire internacionálisak, 
amelyeknek megoldása, eliminálása nem lehet egyetlen gazdaság, egyetlen nemzet vagy vezetés 
szubjektív akaratának kérdése. A másik ok, hogy minden ellentmondás megoldása, tehát a belső, 
a regionális jellegűeké is, számos időigényes anyagi-tárgyi, nemegyszer szociálpszichológiai 
feltételtől függ. S amilyen veszélyes e feltételek hiányára való hivatkozással a feladatok haloga- 
tása, ugyanilyen veszélyes voluntarista módon az akarat, a jószándék, a hozzáértés hiányát 
feltételezni minden megoldatlan ellentmondás láttán. 

Végül megjegyezzük, hogy bár minden válságelhárítás az ellentmondások megoldását köve- 
teli, nem minden ellentmondás-megoldás válságelhárítás. Nem, mert nem minden ellentmondás 
vezet válsághoz, tehát megoldásának nincs közvetlen köze a válságelhárításhoz. Továbbá az 
ellentmondások léte, megoldása és újak keletkezése a társadalmi mozgások, változások és 
fejlődés belső tartalmát jelenti, tehát lényegesen szélesebb társadalmi szerepet tölt be, mint a 
puszta válságelhárítás. 


H. Varró Rózsa 


Szabó Zoltán: Balatoni uszályok 

Geréb Sándor, Hajdú Pál: 

Az ellenforradalom utóvédharca. 


1956. november—1957. február 


Számos, az ellenforradalomról szóló történelmi 
mű kiadása után jelent meg Geréb Sándor és 
Hajdú Pál könyve. Az olvasóban tehát joggal 
vetődik fel a kérdés: vajon annyi ismert és a 
nyilvánosság elé tárt tény és összefüggés bemu- 
tatása után tudnak-e a szerzők újat nyújtani 
könyvükben? Geréb és Hajdú azonban jól felis- 
merte, hogy az eddig kiadott művek - éppen a 
dolog természeténél fogva - elsősorban politika- 
történeti szemszögből vizsgálták az ellenforra- 
dalmat megelőző eseményeket, az október 23. 
után kialakult helyzet különböző fázisait. Így 
jutottak el a kiváltó okoktól az események sajá- 
tos alakulásának, egy történelmi szakasznak a 
megértéséig, amelyet november 4-ig az ellenfor- 
radalmi erők elhatalmasodása, majd negyediké- 
től a szocializmushoz hű erők magára találása, 
ellentámadása, végül az ellenforradalom veresé- 
ge jellemzett. 

A szerzők, megőrizve és felhasználva a politi- 
katörténet ismert és elfogadott megállapításait, 
egy, csak töredékesen ismert területre összpon- 
tositanak. Mégpedig arra, hogy miként alakul- 
tak ki az ellenforradalom fegyveres bázisai, mi- 
lyen szerepet töltöttek be mint a folytonos nyo- 
más, a fegyveres zsarolás, majd a terror eszkö- 
zei, mindjobban előtérbe tolva és támogatva a 
legreakciósabb politikai erőket. A két történész 
által feltárt adatok egy sokáig élő misztifikáció 
eloszlatásában is segítenek, megmutatván, hogy 
voltaképpen kik voltak e fegyveres csoportok 
élén álló, az irányítást magukhoz ragadó szemé- 
lyek, milyen háttérből léptek elő, milyen erők- 
nek engedelmeskedtek, milyen célok érdekében, 
milyen feladatokra utasították osztagaikat. 


v 


Az 1956-os események teli vannak ellentmondá- 
sokkal, s ha az összefüggésekből csak egyetlen 
láncszem is hiányzik, nehezen érthető meg, ami 
történt. Geréb és Hajdú könyve például nagyon 


szemléletesen írja le, hogy pusztán katonai 
szempontból az ellenforradalom fegyveres erői, 
különösen az első fázisban -— tehát a Központi 
Vezetőség ama október 28-i üléséig, amely után 
Nagy Imre kormánya az ellenforradalmi felke- 
lést nemzeti demokratikus mozgalomnak nevez- 
te, és amely után a fegyveres támadók hivatalo- 
san 15 , szabadságharcosokká" váltak - nem je- 
lentettek igazán nagy erőt. A szerzők szerint a 
mintegy 90-re tehető fegyveres csoport közül 
mindössze 9 csoport létszáma haladta meg az 
500-at, s az összlétszám 12 ezer körül járhatott. 
Szervezettségük pedig laza és esetleges volt. Ha 
ezt a számot szembeállitjuk a belügyi alakula- 
tok, a hadsereg, a határörseg, a rendőrség lét- 
számával - mégha azt is figyelembe vesszük, 
hogy a tömegmozgás és a városi körülmények 
előnyt adtak a felkelő osztagoknak -, az ak- 
kor sem volt túlságosan nagy. Erejük tehát 
leszerelhető, leverhető volt, illetve lett volna. 
A szerzők bizonyitékok sorát hozzák fel arra, 
hogy október huszonhatodikáig, huszonhetedi- 
kéig jelentős sikerekkel járt e csoportok felszá- 
molása, s a hadsereg. a belügyminisztérium egy- 
ségei - a hozzájuk csatlakozó, 4 néphatalom 
védelmére siető civilekkel együtt — egy sor he- 
lyen visszafoglalták a felkelők által megszállt 
párt- és középületeket, rendőrkapitányságokat. 
Ugyanakkor a felkelőknek nem sikerült kato- 
nailag behatolniuk az üzemekbe, legalabbis je- 
lentősen megvetniük ott a lábukat. 

Október 27-én például a Széna téri csoportot, 
amely akkor 15 főre olvadt, felszámolták és 
vezetőiket elfogták. Ugyancsak erre az időpont- 
ra visszafoglalták a csepeli rendőrkapitánysá- 
got, a kiegészítő parancsnokságot. A kiskunha- 
lasi ezred csaknem megtisztította a soroksári és 
pesterzsébeti területet a fegyveresektől. Ujpes- 
ten is visszaszerezték a rendőrség épületét, s a 
fegyveres ellenforradalmi csoportok széthullot- 
tak. KöL-.., an pedig október 29-ig nem is értek 
c: :zámottevő sikert. A II. kerületben a pártház- 

ban összpontosított rendszerhű erők fegyvere- 
ket juttattak a környező üzemeknek, s novem- 
ber 1-jéig 300 fős kerületi munkaászászlóaljat 
szerveztek. Hasonló szervezés folyt akkor An- 
gyalföldön is. Az a tény azonban, hogy a Nagy 
Imre-kormány mindezek után a felkelők mellé 
állt, erkölcsileg is gerincbe törte a néphatalom 
fegyveres erőit, amelyeket az ellentmondó pa- 
rancsok, a bizalmatlanság, a tétlen várakozás a 
laktanyákban, a tüzelés megtiltása már koráb- 
ban is megviselt. A Központi Bizottság Katonai 
Bizottsága feloszlott, az Allamvédelmi Hatósá- 
got feloszlatták, az áruló Maléter honvédelmi 
miniszter lett, s elkezdték átadni a katonai szer- 
tárak és raktárak anyagát -— közte nehézfegyve- 
reket -— a felkelőknek. 

De kik is voltak ezek a fegyveresek? Diákok? 
Egyetemisták? Munkások? A szerzők számos 
ténnyel bizonyítják, hogy október 28—-29-ig győ- 
keres átalakulás ment végbe a fegyveres csopor- 
tok összetételében. , Kiváltak a szocializmus 
iránt lojális erők, akiket valóban jobbító szán- 
dék sodort az eseményekbe, s akik arra gondol- 
tak, hogy a fegyveresek közt jó irányba tudjak 
befolyásolni az eseményeket. Tömegesen ott- 
hagyták e csoportokat a fiatalok. Az egyetemis- 
ták szervezett csoportjainak nagy része felosz- 
lott, vagy visszahúzódott az aktív tevékenység- 
től. Ugyanakkor beáramlottak e csoportokba a 
börtönökből frissen szabadult, államellenes 
bűncselekményekért elítélt és köztörvényes bű- 
nözök, lumpenelemek és a múlt rendszer kiszol- 
gálói közül sokan." A szerzők adatai szerint a 
felsorolt rétegek e csoportoknak mintegy hetven 
százalékát adták a továbbiakban! 

Látta, érzékelte ezt Nagy Imre? Pontos felele- 
tet talán ma sem lehet adni arra, hogy milyen 
arányban keveredett nála a politikai vakság 
az opportunizmussal. Geréb és Hajdú úgy 
véli, hogy Nagy kapituláns politikájában nem 
kis szerepet játszott a forradalmi erők lebecsülé- 
se — ennek következtében politikailag azt 15 1n- 
dokoltnak tartotta, hogy még az 1947-es viszo- 
nyokhoz képest is visszakozzon. Esetleg úgy 
gondolta, hogy valamilyen alkut, szövetséget 
tud kötni a fegyveres csoportokkal, még annak 
árán is, hogy mellőzi a hadsereget, a rendőri 
erőket a felkelőkből alakult nemzetőrség javára. 
Dehát azoknak a felkelőknek, akik visszahoz- 
ták Mindszentyt, már nem Nagy Imre kellett! 
Azok a pártok, személyek, amelyek, illetve akik 
időközben szinre léptek, már a polgári rendszer 


szen a legreakciósabb formákig. 


Nagy Imre politikai vakságát jól jellemzi, 
hogy Király Bélának felkínálta a katonai kulcs- 
szerepet. A könyv legjobb fejezetei közé tartozik 

Király szerepének megvilágítása. Az egykori ve- 
zérkari százados előbb Horthyt szolgálta ki, 
majd felesküdött Szálasira. Mint hozzáértő 
szakembert átvette öt a demokratikus hadsereg 
is, ahol a Honvédelmi Minisztériumban előbb 
ezredesi, majd tábornoki rangot kapott. Ez a 
magas, tagbaszakadt, elegáns viselkedésű férfi, 
aki egy Gömbös-lányt vett feleségül, bámulatos 
karriert futott be. Kedélyesen udvarias modora, 
kétségtelen szervezőképessége és Farkas Mihály 
szeszélye jól egyengette útját mindaddig, amíg 
kémkedés miatt le nem tartóztatták és el nem 
ítélték. 1956 szeptemberében azonban rehabili- 
tálás nélkül szabadlábra helyezték, és Nagy Im- 
re megbízottai már akkor felvették vele a kap- 
csolatot. 

Király óvatos volt, s az ellenforradalom ki- 
robbanása után csak október 28-án, a nyilván- 
való fordulatot követően ajánlkozott fel. Októ- 
ber 29-én már megbízást kapott Nagytól az új 
karhatalom megszervezésére, s arra, hogy vonja 
be ennek tagjai sorába a fegyveres csoportok 
vezetőit is. A Honvédelmi Minisztériumban tar- 
tott értekezleten Királyt a HM Forradalmi Bi- 
zottságának elnökévé választották. Az úgyneve- 
zett Forradalmi Karhatalmi Bizottságban - 
amely húsztagú volt — a felkelők rögtön tíz he- 
lyet kaptak, és csak a másik tízen osztozott a 
hadsereg és a rendőrség. November 3-án meg- 
alakították a Nemzetőr Főparancsnokságot, 
amelyet ugyancsak Király vezetett, de itt már a 
tíz hely közül hetet a felkelők kaptak, és csak 
egyet-egyet a hadsereg és a rendőrség! Egy pedig 
az úgynevezett egyetemi zászlóaljnak jutott. 
A fegyveres hatalom ezzel , törvényesen" is a 
felkelök kezébe került. , Felmerül a kérdés - 
írják a szerzők -, hogy a politikai képviselet 
ilyen erőviszonyai között Nagy Imre csoportjá- 
nak lett volna-e esélye arra — ahogy egyesek ezt 
utólag állítják -—, hogy békés úton biztosítsák az 
ország szocialista fejlődését. A válasz erre egyér- 
telmű: nemcsak a lehetőségük, de a szándékuk 
is hiányzott." 

K irály világosan közölte feltételeit még poszt- 
jának elfoglalása előtt. Saját tisztikart akart, 
negyven régi tábornok és magas rangú tiszt visz- 
3-ig 500 volt horthysta tiszt és tábornok adta be 
reaktiválási kérvényét a Honvédelmi Miniszté- 
riumba. 


v 


Geréb és Hajdú könyve meglehetősen részletes 
leírást ad a fegyveres csoportok és vezetőik sor- 
sáról a november 4-ét követő forradalmi ellen- 
támadás után, amelyben a döntő szó már a 

szovjet csapatoké lett. Kerületről kerületre is- 
merteti a helyzetet, és a következő fontos tények 
kerülnek napvilágra. Először is az, hogy néhány 
makacs góc kivételével az ellenállás katonailag 
rendkívül gyorsan összeomlott. Ennek két fon- 
tos oka volt. Az egyik, hogy a lakosság nem 
csatlakozott a fegyveres csoportokhoz, hanem 
inkább elfordult tőlük, és mielőbbi felszámolá- 
sukat kívánta. A másik, hogy a hadsereg és a 
rendőrség — egy-két jelentéktelen esettől elte- 
kintve — sehol nem követte Nagy Imre felhívását 
a harcra. Pontosabban: nem vett tudomást ar- 
ról, ami nem is létezett. Vagyis arról, az önma- 
gában is árulással egyenlő, vérfürdőt provokáló 
drámai kijelentésről, hogy , csapataink harcban 
állnak" — mint azt Nagy a távozása előtti per- 
cekben rádiófelhivásában, a tényekkel ellentét- 
ben, állította. 

Hasonló volt a helyzet vidéken is. Ezekben az 
eseménykrónikákban még világosabbá válik, 
hogy az ellenforradalom katonai utóvédharcát 
már valóban túlnyomórészben csak a nyilt, lep- 
lezetlen ellenség, a volt uralkodó osztály erőö- 
szakszervezeteinek egyes volt tisztjei, esküdt an- 
kommunisták s a hozzájuk csatlakozó, bör- 
tönből szabadult bűnöző és kalandor elemek 
vívták. Az egyetemisták lényegében ellenállás 
nélkül, még harc előtt letették a fegyvert, illetve 
otthagyták az épületeket. Ezzel azonban egy- 
szersmind megkezdődött az illegális politikai 
csoportok szervezkedése, amelyeknek még re- 
ményük volt arra, hogy a hatalom megszilárdu- 
lását lehetetlenné teszik. 

Természetesen nagy hiba lenne azt állítani, 
hogy a kezdeti konszolidáció simán, további, 
rendkívüli próbatételek nélkül ment végbe. 
A zűrzavar, a megrázkódtatások, a félelem, a 
kibontakozás roppant nehézségei még hosszú 
ideig Jó talajul szolgáltak az illegális szervezke- 
déseknek. A szerzők adatai arra mutatnak, 
hogy e szervezkedések már nemegyszer inkább 
a közönséges bűnügyek krónikájába tartoznak, 
mint a politikáéba, s hogy más esetekben pedig 
közönséges kémkedésről, hazaárulásról van szó. 
Valószínüleg a vereség erkölcsileg is züllesztette 
e mozgalmakat, de a szereplők egyikének-mási- 

kának kalandor személyisége is. Komolyabb és 
jelentősebb szerep jutott — s ez a terület már 
ismertebb - az ellenforradalom alatt és után 
alakult munkástanácsoknak is. Nem vezetőik, 
hanem a benne részt vevő munkások miatt a 
kormány sorozatosan megkísérelte velük a tár- 
gyalást, hogy destruktív magatartásuk megvál- 
toztatására, a sztrájkok szervezésének abbaha- 
gyására bírja őket. Megegyezés esetén lehetett 
volna politikai szerepük. Ez azonban az ismert 
okok folytán nem következhetett be. A könyv. 
adatai szerint , Budapesten november 3-ra a 
munkástanácsok körülbelül 25 százaléka a régi 
uralkodó osztályból, kiszolgálóiból, volt jobb- 
oldali pártok, mozgalmak aktivistáiból, köztör- 
vényes és politikai bűncselekményekért elítéltek 
soraiból került ki. A vezető pozíciókban ará- 
nyuk még ennél is nagyobb volt. A munkásta- 
nácsok 65-70 százalékában ők töltötték be az 
elnöki vagy a titkári funkciót." 

A könyv végül néhány kevéssé ismert részletét 
is feltárja a Nagy Imre-csoport szabadon ma- 
radt és az illegális harcot választó tagjainak 
tevékenységéről, az értelmiségi szövetségekben 
és szervezetekben kialakult helyzetről. Zárófeje- 
zetében pedig a nyugati hírszerző szervezetekkel 
és propagandaszervekkel összefonódó disszi- 
dens vezető csoportok tevékenységéről kapunk 
további részleteket. 

A könyv hasznosan egészíti ki ismereteinket az 
ellenforradalomról és az azt követő hónapok- 
ról. Meggyőzően bizonyítja, hogy 1956 októbe- 
rében az ellenforradalom társadalmunkat, a 
rendszert létében fenyegette, s hogy a rendszer 
konszolidációja mennyi áldozatot, helytállást 
követelt meg az ellenforradalom katonai vercsé- 
ge után is. A könyvben közölt tények, adatok 
olyan tanulságokat sugallnak, amelyeket senki- 
nek sem szabad elfelednie, s amelyeket azoknan 
is meg kell szívlelniök, akik nem vagy csak gyer- 
mekfővel élték meg e tragikus korszakot. 


( Kossuth Könyvkiadó, 1986 ) 
Rózsa László 

A magyar szakszervezeti mozgalom dokumentumai 


(VI. kötet) 


Természetes és örvendetes jelenség, hogy az 
utóbbi fél évtizedben fellendült a szakszerveze- 
tek történetének kutatása Magyarországon. 
Megjelent vagy sajtó alatt van több nagy szak- 
szervezet története; kandidátusi, egyetemi dok- 
tori értekezések készültek e témakörből. Hely- 
lyel-közzel még a különböző szintű tankönyvek- 
ben, oktatási anyagokban is helyet kapott a 
munkások és az alkalmazottak e legátfogóbb 
egyesülési formáinak múltja. 

Az ágazati szakszervezetek, a SZOT és tudo- 
mányos intézményei, így a Szakszervezetek El- 
méleti Kutatóintézete és Központi Levéltára, 
valamint a Népszava Lap- és Könyvkiadó jelen- 
tös erkölcsi és anyagi tamogatásban részesítik e 
munkálatokat, sőt maguk is részt vesznek a 
kiadványok elkészítésében és közzétételében. 

A történészek és más társadalomtudósok, le- 
véltárosok, mozgalmi tisztségviselők és kiadói 
szakemberek alkotó együttműködésében az a 
felismerés jut kifejezésre, hogy szükséges a szak- 
szervezeti mozgalom értékes történelmi hagyo- 
mányait feltárni és hasznosítani a mai megújho- 
dó szakszervezetek munkájában. Hiszen aligha 
volt a magyar munkásosztálynak más olyan 
szervezete, intézménye, amelynek szerepe az ún. 
ötvenes években oly mértékben degradálódott 
volna, mint éppen a szakszervezeteké. A fiata- 
labb generációk pedig szinte még hírből sem 
ismerik a munkások, a dolgozók érdekeit kifeje- 
ző, széles körű nevelő munkát végző, tekintélyes 
és nagy tömegerőt képviselő szakszervezeti 
mozgalom múltját. Ahhoz, hogy felhasználhas- 
suk a mai helyzetből adódó számos lehetőséget, 
be kell mutatni, hogy a különböző ágazati és 
szakmai tömörülések, ha korszakonként más- 
más célokért és más-más eszközökkel is, ám 
mégis tevékeny, küzdő, embert formáló közös- 
ségek voltak. Már a 20. század fordulójától 
kezdve - változó tartalommal - számottevő kö- 
zéleti, társadalmi szerepet is betöltöttek és kivív- 
ták, hogy a bérből és fizetésből élő dolgozó 
rétegek érdekképviseleteként működjenek. 

Mindennek bemutatására, bizonyítására kü- 
lönösen alkalmasak az eredeti iratok. A mozga- 
lom által kimunkált dokumentumok hatásosak, 
meggyőző erejük van. A korabeli jelentésekben, 
jegyzőkönyvekben és forrásokban az olvasó 
közvetlenül találkozik a valósággal, maga alkot- 
hat ítéleteket és vonhat le következtetéseket. 


v 


A magyar szakszervezeti mozgalom dokumentu- 
mai című sorozat szám szerint a hatodik, a meg- 
jelenés sorrendjét tekintve első kötete a közel- 
múltban került a könyvüzletekbe. Fgy nagysza- 
bású vállalkozás indult el több éves útjára. Kar- 
sai Elek , a nemrégiben elhunyt kitűnő történész- 
levéltáros kezdeményezte a felszabadulás utáni 
szakszervezeti mozgalom iratainak kiadását. El- 
képzelései szerencsésen összekapcsolódtak a 
Párttörténeti Intézet Archívumában időközben 
szintén kimunkált tervekkel az 1944 előtti kor- 
szakból hasonló tárgykörű gyűjtemények publi- 
kálására. Így öltött formát az a koncepció, 
amelynek megvalósulása során az első rész öt 
kötete az 1848-tól 1944-ig terjedő időszakot mu- 
tatja be, mig a második rész, nyolc kötetben a 
felszabadulást követő korszakot szemlélteti, a 
magyar szakszervezetek 1980. decemberi, XXIV. 
kongresszusával bezárólag. 

Az első kötet 1944. szeptember 23-tól 1945. 
december 2-ig, a XVI. szakszervezeti kongresz- 
szusig egy és negyed év anyagát tartalmazza. 
Majd teljes egészében nyomtatásban eddig még 
meg nem jelent iratokat közöl a Szakszervezetek 
Központi Levéltárának fondjaiból. 

A kezdő dátum első pillantásra talán szokat- 
lannak tűnik. Hiszen a felszabadulás hagyomá- 
nyosan 1945. április 4-éhez kötött megünneplése 
mintha elfedné a közgondolkodásban, hogy az 
ország jelentős vidékein már hónapokkal ko- 
rábban megváltozott a világ. A nemzeti történe- 
lem 1944 szeptemberétől , kettészakadt". Az or- 
szág egyre szűkülő - középső és nyugati — felé- 
ben még a tőkés társadalom élte végóráit. 
Ugyanekkor a Tiszántúlon, s onnan fokozato- 
san nyugat felé — a frontvonal mozgása nyomán 
— kibontakozott a forradalmi folyamat, amely 
megteremtette az év végére az Ideiglenes Nem- 
zetgyűlésben és az Ideiglenes Nemzeti Kor- 
mányban testet öltő új népi hatalmat. A szak- 
szervezetek jelentős feladatokat vállaltak ma- 
gukra és végeztek el a demokratikus magyar 
államiság létrehozásában és az ország újjáépíté- 
sében. Ez természetes dolog volt, mert a legtöbb 
helyre, ahol ipari munkások éltek, már koráb- 
ban is valamilyen formában eljutott a szakmai 
alapon való tömörülés, szervezkedés gondolata. 
S kézenfekvő volt, hogy miután a régi erőszak- 
apparátus megsemmisült, eltűntek a bénító kor- 
látok, tüstént újjászerveződjenek vagy megala- 
kuljanak a helyi, üzemi szakszervezeti csopor- 
tok. Persze csak a formák maradtak a régiek, a 

hagyományos kereteket megváltozott tartalom 
töltötte be. A szervezetekre korábban nem is- 
mert tennivalók hárultak, méghozzá előzetes 
felkészülés nélkül; szinte egyik pillanatról a má- 
sikra, s megannyi olyan ügyben kellett intézked- 
niök, amelyek messze túllépték a szakszerveze- 
tek tradicionális működési körét. 

A dokumentumok azt bizonyítják, hogy eb- 
ben az időszakban a szakszervezetek valóban 
mindennel foglalkoztak, ami a közösség sorsát 
érintette, legyen szó vállalati, üzemi, lakóhelyi 
kollektívákról s ezek bárminemű gondjairól. 

Az iratok tanulmányozásához, a mozgalom 
belső összefüggéseinek, vagyis lényegének meg- 
értéséhez kulcsot ad Karsai Elek bevezető tanul- 
mánya, amely áttekinti a szakszervezetek , talp- 
raállásának és megújhodásának" fő kérdéseit. 
A szakszervezetek belső helyzetében a legfonto- 
sabb új vonás az volt, hogy a két munkáspárt, 
az időnként természetesen jelentkező nézetelté- 
rések, viták ellenére alapvetően az egység jegyé- 
ben politizált. Jelentősen kiterjedt továbbá a 
szakszervezeti mozgalom társadalmi bázisa, 
mert olyan új foglalkozási ágazatok alakítottak 
szakszervezeteket, amelyek korábban, különbö- 
ző okok folytán kimaradtak vonzási köréből. 

A szakszervezetek társadalmi szerepében a 
legjelentősebb változás az volt, hogy az a szerve- 
zet, amely a tőkés társadalom időszakában el- 
lenzéki intézményként működött, most, a benne 
tömörült dolgozó osztályok, rétegek alapvető 
érdekeinek megfelelően immár együttdolgozott 
az új, a népi demokratikus kormányzattal. Ez 
magával hozta az érdekvédelem új módszerek- 
kel történő megvalósítását. Hozzá kell tennünk, 
hogy - amint ez a dokumentumokból egyértel- 
műen kitűnik - ekkorra megváltozott az érdek- 
felfogás tartalma is. Míg korábban a szakszer- 
vezetek céljainak középpontjában a minél ma- 
gasabb munkabérek kivívása állott, korántsem 
volt bizonyos, hogy a lerombolt országban az 
infláció közepette is a béremelésért kell a szak- 
szervezeteknek küzdeniök. Söt - figyelembe vé- 
ve az ország általános gazdasági helyzetét — az 
esetleges pillanatnyi javulás ellenére ez végső 
soron lehetetlenné tette volna az újjáépítést és az 
életszínvonal tartós emelését. Ezért került a 
szakszervezetek gazdasági tevékenységének kö- 

zéppontjába a munkások és alkalmazottak ellá- 
tása a legalapvetőbb közszükségleti cikkekkel, 
bár csak a létfenntartást biztosító szinten. 

A kötetben tárgyalt hónapokkal kapcsolatban, 
mint ahogy általában az 1945-1948-as idősza- 
kot illetően is, sokakban feléledt a nosztalgia. 
,Azok voltak az igazán nagy idők, a forradalmi 
lendület hősi esztendei." Ez természetes, hisz va- 
lóban sorsforduló volt e kor, s ráadásul ki ne 
gondolna vissza szívesen fiatalságára. Még sincs 
okunk azonban arra, hogy visszakivánjuk e kor- 
szak nehéz életkörülményeit, a ma már elképzel- 
hetetlen nélkülözést. De igaz az — s az iratok 
erről egyértelműen tanúbizonyságot tesznek -, 
hogy a korszak szellemiségének voltak napja- 
inkban is irigylésre méltó és ma is kívánatos 
vonásai. Talán sohasem volt ugyanis akkora 
szerepe az öntevékenységnek és a kezdeménye- 
zésnek, mint ebben az időben. A cselekvő embe- 
rek tömegének alkotó kora volt ez, azoké, akik- 
nek nem volt okvetlenül szükségük felső utasítá- 
sokra ahhoz, hogy megtegyék, amit kell, és akik 
nem burkolóztak alibípapírokba, hanem vállal- 
ták a felelősséget tetteikért. 

A kötet anyaga a nagypolitikán túl megvilá- 
gítja, hogy mi történt e társadalmi szervezet 
alsóbb szintjein. Állítjuk, hogy nem ismeri iga- 
zán a felszabadulást követő korszakot az. aki 
nem tudja, mi történt az ekkor újjászülető, újon- 
nan formálódó kisközösségekben, hogyan Zaj- 
lott le egy üzemi bizottsági ülés, miről esett szó 
egy-egy községi, kisvárosi szakszervezeti cso- 
port megbeszélésein, milyen kéréseket, panaszo- 
kat tartalmaztak a jelentések, beszámolók, mi- 
lyen teljesítményekről adtak számot a koránt- 
sem formális értekezleteken. Ezért e könyvet 
nemcsak a szakszervezeti tisztségviselőknek és 
aktivistáknak ajánljuk, hanem mindenkinek, 
aki meg akarja ismerni és meg akarja érteni a 
magyar népi demokrácia megszületésének e for- 
rongó, forradalmas korszakát, annak lelkesült- 
ségét és nehézségeit, nagyszerűségét és gyengesé- 
geit. 


( Népszava Lap- és Könyvkiadó, 1986.) 
Sipos Péter 


Hibaigazító: Lapunk 1987. januári számában a belső borítók fotóinak képaláírásai felcserélődtek — A szer- 

HUSZÁR ISTVÁN: 


Történelmi utunk és a közgondolkodás 


A szocialista átalakulás a dolog természetéből következően nem lehet egyenes vonalú 
fejlődés eredménye, nem lehet (és egyetlen országban sem volt) buktatóktól, hibáktól, 
nehézségektől mentes. Ez könnyen belátható, ha csupán két körülményt veszünk figye- 
lembe: egyrészt a szocialista társadalmi formáció mint világrendszer csak néhány évtize- 
des múltra tekinthet vissza, s a Szovjetunió közel hét évtizedes léte ellenére is több 
vonatkozásban első, kialakuló szakaszában van. Másrészt az a tény is ismert, hogy az 
új társadalmi rendszer nagyobb részt elmaradott, sőt igen elmaradott régiókban került 
hatalomra, ami számos történeti s végső soron mai problémának is gyökere. Ha ehhez 
még hozzávesszük, hogy a szocializmus létrejöttétől fogva a nála erősebb, nagy gazdasági 
és katonai potenciálú tőkés világ környezetében fejlődhetett, állandó háborús fenyege- 
tettség, gazdasági, politikai, ideológiai nyomás viszonyai között, akkor az úttörés és az 
előrehaladás nehézségei, a feladat bonyolultsága még inkább nyilvánvaló. Nem ismeret- 
len tényezők, körülmények ezek, de olyanok, amelyeket történelmi utunknak s általában 
a szocialista formáció fejlődésének tudományos értékelésekor sem veszünk kellően figye- 
lembe, s ami még gyakoribb, a közgondolkodás sem értékeli, mérlegeli eléggé ezeket. 

Mindezek előrebocsátásával nem az elért eredményeket kívánjuk túlhangsúlyozni, s 
nem is a tényleges hibák tagadása a cél. Különben sem hisszük, hogy történelmi utunk 
egyfajta mérlegkészítéssel értékelhető, oly módon, hogy az egyik serpenyőbe helyezzük 
az eredményeket, a másikba a hibákat, azután a mérleg mutatójára nézve végleges és 
pontos értékítéletet mondhatunk. A fejlődés nem volt egyenes vonalú, a társadalomáta- 
lakítás során alkalmazott módszerek és formák nemcsak az eredmények nagyságát, de 
időállóságát, maradandóságát, értékét is befolyásolják. A szocializmus fejlődésének, az 
elért eredményeknek és hibáknak az objektív vizsgálata követeli meg a történeti összefüg- 
gések, körülmények gondos számbavételét, a történetiség elvének szigorú érvényesítését. 


A magyarországi szocialista átalakulást befolyásoló tényezők közül elsőként arra kívá- 
nunk rámutatni, hogy a Szovjetunió kiemelkedő szerepe a fasizmus leverésében, valamint 
a demokratikus erők világméretű előretörése nagymértékben kedvezett a társadalom 
forradalmi átalakításának. Nem csupán arra gondolunk, hogy a forradalom erői gyorsan 
megszerveződtek, és a kiharcolt vivmányok túlmutattak a polgári demokratikus átalaku- 
lás keretein, hanem arra is, hogy a társadalom szocialista átformálása előtt is új utak 
nyíltak. Az antifasiszta háború nemzeti felszabadító jellege, a demokratikus nagyhatal- 
mak koalíciója, a népfrontpolitika eszméinek térhódítása kedvezett a munkásosztály 


Az irás alapja az 1987. február 19-21-én Szegeden megtartott, szocializmussal foglalkozó elméleti konferencia 
referátuma. i 

által vezetett széles szövetségi rendszer kialakulásának, a polgárháború elkerülésének. 
Számos országban a többpártrendszeren alapuló s a népfront szervein nyugvó népi 
hatalom szilárdult meg, más szóval: nemcsak a nemzeti, demokratikus feladatok, hanem 
a szocialista célok széles szövetségi alapokon nyugvó, békés és fokozatos megvalósításá- 
ra is lehetőség nyílt. Magyarországon azonban az a körülmény, hogy egyszer már 
győzött a munkáshatalom, elég ellentmondásosan hatott. Egyfelől nagy forradalmi 
lendítőerőt jelentett, másfelől azonban a népi radikalizmus olyan ösztönzője volt, amely 
a kornak és az ország akkori viszonyainak megfelelő népfírontpolitika érvényesülését, 
hatékonyságát esetenként korlátozta. Az átalakulás során nagy tehertétel volt az ellen- 
forradalmi, fasiszta rendszer szította nacionalizmus, a szovjetellenes és antikommunista 
attitűd továbbélése viszonylag széles rétegek tudatában, a vesztes háború terhe; az 
örökölt gazdasági elmaradottság, ami háborús összeomlással, a gazdasági élet szinte 
teljes szétesésével párosult. 

A negatív tendenciákat, a visszahúzó erőket sikerült ellensúlyozni, és -— ha a szomszé- 
dos országok némelyikéhez képest lassabban is — megkezdődött és sikeresen haladt előre 
országunkban a népi demokratikus átalakulás. Mintegy hároméves, gyakran éles politi- 
kai küzdelem eredményeként gyökeres változások következtek be: sokszor idézett, de 
történelmi jelentősége szempontjából ma sem vitatható pozitív tény, hogy felszámolták 
a nagybirtokrendszert, állami tulajdonba vették a bankokat, az üzemek zömét, elkezdő- 
dött a kulturális forradalom, a kizsákmányoláson alapuló osztálytagozódás felszámolá- 
sa, a szocializmus építése. Mindez népi demokratikus - vagyis az első győztes szocialista 
forradalomtól eltérő - formában ment végbe, alapvetően a kor követelményeinek és az 
ország adottságainak megfelelően. 

1947 végére, 1948 közepére nemcsak hatalmi viszonyaink, az ország belső helyzete 
változott meg, hanem átalakulóban voltak azok a nemzetközi körülmények, feltételek 
is, melyek között a magyar társadalom forradalmi átalakulása 1944 végén megindult. 
A háború befejezése után az antifasiszta koalíció hatalmai közötti ellentétek kiéleződtek, 
a koalíció gyakorlatilag felbomlott. A népfrontpolitika folytatásának feltételei a tőkésor- 
szágokban jelentősen romlottak, a kommunista pártokat a kormánykoalícióból a nyu- 
gat-európai országokban rendre kiszorították. Megkezdődött a hidegháború, a kommu- 
nista pártok tevékenységének korlátozása, a nemzeti felszabadító mozgalmak visszaszo- 
rítása, a szocialista országok elszigetelése. A nyugati hatalmak, megszegve a Szovjetunió- 
val kötött megállapodásokat, kettészakították Németországot; létrejött az agresszív, 
revansista körök által ösztönzött katonai szövetség, a NATO. Mindez megnehezítette 
a szocialista útra tért országok helyzetét (politikai, diplomáciai, gazdasági téren egy- 
aránt), fenyegette a békés fejlődést, a fokozatos, kiegyensúlyozott előrehaladást. Még 
1947 végén a Komintern - jóllehet felhívta a figyelmet az agresszív, imperialista erők 
szervezkedésére — óvott a háborús veszély túlbecsülésétől, 1949-ben viszont már elfoga- 
dott álláspontja volt, hogy a háború kirobbanása reális veszéllyé vált, s az emberiség 
újabb világháborúnak néz elébe. 1950 nyarán kitört a háború Koreában, s ez a két 
rendszer olyan katonai összeütközése volt, amelynek során amerikai részről az atomfegy- 
ver bevetésének gondolata is felmerült. Az a tény, hogy a világháború nem tört ki (nem 
utolsósorban a szocialista országok állhatatos ellenállása következtében), nem ok arra, 
hogy a nemzetközi helyzet 1949-1950-es kiéleződését utólag kétségbe vonjuk, vagy 
kisebbítsük a háborús veszélyt. A nemzetközi küzdőtéren a viszonyok öt év alatt (1945- 
höz képest), mondhatni, gyökeresen megváltoztak. 

A helyzet ilyen alakulása a kommunista pártokat politikájuk módosítására késztette. 
Érthető módon előtérbe került az egység megszilárdítása, a gazdasági fejlődés meggyorsí- 
tása, a honvédelem erősítése, az új rendszer erejének, ütöőképességének fokozása. A prob- 
léma tehát összetettebb annál, hogy 1949-1950-ben az MDP bel- és gazdaságpolitikájá- 
ban változások következtek be. Ismert tény, hogy a kezdeti szerény fejlesztés helyett az 
iparosítás gyorsabb ütemét irányozták elő, s a honvédelem erősítésére, egyáltalán a 

hadsereg kiépítésére fokozottabb figyelmet fordítottak, s ezzel egyidejűleg a párt egysé- 
gét, vezető irányító szerepét növelni kívánták. 


A valódi kérdés az, hogy a gazdaságpolitikában s az egyéb területeken a változások 
megfeleltek-e a követelményeknek, helyesen tükrözték-e az új viszonyokat. A problémát 
éppen abban látjuk, hogy a politika változása csak látszólag volt összhangban az új 
követelményekkel, végső soron nem erősítette, hanem gyengítette a rendszert, a társada- 
lom ellenállóképességét. Az irreális tervek (a nehézipar túlfeszített fejlesztése, a mezőgaz- 
daság átszervezésének módja és üteme stb.), a nem vagy alig teljesíthető feladatok 
végrehajtásának erőltetése szükségképpen (?!Jegyütt jártak az adminisztratív módszerek 
terjedésével, a szövetségi politika szempontjainak mellőzésével, a politikai mechanizmus 
eltorzulásával, a szocialista törvényesség súlyos megsértésével. 

Természetesen tudjuk, hogy a hibák és a bűnök nemcsak az irreális tervekből, hanem 
egyéb forrásokból is táplálkoztak, elméleti, politikai és kifejezetten szubjektív tényezők 
is megtalálhatók az okok között. Röviden szólva: a párt vezetősége, pontosabban a 
vezetést egyre inkább kisajátító Rákosi-Gerő-csoport nem megalapozott történelmi 
analógiákban gondolkodott, amikor a második világháború előtti fejlemények megis- 
métlődésével számolt, s az általuk interpretált szovjet út és forma másolását tartotta 
célravezetőnek. A népírontpolitikát csupán történelmi kitérőnek tekintette, amely az új 
helyzetben és a hatalom birtokában egyfajta elvetendő jobboldali, opportunista politika. 
A hibák és a valóságos helyzet feltárása, az új politikai irányvonal kidolgozása a politikai 
gondolkodásmód gyökeres megváltoztatását kívánta volna, ennek a feltételei azonban 
a magyar pártban akkor hiányoztak. A hibák, a nehézségek Magyarországon mind 
súlyosabbá váltak, de azok egy része — különböző okok miatt — még rejtve maradt. Az 
eredmények (még ha súlyos ellentmondásokat hordoztak is magukban) bizonyos fokig 
elfedték, , ellensúlyozták" a hibákat. 


Ismert, hogy először az 1953-as év eseményei kényszerítették ki a hibák feltárását és 
a politikai irányvonal módosítását. A koreai fegyverszünet, a nemzetközi feszültség . 
átmeneti csökkenése, Sztálin halála, a berlini események s az SZKP politikájának min- 
dezzel összefüggő módosulása elvezetett az 1953. júniusi határozathoz, amely a hibák 
nagyobb részét kendőzetlenül feltárta, és számos területen kijelölte felszámolásuk módját 
is. Ismeretes, hogy a határozat után jelentős változások következtek be, nem kevés 
eredmény is született a gazdaságban és az élet más területein. A válság leküzdésének nagy 
történelmi lehetőségét azonban nem sikerült megragadni, sőt a válság elmélyült, majd 
ellenforradalmi felkelés bontakozott ki. Ennek okai is ismertek: a pártvezetőség egységé- 
nek megbomlása, a huzavona, a politikai irányvonal ingadozása, a jobb-, majd a balolda- 
li elhajlás térnyerése, az ellenséges szervezkedés lehetőségeinek megnövekedése. 

Kevésbé ismert, azért is, mert kevéssé feltárt, hogy e folyamatok mennyire, miként 
függtek össze a nemzetközi kommunista mozgalom útkeresésével, a szocialista fejlődés 
tapasztalatainak elméleti általánosításáról folyó vitákkal, az új erőviszonyok eltérő 
értékelésével. Kezdetben úgy tűnt, hogy a hibák viszonylag könnyen kijavíthatók, a 
mozgalom egysége a teljes egyetértés jegyében helyreállítható, a népgazdasági beruházá- 
sok átcsoportosításával az életszínvonal gyorsan emelhető, a kommunizmus építése 
közvetlen feladat, s az új társadalmi formáció első szakasza viszonylag gyorsan megha- 
ladható. A ma már nyilvánvalóan túlzó várakozások részben azzal a felismeréssel 
magyarázhatók, hogy a háború nem végzetszerű, a világháború az új viszonyok között 
elkerülhető. Ez az SZKP XX. kongresszusán elhangzott megállapítás roppant nagy 
jelentőségű volt, új horizontot tárt a mozgalom elé, új irányvételt jelzett. Ám hamarosan 
kitűnt, hogy e feladatok teljesítése nem könnyű, az előrehaladás nem lehet gyors ütemű, 
s egyáltalán a feladat gyakorlati megoldása új gondolkodást, új megközelítési módszere- 
ket követel. Ebben az időszakban kezdődött az ellenforradalom utáni konszolidáció 
Magyarországon. A párt újjászervezését, az MSZMP politikai irányvonalának fejlődését 

nemcsak befolyásolták e körülmények, hanem a párt tevékenységével, politikájával maga 
is hozzájárult az előrehaladás új formáinak, módszereinek kialakulásához. 

A háború elkerülhetőségéről szóló állásfoglalás és a XX. kongresszus új stratégiai 
célkitűzései összhangban voltak a világban létrejött új erőviszonyokkal. A világ arculatát 
megváltoztató, elemi erejű folyamat volt az 1950-es és az 1960-as években a hagyomá- 
nyos gyarmati rendszer felbomlása, új, politikailag önálló államok létrejötte, újabb 
ből. A szocialista országok valóban gyors gazdasági növekedését jelzi, hogy ipari terme- 
lésük két évtized alatt mintegy megduplázódott, s a hatvanas évek végén a világ ipari 
termelésének közel 40 százalékát produkálták. A két világrendszer között kialakult a 
katonai erőegyensúly; ez a fegyverek pusztító erejénél, a két rendszer kölcsönös pusztulá- 
sának veszélyénél fogva a világháború kirobbanását szinte kizárta. Valóban új világhely- 
zet jött létre; a haladás erői történelmi távlatú eredményeket értek el, de egyidejűleg 
megmutatkoztak a további haladás korlátai, és újabb nehézségek, ellentmondások kelet- 
keztek. Kitűnt, hogy a fejlődés korábbi erőforrásai kimerülőben vannak, a fejlődés új 
forrásainak megtalálása, az ún. intenzifikálás, a tudományos-technikai forradalom ered- 
ményeinek hasznosítása új kérdéseket vet fel, új módszereket követel. 


E feltételek között, új utakat is keresve ért el jelentős eredményeket a magyar népgazda- 
ság. Hadd idézzük - igaz csak példaszerűen — a legfontosabb jelzőszámokat. Az ipar 
termelése 1950-hez viszonyítva 1985-ben mintegy tízszeresére növekedett, a mezőgazda- 
ság termelése ugyanezen időszak alatt több mint kétszeresére, ezen belül az állattenyész- 
tés két és félszeresére emelkedett. A reálbérek több mint a duplájára nőttek, az egy főre 
eső reáljövedelem három és félszerese az 1950. évinek. Több mint a felével nőtt a lakások 
száma, 70-ről 20 százalékra csökkent az egyszobás lakások aránya. Minden háztartásra 
jut egy hűtőgép, egy mosógép, több mint egy tv-készülék; az elmúlt évtizedben duplájára 
emelkedett a gépkocsik száma, ma a háztartások egyharmadára jut egy személygépkocsi. 
De folytatható a felsorolás a társadalombiztosítás, az egészségügy, az oktatás és a 
társadalmi élet legkülönfélébb területein. Nemcsak gazdaságilag gyarapodott az ország, 
hanem történelmi jelentőségű társadalmi átrétegződés is végbe ment, új társadalmi 
viszonyok alakultak ki, ami akkor is korszakos eredmény, ha általa új problémák, új 
ellentmondások is keletkeztek. 

Meg kell mondanunk, hogy ezek az eredmények nemcsak az ország korábbi elmara- 
dottságához mérve jelentősek, hanem a nemzetközi összehasonlítás próbáját is kiállják, 
különösen akkor, ha figyelembe vesszük a már jelzett kedvezőtlen körülményeket, me- 
lyek között a szocialista országok fejlődése végbement. A közvélemény egy jelentős része 
ugyan megfelelő módon értékeli, méltányolja ezeket az eredményeket, mégis látnunk 
kell, hogy az elmúlt négy évtized vívmányainak történelmi értéke nem hatja át a közgon- 
dolkodást oly mértékben, hogy az további előrehaladásunk egyik fontos hajtóereje 
lehetne. 

Ez természetesen különböző okokkal magyarázható. A közgondolkodást igen sok 
tényező alakítja, s a közelmúlt történetének megítélésében is szükségszerűen nagyok a 
különbségek, melyek nem feltétlenül rétegspecifikusak, bár gyakran jelentős a vélemény- 
eltérés az egyes társadalmi csoportok között. A felszabadulással kezdődő történelmi 
változások nyilvánvalóan másképp érintették a még ma is élő generációkat, mint a 
szocializmusba már , beleszületett" fiatalokat. De a fiatalabb generációkra is hat a családi 
környezet, az ismerősök, szemtanúk véleménye, s természetesen széles körben hatnak az 
irodalmi alkotások, filmélmények is. Gyakori az is, hogy az érdeklődés fokozottabban 
fordul olyan korszakok eseményei felé, amelyekben nagy volt az emberi tragédiák 
lehetősége, illetve amelyek válságos időszakok voltak. Ezeket a kérdéseket előszeretettel 

exponálja, nagyítja ki a rendszerellenes propaganda is, negatívan, károsan befolyásolva 
ezzel a közvéleményt, a közgondolkodást. 

Fontos látnunk, hogy a történelmi közelmúlt felfogására nagymértékben hat a jelen 
is, elsősorban azok a problémák, amelyekkel ma kell megküzdeni. A nehezebb gazdasági 
előrehaladás időszakában, amikor kiéleződnek az ellentmondások, vagy éppen , értékza- 
varok" keletkeznek, a történelmi eredmények is más megvilágítást kapnak, s az egészé- 
ben sikeres fejlődés is leértékelődhet. A gazdaság stagnálása, a nyugdíjak értékvesztése, 
a reálbérek csökkenése, nem teljesítményalapú bérezési és jövedelem-különbségek kiala- 
kulása, a munka nélkül szerzett jövedelmek növekedése, a felhalmozott vagyon , működ- 
tetése", a hála- és csúszópénzek rendszerének kialakulása ismert jelenségek. Mindez 
nemcsak morális problémákat, különféle , orientációs" zavarokat okoz, hanem a megtett 
történelmi út jelentőségét is csökkenti. Megkérdőjelezheti a korábbi nemzedék erőfeszíté- 
seinek, küzdelmének értelmét, növelheti a történelmi látásmód zavarait, s szinte szükség- 
szerű, hogy elhomályosítja a szocialista rend kialakulásának jelentőségét s e formáció 
történelmi érdemeit és előnyeit. E hibás szemlélet fordítottjára is lehet azonban példát 
találni, amikor a múlt történelmileg meghaladott értékei , magasztosulnak" fel, amikor 
a szükségből erény lesz, s például az , egyenlősdi" értékelődik fel, ami egyáltalán nem 
segíti elő a jelenlegi fejlődési szakasz problémáinak megoldását. 


E körülményeket ismerve, hangsúlyoznunk kell a társadalomtudományok s különösen 
a történelemtudomány fontos szerepét a közgondolkodás fejlődésében, alakításában. 
Erről szólva elsőként az elmúlt négy évtized kutatásának eredményeit, illetve az egyes 
periódusok feltárásának, feldolgozottságának hiányosságait kell szemügyre vennünk. 

Ugy vélem, teljesen érthető, hogy a korszak első éveinek története a leginkább feldol- 
gozott. Az 1944 és 1948 közötti időszak eseményeinek feltárása már az ötvenes években 
megindult, s különösen a hatvanas években bontakozott ki. Ennek során a tudomány 
nemcsak a korábbi eredményeket hasznosította, hanem nagy forrásanyag alapján a 
kezdeti eredményeket kritikailag felül is vizsgálta. A felszabadulásról, az új rendszer 
kialakulásáról, a politikai pártokról és küzdelmeikről, a gazdasági és kulturális fejlődés- 
ről számos monográfia, terjedelmes tanulmány, dokumentum és tanulmánykötet látott 
napvilágot, tudományos vitaüléseken csaptak össze a nézetek, s haladt előre a vitás 
kérdések tisztázása. Azt természetesen nem állítjuk, hogy e periódust tekintve nincsenek 
még , fehér foltok", hogy minden vitakérdés tisztázódott volna, de azt igen, hogy az 
időszak oktatásához nagy mennyiségű, zömében megalapozott feldolgozás és korabeli 
dokumentumanyag áll rendelkezésre. Gondot gyakran éppen a , túlkínálat" okoz, mert 
nem könnyű áttekinteni a tudományos irodalmat, az egyes kérdésekben mutatkozó 
nézetkülönbségeket. Néha az oktatás szempontjából lényeges problémák kiemelése is 
bonyolult, s még nehezebb eligazodni az egyre szaporodó memoárirodalomban, amely 
jellegéből adódóan szubjektív, s számos vonatkozásban egyoldalú, ellentmondásos is 
lehet. A marxista történetírás fejlődése gyakran egyes események átértékelésével is jár, 
ám az objektivizmus térnyerése is zavarokat okozhat, ha az , igazság", a , teljesség" 

A vázolt helyzetből adódnak a marxista történetírás feladatai. A korszak még kellően 
fel nem tárt folyamatai, eseményei monografikus feldolgozásának folytatása mellett 
egyre fontosabb feladat a gazdag s gyarapodó történeti irodalom igényes áttekintése, a 
historiográfiai és a forráskritikai munkák számának növelése, ami támpontul szolgálhat 
az eddigi eredmények, a maradandó értékek összegezéséhez s ezáltal az oktatás színvona- 
lának, céltudatosságának növelését is segitheti. Ezzel egyidejűleg halaszthatatlanná vált 
egy összefoglaló mű elkészítése is: nevezetesen a Magyarország története sorozat IX. 
kötetének mielőbbi megjelentetése nemcsak tudományos, oktatási, hanem politikai 
szempontból is fontos vállalkozás. 


8 HUSZÁR ISTVAN 


Négy évtizedes fejlődésünk következő nagy szakaszáról szólva ugyanis már kevesebb 
eredményről adhatunk számot. Az , ötvenes éveket" is magában foglaló 1948-1962-es 
történeti periódusról készült feldolgozások száma kisebb, és az egyes időszakok, kérdé- 
sek feltárása is egyenetlenebb. Viszont megkockáztatható, hogy ami rendelkezésre áll, 
annak zöme nagy és megbízható forrásanyagra támaszkodik, ezért jól hasznosítható 
egy-egy összefoglaló munka megírásakor. 

Jelentős, átfogó művek készültek a gazdaságtörténet, az agrárfejlődés, az irodalomtör- 
ténet és a politikatörténet tárgykörében. Viszont több vonatkozásban még feldolgozásra 
vár a társadalom- és kultúrtörténet, a külpolitika, vagy például a konszolidáció időszaka. 
Biztatónak mondható a korszak történetének feltárása szempontjából, hogy felhasznál- 
hatók az MSZMP határozatai, és befejezés előtt állaz MDP határozatainak és dokumen- 
tumainak gyűjteményes kötete is. Nem kevés a korszakra vonatkozó memoárirodalom 
sem, amelynek kritikai értékelése fontos feladat. Az eredmények között kell számon 
tartanunk, hogy más társadalomtudományi diszciplínák (közgazdaságtudomány, jogtu- 
domány) jelentősen hozzájárultak a különböző kérdések bemutatásához. Hátrányt jelent 
viszont, hogy több szocialista országban kevéssé haladt előre e korszak kérdéseinek 
feldolgozása, kritikai értékelése. 

Ugyancsak eredményes volt az utóbbi évtized munkája, amelyben sajátos helyet 
kapott szemléletformáló hatásával a Lukács- és Kun-évforduló, a felszabadulás negyve- 
nedik évfordulójára rendezett tudományos ülésszak, valamint az ellenforradalom elleni 
harc tanulságaira, az MSZMP 1957. júniusi országos értekezletére való megemlékezés 
és más fontos, a kutatók jelentős részét mozgósító rendezvény. Jelen feladatunk, hogy 
a még feltárásra, kutatásra váró témaköröket gondosan számba vegyük annak érdeké- 
ben, hogy a korszak történetének összefoglalását a IX. kötet keretében 1962-ig, a 
szocializmus alapjai lerakásának időszakáig elvégezhessük. Hogy ez reális és közeli 
célkitűzés lehet, azt mutatja az a tény is, hogy már megjelent két nagyobb lélegzetű 
összefoglaló kézikönyv, amely 1962-ig tudományos igénnyel mutatja be a négy évtizedes 
fejlődés első csaknem két évtizedét. 

ttérve az utóbbi két, két és fél évtized történetére, azt kell konstatálnunk, hogy a 
történeti feldolgozás eredményeit és részben lehetőségeit tekintve is, a helyzet elég 
aggasztó. A történettudomány csak kezdeti, részleges eredményeket tud felmutatni, ami 
természetesen azzal is összefügg, hogy ezek az évek már szorosan kapcsolódnak a napi 
politikához is. Szerencsére sokkal kedvezőbb a helyzet a társadalomtudományok más 
területein, amelyeknek eredményeire (itt a közgazdaságtudományra, a szociológiára, a 
jog- és politikatudományra gondolunk) a történettudomány építhet, azokat felhasznál- 
hatja, jóllehet ezek nem helyettesítik a történettudományi munkákat. Talán nem túlzás 
azt állítani, hogy a hazai történet kutatása a Magyarországon folyó egyetemes történeti 
kutatásokhoz képest is elmaradt (különösen, ha a gyarmati sorból felszabadult világ 
történetének feltárását vagy a jelenkori szociáldemokrata irányzatok kutatási eredmé- 
nyeit nézzük). Itt az ideje, hogy közelmúltunk történetének feldolgozására különleges 
gondot fordítsunk, megteremtsük e munka káder- és anyagi feltételeit, s tisztázzuk a 
kutatással összefüggő sajátos módszerbeli problémákat, illetve a munkával szemben 
támasztható igényeket. E problémakör fontosságát jelzi, hogy a felszabadulás óta meg- 
tett út több mint feléről van szó, s mivel kutatási eredmények csak évek múlva várhatók, 
az oktatás már mintegy három évtizedről nem tud tudományosan megalapozott képet 
adni. Ez pedig nagy hátrányt jelent a közgondolkodás formálásában, egyáltalán a 
felnövekvő nemzedék világnézeti, politikai nevelése szempontjából. 

Külön kell szólni a történeti kutatómunka, a történetírás néhány módszertani problé- 
májáról. A történetiség elvének fontosságára már korábban utaltunk. Az elmondottak- 
hoz még hozzátehetjük, a történeti igazság, valamint a történetszemlélet és a közgondol- 
kodás alakítása egyaránt megköveteli, hogy a szocializmus fejlődésének egyes szakaszait, 
eredményeit és hibáit mindig az adott kor viszonyaihoz, tényleges körülményeihez 

mérjük, azzal szoros összefüggésben vizsgáljuk. Különösen égető kérdés ez napjainkban, 
amikor a korábbi szocializmuskép változóban vagy éppen , válságban" van, az új pedig 
még nem alakult ki. A történetiség elvének szigorú érvényesítése ugyanis megóvhat 
bennünket attól, hogy a korábbi formák, megoldási módok egykori létjogosultságát 
indokolatlanul tagadjuk, és a korábbi erőfeszítések értelmét s ezáltal a korábbi nemzedé- 
kek érdemeit elvitassuk, vagy éppen felmagasztaljuk. (Közbevetőleg jegyzem meg: érde- 
mes lenne elgondolkodni azon is, hogy a NEP-politika kibontakozásának feltételei 
korszakonként hogyan változtak, figyelembe véve a klasszikus elképzeléseket — illetve 
azok , hiányát" -, majd a polgárháború időszakát, később a háborúra való felkészülést 
és az elmaradottság gyors leküzdésének kényszerét. Nem állíthatjuk, hogy a NEP-politi- 
ka felszámolása terén nem voltak súlyos, szubjektív természetű hibák, de léteztek olyan 
objektív körülmények is, amelyek egyes időszakokban nem éppen kedveztek a NEP-poli- 
tika alkalmazásának, kifejlődésének.) 

A történetírás valóban nem lehet a mindenkori politika , szolgálóleánya", nem lehet 
, érdeklíra". Az objektív megközelítés jogos igénye azonban nem vezethet az objektiviz- 
mus útjára. A valóság, a történelmi folyamatok objektív bemutatása változatlanul és 
csakis a munkásosztály, a társadalmi haladás pozíciójából történhet. Hogy ezt ne tévesz- 
szük szem elől, az a történettudománynak és a tudatformálásnak is létérdeke, mert 
ellenkező esetben négy évtizedes történelmi utunk igencsak felszínes és leegyszerűsített 
megvilágítást kaphat. Mi több — mint ennek esetenként tanúi lehetünk -, általában csak 
a kommunista párt, a baloldal érdemei homályosulnak el, egyes polgári irányzatok pedig 
valósággal felmagasztosulnak, vagy legalábbis indokolatlanul felértékelődve, újabb illú- 
ziókkal terhelik a közgondolkodást. E jelenség egyébként nemcsak az elmúlt négy 
évtized, hanem a felszabadulást megelőző korszak ábrázolására, értékelésére is vonatko- 
zik. 

Fontos szempont az is, hogy a szocializmus hazai történetét vizsgálva figyelembe 
vegyük, hogy országunk a szocialista világrendszer része. Fejlődésünket, eredményein- 
ket, egyáltalán a megtett utat mérve nemcsak korábbi önmagunkhoz kell viszonyíta- 
nunk, nemcsak a hasonló adottságú vagy éppen a legfejlettebb országok eredményeit kell. 
számításba vennünk, hanem azt a világtörténelmi folyamatot is, ami a felszabadulás után 
végbement és végbemegy. Hisz fejlődésünk, erőfeszítéseink értelme nemcsak országunk, 
népünk sorsának jobbra fordulásában, gyarapodásában, hanem a nemzetközi erőviszo- 
nyok kedvező alakításában, a béke és a szocializmus erőinek világméretű növekedésében 
van. E szemléleti váltás is feltétele annak, hogy történelmünket a ete ekétál a 
a , divatos" irányzatok csapdáit, a köldöknézés megannyi buktatóját. 

A módszertani kérdésekről szólva, említést kell tenni a történelmi tapasztalatok tárgya- 
lásának, feldolgozásának fontosságáról, a jelenkor szempontjából is. A történelmi ese- 
mények feltárása, leírása természetesen alapvető, enélkül nincs történeti ismeret, egyálta- 
lán történelemtudomány. Am önmagában az események rekonstruálása nem elégíthet ki 
bennünket. A történelem nem egyszerűen események halmaza, hanem fontos tanulságok 
tárháza, amely nélkülözhetetlen a jelen és a jövő formálásához, a továbbhaladás tenden- 
ciáinak, útjainak kifürkészéséhez. A múlt kutatásának feladatát ezért szervesen egyesíte- 
ni kell azzal a szándékkal, törekvéssel, hogy a tudományág a maga eszközeivel hozzájá- 
ruljon a jelen kérdéseinek megválaszolásához, segítsen a megtett történelmi út, a gyakor- 
lat elméleti általánosításában, hogy a történelmi tapasztalatot közvetítve a , múlt tudo- 
mánya" elkötelezett és tudatos módon részt vállaljon a jövő formálásában is. 

Ez az igény természetesen feltételezi a sokoldalú véleménycserét, a vitát, amelynek 
formáit, kereteit célszerű gondosan megválasztani. Előfordulhat ugyanis, hogy egy-egy 
vita nem segíti a közgondolkodás egészséges formálását, sőt újabb zavarok forrásává 
válik. Nemcsak új és bátor következtetésekre van szükség, hanem arra is, hogy korábbi, 
már meghaladott álláspontokat tételesen, konstruktívan biráljunk. Tehát ne csak dekla- 

ráljuk, kinyilatkoztassuk az eddigiektől eltérő nézeteinket, következtetéseinket, hanem 
igyekezzünk meggyőző módon el is fogadtatni azokat. 

Végül ki kell térni a történelemoktatás néhány kérdésére is. Az oktatás, különösen az 
általános és középiskolai oktatás közismerten meghatározó tényező a fiatalabb generáció 
történelemszemléletének alakulásában, s ezen keresztül fontos szerepe van a közgondol- 
kodás fejlődésében. A történelemtudomány felelőssége természetesen igen nagy az okta- 
tásért, amennyiben az a tudományos kutatás eredményeire épül. De az oktatás nem 
egyenlő s nem is lehet egyenlő a tudománnyal, mivel az oktatás csak a leglényegesebb 
ismereteket nyújthatja a hallgatóknak. Kívánatos természetesen, hogy a tudományos 
kutatások újabb eredményeit is felhasználják az oktatómunkában, de gondosan kell 
ügyelni arra, hogy az iskola csak a megalapozott, kiérlelt új ismereteket közvetítse a fiatal 
nemzedékhez, s egyúttal segítse annak mérlegelését, hogy a kutatásnak mely területeken 
kell továbblépnie. 

Mint utaltunk rá, a történelmi látásmód zavarai nagymértékben összefüggnek törté- 
nelmi utunk ellentmondásosságával, kitérőivel s a felnőtt generáció ezekre való , többszí- 
nű" emlékezéseivel, az irodalmi és más művészi feldolgozások gyakori egyoldalúságával. 
Ezért különösen nagy kárt, nehezen feloldható konfliktust okozhat, ha az iskola is 
eszerint változó, az alapkérdésekben is eltérő ismereteket nyújtana (egyfajta értékítéletet 
például az általános, s mást a középiskolában). 

Természetesen nem arról van szó, hogy a különféle iskolatípusokban teljesen egyfor- 
mán lehet és kell a történelmi ismereteket tanítani. Nyilvánvaló, hogy másként, a 
korosztály sajátosságaihoz mérten kell oktatni az általános iskolában, s másként a 
középiskolában, vagy az egyetemen. Itt a fő folyamatok egységes, egymásra épülő 
oktatásáról van szó. Ugyanakkor az iskolai oktatásban különösen fontos a történelem 
élményszerű elsajátítására való törekvés; a történelmi ismeret nem állhat csupán tudomá- 
nyos történeti alapfogalmak, dátumok, tények halmazának elsajátításából. Figyelembe 
kell venni, hogy különösen a fiatalabb nemzedék megnövekedett történelmi érdeklődése 
összefügg azzal is, hogy nehezen tud eligazodni a jelen problémáiban, s így gyakran a 
múltban keres mintákat, magatartásformákat vagy éppen analógiákat, amelyek segítik 
eligazodását a mai viszonyok között. Amikor ezt hangsúlyozzuk, természetesen tudatá- 
ban vagyunk annak, hogy a közgondolkodás , zavarait", az e téren tapasztalható problé- 
mákat elsősorban a jelen feladatainak megoldása, a most jelentkező ellentmondásoknak 
a feloldása csökkentheti. A történettudomány, az oktatás azonban segítheti ezt a folya- 
matot, mindenekelőtt négy évtizedes történeti utunk reális, objektív s így elkötelezett 
értékelése, valamint — amennyire lehet — élményszerű megismertetése révén. 

Ebből a szempontból kell értékelnünk a történelemoktatásban most napirendre került 
változást is. A munkásmozgalom története helyett Magyarország 20. századi történeté- 
nek oktatása kétségkívül bizonyos előnyöket jelent, komplexebb ismereteket nyújthat, 
talán nagyobb érdeklődésre is tarthat számot (éppen a közgondolkodás mai állapotából 
következően), de veszélyeket is hordoz magában. Háttérbe szorulhat, elhomályosulhat 
a forradalmi munkásmozgalom történelemformáló szerepe, a párt vezető szerepének 
jelentősége a haladásért, a nemzeti függetlenségért, a demokratikus és szocialista átala- 
kulásért vívott harcban, amint az a történetírásban és a publicisztikában már egy ideje 
tapasztalható. Nem téveszthetjük szem elől, hogy a forradalmi munkásmozgalom nem- 
csak a magyar nemzet történetének, hanem a nemzetközi munkás- és kommunista 
mozgalomnak is szerves része; az MSZMP tevékenysége, szerepe ezer szállal kötődik a 
nemzetközi forradalmi mozgalomhoz. Fontos feladat, hogy a történelmi út tapasztalatai- 
nak elméleti általánosítása változatlanul megfelelő helyet kapjon oktatásunkban, értéke- 
ink megbecsülése növekedjék, és internacionalista szemlélettel párosuljon. Mindezt ak- 
kor is hangsúlyozni kellene, ha az oktatás nem állna az ismert változások előtt. A tudo- 
mány, a publicisztika, valamint a történelemszemlélet és a közgondolkodás állapota erre 
önmagában is okot ad. 

Egyén és közösség a mai magyar társadalomban 


Az utóbbi évtized hazai szellemi életének egyik jellegzetes tünete a , közösséghiány" 
szakadatlan felpanaszolása, illetve a társadalmi kollektivizmus és a valóságos közösségek 
állapota feletti viták mindegyre megújuló hullámverése. Nem kevesen akadnak, akik 
vagy a napról napra tapasztalható társadalmi tényekre és folyamatokra hivatkozva, vagy 
pedig programatikus elkötelezettséggel — esetleg reménytelen rezignációval — a múlt, az 
sÖtvenes évek", esetleg az utópisztikus gondolkodás kövületei közé utalják magát a 
kérdésfeltevést is. Mások abban bizakodnak, amiről Makarenko írt egy odavetett napló- 
jegyzetében: ,,. .. az ember egyedül maradt, hontalanná vált, elveszítette önmagát. S most 
már nem filozófiai kérdések megoldásán töpreng, hanem egyszerűen csak új közösséget 
keres, és sóvárog utána." 

Bizonyosnak látszik, hogy a kollektivizmus eszmeköre manapság nem örvend jó 
s egészségi állapotnak" hazánkban. Mi több: olyan benyomásunk támadhat, mintha a 
kollektivizmus egy objektív és szükségszerű — ámbár jócskán megkésett — társadalmi 
individualizációs folyamat hatására, illetve egy erőszakos, hol magas röptű, elvszerű 
alakban, hol csupán vulgarizált-neofiliszteri, mindennapi képében megjelenő individua- 
lista életfelfogás nyomására visszavonulóban volna, s egyre-másra adná fel hadállásait. 

Sokak képzeteiben a gazdaság újszerű vonásai — a vállalkozói ethosz dicsérete, a piaci 
viszonyok szükségszerű atomizáló hatása, a partikuláris érdekek megnőtt mozgástere, 
a mind egyetemesebbé váló fogyasztási minták hatása — ugyancsak , ellene dolgoznak" 
a közösségi vonások erősödésének vagy akár puszta létének. 

Okunk az elegendőnél is több van hát arra, hogy alaposabban szemügyre vegyük az 
idevágó kérdések egyikét-másikát. Egyebek között már csak azért is, mert -— mint 
vizmus", a , kollektivista társadalom" egyenesen becsmérlő minősítésnek számít (még 
bizonyos szociáldemokrata törekvések méltatása esetében is), és a tájékozatlan polgárok 
riogatását szolgálja. Általában is úgy vélem, hogy korunk szellemi-ideológiai konfrontá- 
cióit keresztül-kasul átszövik az individualisztikus, illetve a szociális-kollektivisztikus 
álláspontok és metodológiai szemléletmódok megütközései. 

Hadd utaljak arra, hogy éppen a közelmúltban fogalmazta meg az , antipszichiátria" 
atyja, Th. Szasz, hogy az öngyilkossághoz való jogot az egyén szabadságjogai közé kell 
iktatni; az állam semmiféle szakszerű testületet nem ruházhat fel azzal a kötelezettséggel, 
hogy kényszerítő erővel közreműködjék az öngyilkosságok megelőzésében. S ez a követ- 
keztetés teljességgel jogosult, ha a társadalomban semmi egyebet nem látunk, mint 
autonóm és , autentikusan élő" egyének halmazát. 

Ha az egyén és a közösség kapcsolatát vizsgáljuk a mai magyar társadalomban, 
valójában az egyén-társadalom viszony ősrégi dilemmájának sajátos, némiképp megszo- 

Az írás alapja az 1987. február 19-21-én Szegeden megtartott, szocializmussal foglalkozó elméleti konferencia 
referátuma. 


12 PATAKI FERENC. 


rított megjelenési módját vesszük szemügyre. A téma sokarcúsága és sokirányú érdekelt- 
sége merőben különböző utakra csábíthatna bennünket. Egyforma jogosultsággal halad- 
hatnánk a filozófiai-antropológiai vagy történetfilozófiai vizsgálódások vágányain; a 
konkrét szociológiai, történeti szociológiai és pszichológiai vagy akár az etikai, politikai 
és ökonómiai elemzések ösvényein. Minthogy azonban az elemzésnek ez a sokrétűsége 
ezúttal kivihetetlen, szükségképpen meg kell vonnunk a tárgyalás határait. Mondandón- 
kat egyrészt mindenekelőtt igyekszünk történeti keretben és megközelítésben kifejteni. 
Figyelmünket, másrészt, az egyén közvetlen, személyes társadalmi-közösségi integráltsá- 
gának kérdéseire összpontosítjuk, mégpedig nem általában, hanem kifejezetten a mai, 
átalakuló magyar valóság közegében szemlélve őket. 


A kollektivizmus szocialista felfogásának általános eszmeköre a proletárszolidaritás 
gyakorlatából és tapasztalatából nőtt ki, s vált a történelem színpadára lépő munkásmoz- 
galom értékdeklarációjának egyik vezető elemévé, a proletárerkölcs tartalmas mozzana- 
tává. Ebbéli minőségében mindig is két arcával jelent meg a gyakorlatban. 

Egyrészt normatív rendeltetést teljesített: szabályozni törekedett az egyén társadalmi 
magatartásának általános irányát és tendenciáját a másik emberhez s az emberi társulá- 
sokhoz (családhoz, szomszédsághoz, réteghez, osztályhoz, nemzethez stb.) fűződő kap- 
csolataiban. Másrészt mércéül szolgált annak megítéléséhez, hogy , mi és milyen mérték- 
ben valósul meg az életben" (Lenin), vagyis milyen a társadalmi szolidaritás, a kollekti- 
vizmus mindenkori állása a valóságban: milyen a viszony a normatív , kellés" és a reális 
, Van" között. Bizonyára nem szükséges különösebb elmeél annak átlátásához, hogy ha 
problematikussá válik a kollektivizmus normatív értékvolta, vagy ilyen-olyan módon 
eltorzul értelmezése, utóbbi minőségében sem működhet kielégítően. 

A társadalmi szolidaritás, a kollektivizmus gondolata ott lappangott minden haladó, 
az egyén és közösségei közötti konfiiktusterhelte, elidegenült viszonyt meghaladni remélő 
társadalmi és szellemi mozgalomban. Elegendő Vörösmarty sorait idézni: 


, Hogy a legalsó pór is kunyhajában 
Mondhassa bizton: nem vagyok magam! 
Testvérim vannak , számos milliók ; 

n védem őket, ők megvédnek engem. 
Nem félek tőled, sors, bármit akarsz." 


Közismertek s e helyt nem is szorulnak részletes méltatásra a marxizmus klasszikusainak 
azok a gondolatai, amelyek arra mutatnak rá, hogy csak a , többiekkel való közösség- 
ben" kapja meg az egyén azokat az eszközöket, amelyek révén minden irányban kifej- 
lesztheti képességeit, s ezért , csak a közösségben válik lehetővé a személyes szabadság". 
Vagyis: , Az igazi közösségben az egyének társulásukban és társulásuk útján egyúttal 
szabadságukat is elnyerik." I 

Jóval kevesebb figyelemben részesült viszont egynémely egyéb megállapításuk, ame- 
lyeknek figyelmen kívül hagyása korábban elvezetett s ma is elvezethet a közösség 
s, bornirt" felfogásához s az ennek megfelelő gyakorlathoz. Az imént idézett gondolatok 
ugyanis csupán két további megfontolás tekintetbe vételével szolgálhatnak a gyakorlati 
cselekvés támpontjaiul. 

Egyrészt ugyanis Marx és Engels rámutat: ,A kommunisták ... semmiképp sem 
akarják ... a magánembertc a vközösségix, az vönfeláldozóxc ember kedvéért megszün- 
tetni." Másrészt pedig aláhúzzák, hogy az új társadalom , szükségképpeni szolidaritása" 
csakis , mindenki szabad fejlődéséből" eredhet, vagyis a valódi kollektivizmus egyszerre 
eszköze és feltétele, de egyúttal eredménye és célja is , mindenki szabad fejlődésének", 
az egyén autonómiájának és szabadságának, a humanizált , magánemberi" létnek. Az 

uniformizált , falanszter-lét", a , kaszárnya-kommunizmus", amelytől joggal borzadt 
Madách, nem a marxizmus gondolatköréből ered, hanem éppenséggel az általa radikáli- 
san meghaladott, racionalisztikus utópisztikus szocializmusból, amely nem volt képes 
életteli módon - vagyis dialektikusan — szemlélni sem az egyén-közösség viszonyt, sem 
a társadalmi igazságosság és egyenlőség gyakorlati megoldásának valóban nem könnyű 
kérdéseit. 

A tudományos szocializmus eredeti kérdésfeltevése szempontjából a szuverén, szaba- 
don fejlődő, sokoldalú egyén és a szabad egyének társulásaként szemlélt közösség nem 
egymással szembefordítható s egymást kizáró létformák: kölcsönösen egymásra utaltak 
és feltételezik egymást. A gyakorlati nehézség abból ered, hogy -— mint más összefüggés- 
ben Makarenko rámutatott -— mindig meglesz a hajlandóság arra, hogy e két pólust 
elszakítsuk, és egymással szembefordítva abszolutizáljuk. Ilyenkor kap lábra az a törek- 
vés, hogy , mindenkit egyformára nyírjunk, átlagos sablonokba szorítsuk az embert, 
típuspéldányok sorozatát neveljük". Ennek fonákjaként pedig elkerülhetetlenül megjele- 
nik a magányos, önmaga , autentikus" társadalmi létét szabadon megteremtő egyén 
képzete: az , egyes emberpéldányokkal való elszigetelt bajlódás" reménytelen vállalko- 
zása. ; 

Hadd fűzzem még mindehhez hozzá azt is, hogy - ugyancsak Makarenko felfogása 
szerint — a személyes szabadság nem lehet az elkülönült társadalmi egyénhez hozzátartozó 
sajátos , attributum". , A szabadság társadalmi intézmény; nem ... elkülönült pozíció, 
hanem a közjó része. Ha én szabadságot élvezek, szomszédom is szabadságot élvez. Más 
szóval: a szabadság nem elkülönülésemnek, hanem éppen társadalmi megállapodásnak 
az eredménye." Az egyéni szabadságot az önkénnyel s nem a társadalmi fegyelemmel kell 
szembeállítani. Bizonyos értelemben elmondhatjuk, hogy a társadalmi egyén szabadsága " 
"nem az absztrakt individuum és az ugyancsak absztrakt módon felfogott társadalom 
(állam, hatalom) viszonyában valósul meg, hanem éppenséggel a szerves és eleven 
közösségek közvetítő szerepe révén. 

Mindebből az is következik, hogy a marxi gondolkodásmód nem csupán az egyéneket 
és a közöttük létesült viszonyokat, vonatkozásokat tekinti ontológiai realitásnak, hanem 
e viszonyok mindenkori konkrét történeti alakjait, a különféle közösségalakzatokat, 
, kollektív szubjektumokat" is: családi és rokonsági viszonylatokat, osztályokat, rétege- 
ket, etnikai és nemzeti csoportokat, lokális alakzatokat. S ha ez így van, akkor ez 
utóbbiak is valóságos érdekviszonyok kitermelői és hordozói, amelyek nem vezethetők 
vissza minden további nélkül a tisztán egyéni érdekek halmozódására. 

Jóllehet ezt a tényt az , aranytojást tojó tyúk" ismert példabeszéde alaposan , kompro- 
mittálta", igazsága nem vonható kétségbe. Már csak azért sem, mert a , kollektív szub- 
jektumok" érdekviszonyai merőben más idődimenzióban helyezkednek el, mint a véges 
egyéni lét időhatárai. Ha ezt nem vesszük tekintetbe, az olyan kategóriák, mint az 
osztályérdek vagy nemzeti érdek, de akár a regionális érdek is elveszítik értelmüket és 
tartalmukat. Pedig magától értetődő természetességgel foglalkozunk , hosszú távú terve- 
zéssel", sok évtized múlva megtérülő környezetvédelmi tennivalókkal s olyan metró- 
vonalak tervezésével, amelyeken a ma élő nemzedékek tagjai közül már csak igen kevesen 
fognak utazni. A mindennapi tudat ezt ösztönösen is természetesnek és jogosultnak 
tekinti, feltételezvén legalábbis minimális mértékű azonosulását az egyéni létet meghala- 
dó társas-közösségi alakzatokkal. 

A társadalmi kollektivizmusnak -— mint normatív elvnek - egyik rendeltetése éppenség- 
gel az, hogy értelmezze és morálisan is indokolja az említett , kollektív szubjektumok" 
létének történeti és társadalmi folytonosságát és objektív létérdekeik érvényesítésének 
szükségességét, mégpedig a biológiai szükségszerűségek folytán véges létű generációk 
sorának váltakozásán keresztül is. Ebben az értelemben a szovjet írók egy csoportjának 
sikeres harca a szibériai folyók irányának tervezett megváltoztatása ellen a kollektiviszti- 
kus társadalomszemlélet győzelme. 

A kollektivizmus mint normatív elv nem sajátságos állandó állapotként érvényesül az 
egyén életvitelében; semmiképpen sem azonos a mindenbe beleavatkozó, okvetetlenkedő 
, társas nyüzsgéssel", s nem ír elő meghatározott magatartásformákat, amelyekhez min- 
denkinek igazodnia kell. Még kevésbé jelenti az egyén szakadatlan ,, társadalmi láthatósá- 
gát" és hozzáférhetőségét, az intim szférához való személyes joga kétségbevonását. 
Mindezek éppenséggel a prekapitalista jellegű, hagyományos-patriarchális, , testmeleg" 
közösségekre jellemzők, az , egy bagón élők" /llyés által emlegetett világára, amikor a 
társadalmi egyén még nem szakadt le a természetes közösségek kötelékeiről, s nem ment 
keresztül a polgári fejlődés lényegéhez tartozó minden irányú individualizációs folyama- 
ton. 

A kollektivizmus, miközben a társadalmi magatartás általános tendenciáját szabályoz- 
za, s az egyén általános társadalmi , jelenléti módját" kívánja befolyásolni, elsősorban 
és főképpen az érdekösszeütközések és érdekkonfliktusok felfogásában és kezelésében, 
megoldási módjuk felkutatásában , működik" a maga valódi helyén és funkciójával. 
Nem az egyén valamifajta állandó és tartós , alávetése" egy elvont és ezért tartalmatlan 
közösségi elvnek vagy valamely kollektív alakzatnak, hanem a különböző típusú érdekek 
objektív logikájából eredő gyakorlati következtetések érvényesítését segíti elő. 

Ez természetesen nem automatikusan megy végbe; a kollektivizmus elvének nincs 
végrehajtási , algoritmusa", amely minden esetre érvényes és gépiesen alkalmazható 
lenne. Az érdekkonfiiktusok bonyolult képleteket hoznak létre, hiszen sohasem , tiszta 
objektivitásukban", hanem mindig így vagy úgy megfogalmazott és érvényesíteni kívánt 
alakjukban jelennek meg: érdekértelmezésekként léteznek. Itt pedig tág tere nyilik a 
szubjektív mozzanatoknak, a torzításoknak, sőt a manipulatív szándékoknak. Ennek 
egyik tünete lehet a társadalmi érdek vagy a nemzeti érdek kategóriájának sajátos 
, érvénytelenítése" vagy csak spontán felbomlasztása, s kizárólag a partikuláris érdekeltsé- 
gek létjogának elismerése — legalábbis a gyakorlatban. Manapság mintha ez a tendencia 
erősödnék. 

Mi: sem volna azonban nagyobb melléfogás, mintha ennek örvén visszakanyarodnánk 
ahhoz az állapothoz, amikor az elvontan tételezett s rendszerint hibásan megfogalmazott 
, társadalmi érdekre" hivatkozva maradéktalanul eltüntették az egyéni érdekek és a 
csoportérdekeltségek önálló mozgásterét, az érdekillesztések legkedvezőbb változatának 
felkutatását, mondván, hogy a , társadalmi érdek"? automatikusan magában rejti és 
szükségképpen megvalósítja a részlegesebb érdekeket is. Elegendő keserű tapasztalatunk 
halmozódott fel arra nézve, hogy ez semmiképpen sincs így. 

De még ennek örvén sem vonható kétségbe, hogy konfliktus esetén logikailag mindig 
a magasabb rendű érdektípus ,,túlsúlyosságát", elsődlegességét kell tekintetbe venni, 
szükség esetén ennek alárendelve a részlegesebb érdeket. S ha ebben van is kockázat -— 
a döntést hozó és cselekvő ember kockázata -, ez semmivel sem nagyobb, mint az, ha 
a társadalom életében megbomlik a különböző érdekek kívánatos rendje, vagy pedig 
visszazuhanunk a 18. századi racionalisztikus vagy a neoliberális gondolkodásnak arra 
a szintjére, amely úgy vélte és véli, hogy az egyéni, részleges érdekek ösztönös játékának 
eredményeként előáll a , közjó". Semmiképpen sem térhetünk hát ki a fő következtetés 
elől: valóságos érdekkonfliktus esetén - legyen bár szó gazdasági, politikai, szervezeti vagy 
bármely más érdekről — mindig az átfogóbb, egyetemesebb érdektípus alkotja a , túlsú- 
lyos mozzanatot". A valódi nehézségek természetesen e ponton kezdődnek: a kollektiviz- 
mus elvének gyakorlati érvényesítésével. S ez egy okkal több arra, hogy módszeresen, az 
újabb tapasztalatok birtokában vizsgáljuk az idevágó jelenségeket és tényeket. 

Ennek során mindig számolnunk kell azzal, hogy — az elmondottaknak megfelelően 
— a kollektivizmus nem egyszerűen morális elv: a belőle eredő gyakorlati következtetések 
mélyen érintik a döntési aktusokat, a gazdasági és egyéb preferenciák kialakítását, a 
politikai rendszer fejlesztését (önigazgatási elv, helyi demokratizmus), a társadalmi 
viszonyok alakítását (település- és szociálpolitika, munkahelyi érdekviszonyok). A tuda- 

tos társadalomirányítási döntések és cselekvések alkalmával mindig sajátos, önálló szem- 
pontként kell mérlegelnünk, vajon a remélt fejlemények miképpen befolyásolják majd 
— egyebek mellett — a társadalom személyes viszonylatait, az egyén társadalmi integráltsá- 
gát. Ezt számos esetben elmulasztjuk, s ezért utólagos korrekciókkal kényszerülünk 
mérsékelni azt az , árat", amelyet még kedvező esetben is fizetnünk kell az eredménye- 
kért. Elegendő itt a településpolitika , kalandjaira", a halmozódó deviáns jelenségekre, 
a szociálpolitika mulasztásaira, a teljesítményelv és az iskolaügy zavaraira utalnunk. 


A kollektivizmus elvének és funkcióinak általános áttekintése nyomán alighanem ez a 
legfontosabb gyakorlati kérdés: végül is milyen a társadalmi kollektivitás, a társadalmi 
közösségek valóságos állapota fejlődésünk mai szakaszában? Mivel jellemezhetők az 
átalakulási-változási tendenciák? 

A kollektivizmus eszméjéből eredő normatív követelmények ugyanis gyakorta hajla- 
mosak arra, hogy elszakadjanak a közösségi viszonyok és alakzatok szociológiailag 
elemezhető, konkrét és valóságos történeti állapotától, s tisztán ideologikus képződmény- 
nyé alakuljanak át. Mintegy a valóság felett lebegnek, s így aztán vagy az erőtlen 
moralizálás, a deklaratív kinyilatkoztatás, vagy pedig az erőszakolt voluntarizmus forrá- 
sává válhatnak. Mindenesetre a remélt és szándékolt , kellés" és a tényleges valóság 
fényévnyire távolodhat egymástól. Márpedig ha a normatív értékként tételezett kollekti- 
vizmus és a valóság tényleges mozgása elszakad egymástól, súlyos zavarok támadnak a 
mindennapi tudatban és a tömeges viselkedésmódokban, a közmorál alakulásában. 

Az egyén és közösségei közötti kapcsolatok, az egyén társadalmi integrációs módjai 
mindig a szocializmus éppen adott , történeti állásának" viszonyai között léteznek, kitéve 
a múlt tapasztalatainak és hagyományainak, a jelenlegi érdekviszonyok és kényszerek 
hatásának, a nemzetközi környezet eszmei és divatszerű befolyásának s a kézzelfogható 
jövő követelményeinek. 

A magyar társadalom a felszabadulás pillanatáig nem ment át egy átfogó és mindenol- 
dalú polgári modernizációs folyamaton. Nagy létszámú társadalmi csoportokban nem 
zajlott le az egyén leválasztása a hagyományos természetes közösségekről- a mi esetünk- 
ben főként a patriarchális paraszti, jórészt még prekapitalista -—, közösségi létformákról. 
Vagy ha igen, akkor ez csak részlegesen járt együtt a munkásosztály soraiba kerüléssel; 
más csoportok számára inkább társadalmi elszigetelődést, elgyökértelenedést (pl. tanyás 

odás, alkalmi munkavállalás) vagy társadalmi marginalizálódást jelentett (a , hol 
lehet altiszt" távlata). 

A magyar társadalom az ismert okok miatt nem alakíthatta ki sem az egyéni autonómia 
(a , pozitív individualizáció") műveltségi és civilizációs feltételeit, formáit és garanciáit, 
sem a , civil társadalom" egységes nyilvánosságát és szerves intézményrendszerét. (Ele- 
gendő a személyes politikai jogok helyzetére vagy akár a választások lezajlására utalni 
a két világháború között.) Ezek a , hiánybetegségek" megmutatkoztak mind a családi 
viszonyokban, mind a személyes érintkezések és kapcsolatok nyersen hierarchizált és 
erősen formalizált rendjében, világosan tükrözvén a társadalmi egyenlőtlenségek már- 
már feudális színezetű fennmaradását. 

Valójában a felszabadulást követően a szocialista erők — mint annyi más területen — 
itt i5 azzal a feladattal kerültek szembe, hogy a szocialista átalakulás keretében oldják 
meg a megkésett modernizáció, a klasszikus polgári átalakulás tennivalóit. 

A felszabadulást követően -— részben a történelmi helyzet következtében, részben a 
munkásszolidaritás eszméinek és a népies mozgalom ezzel olykor egybecsendülő elgon- 
dolásainak hatására (lásd Németh László , nagy család" és , sziget" elképzeléseit, Veres 
és Illyés kollektivisztikus pátoszát!) egy sajátos-ösztönös , kollektivisztikus hullám" len- 

közművelődési mozgalmak alakjában (népikollégiumi mozgalom, tanoncotthoni mozga- 
lom, művelődési egyesülések stb.) széleskörűen fogta át a legkülönbözőbb társadalmi 
rétegeket és korosztályokat. 

Ez a hullám négy jelentős hazai előzményre és hagyományra támaszkodott: 

e a munkásmozgalom eszméire, szervezeteire, kulturális és egyéb mozgalmaira, vala- 
mint hagyományos létformáira — a gyári és bányászkolóniáktól kezdve egészen a kulturá- 
lis, sport- és ifjúsági mozgalmakig; 

0 a hagyományos paraszti kollektivizmus értékeire és szokásrendjére, beleértve a 
kulturális és művelődési szervezeteket is (olvasókörök, egyletek); 

e a helyi - egyházi és világi — önigazgatás ugyan részleges és csökevényes, de nem 
jelentéktelen formáira és tapasztalataira; 

e a főként értelmiségi-középosztálybeli társadalmi és társasági élet alakzataira (szak- 
mai egyesületek, körök, klubok stb.). 

Jóllehet a lényegét illetően nem vitatható az a tétel, hogy hazánk megkésetten lépett 
fejlődésének új korszakába, maga a megkésettség módja és mértéke —- egyebek között a 
szomszédos országokkal is összehasonlítva — alaposabb elemzést érdemel. Amint az 
imént említett tények jelzik, a felszabadulást követően a magyar társadalomban léteztek 
olyan előzmények és támpontok, amelyek kiindulópontul szolgálhattak volna a társadal- 
mi viszonyok, az alulról is építkező demokratizmus továbbfejlesztéséhez, egyebek között 
a társadalmi szolidaritás, a kollektivizmus eszméinek kiterjesztéséhez. 

Ezeknek a hagyományoknak a szerves továbbépítése, szükséges kritikai szelekciója, 
új és új változataik kialakítása és újszerű integrációja azonban az ismert okok miatt 
derékba tört. 1948-1949-től kezdve elkezdődött a társadalmi önszerveződési formák 
valamennyi alakjának gyökeres felszámolása, a társadalmi közösségek önteremtéséhez 
és önszerveződéséhez szükséges mozgástér teljes beszűkítése. Cserében megjelent a kizá- 
rólag felülről építkező, szigorúan centralizált, racionalisztikus , társadalomszervezés". 

Csak súlyosbította a helyzetet, hogy éppen ez idő tájt bontakozott ki az extenzív 
gazdasági fejlődésnek az a nagy hulláma, amely felgyorsította a belső migrációt és 
mobilitást, a városiasodást, vagyis milliószámra billentette ki az emberek életét a megszo- 
kott kerékvágásból anélkül, hogy új kollektív formákat tudott volna teremteni számukra 
a régiek helyett. E korszak rejtett és lappangó fejleményei alighanem máig éreztetik 
hatásukat a társadalmi élet legkülönbözőbb területein. 

Nem elhanyagolható, hogy míg a hagyományos és szerves közösségi formák felszámo- 
lódtak, és jobbára elidegenült intézményes-szervezeti kötelékeknek adták át helyüket, 
mindinkább felerősödött egy elvont , kollektivisztikus" ideológia hangoztatása. Ezért 
aztán aligha akad ma elnyűttebb szavunk, mint a sközösség" ; , mintha nem is kevesen 

Ezért a leghatározottabban le kell szögeznünk: az , ötvenes évek" bürokratikus-unifor- 
mizáló, a , magánembert" teljességgel felszámolni kívánó, deklaratív , kollektivizmusá- 
nak" (a , nyers kommunizmus" kollektivizmusának) semmi köze sincs az autentikus 
marxizmus szemléletéhez, mi több, annak durva eltorzítása volt. 

S hogy milyen irányban, arra bizonyára jellemző lehet az a tény, hogy midőn 1947 
decemberében Révai József előadást tartott egy ifjúsági akadémián, elsősorban a , közös- 
ségi kényszerítés" mozzanatát tartotta fontosnak hangsúlyozni. Ezenközben pedig elkal- 
lódtak, sőt megbélyegeztettek olyan értékes közösségi tapasztalatok, mint a felszabadu- 
lást követő , kollektivisztikus hullám" intézményeinek vívmányai; más támpontok pedig 
(mint pl. Makarenko gondolatrendszere) hozzáidomultak a kor követelményeihez. 

E korszak legnagyobb ártalma alighanem az, hogy mintegy , kompromittálta" és ezért 
tartós defenzívába szorította a kollektivizmus eszmekörét s gyakorlatát. Ennek hatásai- 
tól máig sem tudtunk megszabadulni. Pedig a társadalmi szolidaritás, a közösségi 
társadalom eszméje és gyakorlata manapság egy agresszív és sokarcú individualisztikus 
kihívás nyomása alatt áll, egyebek közt hazánkban is. Biztató viszont, hogy több 

fejlemény arra vall, bizonyos újszerű esélyek kínálkoznak társadalmunk közösségi voná- 
sainak erősítésére. 


Mivel számolhatunk? Először is feltehető, hogy azok a milliókat érintő, nagyléptékű és 
történetileg rendkívül rövid idő alatt lezajló társadalmi makromozgások (migrációs, 
mobilitási és városiasodási folyamatok, tömeges életformaváltások), amelyek az 
1950-1970-es éveket jellemezték, s az extenzív fejlődés velejárói voltak, a végükhöz értek, 
s a belátható jövőben nem várható megismétlődésük. A mezőgazdaságban foglalkozta- 
tott népesség részaránya megközelítette a fejlett országok szintjét. A település- és közele- 
déspolitika új hangsúlykitételei, a politikai demokratizmus intézményrendszerének fejlő- 
dése nyomán megerősödő , helyi társadalom", az infrastrukturális ágazat és a szolgálta- 
tási szféra előtérbe kerülése ugyancsak abba az irányba hat, hogy egy - feltételesen szólva 
- társadalmi , újrastabilizálódási" korszak tartós eljövetelében bizakodjunk. Ezen az 
, újrastabilizálódási" esélyen elsősorban a társadalmi mikrokollektivizmus fejlődésének, 
az egyén társas integrációja (család, lakóhely, munkahely, politikai szféra, szabadidő) 
megszilárdulásának lehetőségét és elkerülhetetlen szükségességét értem. 

Németh László szemléletes kifejezésével élve, ezt a ma még igencsak , bárddal fara- 
gott" szocializmust egyre inkább a ., finom megmunkálás" tárgyává kell tennünk. De 
Lenin is írt erről: ,,... minden nagy politikai fordulat után hosszú idő megy el a vmeg- 
emésztésrec, az velsajátításrac, a felhasználás megtanulására, a durván elnagyolt eredeti 
építmény végleges megmunkálására". 

Magyarán arról van szó, hogy miképpen lehet megerősíteni társadalmunk pórusaiban, 
a mindennapi lét- és érintkezési viszonyokban a szolidaritás, az egymásra utaltság, az 
értelmes közösségi lét tapasztalatait s szaporítani maguknak a szabad társuláson nyugvó, 
valóságos közösségeknek a számát. Itt az elszigetelt és alkalmi beavatkozások és akciók 
hosszú távon aligha látszanak célravezetőnek. Lehetetlen pl. a család megszilárdulásában 
bizakodni kizárólag speciális ,Családvédő" -— s főként jogi — intézkedések révén, ha 
magának a családnak és tagjainak társadalmi környezete (a lakó- és munkahely, a helyi 
társadalom nyilvánossága, a közvélemény működése, az iskola közlégköre) dezintegráci- 
ós tüneteket mutat. De ugyanez mondható el a munkahelyi és az állampolgári közer- 
kölcsről és fegyelemről is. Szerves közösségek nélkül nincs működő közvélemény, s ebben 
az esetben az egyén vagy magára marad, vagy vélvezi" annak a hagyománynak az 
előnyeit, hogy nálunk legkevésbé a ,pandúrnak" szokás szurkolni. 

Bármiként szemléljük is, elkerülhetetlennek látszik a kibontakozóban lévő, mindenirá- 
nyú individualizációs folyamat további térhódítása. Napjainkban még jobbára e folya- 
mat kezdeteinél tartunk, mivel legfontosabb bázisa, az anyagi létbiztonság és az általa 
garantált személyes függetlenség még távol áll a kívánatostól. Sőt a közeli években 
inkább súlyos konfiiktusokkal és érdekösszeütközésekkel számolhatunk. Emellett mű- 
veltségi és civilizációs színvonalunk gyengéi és ellentmondásai, növekedni látszó differen- 
ciáltsága miatt az individualizáció menete széles rétegekben a könnyebb ellenállás irányá- 
ba mutat: a fogyasztói mentalitás erősödése, a tárgybirtoklás varázsa, a rövid távú 
alkalmazkodást és túlélést szolgáló hedonisztikus vagy tisztán helyzeti tényezők által 
meghatározott életvitel felé. 

Hogy ennek a történeti léptékű, megkésett individualizációs folyamatnak a súlypontja 
vajon az állampolgári lét közegében, a személyes teljesítmény és a minőség jegyében s 
a tudatos önfejlesztés-önnevelés erőfeszítésével alakul-e ki, az sok tekintetben megszabja 
a kollektivizmus alakulásának esélyeit is. S itt nem hihetünk pusztán a felvilágosító 
szóban; a dolog a tömeges tapasztalatokon és az érdekviszonyok tényleges alakulásán 
fordul meg. 

Bizonyos, hogy mindennek következtében az egyén és a közösség viszonyai ellentmon- 

dásosabbá válnak, szabályozásuk bonyolultabb és felelősségteljesebb lesz. Mi sem volna 
reménytelenebb, mint abban bizakodni, hogy valamilyen központi hatóság , feltalálja" 
és előírja majd a korszerű közösségek alakjait. A társadalmi irányítás csupán a társadal- 
mi közösségalakulás, a közösségi önteremtés szabad mozgásterét és - bizonyos határok 
között — indítékhátterét teremtheti meg. Egyebekben pedig figyelmes szemmel kell vizs- 
gálnia, mi is valósul meg az életben, s ennek megfelelően gondos értékelő elemzés alapján 
támogatnia kell a biztató és ígéretes kezdeményezéseket, példaként is felmutatván őket. 
A szocialista társadalom újszerű közösségi létformái nem születhetnek meg spekulatív 
elmélkedések vagy voluntarisztikus nekirugaszkodások eredményeként. Csakis maguk- 
nak az érdekeik és óhajaik szerint társulni és közösségbe tömörülni akaró egyéneknek 
a kollektív invenciója és erőfeszítése teremtheti meg a korszerű és szakadatlanul fejlődő 
közösségi együttélési módokat. 

Mindebből eredően egyszerre kell szembenéznünk egy nagyszabású elméleti feladattal 
és egy gyakorlati—politikai tennivalóval. Az előbbi azt jelenti, hogy újjá kell teremtenünk, 
mégpedig a korszerű társadalomtudományi gondolkodás minden eredményének felhasz- 
nálásával, a kollektivizmus, az egyén-közösség-viszony sokoldalú elméleti-történeti ta- 
nulmányozását. 

Ennek során az előzményeket érintő kritikai reflexió éppoly fontos, mint a valóság 
szisztematikus tanulmányozása és a lehetséges fejlődési tendenciák kipuhatolása. Rövi- 
den: korszerűvé és a gyakorlatban is működőképessé kell tennünk a szocialista kollektiviz- 
mus eszméjét. 

A gyakorlati-politikai tennivalók súlypontját magam a társadalmi szolidaritás gyakor- 
lati erősítésében s az egyén mind szervesebb társas-személyes újraintegrációjában vélem 
felfedezni. Ebből a szempontból három , támadáspontot" tekinthetünk kitüntetetten 
fontosnak: a , helyi társadalom" minden eszközzel történő megerősítését, önigazgatásá- 
nak, belső kapcsolatainak és közéletének, nyilvánosságának és társadalmi kontrolljának 
határozott fejlesztését; társadalmi intézményeink — mindenekelőtt a termelővállalatok — 
mindenirányú , humanizálását"; s végül az ifjúság társas-közösségi tapasztalatainak és 
nevelésének alapos megjavítását, beleértve , nevelési ideológiánk" súlyos elbizonytalano- 
dásainak és zavarainak leküzdését. 

Úgy vélem, hiba lenne, ha a , kollektivizmusra" nehezedő eszmei-ideológiai és minden- 
napi-tapasztalati nyomás, a magunk múltjának kritikai vizsgálata. az újrakezdés és a 
visszakanyarodás nehézsége bárkit is elbizonytalanítana a tekintetben, hogy a szocia- 
lizmus valóban és változatlanul az emberi szolidaritás és a kollektivizmus társadalma 
kíván lenni. S bár az elméleti és gyakorlati nehézségek egyenes arányban növekednek 
tapasztalataink felhalmozódásával, ez nem lehet ok arra, hogy értékeinket , visszave- 
gyük". Még akkor sem, ha ráébredünk, hogy a közösségi társadalom életre segítése 
valóban egész történelmi korszakot kívánó sziszifuszi munka. 

Sokszor elmondtuk, hogy a gondolkodásra, az ideológiai életben megoldandó feladatok- 
ra nagy hatást gyakorolnak a tartósan kedvezőtlen nemzetközi viszonyok, a hasonlóan 
jellemezhető világgazdasági helyzet. Fontos számolni azzal is — részben az előzőek 
következményeként -, hogy a társadalomépítés és -fejlődés belső feltételeinek romlása, 
a bonyolultabb, a minőségileg magasabb szintű feladatok megoldására alkalmazott 
módszerek elégtelen hatékonysága és elkövetett hibáink következtében felerősödtek a 
viták fejlődésünk lehetőségeiről. Differenciálódtak a vélemények, sok emberben és kö- 
zösségben nőtt a bizonytalanság, és ebből fakadóan a bizalmatlanság is. 

Pedig a bizalom alapfeltétele az eredményességnek. 

A vezetés és a tömegek közötti eleven kapcsolatok nélkül sem kisebb, sem nagyobb 
közösségekben nem létezhetnek kiegyensúlyozott politikai viszonyok. E kérdést nem 
érdemes megkerülni akkor sem, ha nyilvánvaló, hogy gondjainkat csak úgy tudjuk 
megoldani, ha számot vetünk a jelennel, és számolunk a jövő következményeivel. Ez az 
általános megfogalmazás olyan feladatok perspektivikus megoldását jelenti, mint a 
politikai intézményrendszer továbbfejlesztése, az ipar szerkezetének gyökeres, határozott 
és minőségi átalakítása, a jelenleginél fejlettebb szociálpolitika megvalósítása vagy az 
ezredforduló műveltségi igényeire felkészítő oktatásügy működtetése. 

A halmozódó feladatok elvégzéséhez az emberi tényező jelentőségének fokozottabb 
előtérbe állítása több feltételt és követelményt sorol előre, s ezek között igen fontos 
tényező a bizalom. Az emberekben, a társadalmi élet konkrét területein megnyilvánuló 
mértéke meghatározó szubjektív hatást gyakorol 

e a szűkebb és tágabb környezettel való együttműködési készségre; 

e az együttműködéshez elengedhetetlen tolerancia-készségre; 

e a valóságot alakító tényezők bonyolult sokaságát figyelembe vevő gondolkodás- 
mód kialakulására; 

e a nyilt problémafeltárásra és kritikára, a nyilvánosságra; 

e a különböző változások természetes befogadására. 

S bár a bizalmi viszonyok forrása a múltbeli tapasztalat, ez csak szükséges feltétel. Mai 
viszonyaink között a bizalmat a lényegi, a jövőt is meghatározó döntésekkel, az alkalma- 
zott irányítási módszerek által folytonosan táplálni kell. A kellő politikai érzékenységet 
nélkülöző munkastílus — a nehezebb periódusokban párosulva a szükségszerűen népsze- 
rűtlen intézkedésekkel — repedést okoz a politikai viszonyokban, a társadalmi kapcsola- 
tokban. 

Könnyű egyetértésre jutni, a politika számára teljes bizalmat szavazni olyan esetben, 
amikor közepes erőfeszítésekkel, átlagos teljesítményekkel születhetnek meg az eredmé- 
nyek. Tudomásul kell vennünk, hogy ilyen időszak — hosszabb periódusokban - inkább 
kivételnek számít, mint jellemzőnek. Vagy a fejlődés viszonylag alacsony szintjén követ- 
kezhet be, vagy egy-egy viszonylag rövid konjunkturális időszakban. Jellemzőnek inkább 

az olyan periódusok nevezhetők, amikor hosszú távú gondolkodással, bizonyos esetek- 
ben tudatosan vállalt népszerűtlen döntésekkel lehetséges az előrehaladás, a jövő megala- 
pozása. í 

Az előzőekhez hasonlóan - velük szoros összefüggésben - kivételesnek. kell nevezni 
az olyan időszakot is, amikor érdemi viták nélkül formálható az előrehaladás útja. Ehhez 
a magatartáshoz sem szoktunk hozzá kellőképpen. Sok vitát el sem kezdünk, sokat pedig 
nem fejezünk be. Nyilvánosságunkra is inkább jellemző a különböző álláspontok megje- 
lenítése, , békés egymás mellett élése", mint ütköztetése. Valószínű hogy a viták többsé- 
gét a mainál fejlettebb vitakultúra esetén sem lehet majd egy idealizált egység állapotáig 
folytatni. A mostani évek egyik jellemzője, hogy sokasodnak, markánsabbá válnak az 
egymással erősebben vagy gyengébben, de ütköző érdekek. Az érdekek felismerésében 
és integrálásában egyre nagyobb szerep és felelősség hárul a politikára. Ez tartalmas 
vitákra érett magatartás hiányában nem érvényesülhet. 

Fel kell tenni a nem könnyű kérdést: felismerhetők-e a közelmúlt gyakorlatában olyan 
jelenségek, amelyek az emberek tudatában a bizalom csökkenéséhez vezettek? 

Lehet, hogy vitára is ingerlő a válasz: igen! Sorolódnak is a példák: 

A átfogóbb, magas szintű döntéseknek ellentmondó alacsonyabb szintű intézkedések, 
a végrehajtás elhanyagolása; 

A visszamenőleges hatályú döntések s velük bizonytalanító hatások; 

A az adott feltételek között, az adott időszakban elérhetetlen célok kitűzése; 

A a közbiztonság területén egyes tényezők romlása; 

A a szerződéses, kooperációs fegyelem lazulása; 

A a tájékoztatáspolitikában megjelenő hibák, a nyilvánosság lebecsülése. 

A teljesnek semmiképpen nem mondható felsorolásból is látszik, hogy nagyon külön- 
bözőek, és a társadalmi élet szinte minden területén keletkeznek azok a hatások, amelyek 
a bizalmatlanságot táplálhatják. 

A megoldásra váró feladatok csak minőségi változásokkal valósulhatnak meg. 
A problémák kifejlődési és jelentkezési ideje rövid. A tudat formálódásában és formálá- 
sában a pártnak elsősorban ezekből az alapfeltételekből kell kiindulnia. Kielégítőnek 
mondható megoldást még nem találtunk, de az igényeket követve változott a tudatfor- 
málás rendszere, tudatosabb lett az ebben együttműködők munkamegosztása. A legje- 
lentősebb politikai döntések tolmácsolásában orientáló szerepet töltenek be a Politikai 
Akadémia előadásai. A történelmi tudat, a pártdemokrácia, a mai kapitalizmus kérdései- 
ben átfogó és mély vitákra adtak lehetőséget a Központi Bizottság elméleti konferenciái. 
Javult a párt elméleti kérdésekkel foglalkozó folyóiratainak színvonala. Döntések szület- 
tek az alkalmazott módszerek és szervezeti keretek korszerűsítésére. Frontáttörést azon- 
ban még a XIII. kongresszus utáni időszakban sem sikerült elindítani. Annak ellenére, 
hogy a pártszervezetek jelentős erőfeszítéseket tettek az átfogó társadalmi, politikai, 
gazdasági, kulturális célok megismertetése és megértetése érdekében, csak kis mértékben 
tudtak hozzájárulni a feladatok elfogadásához szükséges bizalom erősítéséhez, ezen 
keresztül az eredményes tevékenységre való mozgósításhoz. 

A pártszervezetek tevékenysége sem volt ebben egységes. Voltak olyanok, amelyek bár 
névlegesen egyetértettek a párt gazdasági vagy ideológiai kérdésekben kimunkált állás- 
pontjával, saját szűkebb környezetükben, mégis inkább a , helyi érdekek" nyomásának 
engedve hozzájárultak a gazdasági problémák halmozódásához, vagy nem segítették az 
eszmei kérdésekben való tisztánlátást. Megjelent — a sokszor nem is tudatosult -— , váloga- 
tás". Válogatás a párt elhatározásaiban. Mi az, ami rájuk nézve érvényes, előnyös? Mi 
az, ami kényelmetlenséget, áldozatot követel, ezért fel lehet függeszteni hatályát? 

Nem hagyható figyelmen kívül, hogy a párt mellett a közgondolkodás alakításában 
nagy szerepe van a tömegkommunikációnak, a művészeteknek, az ismeretterjesztésnek, 
az oktatási intézményeknek és a családnak. Megkülönböztetett szerep hárul a rádióra 
és a televízióra. A televízió a magyar tájékoztatásban, közművelődésben és közízlésfor- 

málásban elfoglalt — széles rétegek számára szinte kizárólagos — helye révén direkt és 
indirekt módon is kivételes hatást gyakorol a tudat, a politikai hangulat alakulására. Ez 
a hatásrendszer a videoberendezések gyors terjedésével és a közösségi televíziók megjele- 
nésével az élet minden területén tetten érhető. A legutóbbi időben tapasztalhattuk - és 
ez egyáltalán nem szolgálta a tisztánlátás erősítését —, hogy a különböző tömegkommuni- 
kációs eszközök tényanyagukban és értékeléseikben gyakran eltérő tartalmakat és érték- 
ítéleteket közvetítettek. 

Többen vitatják, de még többen állítják, hogy az ideológiai élet fejlődése adósságokat 
halmozott fel az elmúlt években - vagy legalábbis a cselekvés elvi alapjainak közvetítése 
nem megfelelő. Most nem épül-épülhet biztos elméleti háttérre, ezért is gyenge a propa- 
ganda. 

A bizalom erősítését szolgálja a társadalmi gyakorlat elméleti igényű elemzése, tudo- 
mányos értelmezése, de az is, ha a propagandában való megjelenítése gyorsabb, a 
politikai döntések ideológiai hátterének, elméleti alapjainak megismertetése a korábbinál 
alaposabb. Ezek - hogy két, egymástól távoli példát említsek — az ifjúságpolitikában 
vagy a tulajdonformák gazdagodásának folyamatában is érzékelhetők. Elengedhetetlen 
a fellépés a leegyszerűsítés, az elmélet lebecsülése ellen, az ezzel gyakran társuló prakticiz- 
mussal, de az életidegen, elvont tudományoskodással. vagy a polgári ideológiák kritikát- 
lan átvételével szemben is. 

A gyors és nagymértékű változások időszakában más világnézetek nagyobb eséllyel 
erősíthetik befolyásukat. Az információk , árukapcsolása", a megjelenő, megjelenített 
értékek sokfélesége, az értékrend átalakulása, a lezáratlan viták sérülékenyebbé tesznek, 
orientációs zavarokat idézhetnek elő. 

Tudatosan fejlesztett és gyorsan reagáló marxista-leninista elemzésre, kritikára van 
szükség az antimarxista ideológiai megnyilvánulások ellen. Az ideológia hitele azzal 
erősödik, ha a vitákban kimondottak a gyakorlati élet cselekvéseiben is visszatükröződ- 
nek, a tapasztalatokban igazolódnak. 

Az elmélet és a gyakorlat szükségszerű és mindig újratermelődő konfliktusainak 
hatására kétkedő, visszahúzó, kívülről bíráló nézetek megjelenése is jól érzékelhető. Az 
egyik gyakran hangoztatott nézet képviselői, a változások miatt elbizonytalanodva, úgy 
látják, hogy letértünk a helyes útról, , tévelygünk". Mások, a gyakorlat problémáit 
felnagyítva, az egész elmélet kudarcát látják, bizalmatlanok a tapasztalt valóság, az itt 
és most létező szocializmus megújítására, fejlesztésére tett elhatározások iránt, és az 
üdvözítő lehetőséget sokszor azokban a polgári demokráciákban keresik, ahol magas az 
életszínvonal. Nem elhanyagolható azoknak a hatása sem, akik , az átmenet átmeneté- 
nek", tőlünk függetlenül ható körülmények összjátékának tekintik a jelenlegi helyzetet, 
amelyben a külső feltételek kedvezőbb változása esetén automatikusan megoldódik 
minden probléma. Ez nem hordoz konstruktív mozzanatot, csodavárásra rendezkedik 
be. Pedig , királyi hírnökök ritkán jönnek", s minden előrevivő eredményt ígérő szándék . 
és cselekvés a mi társadalmunktól, a benne élő és dolgozó közösségek elszántságától 
függ. 

Talán az eddigiekből is kitűnik, hogy a bizalom alakulásában jelentős szerepe van a 
szocializmusról való gondolkodásnak, egy vélt és a valósággal szembesített szocializmus- 
felfogásnak. Ezért, ideológiánk minden részletének hűen kell tükröznie társadalmunk 
jelenlegi állapotát, eddigi fejlődését, valamint rövidebb-hosszabb távú perspektíváit. 

Világosabban kell láttatnunk, hogy társadalmunk átmeneti jellegű, és még magán viseli 
történelmi múltjának súlyos bélyegeit, a tévedések és tévelygések hatását, és küzd az 
örökölt struktúrák terheivel is. Ezek a tények a társadalmi valóság szinte minden 
szférájában jelentkeznek. Gondoljunk csak a demokratikus intézményrendszerek és 
mozgalmak hagyományainak gyér előzményeire, a gazdasági fejlődésben elmaradt régi- 
ókra, a város és a falu infrastrukturális ellátottságának kiugró különbségeire, a lakásállo- 
mány szerkezetére, a táplálkozási szokások szürkeségére, az életmód egysíkúságára, 

irracionális vonásaira, vagy éppen álmodernségére. Fontos annak hangsúlyozása, hogy 
a minőségileg is új megoldások csak történelmileg hosszabb periódus alatt jöhetnek létre. 
Érthető módon, a korábbi sikerek egyszerre segíthetik is és akadályozhatják is a fejlő- 
dést. Hátráltatnak, ha szakadatlanul és nosztalgikusan csak ezekre gondolunk, mindent 
hozzájuk mérünk, és helyesnek csak azt fogadjuk el, ami a múlt igazolt módszerei szerint 
folyik, ami azonnali eredményt, kézzelfogható előrelépést mutat fel. Az ilyen gondolko- 
dásmód tulajdonképpen a voluntarizmus egy formája, és gyakran ez is a bizalmatlanság 
forrása. Jobban kell tudatosítani, hogy fejlődésünk szorosan összefügg a világhelyzettel, 
mindenekelőtt a szocialista világrendszer állapotával, de a tőkés gazdasággal, politikával 
is. Az állandóság és a folytonosság, a biztonság és a stabilitás, a múlt értékeinek 
megőrzése, az elért eredmények megszilárdítása, a hozzájuk való politikai és emberi 
igazodás társadalmunk fejlődésének alapvető követelménye. 

A hazánkban is megindult és történelmi határt jelentő extenzív-intenzív váltás olyan 
gazdasági feltételek között megy végbe, amelyre alapvetően jellemző a növekedés koráb- 
ban sikereket hozó módszereinek, mennyiségi hajtóerőinek korszerűtlenné válása és 
kimerülése. Ebből következik az a drámainak is mondható nehézség, hogy az elengedhe- 
tetlen minőségi előrelépéseket szűkös erőforrásokkal kell megkezdeni. Számolni kell 
azzal is, hogy miközben újat akarunk teremteni, jelen van a régi látásmód, gondolkodás, 
munkakultúra, amely nehezen illeszkedik a holnap követelményeihez, mégis velük élve, 
őket megváltoztatva kell törekedni a változásokra. Mindez a magyar gazdaság nyitott 
jellege miatt olyan új megoldásokat és módszereket kíván, amelyek nem mindig követ- 
keznek egyértelműen korábbi fejlődési gyakorlatunkból. Csak viszonylag lassú tudati 
változásokkal lehet felkészülni a tervgazdálkodás és a piac viszonyának átértékeléséből, 
. a verseny tényének a gazdaságban való megjelenéséből, vagy a hatékonyság és a teljes 
foglalkoztatottság egységének megteremtéséből adódó problémákra. A gondolkodás- 
mód nyitottsága és szükségszerűen alternatív jellege, az ebből származó szükségszerűen 
gyakoribb önkorrekciók - tévesen — a vezetés bizonytalanságaiként, következetlenségei- 
ként tűnnek fel. Ezek pedig objektív tényezők, és nem jelentik automatikusan a politika 
elvi alapjainak korrekcióját. 


A politika, a gazdaság, az érdekek közötti kapcsolatok felületes, hiányos ismerete sokak 
számára érthetetlenné teszi a párt, az állam és a gazdaság viszonyának alakulását. Ez a 
helyzet kiszolgáltatja őket a mutatós, , könnyen érthető" felszíni érveléssel fellépő dema- 
gógiának. Ez a mi hibánk. Sok bizonytalanságot okoz a közgondolkodásban az elosztás, 
ösztönzés, az életszínvonal-alakítás területén megvalósuló mai, sokszor bizonytalan és 
ellentmondásos gyakorlatunk. A bizonytalanság kialakulásában nagy szerepük van a 
meghirdetett elvek ellenére megjelenő torzulásoknak, elsősorban a társadalmi hasznos- 
ság alapján megítélt munka szerinti elosztás elve következetlen érvényesülésének, a 
munka nélkül vagy azzal közel sem arányosan szerzett jövedelmeknek. Állandó bizony- 
talanságok forrása a munka szerinti elosztás és a szociális gondoskodás elveinek egymás- 
sal összekevert, ellentmondásos megjelenése is. 

A szocialista árutermelő viszonyok korszerűsítése, a demokrácia fejlesztése és követ- 
kezményeként a decentralizálás az érdekek korábban nem tapasztalt, bonyolult hierar- 
chiáját hozta létre. Az MSZMP az egész társadalom és az egyes társadalmi alrendszerek 
. irányításában a reformok sorozatával halad előre, azok kezdeményezője és irányítója. 
A különböző reformkezdeményezések a pártprogramokban megfogalmazott átfogó 
koncepció alapján, de végső soron mégis egyedi döntések sorozataként valósulnak meg. 
Így a különböző alrendszerek pontosan sohasem szinkronizálható fejlődése konfliktusok 
termelője is. A választott megoldások nem szolgálják azonos módon mindenki érdekeit. 
Az így keletkező ütközéseket és konfliktusokat azonban vállalni kell. Egy rövid távra, 

a felszínen megvalósítható bizalom érdekében a nagy léptékű társadalomfejlesztési elkép- 
zeléseket nem érdemes feladni, sőt még késleltetni sem. Az eltérő érdekek társadalmilag 
igazságos egyeztetéséhez nyílt, aktív közéletiségre, nem pedig bizalmatlan elzárkózásra 
és önzésre van szükség. Az új viszonyokhoz való alkalmazkodásban az egyén és a 
társadalom érdekei az esetek döntő többségében nem ellentétesek, a fő kérdésekben 
mindenképpen lehetséges és szükséges közmegegyezés. 

Az emberek egy része felismeri és reálisan értékeli azt, hogy a társadalmi struktúra 
fejlődésének fő tendenciája a társadalmi osztályok közötti közeledés, az osztályjellegű 
különbségek fokozatos háttérbe szorulása és a nagy társadalmi csoportokon belüli — 
finomabb - életmódra, munkajellegre, jövedelemnagyságra is épülő — rétegződés kialaku- 
lása. A folyamat és annak megértése, tudati feldolgozása azonban ellentmondásosan 
megy végbe, és a szocialista építőmunka mai, nehezebb feltételeivel összefüggésben a 
közgondolkodásban elbizonytalanodás tapasztalható a társadalmi viszonyok alakulásá- 
nak, változásának megítélésében. Jellemzőnek tekinthető a társadalmi esélyek, egyenlő- 
ségek — egyenlőtlenségek kérdéseinek előtérbe kerülése. Az életszínvonal emelkedésének 
lassulásával, több társadalmi csoport esetében stagnálásával vagy csökkenésével, a mun- 
ka szerinti elosztás elve érvényesülésének hiányosságaival, a halmozottan hátrányos 
helyzetű rétegek támogatására fordítható eszközök szűkösségével összefüggésben megfi- 
gyelhető a különböző társadalmi csoportok egyenlőségi tudatának sajátos erősödése. 
Mechanikus reflexiók jelennek meg, amelyek az igazságtalan egyenlőséget tekintik igaz- 
ságosnak. A , másiknak se legyen, ha nekem nincs" elve munkál bennük. Ez minket, 
hazánkat s benne a lakosság különböző csoportjait nem viszi előre. Eltereli a lényegről 
a figyelmet, az értékteremtő munka helyett teret nyithat a romboló, élősdi demagógiá- 
nak. 

A valóságban nagyon összetetten és egymás mellett megvalósuló kiegyenlítődési és 
differenciálódási folyamatok alapján sokan a társadalmi mobilitás csökkenését, a társa- 
dalmi szerkezet zártabbá válását érzékelik. A társadalomkutatás is sokoldalúan bizonyít- 
ja, hogy a mobilitás mértéke alig változott az elmúlt 1-2 évtizedben, jellege azonban 
átalakult. A társadalmi struktúra nagymértékű, nagy mélységekbe lejutó változásai 
valóban lezárultak. Ez persze nem jelenti azt, hogy társadalmunk zárt. A mozgások 
mértéke, objektív lehetősége azonban a kiegyenlítödési folyamatokkal párhuzamosan 
kisebb lett. Ezért döntően fontos a meglevő mobilitási lehetőségek valósághű feltárása 
és kihasználása. Az adott időszaknak megfelelő mobilitás biztosítása mellett nem lehet 
figyelmen kívül hagyni azt a célt sem, hogy az összes társadalmi csoport kultúrája, 
iskolázottsága növekedjen, életmódja fejlődjön, gazdagodjon. 

A szocialista demokrácia lényegét, elveit, fő vonásait az emberek nagyobb része 
elfogadja. szükségesnek és helyesnek tartja. A fejlesztése érdekében tett erőfeszítések 
növelik a széles rétegek bizalmát a párt és általában a vezetés iránt. A demokrácia 
gyakorlati megvalósulásáról azonban rendkívül kritikus vélemények születnek: a vállalati, 
intézményi tanácsok és igazgatók választásáról, a tanácstagok kötelező kettős vagy 
többes jelöléséről, a településfejlesztési hozzájárulással kapcsolatos szavazásokról leg- 
alább annyi problémát fogalmaztak meg, mint ahány ponton előrelépést érzékeltek a 
demokrácia fejlesztésében. Az érdeklődés elsősorban az üzemi, intézményi, lakóterületi 
demokratikus fórumok munkájára irányul. A mindennapi tapasztalatok többsége is e 
helyekről származik. Az itt szerzett benyomások egyenes kivetítéséből gyakran származ- 
nak olyan vélemények, amelyek a közvetlen demokrácia bizonyos lehetőségeit túlértéke- 
lik. A politikai intézményrendszer közép- és felsőszintű szerveinek tényleges munkájáról 
az átlagember elég keveset tud, kevéssé ismeri azok tevékenységének befolyásolási lehető- 
ségeit. Ez politikai gyakorlatunk hiányosságaira is mutat. Az elméletileg képzettek, a 
politikában jártasabbak az utóbbi időben fokozódó intenzitással bírálják a politika 
alakításában való részvétel lehetőségét. Egy viszonylag szűk, de aktivitásában erős 
rétegnél észlelni lehet a polgári demokráciával, a politikai pluralizmussal kapcsolatos 

illúziókat, a nálunk megvalósuló demokratikus gyakorlattal szembeni tendenciózus 
bizalmatlanságot. 

Még a párttagság körében is visszatérő probléma a demokratikus centralizmus elvének 
pontatlan ismerete és értelmezése, gyakorlatának eltorzítása, kiterjesztése érvényességi 
határain túl. Gyakori, hogy az emberek ellentmondásosnak érzik a rend, a fegyelem és 
a demokrácia követelményeit. Komoly lemaradásunk van az érdekek, vélemények, viták, 
a bírálat és önbírálat összefüggéseinek feltárásában, megértetésében és a szocialista 
demokrácia keretei közé helyezésében. 

Az állampolgárok politikai kultúráját egészében nézve: erősebb oldala az elvek ismere- 
te és az országos kérdésekről való tájékozottság, gyengébb oldala pedig a közéleti 
tevékenységben való jártasság, a vitakészség és a helyi tájékozottság. Pedig a bizalom 
építésének nem egyetlen, de alapvető színtere a helyi politika. 

A bizalom alakulását befolyásoló hatások — mint azt a bevezető példák felsorolásával 
is igyekeztünk bemutatni — az élet igen széles területéről származnak. Az eddigiek olyan 
pontokra kívánták a figyelmet ráirányítani, ahol tapasztalataink szerint a valóság folya- 
matainak tudati reflexiói nyomán keletkezett bizonytalanság és ennek következtében 
bizalmatlanság. A bizalom megőrzése, ha kell, egyes kérdésekben újraépítése nagyrészt 
a gazdasági folyamatok rendszerének és a politikai munkának a feladata. Tudatformá- 
lásról beszéltünk, mégis azt kell mondani, hogy a politika ezt a feladatát elsősorban nem 
különböző válaszok és magyarázatok megadásával, hanem a meghirdetett elvek és a 
megvalósuló gyakorlat minél jobb összhangjának megteremtésével láthatja el. A tudat- 
formálásnak a világos beszéd és meggyőzés nélkülözhetetlen eszköze. 

FREY MÁRIA: 


Foglalkoztatási ellentmondások — 
örténelmi keretben 


Ha a foglalkoztatás ellentmondásos jelenségeiről esik szó, mindenkinek ismert és évek 
óta visszatérő problémák jutnak az eszébe. Olyanok, mint a munkaerőhiány, az alacsony 
munkateljesítmények, a nagy volumenű munkaidő-veszteségek, a laza munkafegyelem, 
a többé vagy kevésbé élénk, de dominánsan a munkavállalók által kezdeményezett 
munkahelycserék stb. Arra már kevesebben gondolnak, hogy e feszültségek közös tőről 
fakadnak, és közöttük meglehetősen szoros összefüggés van. 

Ezt látszanak alátámasztani azok a türelmetlen vélemények, amelyek egyre-másra 
központi beavatkozást sürgetnek az , átmenetileg" kisiklott munkaügyi folyamatok 
,vrendszabályozására". Az e téren szerzett tapasztalatok azonban rávilágítanak arra, 
hogy a felszínen mutatkozó negatív jelenségek a velük kapcsolatban hozott intézkedések- 
kel nem vagy legfeljebb csak időlegesen enyhíthetők. A tartós megoldás kulcsa ugyanis 
az okok felkutatásában és megszüntetésében rejlik. 

A ma ellentmondásainak gyökerei szocialista gazdaságfejlődésünk történeti keretei 
közé ágyazódnak. Feltárásuk ennélfogva a foglalkoztatási folyamatok hosszabb távra 
visszanyúló, oknyomozó elemzését feltételezi. 

A foglalkozáspolitika egyike a részpolitikáknak. Céljai a társadalom- és gazdaságpoli- 
tika köztes szférájában alakulnak ki, hatókörének feltételeit, körülményeit és lehető- 
ségeit pedig a társadalmi-gazdasági rendszer működési mechanizmusa határozza meg. 
E feltételegyüttes keretében a foglalkoztatáspolitikának — a többi részpolitikához ha- 
sonlóan - csak viszonylagos önállósága van. Gyakorlatának és ideológiájának alapjai 
a szocialista átalakulás kezdetén jöttek létre. A múltból örökölt fejletlen és a háború által 
szétzilált gazdaság számára egyetlen lehetőség kínálkozott a kibontakozásra: a szocialis- 
ta iparosítás. A nagymértékű tőkehiány, a korszerű technika beszerzésének pénzügyi- 
kereskedelmi korlátai gazdaságilag, a meghirdetett ideológiai célok (a munkához való 
jog garantálása, a társadalmi egyenlőség és a női egyenjogúság feltételeinek a megterem- 
tése) pedig politikailag támasztották alá az erőforrások (köztük a munkaerő) maximális 
mozgósítására irányuló törekvéseket. 
galom több évtizedes követelésének - a valóra válása a ölákozt öt színvonalának 
növekedésében követhető nyomon. 


A munkaerő-kínálat hasznosítása és a munkaerő-kereslet 


Az ország potenciális munkaerő-kapacitásának bázisát a munkavállalási korú (15-55 
éves női és a 15-60 éves férfi) népesség, valamint a munkavállalási koron felüli aktív 
keresők alkotják. Az előbbiek száma az elmúlt 35 évben félmillióval nőtt. Közülük 
azonban nem mindenki vehető számításba a foglalkoztatás szempontjából. A mobilizál- 

ható kapacitásokat ugyanis csökkenti az általános iskola után továbbtanulók, a szülési, 
majd gyermekgondozási szabadságra távozók és a rokkantsági, illetve korengedményes 
nyugdíjazás miatt inaktívvá válók száma. E tényezők miatt — amelyeket nagy horderejű 
társadalompolitikai intézkedések tettek lehetővé — 1949 és 1984 között majdnem 750 ezer 
fővel lett kisebb az ország potenciális munkaerő-kapacitása. A kapacitásmérséklő ténye- 
zők hatása időbeli eltolódással jelentkezett; a hatvanas évek közepéig—végéig a felső- és 
főleg a középfokú oktatásban részt vevők körének bővülése játszotta a legnagyobb 
szerepet. Emellé 1967-ben felsorakozott a gyermekgondozási segély bevezetésének lét- 
számcsökkentő hatása. A hetvenes években pedig a munkaképes korú rokkant nyugdíja- 
sok számának jelentős gyarapodása szűkítette a potenciális munkaerő-kapacitást. Utób- 
bit a kedvezőtlen munkafeltételek, a munkavédelem hiányosságai, az egészségügyi és a 
foglalkozási rehabilitáció fogyatékosságai idézték elő, és erősítette az egyéni érdekeltség, 
amely előnyössé tette a rokkantsági nyugdíj és a második gazdaságbeli tevékenység 
kombinációját. 

Hasonló változások következtek be a munkavállalási koron kívüli aktív keresők létszá- 
mában is. Elsősorban a nyugdíjjogosultság fokozatos kiterjesztése, megszerzésének mind 
szélesebb körben való lehetősége, a termelőszövetkezeti tagok nyugdíjkorhatárának 
leszállítása, s emellett a nyugdíj igénybevétele nélküli továbbdolgozás gyenge ösztönzése 
mintegy 430 ezer fő számára teremtett alkalmat ahhoz, hogy kiváljon az aktív keresők 
közül. Ha ezt hozzáadjuk a munkaképes korúak adataihoz, összességében közel 700 ezer 
főnyi csökkentést regisztrálhatunk az ország potenciális munkaerő-kapacitásának 1949 és 
1984 közötti változásában. Ennek hasznosítása a férfiak körében már 1949-ben is több mint 
90 százalékos volt. Ebből a forrásból tehát számottevő létszámtöbbletet nem nyert az 
ország, jóllehet a mutató a hetvenes évek közepéig még 97 százalékra emelkedett, s ezzel 
elérte tetőpontját. Logikus következmény, hogy az egész népesség általános gazdasági 
aktivitásának szintje 1949-től napjainkig kizárólag a 20-54 éves nők munkavállalásának 
növekedése következtében emelkedett, és ennek a forrásnak a kihasználtsága is ma már 
meghaladja a 90 százalékot. A fennmaradó 10 százalék (260 ezer fő) nem jelent aktivizál- 
ható többletet, mert kora, iskolai végzettsége, családi körülményei, a helybeni munkaal- 
kalom vagy a munkavállalási szándék hiánya miatt foglalkoztatásukra nincs igény. 
A teljes foglalkoztatottság tehát a maximumhoz közeli ponton állt meg. 

Ehhez a keresleti oldalról az teremtett fogadókészséget, hogy a gazdaság működési 
rendszere önmagában is a munkaerőforrások maximális hasznosítására ösztönzött. E me- 
chanizmus eddigi legátfogóbb elméleti magyarázatát Kornai János, a munkaerő-kereslet- 
re jellemző specifikumait pedig Gábor R. István dolgozta ki. Anélkül, hogy fontos 
megállapításaikat részletekbe menően megismételnénk, összefoglalásszerűen utalunk a 
szocialista gazdaság munkaerő-keresletének a tőkés gazdaságtól eltérő sajátosságaira. Ez 
utóbbiban a pótlólagos munkaerő aktivizálása gazdaságilag csak addig racionális, amed- 
dig az a saját reálbére árufedezetén túl meghatározott arányú profitot is létrehoz; az 
előbbiben viszont — a gazdaság egészének szintjéről tekintve -— mindaddig érdemes 
többletlétszámot bevonni a termelésbe, ameddig az újonnan beállított munkaerő egyálta- 
lán valamennyi új értéket előállít. 

Sőt, ,a pótlólagos munkaerő aktivizálásának, munkába állításának az sem szab 
egyértelmű gazdaságossági korlátot, ha az ahhoz szükséges — döntően infrastrukturális 
fejlesztésekben (gyermekintézményi hálózat, közlekedés stb.) testet öltő — társadalmi 
ráfordítások meghaladják a pótlólagos munkaerő által létrehozható termelés- (nemzeti 
jövedelem-) növekményt. Tudniillik, az ilyen fejlesztések egyszersmind a lakosság életfel- 
tételeinek a javítását is szolgálják. (Elmaradásuk a lakossági szükségletek kielégítésében 
mutatkozó hiányokhoz vezethet.) Ha tehát a gazdaságnövekedés - szűken vett - érdekei 
nem is, életszínvonal-, illetőleg társadalompolitikai szempontok igazolhatják e kiadáso- 
kat. Így viszont már szűken vett gazdasági szempontok alapján is racionális, hogy e 
szükségesnek ítélt társadalmi kiadások fedezetének előteremtéséhez a pótlólag aktivizál- 

ható alacsony produktivitású munkaerő is hozzájáruljon." Főleg akkor, ha ezt olyan, 
mozgósító erőt képviselő társadalmi nyomás támasztja alá, mint a létbizonytalanság 
megszűnését ígérő teljes foglalkoztatás iránti tömeges igény. 

Az a mechanizmus, amelyben a gazdaság annak a munkaerőnek a foglalkoztatásában 
is érdekeltté vált, amely munkába állításának költségeit, de még saját árufedezetét sem volt 
képes előállítani, a munkaerő-szükségletet korlátlanná tette. A gazdasági növekedéssel 
együtt nőtt a foglalkoztatottak létszáma is, mindaddig, amíg a munkaerő-felhasználás 
a zárt nemzeti munkaerőpiac természetes korlátaiba nem ütközött. Miután a népesség 
gazdasági aktivitása elérte lehetséges maximumát, a gazdaság tovább növekvő szükségle- 
te a munkaerő iránti globális túlkeresletben és a krónikus munkaerőhiányban jutott 
kifejezésre. Ezek folyamatos újratermelődését a gazdaság erőforráskorlátos jellege ga- 
rantálja, amely a köztulajdon kezelésének egy meghatározott, a normatív szabályozást 
sértő rendjéből származik. 

Ebben a rendszerben a gazdálkodó egységek léte és növekedése nem a piacon elért 
jövedelmezőségtől, hanem a redisztribúciós folyamat eredményeként kialkudott-kicsi- 
kart erőforrás- (vásárlóerő) allokációtól függ. A gazdálkodás tényleges kockázatának 
hiánya önmagában is elhárítja a jövedelmezőségi korlátot a vállalatok azon természetes 
törekvései útjából, hogy termelési feladataikat minél bőségesebb erőforrás-felhasználás 
mellett teljesítsék. A piaci siker helyett a terv-, a szabályozó- vagy az áralku sikerétől 
függő növekedési lehetőség viszont egyenesen serkenti ez irányú ambícióikat, minthogy 
az alkupozició rendszerint annál kedvezőbb, minél nagyobb értékű tőkét működtet, és 
minél nagyobb létszámú dolgozót foglalkoztat egy vállalat. 

A leírt mechanizmus szükségszerűen termeli ki újra és újra a krónikus munkaerőhi- 
ányt, s vele együtt a munkaerő-tartalékolás tendenciáját. E két, egymás komplementeré- 
nek tűnő kategória azt a látszatot kelti, mintha egyszerű cseréjükkel megszüntethetők 
lennének a hozzájuk tapadó negatív jelenségek. A hiányelmélet legfőbb eredménye 
azonban éppen annak az összefüggésnek a feltárása, hogy a munkaerőhiány és az ún. 
,kapun belüli munkanélküliség" nem egymást helyettesítő, hanem egymást erősítő kategó- 
riák, amelyek mindegyike csak azoknak az intézményi adottságoknak, normáknak, 
magatartási formáknak és szabályosságoknak a megváltozásával küszöbölhető ki, ame- 
lyek létrehozták őket. 

Miközben az aktív keresők száma 1950 és 1975 között több mint egyötödével bővült, 
a ledolgozott órákban mért társadalmi munkaidőalap — becslések szerint — nem nőtt, 
hanem csökkent. Azóta automatikusan szűkíti az első gazdaságban teljesített munkaidő 
volumenét a foglalkoztatottak számának demográfiai okokra visszavezethető fogyása. 

Ezt a hatást a másik oldalon fölerősítették a nyolcvanas évek elején végrehajtott 
törvényes munkaidő-csökkentések. Ezek felszinre hozták és kiélezték a társadalmi mun- 
kaidőalap felhasználásában mutatkozó ellentmondásokat. 

e Egyre nyilvánvalóbbá vált, hogy a termelő- és szolgáltatószférában alkalmazott 
munka- és üzemidőrendszerek csak részben felelnek meg az optimális kapacitáskihasználás 
követelményeinek és a fogyasztók igényeinek. Az előrelépés ezen a területen már csak 
azért sem egyszerű, mert a szükséges változások ütköznek az érintett dolgozók érdekei- 
vel. 

e A foglalkoztatás teljessé válása révén olyan munkaerő-kategóriák (elsősorban a 
kisgyerekes anyák) léptek be pótlólag a munkavállalók közé, amelyeknek a többségéhez 
tartozók - biológiai adottságaiknál, egészségi állapotuknál vagy családi körülményeiknél 
fogva - alacsonyabb teljesítőképességűek, munkabírásúak, terhelhetőségűek, mint a már 
foglalkoztatott dolgozók. Ez fokozatosan elmélyítette a társadalmilag szervezett termelés 
uniformizált követelményrendszere (teljes munkaidő, kötött munkaidő-beosztású, egyen- 
lő hosszúságú és folyamatosan ledolgozandó munkanapok szigorú egymásutánja) és a 
munkaerő lehetőségei, igényei között feszülő ellentéteket. 

e A területi koncentráció mellett — csúcsidőszakok formájában — megjelent az időkon- 

centráció jelensége is, ami annak a következménye, hogy a munka- és szabadidő-periódu- 
sok merev és egyöntetű szabályozása a keresők döntő többségének azonos típusú tevé- 
kenységét (munka, munkába járás, bevásárlás, pihenés, szórakozás stb.) azonos időpon- 
tokra sűríti. Az időgazdálkodás átalakítása elképzelhetetlen bizonyos, szerzettnek vélt 

jogok sérelme nélkül, aminek megtételét gátolja a munkavállalók ellenállása. Néhány 
. pozitív kezdeményezés (pl. a hétvégén nyitva tartó üzletek) tapasztalata azonban arra 
utal, hogy ez megfelelő érdekeltségi viszonyok mellett sikeresen leküzdhető. 


A foglalkoztatás főbb strukturális jellemzői 


Az aktív keresők száma 1949 és 1984 között 4 millió 100 ezerről közel S millióra 
emelkedett. A létszámváltozás tendenciájában a fordulópontot a hetvenes évek közepe 
jelentette: 1975-ig nőtt, azóta - demográfiai okok miatt — csökken a munkaerő-állomány. 
A 25 év alatti létszámbővülés 67 százaléka 1949 és 1960 között, 25 százaléka pedig 1961 
és 1970 között következett be. Emiatt ezt a periódust a gazdasági fejlődés , extenzív" 
szakaszának szokás nevezni. A termelés gyors növekedése azonban a népgazdasági terme- 
lékenység viszonylagos magas üteme (1950 és 1975 között évente átlagosan 4,8 százalék) 
mellett tette lehetővé a munkaerő-kínálat felszívását. Viszont az is igaz, hogy emiatt 
hazánkban az aktív keresők számának növekedése jóval kisebb arányban járult hozzá 
a gazdasági fejlődéshez, mint a világgazdaság élvonalába tartozó, kétségtelenül , inten- 
zív" módszerek alkalmazásával fejlődő országok jelentős hányadában. A lényeg megint 
csak az, hogy a termelékenység és a hatékonyság mai problémáinak gyökere nem a teljes 
foglalkoztatás megvalósulásában (azaz az aktív keresők számának jelentős növekedésé- 
ben) keresendő, hanem a gazdaság és a munkaerő-állomány makrostruktúrájának fe- 
szültségekkel terhelt átrendeződési folyamatában. 

A foglalkoztatottak ágazati struktúrájának változása az elmúlt 35 évben - időeltolással 
— az e téren érvényesülő nemzetközi tendenciákat követte. Ez a folyamat az iparilag fejlett 
országokhoz képest közel fél évszázados késéssel kezdődött meg, és történelmi távlatban 
igen rövidnek tekinthető idő alatt ment végbe. Ennek során a mezőgazdaságból felszaba- 
duló és a pótlólagosan aktivizált munkaerő -— eleinte erőteljesen, később mérsékelteb- 
ben — az ipar, illetve építőipar kereső-állományát gyarapította. E két ágazatban a 
létszámnövekedés a hetvenes évek közepén megállt: attól kezdve nemcsak arányában, 
hanem abszolút számában is fogy a munkaerő-állomány. A létszámátrendeződésnek 
korábban kevésbé, az utóbbi években azonban egyre inkább a szolgáltató szféra a 
nyertese. 

A foglalkoztatottak ágazati struktúrájának változásában 1978 és 1983 között tapasz- 
talható volt egy - a nemzetközi tendenciákkal ellentétes — kitérő: a mező- és erdőgazda- 
ság tartós létszámcsökkenése visszájára fordult, a létszám emelkedni kezdett. Ez a 
jelenség újból felélénkítette azokat a vitákat, amelyek a mezőgazdasági keresők megítélé- 
se körül az elmúlt 20 évben periodikusan megismétlődtek. 

Tény, hogy az ötvenes és még inkább a mezőgazdaság (1959 és 1962 közötti) kollektivi- 
zálását követő hatvanas évek igen gyors ütemű (1950 és 1970 között egymilliós) létszám- 
csökkenése ellenére a mezőgazdaságban foglalkoztatottak összkeresőkön belüli aránya 
nemzetközi összehasonlításban mindig is magas volt, és ma is az. Ennek értékelésénél 
azonban nem lehet eltekinteni attól, hogy a mezőgazdaság a hatvanas évek végétől kettős 
arculatot mutat, amit elsősorban a mezőgazdaságban domináns szövetkezeti tulajdon- 
forma és a tagsági viszonyban való foglalkoztatás összefonódottsága magyaráz. A tagsá- 
gi viszony tulajdonképpen a teljes foglalkoztatottság makrokategóriájának kicsinyített 
mása. A szövetkezeti tulajdonformában ez ugyanis egyúttal garanciát jelent a foglalkoz- 
tatásra (azaz a megélhetéshez szükséges jövedelemre) is. 

A kezdeti gyors és nagymértékű munkaerő-eláramlás ellenére a mezőgazdaságban 

nagy számban maradtak olyan szövetkezeti tagok és családtagok, akik a termelés sajá- 
tosságaiból fakadó munkacsúcsok idején kevésnek bizonyultak, az év más részében pedig 
soknak az elvégzendő mezőgazdasági munkákhoz képest. Ezeknek ,a kapun belüli 
munkanélkülieknek" jövedelmet termelő foglalkoztatása a szövetkezetek létérdeke volt, 
hiszen a szövetkezeti tag mint tulajdonos, nem tud megélni, ha mint dolgozó nem 
gyarapítja a közös vagyont, illetve annak forrását, a szövetkezeti jövedelmet. Ezen az 
úton szivárgott be a mezőgazdaságba minden olyan ipari, szolgáltatási tevékenység, 
amely a végzett munka jellege szerint nem mezőgazdasági, de a munkavégzés , helyét", 
ágazati hovatartozását tekintve az. Az utóbbi években bekövetkezett mérsékelt létszám- 
növekedés lényegében ezeknek az ágazatoknak a munkaerő-állományát gyarapította. 
Ezt a folyamatot a közelmúltban megszakította és visszájára fordította a kiegészítő 
tevékenység bérmunka jellegű megrendeléseinek, valamint a szolgáltatásai iránt mutat- 
kozó keresletnek az átlagosnál nagyobb mértékű csökkenése. 

A mezőgazdaságon kívül foglalkoztatott aktív keresők száma az elmúlt 35 évben közel 
megkétszereződött. Az ipar és az építőipar létszámának gyors emelkedése azonban a 
tőkenövekménynél nagyobb mértékben vont el munkaerőt a szolgáltatási szférától. Az 
ötvenes években a mezőgazdaságból felszabaduló és pótlólag bevont létszámtöbblet 62 
százaléka, a hatvanas években pedig 54 százaléka az iparba áramlott. Húsz év összes 
létszámnövekményéből mindössze 30 százalék jutott a szolgáltató szférának. Ezzel a 
hetvenes évek küszöbére nemzetközi összehasonlításban is torznak tűnő ágazati létszám- 
struktúra jött létre hazánkban. Magas mezőgazdasági és magas ipari foglalkoztatás 
mellett az aktív keresőknek csupán 31 százaléka dolgozott a szolgáltató ágazatokban 
(amikor például az Egyesült Államokban 64, Franciaországban 48, az NSZK-ban pedig 
45 százalékot ért el ez a mutató). 

A foglalkoztatási struktúra torzulásai negatívan hatottak az élőmunka termelékenységé- 
re is. Az ipari termelékenység alacsony színvonalának és lassú növekedésének problémái 
közismertek. Kevésbé ismert azonban, hogy az építőipari termelékenység növekedése 
még az iparétól is elmaradt, továbbá, hogy 1970-ig a szolgáltatásokban nőtt a leggyor- 
sabban a termelékenység, azaz az egy főre jutó teljesítmény. Ez inkább negatívumként, 
mintsem pozitívumként értékelhető, mert az erős kapacitáskorlátok melletti túlterheltség 
egyértelmű bizonyítéka. 

Az 1970-es évek elején — a létszámtartalékok kimerülésével — a termelékenység alakulá- 
sában is megjelentek a fordulat lényeges elemei. Ebben az időszakban ért el saját korlátai- 
hoz a szolgáltatásokban foglalkoztatott munkaerő egyre intenzívebb kihasználásának 
folyamata. Az egy főre jutó teljesítmény a szolgáltató szférában 1974-ben először már 
alacsonyabb volt, azóta is lassabban növekszik, mint az anyagi termelésben. Ez annak 
a következménye, hogy egyidejűleg az ágazati létszámstruktúra átalakulásának korábbi 
irányzata is megfordult, és az ipar rovására, illetve a szolgáltatások javára kezdett működ- 
ni. 1975-ben megindult, majd egyre erőteljesebbé vált az iparban foglalkoztatottak számá- 
nak abszolút csökkenése, ami 1978-ig a termelékenységnövekedés gyorsulását eredményez- 
te. A termelékenységi dinamika javulásának az élőmunka holtmunkával való kiváltása 
volt a feltétele. Ez utóbbit az állóeszköz-állomány gyors tempójú bővülése biztosította. 

1978-tól a termelés növekedési üteme markánsan visszaesett. Mivel ezt a létszám 
ugyancsak erőteljesebbé váló fogyása kisérte, az egy főre jutó termelési érték dinamikája 
csak kissé lassult, egy ledolgozott órára vetítve pedig a korábbiaknál jóval magasabb 
ütemet ért el. Ennek oka az évtized elején végrehajtott kétszeri munkaidő-csökkentés 
volt. A reális megítélés érdekében megemlítjük, hogy a termelékenységi mutatókban a 
kisvállalkozások (elsősorban a vgmk ) 1981-től tapasztalható széles körűvé válása egyre 
nagyobb torzítást okoz. A termelési adatokban ugyanis megjelennek a főmunkaidőn túli 
teljesítmények, de sem a létszámban, sem a számba vett munkaórákban nem szerepelnek 
az előállításukhoz felhasznált munkakapacitások. Holott 1985-ben az iparban foglalkoz- 
tatottak közel egy százalékának megfelelő munkaidő teljesült a vgmk-k keretében, 

aminek figyelembe vétele — a kooperációs tevékenység kiváltására fordított munkakapa- 
citás számításon kívül hagyása mellett is — még kedvezőtlenebbnek tüntetné fel az amúgy 
sem megnyugtató tényt: azt, hogy az elmúlt évben mind az iparban, mind az építőiparban 
a tervezettnél mérsékeltebben csökkent a létszám, és a számítottnál kevésbé nőtt az 
élőmunka termelékenysége. 


A szereposztás dilemmája 


Az ötvenes évek viszonyai között a teljes foglalkoztatottság megvalósítására irányuló 
társadalompolitikai célkitűzés találkozott a gazdaságpolitika ama törekvésével, hogy a 
gazdaság növekedését a foglalkoztatottak számának bővítésével is gyorsítsák. A hatva- 
nas évek közepén azonban már ismertté vált, hogy az ország szabad munkaerőforrásai 
a közeljövőben kimerülhetnek, a távolabbi jövőben pedig a potenciális munkaerő-kapa- 
citás stagnálására, majd csökkenésére kell felkészülni. Így a teljes foglalkoztatottság 
valóra váltása mellett mind nagyobb hangsúlyt kapott a munkaerő gazdaságos, takarékos, 
hatékony felhasználásának követelménye. Ezt a tendenciát erősítette az a felismerés is, 
hogy a gazdaságban a hatékonyság kritériumai nem érvényesülnek kellően, és nem 
korlátozzák az erőforrások iránti igényt, így a munkaerő-keresletet sem. A kedvezőtlen 
folyamatok megváltoztatását is szolgálta az 1968-ban bevezetett gazdasági reform, 
amelynek céljara nyereségérdekeltségen alapuló vállalati önállóság, a döntésekért viselt 
felelősség és kockázatvállalás megvalósulása nyomán működésbe lépő progresszív ele- 
mek aktivizálása volt. 

Az MSZMP Központi Bizottságának a gazdasági mechanizmus reformjára vonatkozó 
1966. évi irányelvei e tanulmány tárgyával kapcsolatban azt feltételezték, hogy: ,,A 
vállalatok nyereségérdekeltségének érvényesülése várhatóan meggyorsítja majd a munka 
termelékenységének, hatékonyságának a növekedését, és arra fogja késztetni őket, hogy 
dolgozóikat. . . racionálisan foglalkoztassák, az így nem foglalkoztathatókat elbocsássák, 
új munkaerőt pedig csak a szükséges mértékben vegyenek fel." Ebből kiindulva e 
dokumentum már két évtizeddel ezelőtt rögzítette a következő feladatot: , A szocialista 
államnak biztosítania kell, hogy a foglalkoztatás színvonala a népgazdaságban még 
átmenetileg se csökkenjen. A munkaerő kívánatos és szükséges átcsoportosulását szerve- 
zett szakmai átképzéssel, megfelelő módszerekkel folytatott átirányítással, valamint 
közhasznú foglalkoztatással az államnak kell segíteni." A párthatározat szerint: , Ezen 
túlmenően azonban szükségesek lesznek szociálpolitikai intézkedések is. Újraelhelyezke- 
dési segélyt célszerű bevezetni az átmenetileg munka nélkül maradó dolgozók számára, 
továbbá megfelelő eszközök biztosításával elő kell segíteni a csökkent munkaképességű 
dolgozók racionálisabb foglalkoztatását, illetve az így sem foglalkoztathatók vállalaton 
kívüli szociális ellátását." 

Az említett feladatok közül a határozatot követő másfél évtized alatt egy sem teljesült. 
A teljes foglalkoztatás állami felelősségének gyakorlati érvényesítéséhez csak a jelenlegi 
évtized elejétől kezdenek alakulni a szükséges eszközök és módszerek. Ezek révén a 
korábbi gyakorlat (amikor is a teljes foglalkoztatással kapcsolatos tennivalók jórésze a 
munkáltatókat terhelte) változik, vagyis az eredetileg szándékolt , szereposztás" lesz 
érvényes: állami feladat és garancia a teljes foglalkoztatás, s főleg vállalati, munkáltatói 
feladat és kötelezettség a racionális, hatékony foglalkoztatás. 

Ám azt is tudni kell, hogy a foglalkoztatásból adódó feladatok markáns elhatárolása 
mellett sem képzelhető el, hogy a vállalatok a munkaerő-felhasználásban semmilyen 
szociális terhet ne vállaljanak magukra. A termelőeszközök társadalmi tulajdona mellett 
ugyanis elég valószínűtlennek látszik a társadalmi-gazdasági élet olyan megosztottsága, 
amely a gazdasági racionalitást a mikroszférába utalja, a társadalmi-politikai értékek 
védelmét pedig teljes egészében az államra hárítja. A kétfajta szempont egyébként ma 


FOGLALKOZTATÁSI ELLENTMONDÁSOK - TÖRTÉNELMI KERETBEN 31 


már a fejlett tőkés országokban sem különül el élesen egymástól. Ezért a jelenleginél 
sokkal egyértelműbb munkamegosztás esetén sem kérdőjelezhető meg a vállalatok -— 
legalább részleges — felelőssége, pl. a csökkent munkaképességűek foglalkoztatásában. 

A foglalkoztatás hatékonyságának növelését kiváltó mechanizmusok életbe lépését 
feltételezve, természetesen az a kérdés is átgondolásra szorult, hogy miképp kell értelmez- 
ni azt a teljes foglalkoztatást, amit a társadalom a jövőben is garantálni kíván. Erre a 
VI. és a VII. ötéves terv foglalkoztatáspolitikai koncepciója egyaránt a következő választ 
adta: a teljes foglalkoztatás, a munkához való jog érvényesítése azt jelenti, hogy lehetőleg 
mindenki szakképzettségének megfelelő munkakörben dolgozhasson. Ez az elvileg helyes 
követelmény azonban nem abszolutizálható, és a gyakorlatban csak akkor tartható, ha 
az adott munkahely és a már egyszer megszerzett szakképzettség nem válik alanyi joggá, 
hanem a népgazdaság munkaerő-szükségletének változása függvényében megvalósítják 
a már dolgozók át- és továbbképzését és az ehhez kapcsolódó szakma- és munkahely- 
változtatásokat. A munkához való jog a társadalmi érdekeknek alárendelten értelmezen- 
dő. A foglalkozási kategóriánkénti egyensúly tehát egy dinamikus, a termelés és termék- 
szerkezet változásaihoz igazodó folyamatban jöhet csak létre. A foglalkoztatáspolitiká- 
ban ennek kell prioritást adni. 


Az eszközrendszer változása 


A tervutasításon alapuló irányítási rendszerben a foglalkoztatáspolitikai célok teljesülésé- 
nek eszközrendszerét a munkaügyi tervezés testesítette meg. A kormány által jóváhagyott 
és így kötelező jellegűvé vált mutatószámok meghatározó módon befolyásolták a vállala- 
tok munkaerő-felhasználását. Az irányító szervek (minisztériumok és esetleg még közbe- 
iktatott középszervek, tanácsok) ugyanis kötelesek voltak legalább ezeket a mutatókat 
stovábbítani", sőt még részletesebben , szakmásítani" is. 

A szorosan vett munkaügyi mutatók a létszám és a termelékenység, valamint az 
átlagbérek és a munkabéralap alakulását írták elő. Ezek száma és részletezettsége a 
tervutasításos gazdaságirányítási rendszer egymást követő szakaszaiban fokozatosan 
csökkent. Az első szűkítés 1954-ben következett be, a mutatók számát pedig lényegeseb- 
ben 1957-től korlátozták. A hatvanas évek tervezési gyakorlatában honosodott meg , a 
termelés emelkedéséből a termelékenység növekedésével elért hányad" mutatója, amely- 
ben az a munkaügyi vagy inkább általános gazdaságpolitikai cél fejeződött ki, hogy a 
fejlődést a termelékenység korábbinál gyorsabb és a létszám alacsonyabb ütemű növeke- 
désével kell megalapozni. 

Ennek teljesülését veszélyeztette az 1953 és 1955 között született nagy létszámú korosz- 
tályok munkába állításának kötelezettsége. A demográfiai hullámhoz tartozók munkaké- 
pes korúvá érésének időszaka egybeesett a gazdaságirányítási rendszer megváltoztatásával. 
A kötelező tervmutatók megszűnése, a vállalati önállóság és a nyereségorientáció várt 
kibontakozása felerősítette amunkanélküliségtől való félelmet. A feltételezett társadalmi 
feszültségek megelőzése érdekében kínálatkorlátozó intézkedéseket vezettek be: 

e 1967-ben megszületett a gyes intézménye, amely rövid idő alatt majdnem 300 ezer 
nőt vont ki a munkából; 

e 1968-ban hazánk és az NDK 10 évre szóló államközi egyezményt írt alá, amelynek 
értelmében évente /0 ezer fiatal utazott az NDK-ba szakinát tanulni; 

e 1968-tól megindult a heti 48 órás munkaidő 44 órára való leszállítása, amely több 
éven keresztül tartott, és 1975-ben fejeződött be. 

A pótlólagos munkaerő-kínálat problémamentes munkába állítását keresleti oldalról — 
noha nem szándékosan - az új gazdasági mechanizmus keretében kialakított gazdasági 
szabályozók 15 elősegítették. Az 1968-ban bevezetett bérszabályozási rendszerek — a 
túlfoglalkoztatást ösztönző más szabályozóelemekkel együtt — létszámhígítási tenden- 
ciákhoz vezettek. 

A teljes foglalkoztatottság keresleti és kínálati oldalról való túlbiztosítása révén nem- 
csak sikerült elkerülni a munkanélküliséget, hanem megalapoztuk a munkaerőhiány álta- 
lánossá válását is. Minthogy a mobilizálható munkaerő-tartalékok kimerültek, a vállala- 
tok munkaerő iránti kereslete pedig nem mérséklődött, szükségszerűen kiéleződött a 
vállalatok harca a már foglalkoztatottak újraelosztásáért. Ez élénk munkaerőmozgás 
közepette zajlott, aminek a feltételét az teremtette meg, hogy az 1968-ban életbe lépett 
új Munka Törvénykönyve egyrészt kimondta a munkavállalók jogát a szabad munkahely- 
választáshoz, másrészt feloldotta a vállalati munkaerő-gazdálkodás kötöttségeit. 

A munkaerő-kínálatot meghaladó kereslet negatív következményeire (alacsony munka- 
teljesítmények, a kereseti arányok szétzilálódása, a munkafegyelem lazulása, az élénk és 
többségében a munkavállalók által kezdeményezett munkaerőmozgás) a munkaügyi 
irányítás olyan intézkedésekkel reagált, amelyek a reform bevezetése körül liberálisabbá 
vált munkaerőpiaci viszonyok fokozottabb állami befolyásolását, ellenőrzését célozták. 
Ezeket azzal a meggyőződéssel dolgozták ki, hogy a növekvő munkaerőhiány csak 
látszólagos, tehát nem valós jelenség. Ennek oka a munkaerő , túlfelhasználása", ami az 
ún. , belső tartalékok" felhalmozásának tulajdonítható. 

Mivel a vállalatok önként nem vállalkoznak ezek felszámolására, részben szigorú 
központi előírásokkal, részben pedig az érdekeltség fokozásával kell őket rávenni arra, 
hogy feleslegeiket leépítsék. Az ily módon felszabaduló és a pótlólagosan bevonható 
munkaerő , racionális" elosztásával kell biztosítani a munkaerő-szükséglet kielégítését 
a , népgazdaságilag hasznos" termelő- és szolgáltatóterületeken. Ezt elősegítendő, az 
egyének munkahelyválasztásában is nagyobb hangsúly helyeződött a népgazdasági érde- 
kek figyelembevételére. Ezért helyénvalónak látszott olyan gyakorlat kialakítása, amely 
szerint a rövid időszakonként munkahelyet változtató dolgozóknak maguknak kell 
viselniük ennek anyagi és erkölcsi hátrányait, hasonlóan azokhoz, akik munkaviszonyu- 
kat egyéni indítékból, felmondással szüntetik meg. 

Ezek az elvek azzal a meggyőződéssel párosultak, hogy a központi irányítás közvetlen 
beavatkozással, szigorú követelménytámasztással képes a népgazdaság érdekeinek meg- 
felelő mederbe terelni az átmenetileg kisiklott munkaügyi folyamatokat. Ennek megfele- 
lően a foglalkoztatáspolitika eszköztárában domináns szerephez jutottak az adminisztratív 
megoldások. Ezek alapvetően három csoportba sorolhatók: a munkaerő-kereslet befo- 
lyásolását, a munkaerő-kínálat bővítését és a munkerő , racionális elosztását" célzó 
intézkedések körébe. 

Már a meghozataluk pillanatában is sokat bírált intézkedések szükségszerű kinövései 
voltak a gazdaságirányítás direkt módszerei előretörésének, s mint ilyenek, beillettek a 
központi szándékok keresztülvitelének akkoriban érvényesülő gyakorlatába. 

Közülük a munkaerő-kereslet adminisztratív korlátozására irányuló intézkedések (lét- 
számstop, létszámfelvételi tilalom a nem fizikai állományban, a tanácsok hatáskörébe 
utalt fedezeti igazolások előírása a pótlólagos munkerő-szükséglettel járó beruházások 
hitelkérelmének elbírálásánál stb.) azért bizonyultak hatástalannak vagy legfeljebb csak 
átmenetileg sikeresnek, mert a problémák okainak megszüntetése helvett csak az okozatot 
vették célba. A munkahelyet változtatók újbóli és a fiatal diplomások első ízben történő 
elhelyezkedésének direkt módszerekkel való befolyásolása ugyanakkor azért nem lehetett 
eredményes, mert a munkaerőmozgásoknak csak egy szűk körét tudta befolyásolási körébe 
vonni. Emellett ez az intézkedés megsértette az egyének szabad munkahelyválasztásának 
a szocialista táradalom által nyújtott garanciáját is. 

Rövid idő alatt nyilvánvalóvá vált, hogy a munkaerőigények adminisztratív eszközök- 
kel történő rangsorolása nem tud féket állítani a munkáltatók keresletnövelési törekvése 
elé, és nem enyhíti, csak torzítja a hatékonyság szelekciós mechanizmusának hiányából 
fakadó foglalkoztatási feszültségeket a munkaerőpiacon. Ezt bizonyítja a , fontossági 
sorrend" alkalmazásának legkirívóbb példája, az 1976-ban bevezetett vállalati kategori- 
zálás. Ennek elvileg a hatékony és népgazdaságilag fontos vállalatok munkaerő-ellátását 

kellett volna segítenie. Arról, hogy valójában milyen érdekeket szolgált, meggyőzően 
tanúskodnak a besorolások eredményei. Országszerte az állami nagyvállalatok kerültek 
a kiemeltek közé, és a kis egységekről mondták ki, hogy létszámukat csökkenteni kell. 
A kategorizációval kapcsolatban végzett empirikus kutatások kimutatták, hogy kísérlet 
sem történt a hatékonysági szempontok érvényesítésére. Egyszerűen a jobb alkupozíció- 
ban levő nagyvállalatok igényeit ismerték el jogosnak. Így ahelyett, hogy az intézkedés 
korlátozta volna a munkaerő-keresletet, szentesítette a munkavállalók jelentős részét 
foglalkoztató nagy egységek létszámfejlesztési törekvéseit. A beavatkozás kudarcát mi 
sem bizonyítja jobban, mint az, hogy öt évvel a bevezetés után hatályon kívül helyezték 
a rendeletet. Ez a lépés — több más adminisztratív intézkedés visszavonásával együtt — 
annak a szemléletváltozásnak az eredménye, amely többé-kevésbé elfogadottá tette a 
munkaerőmozgás szerepének elismerését a munkaerő-kereslet és -kínálat összehangolá- 
sában. Ennek hátterében olyan lényeges felismerések húzódnak meg, mint hogy: 

a a fiuktuáció intenzitása önmagában nem értékelhető jelenség; sokszor kifogásolt 
magas rátája nemcsak , kárt" okoz, hanem kifejezetten előnyös is lehet, ha azt a gazdaság 
rugalmas világpiaci alkalmazkodása idézi elő; 

A a népgazdaságilag hasznos, felesleges és káros munkaerőmozgások nem különíthetők 
el egymástól, hiszen gyakran egyetlen munkahely-változtatási eset különböző dimenzióit 
képviselik; ennélfogva differenciált szabályozásuk a gyakorlatban kivitelezhetetlen; 

A a támogatások és elvonások áttekinthetetlen rendszerében a gazdálkodás eredményes- 
ségét nem lehet megítélni, tehát eleve illuzórikus minden olyan törekvés, amely a , kívána- 
tos" mozgásirányok részletekbe menő kijelölését felvállalja. 

Mindezek szellemében olyan intézkedések születtek, amelyek megszüntették a munka- 
erőmozgást korlátozó előírásokat, s ezeket a munkaerő-kereslet és -kínálat rugalmasabb 
alkalmazkodását biztosító eszközökkel váltották fel. Példaként megemlíthető, hogy 
1980-ban hatályba lépett a Munka Törvénykönyvének korszerűsített változata, amely 
a korábbinál nagyobb mozgásszabadságot nyújt a vállalatoknak a munkaerő számának 
és összetételének vállalati szükséglethez való igazítására. Ugyanebben az évben alakult 
át szolgáltatássá a munkaerő-közvetítés rendszere, amelynek fő célja a vállalati munka- 
erő-szükséglet kielégítésének és a munkát kereső állampolgárok elhelyezkedésének segí- 
tése. Ez olyan munkaügyi információs rendszer kiépítésével párosult, amely folyamato- 
san regisztrálja és előrejelzi a gazdálkodó egységek foglalkoztatási szándékait, illetve 
elképzeléseit, lehetővé téve a várható feszültségek időben történő felismerését és a kezelé- 
sükre való felkészülést. A vállalatok közötti és vállalaton belüli létszámátcsoportosítás 
elősegítése érdekében bevezették az átképzési támogatást, amely arra hivatott, hogy az 
átképzéssel járó létszámmozgások során mentesítse az egyént a kényszerű szakmaváltás 
hátrányos anyagi konzekvenciái alól, a munkáltatók számára pedig lehetővé tegye, hogy 
létszámfelszabadítási törekvéseinek ne állják útját szociális megfontolások. 

A nyolcvanas évek foglalkoztatáspolitikájának vitathatatlan érdeme, hogy céljaiban és 
eszközeiben alkalmazkodni próbált a gazdasági fejlődés megváltozott feltételeihez. Hogy 
újabb és újabb intézkedései iránt jelenleg még viszonylag szerény érdeklődés tapasztalha- 
tó, az elsősorban annak tulajdonítható, hogy a gazdasági hatékonyságot érvényesítő 
mechanizmus mind a mai napig nem jött létre. Gyökeres fordulatot — amely a munkerő- 
nek a jelenleginél racionálisabb felhasználását és allokációját is kiválthatja — csak a 
gazdaságirányítási rendszer elhatározott korszerűsítésének komplex és következetes to- 
vábbvitelétől remélhetünk. Ennek során a munkaerőpiac viszonyainak és a munkerő- 
mozgásnak a befolyásolásában olyan új feladatok merülnek fel, amelyeknek megoldásá- 
ra a munkaügyi irányítás és a kutatás egyaránt igyekszik időben felkészülni. 


HAROM EVTIZED TANULSÁGAIBÓL 


AZ MSZMP POLITIKÁJÁRÓL 


POZSGAY IMRE: 


A politikai intézmények 
és a társadalmi fejlődés 


A magyar történelem utóbbi három évtizedének tanulságairól, tapasztalatairól sok szó 
esett mostanában. Marxista társadalomtudósok elemzései, az eseményekben részt vett 
kommunisták visszaemlékezései 1956 okainak és jellegének meghatározásán túl - érthe- 
tően - azt bizonyították, hogy 1945 után autentikus forradalom zajlott le nálunk, amely 
az ötvenes évek hibái, bűnei és az ötvenhatos tragikus törés, társadalmi meghasonlás és 
ellenforradalom ellenére tovább él a szocialista fejlődésben. Az 1956. októberi események 
okainak és jellegének megítélésében forrásnak az MSZMP Ideiglenes Központi Bizottsá- 
gának 1956. decemberi ülésén elfogadott határozatot tekintjük. Ez a máig érvényes 
állásfoglalás kimutatta az október 23-i felkelésnek — a részvevők nagy többségének 
szándékától független - ellenforradalmi jellegét, és rámutatott arra a négy fő okra, amely 
a nemzeti tragédiához vezetett. 

A visszaemlékezések és a korszakot átívelő összefoglalók nagy része egy külső és belső 
évfordulós kihívásra válaszolva azt bizonyította, hogy a magyar nép azonosul a szocializ- 
mussal, és ennek az identitásnak az alapján hazánk politikai rendszere legitimnek tekint- 
hető. 

Cikkünknek az a célja, hogy a politikai intézmények és a társadalmi fejlődés kölcsön- 
hatását vizsgálva, tanulságként idézze fel az elmúlt harminc év eredményeit, tapasztalata- 
it a megújulás és a továbbhaladás előmozdítására. Amennyiben az ötvenes évek történe- 
tére is visszautalni kényszerül, ezt azért teszi, hogy annak a korszaknak az utóbbi három 
évtizeden túlmutató tanulságaira is kitérjen. A párt politikai vonalával összhangban 
valljuk és vállaljuk a kétírontos szemléletet. Ebben is iránymutatóak azonban a pártnak 
azok a tapasztalatai, miszerint nincs olyan szélsőséges politika, amely ne tudna újabb két 
szárnyon frontot nyitni. Ezért elvont minden olyan felhívás, amely kétfrontos érzékeny- 
ségre szólít fel, ha konkrétan nem mondja meg, milyen politika van a centrumban. 
(Emlékeznünk kell arra, hogy Rákosi is harcolt a szektás dogmatizmus ellen, és Sztálin 
is elítélte a személyi kultuszt.) 

A politikai intézmények és a társadalmi fejlődés kapcsolata és kölcsönhatása szem- 
pontjából egyik legizgalmasabb kérdés, hogy miként viszonyul egymáshoz a politikai 
hatalom, a politikai rendszer és a szocialista társadalmi fejlődés. E három tényező egymás- 
hoz való viszonyát a szocialista társadalmi fejlődés elsődlegessége alapján vizsgáljuk. Ha 
mellőzzük ezt a történelmi és logikai sorrendet, vagy zárójelbe tesszük a szocialista 
társadalmi fejlődés szempontját, akkor a politikai hatalom és a politikai rendszer ügye 
öncéllá válik. A hatalmi intézmények, illetve az azokat reprezentáló vezetők apologetikus 
magatartásra rendezkednek be, önmaguknak és a társadalomnak is azt sugallva, hogy 
a változatlan személyi kör és intézményrendszer a haladás egyedüli letéteményese és 
garanciája. Ez volt a szemléleti alapja az ötvenes évek szektás-dogmatikus és voluntarista 
torzulásainak, törvénysértéseinek. 

Az MDP vezetőinek szűk köre 1949-től úgy viselkedett, mint égy mindentudó oligar- 

chia, amely deklarált céljától és a párttagság akaratától függetlenül a szocializmus 
programját csupán elvont ideológiai alapul, önigazolásul használta. A politikai vezetés- 
nek az önigazoláshoz gyors sikerekre, egy fejlettebb szocialista társadalomra volt szüksé- 
ge, és ezt úgy akarta létrehozni, hogy erőszakot tett a valóságon. Ennek következménye 
az erőltetett tsz-szervezés; az át nem gondolt, voluntarista iparosítás; a túlzott állami 
központosítás és a helyi önállóság, az állampolgárok semmibe vétele. Ugyanennek a 
voluntarista poltikának volt a logikus következménye, hogy ha az eredmény a kényszerí- 
tő eszközök alkalmazása ellenére is késett, akkor is megvalósultnak nyilvánították a 
kívánatost. Megengedhetetlennek tartották a helyzet valóságnak megfelelő feltárását, 
mert az fenyegette volna a vezető csoport pozícióját. Gondoljunk csak a MDP KV 1953. 
júniusi határozatára, amely csupán első és jelenségszintű bemutatása volt a helyzetnek, 
mégis megrázkódtatássorozatot indított el a pártban és a társadalomban. 

Az MDP vezetőségének belső köre a népet passzív tömegnek tekintette, amelyet az 
erőszak, a pedagógia és a propaganda eszközeivel kell megfelelőre formálni. A hatalmat 
öncélnak vélő poltikai berendezkedésnek szüksége volt egy — a valóságost is meghaladó 
méretű - ellenségképre is, amivel az állandó mozgósítás állapotában tarthatta a társadal- 
mat. Az ellenség közelségének, a fenyegetettség érzésének fenntartásával a hatalomgya- 
korlás kialakult módjának további igazolását kívánta elérni. A valódi ellenség helyett 
- amely akkor még kétségtelenül jelentős erő volt — a népben és a párton belül keresték 
az ellenséget. Hiszen az őszinte kritika és a valóban indokolt elégedetlenség azok köréből 
jött, akiknek legjobban fájt a hatalom elfajulása. A kritikától azonban a hatalmi csoport 
mereven elzárkózott; köreiben egyre inkább nőtt a gyanakvás és a félelem. Az események 
kérlelhetetlen logikájának következményeként félelem szülte félmegoldások születtek, 
amelyek azonban nem elégítettek ki senkit, hiszen a társadalom már gyökeres változást 
akart. Az ebből eredő konfliktusok megoldásához azonban hiányoztak a megfelelő 
tekintélyű és befolyásos intézmények. Ez a folyamat elvezetett a társadalom politikai 
stabilitásának felbomlásához, miközben még hangoztatták a stabilitás és egység meglé- 
tét. 

Amikor visszatekintünk az elmúlt három évtizedre és kimutatjuk kapcsolatát az 
1945-tól kezdődő, mélyreható társadalmi változásokat hozó forradalmi folyamattal, 
nem felejthetjük el, hogy ebben a folyamatban az első nagy törést az a hatalomgyakorlási 
mód okozta, amelynek éppen a forradalom szolgálata lett volna a dolga. A válság 
minden további oka ennek következtében fejlődhetett ki, válhatott jelentős tényezővé. 


A politikai intézmények és a társadalmi fejlődés összefüggéseinek vizsgálatához szüksé- 
ges felmutatni az ötvenes évek válsághoz vezető politikai torzulásának okait is. Nem 
hallgatva el azt sem, hogy az előbbiekben leirt jelenségek nem csupán a magyarországi 
viszonyokra voltak jellemzőek. Hasonló torzulások szinte valamennyi európai szocialista 
országban előfordultak. Ezek közös oka az volt, hogy mindaddig a szocialista építésnek 
egyetlen gyakorlata létezett, és ezt kritikátlanul, a megfelelni akarás becsvágyával, 
egymással versengve akarták alkalmazni. Benne volt ebben a sztálini nyomás és az 
akkori helyzetértékelés is, mely szerint küszöbön áll az imperializmussal való világméretű 
összecsapás. Ez volt az a nemzetközileg, tehát a közösség egészére ható külső ok, amely 
befolyásolta a nemzeti keretek között épülő szocializmus politikai berendezkedését, a 
többi között Magyarországon is. Az a hibás koncepció érvényesült, hogy a szovjet 
modell az egyetlen, a követendő alternatíva, ezért a nemzeti sajátosságok, a másfajta 
kulturális és politikai tradíciók és a gazdasági fejlettség eltérő szintjéből adódó különbsé- 
gek figyelmen kívül maradtak. Ennek bizonyos értelemben következménye volt az 
abszolutisztikus politikai döntési rendszer. A kiindulópont az volt, hogy a párt. vezetése 
a megfelelő elmélet birtokában ismeri a társadalmi haladás lésiaz-emberek szükségleteit 

(amit azok ösztönösségből fakadó gyarlóságuk miatt nem ismerhetnek), és ezek egy 
utasításra épülő gazdasági rendszer segítségével kielégíthetők. Így tehát magát a szükség- 
letet is előírták, mondván, hogy a szocializmusban az egyéni és társadalmi érdek közvet- 
lenül egybeesik, a külön érdek érvényesítése rendellenességnek számit. 

Ebből a koncepcióból fejlődött ki az egypártrendszernek alárendelt, agitatív, akarat- 
közvetítő szerepre korlátozott, súlytalanul működő társadalmi szervezetek, mozgalmak 
sokasága. A politikai rendszerben nem működött a jogi garanciák által biztosított 
társadalomkritika. A hatalom társadalmi ellenőrzésének nem voltak intézményes biztosí- 
tékai, mert a párt és az állam teljesen összeolvadt, a két szervtípus funkciói megkülönböz- 
tethetetlenné váltak. Ebben a szisztémában nem maradt helye az egyéni, állampolgári 
kezdeményezéseknek. Éppen az ellenkezője valósult meg annak, amit Marx A gothai 
program kritikájában, Lenin pedig Az állam és forradalomban követendő fejlődési irány- 
ként jelölt meg az állampolgár és az állam viszonyában. 

Amikor az ötvenes évek torzulásai kerülnek szóba, sokan aggódva kérdezik, nem 
diszkreditáljuk-e ezzel a szocializmust és nem rántjuk-e sárba mindazok - gyakran 
hősiességet is követelő — erőfeszítéseit, akik a kiélezett osztályküzdelmek közepette mély 
meggyőződéssel, elkötelezettséggel és személyes tisztességgel tették a dolgukat. Ugy 
hiszem, ez ügyben az ismétlés nem hiábavaló: munkájuk maradandó értékeket hozott 
"létre, ezek a szocialista vívmányok megőrizendők, továbbfejlesztendők. Tevékenységük 
eredménye az a kontinuitás, amely 1945 óta tart. 

A külső okok egy része, amely az ötvenes évek torzulásaiban közrejátszott, mára 
fokozatosan megszűnt. Ezért a szocialista országok gazdasági, társadalmi, politikai 
fejlődését azon is mérhetjük, mennyire távolodtak el a torzulásokat okozó, majd tovább 
éltető belső módszerektől. Az internacionalizmus valódi tartalma szempontjából ez a 
szocialista országoknak nem kizárólagos belügye, jóllehet ilyen természetű problémáját 
valamennyi szocialista ország csakis saját szuverenitása alapján oldhatja meg. Ahogyan 
a probléma feltárásában az SZKP XX. kongresszusa döntő szerepet játszott, úgy a 
szovjet pártnak a mai megoldások keresésében is jelentős a szerepe. Az SZKP KB 
1985-ös áprilisi plénuma és az SZKP XXVII. kongresszusa példáját adta annak, hogyan 
kell a működésképtelenné vált sémát, túlélt formákat félretenni, és radikális reformok 
útján a szocializmus társadalmi, gazdasági és politikai megújulását — az ember szükségle- 
teit szem előtt tartva — az emberi tényező felhasználásával előkészíteni. Ebben is a 
radikális megújításra irányuló készség, nem pedig az országok sajátosságai szerinti 
konkrét megoldások, módszerek jelenthetik a példát. Í 


A társadalmi fejlődésben és a politikai intézmények fejlődésében kulcskérdés a párt 
szerepének és funkciójának alakulása. 

Ahhoz, hogy az MSZMP az ötvenes évek súlyos örökségével meg tudjon küzdeni, 
önmagára nézve is alapvető változásokat határozott el. Mindenekelőtt a pártélet lenini 
normáinak szellemében újjá kellett szervezni a pártot. A cél az volt, hogy önkéntes 
elhatározás alapján olyan kommunisták vegyenek részt a párt munkájában, akik meg- 
győzödéssel, elvi alapon képviselik, hirdetik és valósítják meg a szocializmus programját, 
egyenrangúságon alapuló szövetségben a pártonkívüliekkel. 

Az MSZMP nem uralmi pozíciónak, hanem szolgálatnak tekintette és tekinti ma is 
a társadalomban rá váró szerepet. Alaptétele az volt, hogy irányító funkciói olyan 
mértékben érvényesülhetnek, amilyen mértékben sikerül meggyőznie á társadalmat elha- 
tározásainak helyességéről, s ezáltal képes annak aktív közreműködését megnyerni a 
határozatok megvalósításához. Kötötte magát ahhoz az elvhez, hogy a tényeket akkor 
is tényként kell tisztelni és elismerni, ha azok ellentmondanak az előzetes elképzeléseknek 
vagy vágyaknak. j 

A párt szervezetéből kiinduló változások - a szocialista fejlődés követelményeinek 
alárendelődve — lényegesen módosították a politikai rendszer és a politikai hatalom 
működését. Ezt a politikát az a törekvés jellemezte, hogy a haladás ütemét a társadalom- 
ban megérlelődött és a nép által vállalható feladatok határozzák meg. Ennek az elvi 
politikának és türelemnek döntő szerepe volt a viszonylag gyors konszolidációban s 
abban, hogy a hatalom - ne a néptől elidegenedve, hanem a társadalom közeli és 
távolabbi érdekei szerint működve - maga is értékteremtő legyen. 

A politikai rendszer fejlesztésében is a párt önismerete volt a kiindulópont. A hatalom 
gyakorlásában az önmérséklet útját járva, a nemzeti történelem és a társadalmi realitások 
figyelembevételével sikerült helyreállítani a párt hitelét, visszaszerezni a nép bizalmát, s 
meggyőzni a nagy többséget arról, hogy a szocializmus nemcsak a kommunisták által 
és a kommunisták számára, hanem az egész nép által az egész nép számára épül. Vagyis 
a hatalommal visszaélők helyébe olyanok léptek, akik ismerték a hatalom veszélyét is, 
a hatalommal való visszaélés és a hatalmi elfajulás katasztrofális következményeit. 

A pártban lezajlott gyökeres változások nagy hatással voltak a politikai rendszer 
intézményeire. Az államszervezet megújulásában első helyen az alkotmányos rend és a 
törvényesség helyreállítását kell említeni, amely egyaránt megkívánta a törvények tiszte- 
letét a hatalmi szervek és az állampolgárok részéről, s az állampolgár szabadságát, 
személyes biztonságát szavatolta. A törvényesség helyreállítása megszüntette a félelem 
légkörét, s kedvező lélektani feltételeket teremtett a szocialista demokrácia általános 
fejlesztéséhez. A törvényesség következetes betartásának is szerepe volt abban, hogy 
1956 után a nagy társadalmi átalakulások - mint a mezőgazdaság kollektivizálása, az 
iparosítás, a kulturális forradalom új szakasza - erőszak és hatalmi visszaélések nélkül, 
az érintettek nagy többségének közreműködésével mentek végbe. 

A párt megújulása, a törvényesség helyreállítása, az állampolgárok életviszonyainak 
érzékelhető javulása, majd ennek gazdasági eredményekkel való megalapozása és továb- 
bi fejlesztése annak elismerését hozta, hogy az embereknek joguk van munkájuk értéké- 
vel arányosan részesedni a megtermelt javakból. Ezzel a szocializmus a jövőért hozandó 
áldozatból személyesen megélt, mindennapi életformává vált - amelyért áldozatot is 
érdemes hozni. A politikai hatalom gyakorlásának és a politikai rendszernek a változása 
bizonyíthatóan közvetlenül szolgálta a gazdasági és társadalmi szerkezet nem fájdalom- 
mentes, de eredményes átalakulását. Végeredményben egy széles alapokon működő 
népfrontos szövetségi politika segítségével átvezette a társadalmat a válságból a konszoli- 
dációba, a konszolidációból a közmegegyezésbe. Ez vált a szocialista nemzeti egység 
politikai útvonalává. 

A közmegegyezésben kifejeződő nemzeti egység, a szocializmus, a néphatalom és a 
külpolitika támogatásában való általános egyetértés alapozta meg a demokrácia fejlesz- 
tésének további lehetőségeit. A szocialista demokrácia fejlesztése pedig újabb erőt adott 
a nemzeti egységnek és közmegegyezésnek. Utat tört magának az a felismerés, hogy 
hatékony, termelékeny társadalom nem képzelhető el aktív, kezdeményező, vállalkozó 
állampolgárok nélkül. A széles körű társadalmi aktivitás pedig feltételezi a szabadság és 
demokrácia történelmileg meghatározott fokát. 

Társadalomépítő célok kidolgozásában és megvalósításában az MSZMP eredménye- 
sen érvényesítette vezető szerepét. Határozatainak az egész népre, a társadalomra vonat- 
kozó gondolatai nemzeti programmá váltak. Az ilyen nemzeti program megalkotása és 
megvalósítása természetesen sohasem lehetséges ellentmondások, konfliktusok nélkül. 
Ebben a feszültségekkel terhelt folyamatban az MSZMP éppen azért érvényesíthette és 
érvényesíti vezető szerepét, mert nem elfedni, hanem feloldani kivánja az ellentmondáso- 
kat, mozgásformát teremtve számukra. Elméletileg is nagy horderejű lépés volt a szocia- 
lizmusban érvényesülő, ható érdekviszonyok elismerése és feltárása, valamint a naturális 
mutatókra épülő népgazdasági tervezés kritikája, melynek nyomán megtörtént a gazda- 
sági reform kidolgozása. 

A gazdaságirányítás reformja újabb változásokat eredményezett a párt vezető szerepé- 
nek érvényesülésében és a politikai intézmények működésében. A legfontosabb felisme- 
rés, hogy az érdekviszonyok feltárása, a helyes és szükséges politikai döntések meghoza- 
tala nem lehetséges az érdekek nyílt megjelenítése, szembesítése és képviselete nélkül. Ez 
következményekkel járt a politikai intézményekre is. A szocialista demokrácia lényege 
ugyanis — többek között - az érdekek különbözőségén és tagolódásán alapuló érdek- 
képviseleti rendszer kiépülése, s olyan, jogilag is garantált döntési rendszer, mély nem 
mellőzi az érdekképviseletet és az érdekviszonyokat, s a nyilvánosságot sem hagyja 
számításon kívül. 

Nemcsak a pártot és a társadalmi szerveket hatotta át a változás, hanem a törvényho- 
zás és az államigazgatás szervezeteit is. Ebbe a folyamatba illeszkedik a tanácsrendszer 
átalakítása az 1971-es tanácstörvény alapján, az alkotmány módosítása, a választási 
rendszer továbbfejlesztése. De politikumánál fogva joggal idesorolható a szövetkezeti, 
vállalati demokrácia fejlesztése is, amely az új vállalati belső irányítási formákban a 
közösségi tulajdon fejlesztésének lehetőségeit is magában hordozza, előrevetítve az ön- 
igazgatás általánossá válását a gazdasági szervezetekben. 

Az elmúlt harminc év tapasztalatait összegezve: a politikai rendszer és a politikai 
intézmények együtt fejlődtek a társadalmi-gazdasági viszonyokkal; nagyobb átalakulá- 
sok idején a párt kezdeményezője, irányítója volt a változásoknak, s ebben a folyamat- 
ban jelentős szerepet töltöttek be a politika egyéb intézményei. A párt azért válhatott 
kezdeményezővé, mert a válságban, majd a későbbi fordulópontokon bizonyságát adta, 
hogy képes szervezetének és módszereinek megújítására; programjával igazolta alkal- 
masságát a vezetésre. 


Kétségtelen, hogy azoknak van igazuk, akik az elmúlt három évtizedet a magyar történe- 
lem és a szocialista építés sikeres korszakának tekintik. Az eredményeket mindenki 
ismeri és elismeri. Ám az eredményeknek csak akkor van becsületük, ha felismerjük 
azokat a fejlődésből keletkezett ellentmondásokat, konfliktusokat is, amelyek megoldás- 
ra várnak. A felmerülő új problémák ugyanis rádöbbentenek, hogy nincs okunk az 
önelégültségre, mert történelmileg nézve még csak egy rövid utat jártunk be a szocializ- 
musban. A gondok ugyanis azt jelzik, hogy az extenzív szakasz lehetőségei — miután 
számos történeti vívmány megvalósult — mind gazdasági, mind társadalmi, politikai 
szempontból kimerültek. Az útkeresés állapotában vagyunk, amely után választás és 
fordulat következik, amikor az eredmények és az elkövetett hibák ismét mérlegre kerül- 
nek. 

A világgazdaságban lezajlott, nagy jelentőségű átrendeződések hatására napjainkban 
egy korszak lezárult az európai szocialista országokban is. Ennek legszembetűnőbb jele, 
hogy lelassult a gazdasági növekedés; gyenge a tőke hatékonysága; általános a pazarlás 
az eszközökkel, munkaerővel, anyaggal, energiával. A kevésbé fejlett országokhoz ha- 
sonlóan a szocialista országokat is fenyegeti az a veszély, hogy elmaradnak a világgazda- 
ság progresszív folyamataitól. Mára már látható, hogy nem csupán a gazdasági fejlődés 
extenzív forrásainak kimerüléséről van szó, hanem arról, hogy — a nehezen megszerezhe- 
tő tőkejavak mellett — a gazdaságban az új minőségi követelményeknek megfelelő 
kooperációra, koordinációra és szolidaritásra is szükség van. Ennek hiányában a társa- 
dalmi kapcsolatok is fellazulnak, demoralizálódnak, s az egyén számára a közösség 
helyett egyre inkább az elszigetelődés, a magánúton való érvényesülés tűnik vonzónak. 

A gazdaságban, az életben megszaporodott gondok, válságjelek nem csupán a világ- 
gazdasági hatások negatív következményei, hanem abból is fakadnak, hogy a szocialista 
országok - köztük hazánk - nem oldották meg a gazdaság szerkezeti alapproblémáit, 
a társadalom, a gazdaság és a politika viszonyának számos kérdését. Hogy ezekből a 

válságjelekből ne fejlődjön ki magának a szocialista rendszernek a válsága, arra is 
szükség van, hogy elfogulatlanul, következetesen, a szépítgetésektől mentes igazságra 
törekedve, elméletileg dolgozzuk fel a szocializmus eddigi tapasztalatait. Ezt a korszerű 
elméletet kell iránymutatásul felhasználni perspektivikus terveink elkészítéséhez, az em- 
ber felszabadulását, szabadságát és szükségleteinek jobb kielégítését eredményesebben 
szolgáló, nagyobb gazdasági teljesítményre képes szocializmus megteremtéséhez. 

Ebben a helyzetben újra emlékeztetnünk kell a párt vezető szerepéről mondottakra. 
A múltbeli siker ugyanis csak előleg a jövőben betöltendő vezető szerepre, ami nem 
örökös adomány, hanem a szó igazi értelme szerint vívmány, melyért naponta meg kell 
küzdeni. A magyar párt és a politikai rendszer tehát újabb próbatétel előtt áll. A harminc 
év fontos tanulságaként emlegettük, hogy az MSZMP képes volt folyamatosan kezelni, 
feloldani a fejlődés során szükségszerűen keletkező ellentmondásokat, mielőtt azok 
válsághoz, megrázkódtatáshoz vezettek volna. Ez a képessége nem kis mértékben abból 
eredt, hogy saját megújulását egy nagy válság és tragikus megrázkódtatás kényszerítette 
ki. Az MSZMP egész eddigi útja biztosítéka lehet annak, hogy a mára felhalmozódott 
problémák megoldásában is irányító, kezdeményező szerepet tölthet be. A kezdeménye- 
zőkészség szükséges ahhoz is, hogy a szocializmus megújulása, hatékonyabb működése 
ne újabb válság és megrázkódtatás árán valósuljon meg. 

Számunkra nem mentség ugyanis, hogy másutt is válság, a miénkéhez hasonló helyzet 
van, amely jellege, sajátosságai miatt láthatóan hasonló okokra vezethető vissza. Ez 
csupán segítheti a nálunk is észlelhető ellentmondások eredetének feltárását, a feszültsé- 
gek lehetőség szerinti oldásában azonban nem várhatunk másokra. Így meg kell vizsgál- 
nunk, hogy korábbi kezdeményezéseink és immár két évtizede megkezdett gazdasági 
reformunk ellenére miért küzdünk hasonló gondokkal, mint azok, akik nem változtattak 
lényegesen a gazdaságirányítás kialakult rendszerén. Természetesen nem hihetjük, hogy 
hiábavaló volt a reform. Inkább arról van szó, hogy nem volt elég átfogó, mély, és nem 
hatotta át a társadalom és a gazdaság minden szféráját. Változatlanok maradtak olyan 
szerkezeti tényezők a gazdaságban és a gazdaságot körülvevő szűkebb és tágabb környe- 
zetben, amelyek hatástalanítani tudták a reformintézkedéseket. 

Vizsgálandó - többek között -, hogy a politikai rendszer mit őriz a korábbi, elvben 
már meghaladott szerkezeti elemekből. 

Feltehetően a régi szerkezeti elemek hatásának tudható be például, hogy minden 
politikai deklaráció ellenére nincs megfelelő súlyuk a társadalmi-politikai szervezetek- 
nek; az érdekképviselet — megfelelő politikai és jogi garanciák nélkül - bizonytalan 
lábakon áll, kormányzati elhatározással bármikor szüneteltethető. Fontos és általában 
figyelemre méltó a demokratikus intézmények fejlődése, ám működésüket, tartalmuk 
kiteljesedését gátolja, hogy mindeddig nem találtuk meg a korszerű, közösségi tulajdo- 
non alapuló, de a helyi önállóságot és kezdeményezést is biztosító gazdasági önigazgatás 
és önkormányzat tartalmát; ebből is ered például a települési önkormányzatok gyengesé- 
ge, alapvetően elosztási érdekeltsége. Még nem támogatjuk kellőképpen az állampolgári 
felelősséget és politikai kezdeményezést; bizonytalan az állampolgár politikai szerepe, 
egyesülési lehetősége, az állami és társadalmi szervezetekhez fűződő viszonya. Feszültsé- 
gek forrása, hogy az egzisztenciális helyzet és az érvényesülés lehetőségei túlzottan a 
hivatali hierarchiához kötödnek; emiatt a konstruktív kritika többnyire civil kurázsi, 
egyéni elszántság, néha hősiesség dolga. A nyilvánosság gyakorlata és hagyományai 
miatt gyakran tapasztalható bizalmatlanság az emberekben a tömnmegkommunikációs 
eszközök hitelességével kapcsolatban. 

Az önkormányzatok és a társadalmi-politikai szervezetek, érdekképviseletek magatar- 
tását többnyire nem a partneri kapcsolatok, hanem az eseti beavatkozások alakítják. 
Önállóságuk gyakran olyan mértékű, amilyen mértékben sikerül megegyezniük az irányi- 
tó szervekkel, így kiszámíthatatlan, következésképpen váratlan taktikai fordulatok sze- 
rint alakul. Logikusan következik ebből, hogy az állampolgárok, önkormányzataik, 

egyesületeik és a társadalmi szervezetek, amelyeknek a kezdeményezés és a demokratikus 
gyakorlat kiterjesztése lenne a feladatuk, saját hatáskörük megvonása és belső érdekte- 
lenségük miatt maguk is taktikai viszonyt alakítanak ki a társadalmi környezettel. 

A bürokratikus megoldás - azzal, hogy elmossa a felelősséget, korlátozza a nyilvános- 
ságot, gyanúba keveri és engedélyekhez köti a törvénytisztelő, alkotmányos alapról 
induló kezdeményezéseket is — kedvez a klikkrendszer kialakulásának. A zártság miatt 
a szabályokkal garantált irányítás és partnerség helyét a szabályellenes intrika veszi át. 
Ezzel a nyilvános kontroll számára nem marad tér, valódi választási lehetőség sem a 
problémamegoldó, sem pedig a személyi alternatívák terén. Az eltúlzott hivatali szemlé- 
let nehezen tolerálja a közmegegyezést, eleve konszenzust követel olyan ügyekben, 
amelyekben a társadalom vagy a helyi közösségek egységét alternatívákról folyó vitákkal 
és többségi akaratot kifejező választással kellene elérni. 

E negatív jelenségek ellenére sem érthetünk egyet azzal a hibás nézettel, amely a jelzett 
problémákat a politika ,száműzésével", pl. a párt gazdaságból való kivonulásával kíván- 
ná megoldani. (Ilyen politika nincs sehol a világon.) A kérdés inkább az, hogy milyen 
eszközökkel növelhető a politikai döntéshozatal demokratizmusa és szakszerűsége. E te- 
rületen talán a legfontosabb kérdés, hogy miként lehetne a párt szervezeteiben az 
aktivitást, a mozgalmi elemet a bürokratizáló hajlamok ellensúlyozására felhasználni. 
A bürokratizáló hajlam egyik oka, hogy gyakran az állami szervek azért is fordulnak 
állásfoglalásért a párt különböző fórumaihoz, mert maguk nem vállalják egy-egy nehéz 
döntés ódiumát; felelősségüket kívánják áthárítani. Ennek legfőbb veszélye, hogy elmo- 
sódik a felelősség a párt és az állam között, s végső soron a párt a felelős mindenért. 

Minden további társadalmi kezdeményezés sorsa, a gazdasági problémák megoldása, 
a refom folytatása, a szocialista demokrácia fejlesztése, a szocializmus jövője Magyaror- 
szágon azon múlik, hogyan sikerül a párt és állam, a párt és társadalom viszonyát 
megújítani. A helyes megoldások keresésében nélkülözhetetlen a párt tagságának, szerve- 
zeteinek, de mindenekelőtt a pártdemokráciának elkötelezett, felkészült, hivatásos párt- 
munkások sokaságának aktivitása és felelőssége. Bizonyos, hogy támogatni fogják ezt 
a célt az állam szervezetei és a nép választott képviselői is, hiszen — a megrögzött 
bürokraták kivételével — az önbecsülés forrása náluk is az önállóan, egyértelműen 
meghatározott felelősséggel végzett munka, a közjó szolgálata. A párt és a társadalom 
kapcsolatának az új követelmények és feltételek szerinti alakításában, az új erőforrások 
feltárásában pedig senkivel sem pótolható szövetségesek lehetnek az érdekképviseletek, 
önállóan dolgozó tömegmozgalmak, társadalmi szervezetek tagjai, aktivistái. 

A társadalommal folytatott nyílt, őszinte párbeszéd ezekről a kérdésekről s ezt köve- 
tően a szocialista politikai rendszer fejlesztési programjának kidolgozása megakadályozza, 
hogy egyes körök szocializmuson kívüli alternatívákat kínáljanak problémáink megoldá- 
sára. Éppen a három évtized tapasztalatai és eredményei alapján a nép az MSZMP-től 
várja a kezdeményezést és a megoldáshoz szükséges programot. 


NEMZETKOZI SZEMLE 


A szovjet valóság talaján 


A radikális változások idejét éli a Szovjetunió — e változások egyszerre érintik a gazdasá- 
got, a társadalmat, a szellemi életet, az emberek mindennapjait. Az SZKP Központi 
XXVII. kongresszusán jóváhagyott stratégiai irányvonal megvalósítása rövid időn belül 
kedvező eredményeket hozott, hatásuk mind erősebben érezhető. A társadalmi-—gazdasá- 
gi fejlődés meggyorsítása és az ezt szolgáló átalakulás megkezdődött, az első lépések 
megtörténtek. A gyakorlati tapasztalatok alapján joggal juthatott erre a következtetésre 
az SZKP Központi Bizottsága idén január végén megtartott tanácskozásán, amelyen - 
a Szovjetszkaja Rosszija című lap értékelése szerint — , először kapott teljes, rendkívül 
logikus és következetes kifejtést az átalakítás, a gyorsítás politikájának minden összefüg- 
gése és tényezője, világossá vált a politika eszközeinek, céljainak rendszere". 


Két esztendő mérlege 


Gyorsítás és átalakítás — ezek a nem jelszó-értelmű, hanem ezúttal forradalmi tartalmat 
hordozó kulcsszavai az újra és újra nekilendülő folyamatnak, s egyben kiindulópontjai 
az elmúlt alig két esztendőt felölelő mindenfajta elemzésnek. A gyorsítás volt szovjet 
testvérpártunk válasza a megelőző mintegy másfél évtized gondjaira, a fejlődési ütem 
lassulására. Meghirdetése a történelmi felelősség felismerését tanúsította: a Szovjetunió- 
nak a társadalmi-gazdasági fejlődés dinamizálásával kell válaszolnia a változó belső és 
nemzetközi - világpolitikai és világgazdasági - feltételek új kihívására, s a válasz megha- 
tározza az ország történelmi sorsát, a szocializmus helyzetét a világban. Kiindulópont- 
ként az az újra hangoztatott felismerés szolgált, hogy a szocialista országok éppen belső 
építőmunkájukkal gyakorolhatják a legnagyobb befolyást a történelmi fejlődés meneté- 
re. Az elsősorban minőségi szempontok alapján megkívánt gyorsítás döntően meghatá- 
rozza a társadalom fejlődését, az életszínvonal javítását, az ország védelmi képességét, 
s mindez összhangban van a szocialista országok érdekeivel — így közvetve hatással van 
az egész szocialista közösség gazdasági teljesítményére. 

De vajon lehetséges-e a kívánt ütemgyorsítás a társadalom megújhodása nélkül? Vajon 
bekövetkezhet-e oly módon, hogy a társadalmi, gazdasági, politikai viszonyokban, a 
szellemi életben, a közgondolkodásban, közhangulatban ne történjék fordulat? Vajon 
bekövetkezhet-e anélkül, hogy az SZKP mint a társadalom vezető ereje belső életének 
alakításával, tömegkapcsolataival ne alkalmazkodjon az élet diktálta változásokhoz? 
A válaszokat az SZKP oly módon adta meg, hogy a gyorsítást szoros összefüggésbe hozta 
az átalakulással. 

Ebbe az okfeltáró, politikát és eszközeit meghatározó, aktív cselekvést egyesítő folya- 
matba tartozik szervesen az 1987. januári plénum is, amely immár a stratégia végrehajtá- 

sa során szerzett tapasztalatokat is tüzetes elemzésnek vethette alá. Még mélyebb össze- 
függéseket tárhatott fel a hetvenes évek jellegéről, a gondok okairól, időben és térben 
szélesítve a kongresszusi értékelést. Elméleti értékű megállapításaira alapozva a legnyo- 
matékosabban erősítette meg, hogy , ez a gyökeres fordulat elengedhetetlen, mivel más 
utunk egyszerűen nincs". Egyúttal pedig az átalakulás központi kérdéseivel foglalkozott, 
azokra tette a hangsúlyt: a társadalom halaszthatatlan demokratizálására — és ehhez 
szorosan kapcsolva -—, az új mércék szerinti káderpolitika kialakítására. (Figyelemre 
méltónak számít az, amit a Szovjetszkaja Rosszija szerint a tanácskozás egyik felszólalója 
mondott a pártmunka hagyományos , rutinvonásait" bírálva: a párt korábbi Központi 
Bizottsága 15 év alatt ezeket a nagy fontosságú témákat jószerivel mellőzte, s úgyszólván 
csak három kérdéssel, a népgazdasági tervvel, a mezőgazdasággal és a nemzetközi 
helyzettel foglalkozott.) A plénum rendkívüli politikai jelentősége éppen az, hogy ösztön- 
zést adott a céltudatos, szívós munkának, s ha érthetően nem is új, de újabb szakaszt 
nyitott az átalakításban. 

Mit hozott ez az alig két esztendő a Szovjetunió életében, milyen tanulságokkal 
szolgált? Az értékeléshez segítséget adó legfelső szintű véleményeket a közelmúlt éveiben 
fokozatosan megszokottá vált realista, szélsőségektől mentes szemlélet jellemzi: a végzett 
munkát nemcsak a múlthoz hasonlítva vizsgálják, hanem elsősorban az elfogadott, 
megvalósítandó célokhoz mérik. Ebből következik, hogy érdemük szerint értékelve a 
kedvező változásokat, a párt és az ország vezetése messzemenően tartózkodik azok 
bármiféle túlértékelésétől, s mindenekelőtt azt hangoztatja, hogy annak az útnak, ame- 
lyet meg kell tenni, a nagy része még hátra van. 

A tapasztalatokból levonható első következtetés: a vezetés legfelső szintjén meghirde- 
tett változások mind szélesebb körben élveznek népi támogatást, s ez erősíti a kidolgozott 
stratégia helyes voltába, megvalósíthatóságába vetett hitet. Ezt oly módon nyugtázta az 
SZKP vezetése, mint a legfontosabbat egy kormányzó párt számára, s ennek alapján 
erősítette meg a kongresszus irányvonalát. 

Mérlegelve a két esztendőt, az országban jól láthatóan újfajta közhangulat, erkölcsi 
légkör van kialakulóban, alkotó viták indultak a gazdasági, társadalmi, szellemi szféra 
átalakításának útjairól, szélesedik a szervezői és ideológiai munka új módszereinek, nem 
szokványos formáinak felkutatása. Az átalakítás megmozgatta a társadalom egészséges 
ME zt KETET KNK EST az igényesség és a fegyelem, a termelés szervezettsége, nagyobb lett 
a rend. 

A gyakorlatot tekintve, első helyre a nyilvánosság, a kritika, az ellenőrzés növekvő 
szerepét kell tenni. Korábban kényesnek tartott, tabuként kezelt témákról esik szó a 
közéletben, tájékoztatásban egyaránt. A tények tisztelete, a jelenségek és az események 
őszinte, igazságos értékelése, a hibákkal szembeni kérlelhetetlenség, felszámolásuk igé- 
nye — mind-mind jellemzője volt az 1986-os esztendőnek. 

Mélyreható változások kezdődtek a szellemi életben is. Az első lépések méltán keltet- 
tek nagy figyelmet: a közgondolkodás, közhangulat átalakulása, a társadalmi tudat 
gyökeres átformálása nélkülözhetetlen a kitűzött célok eléréséhez. Tanúi lehettünk a 
tudomány, elsősorban a társadalomtudományok megélénkülésének. Ez egyaránt érvényes 
közgazdaságtanra, filozófiára, szociológiára. Fontos szerepe volt ebben a párt elméleti 
folyóirata, a Kommunyiszt munkájának gyökeres átszervezését sürgető központi bizott- 
sági határozatnak. A társadalom más területéről is említhetők példák, így a jogrend 
továbbfejlesztéséről, a törvényesség erősítéséről. Az SZKP Központi Bizottsága 1986 
novemberében hozott erről határozatot, s feltétlenül ide sorolhatjuk a külföldre való 
kiutazások, a családegyesítés dolgában elfogadott új törvényt, amely az állampolgárok 
számára áttekinthetőbb jogi lehetőségeket és biztosítékokat ad. Utalhatunk a kulturális 
élet eseményeire 15. A művészeti szövetségekben olyan szervezeti, személyi változásokat 
hozott 1986, amelyek a szabad, alkotó légkört erősítik, s növelik az önállóságot és a 
felelősséget. Korábban érdemtelenül háttérbe szorított, a szocializmus ügye iránt elköte- 

lezett művészek kaptak új lehetőséget, korábban fiókban, polcokon porosodó alkotások 
kerülnek néző és olvasó elé. 

Adatokkal is kifejezhetők a gazdaság Ciüsjégyek különösen akkor, ha figyelembe 
veszünk bizonyos objektív nehézségeket is, így a csernobili katasztrófa közvetlen és 
közvetett kihatásait, a kőolajár világpiaci zuhanását, amely a konvertibilisvaluta-bevéte- 
leket egyharmadával csökkentette. A XII. ötéves terv első éve volt a tavalyi. A korábbi 
évtized gyakorlata szerint az új ötéves tervek induló évei egyfajta , pihenőként" szolgál- 
tak. Most ennek ellenkezője következett be. A nemzeti jövedelem a tervezettnél gyorsab- 
ban, 4,1 százalékkal nőtt (1985-ben 3,9 százalék volt a növekedés, míg a XI. ötéves terv 
átlaga 3,6 százalék volt). Az ipari termelés 4,9 százalékkal emelkedett, felülmúlva a tervet 
(4,3 százalék), és ez volt az elmúlt évtizedben a legmagasabb ütem. A társadalmi termelé- 
kenység 3.8 százalékkal, a tervnek megfelelően nött. A korábbi évek stagnálásával 
ellentétben 5,1 százalékkal emelkedett a mezőgazdasági termelés, megközelítve az elő- 
irányzottat (5,3 százalék), s a gabonatermés hosszú idő után először haladta meg a 200 
millió tonnát. (210 millió tonna volt, 30 millióval több, mint 1985-ben.) 

Megkezdődött a műszaki-tudományos fejlődés felgyorsítására kidolgozott célprogra- 
mok végrehajtása, a gépipar, műszeripar, elektronika súlypontként való kezelése, a 
beruházás és struktúrapolitika kívánt, mélyreható átalakítása. Megszülettek az első 
intézkedések, lépések a gazdálkodási és irányítási mechanizmus meghirdetett radikális 
reformjának előkészítésére. 1987. január elsejével az ipar teljes egészében átállt a koráb- 
ban széles körű kísérletként alkalmazott gyakorlatra. Sőt, újabb lépcsőként öt ipari 
minisztérium, a belkereskedelem és a tengerhajózás vállalatai tértek át az önfinanszíro- 
zásra, teljesebb körű, önálló elszámolásra. (Eddig csak a szumi gépgyártó vállalat és a 
Togliatti-autógyár dolgozott ilyen körülmények között.) 

E második szakasznak tekintett változás lényege: a gazdálkodás középpontjában a 
nyereség áll, s újfajta kapcsolat alakul ki az állam és a vállalat között. Uj írányítási, 
érdekeltségi rendszer első lépéseit tették meg a mezőgazdaságban is; a kolhozok, szovho- 
zok termelésük 30 százalékának értékesítéséről szabadon dönthetnek. Átalakul a külgaz- 
daság rendszere. Több tucat, nemzetközi piacokon eddig is jól ismert vállalat és egyesülés 
kap lehetőséget arra, hogy a jövőben termékeit maga értékesítse, és valutabevétele 
meghatározott részének felhasználásáról önállóan döntsön fejlesztési céljai érdekében. 
Törvény született a külföldi (szocialista és tőkés) partnerekkel való közös vállalkozások- 
ról. "A világszínvonalhoz való felzárkózást hivatott szolgálni az új, 1500 vállalatnál 
bevezetett állami minőségellenőrző szolgálat felállítása. Sok tízmillió embert érint a 
bérrendszer átalakítása, amely lehetővé teszi a munka, a teljesítmény szerinti elosztás 
elvének jobb érvényesülését. 

Tavaly novemberben hozott törvényt a Legfelső Tanács a magánmunkavégzésről. Ez 
megszüntette a korábbi, most indokolatlannak minősített korlátozásokat, sok területen 
legalizálva azt, amit eddig nem tekintettek törvényesnek, s nagyobb lehetőséget teremtett 
az elsősorban lakossági igényeket kielégítő tevékenységekhez. Hasonlóképpen kapott 
ösztönzést a szövetkezetek szervezése a különböző termelési és szolgáltatói területeken. 

Változások kezdődtek a szociális kérdések megközelítésében; a társadalmi átalakulás 
szempontjából nagy jelentőségű politikai feladatként kezelik az ellátás, a lakáshelyzet 
javítását, az egészségügy átszervezését. 


Mélyebb elemzés 


A tapasztalatok egyúttal azt is jelezték, hogy bár pusztán a légkör, a társadalmi közérzet 
javulása gyakorlati eredményeket hoz, , minőségi áttörés" még korántsem következett be. 
A kedvezőként értékelhető változásokat a felszini tartalékok kihasználása, a szervezett- 
ség, a fegyelem, az igényesség növekedése eredményezte, a hosszú távon ható mélyebb 

tényezők érvényesüléséhez, a műszaki-tudományos fejlődés meggyorsításához, a gazda- 
ság reformjához hosszabb időre és céltudatos erőfeszítésekre van szükség. Általában a 
tapasztalatok megerősítették, hogy az átalakulás nagyon ellentmondásos, bonyolult 
folyamat. A Központi Bizottság ülésén kifejezésre jutott: az átalakítás nehezebbnek, a 
társadalomban felgyülemlett problémák okai mélyebbnek bizonyultak, mint ahogy azt 
korábban felvázolták. Ujabb és újabb megoldatlan problémák kerültek a felszínre, a 
múlt örökségeként. 

Ez a fontos következtetés a tavalyi tapasztalatokra alapozódott. Hivatkozhattak itt 
arra, hogy a pártban és a társadalomban változatlanul érzékelhető: sokan bizonyos 
értetlenséggel figyelik az ország bonyolult helyzetét, megkérdőjelezik a megtett intézke- 
dések szükségességét, s gyakorta hangzik el a kérdés: nem túlzottan éles-e a fordulat? 
Mind a legfelső szintű értékelések, mind pedig a sajtóban napvilágot látott írások 
egyértelműen utalnak arra is, hogy sokan továbbra is , kivárnak", sőt vannak a változá- 
soknak nyílt ellenzői i5. Lényegében ennek példájaként említették az alma-atai rendzava- 
rások ösztönzőit is, akik a Kazah KP élén történt személyi változásokat nacionalista 
szenvedélyek felkorbácsolására használták ki. Hogy ezt megtehették, abban nagy szerepe 
volt a Pravda szerinti , iszapos altalajnak", a konzervativizmus és a tehetetlenség összefo- 
nódásának, a beosztással, a hatalommal való visszaélésnek, a személyes kiváltságok 
féltésének. A KB-ülés alapgondolata egyébként e kérdéskörben az volt, hogy a nemzeti 
kérdés megoldásában sincs , automatizmus", a mindenkori helyzet gondos elemzést 
követel; egyfelől tapintatra és türelemre, másfelől a nacionalista jelenségekkel szembeni 
következetes fellépésre van szükség. Ide tartozik az is, hogy erősíteni kell a tömegek 
internacionalista nevelését. 

A kibontakozó átalakulás nehézségeit érzékeltette a Novoje Vremjában megjelent 
cikkében Alekszandr Bovin, aki arról írt, hogy , harc folyik az SZKP XXVII. kongresszu- 
sának határozatai körül a szovjet hatalom hetvenedik évében". Az értetlenséget eloszlat- 
ni, a kétkedőket meggyőzni és az átalakulás nyilt ellenzőire politikai vereséget mérni csak 
úgy lehet, ha — Bovin szavaival élve — , mozgósítják az emlékezés tartalékait", vagyis a 
múlt leckéit újra, a korábbiaknál is mélyebb, tüzetesebb elemzésnek vetik alá. Így adható 
ugyanis csak válasz arra a kérdésre, mi volt a felhalmozódott súlyos problémák oka, 
merrefelé kell haladni, hogy e problémákat felszámolhassák, s mi adhat biztosítékot a 
hibák megismétlődésével szemben. Az SZKP KB januári ülése ezt a rendkívül fontos 
feladatot teljesítette, s bővítette, pontosabbá tette az SZKP XXVII. kongresszusán 
közreadott értékelést. Fő okként azt jelölte meg, hogy az SZKP KB, az ország vezetése, 
mindenekelőtt szubjektív okoknál fogva, nem volt képes idejében és a maga teljességében 
felmérni a változások szükségességét, a társadalmi válságjelenségek felhalmozódásának 
veszélyességét, nem tudott pontos irányvonalat kidolgozni ezek leküzdésére, a szocialista 
társadalmi rendszerben rejlő lehetőségek teljesebb kihasználására. 

Mindez elsősorban arra vezethető vissza, hogy a szocializmussal kapcsolatos elméleti 
elképzelések sok tekintetben megmaradtak a harmincas és a negyvenes évek színvonalán. 
Ennek okai - mint a párt főtitkára is hangoztatta — messzire nyúlnak vissza, és még 
abban a konkrét történelmi helyzetben gyökereznek, amikor az ismert körülmények 
miatt. az elméletből, a társadalomtudományokból kizárták a vitákat, az alkotó gondola- 
tot; tekintélyelvű értékelések megkérdőjelezhetetlen igazságokká váltak, amelyeket csu- 
pán kommentálni volt szabad. Így abszolutizáltak, változtathatatlan dogmaként kezel- 
tek kialakult társadalomszervezési formákat, és azokat alapjában véve azonosítot- 
ták a szocializmus lényegi jellemzőivel. A társadalom szociális struktúráját sematikusan, 
ellentmondásoktól, réteg- és csoportérdekektől mentesen ábrázolták, így alakulhatott ki 
a szocialista termelési viszonyok megcsontosodott formája, amely ellentétbe került a 
termelőerők valódi állapotával, s fékezte fejlődésük kibontakozását. Kulcsfontosságú 
elméleti problémákat - társadalmi tulajdon, értéktörvény, osztályok és nemzetiségek 
közötti viszony, gazdálkodási módszerek, a néphatalom és az önigazgatás, a bürokrácia 

elleni harc — leegyszerűsítettek, megfosztottak mélységüktől. Ennek nyomán bizonyos 
teret nyertek akommunizmusra vonatkozó sematizált elképzelések. Mindez csökkentette 
a szocializmus történelmi jelentőségét, gyengítette a szocialista ideológia hatóerejét. 

Az elmélet ilyen állapota befolyásolta a gyakorlatot is. A gazdálkodás és az irányítás 
elavult módszerei évtizedeken át konzerválódtak, a hatékony gazdálkodás bizonyos" 
formáit megalapozatlanul elutasították. Az áru- és pénzviszonyokkal szembeni előítéle- 
tek időnként elvezettek oda, hogy e viszonyokat a gyakorlatban szembeállították a 
szocializmussal. Társadalmi , korrózió", az erkölcsi normák gyengülése, a realitások és 
a felszíni jelenségek elválása, a szociális kérdésekkel szembeni érzéketlenség, a szociális 
igazságosság elvének eltorzítása volt a következmény. Efelé hatott, hogy a párt képtelen 
volt időben cselekedni, belső demokráciája, tömegkapcsolatai meggyengültek, az ellen- 
őrzés alól kivont , tiltott zónák" a pártetika súlyos megsértéséhez, a káderpolitika 
torzulásaihoz vezettek. 

Ez az értékelés természetesen nem az elért eredményeket becsülte le, hanem arra 
figyelmeztetett, hogy milliók tisztességes munkája, a párttagság nagy többségének önzet- 
len kötelességteljesítése sem fedhette el a fejlődés ellentmondásait, a hibákat, a mulasztá- 
sokat. A legfontosabb tanulság éppen az volt, hogy - mint az előadói beszéd kifejtette 
— , létrejött a társadalmi és gazdasági fejlesztés fékezésének, a haladó tartalmú átalakítá- 
sok visszafogásának egyfajta mechanizmusa. Pedig éppen az ilyen átalakítások teszik 
lehetővé a szocializmus előnyeinek feltárását és kihasználását! A fékezés okai a szocialis- 
ta demokrácia intézményeinek működésében mutatkozó súlyos hiányosságokban, az 
elavult és a realitásoknak nem megfelelő politikai és elméleti megállapításokban, az 
irányítás konzervatív mechanizmusában gyökereztek." 

E fékező mechanizmus kiiktatása, a gyorsítás mechanizmusával való felváltása — 
ebben foglalható össze az SZKP vezetésének célja, s ezt szolgálja a tudatos cselekvés. Az 
újfajta gondolkodás, az újfajta megközelítések , módszerek a régivel való szakítást követelik 
meg, figyelembe véve azt is, hogy a gondolkodás és a cselekvésmód beidegződéseinek 
megszüntetése bonyolult, időt, kellő átgondoltságot kívánó, egyáltalán nem fájdalommentes 
feladat. S e folyamat természetesen nem egyszerűen önerejéből megy végbe, hanem 
összefüggésben a feltételek, viszonyok változásával, változtatásával. Vagyis egyszerre 
van szükség a társadalmi tudat átalakítására, a demokratikus intézményrendszernek, a 
tömegek politikai kultúrájának fejlesztésére, a gazdálkodási mechanizmus, a szervezeti 
struktúrák reformjára, erős, aktív szociálpolitikára. 

A múltnak az eddigieknél is mélyebb, sokrétűbb feltárása a hibák megismétlésétől óvó 
garanciák keresését is segíti. A Szovjetunió történelme olyan fordulópontjainak mind 
részletesebb vizsgálata indult meg, amely más, megváltozott feltételek között különös 
tapasztalatokkal szolgálhat. Az egyik ilyen a NEP, a Lenin által 1921-ben meghirdetett 
, Uj gazdaságpolitika" újraértelmezése - nem egyszerűen , visszavonulásként", hanem 
tartósan előremutató stratégiai fordulatként való jellemzése. A. Kolesznyicsenko közgaz- 
dász 1986. október végén a Pravdában a következőképpen fogalmazott: , Lenin a NEP 
alapjait kidolgozva előre tekintett. Már akkor felvázolta és megindokolta a szocialista 
gazdálkodásnak azokat az elveit, amelyek mindmáig teljes értékben megőrizték jelentő- 
ségüket. Elsősorban a központi tervezés és a dolgozók egyéni kezdeményezéseinek 
összehangolásáról, az áru- és pénzviszonyok, az önálló elszámolás, az anyagi ösztönzés 
felhasználásáról, a köz- és egyéni érdek egyeztetéséről van szó. A gazdasági viszonyok 
helyes rendszere -— csak ez az útja a népgazdaság fejlődésének." 

Időben közelebbi kiindulópontokat választott Novoje Vremja-beli írásában Alekszandr 
Bovin: a tisztítótűzként jellemzett 1956-os XX. kongresszust és az 1965-ös gazdasági 
reformkísérletet, arra keresve választ, vajon miért nem hozták meg a várt eredményeket? 
, Az átfogó válasz abban keresendő, hogy határozatlanság jellemzett minket, félintézke- 
dések, fél úton való megtorpanás. Egyik kezünkkel jogokat adtunk, a másikkal elvettük 
ezeket. Új törvényeket fogadtunk el, de meghagytunk régi rendelkezéseket. Elkezdtünk 

beszélni az igazságról, de megmaradtunk a féligazságoknál. S minden félintézkedés, 
papíron maradt döntés olyan erőd, ahol az átalakulás ellenfelei körülbástyázhatják 
magukat" - írta a szerző, aki a fő fékező erőt a végrehajtó apparátusban látja. 

Másfajta szempontból, elsősorban a gazdaság felől közelítve vonta le következtetéseit 
Gavril Popov közgazdász-professzor, aki közvetlenül a januári KB-tanácskozást megelő- 
zően publikált két, a gazdaság átalakításával foglalkozó írást a Pravdában. Kiinduló- 
pontja az volt, hogy az irányítás adminisztratív módszereinek megőrzése, illetve gazdasá- 
gi módszerekkel való felváltása mögött emberek állnak. A , fékezőkhöz" sorolta azokat 
a gazdasági vezetőket, akiknek a helyét fenyegeti az átalakulás, de azokat is, akik — noha 
nincsenek hasonló egzisztenciális okaik — nem tudnak, nem is akarnak felhagyni az 
utasításos irányítási módszerekkel. Az áttérés ugyanis több szakértelmet, a beosztottak 
anyagi érdekeire való támaszkodást, a vita és a bírálat eltűrését kívánja meg. A helyzetet 
bonyolítja, hogy a gazdaságirányításbeli változások fékezői közvetett támogatást kap- 
nak a helyi pártapparátusok olyan dolgozóitól, akik a korábbi időszakban kialakított 
irányítási módszerekkel gyakorlatilag magukra vállalták a gazdasági vezetők helyett a 
legaprólékosabb ügyek eldöntését is. Ez egyébként háttérbe szorította legfontosabb 
feladatuk teljesítését, a párt politikai vezető szerepének biztosítását. 

Popov a , fékezők" közé sorolta még az általa , óhitűeknek" nevezetteket is, akik az 
átalakítással szemben , elméleti" megállapításokat hoznak fel a centralizmus védelmé- 
ben; a valóságban legfeljebb annak hordozóját, a bürokratikus apparátust védelmezik. 
A professzor azonban úgy vélekedett, hogy mégsem ezek a csoportok jelentik a fő fékező 
tényezőt, hanem azok, akik munka nélkül jutnak jövedelemhez: , Rendszerint a munka 
nélkül szerzett jövedelmeken a spekulánsok, korruptak jövedelmeit értik. De vélemé- 
nyem szerint a munka nélkül szerzett jövedelem a leggyakrabban a vközépszerűekc meg 
nem dolgozott bére. .. Azoké a munkásoké és alkalmazottaké, akik a lelkük mélyén nem 
kivánják az átalakulást, inkább beérik egy mai verébbel, mint egy holnapi túzokkal. 
Azoké a vállalatvezetőké, akiket teljes mértékben kielégít a jelenlegi rendszer, mert nem 
kell kockáztatni, felelősséget vállalni. Az alapvető termelési egységekben tapasztalható 
passzivitás az, amely nyiltan fékezi az átalakulást." 


Az átalakulás súlypontjai 


A levonható következtetések nyomán az átalakulás több súlypontja jelölhető meg. Az 
egyik a gazdaság radikális reformja. Az SZKP Központi Bizottsága ennek és a vele 
szorosan összefüggő kérdéseknek kívánja szentelni legközelebbi ülését. Szovjet közgaz- 
dászok egyöntetű véleménye, hogy ezt a reformot nem lehet egy menetben végrehajtani. 
Abel Aganbegjan akadémikus, a Nyegyelja című hetilapnak 1987 legelején nyilatkozva, 
legalább kétéves előkészítő munkát tartott szükségesnek csak az elkerülhetetlen árreformhoz. 

Az első átfogóbb koncepció már elkészült, s ebben fontos szerepe volt a tavaly 
november közepén megtartott moszkvai közgazdász-konferenciának. Az ott kialakított 
közös álláspont - erről az Ekonomicseszkaja Gazeta számolt be - lényege úgy foglalható 
össze, hogy az idén életbe lépett változások csak a reform előkészítését szolgálják, mert 
,a teljes gazdasági önelszámolásra való átálláshoz meg kell reformálni az árképzést, a 
pénzügyi és hitelviszonyokat, az anyagi és műszaki ellátást. Ez ad módot a tervirányítás 
formáinak és módszereinek megváltoztatására, a részletes tervmutatók számának jelen- 
tős csökkentésére, a vállalatok, illetve a vállalatok és a felsőbb szervek közötti szerződé- 
ses kapcsolatokra." A jelenlegi helyzet egyfajta átmenetet tükröz, s egyben azt is jelzi, 
hogy a feltételek változása nélkülözhetetlen az előrelépéshez. Január végén az Izvesztyijá- 
nak nyilatkozva a togliatti VAZ-gyár egyik gazdasági vezetője éppen a félintézkedések 
veszélyeire hívta fel a figyelmet. A VAZ az önfinanszírozásra alapozó gazdálkodási 
kisérlet egyik mintavállalata volt, de kitünt, hogy a felsőbb irányítási szervek a régi 

beidegződések szerint továbbra is utasítások alapján kívánják érvényesíteni akaratukat, 
megsértvén a nyereségmegosztás előre meghatározott normatíváit, a gyár önálló jogkö- 
reit. 

Az irányítási, szervezeti rendszer átalakításában, a vállalatok és a felsőbb szervek 
jogkörének pontos meghatározásában nagy szerepe lesz egyfelől a vállalati jogokat és 
kötelességeket szabályozó, országos vitára bocsátott törvénytervezetnek, másfelől a felső 
irányító szervek hatáskörét megszabó, kidolgozás alatt álló rendelkezésnek. 

E törvénytervezet, amely a dolgozó kollektívák gyűléseinek, tanácsainak kíván felha- 
talmazást adni termeléssel, szociális és káderügyekkel összefüggő kérdések eldöntésére, 
jól jelzi, hogy az SZKP vezetése mely irányban keresi az átalakulás fő hajtóerejét és 
egyben garanciáját. A gazdaság reformja végrehajthatatlan a társadalmi-politikai intéz- 
ményrendszer reformja, a demokrácia szélesítése nélkül. Ezért fogalmazódott meg a 
januári tanácskozáson, hogy , a demokratizmus nem csupán jelszava az átalakításnak, 
hanem a lényege". Csak így biztosítható a széles tömegek érdekeltsége és részvétele ebben 
a munkában. Csak akkor szélesíthető az átalakulás tömegbázisa, ha a széles körű 
politikai és állampolgári jogokat élvező emberek magukat gazdának és alkotónak érez- 
hetik. A párt főtitkárának a januári ülésen elhangzott zárszavából érdemes felidézni azt 
az alapgondolatot, miszerint a pártnak a demokrácia úgy kell, mint a levegő. Enélkül nem 
lehet elkerülni a múlt hibáinak megismétlődését; a társadalom demokratizálása a gyorsí- 
tás és az átalakítás előfeltétele is. 

Ennek szellemében évtizedek óta most először széles körű intézményes, jogi garanciák 
megteremtése került napirendre. Elsőként a választási elv hatáskörének kiterjesztése. 
Kísérleti jelleggel az országban több helyütt már bevezették a gazdasági vezetők választá- 
sát — egybekapcsolva a pályázati rendszer meghonosításával. Most egyértelműen hangot 
kapott az a szándék, hogy a jövőben ezt az elvet használni kell a vállalati vezető réteg 
kialakításának demokratizálására, ami magában foglalja a pártonkívüliek legszélesebb 
körű bevonását 1s. 

Az elképzelések szerint hasonlóképpen országos vitára bocsátják majd a tanácsi, 
legfelső tanácsi választások rendszerének megváltoztatását felvázoló törvénytervezetet, 
amely lehetővé teszi több jelölt állítását. (Erdemes utalni rá: az idén, január legvégén egy 
jogász szakértő az Izvesztyijában felhívta a figyelmet arra, hogy az alkotmány elvben ezt 
megengedi, de sohasem éltek vele.) Fontos lépés az ellenőrzés erősítése, a rendszeres 
beszámolási kötelezettség érvényesítése a választott és kinevezett vezetőkkel szemben. 

Egy másik, ugyancsak jelentős követelmény a jogrend, a törvényesség erősítése, így 
többek között a bíróságok függetlensége elvének tiszteletben tartása. Ezt fogja segíteni 
az ugyancsak megvitatásra kerülő új törvénytervezet, mely szabályozza az állampolgá- 
rok panaszemelési jogát a bíróságoknál hivatalos személyek törvénysértő cselekedeteivel 
szemben. Az egészségesebb társadalmi légkör kialakításában az elmúlt két esztendőben 
kulcsfontosságú volt a nyilvánosság, a birálat erősítése, amelyhez külön törvényben is 
jogi garanciákat kívánnak nyújtani. Hogy mekkora szerepet szán ennek a párt, az ország 
vezetése, azt jól érzékelteti az a megfogalmazás, miszerint az SZKP-nak mint kormányzó 
pártnak érdeke a nyíltság, a kritika és az önkritika, mert ez normális működésének valós 
és megbízható formáját jelenti — s pontosan ezek azok az eszközök, melyek megakadá- 
lyozhatják, hogy a párt hibákat kövessen el. 

Ez azért is kivált fontos, mert a társadalom demokratikus jellegének erősítésében 
meghatározó: hogyan működik a párt belső demokráciája, milyenek tömegkapcsolatai, 
milyen a kádermunkája. Az előző másfél évtized tapasztalatai alapján Itt i5 változtatni 
kívánnak. Ezt jelzi a szövetségi köztársaságok első titkári szintjéig érvényesítendő titkos 
választás, illetve az az elképzelés, hogy tetszőleges számú jelölt kerüljön a jelölőlistára 
a pártbizottságok tagjainak megválasztásakor. A januári tanácskozáson az is elhangzott 
már, hogy , a demokratizálásnak érintenie kell a párt központi vezető szerveinek kialakí- 
tását is". S miként a társadalom egészében, a párton belül is újult erővel került napirend- 

re a választott testületek és a fizetett apparátus egymáshoz való viszonya — nem utolsó- 
sorban a garanciakeresés jegyében. , Olyan intézkedéseket kell kidolgoznunk és megvaló- 
sítanunk, amelyek biztosítanák a kollektív, választott szervek döntő szerepét." 

Az átalakítás sikeres megvalósításában meghatározó a káderpolitika, az, hogy a párt-, 
állami, gazdasági vezetők milyen gyorsan és mélyrehatóan értik meg a változtatások 
szükségességét. A tanulságokat levonva, egyszerre követelmény a friss erők folyamatos 
beáramlása a vezetés különböző szintjein, és nélkülözhetetlen annak a gyakorlatnak a 
meghonosítása, hogy senki sem bújhat ki a bírálat alól; a vezetők pedig a legteljesebb 
felelősséggel viseltetnek feladataik, a párt erkölcsi normáinak, tisztaságának megőrzése 
iránt. Új mércéket is állít az SZKP újrafogalmazott káderpolitikája. Az átalakítás nem 
egyenlő a káderek lecserélésével. Mindenki lehetőséget kap, hiszen az új, változó feltételek, 
a szocialista demokrácia szélesítése más, az eddigiektől eltérő gondolkodást, munkastílust, 
módszereket kíván: a , diszpécseri" funkciókkal való szakítást, az SZKP politikai vezető 
szerepének erősítését. S ezt az új tapasztalatok alapján újra kívánatos tanulni. Ám, az 
új mércék szerint azoknak, akik közömbösen viseltetnek e folyamatokkal szemben vagy 
nyíltan hátráltatják őket, távozniuk kell. 


Alkotó, szívós munka folyik a Szovjetunióban a gyorsítás és az átalakulás jegyében. 
A politika céljainak és eszközeinek tisztázása azonban önmagában kevés az emberek 
növekvő várakozásainak beteljesítéséhez, a mozgósításhoz. A szavak és a tettek egységé- 
nek megteremtése a leghatározottabb cselekvést követeli meg, hiszen a politikáról, az 
átalakításról az emberek élet- és munkafeltételeiknek, a társadalom erkölcsi légkörének 
alakulása alapján ítélnek. , Cselekedni kell, cselekedni és még egyszer cselekedni - 
aktívan, bátran, alkotó és hozzáértő módon" -— hangzott el az SZKP KB januári ülésén. 
S itt a következetesség, az elvégzett munka józan értékelése, ha szükséges, az önkorrigá- 
lás, az új módszerek keresése számít mércének. 


Zalai István 


Jegoszim German: 
Fekete tengeri halászok 

Nyugdíjrendszerek a tőkés Európában 


Az elmúlt egy-másfél évtizedben a világ viszonylag fejlettebb övezeteiben a lakosság 
elöregedése növekvő társdalmi probléma. A demográfiai görbék alakulása az ezredfor- 
dulóig, sőt azon túl, ennek a tendenciának a folytatódását vetíti előre. Az idősek növekvő 
száma, magas aránya — Cseh-Szombathy László szociológus találó megfogalmazása 
szerint — , új társadalmi jelenség, kihívás a társadalom erkölcsi tudatával, magatartásá- 
val, a mindennapi élet szervezésével és egyben a társadalomirányítással, de a tudományos 
kutatással szemben is. Ez szükségessé teszi a korábbi elgondolások, megoldások felül- 
vizsgálatát, az öregedés társadalmi, gazdasági következményeinek alapos elemzését és 
nem utolsósorban a gondok nyilt felvetését". (Népszabadság, 1986. augusztus 2.) 

Ami hazai helyzetünket illeti, erre ugyancsak ilyen irányzat jellemző. 1985 elején 2 
millió 275 ezer, egy esztendővel később 2 millió 320 ezer, 1987 elején kereken 2 millió 
400 ezer nyugdíjas élt Magyarországon. 

1986 januárjában az átlagnyugdíj hazánkban a férfiak esetében 4530 forint volt, a 
nőknél pedig 3340 forint, az összes nyugdíjak esetében az átlagos összeg csaknem 3600 
forint. 1987 januárjában 2 millió 400 ezer nyugdíjas közül 950 ezernek emelkedett 7 
százalékkal, de legalább havi 180 forinttal a nyugdíja; azoknak, akik 1987-ben betöltik 
70. életévüket vagy ennél idősebbek, ez az intézkedés folytatása annak az 1986. január 
elsején megkezdett , első lépésnek", amellyel az e korosztályhoz tartozó nyugdíjasok 
körében megvalósítják a vásárlóerő megőrzését azáltal, hogy a nyugdíj igazodik az 
árindexhez. 

Ami a fiatalabb nyugdíjasokat illeti, ők 1987. január 1-től a hetvenes években kialakult 
nyugdíjkiegészítési automatizmusnak megfelelően 2 százalékkal, de minimum havi 120 
forinttal kapnak többet, mint tavaly. Ez utóbbi összeggel emelkednek e körben a mun- 
kás- és alkalmazotti kategóriában a különféle nyugdíjminimumok is. Így 1987-ben a 
munkás-alkalmazott kategóriánál 2490 forint, a mezőgazdasági szövetkezeti dolgozók- 
nál 2390, a kisiparosoknál és magánkereskedőknél 2440 forint a nyugdíjminimum. Az 
özvegyi nyugdíjminimum ugyanebben a sorrendben 2290, 2200, illetve 2150 forintra 
emelkedett. 

Az öregségi nyugdíj összege a szolgálati idő tartamától és a havi átlagkeresettől függ, 
semmiképpen sem lehet azonban több a számítás alapjául szolgáló havi átlagkeresetnél. 

Hazánkban emellett figyelembe kell venni az idős emberek nyugdíjon kívüli juttatását 
— ilyen mindenekelőtt a nyugdíj melletti munkából származó jövedelem, a háztáji, 
illetőleg kisegítő gazdaságban végzett tevékenység, a családi, rokoni támogatás, s egy 
esetleges eltartási szerződéssel szerzett anyagi biztonság. A nyugdíjasok 18 százaléka 
vállal munkát, s csupán másfél százalékuk kötött eltartási szerződést. 

A kormányzat, anyagi lehetőségeinktől függően, erőfeszítéseket tesz a nyugdíjasok 
helyzetének javítására. A Minisztertanács határozata alapján például 1986. július 1-jétől 
a 70. életévüket betöltött magyar állampolgárok az ország egész területén a helyi tömeg- 
közlekedési eszközökön - villamoson, metrón, trolibuszon, autóbuszon — díjmentesen 
utazhatnak. 

Hazai helyzetünket a kormányzat állásfoglalásai úgy jellemzik, hogy a nyugdíjak 
vásárlóereje további , lemorzsolódását" akkor lehet bizonyossággal megakadályozni, a 
reálértéket akkor lehet helyreállítani, ha lényegesen fokozni tudjuk népgazdaságunk 
jövedelemtermelő-képességét. Ám addig is nem kevés a tennivaló és a lehetőség a 
társadalmi összefogásban rejlő tartalékok kibontakoztatására, például az idősek gondo- 
zásában, ápolásában. Mindez természetesen nem helyettesíti nyugdíjrendszerünk komp- 
lex átgondolását és jövőbeni továbbfejlesztését, melynek előkészületei a szakmai-politi- 
kai fórumokon folyamatban vannak. 

Mostani számunkbán két, ezt követően még két tőkés országból adunk helyzetképet. 
Mind a négyben magasabb az egy főre jutó GNP a hazainál; a négyből háromnál 
jelentősen magasabb. Az országok helyzete történelmi, fejlettségi tényezők okán is 
messzemenően különbözik, és aligha kell hangsúlyozni, hogy nyugdijszisztémájuk szá- 
munkra modellértékű nem lehet. Mégis hasznosnak látszik a kitekintés, a mindenütt 
jelentkező nehézségek megoldására való törekvés, a problémák megközelítésének módja. 


Ausztria 


Az osztrák nyugdíjrendszerben a juttatások, amelyek vásárlóerejét lényegében szinten 
tartják, biztosítják a nyugdíjasok alapvető szükségleteinek kielégítését, sőt szűkebb 
rétegeknél egy viszonylag magas életszínvonalat. 

A magán- és a közalkalmazottak nyugdíját még 1896-ban vezették be. A munkások 
1939, a kisiparosok 1957, a parasztok 1971, a szabadfoglalkozásúak pedig 1979 óta esnek 
a nyugdíjtörvény hatálya alá. A fő követelmények egységesek: nők 60, férfiak 65 éves 
korban jogosultak öregségi nyugdíjra, amennyiben az elmúlt 30 évben legalább 15 éven 
át biztosítottak voltak. A nyugdíjjárulék jelenleg a munkásoknál és az alkalmazottaknál 
(a közalkalmazottakat kivéve) meglehetősen magas: a bérek, keresetek 22,7 százaléka; 
ennek felét a munkaadó, felét a munkavállaló fizeti. A kisiparosok 13, a parasztok 12,5 
százalék járulékot fizetnek, míg a több tekintetben kivételezett közalkalmazottak mind- 
össze 7,5 százalékot. A közalkalmazottaknál a legmagasabb jövedelmek után is fizethető 
járulék, a munkásoknál és az alkalmazottaknál, a kisiparosoknál és a parasztoknál 
1986-ban a figyelembe vehető maximum (kerekítve) havi 22-23 ezer schillinget tett ki. 

Az 1985-ig érvényben volt rendszer alapján a munkásoknál és az alkalmazottaknál a 
munkában töltött utolsó 5 év jövedelmét vették figyelembe a nyugdíj megállapításánál, 
vagy (ha kedvezőbb) a 45. életévben élvezett jövedelmet. A reform, amelynek célja a 
nyugdíjpénztárak növekvő állami támogatásának mérséklése volt, bizonyos szigorításo- 
kat hozott: immár az utolsó tíz év jövedelmét veszik figyelembe, így a nyugdíj előtti 
szokásos béremelések sokkal kevesebbet nyomnak a latban. Míg korábban az átlagjöve- 
delem 30 százaléka volt a törzsnyugdíj s ehhez járult a szolgálati évek arányában 
progresszíven emelkedő kiegészítés, most a 30. biztosítási évig a pótlék egységesen évi 
1,9; a felett évi 1,5 százalék. 

Sajátossága egyébként az osztrák rendszernek, hogy nemcsak a katonai szolgálatban, 
hadifogságban töltött évek számítandók be, hanem a 15. életév felett közép- és felsőfokú 
tanulmányokkal, illetve szakirányú képzéssel töltött idő is, évi 8 hónap erejéig. Ugyanígy 
beszámít a betegállományban, illetve a munkanélküli-segéllyel töltött idő, valamint 
nőknél (ha munkaviszonyuk szünetel) szülés után egy év. Egy új rendelkezés egyébként 
. nőknél gyermekenként egységesen 3 százalékkal növeli a nyugdíj megállapításánál számí- 
tásba vett jövedelmet. A reform másik pozitív újdonsága, hogy amennyiben megvan 
legalább 15 biztosítási év, minden további hónap is beszámítandó, függetlenül a megsza- 
kításoktól. 

Kulcsfontosságú előírása az osztrák nyugdíjtörvénynek, hogy - legalább 35 biztosítási 
év esetén — a nők már 55, a férfiak 60 éves korukban megkaphatják az ún. korai 
nyugdíjat. Ez a gyakorlatban azt jelenti, hogy a biztosítottak állandóan növekvő száma, 
jelenleg kereken 60 százaléka él ezzel a lehetőséggel. 

Igényelhető - ugyanilyen korhatárral — a korai nyugdíj munkanélküliség esetén is. 
Feltétel, hogy az illető a kérelem beadását megelőzően 15 hónapból legalább 12 hónapon 
át munkanélküli-segélyt kapjon. 

Néhány példa arra, hogy az alapul vett jövedelemnek hány százalékát teszi ki a nyugdíj 

az 1985 óta érvényes új rendszer alapján: 20 év — 38; 25 év — 47,5; 30 év — 57; 35 év — 
64,5; 40 év — 72 százalék." 


Ausztriában 1986 közepén az alábbi átlagos havi nyugdíjakat fizették: 
e munkások és alkalmazottak (1,3 millió személy): 7152 schilling; 
e korai nyugdíj: 11 476 schilling; 
e iparosok (141 ezer személy): 7226, illetve 9472 schilling; 
e parasztok (181 ezer személy): 4497, illetve 6009 schilling. 


A különbség a korai nyugdíjak javára onnan adódik, hogy amint jeleztük, a hosszú 
szolgálati idővel rendelkezők többsége él a kedvező lehetőséggel, míg a , késői" nyugdíja- 
sok közül sokan rövidebb biztosítási idejük miatt kapnak kisebb járandóságot, innen az 
alacsonyabb átlag. (Összehasonlításul: a munkások havi átlagjövedelme 1986-ban kere- 
ken 15 ezer, az alkalmazottaké 24 ezer schilling volt.) 

Az öregségi, , késői" nyugdíjas -— amennyiben munkát vállal — nyugdíjának 60 százalé- 
kát mindenképpen megkapja. A fennmaradó 40 százalékot visszatartják, ha a kereset 
meghaladja a minden évben megállapított és az 1985-ös reformmal mintegy felére 
leszállított határt: ez az összeg 1987-ben 3583 schilling. A korai nyugdíjasoknál a feltéte- 
lek szigorúbbak: amennyiben a kereset 2450 schillingnél magasabb, a teljes nyugdíj 
szünetel. 

A nyugdíjtörvény értelmében mindenfajta járandóság összegét évente hozzáigazítják 
az ár- és bérindex alakulásához, ami nagy átlagban biztosítja a nyugdíjak vásárlóértéké- 
nek fenntartását. A közelmúltbeli reform itt annyi szigorítást hozott, hogy az emelési 
index kiszámításánál immár figyelembe veszik a munkanélküliséget is, tekintettel arra, 
hogy az csökkenti a nyugdíjbiztosítási bevételeket. Az elv: 2,5 százalékos munkanélküli- 
ség felett minden további százalék egytized százalékkal mérsékli a nyugdíjak emelési 
indexét. A gyakorlatban az első két évben az eltérés — §-5.5 százalékos munkanélküliség- 
nél - minimális volt: 1985-ben 3,3, 1986-ban 3.8 százalékkal emelték a nyugdíjakat. 

Régi és változatlanul eleven vita tárgya a közalkalmazottak eltérő nyugdíjrendszere. 
Az állam és a tartományok dolgozói (számuk kereken negyedmillió, ugyanennyi a 
nyugdíjas közalkalmazottak száma) csak 7,5 százalék járulékot fizetnek, s ami még 
fontosabb: náluk nincs maximálva a figyelembe vehető kereseti alap, amelynek legfeljebb 
80 százalékát kaphatják nyugdíjként. Így azután - s ez jelentős társadalmi különbségekre 
utal - a vezető közalkalmazottak 30-40-50 ezer schillinges havi jövedelme után (1986- 
ban a maximális közalkalmazotti fizetés 62 ezer schilling volt) tekintélyes nyugdíjakat 
fizetnek ki, amelyek többszörösen meghaladják az átlagnyugdíjakat. (1986-ban a többi 
nyugdíjas kategóriában a legmagasabb kifizetett járandóságok 17-18 ezer schillinget 
tettek ki.) Az érem másik oldala, hogy a közalkalmazottak nem kapnak (a magánalkal- 
mazottakhoz hasonlóan) végkielégítést, míg az utóbbiaknál ez a tekintélyes összeg is 
beszámít a nyugdíjalapba. A közalkalmazott viszont nem élhet a korai nyugdíj lehetősé- 
gével, a jogosultságot csak 60, illetve 64 éves korban szerzi meg. 

A nyugdíjak mérlegelésénél figyelembe kell vennünk, hogy azokat évente 14 hónapra 
fizetik -— egyébként 14 havi bért kap minden osztrák munkás és alkalmazott, egyes 
értelmiségi kategóriákban 15-16 havi fizetést folyósítanak. Mig a béreket átlagosan 30 
százalékkal terhelik az általános jövedelemadó és a társadalombiztosítási hozzájárulá- 
sok, a nyugdíjasoknál ez a teher minimális: a nyugdíjas egységesen 3 százalékot fizet 
betegbiztosításra, s a járandóságok nagy többségét az ebben a kategóriában igen ala- 


$ Összehasonlításképpen Magyarországon a szolgálati idő a következőképpen befolyásolja a nyugdíj összegét: 
10 év szolgálati idő megszerzése esetén az öregségi nyugdij a havi átlagkereset 33 százaléka. Ez a huszonötödik 
szolgálati év eléréséig évente 2, a harminckettedik évig évente I, e fölött pedig - negyvenkét szolgálati év eléréséig - 
évi 0,5 százalékkal emelkedik, s így elérheti az átlagkereset 75 százalékát. 


52 NEMZETKÖZI SZEMLE 


csony adókulcs alig érinti: 10 ezer schilling nyugdíj után például mintegy 125 schilling 
az adó. (A 13. és 14. havi nyugdíj adókulcsa még alacsonyabb, a dolgozóknál a bérnek 
e része adómentes.) 

Ami az alacsony nyugdíjasok helyzetét illeti, közülük Ausztriában — helyi mércével 
mérve - sokan a kifejezetten szegények közé számítanak. Költségvetésükben jelentős 
tételt képviselnek az alapvető élelmiszerek, és ha nem helyi közigazgatási vagy állami 
pénzből épült, fixált bérű lakóházban laknak, akkor a lakbér is. (Egy fixált bérű, 
kétszobás lakás havi bére 1500-2000 schilling lehet, ám ilyen lakás itt sincs elég; egy bécsi 
, szabadáras" lakás bére meghaladhatja a 7-8 ezer schillinget.) Jóllehet a törvény nyug- 
díjminimumot nem ismer, a gyakorlatban ennek megfelelően a következő rendszert 
alkalmazzák: évente megszabják a különböző fajta öregségi és egyéb nyugdíjak , mutató- 
it"; amennyiben a nyugdíjasnak a járandóságából és egyéb forrásból származó jövedelme 
ezt az összeget nem éri el, a különbséget — állami költségvetési forrásból — segélyként 
folyósítják. 1986-ban e minimum öregségi, özvegyi és rokkantnyugdíjasoknál kereken 
4700, házapár esetén 6700 schilling volt. Ilyen segélyben az említett évben 278 ezer 
személy részesült, köztük 76 ezer öregségi, 73 ezer rokkantsági nyugdíjas és 113 ezer 
özvegyi nyugdíjat élvező. (Kizárólag ez a réteg kap kedvezményt a tömegközlekedési 
eszközök használatánál, ami Ausztriában nem olcsó: egy kombinált — villamosra, autó- 
buszra és metróra érvényes - átszállójegy 18 schilling.) 

Az említett özvegyi nyugdíjaknál érdemes megállni egy pillanatra, lévén az osztrák 
nyugdíjrendszer egy másik, tartósan és hevesen vitatott kérdéséről szó. Az özvegy - eleve 
— a férj nyugdíjának 60 százalékát kapja, még akkor is, ha saját jogú nyugdíjat élvez. Ez 
az asszonyok nagy többsége számára nagyon szerény összeget jelent, az átlagos özvegyi 
nyugdíjak 1986-ban 3700-4600 schilling között voltak, tehát a létminimumot sem érték 
el. Ezzel szemben, ha nem is tipikus, de mindkevésbé ritka, hogy vezető magán- vagy 
köztisztviselő ugyancsak egy életen át kvalifikált munkakört betöltött özvegye a két 
nyugdíjból rendkívül magas jövedelmet élvez. Összesen egyébként mintegy 200 ezren 
kapnak két nyugdíjat. 

A kérdés rendezését bonyolítja, hogy néhány éve egy vállalkozó kedvű férfi — a nemek 
egyenjogúságára hivatkozva - pert indított azért, hogy az egyedül maradt férjek is 
kaphassanak feleségük után (ha az jogosult volt) özvegyi nyugdíjat. A Legfelsőbb 
Bíróság 1981-ben helyt adott az igénynek, és a nemek egyenjogúsítása -— bár lassan, 
fokozatosan - e téren is megvalósul: az özvegy férj egyelőre a feleség nyugdíjának 20 
százalékát kaphatja, így ezek a járandóságok jelenleg csak 600-1000 schilling között 
mozognak. Ezek az összegek különösen nagy terhet várhatóan a jövőben sem jelentenek, 
hiszen a nők átlagéletkora Ausztriában 7 évvel múlja felül a férfiakét. 

A nemek között egyébként a nyugdíjfeszültségek megszüntetéséért vívott harcban még 
az évtizedek óta kormányzó szociáldemokraták között is eltérő nézetek alakultak ki. Az 
ugyancsak a többségben lévő szocialisták által vezetett szakszervezetek és egyéb érdek- 
képviseletek a kiegyenlítést sürgetik, a kirívóan magas kettős nyugdíjak helyett mérsékel- 
tebb, , partneri nyugdíjat", kettős jogosultság esetén — egyidejűleg - a tömegesen létező 
minimális nyugdíjak emelését. A nőmozgalmak hevesen ellenzik e terveket. Elismerik, 
hogy az özvegyi nyugdíjak rendszerét akkor és azért vezették be, mert a nők általában 
nem dolgoztak. Ugyanakkor figyelmeztetnek: bár jelenleg a munkaképes korú nők 60 
százaléka munkavállaló, még igencsak távol vannak az egyenlő előmeneteli esélyektől, 
csakúgy, mint a férfiakkal egyenlő bértől - így legalább utólagos társadalmi igazságtétel- 
ként is indokolt az özvegyi nyugdíjrendszer fenntartása, érvelnek a nőszervezetek. 

Az özvegyi nyugdíj kérdései körül várhatóan hosszú éveken át folynak majd tovább 
a viták - akárcsak a nyugdíjkorhatár felemeléséről. A szociális ügyek — szocialista párti 
- minisztere szerint mielőbb indokolt volna a korhatár 2-2 évvel való felemelése. 

1986 választási év volt Ausztriában, kézenfekvő belpolitikai meggondolásokból egyik 
párt sem hozta szóba a nyugdíjkérdést. 1990 ugyan ismét választási év lesz, de a kérdés 

avatott, pártatlan szakértői szerint addigra bizonyos, hogy legalábbis kezdeti döntések- 
nek meg kell születniük - bár egy évtizeden belül a nyugdíjpénztárak annyit emlegetett 
csődje semmiképp sem fenyeget. A nyugdíjasok helyzetének lényeges rosszabbodására 
a szakértők nem számítanak -— kivéve, ha az ország gazdasági helyzete drasztikusan 
megromlana, amire nem utalnak jelek. 

A polgári-konzervatív néppárt és a szocialisták választótábora nagyjából egyenlő, így 
egyik nagy párt sem engedheti meg magának, hogy egy 1,6-1,7 milliós szavazóréteget 
súlyosabb nyugdíjszigorításokkal, csökkentésekkel maga ellen hangoljon. 

A korai nyugdíjjal egyre többen élnek, s egyidejűleg kitolódik az átlagéletkor -— 
ráadásul, mint mindenütt Európában, rendre kisebb létszámú korosztályok lépnek 
munkaképes korba. A számítások szerint 2050-ben Ausztria lakosságának 40 százaléka 
lesz 60 év feletti. 

A nyugdíjintézetek kiadásai 1986-ban 1608 milliárd schillinget tettek ki, ebből 
38 milliárd volt az állami támogatás, amely a nyolcvanas évek elején már elérte a 
nyugdíjkifizetések 20 százalékát; a becslések szerint a kilencvenes évek elejére már azok 
harmadára rúg majd, s ez az amúgy is magas költségvetési hiány közepette tarthatatlan 
lehet. Algred Dallinger miniszter szerint legkésőbb 1990-ben életbe kell léptetni a , nagy" 
nyugdíjreformot, ha nem akarják, hogy válságba torkolljon a helyzet. A napirendre 
kerülő elgondolások egyértelműen megszorító jellegűek; a korhatár felemelése, a kettős 
nyugdíjak eltörlése vagy csökkentése, nyugdíjalapként nem a kedvező időszakok, hanem 
a teljes munkában töltött idő beszámítása, a tanulással töltött évek figyelmen kívül 
hagyása stb. 

A gazdasági és a politikai szempontok várható kompromisszuma: további fokozatos, 
ugyan elviselhető, de érezhető megszorítások az új nyugdíjak megállapításánál, egyidejű- 
leg a kettős nyugdíjak maximálása, majd — hosszú távon — csökkentése. Mivel a nyugdíja- 
sok száma is nő, az ár- és bérindex is emelkedik, a költségvetési hiány növekedésével 
erősödik az a követelmény, hogy a jelenlegi szinten fagyasszák be az állami hozzájárulást 
— bizonyosra vehető, hogy a feltételek némileg szigorodni fognak. 


Heltai András 


Görögország 


A görög nyugdíjrendszert meghatározó görög társadalombiztosítási szisztéma egy meg- 
késett és függő tőkés fejlődés keretei között alakult ki, s ennek következtében magán 
hordozza a nem szerves fejlődés sajátos ismertetőjegyeit. 

A görög társadalombiztosítási rendszer egyrészt fáziskéséssel indul a nyugat-európai- 
hoz képest, másrészt a társadalombiztosítási rendszer kialakulásának folyamatában 
érzékelhető a kívülről indukált fejlődés. Komprádor jellege miatt a görög tőke beruhá- 
zásaiban döntő részt foglalt el az improduktív szféra (kereskedelem, építkezés stb.), s így 
a társadalombiztosítási szervezetek megalakulásakor is elsősorban a szolgáltató repre- 
zentáló biztosítótársaságok jönnek létre, messze megelőzve a produktív szféra biztosító- 
társaságait. 

Jellemző továbbá a görög társadalombiztosítási rendszerre, hogy amíg a nyugat-euró- 
pai országok GNP-jük 20-40 százalékát fordítják jóléti célokra, addig Görögországban 
a bruttó nemzeti termék mindössze 13 százaléka kerül hasonló célú felhasználásra. 
A munkaképes lakosság 97 százalékának van csak nyugdíjbiztosítása, és ma is vannak 
olyan rétegek (idegenvezetők, női szabók, háztartási alkalmazottak stb.), amelyeknek 
semmiféle biztosítási szervezetük nincs. 

A görög társadalombiztosítási rendszer nagyon heterogén. Ez a sokféleség megmutat- 
kozik a különféle társadalombiztosítási szervezetek nagy számában, a-rájuk vonatkozó 

jogi szabályozás sokféleségében, a biztosítottak különböző csoportjai között a nem 
egyenlő teherviselésben stb. Például jelenleg kb. 380 fajta biztosítási díj folyik be havonta 
különféle biztosítási célokra, különböző intézményekhez. 

A szövevényes társadalombiztosítási rendszerben a nyugdíjrendszer két nagy csoport- 
ra osztható: a bérből és fizetésből élők kb. 80 százalékának biztosítását fedező IKA 
(Társadalombiztosítási Intézet) nyugdíjrendszerére, valamint az ún. önnyugdíjasokra, 
akiket — a nagyságukban, terheikben, nyugdíjjogosultságuk beszabályozásában — egy- 
mástól lényegesen különböző szervezetek képviselnek (lásd 1. sz. táblázat). 


1. táblázat 
Néhány, nyugdíjra biztosító szervezet 
és az átlagos havi nyugdíj nagysága 1981-1982-ben 
Átlagos Biztosítási 
Elnevezés Kiket képvisel Taglétszám nyugdíj díj 
(drachma) (drachma) 
ezaz lsz e éz ét elete ee ls Ét ssee ee zása szét SE l S assszmákészáe ksm ssttáe Üss ááá 
Tamio Nomikon jogászok 31 100 22000 1440 
TSAY egészségügyiek 40 300 33 000 2660 
TSMEDE műszakiak 34 000 24 000 848 
TEVE önálló . tevékenysé- 
I get folytató iparosok 
.üzemtulajdonosok" 
az üzemnagyságtól 
függetlenül 300 000 9 500 "2500-4600 
TAE kereskedők 96 000 13.500 2370-5600 
TSA - Autó- és teherautó vezetők , 
biztosítási intézete 83 600 16 000 2322-4666 
TANPY - Tengerészeti utazási iro- 
dák biztosítási intézete 4 660 20 000 4260-10 750 
OGA mezőgazdaságiak 13 73700 4 000 


Táblázatunk értékeléséhez hozzátartozik, hogy jelenleg kb. 3 drachma 5 1 Ft-tal. Athénban egy kétszobás lakás havi bére 30-90 
ezer drachma, egy személy szerény napi ellátása kb. 600-800 drachma. 

Az IKA folyósítja a magánszektor bérből és fizetésből élő dolgozóinak a nyugdíját. 
Nyugdíjjogosultságot szerezhet a biztosított: 

e meghatározott életkorban; 

e meghatározott számú munkában eltöltött idő (ledolgozott munkanap) után; 

e a társadalombiztosítási díj rendszeres befizetésével. 

Az IKA-nyugdíj lehet teljes vagy csökkentett nyugdíj. Teljes öregkori nyugdíjat kap- 
hat az az IKA-biztosított, aki betölti a nyugdíjkorhatárt (férfiaknál 65, nőknél 60 év), 
s ledolgozta a nyugdíj folyósításához szükséges minimális munkanapot (4500 munka- 
nap). A teljes öregkori nyugdíj akkor is megilleti a biztosítottat, ha életkora ugyan 
alacsonyabb a nyugdíjkorhatárnál, de a ledolgozott munkanapok száma eléri a 10 ezret 
vagy a 10 500-at. 

Csökkentett öregkori nyugdíjat kap az az IKA-biztosított, aki nyugdíjkorhatár előtt 
óhajt nyugdíjba menni, de ledolgozott munkanapjainak száma eléri a minimális 4500 
napot. A csökkentett nyugdíj azt jelenti, hogy a teljes öregkori nyugdíjból levonnak 
annyiszor 0,2 százalékot, ahány hónap a tényleges nyugdíjkorhatárból hiányzik. A csök- 
kenés mértéke a teljes nyugdíj 30 százalékát érheti el. 

Külön szabályok vonatkoznak a veszélyes vagy az egészségre ártalmas munkát vég- 
zőkre, amennyiben ők az általános nyugdíjkorhatár előtt is teljes nyugdíjra jogosultak, 
ha a minimálisan ledolgozandó 4500 munkanapjukból 3240 napot veszélyes vagy egész- 
ségre ártalmas munkakörben töltöttek. 

S végül: 50 éves korától csökkentett öregkori nyugdíjat kaphat az az anya, aki kiskorú 
gyerekét neveli, s legkevesebb 5500 munkanapja van. (Lásd a 2. sz. táblázatot) 

2. táblázat 


Az IKA-nyugdíjhoz szükséges életkor és a teljesített 
munkanapok száma 


A nyugdíj ű 4 


Kiskorú 
Ledol- 
gozott 
munkaidő/nap 


4 050 nap 
10 000 nap 
10 500 nap 


A nyugdíjjogosultsághoz szükséges napok száma növelhető a rokkantnyugdíjas na- 
pok számával (2 rokkantnyugdíjas nap-— 1] munkanap), valamint betegség és sztrájk 
miatt kiesett 200 munkanappal. A PASOK- (Pánhellén Szocialista Mozgalom) kormány 
1982 óta beleszámíttatja a nyugdíjalapba a Nemzeti Ellenállásban (1941-1944) és a 
diktatúra alatt börtönben vagy száműzetésben töltött időt is. Hasonlóképpen nyugdíjjo- 
gosultságba számított időnek ismerték el a katonai szolgálat idejét is. 

Az IKA-nyugdíjak nagysága 3 tényező függvényében alakul: a biztosítás ideje; a 
napibér nagysága; a családi terhek nagysága. A nyugdíjalap kiszámításához a nyugdíjké- 
relem előtti 2 év jövedelmét veszik figyelembe. A biztosított ténylegesen elért jövedelmét 
negatív irányban korrigálják akkor, ha az utolsó két év jövedelemnövekedése meghalad- 
ja a szakmán belüli átlagos növekedést; viszont beszámítják az ez időben történt közpon- 
ti bérkorrekciókat, illetve a 13. havi fizetést is. Az így nyert korrigált napi jövedelem lesz 
aztán az a bázisnapidíj, amelynek alapján a nyugdíjakat kiszámolják. 

Először, a bázisnapidíj alapján kategóriákba sorolják a biztosítottat. Kategóriahatá- 
rok között növekszik a nyugdíj, ha a ledolgozott munkanapok száma magasabb. Ezen 
túlmenően nyugdíjnövelő tényező lehet a család nagysága is: a feleség, amennyiben nem 
dolgozik, az átlagos segédmunkás napibérének 1,5-szörösével, az első gyermek a segéd- 
munkás napibérének 20 százalékával, a második gyermek 15 százalékkal, a harmadik 
10 százalékkal növelheti a bázisnyugdíjat. 

A PASOK-kormány több intézkedést is hozott a nyugdíjasok életszínvonalának növe- 
lése érdekében. Központi intézkedésekkel fölemelte a legalacsonyabb nyugdíjakat: Így 
az 1000 drachmás OGA-nyugdíjakat 4000 drachmára emelte; kiterjesztette a nyugdíjjo- 
gosultságot az OGÁ-hoz tartozó mezőgazdaságban foglalkoztatott asszonyokra, és a 70. 
életévüket betöltöttek nyugdíjjogosultság nélkül is megkapják a 4000 drachmát. A fizeté- 
sek és a nyugdíjak reálértékének megóvása érdekében létrehozták az ATA-t (az automa- 
tikus bér-, illetve nyugdíj-kiegészítő rendszert), amelynek segítségével a béreket az inflá- 
ció mértékének megfelelően korrigálják. 

A görög nemzetgazdaság számára egyre súlyosabb teherként jelentkezik a társadalom- 
biztosítási rendszer növekvő deficitje. Az IKA költségvetése 1980-ban volt először defici- 
tes. Azóta a hiány halmozódik. 1986-ban feltehetőleg eléri a 161 milliárd drachmát. 
A hiány egy része, 41,3 milliárd drachma ugyan az igen magas, 18,5 százalékos kamattal 
terhelt adósságteher visszafizetéséből adódik, s a fennmaradó 120,3 milliárd drachma a 
bevételek-kiadások negatív egyenlegéből származó, ún. strukturális hiány. Mivel az IKA 
bevételeinek mintegy 92 százaléka a nyugdíjak kifizetésére megy el, a fennmaradó, összes 
többi társadalombiztosítási szükséglet finanszírozása az állami költségvetésre hárul. S ha 
nem 1s azonos mértékben, de támogatásra szorul az önnyugdiíjas biztosítótársaságok 
többsége is. I 

A hiány egyik oka, hogy nagymértékben növekszik a nyugdíjasok száma (lásd a 3. sz. 
táblázatot). A nyugdíjasok számának növekedésével nem tart lépést az aktív lakosság 
számának emelkedése. Az IKA nyugdíjasainak száma például az 1949-es 26 205-ről 


56 NEMZETKÖZI SZEMLE 


3. táblázat 


Görögország népességének és az IKA-biztosítottak számának alakulása 
1974 és 1983 között 


Biztosítottak 
Közvetlen családtagjai 
Összlakosság biztosítottak (nem közvetlen 
biztosítottak) 


8 962 023 263 659 2 989 000 

9 046 542 275 129 3 086 000 
1976 9 167 190 287717 3177 000 
1977 9 308 479 299 977 3 269 000 
1978 9 429 959 312 462 3 414 000 
1979 9 548 262 325 698 3 669 000 
1980 9 642 505 354 085 3 914 000 
1981 9 729 350 374 184 4 133 000 
1982 9 789 513 397 681 4 309 000 
1983 9 846 627 420 227 4 529 000 


1983-ban 420 ezerre nőtt. A nyugdíjasók-—biztosítottak közötti arány az 1975-ös 1:4,15- 
ről 1984-re 1:3,75-re csökkent, egyes területeken még ennél is alacsonyabb (például a 
jogászoknál 1:2.,7). 

Az, hogy a PASOK meghatározza a minimális évi nyugdíjak szintjét, szintén nagy 
terhet ró a költségvetésre (lásd a 4. sz. táblázatot). 


4. táblázat 


A legalacsonyabb nyugdíjak és a költségvetés terheinek alakulása 


Minimális nyugdíj Emelkedés . 
időpont (drachma) (százalékban) Milliárd drachma 
1961. 1. 77140 A 
1985. IV. 1. 25 600 358,5 - 
1985. V. 1. 28 800 12,5 5,0 
1986. I. 11. 30 960 7,5 8.3 


A szűk költségvetési források eleve meghatározzák a görög öreggondozási rendszer 
működését is. A nyugat-európai öreggondozáshoz képest két lényegesebb eltérés jellemzi 
Görögországot: egyrészt a demográfiai helyzet fokozottabb mértékű gondoskodást kí- 
vánna; másrészt — ezzel ellentétben — lényegesen alacsonyabb és rosszabb felszereltségű 
az idős emberek ellátását biztosító intézményrendszer, mint a nyugat-európai országok 
többségében. : 

Görögországban - feltehetően az ország kedvező klimatikus adottságainak és élettani- 
lag egészségesebb táplálkozási szokásainak (a gyümölcs- és zöldségfogyasztás relatíve 
nagy súlya, olívaolaj, szeszes italok alacsony szintű fogyasztása stb.) köszönhetően - 
jellemző demográfiai sajátosság a várható magas élettartam; férfiaknál 71, nőknél 74 év. 
Egyúttal -— a többi országhoz képest - viszonylag alacsony az 1000 főre jutó halálozások 
száma: 9. Ennek megfelelően a demográfiai összkép a népesség fokozott mértékű elörege- 
déséről árulkodik (lásd az 5. sz. táblázatot): az előrebecslések szerint az ezredfordulóra 
a férfi népesség 19 százaléka, a nőknek közel egynegyede 60 éves vagy annál idősebb lesz. 
Jelentős mértékben emelkedik a társadalmi gondoskodásra fokozottabban rászoruló 85 
éves és idősebb népesség aránya: az 1980. évi 75,4 ezerről számuk feltehetőleg megduplá- 
zódik 2000-re. 

5. táblázat 


A 60 éves és idősebb népesség számára vonatkozó becslés 1980-2000 
1980 2000 


Össznépesség 9 376 700" 9 708 900 10012400 Íí 10269500 Íí 10475 600 
férfiak 4612 300 4 789 200 4 951 700 5 091 900 5 207 200 
nők 4 764 400 4919 700 5 060 700 5 177 600 5 268 400 

60 éves és idősebb népesség ! 1 655800 1 766 100 1 978 900 2132 700 2214700 
férfiak i 749 700 800 000 896 200 965 700 993 600 
nők 906 100 966 100 1 082 700 1 167 000 1 222 100 

60 éves és idősebb népesség 

(százalékban) 17,7 18,2 198 208 21,1 
férfiak 163 16,7 18,1 190 190 
nők 19,0 19,6 214 22,5 23,2 


" A becslés korábban készült, mint a 3. táblázat — innen az eltérés. 


Ezzel szemben az intézményes öreggondozás férőhelyeinek száma: 5943. Ez a szám 
még akkor $em fedi az igényeket, ha görög sajátosságként említhető meg, hogy a 
gazdaságilag aktív lakosságban viszonylag alacsony a női foglalkoztatottság, s a háztar- 
tásban maradó nők, a tradicionális nagycsaládmodellnek megfelelően felvállalhatják az 
idősebbek gondozását. Hasonlóképpen az agrárterületek nagy részén, a falvakban máig 
élő hagyomány az öregek tisztelete, gondozása, s miként a WHO (Egészségügyi Világ- 
szervezet) számára végzett egyik felmérés tanúsítja, a mezőgazdasági területeken élő, 
egyedülálló öregek mintgy 30-54 százalékáról gondoskodnak valamilyen módon a falu- 
beliek, ételt hordanak nekik. mosnak rájuk stb. 


Az ipari fejlődéssel, a nők fokozódó munkába állásával, a városi életmód térhódításá- 
val és a mikrocsalád gyors ütemű elterjedésével azonban egyre inkább társadalmi szük- 
ségletként jelentkezik az idős emberekkel való foglalkozás. Különösen nehéz helyzetben 
vannak a viszonylagos izoláltságban élő hegyi falvak és a kisebb szigetek öregjei. ahon- 
nan a lakosság nagy része elvándorolt, és így az idősek ellátása megoldatlan maradt. 


A görög szervezett öreggondozás folyhat intézményen belül és azon kívül. Az intézmé- 
nyen belüli öreggondozást elsősorban a nem profitorientált magánintézmények végzik. 


Mind a magán-, mind az állami intézmények többsége alacsony hatékonyságú, kevés 
férőhelyes intézmény. Az intézménybe való felvétel előfeltétele, hogy a gondozott önellá- 
tó legyen. Mivel azonban az életkor növekedésével a gondozottak egy része magatehetet- 
lenné válik, az idősek otthona egyre inkább átmenet lesz a kórházi ellátást biztosító 
intézmények felé, azok felszereltsége és személyzete nélkül. Az idősek otthonában tartóz- 
kodók kb. 30 százaléka ágyhoz kötött, bizonyos helyeken az ápolásra szoruló bentlakók 

varánya eléri a gondozottak felét. 


Az ellátási költségeket — gazdasági helyzetük függvényében — a gondozottak viselik. 
Gazdasági erőforrás híján a gondozottat ingyenes ellátás illeti meg, például a 747 
férőhelyes athéni öregek házában 300 bentlakónak ingyenes az ellátása, míg a többiek 
1500-30 ezer drachma hozzájárulást fizetnek. Az állami terhek csökkentése érdekében 
az Egészségügyi Minisztérium 14 intézménnyel kötött megállapodást a gazdasági erőfor- 
rással nem rendelkező idősek támogatása érdekében. (Lásd a 6. sz táblázatot.) 


Az utóbbi években érdekes kísérlet indult meg az állami öreggondozás keretein belül. 
A kísérlet folyamán az attikai terület három helységében, Rendiben, Kareaszban és 
Melisszában azonos alapterületű szobákból álló házakat bocsátottak az idős és anyagilag 
rászoruló gondozottak rendelkezésére. 


1 
[j 

6. táblázat 


Öreggondozási intézmények bevételei 1982-ben (1000 drachma) 


Saját 88 
1981-ből — Állami  vagyon- Étkezési eret Kintlevő- 
maradt támo- ból hozzá- befolyt ségek Egyéb 
alap gatás származó járulás Pésáátsó 
jövedelem 8 
Állami intézmény 46 322 326604 3 780 10 921 1986 70620 5 483 
(99) 99 70,2 0,8 23 0,4 15,2 Üsd 
Magánintézmény 102337 168879 435079 251234 164848 37521 267 248 
(99) FA 11,8 30,6 17,6 11,6 2,6 18,7 


Szórványosan megtalálhatók az intézményen kívüli öreggondozás elemei is. Elsősor- 
bán a más célra létrehozott szervezetek foglalkoznak -— melléktevékenységként — az 
idősebbekkel. 

A kezdetben az egészségügyi minisztérium és az önkéntes szervezetek hozzájárulásából 
üzemeltetett központok napjainkban helyi önirányítási szervek kezelésébe. kerültek át. 
Jelenleg mintegy 60 központ működik az országban. Egy központ évi költségvetése kb. 
4 millió drachma, s mindegyik központ állandó stábbal dolgozik: gyógytornász, masszőr, 
nővér, teljes foglalkozású családgondozó, részleges munkaidős orvos stb. 

Összegezve megállapítható: a görög nyugdíj- és öreggondozási rendszer a szocialista 
kormányzás időszakában egyrészt számos pozitív elemmel gazdagodott, igazságosabbá 
és szociálisabbá vált; másrészt a feszített költségvetés és a terhek várható növekedése 
nagymértékben behatárolja az elkövetkező időszakban lehetséges továbblépést. 


Kiss Mariann 


Novotny E. Róbert: Öszi udvar 

Töprengés az erkölcsi értékrendről 


Aligha akad olyan társadalmi probléma, gond, konfliktus, amelynek ne lenne erkölcsi 
mozzanata, s amely ne lenne érzékeny az erkölcsi megközelítésre. A társadalomban 
minden emberi tevékenység közvetítések láncolatán át valósul meg, s ahol az emberi 
kapcsolatok kereszteződnek, ott belép az erkölcsi mozzanat is. Az emberek társadalmi 
viszonyaikat, helyzetüket is mindig erkölcsi ítéletalkotással mérik, s az érdekviszonyok 
rendszerint az erkölcs mezében jelennek meg a felszínen. Ha úgy érzi valaki, hogy jogos 
érdekei veszélyeztetve vannak, igazságtalanságot vagy méltánytalanságot emleget. Ezek 
a fogalmak pedig csak szűk sávon jogi természetűek, többségükben erkölcsi kategóriák. 

Ismeretes, hogy jelenleg társadalmi gondjaink egyike az optimális érdekegyeztetés. Az 
érdekstruktúra önmagában véve is meglehetősen bonyolult komplexum, mivel követi a 
társadalmi tagozódás mozgását, és maga is hat rá. A tagozódási folyamat a gazdasági 
reform következtében felgyorsult (második gazdaság, háztáji, magánvállalkozás, gmk, 
vgmk stb.), s ez tovább bonyolítja az érdekstruktúrát, a jelenség szintjén pedig az erkölcsi 
értékstruktúrát. E kérdés kezelésének minden nehézsége ellenére keresnünk kell azokat 
a rendező elveket, amelyek megfelelnek a szocialista társadalmi berendezkedés elvi 
kereteinek, azaz e kereteken belül maradnak. Ennek hiányában ugyanis szem elől veszít- 
. hetjük az előrehaladás támpontjait, a biztonságos fejlődés útjelzőit. 

Rendező elvünk nem lehet más, mint az a szocialista értékrend, amely elveinkből, 
politikai elkötelezettségünkből ered. A szocializmuskép, amelyről egy idő óta ismét viták 
folynak, szintén szorosan összefügg az értékproblémával. Reális és vonzó szocializmus- 
képet csak úgy lehet felvázolni, ha tisztázzuk, hogy társadalmunk miben különbözik, 
illetve miben kell különböznie más - szintén áru- és pénzviszonyok alapján gazdálkodó 
polgári - társadalmaktól, ha fel tudjuk mutatni azt a humánumtöbbletet , amely szocialista 
társadalmunkat fejlődése e kezdeti szakaszában is minőségileg megkülönbözteti a kapita- 
lista társadalmaktól. Ugy véljük, hogy a különbséget az értékrend megválasztása is jelzi, 
amely egyben a társadalom politikai-erkölcsi karakterének mutatója. De ez csak a dolog 
egyik oldala, a döntő: a választott értékrendnek megfelelő társadalmi gyakorlat. 

Nem véletlen, hogy közéletünket az utóbbi években permanensen foglalkoztatja az ún. 
értékprobléma, amelyhez különböző artikulációkban a , válság", a , torzulás", a ,,hi- 
ány", a , zavar" jelzői társultak. Arról a jellegzetes társadalmi tünetről van szó, amely 
zavarokat okoz az emberek gondolkodás- és magatartásmódjában, és amely kihat min- 
den szférára, a termeléstől a családi kapcsolatokig: a munka értékét megkérdőjelezi a tőle 
független jövedelem; az emberi méltóság sérül az emberek közötti érintkezés eldurvulásá- 
val; a humanizmus formálissá válhat, ha a beteget nem gyógyítják gondosan, vagy a 
szervezetlenség, a lélektelenség, vagy a hiányos műszerellátottság miatt stb. 

Az elmúlt években számos publikáció látott napvilágot, amely különböző megközelí- 
tésben próbálta felderíteni az értékeltolódás okait. Ezek több és meglehetősen különböző 
indítékot jelöltek meg, alighanem azért, mert a , több ok-több okozat" esete áll fenn — 

ezek egymást felerősítik. Viharos történelmi múltunk máig gyűrűző hatásai ugyanúgy 
befolyásolhatják értékrendünket, mint az elmúlt évtizedek fejlődési zavarai és a belőlük 
fakadó ellentmondások. Néha úgy tűnik, a , körülmények hatalmának" vagyunk kiszol- 
gáltatva. Valójában azonban történelmünket magunk csináljuk, ha meghatározott felté- 
telek között is, s ha elrontottunk valamit , történelemformálás" közben, nekünk kell azt 
korrigálni, még ha megfizetjük is közben a , tanulópénzt". Az okok elemzése természete- 
sen nem tartozik a , fájdalommentes" műveletek közé. ,,...harc, hogy a múltat be kell 
vallani" — írta a költő. Annál is inkább így van ez, mivel múltunk és jelenünk is részben 
mi magunk vagyunk, s nekünk kell a jövőt megalapoznunk. 

Az érintett problémakör persze összetettsége, bonyolultsága folytán nem elemezhető 
kielégítő teljességgel egy írás keretein belül. Ezért itt csak néhány olyan tényezőt emelünk 
ki a sok közül, amely jelentős szerepet játszott (játszik) a társadalom erkölcsi értékeinek 

"formálásában, pozitív és negatív értelemben egyaránt. 


Az értékzavar történelmi, ideológiai (elméleti és szemléleti) okai többnyire nehezen 
különíthetők el, mert egymásra rétegződnek, egymásba fonódnak, miként a múlt, a jelen 
és a jövő egyazon élettartamon belül. Azért kell visszautalnunk korábbi történésekre, 
mert a negatív jelenségek okainak egy része a múltban gyökerezik. Közöttünk vannak 
azon nemzedékek képviselői, akiknek életében oly sok történelmi, politikai, erkölcsi 
érték- és normaváltozás ment végbe, amelynek pszichikai feldolgozásához valószínűleg 
kevés egy emberöltő. Ezek a korosztályok (a 60-as életévek vége felé járók) nevelték- 
formálták a mai fiatal szülői nemzedékeket. A magyar történelemnek ez az emberöltőnyi 
időszaka sok megrázkódtatással volt terhes. , Élj érdekes időket!" - kívánták a régi 
kínaiak ellenségeiknek. Amikor csendesen, nyugodtan (háborúk, forradalmak és ellen- 
forradalmak nélkül) folyik az élet nemzedékről nemzedékre, az emberek a történelemről 
csak annyit tudnak, amennyit az iskolában tanítanak nekik. Amikor azonban személyes 
sorsukba belép a történelem, akkor — még a pozitív változásokat is — megrázkódtatásként 
élik át. 

Magyarország tőkés fejlődése a kiegyezéstől a felszabadulásig — mint ismeretes -— lassan 
és korlátok között (monarchia, erős feudális korlátok) ment végbe. Ebben a mindössze 
emberöltőnyi időszakban a feudalizmus megtartotta bástyáit, a földesúri és egyházi 
nagybirtokokat. A társadalom osztály- és rétegszerkezete merev stabil tagozódást muta- 
tott, s ennek megfelelője volt az emberek társadalmi helyzete és magatartási módja, 
például a megszólításban (kegyelmes, tekintetes, méltóságos, nagyságos stb.). 

A munkásosztály is rétegezett volt — többek közt - szakmája, presztízse szerint, és 
szervezettsége tekintetében. A nagyobb kvalifikációt kívánó szakma (nyomdász, műsze- 
rész, mintakészítő stb.) és a szakszervezeti szervezettség adta biztonság erősítette öntuda- 
tát. A munkásság azon része, amelynek rendszeres egzisztenciája és otthona volt (rend- 
szerint szoba-konyhás, esetleg kertes, komfort nélküli lakás vagy ház), munkásdinasztiá- 
kat teremtett. Öntudata az egyszerű, de tisztességes élet puritán méltóságából építkezett. 
A politikailag elkötelezett rétegekre ez fokozottan volt érvényes. Más volt az emberi 
(erkölcsi) tartása azon munkásrétegeknek, amelyek időlegesen voltak munkanélküliek, 
de szervezettségük folytán számíthattak a szakszervezetekre; s más azoké, akik tartósan 
voltak munka nélkül, és akiknek nem volt ilyen bázisuk. Ezek közül sokan talajvesztetté, 
erkölcsileg megtörtté, szolgalelkűvé váltak. Végül más társadalmi kategóriát jelentett az 
a peremhelyzetben lévő lumpenréteg, amely erkölcsileg (és néha jogilag is) törvényen 
kívül élt. 

A polgári középosztály és a munkásosztály közötti mezsgyén, illetve e két osztály 
peremén helyezkedett el a kispolgárság: kereskedelmi alkalmazottak, kistisztviselők, 
önálló, de főként egyedül dolgozó kisiparosok. Ez a réteg, egzisztenciájából adódóan 

változó, ingadozó, labilis létformát képviselt a proletárnyomortól az anyagilag konszoli- 
dált létformáig. A kis fűszeres, aki hitelbe, felírásra adott élelmiszert a heti fizetésből 
törlesztő munkásnak, vagy a fillérekből élő suszter, nem élt jobban a munkásnál, legfel- 
jebb nyomasztó, valóságos kiszolgáltatottságát önmaga előtt is szépítette a függetlenség 
illúziójával. 

A kispolgárság felső rétegére viszont már a szolid polgári biztonság volt jellemző, 
gyermekeit iskoláztathatta és mérsékelt anyagi jólétben élt. Ez a szintén strukturált réteg 
olyan pozitív tulajdonságokat hordozott, mint a szorgalom, a takarékosság, a precíz 
munka. Életformájára az egyszerű, szolid életvitel (bizonytalan holnap), a biztonságra 
törekvés volt jellemző. Természetesen negatív tulajdonságok is jellemezték - akárcsak 
más rétegeket -, önzés, kicsinyesség, politikai szűklátókörűség, ingatagság stb. (A dog- 
matizmus csak ez utóbbi tulajdonságokkal jellemezte ezt a réteget. Azóta nyilvánvalóvá 
vált, hogy a kispolgáriság mint magatartás más rétegek tagjaira is jellemző lehet, mint 
ahogyan a politikai öntudat sem csak a munkásosztály kizárólagos tulajdona.) 

A polgári középosztály jórészt diplomás értelmiségiekből, szabadfoglalkozásúakból, 
jómódú, önálló egzisztenciájú, alkalmazottakkal dolgoztató iparosokból, kereskedőkből 
állott. Ez az , osztály" hasonult leginkább az uralkodó osztályhoz magatartásában, 
gondolkodásában. A haladó, baloldali értelmiség szük rétegét leszámítva magatartásuk- 
ra az antidemokratizmus,, az elkülönültség, a politikai konzervativizmus volt jellemző. 


A parasztság is erősen tagolt volt a felszabadulásig. A tagolódást itt is az anyagi 
helyzet szabta meg, s lemerevítette az osztályon belüli mozgást. A falusi ember gondolko- 
dásmódját, magatartását réteghelyzete határozta meg. A parasztságot általában a szívós 
küzdelem a természettel, a kenyér előteremtéséért, a látástól vakulásig tartó szorgalmas 
munka jellemezte. A falusi viszonyok zártsága, a kisközösségi kapcsolatok áttekinthető- 
sége (mindenki mindenkit ismert), szigorú erkölcsi normarendszere erős szabályozó 
erőként hatott. De e szorgalom könnyen átcsapott a kénytelen robotolásba, ez pedig az 
emberi érzelmek és lelki igények semmibevételébe; a takarékos életmód a zsugoriságba; 
a mások iránti törődés a mások életébe való beavatkozásba; a közösségi kontroll a 
rosszízű pletykálkodásba; a szigorú erkölcs a képmutatásba. Tartást is adott, de meg is 
nyomorított embereket az, hogy szégyen volt szegénynek és betegnek lenni. 


A dolgozó osztályok, rétegek körében a munka magasra értékelt helyet kapott, elsősor- 
ban mint a megélhetés forrása, másrészt a munkalehetőség bizonytalansága és nem 
utolsósorban többnyire a kényszer szülte feszes munkamorál miatt. A munkának, főként 
a hozzáértő munkának volt becsülete, mert csak a jó, eladható termék biztosította a 
megélhetést, és egyáltalán a munkalehetőséget. Itt is megtalálható volt a képmutatás 
eleme, amennyiben azok is hirdették a munka pátoszát, akik mások munkájából éltek 
jól, és magát a dolgozó embert megvetették vagy legalábbis lenézték. 

A politikai intézményrendszerből, következésképpen a politikai tudatból hiányzott a 
demokrácia. A Horthy-korszak egy közép-kelet-európai mértékkel mért, hierarchizált 
, kasztrendszer" volt, ennek megfelelő értékrendekkel. Nagyon vázlatosan így festett a 
társadalom szerkezete a felszabadulás pillanatában. A gyökeres változások rövid idő 
alatt alámosták ezt a szerkezetet, s vele együtt sokarcú és ellentmondásos erkölcsi 
normarendszerét is megingatták. 


A Horthy-rendszer konzervativizmusára jókora történelmi tudat-ballaszt rakódott rá. 
(Ennek egyes elemei máig feldolgozatlanok.) A mai nemzedékekkel kapcsolatban a 
történelem tankönyvekből ismert különböző előjelű eseményekre gondolunk: az első 
világháború, az őszirózsás forradalom, a Tanácsköztársaság. a fehérterror, Magyaror- 
szág belesodródása a német fasizmus oldalán a második vilagháborúba, a megszálló 
német fasiszták népirtó akciói magyar segédlettel, deportálások a haláltáborokba, a 
nyilasterror stb. Ezeket a tragikus törénelmi eseményeket a történetírás, az irodalom 
folyamatosan feldolgozza, és egyes elemeit bemutatja az utókornak. Az érintett népcso- 

portok, családi és egyéni sorsok tragédiáit azonban több nemzedéken át szinte lehetetlen 
volt feldolgozniuk azoknak, akikkel az események megtörténtek. 

A felszabadulás után hosszú ideig a napi politikának alárendelt módon kezelték a múlt 
eseményeit. A Tanácsköztársaságot személyi és politikai megfontolásokból egyoldalúan 
és hiányosan mutatták be; Magyarország második világháborúbeli szerepét a , bűnös 
nép" attitüdjéből ítélték meg, ezzel késleltették a reális történelem- és: nemzettudat 
kialakulását. Az árnyaltabb történelemszemléletre való törekvés csak a legutóbbi idők- 
ben, a nyolcvanas években éreztette hatását. Ugyanakkor ez a törekvés sem torzításmen- 
tes. A hetvenes-nyolcvanas években publikált memoárkötetek egy részében a visszaemlé- 
kezők önfelmentő szándékkal törekedtek a Horthy-korszak , szalonképessé" tételére, 
főként az ország második világháborúban vállalt szerepét illetően, de a torzítás jelentke- 
zik az akkori társadalmi viszonyok megszépítésében és az erkölcsi állapotok felmagaszta- 
lásában Is. 

Nemzeti múltunkhoz való reális, objektív értékelő viszony nélkül nem lehet nemzeti 
azonosságtudatra, hazafiságra nevelni, és a közös nemzeti célok megvalósítására mozgó- 
sítani. Az elmúlt negyven esztendőben született korosztályok történelemtudatában is 
szaporodtak a fehér foltok. Számos jel a történelemismeret hiányosságaira mutat rá, az 
ötvenes, sőt a hatvanas évek megítélésében is. Egy előítéletes szemlélet okozta téves 
értékelés több évtizedre kiható kárt okozhat. Pedig történelmi közelmúltunk reálrs 
kezelése, feldolgozása azért is fontos, mert a családi szájhagyományok igen eltérő esemé- 
nyeket hordoznak és közvetítenek. Másként közvetíti az, akit zaklattak, üldöztek, meg- 
aláztak és másként az, aki üldözött, zaklatott és megalázott másokat, és megint másként, 
aki kívül maradt az eseményeken vagy közömbös szemlélője volt. 


A felszabadulás új történelmi lehetőséget teremtett a nemzet megújulása számára: kibon- 
takoztak egy demokratikus, igazságosabb társadalom körvonalai, egy széles nemzeti 
összefogás reménye, és mindenekelőtt az újjáépítés. Megújítani akaró százezrek önkén- 
tes, sok lemondást, de tiszta lelkesedést kívánó és adó munkájára, közéleti aktivizálására 
nyilt lehetőség. 

A fordulat éve után a munkáshatalom a szociális vívmányok széles körét teremtette 
meg, amely a szociális egyenlőség irányába mutatott. Ezek a vívmányok a néptömegek 
számára helyreigazították a múlt történelmi-szociális igazságtalanságait. E vívmányok 
(ingyenes orvosi ellátás, lakás, létbiztonság stb.) méltán teremtették meg a bizalom 
légkörét, és így a párt széles tömegbázisra támaszkodhatott. Ugyanakkor a politikai 
lépések - noha találkoztak a tömegek igazságérzetével — nem voltak mentesek a forradal- 
mi romantika több illúziójától. Ezek egyike a nivellálási törekvés. Ez az elgondolás abból 
indult ki, hogy mindenki egyenlő a jogok és a képességek szempontjából, és a szocialista 
öntudat, a meggyőzés elégséges motivációja a teljesítménynek; a szocialista állam felada- 
ta pedig őrködni az igazságos elosztás felett. A gazdasági fejlődés extenzív szakaszában 
még jogosultnak látszott ez a feltevés, noha a hibás kiindulópont szemléleti-tudati terheit 
még ma is hordozzuk: pl. az állam elosztó szerepének abszolutizálásában; a munka 
valóságos különbségeiből fakadó vagyoni különbségekkel szembeni intoleranciában; az 
egyenlősdi gyakorlatának rejtett visszavágyásában; az üzemméret és a szocialista jelleg 
azonosításában. Napjaink gazdasági törekvései sok ellentmondást felfedtek, köztük az 
államosítási hullám túlzásait. Például máig húzódó negatív örökség az állami tulajdonba 
vett családi és társasházak fenntartási gondja, a kisipari szolgáltató szektor elsorvasztása 
stb. Ezzel az állam olyan terheket és gondokat vett magára, amelyeknek megoldása csak 
most van folyamatban. 

Az ötvenes évek forradalmi romantikája kelthette azt az illúziót, amelyik rövid időben 
szabta meg a szocializmus teljes megvalósítását, amelynek része a szocialista erkölcsiség 

társadalmi méretű érvényesítése. De mire alapozhattunk volna egy gyorsan megvalósít- 
ható magas szintű társadalmi morált? A régi rend polgári erkölcsi normái talajukat 
vesztették, az új erkölcsiség hajtásai azonban még zsengék voltak, nem volt idejük a 
meggyökeresedésre, csak a felszínhez tapadtak. Később pedig a politika torzulásai 
árnyékolták be ezeket. Lenin mutatott rá, hogy a hatalom megragadása gyorsan véghez- 
vihető, az emberek szokásainak, gondolkodásának átformálása viszont sokkal hosz- 
szabb időszakot, szívós, türelmes munkát kíván. Hogy mennyire így van, arra bizonyíték 
az is, hogy nemcsak a polgári erkölcsöt nem tudtuk egészében megtagadni, de még a 
feudalisztikus gondolkodás- és magatartásmód néhány vonása is szívósan tovább él, sőt 
újratermelődhet a paternalizmus, a nepotizmus, a protekcionizmus, a korrupció, az 
összefonódások formájában. Ezek jelentős akadályai a demokratikus fejlődésnek. 

Az ötvenes években bekövetkezett politikai torzulások új megpróbáltatásokat jelentet- 
tek sokak számára, és növelték az eszmei zavarokat. Az ellenforradalom utáni konszoli- 
dáció igyekezett begyógyítani a sebeket, a szövetségi politika kiegyensúlyozott társadal- 
mi légkört teremtett. A , lelkek békéjéhez" természetesen hosszabb idő kellett, mivel a 
bizalom megingása mindig gyorsabban. megy végbe, mint a bizalomépítés. 

A hatvanas-hetvenes évek gazdasági fejlődésének progresszív szakaszában az erkölcsi 
kérdések jelentősége háttérbe szorult. Sokan a gyakorlatban azt az egyoldalú álláspontot 
képviselték, hogy a létviszonyok javulása automatikusan megoldja a tudati ellentmondá- 
sokat is, az erkölcsi kérdések felvetése , moralizálásnak" minősült. Ez azonban a marxiz- 
mus félreértésén alapszik. Marx és Engels nem gondolta, hogy a társadalomban kizáró- 
lag a gazdasági alap a meghatározó, és nincs vagy csak korlátozott szerepük van a 
felépítmény elemeinek (jognak, erkölcsnek, tudománynak stb.). Ellenkezőleg, mindezen 
elemeknek nagyon is fontos hatásuk van a társadalom alapszféráira. Ők a gazdaság 
meghatározó szerepét csak azokkal szemben hangsúlyozták túlzott mértékben, akik a 
szellemi szférát tekintették egyedül meghatározónak. 

Természetesen nem vitatjuk azt, hogy a moralizálásra való hajlam többé-kevésbé 
állandóan jelenlevő veszély, hiszen tehetetlenségünk bevallását jelzi, amikor nincsenek 
objektív eszközeink a problémák megoldásához. Erre azonban nem gyógyír egy ellenke- 
ző előjelű túlzás, amelyik megtagadja az értékelés, az ítéletalkotás jogát, s ezzel az erkölcs 
társadalmat szabályozó szerepét. 

A kérdés egyoldalú - az erkölcsöt hol lebecsülő, hol moralizáló — kezelésének, egyéb 
káros következmények mellett, az a hatása is megmutatkozhat, hogy az iskolai nevelés- 
ben nem kapott kellő hangsúlyt az erkölcsi nevelés, és a nevelés tartalma és célja sem 
mindig tisztázott. Az elmúlt évtizedekben az iskola oktató-nevelő intézményből lassan- 
ként oktató intézménnyé vált. Ezt igazolandó, hivatkozási indokai (jogosak és kevésbé 
jogosak) jócskán voltak (vannak) az iskolának: ismeretrobbanás; sok tananyag; az 
egymást követő oktatási reformok bevezetésének terhei; magas tanulólétszám; a pedagó- 
gusok más irányú lekötöttsége, és végül, de nem utolsósorban: , neveljen a család". 

A mai fiatal szülői nemzedék az ötvenes évek táján született, a nők (anyák) tömeges 
munkába állása idején, amikor a családmodell és a szabadidő-szerkezet gyökeresen 
megváltozott. A gyermekek ma több időt töltenek a gyermekintézményekben, mint 
otthon, és az egymásra fordítható időt a televíziózás és a modern életvitel sok más 
elfoglaltsága kétségkívül lerövidíti. De objektív okok is vannak: átalakult az életmód; 
nőtt a túlmunkák lehetősége és szükségessége stb. Nem elhanyagolhatók a szubjektív 
okok sem: a szülők türelmetlensége, kényelmessége, nemegyszer önzése. Az erkölcsi 
kultúra átörökítésének fogyatékos voltában közös a felelősségünk. A család jó esetben 
megtanítja a felnövekvő gyermeket a tisztálkodási, étkezési, közlekedési, viselkedési 
kultúra elemi szabályaira, bár sokan ezt is az iskolától várják. A nevelés tartalma és 
módszere nem lehet jobb a szülők magatartásánál, önmagukkal szemben támasztott 
igényeinél. Más kérdés, hogy a gyermek lehet jobb is, rosszabb is szüleinél, de a , populá- 
ció átlagát" morálisan az elkövetkező nemzedék többé-kevésbé reprodukálja. Családnak 

és iskolának egymást felerősítő kötelessége, hogy ne csak ismeretekre, hanem emberségre 
nevelje a gyermekeket. Az tesz igazán szolgálatot a hazának, aki méltó utódot nevel 
—- mondta egy ókori bölcs, s e gondolat mitsem veszített érvényéből. 

A középiskolai oktatásból a felszabadulás után az erkölcstan oktatása kiszorult. 
Önálló tantárgyként csak az egyházi iskolákban tanítják még ma is, természetesen 
valláserkölcsként. Az iskolában az osztályfőnöki órák adhatnának erre alkalmat, de ez 
kis óraszámú és sok feladattal terhelt. Az erkölcs mellőzöttsége, illetve előítéletes kezelése 
a tudományos kutatásban is folytonossági hiányokat okozott. A felsőoktatásban háttér- 
be szorult az etika oktatása, és a kutatók közül is kevesen vállalták az etika kutatását. 
Hazánkban - más szocialista országokhoz képest is — lemaradt a marxista axiológia 
(értékelmélet) fejlődése. Az értékelméleti kutatásokat nagymértékben hátráltatta az a 
felfogás, hogy egzakt módon nehezebben ragadható meg a filozófiai értékfogalom, mint 
a közgazdasági, melyet Marx definiált. A filozófiai értékfogalom definiálhatósága elleni 
vád többnyire az volt, hogy az mindenkor alávetett a szubjektum ítéletének. 

Anélkül, hogy belebonyolódnánk egy absztrakt axiológiai fejtegetésbe, Lukács 
Györgyre hivatkozunk, aki több munkájában támpontokat adott egy konzekvens és a 
gyakorlat céljaira is jól használható értékfogalom megragadásához. (Esztétikum sajátos- 
sága, Ontológia II. kötet.) Ennek lényege az, hogy az ember számára az az értékes, amire 
törekszik, törekvéseit pedig szükségleteinek kielégítése motiválja. A szükséglet kielégítése 
eléggé objektív ok, még akkor is, ha ez történetesen spirituális természetű. A szeretet is 
érték az emberi kapcsolatokban, mert hozzájárul az emberek pszichikai egyensúlyához, 
noha eléggé megfoghatatlan és nehezen definiálható, hiánya viszont devianciák forrása. 

Az emberek a világhoz mindig értékelő módon viszonyulnak, miközben rangsorolják 
a számukra szükséges, fontos (értékes) és a kevésbé fontos, vagy szükségtelen eszközöket 
és célokat. Az érték, hasonlóan a társadalmi törvényhez, a tudattal és akarattal rendelke- 
ző ember alakító szándékán keresztül érvényesül. Sok ember akarata közös eredővé 
alakul, és tendenciajelleggel hat vissza a társadalomban élő emberekre, közösségekre, 
befolyásolva életüket. Az értékek létrehozására is illik Marx mélyértelmű gondolata, 
hogy az emberek saját drámájuk szerzői és szereplői is egyszerre. Az emberek teremtik 
is értékeiket, és egyben meghatározódnak általuk. Ezért alaptalan az a tételezés, hogy 
a szellemi (erkölcsi) érték csak szubjektív és meghatározhatatlan. Meghatározott és 
meghatározó; objektív és szubjektív is egyszerre. - 

Lukács az értéket Marx nyomán objektivációnak (tárgyiasságnak) nevezi, mivel az 
emberi szükségleteknek van alávetve, aminek tartalmát a kor, a társadalmi fejlettség 
határozza meg. De mert emberi szükségletről van szó, és mert e szükséglet által meghatá- 
rozott értéket az ember értékelő mivolta is azzá teszi, ami — ezért az szubjektív is. 

A praxisban (nemcsak elméletben) értéknek tekinthetjük a dolgok, jelenségek, viszo- 
nyok olyan vetületeit, tulajdonságait, amelyekben az emberek lényegi erői (képességei, 
alkotó energiái stb.) tárgyiasulnak, s hozzájárulnak a közösségi-társadalmi haladáshoz. 
Egy funkcionális, szép használati tárgy (bútor, lakás stb.) egyszerre tartalmaz anyagi, 
erkölcsi és esztétikai értéket. (Ha silány, természetesen egyiket sem). Ez a példa azt 
mutatja, hogy az érték történelmileg viszonylagos volta mellett mindig tartalmaz valami 
időtálló, abszolút mozzanatot. Ez éppúgy érvényes egy műemléképület esztétikai értékei- 
re, mint az erkölcsi kultúra elemeire egy ember magatartásában. 

Az erkölcsi kultúra elemeinek érvényesítéséért ma különösen sokat kell tenni. Az 
elmúlt évtizedekben e különböző osztálytartalmú erkölcsi normák küzdelme háttérbe 
szorította az elemi erkölcsi normákat, majd egy túlzottan gazdaságcentrikus szemlélet- 
mód hevületében ismét csak alábecsültük szerepüket, jelenleg pedig az érdekegyeztetés 
tisztázatlanságai miatt gyakran csak a deklaráció szintjén kerülnek szóba. Az elemi 
erkölcsi normák - a becsület, a tisztesség, a munka ethosza, az adott szó betartása, a 
szolidaritás, az igazságosság stb. - az emberiség több évezredes együttélésének tapaszta- 
latait sűritik magukba, ily módon a történelmileg változó erkölcsi normarendszer olyan 

állandó elemeit képviselik, amelyeket egyetlen társadalom sem nélkülözhet. Rangjukat 
természetesen nem a szavakban deklarált elismertségük adja, hanem az, ha beépülnek 
a társadalmi gyakorlatba, és vezérlik az emberek magatartását. 

Amikor az egyén vagy a közösség értékeket rangsorol, egyúttal értékrendet is választ. 
A szocializmus értékrendjének csúcsán az ember áll (, legfőbb érték az ember"), és utána 
rögtön a munka következik, mint e létet fenntartó, alakító faktor. De a termelés sohasem 
lehet öncélú, ezért a szocialista értékrend mottója csak az lehet: , Mindent az emberért, 
az ember javára." 

Tény, hogy az értékválasztás nehézségekkel jár együtt. Hiszen nem mindig szembetűnő 
és evidens, hogy mi az értékes, és mi nem. Gyakran tévesztenek meg bennünket a 
látszatok. Ez a nehézség azonban csak korlátozza, de nem teszi lehetetlenné értékválasz- 
tási törekvéseinket. 


Az értékek tipológiájának többféle szempontú megközelítése lehetséges. Számunkra 
elégséges, ha itt két alapvető életszférára: a makro- és mikroszférára utalunk. Mindkét 
területnek sajátos értékvonzatai vannak. A specifikusan szocialista értékek értelemszerű- 
en a makroszférához kötődnek, de hatással vannak a privátszférára is. Az ember igazi, 
nembeli képességeit a közösségben a (közösségért) végzett munkatevékenység során 
bontakoztathatja ki. A munka önmagában többféle értékkomponens hordozója; anyagi 
javakat hoz létre, így gazdasági értékeket termel; tudást, tapasztalatot igényel és szül, 
ezáltal szellemi értéket is teremt; tárgyi-szellemi szépséget hoz létre és alkotó jellege 
arányában önmaga is gyönyörködtet, ezáltal esztétikai értéket keletkeztet; azzal pedig, 
hogy a munka rendet, fegyelmet, harmóniát, kollektivitást és küzdelmet igényel és szül, 
közvetlen erkölcsi értéket termel. Ha pedig mindezek az értékmozzanatok érvényesülnek, 
akkor a munka egyszersmind általános emberi szükségletté válik, és mint a nembeliség 
alapértéke jelenik meg. A munkának e sokoldalú, szinte kimeríthetetlen értéktartalma 
átsugárzik a munka termékére is. A termék emberi szükségletet elégít ki, és immanensen 
tartalmazza a termelő egyén (egyének) más emberekhez fűződő viszonyát. Ha maga az 
adott munka korlátozottan tartalmazza az említett értékrelációkat, akkor a termék is 
csak csökkent értékű lehet. 

A munka életszervező érték is (életpályák épülnek rá, értelmet ad a létnek, a megélhe- 
tés forrása stb.), ezért minden, a munkával összefüggő élettapasztalat nagymértékben 
kihat a munkán kívüli életszférákra. Ha a szorgalom, a pontosság, az igényesség - mint 
munkához tapadó értékek - nemcsak deklarált, hanem anyagilag-erkölcsileg elismert, 
honorált értékek lesznek, akkor ezek a megszokás, a begyakoroltság révén a munkakul- 
túra, sőt a kultúra szélesebb szférájának is integráns részévé válnak, és kihatnak a 
magánszférára is. Automatizmusok azonban e téren sem léteznek. Az értékképződés és 
értékőrzés csak folyamatos társadalmi megerősítés mellett sikeres. 

Ha ezen értékeket a társadalom , nem igazolja vissza", akkor leértékelődnek, elkop- 
nak. 

Az értékek változékonyságának igazi oka azonban az emberi viszonyok átalakulásá- 
ban keresendő. Tegyünk ebből a szempontból egy rövid történelmi visszapillantást. 

A felszabadulást követően Magyarországon nagymérvű mobilitás ment végbe. Embe- 
rek tízezrei kerültek civilizált és kulturáltabb viszonyok közé, végeztek magasabb színvo- 
nalú munkát, és kerültek magasabb társadalmi státusba. Az iparosítás munkaerő-szük- 
séglete a városok lakosságát hirtelen felduzzasztotta, ami viszont nem tudott lépést 
tartani a növekvő infrastrukturális igényekkel. Noha erőteljes fejlődés volt e téren is, a 
kommunális szolgáltatás a szükségletekhez képest lemaradt. Városaink -— főleg a fővá- 
ros — zsúfoltak, ahol sok tekintetben fárasztóvá vált a mindennapi élet. Az urbanizációs 
ártalmak (zaj, szennyezett levegő, zsúfoltság) próbára teszik az emberek tűrőképességét. 

A tudatos településfejlesztés az utóbbi időben sokat tett a települések lakosságmegtartó 
erejének növeléséért, és valamelyest lassult a városokba áramlás - az ismert előnyök és 
lehetőségek miatt —, az arányok mégis a városok javára tolódtak el. 

E mobilitási folyamat az erkölcsi pozitívumokkal együtt negatívumokat is hordozott. 
Emberek tömegei szakadtak ki a régi, falusi kisközösségekből, lakóhelyükkel együtt 
hátrahagyva régi szokásaikat, erkölcsi normáikat. A városok lakótelepein sokfelől jött 
és sokféle ember került új szomszédsági viszonyba. Majdnem minden házban akad 
egy-egy család, akinek életében ez az első komfortos, kulturált, rendezett lakás, s korábbi 
hátrányos helyzete révén ezt az otthont értékelni, óvni, sőt olykor rendeltetésszerűen 
lakni sem tudja, esetleg környezetét irritálja kirívóan lumpen életvitelével. Az elemi 
viselkedési, együttélési normákat semmibe vevő emberek arrogáns életvitelükkel pokollá 
tudják tenni szomszédaik életét. Megszűnt a kisközösségi kontroll — igaz annak emberi 
személyiséget is sértő beavatkozásaival és gyámkodásaival együtt -, az emberek kevéssé 
ismerik egymást, közömbössé válik, hogy ki kiről, hogyan vélekedik. Következésképpen 
lazul a gátlás és csökken az önkontroll, amely , belső hangként" előírja a kötelező 
viselkedés normáit. 

A helyi, lokális kötődések kialakulásához hosszú idő kell. A segítőkész jószomszédi 
viszonyok - bár e tapasztalat sem általánosítható — a régi városrészek öreg házainak idős 
lakói között jellemzőek, ott, ahol több évtizedet, fél vagy egész életüket leélték egymás 
szomszédságában. Vannak már figyelemre méltó kezdeményezések a lakótelepi összefo- 
gásra, szolidaritásra, kölcsönösségre. A lakóhelyi demokratikus önkormányzat jelentő- 
sége egyebek között abban van. hogy olyan erkölcsi szabályozó erővé válhat, amely a 
kisközösségi kontroll szerepét betöltve, az együttélés normáinak betartására ösztönöz. 

Társadalmunkban nem lebecsülhető veszély a szabályozatlanság eluralkodásának 
ténye. Nem működnek megfelelően a közösség erkölcsi ítélőerői (legalábbis nyiltan 
nem!). Magánügynek tekintjük a normasértő magatartást, a munkahelyi alkoholizálástól 
a különböző fegyelmezetlenségig. Elfogadottá vált a követelményhiány. Az emberek 
nyiltan nem opponálnak, nem bírálnak, mert úgy vélik, hogy erre valók az illetékes 
vezetők, elöljárók. Noha erkölcsi ügyekben minden ember illetékes, kétségtelen, hogy 
kényelmesebb az elzárkózás, de csak addig, amíg a , be nem avatkozó" magatartás, az 
erkölcsi közfelfogás szabályozó erejének hiánya nem vezet el a személyes biztonság 
veszélyeztetettségéhez, a közösségellenesség és az anarchia különböző formáinak elural- 
kodásához. I 

Sajnos sok helyütt tapasztaljuk az intolerancia, az agresszivitás jeleit. Ezek a jelenségek 
részben , egyetemes" urbanizációs ártalmak következményeit. A terrorizmus, a kriminali- 
tás televíziós látványa ízléstelenséget és durvaságot sugalló szórakozási forma, és e 
, műalkotások" propagálása mind megannyi erkölcsi torzítóerő, amellyel szembeni véde- 
kezésre nem vagyunk eléggé felkészülve, hatásukat nem tudjuk kellően ellensúlyozni. 
Nem kevésbé fontosak a hazai források: a mindennapi életben keletkező feszültségek a 
szükségesért és a , feleslegesért" folytatott hajszában; a köznapi életben fellépő napi 
frusztrációk; oktalan magatartások és sérülések; konfliktustűrésünk és teherbírásunk 
csökkenése; az igények és lehetőségek különböző okokból történő elszakadása stb. 

Az eddigiekből kitűnik, hogy több tényező együtthatásából eredeztethető az értékek 
elavulása, változása, devalválódása és sokszor egyszerű hiánya vagy antiértékek által 
történő kiszorítása. Ezekből együttesen következik az értékorientációs elbizonytalano- 
dás, amely a közéletre is zavaróan hat. Joggal mondhatjuk, hogy az említett értékbefo- 
lyásoló tényezők és események egy részének alakítására nem volt lehetőségünk, nem volt 
választásunk, és számos változást negativumaival együtt is vállalni kell. De e negatívu- 
mokat fel kell ismerni, és meg kell tennünk az ellensúlyozásukhoz szükséges lépéseket, 
például a hatékony közösségi szabályozás érvényesítése, a tartalmas közösségi program 
megszervezése, a devianciák kezelése stb. formájában. 

Mint láttuk, az érték- és normaváltozások egyik nem elhanyagolható oka a történelem 

dinamizmusában rejlik. A történelmi mozgások elkerülhetetlen velejárója, hogy a nor- 
mák tartalma is változik. A becsület, a tisztesség, az emberi méltóság elemi normái 
egészen más tartalmat hordoztak Magyarországon a húszas, a negyvenes és a nyolcvanas 
években. Vannak olyan változások is, amelyekkel azonosulnunk nem mindig könnyű, 
és egy sor esetben nem is kell. Bár tautologikusan hangzik: jó lenne értékké emelni a 
bevált, még funkcióval bíró értékeinkért való küzdelmet is, és nem hagyni, hogy kiszorul- 
janak a mindennapi emberi kapcsolatokból, visszavonulva az illuzórikus ideák világába. 


Megpróbáltunk rávilágítani néhány olyan tényezőre, amely szerepet játszik az értékek 
mozgásában, eltolódásában. A viharos gyorsaságú történelmi-társadalmi változásokból 
adódó gyakori értékváltozások, a történelmi múlthoz való viszony tisztázatlanságai, a 
gazdasági életben rejlő megoldatlanságok és elhúzódó társadalmi ellentmondások termé- 
szetesen nem azonos módon, de valamennyien hatnak értékorientációinkra. A társadal- 
mi élet bonyolultságát jelzi, hogy gyakorta összefüggnek az egymástól merőben különbö- 
ző jelenségek, mint ahogy az ok-okozati összefüggések is gyakran felcserélődnek a 
társadalmi folyamatokban. 

Célunk - az értékorientációk dinamizmusának rendszerező oksági elemzése nélkül — 
az volt, hogy felhívjuk a figyelmet e terület objektív kezelésének szükségességére, és arra 
az elodázhatatlan kollektív feladatra, hogy a társadalmi-történelmi folyamatok olykor 
elkerülhetetlen, nemkívánatos, spontán hatásait tudatos társadalmi szabályozással, kor- 
rekcióval ellensúlyozzuk, ezzel is elősegítve a társadalmi feszültségek feloldását. 


Szabolcsiné Benedek Ágnes 


Németh József: 
Nádaratók 

Fejlődés és konfliktusvállalás 


Generációm első eszmélése a hetvenes évek elejére esett. Ma már hajlamosak vagyunk 
ezt az időszakot kissé nosztalgikusan is egyfajta , aranykornak" tekinteni. Azóta a 
szocialista építés feltételei több vonatkozásban nehezedtek. Sok jel utal arra, hogy az 
előttünk álló években ez a folyamat nem áll meg, ha remélhetően fékeződik is. A közem- 
ber számára is érezhető , hét szűk esztendőt" esetleg újabbak, még szűkebbek követhetik. 

A KISZ XI. kongresszusát megelőző viták azt mutatták, hogy a fiatalok egy részénél 
válság előtti hangulat uralkodik. Felteszik a kérdést: van-e programunk a válsághelyzet 
elkerülésére, a társadalmi továbbfejlődésre? Ami az alapelveket illeti, a válasz egyértelmű 
igen. Az is kétségtelen, hogy a részterületeken halmozódó problémák számos elemére 
ismerjük a megoldásokat. A kimunkált fejlesztési területek azonban szigetjellegűek, igen 
kevés esetben állnak össze átfogó elképzeléssé. Az egyes törekvések így nem erősítik 
egymást, sőt néha tételes ellentmondásban is állnak egymással. A lépéskényszerben fellelt 
részmegoldások, pillanatnyi optimumok kergetése ritkán és nehezen vezet kibontakozás- 
hoz. Távlatos gondolkodásunk szintjén hiányosságok mutatkoznak. 

A program viszonylagos kimunkálatlansága és a megvalósításban mutatkozó bizony- 
talanság számos tudati, valamint a környezet által meghatározott okra vezethető vissza. 
A végrehajtás elemeiben is következetes program meghatározását a körülményektől, a 
külső környezettől való erőteljesebb függés, a feltételek gyakori változásai, valamint a 
felgyűlő problémahalmaz bonyolultsága egyaránt nehezítik. Egyúttal a fejlődést alapve- 
tően, hosszabb távon meghatározó politikai célkitűzésekkel szembeni követelmények 
jelentősen növekedtek. Az adott helyzet sok esetben forradalmian új megoldásokat 
követel, s ráadásul (éppen a viszonyrendszer bonyolódása miatt) ezeket mind jobban ki 
kell dolgozni. 

A hosszabb távra szóló tervezés hiányosságainak számos, a politizáló egyén oldaláról 
jelentkező oka is van. Ide tartozik a társadalmi értékváltás elbizonytalanító folyamata, 
a jövőre vonatkozó elképzelések átmeneti elhomályosulása. A társadalmi méretű prog- 
ramadást nehezíti, hogy az egyéni alkotóerő fokozott felszabadítása -— ha csak átmeneti- 
leg is — erőteljes individualizációhoz vezetett: a társadalomban az egyéni és a csoporttu- 
dat erősebben dominál, mint a nagyközösségek tudata, elfogadottabb a részérdekek 
érvényesülési joga, mint a társadalmi érdekben való integrálódás lehetősége és szükséges- 
sége. 

A távlatos gondolkodás hiányosságainak nem lebecsülendő okai azok a tényezők is, 
amelyeket általában a következmények között szoktunk emlegetni: az átfogó politikai 
célok kimunkálásának és megvalósításának defenzív elemei. 

Melyek politikánk defenzív stílusjegyei, és e defenzíva elsődleges okai? 

Az alábbiakban (a teljesség igénye nélkül) a konfliktuskerülő magatartás veszélyeiről, 
az ebből fakadó önkorlátozásról, a nyilvánosság hiányának egyes okairól és következmé- 
nyeiről, az ezekből fakadó agitációhiányról fogok részletesebben szólni. 

a Az általános mondandó konkrét érzékeltetésére egy olyan területről - a 
felsőoktatásból — szeretnék példát hozni, ahol a továbbfejlesztés irányai a nyolcva- 
nas évek elején távlatokat hordozó egységes képpé, célrendszerré álltak össze. 
A Politikai Bizottság 1981. február 3-i, a felsőoktatás továbbfejlesztéséről szóló 
határozata a lényeglátó, helyes célkijelölés rendkívül jó, világos példája. (Megjele- 
nésekor mi, akkori párttag KISZ-vezetők , marxista bibliaként" olvasgattuk a 
pártbizottságokon.) 

Mégis, több mint fél évtized elteltével megállapíthatjuk: a felsőoktatás korszerű- 
sítési vitáiban születtek valós eredmények, de összességében semmit sem változott. 
Azt lehet mondani: kedvezőtlenek voltak a gazdasági feltételek. De alig történt 
javulás azokat a problémákat illetően is, amelyek megoldása nem kívánt anyagia- 
kat. Csak példaként: a szakképzési profilok változatlanul szűkek, a szakrendszer 
merev, a tantervek szétaprózottak, a továbbképzés nem kellően megszervezett, az 
intézmények egymással és a gazdasági élet más elemeivel való együttműködése 
még mindig esetleges, a heti óraszám magas stb. 

A tapasztalható lényegi változatlanság egyrészt abból a téves elképzelésből 
fakad, hogy a társadalom bizonyos, apró részterületei a közvetlen környezet 
háborítatlanul hagyásával is ugrásszerűen fejleszthetők. Másrészt, a felsőoktatás 
változatlanságának okai között a politika defenzív vonásai: a változatlansághoz 
való makacs ragaszkodás, a konfliktusok elkerülésének igénye, az agitációhiány, 
a helyi programnélküliség és a központot jellemző álcentralizmus egymást erősítő 
hatása igencsak felismerhetők. 


Az elmúlt harminc év eredményeképpen létrejött Magyarországon a nemzeti egység, 
a közmegegyezés. Az egység kialakításának első évtizede után azonban megjelent az 
elkényelmesedés is. A politikában adódó választási lehetőségek a jövőt az egyén boldogu- 
lása szempontjából a , kinek lesz még jobb" és a , kinek lesz még sokkal jobb" határai 
között differenciálták. A , ki fogja viselni a változások terheit" típusú kérdés fel sem 
merült. A , gyarapodás programja" rövid távon, napi, anyagi érdekeink révén tett 
minket, magyarokat egységesen érdekeltté az ország előrehaladásában. A , ma is jó — de 
holnap még jobb lesz" alapérzése nagyon keveseket sarkallt arra, hogy nyugalmukat . 
(néha egzisztenciájukat) kockáztatva komoly konfliktusokat vállaljanak a , lehetne hol- 
nap még annál is jobb" homályos ígérete miatt. Kialakult az egyrészt — másrészt politiká- 
ja. Az országban lassacskán mindenkinek igaza lett: kinek , egyrészt", kinek pedig 
, másrészt". A konfliktusmentesség az egység szinonimájává vált. 

Megszületett és azóta is terjedőben van nálunk egy politikai magatartás, amely hóna- 
pokkal előre gondolkozva, minden lehetséges konfliktusnak hallatlanul nagy rutinnal jó 
előre kihúzza a méregfogát. A hivatásos politikusok közül sokan ilyen , tűzszerészmun- 
kára" pazarolják az energiájukat, ahelyett, hogy a konfliktusok tudatos vállalásán, 
tartalmi megoldásán fáradoznának. Az apparátusok nem egy tagja kifejezetten érdem- 
nek, munkája fokmérőjének tekinti, hogy a döntésre hivatott felelős vezető testületek 
minél kevesebb konfiiktussal — és ennek megoldásával mint feladattal — találkozzanak. 
Az ilyen magatartás csak azt nem veszi észre, hogy e konfiiktusbújtatással éppen azokat 
a politikai vezetőket, testületeket kárhoztatja látszatmunkára, akikkel és amelyeknek - 
pusztán vélt — érdekében cselekszik. A konfliktusok vállalása nem egyenlő az egység 
feladásával. Sőt! A konfiiktus kerülése éppen nem a politikai vezetés érdeke. 

A konfiiktuskerülésről gyakran úgy gondoljuk, hogy tőlünk független, kívülről kény- 
szerítő erők vesznek rá minket arra, hogy kerüljük az , ütközéseket." Ez azonban csak 
részigazság. Az emberek menekülnek a konfliktusoktól - ha tehetik. Védekezés is ez, 
hiszen a helyzetből fakadó stressz megterheli a személyiséget, a szervezetet. Van benne 
kényelmesség, esetenként megalkuvási hajlam is. A politikai szervezeteknek, főleg a 
vezető erőnek és szerveknek azonban - a haladás természetes érdekében - vállalniuk és 

felismertetniük kell, hogy csak a saját konfliktusok vállalása útján lehet elérni valóságos 
és kívánt célokat. Ha a tisztségviselők között sok a konfiiktuskerülő, akkor esélytelenek- 
ké válunk, mert e kényelem önkorlátozóvá tesz. 

A konfliktuskerülő magatartás szaporítja az álkonszenzusok számát. Az ellentmondá- 
sok, az egyet nem értés rejtve maradása növeli a robbanásveszélyes pontok számát, s a 
problémák halmozódása esetén bekövetkezhet egy pont, amikor már nem érünk rá vagy 
éppen nem vagyunk képesek a tömeges semlegesítésre. Az ilyen , taposóaknák" tudatos 
szaporítása politikai károkat okoz, destabilizál. ; 

A konfliktusoktól való elidegenítés (amint azt Tót Eva tanulmánya az Ifjúsági Szemle 
1986. 3. számában kimutatta) már nagyon korán megkezdődik: a tömegkommunikáció- 
ban nyilvánosság elé tárt konfliktusok mindig az emberi életek, értékek pusztulásával 
járnak együtt, az iskolában bármilyen konfliktus okozása súlyos bűnnek minősül. 


A A felsőoktatás fejlesztésére hozott politikai bizottsági határozat, éppen kon- 
cepciózussága okán, a végrehajtás folyamán jelentkező konfliktusok egész sorát 
hordozta magában. Ezek részeként egymás után tárultak fel azok az évtizedes 
szerkezeti, irányításbeli ellentmondások, amelyek az egyetemi önállóság, a felső- 
oktatás intézményrendszere, az intézményi demokratizmus terén halmozódtak fel 
— megoldatlanul. A fejlesztési elképzelés, amely csupán a felsőoktatásra terjedt ki, 
a — szélesebb körü - konfliktusok megoldására nem volt elegendő. Másként 
fogalmazva: ismét a , napirend-centrikusság" csapdájába estünk. Azt képzeltük, 
hogy ha a felsőoktatás átfogó korszerűsítését szeretnénk, ez az irányító miniszté- 
riumok, a Magyar Tudományos Akadémia, az oktatásban, az egyetemek-főisko- 
lák napi életében közreműködő termelő és nem termelő intézmények szerep- és 
feladatkörének érintetlenül hagyásával is megvalósulhat. A konfliktusok további 
(jelentős) része a végrehajtás során tapasztalható széthúzás, személyi érdekkötött- 
ségek, a döntést kiváltó okok és ennek megismerésének, megértetésének hiánya 
miatt maradhatott fenn, élhetett tovább, csontosodhatott meg. 

A fel nem vállalt konfliktusok elburjánzása miatt sajátos , visszatáncolásnak" 
lehettünk szemtanúi (szenvedő részesei). Az idő múlásával a határozat végrehajtá- 
sának újabb és újabb dokumentumai (az Oktatási Törvény idevágó passzusai és 
a törvény végrehajtására megszületett rendeletek és utasítások) a változtatások 
egyre kisebb és kisebb körét célozták meg. Az oktatás (és ezen belül a felsőoktatás) 
fejlesztése a kezdetben hangoztatott nemzeti ügyből jobb esetben feladat, általá- 
ban szükséges rossz lett. 


A konfliktusok elkerülésének igénye azonban nemcsak jelentkezésük utáni eltussolá- 
sukban, bújtatásukban érhető tetten. A konfliktusoktól való félelem terveinket, célkitűzé- 
seinket már a megszületés pillanatában befolyásolja: indokolatlan önkorlátozáshoz vezet. 

Hajlamosak vagyunk egyfajta fordított logika követésére: az egységnek - helytelenül 
a konfiiktusmentességgel azonosított egységnek - rendeljük alá a célkitűzéseket és nem 
a célkitűzések kialakítása és végrehajtása során teremtjük meg újra és újra az adott 
célorientált egységet, akcióegységünket. Más szóval: a társadalmi közmegegyezést előfel- 
tételnek és nem a célkijelölés és a megvalósítás során egyaránt kivívandónak, a konfiiktu- 
sok megvíiívása eredményeként a politika közegének tekintjük. 

Az extenzív fejlödés végső tartalékainak (például a második gazdasággal felnövelt — 
sok esetben 12-14 órás — munkaidő stb.) kimerülésével az intenzív szakaszra való átállás 
kényszere forradalmian új megoldásokra, soha nem járt területekre visz bennünket. 
Gazdasági nehézségeinkből adódó közös képzetünk, hogy útkereső lábunk a társadalmi 
teherbíróképesség határaihoz ért el. Ezen okokból is fakad, hogy sokszor a közmegegye- 
zés a társadalmi folyamatokból kiragadva, nem kitapasztalt, kivívott, hanem feltételezett 
közmegegvezésként jelentkezik. 

E feltételezett közmegegyezés feltételezett sérülése nevében mondunk le eleve bizonyos 

megoldási módokról; bizonyos stratégiai elképzelések idő előtt a süllyesztőbe kerülnek, 
másoknak még a nyilvánosságra hozatalát is elutasítjuk. Igy — adott esetben — a közmeg- 
egyezésre való hivatkozás éppen a közmegegyezést megújítva-megőrző lépések alól húzza 
ki a talajt. Eme önkorlátozás a politikai cselekvési tér képzelt leszükülését hozza magával. 
A folyamat rendkívüli veszélyessége abban rejlik, hogy a képzelt leszűkülés egy idő után 
valóssá válik , mert az események haladtával bizonyos megoldási módok már többé nem 
alkalmazhatók. Így fennáll annak a veszélye, hogy néhány területen a természetesnek 
tekintett útról kényszerpályára kerülünk. 

A fejlesztési irányoknak az egység fenntartása — azaz sokszor hibásan: a konfliktus- 
mentesség - érdekében történő előzetes szelekciója, a változatlanság konszenzusa nem- 
csak az improduktivitás miatt veszélyes, hanem azért 15, mert egy ilyen egység, egy ilyen 
közmegegyezés nem önfenntartó: megujítás hiján elfogy, elhal. 

Eddig a közmegegyezés megújítva-megőrzésének fontosságát érzékeltettem. A köz- 
megegyezés azonban nem örökölhető. A társadalomnak van egy része, amelynel a köz- 
megegyezést az alapokról kell megteremteni - ez az ifjúság. A fiatalok körében pusztán, 
egyedül és kizárólagosan a megörzés nem jelent vonzó perspektívát, a célkijelölés és 
megvalósítás defenzív elemei sokkalta súlyosabb veszélyforrásként jelentkeznek, mint azt 
általában gondoljuk. 


A A felsőoktatás fejlesztése során is a fiatalok voltak azok, akik leghamarabb 
és leginkább magukénak érezték a politikai bizottsági határozatban megfogalma- 
zott elképzeléseket. Az 1983-as gödöllői alágazati ifjúsági parlamenten az ifjúság 
egyértelműen felsorakozott a határozatban foglaltak mellett. 

A különböző intézményeken belüli érdekcsoportoknak a továbbfejlesztés ürü- 
gyén kipattant harcaiban azonban éppen a lényegnek, a koncepciózus fejlesztésnek 
a határozatban megfogalmazott irányai felett siklott el a figyelem. Igy a támadá- 
sok középpontjába - a hallgatók és az oktatók irányából is - éppen azok a 
KISZ-szervezetek kerültek, amelyek következetesen kiálltak a eredeti, a Politikai 
Bizottság határozatában megfogalmazott célkitűzések csorbítatlan megvalósításá- 
ért, amelyek komolyan vették a párt politikájának képviseletét. 

Az ütközések során a KISZ-vezetők éppen azoktól a pártszervektől, -szerveze- 
tektől kaptak támogatás és védelem helyett sok esetben éles kritikát, amelyeknek 
a határozat végrehajtása lett volna a feladatuk. Így állhatott elő néha az a furcsa 
helyzet, hogy pártonkívüliek csatáztak párttagokkal egy párthatározat végrehajtá- 
sa érdekében. 

A sorozatos kudarcok eredményeként egy generáció legjobbjai vesztették el a 
reform és ezen keresztül a társadalmi megújulás lehetőségébe vetett hitet, a felső- 
oktatási KISZ pedig jelentős befolyást és tekintélyt vesztett. 


A konfliktusok keletkezését és megoldását már a tervezés során tudatosan bekalkuláló 
politika azonban nem élhet meg nagyobb nyilvánosság nélkül. 

Szakítanunk kell azzal a gyakorlattal, amelyben az egyes politikai célkitűzésekben 
született döntések arcnélküliek, személytelenek. Az átlagember, de még a közéletet 
életelemüknek tekintők sem tudják, hogy milyen viták eredményezték egy-egy kezdemé- 
nyezés kimunkálását. Sok esetben a frakciózás gyanújától félve riadunk vissza a néző- 
pontok, érdekütközések nyilt vállalásától. A motivációk ismeretének hiánya elidegene- 
dést szül, növeli a bizonytalanságérzetet. 

A viták, nézőpontok nyilvánosságra hozatalához azonban meg kell teremtenünk az 
egészséges szemléletet, fogadókészséget. Növelnünk kell az egymás iránti toleranciát, le 
kell számolni a sandasággal, a minden mögött más valami keresésével, meg kell adnunk 
egymásnak a tévedés lehetőségét. 

A szocialista társadalom fejlődését esetleg csak titkon és belül, de eléggé nyomonkö- 
vethetően még mindig egyfajta töretlen szárnyalásnak képzeljük, ahol , isteni" (marxi) 

elrendelésre az éles felismerést vakító siker követi. Még mindig nem tudtuk kiirtani azt 
a sok évtizeddel ezelőtt elterjedt hiedelmet, hogy a helyes út választása a szocialista 
társadalom belső törvényszerűsége. Tévedéseinket bűnnek tekintjük, minden kockázat- 
tal — a tévedés lehetőségével — járó döntés, de akárcsak egy döntéselőkészítési folyamat- 
ban való állásfoglalás is rettegéssel tölt el némelyikünket. Lenin az ifjúságnak kérte a 
tévedés jogát. Valóban: minden felelősség együtt jár a tévedés lehetőségével és a javítás 
kötelességével. ű 

Pedig nálunk tévedni sok esetben bűn. Én a fordítottját mondom: bűn nem tévedni. 
Aki soha nem téved: az nem is lép. Aki pedig nem lép... 

Mindez messze nem kíván felmentő levél lenni. A tévedéseket nem bűnként kezelő 
tolerancia a nyilvánosság növelésének egyik előfeltétele, és éppen ezáltal, a nyilvánosság 
erejével száll szembe a felelőtlen kalandorpolitikával. Egy toleránsabb közvélemény elé 
a fejlődés alternatíváinak nemcsak azon részeivel lehet kiállni, amelyekről már bizonyos- 
ságot szereztünk, hogy biztonságosak. Így nem maradhatnak ilyen indokai annak, hogy 
az eddig sokszor említett önkorlátozást a valósnál is nagyobbnak tüntessük fel. 


A A felsőoktatásról szóló párthatározat horderejének megfelelően a döntés 
előkészítése igen széles körű volt. Ugyanakkor az elképzelések melletti agitációt 
alapjaiban rendítette meg, hogy a határozat szövege több mint egy éven keresztül 
el volt zárva a nyilvánosság elől — intézményenként egy példány létezett, létezhe- 
tett —, először 1982 nyarán a felsőoktatásban működő KISZ-szervezetek feladatai- 
nak számbavétele nyomán publikálták. 

A fejlesztés irányainak ilyen tálalása akarva-akaratlanul bizonytalanságot su- 
gallt, s a szóbeli, soklépcsős tájékoztatások során óhatatlanul bekövetkező torzítá- 
sok a bizonytalanságképet konkrét példákkal támasztották alá. 


Eddig inkább a politika kialakítása során jelentkező defenzív jegyeket (konfliktuskerü- 
lés, önkorlátozás, nyilvánossághiány) soroltam fel. A defenzíva azonban a végrehajtás 
egyes elemeiben, az agitációban és a centralista működés egészében is megmutatkozik. 

Az agitáció az én értelmezésemben vitaszituáció, ahol nem mindig egyértelmű, hogy 
ki az agitátor és ki az agitált. 

A nyilvánosság hiánya kapcsán szó esett a politikai döntésformálódás, az egyes 
politikai célkitűzések személytelenségéről, elidegenedettségéről, arcnélküliségéről. Elter- 
jedőben van az a rendkívül káros (és a fiatalok megnyerésében különösen nagy hibának 
számító) magatartás, amikor a politika hirdetője (látszólag vagy ténylegesen) személyé- 
ben elidegenedett az általa képviselt politikától. A hitetlenség ilyenkor hiteltelenséghez 
vezet. Személytelenül agitálni, meggyőződés nélkül meggyőzni: ez fából vaskarika. 

Az agitációs tevékenység során elkövetett ilyen és hasonló hibák vezettek ahhoz, hogy 
sokak szemében az agitáció ma a , süket dumával", a lélektelen felolvasással azonosul. 
Elfelejtettünk agitálni. Sokunkat meg se tanítottak rá. Elfelejtettük, hogy az agitáció: 
meggyőzés. A saját meggyőződésem kifejtése, mások véleményével való ütköztetése. 

A politikai célok, szándékok melletti agitációra általában idő sem marad. Nem válik 
a politikai döntés meghozatala előtti és utáni agitáció a döntés helyességének, elfogadha- 
tóságának fontos mércéjévé. Nálunk a politikai és végrehajtásbeli (államigazgatási, azaz 
állampolgárilag kötelező) döntések általában kampány-, lavinaszerűen zúdulnak alá. Ez 
a politikai döntések előkészítésére óriási terhet ró, a politikai döntéshozók felelősségét 
mérhetelenül megnöveli, hibajavító és/azaz , tömegfelzárkóztató" mechanizmusok híján 
pedig a végrehajtást teszi sok esetben formálissá - lehetetlenné. 

A politikai cselekvés tartalmi oldalának e hiányosságai sok esetben megkérdőjelezik 
az egységes cselekvés, a közös célok érdekében elfogadott határozatok végrehajtásának 
egészét. Az agitációhiány, a döntések halogatása, majd elkapkodása tág teret enged a 
rövid távú, egyéni érdekek érvényesülésének. 

Mind az ifjúsági szövetségben, mind másutt fel-fellángol a vita a demokratikus centra- 

lizmus elvéről és ezen elv alkalmazásáról. Általánosan leszögezhető, hogy a hatékonyság 
igényével fellépő politikai rendszer nem lehet meg centralista elemek nélkül. Ugyanakkor 
egy, csak centralista, végrehajtási elemekből építkező rendszer képtelen a rugalmas 
válaszokra, a gyorsan változó környezetben való fennmaradásra. Így a centralizmus a 
gyakorlatban csak az adott szervezet működésének egy részére terjedhet ki. Vulgárisan: 
mindenre központi határozat nem hozható. 

A centralizmus helyes mértékének meghatározása körüli viták, a túlszabályozás Ma- 
gyarországon egy sajátos zsákutcát hoztak létre: az álcentralizmust. Határozatot hozunk, 
aztán úgy teszünk, mintha végre is hajtanánk, úgy teszünk, mintha agitálnánk mellette, 
közben - közben meg virágoznak az , olvasatok": én ezt úgy értelmezem, hogy felfelé 
megyek, te meg ugyanezt úgy értelmezed, hogy lefelé indulsz. Szervusz! 

A A határozatokban való , mazsolázgatás" a felsőoktatás továbbfejlesztése 
kapcsán jelenleg reneszánszát éli. A , rám ez úgysem érvényes", a , majd én kérek" 
(kijárok, kikényszerítek stb.) egy , testre szabott értelmezést", az , én irányító 
minisztériumom úgyis másként fog dönteni" stb. reakciók közel tipikusnak mond- 
hatók. Az intézmények zöme a rendeletek keretjellegét kihasználva nem minden- 
napi jogászi leleménnyel igyekszik megtalálni a változtatásoknak azt a minimu- 
mát, amelyet felmutatva igazolhatja igazodását. Közben pedig a politikai szándék 
szenved csorbát, s ezt az intézményi pártszervezetek közül sokan eltűrik, nem kérik 
számon. 

A defenzív politika eddigiekben felsorolt alapelemei, a konfliktuskerülés, az önkorlá- 
tozás és az agitációhiány megbontják az elvi-cselekvési egységet, helyenként cselek vési- 
hatalmi űrökhöz vezetnek, gátolják a párt vezető szerepének tartalmi érvényesülését. 
Berecz János a Társadalmi Szemle 1986. februári számában történelmi példákkal (Ma- 
gyarország, 1956; Lengyelország, 1980-1981) támasztotta alá, hogy ,a válsághelyzet 
kialakulása is jelzi a párt vezető szerepének meggyengülését". S folytatni is lehet a 
gondolatot: a párt vezető szerepének meggyengülése is idézhet elő válsághelyzetet. A párt 
vezető szerepével a kezdeményezőkészség hiánya, a politika defenzív jegyei összeegyez- 
tethetetlenek. 

A párt vezető szerepét a politikai akarat formálódásának, az eközben felmerülő 
nézőpontoknak, személyes állásfoglalásoknak nyilvánossága kell hogy kísérje, támassza 
alá. Ez a követelmény egypártrendszer esetén különösen erőteljesen jelentkezik. A párt- 
demokrácián és a párt tagságán túl ez a nyilvánosság szolgálhat biztosítékként arra, hogy 
az offenzív politika nem silányul voluntarista politikává. 

A politika ma tapasztalható defenzív jegyei, a fellelhető koncepciótlanság követelővé 
tesznek. Ha nem látom be, hogy miért nem kaptam: hát kérni fogok. Nálunk néhány év 
óta mindenki kér - és mindenki kap is, ha mást nem, hát ígéretet. Az ígéretek teljesítése 
során az amúgy is csekély erőforrások szétforgácsolódnak. Hatásukat még az sem érzi, 
aki úgy tudja: kapott. 

Előnyt élvező politikai szándékaink (a prioritások) lassacskán a cselekvés összes 
elképzelhető irányát lefedik. Mindent nem lehet preferálni. Ha így cselekszünk, legfeljebb 
vágyainkat, de nem politikánkat fogalmazzuk meg. 

Az átalakítás terheinek elosztásában nap mint nap a rövid és hosszú távú érdekek 
konfliktusát éljük meg. Semmilyen ideig-óráig tartó feltételezett közmegegyezés kielégíté- 
se nem ment fel bennünket a holnapért viselt felelősségünk alól. Ha valaki abban a 
hiedelemben él, hogy helytelen áldozatokat kérni és hozni, , ki kell ábrándítani": erre ma 
is szükség van, sőt biztos, hogy holnap is szükség lesz rá. Több mint harminc éve sokszor 
szóba került egy bizonyos tyúk. Igaz. hogy az a tyúk a várt aranytojás helyett gyakorta 
csak egyszerű étkezési tojást tojik, sőt előfordul az is, hogy üresen marad az ól, vagy 
záptojás várja az odajárulót. De ez nem jelenti azt. hogy pillanatnyi nyugalmunk érdeké- 
ben kevés megmaradt tvúkunk mindegyikének kitekerhetjük a nyakát. 

Csermely Péter 


A film világhelyzetéről 


TÁJEKOZODAS 


A progresszió sorsa a nyolcvanas években 


Ahhoz, hogy napjaink filmművészetét — 
vagy még általánosabban filmgyártását -— 
mint társadalmi jelenséget marxista mó- 
don elemezzük és értékeljük, feltétlenül 
szükséges, hogy ne csak annak összetevőit, 
repertoárjának jellegét, arányait, irányza- 
tait vizsgáljuk, hanem azokat a feltételeket 
is, amelyek létezését és funkcionálását 
meghatározzák. Vagyis azokat a változá- 
sokat, amelyek az utóbbi negyedszázadban 
a film egész társadalmi helyzetét módosítot- 
ták; gyökeresen átalakították nemcsak a 
film termelési eszközeit, viszonyait, tech- 
nológiai módozatait, de fogyasztási szo- 
lelően terjesztési-forgalmazási szisztémá- 
ját, a mozinézési szokásokat is. Hosszú 
időn át a mozi a születő audiovizuális kul- 
túra egyetlen médiuma volt, ma csak egyi- 
ke a film-televízió-video szentháromságá- 
nak, s ha a művészi érték vonatkozásában 
talán még őrzi is primátusát, a forgalmazás 
nagyságrendjét illetően jelentőségében (el- 
tekintve a harmadik világ legelmaradot- 
tabb országaitól) már rég a televizió mögé 
szorult, s napjainkban vagyunk a tanúi 
annak - legalábbis a legfejlettebb orszá- 
gokban -, hogy mint szorul a video mö- 
gé ís. 

Ennek - s egyéb olyan társadalmi ten- 
denciáknak mint a motorizáció, a második 
otthon általánossá válása, a különféle hob- 
byk elterjedése stb. — tudható be, hogy a 
film, vagy még pontosabban a mozizás, 
elvesztette azt a privilégizált helyét a nép- 
szórakoztatás szerkezetében, amit csak- 
nem az ötvenes évek végéig töltött be. S ha 
társadalmi és gazdasági helyzetében van- 


nak is apróbb hullámzások - lényegében 
1957-1958 óta, amikor a látogatottság a 
maximumot érte el olyan nagy iparosított 
országokban, mint Franciaország, az 
NSZK, Olaszország, Japán, Svédország 
(az Egyesült Államokban és Angliában ez 
tíz évvel korábban következett be) -, fo- 
lyamatos és egyre erősödő közönségzsugo- 
rodás állapotában van. Joggal beszélhetünk 
hát a mozival kapcsolatban kritikus hely- 
zetről, krízisről a fejlett országokban (s 
közéjük e tekintetben a szocialista orszá- 
gokat is beleszámíthatjuk), amely legfel- 
jebb csak mértékében és bekövetkezése 
időpontjában különbözik az egyes orszá- 
gokban. 

René Bonell Le cinéma exploité (A ki- 
zsákmányolt film) című munkájában (Ed. 
du Seuil, Paris, 1978) kifejti, már 1970-ben 
az volt a helyzet Franciaországban, hogy 
a tizenöt évnél idősebbeknek több mint 
ötven százaléka teljesen leszokott a moziba 
járásról (vagyis sohasem megy el a moziba) 
— s a helyzet azóta csak romlott. Az I. F. 
O. P. (Institut Francais dOpinion Public) 
1983-as decemberi szondázása szerint a 
rendszeres nézők (vagyis azok, akik ha- 
vonta legalább egyszer megtekintenek egy 
mozielőadást) a lakosságnak mindössze 19 
(de a jegyváltásoknak 85) százalékát teszik 
ki. Ám csak a nézők nyolc (!) százaléka 
vallja a mozit legkedvesebb szórakozásá- 
nak. A Le Monde-nak az 1985. évi 
Cannes-i fesztivál alkalmából közölt cikke 
szerint az utóbbi hét évben a Közös Piac 
országai — tehát a tőkés Európa - évi 400 
millió nézőt vesztettek. 

A szocialista országokról nincsenek 

ilyen összefoglaló adataim, de Magyaror- 
szágot illetően igen (s alighanem kisebb- 
nagyobb eltérésekkel, a többi szocialista 
országban is hasonló a helyzet). Nos, ez a 
folyamat lényegében nálunk is lezajlott, ha 
nem is olyan súlyos formában, mint né- 
mely nyugat-európai országban. Az 1945 
és 1960 közötti rohamos növekedés nem- 
csak megállt, de ellenirányúvá is vált. 
A csúcseredményt jelentő hazai nézőszám, 
az 1960-as 140 millió mintegy másfél évti- 
Zed alatt a fele alá csökkent, s a legutolsó 
mérési adatok szerint a lakosságnak csak 
egyharmada tekinthető rendszeres mozilá- 
togatónak - ami még mindig kedvező, ha 
a francia tizenkilenc százalékkal vagy más 
nyugat-európai ország adataival vetjük 
össze. Ezen belül azonban hetvenöt száza- 
lékot a huszonnégy éven aluliak tesz- 
nek ki." 
e 


Nem kívánom olvasóimat további adatok- 
kal terhelni, ezeket is csak azért soroltam 
fel, mert meggyőződésem szerint egyik 
döntő tényezője azoknak az egyszerre ked- 


$ Érdekes egy pillantást vetni a magyar film nézett- 
ségi adataira 15. Amíg 1960-ban az összes magyar film 
nézőközönsége 34 899 440 volt, ezt a szám 1984-ben 
14 134 829-re, 1985-ben 14 000 608-ra csökkent. Ehhez 
azonban azt 15 tudnunk kell, hogy az utóbbi két eszten- 
dő magyar filmjeinek látogatottságát a reprízek, a két 
világháború között és az ötvenes-hatvanas években 
gyártott sikerfilmek műsorra tűzése jelentősen meg- 
emelte. Kitűnik ez, ha az adatokat egy-egy filmre le- 
bontva nézzük meg. Amíg az 1960-as esztendő rekor- 
derének, Gertler: A Noszty fiú esetének 3 millió 860 
ezer látogatója volt, csak abban az esztendőben, és a 
két sereghajtó film közül a Kálváriának 1 millió 64 
ezer, a Hosszú az út hazáig-nak 1 millió 160 ezer nézője 
volt - vagyis nem volt film egymilliós nézőszám alatt 
-, addig 1984-ben a Városbújócskát 16 ezren nézték 
meg, az Angyali üdvözletet 79 ezren és a Nyugodjék 
békében-t — igaz, ez dokumentumfilm — mindössze 7 
ezren. Hasonló példákat már a megelőző években is 
találunk. Amíg tehát 1960-ban és azt megelőzően a 
magyar filmek mozinézettsége milliós nagyságrendű 
volt, a nyolcvanas évekre ez tízezres nagyságrendüvé 
zsugorodott, a százezres nagyságrend már siker, az 500 
ezer elérése kirobbanó siker, és nemegyszer előfordul, 
hogy egy-egy film látogatottsága a húsz-, sőt a tízezret 
sem éri el. Vagyis, a sikeresebb szinházi produkciók 
nézettsége, söt a verseskötetek - ami pedig hagyomá- 
nyosan a legexkluzivabb műfaj - példányszáma alatt 
marad. 


vező és kedvezőtlen folyamatoknak, ame- 
lyek az audovizuális kultúrában lezajlot- 
tak. Bármilyen paradoxonként hangozzék 
is, az úgynevezett hatvanas évek korszaka 
- amely voltaképpen az ötvenéves évek 
közepe tájt kezdődött, s amelyet Svéd- 
országban Bergman, Olaszországban Felli- 
ni, Antonioni s a posztneorealizmus, Fran- 
ciaországban a nouvelle vague, Angliában 
a free cinéma, a Szovjetunióban Csuhraj, 
Romm, majd Tarkovszkij, Panfilov, Len- 
gyelországban, Csehszlovákiában és Ma- 
gyarországon a lengyel, a cseh és a magyar 
filmiskola kibontakozása, tehát a film mű- 
vészettörténetében szinte példátlanul álló 
felvirágzás jellemez - egyebek mellett azon 
is alapul, hogy a film, mint azt a nyugati 
kultúrszociológia hangoztatja, megszűnik 
össznépi szórakozás lenni, helyette valami- 
féle elitista jelleget kap, szük, privilégizált 
társadalmi rétegek időtöltésévé válik. 

Ez a differenciálódás teremti meg a film- 
gyártás új orientációjához, új feladatválla- 
lásához a társadalmi bázist. A tartalmi irá- 
nyultságot egyfelől a baloldali mozgalmak 
és eszmék pezsgése (ez az 1968-as párizsi 
eseményekben kulminál) határozza meg, 
másfelől, s történelmi lényegét illetően 
szinkronban, de legalabbis párhuzamban 
ezzel, az a szellemi—gondolati erjedés, ame- 
lyet a Szovjetunió Kommunista Pártjának 
huszadik kongresszusa indikál. A hatva- 
nas évek filmaranykora mögött ez a két 
tényező, ez a két felhajtóerő áll. Ezek inspi- 
rálják a tartalmi megújulást és a nyelvi- 
formai kísérleteket egyaránt. 

Ez a fellendülés azonban egy sajátos, 
bár termékeny ellentmondást rejt magá- 
ban: lényegében — gondoljunk Antonionira, 
Fellinire, Godard-ra Bergmanra, Jancsóra, 
Chytilovára, Tarkovszkijra, Resnais-ra és 
másokra - a közösségi, progresszív, népi, 
gyakran szocialista és forradalmi tartalom, 
mondanivaló és az elitista jelleg, forma- 
nyelv ellentmondását. Amikor itt elitista 
formanyelvről beszélek - s ezt nyomatéko- 
san kivánom állítani —, nem pejoratív érte- 
lemben (sznob. finomkodó. keresett. attek- 
tált) használom ezt a kifejezést, bár némely 
esetben s különösen az epigonoknál az is 
indokolt lehet, hanem mint a jogosult és 


" minden művészet fejlődésében nelkülözhe- 

tetlen avantgárd törekvések velejáróját. 
Minden művészeti ág fejlődéséhez szükség 
van ugyanis egy olyan befogadó rétegre, 
amely az avantgárd törekvéseknek társa- 
dalmi hátvédje, és olykor elkötelezettségé- 
nek lelkességével pótolja számszerinti szű- 
kösségét. 

A formanyelv létjogosultságát és értékét 
pedig a művészetekben csak és kizárólag 
annak a tartalomnak a létjogosultsága és 
értéke határozza meg, amely véle és általa 
— és csak véle és csak általa — válik kifejez- 
hetővé. Az a - lényegében egységes - folya- 
mat, amely a hatvanas évek nyelvújításait 
és az azt befogadó elitista közönséget élet- 
re hívta, nem valamiféle művészi volunta- 
rizmus következménye volt, hanem, éppen 
ellenkezőleg, egy szerves történelmií-művé- 
szettörténeti fejlődés eredménye, amely a 
huszadik század második felének sajátos 
és a régi típusú lineáris narráció eszközei- 
vel már kifejezhetetlen társadalmi proble- 
matikájából — az elidegenedettségből (oly- 
kor a jólétben való elidegenedettségből), a 
szorongásból, a magányból, az atomtrau- 
mából stb. — fakadt. Korunk olyan speci- 
fikus jelenségeiből, amelyek ezelőtt ismeret- 
lenek voltak, s amelyeket a maguk statiku- 
sabb jellegében, állapotszerűségében csak 
a hatvanas években megszülető formanyel- 
veken lehetett megformálni, kifejezni, fel- 
fedezni. 

Mindez azonban nem zárja ki azt, hogy 
e hatalmas értékteremtés olyan érték-össze- 
ütközésekkel is járt, amelyeknek negatív 
következménvei később bontakoztak ki. 
Nem lehet kétséges ugyanis, hogy a film 
össznépi szórakoztató jellege is érték, hi- 
szen a filmet egyebek mellett a szórakozta- 
tás nagyüzemesítése hívta életre. S ez az 
érték - amely a filmtörténet tanúsága sze- 
rint nem kevés remekműben is megnyilvá- 
nult — a hatvanas években mintha elveszett 
volna. De legalábbis végletesen eltorzult. 
A népi szórakozás funkciója helyébe - 
Nyugat-Európában legalábbis - a porno, 
a horror s jobbik esetben is a bohózat-férc- 
művek léptek, nálunk és a többi szocialista 
országban pedig valójában nem lépett 
semmi. A papa mozija, a tradicionális mozi 
- amelynek közönsége korántsem halt ki a 
papák és nagypapák nemzedékével - elsor- 


vadt vagy olyan mértékben vált színvonal- 
talanná, infantilissá, közönségessé (tiszte- 
let a csekély kivételnek), hogy ez potenciá- 
lis publikumát sem elégítette ki. Az összné- 
pi közönség valóban túlhaladott fikcióvá 
vált, de a filmgyártás válasza erre a válto- 
zatra felemás és egyoldalú volt: a differen- 
ciált filmgyártás -— amely tudomásul veszi 
a közönségigények szóródását - helyett 
vagy egy szélsőségesen polarizált filmgyár- 
tás, amely csak a legmagasabb és legala- 
csonyabb igényekre van tekintettel (pl. 
Franciaország, Olaszország), vagy egy fél- 
karú és egyoldalú filmgyártás, amely fenn- 
tartja a túlhaladott össznépiség, a homo- 
gén közönség fikcióját. Vagy úgy, hogy az 
egész filmgyártás elitista jellegének megte- 
remtésében látja feladatát (lásd egy időben 
Magyarország), vagy úgy, hogy makacsul 
kitart a papa mozija mellett (lásd egy idő- 
ben a Szovjetuniót, ahol ez természetesen 
nem pontosan ugyanazt jelentette, mint a 
világ többi részén). 

A kritikusok — persze, megint csak tiszte- 
let a kivételeknek - a filmművészet hatal- 
mas fejlődésének bűvöletében nem figyel- 
tek fel erre a veszteségre és egyoldalúságra. 
Sőt, olyan hangulat alakult ki, hogy a 
progressziót csak az úgynevezett művész- 
film képviselheti, a tradicionális film — hasz- 
náljuk ezt a kifejezést a pejoratív kom- 
mersz, szórakoztató film vagy a gúnyos 
papa mozija helyett — eo ipso csak retrog- 
rád lehet, azon belül fejlődés nem képzel- 
hető el. Hogy ez a filmzsáner alakította ki 
azt a filmnyelvet is, amely a hatvanas évek 
művészi törekvéseinek is alapjául szolgált, 
hogy a művészi progresszió számos mó- 
don, területen — tartalmi felfedezésekben és 
formai újításokban egyaránt — megnyilvá- 
nulhat? Ez kívül esett a korabeli filmelmé- 
let horizontján, amely egy hamis alternatí- 
va — a progresszív művészfilm és a retrog- 
rád közönségfilm - szembenállásában gon- 
dolkodott. 

Azóta megtanultuk, hogy művészfilm is 
lehet retrográd és a tradicionális film is ma- 
gában rejti a fejlődés lehetőségét, hogy 
nincs művészeti ágazat, amely egyaránt ne 
igényelné a tradicionális formák szerves 
fejlődését (s a hangsúly most a fejlődésre 
esik) és az új művészi nyelveket teremtő 

avantgárdot. Bármilyen elbűvölő is volt a 
hatvanas évek filmművészete, a társadalmi 
igényeket tekintve mégis valamiféle fordi- 
tott piramist hozott létre, amely magában 
— a film gazdasági-társadalmi létfeltételei- 
ben - hordotta összeomlása lehetőségét, 
és sajnos, törvényszerűségét is. Ez az ösz- 
szeomlás a hetvenes vagy a nyolcvanas 
évekre (országonként változó időpontban) 
be is következett, és egész nemzeti film- 
művészeteket temetett maga alá. (Nyuga- 
ton például az olaszt és a franciát, Keleten 
a csehet és a lengyelt, és félő, hogy bizo- 
nyos mértékig a magyart is — még ha re- 
méljük is, hogy mindez átmeneti.) A mű- 
vészi , önmegvalósítások" és a befogadói 
piac mérkőzéséből az utóbbi került ki 
győztesen. Más szóval, nem a művészfilm- 
nek sikerült meghódítania az egykori mo- 
ziközönség teljességét, hanem a közönség- 
nek sikerült marginálissá tenni a hatvanas 
évek uralkodó tendenciáit. 

Ebbe persze országonként különböző 
történelmi folyamatok is közrejátszottak. 
Most elsősorban azokat az egyetemes ten- 
denciákat igyekszünk kiemelni, amelyek 
mindenütt megnyilvánultak, a leginkább 
meghatározóak, és a filmművészet legra- 
gyogóbb felivelését a nyolcvanas évekre a 
legmeredekebb zuhanássá változtatták. Ez 
természetesen e sorok írójának a vélemé- 
nye. Bár nem áll egyedül, mégis vannak 
más megitélések is. Es — ugyancsak termé- 
szetes módon - ez nem minden filmgyártás- 
ra vonatkozik egyenlő mértékben. Például 
Dél-Amerikában az argentin, a brazil film- 
művészet - korántsem véletlenül - fellen- 
dülőben van. Ugyszintén a kinai. Európá- 
ban az NSZK, a svájci filmgyártás a hetve- 
nes években kulminál, ott a visszaesés ké- 
sőbb következett be. De a film hagyomá- 
nyos , nagyhatalmaira" kétségkívül az 
előbbiek a jellemzők. 


Nézzük hát ezeket az egyetemes különbsé- 
geket, változásokat. A legfontosabb talán, 
hogy a hatvanas évek a gazdasági fellendü- 
lés és a folyamatos növekedés évei voltak, 
hetvenben megkezdődött a napjainkig tar- 
tó regresszió (amely csak arányaiban kü- 


lönböző világjelenség). A hatvanas évek- 
ben Keynes volt a tőkésországok gazdasági 
politikájában irányadó, a hetvenes-nyolc- 
vanas évekre Milton Friedman lett. S ha 
Jack Lang Franciaországban egy ideig 
még folytatta is - talán az időhiány követ- 
keztében nem túl nagy sikerrel — a maga 
utóvédharcát, lényegében a friedmani el- 
vek váltak meghatározóvá a filmgyártás 
gazdaságpolitikájában is. Köznapibban 
szólva, ismét és nyomatékosan előtérbe ke- 
rült annak üzleti jellege, és háttérbe szorult 
az állami, társadalmi mecenatura, protek- 
cionizmus, védelem szerepe. A hatvanas 
évek vezető gondolkodói — Sartre, Mar- 
cuse, söt Lukács — helyére az úgynevezett 
új filozófusok kerültek, s a gazdasági- 
társadalmi-szellemi élet minden vonatko- 
zásában az új konzervativizmus vált ural- 
kodó tendenciává. 

A szocialista országokban ez természete- 
sen nem így zajlott le, de bizonyos rokon 
vonások az ott végbemenő folyamatokban 
is kimutathatóak. A leglényegesebb, hogy 
a XX. kongresszus inspiráló ereje — mint 
arra Mihail Gorbacsov mutatott rá — nem 
bontakozhatott ki a maga lehetőségeinek 
teljességében, s a hetvenes évekre például 
a Szovjetunióban 15 az a teljesen konzerva- 
tív és másodlagos , filmművészet" kapta a 
legnagyobb állami támogatást, amit pl. 
Geraszimov, Jutkevics, később Ozerov, Gu- 
benko, Bondarcsuk képviselt. S a valóban 
nagy tehetségű fiatalok (vagy fiatalabbak) 
újító csapata — Tarkovszkij, Panfilov, Kli- 
mov, Sepityko, Mitta, Mihalkov-Koncsa- 
lovszkij, Nyikita Mihalkov és mások, egé- 
szen a szovjet filmművész-szövetség ez évi 
kongresszusáig - érezhetően háttérbe szo- 
rult a maga, olykor remekműveivel (mi- 
ként gyakran a kisebb s főleg a köztársasá- 
gi stúdiók újító lendületea MOSZFILM és 
a Lenfilm merev hagyományörzése mel- 
lett). Vivmányként ünnepelték azt a tényt 
(amelynek persze voltak pozitívumai is), 
hogy a szovjet film főirányzata a háborús 
évek változatlan napirenden tartása mel- 
lett a nagy társadalmi mozgások - amelyek 
társadalomkritika nélkül nem ábrázolha- 
tóak - helyett a privát élet intim szférája 
felé fordult. Voltaképpen más ideológiai 
lobogók alatt és annak méretei, látványos- 

sága és túlzásai nélkül, de esztétikai vonat- 
kozásban valami hasonló folyamat zajlott 
le ahhoz, amely Hollywood újjászületését 
jellemzi. 

A cseh iskola is véget ért a hetvenes 
évekre, és mindmáig nem tudott magára 
találni; a lengyel film is az új útkeresés 
fázisában van, S nem egészen alaptalan a 
félelmünk, hogy a magyar film 15 odakerül- 
het — vagy talán már oda.15 került — e 
felsorolás végére. 

Vagyis, a film legutolsó évtizede Nyu- 
gat- és Kelet-Európában egyaránt -a pan- 
gás, a visszaesés időszakát hozta el. Egyfe- 
lől a szükülő anyagi lehetőségek a filmter- 
melésben, másfelől a látogatottság állandó 
csökkenése mindinkább költséges luxussá 
tették a filmművészetet, miközben külön- 
böző áramlatok az életformát is a befelé 
forduló privatizálás irányába módosítot- 
ták; s az igényt is elapasztották az elmélyü- 
lést kivánó, mozgósító filmművészet s kü- 
lönösen annak megújhodási kisérletei 
iránt. 

Természetesen a fő tendenciák sohasem 
töltik ki teljesen egy művészet egész pro- 
dukcióját, és az eredmények mellett min- 
dig vannak árnyoldalak, és forditva. Így 
vannak mesterek — Bunuel, Bresson, Berg- 
man, Fellini, Forman, Vajda, Tarkovszkij, 
Antonioni -, akik folytatják pályájukat, és 
periférikusan olykor-olykor izgalmasabb, 
új tehetségek is feltűnnek. Például a török 
Yilmaz Gűney vagy nálunk Gothár, vagy a 
tragikusan elhunyt Bódy Gábor. Nem a 
tehetségek biológiai kiapadásáról van szó 
— ilyesmiben nem hihetünk -, hanem utat 
találásukról, orientációjukról, arról, hogy 
a valóságnak az az eszmei-művészi szemlé- 
lete, amelyet képviselnek, elvezet-e, elve- 
zethet-e művészi szintű és mélységű ábrá- 
zoláshoz. 

Nyugaton egy híg, múltba forduló kon- 
zervativizmus, a tradicionális értékek 
olyan kultusza rekeszti el az utat, amely a 
társadalmi ideálok fejlődésének tagadásá- 
val a társadalmi valóság fejlődését cáfolja, 
s a tradicionális és individuális értékek ab- 
szolutizálása jegyében a tradicionális mozi 
népszórakoztató jellegét preferálja. Ná- 
lunk ez igy, ilyen radikálisan nem követke- 
zett be, s ez lényegében jó, de van negatív 


vonatkozása is. A magyar film ugyanolyan 
kizárólagossággal tartotta fenn, folytatta 
(s ebben a fenntartás, a folytatás a pozitíi- 
vum, a kizárólagosság a negatívum, olykor 
súlyos negatívum) a maga elitista művészi 
formákban jelentkező társadalomkritikai 
törekvéseit, mintha továbbra is mozogna. 
(Sőt, a formanyelv elitizmusa még fokozó- 
dott is.) Egy nagy különbséggel: a hatva- 
nas évek filmművészetének társadalomkri- 
tikája — Lukács disztinkcióját használva — 
felháborodott volt, a maié csak reményte- 
lenséget sugalló. Az az alkotó ember a 
jobbító szándék cselekvési lehetőségeiért 
küzdött, tett is, ez az emberi tehetetlenség 
paradigmáit kutatja. Az részvétteljes és az 
együttérzés felkeltésével mozgósító volt, ez 
részvéttelenül, szinte parnasszista érzelem- 
mentességgel sivár, szomorú és a belenyug- 
vást sugallja. 

Az az aktivizmus, amely a hatvanas éve- 
ket jellemezte, már csak egyes dokumen- 
tumfilmekben lelhető fel nálunk. De még 
az Egyesült Államokban is, ahol a legviru- 
lensebb a papa mozijának új életre keltése. 
Az egyetlen változás a harmincas évek dra- 
maturgiai sémájához képest, hogy a teljes 
happy endet többnyire az unhappy end 
vagy a részleges happy end váltotta fel, és 
az igazában diadalmaskodó hős helyét az 
igazáért való harcban elbukó, csak a maga 
harcának moralitásával diadalmaskodó 
hős, vagy a kiegyező hős foglalta el. A tra- 
dicionalizmus és a reménytelenség, bár nem 
egy tőről fakad, hatásukban mégis van egy 
közös vonás. Mindkettő a változatlanságot 
sugallja. Igaz, az egyik eszményként, a má- 
sik fatalitásként, az egyiknek — a tradicio- 
nalizmusnak, a konzervativizmusnak - 
még pátosza is lehetséges, a másiknak csak 
letargiája van. 

A már mai vonatkozásban említett neo- 
konzervatív hegemónián túl ebből adódik 
— esztétikai sikon vizsgálva azt a különbsé- 
get, amelynek lényege a gazdasági adottsá- 
gokban rejlik - az az eltérés, amely a hetve- 
nes-nyolcvanas évek amerikai filmjét az 
európai (és különösen például a magyar és 
a francia) játékfilmektől elválasztja, S 
amelyből, természetesen a gazdasági erő- 
fölény és expanzió mellett, az előbbi sike- 
ressége s az utóbbiak látogatottságának 


TÁJÉKOZÓDÁS 79 


csökkenése is fakad. Mert a legtöbb euró- 

.pai filmművészetnek - kivéve talán az 
NSZK-ét, bizonyos értelemben Svájcot és 
a hetvenes évek Lengyelországát - még 
úgy sem sikerült állva maradnia, mint a 
magyarnak. (Amelynek szintén nem SI- 
került.) A francia film a nouvelle vague óta 
visszaesett a másodlagosságba, a jelenték- 
telenségbe, és nem hozott sem új formát, 
se új tartalmat a hatvanas évek óta; egy 
fáradt, eröltetetten művészkedő epigoniz- 
musba süllyedt. Az olasz film a postneo- 
realizmus csodálatos korszaka után, gyár- 
tásában és forgalmazásában egyaránt szin- 
te teljesen az amerikai töke járszalagjára 
kerülve, a leghígabb kommercializmusba 
menekült, hogy a közel kétszáz televíziós 
állomás fojtogató filmdömpingjének gyű- 
rüjéből megpróbáljon valahogy legalább 
gazdaságilag kitörni — de ez a vállalkozása 
nem járt nagy sikerrel. A svéd film is elje- 
lentéktelenedett, s a nyugatnémet, a Svájci 
film sem tett szert — értékei ellenére — jelen- 
tős tömegbázisra. 

Viszont az amerikai filmnek - éppen a 
konzervativizmus, a régi formák, drama- 
turgiai képletek felújítása, rehabilitása és 
, modernizálása" következtében - bekö- 
vetkezett az a feltámadása, amire senki 
sem számított. Nem véletlenül adta Báron 
György a közelmúltban megjelent s ko- 
runk filmművészetével foglalkozó kitűnő 
tanulmánykötetének azt a jelképes címet: 
Hollywood és Marienbad. Hollywood feltá- 
madt és Marienbad (utalás Alain Resnais 
Tavaly Marienbadban című filmjére) meg- 
halt — vagy csak tetszhalott? -, s az ameri- 
kai film szinte a harmincas évek dinamiz- 
musával szorítja ki és üti ki a ringből kon- 
kurenseit, versenypartnereit. S ha abban a 
tényben van is valami örvendetes, hogy a 
film tradicionálisan populáris formái, 
amelyeknek életre hívásában az amerikai 
filmtörténetnek hatalmas érdemei vannak, 
új életre kelnek, az már semmiképpen sem 
az, hogy ez egy konzervatív — esetenként 
lásd például Steve Spielberg egyes világsi- 
kerű filmjeit -, egy népbutító ideológia, 
mondanivaló jegyében történik, és kiszo- 
rítja, megfojtja, lehetetleníti a világ többi 
részének, köztük Európának a filmművé- 
szetét. 


Ha ugyanis az európai film sajátosságait 
jellemezni próbálnám —- anélkül, hogy a 
teljességre törekednék -, három kiugró vo- 
nása már az első megközelítésre szemünk- 
be ötlik: az első, hogy szervesebb kapcsola- 
ta van a kultúra egyéb ágazataival, azok- 
nak stílusával, irányzataival, mint az ame- 
rikai filmnek (s ennek értékteremtő poziti- 
vumai is voltak, vannak); a második , hogy 
nagyobb a differenciáltsága, a szórakozta- 
tás és a magas művészet szétválása és mű- 
fajai tekintetében. A harmadik - amit 
egyértelműen pozitív vonásának, értékeé- 
nek vélek -, hogy bár a film megszületése 
pillanatától kezdve nemzetköziségre vagy 
még inkább nemzetfelettiségre törekedett, 
nolens-volens magán hordozta nemzeti jel- 
legét, a nemzeti jellegek sokszínűségét, 
sokféleségét is. 


Most, az amerikai film előretörésével, gaz- 
dasági hegemóniájával, privilégizált, már- 
már monopolhelyzetével -— ami gazdasági 
túlsúlyán kívül főleg abból fakad, hogy 
szinte egyedül csak neki sikerült újjáterem- 
tenie egy nagyon általános populáris nyel- 
vet — együtt jár az európai filmnek és érté- 
keinek elsorvasztása, és egy kozmopolita 
dramaturgia, filmideál esztétikai szem- 
pontból feltétlenül szegényítő egyedural- 
ma. Feltéve természetesen, ha nem történ- 
nek megfelelő és hatékony ellenlépések. (S 
a Közös Piac keretein belül látunk 15 ilyen 
törekvéseket; a nyugati filmrendezőknek a 
baloldal segítségével sikerült a Közös Piac 
vezető testületeivel elismertetniük, hogy a 
filmet nem szabad közönséges áruként ke- 
zelni, és a filmművészet támogatása, a 
nemzeti filmgyártások , protekcionizmu- 
sa" nem mond ellent a Közös Piac áruk 
, szabad" cseréjét garantáló alapokmányá- 
nak.) 

Ezek az ellenlépések azonban -— nézetem 
szerint — csak a Közös Piac és a KGST 
közös, összehangolt, összeurópai érdeke- 
ket szem előtt tartó együttműködésében 
lehetnek igazán eredményesek. Mert közös 
érdek — sőt, nemcsak európai érdek, az 
egész világ kultúrájának érdeke -, hogy 
Európa, az európai népek, nemzetek, kul- 


80 TÁJÉKOZÓDÁS 


túrák külön szolidaritása, együvé tartozá- 
sa jegyében megalkossa a maga stratégiá- 
ját és taktikáját, amelyben helyet kell kap- 
nia az európai értékeknek és minden euró- 
pai filmművészet perspektívájának. Nem 
olyan védővámokkal, amelyek elrekesztik 
az Európán kívül napvilágot látott értékek 
útját Európába - ilyen védővámokat a kul- 
túra nem ismerhet -, hanem olyan sziszté- 
ma kialakításával, amely kedvező feltétele- 
ket teremt a különböző népek-nemzetek 
kultúrája számára, ahelyett, hogy csak a 
piac nyers és mennyiségi erőviszonyai len- 
nének uralkodóak. 

De tartozunk az igazságnak azzal, hogy 
ha holnap ez az utopisztikusnak ható 
vágyálom beteljesülne — az európai film- 
gyártás problémáját ez sem oldaná meg; 
hogy csupán adminisztratív vagy gazdasá- 
gi eszközökkel ma már nem adható megfe- 
lelő válasz arra — Servan-Scheiber könyvei- 
mével élve — az amerikai kihívásra, amely 
a film területén talán még nyomatékosab- 
ban érvényesül, mint az élet egyéb vonat- 
kozásaiban. Marienbad ma nincs abban a 
helyzetben, hogy Hollywooddal verse- 
nyezni tudjon, s ez a probléma csak gazda- 
sági eszközökkel, csak a filmgyártás és for- 
galmazás mechinzmusának reformjaival — 
bár ezekre feltétlenül szükség van - nem 
oldható meg. Hiábavaló minden erőfeszí- 
tés a gyártás modernizálására, a terjesztés 
racionalizálására, a nemzeti vagy európai 
protekcionizmusra, Európa filmgyártásai- 
nak koordináltabb összefogására, ha ez 
nem párosul az európai film művészi - 
tartalmi-formai - megújhodásával; egy 
olyan gyártási repertoárral, amely a való- 
ban létező filmigények kielégítésében min- 
den szinten versenyképes az amerikai film- 
mel. Hiszen még a tradicionális értékek 
sorában is vannak nemcsak individuálisak, 
de kollektívek, sőt forradalmiak is. 

Ez azonban nem könnyű feladat. Hi- 
szen, ahogy nem tekinthettük egyszerű vo- 
luntarizmusnak a hatvanas évek fellendü- 
lését, annak sajátosságait, úgy a hetvenes- 
nyolcvanas esztendők visszaesése mögött 
sem láthatunk csak szubjektív szándéko- 
kat és hibákat. A filmek reményvesztettsé- 

nak - ha ezek össze is rimelnek a közönség 


egyes kisebbségben lévő rétegeiben lezaj- 
lott folyamatokkal - más objektívebb okai 
is vannak. De amíg reményeivel, vágyai- 
val, megoldhatónak vélt gondjaival, harca- 
ival örömmel találkozik a néző a mozi 
vásznán, az onnan ránehezedő tehetetlen- 
ség, kiürültség, céltalanság, leépülés - 
amely nézetem szerint legfeljebb a líra szá- 
mára lehet tartósan művészi nyersanyag — 
csak riasztja, különösen, ha az lidércnyo- 
mássá felnagyítva zúdul rá. Márpedig az 
az érzésünk, mintha az egykori vágyálom- 
gyárak rémálomgyárakká alakultak volna. 

A papák mozijának fő betegsége az az 
infantilis optimizmus és illuzionizmus volt, 
amely mind burzsoá-liberális, mind (vall- 
juk őszintén be) , forradalmi-szocialista" 
formájában módosította és manipulálta a 
valóságot. Ma ezt a valóságot - amely 
önmagában is elég szörnyűséggel terhes, s 
amelynek perspektívái a történelem során 
soha nem voltak még ilyen végletes alter- 
natívákkal fenyegetőek — a film valamiféle 
fordított zsdánovizmus (és hollywoodiz- 
mus) jegyében a dezilluzionálás túlhajtá- 
saival, egyoldalúságával manipulálja és 
torzítja el, paradox módon vigasztalanság- 
gal nyújtva azt a vigaszt, amit valamikor 
a hamis illúziókkal nyújtott. A társadalom 
kritikája, amely a legkeményebb formájá- 
ban is hordoz magában valamiféle opti- 
mizmust is és amely az esztétikai érték 
egyik legfontosabb forrása, átadta a helyét 
az állítólagos emberi degradáció egy olyan 
, Ontológikus" kritikájának, amely végül is 
a miszticizmusba, a vallásba torkollott. 
Ékes bizonyítéka ennek az 1986. évi 
Cannes-i filmfesztivál díjnyertes alkotásai- 
nak sora: egyfelől a Misszió, Az áldozat, a 
Teréz, amely közvetlen formában adta 
meg az év tematikájának alaphangjaként a 
spiritualizmust, a miszticizmust, a vallásos 
problematikát; másfelől a miszticizmus 
(vagy még helyesebb misztikációt monda- 
ni) vulgárisabb, kevésbé spirituális formáit 
képviselő Szerelmem, Max, amely egy asz- 
szony és egy majom, és a Szeretlek, amely 
egy férfi és egy kulcstartó szerelméről, ero- 
tikus kapcsolatáról szólt. S Cannes mégis- 
csak a legrangosabb fesztivál. 

Remélhetjük-e, hogy ez már végállomás, és 
azt, hogy a világ filmgyártásának -— de leg- 
alábbis zömének - ez az elfordulása a 
progresszív, közösségi érdekű problemati- 
káktól, valamint a közönség érdeklődésére 
számot tartó műfajoktól, zsánerektől, 
filmnyelvtől (mert bár a két kérdés nem 
azonos, de kapcsolatban áll egymással) 
előbb-utóbb mégiscsak más irányba fordul? 
Nem könnyű erre választ adni, s végül is 
nem vagyunk jósok. Annyi bizonyos, hogy 
a mozi azt a társadalmi státusát, amit a 
televízió előtt töltött be, nem nyerheti töb- 
bé vissza. az is bizonyos, hogy az au- 
dovizualitás egészének kultúránkban kiví- 
vott előkelő helyét — mégha ennek végletes- 
ségeit és egyoldalúságait, kizárólagossági 
igényét helyes is lefaragni — nem lehet töb- 
bé megkérdőjelezni. De még a mozit illető- 
en is, ha az Egyesült Államok filmgyártá- 
sának sikerült a moziközönség lemorzso- 
lódásának folyamatát nemcsak megállíta- 
ni, de ellenirányúvá fordítani — elvben -, ez 
a lehetőség az európai mozi előtt is nyitva 
áll. í 

Súlyosabb kérdés az első, a tartalmi 

megújhodásé. Semmi sem tart örökké, és 
én hiszek abban, hogy ez a konzervatív 
hullám is elül. Mert ahhoz, hogy a film - 
ismét - a progresszió médiuma legyen, 
vagy az is, sőt elsősorban az legyen, az 
szükséges, hogy a befogadó közönségben 
is támadjon fel újból az igény a progresszív 
gondolatok, mondanivalók iránt. Konkré- 
tabban, hogy gyökeres változások követ- 
kezzenek be a nemzetközi politikai élet- 
ben, s ezzel megváltozzék az az atmoszféra 
is, amélyben élünk. Vagyis: egyfelől a 
Szovjetunióban meginduló gyorsítási fo- 
lyamat kisugározzon, és ismét a maga he- 
lyére állítsa, folytassa, elmélyítse, tovább- 
fejlessze a XX. kongresszus eszmei inspirá- 
cióit a kelet-európai országokban; másfe- 
lől, hogy a jóléti állam szociális gondosko- 
dásának eszméi új életre keljenek a tőkés 
világban; végül, de nem utolsósorban, vi- 
lágszerte győzedelmeskedjék a detente-nak 
az az eszméje, amelynek eltemetésére ép- 
pen a különféle konzervativizmusok adták 
az ideológiai háttérfedezetet — a filmművé- 
szetben és azon kívül is. 


Gyertyán Ervin 

A Márciusi Front 


1937. március 15-én délután 3 órakor a Nemzeti Múzeum előtti ünnepi megemlékezés 
alkalmával több ezer ember, zömében diák és ifjúmunkás részvételével bontott zászlót 
a Márciusi Front. A múzeum lépcsőjén elhelyezkedő elnökségben számos népi: író volt 
jelen ( Féja Géza, Illyés Gyula, Kovács Imre), továbbá Sárközi György és Szabó Lőrinc. 
A Budapesti Egyetemi Kör egyik vezetőjének, Porga Lajosnak a megnyitója után Zilahy 
Lajos, a népi írókhoz több szálon kötődő és a kormányzat szemében is elismert, országos 
hírű regényíró szólalt fel. Megnyerése e fellépésre a fasizmussal szemben álló erők 
jelentős sikere volt. Zilahy egyebek között ezt mondotta: , Nemzeti hősök helyett, 
cselekedetek helyett, komoly országépítés helyett rekedt harsonások lepték el az orszá- 
got. Petőfiből csak felkiáltójeleket, Kossuthból csak frázisokat vettek át... Ha új hazát 
akartok építeni, ne felejtsétek el, hogy a magyarság és a magyar nemzet szerkezeti alapja 
a hétmilliós magyar nép. söt ezen túl is a legmélyebb alap a hárommillió nincstelen 
magyar paraszt. Harcoljatok a magyar népért, a magyar nép szociális megújhodásáért, 
és akkor önmagatokért harcoltok." 

Joggal vetődik fel: miképp történhetett meg, hogy ugyanaz a Zilahy Lajos, aki alig két 
évvel korábban Gömbös Gyula fasiszta reformtervei mellé próbálta felsorakoztatni az 
írókat, a baloldal által élesen bírált Új Szellemi Front szülőatyja, 1937. március idusán 
a kommunistáktól a népi írókig terjedő demokratikus nemzeti összefogás egyik szószóló- 
ja lett; a népi írók egy jelentős csoportja pedig közreműködött a Márciusi Front, e 
népfront jellegű szervezet létrehozásában, tevékenységében. Ez nem egyszerűen néhány 
író magatartását, személyes motívumait érintő kérdés, hanem olyan jelenség, amit csak 
a harmincas években végbemenő folyamatokkal összefüggésben lehet megérteni. 


A MÁRCIUSI FRONT LÉTREJÖTTÉNEK ELŐZMÉNYEI 


Az egész világot és különösen az első világháború veszteseit sújtó, politikai és társadalmi 
megrázkódtatásokkal is járó gazdasági válságból a hatalmon lévők egy része a fasiszta 
diktatúra eszközeivel próbált kiutat találni. Hitler hatalomra jutása Németországban 
Európa-szerte ösztönzőleg hatott a szélsőjobboldali erőkre. Magyarországon is Gömbös 
Gyula kormánya a rendszernek a válság alatt alaposan meglazult eresztékeit az olasz és 
a német fasizmus módszereinek adaptálásával, a szociáldemagógia és a kemény kéz 
- átmenetileg sokakat megtévesztő -— kombinálásával akarta megerősíteni. E tervvel 
szemben azonban fokozatosan gyülekeztek azok az erők, amelyek a fasizmus visszaveré- 
sére, sőt ellentámadásra 15 vállalkoztak. 1935 nyarán — mint ismeretes — a Komintern VII. 
kongresszusán összegezték a fasizmus elleni harcban szerzett tapasztalatokat és tanulsá- 
gokat, a fasizmussal szemben minden demokratikus erőt mozgósító népfrontprogramot 
dolgoztak ki, amit a nemzetközi kommunista mozgalom és az antifasiszta erők közkin- 
csévé tettek. 

A demokratikus és más antifasiszta erők Magyarországon is keresték azokat az 
eszközöket, módszereket, amelyekkel el lehet torlaszolni a fasizmus további előretörésé- 
nek útját. Nálunk a helyzet e téren különösen nehéz volt; a demokratikus erők főként 
az 1918-1919-es forradalmi időket követő ellenforradalmi terror, a súlyos megrázkódta- 
tások következtében nem voltak egységesek, sőt gyakran egymás ellen hadakoztak. Így 
korántsem volt lehetséges közvetlenül rátérni a nyugati országok többségében kibonta- 
kozó népírontmozgalom útjára. Hazánkban a lényeget tekintve ehhez hasonló, mégis 
sajátos körülmények között és formában megvalósulhatott a demokratikus erők egy 
részének első találkozása. 

A Márciusi Front tábora lényegében három körből indult el és talált egymásra. 
A kezdeményező szerep mindenképpen a kommunistáké volt, akiknek sikerült megnyer- 
niök a népírontos törekvéseknek a demokratikus irányba tapogatódzó - főleg budapesti 
és debreceni — egyetemi fiatalokat. A harmadik kör a hárommillió szegényparaszt kilátás- 
talan helyzetén változtatni akaró, jórészt a parasztságból - ahogy ők mondták -, a 
népből jött írók csoportja volt, amely éppen 1935 tavaszán, a Gömbössel való találkozás 
után döbbent rá arra, hogy a kormány , reformterveitől" remélt változtatás nem a 
dolgozó tömegek érdekeit, ellenkezőleg, további megnyomorítását szolgálja. Ez a csaló- 
dás fordított közülük néhányat a haladás felé mutató irányba, a helyes út megtalálására. 

Mindhárom irányzat egymástól tanulva és egymásra hatva az útkeresés időszakában 
jutott el a közös , vállalkozásig". Külön érdekesség e folyamatban, hogy a kommunisták- 
nak és a balra tolódó diákságnak az útkeresés során már összekovácsolódott tábora és 
közösen vállalt akciói hatottak a népi írók magatartására is. Egyúttal a népi íróknak a 
parasztkérdésben vallott felfogása hozzásegítette a diákok egy részét a baloldallal való 
kapcsolat megtalálásához. 

A Kommunisták Magyarországi Pártja voltaképpen már a gazdasági világválságot 
követően, majd Hitler hatalomra jutása után — ha súlyos ellentmondásokkal terhelten 
is -— kezdte levetni magáról a szektás politika béklyóit. Ennek egyik jele volt, hogy 
1933-ban meghirdette a , Be a szakszervezetekbe!" jelszót; vagyis igyekezett megtenni az 
első, még tétova lépéseket a szakszervezeti egység létrehozásához. 1934-től kezdve a 
KMP fokozatosan feladta a szociáldemokrata párttal szemben addig hangoztatott alap- 
talan vádját (szociálfasizmus), és ezzel a maga részéről a legális munkáspárttal való 
együttműködés alapvető feltételét teremtette meg. A Gömbös-kormány terveivel szem- 
ben a kommunista párt síkraszállt a szakszervezetek és a szociáldemokrata párt legalitá- 
sának védelméért, az egységfíront-politika szellemében. 

Az alapvető változást azonban a KMP politikájában a Komintern VII. kongresszusa 
után a - kemény belső küzdelmek árán végbement -— stratégiai fordulat hozta meg. 
A párt ekkor közvetlen stratégiai célként az összes antifasiszta erőket egyesítő demokra- 
tikus Magyarország megteremtését tűzte zászlajára. Az új program meghirdetése egybee- 
sett a francia és spanyol népfront sikerével, idehaza pedig a Gömbös-kormány bukásá- 
val. A szociáldemokraták és bizonyos polgári körök is elismerték ekkor, hogy Párizs 
példát mutat Európa számára a fasizmus elleni eredményes harcra. Mónus Illés, az 
MSZDP főtitkára írta: , Minden nép Párizs és Madrid felé tekint." Gyorsan hozzátette 
azonban, hogy nálunk a népfrontpolitika megteremtésének francia változata megvalósit- 
hatatlan. Magyarországon a fasizmus elleni harc kezdeményezői csak a Gömbössel 
szemben álló polgári csoportok lehetnek, amelyeket azután a szociáldemokraták is 
támogathatnak. A kommunisták is úgy látták, hogy nálunk a népfrontban érdekelt 
pártok elutasító álláspontja következtében a francia út aligha járható; a népfrontgondo- 
lat meghonosítására ezért más utat kell keresni. 1935 végén Kun Béla úgy gondolta, hogy 
Magyarországon az adott politikai viszonyok között a népfront megteremtéséhez sajátos 
utakat kell keresni. Ilyen útnak ígérkezett az együttműködés a már említett másik két 
csoportosulással, a diáksággal és a népi irókkal. 

A gazdasági válság és a súlyos társadalmi problémák az értelmiség és az életbe kilépő 

fiatalok egy részét is érintették; az , útvesztés" érzete, a jövőt illető bizonytalanság 
körükben is növelte a rendszer és intézményeivel szembeni elégedetlenséget. , A meglévő 
ifjúsági szervezetek hátterében valami nagy keresés feszeng" - írta a Református Diák- 
mozgalom című lap 1931 októberében. E fiatalok többsége eltévedt, jobbra ment, de egy 
kisebbség a baloldalon kereste a választ a jövőre. A balra tartó fiatal értelmiség és 
diákság útkeresését jelezte az 1925-ben megalakult, eredetileg jobboldali Bartha Miklós 
Társaságnak és a Szegedi Fiatalok Művészeti Közösségének baloldali tevékenysége, — 
illetve a válság alatt a népi írók társaságában jelentkező Márciusi Fiatalok Szemináriu- 
ma. A főváros egyetemein pedig — 1921 óta először — ismét színre léptek a kommunisták. 
Kezdetben a régi, sejtszerű szervezkedéssel, jórészt izolálódva, később, 1934-től Rajk 
László és Donáth Ferenc irányításával - áttörve az illegalitást — legális bázist keresve a 
Tandíjreform Mozgalom, illetve a Tandíjreform Bizottság létrehozásával. E mozgal- 
makhoz sikerült több egyetemi diákszervezet balra tartó csoportjait is megnyerni. E kí- 
sérlet mintegy előfutára volt a Márciusi Frontnak. 

A debreceni egyetemen ekkor a különböző, még a húszas években megalakult bajtársi 
szövetségekben is megjelentek a rendszerrel szemben elégedetlen, a baloldal felé orientá- 
lódó csoportok. Rájuk erősen hatott a református egyházaknak különösen a gazdasági 
válság után felerősödő demokratikusabb gondolkodásmódja, a Debrecenben működő, 
1918-hoz kötődő reformtársaságok tevékenysége, továbbá Szabó Dezső romantikus 
paraszti gondolatvilága. Leginkább azonban Németh László - 1933-ban napvilágot látott 
Debreceni Kátéjában, illetve a Tanú című , egyszemélyes" lapjában megnyilvánuló - 
harmadikutas, a , minőség forradalmát" hirdető álláspontja ragadta meg őket. Németh 
László varázsa azonban a harmincas évek második felére csökkent. Erről vall 1936-ban 
Veres Péter is. , Lenyűgözött őszintesége, írástudása — írja cikkében. - Ma modorosnak, 
egyben szektaízűnek és unalmasnak érzem. Akkor úgy éreztem, választ keres és ad egy 
csomó kérdésre, ma látom, hogy elmenekül a válasz elől." 

A debreceni egyetem balra tartó diákjainak politikai szándékaira mindinkább két 
fiatal volt nagy befolyással. A kommunista Zöld Sándor orvostanhallgató - aki Kállai 
Gyulán keresztül régebbről kapcsolódott Rajk László budapesti szervezkedéséhez — és 
Ujhelyi Szilárd joghallgató, aki viszont az egyetemi diákszervezetek vezérkarából emelke- 
dett ki, és a baloldalhoz való közeledésével gyorsította az egyetemi diákság politikai 
polarizációját. A diákok a Tisza István (ma Kossuth Lajos) Tudományegyetem hallgatói 
voltak; többségük egyúttal a jóhírű, demokratikus szellemű református kollégium ta- 
nulója is volt. 

A népi írók közül ez időben már országosan ismert volt Veres Péter, Féja Géza, Illyés 
Gyula és Kovács Imre. Az értelmiségi és diákproblémák mellett a paraszti sorskérdések 
iránt érdeklődő, a kibontakozó falukutatásra is felfigyelő diákság így különösen nagy 
figyelemmel kísérte ezeknek az íróknak a munkáját. Sokan közülük személyesen 18 
megismerkedtek és szorosabb kapcsolatba kerültek velük. Tulajdonképpen Gömbös 
reformígéreteinek és az Új Szellemi Frontnak a csapdája vitte még közelebb egymáshoz 
a népi írókat és a haladó szellemű diákokat. A kommunisták ezt a tényt is figyelembe 
vették a népfíronttal kapcsolatos terveik valóra váltásában. 

A már említett három csoport első közös találkozására 1936 márciusában, a Debreceni 
Diétán (diákparlament) került sor. Itt a fővárosi egyetemistákat, egyben a KMP-t 
Donáth Ferenc és Béki Ernő képviselte; a debreceni diákok közül vezető szerepet játszott 
Zöld Sándor és Újhelyi Szilárd. Előadásokat tartott a diétán a népi író Kovács Imre, Veres 
Péter, és jelen volt Darvas József is. 

A Debreceni Diéta után, 1936 őszén szerezték meg Zöldék a Debreceni Egyetemi 
Körben, majd a többiek a Turul Szövetséghez tartozó bajtársi egyesület vezetésében a 
fontos pozíciókat. Példájuk nyomán Donáthék ugyancsak , benyomultak" a Budapesti 
Egyetemi Körbe. Az elnök Porga Lajos lett, s a vezetésbe bekerült Pataki Ernő és Pollner 
György is. Ezzel a fővárosban és Debrecenben is megteremtődtek a leendő Márciusi 

Front fontos legális diákbázisai, szervezeti keretei. , Az Egyetemi Kör jelentősége abban 
áll — olvashatjuk egyik vezetőjének visszaemlékezésében -, hogy mint intézmény biztosí- 
totta a mozgalom szervezésének nélkülözhetetlen feltételeit. Emellett a diákok és az 
értelmiségiek, valamint a népi írók találkozásának fontos szintere lett." 

A diákok befolyásolásának szélesedésével egyidejűleg szorosabbá vált a kapcsolat a 
népi írókkal is. A fővárosban a Central Kávéház volt az írók rendszeres találkozásának 
színtere. Gyakran megfordult itt Féja Géza, Illyés Gyula, Kovács Imre, továbbá Sárközi 
György, Szabó Lőrinc és Tamási Áron. Időnként jelen volt Szabó Zoltán, Darvas József, 
sőt Zilahy Lajos is. 1936 végén, 1937 elején néhány alkalommal itt találkoztak az írók 
Donáth Ferenccel. A debreceni fiatalok pedig városukban gyakran összejöttek Veres 
Péterrel. 

A , közösség formálásának" másik nagy , organizátora" volt ekkor a kommunista 
irányítás alatt álló, Vértes György által szerkesztett folyóirat, a Gondolat is, amely a 
demokratikus erőknek, a népírontgondolatnak egyik legális fórumává vált. A Gondolat 
hasábjain a kommunisták mellett — mint Antal János, Bálint György, Hont Ferenc, Mód 
Aladár, Molnár Erik — egyes szociáldemokrata politikusok (pl. Kéthly Anna) és különbö- 
ző pártállású vagy párton kívüli baloldali írók, költők, újságírók is megjelentek (Radnóti 
Miklós, József Attila, Darvas József, Veres Péter és sokan mások). Az akut magyar 
problémák: a földkérdés, a demokratikus összefogás szükségessége stb. mellett a folyó- 
irat nagy teret szentelt a francia és spanyol népfront sikereinek. Rendszeresen és kritikai 
észrevételeit sem elhallgatva tudósított a hazai demokratikus csoportosulások különbö- 
ző összejöveteleiről, vitáiról. Ugyancsak nagy figyelmet keltő esemény volt a Sárközi 
György szerkesztésében Magyarország felfedezése címen egymás után megjelenő, nagy 
társadalmi hatást kiváltó irodalmi munkák sora, mint Illyés Gyula: Puszták népe; Féja 
Géza: Viharsarok; Kovács Imre: A néma forradalom; Veres Péter: Számadás; Szabó 
Zoltán: A tardi helyzet, továbbá Erdei Ferenc: Futóhomok és Darvas József: A legna- 
gyobb magyar falu. 

1936 végén—1937 elején a népfrontgondolat megvalósításában fontos szerepet játszott 
az is, hogy a KMP új központi bizottságának — és személyesen Szántó Zoltánnak — a 
vezetésével sikerült Prágából közvetlen kapcsolatot teremteni a demokratikus erők 
összefogásán fáradozó hazai kommunistákkal. Így egyértelművé vált a pártban, hogy 
következetesen vállalni kell a stratégiai fordulatot. Ezt jelezte a központi jelszó is: , A 
kommunisták nem azt keresik, ami elválasztja, hanem, ami egyesiti a fasizmus elleni 
harcban érdekelt erőket." , Ma az a feladat vár ránk - állapította meg a KMP központi 
orgánuma, a Dolgozók Lapja -, hogy a fasizmus támadásának visszaverésére, erejének 
megtörésére egyesítsük az egész munkásosztályt, hogy széles demokratikus frontba egye- 
sítsük a magyar nép minden rétegét... A fasiszta diktatúra visszaverése és a béke 
megőrzése, a munkásosztály egységének helyreállítása, a demokratikus Magyarországért 
harcoló népfront kialakítása az a nagy feladat, amelyért ma a Kommunisták Magyaror- 
szági Pártjának harcolnia kell..." 

A közös fellépésnek mintegy közvetlen előzménye volt az 1937. február 4-5-én megtar- 
tott ankét, amelyen -— kommunista kezdeményezésre -— napirendre tűzték a szélsőjobbol- 
dali ifjúsági szervezet, a Turul Szövetség által propagált, a náci mintát utánzó nacionalis- 
ta, militarista ifjúsági táborok kérdését. A cél nemcsak a fasiszta ifjúsági táborok 
demonstratív elutasítása volt, hanem a demokratikus követelések meghirdetése és nép- 
szerűsítése IS. 

A Budapesti Egyetemi Körnek sikerült elérnie, hogy a Turul vezetői vegyenek részt 
az ankéton. Meghívták a vitára a Magyarországi Szociáldemokrata Párt Országos 
Ifjúsági Bizottságát (amely a kommunisták és a baloldali szociáldemokraták vezetése 
alatt állt), továbbá a Korunk Szava, a Magyar Ut és más folyóiratok szerkesztőségeit is. 
Szemben a Turul Szövetséggel, a meghívottak többsége elutasította az ifjúsági munkatá- 
borok fasiszta intézményének bevezetését, és több demokratikus követelésnek adott 

hangot. Különösen nagy tetszést aratott Valachi Gyulának és Apró Antalnak az OIB 
nevében beterjesztett ötpontos demokratikus programja. 

Ekkor a kommunisták úgy látták: megérett a helyzet arra, hogy az Egyetemi Kör és 
a népi írók (az OIB-re is gondoltak, de az MSZDP vezetőinek álláspontja miatt ez nem 
valósulhatott meg) közösen lépjenek fel 1937. március 15-én egy demokratikus nemzeti 
programmal. A 12 pontból álló programot - a KMP népfront-elgondolásait figyelembe 
véve - Donáthék állították össze a Budapesti Egyetemi Körben, majd megvitatták 
Kovács Imrével. Ő a 12. pont kivételével a javaslatot kisebb módosításokkal elfogadta. 
Kovács a 12. pontban, amely a pángermán veszély elhárítását követelte, a pánszláv 
veszély elleni harcnak a programba való felvételéért is síkraszállt. A kominunisták, hogy 
tervük ne essen kútba, kénytelenek voltak helyt adni Kovács követelésének. Ezután 
gyorsan peregtek az események. A népi írók többsége — megismerkedve a programmal 
-— támogatta azt. Egyetértettek a 12 ponttal a debreceni Egyetemi Kör tagjai és az őket 
támogató bajtársi egyesületek is. Némi vita után a szervezet nevében is sikerült megálla- 
podni. Az új szervezetet Márciusi Frontnak nevezték el. 


A MÁRCIUSI FRONT ZÁSZLÓBONTÁSA ÉS TEVÉKENYSÉGE 


A március 15-i ünnepség megtartására a budapesti Egyetemi Kör vezetősége hivatalosan 
kérte az engedélyt. Ezt — az ünnepség programjában szereplő Zilahy Lajos neve láttán — 
meg is adták. Az engedélyezésben más körülmények is szerepet játszottak. A Darányi- 
kormánnyal elégedetlen szélsőjobboldal, így a Turul Szövetség vezetői is kormányellenes 
akcióba kezdtek, s erre megpróbálták felhasználni március 15-ét is. A kormányszervek 
a baloldal fellépésének engedélyezésével mintegy ellensúlyozni akarták a szélsőjobboldal 
terveit. 

Az ünnepséget — mint már említettük — március 15-én délután tartották. Porga Lajos 
és Zilahy Lajos mellett a rendezvényen fellépett Féja Géza is, aki az országot fenyegető 
német veszélyre, a földkérdés megoldatlanságára és a dunai népekkel való megegyezés 
fontosságára figyelmeztette a mintegy ötezer főnyi tüntető tömeget. Ezt követően Kovács 
Imre olvasta fel a Márciusi Front 12 pontját. A követelések első 4 pontja a demokratikus 
szabadságjogokat, az ország demokratikus átalakításának sürgetését foglalta magában. 
Az 5. pont az 500 holdon felüli birtokok kisajátítását, a 6. pont pedig a bankok, kartellek 
és monopóliumok , magyarságsorvasztó uralmának megszüntetését" követelte. A továb- 
bi 5 pont olyan szociális követeléseket tartalmazott, mint a progresszív adórendszer, a 
40 órás munkahét, munkaalkalom minden munka nélküli dolgozó számára, progresszív 
tandíjrendszer bevezetése. A már említett, a fronton belül is vitatott, majd a szélsőjobbol- 
dal támadásának kereszttüzébe került 12. pont , magyar revíziót" sürgetett, de leszögez- 
te, hogy ,a Duna-völgyi népek hovatartozandósága kérdésében az önrendelkezési jog 
tiszteletben tartását" vallja. , A pánszláv és pángermán imperialista törekvésekkel szem- 
ben" pedig a dunai konföderáció gondolatának megvalósítását szorgalmazta. 

Röviddel a Márciusi Front zászlóbontása után a szervezethez való csatlakozásukat 
jelentették be a Debreceni Egyetemi Kör és a bajtársi szövetségek tagjai, továbbá más 
szervezetek és írók is. 

A Márciusi Front megalakulása és programja a vártnál nagyobb visszhangot váltott 
ki. Létrejöttéről megemlékezett szinte az összes baloldali napilap és folyóirat: a Népszava, 
a Szocializmus, a Válasz, a Kelet Népe, a Szép Szó, továbbá olyan újságok is, mint a 
Magyar Hírlap, a Magyar Ut, a Pesti Napló és az Est. Méltatta a Márciusi Front 
megszületését a Gondolat, a Dolgozók Lapja, a csehszlovákiai Magyar Nap, a Párizsban 
élő magyar kommunista emigránsok lapja, a Szabad Szó, a romániai Korunk, sőt 
megemlékeztek róla a Spanyolországban harcoló nemzetközi brigádok magyarjai is. 
A 12 pont szellemében az érdekelt osztályoknak és pártoknak , össze kell fogni — írta a 

Gondolat -, hogy az átalakulás, amelyen a magyar nép sorsa áll vagy bukik, a Márciusi 
Front nyomán ... lehessen tárgyi valóság". 

A szélsőjobboldal hazaárulással, a rendszer elleni izgatással vádolta a Márciusi Fron- 
tot és mindazokat, akik létrejöttét támogatták. Megtorlást követelt, és mindent megtett 
azért, hogy a mozgalmat külső támadásokkal és belső bomlasztással megsemmisítse. 

, A fasizmus európai és hazai előretörésének légkörében egy új, következetesen demok- 
ratikus mozgalom jelentkezése annyira nem várt és meghökkentő volt, mint derült égből 
a villámcsapás — írta visszaemlékezésében Donáth Ferenc. — Az egész politikai közélet 
felfigyelt — a baloldaltól a szélsőjobboldalig - és állást foglalt. Helyeslően vagy szitkozód- 
va, bátorítóan vagy rágalmazva, de úgyszólván mindenki szólt, mert úgy érezték, hogy 
történt valami. Valami fontos, ami mellett szó nélkül elmenni nem lehet. 

Ennek a nagy visszhangnak oka elsősorban az volt, hogy az ellenforradalom kormá- 
nyai által beígért magyar feltámadás egyre késett, és a valóságos viszonyok nyomorúsá- 
gának megváltoztatására a Márciusi Front programjában igazi alternatívát láttak. Ez 
a program egyszerre volt következetesen demokratikus és magyar... A magyar valóságból 
fakadt, és a magyar társadalomnak akkor legégetőbb politikai szükségleteit fejezte ki. 
Egy becsapott, megalázott, megtiport és megfélemlített társadalom vágyát tükrözte, 
hogy az emberi és politikai szabadságjogok helyreállításával megtisztított közéletben 
biztosítsa az emberhez illő léthez és emberi méltósághoz való jogot." 

A kormánynak, valamint a szélsőjobboldalnak az az elképzelése, hogy a Márciusi 
Front csupán alkalmi társulás lesz, nem vált valóra. Hamarosan látniok kellett, hogy a 
Márciusi Front országosan 1s politikai tényezővé vált. Politikai befolyását, az iránta való 
gyorsan növekvő érdeklődést elsősorban a népi íróknak, főleg az ekkor napvilágot látott 
népszerű munkáiknak köszönhette. A Márciusi Front közvetlen bázisa, szervezeti alapja, 
a mozgalomnak bizonvos akcióképességet is biztosító ereje viszont a kommunista párt 
és a Márciusi Frontban dolgozó, kommunistákkal szimpatizáló haladó diákság volt. 

A rendszer urai ezért támadásukat először a Márciusi Front szervezeti bázisát jelentő 
egyetemi körök és bajtársi szövetségek ellen irányították. Felfüggesztették a Budapesti 
Egyetemi Kört és a Debreceni Egyetemi Kört, s fegyelmi eljárásokat folytattak le a 
bajtársi egyesületeket irányító diákfiatalok (Zöld Sándor, Kiss József, Gulyás Gábor, 
Vajda Benő) és mások ellen — így akarták a Márciusi Front e bázisát szétverni. Ezt 
követte az írók műveinek elkobzása, majd a szerzők ellen indított perek sorozata. 

A kezdeti lendület e támadások miatt átmenetileg megtört; a Márciusi Front melletti 
szolidaritás azonban átsegítette a mozgalmat az első megtorpanáson. Szolidaritást vállalt 
vele a Bartha Miklós Társaság, a Soli deo Gloria nevű református diákszövetség, 
továbbá a Turul politikáját támadó több diákszervezet is, valamint néhány kisgazdapárti 
parlamenti képviselő és a zászlóbontásukat korábban üdvözlő lapok és folyóiratok is. 

1937 nyarán a Márciusi Frontot ért támadások, a diákbázis átmeneti szükülése, az írói 
perek időpontjának kitűzése bizonyos elbátortalanodást okozott a Márciusi Fronton 
belül. Nézeteltérések keletkeztek továbbá a , hogyan tovább" kérdésében is. A népi írók 
egy része (elsősorban Féja Géza és Illyés Gyula) úgy vélte, hogy a rendszer támadása 
miatt a mozgalom nem vállalkozhat politikai akciókra, hanem szellemi mozgalomként 
kell megmaradnia. Ebben a koncepcióban támogatókra találtak a fasizmus elleni harc- 
ban hasonló felfogást valló egyes szociáldemokrata és kisgazdapárti vezető politikusok- 
ban is. Voltak, akik az uralkodó osztályok , lelkiismeretére" apellálva reménykedtek a 
követelések egy részének teljesítésében. Féja Géza például biztosította a kormányt arról, 
hogy a Márciusi Front nem kívánja zavarni sem bel-, sem külpolitikai tevékenységét. 
A Márciusi Frontnak nincs szándékában - írta -, hogy , a magyar kormány külpolitikai 
lépéseit a legcsekélyebb mértékben is megzavarja". A kommunisták és a velük tartó 
diákfiatalok — látva a Márciusi Fronton belül mutatkozó negatív jelenségeket — határo- 
zottan felléptek ezek ellen. Mindenekelőtt sikraszálltak azért, hogy a mozgalom politikai 
mozgalom maradjon. ,, Ha a szellemi mozgalom népi mozgalom akar lenni, a néptöme- 

gek történelmi céljainak és általános érdekeinek akar szószólója lenni — szögezte le a 
Gondolat című folyóiratban Révai József -, akkor arra kell törekednie, hogy a napi 
politikába belevigye ezeket a célokat és érdekeket... Politikai cselekvés nélkül a szellem 
elhal..." 

A szellemi kontra politikai mozgalom vitájában Erdei Ferenc is az utóbbi mellett 
foglalt állást. , Kimondott és leírt szavak, legyen bármilyen írói hatásuk, nem fegyverek 
ebben a harcban, csak fogódzó kiáltások. A szabadságot ki lehet harcolni, meg lehet építeni 
és meg lehet védeni. Csak kérni és várni nem lehet soha..." A szabadság megépítéséhez 
politikai út vezet, valóságos szabadságot csak a hatalmi tényezők képesek kiharcolni. 
, Semmi értelme nincs — írta -, hogy az írók olyan fedezékbe vonuljanak, amely az 
ellenségtől ugyan nem véd meg, ellenben gátolja az egyéb védelemről való lemondást. 
Minden erőnket arra kell koncentrálni, ami odavezet, hogy a politika útjára állva 
törekvéseink eredményesen megvalósulhassanak." A Márciusi Front debreceni diáktá- 
bora is úgy vélte, hogy a front íróinak többet kell vállalniuk, mint a szellemi , előkészí- 
tést". , Írásnak és tettnek, szellemi és politikai mozgalomnak ebben a korban egymással 
szerves összefüggésben, egymással kölcsönösen hatva kell haladniok. Vagyis az írói 
működésnek nem velőkészítenix kell egy későbbi korban elkövetkező politikai mozgal- 
mat, hanem életre kell hívni a ma aktuális politikát." Révai József is újra hangsúlyozta, 
hogy az írók , nemzetnevelő", , lelkiismeretébresztő" munkája , csakis akkor lesz eredmé- 
nyes, ha a dolgozó tömegek szolgálatában, azokkal összeforrva lesz fontos motorja az 
új Magyarországért folyó harcnak". 

A belső nézeteltérések mellett az is nehézséget okozott, hogy a Márciusi Frontot 
elméleti szempontból nem alaptalanul, de az antifasiszta erők tömörítésének szempontjá- 
ból nem szerencsésen, baloldalról is támadták. Így pl. az urbánusok elítélték a népi írók 
munkáiban megtalálható nacionalista, antiszemita megnyilatkozásokat, továbbá azt a 
felfogást, hogy a parasztság az az , őserő", amely egyedül lehet a jövő hordozója. 

A felvetődött problémák tisztázása, továbbá az antifasiszta demokratikus tábor kiszé- 
lesítése, egyes pártpolitikusok megnyerése érdekében a kommunisták egy találkozó 
létrehozását kezdeményezték. Ez 1937. október elején Makón - Erdei Ferenc közremű- 
ködésével — megtörtént. 

A makói találkozón - a helyi és környékbeli baloldali szervezetek mellett — jelen volt 
a népi írók táborának szinte minden tagja; ott voltak a front kezdeményezői: a Budapesti 
és Debreceni Egyetemi Kör képviselői, a szegedi fiatalok, a MEFHOSZ (a Magyar 
Egyetemi és Főiskolai Hallgatók Országos Szövetsége) megbízottai, több folyóirat szer- 
kesztőségének képviselői és néhány tiszántúli város és falu küldöttei. Igazi népírontos 
seregszemle lett volna a találkozó, ha az MSZDP vagy a kisgazdapárt hivatalosan 
képviseltette volna magát. Az utóbbiak azonban inkább a legitimisták körmendi találko- 
zójától várták az előremenetelt, kezdeményezést, mint a makóitól. 

A makói tanácskozás, amely Erdei Ferencet, Féja Gézát, Kovács Imrét és Veres Pétert 
bízta meg a Márciusi Front irányításával, ismét állást foglalt a 12 pont mellett. A Makón 
kiadott nyilatkozat ugyan a mozgalom szellemi jellegét hangsúlyozta, de azt is kiemelte, 
hogy a Márciusi Front korántsem akar távol maradni a politikai élet megnyilvánulásai- 
tól. A Válasznak a makói kiadványt ismertető novemberi száma külön is, nyomatékosan 
leszögezte, hogy a Márciusi Frontban megfogalmazott elveknek csak a gyakorlat lehet 
a próbatétele. 

1937 őszének eseményei mindinkább a politikai harc vállalása felé kényszerítették 
azokat a csoportokat is, amelyek azt korábban ellenezték. Október közepén megkezdőd- 
tek a népi írók elleni perek. A perek, majd az ítéletek ellen nemcsak a Márciusi Fronthoz 
tartozó diákság tiltakozott, hanem a szellemi élet tekintélyes baloldali képviselői is, 
köztük: Bartók Béla, Móricz Zsigmond, Zilahy Lajos, Németh László, Szabó Lörinc, Tóth 
Aladár. , Nem engedjük magunkat megfélemlíteni — olvasható felhívásukban. — A ma- 
gunk megmaradásáért nem vagyunk hajlandók némán nézni nemzetünk pusztulását." 

Kiállt az írók mellett Szekfű Gyula is, hangsúlyozva, hogy azok az elgondolások, ame- 
lyek a perbe fogott írók könyvében foglaltatnak, , az én nézeteimben is megtalálhatók". 

1937 őszén a , félreállított" diákság is újra sorompóba lépett. A Budapesti Egyetemi 
Kör tanári vezetésére sikerült megnyerni Szekfű Gyulát, majd Keresztury Dezsőt — így 
az ismét működhetett. A körnek ez időben sikerült kapcsolatait szorosabbra fűzni az 
OIB-vel is. Ez különösen azután vált gyümölcsözővé, amikor Kulich Gyula lett az OIB 
titkára. Erősödött az együttműködés több szakszervezettel is, elsősorban a MÉMOSZ- 
szal. 1937 őszén Kovács Imre szerkesztésében megjelent a front ifjúsági lapja, a Híd. Neve 
szimbolikus — olvasható a beköszöntőben. Összekötő kapocs kíván lenni, és támogatni 
óhajt minden olyan törekvést, amely a szociális, a gazdasági és a politikai reformokat 
valóban vállalni akarja. 

1937 végén egymást érték a Márciusi Front égisze alatt rendezett irodalmi, zenei estek. 
November közepén tartották meg a Zeneakadémián a Bartók- és a Kodály-estet; majd 
a Válasz irodalmi ankétját, amelyen főként a népi írók léptek fel. Számos vidéki városban 
is szerveztek ankétokat. Debrecenben 1938. február elején — az Ady-társaság közreműkö- 
désével — a Csokonai Színházban rendezték meg azt az irodalmi estet, amelyen a népi 
írók társaságában Bajcsy-Zsilinszky Endre is fellépett. 

Erről a rendezvényről írta a városi rendőrség egyik vezetője: , Az Ady-matinét a 
Debreceni Ady Társaságnak mint egyesületnek a vezetői arra használták fel, hogy ... az 
előadás alatt erősen baloldali agitációt folytassanak, ami ... főképp az ifjúság lelkének 
forradalmasítására igen alkalmas. Az előadás résztvevői félrevezették az egész város 
előkelő társadalmát, mert egyházi és világi főhatóságok feleségeit kérték fel az ún. 
Ady-matiné védnökéül..." — így lehetőségük nyilt arra, hogy széles nyilvánosság előtt 
hirdessék meg , a társadalom átalakítására irányuló eszméiket". i 

E sikerekben szerepet játszott az is, hogy a kommunisták és általában a Márciusi Front 
diákjai is keresni kezdték a kapcsolatokat a kisgazdapárt helyi vezetőivel. E pártnak 
— főleg tiszántúli szervezeteinek — magatartása ekkor változóban volt; erősödött náci- és 
nyilasellenes hangulatuk. Sürgették a földreformot, a demokratikus választójog beveze- 
tését, és erőre kapott az a felismerés, hogy a helyi antifasiszta erők egymásra vannak 
utalva. E vonatkozásban különösen a kisgazdapárt agrártagozata járt az élen, Dobi 
István vezetésével. A Márciusi Front mindinkább partnerként kezelte e helyi szerveket. 
Ez is közrejátszott abban, hogy a Tiszántúl parasztjai egymás után levélben vagy helyi 
gyűléseken üdvözölték a Márciusi Front törekvését. Mi , teljes mellel a Márciusi Front 
mellé állunk — írta Derecskéről 22 parasztember -, amely a mai súlyos feszültség levezeté- 
sét gyors és gyökeres szociális intézkedéseknek törvényes eszközökkel való meghozatalá- 
ban látja". 

A Mácrciusi Front hatása egyébként nyomon követhető a szomszéd országok magyar- 
sága körében is. 1937 őszén az erdélyi magyar demokratikus szervezetek rendezésében 
megtartott vásárhelyi találkozó — éppúgy, mint Csehszlovákiában a magyar fiatalok 
szövetségének megalakulása, valamint az emigrációban élő demokratikus magyar cso- 
portok próbálkozása egy nemzetközi kongresszus összehívására — mutatta, hogy a 
Márciusi Front ösztönzően hatott az ország határain kívül is. 

1937 második felében — a makói értekezlet után — ismételten felmerült a Márciusi Front 
kiszélesítésének, népfírontjellege erősítésének gondolata. Ebből a szempontból is figye- 
lemre méltó a Gondolat című folyóitat utolsó, 1937 szeptember—októberi számában 
megjelent, a magyar demokrácia erőiről szóló értékes elemzés, Bálint György tollából. 
Bálint György hangsúlyozta, hogy Magyarországon is , jelentékeny politikai tényezők 
szegülnek szembe a fasiszta diktatúrával", de ezek fejletlen, küzdelemre, áldozatokra 
, félig kész" erők, amelyeket csak , tömegmozgató és felvilágosító munkával", az , érési 
folyamat felgyorsításával" lehet alkalmassá tenni a demokratikus összefogás következe- 
tes vállalására. A szerző hangsúlyozta, hogy a demokratikus erők gyengeségének objek- 
tív okok mellett szubjektív okai is vannak. Ez mindenekelőtt a szervezett munkásság, 

elsősorban az MSZDP kezdeményezésének hiánya. Elismerte, hogy a harcban szükség 
van óvatosságra, de a túlzott visszafogottságot nem tartotta indokoltnak. Úgy vélte, 
hogy , külföldi értelemben való összefogásnak a megteremtése talán még nálunk nem a 
ma feladata", de elsőrangú feladat az összefogás eszméjének ápolása, és különböző 
kezdeményezésekkel a közös fellépés elősegítése és meggyorsítása. 

Ebben a szellemben vetődött fel 1937 végén az a gondolat, hogy a Márciusi Front 
kereteit bővítve, 1938 márciusában - az 1848-as forradalom és szabadságharc 90. évfor- 
dulója alkalmából - a fasizmus elleni harcban érdekelt összes erő részvételével ismét 
országos jelentőségű rendezvényt szervezzenek. Javasolták azt is, hogy erre az alkalomra 
új programot 15 készítsenek elő. 1938. január 21-én a Central Kávéházban összehívott 
előértekezleten megjelentek a Márciusi Front vezetői, az Országos Ifjúsági Bizottság, a 
Bartha Miklós Társaság, a Deák Ferenc Társaság, a Szalai László Társaság, a Kossuth 
Társaság, a Mikes Kelemen Társaság, a Szabadság Baráti Kör képviselői, továbbá a 
Szegedi Fiatalok Művészeti Kollégiuma, a MEFHOSZ, az Emericana, a Soli Deo Gloria 
küldöttei, a Szép Szó, a Vigilia, a Századunk, a Korunk Szava, az Ország Útja című 
folyóiratok megbízottai és egyes keresztény felekezetek lelkészei. Az előértekezleten 
elhatározták, hogy Kecskeméten 1938. március 15-én közös programot fogadnak el, és 
közös cselekvést határoznak el. A kommunista párt az előértekezletet — amelyet végül 
is a rendőrség szétzavart — , új erők jelentkezéseként" üdvözölte. 

Az értekezlet után mégis elkészült az a korábbihoz képest kibővített kiáltvány, amely 
egyértelműen a politikai harc és cselekvés vállalására szólított fel: , Ha eddig írói művek- 
kel mutattunk rá társadalmunk sebeire és ugyanezekben a változtatás és az embersége- 
sebb megoldás szellemét szorgalmaztuk, akkor most vállalnunk kell a cselekvő szándék 
irányítását is, mert ezt várja tőlünk az ország és ezt követeli a magunk lelkiismerete is. 
Vállaljuk." Külpolitikai vonatkozásban a kiáltvány mellőzte a pánszláv veszélyre való 
hivatkozást; így foglalt állást a 12 pont mellett. 

A nemzetközi események azonban közbeszóltak. Miután a nácik bekebelezték Auszt- 
riát és a Darányi-kormány már március 5-én meghirdette a győri fegyverkezési progra- 
mot, a hatóságok nem engedélyezték sem a kecskeméti, sem az onnét Debrecenbe áttett 
ünnepség megtartását. A kommunista fiatalok — mintegy előre sejtve, hogy a demokra- 
tikus tábor márciusi ünnepségeit sorra betiltják majd — A magyar ifjúság szabadságfrontja 
néven röpiratban fordultak a magyar nemzethez. Ebben ismét hitet tettek a márciusi 
eszmék, ,a megalkuvás nélküli szabadság" mellett, egyben felhívták a közvélemény 
figyelmét az ország függetlenségét fenyegető náci veszélyre. , Szabad ország fiai akarunk 
maradni! Nem akarunk és nem is leszünk más nemzetek uszályhordozói, sem gyarmati 
népessége..." — írták befejezésül. 

Ausztria megszállása után Magyarországon is megerősödött a náci és a nyilas befo- 
lyás. Az első zsidótörvény kiadása, a sajtó korlátozása, a Márciusi Front tervezett 
ünnepségeinek sorra-rendre történt betiltása tovább mélyítette a népi írók táborán belül 
amúgy is meglévő ellentéteket. Erre a koronát az íróknak az újabb program miatti 
ismételt perbe fogása tette fel. Az írók egy része ezután kivált a mozgalomból, mások 
visszavonultak — ezzel felbomlott a Márciusi Front. 

A Márciusi Front diáktábora, elsősorban a debreceniek, akik éppen ekkor jelentkeztek 
a Tovább című lappal, egy ideig még megkísérelték életben tartani a mozgalmat. Az 
Anschluss után a Tovább a korábbinál szélesebb, az ország függetlenségéért síkraszálló 
, nemzeti- népi arcvonal" EPTEZEIMÍÉSÉT sürgette. Hangsúlyozta, hogy , e küzdelem során 

A diákok eme utóvédharca is elbukott. Egyfelől a francia és a spanyol népíront mind 
nyilvánvalóbbá váló veresége, az európai kollektív biztonság létrejöttének kilátástalansá- 
ga, másfelől Hitler-Németország növekvő agresszivitása, a csehszlovák-német válság, 
majd a müncheni egyezmény Magyarországon is a nácibarát erőknek kedvezett. Az 
erősödő nacionalista-soviniszta hullám, a rendőrségi terror, majd a Tovább és a Hid 

számainak betiltása, szerkesztőinek perbe fogása, a Válasz megszűnése, illetve a kommu- 
nista diákoknak az egyetemi diákszervezetekből való kiszorítása egyre szűkebb területre 
korlátozta a Márciusi Front tevékenységét. 1938 őszén bezárták a Budapesti Egyetemi 
Kört, végképp betiltották a Tovább című lapot, és jórészt megszűntek vagy visszaszorul- 
tak az alfóldi cívis városban is a demokratikus fórumok, amelyeken keresztül a Márciusi 
Front még szólhatott volna. Mindez, 1938 végén a mozgalom megszűnéséhez vezetett. 


A Márciusi Front - rövid fennállása alatt is — olyan tapasztalatokat adott, amelyeket a 
háború alatt az antifasiszta ellenállók eredményesen felhasználhattak. , A Márciusi 
Front megszűnt, hogy magasabb szintű politikai szervezetnek, a népfront fejlettebb 
formáinak adja át a helyét" — írta később Kállai Gyula. A második világháború antifa- 
siszta ellenállási mozgalma, majd a felszabadulás után kibontakozó demokratikus és 
szocialista átalakulás nemcsak politikai és eszmei örököse a Márciusi Frontnak, hanem 
- jórészt személyeiben is — annak , jogutódja" lett. Így lett immár a fél évszázadra 
visszatekintő magyar népfront, majd a szocialista nemzeti egység kiindulópontja, bölcső- 
je a Márciusi Front. 


Pintér István 


Somogyi József: Mártíremlékmű 


ELETUTAK  SZOVETKEZETEK 


A termelés szintjére vagyok 
a legbüszkébb!" 


Valter Imrének, a balatonszabadi November 7. Mg. Termelőszövetkezet nyugdíjas 
elnökének portréját Gaál Gyula készítette. 


A háború után még két külön falu volt: Balatonszabadi és Siómaros. A népességmozgá- 
sok és a földosztás Szabadi arculatát változtatták meg jobban. Abban azonban hasonló- 
ak voltak, hogy mindkét helyen hittek az újrakezdésben. Szabadiban ezt a hitet leginkább 
a földosztás táplálta, Maroson a választási eredmények. A parasztság körében eluralko- 
dó , teljes erővel dolgozni" érzésre annál is inkább szükség volt, mert a frontátvonulás 
veszteségei miatt a régi gazdálkodó rétegeknek is mindent előlről kellett kezdeniük. 

Aztán 1947 táján egyre újabb kifejezéseket kellett megtanulni: zsírosparaszt, kulák, 
népnyúzó, osztályharc, reakciós stb. Ezzel párhuzamosan a terhek is egyre súlyosbodtak. 
Szaporodtak a földelhagyások. Egyik oldalon a juttatott föld nem mindig bizonyult 
elegendőnek a megélhetéshez, a másik oldalon a beadási kötelezettség mértéke késztetett 
menekvésre embereket. Az ötvenes években a két falut összevonták, a népességszám 
gyorsan csökkent, a fél határ állami tartalékföld lett. 

1954-ben fogant meg az első tsz-próbálkozás: a volt veszprémi káptalani birtok egy 
részén jött létre a III. típusút Új Élet Termelőszövetkezet. A marosi részen 1956 tavaszán 
alakult az első termelőszövetkezet (Haladás), hogy aztán ősszel — éppúgy, mint az Új 
Elet — egy hangos szó nélkül föloszoljon. Egy visszaemlékező szavai szerint ,, a nyomorú- 
ság verbúválta, a remény oszlatta szét" ezeket a tsz-eket. 

A tsz-szervezés új hulláma már 1958 őszén elérte a falut. A meggyőzés nem volt 
könnyű, s az alku kompromisszummal zárult: négy termelőszövetkezet alakult a dupla 
faluban. Hamarosan kiderült azonban, hogy a kölcsönös engedményeknek ez a formája 
tartósan nem fogadható el a járási vezetők számára. Először csak a munkaegység-normá- 
kat hangoltatták össze, de már 1962. november 8-ra sikerült elérni a négy szövetkezet 
egyesítését. Az új név — November 7. Mgtsz. — azóta is emlékeztet erre az időpontra, 
amikor jó időre eldőlt a szövetkezet sorsa. 

A négy tsz-elődből háromban középparaszti elnök volt (Kossuth: Földesi Lajos, Bem: 
Pápai Lajos, Dózsa: Kolozsi József), s a negyediknek (Új Élet: Puskás József) egy 
korábban már tanácselnökként a helybeliek szerint kudarcot valló, ám a járási vezetők- 
kel szoros kapcsolatba került belső-somogyi szegényparaszt állt az élén. Az egyesítés 
, logikája" természetszerűleg helyezte ez utóbbit a megnőtt gazdaság elnöki posztjára: a 
szövetkezet a , járási politika" helyi megvalósításának színtere lett. 

Hiába volt azonban az , ésszerű" elnökkiválasztás, hiába a segítő kéz, a szövetkezeten 
belüli társadalmi mozgásokkal, ütközésekkel, súrlódásokkal senki sem számolt. A fela- 
dat - négy tsz embereinek munkáját közös vállalati keretek között megszervezni - 
meghaladta az elnök erejét. Hiányzott a koncepció. 1964 őszén éppoly természetesen 
adta át helyét utódjának, Valter Imrének, mint ahogy két évvel korábban odakerült. 


$ Az ötvenes években a szövetkezeteket a munka társadalmasításának foka szerint három típusba sorolták. 
A harmadik tipus jelentette a legmagasabb fokot. 

Valter Imre: , Akkor Puskás József volt az elnök előttem, mondhatom, hogy semmi 
ellenállást nem fejtett ki velem szemben, tiszteltük egymást előtte is, utána is. Valószínű 
Ő i5 belátta, hogy ez a feladat meghaladta a képességeit, és a megyei vezetés úgy ítélte 
meg, hogy én képes leszek itt úrrá lenni." 

Ki volt, milyen ember volt az, akit a tagság a megyei vezetők ajánlására a nem is közeli 
Ráksi falu tsz-ének éléről fogadott el saját elnökéül? 

Apai nagyapja gadácsi részesaratóként nem mindennapi pályát futott be. Sok év 
munkájával sikerült összehoznia egy fogatra valót, s ettől kezdve 12 éven át fuvarozóként 
társult a környék iparosrétegét kiszolgáló kereskedők egyikéhez. 12 év után eladta a 
szegényesebb gadácsi portát, nagyobb házat, s egy , félhel szekszió" (24 kat. hold) földet 
vett Ráksiban. A pénz azonban a felére sem volt elég, s az adósság szorításán újabb 
költözéssel enyhített a család. Most újra kisebb portára mentek, s rövidesen a még 
mindig hiányzó különbözetet előteremteni még egy házzal odébb - Amerikába. Tízévnyi 
kinti munkával a család összespórolt annyit, amennyi elegendő volt az itthoni adósságok 
törlesztésére, s hazatérve még gazdasági fölszerelésre is futotta. A kinttartózkodás utolsó 
évében, 1913-ban született Valter Imre. Rögtön ezután jött az első világháború, ahol 
katonának besorolt apja már a kezdet kezdetén eltűnt. A fiú magába szívta a nagyszülői 
környezet vállalkozószellemét, s már fiatalon, húszéves korára önálló lett. 

, Mondhatom, az olyan időszak volt, amikor elkezdtem gazdálkodni, hogy minden 
cukor volt, amihez hozzáfogtam. Nagyon szívesen emlékszem vissza arra az időre, akkor 
az volt a törekvés, hogy mindent beinvesztálni abba a kisgazdaságba -— luxus semmi. Már 
az első évben megduplázódott az az inventár, amivel elkezdtem. Én 1929-1930-ban egy 
téli gazdasági tanfolyamot végeztem, a legelemibb dolgokat ott már azért megtanultuk. 
Hát nem könyvelést, hanem azért egy kis kalkulációt, aztán leltárkészítést. Akkor ugye 
inventárnak neveztük az állatba, terménybe befektetett eszközöket, s én úgy újév. táján 
mindig elkészítettem magamnak a leltárt, s láttam akkor, hogy mennyi vagyongyarapo- 
dás van. 

A tanfolyam fölébresztette bennem az érdeklődést, s onnan kezdődött, hogy é én olyan 
folyóiratokat járattam, mint a Magyar Mezőgazdák Lapja, a Köztelek, aztán hát én 
bújtam a könyveket, többet olvastam, mint az átlag falusi parasztember. Ahol valami- 
lyen megmozdulás volt, tanulmányút, gazdanap, kiállítás, minden évben valahová azért 
elmentem. Közben még rét-legelő-tanfolyam akkor is volt minden második-harmadik 
évben, ha ilyen tanfolyam volt, ismertek bennünket, meghívtak. 

Állattenyésztésből volt jövedelmem, sertést tartottam. Kezdtem tíz darab malaccal, . 
aztán volt, amikor harminc-harmincöt volt egyszerre. Mikor a malac ára drága lett, ugye 
nagyobb lett a kereslet, akkor én is elkezdtem vemheztetni. Meg kellett tanulni azt is, 
másképp kell takarmányozni a vemhes kocát, ez nagyon fontos dolog, és hát az első ilyen 
próbálkozás nem járt sikerrel. Aztán elővettem újra a Csáky Ferenc könyvét, s amit az 
leírt a sertéstenyésztésről, azt figyelembe vettem. Sőt, a takarmányreceptet úgy állítottam 
össze, ahogy a könyvben le volt írva, receptúra szerint. Mert ugye a téli tanfolyamon már 
ezt meg kellett tanulni, hogy kell takarmányreceptet összeállítani. Miből lehet összeállíta- 
ni? Ami a gazdaságban van. Akkor én arra készültem föl, hogy azt termelek. Én akkor 
már termeltem szóját." 

A kezdődő háborús konjunktúrát kihasználva, sok hitellel, az örökölt 7 plusz hozzává- 
sárolt 3 holdon komoly gazdaságot virágoztatott fel. Ebből nem hiányoztak a vállalkozó, 
kockáztató, sőt a spekulációs elemek sem. Ilyen volt pl. a mernyei molnárral való 
,tőzsdézés"; áremelkedésre számítva nem kérte el tőle a beszállított búza árát, hanem 
az a mindenkori tényleges tőzsdei áron bármikor lehívható tartalékká akkumulálódott. 
(Ebből vett 1940-ben újabb egy hold földet.) 

Politikai karrierje 1945-ben, 32 éves korában kezdődött, amikor a községi képviselő- 
testület tagjává választották. Anélkül, hogy tisztességtelenné vált volna, mindig megtalál- 
ta a maga helyét, lehetőségeit ambíciói megvalósítására. Ahogy ő maga mondja: , [ga- 

zodtam mindig a körülményekhez." Ebben a nem kis változásokat követelő igazodás- 
ban, alkalmazkodásban azonban van egy stabil elem, a föld szeretete: gazdálkodni kell, 
s lehetőleg minél több földön. Ha a politika a magángazdálkodást preferálja, akkor úgy, 
ha a tsz-t, akkor azt irányítva. 

1947-1948-ban a saját földje mellett 32 hold bérlete volt (, két év alatt óriási nyereséget 
kapartam össze rajta"), s aztán 1951-ben első szóra lépett be az akkor alakuló tsz-be 
Ráksiban, ahol vezető szerepe nem lehetett "vitás. , A tsz-ben nem volt középparaszti 
réteg, nincstelen emberek léptek be"; egyetlen vetélytársa lehetett volna, aki korábban 
az uradalomban aratógazda volt. Egy mezőgazdasági osztályvezető azonban , fölismerte, 
hogy én képes leszek itt valami eredményt produkálni" — s Valter Imrét megbízták az őszi 
munkák irányításával. Év végén már ő agitált a III. tipusú tsz mellett. (Fél évig I. típusú 
volt a termelőszövetkezet.) 1952. február 20-án megalakult a III. típusú tsz, s őt válasz- 
tották elnöknek. 

Fontos megemlíteni, hogy ennek a tsz-nek a tagjai nincstelen részesaratókból kerültek 
ki, akik , ajándékba" kapott földön , ajándékba" kapott eszközökkel gazdálkodtak — 
valódi tulajdonosi kötődés híján természetes volt számukra, hogy apró részletekig az 
adományozó (az állam képviselője) határozza meg azok felhasználási módját. 

Miközben irányította és elismertté tette a tsz-t (, akkor olyan volt a mi kis gazdasá- 
gunk, hogy azt be lehetett mutatni, hogy vikszolt csizmában bejöhettek, olyan rend meg 
tisztaság volt"), felfuttatta a háztáji sertéshizlalást is. , Már a háború előtt is csináltam, 
de most utána a háztájiban. Anyakocát csak egyet tartottam, mert akkor az volt a 
törvény, az alapszabályban is az volt, hogy egy anyakocát szaporulatával. Én ezt betar- 
tottam, az viszont nem volt kikötve, hogy nem hizlalhatok, nem vehetek malacot. Én úgy 
voltam, hogy az, amit a tsz-ben munkaegységre kerestem, az kevésnek bizonyult az 
igényekhez viszonyítva. Mert egy akkora faluban az emberek jó része még egyénileg 
gazdálkodott, és aki jól csinálta, az gyorsabban gyarapodott, mert a munkaegység értéke 
azért kevesebb volt, mint az egyéni gazdálkodásból származó. Volt olyan esetem, amikor 
egyszerre 1] Ft 20 fillér híjával 45 ezer Ft-ot kaptam. Volt olyan év, hogy 100 ezer forint 
összbevételem volt sertésből." 

1957-től letta TOT (elődjének) tagja, háromszor volt pártkongresszusi küldött, mind- 
egyik alkalommal föl is szólalt. 1962-től országgyűlési képviselő, még az évben Kossuth- 
díjat kapott. Kapcsolatai őt is és az irányítása alá tartozó tsz-t is nyitottá tették az 
agrárpolitikai törekvések előtt. , Akkor még nekem 1s kicsit szokatlan volt, hogy ugye 
magas végzettségű emberek, ezekkel barátkozom én, a hat elemivel, meg egyszerű 
parasztember létemre, de gyorsan áttörtem magam ezen..." [gy válhatott 1964-től kezdő- 
dően a szabadi November 7. Termelőszövetkezet az éppen uralkodó szakmai ideológiák 
kisérleti terepévé. Megyei vezetői, bankelnöki, miniszteri körökben forogva éppen az 
jelentette öntudatának alapját — így szinte létszükséglete volt -—, hogy a vezetése alatt 
működő tsz , mindig öt évvel előbbre járt az országos átlagnál". 

— Mi változott azzal, hogy idekerült, mit változtatott meg a szövetkezetben, a munkában? 

— Hát a termelésben elsősorban a jobb, szervezettebb talajművelés és a vetésforgó. 
Aztán a fegyelmezettebb munka. Majd áttértünk mindjárt a második évben a készpénz- 
munkadíjazásra, ez is gyors változás, mert akkor követelni lehetett. Sokszor úgy beszél- 
tek az emberek, hogy nem biztos még az, amiért dolgoznak. 

- Hogyan sikerült fegyelmet teremteni? 

- Amikor idejöttem, akkor a traktorok még kint voltak a háznál, a traktoros udvarán. 
A főagronómusnak az volt az első kérése, hogy létesítsünk gépudvart, a régi vásártéren. 
Semmi ellenállás nem volt, mindenki behozta a traktort. Aztán olyan határozatok 
születtek, amelyek megszabták a kötelező munkanapokat, a munkaidőt, hogy mikor kell 
a munkában megjelenni - ezek mindenki számára kötelezőek voltak. En is vigyáztam, 
és amikor a határozatokat hoztuk, korán kimentem a gépudvarba, megnézni, hogy ki 
nem jelent meg. Elkésett az egyik traktoros, nem ülhetett föl a gépre. Bement a műhelybe, 

és ott órabéres munkát kapott — nem kellett hazamennie. Csak hát ott 8 Ft-os órabérért 
dolgozhatott aznap, ha kiment a traktoron, ott teljesítményben kb. kétszer annyit 
keresett. A munkahelyen meg kellett jelenni! Sokszor szembe kellett nézni az emberekkel, 
s ez elég volt; ha én egyszer-kétszer kimentem, utána erősebb volt a fegyelem. Az 
üzemágvezetőre, a részleg vezetőjére is ráparancsoltam: úgy kell fellépni az emberekkel 
szemben, hogy érezzék, itt te vagy a felelős, amit te mondasz, annak úgy kell lennie. 

A tsz életében a hatvanas évek közepével kezdődött az a korszak, amikor a helyi 
mezőgazdasági termelés állóeszközigényét ismét újrafogalmazták: minden kellett, és 
mindenből új. Az országban úttörőként épült itt kötetlen tartású hízómarha-istálló, és 
ettől kezdve a tsz-mindent végigpróbált, amire állami támogatást lehetett kapni. Követ- 
keztek sorban a szakosított állattartó telepek: sertéstenyészkan-nevelő telep, elletőtelep, 
egyedi takarmányozású anyakocatelep, 400 férőhelyes tehenészeti szaktelep, juh- és 
barofnfitelep. Erre mind 70 százalékos állami támogatást kaptak, akárcsak a szőlőtelepí- 
tésre. A támogatás ellenére mindez erősen megterhelte a tsz fejlesztési alapja mellett a 
hitelképességét is. Ahogy ez lenni szokott, e telepek tényleges felszerelésének sajáterős 
része a forgóeszköz-növekménnyel együtt lényegesen meghaladta a tervezett költségek 
30 százalékát. 

, Volt bátorságom 1964-ben meg 1965-ben minden mennyiségű hitelt igénybe venni, 
és akkor mások még féltek a hiteltől. Volt olyan, aki azt mondta, hogy ha nincs pénzem, 
akkor nem építek. Most aztán ugye az adósság szaporodott. 1966-ban volt egy kongresz- 
szus, s ekkor elengedték a tsz-ek adósságát. Az, aki elősegítette, hogy hitelt kapjak, eljött 
ide megtudni, mit jelent nekünk, ha elengedik. Tizenöt és fél milliót engedtek el, 1,1 millió 
maradt fönn, azt a következő évben kellett kifizetni, ezt vállaltuk. Azt a részét engedték 
el, amit úgyse tudtunk volna visszafizetni." Ezzel a hatvanas éveket sikerült tisztába 
tenni, de ez csak felületi kezelésnek bizonyult. Maga a tsz működési elvei, mechanizmusa, 
függőségi rendszere olyan volt, ami a beruházások túlpörgetésével szinte állandósította 
az , adósságválságot". A nagyapa példája kitörölhetetlenül kísértett: szerezni, venni, 
minél többet, minél előbbre jutni, s a többi majd csak lesz valahogy. 

Később is többször kerültek bajba a fejlesztési hitelek miatt. , Hát volt ilyen is, de volt 
olyan kapcsolatom a bankkal, hogy átsegítettek. Mindig az előtte való év augusztusában 
meghívtuk a megyei bank igazgatóját, személyes jóbarátság volt köztünk, s elmondtuk, 
hogy mi az elképzelésünk, ezt meg ezt szeretnénk, ha kapunk hozzá hitelt, állami 
támogatást stb. S a banknál is számítottunk arra, hogy a támogatást megkapjuk. Ha 
valami nem jött be, talán két ilyen esztendőnk volt, akkor mentem a bankhoz, szóltam, 
hogy segítsenek valamit. Akkor ugye megtalálták a megoldást, hogy a hitel-visszafizetést 
elodázták, meghosszabbították, kedvezőbb kamatfeltételt nyújtottak. Egy bankigazgató 
megtalálja, ha akarja a megoldást, s nekem volt személyes kapcsolatom. Én nem szégyell- 
tem kérni..." 

, Amikor egy ilyen méretű gazdaságot létrehoztak, egyesítettek, az első-második évben 
egy gyenge, felkészületlen vezetés sok kárt okozott. Nagy erőfeszítés kellett hozzá, hogy 
megváltoztassuk a helyzetet. Gépesítettünk." Valóban, gépesítettek. Csakhogy a már 
elköltött tényleges és megelőlegezett (hitel) fejlesztési források miatt ehhez új utat is 
kellett találni. Nagyszerű lehetőség volt erre az első termelési rendszer létrejötte, amely 
a növénytermesztés meghatározó alapgépeit a költségek terhére, lízing útján terjesztette. 
, Amikor jött a termelési rendszer, mindjárt az elsők között léptünk be. És 1973 őszén 
már kaptunk egy IHC-traktort, ötfejes ekével..., egyet később vettünk még." Aztán 
sorban a többi: a három Rába-Steiger, Cyklo 400-as vetőgép, ekék, tárcsák, Claas 
dominátor kombájn, 1975-ben a szintén amerikai licenc alapján gyártott B 15-ös szárító, 
1977-ben ennek az , ikresítése", a 2000 vagonos tárolótér építése — s mindezzel csak a 
legfontosabbak kerültek szóba. (MTZ-traktorok, szállító járművek, pótkocsik, műhely- 
felszerelés, utak, szociális épületek stb., amelyek az építő jellegű beruházásokkal együtt 
továbbra is a fejlesztési alapot terhelték.) 

A fejlesztéseknek megvoltak a maguk látványos eredményei: a termelési színvonal már 
1978-ig, Valter Imre nyugdíjba vonulásáig is jelentősen javult. Az intenzív technológiák, 
a magas hozamok mellett azonban (amihez említsük meg, hogy 25 aranykoronás, azaz 
az átlagosnál lényegesen jobb földekről van szó) a nyereség az adott időszakban sosem 
érte el a holdankénti ezer forintot, s a lekötött eszközökhöz mérten csupán 2-3 százalékot 
tett ki. 

Saját maguk előtt sem volt titok, hogy itt bajok vannak. , Megmondom, a nyereség 
szintje sohasem volt kielégítő. Nagy erőfeszítések árán, drágán termeltünk." 

S hol látta a volt elnök a bajok forrását? , Aztán ennek fő oka, hogy milyen emberek 
dolgoznak itt, milyen a munka termelékenysége. Hát a munkatermelékenység fokozásá- 
ban sok kívánnivaló van még, nagyon sok. A nomád élet nyomai még kísérnek bennün- 
ket. Hiába, azok az emberek máról holnapra nem lesznek különbek, nem lesznek 
aktívabbak, nem lesznek mozgékonyabbak, kis tunyaság van bennük." Ez a gondolat- 
menet már jelzi a megoldási törekvések irányát is: a normákat kell szigorúbban megálla- 
pítani. De ezt a hitet tükrözi a munka- és vezetési szervezet időközben bekövetkezett 
változása is. Az üzemági rendszert 1965-től vezették be, s az üzemágakat további részekre 
osztották: telep (telepvezetővel), brigád (brigádvezetővel) stb. Mindez azt is jelentette, 
hogy a dolgozók kiscsoportjai mellé termelésirányító került. Önelszámoló brigádokkal 
vagy a hagyományokban egyébként mélyen gyökerező részesművelési formákkal sosem 
kísérleteztek, , mert ha olyan fokon van a termelés gépesítve, akkor ezt a részesművelést 
nem szabad csinálni, mert az sokat von el, a nyereség terhére megy". 

Elvitatkozunk egy darabig, ellenkezem: 

- De a magyar parasztra soha nem mondták , hogy lusta... 

- Azt nem, mert az ösztöne hajtotta — a sajátjában. 

— És ezekben az emberekben, akik most már a tsz-ekben dölssznák; nincs meg ez az 
ösztön? 

- Nincs, nincs. Elkényelmesedtek, eltunyultak. Most azt látom, hogy egyes munkák- 
nál, vetésnél, aratásnál, ahol rövid idő alatt kell végezni, a norma is jó, meg nagy 
teljesítményű eszköz is van, akkor megválogatja az üzemágvezető, hogy kit tart megbíz- 
hatónak, ki mehet oda. Az üzem szempontjából meg kell fizetni, meg is van fizetve; azt 
jelenti, hogy egy műszakban 4-5—600 forintot megkereshet, meg is van elégedve. Amikor 
jó a bér, akkor ott óriási teljesítményt lehet velük elérni. 

A vitának mára már az Ő részéről is csak elvi jelentősége van: ,, 1978-ban mentem 
nyugdíjba, 65 évesen. Nem könnyen hagytam ott, de az utódomat nyugodt lélekkel 
javasolhattam. Rajta kívül nem volt más senki, akinek annyi érdeme meg annyi munkája 
lett volna a szövetkezetben, lehetett benne bízni... Én most már nem szólok bele a 
gondjaikba, mert én kívül vagyok. Foglalkozzanak vele azok, akikre tartozik, mert azok 
is kénytelenek lesznek, ha a beosztásukat meg akarják tartani..." 

Nem szól, de magában mindent megjegyez. Járja az országot, és összehasonlít. S az 
eredmény megnyugtatja: van mire építeni a jövőt. , A termelés szintjére vagyok a legbüsz- 
kébb, olyan gépesítés van ma Szabadiban, hogy nem kell szégyenkezni. Az országban 
tavaly sok üzemlátogatáson vettem részt, amiket láttam, mondhatom, ez valamennyit 
fölülmúlja, ma 15. A nyereséghányad rosszabb, de ez sem izgat engem egy csöppet se, 
majd kilábalnak belőle. Mert a körülmény készteti őket. A termelési színvonal az jó..." 


Társadalmi kockázati tényezők 


és egészségvédelem 


A lakosság egészségi állapotára elsősorban 
a megbetegedések és a halálozások gyako- 
riságából lehet következtetni. A megbete- 
gedés pontos feltérképezése nem egyszerű, 
mivel nem minden betegséggel fordulnak 


orvoshoz. Egy londoni kutatás szerint a: 


betegségre utaló tünetek csupán 3 százalé- 
kához kértek orvosi segítséget, a többi 
esetben spontán gyógyulásra hagyatkoz- 
tak, illetve öngyógyítást alkalmaztak. 
Ezek következménye, hogy a társadalom- 
ban magas a rejtett, egészségügyi szakem- 
berek tudomására nem jutott megbetege- 
dés. A halálozás mérése pontos, de ez már 
nem mondható el a halálhoz vezető beteg- 
ség(ek)ről, a halálokokról, amelyek isme- 
rete elsődleges jelentőségű a népesség 
egészségének értékelésénél. 

Magyarországon ezek az adatok már 
két évtizede rosszul alakulnak, és a tenden- 
cia nem áll meg. Különösen a középkorú 
férfinépesség esetében kiugróan magas a 
korai halálozás. A halandóság az utóbbi 
években magas szinten, európai összeha- 
sonlításban az utolsó helyen stabilizáló- 
dott. 

Több fejlett gazdaságú és egészségügyi 
: kultúrájú országban éppen ellentétes a ten- 
dencia: a hatvanas években jelentkező 
romlást sikerült megállítani, és a halandó- 
ságot szisztematikusan — évente 1-2 száza- 
lékkal — csökkenteni. Figyelemre méltó, 
hogy milyen tényezők mozgósításának tu- 
lajdonítják a halálozás csökkenését. Az 
Egyesült Államokban 1976-ban 20 vezető 
halálok elemzése alapján azt találták, hogy 
a halálozás fele életstílusbeli tényezőkre, 
20 százaléka környezeti ártalmakra, 20 


százaléka humán fiziológiai tényezőkre és 
10 százaléka az egészségügyi ellátás fogya- 
tékosságaira vezethető vissza. A nép egész- 
ségi állapotának további javulását nem 
annyira a már idült betegségek orvosi ke- 
zelésétől (másodlagos és harmadlagos 
megelőzés), hanem a betegségek kialakulá- 
sának  megakadályozásától (elsődleges 
prevenció) várják. Ezekben az országok- 
ban az egészségügyi ellátás súlyát is áthe- 
lyezték a megelőzésre, amely humánus és 
kisebb költséggel jár. Az utóbbi jelentősé- 
gét aláhúzza, hogy a nyugati fejlett ka- 
pitalista országokban az egészségügyi rá- 
fordítás negyedszázadonként megkétszere- 
ződik. 

A megelőzés társadalmi programja sok 
nehézséget, ma még megoldatlan kérdése- 
ket hoz felszínre. Ezek közül az egyik, 
hogy milyen módon és milyen eszközökkel 
lehet a különböző népességcsoportokat az 
egészséggel, az egészséget veszélyeztető té- 
nyezőkkel kapcsolatos beállítódásban és vi- 
selkedésben befolyásolni, körükben az 
egészséges életvitelt erősíteni.! A másik az, 
hogy milyen szociális okok vezetnek el a 
megbetegedéshez; meg kell tehát ismerni a 
társadalmi kapcsolatokban rejlő kóros fo- 
lyamatokat (szociális patológia), mivel be- 
folyásolni csak a megismert jelenségeket 
lehet. A harmadik, talán a legnehezebb 
kérdés, hogyan lehet változtatni a patoló- 
giás társadalmi folyamatokon, milyen 
tényleges lehetőségek adódnak azok visz- 


1 Dr. Ajkay Zoltán, dr. Bognár Ilona. dr. Kökény 
Mihály: Hogyan gazdálkodunk az egészségünkkel? Az 
egészségmagatartás rizikótényezői hazánkban. Társa- 
dalmi Szemle, 1986., 7. szám. 

szaszorítására. Ez már nagyrészt kívül esik 
az egészségügy hatáskörén: elsősorban a 
társadalomformálás programjának a ré- 
sze. A továbbiakban e nagy kérdések né- 
hány vonatkozását érintem. 


Az egészségre és a betegségre 
vonatkozó csoportnormák 


Az egészség a szomatikus (testi folyama- 
tokra koncentráló) orvosi felfogás szerint 
— amely uralja a magyar egészségügyet is — 
a szervezet normális fiziológiai müködése, 
a betegség hiánya. Az egyén által érzékelt 
betegségi tünetek arra utalnak, hogy a 
szervezet vagy annak valamely szerve a 
biológiai leromlás bizonyos állapotában 
van. Ez redukálja a szervezet normális fi- 
ziológiai funkcionálását. Az egyén orvosi 
kezelést kíván, hogy fiziológiás állapotát 
visszaállítsák, és a patológiás folyamato- 
kat kiküszöböljék. 

Ha az egyén orvoshoz fordul, ez azt 
jelenti, hogy a tüneteket olyannak minősí- 
tette, amelyek betegségre utalnak. Ameny- 
nyiben ezt az állapotot az orvosi diagnózis 
igazolja, kialakul a  betegmagatartás. 
A tünetek észlelése és a betegmagatartás 
közé beiktatódik az, hogy az egyén magya- 
rázza, értékeli a tüneteket. Minősíti, hogy 
normálisnak, elviselhetőnek tekinti-e vagy 
sem: konzultál erről környezetével. Mind 
az egyéni mérlegelésben, mind a társas 
környezet véleményében kifejezésre jut az 
a szubkultúra, amely bizonyos tüneteket 
normálisnak, elviselhetőnek vagy olyan- 
nak minősit, amellyel orvoshoz kell fordul- 
ni. Nemcsak arról van szó tehát, hogy az 
egyén szervezetében ténylegesen milyen 
patológiás fiziológiai változások mentek 
végbe és azokat hogyan értékelte, hanem 
arról is, hogy a tüneteket az egyén - a 
társadalmi csoport normáinak megfele- 
lően — miképp minősíti. 

Az orvosi szociológia hangsúlyozza, 
hogy az egészség a népességben nem a tel- 
jes egészséget jelenti, hanem a normális 
egészséget, vagyis a népesség egyes cso- 
portjainak szociális normái által elfogadott 
egészségállapotot, ami bizonyos egészség- 
károsodásokat is megengedhetőnek tart. 


Az egészség tehát az emberek tényleges 
viselkedésében inkább szociális normák ál- 
tal, mint biológiai kritériumok alapján meg- 
határozott. A biológiai normákat az orvo- 
sok alkalmazzák a betegség diagnosztizá- 
lásában, míg a szociális normák a népesség 
tényleges egészségmagatartásában jutnak 
kifejezésre. 

A különböző népességcsoportok szociá- 
lis normáival kapcsolatban az alábbi jelen- 
tősebb szabályszerűségeket állapították 
meg a külföldi orvosi-szociológiai kutatá- 
sokban. 

e A nemek eltérő egészségmagatartása. 
A nök átlagos élettartama a fejlett orszá- 
gokban 6-8 évvel hosszabb, egészségi álla- 
potuk - az életet veszélyeztető kórképek 
szempontjából - minden életkorban ked- 
vezőbb a férfiakénál. Ebben a nők na- 
gyobb ellenállóképessége jut kifejezésre bi- 
zonyos betegségekkel szemben. Ennek el- 
lenére a nök gyakrabban fordulnak orvos- 
hoz, mint a férfiak. Minden bizonnyal ez 
is hozzájárul hosszabb élettartamukhoz. 
Az orvoshoz fordulás gyakorisága össze- 
függ biológiai adottságaikkal, a népesség 
újratermelésében játszott alapvető szere- 
pükkel (fogamzásgátlás, terhesség, szülés, 
a gyermek egészségéről való gondoskodás 
stb.). Ha a fogamzásgátlással, a terhesség- 
gel és a szüléssel kapcsolatos orvosi keze- 
léstől eltekintünk, a nők akkor is gyakrab- 
ban keresik fel az orvost, mint a férfiak. 
Ugyanis a nők hamarabb kifejezik disz- 
komfort érzésüket, mint a férfiak, akiket 
évszázadokon keresztül arra neveltek, 
hogy tűrjék a fájdalmat és kemények le- 
gyenek. Ennél még lényegesebb, hogy az 
anyasággal összefüggő női szerepek miatt 
a nők többet törődnek az egészséggel. 
Egészségi ismereteik és kultúrájuk maga- 
sabb szinten áll, mint a férfiaké. A betegsé- 
gek első érzékeléséről, a tünetekről hama- 
rabb számot adnak, és korábban veszik 
igénybe az orvos segítségét. 

e A társadalmi státus befolyásoló szere- 
pe. Az  orvosi-szociológiai kutatások 
egyértelműen arról tanúskodnak, hogy az 
alacsony jövedelmű és iskolai végzettségű 
népességcsoportok egészségi állapota rosz- 
szabb, halandóságuk magasabb, élettarta- 
muk rövidebb a nagyobb jövedelmű és ma- 

gasabb iskolai végzettségű rétegekénél. 
Egyrészt arról van szó, hogy a kedvezőtle- 
nebb életfeltételek miatt életmódjuk egész- 
ségtelenebb (élettanilag kedvezőtlenebb 
szerkezetű táplálkozás stb.), és így na- 
gyobb a megbetegedés valószínűsége. 
Másrészt magatartásukban, viselkedésük- 
ben a betegséget csak kifejlett stádiumban 
tekintik betegségnek, az egészségkároso- 
dás kisebb tüneteivel együtt élnek. Több- 
nyire kifejlett betegséggel — gyakran ké- 
sőn -— keresik fel az orvost. Általában a 
megelőző egészségügyi akciókban (szűré- 
sek stb.) kisebb arányban vesznek részt, 
mint más társadalmi csoportok. A rejtett 
megbetegedés is magasabb arányban for- 
dul elő náluk. 

A nemi eltérésekből, a társadalmi státus 
különbségeiből és egyéb okokból követke- 
zően az orvoshoz fordulás gyakorisága 
nem fedi a tényleges betegségi állapotot a 
társadalomban, és fordítva, az orvosi keze- 
lés mellőzése nem jelenti a tényleges egész- 
séget. A társadalomban számottevő a fel 
nem fedett betegség, amivel nem fordulnak 
orvoshoz. Ez is fontos mutatója a népesség 
egészségi állapotának. 

A hazai országos morbiditási vizsgálat 
keretében tartott szűrésen számos olyan 
betegséget diagnosztizáltak, amellyel ko- 
rábban nem fordultak orvoshoz.? Így a 
fiatal férfiaknál a prosztatatúltengés, a 
májzsugorodás (főleg magas alkoholfo- 
gyasztás következtében), a magas vérnyo- 
más, a hörghurut és tüdőasztma, valamint 
a cukorbetegség jelentkezett leginkább rej- 
tett betegségként, a fiatal nőknél a magas 
vérnyomás, a cukorbetegség, valamint a 
hörghurut és tüdőasztma. A betegségek 
oldaláról nézve a tényeket, megállapíthat- 
juk, hogy a májzsugorodás és a magas 
vérnyomás esetében az összes betegség fele 
rejtett volt a morbiditási vizsgálatba beépi- 
tett szűrés előtt, a cukorbetegség, valamint 
a hörghurut és a tüdőasztma esetében pe- 
dig az összes megbetegedés negyede volt 
feltáratlan. Ezek az arányok az egészség- 
magatartás súlyos fogyatékosságaira utal- 
nak társadalmunkban. 


2 A komplex országos morbiditási vizsgálat össze- 
foglaló eredményei. KSH, Budapest, 1983. 38—40. 
oldal. 


Úgy vélem, hogy a megelőzés társadalmi 
programjának - amely az egészség megvé- 
dését, a betegségek kialakulásának csök- 
kentését, a megbetegedés időbeni feltárá- 
sát hangsúlyozza - fontos része a népesség 
különböző csoportjai tényleges egészség- 
magatartásának feltárása 15. Ennek isme- 
retében lehet alakítani az életvitelben je- 
lentkező rizikótényezőket, erősíteni az 
egészség megtartásának irányába mutató- 
kat, és csökkenteni az önpusztitó elemeket. 


Az egészség társadalmi 
egyenlőtlenségei 


A fertőző betegségekre (tuberkulózis stb.) 
visszavezethető halálozás epidemiológiai 
és szociológiai elemzése során feltárták, 
hogy a kórokozó terjedését — a szervezet 
ellenállóképességét csökkentve - olyan 
szociális tényezők segítették, mint az alul- 
tápláltság, a rossz lakáshelyzet (zsúfolt la- 
kások) és az alacsony egészségügyi kultú- 
ra, valamint az alacsony iskolázottsági 
szint. A 20. század ötvenes-hatvanas évei- 
től az iparosodott és a fogyasztói javak 
bőségét nyújtó társadalmak kialakulásával 
a népesség nagy többségénél megszűntek a 
szociális problémák és ezzel az egészségre 
gyakorolt káros hatásuk. Egyúttal felerő- 
södtek a jóléttel, a megváltozott munka- 
móddal, a felfokozott életritmussal kap- 
csolatos életvitel és életstílus kockázati té- 
nyezői, amelyek mögött társadalmilag 
meghatározott életmód áll. Az életvitel 
kockázati tényezőit — az öröklött biológiai 
sajátosságok mellett — a személyiség, vala- 
mint az egyéni magatartás, továbbá a tár- 
sadalmi struktúra folyamatai bonyolult 
kölcsönhatásban határozzák meg. A dep- 
rivált társadalmi csoportoknál azonban 
továbbra is fennáll a szociális tényezők 
közvetlen károsító hatása. 
Nagy-Britanniában . az egészségügyi 
egyenlőtlenségekről készült jelentés 1980- 
ban számottevő eltéréseket állapított meg 
a különböző foglalkozásokat gyakorló ré- 
tegek között a halandóságban.? A gazda- 


3 D. Black, N. J. Morris, C. Smith, P. Townsend: 
Egyenlötlenségek az egészségügyben. Vaálogatta és az 
előszót irta: Dr. Császi Lajos. Szociológiai Füzetek, 37. 
Művelődési Minisztérium, 1985. 

sági aktiv korú, 15—64 éves népesség halá- 
lozási aránya 1971-ben Angliában és Wa- 
lesben 1000 lakosra a következő volt: az 
egyetemet végzett értelmiségieknél és az 
irányító rétegnél a férfiak esetében 4,0; a 
nőknél 2,2; az alsó társadalmi réteg eseté- 
ben a szakképzetleneknél, segédmunká- 
soknál a férfiakat illetően 9,9; a nőknél 5,3 
volt. A különbség 2,5-szeres arány körül 
mozog a felső réteg javára. Ezt a különb- 
séget az ingyenes állami egészségügyi ellá- 
tás sem tudta kiküszöbölni. 

Magyarországon az 1960 utáni két évti- 
zedben a gazdaságilag aktív korú népesség 
halandósága - főleg a férfiaké — jelentősen 
romlott. Ez a folyamat legnagyobb mér- 
tékben az ischaemiás szívbetegségekre, va- 
lamint az idült májbetegségre és májzsugo- 
rodásra visszavezethető halálozásban kö- 
vetkezett be: mindkettő 3,5-szeresére emel- 
kedett; az idült reumás szívbetegségekre, a 
daganatokra, az erőszakos halálnemekre 
(baleset, öngyilkosság) visszavezethető ha- 
lálozás megduplázódott. A romlás a mun- 
kások esetében az átlagos szinten mozgott, 
az idült májbetegség és májzsugorodás, va- 
lamint a járműbalesetek esetében a mun- 
kásférfiaknál az átlagnál magasabb volt. 
A szövetkezeti parasztok halálozása min- 
den említett nagy betegségcsoportban az 
átlag feletti szinten alakult. Nők esetében 
— hasonlóan a munkásnőkhöz - átlag alatti 
volt a májbetegségekre és a balesetre visz- 
szavezethető halálozás. A visszaesés a szel- 
lemi foglalkozásúak körében az átlag alatti 
volt minden betegségcsoportban; különö- 
sen alacsony volt a szellemi foglalkozású 
nők esetében az ischaemiás szívbetegségre 
és a májbetegségekre visszavezethető halá- 
lozás. 


A társadalmi mobilitás hatása 
az egészségre 


A halandóság adatainak elemzése a társa- 
dalmi mobilitás szempontjából az intenzív 
mobilitás egészségkárosító hatásáról ta- 
núskodik. A magyar társadalomban az öt- 
venes-hatvanas években kibontakozott 
mobilitás különösen azoknál eredménye- 
zett nagy emelkedést, akik a felszabadulás 

után kezdték felnőtt életpályájukat. A po- 
litikai átalakulás jelentős egyéni szerepvál- 
lalások lehetőségét teremtette meg. 

A társadalmi mobilitás születési évjára- 
tok szerinti elemzése jelentős különbsége- 
ket mutat az egyes férfi évjáratok között. 

Az 1910-es évjárat sorsa volt a legnehe- 
zebb, mivel foglalkozási életpályáját a gaz- 
dasági válság idején kezdte, jött a világhá- 
ború, a katonai szolgálat — nagy törések az 
életpályán. A felszabadulás után sokan 
maradtak a mezőgazdaságban, földet kap- 
tak, majd az ötvenes-hatvanas években 
elhagyták a mezőgazdaságot, szakképzet- 
len munkások és irodai dolgozók lettek. 
Vezető és értelmiségi beosztásokba keve- 
sebben kerültek, mint a fiatalabb korosztá- 
lyokból. 

Az 1925-ös évjárat a , fényes szellők" 
nemzedéke: 20 évesen érte meg a felszaba- 
dulást; sok főiskolás és egyetemista, népi 
kollégista került ki soraiból. Nagy szere- 
pük volt az 1945-1948-as forradalmi vál- 
tozások végrehajtásában, sokan kerültek 
vezető beosztásba. 

Az 1930-as évjárat foglalkozási életpá- 
lyáját már a szocialista iparosítás idején 
kezdte. A mezőgazdaságban kevesen ma- 
radtak, sokan lettek szakmunkások, vala- 
mint vezetők és értelmiségiek. 

Ha megnézzük, hogy milyen mértékű 
volt a halandóság a három évjárat eseté- 
ben az 50. életévben, azt látjuk, hogy ez a 
s legszerencsétlenebb sorsú" 1910-esek ese- 
tében a legalacsonyabb. Ennek az évjárat- 
nak a halandóságát az 50. életévben 1,0- 
nak véve, az 1925-ösöknél 1,4-et, az 1930- 
as évjáratnál I,3-at találunk." Vagyis, a két 
fiatalabb évjárat esetében lényegesen ma- 
gasabb a halandóság. Az adatok összeha- 
sonlításánál differenciáltabb elemzést kel- 
lene alkalmaznunk, figyelembe véve a cse- 
csemőhalandóság, a foglalkozási, a lakó- 
helyi és egyéb különbségek hatását is. Ez 
azonban aligha változtatná meg a számot- 
tevő különbséget az évjáratok között. Ez 
azért is figyelemre méltó, mert a fiatalabb 
generációk esetében már kedvezőbb volt 
az egészségügyi ellátás, és sokat javultak a 


4 Halálozási adatok 1950-1979. KSH, Budapest, 
1981. 

szociális életkörülmények is. Ennek ellené- 
re magasabb lett az idő előtti halálozás. Az 
életpálya részletesebb elemzése tárhatná 
fel a magasabb arányú társadalmi szerep- 
vállalás negatív egészségi következmé- 
nyelt. 

Figyelembe kell venni, hogy az egészsé- 
get károsító társadalmi faktorok , az egyén 
által érzékelt igény" és , az egyéni kapaci- 
tás" különbségeiben jelentkeznek. Az 
egyén által érzékelt igényt részben a társa- 
dalmi felemelkedés által megnyitott lehe- 
tőség, részben a felfokozott egyéni aspirá- 
ciós szint alakította. Mindezek alapján a 
fokozott szerepvállalás nagy egyéni meg- 
terhelést jelentett. A társadalmi változá- 
sok, a mobilitás a legnagyobb mértékben 
e nemzedéket érintette, gyermek- és serdü- 
lőkorától kezdve szinte folyamatosan, 
megszakítás nélkül. Olyan társadalmi vál- 
tozásokon ment át serdülőkori és felnőtt 
életpályája során, amelyek magas fokú 
egyéni adaptációs készséget kívántak. Sok 
esetben az adaptációs mechanizmus nem 
volt képes követni a gyors társadalmi vál- 
tozásokat, benne az egyéni élethelyzetek 
megváltozását. 


A családbomlás hatása az 
egészségi állapotra 


A család egészségügyi szerepének értékelé- 
sére különös gondot fordítanak azokban 
az országokban, ahol az egészségügyi ellá- 
tásban a megelőzésre helyezték a súlyt. 
Kialakult a Family Medicine fogalma, 
amely a megelőzés orvosi, pszichológiai és 
szociológiai szempontjait tartalmazza. 

A kutatások megállapították, hogy a 
családnak meghatározó szerepe van az 
egészségmagatartás kialakulásában a szo- 
cializáció során. A család mint pszichés és 
szociális támogatást nyújtó egység az élet 
minden szakaszában, minden nemzedék 
esetében nagyon fontos funkciókat tölt be. 
A családi konfliktusok és a családbomlás 
a pszichoszociális feszültségeken és izolá- 
ción keresztül az egészségkárosodás egyik 
legjelentősebb közösségi forrása. A család 
bomlási tendenciái — a válás és különélés 
magas mutatói a modern társadalmakban 


- a kutatók figyelmét a családi konfliktu- 
sok és a válás következményeire irányítot- 
ták. Nagy fontosságot tulajdonítanak a 
halálozási adatok különbségeinek családi 
állapot szerint. 

A családbomlás hazánkban is jelentősen 
érezteti hatását a halandóság alakulásá- 
ban. A középső életszakasz egy periódusát 
példaként véve, a 4549 éves népesség csa- 
ládi állapotának különbségei a halandó- 
ságban 1984-ben a következőképpen tük- 
röződnek."A férfiak halandósága házasok 
esetében 1,0; a nőtlenek esetében 2,5; az 
özvegyek esetében 2, 7; az elváltak esetében 
29. A nők halandósága házasoknál I,0; 
hajadonoknál 2,3; özvegyeknél 1,6; elvál- 
taknál 1,5. A házasok adatai, vagyis halan- 
dósági mutatói mindkét esetben a legked- 
vezőbbek, a nem házasok adatai mindkét 
esetben nagy eltérést mutatnak negatív 
irányba. A kiegyensúlyozott házasság 
egészségi szempontból — ha egyaránt jó a 
szexuális kapcsolat és a társas támogatás 
— védő szerepet játszik. 

A nőtlenek és a hajadonok magas halá- 
lozási aránya, különösen a nők esetében, 
azt is tükrözheti, hogy a házasságkötés, 
illetve a családalapítás számos esetben már 
eredendően rosszabb egészségi állapot mi- 
att marad el. Ez azonban nem általános 
érvényű, mivel ma terjedőben van a nem 
házas együttélés, vagyis a házas és a nem 
házas kategóriák közötti határvonal nem 
olyan éles, mint a tradicionális házassági 
magatartás esetében. Egyértelmű a válá- 
sok hatása az egészségi állapotra. Figye- 
lemre méltó azonban, hogy a nők esetében 
kisebbek a különbségek a házasok és az 
elváltak között, mint a férfiak esetében. 
Vagyis, a házasság felbomlása a férfiak 
egészségi állapotára negatívabb hatást 
gyakorol, mint a nőkére. A nők nagyobb 
életképessége és adaptációs készsége ebben 
is kifejezésre jut. Ezen túl a nök szociális 
helyzete a válás után többnyire rendezet- 
tebb, mint a férfiaké, mivel főként az anya 
marad a gyermekkel a lakásban. 

A házastárs elvesztése gyakorolja a leg- 
erősebb hatást a halandóság alakulására. 


5 Demográfiai Évkönyv 1984. KSH, Budapest, 
1985. 172. old. 

Szociológiai vizsgálatok szerint különösen 
a házastárs halála utáni első hat hónapban 
emelkedik erősen a másik házastárs halá- 
lozása. A férfiaknál ez a hatás erősebb, 
mint a nöknél; a megözvegyülés is erőseb- 
ben megviseli a férfiakat, mint a nőket. 

Az adatok sokoldalúbb elemzése még 
pontosabb képet adhatna. Be kellene kal- 
kulálni a házasságtörténetet, az esetleges 
korábbi válások számát, a házas állapot- 
ban meghaltak esetében is. Figyelembe 
kellene venni a különböző családi állapo- 
túak foglalkozási (iskolázottsági, jövedel- 
mi) összetételét és más tényezőket is. 
Mindez azért lenne fontos, hogy lássuk, 
ténylegesen milyen egészségromboló hatá- 
sa van a válások magas gyakoriságának. 
Ideje lenne, hogy rádöbbenjenek az embe- 
rek: milyen hatásokat váltanak ki a válá- 
sok. 

Amerikai kutatások a családi állapot 
különbségeinek hatását a halálokokra néz- 
ve is elemzik. Megállapítják, hogy föleg az 
öngyilkosság, a tüdőrák, a májzsugorodás, 
a tuberkulózis és a cukorbetegség tekinte- 
tében található figyelemre méltó különb- 
ség az eltérő családi állapotú egyének kö- 
zött. 


A gazdasági változások hatásai 


Újabban az egészségszociológiában és az 
egészségügyi közgazdaságtanban fellen- 
dültek azok a kutatások, amelyek a gazda- 
sági makroszintű változások - a dinami- 
kus növekedés és a recesszió egészségre gya- 
korolt — hatását kivánják felszinre hozni. 
E körből most csupán néhány összefüggés 
felvillantásával kívánom érzékeltetni a ha- 
tásokat. 

A Társadalomtudományi Intézet státus- 
csoport-vizsgálata szerint a nyolcvanas 
évek magyar társadalmában a népesség 
egyharmadának státuspoziciója konzisz- 
tens, vagyis egymashoz harmonikusan 11- 
leszkedő összetevői (jegyei) vannak, míg a 
népesség kétharmadának státuspozíciójá- 
ban a rétegzödési jegyek egymástól eltérő 
szinten (felsőbb vagy alsóbb) helyezked- 
nek el. Ez egészségi szempontból nem kö- 
zömbös jelenség. A státus-inkonzisztencia 

szociális eredetű feszültségek forrása a tár- 
sadalomban. 

A gazdasági növekedés mérsékli az em- 
beri energiaforrások iránti igényt a társa- 
dalomban, csökkenti a fizikai munka és 
növeli a szellemi munka szerepét, terjeszti 
az irodai ülőfoglalkozásokat. Ez megfelelő 
adaptáció hiányában az egyéneknél túlzott 
kalóriabevitelt és elhízást okozhat, töme- 
gessé teszi a túltáplálást a társadalomban. 
Számos szociológiai vizsgálat megállapí- 
totta, hogy a csökkent fizikai igénybevételt 
az emberek nem tudják kompenzálni a sza- 
badidőben kialakított, fizikai mozgásra 
építő egészséges életmóddal, irodai ülőfog- 
lalkozásoknak megfelelő életvitelt vezet- 
nek szabadidőben is (a televízió dominap- 
Ciája). A fogyasztás szerkezeti változásá- 
nak jellemzője a túlzott kalóriabevitel mel- 
lett az alkoholfogyasztás és a dohányzás -— 
mint feszültséglevezető a pszichoszociális 
megterhelések hatására. Ez a feszültségle- 
vezetés zsákutcát jelent a természettől el- 
szakadt nagyvárosi ember számára a meg- 
növekedett jólét társadalmában. 


Néhány következtetés 


Majdnem csak a példa szintjén utaltam 
néhány társadalmi rizikófaktorra, amely 
hazánkban az egészségi állapot 1965 után 
bekövetkezett romlásának egy részét min- 
den bizonnyal magyarázza. 

Az egészséget veszélyeztető életvitel koc- 
kázati tényezőit ma és az elmúlt két évti- 
zedben a hibás egyéni viselkedésben, az 
egészséggel szembeni emberi közömbös- 
ségben is keresni kell, de szerepük van 
bizonyos társadalmi folyamatoknak és a 
még fennálló szociális problémáknak is. 

ppen ezért azokban az országokban, ahol 
eredményeket értek el a civilizációs beteg- 
ségek és a halandóság visszaszorításában, 
mindenütt számolnak a szociális egyenlőt- 
lenségek, főleg a szegénység egészségügyi 
következményeivel. Az Egyesült Államok- 
ban a nyolcvanas évek elején 12 százalék 
volt a relatív szegénység nagysága, az 
egészségügyi ellátás szempontjából viszont 
a népesség alsó két jövedelmi tizedét tekin- 
tették veszélyeztetettnek. Magyarországon 

a hatvanas évek elején az alacsony jövede- 
lem a népesség 55 százalékát érintette, 
1982-ben 10 százalékát. A hátrányos hely- 
zetű népességcsoport — az alacsony jöve- 
delműeknél szélesebb jelenség — a Társada- 
lomtudományi Intézet státuscsoport-vizs- 
gálata szerint (1982) meghaladja a népes- 
ség 20 százalékát. 

Az orvosi szociológiai kutatások tanul- 
sága szerint az egészségmagatartás indivi- 
duális hibáira fordítva a fő figyelmet, a 
patológiás társadalmi-közösségi folyama- 
tokat és a szociális háttereket is meg kell 
ragadni. 

A társadalmi és közösségi kockázati té- 
nyezőkről ismereteink a modernizáció pe- 
riódusában hazánkban még csekélyek. Na- 
gyobb teret kellene kapnia a vizsgálódás- 
ban az egészségszociológiának. 


R. Kiss Lenke: Anyaság 

Az egészségügyi szociológiával foglal- 
kozók többsége az egészségügyi intézmé- 
nyeket, a már megbetegedett emberek 
egészségügyi — ellátásának szociológiai 
problémáit tanulmányozza, és csak keve- 
sen a betegségek szociális kóreredetét, 
amely közvetlenül a prevenciót szolgálja. 
Az egészségügy még nem fogadta be a szo- 
ciológiai kutatásokat, csak megkezdte a 
szociológia elismerését az oktatás beveze- 
tésével. A kutatás építésére, kifejlesztésére 
irányuló kezdeményezéseket ideológiai je- 
lenségnek és nem a kóreredet szaktudomá- 
nyi kutatásának tekintik, és nem hajlan- 
dók arra pénzeszközöket fordítani. Pedig 
ez a költségigény egészen minimális, és rö- 
vid idő alatt megtérülne az egészségvédel- 
mi programban. 

Dr. Molnár László 

Boldizsár Iván: Szülőföldünk, Európa 


Mintegy másfél évtizede a Szépirodalmi Könyv- 
kiadó folyamatosan jelentkezik Boldizsár Iván 
írásainak összegyűjtött köteteivel. Bár mind- 
egyik könyvének vezérlő gondolata más és más, 
közös jellemzőjüket e legutolsó, sorrendben a 
hatodik kötet címe foglalja össze: Szülőföldünk, 
Európa. 

Napjaink kettéosztott kontinensének szelle- 
misége kevés olyan — Boldizsár Ivánhoz ha- 
sonló - írót, alkotót ismer, aki egyforma ottho- 
nossággal mozog földrészünk északi, déli, keleti, 
nyugati részén (s természetesen közepén is), kul- 
túrájának egészében. Az író Európa-képét azon- 
ban mindenképpen meghatározza földrajzi ha- 
zája, szűkebb szellemi környezete, Közép-K elet- 
Európa. Ennek legfontosabb jellemzőjét lehet 
tetten érni akkor, amikor Boldizsár Iván Szerb 
Antalra hivatkozik, aki világirodalom-történe- 
tének bevezetőjében  Dosztojevszkijt idézi: 
, Könnyű a franciáknak, angoloknak, olaszok- 
nak, görögöknek, mert ők mindenképpen euró- 
paiak, de az oroszoknak mindennap újra bizo- 
nyítaniuk kell." Majd hozzáteszi: , Emlékének 
azzal kívántam adózni, hogy megkeresem a tel- 
jes Dosztojevszkij-idézetet. Nem találtam. Hogy 
nagyobb nyomatékot adjon szavainak, a ma- 
gyar író nyilván a nagy orosz író szájába adta 
azt, amit minden magyar érez, az európaiság 
vágyát, a visszautasítás keserűségét." (226. old.) 
Nem mellékes körülmény, hogy ezt a gondola- 
tot a szerző 1983-ban, a görög tudósok, nők és 
művészek békekongresszusán elmondott beszé- 
dében vetette föl. S szinte rímel erre az az írás, 
amely Heinrich Böll, a nagy német író Európa- 
fogalmát idézi: , Akik megelégszenek a fél Euró- 
pával, azoknak nincs kellő fogalmuk Európáról 
mint emberi eszméről." Ugyancsak Böll e nyi- 
latkozatából származik talán a kötet címe is: 
n:..én mindig európai hazában gondolkodom. 
Biztos vagyok benne, s utazásaim során tapasz- 
talom is, hogy ugyanez a tágabb hazafias, szülő- 
földi érzés Kelet-Európát is áthatja." (98-99. 
old.) 


Boldizsár Iván könyve sajátos műfajt képvi- 
sel: különböző időpontokban, alkalmakkor és 
helyeken született rövid írások, naplójegyzetek, 
felszólalások, kiállítás-megnyitók, hangos mor- 
fondírozások, vagy ahogy Boldizsár Iván az elő- 
szóban megfogalmazza: ,,...e kötet java része is 
napló. azaz líra prózában" - szigorú logikai 
láncra felfűzve. , Ez a kötet darabokból készült. 
mégis az a becsvágyam, hogy egészként hasson. 
Ennek feltétele a lírai töltet, a végigvonuló első- 
személyes igealak, próbája pedig a szerkezet 
összetartó képessége" — mondja a szerző, az 
írások sorrendjét indokolva. A különböző , feje- 
zetekbe" csoportosított darabok azonban talán 
még az író szándékánál is szigorúbb logikai 
lánccá állnak össze, egy nagy gondolati ívet 
alkotva: a magyar szellemiség európai jelenlété- 
től indulva, az európai hazaszeretethez, onnan 
pedig a honszerelemhez jutunk; a békével foglal- 
kozó gondolatokat a magyar kultúra kiemelke- 
dő alkotói és alkotásai követik, és a sort a nagy 
összetartó erő, a közös értékek zárják. A kötet 
tartalma tehát: Európa, magyarság, kultúra - 
nem egymás után, hanem egyszerre, egymással 
szoros összefüggésben, ahogyan az természet- 
szerűen következik Boldizsár [Iván írói, politiku- 
si, közéleti személyiségéből. S a cím után még 
egy fogalom tisztázása: ,,...a magyar nyelvben 
az európai szó nemcsak földrajzi fogalom, ha- 
nem minőségi is. A németben vein Europáerk a 
szellem elegenciáját jelenti. Az európaiság ma- 
gyarul és magyarán több ennél: megértést fejez 
ki a gyűlölködéssel, testvériséget a megalázás- 
sal, békét az agresszióval, emberséget a barbár- 
sággal szemben." (97. old.) 

Az írások első csokra a Naplók és más jelenlétek 
összefoglaló címet viseli; különböző tanácsko- 
zások, események alkalmából, ezek kapcsán 
vagy után elhangzott, leírt önvallomások, jegy- 
zetek. Színhely: Párizs, New York, Lyon, 

Athén, Belgrád, Bécs. Sajátos , auftakt" az indí- 
tó írás: Harmincöt perc Kádár Jánosnál — aki a 
New Hungarian Ouarterly 75. számába írt cikke 
ügyében fogadta a folyóirat főszerkesztőjét, 
Boldizsár Ivánt. A naplójegyzetből azután ha- 
mar láthatóvá válik, Kádár János nemzetközi 
tekintélynek örvendő személyén túl, az a két 
szál, amely az írást a többihez köti: a beszélgetés 
külpolitikai része, az akkori európai események, 
és maga a folyóirat, az NHO. (A lap születésé- 
nek körülményeiről, fogadtatásáról szól még az 
Egy zsiráf huszonötödik esztendeje című írás.) 

Ez utóbbi visszaemlékezés azonban már a 
következő fejezethez tartozik, az Európai haza- 
szeretethez, amely a már idézett Böll-interjúval 
kezdődik és a Ouarterlyvel ér véget. E , fejezet- 
ben" található a két legelvontabb, a személyes 
hangú naplójegyzetektől leginkább eltérő érte- 
kezés. Egy kiállítás megnyitója Bécsben, 1983 
szeptemberében, cime: Ragaszkodás az összmű- 
vészetekhez - Európai utópiák 1800 óta, vala- 
mint a nyugat-európai és a magyar művészetek, 
a zene, a képzőművészet, de főleg az irodalom 
egymásra hatásának rövid felvillantása, aho- 
gyan azt egy nagy élettapasztalatú, művelt em- 
ber, egy , igazi Europáer" látja. 

A könyv gondolati ívében a tágabb és a szű- 
kebb hazával, az Európával és a honi dolgaink- 
kal foglalkozó írások csokrait összekötő fejezet 
alaphangnemét rögtön a cím megadja: Honsze- 
relem. Ma már mosolygunk az újrafelidézett, 
harminc évvel ezelőtti helyzeteken (ide kiívánko- 
zik egy másik írásának, , The Hungarians, are 
they human?" Emberi lények-e a magyarok? 
gúnyosan csodálkozó kérdése), különösen azok- 
kal a változásokkal összevetve, amelyeket a vi- 
lágjáró Boldizsár Iván is tapasztalt: hogyan is 
látnak bennünket a világban? A fölvetett gondo- 
latot azután folytatja az 1983. januári országos 
ideológiai tanácskozáson elmondott felszólalá- 
sában: , éppen jó hírünk a világban hozott létre 
egy furcsa paradoxont: a hazai közvélemény 
nagy része, különösen a fiatalok, alig vagy egy- 
általán nem tulajdonítanak fontosságot annak, 
hogy egész Európa, sőt a nagyvilág előtt becs- 
ben állunk. Majdnem azt mondhatnám, hogy a 
magyar név megint szép lesz, méltó régi, nagy 
híréhez. Mindenesetre, amit rákentek, ha nem is 
a századok, de az ötvenes évek, azt lemostuk 
róla. Miért nincs ennek kellő hatása?" (152. 
old.) A kérdés sokszorosan jogos. Elsősorban 
azért, mert egy ország nemzetközi érintkezései- 
hez, tevékenységének külső mozgásteréhez na- 
gyon szorosan hozzátartozik az, hogy más né- 
pek, nemzetek miként vélekednek rólunk - s 
ennek érzékelése nem csupán a külpolitika fel- 
adata. De itthoni közérzetünket, önbecsülésün- 
ket (ezen keresztül pedig teljesítményünket is) 

úgyszintén befolyásolja, ha tudjuk: más nemze- 
tek is ismerik, becsülik erőfeszítéseinket. 

Az utolsó rákbeteg című fejezet írásai Boldi- 
zsár Iván sokrétű közéleti tevékenységének, 
egyszemélyes kultúrdiplomáciájának" egyik 
sajátos területét, az írónak a békével, a béke- 
mozgalommal kapcsolatos gondolatait ölelik 
fel. A kötetnek ez az egyik legjobban sikerült 
fejezete. A háborúellenes írásokban a kiloton- 
nák, a hatótávolságok egzakt, de néha nehezen 
követhető mérőszámai helyett az elkötelezett 
humán értelmiségi személyes példája, a háborút 
is megjárt ember bölcsessége szólal meg. Meg- 
kapó szépségű rögtön az első írás, a Ballada. 
Valóban, szinte balladaként hangzott, ahogyan 
a néhány évvel ezelőtt Xrónika címmel vetített 
sorozatban Gellért Sándor frontot megjárt egy- 
kori tizedes elmondta, ami történt vele, beszélt 
nagy szerelméről. Ebben a fejezetben 1939. szep- 
tember 1-jének felidézésétől Wroclaw folytono- 
san visszatérő motívumán keresztül a mai béke- 
mozgalomig vezet a gondolatmenet. Itt találjuk 
meg a kötet külpolitikai időszerűségéről az olva- 
sót leginkább meggyőző fejtegetést: , Az európai 
történelmi, irodalmi, filozófiai vérrokonságon 
felül egy új rokonság is összeköti a magyarokat 
a görögökkel: a kis népek szerepe a nukleáris 
háború fenyegette világban, ahol a párbeszéd 
egyre ritkábbá és keservesebbé válik. A kis né- 
pek érzékenysége olyan, mint a szeizmográf tű- 
je. Ennek a világpolitikai szeizmográftűnek mi 
vagyunk a hegye, a nagy és a nagyobb népek a 
tű foka. A nemzetközi feszültség tektonikus vál- 
tozásaira a tű alja jóformán meg sem mozdul, 
de a tű hegye messzire kilendül. A kis népek 
érzékenyebbek. Több a vesztenivalónk, nem- 
csak a tényleges háborúban, de már a háborús 
feszültségben és a hidegháborúban is. Ezért a kis 
népek íróinak, művészeinek, tudósainak felada- 
ta: feltámasztani és újra érvényre juttatni a dia- 
lógust..." Mottóul pedig a régi mondás megfor- 
dítása: , Si vis pacem, para pacem!" (230—-231. 
old.) A békéért aggódó író és a politikához a 
hivatásosság szintjén értő közéleti személyiség 
egyszerre szólal meg abban a frappáns és tömör 
(1982-ben papirra vetett) elemzésben, amely a 
békemozgalom, az Országos Béketanács akkori 
problémáit boncolja (236. old.), a megújulást 
sürgetve. 

A könyv gondolati ívének csúcsát az In me- 
moriam. . . és a Művek és emberek témakörökben 
összegyűjtött írások jelentik. Illyés Gyuláról, 
Radnóti Miklósról szól az első csokor. Bár Bol- 
dizsár Iván, saját bevallása alapján, nem tarto- 
zott Illyés Gyula legszorosabb belső baráti köré- 
hez, de a harmincas évekig visszanvúló közeli 
kapcsolat sok élményanyagot szolgáltatott, 
amelyből néhányat a kötetben megtalálunk. Ily- 

lyés Gyula méltatása -— az iránta a személyes 
élményből is táplálkozó tisztelet hangján — a 
magyar irodalom egyszerre legmagyarabb és 
legeurópaibb nagy alakjának szól. , Soha nem 
éreztem magamat annyira magyarnak, mint Ily- 
lyéssel beszélgetve. Soha nem éreztem magam 
annyira európainak, mint Illyéséknél" — írja 
Boldizsár Iván (275. old.). S mélyen elgondol- 
kodtató az, ahogyan tengerentúli diákjainak a 
Magyarország által megtett utat Illyés Gyula 
1936-ban megjelent könyvével, a Puszták népé- 
vel, annak is az arculcsapásról szóló híres pasz- 
szusával kezdi bemutatni. , Hallottam a diákok 
lába alatt repedezni politikai tudatuk egy darab- 
ját. Hogyhogy, hát Magyarország nem szabad, 
demokratikus, parlamentáris állam volt, amig a 
kommunisták igába nem hajtották?" — idézi fel 
a szerző az illyési szövegek által kiváltott hatást 
(248. old.). 

A Művek és emberekben Boldizsár Iván a 
művészet helyéről, szerepéről elmélkedik válto- 
zó világunkban, s műfaji sajátosság, hogy e gon- 
dolatok legtöbbje kiállítási megnyitókon hang- 
zott el. Az európai hazafiság gondolatköréhez 
ezek az írások több szálon is csatlakoznak. Kö- 
tődnek egyrészt maguk a fölidézett művészek: 
munkásságukon, söt többen személyükön ke- 
resztül is. A születésnapján köszöntött Keresz- 
tury Dezső magyar-európaisága minden vitán 
fölül áll; Makrisz Agamemnonról maga Boldi- 
zsár Iván mondja: , magyar európaiak között 
egy görög európai", Makrisz Zizi születése sze- 
rint francia; a külföldön alkotó Szalay Lajos, 

zékely Péter vagy Kolos-Vary Zsigmond neve 
magáért beszél; a francia író, Vercors apja is 
Somogy megyéből indult el, s a nagyon magyar, 
,tündér" Kovács Margittal kapcsolatban leg- 
alább azt el kell mondania, mit szólott egy fiatal 
francia házaspár a művei láttán. 

Ezek az írások tartalmukkal is kapcsolódnak 
az európai gondolatkörhöz, hiszen ha korábban 
(s a továbbiakban 15) arról esett szó, hogy az 
európai népek nem ismerik igazán értékeinket — 
pontosabban fogalmazva a nagy népek nem is- 
merik a kis nemzetek értékeit -, akkor most itt 
a megmutatható és megmutatandó értékekről 
szerzünk benyomást. Boldizsár Iván felidézi 
egyrészt a meglehetősen nehezen visszaadható, 
nyelvhez kötött műveket (a tolmácsolás, a mü- 
fordítás gondjaira is kitérve), de az itt bemuta- 
tott alkotók többsége képzőművész, akinek 
munkássága nemzetközileg is könnyen érthető. 
A külföldön alkotó magyarok hazai kiállitásai- 
nak megnyitói pedig joggal vetik fel a gondola- 
tat: ha az a néhány, a kötetben bemutatott mű- 
vész -— külföldön élő magyarok - ilyen jelentös 
alkotó, ilyen fontos értékeket hozott létre, 
mennyi minden rejlik még Magyarországon, 

ami arra vár, hogy a nagyvilág fölfedezze! S ezek 
olyan értékek, amelyek nemcsak a mi jó hírün- 
ket öregbítenék, hanem az egyetemes kultúra 
méltó gyarapítását jelentik. (De ez nem csupán 
a mi gondunk, hanem jószerével minden kis 
nemzeté.) 

Az írások utolsó csokrának címe rögtön utal 
a tartalomra is: Uneszkóul, emberül. A nagy 
gondolati ív vége: Európától indulva Magyaror- 
szágon keresztül, a kultúrát és a kölcsönösséget 
nyomon követve szinte szükségszerűen az 
UNESCO-hoz jut el az ember. Hogy mi indítot- 
ta Boldizsár Ivánt az ENSZ Oktatási, Tudomá- 
nyos, Kulturális Szervezetével kapcsolatos él- 
ményeinek közzétételére, elmondja maga is a 
kötet előszavában: , Ezerkilencszáznegyvenhat- 
ban, a párizsi békeszerződés tárgyalásain értet- 
ték meg nagy gondjainkat ugyanolyan kevéssé, 
mint most a kisebbeket. De átéltem egy másik 
megnemértést, és ebben mi, európaiak, egykori 
legyőzöttek és egykori győztesek egyformán a 
megnemértők oldalán vagyunk: nem értjük meg 
az új afrikai nemzeteket. Nem egyformán nem: 
mi, szocialista országok fiai, mi, egykori elnyo- 
mott népek fogékonyabbak vagyunk a volt 
gyarmati népek nemzeti öntudatának. . . keresé- 
se iránt. Talán azért, mert. . . átmentünk a társa- 
dalmi átalakulásnak egy olyan próbáján, amely- 
lyel az új nemzetek még küzdve küzdenek." (14. 
old.) Az írások időszerűségét jelzi, hogy napja- 
inkban az UNESCO-nak nagyon komoly gon- 
dokkal kell szembenéznie: az Egyesült Államok 
— arra hivatkozva, hogy a szervezet fórumain 
megengedhetetlenül sok bírálatot kap - kilépett, 
s ezzel természetesen anyagi hozzájárulását is 
megszüntette. 

Boldizsár Iván új könyve, a Szülőföldünk , Euró- 
pa tanulságos, elgondolkodtató olvasmány; az 
írások alaphangját a sokat tapasztalt ember jö- 
vő iránti aggódása, az európai kultúra igazi, 
nagy értékeinek féltése, tisztelete adja meg. 

Nem véletlen, hogy az író a kötet elején Ká- 
dár Jánosnál tett látogatása után rögtön a ma- 
gyar-francia kapcsolatokról kezd beszélni, s 
többször is visszatér erre a kérdésre. Bár német 
földön 1s járt egyetemre és egy hazai angol nyel- 
vű folyóirat főszerkesztője, igazi nagy vonzalma 
mégiscsak Franciaország, a francia kultúra. 
Franciaország szeretete az egyik kapocs közte és 
Illyés Gyula között, sőt, még Kádár Jánossal is 
párizsi találkozásukat elevenítik föl. Boldizsár 
Iván kultúránk tiszteletre méltóan , franko- 
mán" személyiségei közé tartozik, s csak néha, 
egy-egy keserűbb pillanatban ismeri el, hogy 
,. . amikor a viszonosságról van szó, széttárják 
a karjukat és sajnálkoznak". 

Ez a könyv sokat mond Magyarország és 
Európa, pontosabban hazánk és a Nyugat (egy 
részének) viszonyáról, közös örökségéről, érde- 
keiről. Érdemes lenne azonban bővíteni ezt a 
kört. Bővíteni és hasonló elkötelezettséggel, szé- 
les látókörrel és tárgyi tudással szólni Magyar- 
ország és Kelet-Európa egymásra hatásáról, és 
azután kiterjeszteni Európa egészére, Eszak, 
Dél, Kelet, Nyugat egymásba fonódó történel- 


Kmetty János: 
Ujságolvasók 

mi gyökereire és mai egymásra utaltságára. Fé- 
lő, hogy ez a feladat — politikai szempontból - 
még sokáig időszerű marad. Reméljük, Boldi- 
zsár Iván folytatja e munkát. Bírja még sokáig 
jó egészséggel az idén hetvenőt éves Boldizsár 
Iván! 


( Szépirodalmi Könyvkiadó, 1985) 
Lábody László 

Thomas J. Peters, Robert H. Waterman: 


A siker nyomában 


Tanulságok a legjobban vezetett amerikai vállalatokról 


A sikeres vállalatok tapasztalataira s mindenek- 
előtt a siker receptjére mindenki kíváncsi. 
E könyv világszerte sikert aratott, az óriási pél- 
dányszám azonban nyilván nemcsak a témavá- 
lasztással magyarázható, hanem a szerzők új- 
szerű mondanivalójával is. Tartok tőle azon- 
ban, hogy a siker receptjére áhítozó magyar 
olvasó, bár hasznos ismereteket szerezhet belő- 
le, mégis csalódottan teszi le a könyvet: kész 
megoldásokat ugyanis itt sem talál. 

A siker kulcsát jelentő nyolc alapelv (neveze- 
tesen: a cselekvés elsőbbsége; szoros kapcsolat 
a vevőkkel; önállóság és vállalkozószellem; az 
emberi tényezőre alapozott termelékenység; élő 
értékrendszerek; maradj a kaptafánál; egyszerű 
forma, kisszámú központi stáb; illetve szigorú és 
engedékeny vezetés) némelyike, mindenekelőtt 
az első négy szinte közhelynek tekinthető, s ha 
a második négy talán nem is annyira magától 
értetődő (vagy esetleg éppen vitára késztet), ne- 
héz elképzelni, hogy ilyen egyszerű alapelvekkel 
lehetne sikerre vinni az amerikai vállalatokat. 

Valójában a nyolc alapelv nemcsak nálunk 
nem érvényesül kellő következetességgel, hanem 
úgy tűnik, Amerikában sem. Meglepő, hogy 
,s50k amerikai vállalatot nemcsak túlméretezett 
bürokráciája hátráltat..., hanem szervezeti 
struktúrájuk és rendszerük is bénítja a cselek- 
vést". (45. old.) A szerzők által idézett vélemé- 
nyek szerint ugyanakkor nagyon is sok amerikai 
vállalatnál tapasztalható, , hogy a vevőt afféle 
kellemetlen tehernek vagy mellékkörülménynek 
tekintik, aki előreláthatatlan viselkedésével 
tönkreteszi a gondosan kimunkált stratégiai ter- 
veket, aki cselekedeteivel összezavarja a számí- 
tógépeket, és aki ráadásul makacsul ragaszko- 
dik ahhoz, hogy az általa megvásárolt termékek 
működőképesek legyenek". (184. old.) Vagy 
,Még ma is túlságosan gyakran hallunk olyan 
termékfejlesztésekről, amelyek teljes vákuum- 
ban történnek, olyan elefántcsonttoronyban élő 
mérnökökről, akik imádják a technológiát, de 


még soha életükben nem találkoztak olyan hús- 
vér fogyasztóval, aki meg is vette volna a válla- 
lat termékét". (225. old.) 

A szerzők az átlagos teljesítményű vállalatok 
nehézségeinek okát abban látják, hogy az álta- 
luk alkalmazott vállalatvezetési eljárások elsza- 
kadnak a valós élet realitásaitól. Nem veszik 
figyelembe, hogy a vállalatnál emberek dolgoz- 
nak, s az ő tevékenységük, teljesítményük egyál- 
talán nem elhanyagolható a vállalat teljesítmé- 
nye szempontjából. A gondok másik forrása, 
hogy a racionális gazdálkodásról alkotott elkép- 
zelések sémákba merevedtek. Az átlagvállalatok 
átlagvezetői szinte axiómaként kezelnek számos 
racionalitási alapelvet, amelyet még az egyete- 
men sulykoltak beléjük, így például: hogy a 
nagy méretek előnyösek, mert a méretek növe- 
kedésével a költségek csökkenthetők; kerülni 
kell az átfedéseket, a párhuzamosságokat, mert 
azok pazarlást jelentenek; a gazdálkodás köz- 
ponti kérdése a költségek csökkentése; a gazdál- 
kodás kockázatát alapos elemzésekkel, előrejel- 
zésekkel, színvonalas piackutatással s az ezekre 
épülő tervekkel lehet csökkenteni; a vállalat 
kulcsfigurája a döntéshozó menedzser, az Ő 
munkáját kell hatékonyabbá tenni; mindent el- 
lenőrizni kell, a feladatok tisztázása és az ellen- 
őrzés megkönnyítése érdekében a szervezeti 
struktúrát nagy részletességgel kell kidolgozni 
stb. 

A könyv ezzel szemben két roppant fontos 
dolgot állít. 

Az egyik, hogy a gazdasági racionalitásnak az 
átlagvállalatokra jellemző szűk körű és megme- 
revedett értelmezése valójában gátolja a racio- 
nalitást. A másik pedig, hogy a vállalati teljesít- 
mény szempontjából meghatározó jelentőségű 
az emberi tényező, s ezért a vállalatvezetés leg- 
fontosabb feladata, hogy erősítsék a dolgozók- 

nak - minden egyes alkalmazottnak - a munká- 
hoz, a munkahelyhez való kötődését, munkájá- 
val való azonosulását. 

Az eredményes vállalatok gazdálkodása, vi- 
selkedése sok tekintetben eltér a hagyományos 
közgazdasági racionalitástól. Náluk például a 
költségekkel való takarékosság nem a legfonto- 
sabb szempont. Felismerték ugyanis, hogy az 
átlagvállalatokra jellemző túlzott költségérzé- 
kenység annyira leszűkíti a vállalaton belüli fi- 
gyelmet, hogy szinte bénítólag hat. A sikeres 
vállalatok első pillantásra túl sokat költenek 
termékeik, szolgáltatásaik minőségére, a vevők 
igényeinek kielégítésére. Az egyik dinamikusan 
fejlődő kiskereskedelmi cég például , az ésszerű- 
ség határait meghaladó" számú üzletet telepí- 
tett, egy másik óriási ügynöki gárdát foglalkoz- 
tat, és ésszerűtlenül sokat költ arra, hogy messze 
fekvő és kisfogyasztónak számító vevőit is ki- 
szolgálja. Egy harmadik vállalatnál a költség- 
elemzők a vevők véleményének megismerésére 
fordított összegeket sokallnák. 

Az élvonalbeli vállalatok üzemeiket vagy 
részlegeiket rendre kisebbre méretezik annál, 
mint amekkorát a piaci tényezők vagy a méret- 
gazdaságosság tétele indokolna. Radikális de- 
centralizációra és az egységek önállóságára tö- 
rekednek. Nemcsak eltűrik, hanem ösztönzik is 
a vállalaton belüli versenyt, vállalva a párhuza- 
mosságokból és az átfedésekből adódó többlet- 
költségeket. Elfogadják a szervezeti határok el- 
mosódását, a koordináció fogyatékosságait. 
Maguk teremtik meg még a gyakran oly kao- 
tikusnak látszó körülményeket is. Míg az átla- 
gos amerikai vállalatvezetés azt vallja, hogy 
,Csak telitalálatra érdemes töltényt vesztegetni", 
addig a csúcsteljesítményt nyújtó vállalatokat a 
kísérletezés jellemzi, s viselik a sikertelen próbál- 
kozások költségeit Is. 

Mindez persze nem jelenti azt, hogy a sikeres 
vállalatok közömbösek lennének a költségek 
alakulására. Inkább arról van szó, hogy a költ- 
ségek csökkentéséneél fontosabbnak tartják a 
bevételek növelését. A termékek, szolgáltatások 
minőségének javítására fordított pénz bősége- 
sen megtérül a magas piaci részesedési arány- 
ban, a , testre szabott szolgáltatások" magasabb 
árában, s nem utolsósorban a nyereség maga- 
sabb színvonalában. 

A szerzők által vizsgált sikeres vállalatok 
többségükben nagy-, illetve óriásvállalatok, 
amelyek decentralizált szervezetük, rugalmas 
szervezeti megoldásaik, illetve a tudatosan létre- 
hozott, , jól szervezett káosz" révén , képesek 
immáron hatalmas méretek mellett is idönként 
kisvállalatként viselkedni" (230. old.), vagyis 
egyesíteni tudják a nagy- és kisvállalatok elő- 


109 


nyös tulajdonságait. A decentralizáció, a belső 
párhuzamosság révén képesek megteremteni és 
fenntartani a vállalkozói szellemet, ösztönözni 
az innovációt. Tevékenységük fontos eleme az 
állandó kísérletezés. A vállalat, illetve az egyes 
részlegek eredményességének fokozása nemcsak 
a különböző részlegek dolgozóiból átmeneti 
időszakra, egy-egy probléma megoldására létre- 
hozott munkacsoportok, teamek feladata, ha- 
nem magukat a részlegeket is állandó fejlesztés- 
re, megújulásra ösztönzik. Az általános újításra 
buzdító légkörből spontán innovatív kezdemé- 
nyezések sokasága fakad, melyekből aztán 
-— mint az evolúció során - a legéletképesebbek 
maradnak meg. 

A sikeres amerikai vállalatok — a japánokhoz 
hasonlóan - olyan környezetet, olyan lelkesítő 
légkört tudnak kialakítani, amelyben az alkal- 
mazottak aktív részeseivé válnak az üzleti ered- 
ményeknek. , Az igazi különbséget siker és ku- 
darc között igen gyakran arra lehet visszavezet- 
ni, hogy egy-egy szervezet mennyire képes ki- 
hozni embereiből az alkotó energiákat és a te- 
hetséget. Mennyire segíti az embereket abban, 
hogy közös ügyként éljék át munkájukat." (Idé- 
zet ifj. Thomas Watson : Üzlet és üzleti elvek 
című művéből a könyv 312-313. oldalán.) 

A könyvnek talán azok a legérdekesebb ré- 
szei, amelyekben arról esik szó, hogy a sikeres 
vállalatok hányféle módszert alkalmaznak a 
dolgozók kötődésének erősítésére, milyen esz- 
közökkel tudnak aktív cselekvésre ösztönző lég- 
kört teremteni, illetve ahol a szerzők bemutat- 
ják, hogyan állítják ezek a vállalatok a vállalati 
értékrendet, a vállalati mitoszokat és a vállalati 
kultúrát az üzleti eredmények szolgálatába. 
A kiváló vállalatok rendkívüli módon megbe- 
csülik a jó teljesítményt, de ugyanakkor az elvá- 
rások és a normák szintje is rendkívül magas. 
Kevesebb súlyt fektetnek az ellenőrzés mellékes 
momentumaira, pl. a kisebb késésekre, de annál 
nagyobb gondot fordítanak a munka pontos és 
jó minőségben való elvégzésére. Fontosnak tart- 
ják a jó munkahelyi légkört, s igyekeznek ehhez 
a feltételeket 15 megteremteni: néhányan közü- 
lük vállalati klubokat, üzemi óvodát üzemeltet- 
nek, olykor iskolákat, klubokat, könyvtárakat, 
parkokat létesítenek. A dolgozók számára to- 
vábbképző tanfolyamokat, , vállalati egyeteme- 
ket" szerveznek, s egyes vállalatok arra is töre- 
kednek, hogy alkalmazottaiknak szociális biz- 
tonságot, biztos foglalkoztatást nyújtsanak. 
Dolgozóiktól viszont személyes elkötelezettsé- 
get, bizonyos fanatizmust várnak. 

Nem szorul különösebb magyarázatra, hogy 
a  csúcsteljesítményű vállalatok  sikereiben 
mennyire jelentős a vezetők szerepe. Fontos és 


110 


kényes kérdések ben kell jól dönteniük. Tudniuk 
kell, hogy meddig szabad elmenni a többletkölt- 
ségek vállalásában, s nem kevés vezetői ráter- 
mettséget, pszichológiai és egyéb ismeretet ki- 
ván a vállalati értékrendszerek kialakítása és 
formálása, az új szervezeti, irányítási eljárások 
kikisérletezése és alkalmazása, de még a vállalati 
kultúra szerves részét alkotó elismerési, ösztön- 
zési formák kidolgozása 15. Az európai olvasó, 
sőt a szerzők számára is a vizsgált vállalatok 
kultúrája, hagyományai, ösztönzési módszerei 
esetenként jellegzetesen amerikainak tünnek, s 
európai közegben ezek feltehetően működés- 
képtelenek lennének, mert megütközést, vissza- 
tetszést váltanának ki, vagy egyszerűen kinevet- 
nék öket. 

Bár a vagyonnövekedés dinamizmusának és 
a nyereségráta hosszú távú alakulásának alap- 
ján kiválasztott sikeres vállalatok vezetési mód- 
szerer egymással meglepő hasonlóságot mutat- 
nak, s egyúttal markánsan különböznek az átla- 
gos vállalatvezetési módszerektől, a szerzők 
nem állítják, hogy a kimagasló sikereket elérő 
vállalatok eredményeiket kizárólag újszerű szel- 
lemüknek, sajátos módszereiknek köszönhetik. 
A siker egyéb tényezőit azonban nem vizsgálják, 
nem elemzik e vállalatok piaci helyzetét, a be- 
fektetett tőke nagyságát, az eszközök műszaki 
színvonalát stb. A szerzők menedzsment- 
szakértők, ezért figyelmüket a vállalatvezetési 
módszerekre összpontosítják, s ezeket példák 
hosszú sorával illusztrálják. 

Az olvasót persze legfőképpen az érdekli, mi az, 
amit a könyv tanulságai közül itthon is haszno- 
sítani lehet. Egyáltalán felhasználhatók-e ná- 
lunk, a mi helyzetünkben, a mi körülményeink 
között ezek a tapasztalatok? 

Kétségtelen, hogy vállalataink nemcsak az 
általuk követett vállalatvezetési módszerekben, 
hanem számos más tényező tekintetében is kü- 
lönböznek a könyvben szereplő amerikai siker- 
vállalatoktól, s ezekre az eltérésekre figyelemmel 
kell lenni, ha az ott bevált módszereket felhasz- 
nálni szándékozunk. Hogy csak a legkézenfek- 
vőbb különbségeket említsem, az amerikai vál- 
lalatok fennmaradása, fejlődése alapvetően at- 
tól függ, hogy mennyire tudják megállni a he- 
lyüket az éles piaci versenyben, ami alól a legna- 
gyobbak sem tudják kivonni magukat, bár eb- 
ben a versenyben felhasználják oligopol helyze- 

tükből adódó előnyeiket. Piaci részesedésük 
fenntartása vagy esetleges növelése céljából 
kénytelenek állandó innovációs erőfeszítéseket 
tenni, s mint a könyv példáiból is kitűnik, célsze- 
rű és kifizetődő számukra, ha e cél érdekében 
többletköltségeket is vállalnak. A magyar válla- 
latok viszont nemcsak, hogy nem érzik eléggé a 
piachoz való alkalmazkodás, az innováció, a 
minőség javításának kényszerét, pénzük, tőké- 
jük sincs elég az alkalmazkodáshoz. 

Nyilvánvaló például az is, hogy egészen má- 
sok a vállalat és a dolgozók érdekazonosságá- 
nak lehetőségei a tőkés és a szocialista viszo- 
nyok között. E tekintetben a mi vállalataink 
potenciális és sokszor valóságos előnyei sokkal 
nagyobbak, de nálunk is komoly gondokat 
okoz, hogy a dolgozók nem eléggé azonosulnak 
a vállalati célokkal. Ezt a problémát nem lehet 
pusztán vállalatvezetési módszerekkel megolda- 
ni, de az előrelépést megkönnyítheti az azonosu- 
lást elősegítő vállalatvezetési módszerek alkal- 
mazása is. 

Ami pedig a vállalatainkon belüli szociális 
fejlesztéseket illeti, e szolgáltatások és szociális 
létesítmények ma már olyannyira állampolgári 
jognak tűnnek, hogy külön húzóerőt, néhány 
kivételtől eltekintve, nem gyakorolnak. 

Az alapvető különbségek ellenére a könyv 
tanulságai számunkra is hasznosíthatók, mivel 
az átlagos amerikai vállalatok is hasonló gon- 
dokkal küszködnek, mint a magyar vállalatok: 
a , mennyiségi fejlődésről" át kell térniük a , mi- 
nöségi fejlődésre", ha fel akarnak zárkózni a 
sikeres vállalatokhoz. Ma már az amerikai vál- 
lalatoknak is szembe kell nézniük a japán, illetve 
a nyugat-európai vállalatok konkurenciájával. 
S ebben a helyzetben a korábbinál sokkal na- 
gyobb jelentőségre tesz szert az alkalmazkodás, 
az innováció kényszere. Az átlagos amerikai 
vállalatok számára 15 sürgőssé vált, hogy gond- 
jaik leküzdéséhez hasznosítsák , a minőségi fej- 
lödés" útját járó, csúcsteljesítményű vállalatok 
vállalatirányítási tapasztalatait. 

A szerzők a sikeres vállalatok gyakorlatából 
merített példák és módszerek gazdag tárházát 
kínálják. Kellő kritikával és alkotó fantáziával 
talán a magyar vállalatok is ötleteket meríthet- 
nek belőle. 


( Kossuth Könyvkiadó és Közgazdasági és Jogi 
Könyvkiadó, 1986.) 

BEREND T. IVÁN: 


Gazdasági útkeresés és megoldások 
a szocialista építés magyar gyakorlatában 


Az alábbiakban nem a téma gazdaságtörténeti kifejtésére vállalkozom, hanem a három 
évtized gazdaságtörténetéből levonható néhány elvi tanulság összegezésére. Erre, úgy 
vélem, rendkívül nagy szükség van, hiszen az elmélet nem áll készen, alkalmazásra várva 
(mint korábban hirdettük), hanem csakis a gyakorlatból bontható ki. 

Elmúlt három évtizedünk gazdasági reálfolyamatai két fő forrásból táplálkoztak: 
bizonyos elméleti előfeltételezésekből, ideologikus alapelvekből egyrészt és a gyakorlat- 
ban jelentkező kérdések — ha úgy tetszik - pragmatikus megoldási lépéseiből másrészt. 

A mindennapi cselekvés folyamán, ilyen — már történeti mércével is számottevő — 
időszak során sok kiinduló előfeltételezést, ideológiai alapelvet felülvizsgáltunk, korri- 
gáltunk. Sok azonban változatlanul érvényes — vagy annak hisszük. A gyakorlat próbájá- 
val történő szembesitést azonban nem végeztük következetesen el. 

S ugyanígy: a nemegyszer pragmatikus megoldásokat, sőt sokszor úgy hittük, elveink- 
kel ellentétes kényszerű lépéseket sem igyekeztünk elemezni, s az elméleti eszköztárhoz 
való hozzájárulásunkat megvizsgálni. 

A gyakorlati folyamatok elvi elemzése pedig időről időre nélkülözhetetlen, hogy 
megállapíthassuk és tudatosítsuk: pragmatikus lépéseinkből vajon épült, épül-e általáno- 
sítható elmélet, ideológiailag is megfogalmazható következtetés. 

Az adott terjedelmi keretek között a továbbiakban mindössze két — legfontosabbnak 
tartott -— kérdéskört emelek ki gazdasági utunk ma már igen gazdag, elméletbe építhető 
tanulságai köréből: a gazdaságfejlesztési stratégiát és a hozzá kapcsolódó tervezési- 
irányítási rendszert, valamint a tulajdonviszonyokbeli modellérvényű változásokat. 


A gazdaságfejlesztés új stratégiájának és a tervezés új modelljének 
kibontakozása 


Uj iparosítási stratégiai alternatíva 


A szocialista átalakulás konkrét történeti menetében a Szovjetunió, majd a kelet-európai 
szocialista országok gyakorlatában az októberi forradalmat követő mintegy fél évszá- 
zadban eleinte heves elméleti viták, majd rendkívüli gyakorlati erőfeszítések — és ez 
utóbbi erősítését-szentesítését szolgáló elméleti-ideológiai általánosítások — kialakították 
és elméletét. Ehhez szorosan kapcsolódott, mintegy vele konzisztens eszköztárat nyújtott 
a tervgazdaság erősen központosított és kötelező tervutasításokra alapozott rendszere. 
Anélkül, hogy ennek leírására vállalkoznék s jól ismert történeti menetét felidézném, 
szeretném kiemelni legfőbb jellegzetességeit. 


A cikk az 1987. február 19-21-én Szegeden rendezett elméleti konferencia referátuma. 

Első mozzanatként az iparosítási stratégiát említem, melyet a történelmi elmaradott- 
ságból való gyors kitörés, a fejlett országokhoz való gyors felzárkózás törekvése moti- 
vált. Szükség volt erre a háborús-hidegháborús közegben a fenyegettetés elhárítására. 
A szocialista rendszer önvédelmének gazdasági megalapozása mellett azonban hason- 
lóan fontos cél volt a megfelelő magas fejlettségi szint kibontakoztatása a szocializmus 
értékelveinek érvényesítése érdekében. Miután az elmaradottság súlyos, a fenyegetettség 
pedig erőteljes volt, kezdettől fogva különleges érdekek fűződtek a felzárkózás gyorsasá- 
gához, feszített üteméhez. Miután pedig az iparosítási stratégia a tőkés világgal konfron- 
tálódva érvényesült, e stratégiának elengedhetetlen részévé vált a belső erőforrásokra 
történő úgyszólván kizárólagos támaszkodás. A feszített ütemű, önellátásra törekvő 
fejlesztési politika egyben az ipar hangsúlyozottan egyoldalú preferálásával volt csak 
lehetséges. Ezért, az iparosítási stratégia szerves részeként, jellemzővé vált a mezőgazda- 
ság és a szolgáltatási szektor forrásainak maximális igénybevétele és átszivattyúzása, 
illetve e területek fejlesztési szükségleteinek történelmi elnapolása. Így kapcsolódott 
össze hosszú történelmi korszakon keresztül az iparosítási stratégia az agrárolló alkalma- 
zásával, az agrárszektorban megtermelt nemzeti jövedelem jelentős részének elvonásával 
és a munkaerő radikálisan gyors átcsoportosításával. Így került sor az iparosítási straté- 
gia részeként az infrastrukturális ágazatok beruházásának és munkaerő-szükségletének 
erőteljes, e szektorok 20. századi világgazdasági előretörésével ellentétben álló visszafo- 
gására. Részben ezen áttételes formákban - az élelmiszer-ellátás és a szolgáltatások 
alacsony színvonalával -, részben közvetlenül, az ár- és bérpolitika útján, az iparosítási 
stratégia a lakosság életszínvonalát is alárendelte a feszített fejlesztés céljainak. 

A stratégiában elsőrendű értékké váltak az erőteljesen izolációs-autarchikus tenden- 
ciák. Az ellentétes célok hangoztatása ellenére a gyakorlat a szolid minőséggel szemben 
a nagyobb mennyiséget, az alacsonyabb előállítási költséggel és a korszerűbb műszaki- 
technikai s minőségi paraméterekkel szemben a hazai gyártást preferálta. 

Jól ismert, hogy a szocialista átalakulás útjára lépett országokban az iparosítás e 
stratégiája kisebb-nagyobb különbségekkel és eltérésekkel az elmúlt időszakig, sőt sok 
vonatkozásban, illetve esetben napjainkig érvényes. Ugyancsak köztudott, hogy ez a 
stratégia érvényesült hazánk iparosítása megindításának felszabadulást követő évtizedé- 
ben is. Eppen ezért tekinthetjük különleges tapasztalati és elméleti értéknek az iparosítási 
stratégia hazánkban bekövetkezett -— s az alábbiakban legfőbb vonásaiban összegezni 
kívánt - immár három évtizede folyamatban lévő átalakulását. 

A megváltozott történeti helyzetben és az ötvenes évek első fele tragédiába torkolló 
folyamatainak tapasztalatait értékesítve az MSZMP, első hivatalos állásfoglalásától, az 
Ideiglenes Központi Bizottság 1956. decemberi határozatától, elvben és gyakorlatban 
következetesen érvényesítette, hogy az iparosítás nem a mezőgazdaság és más szektorok, 
valamint a lakosság életszínvonala rovására, hanem azokkal összhangban kell hogy 
előrehaladjon. Ez természetszerűen követelte meg az iparosítási ütem lefékezését, a 
felhalmozás mértékének csökkentését s a beruházás korábbi egyoldalúságának felszámo- 
lását. Miközben az ipar fejlesztése továbbra is preferenciát kapott, az ütem és az arányok 
racionalizálása 1956 után tartósan lehetővé tette a mezőgazdaság fejlődését és az életszín- 
vonal, valamint a fogyasztás kiegyensúlyozott-tartós emelkedését. 

Az iparosítási stratégia jellegzetes változására és új vonására utal, hogy negyedszáza- 
dos távlatban és átlagban az ipar 7-8 százalékos évi növekedését a mezőgazdaság 3-4 
százalékos növekedése kisérte (és ez utóbbi már kétszerese volt a világ agrárnövekedési 
ütemének, szemben a megelőző periódussal, a hatvanas évek elejéig tartó időszakkal, 
amikor az agrárfejlődés évi üteme 0,7 százalékos átlagával a világ agrárfejlődésének csak 
egyharmadát érte el). Hasonlóképpen új vonás, hogy az így is gyors és tartós növekedés 
(melyet változatlanul magas, a nemzeti jövedelem 25-27 százaléka körül mozgó felhal- 
mozás alapozott meg) nem vált az életszínvonal fejlődésének akadályává, sőt lehetővé 
tette az egy főre jutó reáljövedelmek évi 2-4 százalékos növekedését is. Negyedszázad 

távlatában a-lakosság egy főre jutó reáljövedelme és fogyasztása kereken megháromszo- 
rozódott. 

Az iparosítási stratégia ezen jellegzetesen új, a növekedés harmonikusabb jellegét 
mutató vonásai sem feledtethetik azonban, hogy a növekedés arányosságának biztosítá- 
sával nem következett be maradéktalan fordulat. Az infrastrukturális és szolgáltatási 
területeket ugyanis e politika változatlan egyoldalúsággal alárendelte az ipari növekedés 
mennyiségi preferenciájának, és elnapolta fejlesztésüket. A meghirdetett elvek ellenére 
ugyancsak fennmaradt az importot kiszorító iparosítás autarchikus tendenciája. A vitat- 
hatatlan és érdemleges iparszerkezeti átalakulások, melyek lényeges változásokat hoztak 
a negyvenes-ötvenes évek fordulójától érvényesített szerkezeti preferenciákhoz képest, a 
fejlesztés alapvető tendenciáiban nem hoztak fordulatot. Az importot pótló fejlesztés 
gyakorlata, belső logikájából és követelményeiből következően, ezért úgyszólván auto- 
matikusan fenntartotta a fejlesztés egyoldalúan extenzív jellegét és a korszerű technikai, 
minőségi, hatékonysági és versenyképességi követelmények gyakorlati — a jelszavakban 
és törekvésekben oly sokszor kifejezett célok ellenére is fennmaradó - mellőzését. 

Az iparosítási stratégia azonban az elmúlt három évtizeden belül is lényeges átalakulá- 
son ment keresztül. Külön figyelmet érdemel éppen ezért, hogy a hatvanas évek közepén, 
második felében - ekkor már nemcsak az ötvenes, de a hatvanas évek tapasztalatai 
alapján is - újabb felismerések történtek, és átalakulásokat kezdeményeztek. Ebben a 
vonatkozásban hangsúlyozni szeretném az MSZMP tevékenységének azt az értékét, 
hogy a gyakorlatban jelentkező követelmények konkrét vizsgálata vezérelte útkeresésé- 
ben. Így születhettek olyan újraorientációs felismerések a hatvanas évek közepén, illetve 
második felében, hogy a magyar adottságokat figyelembe véve a belső fejlesztésnek a 
legszorosabban össze kell kapcsolódnia a külgazdasági tényezőkkel, s ezért az önellátási 
és importpótló gazdaságpolitikai gyakorlatot tudatosan fel kell cserélni a külgazdasági 
orientáció beépítésével az iparosítási stratégiába. 

Ez az átalakulás és átértékelési folyamat azonban lassú és fokozatos volt. Már 1964 
és 1968 között megfogalmazták annak követelményét, hogy a növekedés extenzív forrá- 
sait, mennyiségi törekvéseit fel kell cserélni az exportképesség és korszerű technikai, 
minőségi igények érvényesítésével. Az 1966. tavaszi reformdöntés pedig tudatosan és 
kifejezetten a világgazdasági folyamatokhoz igazodó szerkezeti és technikai megújulás- 
hoz kívánt eszköztárat teremteni. A beépített fékek működése következtében azonban 
ez nem vezetett valóságos fordulatra. Az 1973 után kialakult új helyzet és az új követel- 
ményekre való késedelmes reagálás negatív következményei végül csak ez utóbbi évtized 
végén vezettek el a nyilvános elvi átértékeléshez. 

1977 októberében született meg a Központi Bizottság nagy értékű határozata a hosszú 
távú külgazdasági és gazdaságszerkezeti stratégiáról, amely az iparosítási politika hagyo- 
mányos koncepciójának fontos átértékelését jelentette. Amíg a megelőző fél évszázadban 
a szocialista útra lépett országokban maradéktalanul és töretlenül az importpótlás és 
önellátás törekvései érvényesültek, ez a határozat elsőként állította előtérbe az exportori- 
entáció követelményét, vagyis a gazdaság húzó szektorainak és az ipar húzó ágazatainak 
exportorientált fejlesztését. Mindez a korábbi preferenciák automatikus felcseréléséhez 
vezetett: a legfőbb értéket már nem a hazai gyártás tényében, hanem a korszerű technoló- 
gia, minőség és versenyképesség nemzetközi paramétereiben jelölték meg. 

Az iparosítási stratégia teoretikus újraértékelése ellenére az exportorientált fejlesztési 
út azonban az elmúlt évtizedben sem bontakozott ki. A követett kényszerpályák a régi 
reflexek és hagyományos importpótló megoldások fenntartását segítették. Mindez jele- 
nünk egyik súlyos gyakorlati gondjára, a felismert, szükséges lépések elvi, politikai 
megfogalmazása és gyakorlati megvalósítása között nemegyszer tátongó szakadékra 
utal. Nyilvánvalónak tűnik, hogy mégsem a helyes döntések és az elégtelen végrehajtás 
sokszor és egyoldalúan emlegetett ellentmondásáról van csupán szó, hanem sokkal 
inkább a végrehajtáshoz és a cselekvéshez szükséges feltételek hiányáról. (S a feltételeket 

széles értelemben kell felfogni: a gazdaságpolitikai cselekvés nyilvánossága és kontrollja, 
illetve ennek hiánya éppen úgy szerepet játszik benne, mint a személyi kiválasztás rossz 
gyakorlata, a műveltségi-képzettségi szint, valamint a megfelelő intézményes közeg 
gyengesége, a valódi érdekeltség és a valódi piac hiánya.) I 

A magyar tapasztalatok - a folyamat még jócskán fellelhető ellentmondása és befeje- 
zetlensége ellenére — mégis lehetővé teszik a gazdaság (viszonylagos elmaradottsági 
elméleti újrafogalmazását, illetve legalábbis: egy alternatív stratégiai változat modelljé- 
nek leírását. 


A tervgazdaság új, szabályozott piaci modellje 


A gazdaságfejlesztés stratégiájához kapcsolódó, annak szerves részét alkotó központi, 
utasításos tervezési rendszer a korábbiakban felvázolt fejlesztési célok megvalósítását, 
megfelelő eszközök biztosítását szolgálta. 

Kialakulása történetileg a legszorosabban összekapcsolódott a gyors iparosítási politi- 
ka elvének középpontba állításával. A húszas évek szovjet iparosítási vitája keretében 
a különböző fejlesztési stratégiák egyben a tervezési rendszerre vonatkozó koncepciókat 
is tartalmazták. Az arányos fejlesztés mellett érvelők a piaci kapcsolatok és árak felhasz- 
nálását tekintették kiindulásnak, míg a feszített ütem és egyoldalú ipari áttörés álláspont- 
jának képviselői a piac és a piaci árak kikapcsolásával létrehozott központosított, 
utasításos tervezés hívei voltak. 

A tervgazdaságról folytatott viták és első kezdeti tervkísérletek után, a húszas-har- 
mincas évek fordulójára alakult ki a tervgazdálkodás azon modellje, amely kötelező 
utasításokkal és a piac, valamint a piaci árak kikapcsolásával, maximális centralizációval 
és ennek megfelelő intézményrendszerrel kívánt konzisztens eszköztárat teremteni a 
gazdaságpolitika központi céljának megvalósításához. Ez a gazdaságpolitikai modell az 
országos anyagmérleg rendszerére épülő, az egyes ágazatok közötti kapcsolatokat köz- 
pontilag tervező és a népgazdaság egészének ötéves fejlesztési előirányzatait évekre, 
negyedévekre, ágazatokra, iparágakra és vállalatokra lebontó részletes tervezés útján 
kívánta a tervutasítások egymásba kapcsolódó fogaskerékrendszerének mechanizmusát 
megteremteni. A piacot és a piaci érdekeltséget a kötelező tervutasítások teljesítésében 
való érdekeltség és az erre való kényszerítés váltotta fel. A tervgazdaság jól ismert módon 
Magyarországon 15 a tervutasításos rendszer klasszikus formájában épült ki. E tervezés 
előnyei jól ismertek a mennyiségi növekedésre gyakorolt különleges ösztönző hatásban, 
az erők egyoldalú ágazati koncentrálása (és ezzel az iparosítás) lehetőségének biztosításá- 
ban, vagyis a feszített mértékű felhalmozás és egyoldalú iparosítás stratégiájának kivite- 
lezésében. (Bár nem tartozik közvetlen vizsgálati célunkhoz, mégis szükséges megjegyez- 
ni, hogy a szovjet tervezés elvi és gyakorlati sikerei a tőkés gazdaság hagyományos 
rendjét is befolyásolták, és a különböző jellegű tervezési elemek, sőt ötéves tervek széles 
körű bevezetéséhez vezettek.) 

ugyancsak közismertek az utasításos tervezésnek a műszaki fejlődésre, érdekelt- 
ségre és hatékonyságra, valamint a minőségi paraméterek teljesítésére gyakorolt negatív 
hatásai. Sokat tárgyalt és dokumentált a gazdálkodás és fejlesztés pazarló jellege, amely 
a megtermelt nemzeti jövedelem jelentékeny részének (Magyarországon az első ötéves 
terv időszakában a nagy áldozatokkal elért nemzetijövedelem-növekmény egynegyedé- 
nek) elpazarlásával járt. Ez korántsem csak az ötvenes évek elejének jelensége volt. 
A vállalatok piaci érdektelensége, az ösztönzés és a megfelelő érdekeltség hiánya még a 
hatvanas évek közepén is a nemzeti jövedelem mintegy 7 százalékát elérő eladhatatlan 
készletek és , befagyott" beruházásállomány felhalmozódásához vezetett. 

Bár a tervezés körüli elvi viták már korán felvázolták a tervezés más módszereinek és 
elsősorban a piaci tényezők, a piaci árak felhasználásának lehetőségét is, a gyakorlatban 

az ilyen típusú modellek legfeljebb elgondolások maradtak. A jugoszláv kísérlet viszont, 
amely megvalósult, lényegében a tervgazdaság elhagyását jelentette. 

Eppen ezért nagy jelentőségű, sőt túlzás nélkül állítható, történelmi horderejű, hogy 
. az elmúlt három évtizedben Magyarországon a tervezés rendszerének fokozatos átalakí- 
tása, majd radikális reformja — bár még jelenleg is formálódó és a jelenben is befejezet- 
len — új tervezési modell kialakulására utal. E folyamat kezdetei, a szellemi előzmények- 
kel, a közgazdasági vitákkal és az új koncepciók születésével 1953-ra nyúlnak vissza. Már 
ezekben az években tanúi lehettünk az első gyakorlati ésszerűsítési kísérletnek is, amely 
azonban még szigorúan az utasításos tervezés keretei között kívánta a legkirívóbb 
túlzásokat lenyesegetni. A kötelező tervutasítások számának csökkentésével, a túlzott 
bürokrácia és centralizáció létszámcsökkentéssel való leépítésével a kötelező tervutasítá- 
sos rendszert igyekezett ésszerűbbé tenni. 

A valóságos, bár még nagyon szerény átalakulás 1956 novemberétől a magyar gazda- 
ság egyetlen szektorában, a mezőgazdaságban indult meg. E politikai megújulásra 
alapozott és politikai indítékoktól vezérelt intézkedés a mezőgazdaságban ledöntötte a 
kötelező tervutasításos rendszer pilléreit (a kötelező beszolgáltatás és kötelező vetéster- 
vek rendszerét). Ezzel, a szocialista gazdaságok történetében először, a tervgazdaság 
intézményében a piac is szerepet kapott. A mezőgazdaság tervezése ugyanis ez időtől 
kezdve csupán a piac bekapcsolásával történhetett. Az állam, amely ez időtől a piacon 
vásárolta meg a mezőgazdasági termékeket, a termelésre többé nem elsősorban kötelező 
előírásokkal, hanem közvetett, gazdasági szabályozórendszerrel gyakorolt hatást. A leg- 
főbb eszköz az árak és az adózás szabályozása volt. (Hozzá kell tenni, hogy e rendszer 
kiépülése maga is fokozatos volt, hiszen a kötelező beszolgáltatás eltörlése ellenére 
eleinte, leginkább burkolt formákban, még újra és újra megjelentek a hagyományos 
megoldások a tanácsok informális, direkt beavatkozása formájában.) Mégis - ellentmon- 
dásoktól korántsem mentesen ugyan és egyetlen szektorra korlátozódva - kibontakozó- 
ban volt a szabályozókkal történő, a piaci működést felhasználó tervezés. A felhalmozó- 
dó tapasztalatok azonban általános érvénnyel is bebizonyították az indirekt eszközöket 
felhasználó, szabályozókkal működő tervezés lehetőségét, eredményességét. 

Történelmi távlatból vizsgálva e tényeket azonban azis nyilvánvaló, hogy az utasításos 
tervezés 1957-ben bevezetett, önmagukban szerény és majdnem hatástalan, részleges 
korrekciói is fontos következményekkel jártak. A legfőbb lépések: a központi utasítások 
számának esetenként -— mint például a könnyűiparban, ahol mindössze öt kötelező 
tervutasítás maradt - radikális csökkentése, a nyereségrészesedési rendszer vagy az 
eszközlekötési járulék bevezetése, valamint a néhány legnagyobb gépgyárnak kísérleti 
formában nyújtott közvetlen exportjog, a működés egész mechanizmusának változatlan- 
sága következtében, nem járhattak valóságos eredményekkel. Mégis hozzájárultak fon- 
tos tilalomfák ledöntéséhez, annak széles körű felismeréséhez, hogy a , klasszikus" 
tervezési-irányítási típus nem elengedhetetlen attribútuma és kizárólagos formája a 
szocialista gazdasági rendszernek. Hozzásegítettek egyúttal annak felismeréséhez is, 
hogy az irányítási rendszer egyes fogaskerekeinek kicserélése átfogó átalakítás nélkül 
hatástalan marad. 

Ezek az előzmények vezettek 1964-től az utasításos tervezési rendszer addigi tapaszta- 
latainak beható elemzésére és ennek alapján az új tervezési, irányítási mechanizmus 
koncepciójának kialakítására, amelyet a Központi Bizottság 1966 májusában fogadott 
el. Az ezt követően bevezetett új gazdasági mechanizmus igen jól ismert. E keretek között 
elegendő csupán arra utalni, hogy leglényegesebb vonása a kötelező tervutasítások 
megszüntetése volt. A kidolgozott ötéves, illetve éves tervek ezt követően már csak a 
kormány és nem a vállalatok számára voltak kötelezőek. Ez utóbbiak saját terveik és 
piaci érdekeltségük alapján tevékenykedtek, de a kormányzat ötéves terve és az önálló 
vállalati tevékenység között a sokrétű állami szabályozás rendszere összekötő kapcsot 
teremtett. A reform középpontjában az 1968 januárjában bevezetett árreform állott, 

amely megszüntette az addigi kötött árak, valamint a termelői és fogyasztói árak egymás- 
tól független mozgásának szisztémáját. Az új árrendszer a terv és a piac kombinációjához 
igyekezett biztosítékot teremteni. Elsősorban azáltal, hogy a nyersanyagok, energiahor- 
dozók és alapvető élelmiszerek esetében fenntartotta a központilag megállapított fix árak 
rendszerét. A fix árszférán keresztül az ármozgások befolyásolásának és szabályozásá- 
nak bőséges lehetősége maradt fenn. Egyúttal a piaci hatások érvényesítését célozta, 
hogy a termelői árszférában az árak mintegy kétharmada szabadpiaci árrá változott. 

Az új irányítási mechanizmus ugyancsak meghatározó elemének tekinthető, hogy 
lényegében megszűnt a beruházások addigi költségvetési finanszírozása a vállalati szférá- 
ban, és a forrásokat ez időtől a piacon elért nyereségből képzett vállalati felhalmozási 
alap biztosította. Elvileg a vállalati beruházási tevékenység a vállalat eredményességének 
függvényévé vált. Hozzá kell tenni, hogy e rendszer még korántsem működik következe- 
tesen. Ennek okai között az elmúlt évtizedben szerepet játszott a világgazdasági megráz- 
kódtatások nyomán bekövetkezett egyensúlyzavar. A kényszerpályán mozgó kormány- 
zati politika a szubvencionálás bonyolult rendszerével, a nyereségelvonással, a felhalmo- 
zási alapok adóztatásával végül is megakadályozza a reform elveinek érvényesítését. 

Az is nyilvánvaló, hogy a szabályozórendszer gyakori változtatása s a szabályozók 
normatív érvényének hiánya, a tömeges kivételek az elmúlt 15—20 év folyamán burkoltan 
fenntartották a tervezés központi rendszerének számos jól ismert elemét, a direkt állami 
beavatkozás intézkedéseit és hatását. Egyes periódusokban e kombinált rendszer belső 
ellentmondásai lehetőséget adtak és adnak a — hadd nevezzem így -— , szabályozókkal 
működtetett utasításos tervezés" sajátos hibridtípusának kialakulására. 

Ismételten hangsúlyozni kell azonban, hogy a tervezés új magyarországi modellje 
- gazdasági, társadalmi és politikai, belső és nemzetközi hatásokra - fokozatosan és 
ellentmondásokkal terhelt úton bontakozik ki. Erre utal az intézményrendszer átalakítá- 
sának fokozatossága is. 1968-ban az utasításos tervezés intézményrendszere még alig 
változott, s a kötelező tervutasítások megszüntetéséhez igazodó új intézményrendszer 
legfőbb vívmányait — bár bevezetésüket már 1968-ban vizsgálni kezdték és a hetvenes 
években realizálni tervezték — csak a nyolcvanas évek első felének reformlépései vezették 
be. Ilyennek tekinthető az ágazati-ipari minisztériumi rendszer megszüntetése, valamint 
a nagy termelő- és szolgáltató vállalati monopóliumok széttördelése és a vállalati szerke- 
zet egészségesebb decentralizációja, a közép- és kisebb üzemkategóriák nagyobb számá- 
nak létrehozása, a vállalati vezetés rendjének átalakítása, s ebbe a sorozatba illeszkedik 
a bankrendszer legutóbb végrehajtott reformja is, mely a vállalatok közötti szabadabb 
eszközáramlás intézményes előfeltételeit hivatott erősíteni. 

Bár a reform, lényegéből következően fokozatos, hazai, mintegy három évtizedes útja 
a szükségesnél is lassúbb, vontatottabb (1957, majd 1972 után kétszer is közel évtizednyi 
késedelmet szenvedett). Mindezek nyomán hosszabb ideig konzerválja a reformrendszer 
ellentmondásosságát, a régiből fennmaradt és újonnan bevezetett intézmények eseten- 
kénti keveredését és egymás ellen ható működését, mint az elkerülhetetlen lenne. Nyil- 
vánvaló, hogy az árrendszer továbbfejlesztésében a hetvenes-nyolcvanas évek fordulóján 
hozott újabb intézkedések, bár megindították a belföldi és világpiaci árak összekapcsolá- 
sának előkészítését — ezt a valutaátváltási árfolyamok egységesítésének intézkedése 
alapozta meg -, még egyáltalán nem vezetett valóban korszerű és a világpiaci hatásokat 
megfelelően közvetítő árrendszer kialakulásához. Ehhez hiányzik a célként már kitűzött 
konvertibilitás is, melynek megteremtését jelenleg az egyensúlyvesztés és a világgazdaság 
kedvezőtlen körülményei akadályozzák. A reformfolyamat továbbfejlesztéséről 1984 
áprilisában fontos döntés született, de ennek megvalósítása az elmúlt időszakban még 
csak töredékes volt. Az árrendszer továbbfejlesztésének, az ösztönzés és érdekeltség jobb 
rendszerének s ezen belül egy radikális bérreformnak a megvalósítása, gazdasági folya- 
mataink erőteljesebb monetarizálása még előttünk áll. 

Anélkül, hogy jelenünk sokat vitatott kérdéseit részletesebben taglalnám, ezen mozza- 

natok felvillantása is elegendő lehet ahhoz, hogy megvilágítsák a reformfolyamat három 
évtizedes útja ellenére a jelenben is fennálló befejezetlenségét. Mindezzel együtt és ezek 
ellenére a szabályozott piacra épített tervezési mechanizmus alapvonásai jelentős kezde- 
ményezőerőt és alkotóképességet szabadítottak fel, és jobban szolgálják a gazdaságfej- 
lesztés arányosságát, az egyoldalú mennyiségi növekedéssel szemben a minőségi, haté- 
konysági és versenyképességi követelményeket. Ma jól látjuk működésünk ellentmondá- 
sos vonásait, az elvektől sok területen eltérő gyakorlat káros hatását, a még (és már 
nagyon) szükséges további reformlépések következő sorozatát. Erezzük a hosszú távú 
műszaki fejlesztésben való vállalati érdekeltség hiányát az állami szektorban, s azt, hogy 
nem érvényesülnek a valóságos világpiaci hatások az ár- és devizarendszer révén. 

Mindezt figyelembe véve mégis elmondható, hogy az elmúlt három évtized tervezési, 
gazdasági gyakorlata a bevezetett és végrehajtott reform útjára indította a szocialista 
tervezés olyan típusát, amely sajátos kombinációt valósít meg a központi tervezés és a 
szabad piacgazdaság automatizmusai között. E rendszer sokszor hangoztatott filozófiája 
természetesen az előbbi két működési rendszer előnyös vonásainak kombinációjára és 
negatív hatásainak kiküszöbölésére törekedett. A valóságban ez nem mindig sikerült. 
(Sőt nemegyszer éppen negatív elemeket kombináltunk, fenntartva például centralizált 
vállalati monopóliumokat, de bevezetve a piaci árképzés lehetőségét.) Nyilvánvaló azon- 
ban, hogy a reform útja az állandó önkorrekció folyamata is, mely a működés gyakorlati 
tapasztalatai, jelentkező zavarai és azok kiküszöbölési törekvései révén juthat közelebb 
saját elveinek következetesebb megvalósításához. Nyilvánvaló, hogy ehhez - s ez téma- 
körünkön túlmutat - a társadalmi-politikai és intézményrendszeri közeg megfelelő átala- 
kulása teremthet csak kedvező feltételeket. Ez ugyanúgy érvényes volt már a reform 
bevezetése idején, mint amennyire elengedhetetlen kibontakoztatása, elveinek következe- 
tes érvényesítése érdekében. 

Az új tervezési modell azonban már jelenlegi kifejletlen formájában is meggyőző 
alternatíva a tervezés korábbi, , klasszikus" módjához viszonyítva. Máris olyan történel- 
mi tapasztalat, mely a gazdaság szocialista fejlesztésének nemzetközi eszköztárába ke- 
rült. (Hadd tegyem hozzá: elméletileg nagy lépéshátrányt okozott, hogy a reformfolya- 
mat érdekében a politikának hosszabb ideig tagadnia kellett a reform esszenciális jellegét, 
az egészében sajátos-önálló modell kialakulási útját.) 


A szocialista tulajdonviszonyok új vonásai hazai gyakorlatunk fényében 


Három évtizedes történeti utunk — a gazdaságfejlesztés konkrét követelményeivel szem- 
besülve és azokra megfelelő gyakorlati megoldásokat keresve, a gazdaságstratégiai-terve- 
zési-irányítási szféra mellett — a tulajdonviszonyok terén is új tapasztalatokat halmozott 
fel, és a , klasszikusnak" tekintett modellhez képest új megoldási utak kitaposásával 
elméleti érvényű következtetések levonására ad lehetőséget. 

E keretek között most csupán két kérdéskört érintek: a mezőgazdasági szövetkezeti 
modell és a kis-magántevékenységek jelenségét. 


Az új szocialista szövetkezeti modell kialakulása 


A szocialista átalakítás kezdetben ebben a vonatkozásban is a történelmileg addig 
létrejött mintát követte. Különlegesen gyorsan, adminisztratív eszközökkel, az önálló 
parasztgazdaság létfeltételeinek lehetetlenítésével, az árrendszer és a kötelező beszolgál- 
tatás nyomásával a parasztság törekvéseit és igényeit negligáló szövetkezeti modell 
kereteibe igyekezték tömöríteni a szocialista mezőgazdaságot. 

A megoldások készen kínálkoztak: a klasszikusnak tekintett szovjet artyel típusú 
szövetkezet szigorú korlátozásaival az egyéni tevékenységet rendkívül szűk körre szorí- 

totta, és a meglévő háztáji gazdaság révén csupán (illetve túlnyomó mértékben) a családi 
önellátást igyekezett biztosítani, de szigorú szabályokkal korlátozta a piaci tevékenysé- 
get. Az állam legerőteljesebb beavatkozásának intézményesítésével, a szövetkezetek gya- 
korlatilag teljes állami irányításával és a gépállomások útján érvényesített meghatározó 
befolyással a szövetkezet egyedül szocialistának tekintett modelljét alakították ki. A ha- 
Zai szövetkezetesítés indításakor mi is ezt a gyakorlatot ültettük át. 

A termelőszövetkezetek 1953, illetve 1956 utáni felbomlása és 1957 eleji konszolidálá- 
sa, majd a kollektivizálás 1958 és 1961 közötti végrehajtása egy gyökeresen új szövetkeze- 
ti modell fokozatos kialakításával ment végbe. Mindenekelőtt arra a vezéreszmére kell 
utalni, melyet az MSZMP agrárpolitikája — különösen az 1957 kora nyarán közzétett 
agrárpolitikai tézisekben megfogalmazva - kettős feladatként jelölt meg. Eszerint a 
mezőgazdaság szocialista átszervezése és a termelés állandó növelése összekapcsolódó és 
együtt megvalósítandó cél, vagyis a kollektivizálás nem mehet a termelés fejlesztésének 
rovására, nem vezethet a földek jelentékeny részének elhagyására és az állatállomány 
számottevő hányadának levágására. Hozzá kell tenni, hogy a kettős feladat mint formula 
korántsem volt új, hiszen úgyszólván nem létezett olyan szocialista ország, amelyben a 
kollektivizálás előtt és idején ezt a jelszót ne hangoztatták volna. Ami azonban az 
MSZMEP gyakorlatában gyökeresen új volt: a politika komolyan vette e jelszó megvalósí- 
tását. Igaz ugyan, hogy ebben a folyamatban is történtek változások. .1957 tavaszán, 
nyarán másként értelmezték a szövetkezeti átszervezést és a kettős feladatot, mint 1958 
decembere után. Az első alkalommal, történelmileg hosszú periódusban elképzelt, esetleg 
több évtizedes távlatban végrehajtott és csupán a meglévő szövetkezetek fejlesztését, 
erősítését célul kitűző koncepció nyert megfogalmazást, amely azáltal szolgálta volna a 
kettős feladat megvalósítását, hogy az éppen meglévő szövetkezeti szektort segítette 
volna a legkorszerűbb gazdálkodás útjára a magasabb technikai és termelési szint 
elérésére, és ezzel -— miközben a termelés növekedését mozdítja elő — a szövetkezeti 
szektor vonzerejét is növelve járult volna hozzá a szövetkezeti gazdálkodás meghonoso- 
dásához. 

Megragadva a szövetkezeti átalakítás politikai lehetőségét és az átalakulás gyors 
végrehajtásától sem visszariadva, 1958 végétől a kettős feladat már másként jelentkezett. 
Az ötvenes-hatvanas évek fordulójának átmeneti megtorpanását követően az erőfeszíté- 
seket arra koncentráltuk, hogy a parasztság igényeit figyelembe vevő szövetkezeti típus 
kialakításával, a paraszti érdekeltség megteremtésével olyan vonzó és az egyéni paraszti 
gazdálkodáshoz képest jelentős előnyöket biztosító, az érdekeltségben és életformában 
egyaránt előrelépést teremtő szövetkezet jöjjön létre Magyarországon, amely egyszerre 
teremti meg a korszerű és legmodernebb technikára alapozott iparszerű szervezési rend- 
szereket befogadó mezőgazdasági nagyüzemet, és ennek keretében létrehozza az egyéni 
paraszti érdekeltség és tevékenység feltételeit. 

A megoldások itt sem egyszerre születtek, az út ebben az esetben sem volt kanyaroktól 
mentes és töretlen, de a kollektivizálás befejezését követő negyedszázad folyamán végül 
mégis kialakult az a magyar mezőgazdasági termelőszövetkezeti modell, amely a szocia- 
lista gazdaságfejlesztés nemzetközi tapasztalataihoz érdemleges új hozzájárulásnak te- 
kinthető. 

Az első lépéseket nemegyszer a kényszer szülte, és átfogó, átgondolt hosszú távú 
stratégia helyett csupán a legégetőbb napi gyakorlati feladatok, ha úgy tetszik, pragmati- 
kus megoldását szolgálták. Bizonyos intézkedéseket a politika olykor átmeneti enged- 
ménynek tekintett, és arra gondolt (ezt ki is mondva), hogy a későbbiek során vissza lehet 
térni az elvileg helyesnek, szocialistának tekintett szövetkezeti megoldások útjára. Ezt 
leginkább a kollektivizálás idején és közvetlenül azt követően láthattuk, nem utolsósor- 
ban olyan megoldások formájában, mint az állatállomány felének egyéni kézen, háztáji 
gazdaságban hagyása (a közös tartás feltételeinek hiányában) vagy a közös földek 
részesművelés formájában történő, családi gazdálkodásba adása (a közös gazdálkodás 

technikai-anyagi feltételeinek részleges hiányában). Talán ide sorolható az a megoldás 
is, amelyet elsősorban Bács-Kiskun megyében, de szórványosan az ország más, speciális 
mezőgazdasági kultúrákat képviselő területein is alkalmaztak, s amely a szakszövetkeze- 
tek formájában teremtett sajátos kombinációt a közös-közösségi nagyüzem és az egyéni 
parcella önálló (vagy félig-meddig önálló) gazdálkodása között. 

Mindez talán nem is kis mértékben függött össze azzal a politikai indíttatású törekvés- 
sel, hogy a szövetkezetek a falusi társadalom egészének közreműködésével és a birtokos 
parasztság legjobb gazdálkodási tapasztalatokat hordozó rétegeinek vezető közreműkö- 
désével jöjjenek létre és szilárduljanak meg. Ez nemcsak politikailag hozott gyökeres 
változást a korábbi időszakhoz viszonyítva, de abban a vonatkozásban is, hogy eleve 
sokkal erőteljesebben épített a falu erőforrásaira és társadalmára, sokkal kevésbé kívánta 
külső gyámkodással rákényszeríteni a megoldást az érdekeltekre és sokkal inkább integ- 
rálta az agrártársadalom legkülönbözőbb rétegeit. Valahol itt kereshetjük és találhatjuk 
meg az önigazgatásos szövetkezet kifejlődésének alapjait, hiszen a szövetkezetek alakulá- 
sának ezen újabb, ötvenes évek végi hullámától vált jellemzővé, hogy a falu társadalma 
maga kereste és választotta ki vezetőit a tekintélyes gazdák sorából, s vált a politika révén 
lehetővé a volt gazdagparasztok befogadása, sőt később esetleg vezető posztra állítása 
is a szövetkezetekben. 

Ezzel a magyar szövetkezeti üzem egyik döntő sajátosságához jutottunk: az önigazga- 
tás kérdéséhez. A magyar gazdaság egészében ugyanis éppen a mezőgazdasági szövetke- 
zetek jelentették az első önigazgatásos szektort, a demokratikus üzemi formák kialakítá- 
sát, ami a valóságos tulajdonosi tudat megalapozását segítette elő. I 

A szövetkezeti modell számos további fő vonását emelhetjük ki. E kérdés elmúlt 
negyedszázadunk fejlődési folyamataiban olyan számottevő szerepet játszott, hogy rész- 
letesebb bemutatása szükségtelen. Utalásszerűen szeretném tehát összegezni a legfonto- 
sabbakat. Ezek között is első helyen a szövetkezeten kívüli közeg jelentőségét, amely a 
szövetkezetek létfeltételeit, korszerű nagyüzemmé válásuk körülményeit biztosította. 
A kötelező beszolgáltatás 1956. novemberi eltörlése és a felvásárlási árak 1957-től 
megindult - bár korántsem egyenes vonalú — emelkedése, ha az agrárolló összezárulását 
nem is tette lehetővé, fokozatosan javította az agrártermelés feltételeit. Ez különösen a 
hatvanas évek közepétől, a gazdasági reform árpolitikai intézkedéseinek bevezetésétől 
nyert újabb lendületet. A kormányzat megváltoztatott beruházási preferenciája, majd a 
gazdaság működési mechanizmusából következő beruházási feltételek a hatvanas évek- 
től a beruházások viszonylag nagyobb hányadának, egyes periódusokban 20 százalék 
körüli arányának mezőgazdasági beruházását segítették elő. Ilyen feltételek között ment 
végbe a szövetkezetek valódi nagyüzemmé fejlesztése, az iparszerű termelési rendszerek 
meghonosítása, amely valóságos új agrárforradalom kibontakozását segítette elő. E ke- 
retek között lehetetlen olyan tényezők bemutatása, mint a bérezési rendszer, a szervezési 
formák, a komplex, ipari és szolgáltatási tevékenységgel kiegészített gazdálkodás, mely 
az előbb említett folyamatot nagyban elősegítette. 

Ezek sorából mégis külön hangsúlyt és elméleti szempontból is kiemelést érdemel a 
mezőgazdasági és ipari tevékenységek megvalósított kombinációja. 

Bár az ipari melléküzemágak útja maga is ellentmondásos, visszafordulásokkal meg- 
szakított volt, mégis egészében olyan mezőgazdasági üzemek kialakulását eredményezte, 
amelyben a klasszikus szántóföldi termelés és állattenyésztés a mezőgazdasági termények 
feldolgozásával, sőt a legkülönbözőbb - a szabad munkaerő foglalkoztatását vagy 
akárcsak a téli, koratavaszi hónapokban történő lekötését biztosító — feldolgozóipari, 
szolgáltatási és építőipari tevékenységgel társul. E melléküzemágak legújabban a legkor- 
szerűbb technikai igényeket támasztó új iparágak meghonosításában is szerepet játsza- 
nak. A melléküzemi tevékenység abból a szempontból is meghatározó jelentőségűvé vált, 
hogy a rosszabb feltételek között gazdálkodó szövetkezetek gazdaságosságát teremtette 
meg, hiszen a termelést a feldolgozás magasabb fokáig vezeti el egyetlen üzemben. 

Napjainkban nem egy olyan termelőszövetkezetet ismerünk, melyben a termelési érték 
nagyobb hányadát, esetenként zömét már éppen a melléküzemi tevékenységek hozzák, 
egyben garantálva az alapvető agrártevékenység fenntartását is. 

A magyar szövetkezeti model! legismertebb vonása az árutermelő háztáji gazdaság 
beépítése a nagyüzemi gazdálkodással való szoros kooperáció keretei közé. A korábbi 
korlátozások felszámolása elhárította az akadályt a háztáji gazdaság árutermelő tevé- 
kenységének kibontakoztatása útjából. A kicsiny, a szántóterület mintegy egytizedét 
elfoglaló háztáji területeken így bontakozhatott ki a nagyüzem bázisára épülő, annak 
takarmány-, géppark- és egyéb szolgáltatásait felhasználó, rendkívül nagy pótlólagos 
munkaráfordítást felszívó, intenzív háztáji gazdálkodás, amely napjainkban a magas 
színvonalú mezőgazdasági termelés mintegy egyharmadát adja. 

A háztájinak, az árutermelésben való közvetlen szerepén túl, természetesen kiemelke- 
dő jelentőséget kölcsönöz az egyéni érdekeltség és kezdeményezés általános fenntartásá- 
ban játszott szerepe. A háztáji gazdaság oly módon is kombinációja a szövetkezeti 
nagyüzemnek, hogy korlátlan lehetőséget ad az egyéni tevékenység és pótlólagos munka- 
ráfordítás kiegészítő formáinak érvényesítésére, a nagyüzemtől nem elszakadó, hanem 
azt természetesen kiegészítő módon. Ilyen értelemben tehát a kicsiny háztáji üzem a 
nagyobb szövetkezeti közös gazdálkodásnak is éltető és lendületet adó forrása. 

A magyar szövetkezeti modell tehát nyilvánvalóan fontos történelmi tapasztalatot 
hordoz, mivel megnyugtató megoldást nyújt a közösségi nagyüzemi tevékenység és az 
egyéni érdekeltség sokoldalú, sokirányú összekapcsolódása, a hosszú távú műszaki 
fejlesztési érdekeltség biztosítása tekintetében. Jól ismert, hogy ezt a kapcsolódást és 
hosszú távú érdekeltséget a szocialista közösségi tulajdonformák korántsem tudták 
automatikusan megoldani, és hogy e megoldás hiánya egyben a tulajdonosi tudat hiányá- 
val és az érdekeltség kioltásával vagy korlátozásával jár együtt napjainkig is az állami 
szektor legtöbb területén. Nem véletlen tehát, hogy a szövetkezeti üzem tapasztalatai — 
termékenyítően hatottak az állami szektor érdekeltségi rendszerének, a nagyüzemet és 
a magántevékenységet kombináló útkeresések legutóbbi évekre jellemző törekvéseire is. 


A magántevéken ység és a kistulajdon szerepének értelmezése 


Kezdetben úgy tűnt, hogy a marxizmus klasszikusai a mi körülményeink között is 
nyilvánvaló választ adnak arra a kérdésre, hogy milyen tulajdonviszonyokat kell kialakíi- 
tani a szocialista átalakítás hazai menetében. Marx és Engels már a Kommunista Kiált- 
ványban egyértelműen leszögezte, hogy a tőkés viszonyok közepette, különösen az angol 
ipari forradalom nyomán a korábbi egyéni kistermelési formák rohamos társadalmaso- 
dása játszódik le. Ezzel szemben anakronisztikus az egyéni kisajátítás fennmaradása. 
A szocializmus feloldja ezt az ellentmondást, mivel a kisajátítók kisajátításával, a terme- 
lőerők társadalmi tulajdonba vételével a kisajátítást is társadalmivá teszi. Miután a 
kapitalizmus általános tendenciájának tekintették a koncentráció egyre nagyobb és 
nagyobb termelési szervezeteket létrehozó, állandóan előrehaladó folyamatát, amely a 
kistermelőket is felemészti, a meglévő paraszti kisárutermelő szektorban a kollektivizálás 
révén látszott lehetségesnek a termelési folyamatok és tulajdonviszonyok harmóniájának 
megteremtése. 

Államosítás és kollektivizálás. A szocialista tulajdonviszonyok kialakításának ez a két 
kulcskérdése. Hazai gyakorlatunkban a negyvenes-ötvenes évek fordulóján mindezt egy 
csapásra, 3-4 év alatt kívánták megoldani. Az 1949. decemberi államosítás már a 
kisüzemek, sőt nem egy területen a családi vállalkozások szféráját is érintette; a kisáruter- 
melő parasztságot pedig még az első ötéves terv befejezése előtt szövetkezetekbe kívánták 
erőszakolni. A kismagántulajdont korlátozó rendszabályok 1951-1952-re eljelentéktele- 
nítették a magánkisipart és a magán-kiskereskedelmet, a magánháztulajdont vagy ma- 
gán-áruszállítást. A kis-magántevékenységnek, amely néhány évvel előbb még a mező- 

gazdasági termelés és a szolgáltatások majdnem egészét és az ipari termelés egynegyedét, 
vagyis a nemzeti jövedelemnek mintegy kétharmadát állította elő, ez a politika nem szánt 
nagyobb teret, mint amit a foglalkoztatottak 3-4 százaléka jelentéktelen kiegészítő 
jelleggel végezhet. 

Az természetesen nagyon hamar nyilvánvalóvá vált, hogy az ötvenes évek első felének 
túlfeszített, valóságtól elrugaszkodó politikája a tulajdonviszonyok terén is irreális volt, 
és károkat okozott. A kistulajdon és a magántevékenység felszámolása ugyanis a fejlett- 
ség olyan szintjén következett be, amikor a felszámolt magántevékenység helyére nem 
tudtak benyomulni az állami vagy szövetkezeti nagyszervezetek, s az eltűnt termelési 
vagy szolgáltatási tevékenységek után betöltetlen vákuum maradt. Ez a hiány azután 
úgyszólván napjainkig végigkísért. 

Vajon miért történt így? Erre részben választ találhatunk az elmaradott, közepesen 
fejlett közegben: a termelés nagyüzemi társadalmasodásának megfelelő közösségi (álla- 
mi, szövetkezeti) tulajdon általános megvalósítása ugyanis az elmaradott viszonyok 
között a marxi. tézisek mechanikus vulgarizálását jelentette. A marxi előfeltételezés 
ugyanis a kifejlett szocializmusra, a magasan fejlett gazdaságra, a végletesen előrehaladt 
— a kistulajdont beolvasztó, eltüntető s egyre nagyobb vállalati egységeket teremtő — 
koncentrációs folyamat feltételezésére épült. Nyilvánvalóan nemcsak a gyakorlat szem- 
pontjából, de elméletileg is elsietettnek, hibásnak tekinthető tehát, ha viszonylag ala- 
csony fejlettség, erős, sőt túlnyomó kis-magántevékenység, alacsony fokú koncentráltság 
közegében is azonnal érvényesnek ítéljük egy magasabb fejlettségi szint tulajdonviszo- 
nyait. 

A közösségi szektor kifejlődése nyilvánvalóan a szocialista átalakulás első percétől 
kezdődően meghatározó jellegű az energiatermelés, a nagyipar és a szállítás, majd a 
mezőgazdasági termelés kulcspozícióit illetően. Egyeduralkodóvá válása azonban a 
szocialista átalakulás átmeneti időszakának úgyszólván egészét kitöltheti, lépésről lépés- 
re nyomulva előre a termelőerők fejlődése és fokozódó koncentrációja objektív bázisán. 
S mivel a szocializmusba való átmenet a korai utópisztikus értelmezésekkel ellentétben 
nem 20-30 év történelmi ugrásaként valósulhat meg, hanem - az elmaradottság viszonyai 
közepette győztes forradalom után - a termelőerők és a társadalmi viszonyok évszázados 
fejlődéstávlatában válhat csak realitássá, a magánszektor, illetve a magántevékenység 
szerepe az átalakulás hosszú időszakában is jelentős maradhat a különböző kiegészítő 
szektorokban, leginkább a szolgáltatások terén, egyfajta plurális szerkezetet kölcsönözve 
a gazdaságnak. 

Hozzá kell azonban tenni, hogy nem csupán az elmaradottabb talajról történt indulás 
és az átmenet hosszabb folyamatai tették indokolttá e kérdés újragondolását. Hogy a 
felszámolt kis-magántevékenység helyén vákuum maradt, annak még egy s talán még 
fontosabb oka is volt. A modern gazdaságfejlődés ugyanis a 19. század közepi vagy akár 
20. század eleji előrejelzésektől eltérően nagy meglepetéssel szolgált: miközben az előre 
jelzett koncentrációs folyamat valóban rendkívüli lendülettel bontakozott ki és teremtett 
nemzetgazdaságnyi multinacionális óriásvállalatokat — miközben az ipari és mezőgazda- 
sági termelés legfőbb szektoraiban egyre kevesebb lélekszámmal dolgozó, egyre nagyobb 
vállalatok jöttek létre, vagyis a termelés társadalmasodása az angol ipari forradalom 
korszakához képest mérföldes léptekkel haladt tovább -, egyúttal egy váratlan ellentétes 
tendencia is kibontakozott. A koncentrációs folyamat ugyanis korántsem fogta át a 
gazdasági szféra egészét, sőt jelentős területeken és elsősorban a szolgáltatások meghök- 
kentően előrenyomuló, tért hódító ágazatában újratermelődött a kis-magántevékenység 
szerepe. Ez annál is fontosabbá vált, mivel a vezető termelőágazatok koncentráltsága és 
technikai fejlettsége egyre kevesebb munkaerő alkalmazását kívánja, olyannyira, hogy 
a legfejlettebb gazdaságú országokban az ipari és mezőgazdasági termelés már együtte- 
sen is a foglalkoztatottak egynegyedét-egyharmadát szívja csupán fel, és még ez az arány 
is rohamosan tovább csökken. 

A foglalkoztatottak kétharmada-háromnegyede a szolgáltatási szektorokba áramlott 
át, és bár ebben az ágazatban is vannak mammutvállalatok, üzletláncok stb., itt mégis 
újratermelődött és tartósan fennmaradt a kis-magántevékenység. A szogáltatási szféra 
széles területei technológiai követelményeinek megfelelően nem is kívánnak, sőt nem is 
tudnak igazán fenntartani nagyobb üzemi egységeket. Létük nem vezetett és nem vezet 
tehát koncentrációs folyamatra. (Illetve az egyik-másik tevékenységben lejátszódó kon- 
centráció s a kialakuló nagyobb üzemi egységek más, új kiegészítő területeken újraterme- 
lik az igényt a kis-magántevékenység iránt.) 

A , koncentráció körforgása" tehát a modern 20. századi gazdaságban szilárd szektor- 
ként rögzítette a kis-magántevékenységet. S ezen a ponton ismét emlékeztetni szeretnék 
rá: a közösségi tulajdon általánossá tételének marxi-engelsi gondolata azon a felismeré- 
sen nyugodott, hogy a tőkés fejlettség legmagasabb fokán, a koncentráció előrehaladása 
nyomán a termelés úgyszólván teljes nagyüzemi társadalmasodása következik be, és 
ennek a tulajdonviszonyokat illetően a közösségi tulajdon felel meg. A kis-magántevé- 
kenységek kisajátítása természetesen soha nem merült fel gondolatrendszerünkben. 
A mezőgazdaság kollektivizálásának engelsi gondolata is azon a tételen alapult, hogy a 
koncentráció folyamata és a kisüzem eltűnése a mezőgazdasági termelés nagy távlatú 
fejlődéstendenciája, s ezért a kisparaszti gazdaság konzerválása lehetetlen. A kis-magán- 
tevékenység tartós fennmaradása a szolgáltatási szférában a kis-magántulajdon és kiegé- 
szítő magántevékenység szerepének és helyének hosszú távú újraértékelését indokolja. 
Ugy is fogalmazhatnám, hogy a tulajdonviszonyok szocialista fejlődési útján nem takti- 
kai kérdésnek, hanem hosszú távú stratégiai ügynek kell tekinteni a kiegészítő magánte- 
vékenység szerepét. 

Ennek fényében érdemes újragondolni három évtizedes utunkat. Az ötvenes évek 
elejének irreális és károkat okozó felszámolási politikáját követően, éppen e történelmi 
tapasztalatok birtokában az utóbbi három évtizedben nyilvánvalóan ésszerűbben és 
reálisabban jártunk el. Nem utolsósorban gyökeresen megváltozott a személyi tulajdon- 
nal kapcsolatos politika. Az érdekeltség biztosítása és a lakosság igényeinek figyelembe- 
vétele jegyében a családi házak és hétvégi telkek, a nyaralók és a gépkocsik tulajdonának 
elfogadása az életszínvonal-politika szerves részévé vált. A tulajdonviszonyok fejlesztési 
iránya tekintetében azonban a célok és az elvek nagyjából mégis változatlanok marad- 
tak, s legfeljebb a gazdaságban és a társadalomban időszakonként jelentkező feszültsé- 
gek és igények nyomán történtek rugalmasabb gyakorlati lépések. Az 1953-ban, 1957- 
ben vagy 1968-ban hozott intézkedések kétségkívül lehetővé tették, sőt felkarolták és 
ösztönözték a magántevékenységet, hogy a súlyos, elsősorban szolgáltatási-ellátási hiá- 
nyok kiküszöbölésében, a jobb áruellátásban és szolgáltatásban előre léphessünk. Mind- 
ez azonban nem feledtetheti el, hogy az ilyen jellegű lépések a tulajdonviszonyokkal 
kapcsolatos elképzelésekhez képest mindig engedménynek minősültek, és éppen ezért 
időről időre megjelentek a nem is eredménytelen törekvések az engedmények visszavoná- 
sára. 

Az , engedni-szorítani" felemássága végigkísérte történelmi utunkat. S ez egyaránt 
vezetett a kis-magántevékenységek időszakonkénti gyors burjánzásának, majd e tevé- 
kenységek ugyanolyan gyors , megrendszabályozásának", korlátozásának változásai- 
hoz. Az 1953, illetve 1956 utáni engedményeket követően 1960 és 1966 között az 
önmagában is rendkívül szerény magánkisipar önállóinak száma egyhatoddal csökkent, 
s szerepük az ipari szolgáltatások több mint 70 százalékáról kevesebb mint felére szorult 
vissza. Ez a szemlélet alapjában a gazdasági reform 1968-as fordulóján sem változott. 
A lakosság ellátása érdekében szükséges , kiegészítő, hézagpótló" szerepét hangsúlyozva 
s kiemelve, hogy ahol , nem nélkülözhető, még nagyon hosszú ideig lehetővé kell tenni" 
működését, hosszú távra szólóan változatlanul úgy minősítették, hogy ,a szocialista 
termelőerők térhódítása és a szocialista tudat erősödése következtében a magánkisipar 
társadalmi és gazdasági súlya lassan, fokozatosan csökken". 

A tulajdonviszonyok fejlesztése az 1960-1970-es években is olyan követelményként 
jelent meg, hogy a koncentrációs, centralizációs folyamat továbbfejlesztésével mind az 
ipar állami, mind a mezőgazdaság szövetkezeti szektorában nagyobb és nagyobb üzem- 
egységeket kell létrehozni. A hetvenes évek közepének emlékezetes tulajdonviszony-vitá- 
ja során olyan ideologikus érveléssel is találkozhattunk, hogy: , Az állami nagyüzemek 
fejlesztése nem csupán gazdasági kérdés ... ezzel a szocializmust építő társadalom osz- 
tálybázisának erősítését is jól szolgáljuk." Mi több, a mezőgazdasági termelőszövetkeze- 
tek fejlesztésének útját is ,a munka társadalmasításának fokozásában", , fokozatosan 
magasabb formákba" vezetésében határozták meg. Ez az érvelés a szocialista tulajdonvi- 
szonyok hierarchiáját feltételezte, az állami tulajdont, össznépi jellege következtében, , a 
szocialista tulajdon fejlettebb formájának ... a társadalmasítás magasabb fokának" 
minősítette. A szövetkezeti tulajdonnak az állami tulajdon szintjéhez való közelítése, 
stratégiai célja azután a leggyakorlatibb rendszabályokban, állandó szövetkezeti össze- 
vonásokban, a háztáji gazdaság és a mezőgazdasági termelőszövetkezetek ipari mellék- 
üzemi tevékenységének korlátozásában öltött testet. 

Jelen évtizedünkben azonban újra fordulat következett be. A kisvállalkozási formák, 

a kiegészítő magántevékenységek, a háztáji, a gmk, a magántaxi, a magánépítkezés, a 
butikok világa (de bizonyos értelemben a nagyvállalati monopóliumok széttördelésével 
az állami szektor közép- és kisüzemi kategóriáinak erősítése, a bank- és biztosítási 
rendszer most bekövetkezett decentralizálása) mind erre utalnak. 
: De vajon hogyan értelmezhető mindez? A hetvenes-nyolcvanas évek gazdasági meg- 
rázkódtatásai, egyensúlyzavarai, a korábbi fejlődési pálya megtörése, a beruházási lehe- 
tőségek meredek csökkenése, egyszóval kényszerhelyzetek szülte engedményről van 
ismét szó? Ha így lenne, akkor ebből természetszerű az a következtetés, hogy mindennek 
megjön majd a böjtje, az engedmény után az újabb megszorítás. (Hogy a több évtizedes 
tapasztalatok nyomán kialakult reflexek valóban így működnek, arra jól utal, hogy 
maguk az érdekeltek, a vállalkozásba kezdők, a magántevékenységet folytatók is legin- 
kább átmenetinek tekintik pillanatnyi lehetőségeiket, ami egyaránt jut kifejezésre abban, 
hogy többségükben ragaszkodnak valamiféle szerény, de stabil állami álláshoz vagy 
befektetéseiket már egy-két év alatt nyereséggel megtetézve szeretnék visszakapni.) 

Csakhogy a nyolcvanas években megindult folyamatok más értelmet is nyerhetnek. 
Ha megkíséreljük ugyanis a gyakorlat által támasztott követelményekre adott praktikus 
válaszok és azok gazdasági-társadalmi eredményessége elméleti érvényű elemzését, akkor 
a sokféle és néha esetlegesnek tűnő megoldásból reformfolyamatunk érdekes, értékes elvi 
tapasztalata vonható le. Ami végbement és végbemegy ugyanis az egyéni és kiegészítő 
magántevékenységek kibontakoztatása terén, az történelmileg valami új, sőt megkockáz- 
tatom: modellértékű megoldás irányába mutat. Ami igazán fontossá és kiterjedtté vált, 
az ugyanis nem az önmagában vett magánszektor (ez ma is csak a nemzeti jövedelem 
6 százalékát állítja elő), hanem a közösségi szektorban végzett munka és a magántevé- 
kenység sajátos kombinációja. Ennek első sikeres tapasztalatait kétségkívül a kollektivi- 
zálás után kialakított új típusú szövetkezeti modellben kísérleteztük ki. A szövetkezeti 
közös gazdálkodást — mint már utaltam rá - a legkülönbözőbb formákban kombináltuk 
az egyéni magántevékenységgel. Mindezek nyomán végül is olyan korszerű, gépesített 
közösségi nagyüzemi gazdaságok jöttek létre a modern ipari üzemszervezés vívmányai- 
nak alkalmazásával, melyek nagyon jól összeegyeztethetők voltak a takarmánybázis, 
géppark stb. szempontjából a nagyüzemre épített, de mégis az egyéni-családi gazdálko- 
dásra alapozott kiegészítő háztáji tevékenységgel. 

E történelmi tapasztalat birtokában a nyolcvanas évek elejétől a közösségi tulajdon 
és az egyéni tevékenység kombinációjának számos új formáját vezettük be az állami 
szektorban, az iparban és különösen a szolgáltatások területén. Nyilvánvalóan ilyennek 
lehet tekinteni az állami tulajdonban lévő kisméretű üzletek és kisebb vendéglátóipari 
egységek bérbe adását és családi vállalkozás jellegű vezetését, de ide sorolható az állami 

szektorban vállalt munka mellett végzett kiegészítő tevékenység legalizálása a javító és 
szolgáltató területek széles körében (a szerelőmunkáktól a taxizásig terjedően). Ezen 
kombináció kétségkívül legvitatottabb mozzanata a vállalati gazdasági munkaközössé- 
gek létrehozása volt, amely a nagyipari munkásság 10 százalékát foglalja magában. 

Így állott elő az a sajátos helyzet, hogy bár az önálló kis-magántulajdon szerepe az 
említett módon nagyon szerény, a kiegészítő magántevékenységek, főleg közösségi vállal- 
kozással kombinált formákban, a termékek előállításában és a szolgáltatásokban rendkí- 
vül jelentőssé váltak: a mezőgazdasági termelés mintegy egyharmadát, a szolgáltatások 
több mint felét, az építőipari tevékenység mintegy 80 százalékát, egészében a nemzeti 
jövedelemnek kereken egyharmadát állítva elő, majdnem megkétszerezi a lakosság átlag- 
jövedelmét. A mai magyar valóságra tehát nem a 6 százalékos magánszektor, hanem a 
különböző kombinációkban megvalósuló magántevékenység jelentős szerepe, a nemzeti 
jövedelem egyharmadát megteremtő képessége az igazán jellemző. 

Ha e kiegészítő magántevékenységek egyik-másik formáját és egyes megoldások mód- 
ját joggal lehet is vitatni, mégis úgy tűnik, hogy a közösségi nagyüzem és az egyéni 
tevékenység kombinációja egészében és általában alkalmas arra, hogy hatalmas alkotó 
erőket mozgósítson, és átütő innovációs és vállalkozó tehetséget szabadítson fel. Mindez 
az egész lakosságot és az egész népgazdaságot gazdagítja. Szerepét talán legjobban azzal 
érzékeltethetjük, ha belegondolunk, mi történne, ha egyik évről a másikra e tevékenysé- 
gek megszűnnének. A mezőgazdasági termelés ennek nyomán azonnal egyharmaddal! 
csökkenne, vagyis az egész exportfelesleg eltűnne (illetve a nélkülözhetetlen kivitel esetén 
ismét élelmiszerhiány lépne fel). A szolgáltatások felének megszűnése a családok létfelté- 
teleit nehezítené oly mértékben, hogy évtizedekkel esnénk vissza, s az építkezési tevékeny- 
ség úgyszólván leállna. Nem is beszélve arról, hogy jövedelemszintünk zuhanásszerűen 
csökkenne. 


Ma, úgy tűnik, senkinek sem jut eszébe, hogy ilyen megszorításokat javasoljon. De 
vajon holnap sem? Minden nap jócskán ütközünk ugyanis a magántevékenységek elbur- 
jánzásából fakadó irritáló, zavaró jelenségekbe s az ezek nyomán fellépő társadalmi 
feszültségekbe. Miért nem állítjuk helyre a főmunkaidőben végzett munka becsületét, s 
a vállalati gmk-kat feleslegessé tevő bérezését, hatékonyságát? Miért lehet bármilyen 
magántevékenységgel — a valóságos munkával korántsem arányosan - összehasonlítha- 
tatlanul többet keresni, mint az állami szektorban? Miért szóródnak a jövedelmek 
társadalmilag nehezen tolerálható és ellenőrizhető mértékben? 


Mindezek jogos, valóságos torzulásokra utaló kérdések. Csakhogy nagyon könnyű 
ezekből rossz következtetésre jutva a korlátozás, az újabb , szorítás", a , rendcsinálás" 
átmenetileg nem is népszerűtlen megoldásaihoz folyamodni. Különösen, ha - elméletileg 
tisztázatlanul, a régi, vulgarizált módon - a szocialista tulajdonviszonyokkal összeegyez- 
tethetetlennek, legfeljebb kényszerűségből, átmenetileg szabadjára engedettnek ítéljük a 
kiegészítő kis-magántevékenységet. 

Ha viszont mindezt hosszú történelmi távlatban, stratégiai érvénnyel, tartósan szüksé- 
gesnek ítéljük, akkor a korlátozás, szorítás helyett meg kell tanulnunk kezelve, szabá- 
lyozva együtt élni e jelenséggel. A megfelelő (tisztességes és korrekt, de progresszív) 
adózás, a maszek-monopolhelyzet kialakulását megakadályozó szélesebb versenyeztetés 
(tehát éppen nem a létszám korlátozása, hanem szabadabb kezelése) s a megfelelő 
bérezéssel valóban vonzóvá (és hatékonnyá) tett nagyvállalati munka versenye olyan 
megfelelő feltételeket képes kialakítani, amelyek a társadalmi feszültségeket keltő, irritá- 
ló jelenségek kiküszöbölését és a kiegészítő magántevékenységek nélkülözhetetlen hasz- 
nát egyaránt biztosíthatják. 

Reformfolyamatunk gyakorlati vívmányai tehát nagyon is egybevágnak a szocialista 
tulajdonviszonyoknak az átmenet hosszú korszakára jellemző szerkezeti sajátosságaival. 
Köztulajdon és magántevékenység összeegyeztethető, az egyéni kiegészítő tevékenység 

és kistulajdon életképes és fontos funkciókat betöltő, a gazdaság egyfajta pluralitását 
megvalósító intézmény a szocializmus felé vezető hosszú útszakaszon. 

Három évtizedes gazdaságépítő gyakorlatunk tehát a tulajdonviszonyok tekintetében 
is nemzetközileg figyelembe vehető új tapasztalatokkal szolgál, s lehetővé teszi a szocia- 
lista tulajdonviszonyok , klasszikus" hagyományoktól eltérő felfogását. 

A gazdasági stratégiában és a tulajdonviszonyokban már egyaránt modellérvényű — 
bár még egyáltalán nem következetes és elméletileg, ideológiailag sok elemében nem 
tisztázott — átalakulások játszódtak le történelmünk legutóbbi három évtizedében és 
jelenében. E folyamatok elméleti értelmezése és az ideológiai következtetések levonása 
rendkívüli jelentőségű maguknak a folyamatoknak a továbbhaladása szempontjából. 


Kotsis Nagy Margit: Együtt 


LAKOS SÁNDOR: 


A politikai rendszer hatékonyságának növelése 


A politikai rendszer működésének elveivel az elmúlt években számos írás foglalkozott, 
és az azokban levő felfogásokat ismertnek tekinthetjük. Ezért indokoltnak látszik, ha ez 
alkalommal eltekintünk ennek részletes taglalásától, és ehelyett csupán egy aspektusra, 
a rendszer hatékonyságára összpontosítjuk a figyelmet. 

A politikai rendszer hatékonysága alapvetően két tényező együttes meglététől függ: 
a politikai döntések optimális megalapozottságától és a dolgozók maximális bevonásától 
a társadalmi folyamatok irányításába. Világos, hogy e feladatok nem szakíthatók el 
egymástól, egymással is szoros kölcsönhatásban vannak. 

Lényeges e kettős megközelítés egységének hangsúlyozása. Egyfelől nem elegendő, ha 
a döntések ún. szakmai szempontból optimálisak, de a tömegek nem azonosulnak velük, 
nem fogadják el azokat vagy nem értik a létrejöttüket kiváltó okokat. Másfelől nem 
elegendő a döntések elképzelhető legszélesebb körű demokratikus megvitatása sem, ha 
mindennek végeredményeként nem valósul meg az ügyet előrevivő tett. E kettős követel- 
mény egyidejű figyelembevétele, realizálása a politikai rendszer legbonyolultabb, legösz- 
szetettebb feladata, ami működésének folyamatos továbbfejlesztését kívánja. 


Pártunk az elmúlt évtizedekben nagy sikereket ért el. Ennek egyik előidézője volt, hogy 
saját munkájának javítása mellett fokozatosan számot tartott a rendszer egyéb intézmé- 
nyeinek aktívabb ténykedésére is. Ha az elmúlt időszak eredményeit és hiányosságait 
összevetjük, megállapíthatjuk, hogy politikai rendszerünk működőképes - de nem elég 
hatékony. Az, amit a végrehajtás gyengesége, a következetesség hiánya, a megérett 
intézkedések késedelmes megtétele, a nehézkesség és a bürokrácia címszavak alatt szok- 
tunk összefoglalni, az összműködés gyengéire utal. 

A politikai rendszer hatékonyságával összefüggő kérdések vizsgálata során abból a 
meghatározó jelentőségű tényből kell kiindulnunk, hogy egypártrendszerű politikai 
szisztémánkban a középpontban a párt helyezkedik el, amely politikai centrumként 
megszabja a társadalom fejlődésének irányait. Ennek egyúttal nélkülözhetetlen velejáró- 
ja, hogy minden szervezet rendeltetésszerűen működjön. Ha ma ez fővonalaiban meg is 
valósul, mégis további feladatok, kérdések merülnek fel, melyek közül a legfontosabb: 
miképp alakul az egyéb intézmények viszonya a párthoz. Megelőlegezve a később 
mondandókat, előrebocsátjuk, hogy e kölcsönhatásban a bekövetkezett helyes irányú 
változások ellenére valószínüleg túl erős vagy talán pontosabb úgy mondani: túl közvet- 
len a párt jelenléte. 

A párt és az állam, a párt és a gazdaság kapcsolatrendszerében nem fogadható el — 
mert teljesen irreális és helytelen követelés —, hogy a párt bármely területről is kivonuljon. 


A cikk az 1987. február 19-21-én Szegeden rendezett elméleti konferencia referátuma. 

De az valószínűleg jogos igény, hogy ne is épüljön be szinte ugyanúgy a folyamatokba, 
mint az állami vagy gazdasági szervek. Alakítsa ki jobban önálló jellegét, arculatát. 

És ami ettől elválaszthatatlan: ahol egyetlen politikai centrumban dőlnek el az alapve- 
tő kérdések, szükség van egyfajta ellensúly jelenlétére, amely megóv a helytelen döntések- 
től, bizonyos biztosítékot teremt. Az egyik ilyen garancia magában a pártban lehet, és 
az eddigieknél jobban kell megjelennie. Ez a pártmunka bürokratikus, formális vonásai- 
nak visszaszorítását, a pártdemokrácia erősödését, a párton belüli nyílt vitalégkör szava- 
tolását, a papírmunka radikális csökkentését, a valódi politizáló munkastílus meghono- 
sodását kívánja, aminek jelentőségét valószínűleg nem lehet túlbecsülni. 

Ilyen összefüggésben vetődik fel a párttagság szélesebb körű bevonása a vezetés 
elképzeléseibe, elhatározásainak kialakításába, s merül fel az ezt jobban biztosító mecha- 
nizmusok létrehozása, illetve tökéletesítése. A párt befolyása a társadalom egészére csak 
akkor növekedhet, ha a párttagság azonosul nemcsak a párt általános céljaival, hanem 
folyamatosan születő határozataival is. 

Tudjuk, hogy e tekintetben nem lehetünk elégedettek helyzetünkkel. A XIII. kongresz- 
szus előtt a párttagság egyik legélesebben megfogalmazódó bírálata az volt, hogy nem 
érzi magát eléggé beavatottnak a politika formálásába, a határozatok kialakításába, nem 
tekinti elég érdemlegesnek részvételét abban. Világos, hogy ez a körülmény csökkenti a 
párthoz való tartozás, a párttagság vonzerejét, gyengíti a döntések megalapozottságát. 
: Ezzel a helyzettel nem lehet megbékélni, ezért mérlegelnünk kell az előrelépés lehetősé- 
geit. 

Fontosabb állami, sőt pártdöntések előtt már gyakorlattá váltak az ún. társadalmi 
viták. A pártvezetés ennek során kikéri a legfontosabb társadalmi szervek (a Hazafias 
Népfront elnöksége, a SZOT elnöksége, a KISZ KB Intéző Bizottsága stb.) véleményét, 
ami kétségkívül gazdagítja a születő elképzeléseket, javítja a döntések hatásfokát. Az 
igazság kedvéért meg kell azonban jegyezni, hogy a szó igazi értelmében ezek a konzultá- 
ciók nem tekinthetők tényleges társadalmi vitáknak, mert csupán egy relatíve szűk kört 
érintenek. Ez a kör bizonyosan szélesíthető; javasolni lehet például a társadalmi szervek- 
nek a saját aktívájukkal való konzultálás rendszeresítését, ami olykor — főleg helyi 
ügyekben - akár a tömegek nagy részét is átfoghatná. A konzultáció módszere is 
továbbfejleszthető. A párt- és a társadalmi szervek együttműködése már akkor megkez- 
dődhet, amikor még nem készült el a majdani véleményezésre szánt anyag. Sok esetben 
rendszerré válhatna akár a koncepció együttes kialakítása, egyfajta együttgondolkodás, 
az önálló partneri viszony erősítése is. Vannak már ez irányba mutató kezdeményezések. 

Ami mondanivalónk szempontjából most különös figyelmet érdemel: a párt belső 
életében nem léteznek - legalábbis intézményesen nem - az ilyenfajta vitáknak teret 
biztosító keretek, s ez mindenképpen hiányosság. Célszerű lenne — természetesen csak a 
legfontosabb határozatok előkészítésének menetében - a párton belül is rendszeresíteni 
a hasonló jellegű vitákat, kialakítani ennek legcélszerűbb formáit. Természetes, hogy 
vitára csak az elképzelés lényegét, főbb gondolatait, a megoldás mellett és ellen szóló 
érveket szabadna bocsátani, másképp a dolog formalizmusba fulladna. Külön gondot 
kellene fordítani arra, hogy az eszmecsere átfogja a párt egészét, s eljusson az alapszerve- 
zetekig. Így bizonyos elképzeléseket az egész párttagsággal, másokat viszont — a témától 
függően - csak egy-egy ágazat, szakma, terület megyei, üzemi testület kommunistáival 
vitatnánk meg. Ily módon érhető el a leginkább, hogy a párt aktív részese legyen a 
részérdekek felszínre hozatalának és egyeztetésének, mivel azok mindenképpen megjelen- 
nek a helyi pártszervezetekben. Az össztársadalmi érdek képviselete e nélkül nem is 
látható el. 

A lényeg minden esetben a párttagok közvetlenebb részvétele a döntéselőkészítésben, 
és ami ennek másik oldala: a párttestületekben folyó munka nyíltabbá tétele, mert ez 
utóbbit egyfajta indokolatlan misztifikálás övezi. 

A pártvitáknak mozgalmunk történetében pejoratív értelme, rossz kicsengése van — 

ugyanis csak vészhelyzetekben fordultak elő. De ha tervszerű elképzelések alapján be- 
épülnek munkánkba, minden bizonnyal annak állandó és hasznos kísérőjelenségeivé is 
válhatnak. Az ilyen viták nem mennek az egység rovására, ellenkezőleg, segítik a párttag- 
ság egy olyan részének bevonását, amely jelenleg majdhogynem kívülállóként nézi a 
politika megvalósítását. Az egypártrendszer viszonyai között az ilyen viták meghonosítá- 
sa az optimális döntéshozatal fontos garanciájaként jelenne meg, és egyben felélénkítené 
a párt belső életét is. 

Ebben a folyamatban a párt döntési mechanizmusa különleges funkciót tölt be. Ismert 
követelmény, hogy a pártnak döntései meghozatalakor a különböző szempontok integ- 
rálására kell törekednie, az általánosabb irányok kijelölésére kell összpontosítania. Az 
elvi, politikai irányításnak ugyanis ez a lényege. Ahhoz azonban, hogy következetesen 
érvényt szerezzünk ennek a sokszor megfogalmazott elvünknek, változások szükségesek 
a párton belüli döntési mechanizmusban is. A döntések szakmai megalapozása nem 
vitatható igény, de realizálásakor óhatatlanul számolni szükséges azzal, hogy a pártnak 
az esetek döntő részében több szakmai vélemény közül kell választania. Ha el akarja 
kerülni a szubjektivizmus nem csekély veszélyét, intézményesítenie kell ezeknek a vélemé- 
nyeknek az objektív ütköztetését. Eközben az is figyelmet érdemel, hogy a szakmai 
vélemények jó részének ideológiai értéktartalma is van, elfogadása esetén eltérő hatást 
gyakorol az egyes rétegek, csoportok helyzetére. Mivel a párt határozatainak meghozata- 
lakor a politika oldaláról közelíti meg a napirendre került kérdéseket, különös figyelmet 
kell fordítania a különböző érdekek feltárására, nagy gonddal mérlegelve, melyek indo- 
kolnak támogatást, preferálást, illetve diszpreferálást. Ezért fontosak a párton belüli 
viták, melyek lehetővé teszik a várható politikai hatás előzetes bemérését, s ezzel jelentő- 
sen segítik a döntések optimalizálását. 

Formai elemnek tűnhet, de lényegi problémára utal a pártszervek számára készülő és 
elfogadásra kerülő előterjesztések jellege. Anélkül, hogy részletekbe bocsátkoznánk, 
hangsúlyoznunk kell azt az igényt, hogy ne egymást ismétlő, mindig teljességre törekvő, 
kerek, tanulmányszerű előterjesztések készüljenek, mert ezek mintegy eltakarják a lénye- 
gi pontokat, és nem nyújtanak kellő segítséget azok elbírálásához. A megszokott rituálé- 
szerű megrögzöttségekkel ebben a vonatkozásban is szakítanunk kell. 

Szükséges továbbá, hogy a pártdöntések szereplőinek helyzetét is pontosan meghatá- 
rozzuk. Változatlanul alapelvünk a választott testületek elsődlegessége, gyakorlatunk 
azonban nem felel meg eléggé ennek az elvi álláspontnak. Szándékaink ellenére az 
apparátusok gyakran a kívánatosnál nagyobb súlyra tesznek szert. Ebben — szubjektív 
okok mellett — közrejátszik a köreikben vitathatatlanul meglévő szakmai tudás, jártas- 
ság, informáltságuk mértéke, de bizonyos megszokott munkastílus is. 

Az apparátusok - nélkülözhetetlen feladataikat ellátva — törekedjenek arra, hogy a 
választott testületeknek valódi lehetőségeket, tartalmi alternatívákat nyújtsanak, opti- 
mális döntési helyzetbe hozzák azokat. Ez a döntési folyamat módszereinek, formáinak 
gondos vizsgálatát és tökéletesítését kívánja; az elemzőmunka megindult, s jelenleg is 
tart. A sok felvetődő kérdés közül csak az egyik megemlítésére szorítkozom. A párt- 
döntésekben - empirikus vizsgálat útján elemezve azok tartalmát — gyakran sok az 
általános jellegű politikai szándék, és kevés a végrehajtás tartalmára vonatkozó elem. Ez 
is oka annak, hogy az ilyen jellegű kívánságok gyakran megismétlődnek, de nem elég 
konkrét, nem elég számonkérhető formában. Ezen fontos lenne változtatni. 

Alapvető gond a feladat megfogalmazásától a határozat meghozataláig terjedő idő 
hosszúsága, a lassú döntési folyamat. Ennek egyik oka kétségkívül az, hogy egy-egy 
készülő előterjesztés indokolatlanul sok állomáson, láncszemen fut át. Az alapjavaslatot 
többnyire valamelyik állami szerv terjeszti elő, azt a párt illetékes apparátusai, munkabi- 
zottságai, testületei véleményezik, javítják, formálják; ezt követően kerül a döntésre 
illetékes fórum elé, mely a tárgyalást követően határoz. Ennek során szinte elkerülhetet- 
len, hogy minden , állomáson" csiszolódik az anyag, ami javára is válhat, de nemritkán 


A POLITIKAI RENDSZER HATÉKONYSÁGÁNAK NÖVELÉSE 21 


a különböző érdekelemek is halványulnak eközben, jóllehet ezeket fontos volna megőriz- 
ni. Az is végiggondolandó, hogy mely esetekben hagyható el a döntési mechanizmus 
valamely láncszeme. Az ellensúly biztosítására, a párttestületek vitáira az anyag készítői 
(és ezáltal szükségszerű védelmezői) helyett vagy mellett célszerűnek látszik egy-két 
opponens bevonása, aki — a tanácsadó szerepét betöltve — a fontosabb ellenérveket 
fejtené ki, hogy a döntést hozó szervnek jobb áttekintése legyen az adott problémakörről. 

Lényegbevágó, hogy gyorsuljon a határozathozatal, visszaszoruljon a hivatali jellegű 
munka, s az apparátus az előterjesztések fogalmazásának megterhelő — s csaknem 
kizárólagossá váló — feladata helyett elsősorban a helyzet vizsgálatával, a gyakorlati 
munka segítésével foglalkozzon. 

Szót érdemel az állami tevékenység további fejlesztésének lehetősége, útja is. Ennek 
kapcsán jelenleg a választott szervek szerepének növelése érdemel különös figyelmet. 
Ismeretesek a választási rendszer és a népképviseletek munkájának fejlesztésére hozott 
intézkedések, s az is, hogy ezek a vártnál nagyobb élénkülést hoztak. Mindazonáltal 
tudatában kell lennünk annak, hogy még csak kezdeti lépésekről beszélhetünk. Nem 
véletlen, hogy az utóbbi években nemcsak folytatódtak, hanem fel is erősödtek a viták 
a népképviseletek szerepéről. ; 

Az egyik alapvető probléma az országgyűlés munkájának meglehetősen nagyfokú 
formalizmusa. Ugy tűnik, hogy az egypártrendszer elfogadott felfogásában nem könnyű 
megtalálni a parlament érdemi tevékenységi terét. Kezdeményezéseink, próbálkozásaink 
ellenére még nem tekinthetjük lezártnak a kérdést, melynek bonyolultságát mutatja, 
hogy az elmúlt 25 évben háromszor is nekifutottunk. A párt vezető szervei napirendre 
tűzték, vizsgálták, elemezték a problémakört, történtek helyes irányú lépések is, mégis 
változatlanul időszerű feladat, hogy megteremtsük az országgyűlés aktívabb tevékenysé- 
géhez a lehetőséget. 

Általában is, de egyes területeken különösen, több önálló kezdeményezési és cselekvési 
teret kellene teremteni a parlamentnek, s benne a képviselőknek is. Az ülésszakok elé 
jelentős kérdéseket kell vinni. Kívánatos elérni, hogy a parlamentben az eddiginél 
markánsabban jelenjenek meg a különböző - természetesen nemcsak területi — érdekek, 
részérdekek. Az országgyűlés ezek egyeztetésének, de olykor ütköztetésének is fontos 
fórumává válhatna, és ezzel a tevékenységével részben megalapozhatná, részben át is 
vehetné egyes ügyekben a párt érdekintegráló szerepét. A pártdöntések megalapozását 
érthető módon akkor szolgálhatná jobban, ha a döntéshozatal előtt találkozna az egyes 
kérdésekkel. Így elképzelhető — legújabb jogszabályaink erre utalnak is -, hogy fontosabb 
esetekben a parlament koncepció formájában tárgyalna meg egyes témákat, méghozzá 
olyan időpontban, amikor még nincs az adott ügyben pártállásfoglalás. Ekkor a párttag 
képviselőket sem köti semmilyen központi iránymutatás, tehát valóban lehetséges a 
kötetlen, nyílt eszmecsere, a nézetek konfrontálódása. Úgy vélem, megérett a helyzet az 
ez irányú továbblépésre. 

Ez más szóval azt jelenti, hogy a párt vezető szervei az eddiginél jobban politizálhatná- 
nak a népképviseletek útján. Azzal a lehetőséggel is gyakrabban élhetnének, hogy 
javasolják az országgyűlésnek egyik vagy másik kérdés saját hatáskörben történő vizsgá- 
latát, vitatását. 

Eközben természetesen szükség van a kétoldalú érzékenységre, pontosabban a kétol- 
dalú elhatárolódásra. Egyfelől azoktól a felbukkanó nézetektől, amelyek számos állami 
szerv tevékenységi körét közvetlenül a parlament alá kívánják rendelni, s ezzel lényegé- 
ben a közvetlen parlamenti irányítás egyfajta formáját célozzák meg. Úgy tűnik, ez a mi 
feltételeink mellett irreális és gyakorlatilag sem előrevivő gondolat. Csak a bizonyító 
példa kedvéért utalnék az olyan javaslatokra, amelyek -— helyesen bírálva a szabályozók 
instabilitását — az egyes szabályozók jövőbeni változtatását parlamenti hatáskörbe kí- 
vánnák utalni. Azt hiszem, nem szükséges bizonygatni, hogy az ilyen lépések hallatlanul 
lassítanák, bonyolítanák amúgy is nehézkes irányítási rendszerünket, és véleményem 

szerint tévútra vinnének. A parlament értelmes vitát folytathat a szabályozók irányáról, 
szándékolt céljáról, de aligha bonyolódhat bele a részletekbe. 

Ugyanilyen egyértelműen indokolt elhatárolódni azonban attól a felfogástól is, amely 
csak afféle szükséges koloncnak véli a parlament létét, s lehetőséget sem lát érdemibb 
működtetésére. Ugy vélem, még sok reális lehetőséget nem használtunk ki kellően e 
tekintetben. Ezek között is kiemelést kíván a legfőbb feladat: a törvényalkotás. A parla- 
ment ugyanis a nagy jelentőségű politikai folyamatok jogi szabályozásával és nem napi 
ügyekben politizálhat a leghatékonyabban. A népképviseleti szervek szerepének ilyen 
értelemben felfogott növelése jelentős mértékben erősítheti a politikai rendszer összmű- 
ködését és hatékonyságát. 


A szocializmus körülményei között a politikai rendszer működésének hatékonysága 
szempontjából meghatározó az egyéb intézmények viszonya a párthoz. E viszony főbb 
elvi szempontjai tisztázottak. Álláspontunk szerint a párt nem hoz határozatokat más 
szervezetekre, az ott dolgozó kommunisták révén érvényesíti politikáját. A gyakorlat 
azonban még távolról sem mutat ennyire egyértelmű képet, s további, nem lényegtelen 
kérdéseket vet fel. 

Először is fontos megemlíteni, hogy eddigi problémafelvetéseink csupán a kapcsolatok 
egyik gyakorlati irányával, a pártirányítás mikéntjével foglalkoztak. A kérdés azonban 
összetettebb, átfogóbb, ezért elvi megközelítést is kíván. Nem törekszünk több politikai 
centrum kiépítésére, de politikai életünk strukturált, tagolt; objektíve is jelen van egyfajta 
többpólusosság. Erre is gondolunk, amikor úgy fogalmazunk: az egypártrendszer körül- 
ményei között szükségünk van arra, hogy önmagunk ellenzéke is legyünk, értve ezen 
nemcsak a párton belüli demokrácia fontosságát, hanem szélesebb értelemben a társadal- 
mi szervek egyre markánsabbá váló szerepét is. Szükséges továbbhaladnunk a társadalmi 
szervek , nagykorúsításának" útján, azt várván tőlük, hogy a döntési folyamatokban az 
egyező általános törekvések mellett adott esetben más-más pólusokat képviseljenek, ily 
módon elősegítve egyfajta széles körű társadalmi párbeszéd, konszenzus létrejöttét. 
Többek között éppen erre a meglévő lehetőségre alapozzuk a polgári demokráciától 
eltérő, mégis különböző véleményeket magában foglaló sokszínű politizálás lehetőségét. 

A politikai rendszer más intézményei a mindennapi munka során szükségszerűen 
kapcsolatba kerülnek a párt szerveivel. Döntő fontosságú ezért annak meghatározása, 
hogyan, milyen módon alakuljon ez a folyamat. Ez alapos átgondolást és feltehetően a 
jelenlegi módszerek továbbfejlesztését vagy éppen megváltoztatását is követeli. Először 
is eléggé általános tapasztalat, hogy a pártirányítás gyakorlata zömmel az apparátusok 
révén valósul meg, és itt szüntelenül kísért a túlzóan részletekbe menő, gyámkodó 
beavatkozás veszélye, ami aligha erősíti a társadalmi szervek önállóságát. Még ha 
szubjektíve őszinte segítő szándék húzódik is meg mögötte, vissza kell szorítani a pártap- 
parátusok részéről a mindennapi , érdeklődést" vagy éppen tanácsadást. Előfordulhat, 
hogy a társadalmi szervek önálló döntése, kezdeményezése nem felel meg az előzetesen 
kialakított elképzeléseknek, mégis célszerűbb ezek kivárása és szükség szerinti utólagos 
véleményezése. 

Az apparátusi szintű kapcsolatok a tájékozódást és tájékoztatást szolgálják, a pártirá- 
nyítást viszont az illetékes párttestületnek kell ellátnia. A Központi Bizottságtól lefelé 
minden szinten szükséges a társadalmi szervek vezetőinek rendszeres beszámoltatása, s 
ennek kapcsán a munka érdemi értékelése, mérlegelése. Ha azonban azt akarjuk, hogy 
a társadalmi szervek egyre önállóbban, felelősebben tevékenykedjenek, a pártnak saját 
munkáján is változtatnia kell. A párt vezető szerepének megkérdőjelezése nélkül, sőt 
annak erősítésével kívánatos a túlzottan paternalisztikus módszerek kiiktatása. 

A párt az elmúlt években jelentős lépéseket tett ez irányba, és kész továbbiak megtéte- 


A POLITIKAI RENDSZER HATÉKONYSÁGÁNAK NÖVELÉSE 23 


lére is. A szakszervezetek, a KISZ, a Hazafias Népfront önállóbb fellépése, markánsabbá 
vált arculata a tanúbizonyság arra, hogy helyes irányban haladunk. A párt építhet a 
kiterebélyesedő önállóságra, új energiákat meríthet ebből a forrásból. 

A gyámkodó stílus háttérbe szorításával együtt erősíteni szükséges az elvi, politikai 
ráhatást, irányítást. A nyilván objektív okokból jelentkező különböző megközelítésekkel 
tényként számolnunk kell, a munkánkat nem mindig segítő, nemegyszer zavaró nézetek 
tisztázásában azonban jelenleg nem érződik eléggé az elvi-politikai munka hatása, a párt 
integráló szerepe. Pedig ha jól meggondoljuk, ez egyazon dolog két oldala. Tudatosan 
arra törekszünk, hogy a politikai rendszer intézményeiben megjelenjenek a társadalom- 
ban létező nézetek, ha azok nem is egyeznek egymással vagy saját elképzeléseinkkel, mert 
ez gazdagítja ismereteinket, hozzájárul döntéseink jobbá tételéhez. De eközben az is 

a gyakorlati munkában tapasztalható gyámkodó módszereket, szükség lenne az elvi- 
politikai ráhatás erősítésére, mert a pozíciók világossá tétele nem kis mértékben növelheti 
a cselekvés hatékonyságát. 

Az elmondottaknál élesebben vetődnek fel gondok a párt és az állam viszonyában. 
Valószínűleg nem túlzás azt mondani, hogy a párt és az állam (állami szervek) viszonyá- 
nak helyes alakítása kulcskérdése a politikai rendszer hatékonyságának. Mivel ez a két 
szervezet foglalkozik rendszeresen a szocialista építés minden területével, érthető módon 
itt a legszorosabb a kapcsolat, az érintkezés. S mindjárt hozzátehetjük: itt a legnagyob- 
bak az átfedések, a párhuzamosságok. Először is le kell szögeznünk, hogy helyes elvi 
pozíciónk ellenére a párt egésze (vagy szervei és apparátusai) túlságosan mélyen beépült 
(illetve beépültek) az állami döntési folyamatokba, ami túlzott mértékben rányomja 
bélyegét az össztevékenységre. A párt emiatt elveszítheti azt a lehetőséget, hogy mintegy 
kívülállóként véleményezhessen, birálhasson konkrét lépéseket, döntéseket; más szóval 
beintegrálódása miatt nem érvényesítheti kellően társadalomirányitó szerepét. 

Külön probléma, hogy az állami szervekben születő határozatok 15 lassan formálód- 
nak, e területen talán még inkább igaz, hogy egy-egy anyag túl sok helyen fut át. 
A minisztériumokon, főhatóságokon belül is sok szerv bábáskodik egy-egy döntés felett, 
és akkor nem szóltunk még a Minisztertanács bizottságairól, és magáról a Miniszterta- 
nácsról. Főleg ennek az egyeztetési folyamatnak a bonyolultsága mossa el a miniszterek, 
főhatóságok felelősségét. 

Szabályozni lehetne és talán kellene azt is, hogy melyik állami szerv mit egyeztessen 
felsőbb pártszervekkel. Ma szinte minden szerv kíván ilyen lehetőséget, és a pártszervek 
is túlságosan gyakran fogalmaznak meg ilyen igényt. Felvetődött javaslatként, hogy a 
párhuzamosságok csökkentésére az állami szervek csak a Minisztertanács útján fordul- 
hassanak felső pártszervhez, azaz külön-külön nem. Az ilyen korlátozó, szabályozó 
gyakorlat nem feltétlenül antidemokratikus, mert megnöveli a Minisztertanács felelőssé- 
gét, önállóságát, ami ma vitathatatlanul szükséges. 

K oncepcionális kérdéssel állunk itt szemben: a politikai rendszer főbb intézményei 
helyének, egymáshoz való viszonyának a világosabb körvonalazásával. A párt vezető 
szerepének helyes értelmezése annak elhatározását követeli, hogy a párt kevesebb kérdés- 
ben döntsön, utaljon át adott esetben tudatosan más illetékes szerv hatáskörébe ügyeket. 
Ehhez hozzá tartozik, hogy a kormánynak, a szakszervezeteknek is legyen markánsan 
megfogalmazott álláspontjuk, és ezek ütközhessenek is egymással. Át kell gondolnunk 
azt is, hogy ilyen esetekben a párt mikor és milyen mélységig nyilvánítson véleményt. 
Pusztán hatásköri, jogi szempontból ez nem közelíthető meg. A párt meghatározott 
feltételek között minden ügyben illetékes lehet, de éppen abban rejlik a politika lényege, 
művészete, hogy csak a politikai szükségesség esetén éljen e lehetőséggel. 

A fontosabb határozatok előkészítése hosszú időt, olykor éveket vesz igénybe. Ez idő 
alatt szűk körű műhelymunka folyik mind az állami, mind a pártszervekben. Ha vannak 

is konzultációk, azok csak a szakemberek meghatározott körét érintik. Ily módon 
azonban a határozat megvalósítását segítő érdemi politikai munka csak annak meghoza- 
tala után kezdődhet, ez pedig nem elegendő. Ilyenkor, kivált ha összetettebb kérdésekről 
van szó, a végrehajtás már eleve nem jó talajból fogan, s a határozat sokszor nem részesül 
támogató fogadtatásban. 

A szakmai előkészítő és a politikai munkának tehát párhuzamosan kellene folynia. 
Azokban az esetekben, amikor a parlament először csak egy adott téma koncepcióját 
tárgyalja, azt követően nyomban megindulhatna bizonyos körben a nyilvános vita, 
eszmecsere is, amely felszínre hozhat újabb fontos elemeket. Ehhez hasonlóan, ha a 
kormány szélesebb társadalmi rétegeket érintő kérdésekben készít határozatot, annak 
főbb céljait, szándékait valamikor a munka beindulásának idején kellene a párt és a 
nyilvánosság révén az érintettekkel is megismertetni, mert akkor volna valódi értelme a 
közélet aktivizálásának. 

Érdekes összefüggéseket vet fel az államigazgatási szervek ellenőrzése is. Némi leegy- 
szerűsítéssel azt mondhatnánk, hogy a felső szintű államigazgatási szervek munkájának 
érdemi ellenőrzése ma zömmel vagy legalábbis nagyrészt a párt központi szerveire és 
apparátusára hárul. Már a méretekből is adódik, hogy ezt a párt apparátusai teljesérté- 
kűen nem tudják ellátni — nem is igazán feladatuk —-, hiszen egy-egy minisztérium, 
főhatóság munkájával általában mindössze egyetlen munkatárs foglalkozik. A felső 
szintű állami szervek tevékenységének folyamatos és érdemi ellenőrzése ezért jelenleg 
nem eléggé megoldott. Ebben a tekintetben több szervnek is van felelőssége. Az or- 
szággyűlés és főleg bizottságainak ez irányú munkája az államigazgatási szervek vezetői- 
nek komolyabb beszámoltatása révén mmdenképpen intenzívebbé válhatna. De ez a 
kormánynak is kötelessége, s szerepet vállalhat az ellenőrzésben a szakszervezeti mozga- 
lom. A munka egészének politikai irányultságát természetesen a pártnak is ellenőriznie 
kell, főleg testületei útján. 

. Elkerülhetetlen, hogy a párt és az állam szervei bizonyos kérdéseket párhuzamosan 

tárgyaljanak. Amikor azonban ilyen esetekről van szó, világosabban kellene érződnie az 
eltérő megközelítésnek. Ezt a tételt persze nem szabad leegyszerűsíteni, például oly 
módon, hogy az állami szervek szakmai, a pártszervek viszont politikai szempontból 
mérlegeljenek, mert e két megközelítés elemei mindkét esetben szükségszerűen jelen 
vannak. Annyit azonban joggal állíthatunk, hogy a pártszerveknek nem ugyanazokat az 
anyagokat, nem ugyanolyan részletezően és nem is ugyanolyan módon célszerű megvitat- 
niuk, mint az állami szerveknek. Tény, nem könnyű megfogalmazni, hogy miben is 
fejeződjön ki a párt részéről az elvi-politikai irányítás. Annyi nyilvánvalónak látszik, 
hogy a pártszerveknek mindenekelőtt a társadalmi összefüggéseket kell megragadniuk, 
míg a tényleges kidolgozást felelősebben és nagyvonalúbban az állami szervek illetékessé- 
gi körébe kellene utalni. 

Az igazsághoz tartozik, hogy az esetek nagy részében a pártállásfoglalást nem a 
pártszervek szorgalmazzák, hanem a kényelmesebb helyzet elérése, az ún. bebiztosítás 
és felelősségáthárítás végett a vezető állami szervek kezdeményezik. A Központi Bizott- 
ság 1986. novemberi határozata e tekintetben is világosabbá tette a feladatmegosztás 
jellegét, és az eddiginél jobban körvonalazható kapcsolatok kialakítását tartotta szüksé- 
gesnek. Bizonyos szervezeti változások, elhatározások már a levont következtetéseket 
tükrözik, konkretizálják. Az elemző munka folytatódik, és eredményeit a Központi 
Bizottság átfogó módon kívánja a nem távoli jövőben a továbbfejlesztés szándékával 
megtárgyalni. 

A nagyobb önállóság természetesen nagyobb felelősséggel is jár. Megszabadulván sok 
napi teendőtől, az illetékes pártszervek az állami vezetők beszámoltatása révén az eddigi- 
nél több figyelmet fordíthatnának a politikai felelősség érvényesítésére. Feltehetően 
növelni lehetne az állami szervekben működő pártszervezetek szerepét is. E területen is 
igaz, hogy ritkán jutunk el az alapszervezetekig, az egyes kommunistákig. Nem vagy csak 

kevés lehetőséget adunk a minisztériumokban, főhivatalokban dolgozó nagyszámú, igen 
felkészült párttagnak (pártonkívülinek) arra, hogy a fontosabb döntésekről meghozata- 
luk előtt a párt fórumain is elmondhassa véleményét. Ennek jelentőségét az is fokozza, 
hogy e szervek közismerten az alá- és fölérendeltség elve szerint működnek, ezért éppen 
a párt fórumain biztosíthatnánk, hogy mindenki beosztástól függetlenül, egyenjogúként 
fejthesse ki elképzeléseit. Ez egyúttal azt is kifejezné, hogy a vezető szerepet nem egyes 
szervei, hanem az egész párt gyakorolja. 

A párttagság fokozottabb bevonása fontos a pártélet megélénkítése szempontjából, de 
forrása lehet döntéseink jobb megalapozásának is. Az irányító szervekben dolgozó 
sközéphad" tudása, hely- és szakismerete nagy tartalékok feltárását tenné lehetővé, és 
egyben a vezetés egyfajta belső kontrolljának megvalósulását is szolgálná. Igaz, vannak 
ilyen irányba mutató helyes kezdeményezések, de a kérdés egészében véve nem tűnik 
megoldottnak. 

Mivel a párt- és az állami szervek viszonyának alakítása politikai rendszerünk haté- 
kony működésének alapkérdése, helyes elveinket következetesebben kell érvényesíte- 
nünk. A kezdeményezésnek a pártból kell kiindulnia. A túlzott operativitás önkorlátozó 
visszaszorításának együtt kell járnia a nagyobb önállóság megkövetelésével. Ennek a 
viszonynak a jobb elrendezése össztevékenységünk nagyobb eredményeiben mutatkoz- 
hat meg. 


A marxizmus ismert tétele, hogy az állam történelmi kategória, s majdan átadja helyét 
a kommunista önigazgatásnak. Ám számunkra az is világos, hogy ez csakis egy történel- 
mileg igen hosszú időszak alatt képzelhető el. 

Hogyan jutunk közelebb ehhez a célhoz? Van-e értelme annak, hogy már ma foglal- 
kozzunk az önkormányzatok, szélesebben az önigazgatás kérdéseivel? Erre a kérdésre 
az elmúlt évtizedekben különböző válaszok születtek. Az egyik álláspont szerint az állam 
elhalása annak szüntelen erősítése révén valósul meg. Az állam szüntelen erősítésére 
irányuló törekvések (nem elszakítva az osztályharc állandó éleződésének tételétől) a 
gyakorlatban a központi, adminisztratív hatáskörök szélesítéséhez, erősödéséhez, sőt 
erőltetéséhez vezettek, s ennek — mint ismeretes — tragikus következményei voltak. 

E tételt elvetve, két évtizede úgy véltük, és ma is úgy véljük, az állam majdani eltűnése 
feltételezi, hogy egy hosszabb időszakban átalakítsuk funkcióit, tevékenységét, a felada- 
tok egyre nagyobb részét alsóbb szintre helyezzük, s ezáltal bővítsük a dolgozók közvet- 
len döntési jogkörét. Más szóval: szükséges, hogy egyre több működőképes, nagyobb 
hatáskörű alsóbb szintű szervet építsünk ki, amely elláthat korábban központi állami 
szervek kezében lévő feladatokat. Az önkormányzatok, önkormányzati képződmények 
fokozatosan feleslegessé tehetnének állami eljárásokat. Ennek azonban fontos feltétele, 
hogy meghatározott autonómiájú (tehát más szervek által meg nem kérdőjelezhető) 
hatáskörük, lehetőségük legyen, valamint, hogy az önkormányzatokban érvényesüljön 
a dolgozók közvetlen döntési joga. 

A szocialista önigazgatás megvalósítása sokrétű, különböző minőségű és tartalmú 
elemeket felölelő folyamat, melynek összetevőit még nem elemeztük kielégítően. Itt — a 
későbbi mondanivaló jelzése érdekében — csak néhány elvi összefüggés felvillantására 
lehet vállalkozni. 

Mindenekelőtt annak előrebocsátása szükséges, hogy az önigazgatást és önkormány- 
zatot ezúttal együtt fogjuk tárgyalni, s a hangsúlyt a gyakorlati szempontból kézzelfog- 
hatóbb és időszerűbb önkormányzatra helyezzük. Melyek az önkormányzati, önigazga- 
tási folyamat többé-kevésbé markánsan megragadható elemei? Ilyen az állami és társa- 
dalmi szféra elválasztása, melynek példája lehet, hogy az egyesületek, szövetségek tevé- 
kenységét az állam törvényes eszközökkel felügyeli, a párt politikai eszközökkel befolyá- 

solja. Ilyen az állami feladatok decentralizálása (a feladat állami marad, de a hatáskörök 
decentralizálódnak; példa lehet erre a tanács államigazgatási funkcióinak gyakorlása). 
Ilyen továbbá a teljes tevékenységre kiterjedő önkormányzatiság; ennek példájaként 
vehetjük a termelőszövetkezeteket, amelyek jogilag, gazdaságilag, társadalmilag önálló 
egységek. Ilyen a részleges önkormányzatiság (a vállalati tanács vagy maga a kollektíva 
által irányított vállalat), ahol a tulajdon állami, de a vele való rendelkezésben figyelmet 
érdemlő önállóság érvényesül. S ebbe a sorba helyezhetjük az önkormányzati elemeket, 
amelyek - pl. az ún. közvetlen demokratikus formákkal kombinálva a választási rend- 
szerben — a népszavazásról szóló javaslatokban fogalmazódnak meg. 

Egy széles — sok egymástól minőségileg is eltérő elemet hordozó -— folyamatról van 
tehát szó, amelynek lényege szerintünk az önállóság, az egyének meghatározó szerepének 
növekedése, az állami tevékenységtől való kisebb vagy nagyobb mértékű elhatárolódás 
és az önigazgatási mozzanatok megjelenése, ami elsősorban a munka- és lakóhelyeken 
bontakozhat ki. Az önkormányzat több, mint az önállóság növelése, több és más is, mint 
a decentralizálás: sajátos tevékenységi, irányítási, részvételi forma. Közelebb hozva az 
ügyeket az állampolgárhoz, érdemibbé teheti a beleszólást, részvételt, segítheti az állami 
és társadalmi mozgások egymástól való elválasztását. Ugy vélem, e sokfajta forma 
gyarapításával kívánunk a kommunista önigazgatás felé haladni. 

30 éves gyakorlatunk ez utóbbi koncepció fokozatos megvalósításának bizonyítéka. 
Három évtizede alkalmazzuk az önkományzati formákat, s eközben fontos tapasztala- 
tok halmozódtak fel. Uttörő szerepet töltöttek be e folyamatban a mezőgazdasági 
termelőszövetkezetek; tevékenységükben jelent meg hazánkban a szocialista építés során 
először markánsan az önkormányzati forma. Tapasztalataikat hasznosítva jöttek létre 
az egyéb (ipari, fogyasztási stb.) szövetkezetek is, melyek száma és formája a mai napig 
gazdagodik, változik. Jelentős lépés volt ezen az úton a tanácsi önkormányzatok létrejöt- 
te, ami a közvetlen állami szféra tekintélyes részét is átformálta. Változó sikerrel próbál- 
koztunk és próbálkozunk jelenleg is az iskolai és egyetemi önkormányzatok szélesítésé- 
vel. Szaporodik az egyesületi, szövetségi forma, és a legutóbbi 1-2 évben az önkormány- 
zati gyakorlat megjelent az állami tulajdonú gazdálkodó egységeknél is, a vállalati 
tanácsok, a dolgozói kollektívákra épülő irányítási formák képében. 

Melyek a bejárt út főbb tapasztalatai? Alapjában pozitív a kép, az önkormányzatok 
létrehozása a korábbi állapothoz képest előrelépésnek bizonyult a demokrácia szélesíté- 
sében és a munka hatásfokának javulásában. 

Ezt elsősorban az bizonyítja, hogy a vezetők és a beosztottak viszonyában új minőség 
jött létre. A kölcsönös függés állapotának megteremtése szorosabbra fűzte a szálakat, 
s egyben az alulról jövő ellenőrzés hatékonyabb lehetőségét is megteremtette. Különösen 
a tsz-elnökök tevékenységével kapcsolatos tapasztalataink értékesek, mivel korábban 
mind az állami, mind a pártszervek bábáskodtak megválasztásuk felett. Bebizonyosodott 
azonban a gyakorlatban, hogy enélkül a vezetőkiválasztás jobban megoldható. Az itt 
szerzett tapasztalatot alkalmaztuk és alkalmazzuk az élet más területein, pl. napjainkban 
az ipari vállalatok vezetőinek, igazgatóinak megválasztásában. A személyi döntések 
meghozatalában való közvetlenebb érdekeltség szerepét igyekeztünk felhasználni széle- 
sebb értelemben, többek között a választási rendszer fejlesztésénél is. Az önkormányzati 
gyakorlat megnövelte az egyének anyagi és erkölcsi érdekeltségét a kollektíva teljesítmé- 
nyében. 

E tapasztalat új minőséget hozott a demokrácia gyakorlásában is, fokozta az egyének 
aktivitását. Az önkormányzati forma új lehetőségeket teremtett az érdekegyeztetés és 
főleg az érdekek rangsorolása tekintetében, mivel most már nem kívülről adtak támpon- 
tot vagy mércét ehhez, hanem belülről is ki kellett alakítani az érdekek helyi rangsorát. 
Ezt a tapasztalatot, főleg ami az érdekek helyi rangsorolását illeti, igyekszünk pl. a 
területi, kommunális kérdésekben is hasznosítani. E kezdeményezéseink vegyes eredmé- 

nyeket hoztak, amiben egyes, nem megfelelően alkalmazott formák mellett kétségkívül 
szerepet játszott a rendelkezésre álló anyagi források szűkös volta is. 

Az egyének számára éppen abban mutatkozik meg az önkormányzat legkézzelfogha- 
tóbban, hogy mekkora a helyi szervek önállósága, gazdálkodási önállósága, mennyire 
van módjuk a gyakorlatban körülményeik alakítására. Ez felveti az eszközök költségve- 
tési centralizálásának és újraelosztásának kérdését, amit például a tanácsok gazdálkodá- 
sára vonatkozó koncepció kialakításánál komoly kritikával illettünk, de a helyzet azóta 
sajnos nem javult, inkább rosszabbodott. A közelmúltban született politikai állásfoglalá- 
sok a régen várt változások megvalósítását ígérik, felismerve, hogy anyagi eszközök 
nélkül nem létezhet önkormányzat. 

Szolgáltak már bizonyos tapasztalatokkal az új vállalatirányítási formára áttért ipari 
vállalatok is. Megélénkült az aktivitás, közelebb kerültek a dolgozókhoz a gazdálkodás 
átfogóbb kérdései, megnövekedett a vezetők felelőssége, önbizalma és határozottabbá 
vált ellenőrzésük, beszámoltatásuk i is. Kialakult és lényegében pozitív hatást gyakorolt 
a kölcsönös függés állapota. Összességében azonban még túl.kevés idő telt el ezeknek 
a tapasztalatoknak a megalapozott összesítésére. Az új szervezeti megoldások ugyanak- 
kor fontos ösztönzést adtak az önkormányzati formák elvi és gyakorlati kérdéseinek 
mélyebb átgondolásához, s felszínre hoztak elméletileg vizsgálandó, kidolgozandó kérdé- 
seket. Nézzük meg röviden e problémaköröket is. 

Az egyik ilyen, a gyakorlat által felvetett kérdés a napi és a távlati érdekek egymáshoz 
való viszonya. A vállalati tanácsoknál reális veszélynek bizonyult (a kezdeti években a 
termelőszövetkezeteknél is ez volt a helyzet), hogy a napi érdekek felülkerekedtek a 
távlatiak rovására. Úgy véljük, ez bizonyos mértékben érthető, természetes, mert ahhoz, 
hogy a kollektív tulajdonnal is gazda módjára bánjon a kollektíva egésze, a tulajdonosi 
tudatnak az eddiginél magasabb szintje szükséges. Az ilyen jellegű tudati elemek azonban 
csak a gyakorlatban formálódhatnak, erősödhetnek, ezért ezt a ráfordítást nem takarít- 
hatjuk meg magunknak. Ezzel az ellentmondással mint realitással számolni kell. 

Ismert, hogy a vállalati tanácsok nem kis részénél például a teljesítményekkel nem 
indokolható fizetésemelések történtek. Ebben azonban közrejátszott és közrejátszik a 
vállalati tanács szerepének nem kellő tisztázottsága is. Leegyszerűsítve a dolgot, vannak, 
akik a vállalati tanács szerepét főleg az érdekképviseletben látják, s e funkció betöltését 
várják tőle. Mások egyfajta politikai csúcsszervnek gondolják, és még viszonylag kevesen 
tekintik őket tulajdonosi funkciót gyakorló intézménynek. Fontos, hogy világossá vál- 
jék: a vállalati tanács nem érdekvédelmi, nem is politikai irányító szervezet, hanem a 
tulajdonosi jogok gyakorlása, a tulajdonnal való rendelkezés a fő és meghatározó 
feladata. Ha vállalati kollektíváink ezt helyesen értelmezik, joggal várhatjuk a távlati 
érdekek - pl. a nyereségérdekeltség helyett a vagyonérdekeltség — következetesebb érvé- 
nyesülését, ami gazdaságunk, társadalmunk összfejlődése szempontjából alapvető. 

További átgondolást érdemel a vezetők választásával megteremtődő kölcsönös függés 
állapota. Ez alapjában pozitív tartalmú változás, a munka hatásfokának javulását 
hozhatja magával. Mégis látni kell, hogy a pozitív következményekkel együtt jelentkez- 
het -— ha ez talán nem is tudatosodik mindig az egyes vezetőkben — bizonyos tartózkodás 
a következetes, határozott fellépéstől, a könnyebb népszerűségre irányuló törekvés, ami 
a jelenlegi helyzetben nem kis kárt okozhat. Ezért a kölcsönös függés olyan megvalósítá- 
sára célszerű törekedni, hogy ez az operatív irányításban ne korlátozza az egyszemélyi 
vezetés érvényesülését. Ugy vélem, abban mindenki egyetért, hogy a termelés belső 
kérdéseiről nem lehet népgyűléses demokráciát megvalósítani. E területen megmarad a 
határozott — a szakemberek véleményét természetesen messzemenően hasznosító — egyéni 
vezetés. Ugyanakkor mindent, ami az emberek helyzetét befolyásolja, velük is megfelelő 
módon szükséges megtanácskozni, elfogadtatni. 

Továbbgondolást kíván a közvetlen és közvetett demokrácia dialektikus kapcsolata. 
Együttes jelenlétük a termelési egységekben utal egy fontos teoretikus összefüggésre is. 

Az önkormányzat klasszikus értelmezésében — mint láttuk — az államhoz viszonyított 
önállóságot és szuverenitást jelent. A kommunista önigazgatás - állam nélküli önigazga- 
tás. A fejlődés jelenlegi szakaszában értelemszerűen szocialista önkormányzatiságról van 
szó, amely az önállóság mellett számol az állami, társadalmi szervek jelenlétével. Az 
önkormányzati és a társadalmi szervek szerepét ezért indokolt összehangolni, ez utóbbi- 
ak is igyekeznek ugyanis saját kereteiken belül erősíteni az önkormányzatok jellegéhez 
közelítő vonásokat. Egyfajta sajátos egymásba épülés folyamatáról van itt szó, mely 
mindkét oldal szempontjából bonyolult követelményeket támaszt. Mert ha igaz is példá- 
ul, hogy a vállalati tanács alapjában tulajdonosi funkciókat betöltő szerv, közvetlen 
dolgozói képviseleti jellege révén a termelési egység összműködésében mégis új tényező, 
tevékenysége folytán a dolgozók részvétele közvetlenebbé válik az irányítás egész folya- 
matában. Ezt a körülményt nem hagyhatják figyelmen kívül a pártszervezetek, a szak- 
szervezetek sem. Ebből új feladatok hárulnak rájuk, például a vállalati tanácsokban 
dolgozók politikai irányítását illetően és általában a különböző szálakon folyó munka 
szorosabb egyeztetésében. 

Mindez várhatóan élénkítően hat a társadalmi szervek tevékenységére, segíti a munká- 
jukban lévő formális vonások csökkentését, új igényeket támaszt belső működésük 
javítására. Ezt a kölcsönhatást jelzi, hogy a társadalmi szervek gyakorlatában is megje- 
lennek az önkormányzatiság felé mutató elemek. (Ilyen például a párt- és a társadalmi 
szervek vezetőinek közvetlenebb választása.) Megjegyzendő, hogy a párttagság részéről 
határozottan megfogalmazódó igény a közvetlenebb részvétel a magasabb szintű szervek 
vezetőinek megválasztásában. Ilyen irányba mutat a többes jelölés is, ami már számos 
helyen elfogadott gyakorlat a párttisztségek betöltésénél is, s ami a jövőben minden 
bizonnyal tovább szélesíthető. Az önkormányzatiság felé tartó lépés, a társadalmi szer- 
vek jelentős részénél már alkalmazott módszer is, hogy a legfelső vezető testületek 
tagjainak egy részét az alsóbb, középső szervek közvetlenül delegálják, választják meg. 
A példákat még lehetne sorolni. Mindezek a formák azt jelzik, hogy a társadalmi 
szervekben is közvetlenebbé válik a vezetés és a tagság közötti viszony, itt is erőteljeseb- 
ben kombinálódnak a közvetlen és a közvetett demokrácia elemei. 

A vázolt folyamatok arról tanúskodnak, hogy politikai rendszerünk egésze egészséges 
irányú átalakulásokon megy át a dolgozói, lakossági részvétel új formái révén, s mindez 
növeli összműködésének hatékonyságát. 


A politikai rendszer munkájának javítását, fejlesztését számos tényező sürgeti. Ezt 
kívánják a szocialista építés magasabb követelményei, valamint a társadalmi struktúrá- 
ban végbement változások, amelyek szükségszerűen kihatottak az érdekstruktúrára is. 
Az új követelmények azonban még nem jelennek meg eléggé a politikai intézményrend- 
szerben, mely sok szempontból egy korábbi időszak helyzetéhez, követelményeihez 
igazodott. Különös súllyal esik latba ebből a szempontból a gazdaság helyzete, gazdaság- 
irányításunk továbbfejlődése. Gazdasági nehézségeink megoldása ma kétségkívül a leg- 
fontosabb feladatunk. Ám látnunk kell, hogy a gazdasági problémák nem kizárólag vagy 
szűken értelmezve gazdasági jellegűek. A fontosabb gazdasági döntések — jelentőségük 
és jellegük miatt — egyben óhatatlanul politikai döntések, a politikai rendszer működésé- 
vel is kapcsolatosak. Ezért a gazdaságban végbemenő folyamatok is megkövetelik a 
politikai rendszer korszerűsítését, érdemi fejlesztését. A politikai döntési mechanizmus 
racionalizálása, jobbá tétele, a meglévő aránytalanságok, párhuzamosságok kiküszöbö- 
lése, a döntési folyamat rövidítése számottevően segítheti gazdaságunkat. 

A gazdaság alapkérdéseinek megoldása egyúttal konfliktusok jelentkezésének és meg- 
oldásának a folyamata is. A népgazdasági struktúra átalakítása, a munkaerő nagyobb 
arányú mobilitása, a valódi differenciálás érvényesítése szükségszerűen közegellenállást 

is kivált. A politikai rendszer azzal növelheti leginkább a gazdaság teljesítőképességét, 
ha aktív részt vállal a konfliktusok kezeléséből, feloldásából, ami az érdekek árnyaltabb 
felszínre hozását, ütköztetését, egyeztetését s ezeknek az optimális megoldások irányába 
történő integrálását is feltételezi. A dolgozói beleszólás szélesítése, a tágabb értelemben 
vett önkormányzatiság erősítése mindezt elősegítheti. 

A csak vázlatosan említett problémák, feladatok egyértelműen arra utalnak, hogy a 
politikai rendszer működésének hatékonyabbá tétele jelentőségénél fogva kiemelkedik 
tennivalóink közül, jelentős hatással lehet a gazdaság, a társadalom összfejlődésére. Az 
érdemi előrehaladás igénye ezért egyértelműen következik a 30 éve folytatott politika 
logikájából. 3 

Állampolgáraink gondolkodását elsősorban a szocialista építés objektív körülményei, 
eredményeink és gondjaink alakítják, másodsorban pedig saját tudatformáló tevékenysé- 
günk befolyásolja. A határainkon túl működő tájékoztatási eszközök magyarországi 
hatása ily módon másodlagosnak tekinthető. A külső eredetű hatások az információs 
hézagokba hatolnak be, és szerepük döntően kiegészítő jellegű. Mindazonáltal a jelenlegi 
körülmények között a külső információs források növekvő hatást gyakorolnak közvéle- 
ményünkre. Ennek okait a következőképpen csoportosíthatjuk: belső fejlődésünk nehéz- 
ségei; az életszínvonal alakulása; az ifjúság önálló élet- és pályakezdésének nehézségei; 
az egyes csoportok és rétegek körében érzékelhető elbizonytalanodás, perspektívahiány; 
az ideológiai munka gyengeségei; az újtömegkommunikációs technikák meghonosodása 
és az utóbbival is összefüggő ízlésbeli igénytelenség stb. 

Az ország területének jelentős részén vehető az osztrák és a jugoszláv televízióállomá- 
sok műsora, s a nagyközösségi antennarendszerek terjedése, a kábeltelevíziózás is növeli 
a műsorválasztékot. A mind több képmagnó, az illegálisan behozott és sokszorosított 
műsoros kazetták teret nyitnak az eszmei értékeinkkel és szórakoztatási normáinkkal 
ellentétes áramlatoknak is. A növekvő idegenforgalom és a külföldi lapok szélesebb körű 
magyarországi terjesztése is elősegíti a külső információs hatások érvényesülését. A táv- 
közlési műholdakról sugárzott, elsősorban szórakoztató műsorcsatornák egyéni vételé- 
nek lehetőségei korlátozottak. A posta távközlési monopóliumából adódóan a vétel 
engedélyhez kötött, és így a jövőben is elsősorban a professzionális műsorvételi lehetősé- 
gek játsszák majd e területen a vezető szerepet. Széles körben nagy a várakozás a 
közvetlen műsorszóró műholdak fellövése és a műsorsugárzás megkezdése iránt. Az 
úgynevezett , túlcsordulás" jelenségéből adódóan, hazánk területének jelentős részén 
viszonylag kis átmérőjű antennával és várhatóan egyszerűen hozzáférhető dekóderrel 
egy-három éven belül számos műsorcsatornával bővülhet a választék. Ezek a műsorok 
részben kulturális-információs, részben szórakoztató kínálatot nyújtanak majd. Ily mó- 
don a közeljövőben sok szemponból új tömegkommunikációs helyzet várható hazánk- 
ban is. 

A nemzetközi ideológiai és propagandaharc mai körülményei között nem meglepő, ha 
a tiltó-visszafogó megközelítéseknek nagy a csábításuk. Mégis nyilvánvaló, hogy a 
kényelmes, belpiaci védettség körülményei között a hazai tömegkommunikációs rend- 
szer sem fejlődhet. A műholdas műsorok vételének megakadályozása technikailag kivi- 
hetetlen, terjedésük törvényes korlátozása nehezen megoldható. Meggyőződésem, hogy 
a hazai tömegtájékoztatás információs, szolgáltató, szórakoztató és művelődési kínálatá- 
nak bővítése és javítása, a verseny felvállalása, a tönegkommunikáció fejlesztésére 
fordított anyagi és szellemi erőforrások erőteljes növelése lehet a kívánatos eljárás. 

A gyakorlat által igazolt tájékoztatáspolitikánk elveire építve egy szélesebben értelme- 
zett kommunikációs politika megfogalmazása válik szükségessé. Természetesen ennek 

alapjaként is meg kell őrizni a pontosság, a teljesség, az információtelítettség, a hitelesség 
és a pártirányítás elveit, miközben növelni célszerű a gyorsaságot, erősíteni az operativi- 
tásra való törekvést. Egy ilyen módon felfogott kommunikációs politikában nagyobb 
szerepet kell adni a különböző érdekek versenyeztetésének: szélesítve a lokalitás, a helyi 
közösségi kezdeményezések, információs érdekek érvényesítésének lehetőségét. Nagyobb 
anyagi és szellemi ráfordítással vonzó művelődési, szórakoztatási modelleket, kínálatot, 
értékeket kell létrehozni. A tájékoztatási rendszer országos és helyi szolgáltatásai is 
bővítik esélyeinket az információs versenyben. S ha történelmi távlatokban nézve a 
verseny kimenetele itt sem lehet kétséges, ma nem áltathatjuk magunkat e téren sem 
esélyeink folyamatos és automatikusan megvalósuló egyenlőségével. Technikai lemara- 
dásunkat belátható időn belül - s ennek nem pusztán az elhatározás vagy az akarat 
hiánya az oka - nem tudjuk behozni. Ezzel együtt azzal is számolnunk kell, hogy a 
technikai bravúrokba csomagolt, csillogó kivitelezésű kommerciális , kultúrtermék" 
bizonyos - remélhetőleg csökkenő nagyságú - társadalmi csoportok számára mindig 
vonzóbb lesz, mint a szellemi erőfeszítést, az igényességet, a tartalmasabb életet és 
gondolkodást feltételező s esetleg technikailag kevesebb látványossággal kecsegtető 
. programok. 
Az új kihívások, a bonyolult versenyhelyzet megértéséhez, tudatosításához talán nem 
felesleges legalább vázlatosan áttekinteni a nemzetközi viszonyok és a szembenálló 
ideológiák közötti összefüggéseket, valamint a mai propagandaharc néhány tapasztala- 
tát. I 


Nemzetközi viszonyok és az ideológiai harc 


Az utóbbi időszakban mind a nemzetközi viszonyokban, mind a szocializmus építésében 
számos, az ideológiai helyzetre, valamint a propaganda körülményeinek alakulására is 
kiható változás ment végbe. 

e Az elmúlt évtizedben a nemzetközi légkörre az enyhülés és a feszültség váltakozása 
volt jellemző. A szélsőséges imperialista körök erőfölényre, egyoldalú előnyök megszer- 
zésére irányuló törekvései a fegyverkezési verseny fokozódásához vezettek. Így a nyolc- 
vanas években inkább a feszültség elemei domináltak, noha az enyhülés legfontosabb 
eredményei is fennmaradtak. A nemzetközi helyzet egyik fontos jellegzetessége, hogy a 
különböző társadalmi rendszerű országok, illetve szövetségi rendszerek között időnként 
a mélypontra süllyedt vagy megszűnt az egyenjogú megállapodásokhoz, a hatékony 
együttműködéshez feltétlenül szükséges kölcsönös bizalom. Ennek hiánya, illetve tartó- 
san alacsony szintje közvetlenül is hatással van az ideológiai viszonyok alakulására. 

e Mind bonyolultabbá válnak a tőkés világban folyó osztályharc körülményei. A tő- 
kés országok jelentős részében a konzervatív politikai erők térnyerése neoliberális köz- 
gazdasági elméletek és neokonzervatív ideológiai törekvések divatszerű előtérbe kerülé- 
sével kapcsolódott össze. Egyes fejlett tőkés országokban a neokonzervatív ideológia 
reneszánsza az irracionalizmus, a különböző mitoszok, illetve egyfajta ideológiaellenes- 
ség megerősödésével is együtt járt. Voltak és vannak olyan országok, ahol a helyzet a 
kormányzati pozícióban lévő szociáldemokráciát is neokonzervatív, neoliberális gazda- 
ságpolitikai megoldások választására késztette. 

Az előbbiekben jelzett ideológiai minták követésének célja mindenekelőtt annak bizto- 
sítása, hogy a kapitalizmus általános válságának körülményei között a szükséges meg- 
újulás, a reformok mindenképpen a tőkés kereteken belül mehessenek végbe. A neokon- 
zervatív hullám térnyerése azt is bizonyítja, hogy a különböző ideológiai kísérletek 
tartalma, megjelenési formái változóak. Az ideológiaellenességet időnként egyfajta ag- 
resszív , túlideologizálás" váltja fel. A marxizáló baloldaliság divatját a neokonzervati- 
vizmus nyomja el. A hajdani konvergenciaelméletek átadják helyüket a divergenciát 

sugalló szocializmus-interpretációknak. Ez utóbbiakban a szocializmust az emberiség 
problémáinak megoldására alkalmatlan társadalmi rendszerként fogalmazzák meg, 
amelyben a nehézségek, az ellentmondások, a válságjelenségek — helyenként a válságok 
— a társadalmi rendszer szükségszerű velejárójaként jelennek meg, bizonyítva e rendszer 
életképtelenségét. 

A tőkés országokban működő kommunista és munkáspártok számára a bonyolultabb 
belső viszonyok mellett nehezebb feltételeket teremt az is, hogy a különböző belső 
problémák, valamint az eszme és a valóság szükségszerű eltérései miatt az épülő szocializ- 
mus országai kevésbé szolgálhatnak vonzó mintaként. A pártok egy része erre a helyzetre 
a szocialista országoktól való növekvő mértékű elhatárolódásban vélte megtalálni a 
megoldást. A kominunista mozgalmon belüli egységtörekvések jelentős ingadozásokat 
mutatnak, egyúttal erősödik az igény arra, hogy a haladó erők ideológiai értelemben 
szélesebb körű akcióegysége bontakozzék ki. A kommunista és munkáspártok tevékeny- 
sége tükrözi — nemegyszer elő is segíti — a marxizmus-leninizmus befolyásának relatív 
visszaesését is. 

Az egységtörekvések perspektíváit illetően az SZKP XXVII. kongresszusa jelentős, 
újszerű megközelítéseket hangsúlyoz. Az a felismerés, hogy a nukleáris háború megaka- 
dályozása a nemzetközi osztályharc minden más feladatát megelőzi; hogy korunk forra- 
dalmi erői mellett és velük kölcsönhatásban a háborúellenes tömegmozgalmakat is 
említik — igen nagy jelentőségű szemléleti változást jelez a világfolyamatok értelmezésé- 
ben. Az SZKP a nemzetközi kommunista mozgalom másokkal egyenrangú, bár kétségte- 
lenül nagy felelősséget viselő elemének tekinti magát, hangsúlyozva, hogy egyetlen párt 
sem lehet az igazság kizárólagos birtokosa. Emellett aláhúzza a sokszínűségben megvaló- 
suló egység követelményét — mindez megújuló gondolkodásmódot tükröz. 

e Ugyancsak jelentős hatással van az ideológiai viszonyok alakulására, hogy a szoci- 
alista országok az extenzív gazdálkodás növekedési tartalékainak kimerülése és politikai 
struktúráik konszolidálása után bonyolultabb és ellentmondásosabb fejlődési szakaszba , 
jutottak. Jellemzővé vált fokozódó mértékű egymásrautaltságuk, valamint az a törekvés, 
hogy feltárják és kiaknázzák növekedési tartalékaikat. Mindezzel nincs elvi ellentétben 
az európai szocialista országok többségének ama felismerése, hogy sajátos nemzeti 
lehetőségeikben is számottevő tartalékok rejlenek. Ez az objektív folyamat sokszínűvé 
teszi a különböző szocialista fejlődési utakat. Ilyen körülmények között több lehetőség 
adódik egyfajta bizalmatlanságra vagy éppen a nemzeti önteltség, a hivalkodás megnyil- 
vánulásaira. Tény, hogy az alapvető közös érdekek bázisán jelentkező, esetenként eltérő 
nemzeti érdekek egyeztetése objektíve ma is nehezebb. Az SZKP XXVII. kongresszusá- 
nak mondandója ebben a vonatkozásban is új perspektívákat ad. A szocialista országok 
közötti együttműködés fontosságának hangsúlyozása, az érdemi tapasztalatcsere, az 
egyenjogú együttműködés jelentőségének előtérbe állítása, valamint annak kiemelése, 
hogy az esetenként eltérő nemzeti érdekek egyeztetésében legfőbb mérce a szocializmus 
közös és külön-külön vett érdeke — elméleti és gyakorlati választ ad az imént említett 
nehéz kérdésekre. 

Az európai szocialista országokban a marxizmus-leninizmus vezető szerepet tölt be 
a társadalmak szellemi életében, intézményeiben. Mindemellett ma már természetesnek 
tekintjük azt a felismerést, hogy magában a szocialista építés menetében is kialakulhat- 
nak visszahúzó, destruktív nézetek. Ezek időnként hangot is kapnak a társadalmi élet 
különböző fórumain. Az ilyen nézetek tehát nem csupán a burzsoá múlt , maradványai" 
vagy éppen az , ellenség kezének" termékei, hanem többnyire az átmeneti korszakban 
lévő szocialista társadalmak talaján létrejövő nem szocialista vagy a szocializmus érde- 
keivel ellentétes tudattartalmak. Ám az is nyilvánvaló, hogy a külső eredetű burzsoá 
ideológiai befolyás a régi nézetek konzerválására vagy éppen a saját — átmeneti -— 
viszonyaink talaján keletkező helytelen nézetek ösztönzésére vagy felerősítésére törek- 
szik 

e Olyan időszakokban, amikor a nemzetközi osztályharc katonai típusú eszközei 
nem alkalmazhatók, növekszik a politikai, a gazdasági és az ideológiai harci eszközök 
jelentősége. Ez a tény fokozza a különböző társadalmi rendszerek törekvését saját 
ideológiájuk , exportálására". A mai viszonyok között a külpolitikai tevékenység és az 
ideológiai harc, illetve annak egyik alkalmazási szférája, a propaganda, szorosan össze- 
kapcsolódik. Ez az összkapcsolódás egy olyan kor terméke, amikor a politika folytatása- 
ként a katonai erő reálisan, az egész emberiség pusztulásának veszélyétől elvonatkoztat- 
va nem használható. Így a külpolitika nyomatékaként felértékelődik a propaganda és 
ezen keresztül az ideológiai harc szerepe. Amikor a nemzetközi viszonyokban a feszültség 
elemei váltak uralkodóvá, tapasztalhattuk, milyen nagy mértékben csökkenti a bizal- 
mat, ha az ideológiai harc vagy a propagandaháború benyomul az államok politikai 
kapcsolataiba és a diplomácia területére is. Ezért szándékainkkal és gyakorlatunkkal 
teljes egészében összhangban áll Mihail Gorbacsov és Ronald Reagan genfi csúcsértekezle- 
tén jóváhagyott közös nyilatkozat megállapítása, mely szerint az ideológiai vitakérdése- 
ket célszerű különválasztani a normális államközi, diplomáciai kapcsolatoktól. 

Az új típusú nemzetközi viszonyok szélesebb érintkezési felületeket alakítanak ki. 
A gazdasági együttműködés, a kereskedelmi kapcsolatok, a kooperációk növekvő szá- 
ma, a működő tőke szabadabb áramlására irányuló törekvések, a bővülő idegenforga- 
lom, a kulturális, a tudományos és emberi kapcsolatok szükségképpen tágítják az 
érintkezések körét. Ezeket a kapcsolatokat a kölcsönös előnyök alapján minden eszköz- 
zel, határozottan fejleszteni akarjuk, tehát semmiféle visszafogási szándékunk nincs. 
Tudatában kell lennünk annak, hogy ezek révén mind ideológiai ellenfeleink, mind pedig 
a mi befolyásolási lehetőségeink növekednek. Ennek megfelelően a különböző társadal- 
mi rendszerű országok minden oldalú békés együttműködése mindinkább a nemzetközi 
ideológiai harc színterévé válik. Ily módon a kapcsolatokat a harc és az együttműködés 
együttes terepeként kell felfognunk. 


Propagandacélok 


A hetvenes évek második felében a szélsőséges imperialista körök erőteljes ideológiai és 
propagandaoffenzívát bontakoztattak ki. Az ennek részeként megindított propaganda- 
kampányok címszavai gyakran változnak. Egyszer az emberi jogok kérdése, másszor az 
állítólagos , szovjet fölény" mítosza, vagy éppen a szocialista országok és a nemzetközi 
terrorizmus kapcsolatai, gyakran a Szovjetunió , expanziós" politikája, olykor pedig a 
skisebbségi elnyomás" kérdései állnak egy-egy kampány középpontjában. A lényeg 
minden alkalommal azonos: a szocializmus minden oldalú válságának tételezése, a 
szocializmus lejáratása és megrágalmazása. 

Az imperialista körök ideológiai harcának stratégiája változatlan. A propagandahá- 
ború, az uszítás, a felforgatás eszközeivel kívánják a szocializmust felbomlasztani, vissza- 
szorítani, továbbterjedését megakadályozni. A változatlan cél szolgálatában — némiképp 
leegyszerűsítve — tipizálhatók azok az általános törekvések, amelyek a propagandaoffen- 
zívát jellemzik: 

e A valóságosan meglévő szociális feszültségek kihasználásával, felerősítésével gyen- 
gíteni igyekeznek a szocialista rendszerek társadalmi bázisát. 

e Felkarolnak és külső támogatást adnak minden, a kommunista pártok és a szocia- 
lista államok álláspontjával szembenálló nézetnek és csoportosulásnak. 

e Nacionalista érzelmeket és indulatokat erősítenek, illetve szítanak, s ezáltal is a 
szövetséges szocialista országokat akarják egymással, illetve a Szovjetunióval szembefor- 
dítani. : 

Az előbbiekben ismertetett stratégiai célt nagyfokú taktikai rugalmassággal, a módsze- 
rek, az eszközök fejlesztésével, a megközelítések differenciálásával igyekeznek megvalósíi- 

tani. Differenciáltságot tapasztalhatunk pl. abban, hogy az egyes tőkés országok külön- 
böző intenzitással vesznek részt a propagandaharcban. Az Egyesült Államok szélsőséges 
körei az ideológiai harc éllovasaként átfogó célokat követnek. Szövetségesei — fő ideoló- 
giai céljukat tekintve — azonos platformon állnak, propagandájuk tartalmában, hangne- 
mében, stílusában mégsem követi egyöntetűen az Egyesült Államokét. A jelenlegi admi- 
nisztráció kulcsfigurái vezető szerepet vállalnak a különböző propagandakampányok- 
ban. Az ideológiai offenzíva alaphangját Ronald Reagan elnöknek 1981 őszén a londoni 
parlamentben megtartott beszéde adta meg. Ezt követően bontakoztak ki azok a kor- 
mányzati, illetve törvényhozási, sőt bizonyos értelemben társadalmi kezdeményezések, 
amelyek jelentősen növekvő költségvetési és egyéb forrásokkal az amerikai eszmények 
és értékek, valamint politikai célok agresszív propagandáját szolgálták. Ezek a speciális 
programok mára jórészt kifulladtak, s hogy ez így történt, abban része van az Egyesült 
Államok szövetségesei alig titkolt vonakodásának is. 

Tartós taktikai elemnek tekinthető, hogy differenciáltan kezelik az egyes szocialista 
országokat. Ezt természetesnek kell vennünk, hiszen mint már utaltunk rá, a sokszínűség 
a különbségek markánsabbá válásával is együtt jár. Következésképpen célszerű, ha a 
propagandaharcban, fellépéseinkben nem önmagában az országaink közötti differenciá- 
lást utasítjuk vissza — hiszen a különbségeket kár lenne tagadni —, hanem a szembefordí- 
tást, az ékverést, a szövetségi rendszerünk megbontására irányuló törekvéseket. 


Új tájékoztatási eszközök 


A , kommunikációs forradalom" korunk tudományos-technikai forradalmának szerves 
és jellemző része. Ily módon a propagandaoffenzíva szolgálatában erőteljesen fejlődik az 
információk áramlásának infrastruktúrája. Ezért a nemzetközi propagandaharc korsze- 
rű szemléletének megalapozásához célszerű áttekinteni e fejlődés néhány jellemző vo- 
nását. 

Az információs és kommunikációs technikával foglalkozó kutatóbázisok száma és az 
informatikával kapcsolatos ipari potenciál, elsősorban a fejlett tőkés országokban, igen 
gyors ütemben növekszik. Gyorsan fejlődnek mind az információt tároló és feldolgozó 
eszközök, mind pedig az információ átvitelét, továbbítását lehetővé tevő technikák. 
A számítógépek összekapcsolása révén hatalmas adatbázisrendszerek jöttek létre. A hír- 
ügynökségi és sajtószerkesztőségekben elterjedtek a nagy teljesítményű számítógépre 
alapozott szövegtároló és szerkesztő rendszerek, amelyeken nyomdai előkészítő munkák 
is végezhetők. Megfigyelhető a különböző célokra szolgáló — a tömegtájékoztatásban 
felhasznált — eszközök funkcióinak, határainak elmosódása, a fotó- és filmtechnikai 
újítások egybekapcsolódása a tévés és videotechnikai újításokkal, a lejátszókkal egybe- 
épített felvevőkamerától a képet tárolni és továbbítani is képes terminálokig, másoló 
berendezésekig. Az információátviteli rendszerek alapja napjainkban egy globális méretű 
telefonhálózat. Egyre nagyobb hangsúlyt kap a telefonhálózaton át továbbított digitális 
jel- és szövegátvitel, és kísérleteznek a digitális beszédfeldolgozás és -átvitel meghonosítá- 
sával is. 

Az új információs technikák területén talán a televíziózással kapcsolatos a legtöbb 
újdonság. A változások felölelik a felvételtechnika területét a miniatürizált kameráktól 
az új típusú képfelvevő eszközökig, a stúdióberendezésekben bevezetett változásokig, a 
képkeverés új módszeréig. Széleskörűen terjednek az ún. teletext-rendszerek, amelyek a 
tv műsorszóró csatornáit pótlólagos információk átvitelére használják fel. Létrejöttek a 
videotext-szolgáltatások, amelyek a széles közönség számára elérhető, telefonvonalakat 
igénybe vevő interaktív rendszerek. Az utóbbi fél évtizedben megsokasodtak a televízió- 
zás műsortovábbítási folyamatába bekapcsolt műholdas átjátszók, reléállomások, mű- 
sorszétosztó állomások. A műholdak — már korábban említett — követkéző generációja, 

amely a nagyközönség által közvetlenül (egyénileg is) vehető tévéműsor-sugárzásra 
alkalmas, egyelőre még várat magára, és elterjedése valószínűleg csak a következő 
években várható. A televíziós műsortovábbító rendszerek fejlődését jelzi a kábelhálóza- 
tok széles körű használatba vétele. A hálózatok tökéletesítése és terjedése révén egyre 
több műsorcsatorna átvitele válik lehetővé, továbbá egy-egy kábelhálózat önálló, helyi 
készítésű műsora is megvalósulhatott. Kialakult a külön díjért nyújtott kábeles műsor- 
szolgáltatás. Széles körben meghonosodtak a képmagnetofonok, a műsoros videokazet- 
ták gyártása és forgalmazása virágzó üzletággá vált. 

A fenti, igen vázlatos áttekintés csak töredékében érzékeltetheti az óriási ütemű 
fejlődés irányait. Annyit azonban mindenképpen sugall ez a vázlat, hogy ne tűnjön 
meglepőnek az imperialista monopoltőke teoretikusainak érdeklődése aziránt, vajon 
milyen kihívást jelent a szocialista országok társadalmi-gazdasági-politikai rendszere 
számára az informatika társadalmi méretű térhódítása. 1985 őszén például az NSZK-ban 
kollokviumot rendeztek a Szovjetunió és az informatika társadalma címmel. Mint a 
különböző publikációkból kiderült, a résztvevők arra a következtetésre jutottak, hogy 
az európai szocialista országok az önmagukhoz viszonyított figyelemre méltó eredmé- 
nyeik ellenére is, rendszerükből fakadó okok miatt, egyre inkább lemaradnak a Nyugat 
mögött az informatikai technológiák alkalmazása terén. 

Nagy nemzetközi visszhangot váltott ki Zbigniew Brzezinski professzornak, Carter 
volt amerikai elnök egykori nemzetbiztonsági főtanácsadójának új könyve (Game plan. 
A Geostrategic Framework for the Conduct of the U. S.-Soviet Contest. The Atlantic 
Monthly Press; Boston - New York, 1986.). Brzezinski munkája kétségtelenül átfogó 
galmazására. Ennek fontos része, hogy a Szovjetunióban és az európai szocialista orszá- 
gokban az Egyesült Államok lényegbevágó belső változásokat idézzen elő. Ez nem 
meglepő, hiszen a szerző már 25 évvel ezelőtt pontosan meghatározta Kelet-Európa 
jövőjével kapcsolatos felfogását egy, a Foreign Affairsban megjelent cikkében: ,,... az 
Egyesült Államok Kelet-Európában folytasson békés ostromnak nevezhető politikát jő 
amelynek feltétele egy , függetlenül gondolkodó és öntudatosan kelet-európai közvéle- 
mény megléte". A szerző szerint amerikai részről ehhez a legfontosabb hozzájárulás a 
Szabad Európa Rádió fenntartása 1950 óta. Ma azonban az új kommunikációs eszközök 
meghonosodásával , kiszélesedtek a tömeges intellektuális és kulturális offenzíva lehető- 
ségei. Most könnyebb áttörni a töémegkommunikáció totalitárius kontrollján... 

Brzezinski azt hangsúlyozta, hogy a modern hírközlő technikák ma már jóval becsvá- 
gyóbb és sokoldalúbb kampányokat tesznek lehetővé, mint amit az Egyesült Államok 
akkor folytatott, amikor elkezdte adásait az európaiaknak a Szabad Európa Rádión, 
illetve a szovjeteknek a Szabadság Rádión. Ma megérett a helyzet a , kezdeményezés 
átvételére egy fokozott program alapján, többnyelvű rádióadások, audiovizuális kazet- 
ták bejuttatása és a hazai független politikai irodalomnak nyújtott műszaki segítség 
növekedése révén. Az ilyen programok amerikai finanszírozását legkevesebb meg kell 
háromszorozni. .." 

Talán az idézetek alapján is nyilvánvaló, miért vélhetjük magunk is úgy, hogy az 
, információs forradalom" korunk legjelentősebb kihívása a szocializmus számára az 
ideológiai harc területén. 


Propaganda hazánkról 


A hazánkkal kapcsolatos burzsoá propaganda alapvető céljait és törekvéseit tekintve 
végső soron nem különbözik a más szocialista országok esetében követettektől. Egyúttal 
jelentős tartalmi és módszerbeli sajátosságok is megfigyelhetők. 

A Magyarországról szóló mértékadó nyugati tömegtájékoztatást elemezve megállapít- 

ható, hogy változatlanul , jó sajtónk" van. Az elmúlt évtizedben az ún. , magyar modell" 
sajátosságait hangsúlyozva, eredményeinket többségében korrekten, néhol valamiféle 
skontraszthatást" elvárva ismerték el. A legutóbbi hónapokban helyzetünk pozitív meg- 
ítélése gyengül. Ez összefügg tényleges nehézségeinkkel, a gazdasági fejlődés lassulásával, 
az életszínvonal stagnálásával, az érzékelhető társadalmi feszültségekkel. E jelenségek - 
többségében - pontos tükrözésén túl az is nyilvánvaló, hogy a burzsoá tömegtájékoztatás 
figyelme más szocialista országok, elsősorban a Szovjetunió megújulási törekvéseire 
irányul, így a magyar , különösségre" irányított figyelem relatíve csökkent. Erősödik a 
hazánkkal foglalkozó elemző írások ideológiai töltése. Magyarországról szólva is a 
szocializmus, a marxizmus-leninizmus érvényességének lejáratására, megkérdőjelezésére 
törekszenek. Vitatják politikánk, elképzeléseink hosszú távú megalapozottságát, életké- 
pességét. A perspektíva hiányát, a kilátástalanságot, a kiúttalanságot hangsúlyozzák, és 
egyre többet foglalkoznak különböző, a vezetésen belül vélt csoportosulásokkal és 
, utódlási kombinációkkal". 

Gazdaságunk megítélésében változatlanul a különbségek, a többi szocialista országé- 
tól eltérő megoldások az elsődlegesek. Ami értékrendjük szerint hazánk megítélésében 
pozitív — és ezt sietnek kapitalista megoldásnak minősíteni —, az az eltérő módszerek 
eredménye, és azt állítják, hogy a stabilitás döntően ennek köszönhető. A feszültségek, 
a növekvő nehézségek viszont szerintük a közös, az általános, a törvényszerű szocialista 
vonások következményei. Változatlannak, mozdulatlannak ítélik politikai struktúrán- 
kat, és úgy vélik, hiányzik az elhatározottság a minden területen szükséges reformintéz- 
kedések bevezetésére. Mindezekkel valójában a polgári értelemben vett, többpártrend- 
szeren alapuló politikai pluralizmust ajánlják, a polgári demokráciához való visszatérés 
útját kínálják, és minden eszközzel támadják a párt vezető szerepét. A pártot és a 
kormányzati gazdaságirányítást a konzervativizmus bázisának tekintik, és erőteljesen 
támadják a magyar-szovjet kapcsolatokat. 

A Magyarországról szóló propagandától meg kell különböztetnünk a Magyarország 
ellen irányulót, amelynek eszköze döntően a magyar nyelvű rádióadások köre. A Szabad 
Európa Rádió, változatlanul teljes műsorstruktúrával, rétegek szerint differenciáltan 
szólal meg magyar nyelven, a BBC magyar nyelvű adása is erőteljesen uszító, rágalmazó 
tevékenységet folytat. A többi burzsoá rádióadás magyar nyelven is a polgári értékren- 
det, az adott ország politikai törekvéseit szolgálja, de közvetlen uszításra, felforgatásra 
ritkábban vállalkozik. A hazánk ellen irányuló magyar nyelvű rádiópropaganda is sokat 
foglalkozik gazdasági kérdésekkel, ugyancsak hangsúlyozva az , igazi" reformokra való 
képtelenséget és szorgalmazva a többpártrendszeren alapuló pluralizmust. Egyúttal, 
rétegenként differenciáltan, igen sokat foglalkoznak az életszínvonallal, az egyes rétegek 
mind nehezebbé váló életkörülményeivel, a szociálpolitika visszásságaival. Valóságos 
gondjaink, az általunk is feltárt feszültségek felerősítésével kedvezőtlen közhangulatot 
szítanak pl. munkavédelmi problémák, a lakosság egészségi állapota vagy éppen a 
társadalmi devianciák kérdéskörében. 

A pártot és a kormányt az úgynevezett , nemzeti sorskérdések" iránti felelőtlenséggel 
vádolják, elsősorban azért, mert elsőbbséget adva szövetségesi kötelezettségeinek, állító- 
lag eltűri a szomszédos országokban élő magyarok erőszakos asszimilációjára irányuló 
törekvéseket. Elsősorban a határainkon túl élő magyarok helyenként valóban nehéz 
helyzetének eltúlzásával és különféle irreális lépések hisztérikus követelésével — a megol- 
dást éppen, hogy nehezítő — nacionalista indulatokat igyekeznek szítani Magyarorszá- 
gon. Mindent megtesznek annak érdekében, hogy az úgynevezett , belső ellenzéket" 
támogassák, hangjukat felerősítsék, tevékenységüket szervezzék. A legális és az illegális 
tevékenység közötti határok elmosásával a hazai ellenzéket mértékében nagyobbnak, 
befolyásában erősebbnek szeretnék bemutatni. A hazai sajtóban, a folyóiratokban meg- 
jelent számos bíráló, erőteljesen kritikus, néhol vitatható írás felhasználásával az ellenzé- 
ki tevékenység, illetve a kritikus nézetek közötti határokat kívánják eltüntetni. Azt az 

elvi álláspontunkat, mely szerint szocialista vívmányainkat senki által nem hagyjuk 
veszélyeztetni, valamint hogy az ellenzéki tevékenység ellen elsősorban politikai eszkö- 
zökkel lépünk fel, miközben az ellenséges, a törvényeket sértő tevékenységgel szemben 
a törvény által előírt adminisztratív lépéseket is alkalmazunk - az ellenséges propaganda 
egyfajta , keményedésnek" tünteti fel, és a Nyugat által biztosított , kedvezményes elbá- 
nás" megszüntetésével fenyegetőzik. 

Az utóbbi hónapokban az 1956-os ellenforradalmi események évfordulója fokozta a 
nyugati tömegtájékoztatási eszközök hazánk iránti érdeklődését. Az akkori eseményekre 
való emlékezés azt sugallta, hogy a szocializmus megújulásra képtelen társadalom, 
amelynek rendszeres válságai elkerülhetetlenek, és ezek többségét nem tudja belső erők- 
kel rendezni. A tekintélyes, valóban befolyásos burzsoá tömegtájékoztatási eszközök a 
három évtizedes fejlődésnek, hazánk belső stabilitásának kétségbevonhatatlan tényeit ez 
alkalommal sem hallgathatták el. A burzsoá propagandaközpontok elsősorban éles 
szovjetellenes célzattal foglalkoztak az évfordulóval, ugyanakkor főként közvetve, törté- 
nelmi és funkcionális értelemben egyaránt megkérdőjelezték a magyarországi szocializ- 
mus legitimitását. Ideológiai és politikai ellenfeleink minden eszközzel támogatnák 
valamiféle magyarországi belső ellenzék , intézményesedését", és ezért nagy reményeket 
fűztek annak esetleges hazai , rendezvényeihez". Ezek a várakozások meghiúsultak. 
Összességében ebben a kampányban bebizonyosodott, hogy egy-egy tőkés ország belpo- 
litikai helyzetéből és külpolitikai törekvéseiből fakadó érdekei, tehát bizonyos reálpoliti- 
kai megközelítések még a legerőteljesebb antikommunista, szocializmusellenes szándé- 
kokat is képesek maguk alá gyűrni. 


A nemzetközi ideológiai harcban elfoglalt pozíciónk elsősorban politikailag meghatáro- 
zott. A szocialista építés meggyorsítása, tudományos, műszaki fejlődésbeli lemaradásunk 
csökkentése, a gazdasági fejlődés, a gazdasági növekedés nagyobb üteme, az életszínvo- 
nal és az életkörülmények javítása megerősítheti a társadalmi stabilitást, újrateremtheti 
a párt és a tömegek közötti bizalom alapjait és kiszélesítheti a nemzeti közmegegyezést. 
A szocialista demokrácia fejlesztése, a közérzet javítása, a társadalmi devianciák elleni 
erőteljesebb fellépés, az állampolgárok közösségi kezdeményezéseinek kibontakoztatása, 
az igazi nemzeti problémák bátrabb és kezdeményezőbb felvállalása is bővítheti a politi- 
kai stabilitás alapjait. 

Külföldre irányuló tájékoztatásunk és propagandánk is jelen van a nemzetközi ideoló- 
giai harc fő frontján, s a marxizmus-leninizmus és a burzsoá ideológiák közötti küzde- 
lemben az egyetemes emberi haladás, a szocializmus, a béke ügyét képviseli. Figyelembe 
veszi, hogy a nemzetközi információcsere, a tájékoztatás és a propaganda -— hasonlóan 
a különböző társadalmi-politikai rendszerekhez tartozó államok népei közötti szellemi 
kapcsolatok más területeihez — egyrészt a kölcsönösen hasznos együttműködés, másrészt 
az éles ideológiai harc eszköze. 

A nemzetközi propagandaversenyben továbbra is nyitottságunkat megőrizve kívá- 
nunk részt venni. A külső ideológiai, eszmei hatásokat — ha azok nem testesülnek meg 
rendszerellenes fellépésben -— nem adminisztratív eszközökkel akarjuk visszaszorítani. 
A szocializmus jobb propagandája felvértezi a társadalom különböző csoportjait az 
ellenséges ideológiai hatásokkal szemben. Olyan szocializmusfelfogás meggyökerezteté- 
sében vagyunk érdekeltek, amely az értékek, a vívmányok megőrzésén és a változás, a 
tudatos változtatás mozzanatain alapul. Tudatosítanunk kell, hogy noha autonóm 
választása alapján a szocializmus útjára lépett országunk saját múltjához képest jelentő- 
sen fejlődött, a szocializmus ma mégis elsősorban lehetőségeiben: a tudatos társadalom- 
irányítás módszereiben, a reformokra, a megújulásra való képességében különbözik más 
társadalmi rendszerektől. A reálisabb, a sémákat mellőző kapitalizmusfelfogás viszont 

azon alapul, hogy a kapitalizmus történelmi értelemben vett általános válságának tényét 
nem feledve, láttatjuk azt is, hogy a kapitalizmusnak még jelentősek a tartalékai, és a 
világ számos szférájában megújulásra képes; innovatív gazdasága-technikája-tudománya 
van. Ezzel a kapitalizmussal még hosszú távon kell berendezkednünk a békés egymás 
mellett élésre és versengésre. Egy ilyen szemléletű szocializmus- és kapitalizmusfelfogás 
tudatában megerősíthető a szocializmus perspektíváiba vetett bizalom. 

Ideológiai munkánkat úgy végezzük, hogy azt az értékvédelem és az új iránti fogé- 
konyság egyaránt jellemezze. Védjük, képviseljük és vállaljuk eszméink igazságát, a 
gyakorlat által igazolt alapvető tételeit és módszereit. Egyúttal fogékonyak vagyunk az 
újra és figyelembe vesszük, hogy a marxizmus-leninizmus legnagyobb értéke, hogy 
folyamatosan képes rendszerébe ötvözni az új kérdésekre kidolgozott új tudományos 
válaszokat. Ezzel a dialektikus pozícióval vállalhatjuk a legeredményesebben felelőssé- 
günket a nemzetközi ideológiai és propagandaharcban. 


"45 Kotsis Nagy Margit: 
Tisza 


IFJ. MAROSÁN GYÖRGY: 


A technológiai , generációváltás?" 
és társadalmi fejlődésünk 


Az elmúlt években a világgazdaságban átfogó struktúraváltás bontakozott ki: megkez- 
dődött a gazdaság gyökeres technikai megújulása. A tudomány legújabb eredményeire 
épülő iparágak váltak a fejlődés meghatározó tényezőivé. Új eredményeik fokozatosan 
behatoltak a régi iparágakba, és gyökeresen megújították ahagyományos technológiákat 
is. E változásokat sajátos technológiai , generációváltásként" jellemezhetjük, amelynek 
hatására a társadalmi és a gazdasági élet valamennyi szférájában, a munkaerő-struktúrá- 
ban, az értékrendszerben és az intézmények működésmódjában minőségi átalakulások 
zajlottak le. 

A világgazdaság szemünk előtt végbemenő, fokozódó összefonódása új módon veti 
fel hazánk műszaki haladásának kérdését is. A fejlődést nemcsak azért kell követni, mert 
kizárólag a termékek , szellemimunka"-tartalmának növelésével állítható meg csereará- 
nyaink folyamatos romlása. A nemzetközi gazdasági együttműködésbe való bekapcsoló- 
dásunk lehetősége is attól függ, mennyire tudunk illeszkedni a műszaki fejlődés fő 
tendenciáihoz, márpedig ez létkérdés számunkra. 


Struktúraváltás a világgazdaságban 


Évtizedünkben a világgazdaság mind nagyobb mértékben globalizálódott. A nemzetgaz- 
daságok árucserére épülő együttműködése eljutott az egyes nemzetgazdaságok szerves 
összenövéséig. Aki ma nem a világgazdaság méreteiben gondolkodik és cselekszik, nem 
veszi tekintetbe annak értékítéletét, nem igazodik technológiai és piaci irányzataihoz, az 
szükségképpen lemarad. Az illeszkedési folyamat azonban rendkívül ellentmondásos. 
A világgazdaság működésmódját és értékviszonyait ugyanis döntően a tőkés viszonyok 
határozzák meg. Ezek pedig sokszorosan sújtják a hátrányos helyzetben lévőket, folya- 
matosan újratermelve az elmaradottságot. Növekszik azonban a technológiai fejlődésből 
fakadó - bizonyos mértékig rendszerfüggetlen — változások követésének kényszere is. 

A műszaki fejlődés legnagyobb hatású eleme ma az, hogy a legkülönbözőbb funkciójú, 
eltérő hardver- és szoftverbázisú számítógépes és hírközlési hálózatok egységesedtek, és . 
összeolvadtak. Adatok, programok, képek, szövegek és beszélgetések átvitelére egyaránt 
alkalmas hálózatok alakultak ki, amelyek információs vállalkozásokat, adatbankokat, 
számítógép-vezérelt megmunkáló központokat, különböző jellegű tervező rendszereket, 
pénzügyi és tudományos centrumokat integrálnak globális hálózattá. A kommunikációs 
rendszerek lehetővé teszik, hogy bármely műszaki, piaci és gazdasági információ — szinte 
a fény sebességével terjedve — gyakorlatilag egyidejűleg váljon hozzáférhetővé a világ 
bármely pontján, s azonnal lehessen reagálni a piacok változására, bárhol helyezkedje- 
nek is el azok földrajzilag. 

Nem meglepő tehát, hogy gyökeresen változik a termelés és az együttműködés meg- 


40 IFJ. MAROSÁN GYÖRGY 


szervezésének módszere is. A vállalatokat — mint az emberi testet az idegek — a legapróbb 
részletekig átszövi az információs hálózat. A beszállítók, illetve a felhasználók hálózatai- 
nak összekapcsolása megalapozza a műszaki fejlesztés, a termelés és elosztás világméretű 
összehangolását. Jellegzetes példa erre az ún. just in time (, éppen időben") rendszer, 
amely lehetővé teszi a nyersanyag- és félgyártmány-készleteknek a termelés tényleges 
szükségleteihez való azonnali hozzáigazítását. Óriási méretű gyártó egységek működnek 
mindössze néhány órás készlettel, sőt terjed a készlet nélküli gyártás is. 

Az erősödő összefonódás és az élesedő verseny miatt a világgazdaság valamennyi 
résztvevője kénytelen elfogadni a nálánál fejletlenebb feltörekvők kihívását. Ezek éles 
harcban kísérlik meg kiszorítani a fejlettebbeket hagyományos piacaikról. Szoros korre- 
lációban követi egymást a különböző országokban bizonyos ágazatok leépítése és új 
termelési kultúrák meghonosítása. Így a könnyű- és fémtömegcikk-ipar, az ún. , folya- 
mat-iparágak" (kohászat és petrolkémia), a komplex termékek ágazatai (gépkocsi- és 
hajógyártás vagy a szórakoztató elektronika) egymást nagyjából 10 éves eltolódással 
követve futnak fel és vonulnak vissza Japán, majd az újonnan iparosodott országok 
(Tajvan, Dél-Korea), végül pedig egyes fejlődő országok (Brazília, India) ipari struktúrá- 
jában. A világgazdaság egymáshoz szorosan kapcsolódó régióiban folyamatosan halad 
végig a technológia- és a termékváltás. 

A termékelőállítás e globális , átrétegződése" igen ellentmondásos tendencia. Megdöb- 
benve figyelt fel a világ arra, hogy az amerikai külkereskedelem még a fejlett technológiá- 
jú termékek piacán is deficitessé vált. Annak ellenére, hogy az Egyesült Államokban a 
közvetlen termékelőállítás veszít jelentőségéből, elhamarkodott dolog lenne azonban 
ebből az amerikai gazdaság visszaszorulására következtetni. Erőforrásait ugyanis a 
felértékelődő területekre, a műszaki, a gazdasági és a piaci folyamatok kulcselemeire 
összpontosítja. Ily módon továbbra is a legfejlettebb országok a globális termelési 
folyamat fő mozgatói, annak ellenére, hogy a közvetlen termelés szférájában fokozato- 
san hátrébb szorulnak. 

Meghatározó szerepükben közrejátszik az is, hogy olyan termékek gyártására szako- 
sodnak, amelyek kulcsszerepet töltenek be a műszaki fejlődés élenjáró területeit megtes- 
tesítő termékrendszerekben. Évtizedünkben három sajátos termékcsoport értékelődött 
fel: a különleges pontosságot igénylő ún. precíziós termékek, a fogyasztói igényekre 
szabott, ún. taylor-made anyagok, illetve termékrendszerek és a csúcstechnológiák ered- 
ményeit tartalmazó termékek. Közös jellemzőjük, hogy a termékek értékének mind 
nagyobb részét alkotja a szoftver és a termékekhez kapcsolódó speciális szellemi szolgál- 
tatások. A gyártók többnyire nem is egyszerűen egy terméket, hanem összetett fogyasztói 
igényt kielégítő szolgáltatás-csomagot kínálnak eladásra. 

Mindennek következtében jelentősen átalakul az egyes gazdaságok struktúrája. A fej- 
lett országokban csökken a közvetlen termékelőállítás szerepe és nő a szolgáltatásoké. 
A szolgáltatásokon belül mindenekelőtt az információval összefüggő tevékenységek 
részaránya növekszik rohamosan. Némi túlzással: az ember egyre kevésbé anyagot 
formál; inkább informál! Mig 1950-ben az Egyesült Államok lakosságának 17 százaléka 
látott el információs munkaköröket, 1980-ban részarányuk már meghaladta a 60 százalé- 
kot. 

E napjainkban kibontakozó tendenciáknak ma még alig felbecsülhető társadalmi 
hatásai vannak. Mélyreható átalakulás megy végbe a társadalom osztályszerkezetében. 
Jelentősen csökken a közvetlen fizikai dolgozók részaránya. Az okok összetettek: a 
termelés mind kutatásigényesebb lesz, és a mind gyorsabban megújuló termékek értékesi- 
tése újszerű piacismeretet követel. A versenyképesség növelésének kényszere e foglalko- 
zási csoportok részarányának rohamos növelését kívánja. Jelentősen változik maga a 
fizikai munka is. A termékek és a közvetlen termelés is egyre inkább ,átitatódik" 
elektronikával. Az ilyen rendszerek működtetéséhez, beállításához, felügyeletéhez, 
"arbantartásához igen magas szakképzettség szükséges. Míg az ötvenes évek keresett 

munkástípusa a nem túl magas képzettségű, szalagrendszerben dolgozó betanított mun- 
kás volt, napjainkban a magasan kvalifikált, sokoldalú szakmai képzettségű és rugalma- 
san: alkalmazkodni tudó munkás iránt növekedett meg a kereslet. 

Ezért az élesedő verseny a kooperációs készséget is növeli. A világgazdaság vezető 
vállalatai egyre gyakrabban lépnek szövetségre a kutatás-fejlesztés, az értékesítés vagy 
a termelés szakosítása, illetve szabványosítása területén. Így például a General Motors 
által kidolgozott ún. MAP-(Manifacturing Automation Protocol) szabványok mellett a 
számítógépgyártó, az automatizálással, illetve a kommunikációs rendszerek előállításá- 
val foglalkozó — egymással egyébként éles versenyben lévő — cégek többsége is felsorako- 
zik. Néhány éve újabb koncentrációs hullám bontakozott ki. A multinacionális termelő-, 
kereskedelmi, banktőke, illetve a tömegkommunikációs vállalkozások egyesüléséből 
globális konglomerátumok alakulnak. 1985 végén közel 6 milliárd dolláros (!) üzlet 
eredményeként egyesült a General Electric és a RCA, a két amerikai óriásmonopólium, 
és ezzel a gépgyártást, az elektronikát és a tömegkommunikációt -— beleértve a szórakoz- 
tatóipart — is átfogó multinacionális konglomerátum jött létre. 

A tőke hihetetlen mértékű koncentrációjával egyidejüleg erőteljesen átalakult a válla- 
latok belső szervezete. Azzal a többnyire nyilvánvalónak hitt irányzattal ellentétben, 
amely a centralizáció erősödését, a monolitikus szervezetek túlsúlyának fokozódását 
feltételezte, más tendencia bontakozott ki. Olyan rugalmas gyártórendszerek jöttek létre, 
amelyek egyidejűleg biztosítják a kis sorozatokból fakadó rugalmasság és a nagy soroza- 
toknál érvényesülő magas termelékenység előnyeit. Évtizedünk nemcsak a tőke hihetet- 
vállalatokon belüli, növekvő önállóságú belső vállalkozások általános felértékelődését 
is magával hozta. Terjed az ún. intrapreneuring, a belső vállalkozói mozgalom. Mind 
nagyobb a szerepe az alulról építkező, lokális gyökerű kisvállalkozásoknak, önálló 
profitcentrumoknak és a belőlük összeálló kooperatív rendszereknek. A korábban erő- 
sen központosított, sokszintű hierarchiára épülő vállalatbirodalmak tehát decentralizá- 
lódtak. Némi túlzással talán azt lehetne mondani, hogy vállalkozói teamek ún. stratégiai- 

A fejlődésnek ez az iránya rendkívül felértékelte az , emberi tényezőt". Mind magasab- 
bak a követelmények a dolgozó egyén személyiségével szemben. , Közvetlen termelőerő- 
vé" válik tehát a munkakultúra és a kooperációs készség. Ebben a helyzetben egyre 
kevésbé hatékony a bérmunkásléten és -tudaton alapuló ösztönzés. Minél bonyólultabb 
ugyanis a munka, annál kevésbé működőképes a teljesítménynek pusztán mennyiségi 
mutatókra (munkaidő, darabbér) alapozott egyéni érdekeltségi rendszere. Fontosabb 
lesz viszont a kollektív teljesítményre épülő motiváció, hiszen ami közvetlenül mérhető, 
az egy viszonylag összetett vállalkozás piaci teljesítménye. 

A munkateljesítmények javításában az autonóm személyiség gazdagításából és a 
vállalkozáshoz tulajdonosként való viszonyulásból fakadó belső motívumok kerülnek 
előtérbe. Ez az oka annak, hogy az elmúlt időszakban éppen a fejlődés élvonalában lévő 
vállalatoknál terjednek a tulajdonosi létre és tudatra épített szervezési, szerveződési és 
érdekeltségi megoldások. A leginnovatívabb vállalatok egyértelműen a vállalaton belüli 
vállalkozások ösztönzésében, vagyis a munkavállalók kvázi-tulajdonosi léttel való felru- 
házásában látják a kibontakozás útját. 


A műszaki fejlődés változó tartalma 
A végbement technológiai , generációváltás" eredményeként nem pusztán a termékek és 


a technológiák korszerűsödnek. Megújul a gazdaság szervezettsége, a munkamegosztási 
kapcsolatok, a fogyasztói szokások, a piaci kultúra, a szervezési elvek és a vezetési stílus 

is. Ezért beszélhetünk arról, hogy a nyolcvanas években nem egyszerűen új gyártási ágak, 
hanem új termelési kultúrák terjednek el. Régebben egyes újításelemeket kellett beillesz- 
teni a tradicionális termelési kultúrába. Ma bonyolult technológiai-piaci kultúrát kell 
befogadnia egy összetett társadalmi, műszaki, emberi közegnek. Minél több, a tradicio- 
nális termelési kultúrákhoz képest , rendszer-idegen" műszaki eredményt kell a gazda- 
ságnak és a társadalomnak elsajátítania, annál inkább válik a , befogadás" komplex 
társadalmi-gazdasági folyamattá. Éppen ezzel függ össze, hogy sok esetben sajátos 
,kilökődési" folyamat is lezajlik. A hagyományos szervezetű és konzervatív szellemű 
vállalatok egyszerűen nem fogadják be az új technikát. Vagyis a korábbiakhoz képest 
megnő az oktatás, a képzés, sőt a kulturális és a pszichológiai tényezők szerepe. Az új 
technika elsajátítása a beruházás megvalósításával nem befejeződik, hanem elkezdődik. 
A vállalatoknak sokrétű képzési, szervezetfejlesztési és szervezési munkát kell végezniük, 
hogy a korszerű technológia valóban hatékonyan működjön. Ezek a tevékenységek a 
műszaki fejlesztés szerves részévé váltak. 

A tőke, a munkaerő, a nyersanyag és az ismeretek egymáshoz viszonyított fontosságá- 
ban előtérbe kerül az ismeret és hordozója, az ember. Sőt nem is egyszerűen az ember, 
hanem az együttműködésre alkalmas jól képzett egyének szervezett kollektívája válik a 
haladás kulcselemévé. Ez a felértékelődés hosszú távon érvényesülő folyamat. A fejlődés 
új szintjén éppen a műszaki fejlesztés jelenti bármely vállalat , versenyképességének" 
legfontosabb elemét. A korábbiakban a műszaki fejlődés fő letéteményesei a kutatóinté- 
zetek, illetve az egyetemek voltak. A vállalatok technológiai megújítását is az elkülönült 
műszaki fejlesztő szervezetek kizárólagos feladatának tekintették. Ezeknek a kutató, 
oktató és fejlesztő szervezeteknek természetesen továbbra is rendkívül fontos szerepük 
lesz. Ám napjainkban már nem ezek jelentik a fejlődés szűk keresztmetszetét. A jövőben 
— akár tudatában vagyunk ennek, akár nem - a vállalat minden tagjának el kell sajátíta- 
nia az új műszaki eredmények megkövetelte korszerű ismereteket és készségeket. A mű- 
szaki haladás felgyorsítása ebben az értelemben nem csupán a műszaki értelmiség ügye, 
hanem az egész vállalati kollektíva, sőt a társadalom minden tagjának feladata. 

Régebben a műszaki fejlődés fő színtere az ipar, ezen belül is a legnagyobb vállalatok 
voltak. Ez sok tekintetben ma is így van. A jövőben azonban a tudomány legújabb 
eredményei egyre gyorsulva , diffundálnak be" a gazdaság legkülönbözőbb területeibe, 
sőt a társadalom legkülönbözőbb szféráiba (oktatás, egészségügy) is. Az iparban lezajló 
változásokkal összefonódó és azokkal egyenértékű az infrastruktúra, a szolgáltatások és 
a mindennapi élet technológiai megújulása. Az új műszaki kultúra így nemcsak a terme- 
lést forradalmasítja, hanem az elosztási folyamatokat is. Teljesen megújul a társadalom 
és a gazdaság irányítása, a döntéshozatal, a tömegkommunikáció, a kulturális értékek 
terjesztése. Olyan óriási hatású eszközrendszer jön így létre, amely lehetővé teszi a tudás, 
az ismeretek terjesztésének ugrásszerű felgyorsítását, az oktatás hatékonyságának növe- 
távlatokat nyit meg nemcsak a képzés korszerűsítése, hanem a politikai és kulturális 
befolyásolás (manipuláció) előtt is. Amilyen döbbenetes változásokat hozott az írott 
információ gyors terjesztését szolgáló sajtó a politika társadalomformáló szerepének 
növelésében, olyan nagy horderejű minőségi változások előtt állunk ma a tömegkommu- 
nikáció műszaki megújulásának hatására. 

Átalakul tehát a műszaki fejlődés gyorsaságát meghatározó szűk keresztmetszet. 
Eddig a fő hiányok a forrás oldalán mutatkoztak. Kezdetben a legnagyobb akadálynak 
az minősült, hogy nem volt elegendő új műszaki ismeret. Az elmúlt évtizedben megnöve- 
kedett a beruházásoknak, illetve a nagy tömegben rendelkezésre álló, olcsó és viszonylag 
kvalifikált munkaerőnek a fontossága. E két tényező hatékony összekapcsolódása tette 
lehetővé az ötvenes és hatvanas években a műszaki fejlődés lendületesebb kibontakozá- 
sát. j 
Évtizedünkben kiéleződött a hagyományos társadalmi-gazdasági környezet és az új 

technológiák közötti ellentmondás. Korábban megoldást reméltek a gazdaság általános 


eges 


ép ep 


szorozódtak. Ma már nem elég, hogy a bedolgozó és a beszállító vállalatok műszaki 
színvonala megfelelő legyen, bár gyakorlatunkban sokszor ez is megoldatlan. A korszerű 
technológiák honosításához a munkakultúra, a piaci ismeret, a korszerű vezetési stílus, 
a rugalmas szervezeti megoldások átvétele, alkalmazása és fejlesztése egyaránt szükséges. 
A változásokhoz illeszkedő korszerű vezetési stílus — a hagyományos hierarchikus hata- 
lomgyakorlás módszerei helyett — tudatosan épít a személyi és szervezeti autonómiára, 
elősegíti a horizontális és nem formalizált kapcsolatok gazdagítását, valamint a szerveze- 
ti célok és értékek alulról felfelé történő meghatározását. 

A jövőben arra kell felkészülni, hogy a hagyományos társadalmi és szervezeti érték- 
rendszer, az elavult módszerek és tevékenységi formák, valamint a korszerű technológiák 
közötti ellentmondást feloldjuk. Egyre inkább a társadalom (és ezen belül a szervezetek, 
vállalatok) alkalmazkodó- és válaszolóképessége válik a műszaki haladást meghatározó 
tényezővé. Még fontosabb, hogy az adott társadalom értékrendszere, szervezetei, politi- 
kai és gazdasági mechanizmusa milyen mértékben segítik elő az új eredmények befogadá- 
sát, mennyire kényszerítik ki a rugalmas választ a változásokra. A műszaki fejlődés 
hatékonyságát nem annyira belső viszonyai, intézményrendszerének struktúrája, hanem 
társadalmi környezetével való sokrétű kapcsolata, az általános társadalmi-gazdasági 
feltételek által meghatározott ösztönzők, kényszerek és korlátok befolyásolják, az egyes 
tényezők szoros kölcsönhatásai közepette. 


Műszaki fejlődésbeli elmaradásunk okai 


A hatvanas és hetvenes években sokat ledolgoztunk történelmi eredetű műszaki fejlett- 
ségbeli elmaradásunkból. A nyolcvanas években azonban a fejlett tőkés országoktól 
elválasztó , technológiai rés" sajnos növekszik. Ezt a megfogalmazást azonban pontosí- 
tani kell. Ha nem vágyainkat (amely a legfejlettebb országokhoz való gyors felzárkózást 
célozza) tekintjük mércének, hanem valóságos versenytársainkkal hasonlítjuk össze 
magunkat, a megítélés nem ennyire negatív. A hetvenes évek végéig ugyanis, a velünk 
hozzávetőleg egy színvonalon álló dél-amerikai és dél-európai országokhoz képest - 
legalábbis a globális mutatókat tekintve — sem gazdaságilag, sem műszakilag nem 
maradtunk el. 

Ám az elmúlt években az elmaradás valóban súlyosbodott. A problémákat csak 
kiélezte, hogy míg a világgazdaságban és versenytársainknál megindult a struktúraváltás, 
addig nálunk a restriktív gazdaságpolitika, általános gazdasági és társadalmi feltételeink- 
kel összefüggésben, nem kikényszerítette, hanem inkább akadályozta a struktúraváltást. 
Olyan helyzet jött létre, mint amikor a maratonfutás élmezőnye felgyorsítja az ütemet. 
Ilyenkor azok, akik nem váltanak lépést, óhatatlanul elmaradnak. Sőt nemcsak az 
élmezőny távolodik gyorsulva, de elhúznak azok is, akik korábban hátrányosabb hely- 
zetben voltak. Az okok elemzése és a súlypontok helyes kijelölése a felzárkózás stratégiá- 
jának kimunkálása szempontjából egyaránt fontos. 

Műszaki-gazdasági fejlettségbeli elmaradásunk részben tagadhatatlanul történelmi 
eredetű. A szocialista forradalom - a sajátos történelmi fejlődés eredményeként — először 
a világgazdaság perifériáján elhelyezkedő országokban ment végbe. Az elmaradás külö- 
nösen súlyos a munkakultúra, a struktúraváltást támogató értékrendszer, illetve a fejlő- 
dést szolgáló infrastruktúrák területén. Az elmaradottság egyben a világgazdasági cent- 
rumnak alárendelt termelési szerkezetet és a fejlettebb régióknak kiszolgáltatott munka- 

megosztási viszonyokat is jelentett. További súlyos nehézségeket okozott a világgazda- 
ságtól való kényszerű elzártság, illetve a tudatos elzárkózás, valamint a — hol gyengülő, 
hol erősödő, de mindig meglévő — műszaki-gazdasági embargó. Ezek olyan objektív 
hátrányok voltak, amelyeket nehezen lehetett leküzdeni és ellensúlyozni. 

Az okok második csoportja gazdaságpolitikai természetű. Problémáinknak számotte- 
vő része származik az infrastruktúra fejlesztésének elhanyagolásából. Szűkítették a 
fejlesztésre rendelkezésre álló forrásokat a hosszú átfutású, alacsony színvonalú és rossz 
hatékonyságú beruházások is. E gazdaságpolitikai jellegű hibák kettős értelemben is 
visszavetették a műszaki-gazdasági megújulást. Egyrészről túlságosan is koncentráltan 
fejlesztettünk olyan ágazatokat, amelyek ettől az évtizedtől kezdve hosszú távon leérté- 
kelődtek. Kis túlzással: szelektívek voltunk, de nem ott, ahol kellett volna. Másrészt 
szinte minden terület, ágazat, sőt vállalat hozzájutott bizonyos mennyiségű fejlesztési 
forráshoz. Így a struktúraváltás, a külső követelményekhez viszonyítva, meg sem indult. 
Az elmúlt ötéves tervben a feldolgozóipari beruházások részaránya — a meghirdetett 
elvek ellenére — nem nőtt, hanem csökkent, a korszerű technológiák súlya az indokoltnál 
kisebb, a beruházási-fejlesztési erőforrások áramlása a népgazdaságban a hatékonyság- 
gal ellentétes irányú volt, a , háttéripar" kiemelt fejlesztése elmaradt, az optimális soro- 
zatnagyságtól való eltérés újratermelődött. A fejlesztéshez meglévő források szűkössége 
tehát nem annyira a felhalmozási arány csökkenésével, mint inkább a pazarló felhaszná- 
lással és a hibás szelekcióval magyarázható. 

A harmadik ok - amit különösen az utóbbi évtizedben hangsúlyozunk egyre erőtelje- 
sebben, és nem ok nélkül -, n10gy nem sikerült a vállalatokat hatékonyan orientáló 
szabályozórendszert kialakítani. Így nem megfelelő az ár-, bér- és adórendszer (amely 
alapja lehetne a racionális döntéseknek), a tőke és a munkaerő átcsoportosítása, illetve 
a kooperáció szélesítésének gyakorlata (amely a termelési tényezők hatékonyságközpon- 
tú áramlását alapozhatná meg). A szabályozórendszer nem kényszerít a versenyképesség 
növelésére, az erőforrásokkal való takarékos gazdálkodásra, és nem ösztönöz megfele- 
lően a termelési és termékszerkezet folyamatos megújítására. Figyelmeztető jelnek tekint- 
hető, hogy bár több mint másfél évtizede bajlódunk a szabályozórendszer , finombeálli- 
tásával", a megoldáshoz még nem jutottunk igazán közel. Mindez arról tanúskodik, 
hogy e problémák, az okok gyökere jóval mélyebben van, mint gondoltuk. 

A gazdaságpolitikai természetű hiányosságok összefüggnek a társadalmi tőke szétosz- 
tásával kapcsolatos döntési rendszerrel. A túlzottan központosított, a piaci sikerhez 
kapcsolódó érdekeltséget, illetve kényszert fellazító, a felelősséget elkenő és a vállalati 
önállóságot csorbító döntési rendszer megsokszorozza a hibás döntéseket. Az a szá- 
munkra fontos kérdés, hogy sikerül-e megfelelő szabályozórendszert kialakítani vagy 
képesek vagyunk-e hatékonyságközpontú szelekciót megvalósítani, szintén az objektív 
társadalmi és gazdasági viszonyoktól, az intézmény- és értékrendszertől függ. A problé- 
mák túlmutatnak a szabályozórendszeren, sőt a gazdaság szféráján is. A szabályozó- 
vagy az erőforrás-allokáció rendszerének nem megfelelő volta — többnyire — nem, illetve 
nemcsak tudásunk fogyatékosságaival magyarázható. A gazdasági hatékonyság növelé- 
sét kikényszerítő társadalmi-gazdasági környezet kialakításának egyik fő akadálya a 
szelekció és a teljesítménykényszer közvetlen és áttételes társadalmi következményeitől 
és hatásaitól való húzódozás. Ez azt jelenti, hogy több évtizedes erőfeszítéseink ellenére 
sem szűnő gondjaink általában az általunk létrehozott, konkrét társadalmi-gazdasági 
rendszer , normális" működési mechanizmusaira, az évtizedek során rögzült , reflexekre" 
vezethetők vissza. Ezt látszik alátámasztani az a tény is, hogy a legtöbb szocialista ország 
a miénkhez nagyon hasonló gondokkal küszködik. 

Gazdasági irányítási reformunk csaknem két évtizedes tapasztalatai — különböző 
okokból - igen ellentmondásosak. Az irányítási rendszer reformja nem teljesedett ki 
valamennyi területen. A vállalatok belső mechanizmusainak, a gazdaság szervezeti rend- 

"nek, az ár- és az adórendszernek, a tőkeallokáció rendszerének változása késedelmes 

volt. Ha pedig ezek elmaradtak, nem működhet hatékonyan a mechanizmus az egyéb 
területeken sem. Nem terjedt át az , új" mechanizmus gyakorlata a gazdaság lényeges 
szféráira, például a költségvetésre sem. Pedig éppen ez az a terület, amely közvetlenül 
kapcsolódik az emberi tényezők fejlesztéséhez (oktatás, kultúra, kutatás-fejlesztés, egész- 
ségügy). Részben tehát a nem teljes körű , mechanizmusváltás" következménye is, hogy 
a várt kedvező hatások nem vagy nem kellően érzékelhetők. 

Műszaki fejlődésünk lassúságában számottevően közrejátszik, hogy ott, ahol - éppen 
a reformnak köszönhetően - egyértelműen láthatóvá váltak a teljesítményhiányok, nem 
vállaltuk fel a gazdaságpolitikai döntésekkel együttjáró konfliktusokat. Pedig a szelekti- 
vitás következetes megvalósítása, a munkaerő-átcsoportosítás kikényszerítése, a verseny 
és a piaci viszonyok érvényesülésének támogatása, a vezetői munkakörökben az indokolt 
személycserék végrehajtása elengedhetetlen ahhoz, hogy a reformnak a gazdasági teljesít- 
mény növelésére gyakorolt kedvező hatása érezhető legyen. Különösen a hetvenes 
évek végétől vált világossá, hogy a struktúraváltás áldozatokat követel. Ma már mindin- 
kább látható, hogy e változásokat csak a társadalom sok szféráját átfogó, a központi 
erőforrásokat mozgósító és még így is számottevő társadalmi konfliktusokkal együttjáró 
komplex programok képesek megalapozni. Minthogy ezek általában elmaradtak, a 
reform is szükségképpen féloldalas maradt. 

Napjainkban a megkésve körvonalazott változtatások határozott, célratörő gazdaság- 
politikai és politikai szervező, irányító munkát követelnek. A nehézségekkel szembenéző 
és a konfliktusokat felvállaló problémakezelés nélkülözhetetlen ugyan, de önmagában 
mégsem elégséges gondjaink megoldásához. Gazdasági mechanizmusunk két évtizedes 
működésének tapasztalatai arra utalnak, hogy vannak olyan alapvető kérdések, amelye- 
ket eddig fel sem vetettünk vagy valódi jelentőségüket nem ismertük fel. Ma már 
nyilvánvaló, hogy - különösen a műszaki fejlődés felgyorsítása szempontjából - nagyobb 
jelentőséget és érvényt kell adni a hosszú távú szemléleten alapuló stratégiai gondolko- 
dásmódnak és problémakezelésnek. Éppen ezért fontos újragondolni a szocialista tulaj- 
don működésének formáit és intézményrendszerét, hogy a hosszú távú vagyonérdekelt- 
ség a vállalati értékrendszer középpontjába kerülhessen. Vállalni kell a gazdasági és 
társadalmi értékrendszer anomáliáinak kiküszöbölését, így a magasan kvalifikált szelle- 
mi munka felértékelését és a teljesítménnyel arányos elismerés biztosítását. A nemzetgaz- 
dasági szintű és sokszor kifejezetten autark mérlegelést a világgazdaság értékrendjének 
elfogadásával és a valódi integrációs tendenciák felerősítésével kell felváltani. Szükség 
van a társadalmi és a politikai mechanizmusoknak a kezdeményezést és kísérletezést 
lehetővé tevő és ösztönző megújítására is. 


Műszaki haladásunk gyorsításának társadalmi feltételei 


A fejlődés jelenlegi szintjén a társadalom műszaki megújítása nem választható el a 
gazdasági, politikai és kultúrális megújulástól. 

e A műszaki fejlődést segítő feltételek egy része a társadalom értékrendjének átfor- 
málásával kapcsolatos. 

Nélkülözhetetlen az újításra és a változások elfogadására orientált értékrendszer kiala- 
kítása. Egész társadalmunknak, a különböző szervezeteknek, kollektíváknak és termé- 
szetesen az egyéneknek fogékonyabbá kell válniuk az újra. A tapasztalatok azt mutatják, 
hogy azok a társadalmak voltak képesek gazdasági teljesítményüket fokozni, amelyek- 
nek értékrendszere az újdonságot magasra minősíti, amelyek a kulturális, gazdasági, 
tudományos, szervezeti és emberi-kapcsolatbeli újításokat hamar befogadják. Az újítá- 
sok állandó folyamata hatékony, társadalmi szintű tanulást feltételez. Ha az újhoz és az 
új elsajátításával együttjáró konfliktusok vállalásához pozitív értékek kapcsolódnak, ha 

a meglévő átalakítása szinonimája a korszerűsítésnek, ha az egyének ilyen szemüvegen 
keresztül szemlélik a világot - ez lendítője az általános megújulásnak. 

Szükséges, hogy a társadalom az értékteremtést fogadja el legfontosabb teljesítmény- 
nek, az érték fogalmát szélesen értelmezve. Érték ebben az összefüggésben a világpiacon 
gazdaságosan eladható termék létrehozása; az emberiség tudományos ismereteinek, 
kulturális alkotásainak gazdagítása. Értéknek kell tekinteni azt az egyéni és szervezeti 
képességet is, amely egy elméleti felismerés gyakorlati megvalósításában ölt testet, és azt 
is, amely a prototípust versenyképes áron eladható, nagysorozatban gyártott termékké 
alakítja, és erre ütőképes vállalkozást szervez. Értéknek kell tehát elfogadni a vállalkozá- 
sok összeszervezésével kapcsolatos készségeket. Ez különösen a jelenlegi világgazdasági 
helyzetben fontos. 

A fejlődés új fokán az információkkal , telített" és az újdonságokat ontó világban a 
dinamikus fejlődés alapja csak a magas szintű általános műveltségű, az újat folyamato- 
san elsajátítani képes sokoldalú személyiség lehet. A régebben egymástól igen távol 
állónak tekintett általános kulturális szint és a versenyképesség szoros kapcsolatba 
került. Az egyének csoportos problémamegoldási készsége — amely a szocializáció és a 
társadalmi szintű tanulási folyamat eredménye — döntő eleme a vállalatok gazdasági 
teljesítményének. Ezért váltak a kooperációfejlesztő tanfolyamok, teljesítménynövelő 
tréningek sok vállalatnál a versenyképesség javításának fontos tényezőivé. 

e A műszaki fejlődést segítő társadalmi feltételek második csoportja a szervezeteket 
mozgató érdekekkel kapcsolatos. 

Előreviszi a műszaki fejlődést, ha a szervezetek tevékenységének alapvető motívuma 
a rugalmas reagálás. Ennek nélkülözhetetlen eleme a szervezetek önállóságának növelése 
a célok megfogalmazásában, a követendő irányok, alkalmazandó módszerek megválasz- 
tásában. Ez egyúttal feltételezi, hogy a szervezetek közötti versenyt normatív módon 
szabályozzák. Fontos, hogy az együttműködést és a vetélkedést mindenki számára 
egyértelmű, a közakarat által szentesített és a nyilvánosság által ellenőrzött módon 
befolyásolható elvek rögzítsék. Az egyénektől és a szervezetektől megkövetelt teljesít- 
ményszintet és a teljesítés mértékét a társadalmi közösségek ellenőrzése alá kell vonni. 
A merev struktúrák a jelen helyzetben nem ellenállók többé, hanem törékenyek. 

A szabályozórendszerünk által jelenleg közvetített rövid távú érdekeltséggel és rövid 
távú szemlélettel szemben döntő jelentőségűnek tekintendő a hosszú távú tulajdonosi 
érdekeltség érvényesítése. Az lenne kívánatos, hogy a gazdasági szervezetek viselkedését 
a normatív szabályozórendszer által közvetített társadalmi követelményeken belül a 
tulajdonosi létre és tudatra alapozott, egyéni és kollektív érdekeltségi rendszer határozza 
meg. Tudjuk, ez ma még nem megoldott. A tulajdonosi szemlélet kialakítása, a vagyon- 
gyarapításban való hosszú távú tulajdonosi érdeknek a gazdálkodási motívumok centru- 
mába helyezése a műszaki fejlesztés szempontjából létkérdés. 

A szervezetek tevékenységét befolyásoló értékek között prioritást kel! adni az együtt- 
működés fejlesztésének, a munkamegosztás szélesítésének és gazdagításának. A koope- 
ráció szintjének emelése közvetlenül is segíti a technológiai megújulást, hiszen az infor- 
mációáramlás felgyorsítását, az erőforrások közös érdeken alapuló koncentrációját teszi 
lehetővé. A magyar gazdaságnak egyik legfontosabb - és az elmúlt években még kiélezet- 
tebbé vált — problémája a gazdasági szervezetek alacsony szintű együttműködési hajlan- 
dósága. A horizontális szerveződés elégtelensége a vertikális szerveződéssel szemben, a 
teljesítménykényszer hiánya, az információáramlás korlátai miatt háttérbe szorul a 
kölcsönös érdekek figyelembevételén alapuló együttműködés. Gazdaságunkban a szerve- 
zetek objektív érdekei sokszor háttérbe szorulnak a szubjektív érzések (rokon- és ellen- 
szenv) mögött. Ebben a helyzetben a vállalatok a külső együttműködés minimalizálására 
törekszenek. A kooperációs szint ily módon egyre csökken. A világgazdaság azonban 
éppen a kooperációra való készséget és képességet értékelte fel, hiszen ez jelenti a 
s, belépőjegyet" a kooperatív rendszerekbe való hatékony beépülésre. 

e A műszaki fejlődést segítő társadalmi feltételek harmadik csoportja a politikai, 
társadalmi, gazdasági és kulturális környezet korszerűsítésével kapcsolatos. 

Egy társadalom rugalmasságának döntő eleme, hogy a politikai rendszer mennyiben 
támogatja az érdekkifejezési, érdekütköztetési és érdekérvényesítési szervezetek belső 
autonómiáját. A közvetlen részvételen alapuló demokrácia szélesítése, az alulról épülő 
közösségalakítás ösztönzése, az információáramlás útjában álló akadályok felszámolása, 
sőt az információk minél szélesebb körben való terjesztése gazdasági hatékonyságot 
növelő tényezővé válik. Az egész társadalom újítókészségére kisugárzik, ha az egyéni és 
kollektív kezdeményezésekre nem az a tipikus reagálás, hogy , miért?", hanem az, hogy 
, Miért ne!". Az innovációt támogató értékek érvényesülését szolgálja a sokféleség meg- 
nyilvánulásának elismerése, a kísérletezés támogatása és a hibákat is toleráló politikai 
közhangulat. Csak ilyen rendszer képes arra, hogy a szükségképpen jelentkező társadal- 
mi konfiiktusokat a társadalom és intézményei korszerűsítésének szolgálatába állítsa, és 
a menet közben fellépő hibákat gyorsan korrigálja. A feszültségek így nem rombolóan, 
hanem a haladás hajtómotorjaiként működhetnek. 

A vázolt elvek megvalósításához -— de közvetlenül a műszaki fejlesztéshez is — alapvető 
fontosságú a társadalom általános és szakmai, valamint kulturális ismeretszintjének 
emelése. A viselkedési és munkakultúra, a beilleszkedési és csoportmunkára való képes- 
ség, a közösségi problémák és konfliktusok kezelésére és megoldására való készség 
elsajátítása a fejlődésnek döntő jelentőségű tényezője. Ezt a célt az oktatás és a képzés 
színvonalának, valamint társadalmi presztízsének emelése, szerkezeti és szervezeti kor- 
szerűsítése, szakemberekkel és fejlesztési forrásokkal való ellátottságának javítása, társa- 
dalmi kapcsolatainak gazdagítása szolgálhatja. A társadalom tanuláshoz való képességé- 
nek és készségének növelése, a társadalmi szintű tanulás — akár a tudomány művelésén 
keresztül, akár az új termelési kultúrák, illetve az alkalmazásukhoz szükséges készségek 
tömeges elsajátítását szolgáló átfogó társadalmi oktatási programok útján — a jövő 
megalapozásának nélkülözhetetlen eleme. 


A műszaki haladásnak és a társadalmi megújulásnak elengedhetetlen feltétele, hogy 
felszámoljuk a gyakorlatunkban és reflexeinkben még ma is élő elzárkózási és autark 
tendenciákat. A fejlődést követni csak a világgazdaságra (de általánosan a külvilágra) 
nyitott, a nemzetközi társadalmi, gazdasági és kulturális folyamatokkal intenzív kapcso- 
latban lévő, a globális információáramlásba szervesen integrálódó társadalom képes. 
Perdöntően fontos ezért, hogy külgazdasági kapcsolataink fejlesztésének stratégiája ne 
csupán az árucserét, hanem népgazdaságunk és vállalataink világgazdaságba való integ- 
rációját tűzze ki célul. A műszaki fejlődés fő világtendenciáit csak intenzív nemzetközi 
együttműködésre építve lehet sikeresen követni. Csak akkor leszünk képesek országun- 
kat a társadalmi gazdasági fejlődés világrangsorában előrelendíteni, ha elsajátítjuk a 
világ szellemi kincseit, és ha világmércével mérjük saját teljesítményeinket. 

, Komputópia" avagy a tudás tőkésítése 


Az olyan korszakos jelentőségű újítások, mint a számítógépek és a távközlési műholdak, 
szükségképpen szélsőséges reakciókat váltanak ki. A mikroelektronika és a távközlés 
frigyéből születő információs szektor lendületes előretörése az újdonság eufóriáját épp- 
úgy előcsalogatta a fejlett tőkés országokban élő kutatókból, mint az ezzel ellentétes 
reagálást: a modern géprombolók szorongásait. 


Utópiák és szorongások 


A nyugati szakirodalmat lapozgatva eképpen számos elragadtatott beszámolót olvasha- 
tunk az új Utópiáról,! egy számítógépesített új társadalomról, amelyben a szoftvercso- 
magok felszabadítják az embert a termelőmunka monoton gyötrelme alól. , Komputó- 
pia" leírásában különösen messzire megy Y. Masuda, aki az információs forradalomnak 
a társadalmi-emberi viszonyokat, a társadalmi formát is gyökeresen megváltoztató 
hatást tulajdonít. Masuda szerint az információs társadalom többé már nem a cserére 
épül majd, mint a jelenlegi, hanem egy színenergetikus — együttműködésre és tudatosság- 
ra alapozódó - gazdagságra. Háttérbe szorul a profitmotívum és a magántulajdonon 
nyugvó árutermelés, megvalósul a döntések szabadsága és az emberi esélyegyenlőség. 
A társadalmi tevékenység tulajdonképpeni alanyává Masuda szerint az önkéntes közös- 
ség válik. 

A lelkesedéssel egyidejűleg félelmek és szorongások is megfogalmazódnak a , ráksze- 
rűen burjánzó" elektronizált technológiai folyamatokkal kapcsolatban, amelyek - ellen- 
őrizhetetlenségük miatt - kiszolgáltatottá teszik az egyént és a társadalmat.? E pesszimis- 
ta megközelítések - az előbbivel szöges ellentétben — általában abból a feltételezésből 
indulnak ki, hogy az új információs technika kommercializálódik. Mivel a számítógépre 
alapozott termékek és technológiák elképesztően magas nyereségeket helyeznek kilátás- 
ba, az oligopolista érdekcsoportok harcot folytatnak értük, s e csoportok a legkisebb 
felelősséget sem érzik a technika társadalmi következményeitért. Márpedig e következmé- 
nyek beláthatatlanok, és magát az emberi természetet is gyökeresen átformálják. Nem 
telik bele néhány év - így a kételkedők -, és a képernyő lesz a legfontosabb készülék a 
munkahelyeken, az államhivatalokban és a lakásokban. Egyesek Kasszandra-jövendölé- 
seikben odáig mennek, hogy a képi kultúra az olvasással együtt a beszéd elvesztéséhez 
is vezethet. Emellett sokan tartanak egy új , tudokrácia" kialakulásától, amely azokból 
a szakértőkből szerveződne, akik az új technikákat előállítják, programozzák. A borúlá- 


1 Itt mindenekelőtt D. Bell és Z. Brezinski nevét kell megemlíteni. 
2 Lásd például J. Weinzenbaum professzor Frankfurter Rundschau című lapnak adott nyilatkozatát (1983. 
november 30.) 

tó feltételezés szerint az új elit az informatikai analfabéták széles táborát manipulálja 
majd. . 

Bár a termelés (és a társadalmi élet) informatizálásában? jelentős — becslések szerint 
mintegy 20 éves -— a lemaradásunk, az informatizálódás társadalmi-gazdasági hatásának 
elemzése számunkra korántsem csak elméleti jelentőségű. 

Az alábbi rövid cikk keretében természetesen nem vállalkozhatunk e folyamatok 
átfogó bemutatására, s nem is csak terjedelmi okokból, hanem ismereteink hiányai miatt 
sem. Jóval szerényebb célt tűzünk magunk elé: néhány kérdés felvillantását, amelybe az 
informatizálódás előrehaladásával a közgazdaságtudomány előbb-utóbb beleütközik. 


A húsz rőf vászontól az optoelektronikus jelekig 


A tőkés gazdaság elméletének hazai fejlődésében az informatizálódással összefüggő 
jelenségek mindeddig nem kaptak hangsúlyt. A terepet szociológusoknak, statisztikusok- 
nak, informatikai szakembereknek engedtük át, miközben a legfontosabb gazdaságelmé- 
leti tételeket — az árelmélet lényegi megállapításait éppúgy, mint az értéktöbblet keletke- 
zéséről szólóakat — úgy fejtjük ki, mintha az árut, amelynek termeléséről és cseréjéről szó 
esik, még mindig kielégítően reprezentálná a 20 rőf vászon vagy a 4 font tea. 

Mindannyian tudjuk persze, hogy a legfejlettebb országok árutermelésében a kemény, 
kézzelfogható javak mellett egyre nagyobb súlyt kapnak a , lágy" áruk, a tudás, az 
információ. A foglalkoztatottak mind jelentősebb hányada! (egyes számítások szerint 
már ma is a többsége) dolgozik a fejlett gazdaságokban az ún. információs szektorban 
(információ-előállítással, -rögzítéssel, -továbbítással és -feldolgozással foglalkozó szerve- 
zetekben)." 

Miközben markánsan kirajzolódik az információval összefüggő tevékenységek szerve- 
zeti elkülönülésének irányzata s kiépül az úgynevezett elsődleges információs szektor, az 
egyéb gazdasági szervezetekben, vállalatokon belül is gyorsan nő az információtermelés- 
sel és -közvetítéssel foglalkozók száma, terjeszkedik az ún. másodlagos információs 
szektor is.5 Az információgazdaság mennyiségi elemzésére irányuló erőteljes törekvések 
ellenére még ma is igen nagy a bizonytalanság az ezzel összefüggő adatokban. 

Az információt sem mint árut, sem mint termelési tényezőt nem húzhatjuk a kemény 
áruk, a tárgyi termelési tényezők kaptafájára". Klasszikusan fejezi ki az információ 
sajátos viselkedését az ismert mondás: , Ha önnek van egy almája és nekem is van egy 
almám, és kicseréljük, akkor mindkettőnknek továbbra is egy-egy almája lesz. De ha 
önnek van egy ötlete és nekem is van egy ötletem, s azokat kicseréljük, akkor mindket- 
tőnknek két-két ötlete lesz." 

3 Az informatizálódás átfogóbb jelenség, mint a számítógépesítés (elektronizálódás). Ifj. Marosán György az 
előbbit a társadalmi tevékenységekre, míg az utóbbit az eszközökre, a termelési rendszerre vonatkoztatja. Az 
informatizálódásba beleértendő a tudás, az információk felértékelődése: a számítógépes információké csakúgy, 
mint a tudós agyában megszületett felismeréseké vagy a piaci jelzéseké. 

4 Mivel , az információgazdaság legfőbb nyersanyaga még ma is az emberi agy", az informatikában lekötött 
munkaerő aránya jól reprezentálja a gazdaság informatizáltságát. 

5 M. Rubin és E. Taylor a következő ágazatokat sorolta az információs szektorba: 1. ismeretek előállítása 
(K t F); 2. információk elosztása és kommunikáció (oktatás, telekommunikáció); 3. kockázatgazdálkodás (bizto- 
sítás és pénzügyek); 4. piackutatás és marketing; 5. információfeldolgozás (számítógépek); 6. információs eszkö- 
ás pdasatábes, 7. kormánytevékenységek, igazgatás; 8. az információs szektor infrastruktúrája (épületek, karban- 

6 Az elsődleges és a másodlagos információgazdaság megkülönböztetését M. V. Porat vezette be, aki jelentős 
érdemeket szerzett az információgazdaság terjedelmének mérésében. 

7 Az információknak természetesen már a múltban is megvolt a maguk jelentőségük (sőt növekvő jelentőségük) 
a termelési-gazdasági folyamatokban. Csakhogy az információ korábban nem a termelési folyamat lelkeként, nem 
önálló tényezőként működött, hanem másodlagosan, az alapvető termelési tényezőkbe burkoltan került e folya- 
matokba. Az észrevétlen, lassú beáramlást a munkaeszközökön és a szakképzett munkaerőkön keresztül napjaink- 
ban mindinkább kiegészíti az információk önálló megjelenése: a szoftvercsomag a számítógépes rendszer képében. 

Bár az információ is , kopik" a használat során, értékvesztése nem írható le a gépek 
amortizálódásának mintájára. Az információ amortizálódása éppen az előbbi almaana- 
lógia fényében érthető meg. Az információ az értékét nem veszíti el azáltal, hogy átadja 
abban a termelési folyamatban, amelyben felhasználják. Egy bizonyos határig csaknem 
közömbös, hogy az információt mekkora terméktömeg előállításában hasznosítják. 
Ugyanannyiba kerül például az újítás -— minthogy értelemszerűen nincs szükség belőle 
több példányra -, ha 1, mint ha 100 ezer termék termelésében hasznosul. Az információ 
felhasználása ebben az összefüggésben előnyösebb a nagy-, mint a kistermelőknek. Egy 
bizonyos időn túl azonban az információ erkölcsileg elkopik. Az információ értéke függ 

Mihelyt az ismeret közkinccsé lesz, nem tekinthető már újnak - értékét teljesen 
elveszítheti, s a szabad javakhoz (levegő, víz) válhat hasonlóvá. 

Már az eddig leírtak alapján is joggal feltételezhetjük, hogy az effajta, kissé bogarasan 
viselkedő árunak, illetve termelési tényezőnek sem az értéke, sem az ára nem határozható 
meg a szokványos áruk mintájára. Az információtermelés minden bizonnyal másként 
reagál a konjunkturális ingadozásokra is, mint a közönséges áruk termelése, és a mono- 
pólium sem tanúsít azonos magatartást a gumitermelés monopolizálása, illetve egy üzleti 
vagy műszaki információ kiaknázása esetében. 

Nem kétséges, hogy sokoldalú tudományos elemzést érdemelne a fejlett gazdaságok 
informatizálásának a világgazdaságra gyakorolt hatása. A nemzetek szegénységéhez, 
amely még napjainkban is többnyire a szó szoros értelmében vett éhségként és az 
alapvető létszükségleti tárgyak hiányaként jelenik meg, egyre inkább, egyre nagyobb 
hangsúllyal , információéhség", információhiány is társul. A világ e fejletlen régióiban 
a kiszolgáltatottság és az alárendelődés a fejlett országok által uralt információs világ- 
rendnek való kiszolgáltatottságként is megjelenik. A probléma világgazdasági vetületeire 
való utalás alkalmas talán annak jelzésére, hogy nincs a gazdaságelméletnek egyetlen 
fejezete sem, amelyet így vagy úgy ne érintenének az informatizálódás jelenségei, amelyet 
ne kellene átgondolnunk eme új folyamatok fényében. 

Az informatizált gazdaság képének , rávetítése" a politikai gazdaságtan kialakult 
struktúrájára és hagyományos kérdésfeltevéseire a gazdaságelmélet sürgető feladata. 
E cikkben azonban a problémának egyetlen vetületét vizsgáljuk, nevezetesen, hogy 
mennyiben változtatja meg a tőkés termelés jellegét az a tény, hogy benne mindinkább 
az információtermelés lesz meghatározó. Másképpen: milyen következményei vannak 
annak, hogy a termelőfolyamat hatékonysága mindinkább a termeléstől viszonylagosan 
elkülönülő , előzetes termelés", a szoftvertermelés, a tudásipar milyenségén, és a terme- 
lést követő eladási-realizálási folyamat információhasznosításán fordul meg.? 

Ezt a kérdést már csak azért is fel kell tennünk, mert az információk felértékelődése 
a tőkés termelési körfolyamatokban egyes kutatókat arra indít, hogy kétségbe vonják 
az , informatizált" gazdaság tőkés mivoltát. Vannak, akik - e tézisüket alátámasztandó 


$ Az információnak ez egy szűkebb meghatározása. Mint minden széles körben használatos fogalomnak, ennek 
is számtalan értelmezése van. Vannak, akik az információt a jellel azonosítják, függetlenül annak újdonságától. 
Az is nyilvánvaló, hogy ha új ismeretnek tekintjük is az információt, újdonság mivolta viszonylagos, minthogy 
minden új ismeret már meglévő ismeretek kombinálására támaszkodik. E cikk keretében nem bocsátkozhatunk 
terminológiai vitákba, azt azonban jeleznünk kell, hogy az információt számos helyen az , új ismeret" értelmében 
alkalmazzuk 


8 A termelést követő eladást realizáló folyamatra vonatkozó információk súlyát és jelentőségét általában nem 
érzékeljük eléggé — a műszaki információkkal összevetve. Lemaradásunkat az informatizálásban — mint általában 
is - elsősorban műszaki lemaradásként ragadjuk meg. Műszaki lemaradásunk vitathatatlan tény. Az is tény 
azonban, hogy lemaradásunk és ennek következtében tartalékaink is jóval nagyobbak a piaci-realizálási folyama- 
tok korszerűsége tekintetében. A tőkés vállalatok - a mienkét nagyságrendekkel meghaladó - hatékonysága is 
sok esetben inkább a termelést követő információtermelés és hasznosítás hatékonyságán fordul meg, mint a 
termelést megelőzőén. Egy versenytárs árterveiről vagy a kormány piacbefolyásoló intézkedéseiről szerzett infor- 
máción a cég nem egy esetben többet keres, mint sikeres technikai újításain. (Ami természetesen nem jelenti azt, 
hogy információval helyettesíteni lehetne a termelés műszaki korszerűsítését.) 

- a munkás hagyományos figurájának , eljelentéktelenedésére" hivatkoznak, mind az 
üzemen belül, mind a társadalom rétegszerkezetében. E kutatók értelmezésében a gépnek 
alárendelt, rutinfeladatokat végző munkás mint a kizsákmányolás hagyományos és 
jellegzetes tárgya eltűnik, hogy helyét szoftverfejlesztőknek és tudósoknak, az önálló 
kisvállalkozóknak és szolgáltatóknak adja át. 


Informatizálás: változások az alapvető 
termelési tényezők természetében 


A tőkés termelőfolyamat tagadhatatlanul jelentős változásokon ment át a gazdaság 
informatizálásával, a számítógépek rohamos elterjedésével. 

A változások legfontosabb eleme az, hogy a munkaerő képességei — az ügyesség, a 
fizikai erő és a tudás — a fejlődéssel már nem szükségképpen ugyanazon személyben 
testesülnek meg, hanem sok esetben különváltan működnek a termelésben. A munkafo- 
lyamatban alkalmazott tudás nagyrészt új módon, önálló, sajátos tárgyi formában — 
számítógépes rendszerek, programcsomagok, értékelemzési tanulmányok, marketingter- 
vek stb. képében - jelenik meg. M. Joung szerint: , A termelési és munkafolyamat 
változásaiban, a mikroprocesszoron nyugvó és optótechnikák elterjedésében az a forra- 
dalmi, hogy az irányítási, ellenőrzési, emlékező, információfeldolgozó stb. funkciókat, 
tehát a munkaerő hagyományosan szellemi-pszichikai funkcióit anyagi rendszerekre 
lehet átvinni, hálózatokban lehet koncentrálni, és ezáltal óriási mértékben meg lehet 
hatványozni hatékonyságukat." 

Ily módon tehát nem két, hanem három önálló elem egyesül a tőkés termelésben: a 
tőke, a munka és a termelési információk (működési utasítások). 

Az a tény, hogy a tudás, a termelési információ a gépekről és a munkaerőről , leválaszt- 
ható", a gépeket és a munkaerőt új, magasabb rendű egységbe szervező önálló formában 
is kifejezésre jut, jelentőséget ad a tudástermelés szervezeti elkülönülésére, kommerciali- 
zálásra.? A tudás, amelyet korábban egyfajta , árukapcsolással" a termelés alapvető 
tényezőiben, mintegy burokba foglalva vásároltak meg a vállalatok, most mind nagyobb 
arányban kívülről — csere közvetítésével — kerül a termelési folyamatba. 

Az információtermeléssel (-elosztással) foglalkozók mind nagyabb része tömörül önál- 
ló kisszervezetekbe vagy dolgozik - kilépve a bérmunkásviszonyból -— ún. önfoglalkozta- 
tás keretében. Így szervezik meg munkájukat a , szabadúszó" számítógép-programozók 
vagy az alkalmi munkát vállaló kérdezőbiztosok. 

Az információ nemcsak hogy , önállósul" és egyre növekvő szerepet játszik az előző 
két elemmel szemben, hanem döntően megváltoztatja azok természetét is. A tárgyi tőke 
legmodernebb formái többé már nem szabványosított tömegterméket kibocsátó gépek, 
hanem rugalmas gyártórendszerek, amelyek variábilitásukat éppen a vezérlő progra- 
moktól nyerik.!9 

E rugalmas integrált rendszerek nemcsak a gyártást forradalmasítják, hanem megvál- 
toztatják bizonyos axiómaként számon tartott közgazdasági összefüggések természetét 
is. Az egy termékre jutó költségeket ebben a rendszerben nem a szérianagyság, hanem 
az összes termelés mennyisége határozza meg. Míg a hagyományos termelésben a széria- 
növelés költségcsökkentő volt (ez a skálahozadék), addig a CIM-rendszerben éppen egy 


9 A kommercializálódás azért is lehetséges, mert bár az emberi tudás végtelenül táguló, a strukturált — azaz 
az anyagi és emberi erőforrások által használhatóvá tett — tudás, ismeret szűkös erőforrás. 

10 A számítógép-vezérlésű integrált rugalmas gyártási rendszerek létrehozására irányuló kutatások az Egyesült 
Államokban már az ötvenes években elkezdődtek. Később bevezették a számítógéppel támogatott gyártási 
(CAM), tervezési (CAE) és fejlesztési (CAD) rendszereket. Ezek egyesítésével alakult ki a rugalmas integrált 
gyártási rendszer (CIM). 

adott mennyiségű kibocsátáson belüli sokféleség és változékonyság a költségcsökkenő 
tétel. Az ezt jelölő új fogalom a változékonysági hozadék (economics of scope). 

Ennek kapcsán át kell értelmeznünk néhány - a fejlett gazdaságokban kulcsfontosságú 
— fogalmat. Így például a tömegtermelés vagy a méretgazdaságosság mibenlétét. Tévedés 
lenne azonban azt hinni, hogy ezek csupán az üzemgazdaságtant érintő fogalmak, illetve 
összefüggések. A klasszikus politikai gazdaságtan csaknem valamennyi fontos állításá- 
nak és tételének tartópillére a tömegtermelés. Erre alapozódik nemcsak az értékfogalom 
(egyik áru éppolyan, mint a másik, a termékek nem egyediek, hanem összevethetők, 
összehasonlíthatók, fajtájuk átlagpéldányai), hanem a termelés koncentrációjának és 
centralizációjának tétele csakúgy, mint — persze jóval több áttételen keresztül — a válság- 
elmélet is (tömeges túltermelés jelensége).!! A rugalmas gyártórendszer -— ellentétben a 
mégoly magas fokon automatizált géppel — nem egyszerűen egy sajátos gépegyüttes, 
hanem a termelésnek a gépi- nagyüzemi termeléstől több vonatkozásban eltérő típusa. 

A termelési tényezőként önállósuló információ jelentősen hat a termelés szubjektív 
elemére, a munkaerőre is. Az alkalmazott munkaerő az informatizálás következménye- 
képpen megkettőződik: termelőre és információtermelőre. A hagyományos kékgalléros 
munkást a perifériára szorulás veszélye fenyegeti. A kizsákmányolás fő célpontjává 

napjainkban mindinkább az információtermelő válik. 


Az agyak működéséből származó többlet kiszivattyúzása 


Az információtermelők (programkészítők, tudósok, piackutatók, mérnökök) munkájá- 
nak kisajátítása természetesen nem mehet végbe ugyanazon sémák szerint, mint a közvet- 
len termelőké. Az agyak működéséből származó többletet nem lehet ugyanazokkal a 
módszerekkel kiszivattyúzni, mint többnyire az izmok működéséből kisajtolhatót. 

Ebben az összefüggésben két fontos különbséget kell kiemelnünk a hagyományos 
értelemben vett munkások és az eredeti információk termelői között. 

e A közvetlen termelők rutinszerű, monoton, mindig egyformán zajló munkája lehe- 
tővé tette szinte százszázalékos külső ellenőrzésüket, teljes beolvasztásukat, tökéletes 
alárendelésüket a számukra idegen társadalmi hatalomnak, a tőkének. A minden részlet- 
re kiterjedő, aprólékos ellenőrzést támasztotta alá a termelők térbeli elhelyezkedése — a 
munka, a munkások gyárakban való koncentrálása — is. Az információtermelők ellenőr- 
zése — minthogy munkájuk mindig más és más - ezzel szemben igen nehéz, csaknem 
lehetetlen. Teljesítményük felmérése és motiválása új megközelítéseket, módszereket 
kíván. Az új teremtéséhez önállóság, önálló gondolkodás szükségeltetik. Ebből követke- 
zően az információtermelők ösztönzése nem hajtható végre külső kényszerek alapján, 
hajcsármódszerekkel. Az alkalmazott technika bonyolultabbá válása (és maga a számító- 
gép is a perifériákkal) térben megosztja, individualizálja a munkahelyeket, ami ugyan- 
csak erősíti a termelők önállósításának szükségességét. 

Megnő a nagy (drága) számítógépes rendszerrel sokszor egyedül szemben álló infor- 
mációs dolgozó felelőssége. Figyelmetlenségének, érdektelenségének (és különösen ellen- 
séges viszonyulásának a termelési folyamatokhoz) jóval nagyobb az ára, mint a százade- 
leji gépmunkás hasonló magatartásáénak. A nagyvállalat számára ezért gyakran előnyö- 
sebb az információtermelők nagy önállóságú részlegekbe, sőt , önálló" bolygóvállalkozá- 


Az információtermelők önállósításának törekvését segíti az a tény is, hogy nem 
ismétlődő — nem ismételhető -— tevékenységeknél eleve elesnek a nagy méretekből adódó 


11 A konjunkturális hullámzás - legalábbis a jelentős kilengések — hátterében elhúzódó, nehézkes alkalmazko- 
dás, lomha termelőgépezet, késedelmes reakciók, , lecsengetés" utáni válaszadások állnak. Ezeket a tényeken 
alapuló axiomatikus feltételezéseket állítja bizonyos vonatkozásban a fejük tetejére a rugalmas, szinte azonnal 
átállítható termelési rendszerek megjelenése. 

megtakarítások. Mind általánosabb a felismerés: az új születéséhez igen széles körben 
a legkedvezőbb körülményeket az önálló kutató-fejlesztő kisvállalat biztosíthatja. Az 
Önálló" információ- és innovációtermelő kisvállalkozások kisajátítása a bedolgozók 
munkájának megsarcolására, a korakapitalizmus kizsákmányolási formájára emlékeztet 
(arra a módszerre, ahogyan a kereskedő tőkések lefölözték az önálló kézművesek mun- 
kájának hasznát). 

e Az értéktöbblet növelésének hagyományos - a klasszikus tömegtermelés bázisán 
kiérlelt — módszerei szükségképpen háttérbe szorulnak, s az értéktöbblet növelésének 
alapvető formájává a kivételes technika alkalmazása révén nyert különértéktöbblet válik. 

Az információtermelést — amennyiben az valóban új ismeret előállítása — értelemsze- 
rűen nem lehet egymást követő, állandóan ismétlődő újratermelési folyamatként felfog- 
ni. A szoftver, a találmány, az újítás létrehozása egyszeri aktus. 

A szoftvert vagy találmányt ugyanakkor - mint már utaltunk rá - változatlan formá- 
ban elvileg végtelen számú termelési folyamatban lehetne felhasználni. Egy meghatáro- 
zott termelési információ alkalmazásának csak a konkurensek fellépése vethet véget. 

Ha a vetélytársak új, hatékonyabb eljárást alkalmaznak, újabb terméket dobnak a 
piacra, megszakítják a különértéktöbbletnek egy korábbi információs bázison lehetséges 
megszerzését. Ez és csakis ez selejtezheti ki, értékelheti le a szóban forgó tudást, s készteti 
a tőkést újabb szoftver (találmány, licenc, újítás) kidolgoztatására vagy megszerzésére. 

Az információ termelési tényezőként való önállósulása — önmagát erősítő folyamat- 
ként - tovább táplálja az információ felértékelődésének irányzatát. A termelőeszközök, 
technológiák és termékek gyors változása, az informatizálás közegében kibontakozó 
újítási verseny megsokszorozza a termelés információigényét. Ez újabb lendületet ad az 
információtermelés (elsődleges és másodlagos információs szektor) terjeszkedésének és 
technikai tökéletesedésének. Az újdonsági és az információs verseny szétválaszthatatla- 
nul összefonódik. Az újdonságról beszerzett információ éppúgy értéktöbblet-növelő 
hatású, mint magának az újnak a létrehozása. 

Az értéktöbblet-növelés abszolút módszere már korábban háttérbe szorult a relatív 
módszerrel szemben. Mindezek alapján most úgy tűnik, hogy a relatív módszer egyik 
sajátos formája - a különértéktöbbleten alapuló értéktöbblet-növelés — válik az érték- 
többletszerzés legtöbb sikerrel kecsegtető útjává. 


Az újítások folyamatos árama - avagy az információk tőkésítése 


Mindez azonban egyszersmind állandó újításra készteti a tőkés vállalatokat, arra, hogy 
a tőke egyre nagyobb részét fordítsák szoftverek kifejlesztésére, találmányok kidolgozá- 
sára és egyéb produktív információk megszerzésére. Ebből egy paradoxon következik: 
az újításnak rutinszerűvé kell válnia. 

Az újítás persze korábban is fontos versenytényező volt, de csak alkalmanként, 
egyszer-egyszer jutott meghatározó szerephez az értéktöbbletszerzésben. Az új e tekintet- 
ben ma az, hogy az újítás folyamatossá kezd válni. A rutinszerű újítás tulajdonképpen 
egyfajta igazodás a tőkés termelési gépezet működtetésének folyamatosságához, a tőke 
értékesülésének — Marx által oly plasztikusan leírt — szüntelen mozgásához. Ez az 
idomulás, alkalmazkodás a tőke természetéhez, megváltoztatja a tudás előállításának 
természetét. Az újítások pontszerű és kiszámíthatatlan megjelenését, az új termelésének 
árapályszerű mozgását ugyanis sehogysem lehetne beilleszteni a tőkés termelés rendsze- 
rébe 


A termelést tápláló tudás , folyamatos árammá" alakítása teljesen kifordítja önmagá- 
ból a tudományos kutatást, a fejlesztést, a kísérletezést. Az öntörvényű tudomány - a 
tőkeként való hasznosítás szükségszerűségének engedelmeskedve — fokozatosan átadja 
helyét a tudásiparnak: az értéktöbblet-termelő, iparként működő tudománynak, illetve 

az információtermelésnek. Ez egyúttal azt jelenti, hogy megkezdődik a tudás tömegter- 
melése. E folyamatban — és ez sajátosan keresztezi a bérmunkáslétből kiszabaduló 
, Önfoglalkoztatók" létszámnövekedésének a cikk elején említett irányzatát — , proletari- 
zálódik" és társadalmilag lesüllyed a korábban független alkotók egy jelentős része. 
Munkájukat elemekre bontják, és futószalagra szervezik. Az olyan — a múltban magas 
képzettséget igénylő — önálló alkotó munka, mint például az épületek tervezése, prog- 
ramcsomagok felhasználására egyszerűsödik. A programcsomagok helyettesítik a kons- 
truktőrök munkájának egy részét éppúgy, mint - és ez különösen figyelemre méltó — 
munkája bizonyos mozzanataiban magát a tőkés vállalkozót is.!? Az egyetemek bizo- 
nyos vonatkozásban éppúgy az ipar , alosztályává" válnak, mint a kutatóintézetek. 

A tudást a kibontakozó , tömegesedési", tömegtermelési irányzatok hatására mindin- 
kább a számítógépek számára is emészthető módon - szabványosított információként 
— állítják elő.!? 

Így tehát magában az újat termelő folyamatban is megjelenik egy sor rutinszerű, 
elidegenítő hatású, különösebb képzettséget nem kívánó munkaművelet. 

Mindezek alapján megállapíthatjuk: nemcsak a tőkés termelés , informatizálódik", 
hanem az információtermelés is , tőkésedik", s bizonyos szegmenseiben a tőkés tömegter- 
melés logikájának kezd engedelmeskedni. Ezért is teljesen félrevezető az informatizálás- 
ról mint a tőkés viszonyokból való kivezető útról beszélni. 

Az eleven emberi munkaképesség a termelés elektronizálásának korszakában, ha lehet, 
még nagyobb szerepet játszik a profittermelésben, mint valaha. A régi kapitalizmusban 
egyértelműen a gépeké volt a főszerep, most azonban a hangsúly a hardverről mindin- 
kább a szoftverre helyeződik át. A tárgyi tőke, a profitszerzés kézzelfogható anyagi 
bázisa egyre jobban leértékelődik. A leértékelődés szinte földesuszamlásszerű a számító- 
gép-termelésben. Ezen értékvesztési folyamat hatására gyökeresen megváltozik a költ- 
ségszerkezet. Az adatfeldolgozási költségek között a hardverköltségek aránya 1950-ben 
90 százalékot tett ki, ez az arány 1985-re 20 százalékra csökkent.!$ 

A gépek meghatározó és az élő munka alárendelt szerepe a termelésben korábban 
elfedte a munkások kizsákmányolását, és felértékelte a tárgyi tőkét. Ma azonban egyre 
világosabbá válik a pozitív összefüggés a vállalatokban elsajátított haszon és a munka- 
igényes szoftvertermelés, illetve műszaki és piaci innovációk között. A számítógépes 
rendszerek fejlődésének korlátja ma a világméretű szoftverhiány, a termelés előrehaladá- 
sának kulcsa a képzett elmékben és a jó ötletekben van. Az újat teremtő agyak válnak 
az értéktöbblet-termelés fő forrásaivá a fejlett tőkés gazdaságokban. 


12 Nemcsak a menedzser operatív irányítótevékenysége, de a vállalkozó stratégiai döntései sem nélkülözhetik 
ma már a számítógépes támogatást. A számítógép nem csupán az igazgatói iroda tartozéka, de a kockázatvállalás, 
a piacfeltárás, a hosszú távú vállalkozói döntések alapvető eszköze, fegyvere is. 

13 Japán kutatók panaszkodnak például amiatt, hogy csak azokat a kutatási eredményeket becsülik és csupán 
azok juthatnak szélesebb körű publicitáshoz, amelyeket a kutatók képesek ilyen szabványosított formában 
megfogalmazni. Ezzel a kutatást sok esetben kényszerpályára terelik, és , egyezményes nyelvet" írnak elő számára. 
Nehezen lehet felbecsülni azt, hogy a számítógépes gondolkodás elterjedése mennyire fékezi, illetve mennyire 
ösztönzi az innovációkat, az egyéniség teljes , bevetését" a kutatómunkába. Azt azonban, hogy az említett 
fékező-korlátozó hatás is létezik, aligha lehet kétségbe vonni. 

14 Lásd az 56. oldalon közölt táblázatot a Mikroelektronika és társadalom című könyvben. 

VARGA PÉTER: 


Új követelmények a tanácsok pártirányításában 


A politika társadalomirányító elhatározásai a megvalósítás legnemesebb szándékával 
sem válnak társadalmat alakító erővé, ha a pártmunka nem számol a változó érdek- és 
értékviszonyokkal, ha irányító, mozgósító módszereit, munkastílusát — a bevált elvek és 
eszközök megőrzése mellett — folyamatosan nem újítja meg. Ez érvényes a tanácsok 
elvi-politikai irányítását végző pártszervekre is. A társadalmi-gazdasági változások s ezek 
hatása a közigazgatásra indokolják a teendők és az alkalmazott eszközök újragondolását 
a pártélet e területén is. Melyek azok a körülmények, amelyek mindezt szükségessé 
teszik? Tömören és röviden a következőkről van szó. 

Hosszú idő óta vallott elv, hogy a lakosságot közvetlenül érintő államigazgatási 
feladatok megoldásának - ide értve az életkörülményeket jelentősen befolyásoló tárgyi 
valóság megteremtését, működtetését is — a tanácsok hatáskörébe kell tartoznia. A taná- 
csok létrehozásának módja, szervezeti felépítése, működési rendje teremti meg a lehetősé- 
get arra, hogy az ügyek valóban ott dőljenek el, ahol a körülményeket legjobban ismerik, 
ahol az állampolgárok beleszólhatnak az őket érintő kérdésekbe, s érdemben ellenőrizhe- 
tik az igazgatási apparátus munkáját. Következik ez abból, hogy a tanácstörvény a 
tanácsokat mint népképviseleti-önkormányzati és államigazgatási funkciókat gyakorló 
állami szerveket jellemzi, s ebből eredően feladataikat a jogszabályi keretek között 
önállóan oldják meg. Fokozza ennek jelentőségét, hogy — az itt most nem részletezett — 
gazdasági és társadalmi igények, valamint a tanácsrendszeren belül végbement fejlődés 
egyaránt azt kívánják, hogy a megyei szint szerepe változzék, s ennek következtében a 
tanácsok hatáskörébe tartozó kérdésekben elsősorban helyi, azaz fővárosi kerületi, városi 
és községi szinteken, vagyis a településeken, az élet természetes színterein működő tanácsi 
szervek intézkedjenek. A megyei képviseleti testületekben a települések érdekei erőtelje- 
sebben kapjanak hangsúlyt, és ezek integrációja elsősorban itt — ne csak a szakigazgatás 
vonalán - valósuljon meg. 

Ellentmondások közepette és megtorpanásoktól sem mentes változások eredménye- 
ként a helyi tanácsok az elmúlt másfél évtized alatt olyan hatásköröket kaptak, amelyek 
révén nagyobb lehetőségeik vannak arra, hogy a városok és a falvak önálló és felelős 
gazdái legyenek, intézzék a lakosság igazgatási ügyeinek döntő hányadát. A helyi taná- 
csokhoz tartoznak az alap- és középfokú ellátást nyújtó intézmények, itt határoznak a 
települések arculatának alakításáról. Mindezek összhangban vannak a társadalmi és 
gazdasági élet más területein végbemenő decentralizálási és a kisebb-nagyobb közössé- 
gek önkormányzatát erősítő folyamatokkal. 

A lehetőségek megteremtésétől azok kihasználásáig, az önállóság kibontakoztatásáig 
azonban hosszú út vezet, s ezen az úton a tanácsok esetében is sok akadályt kell 
leküzdeni. Ismeretes például, hogy a népképviseleti testületek, a végrehajtó bizottságok, 
a szakigazgatási szervek az egységes tanácsi szervezet részei, de feladataik sajátosak, s 
ezekhez igazodik hatáskörük, eszközük és módszerük. Egységüket az biztosítja, hogy a 

bizottságok és az apparátusok a népképviseleti testületnek alárendeltek, annak felelősek. 

viszonylagos önállóságuk lehetővé teszi, hogy eltérő igazgatási érdekek, szempontok 
hordozói legyenek, s ezek — adott esetben - ellentétbe is kerülhetnek a népképviseleti 
testület által kifejezett érdekekkel. Ebből eredően elengedhetetlen, hogy az elvi, politikai 
irányítást ellátó pártszervek folyamatosan figyelemmel kísérjék a tanácsi szervezetek 
egymáshoz való tényleges — s ne csak szabályozott — viszonyát. Ma ugyanis annak 
lehetünk tanúi, hogy a decentralizációs folyamatokkal nem tartott lépést a tanácstestüle- 
tek képviseleti jellegének kibontakozása. Ez főleg a következőkben nyilvánul meg. 

A tanácstörvény rendelkezései a lakosság által választott tanácsi népképviseleti testüle- 
teknek megadják mindazokat a jogköröket, amelyek lehetővé teszik, hogy minden, a 
települések, a főváros és a megyék életében felmerülő alapvető kérdésben a döntések a 
választókerületi és települési érdekek, illetve vélemények sokoldalú mérlegelésével szület- 
hessenek, s a tanácsok ténylegesen irányítsák a végrehajtó bizottságot és a szakigazgatási 
szerveket. 

A problémát az okozza, hogy a tanácsüléseken a döntések ugyan megszületnek, vagyis 
a testületek ebben az értelemben formailag gyakorolják hatáskörüket, a határozatok 
tartalmában és a végrehajtási folyamatokban azonban a képviseleti tartalom torzultan 
vagy erőtlenül jelenik meg. 

Az is előfordul, hogy , a ne terheljük a testületet" hibás nézetre hivatkozva, a végrehaj- 
tó bizottságok, sőt a szakigazgatási szervek foglalnak állást olyan ügyekben, amelyek 
pedig jelentőségük miatt a tanácstestület elé tartoznának. 

Mindezek okai összetettek. Szerepet játszik ebben mindenekelőtt az, hogy a jogos 
igényekhez képest szükségszerűen korlátozott a pénzeszközök önálló felhasználásának 
lehetősége, holott ebben mutatkozna meg leginkább a tanácstagok érdekeltsége, illetve 
a tanácstestület meghatározó szerepe. Egyúttal szóvá kell tenni, hogy sok helyen az 
önkormányzat egyetlen kritériumának az anyagiak felett való rendelkezést tekintik, s 
megfeledkeznek arról, hogy az intézmények helyzete, légköre, az emberekkel való bánás- 
mód, a szolgáltatások színvonala legalább oly mértékben befolyásolja a lakosság közér- 
zetét, mint egy-egy fejlesztés megvalósulása. Ebből következően az ilyen és ehhez hasonló 
kérdések nem tekinthetők egyszerűen olyan problémának, amely kizárólag a szakma, 
illetőleg az ágazati igazgatás gondja. A testületek nem váltak még igazán a helyi, területi 
politizálás állami fórumaivá, az érdekegyeztetés és integráció gyakran mellettük és 
nélkülük történik. A tanácsi tisztségviselők tevékenységében sem fejeződik ki világosan, 
hogy ők elsősorban a népképviseleti testület vezetői, s a szakapparátus működésében fő 
feladatuk a tanács irányító szerepének biztosítása. Az emberek sok esetben úgy érzik, 
hogy a tanácstagok útján valójában nincs beleszólásuk környezetük fejlődésébe, az őket 
érintő helyi ügyek eldöntésébe, s a tényleges döntések valahol máshol, tőlük függetlenül 
születnek. 


Az utóbbi időszakban hozott intézkedések — a többi között — a jelzett feszültségek 
megszüntetését, de legalábbis enyhítését is célozzák, s mutatkoznak kedvező hatásuk első 
jelei. A nagyobb helyi önállóságot nyújtó városkörnyéki igazgatási rendszer, a többes 
jelölés teremtette versenyhelyzet a tanácstagok körében és az ebből eredő , bizonyítási 
kényszer", az elöljáróságok létrejötte és működése, a tanácsi gazdálkodás új normatív 
szabályai alapján összeállított VII. ötéves tanácsi tervek vitái egymást felerősítve hozták 
mozgásba a lakóterületi fórumokat. Így például a tanácstestületek üléseit, a falugyűlése- 
ket, a városkörzeti tanácskozásokat, a tanácstagi beszámolókat; aktivizálták a tanácsta- 
gokat és a lakosságot egyaránt. Közéletünk egészséges jelenségei közé sorolhatjuk azokat 
a többnyire közvetlenül állampolgári öntevékenység alapján létrejövő helyi társaságokat, 
egyesületeket, klubokat, amelyek sportolási, környezetvédelmi, városszépítési, kulturális 
stb. célok érdekében alakulnak, s így a demokratikus helyi politizálás részévé válnak. 
Mindezek igazolják, hogy a párt időben és helyesen reagált arra a tényre, miszerint a 

lakóterülethez kötődő érdekek felértékelődtek, politikai jelentőségük növekedett, s ezért 
az itt folyó politikai munka a társadalmi közmegegyezés szilárdságára is hat. 

A tapasztalatok a jövőre nézve is tanulságokkal szolgálnak: megerősítették, hogy 
bátran folytatható és erőteljesebben kibontakoztatható az a folyamat, amelynek eredmé- 
nyeképpen — a tanácsok önkormányzati vonásainak erősítése révén — jobb feltételek 
jönnek létre mind a központi akarat érvényesítéséhez, mind a helyi politizáláshoz. Ehhez 
azonban szükség van a központi szervek és a tanácsok kapcsolatának — mindkét oldal 
szempontjából garanciákkal megerősített — pontosabb szabályozására. A tervezés során 
az alulról építkezés gyakorlatát tovább kell szélesíteni, a lakossági infrastuktúrára fordí- 
tott eszközöket lehetőség szerint bővíteni, a helyi sajátosságokat nagyobb mértékben 
tolerálni, a tanácstagok társadalmi presztízsét javítani szükséges, a tanácsszervezeten 
belül pedig a népképviseleti testület, illetve a helyi tanácsok súlyának növelése az igény. 

Röviden s közel sem a teljesség igényével, ezek azok az új körülmények és egyben 
követelmények, amelyekkel a tanácsok elvi, politikai irányítását közvetlenül végző buda- 
pesti, megyei, fővárosi kerületi, városi és községi pártszerveknek számolniuk kell. 


A párt elvi, politikai irányító tevékenysége az egész államszervezetre kiterjed. Átfogja a 
tanácsi szervezet egészét, a tanácstestülettől a szakigazgatási szervekig, együttesen és 
külön-külön is. , Többcsatornás" elvi, politikai irányításnak is nevezhetjük, s ez az, ami 
a tapasztalatok alapján egyik, leginkább problémákat mutató eleme a tanácsok pártirá- 
nyításának. A tanácsrendszer egyes szervezeti egységei között hierarchikus viszonyok 
vannak, s ezek a tanácstestület primátusára épülnek; a végrehajtó bizottságok, a taná- 
csok tisztségviselői és a szakigazgatási szervek a tanácstestületnek alárendeltek, és irányí- 
tása alatt állnak. Ezzel szemben a pártszervek befolyása a tanácsi tisztségviselőkre és a 
szakigazgatási apparátusokra erőteljesebb, intenzívebb. Másképpen fogalmazva: a taná- 
csi szervezetet a párt főként a szűkebb vezetésen és az apparátusokon keresztül irányítja. 
A pártszervek javaslatai, kezdeményezései, kritikái, a tanácsi munkával kapcsolatos 
követelményei elsősorban ezen a , csatornán" jutnak el a tanácsszervezetbe. Az ilyen 
gyakorlat kedvezőtlen tendenciák eredője: erősíti az apparátusoknak a testületekkel 
szembeni — egyébként is sok tekintetben kedvező — pozícióját, mivel közvetítésükkel 
kerülnek a tanácsszervezet vérkeringésébe a pártszervek javaslatai, s az apparátus válik 
a politika , tudójává". Ez gyengíti a testület, illetve az egyes tanácstagok szerepét, végső 
soron tehát a választott népképviseleti testület politikai tekintélyét. A helyzet megítélését 
illetően nem elhanyagolható szempont az sem, hogy az ilyen — helytelen - gyakorlat 
megfosztja a pártszerveket egy hatékony visszacsatolási-jelző, esetenként kritikát is hor- 
dozó kapcsolattól, hiszen a vezetői és az apparátusi kontaktusok - természetükből 
következően - ilyen funkciót csak korlátozott módon tölthetnek be. 

Ma a tanácsok pártirányításának egyik legfontosabb feladata, hogy a , többcsatornás" 
rendszeren belül az irányítás a népképviseleti testületekre, illetve az e testületekben 
dolgozó kommunista tanácstagokra helyeződjék át. Rajtuk keresztül és tevékeny közre- 
működésükkel, példamutatásukkal a népképviseleti testületek olyan politikai támaszt 
kapnak, amely elősegíti, alkotmányos normatív funkcióik, társadalmi-politikai rendelte- 
tésük és tényleges szerepük egybeesését. Más szavakkal: felül kell vizsgálni azt a gyakor- 
latot, hogy a pártszervek tanácsi munkával kapcsolatos kezdeményezéseit, javaslatait, 
kritikáját döntően a tanácsok tisztségviselői és az apparátusok , fogják fel", és ezek 
tolmácsolásában kerülnek be a tanács tevékenységébe. Szakítani kell azzal a felfogással 
is, amelyik a tanácsok önállóságát úgy látja biztosítva, ha a pártszervek a testület 
nyilvánossága előtt mintegy láthatatlanok maradnak. 

A pártszervek egyúttal természetesen nem mondhatnak le arról, hogy a tisztségvise- 
lők és az apparátus tevékenységét is befolyásolják, illetve ellenőrizzék. Ennek teljes 

megszűnése gyengítené a pártszervek hatását és a befolyásolás szükséges operativitását. 
Ezért a , többcsatornás" rendszert mereven felszámolni és a tanácsok pártirányítását 
kizárólagosan a testületekre korlátozni nem célszerű. 

A tanácsi munka pártirányításában tehát elsősorban hangsúlyáthelyezésre van szük- 
ség. A tanácsi testületen mint elsődleges formán keresztül történő pártirányítás szükség- 
képpen olyan munkastílust feltételez, illetve eredményez a pártszerveknél, amely jobban 
összhangban van a párt vezető szerepének jellegével és tartalmával. A testületek munká- 
jában való politizálás lehetővé teszi, hogy a pártszervek közvetlenül szembesüljenek a 
tanácsi fórumokon jelentkező lakossági érdekekkel, tanácstagi tapasztalatokkal. A tele- 
pülés, az életkörülmények fejlesztésére vonatkozó állásfoglalásoknál a gazdasági és 
társadalmi szervezetek tevékenységének politikai megítélése, koordinálása során a párt- 
szerveknek fel kell használniuk a tanácsüléseken, a Hazafias Népfront fórumain elhang- 
zó észrevételeket, jelzéseket, a falugyűléseken, a tanácsi beszámolókon megismert lakos- 
sági véleményeket is. 

A helyi demokrácia fórumai a jövőben minden bizonnyal gazdagodni, színesedni 
fognak, tartalmasabb lesz működésük. Bármilyen új elképzelés kapjon is polgárjogot 
(például a helyi népszavazás), a pártszervek és -szervezetek politikai felelőssége nem 
csökkenni, hanem erősödni fog. A pártszervek tanácstestületek előtti megjelenése feltét- 
lenül arra készteti a pártszerveket, hogy a tanácsoknak cimzett javaslataik kialakításakor 
számításba vegyék a korábbi tanácstestületi állásfoglalásokat, a tanácstagok érdekkö- 
töttségeit. A népképviseleti testületek útján történő politizálás, tájékozódás, vita egyrészt 
feltétlenül nyilvánosabbá teszi a párt politikai szerepét, másrészt — éppen ennek követ- 
keztében - szükségképpen komplexebbé a pártszervek tevékenységét, megóvja őket a 
voluntarizmustól, csökkenti az egyedi ügyekben való beavatkozás veszélyét. 

Szó volt arról, hogy a tanácsok pártirányítása nem korlátozódhat kizárólagosan a 
népképviseleti testületekre és tagjaira. Ennek lényeges gyakorlati oka, hogy a tanácstes- 
tületek kisebb-nagyobb időközönként üléseznek. Ezért kizárólag ezen a vonalon a 
pártszervek részéről nem lenne megoldható a tanácsi vezetéssel való folyamatos kapcso- 
lattartás, konzultáció. Egyúttal csak a népképviseleti testületek véleményére támaszkod- 
va lehet megítélni tárgyilagosan a tisztségviselők és az apparátus munkáját. A tapasztala- 
tok ugyanis azt mutatják, hogy ahol nem ilyen módon értékelik az apparátus és a vezetés 
tevékenységét, ott rendkívül nehéz egységes terület- és településfejlesztés-politikát érvé- 
nyesíteni, mert az egyes ágazati célok, szakmai szempontok - külön-külön is politikai 
támogatást kapván - erőteljesebb érdekérvényesítési pozícióba kerülnek. Más kérdés, 
hogy a testületek és a vezetők, valamint az apparátus közötti hatáskör megosztását is 
végig kell gondolni, különösen a helyi tanácsok szintjén. Számolni kell azzal is, hogy a 
községi önkormányzás alakulásakor fel-felmerül a korábban egyesült települések szétvá- 
lasztásának szándéka. Számos helyi érdek és konfliktus munkál ebben. A pártszerveknek 
körültekintően kell foglalkozniuk ezzel. Nem szabad, hogy elhamarkodott döntések 
szülessenek — sem az adott helyzet fenntartása mellett, sem felszámolása érdekében. Ne 
a kialakult hangulat, hanem a jövőt ténylegesen szolgáló szempontok érvényesüljenek. 

Az 1985-ös általános választásokon összesen 21 345 párttagot választottak tanácstag- 
nak. A fővárosi és a megyei tanácstagok között arányuk egyaránt 72 százalék. A fővárosi 
kerületekben a tanácstagoknak 63, a városokban 59, a községekben pedig 44 százaléka 
párttag. A kommunista tanácstagok, egységes fellépésük érdekében, a tanácsok többségé- 
ben kommunista tanácstagi csoportokat hoztak létre. A tanácsi népképviseleti testületek 
pártirányításában elvileg és gyakorlatilag is egyaránt problematikus kérdés, hogy miként 
vegyenek részt ebben a folyamatban a kommunista tanácstagok. A követelmények 
oldaláról nézve a helyzet a következő. 

Feladatuk, illetve a párttagsággal együttjáró kötelességük párt politikájának érvénye- 
sítése a tanács munkájában, ide értve a központi érdekek és szándékok képviseletét. 
Kötelesek továbbá példamutató tevékenységükkel, magatartásukkal elősegíteni a tanács 

rendeltetésszerű működését. Vitathatatlan az is, hogy a kommunisták tanácstagi munká- 
ját elsőrendű pártmegbízatásnak kell tekinteni, s az eminőségükben végzett tevékenysé- 
güket mind a tanácstestületet irányító pártszervnek, mind munkahelyi szervezetüknek 
segítenie és értékelnie kell. 

A tanácsi népképviseleti testületek pártirányításának korábban ismertetett, vitatható 
gyakorlata azonban a kommunista tanácstagokra is kedvezőtlenül hat. A vezetők és az 
apparátus vonalán megjelenő pártirányítás miatt a párttag tanácstagok is úgy tapasztal- 
ják, hogy kommunista mivoltukra az irányító pártszervek kevésbé támaszkodnak. Rit- 
kán és későn kérik a véleményüket, és tájékoztatásuk sem rendszeres. A pártszervek 
tanácsokkal kapcsolatos állásfoglalásai kívülről, felülről érik őket, s ebből következően 
szerepük csak a végrehajtásra korlátozódik. Ez gyengíti a párt politikája melletti kiállá- 
sukat. 

A pártnak az a törekvése, hogy a párttagság egységes fellépését, a párt politikájának 
következetes támogatását úgy érje el, hogy a párttagságot jobban bevonja poltikájának 
nemcsak végrehajtásába, hanem annak kialakításába is — a tanácstestületekbe választott 
kommunistákra is érvényes követelmény. Ám ezt csak úgy lehet elérni, ha a tanácsok 
pártirányításának rendszerében és módszerében a tanácstestület nagyobb teret és súlyt 
kap; ha több lehetőség nyílik arra, hogy a kommunista tanácstagok közvetítsék tanácstagi 
munkájuk során szerzett benyomásaikat, választóik igényeit, törekvéseit, hangulatát az 
irányító pártszervekhez. A másik, ezzel szorosan összefüggő feladat az, hogy a pártszer- 
vek vonják be őket a tanáccsal kapcsolatos javaslataik, kezdeményezéseik kidolgozásá- 
ba, s rendszeresebben tanácskozzanak velük, azaz a tanácsok munkájáról ne csak a 
tanácsi vezetők és a pártapparátus útján szerezzenek információkat. 

E követelmény érvényesítése azonban nagyon differenciált, politikailag érzékeny gya- 
korlatot feltételez. Szükségtelen, hogy a kommunista csoportot minden egyes tanácsülés 
előtt összehívják, és az irányító pártszerv minden kérdésben egységes fellépést kívánjon. 
A kommunista tanácstagi csoportot csak indokolt esetben, az átlagosnál szélesebb körű, 
politikai szervezőmunkát kívánó, egységes értelmezést igénylő témák előkészítéséhez 
helyes összehívni. Ilyenek például a hosszabb távra szóló tervek, fejlesztési elképzelések, 
fontos személyi javaslatok. A kommunista tanácstagi csoportot meg lehet bízni a párttes- 
tületek előtti — a tanács tevékenységével foglalkozó — beszámoló, a tanácsi munkát érintő 
más határozattervezet véleményezésével. Különösen fontos, hogy a káderhatáskörök gya- 
korlása során az irányító pártszerv a személyi ajánlások kialakításakor ismerje a tanácsta- 
gok széles körének véleményét. Ez is ok lehet a kommunista tanácstagok összehívására. 
A kominunista tanácstagok intenzívebb részvétele a helyi politika alakításában és végre- 
hajtásában úgy érhető el, ha az irányító pártszervek a tanácsi munkával kapcsolatos 
kezdeményezéseik kidolgozásában támaszkodnak rájuk. 


A párttag tanácstagok tevékenysége politikai kezelésének van még egy további és nap- 
jainkban gyakorlatilag is élő problémája. Nevezetesen arról a kettős felelősségről van szó, 
amely a népképviseleti testületek kommunista tagjaira vonatkozik. Egyrészt a párttag 
tanácstagok ugyanis politikai felelősséggel tartoznak azért, hogy mind választókerületi 
munkájukban, mind pedig a testület tagjaként képviseljék a párt politikáját, s ezen belül 
hajtsák végre az elvi, politikai irányításra jogosult pártszerv határozatát. Másrészt 
viszont felelősséget viselnek választóik iránt: képviselni kötelesek választókerületük, 
illetőleg a települések lakosságának érdekeit, a közérdeket figyelembe véve teljesíteniük 
kell választóik megbízatásait. A kérdés az, hogy ez a kettős felelősség ütközhet-e, és ha 
igen, hogyan lehet azt feloldani. 

Ami az ütközést illeti, ennek lehetőségét nem nehéz belátni. Az általános választásokat 
követő alakuló tanácsüléseken a személyi kérdések eldöntésekor több helyen megtörtént 

például, hogy a párttag tanácstagok egy része szavazatával nem támogatta a pártszervek 
javaslatait. Az esetek kapcsán az derült ki, hogy a tanácsülések előkészítésekor az 
illetékes pártszervek hiányosan mérték fel a tanácstagság véleményét, javaslataik kialakí- 
tásakor nem vagy csak szűk körben tájékozódtak a tanácstagok álláspontjáról. Az 
MSZMP munkastílusát az fejezi ki, hogy minden párttagnak megvan a közélet fórumain 
a személyes állásfoglalás lehetősége. Ain erre tekintettel sem lehet elvitatni azt, hogy a 
párttag tanácstag köteles a párt határozatait végrehajtani, s a mellette való kiállást 
szavazatával is támogatni. E vonatkozásban azonban hangsúlyozni kell, a párthatároza- 
tok egyértelmű támogatásának fontos feltétele, hogy az irányító pártszerv határozatát 
a különböző vélemények ismeretében hozza, döntését meggyőző érvekkel indokolja, s 
végül a határozat melletti szavazási kötelezettséget testületi határozattal, egyértelműen 
kérje — de ez nem lehet állandó eljárás. Csak politikailag indokolt esetben szabad és kell 
érvényesíteni. Különben csökken, gyengül a tanácstagok felelőssége, önállósága. 


A tanácsok pártirányításának struktúrájában az ún. középszintű igazgatás 1984. január 
1-ji hatállyal történt átszervezésével jelentős módosulás következett be: a járási hivata- 
lokkal együtt megszűntek a járási pártbizottságok is, s ezzel együtt a helyi párt- és tanácsi 
irányítás rendszere egymástól eltérően alakult. A tanácsok tekintetében a városkörnyéki 
igazgatási rendszerrel ugyanis nem jött létre egy újabb két fokozatú igazgatási szint, a 
városi pártbizottságok a városkörnyéken azonban területi jellegű politikai irányító 
funkciót is ellátnak. Ehhez igazodik létrehozásuk módja, valamint hatáskörük. A városi 
pártbizottságoknak tehát nincs hasonló hatáskörű állami partnerük, hiszen a jogi 
szabályozás szerint a városkörnyéki konstrukcióban a városi tanács nem területi irányító 
szerv, és így a községi tanácsokra vonatkozóan szerepe közreműködő jellegű s korláto- 
zott. 

A tanácsok működését tekintve a pártirányításnak ez a rendje, ha nem is zökkenők 
nélkül, de lényegesen komolyabb problémáktól mentesen működik. Nem igazolódott az 
a félelem, hogy a városi pártbizottságok területi felelősségük érvényesítése érdekében a 
városi tanácsokkal szemben olyan követelményeket támasztanak, amelyek nincsenek 
összhangban azoknak a községi tanácsokkal kapcsolatos jogosítványaival, s ezáltal 
megbomlik a városi és a községi tanácsok mellérendeltségi viszonya. A városi pártbizott- 
ságoknak viszonylag hamar sikerült a megfelelő munkastílust kialakítaniuk, s így a 
városi tanácsok a községeket informálisan sem rendelték maguk alá. 

A gyakorlatban inkább ellenkező végletű szemlélettel lehet találkozni: a városi pártbi- 
zottságok azokra a teendőkre sem ösztönzik kellő súllyal a városi tanácsokat, amelyek 
pedig a községekkel kapcsolatos, jogilag is előírt kötelességük lenne. Ez is oka annak, 
hogy a városi és községi tanácsok közötti együttműködési kapcsolatok nem elég intenzí- 
vek, s emiatt a városi tanácsok vonzáskörzeti szervező funkciója sok helyütt nem 
bontakozott ki, a városkörnyéki koordinációs bizottságok pedig csak formálisan mű- 
ködnek. A községi és városi tanácsok egyenrangú partneri kapcsolatainak nem mond 
ellent, ha a városi tanács — amelynek funkciója intézményi tevékenysége szempontjából 
nagyrészt körzeti jellegű is — kezdeményezően lép fel a községek és a városok sokoldalú, 
kölcsönös előnyöket szolgáló együttműködésében. 

A városkörnyéki igazgatási struktúra folytán következetesebben érvényesül az az elv, 
miszerint minden tanács a vele azonos szinten működő pártszerv elvi, politikai irányítá- 
sával végzi feladatait. A járások megszűnése előtt ugyanis a községi tanácsok pártirányí- 
tása gyakorlatilag a járási pártbizottságok szintjéről történt, és ebben a fő közvetítő 
csatorna a járási hivatal vezetése, apparátusa volt. A városkörnyék rendszerével viszont 
szükségképpen az jár együtt, hogy a községi tanácsok pártirányítására csakis a községi 
szintű pártszervek lehetnek hivatottak. Ami e téren jelenleg problémaként mutatkozik, 

az nem ebből a tényből, hanem abból fakad, hogy mind a községi pártszervek, mind a 
községi tanácsok vezetésének színvonala elmarad azoktól az igényektől, amelyek megnö- 
vekedett önállóságukból, a falvak sorsáért viselt felelősségükből következnek. 

A tapasztalatok - az előbb említett nehézség ellenére is — azt mutatják, hogy a járások 
megszűnését követően kialakult pártirányítási struktúra elősegítette a községi tanácsok 
önállóságának és öntevékenységének erősítését, a funkcionálisan összetartozó települé- 
sek együttműködését, a kisrégiókban való gondolkodás kibontakozását. Mindez kellő 
alapul szolgál arra, hogy a tapasztalatok további elemzése után foglalkozzunk a tanácsi 
szervezet és annak munkája továbbfejlesztésével. Az ún. kétszintű irányításra való áttérés 
kapcsán majd feltétlenül mérlegre kell tenni, hogy az igazgatásnak milyen formája képes 
hatékonyabban szolgálni a terület- és településfejlesztési koncepciót, elősegíteni a helyi 
tanácsok horizontális szerveződését és a jelenleginél erőteljesebben kibontakoztatni 
népképviseleti-önkormányzati jellegét. E kérdések tisztázása nélkül a kétszintű irányítás- 
ra való áttérés puszta státuskérdéssé, igazgatástechnikai problémává válhat, ami pedig 
politikai szándékainknak nem felelne meg. 

A tanácsok pártirányításáról szólva, ha csak röviden, de említést kell tenni a tanácsap- 
Parátusi pártszervezetek tevékenységéről is. Ismert, hogy a fővárosi tanács és a megyei 
tanácsok szakigazgatási apparátusában kerületi, illetve városi jogú pártbizottságok, más 
tanácsoknál alapszervezetek működnek. E pártszervezetek a szervezeti szabályzat szerin- 
ti feladatokat látják el a tanácsi apparátus körében, a választott tanácstestületekkel 
kapcsolatban azonban semmiféle irányítási hatáskörük nincs. Fő feladatuk, hogy az 
apparátusi munkát —- ahogy mondani szokták -, a , házon belüli" tevékenységet a 
pártmunka sajátos eszközeivel, nevelő és mozgósító munkával segítsék, érvényesítsék a 
párt politikáját a tanács dolgozói körében. Napjainkban különösen fontos teendőjük e 
pártszerveknek, hogy fellépjenek a bürokrácia ellen, kezdeményezői és ösztönzői legye- 
nek a munka egyszerűsítésének és ésszerűsítésének. 


Az 1985. évi országos választások után újonnan megválasztott tanácsi népképviseleti 
testületek jól rajtoltak. Különösen nagy jelentősége van annak, hogy aktív munkájuk, 
a lakossággal való rendszeres kapcsolatuk fennmaradjon, s ha lehet, erősödjön. Nem 
pusztán az állami tevékenység színvonalának növeléséről van ugyanis szó, hanem a 
közös egyetértés és cselekvés helyi méretekben való napi újrateremtéséről. 


HAROM EVTIZED TANULSÁGAIBÓL 


AZ MSZMP POLITIKÁJÁRÓL 


BÉNYI JÓZSEF: 


Az ENSZ-határozattól a kulturális fórumig 


Külpolitikánk fejlődésvonalát 1956 ősze után leginkább az érzékelteti, hogy a súlyos 
nemzetközi elszigeteltség állapotából viszonylag igen gyorsan — a vártnál mindenképpen 
sokkal gyorsabban - jutottunk el konszolidált helyzetbe. Ez elsősorban a hazai építő 
munka eredményeivel, a néptömegek és a vezetés között kialakult összhanggal függött 
össze. Az a gyorsaság, amellyel ez utóbbi folyamat végbement, pozitiv példaként szolgált 
arra, hogy a nép a szocializmus eltorzítása miatt vált csalódottá, nem pedig magában 
a szocializmusban csalódott. 

A Forradalmi Munkás-Paraszt Köguáát 1956. november 4-én alakult meg, és már 
november 12-én az Egyesült Nemzetek Szervezete 11. közgyűlésének napirendjére felvet- 
ték az ún. magyar kérdést, ami a gyakorlatban azt jelentette, hogy függőben hagyták a 
döntést küldöttségünk mandátumáról. Ilyen formán alig egy évvel azután, hogy tagjai 
lehettünk a világszervezetnek, szembe kellett néznünk azzal a biokádpolitikával, amelyet 
a világszervezetben akkor érvényesülő NATO-túlsúly határozott meg. 

A világ Magyarországról beszélt, és már csak a kuriózium kedvéért is érdemes vissza- 
idézni a világsajtó egyik-másik helyzetértékelését, előrejelzését. A nemzetközi reakció 
legszélsőségesebb körei egybehangzóan, messzemenő reményeket tápláltak a magyaror- 
szági válság elhúzódásával kapcsolatban, s abban bíztak, hogy ez hazánkat kiszakítja a 
szocialista országok sorából, és legalább egy emberöltőre meggyengiti a haladás nemzet- 
közi pozícióit. Joseph és Stewart Alsop a New York Herald Tribune 1956. december 16-i 
számában ezt írta: , A klímaviszonyok éppen megfelelőek egy fegyveres ellenállási moz- 
galom kibontakoztatásához. Lehetséges, sőt valószínű, hogy egy hatékony és tartós 
gerillamozgalom kialakulásának leszünk a tanúi. A szükséges fegyverek ehhez rendelke- 
zésre állnak..." 

Ez a légkör természetesen kétoldalú kapcsolatainkat is szinte teljesen befagyasztotta 
a nyugati világgal, semmivé tette e kapcsolatokban a korábbi években elért eredménye- 
ket. Az elfogadhatatlan nyomás következményeként kénytelenek voltunk elhagyni több 
ENSZ szakosított intézményt. Tény, hogy Nyugaton a baloldalra, a kommunista pártok- 
ra mindenhol a magyarországi események ürügyén csaptak le, nem 1s sikertelenül. 

Az adott helyzetben mérhetetlen segítség volt számunkra a szocialista országok támo- 
gatása. Minden fórumon, a legnehezebb körülmények között is mindig számíthattunk 
valamennyi szocialista országra. A magyar-szovjet viszony jelentősége ezen belül, magá- 
. tól értetődően, különösen kiemelkedő volt. E kapcsolat fontos eseményét jelentette 
abban az időszakban Kádár János 1957. márciusi szovjetunióbeli látogatása, amit N. Sz. 
Hruscsov 1958 áprilisában viszonzott Magyarországon. 

A nemzetközi fórumokon megvívott nem kevés súlyos politikai ütközet után helyze- 
tünk javulásának útjelzője és egyben gyorsítója volt, hogy 1960 szeptemberében az ENSZ 
közgyűlésére Kádár János elvtárs utazott New Yorkba. A világszervezet ülésén felszólal- 
ván, félreérthetetlenül értésre adta: a Magyar Forradalmi Munkás-Paraszt Kormány, 

amelyet képvisel, népi támogatást élvez és a maga választotta szocialista úton halad. Ez 
a felszólalás nemcsak barátainkra, hanem ama országok képviselőire is mély benyomást 
gyakorolt, amelyek hosszú ideig az ún. magyar kérdés vitájában ellenünk szavaztak. 

Visszatekintve, ezt az évet alighanem vízválasztónak nevezhetjük. Egy évvel később 
Magyarországot beválasztották a Nemzetközi Atomenergia Ügynökség kormányzó 
tanácsába. Érezhető volt, mint , fogy el" az ún. magyar kérdés, amelynek célja a hangu- 
latkeltés volt a világszervezet két tagállama, a Magyar Népköztársaság és a Szovjetunió 
ellen. 1962-től kezdve a magyar kérdés már nem szerepelt többé az ENSZ-közgyűlések 
napirendjén. 1963-ban pedig U Thant ENSZ-főtitkár Budapestre látogatott, ahol — mint 
mondotta - a növekvő belső stabilitás jeleit látta. 

A magyar külpolitika módszerei gyorsan alkalmazkodtak az új helyzethez, a ránk 
kényszerített védekező alapállást az aktív kapcsolatkeresés váltotta fel. Abban, hogy ez 
a szándék sikeres volt, döntő szerepet játszott a hazai viszonyok rendezettsége, a nyuga- 
lom és a kiegyensúlyozottság, az életszínvonal gyors javulása, a belső demokratizálás 
megindulása. Egyúttal külpolitikánk a maga sikereivel ugyancsak visszahatott belső 
viszonyainkra, és előmozdította a konszolidációt. 

A magas szintű párbeszéd Ausztriával kezdődött 1964-ben, s a dialógus mind több 
országra terjedt ki. A kétoldalú kapcsolat tartalmilag gazdagodott, és előbb-utóbb 
minden jelentősebb tőkés országgal elmozdult a mélypontról. Sorra-rendre visszatértünk 
azokba a szakosított ENSZ-intézményekbe, amelyeket korábban a politikai nyomás 
miatt kénytelenek voltunk elhagyni. 

A hatvanas években a békés egymás mellett élés, a bizalom erősítésén fáradozva szinte 
minden viszonylatban kezdeményeztünk. Előrehaladásunkat ez mozgatta, számos ered- 
mény egyébként elmaradt volna. A diplomácia igyekezett felkutatni és konkretizálni a 
kölcsönös érdekeket, egyre bővülő kapcsolatokkal fokozni a hazánk iránt kialakuló 
nemzetközi bizalmat. 

Ez a folyamat szerencsésen egybeesett a világpolitika nagy mozgásaival. A világ a 
hidegháborúból egyre inkább az enyhülés irányába fordult. A szovjet-amerikai közele- 
dés a kelet-nyugati kapcsolatok javulásához vezetett, oldottabbá vált a politikai légkör. 
A békés egymás mellett élés elvei fokozatosan elfogadásra találtak a nemzetközi kapcso- 
latokban, mindenekelőtt Európában. Ezzel a magyar külpolitika lehetőséget kapott arra, 
hogy alkotó részese lehessen eme elvek alkalmazásának az államközi kapcsolatokban. 

A nemzetközi helyzet változásai elsősorban az európai térségben jelentkeztek, éreztet- 
ve pozitív hatásukat a különböző társadalmi rendszerű országok kapcsolataiban. Ám az 
egész folyamat itt sem volt ellentmondás nélküli; a legnagyobb feszültségek szintén 
Európában keletkeztek, mivel különösen nagy erejű katonai arzenál halmozódott fel 
kontinensünkön. Emellett nem kevés belpolitikai változás azonnal tükröződött az állam- 
közi kapcsolatokban. Olykor együttműködésre törekvés, olykor szembenállás határozta 
meg a kelet-nyugati kontaktusokat. Hosszú évekig az enyhülés és a feszültség jegyei 
együtt érvényesültek a nemzetközi színtéren, az előbbi csak lassan kerekedett felül, s az 
ellentétes tendenciák hosszabb-rövidebb időre bizonytalanná tudták tenni a nemzetközi 
helyzetet. 

A nyugati közvélemény többsége és az üzleti élet képviselői is mindinkább a szocialista 
országokkal fenntartott kapcsolatok javítása mellett voksoltak. Ettől nem volt független, 
hogy az , új keleti politika" jelszava több nyugati országban belpolitikai sikert hozott 
azoknak, akik ezt hangoztatták és gyakorolták. A kelet-nyugati enyhülés eredményei az 
államközi kapcsolatokban ösztönözték a továbblépést. A különböző kooperációk érzé- 
keltették az egymás iránti növekvő bizalmat, miközben a gazdasági előrelépés további 
politikai lehetőségeket is ígért. 

Mi a két német állam alapszerződése (1972) után egy évvel felvettük a diplomáciai 
kapcsolatokat a Német Szövetségi Köztársasággal. Politikai kapcsolataink normalizáló- 
dását azonban tanulságos módon megelőzte egy teljes évtized, amely gazdasági szem- 

pontból előkészítette ezt a lépést. (1963-ban írtunk alá először kormányzati megállapo- 
dást az NSZK-val.) A diplomáciai kapcsolatok felvételekor az NSZK már az egyik 
legfontosabb tőkés külkereskedelmi partnerünk volt, és azóta is az maradt. 

Nemzetközi helyzetünket jelentősen javította, hogy a Vatikánnal és az Egyesült Álla- 
mokkal folytatott tárgyalások eredményeként a felek számára megnyugtató módon 
megoldódott a Mindszenty-ügy. Mindszentyt az Elnöki Tanács 1971. szeptember 28-án 
részesítette kegyelemben, a Szentszék 1973. december 18-i hatállyal egyházjogilag üressé 
nyilvánította az esztergomi érseki széket. A tárgyalásokon mutatott kölcsönös jóindulat 
hosszan tartó kedvező emlékként kísérte a magyar-vatikáni kapcsolatok további alaku- 
lását. 

Azzal, hogy 1973-ban tagjai lettünk a vietnami ellenőrző és felügyelő bizottságnak, a 
Magyar Népköztársaság első ízben kapott fontos szerepet egy regionális konfliktus 
megoldásában. 

Az enyhülés hatott a magyar-amerikai viszonyra is. Felső szintű látogatások és 
különböző területeken aláírt megállapodások végül is a magyar korona visszaszolgálta- 
tásához vezettek. Ez 1978 januárjában lezárt egy kapcsolatainkat nagyon is megterhelő 
szakaszt. Megkezdődhetett, közös szándékkal, egy újabb periódus, amelyet fokozatos 
fejlődés jellemez. 

Hazánk tekintélyének, külpolitikánk mozgásterének bővülése összefüggött hazai telje- 
sítményeinkkel és 1956 távolodásával is. Egyúttal az is tény, hogy azok a nyugati 
országok, amelyek korábban a mi elszigetelésünkön munkálkodtak, más szocialista 
államokat választottak ki erre a célra, azok váltak , fekete báránnyá". 

1975-ben Helsinkiben a záróokmány aláírásával megszületett 35 állam békés kapcsola- 
tainak kódexe. A többéves előkészítő munkában minden ország érdekeit figyelembe 
vették; az eredményességhez nélkülözhetetlen volt minden részt vevő ország hajlandósá- 
ga. Az új politikai keretben ugyanis a döntéshozatal köre szükségképpen teljes, a kon- 
szenzushoz elengedhetetlen minden ország egyetértése. Ez önmagában is növeli a részt 
vevő országok felelősségét. A kis és közepes nagyságú államok - köztük hazánk - ezzel 
is fontos alkotó szerepet kaptak Európa politikai arculatának alakításában. 

A helsinki tanácskozáson felszólaló Kádár János, mérleget készítvén, ezt mondotta: 
, Mi annak a magyar népnek a küldötteiként veszünk részt ezen a történelmi jelentőségű 
tanácskozáson, amely államot alapítva 1100 éve él a Duna-Tisza táján, Európa közepén, 
így múltunk és jövőnk egyaránt az itt élő népek sorsához kötődik. .. A magyar nép sorsa 
30 évvel ezelőtt az antifasiszta koalíció történelmi győzelmének és annak következtében, 
hogy a szovjet hadsereg a vele együtt küzdőkkel kiűzte hazánk területéről a hitleri 
fasiszta megszálló hadakat, új fordulatot vett. Azóta békében él a nép, visszanyerve 
nemzeti függetlenségét és állami szuverenitását, szilárdan és eltökélten halad maga 
választotta útján és ma a fejlett szocialista társadalmat építi. Történelmünkből mi is 
levontuk a szükséges tanulságokat. " 

A záróokmány aláírása után szinte általános volt a várakozás: a következő esztendők 
egyenletesen felfelé ívelő folyamatot hoznak, tartós javulást, amely lényegesen gazdagít- 
hatja a földrész államainak a kapcsolatait. Ám indokoltnak bizonyult a figyelmeztetés: 
azok az erők, amelyek hosszú ideig akadályozták a konferencia eredményes befejezését, 
nem adják föl a küzdelmet ezután sem. Valóban, a következő években az enyhülés 
eredményeire nyugati politikai össztűz irányult. Új katonapolitikai törekvések jelentkez- 
tek az Egyesült Államokban, e szándékok elutasították az enyhülést. Megváltozott az 
amerikai külpolitikai magatartás. Beköszöntött egyben az olajárrobbanással a világgaz- 
dasági válság. A NATO 1979. évi kettős határozata az európai rakétatelepítésről, a 
SALT-2 megállapodás amerikai ratifikálásának elmaradása, majd a második olajárrob- 
banás már azzal a következménnyel járt, hogy a nemzetközi politikai és gazdasági 
környezetben máig ható hosszú távú, negatív átalakulás kezdődött. Az új fejlemények 
közvetlenül érintették érdekeinket, kényszerítettek bennünket arra, hogy hátrányos 

hatásaikkal számoljunk. Egyik legfontosabb törekvésünk az lett, hogy mi is védjük az 
európai biztonság és együttműködés kereteit a támadásokkal szemben. 

Az elmúlt évtizedek egyik legkomolyabb külpolitikai eredménye mégis éppen az, hogy 
az enyhülést romboló feszültség erősödésének időszakában is sikerült megőrizni a koráb- 
bi időszak sok eredményét. A szocialista országok tevékenysége elhárította az új hideghá- 
ború veszélyét. A nukleáris összeütközés erősödő fenyegetése és általában a kelet-nyuga- 
ti kapcsolatok lehűlése fokozta a kis országok aktivitását, miután a romló helyzet 
hátrányos következményeit leginkább ők érezték. A béke biztosítása, az egymásrautalt- 
ság cáfolhatatlan ténye minden államtól erőfeszítéseket követelt a nemzetközi színtéren. 
Ez természetesen semmiképpen sem pótolhatja vagy helyettesítheti a szovjet-amerikai 
dialógust. Valóságos áttörést, meghatározó jellegű megállapodást csak ez utóbbi hozhat. 
A kisebb államok - köztük hazánk -, mint tapasztalhattuk, mégis befolyásolhatják az 
eseményeket, enyhíthetik az ütközéseket, korlátozhatják a károk mértékét. 

A magyar politika vezető képviselői a fejlett tőkés országok sok kiemelkedő vezetőjé- 
vel folytattak az elmúlt esztendőkben megbeszéléseket. Csupán példaképp: többször 
Franciaország köztársasági elnökével és miniszterelnökével, az NSZK szövetségi elnöké- 
vel és kancellárjával, a brit és az olasz kormányfővel, de járt nálunk az Egyesült Államok 
alelnöke is és sokan mások. Történelmünkben példátlanul kedvező a viszonyunk Auszt- 
riával, a kölcsönös felső szintű látogatások nem hiányoznak egy év politikai naptárából 
sem. A testvéri magyar-finn viszonylatban ugyancsak rendszeressé vált vezetőink talál- 
kozása, tárgyalása. 

A magyar vezetés az enyhülés védelmében még a legnehezebb időkben is, amelyek 
immár mögöttünk vannak, fenntartotta a párbeszédet nyugati partnereinkkel. Ennek 
köszönhetően nemzetközi kapcsolatainkban nem volt visszalépés. S az elmúlt évtizedre 
visszatekintve az is megállapítható, hogy a törpeállamok kivételével nincs olyan állam 
Európában, amellyel nem volt főtitkári, államfői, miniszterelnöki, miniszterelnök-helyet- 
tesi vagy külügyminiszteri találkozó. Mind több viszonylatban válnak ezek a találkozók 
rendszeressé. 


9600E. 


Ha visszatekintünk arra, hogy milyen tényezők segítségével jutott ki a Magyar Népköz- 
társaság a nemzetközi elszigeteltségből s tett szert tekintélyre és megbecsülésre, akkor 
első helyen a három évtizede tanúsított következetességet kell említenünk. Hűek vagyunk 
az alapelvekhez, és egyúttal igazodunk a váltakozó körülményekhez. Ez egyszerre jelent 
stabilitást és a realitásokhoz alkalmazkodó rugalmasságot. Cselekedeteinkben a valóság- 
ból indulunk ki. Megtanultuk saját példánkon, mit jelent a hidegháborús bojkott, a 
durva politikai nyomás, a fenyegetés, a , mandátumvita". Harminc év alatt a nemzetközi 
osztályharc változatos iskoláját jártuk ki. 

Szocialista jellegű külpolitikánk elsősorban arra támaszkodik, hogy része vagyunk 
annak a politikai-katonai-gazdasági szövetségi rendszernek, amely jelentős hatást gyako- 
rol a világ dolgaira. Tudjuk, mindig számíthatunk a Szovjetunió, a szocialista országok 
támogatására, ám természetesnek tartjuk, hogy saját gondjainkat elsősorban saját ma- 
gunknak kell megoldanunk. 

A Varsói Szerződés egyenjogú, egyenrangú tagjaiként szövetségeseinkkel összehangol- 
tan dolgozunk. Belső haladásunk érdekében igyekszünk elősegíteni a békés egymás 
mellett élés politikájának érvényesülését. Megállapodásaink az általános egyetértés alap- 
ján, de nem viták nélkül születnek. A közös álláspont kidolgozásában tevékenyen részt 
veszünk, képviseljük érdekeinket, nézeteinket. 

Az egyeztetett szocialista külpolitika ezekben az évtizedekben soha nem jelentett 
uniformizált tevékenységet, minden esetben a körülmények elemzése irányítja cselekede- 
teinket, nem pedig elvont receptek. Szövetségünk részeként kezdeményezéseink értéke 

nagyobb, diplomáciánk hatékonysága erősebb. Független szuverén országok önkéntes, 
alkotó célú közösségéről van szó, amely a kölcsönös érdekek alapján hangolja össze a 
nemzeti törekvéseket. 

A nemzetközi feltételek gyökeres változását és a nemzeti érdekek értelmezésének 
módosulását mutatja, hogy korunk bonyolult viszonyai között, az országok egész sora, 
a világ legkülönbözőbb tájain, másokkal egyeztetve, egy-egy szövetség részeként kívánja 
megvalósítani legfontosabb nemzeti érdekeit. 

A közös érdek elismerése — Kelet és Nyugat egyaránt ad példát erre — nem jelenti a 
részt vevő államok érdekeinek korlátozását, sőt nagyobb biztonságot és hosszú távú 
előnyöket nyújt a szövetségi rendszerekhez tartozó tagországoknak. A mi esetünkben az 
egyeztetett, a közös érdekeket szem előtt tartó, nemzeti célú külpolitika lehet csupán 
eredményes. 

Diplomáciánk szempontjából legfontosabb politikai és nemzetközi jogi kötelezettsé- 
günk a béke fenntartása. Ezt szolgáljuk, ha javítani tudjuk a katonai és a gazdasági 
biztonságot, s képesek vagyunk bővíteni a békés együttműködés formáit a fejlett tőkés 
államokkal éppúgy, mint a fejlődő országokkal. Külpolitikánk tényleges eredményekre 
törekszik. E tevékenységünk eredményességét azon tudjuk mérni, hogy miként szolgálja 
prioritásunkat, társadalmi, gazdasági és kulturális előrehaladásunkat. Ez néha bonyolult 
feladat; korlátok, tiltások, előítéletek emlékeztetnek bennünket arra, hogy a bizalom még 
hiánycikk világunkban. Ezért is tekintjük feladatunknak azt, hogy a kölcsönösen elfo- 
gadható megoldásokat keressük, és igyekezzünk segíteni a nemzetközi együttműködés 
zavarainak elhárításában. Azt szorgalmazzuk, hogy nyugati partnereinknél ne legyen 
különbség a politikai nyilatkozatok és a gazdasági gyakorlat között. 

Külpolitikánkban e 30 évben nem ébresztettünk kétségeket barátainkban, és egyálta- 
lán nem akartunk hiú reményeket kelteni nyugati partnereinkben. Állásfoglalásaink 
egyértelműek voltak, soha nem hagytak kétséget hovatartozásunkról. Magatartásunk 
kiszámítható volt: megbízható szövetségesei voltunk és maradtunk kipróbált barátaink- 
nak, párbeszédre és előnyös megegyezésre mindig kész partnerei másoknak. 

A magyar külpolitika nem szakadhat el a realitásoktól, e politikában állandóan jelen 
vannak a kisállamok jegyei: a szűk belső piac, a nemzeti jövedelem viszonylag szerény 
mértéke, a majd teljes nyersanyaghiány. Másképpen szólva, mivel rendkívül szűkös 
gazdasági erőforrásokra támaszkodhatunk, sok országnál érzékenyebbek vagyunk a 
világpiac ingadozásaira, jobban érdekünkben áll a nemzetközi munkamegosztás, szüksé- 
günk van a fejlesztés külföldi forrásaira. Következésképp a külpolitikának segítenie kell 
az objektív helyzetből adódó hátrányok csökkentésében. A hazai háttér szolgálata ilyen 
formán nem egyszerűen lehetőség számunkra, hanem adottság; az aktivitás nem erény, 
hanem parancsoló szükségszerűség. 

A nemzetközi gazdasági kapcsolatok jelentősége fokozódik, a gazdasági diplomácia 
az érdekek fontos közvetítője. A mai viszonyok közt előnyt jelent az alkalmazkodás 
lehetőségének vagy kényszerének felismerése. Szaporodnak az országokat összekötő 
gazdasági szálak, mindez megkívánja a magas szintű, összegző politikai-gazdasági-tudo- 
mányos-műszaki párbeszéd szélesítését a különböző társadalmi rendszerű országok 
között. 

Hazánknak nincsenek olyan eszközei, amelyek a globális politika folytatásához szük- 
ségesek. Részesei vagyunk viszont a szocialista államok közös erőfeszítéseinek, kiállunk 
minden igaz ügy mellett, egyúttal a legnagyobb hatást az események menetére a kétoldalú 
kapcsolatokban tudjuk gyakorolni. A hazánk javát szolgáló előnyök is elsősorban a 
bilaterális keretben folyó tárgyalások eredményei. Az előnyök természetesen minden 
esetben kölcsönösek, ez az elv ülteti partnereinket is a tárgyalóasztalhoz. Ide tartozik az 
is, hogy soha nem kívántunk politikai közvetítő szerepet betölteni, , hiddá" válni Kelet 
és Nyugat között. Ugyanis a szocialista országok közösségének része vagyunk, ez pedig 
kizárja az ilyen jellegű közvetítést. 

Azzal szintén számolnunk kellett és kell külpolitikánkban, hogy a magyaroknak 
mindössze kétharmada él jelenlegi határaink között. Körülbelül három és fél millió 
magyar található az első és a második világháborút lezáró békeszerződések következmé- 
nyeképpen a környező államokban, a többi szétszóródott a világban. Európában a 
magyar a legnagyobb kisebbség. Sorsuk alakulása, kulturális-anyanyelvi lehetőségeik 
nem közömbösek számunkra. Természetes, hogy jogaik érvényesülését kívánjuk. A szo- 
cialista társadalmi rend létrehozta a feltételeket ahhoz, hogy szövetségünk keretei között 
szerepük mindenhol pozitív tartalmat kapjon. A nemzetiségek hovatartozását a történe- 
lem határozza meg, létük azonban tagadhatatlan. Az adott országok között összekötő 
politikai missziót tölthetnek be. Bennünket e tekintetben is mindig a türelmes tárgyalá- 
sok szándéka vezet, a kölcsönösség igénye. Először a saját portánkon söpörtünk. Ma- 
gyarország szavatolja nem magyar nemzetiségű honfitársaink demokratikus jogait, töb- 
bek között elismeri, bátorítja kapcsolataikat az anyaországgal. 

Külkapcsolatainkban tehát nem hanyagolhatók el a tradíciók, a közös történelmi 
emlékek, a földrajzi közelség, ismeretség és rokonság. Alighanem ennek is része volt 
abban, hogy Európa szívében eredményesen tölthettük be a házigazda szerepét a buda- 
pesti kulturális fórumon 1985 őszén. E tanácskozás vége csaknem egybeesett a genfi 
szovjet-amerikai csúcstalálkozóval. Genf legfontosabb üzenete a világ számára a lehető- 
ség volt, és a Budapesten lezajlott sokoldalú párbeszéd is egy lehetőségre irányította rá 
a világ figyelmét. Ez volt az első kísérlet arra, hogy ilyen széles körben politikusok, alkotó 
művészek, tudósok, a kultúra képviselői (mindezek között nincs szükségképpen elválasz- 
tó vonal) leüljenek egy asztalhoz. Ez a találkozó egyben világossá tette, hogy nemcsak 
a politika, nem csupán a technika, a szaktudományok síkján van lehetőség és szükség 
a különböző rendszerek és polgáraik párbeszédére, hanem a kultúra területén is. Mi, 
magyarok ezen a konferencián végig azon az állásponton voltunk, hogy nem a konfíron- 
tációt kell keresni, hanem az együttműködést. Azt a nézetet vallottuk, hogy ha a politiká- 
ban nincs más alternatíva, mint a békés egymás mellett élés — és a már említett genfi 
találkozó ezt igazolta -, akkor a kultúrában is ennek kibontakoztatásáért kell tevékeny- 
kedni, Európa és a béke szolgálatában. És noha a záróokmányt -— amelynek feltétele 
kivétel nélkül valamennyi résztvevő egyetértése lett volna — nem sikerült tető alá hozni, 
mégis eredményes volt az a törekvésünk, hogy ne engedjük az ellentéteket túlbecsülni és 
az együttműködés szellemét lebecsülni. 

Közel 30 évvel 1956 után, ezen a konferencián volt alkalmunk azt is mérlegelni, mit 
tükröz mindez hazánk nemzetközi értékelése szempontjából. Nemcsak arról volt szó, 
hogy a vendégek elismerésüket fejezték ki a vendéglátó ország kormányának, népének 
a tanácskozás megrendezéséhez nyújtott feltételekért s a szervező munkáért. Emellett 
Magyarország bizonyos tekintetben az ablak szerepét töltötte be, azaz vendégeink 
egyrészt láthatták, hogyan funkcionál a szocialista társadalom, és mit jelent ott az aktív 
társadalmi és kulturális élet. Másrészt kultúránk is szélesebb ablakot nyitott a környező 
világra. Talán még sajnálni is lehet, hogy a tanácskozás természete, mindenekelőtt a zárt 
ülések jellege miatt a magyar közvélemény erről nem sokat tudhatott. Kérkedés lenne 
sok mindent visszaidézni, így csak megemlítem: Bartók Béla utolsó szavait Franciaország 
képviselője magyarul is megtanulta, egy portugál költőnő saját versét szavalta Budapest- 
ről, de elmondott egy József Attila-költeményt is, hallhattunk lichstensteini szájból 
Radnóti-verset. Volt amikor Petőfit említették, volt amikor Lukács Györgyöt. A magyar 
kultúra eredményei tehát széles körben nagy elismerésre találtak. Ilyen módon végső 
soron szimbólum-értékű is volt számunkra, hogy a kulturális fórummal Budapest lett 
ama helsinki folyamat jelentős állomása, amely kiiktatja az eszköztárból az ötvenes évek 
bojkott-politikáját. Ama folyamat útjelzője lett, amely hozzájárult a nemzetközi párbe- 
széd előmozdításához, a szakmai és baráti kapcsolatok, a kölcsönös megértés elmélyíté- 
séhez, az európai népeket összekötő közös humanista értékek tudatának erősítéséhez. 

Immár másfél év telt el a budapesti tanácskozás óta. Aligha vállalkozhatunk arra, s nem 
is feladata ennek az írásnak, hogy érről az időszakról diplomáciai leltárt készítsünk, 
annál is inkább, mert ez szinte lehetetlen vállalkozás. Még felsorolni is sok volna például 
azt a 152 nemzetközi konferenciát, amelyet 1986-ban rendeztek Magyarországon. A leg- 
utóbbi időkben sok tekintélyes nemzetközi szervezet vagy intézmény tartotta különféle 
összejövetelét Budapesten. Például a Palme-bizottság és a Pugwash-konferencia is. 
A helyszín megválasztása, hisszük, nemzetközi tekintélyünket jelzi, azt a külső megbe- 
csülést, amit a világ eredményeink iránt érez. 

Emellett arra kell emlékeztetni, amire szükség van ahhoz, hogy tovább haladhassunk 
a helsinki úton, távolodhassunk a konfrontációtól. Ehhez nélkülözhetetlen, hogy nyugati 
partnereink is — akárcsak a megújuló, kezdeményező, a biztonságpolitika korszerű 
felfogását képviselő szocialista diplomácia — azonos jelentőséget tulajdonítsanak a biz- 
tonság és együttműködés mind a négy tartópillérének, a politikai, a katonai, a gazdasági 
és a humanitárius kérdéseknek. Nem lehet haladás akkor, ha ezekből kiragadják az 
emberi jogok ügyét és az összeurópai párbeszédet politikai nyomással akarják helyettesí- 
teni. Mi messzemenően abban vagyunk érdekeltek, hogy minden területen, az emberi 
jogok dolgában is, megegyezések, megállapodások révén lépjünk előre. 

Tény, korunkat az is jellemzi, hogy Európa bizonyos értelemben elvesztette történelmi 
primátusát. Így van akár a politikai, akár a világgazdasági, akár a katonai szempontokat 
vesszük számba. A technikai haladás is gyorsabb másutt, mint Európában. Külpoliti- 
kánkban mégis elsőbbséget adunk az európai kapcsolatoknak. Szövetségeseink nagyobb 
része itt található, az európai térséget ismerjük legjobban, ezerévesek itteni tapasztala- 
taink. A helsinki záróokmány aláírásával ez a keret ugyan szélesedett, magában foglal- 
ván immár az Egyesült Államokat és Kanadát is, de számunkra az európai földrész 
meghatározó jellege nem változott. Ezért fordulunk különös figyelemmel e térség felé, 
ahol a kiteljesedő helsinki folyamat vetett véget annak a tévhitnek, hogy az , igazi" 
Európa nem több, mint a kontinens nyugati fele. A különböző társadalmi rendszerek 
együttélése nem módosítja a földrajzot. Európa -— ahogy a nyugati politika nagyjai is 
megállapították — az Atlanti-óceántól az Urálig, az Északi-sarkvidéktől a Földközi- 
tengerig terjed. Éppen ezért szolgálhatja Európa békés jövőjét a jó szomszédi kapcsola- 
tok és a regionális megoldások , mozaikszerű" fejlesztése. Igaz ez a Duna völgyében is, 
amely egykor oly sok viszály forrása volt, a jövő Európájában pedig még a mainál is 
inkább a béke és a biztonság tényezőjévé lehet. 

Ezen munkálkodtunk 30 évig, ezt tesszük a jövőben is. 


A nyolcvanas évek szervezeti változásai az állami iparban 


Az új vállalatvezetési formák bevezetésével 
(vállalati tanács, dolgozók közgyűlése, 
küldöttgyűlése általános irányításával mű- 
ködő vállalatok) úgy tűnik, hogy végérvé- 
nyesen lezárult a vállalati átszervezéseknek 
a nyolcvanas évek első felére jellemző, so- 
kat vitatott, úgynevezett központi indítta- 
tású decentralizációs szakasza. A szerveze- 
ti felülvizsgálatok az Ipari Minisztérium 
által felügyelt vállalatok közül több mint 
200-at érintettek. Ebből a körből állam- 
igazgatási döntések alapján 4 trösztnél és 
28 vállalatnál történt szervezeti decentrali- 
zálás, ennek eredményeképpen 106 új ön- 
álló vállalat és 82 új, önálló szolgáltató 
kisvállalat jött létre. Ezzel ellentétes irányú 
szervezeti mozgások is végbementek: 17 
esetben szüntettek meg vállalatokat össze- 
vonás, beolvasztás vagy felszámolás útján; 
ez, eredményét tekintve, szervezeti centrali- 
zációként minősíthető. 

Mindezeken felül több mint 50 vállalat- 
nál vizsgálták felül a vállalati belső irányí- 
tási mechanizmust. 

Mi volt ennek a szakasznak a tényleges 
tartalma (leegyszerűsíthető-e a decentrali- 
zálásokra), milyen eredményekkel járt és 
milyen ellentmondásokat hozott felszínre? 
. Mi volt a kapcsolata a gazdaságirányítási 
rendszer átfogó korszerűsítésének más ele- 
meivel, az egész reformprogrammal? Va- 
jon szakaszhatárról és a vállalati szervezeti 
struktúra fejlődésének új lehetőségeiről be- 
szélhetünk-e napjainkban vagy a nyilván- 
valóan még mindig nem megfelelő struktú- 
ra ismételt lemerevedéséről? Van-e adek- 


vát vállalati szervezeti struktúra, illetve - 


adekvát mozgásforma, szervezeti dinamiz- 


mus? Egyáltalán, még mindig fontos kér- 
dés-e gazdaságunk fejlődése szempontjá- 
ból a vállalati szervezeti rendszer vagy vég- 
érvényesen (időlegesen!) , lekerült a napi- 
rendről"? 

Ezekre a kérdésekre mind az elméleti 
szakemberek, mind a gyakorlatban érin- 
tettek (az államigazgatási és a vállalati 
szférában egyaránt) meglehetősen ellenté- 
tes, esetenként szenvedélyesen szélsőséges 
válaszokat adnak. A szélsőséges állásfog- 
lalások mögött általában a teljes témakör 
egy-egy elemének kiragadása, a tágabb 
összefüggések feltárásának mellőzése érhe- 
tő tetten. Kívánatosnak tűnik tehát alapo- 
sabban körüljárni a szervezeti struktúra 
témáját. 


Helyzetkép . 


Tekmtettel arra, hogy jelenlegi vállalati 
szervezeti rendszerünk lényegében a hatva- 
nas években - a maitól lényegesen külön- 
böző feltételek között, a gazdasági fejlett- 
ség alacsonyabb szintjén és más gazdaság- 
politikai célok alapján — alakult ki, és az- 
óta alapvonásait tekmtve nagyon keveset 
változott, a gazdaság teljesítőképességé- 
nek növeléséhez feltétlenül szükség van át- 
fogó korszerűsítésre, illetve az átalakulási 
folyamat feltételeinek megteremtésére. 

Az ötvenes, hatvanas évek gazdaságpo- 
" litikájának középpontjában a szocialista 
gazdálkodási viszonyok kiépítése és meg- 
szilárdítása, az iparosítás, az elmaradott- 
ság felszámolása, a termelési volumenek 
növelése stb. állt, ami viszonylag stabil cé- 
lok kitűzését tette egyfelől lehetővé, másfe- 

lől szükségessé. Mindezt egy szigorúan hie- 
rarchikus, tervutasításos irányítási rend- 
szerben valósították meg. Ebből követke- 
zően a vállalati szervezeti rendszer egyér- 
telműen a hatalmi, az irányítási struktúra 
szerves része volt. (A vállalati önállóság 
igen szűk körű, a vállalat nem vállalkozás, 
hanem a tervek végrehajtója, a strukturális 
változásokat központilag tervezték és on- 
nan biztosították a szükséges eszközöket 
is.) A vállalati szervezeti struktúra változá- 
sának iránya egyértelműen a mind erőtel- 
jesebb centralizáció, amelynek indoka ere- 
detileg a koncentráció növelése (ebből 
adódóan a nagyobb gyártási volumenek, 
nagyobb  sorozatnagyságok, optimális 
üzemméretek, koncentrált irányító, fejlesz- 
tő apparátusok kialakítása stb.), a műsza- 
ki fejlesztés gyorsítása, a KGST szakosítá- 
si megállapodásainak kihasználása s min- 
dezek révén a gazdálkodás hatékonyságá- 
nak javítása. A végrehajtás során azonban 
— mivel a célok eléréséhez sem a világgaz- 
dasági, sem a hazai feltételek nem voltak 
meg - a vállalati centralizálásoknál az irá- 
nyítástechnikai megfontolások dominál- 
tak. 

A legnagyobb mértékű centralizáció a 
hatvanas évek első felében zajlott le a vál- 
lalat-összevonások révén. Ekkor jöttek lét- 
re a többségükben még ma is meglevő or- 
szágos nagyvállalatok. Közismert az is, 
hogy 1968-ban az új gazdasági mechaniz- 
mus bevezetése nem járt együtt a vállalati 
szervezeti struktúra átalakításával. Söt a 
hetvenes évek első felében tovább folytató- 
dott a vállalati centralizáció, amely során 


vállalatokba történő beolvasztása volt jel- 
lemző. 

A hetvenes évek végétől a gazdaságpoli- 
tika középpontjában - a számunkra dön- 
tően megváltozott világgazdasági környe- 
Zet és annak folyamatos, dinamikus válto- 
zásainak hatására — a strukturális alkal- 
mazkodás, a szelektív fejlesztés, a haté- 
konysági tartalékok feltárása stb. áll. 
Mindehhez rugalmas célrendszer, a közve- 
tett irányítási eszközök térnyerése, a válla- 
lati önállóság tényleges fokozása tartozik, 
és követelmény a mikrostruktúra rugalmas 
alkalmazkodóképessége. Ennek megfele- 
lően a vállalatnak vállalkozásként kell mű- 
ködnie; ez esetben döntő a tőkehasznosu- 
lás, a jövedelemtermelő-képesség és a 
strukturális alkalmazkodóképesség. 

A fejlett ipari országokban a vállalati 
szervezeti struktúra dinamikusan alkal- 
mazkodik a piaci viszonyok változásaihoz. 
A szervezeti dinamizmus alapja az önálló 
vállalkozások igen nagy száma, a kiegyen- 
súlyozott méretsruktúra, a szervezetek 
nagy formagazdagsága, a vállalatok kö- 
zötti és az azokon belüli kapcsolatrendszer 
változatossága. A gyakorlatban bebizo- 
nyosodott, hogy pozitív összefüggés van 
egy ország gazdasági teljesítőképessége, 
makroszintű rugalmassága, strukturális 
válaszképessége, vállalati szervezeti rend- 
szerének dinamizmusa, valamint a vállal- 
kozások relativ száma között. Ezt illuszt- 
rálja az alábbi táblázat, amelyben az 5 fő 
feletti létszámú vállalkozások relatív szá- 
mát, valamint az 1979-1984-es időszakban 
évente átlagosan megszűnő, illetve keletke- 


azonban, a korábbi összevonásokkal ző vállalkozások részarányát (100-nak vé- 
szemben, a kisebb vállalatoknak a nagy- ve az összes vállalkozást) adjuk meg: 
Megszűnési Keletkezési 
Ország. régió KANONŐ tötő részarány részarány 
(százalékban) (százalékban) 
Japán 70 8-10 10-12 
Egyesült Államok, Kanada 35-40 9-10 12-15 
Nyugat-Európa 20-35 7-9 8-10 


A változtatás szükségszerű irányai 
A hatékonysági tartalékok feltárása 


A jelenlegi vállalati szervezeti struktúra 
túlcentralizált, uniformizált, nem tükröző- 


dik benne a gazdaság egyes tevékenységi 
területeinek egymástól szükségképpen el- 
térő vállalati méret- és tevékenységstruktú- 
rája, integrációs igénye. A kívánatos válto- 
zás célja, hogy valamennyi gazdasági tevé- 
kenységet - figyelembe-véve a stechnikai, 

technológiai, piaci, szakember-ellátottsági 
stb. feltételeket — a legmegfelelőbb méretű, 
formájú szervezeti keretek között, vagyis 
gazdaságosan végezzék. Mindez feltételezi 
az önálló gazdálkodó szervezetek közötti 
együttműködési, integrációs formák és 
módszerek fejlődését, azok rugalmas ala- 
kíthatóságát. Gazdaságunk csak akkor 
működhet eredményesen, ha egyaránt tar- 
talmaz nagy-, közepes és kisvállalatokat, 
egy-egy területre specializálódott és erősen 
diverzifikált vállalkozásokat, ha a külön- 
böző méretű és tevékenységstruktúrájú 
vállalatok egymásra épülnek, egymást kie- 
gészítik, egymással egyrészt versenyeznek, 
másrészt a kölcsönös érdekeltség alapján 
együttműködnek. 

Valójában tehát nem fogadható el a 
nagyvállalat-kisvállalat merev szembeálli- 
tása - akár a hatékonyság, akár a rugal- 
masság, akár az innovációs fogékonyság 
oldaláról -, megfelelő feltételek és azok jó 
kihasználása esetén valamennyi méretka- 
tegóriában eredményes lehet a gazdasági 
vállalkozás. 

A kis- és középvállalatok nagyon ala- 
csony arányából, a háttéripar és az ipari 
szolgáltatások alulfejlettségéből követke- 
zően a vállalatok kénytelenek olyan tevé- 
kenységekre is berendezkedni (a vertiku- 
mok előre és hátra való kiépítése, háttér- 
ipari és ipari szolgáltató kapacitások létre- 
hozása stb.), amelyek sok esetben gazda- 
ságtalanok, az erőforrások szétforgácsoló- 
dásához, alacsony kapacitáskihasználás- 
hoz, jelentős  veszteségforrásokhoz, a 
struktúra lemerevedéséhez vezetnek. Az 
ilyen kényszerű mikroautarchia nyilván 
nem azonos a tudatos diverzifikációval, 
amit bizonyít, hogy vállalataink többségé- 
nél igen magas azon tevékenységek ará- 
nya, amelyeknél csak belső felhasználás 
van. Nyilván még a legnagyobb vállalatok 
sem képesek arra, hogy fő profiljaikon fe- 
lül valamennyi kapcsolódó vertikumi terü- 
let, háttéripari és ipari szolgáltató tevé- 
kenység folyamatos fejlesztését, a munka 
magas fokú szervezését, az ezeken a terüle- 
teken lekötött eszközök és a munkaerő 
megfelelő szintű kapacitáskihaszálását ha- 
tékonyan biztosítsák. Mindez igen nagy 
:""sszteséget okoz, de amíg a vállalatok eze- 


ket a pluszköltségeket érvényesíteni tudják 
végtermékeik árában, a veszteségek nem 
vállalati, hanem népgazdasági szinten mu- 
tatkoznak. 

Magyarországon a karbantartó, anyag- 
mozgató és az ún. segédüzemi létszámok — 
összehasonlítva más, hasonló fejlettségű 
ipari országgal - igen magasak. Ugyan- 
csak igen magas relatív létszámarányok 
figyelhetők meg vállalatainknál a fejleszté- 
si, beruházásbonyolítási és egyes admi- 
nisztratív területeken, anélkül, hogy a sok- 
szor magasan kvalifikált szakemberek ha- 
tékony, értékteremtő foglalkoztatása meg- 
oldott lenne. Itt tehát egy ördögi körrel 
állunk szemben: egyfelől vállalataink az 
ilyen , szolgáltató" tevékenységek kínálati 
hiánya (az ilyen profilokra szakosodó, spe- 
cializálódó önálló kis- és középvállalatok 
hiánya) miatt kényszerülnek a mikro- 
autarchiára, másfelől ezáltal lekötik és 
strukturálisan konzerválják azokat a gépi 
és szellemi erőforrásokat, amelyeket nép- 


. gazdasági szinten egy dinamikus vállalati 


szervezeti struktúrában sokkal hatéko- 


nyabban és rugalmasabban lehetne fel- 


használni. 

Az előbbi problémához jelentősen hoz- 
zájárul vállalataink túlzott belső centrali- 
záltsága, uniformizált felépítése, a belső 
egységek alacsony szintű önállósága, a kal- 
kulációs, belső elszámolórendszerek fejlet- 
lensége. Ezek egyfelől akadályozzák a va- 
lódi költségviszonyok, a gazdasági ered- 
mények értékelhetőségét, objektív össze- 
hasonlíthatóságukat a , piacon" hozzáfér- 
hető szolgáltatásokkal, másfelől csökken- 
tik az egyes egységek érdekeltségét a tarta- 
lékok feltárásában, innovációs javaslatok 
kidolgozásában, az eredmények növelésé- 
ben. 


A strukturális alkalmazkodás 


Jelenlegi vállalati szervezeti struktúránk 
további problémája a merevség: egyfelől 
nincs igazi lehetőség dinamikus növeke- 
désre, nincs kellő kényszer visszafejleszté- 
sekre, önálló elhatározáson alapuló de- 
centralizálásra, másfelől nagyon kevés új 
vállalat jön létre és kevés szűnik meg (elte- 
kintve a kisvállalkozásoktól és az állam- 

igazgatási döntéseken alapuló átszervezé- 
sektől), továbbá a meglévő jogi lehetősége- 
ket sem használják ki kellőképpen a válla- 
latok kölcsönös gazdasági érdekeltséget 
nyújtó társulások létrehozására. 

A korábbi profilkötöttségek, profiltisztí- 
tások, a koncentrált fejlesztések hatására 
nagyon sok termelési ágban egy vagy kis 
számú vállalat monopolhelyzetben van, 
emiatt a hazai piac kiszolgáltatott és rugal- 
matlan. A monopolizált területeken na- 
gyon kevés a lehetőség új vállalkozások 
belépésére, új ötletek megvalósítására, a 
tényleges gazdasági verseny feltételeinek 
kialakulására. Ugyanakkor a monopol- 
helyzetben lévő vállalatokat - import hiá- 
nyában - gyakorlatilag ellátási felelősség 
terheli, gazdaságilag sebezhetőek, merev 
belső szerkezetük az alternatív fejlesztése- 
ket gátolja, egyes egységeik piaci hatások- 
nak megfelelő szabad fejlődését általában 
nem képesek biztosítani. 

Egy, a feldolgozóipar több mint 600 ter- 
mékcsoportját átfogó vizsgálat szerint a 
termékek döntő hányadánál néhány na- 
gyobb termelő uralja az adott részpiacot: 
a legnagyobb egységek piaci részesedése az 
esetek 20 százalékában gyakorlatilag 100 
százalékos, 65 százalékuknál pedig megha- 
ladta az 50 százalékot. A másik oldalról 
közelítve a témát: a vizsgált termékcsopor- 
tok 20 százalékánál csak egy termelő van, 
másik 20 százalékánál 2-3 és csak az esetek 
negyedénél van 15-nél több termelő. Pél- 
daként: a traktorok és a mezőgazdasági 
eszközök alkatrészeinek, a kábelszerelvé- 
nyek és a villamossági cikkek, a mechani- 
kai elven működő mérőműszerek gyártá- 
sában - és még lehetne folytatni a sort — a 
3 legnagyobb termelő részesedése a hazai 
összes termelésből meghaladja a 75 száza- 
lékot. A kisebb piaci részesedésű termelők 
egyúttal — kihasználva a hiányhelyzeteket, 
a piaci réseket — maguk is monopolpozí- 
cióra törekednek. 

A gazdaság strukturális alkalmazkodá- 
sát jelentősen gátolja, hogy hiányoznak az 
olyan kisegységek, amelyek jelentős koc- 
kázatvállalás mellett az innovációk kezde- 
ményezői, kísérleti bevezetői, ígéretes pia- 
ci, termelésfelfuttatási lehetőségek esetén a 
nagyvállalatok potenciális partnerei lenné- 


nek. A kis méretek miatt az esetleges siker- 
telen kísérletek veszteségei társadalmilag 
jobban kezelhetők, és nagyságukat tekint- 
ve biztosan alatta maradnának a nagyvál- 
lalatok jelenlegi innovációs veszteségeinek. 

A fentiekből következik, hogy a jelenlegi 
szervezeti struktúra a nagyvállalatok szá- 
mára sem előnyös, hiszen a rugalmas al- 
kalmazkodáshoz, az eredményes gazdasá- 
gi akciókhoz megfelelő partnerek, eleven 
kapcsolatok, tőke- és munkaerő-áramlás, 
vagyis szervezeti dinamizmus szükséges. 
A potenciális partnerek kis száma és a spe- 
cializáció alacsony szintje miatt korláto- 
zottak a lehetőségek a specializált beszálli- 
tókra — vagyis fejlett háttériparra — építő, 
hatékony , összeszerelő jellegű" ipari tevé- 
kenység részarányának növekedéséhez. 
A specializáció hazai alacsony szintjére jel- 
lemző - egy közel 300 feldolgozóipari vál- 
lalatra és hozzájuk tartozó, több mint 2200 
ipartelepre kiterjedő vizsgálat tanúsága 
szerint -, hogy a vállalatok 20 százaléka 
6-10 gyártási ágban tevékenykedik, közel 
60 százaléka pedig 2-5 gyártási ágban. Az 
ipartelepek szintjén is alacsony a speciali- 
záció mértéke, a telepek több mint 10 szá- 
zaléka 4 vagy több gyártási ágat művel, és 
mintegy 30 százalék 2-3 gyártási ágban 
tevékenykedik. 

A nagyvállalatokon belül működő ter- 
melőegységek önállósága általában na- 
gyon korlátozott, a vállalati központ és az 
egységek között még ma is általában , terv- 
alku-mechanizmus " működik, így az egy- 
ségeknek nem eléggé erős az érdekeltségük 
a gazdasági eredmények javításában, a tar- 
talékok feltárásában, új innovációk bein- 
dításában, a termelési struktúra korszerű- 
sítésének kezdeményezésében. (A tervek 
általában — a gyakori kényszerkooperációs 
kapcsolatok, a fiktív belső elszámolóárak 
stb. miatt — sok naturális elemet tartalmaz- 
nak, így esetleges , túlteljesítésük" nem fel- 
tétlenül eredménynövelő hatású.) Ilyen 
helyzetben nem meglepő, hogy a meglévő 
fejlesztési forrásokat sokszor , körbenjá- 
ró" módon, egyszerű kapacitásbővítési cél- 
lal osztják el a jövedelmezőségi alapon ver- 
senyző, a hosszabb távú stratégiai célok- 
hoz illeszkedő, struktúrajavító célok meg- 
valósítása helyett. 

A nagyvállalatokon belüli struktúrajaví- 
tás jelentős forrása lehetne a bizonyos te- 
rületek visszafejlesztése révén felszabadu- 
ló, illetve értékesíthető erőforrások kon- 
vertálása — ezt azonban részben az , ellátási 
felelősség", részben a kellő érdekeltség, 
kockázatvállalás hiánya, részben pedig a 
megfelelő partnerek hiánya akadályozza. 


Eredmények és ellentmondások 


Tárgyilagosan meg kell állapítani, hogy a 
nyolcvanas évek eleje óta megvalósított 
szervezeti változások -— korlátozottságuk, 
hullámzó intenzitásuk, hatásuk, eredmé- 
nyeik ellentmondásossága stb. miatt — 
alapjaiban nem változtatták meg vállalati 
szervezeti struktúránknak az előzőekben 
felvázolt jellemző vonásait, ennek megfele- 
lően nem oldották meg a leglényegesebb- 
nek tartott problémákat sem. Részeredmé- 
nyek azonban kétségkívül születtek, még 
ha ellentmondásosan is. 

Ezek közül legjelentősebbnek azt tart- 


hatjuk, hogy sikerült megállítani a korábbi 
centralizációs folyamatokat, és a gyakor- 
latban leértékelődtek az ehhez kapcsolódó 
, [deológiák" . 

A másik lényeges részeredmény, hogy a 
változások nem voltak egysíkúak, unifor- 
mizáltak: a hasonló jellegű, ám konkrét 
megoldási módjukban mégiscsak különbö- 
ző szervezeti decentralizálások mellett gya- 
korlatilag is bővült a szervezeti formakész- 
let (leányvállalatok, kisvállalkozások), a 
vállalati szférához, a piachoz való közelítés 
jegyében változott a minisztériumi , háttér- 
intézetek", kutatóintézetek működési for- 
mája és tevékenységük tartalma (szervező, 
műszaki-fejlesztő vállalatok), oldódtak az 
iparvállalatok profilkorlátai (pl. külkeres- 
kedelmi jog, diverzifikáció). A leglátvá- 
nyosabban, az érzelmeket, érdekeket, ha- 
talmi viszonyokat leginkább érintő elemek 
azonban egyfelől a decentralizálások, más- 
felől a kisvállalkozások voltak (ezek révén 
nem lebecsülendő mértékben oldódott az 
ipar szervezeti struktúrájának túlcentrali- 
záltsága). 


A gazdálkodó szervezetek száma az alábbiak szerint növekedett:" 


1980 1986 Változás 
Önálló vállalatok 248 333 85 (349) 
Trösztök 6 3 -3 
254 336 82 (329) 
Tröszti vállalatok 98 59 -—39 
352 395 43 (124) 
Leányvállalatok - 80 
Társulások 25 45 20 (804) 
Gazdálkodó szervezetek 377 520 143 (389) 


" Az Ipari Minisztérium adatai, a szerző kigyűjtésében 


A vállalati méretstruktúrát tekintve két- 
ségtelenül csökkent a 2 ezer főnél több 
dolgozót foglalkoztató vállalatok részará- 
nya, de domináns szerepük fennmaradt 
(nagyon sok esetben a decentralizált válla- 
latokból létrejövő új egységek is nagyválla- 
latoknak számítanak, erre még leányválla- 
latok esetében is nem egy példát találha- 
tunk). A kis- és a közepes méretű vállala- 
tok részaránya - bár a helyzet javult — még 
mindig igen alacsony. 

Jelentős részeredményként értékelhető, 
hogy az önálló egységek (beleértve a de- 


centralizálással önállósodott új vállalato- 
kat, a leányvállalatokat és a kisvállalkozá- 
sokat is) egy-két kivételtől eltekintve bizo- 
nyitották életképességüket. Ezt értékelve, 
figyelembe kell venni, hogy az átszervezett 
vállalatok többsége az alacsony hatékony- 
ságú körből került ki, így eredményeik tar- 
tása, illetve javulása nem kiugró teljesít- 
ményt, hanem egy felzárkózási folyamatot 
jelez (ennek sikeréhez esetenként döntően 
járultak hozzá a decentralizálási folyamat 
során kapott támogatások). 

Az új önálló vállalatoknál a közvetlen 

piaci hatások általában a vállalkozókedv 
kibontakozását, az alkotó energiák felsza- 
badulását, a műszaki-fejlesztési tevékeny- 
ség és a termékszerkezet korszerűsítésének 
felgyorsulását (új termékcsoportok kifej- 
lesztését, a gazdaságtalan termékek gyár- 
tásának megszüntetését, a választék bőví- 
tését stb.), a rendelkezésre álló eszközök és 
tartalékok jobb kihasználását eredmé- 
nyezték. 

Ennek következtében az új egységek 
mintegy háromnegyed részénél jellemzően 
javultak a gazdálkodási teljesítmények 
(mind a komplex hatékonysági, mind a 
jövedelmezőségi mutató), 14 esetben azon- 
ban visszaesés következett be, 6 vállalat 
pedig veszteségessé vált. A veszteségesen 
vagy alacsony hatékonysággal működő 
egységek gazdálkodási problémái nem az 
önállósulás következményei, azok valójá- 
ban már a korábbi szervezeti keretek kö- 
zött is megvoltak, csak nem kerültek fel- 
színre. Az értékelésnél azonban figyelembe 
kell venni, hogy az önállósulás hatásai 
számszerűen nem különíthetők el a szabá- 
lyozásban, az objektív működési körülmé- 
nyekben stb. végbement módosulások ha- 
tásaitól. 

Az ellentmondásokról szólva azt kell ki- 
emelnünk, hogy a szervezeti változásokról 
hozott államigazgatási döntések — jelle- 
gükből következően - nem alapulhattak 
tisztán gazdasági, piaci szempontokon. 
Azokban szükségképpen jelentős szerepet 
kaptak az aktuális prioritások, az informá- 
lis kapcsolatok. Így sok esetben, amikor az 
adott probléma megoldásában elvileg fel- 
merülhetett volna a reformkonform , szer- 
vezeti válasz" is, az államigazgatás inkább 
a hagyományos pénzügyi támogatásos 
vagy a , beolvasztásos" formát választotta. 
Ezt bizonyítja, hogy 1981 és 1985 között a 
mintegy hatvan, veszteséget, illetve alaphi- 
ányt rendező esetből csak ötnél hoztak tel- 
jes vagy részleges decentralizálásra vonat- 
kozó döntést, hat esetben viszont a bajba 
jutott vállalatokat beolvasztották. A szer- 
vezeti felülvizsgálatokra való kijelölésnél a 
gyenge eszközhatékonyság vagy az átla- 
gosnál jóval alacsonyabb devizakitermelé- 
si mutató nem bizonyult elégséges oknak, 
. a vizsgálati körbe szinte kizárólag a gyenge 


élőmunka-hatékonyságot mutató alágaza- 
tok vállalatai kerültek. (A későbbiek során 
ezen vállalatok egy részénél decentralizáci- 
ós döntéseket hoztak.) 


Az előrelépést akadályozó tényezők 


A dinamikus szervezeti struktúra kialaku- 
lását, az ehhez szükséges feltételek létrejöt- 
tét nyilvánvalóan nem egyetlen tényező be- 
folyásolja (akadályozza), hanem több té- 
nyezőcsoport . bonyolult együtthatása. 
A teljesség igénye nélkül megpróbáljuk be- 
mutatni egyrészt az államigazgatás által 
kezdeményezett és , irányított" szervezeti 
reformfolyamat belső ellentmondásait, 
másrészt a vállalati szférának ehhez a fo- 
lyamathoz való , viszonyát", bonyolult ér- 
dekviszonyait, harmadrészt pedig a mód- 
szertani problémákat. 

A decentralizálások alapvető problémá- 
ja az volt, hogy azok a konkrét gazdasági 
hatások gyengesége - a reform többi eleme 
bevezetésének késése — következtében na- 
gyobb részt államigazgatási döntésekkel és 
nem az objektiv gazdasági folyamatok 
kényszerítő ereje révén vagy a kínálkozó 
lehetőségek megragadásaként valósultak 
meg. Az államigazgatási döntések pedig -— 
a megfelelő tájékozottság és a közvetlen 
érdekeltség hiányában - nyilvánvalóan 
csak a legszükségesebb változtatások ke- 
resztülvitelére, a legégetőbb problémák 
megoldására szorítkozhatnak, illetve pre- 
cedensek teremtésével járulhatnak hozzá a 
szervezeti dinamizmus kialakításához. 

A szervezeti rendszer szerves fejlődése 
végső soron csak gazdasági hatások 
s kényszerítő ereje" révén valósulhat meg. 
Ebben a vonatkozásban tipikus , ördögi 
kört" azonosíthatunk: egyfelől kiegyensú- 
lyozott, rugalmas szervezeti struktúra nél- 
kül nem tudnak kifejlődni a piaci mecha- 
nizmusok, másfelől tartós, erős piaci hatá- 
sok (versenyszituációk) hiányában a válla- 
latok nem kényszerülnek szervezeti rend- 
szerük, szervezetközi kapcsolataik fejlesz- 
tésére, jelentősebb működési, fejlődési 
problémák felmerülésekor az adekvát szer- 
vezeti megoldások keresésére. 

Egy megjegyzés kívánkozik ide a gazda- 


76 SZEMLE 


sági verseny és a vállalati szervezeti struk- 
túra kapcsolatáról. Véleményem szerint té- 
ves a versenyt a konkrét, egyes termékek 
versenyére — egyszerűsítve értelmezni. 
A verseny lényegében hatékonysági ver- 
seny, amelyben a gazdálkodó szervezetek 
termelési és termékstruktúrájuk megfelelő 
kialakításával, illetve módosításával, kü- 
lönböző tevékenységek megfelelő kombi- 
nálásával, a külső kapcsolatok gazdasági- 
lag előnyös lehetőségeinek kihasználásá- 
val, továbbá természetesen a piacra vitt 
termékek, szolgáltatások mennyiségének, 
minőségének az igényeknek megfelelő 
meghatározásával, az értékesítés hatékony 
módszereinek kialakításával stb. próbálják 
meg működésüket minél jövedelmezőbbé, 
fejlődésüket megalapozottá tenni. Merev 
szervezeti rendszerben, monopóliumok 
domináns jelenléte esetén azonban rendkí- 
vül szűk a gazdálkodói döntések mozgás- 
tere, alacsony szintű a válaszképesség, és 
ez jelentős mértékben akadályozza a tény- 
leges hatékonysági verseny kialakulását, a 
kívánatos strukturális változásokat, vala- 
mint a hatékonyabb területek felé való tő- 
ke- és munkaerő-áramlást. 

Az államigazgatás által megindított vál- 
lalati szervezeti rer-orm nem került szink- 
ronba a reform , rokonelemeivel", pl. az 
irányítás intézményrendszerének átfogó és 
mélyreható korszerűsítésével, a régóta sür- 
getett , csődtörvénnyel", a bankrendszer 
átalakításával, az adóreformmal. Egy ilyen 
helyzetben a meghirdetett általános célok 
nem bizonyultak elégségesnek ahhoz, hogy 
egy sokoldalú, más problémák megoldásá- 
hoz való kapcsolódási lehetőségeket figye- 
lembe vevő program kerüljön kidolgozás- 
ra (ennek híján a folyamatot sokan egysí- 
kú decentralizációs kampánynak minősí- 
tették, és erre több-kevesebb joggal hivat- 
. kozva ellenezték azt). Így az államigazga- 
 táson belül sem alakult ki egységes állás- 
pont a téma fontosságát, aktualitását ille- 
tően, az egyes intézmények magatartását, 
konkrét állásfoglalásait nem az elvi szem- 
pontok (amelyek érvényesítése csak hosz- 
. szabb távon kecsegtet eredménnyel), ha- 
nem az aktuális , prioritások", a problé- 
mák rövid távú megoldási lehetőségei ha- 
tározták meg. A stratégiai célok megvaló- 


sítására, az elvi szempontok érvényesítésé- 
re nem volt elegendő sem a tárcaközi koor- 
dináló bizottság működése, sem a kor- 
mánybizottságok többszöri állásfoglalá- 
sa, határozata. Ezeknél sokkal kemé- 
nyebben hatottak mind a makro-, mind a 
mikroszféra valóságos érdekviszonyai, így 
a szervezetkorszerűsítési folyamat intenzi- 
tása rendkívül hullámzó volt, nekilendülé- 
sekkel, visszacesésekkel, megtorpanásokkal 
terhes. 

Az átlagosnál gyengébb teljesítményt 
nyújtó, rosszabb helyzetben levő vállala- 
toknak, belső szervezeti egységeknek, illet- 
ve a túlméretezett vállalati központoknak 
nyilvánvalóan nem érdekük az őket , eltar- 
tó", fogyatékosságaikat , elfedő" nagy- 
szervezetek decentralizálása. Az átlagosnál 
jobb egységek pedig a működési feltételek 
bizonytalanságai miatt sokszor az önálló- 
ságnál, a gazdasági tisztánlátásnál, a köz- 
vetlenebb gazdasági érdekeltségnél többre 
tartják a nagyszervezetek jelentős érdekér- 
vényesítési képességeit. 

Vállalatok szervezetére vonatkozó dön- 
téseket a tulajdonos hozhat, az állami vál- 
lalatokat illetően pedig tulajdoni jogosít- 
ványuk az ágazati minisztériumoknak vol- 
tak a nyolcvanas évek első felében. (Ennek 
megfelelően a tárcaközi koordináló bizott- 
ságnak, illetve a kormánybizottságok által 
létrehozott ad hoc tárcaközi és szakértői 
bizottságoknak nem döntési, hanem csak 
állásfoglalási, javaslattételi joguk volt.) Az 
ágazati minisztériumok azonban e jogkör 
gyakorlásánál ellentmondásos helyzetbe 
kerültek. Egyfelől lehetőség adódott szá- 
mukra a vállalati szervezeti rendszer kor- 
szerűsítésére, amely a nemzetközi verseny- 
képesség javítását szolgáló struktúraátala- . 
kítási program egyik lényeges előfeltétele. 
Az ilyen konkrét változások, illetve a bein- 
dított folyamatok gazdasági eredményei 
azonban csak bizonyos idő elteltével érhet- 
nek be, akár a visszafejlesztési vagy szaná- 
lási programoknál a szervezeti konzekven- 
ciák - pl. felszámolás, decentralizálás, 
skarcsúsítás" — érvényesítéséről, akár a fej- 
lesztési programok esetében új egységek 
létesítéséről, a piaci szereplők számának 
növeléséről, céltársulások létrehozásának 
támogatásáról stb. van szó. Természetesen 

ezeket a várt eredményeket ki-ki a piaci 
viszonyok, a versenyelemek térhódításá- 
nak mértékéről, üteméről, illetve a puha 
költségvetési korlát, a szabályozóalku stb. 
fennmaradásának tartósságáról alkotott 
vélekedése alapján minősíti. 

Másfelől az ágazati minisztériumok gya- 
korlatilag felelősek maradtak vállalataik 
rövid távon mért , eredményeiért", a bel- 
földi ellátásért, az export-előirányzatok 
teljesítéséért stb. Az ezekhez a , felelőssé- 
gekhez" kapcsolódó feladatok ellátása — a 
szabályozórendszer orientáló hatásának 
korlátozottsága miatt — többnyire közvet- 
len kapcsolattartást kíván a vállalatokkal, 
és nemegyszer zárójelbe kerülnek a haté- 
konysági követelmények. Az ilyen típusú 
államigazgatási tevékenységet nyilván 
könnyebb egy centralizált és , stabil" szer- 
vezeti kereteket mutató vállalati szférában 
megvalósítani. 

Az ágazati minisztériumok számára a 
két, egymással számos részfelületen ellen- 
tétes követelmény közül a gyakorlatban 
egyértelműen a második, a rövid távú bi- 
zonyult erősebbnek. Ennek megfelelően az 
ágazati minisztériumok kevésbé -— inkább 
csak elvi síkon - voltak érdekeltek a válla- 
lati szervezeti rendszer lényeges módosítá- 
sában, egy hatékonyságorientált szervezeti 
dinamizmus kialakításában (ehhez nem is 
voltak megfelelő eszközeik), így valójában 
nem használták ki a szervezeti korszerűsíi- 
tés és a struktúraátalakítás szerves össze- 
kapcsolásának lehetőségeit. Az államigaz- 
gatással szemben jó alkupozícióban lévő 
nagyvállalatok pedig igyekeztek saját cél- 
jaikat ágazati célokként elfogadtatni, sok 
esetben még mindig beruházáscentrikusan, 
jelentős központi támogatást igényelve, 
változatlan szervezeti struktúrában gon- 
dolkodva. 

A nehéz gazdasági helyzetben (ami fur- 
csa ellentmondásként vissza-visszatérő hi- 
vatkozási alap volt az érvelésekben), ami- 
kor a nyilvánvalóan továbbfejlesztendő, 
de azért valamennyire biztonságot, kezel- 
hetőséget jelentő meglévő szervezeti konst- 
rukciókat kellett , összemérni" a felmerülő 
új szervezeti megoldások várható eredmé- 
nyeivel, általában az adott helyzet fenntar- 
tása mellett foglaltak állást a döntéselőké- 


szítő folyamatba bevont szervezetek is 
(társtárcák, bankok, területi és érdekkép- 
viseleti szervek). Egyrészt azért, mert a rö- 
vid távú célok nyomasztó túlsúlya miatt a 
gyakorlatban még átmenetileg sem tartot- 
ták elviselhetőnek pl. a konvertibilis ex- 
port volumenének visszaesését, alaphiá- 
nyok keletkezését, illetve az átszervezések- 
kel szükségképpen együttjáró többletkölt- 
ségeket, másrészt azért, mert közvetlen ér- 
dekeltség hiányában a vállalati szervezeti 
struktúra lényeges átrendeződése számuk- 
ra egy bizonytalan kimenetelű hatalom- és 
befolyásátrendeződést jelenthetett volna. 
Természetesen partikuláris érdekek gyak- 
ran megjelentek az előkészítő, egyeztető 
folyamatokban, de ezek sohasem váltak 
elvi alapokon álló, karakterisztikus irány- 
vonalakká. Például a területi szervek álta- 
lában támogatták a decentralizálási javas- 
latokat, ha ezzel remény volt területükön 
a jó gazdasági helyzetben lévő önálló gaz- 
dálkodó egységek számának gyarapításá- 
ra, ellenezték viszont azokban az esetek- 
ben, amikor az adott nagyvállalat köz- 
pontja működött náluk. 

A vállalatok többsége a gyenge gazdasá- 
gi kényszer és a tőkehatékonyság javításá- 
ban való érdekeltség hiánya következtében 
nem érezte a szervezeti rendszer megújítá- 
sának szükségességét. Érdekérvényesítési 
esélyeik ugyanis tapasztalataik szerint 
alapvetően a szervezet nagyságától, tevé- 
kenységének népgazdasági súlyától, az ál- 
lamigazgatási apparátushoz való kapcso- 
lódásuk mértékétől függtek, és ebben az 
alkumechanizmusban kis szerepet játszott 
a szervezet rugalmassága, a hatékonyság- 
javítási lehetőségek jövőbeli megítélése. 
Ennek megfelelően a nagyvállalatok veze- 
tői fenyegetésnek érezték a számukra 
egyértelműen kampánynak tűnő szervezet- 
korszerűsítési programot, és amennyiben 
vállalatuk bekerült a vizsgálati körbe, a 
lehető leghatározottabb ellenállást tanúsí- 
tották. Az alacsony hatékonyságú és a 
veszteséges vállalatokat illetően — ame- 
lyeknél elvben sok esetben belátták a szer- 
vezetkorszerűsítés szükségességét — a gya- 
korlatban fennmaradt a hagyományos, 
központi pénzügyi segítségre építő, szerve- 
zeti pozíciót védő magatartás, és szintén 

jelentős ellenállást fejtettek ki a szervezeti 
változásokkal szemben. A tapasztalatok 
azt mutatják, hogy az ellenállás során nem 
az általános szervezetfejlesztési elveket vi- 
tatták, hanem egyrészt a szervezeti válto- 
zásokhoz szükséges feltételek hiányára hi- 
vatkoztak, másrészt megideologizálták a 
jelenlegi szervezeti keretek fenntartásához 
fűződő érdekeiket, s ehhez támogatókat 
kerestek - legtöbbször találtak is — külön- 
böző államigazgatási és területi szerveknél. 
Nem egy esetben, elkerülendő a jelentős 
szervezeti változtatást, az esetleges decent- 
ralizálást, a nagyvállalat formális vagy je- 
lentéktelen mértékű, hatású megoldások- 
kal - pl. leányvállalat létrehozása egy se- 
gédfunkció ellátására, a belső irányítási 
rendszer korszerűsítésének keretében a 
belső egységek önállóságának némi növe- 
lése — , teljesítette" a szervezetkorszerűsíté- 
si feladatot. 

A vállalatoknak azon kisebb része, 
amelynél -— nyilvánvalóan az átlagosnál 
erősebb piaci hatások, a gyengébb alkupo- 
zíciók és nem utolsósorban a vezetés nyi- 
tottsága, a korszerű szervezeti megoldások 
iránti fogékonysága és bizalma következ- 
tében — a szervezeti felülvizsgálatok konk- 
rét akciói nélkül is folyamatban volt a ru- 
galmasabb, a közvetlenebb érdekeltségre, 
a nagyobb belső önállóságra építő belső 
struktúra, illetve a külső kapcsolatoknak 
az új szervezeti formákat (pl. közös válla- 
lat) kihasználó korszerűsítése, ellentmon- 
dásos helyzetbe került. Részben azért, 
mert a szervezeti korszerűsítésektől várt 
konkrét gazdasági eredmények a környe- 
zeti feltételek lassú, ellentmondásos válto- 
zásai következtében elmaradtak, részben 
mert e vállalatok is tartottak az államigaz- 
gatás közvetlen beavatkozásától. Ez utób- 
bi nyilvánvalóan sértette érdekeiket, és 
ezért többször saját programjaik lassítása 
vagy leállítása mellett döntöttek. Az előb- 
biekben vázolt ellentmondások egyben 
erősítették a minden szervezetben fellelhe- 
tő ún. belső szervezeti ellenállást a változá- 
sokkal szemben. 

A gazdaság egészét tekintve — valameny- 
nyi vállalatot érintően -— jelentős feltételi 
korlátok is akadályozták a szervezeti rend- 
szer korszerűsítésének, korszerűsödésének 


folyamatát. Egy decentralizáltabb, a jelen- 
leginél lényegesen több önálló gazdasági 
szereplővel működő vállalati szervezeti 
rendszer hatékony működéséhez a fejlesz- 
tés, a termelés és az értékesítés terén egy- 
aránt elengedhetetlenek a kínálati piacon 
alapuló jó együttműködési (kooperációs) 
lehetőségek, a külső fejlesztési források be- 
vonásának gyakorlati módjai, továbbá a 
kockázatviselés gazdasági alapokon törté- 
nő megosztásának eshetősége is. Ám a 
gyakorlatban igen alacsony színvonalú a 
szállítói és a kooperációs fegyelem, kevés 
a potenciális partner, gyenge a , beszállí- 
tásban" való érdekeltség, nem nő a hitelkí- 
nálat, nagyon lassan terjednek a tőkekon- 
centrálást üzleti alapon lehetővé tevő tár- 
sulási formák (közös vállalat, betéti társu- 
lás), még mindig nem elégséges az érdekelt- 
ség a vegyesvállalatok létesítésében stb. 
Nehezítette az előrelépést a nagyvállala- 
tok belső termelési struktúrájának a ko- 
rábbi időszakok  fejlesztéspolitikájából 
adódó állapota is, amelynek következté- 
ben igen nagy a technológiai egymásra- 
utaltság a vállalat belső egységei között. 
Ez sok esetben igen bonyolulttá teszi a 
termelésirányítást, jelentős belső szállítási 
költségeket okoz, növeli az átfutási időt, 
összességében rontja a hatékonyságot. Pél- 
dául félkésztermékek száz kilométereket 
utaznak egy-egy egyszerű - kis hozzáadott- 
érték-tartalmú — művelet egy helyen való 
elvégezhetősége érdekében. E disszonancia 
feloldásához sok esetben pótlólagos beru- 
házásokra lenne szükség, ennek viszont 
nincs meg vagy nem elégséges a forrás- és 
támogatásfedezete. Ezt a problémát az 
1985-től életbe léptetett vállalatlétesítési 
kedvezmények csak részben tudták megol- 
dani, a korábbi időszakban pedig szinte 
teljesen hiányzott a szervezetkorszerűsítést 
segítő speciális finanszírozási rendszer. 
Többször és több szinten felvetett javas- 
lat ellenére sem sikerült megvalósítani a 
szervezetfejlesztési folyamatot üzleti ala- 
pon, kockázatvállalással is segítő speciális 
szervezetek életre hívását. Ilyen feladato- 
kat akár a meglévő szervezővállalatok, a 
kisbankok vagy a napjainkban alakuló ke- 
reskedőházak 15 elláthatnának a pénzügyi 
feltételek megfelelő biztosításával. Ezek a 

szervezetek felkérésre konkrét javaslatokat 
dolgoznának ki hatékonyságnövelő szer- 
vezetkorszerűsítési megoldásokra, jelentős 
fejlesztési forrásigény esetén elősegítenék 
annak biztosítását — pl. hitelfelvétellel, 
egyes egységek eladásával, bérbeadásá- 
val -, ma vállalnák a szervezetek át- 
alakításával együtt járó folyó költségeket, 
esetleges átmeneti veszteségeket — mindezt 
természetesen a későbbi haszonrészesedés 
reményében. 

A vállalaton belüli érdekviszonyok nyílt 
felszínre kerülését akadályozó működési 
mechanizmusok (a megfelelő információk, 
a horizontális kapcsolatok hiánya, a dön- 
téselőkészítési folyamatokban való érdemi 
részvételi lehetőség korlátozottsága, a 
döntések legtöbbjének túl magas szinten 
való meghozása stb.) következtében a gya- 
korlatban nem volt meg a lehetőség olyan 
természetes csoportok kialakulására és sa- 
ját — a valóságos lehetőségeket figyelembe 
vevő — programjuk kidolgozására, ame- 
lyek ténylegesen érdekeltek a hatékonyság- 
növelő szervezeti változásokban, a szerve- 
zeti dinamizmus kialakulásában. Ilyen 
kezdeményezésre jogilag a vállalatok belső 
egységeinek (pl. gyáregységeknek) volt le- 
hetőségük, de az átlagos magyar nagyvál- 
lalat átlagos — hagyományos elvek alapján 
kialakított — gyáregysége csak ritkán alkal- 
mas arra, hogy egy szervezeti megújulás 
kiinduló alapegysége legyen. Ennek a lehe- 
tőségnek a kiaknázását az adott termelési 
szerkezet, az általa ellátott funkciók köre, 
vállalaton belüli önállóságának korábbi 
mértéke, vezetőinek felkészültsége, vállal- 
kozói készsége, gazdasági tisztánlátásuk 
szintje és minősége stb. határozza meg. 
Ezen tényezők alapján — egy-két kivételes 
esettől eltekintve — csak a horizontális fel- 
építésű, a korábban centralizációs döntés- 
sel létrehozott nagyvállalatok egyes egysé- 
gei alkalmasak reálisan önálló működésre. 

Még az ilyen lehetőségeknek a felismeré- 
sét és konkrét önállósulási kezdeményezés- 
ként való megjelenítésüket is jelentős té- 
nyezők akadályozták. Egyrészt a gazdasá- 
gi tisztánlátás hiánya (ami a belső önelszá- 
molás fejletlenségéből, a fiktív belső elszá- 
molóárakból, a vállalati általános költsé- 
gek indokolatlanul magas hányadából, a 


nem eredményorientált elszámolási és ér- 
dekeltségi viszonyokból következik), a he- 
lyi felkészületlenség, az önálló működés- 
hez szükséges szakemberek kis száma (ami 
az egyes általános funkcióknak és a dönté- 
si hatásköröknek a vállalati központok- 
ban való centralizálásából adódik). Más- 
részt a vállalat többi részlegének és külö- 
nösen a nagyvállalati központoknak az el- 
lenérdekeltsége; utóbbi különösen erős 
volt budapesti központú nagyvállalatok- 
nál, hiszen itt egyes vidéki egységek ön- 
állósítása a fővárosban állandóan csökke- 
nő munkáslétszám mellett — változatlan 
tevékenységi struktúrát feltételezve — a bu- 
dapesti egységek létét is fenyegette. 

A gyakorlatban az amúgy sem nagyszá- 
mú belső kezdeményezések nagyobb része 
— különösen, ha nem voltak megfelelően 
előkészítve és ha a helyi szervektől nem 
kaptak maximális támogatást - elbukott a 
belső szervezeti ellenálláson. A valóban 
újszerű és hatékonyságjavító — az adott 
termelési szerkezettől elszakadni tudó, a 
külső kapcsolatrendszer fejlesztési lehető- 
ségeivel is számoló - szervezetkorszerűsíté- 
si javaslatok pedig sok esetben meg sem 
születtek vagy csak ötletszinten maradtak, 
mert megvalósításukhoz hiányoztak a va- 
lóságos és erős érdekeltségű erők, illetve 
ilyenek jelentkezésekor a megfelelő műkö- 
dési keretek. (Egyéni és , kiscsoportos" 
megoldásokra persze nyílt lehetőség — ez 
önmagában jelentős eredmény — a kisvál- 
lalkozási szférában, beleértve a vgm-eket 
is, de ennek a teljes vállalati szervezeti 
struktúra megújulására nézve korlátozott 
a fontossága.) 

Az előzőekben érintett korlátozó ténye- 
zőkhöz hozzájárultak módszertani problé- 
mák is. A szervezetkorszerűsítési kor- 
mányprogram indításakor csak a lényegi 
elernekre koncentrálva vázolták a helyze- 
tet és jelölték ki a célokat, elmaradt azon- 
ban a szisztematikus elemzőmunka, a rész- 
letes modellek, egzakt vizsgálati és össze- 
hasonlító módszerek kidolgozása. Ezek 
birtokában valószínűleg objektívebben le- 
hetett volna egyrészt kijelölni és folyama- 
tosan bővíteni a konkrét vizsgálatokba be- 
vont vállalatok körét, másrészt dönteni az 
igen bonyolult szervezeti kérdésekben. 

A vizsgálati tematikák és a döntéselőkészí- 
tő anyagok szerkezeti és tartalmi követel- 
ményeinek egyértelmű meghatározásával 
(az elvi és gyakorlati szempontok egyidejű 
érvényesítésére törekedve) el lehetett volna 
érni, hogy a szervezeti javaslatok valósá- 
gos alternatívákat tartalmazzanak, és lehe- 
tőleg egzakt módon határozzák meg a 
megvalósítás tényleges feltételeit, a várha- 
tó eredményeket, továbbá -— mivel a gya- 
korlatban sohasem lehet a feltételeket tel- 
jeskörűen biztosítani — a várható negatív 
hatásokat, az átmeneti veszteségforráso- 
kat is. Ezzel egyrészt könnyebben és széles 
körben el lehetett volna fogadtatni a nagy 
valószínűséggel hatékonyságjavulást hozó 
szervezeti változások stratégiai szükséges- 
ségét és előnyeit, másrészt világosabb, 
egyértelműbb, az esetleges kockázati ele- 
meket is feltáró döntési helyzeteket lehetett 
volna a konkrét esetek többségénél kiala- 
kítani, továbbá hatásosabban útját lehe- 
tett volna állni az , ellenérdekeltek" meg- 
alapozatlan érveléseinek, informális ak- 
cióinak. A módszertanilag nem kellően 
megalapozott javaslatok végleges döntésre 
való előterjesztését egy többlépcsős és 
többfordulós egyeztetési folyamat előzte 
meg, de ennek nem voltak meghatározva 
a szabályai (ezen belül a kölcsönösen elfo- 
gadható érvelési rendszerek). A valóságos 
érdekviszonyok és az erőviszonyoknak a 
szervezeti változások ellenzői felé billenő 
mérlege ismeretében érthető, hogy a meg- 
felelő részletes módszertani anyagokat va- 
lójában nem dolgozták ki. 

A végleges szervezeti döntések tényleges 
végrehajtását is nehezítették módszertani, 
illetve eljárási problémák, függetlenül at- 
tól, hogy a döntéseket államigazgatási 
vagy vállalati szinten hozták. Így például 
az új egységek alapításának, a tényleges 
működés elindításának folyamata igen bo- 
nyolult, és a kívánatos vállalkozói rugal- 
masság követelményeihez képest szinte el- 
fogadhatatlanul időigényes. Nincsenek a 
gyakorlatban jól alkalmazható módszerek 
kidolgozva a dolgozói, illetve részlegszintű 
kezdeményezéseknek és a tulajdonosi jo- 
gokat gyakorló szerv szervezetkorszerűsí- 
tési elképzeléseinek, , elvárásainak" össze- 
egyeztetésére. Nem sikerült a gyakorlat- 


ban megfelelő módon kezelni a szervezeti 
változásokkal gyakran együttjáró munka- 
erő-átcsoportosítási, elhelyezkedési prob- 
lémákat, a vagyon- és kötelezettségme- 
gosztási vitákat stb. 


A szervezetkorszerűsítés további 
lehetőségel 


Az állami vállalatok esetében a tulajdonosi 
jogosítványok megosztása — az új vállalat- 
vezetési formák megjelenése és térhódítása 
— kétségkívül új helyzetet teremt a szerve- 
zeti döntések meghozatalára vonatkozó 
jogosultságot és érdekeltséget illetően. 
Egyrészt megszűnik, illetve minimálisra 
csökken az új vezetési formában működő 
vállalatok , fenyegetettsége" az államigaz- 
gatás részéről szervezetük megváltozását 
illetően, így a szervezetkorszerűsítési dön- 
tések vállalati szintre, vagyis a gazdasági- 
lag jobban, közvetlenebbül érdekeltek és a 
konkrét feltételekben, lehetőségekben job- 
ban tájékozottak kezébe kerülnek. Más- 
részt viszont fennáll annak a veszélye, 
hogy a vállalatokon belüli adott érdek- és 
hatalmi viszonyok megmerevítik a jelenle- 
gi szervezeti struktúrát, akadályozzák a 
progresszív kisebbségi érdekek érvényesü- 
lését. Ez az új helyzet azonban a szervezet- 
korszerűsítési folyamat fenntartásának, 
erősítésének szükségességét nem kérdője- 
lezheti meg, hiszen a dinamikus szervezeti 
rendszer versenyképességünk növelésének, 
műszaki-gazdasági felzárkózásunknak lé- 
nyeges feltétele. 

Az államigazgatási szférának a jövőben 
is jelentős lehetőségei és feladatai lesznek 
a vállalati szervezeti rendszer korszerűsíté- 
sében. Részben az államigazgatási irányí- 
tás alatt maradó vállalati szférát illetően, 
részben a szanálási, felszámolási eljárások 
végrehajtása során, de a legnagyobb jelen- 
tőséget minden bizonnyal a szervezeti dina- 
mizmust közvetett, normatív eszközökkel, 
a jelenleginél nagyobb lehetőségeket bizto- 
sító szabályozással támogató államigazga- 
tási tevékenység kapja. 

e A szanálási és felszámolási eljárások 
során a korábbi gyakorlathoz képest kö- 
vetkezetesebben ki kellene használni az 

érintett egységek szervezeti átrendezésének 
lehetőségeit, beleértve a felszabaduló vagy 
felszabadított eszközök és a munkaerő 
megfelelő átcsoportosítással való felhasz- 
nálását új, önálló vállalatok alapításához. 

e Állami tőke juttatásával, kedvezmé- 
nyes hitelekkel meg kellene teremteni a 
gyakorlati lehetőséget (a pénzügyi forráso- 
kat) ahhoz, hogy a struktúraátalakítási 
programhoz kapcsolódva új állami kis- és 
középvállalatok jöjjenek létre olyan , hi- 
ányterületeken", ahol az alapítás kockáza- 
ta, illetve a befektetett tőke megtérülésé- 
nek várható ideje meghaladja a gazdálko- 
dó szervezetek számára elfogadható érté- 
keket. 

e Piacfelügyeleti hatáskörben követke- 
zetesen szankcionálni kellene a piaci ver- 
seny bárminemű korlátozását és a gazda- 
sági erőfölénnyel való visszaélés minden 
formáját. Ezzel elő lehetne segíteni adott 
tevékenységi területen új gazdasági szerep- 
lő megjelenését, illetve a bizonyos profilok- 
ban monopolhelyzetben lévő vállalat di- 
verzifikációját. 

e Az új vezetési formákban működő 
vállalatoknál is biztosítani kell a belső egy- 
ségek számára az Önállósulási kezdemé- 
nyezésekhez való jogosultságot, de egyút- 
tal a vállalat számára is a korábbi befekte- 
tések megtérülésének biztonságát. Ezt a 
gazdasági alapon való megegyezés általá- 


Dér István: Emlékezés 


nos szabályainak rögzítésével és a mindkét 
fél számára jogvédelmet garantáló , gazda- 
ságjogi" intézményrendszer kiépítésével le- — 
hetne gyakorlatilag megvalósítani. 

Megfelelő jogi, szabályozási és érdekelt- 
ségi feltételek kialakításával elő kellene se- 
gíteni a belső (vállalaton belüli) vállalko- 
zások rendszerének gyakorlati kiépíthető- 
ségét. Ugyancsak biztosítani kellene a 
,független" kisvállalkozások és a vgm-ek 
megfelelő piaci kereslet esetén való gyors 
növekedésének vagy más szervezeti formá- 
ba (például szövetkezet, vegyes tulajdonú 
részvénytársaság) történő átalakulásának 
lehetőségeit. 

Mindenképpen szükséges az 1985-ben 
bevezetett — vállalatlétesítési támogatási 
rendszer fenntartása az 1986-ot követő 
időszakban is, lehetőség szerint kiterjegzt- 
ve az újonnan létrejövő társulásokra, eget- 
leg az iparpolitikai céloknak megfelelően 
differenciált támogatási mértékekkel. 

A reformfolyamatban a gyakorlati elő- 
relépések - elsősorban a bankrendszer 
korszerűsítése és a belföldi részvénytársa- 
ság-alapítási jogot is magában foglaló tár- 
sulási törvény hatályba lépése — további 
lehetőségeket adhatnak mind a szervezeti 
formakészlet gazdagítására, mind a szerve- 
zeti dinamizmus kialakulására. 


Deák János 

Agrárprotekcionizmus a fejlett tókés országokban 


A fejlett tőkés országok agrárpolitikájá- 
ban az agrárprotekcionizmus régóta isme- 
retes, széles körben elterjedt. Ez a mező- 
gazdasági termelőket támogató rendszer 
nagyszámú gazdasági szabályozó eszköz 
(termelőeszköz-, műtrágya-, növényvédő- 
szer-beszerzési ártámogatások, adóked- 
vezmények, közvetlen pénzügyi támogatá- 
sok, mezőgazdasági árszinttartó, interven- 
ciós felvásárlások, kedvezményes hitelfel- 
tételek stb.) együttes alkalmazását jelenti. 
Ezeket a szabályozó eszközöket minden 
ország adottságainak, lehetőségeinek, vi- 
lággazdaságban betöltött szerepének meg- 
felelően alkalmazza. 

A második világháború után felerősö- 
dött protekcionizmus a legutóbbi években 
nagy méreteket öltött. Az Egyesült Álla- 
mokban az állam évtizedek óta azért fizet 
a farmereknek, hogy korlátozzák a gabo- 
natermő területeket. A termelésszabályo- 
zás és -támogatás költségei közben állan- 
dóan emelkednek: 1980-ban és 1981-ben 3 
milliárd dollár volt, 1986-1988-ra előzete- 
sen ezt az összeget évi 20 milliárdra becsü- 
lik. A közöspiaci országokban egyre na- 
gyobb a túltermelés, s amig 1974-ben csak 
5,6 milliárd dollárnak megfelelő összeget 
fordítottak agrárpolitikai célokra, 1986- 
ban már 22,6 milliárd volt az előirányzat 
(Görögországgal együtt, de Spanyolország 
és Portugália nélkül). Japánban a rizsért a 
termelők a világpiaci ár háromszorosát 
kapják, a belföldi szükségletet meghaladó 
mennyiséget aztán takarmányozásra hasz- 
nálják a világpiaci rizs árának feléért. 
A közöspiaci termelők cukorrépaára 1985- 
ben 400 dollár/tonna cukorárnak felelt 
meg, és a cukor egy részét aztán 110 dollá- 
rért adták el a világpiacon. A tejárak szinte 
minden fejlett tőkés országban magasak, s 
eladhatatlan vajhegyek képződnek. Ezért 
igen becses a biztonságos tejértékesítési jo- 
gosultság a farmerek számára; Kanadában 
például a tehén által adott tej értékesítését 
biztosító jogosítvány forgalmi értéke 
nyolcszorosa egy fejőstehén árának. 

Fzeknek a végletesen ellentmondásos és 


óriási pénzeket felemésztő agrárpolitikai 
rendszereknek lényegében az a céljuk, 
hogy az agrártermékek értékesítési lehető- 
ségei biztonságosak legyenek, s ezáltal a 
farmerek bevétele nagyobb és stabilabb. 


A támogatási rendszerek eszköztára 


Az Egyesült Államokban a gazdasági vi- 
lágválság által alapjaiban megrendült ter- 
melői biztonság helyreállítására már a har- 
mincas években kialakították a mezőgaz- 
dasági termelők bevételeinek stabilizálá- 
sát, illetve támogatását célzó agrárpolitika 
koncepcióját. Létrejött a támogatási rend- 
szerbe bevont termékek köre és az árak 
támogatásának összekapcsolása a termelés 
korlátozásával. Az elkövetkező évtizedek- 
ben aztán sokszor módosultak a konkrét 
szabályozók és a támogatás mértéke, mert 
a változó szükségletnek megfelelően a ter- 
melés ösztönzése vagy visszafogása vált 
szükségessé — az agrárpolitika lényege 
azonban nem változott. 

A Közös Piac agrárpolitikai koncepció- 
ja a mezőgazdaság széles körben alkalma- 
zott támogatásában, a termelők számára 
előnyös árakban, továbbá adózási és hitel- 
kedvezményekben valósul meg; közvetlen 
támogatás nyújtása nem jellemző. 

A mezőgazdasági termelői árrendszer- 
nek a közöspiaci országokban, de másutt 
is kettős a funkciója: jövedelempolitikai 
célkitűzések megvalósítása és a termelés 
irányítása. A két célkitűzés ütközésénél a 
mezőgazdasági jövedelmek biztonságának 
van elsőbbsége; a termelés irányításának 
szerepe alárendeltebb. A jövedelembizton- 
ság megteremtése normális években a leg- 
több gazdaság számára erősen ösztönöz a 
termelés növelésére, s ennek következmé- 
nye számos terméknél a tartós és növekvő 
túltermelés. 

A mezőgazdasági jövedelmek támogatá- 
sa, illetve stabilitásának biztosítása 3 fő 
termék - a búza, a tej és a marhahús — 
termelői árának magas szinten tartásával 

valósul meg. Az egyéb mezőgazdasági ter- 
mékek (takarmánygabona, sertés- és ba- 
romfihús) árszabályozása lazább, nem 
nyújt a termelőknek teljes árgaranciát; az 
állami beavatkozások ezeknél a termékek- 
nél a termelésirányítási célt helyezik előtér- 
be, a jövedelempolitikai szempont itt má- 
sodlagos. A gyümölcs- és a zöldségfélék- 
nél, valamint a bornál az állami beavatko- 
zás mértéke lényegesen kisebb, és eszközei 
is mások, mint a fentebb említett két ter- 
mékcsoportnál. Míg az előbbi két termék- 
csoportnál a támogatás meghatározott 
áron, intervenciós vásárlásokkal történik, 
a gyümölcs, a zöldség és a bor esetében az 
árgarancia kevésbé szilárd, a felvásárlási 
árak a termés nagyságától függnek, a piaci 
árak befolyásolása elsősorban a külső, ún. 
harmadik országokból származó import 
szabályozásával vagy exporttámogatással, 
a bornál pedig a fölös készlet feldolgozásá- 
val (lepárlással) valósul meg. 

A mezőgazdasági árszabályozás fő 
módszere: az irányárak rögzítése és a ter- 
melői árszintnek ennek közelében való tar- 
tása, a fenti módszerekkel. Az árcentrum, 
vagyis az irányárak megállapítása a tagor- 
szágok áralkuja keretében az előző évi ta- 
pasztalatok alapján, kompromisszum 
eredményeként születik. Figyelembe ve- 
szik az inflációt, a devizaparitás-változáso- 
kat és egyéb, agrárszektoron kívüli válto- 
zásokat is. A mezőgazdasági termelők ár- 
biztonsága az állam átvételi (intervenciós 
felvásárlási) kötelezettsége esetében a leg- 
nagyobb, lényegesen kisebb és gyengébb 
az import szabályozása esetén; ezeknél a 
termékeknél a piaci árak jelentősen alacso- 
nyabb szintre süllyedhetnek az irányárak- 
nál. Mivel a világpiaci árak ingatagok és 
gyakran nyomottak, a Közös Piac belső 
árait a mezőgazdasági termelői jövedel- 
mek stabilitása érdekében tudatosan, bár 
az egyes termékcsoportoknál nem azonos 
mértékben függetlenítették a világpiaci 
áraktól, minthogy a nagymértékű áringa- 
dozások a mezőgazdaság vásárló- és hitel- 
képességét erősen befolyásolnák, és ennek 
nem kívánatos belgazdasági következmé- 
nyei is lennének. 

Az agrártámogatást minden fejlett or- 
szágban széleskörűen alkalmazzák a társa- 


dalmi-gazdasági fejlődés következtében 
szükségszerűen adódó feszültségek időle- 
ges csökkentése érdekében. Ha a tudomá- 
nyos-műszaki fejlődés eredményeként pél- 
dául kevesebb munkaerő is megtermelheti 
egy-egy ország belföldi, illetve exportra ke- 
rülő agrártermék-szükségletét, úgy az ag- 
rártermelésben feleslegessé váló munkaerő 
más ágazatokban való foglalkoztatása vá- 
lik indokolttá. Ez a folyamat azonban je- 
lentős népgazdasági költségekkel, terhek- 
kel jár együtt, különösen figyelembe véve 
nemcsak a munkahely létrehozását, hanem 
az esetleges lakóhely-változtatással, város- 
ba költözéssel vagy ingázással kapcsolatos 
infrastuktúra-fejlesztést is. A munkaerő 
átcsoportosítása tehát "költségekkel jár, 
amit egy-egy ország gazdasági helyzetétől 
függően tud vállalni. Amíg ez nem valósul- 
hat meg, addig indokolt a többé-kevésbé 
, felesleges" munkaerő mezőgazdaságban 
való továbbfoglalkoztatása és az általa 
termelt termékek szubvencionálása. Hosz- 
szabb távon azonban nyilvánvalóan indo- 
kolt a támogatással ideiglenesen fenntar- 
tott termelés (jövedelemszerzési lehetőség) 
fokozatos megszüntetése és más jövede- 
lemszerzési lehetőségekkel való helyettesí- 
tése. Ez azonban nagyon elhúzódhat, s 
állandó késleltetéssel valósul meg. 

Más a helyzet a rövid távú piaczavarok 
szubvencionálással való elhárítása esetén. 
Az agrártermelés, illetve  élelmiszer- 
fogyasztás alapvető sajátossága a termelés 
ingadozása és a fogyasztás viszonylagos 
merevsége, illetve a kereslet-kínálat rövid 
távú módosulására való késleltetett reagá- 
lás. Nagy termések hatására a világpiacon 
vagy egyes regionális piacokon gyakran 
csökkennek az árak. A fejlett tőkés orszá- 
gok ezen hatások semlegesítésére vagy 
csökkentésére is széles körben alkalmaz- 
zák az ár-, illetve jövedelemnövelő, ponto- 
sabban: jövedelem-kiegyenlítő, stabilizáló 
támogatásokat. Az ilyen jellegű szubven- 
ciók nem feltétlenül károsak, különösen, 
ha nagyságuk nem biztosít az átlagos vi- 
lágpiaci áraknál magasabb jövedelmezősé- 
get és alkalmazásukat a termelésbiztonság 
fenntartása indokolja. Ez a támogatási 
forma is azonban az esetek többségében 
elszakadt az eredeti célkitűzéstől. 

A protekcionista — mondjuk inkább, sta- 
bilizáló — agrárpolitikának eredetileg tehát 
racionális magva volt. A jelenlegi súlyos 
válságot az eredeti koncepciótól való elsza- 
kadás, a jövedelem biztosításának a terme- 
lésösztönzéssel való szoros összekapcsolása 
és a fejlett tőkés országok agrárpolitikai 
terheinek a világpiacra hárítása okozza. 


A protekcionizmus mértéke 


Milyen mértékű az agrártámogatás? 
A szubvencionálásra vonatkozólag szá- 
mos különböző mutató és számítási mód- 
szer létezik. A Világbank a protekcioniz- 
mus mértékét illetően legegyszerűbb muta- 
tószámként a , névleges protekcionizmus 
együttható"-t (NPC - nominal protection 
coefficient) alkalmazza, vagyis a belföldi 
termelői árak és az exportárak hányado- 
sát. A fejlett tőkés országok NPC-mutató- 
ja az 1980-1982-es évek átlagában 1.4; 
vagyis belfőidi termelői árszintjük 40 szá- 
zalékkal haladta meg termékeik világpiaci 
árát. A belföldi termelői és világpiaci árak 
különbsége Japánban volt a legnagyobb 
(2,4-szeres), de a közöspiaci országokban 
(54 százalék) és az egyéb európai tőkés 
országokban is nagymértékű a támogatás 
(84 százalék). Az exportban meghatározó 
szerepet játszó fejlett tőkés országok ag- 
rárprotekcionizmusának mértéke lényege- 
sen kisebb: az Egyesült Államokban 16; 
Kanadában 17; Ausztráliában 4 százalék, 
sőt Új-Zéland belföldi termelői árai lénye- 
gében azonosak az exportárakkal. A név- 
leges protekcionizmus együtthatója csak 
az ártámogatás mértékét mutatja, a támo- 
gatásoknak azonban természetesen szá- 
mos egyéb módja is van. 

Az Egyesült Államokban 1986-ban 1 
hektár mezőgazdasági területre 60 dollár, 
nem egészen 1 tonna búza termelői árának 
megfelelő közvetlen termelésszabályozási 
és támogatási kiadás jut. A Közös Piac 10 
tagországában 1 hektárra 217 ECU (kö- 
zöspiaci elszámolási egység: European 
Currency Unit; 1986-ban I! ECU - 0919 
dollár), illetve termelői áron számítva szin- 
tén mintegy 1 tonna búza értéke jut. (A 
közöspiaci országokba a búza termelői ára 


lényegesen magasabb, mint az Egyesült 
Államokban.) Különösen magas a támo- 
gatás összege Hollandiában, ahol 1 hektár 
mezőgazdasági területre 1,62 tonna búza- 
értéknek megfelelő közöspiaci támogatás 
jut. Minthogy a fejlett tőkés országokban 
számos egyéb rejtett támogatás is létezik, 
az agrártámogatás hektárra vetítve mini- 
málisan 2—3 tonna búzaértékre becsülhető. 
Ausztráliai agrárközgazdászok számítása 
szerint például a közöspiaci országokban 
a mezőgazdaság által hozzáadott érték 60 
százaléka dotálásból származik. 

A különböző agrártermékek támogatá- 
sát tekintve általánosságban megállapítha- 
tó, hogy szubvencionálásra azok a terrmé- 
kek a legalkalmasabbak, amelyek rövid 
távú kereslete és kínálata kevésbé rugal- 
mas (gabonafélék), amelyek termelése 
könnyen szabályozható (homogén termé- 
kek, koncentrált termőterület), jól tárolha- 
tók (kevésbé romlékonyak) és amelyek ér- 
tékesítése könnyen áttekinthető hálózato- 
kon keresztül történik, amit az állam 
könnyen ellenőrizhet. 

A fejlett tőkés országok agrárprotekcio- 
nizmusának lényege abban foglalható ösz- 
sze, hogy főleg a legfontosabb alaptermé- 
keket, szántóföldi termékeknél a gabona- 
féléket és a cukorrépát, a füves területeknél 
pedig a szarvasmarha-tenyésztést (tej, 
marhahús) dotálják. A mezőgazdasági né- 
pesség jövedelemszerzése szempontjából 
kevésbé jelentős kertészeti termékeket és 
olajosnövényeket számottevően kisebb 
arányban és inkább csak közvetett mód- 
szerekkel támogatják. 

Az alaptermékeknél általában lényege- 
sen kisebb mértékben szubvencionálják a 
sertés- és baromfihús, valamint gyümölcs- 
és zöldségfélék termelését. Ezeknél a ter- 
mékeknél a termelés ingadozása, valamint 
a termékek romlékonysága miatt költséges 
és bonyolult lenne a nagyfokú értékesítési 
biztonság megvalósítása. 

Az NPC-mutatók megerősítik ezeket a 
megállapításokat. A különböző termékek, 
illetőleg termékcsoportok között a legma- 
gasabb a támogatás a tejtermékeknéli, ahol 
a fejlett tőkés országok átlagában 88 szá- 
zalékkal magasabbak a belföldi termelői 
árak az exportáraknál; a cukornál 49; a 

marhahúsnál 47; a sertés- és baromfihús- 
nál 17; a búzánál 19 és a takarmánygabo- 
nánál 11 százalékos a különbség. Megálla- 
pítható, hogy a legnagyobb mértékű terme- 
lői ártámogatás a fejlett tőkés országokban 
a szarvasmarha-ágazatnál tapasztalható. 
A búzánál és a takarmánygabona-féléknél 
lényegesen kisebb a belföldi, illetve a világ- 
piaci árak közötti különbség. (Az NPC- 
mutatók 1980-1982 átlagára vonatkoz- 
nak. Minthogy azóta a világpiaci árak erő- 
sen csökkentek, a fejlett tőkés országok 
belföldi árai viszont lényegében a korábbi 
színvonalon maradtak, a protekcionizmus 
mértéke azóta növekedett.) 


A támogatások hatása 


A termelést ösztönző szabályozórendszer 
hatására a nyugat-európai termelők még a 
kedvezőtlen adottságú területeket is műve- 
lésbe fogják, és nagy mennyiségű vegyszer- 
rel s növényvédőszer alkalmazásával állan- 
dóan növelik a termelést (ez jelentősen fo- 
kozza a környezetszennyezést is). Nyugat- 
Európában a termelési kvóták bevezetése 
ellenére (például a szarvasmarha és a cu- 
korrépa esetében) a magas termelői árak és 
a biztonságos értékesítés a termelés inten- 
zifikálását, vagyis a hozamok erőteljes nö- 
velését hozzák. Az is termelésnövelő ténye- 
ző, hogy támogatásban elsősorban a nagy- 
gazdaságok részesülnek; a közöspiaci or- 
szágokban a farmok területének 25 száza- 
lékára jut a támogatás 75 százaléka, mint- 
egy 45 tonna búza/farmnak megfelelő ösz- 
szeg, míg 75 százalékára gazdaságonként 
csak 5 tonnának megfelelő pénz jut. 

Mindezeknek világos következménye az 
1,5 millió tonnás vaj- és a 600 ezer tonnás 
marhahús-, hegy", a termelést korlátozó 
kvóták bevezetése ellenére. A közöspiaci 
feleslegek tárolási költsége rövidesen meg- 
haladja a tárolt termékek értékét. 

Az agrárprotekcionizmus hatásainak 
vizsgálatánál az európai országokban első- 
sorban a drága termelés fenntartása, sőt 
kiterjesztése a szembeötlő. A világpiaci 
áraknál magasabb belföldi árak a mező- 
gazdaság erőforrásai által indokoltnál na- 
gyobb munkaerő foglalkoztatására, tőke- 


lekötésre és magasabb költségekre vezet- 
nek, vagyis olyan termelésre, amelynél az 
illető országnak nincsen komparatív elő- 
nye. Az ezeknél kevesebb pénzű, szubven- 
cióversenyre kényszerített országok vi- 
szont mezőgazdasági adottságaikhoz vi- 
szonyítva túl kevés erőforrás működtetésé- 
re kényszerülnek. 

Az agrárprotekcionizmus igen erős — és 
gyakran gazdaságilag indokolatlan irány- 
ban - ösztönző hatásának példája, hogy a 
közöspiaci országok nem egészen 20 év 
alatt — 1965-től 1983-ig — a világ legna- 
gyobb gabonaimportálójából (nettó im- 
portjuk 20 millió tonna volt) a világ máso- 
dik legnagyobb exportálójává váltak (net- . 
tó exportjuk 10 millió tonna). Ez a válto- 
zás annál inkább figyelemre méltó, mert ez 
anélkül következett be, hogy agrártermelé- 
sük más területen csökkent volna. 

A fejlett tőkés országokban alkalmazott 
agrártámogatás másik hatása, hogy a ter- 
melési aránytalanságok és torzulások kor- 
rekcióját a piac nem tudja folyamatosan 
elvégezni. Tehát nemcsak a termelésnek a 
kedvezőtlen adottságú területeken való 
fenntartása veszélyezteti más országok ér- 
dekeit, hanem az is, hogy a termelési torzu- 
lások kumulálódása, majd elkerülhetetlen- 
né váló korrekciója hirtelen, nagymértékű 
és pontosan nem prognosztizálható áresé- 
sekhez, exportlehetőségek beszűküléséhez 
vezet. A tehénállomány csökkentése példá- 
ul nemcsak a tejtermékek és a marhahús 
piacán teremtett az árak és az értékesítési 
feltételek körül bizonytalanságot, de ez át- 
terjedt az egyéb húsfélék piacára is. 

Egy-egy termék szubvencionálása több- 
féle hatást válthat ki. A fejlett tőkés orszá- 
gok cukorrépa-termelésének támogatása 
például nemcsak a cukornádat termelő fej- 
lődő országok érdekét sérti, hanem az 
Egyesült Államokban és a közöspiaci tag- 
országokban a kukoricából előállított fo- 
lyékony cukor termelésének növeléséhez 
vezetett. Ez hozzájárult a cukortúlterme- 
léshez, a cukor világpiaci árának zuhaná- 
sához, s ez a protekckonizmus további fo- 
kozását tette szükségessé. 

A Világbank számításai szerint a pro- 
tekcionista agrárpolitika felszámolása ese- 
tén az OECD-országok adófizetői és fo- 

gyasztói évi 100 milliárd dollárral járná- 
nak jobban, farmereik helyzete viszont 
csak 50 milliárd dollárral romlana. Más 
számítások azt is mutatják, hogy a protek- 
cionizmus megszüntetése a világpiaci ag- 
rárárakat átlagosan legalább 10 százalék- 
kal, egyes termékeknél ennél lényegesen 
nagyobb mértékben emelné. Jelenleg azon- 
ban ennek éppen az ellenkezője történik. 


Hazánk lehetőségei 


Milyen lehetősége van Magyarországnak 
az agrárszubvenciók világméretű verse- 
nyében? Országunk kedvező adottságai 
" miatt semmi esetre sem mondhatunk le 
agrártermelésünkben meglévő lehetősége- 
ink kihasználásáról, meglévő termelőerő- 
ink és termelési tapasztalataink felhaszná- 
lásáról. A mezőgazdaságban lekötött erő- 
források csak nagyon korlátozott mérték- 
ben és nagy nemzetgazdasági költséggel 
csoportosíthatók át más népgazdasági 
ágazatokba. 

A legutóbbi időben számos nyilatkozat- 
ban határozottan hangsúlyt kapott, hogy 
Magyarországnak a jövőben is szüksége 
van agrárexportra, s a világpiaci jelenlét 
egyre inkább a szelektív fejlesztést, a piaci 
igények figyelembevételét, a költségek 
csökkentését és a szubvenciók közötti ver- 
seny vállalását jelenti. A támogatások 
alapvető célja, mint azt kifejtettük, a me- 
zőgazdasági termelők bevételének növelé- 
se és biztonságának fokozása. 

A világpiaci versennyel kapcsolatos fon- 
tos tapasztalat, hogy a legnagyobb nettó 
exportőr s a viszonylag alacsonyabb pro- 
tekcionizmust alkalmazó országokban 
állt Államok, Kanada, Ausztrália, 

j-Zéland) az agrárnépesség jövedelme 
megközelíti a nemzetgazdasági átlagot 
(annak 70-90 százaléka körül van). Lát- 
szik, hogy ez is fontos tényezője (előfeltéte- 
le és következménye egyszerre) az export- 
orientált, versenyképességre törekvő gaz- 
daságpolitikának. A versenyben maradás- 
hoz a magyar termelőnek legalább olyan 
mértékű termelési biztonságot kell nyújta- 
nia, amilyen az eszközök megújításához, a 
foglalkoztatás fenntartásához, a tudásfel- 


halmozás és a kutatásfejlesztés folyamatos- 
ságához feltétlenül szükséges. A folytonos- 
ság megszakadásának következményeként 
ugyanis nagy veszteségek keletkeznének, 
és a piaci feltételek javulásával a visszaté- 
rés olyan nagy költségekkel járna, ami 
meghaladná az ország teherbíró képessé- 
gét. 

Takarékosság jegyében nyilvánvalóan 
nem indokolt az ágazat — nehezen vissza- 
fordítható — leromlását megvárni. A szub- 
vencióverseny vállalása azonban nem je- 
lenti azt, hogy azokkal a termékekkel kel- 
lene a világpiacon megjelennünk, amelyek- 
nél legnagyobb a szubvenciók versenye. 
Megfelelő termelési struktúra kialakítása, 
a termelési költségek számottevő leszorítá- 
sa, a rugalmasság, a feldolgozási színvo- 
nal, a piaci manőverezési képesség javítása 
növelheti az exportárakat, és ezáltal csök- 
kentheti a szubvencióigényt. Arra azonban 
nem lehet számítani, hogy egy elszegényedő, 
sorsára hagyott, a világpiac mindenféle in- 
gadozásának kitett mezőgazdaság csupán 
rugalmas piacpolitikával megőrizheti, sőt 
javíthatja versenyképességét. A támogatás- 
ra fordítható összeg azonban korlátozott, 
így az exportlehetőségek bővítése s ezáltal 
az élelmiszer-gazdaság fejlődésének pers- 
pektívája jórészt attól függ, hogy mennyire 
sikerül költségeinknek megközelíteniük a 
legolcsóbban termelő legnagyobb agrárex- 
portáló országok költségszínvonalát. 

A fejlett tókés országokban a közvetlen 
támogatást szinte kivétel nélkül a gaboná- 
ra, a cukorra, a tejtermékekre és a marha- 
húsra adják. A , szubvenciók versenye", 
amelyben Magyarország is részvételre 
kényszerül, ezeknél a termékeknél a legéle- 
sebb. Semmi esetre sem látszik indokolt- 
nak a tejtermék, a marhahús, a cukor és a 
rizs exportra termelése, kivéve természete- 
sen, ha sikerülne az átlagosnál jobb minő- 
séggel vagy piaccal rendelkeznünk, s ez 
tartósan és biztonságosan a világpiaci 
áraknál kedvezőbb feltételeket jelentene 
számunkra. 

Az alaptermékeknél a termelési politika 
célkitűzése a termelési költségek leszorítá- 
sa és a belföldi szükséglet biztonságos fe- 
dezése, illetve lehetőleg , feldolgozott" (ál- 
lati termékké alakított vagy élelmiszeripa- 

rilag feldolgozott) formában való export- 
nál az árakban megtérülő nyersanyag elő- 
állítása (tésztafélék, konzerv, befőtt, spe- 
ciális sajtok stb.). 

A feldolgozott termékeknél a fejlett tő- 
kés országok által alkalmazott támogatá- 
sok a nyerstermékektől eltérőek és némi- 
leg kisebbek. Ezeknél a termékeknél na- 
gyobb szerepe van a vámoknak és a külön- 
böző adó- és hitelkedvezményeknek. En- 
nél a termékcsoportnál mutatkoznak a 
piaci igények és a piacra jutási lehetőségek 
alapján devizabevételt növelő, illetve a 
piac szegmentálásával elérhető, export cé- 
lú fejlesztési területek. 

Nem alkalmaznak protekcionizmust — 
legalábbis közvetlen formában — a mező- 
gazdasági eredetű termelőeszközöknél (ve- 
tőmag, tenyészállat, sperma), az ipari ere- 
detű termelőeszközöknél (gépek, berende- 

zések, műtrágya, növényvédőszer, állat- 
gyógyászati anyagok, speciális vegyszerek, 
pl. takarmánytápanyag-feltárók, növeke- 
dést serkentők), illetve a mezőgazdasági és 
ipari termelőeszközök, valamint szervezési 
tapasztalatok kombinációját megtestesítő 
termelési rendszereknél. 

A mezőgazdasági alaptermékek, feldol- 
gozott élelmiszerek és mezőgazdasági ter- 
melőeszközök exportkilátásai megítélésé- 
nél a szubvencióverseny természetesen 
csak egy, bár nagyon fontos elem. Számos 
egyéb tényező, így a számításba jövő pia- 
cok felvevőképessége, igénye, fejleszthető- 
sége stb. határozza meg az exportszerkezet 
alakításának mozgásterét; a stratégiai cé- 
loknál pedig az optimális devizaszerzési 
arány, illetve az exporttal kapcsolatos koc- 
kázat elfogadható szinten tartása van elő- 
térben. 

Ujhelyi Tamás 

Nyugdíjrendszerek a tőkés Európában 


Olaszország 


A jelenleg érvényben lévő olasz nyugdíjrendelkezések az ötvenes évek végén és a hatvanas 
évek elején alakultak ki, tehát abban az időben, amikor Olaszországban nagymértékű 
gazdasági fejlődés indult meg. Ezek voltak, ahogyan mondani szokás, az olasz 

csoda évei. A munkásság életszínvonala és a tőke profitja ebben az időben korábban nem 
ismert arányokban emelkedett. A , csoda" eredményeit az állam, pontosabban a kor- 
mány is magáénak akarta tudni, és az úgynevezett , fogyasztói társadalom" létrejötte 
után meghirdette a , szociális állam" elméletét. 1958 és 1963 között sorozatban születtek 
azok az intézkedések, amelyek azt a célt szolgálták, hogy jelentősen javítsák a dolgozók 
szociális körülményeit. Létrejöttek a különböző munkásvédő rendeletek, intézkedéseket 
hoztak a munkanélküli-segélyről, megszületett az országos betegbiztosítási és nyugdíj- 
rendszer. A dolgozók általános szociális jólétének növelésére létrehoztak egy új országos 
állami intézményt (a neve rövidítve: INPS), amelyet megbíztak azzal, hogy vezesse, admi- 
nisztrálja és finanszírozza a munkásság szociális kérdésekkel kapcsolatos ügyét. 

Azóta az INPS kezében vannak a betegbiztosítási és a nyugdíjügyek. Ez a legnagyobb, 
de nem az egyetlen olasz nyugdíjbiztosító társaság. Az INPS-n kívül még huszonötféle 
más nyugdíjintézet is működik, túlnyomó többségük állami kézben van. Bizonyos szak- 
mák, dolgozói kategóriák és foglalkozási ágak ugyanis nem tartoznak az INPS-hez, és 
az általánostól eltérő, annál sokkal kedvezőbb nyugdíjellátásban részesülnek. Ezek tehát 
tulajdonképpen kivételezettek. Ilyen kivételezettek a többi között a köztisztviselők, a 
rendőrök, a csendőrök, a hivatásos katonák, a nagyvállalatok vezetői, a bírók, az 
újságírók, a polgári repülőgépek pilótái stb. Hogy miből áll ez a kivételezés, arra később 
majd utalunk, előbb nézzük meg, hogy mi a jellemzője az általánosan érvényes nyugdíj- 
rendszernek. 

A nyugdíjfolyósítás alapfeltétele az, hogy a dolgozó be legyen biztosítva valamelyik 
nyugdíjintézetnél, és minimum tizenöt évig fizesse a nyugdíjjárulékot. Ez a nyugdíjjárulék 
elég magas. A havi fizetésnek 24 százaléka, aminek kétharmadát a munkaadó, egyharma- 
dát a munkavállaló fizeti. Tizenöt évig tartó járulékfizetés után bárki elmehet nyugdíjba, 
ha e kérdésben a munkavállaló és a munkaadó között megegyezés jön létre, és a korai 
nyugdíjba vonulásnak nyomós oka van. Ebben az esetben azonban a nyugdíj a fizetésnek 
csupán 30 százaléka. 

A teljes nyugdíjkorhatár -— ugyanúgy, mint Magyarországon - a nőknél 55 év, a 
férfiaknál 60 év. A nyugdíj összege attól függ, hogy ki hány éven keresztül fizette a 
járulékot. A minimum, mint az előbb mondottuk, 15 év, a maximum 40 év. Negyven éven 
át tartó járulékfizetés után a nyugdíj a fizetés 80 százaléka. A nyugdíjalap megállapításá- 
nál a munkában töltött utolsó öt év fizetésének az átlagát veszik figyelembe. Ez tehát az 
általános rendelkezés, amely alól azonban olasz szokás szerint rengeteg a kivétel. Az 

újságírók és a vállalatvezetők például 55 év után mehetnek nyugdíjba, és csupán 27 éven 
át kell százalékot fizetniük. A kohászok és a bányászok nyugdíjkorhatára is csak 55 év, 
de elegendő hozzá 15 évi járulékfizetés. A repülőgép-pilóták 30 évi szolgálat után 80 
helyett fízetésük 90 százalékát kapják nyugdíjként. A köztisztviselők tizenkilenc és fél év 
munka után mehetnek teljes joggal nyugdíjba. Mint látjuk tehát, a különbségek meglehe- 
tősen nagyok. 

Olaszországban is létezik az úgynevezett nyugdíj, plafon" , vagyis, egy bizonyos összeg- 
nél több nyugdíjat nem lehet kifizetni. A maximális nyugdíj ö összege nem haladhatja meg 
a havi két és fél millió lírát. (És megint a kivételek: a vállalatvezetők ennél 70 százalékkal, 
az újságírók 40 százalékkal többet kapnak. A pilótáknál pedig nincs plafon.) 

Mindez első olvasásra rendkívül bonyolultnak látszik, és valóban az is. Ezért napiren- 
den van az egész rendszer megváltoztatása. 

Érdekes vonása az olasz nyugdíjrendszernek, hogy a nyugdíjba ment dolgozó változat- 
lanul dolgozhat tovább, ahol csak akar — fontosabban, ahol csak kap munkát -, minden 
idő- és összegbeli korlátozás nélkül. A nyugdíjazás után végzett munkáért mindenki 
megkapja a teljes szabályos fizetést. Ebben az esetben azonban csak a minimális nyugdíj- 
összeget folyósítják neki, ami jelenleg havi 376 ezer líra, vagyis a mai olasz árak mellett 
lényegében az egy főre jutó létminimum. 

Ez a nyugdíjrendszer kiegészül még egy fontos intézkedéssel, ami nagyon kedvező a 
nyugdíjasoknak. Az olasz kormány ugyanis arra törekszik, hogy a nyugdíjak reálértékét 
a rendkívül nagy infláció ellenére is megőrizze. Ez az infláció Olaszországban az elmúlt 
tíz-tizenkét év során szinte a csillagos égig emelkedett, néhány évvel ezelőtt elérte az évi 
20-25 százalékot is. A pénzromlás ellensúlyozására és a nyugdíjasok életszínvonalának 
megtartása céljából az idős emberek nyugdíja rendszeresen és körülbelül ugyanolyan 
mértékben emelkedik, mint amilyen mértékben romlott a pénz értéke. 

Nagy általánosságban tehát azt mondhatjuk, hogy az olasz nyugdíjrendszer nem 
kedvezőtlen. Ennek ellenére ma már szinte mindenki bírálja azt, és elavultnak tartja. 

Az egyik legfőbb kifogás szerint az a baj, hogy a dolgozók tekintélyes részének nincs 
nyugdíjbiztosítása, ezért nem is kap nyugdíjat, amikor megöregszik. Elsősorban a kis- 
iparban, a szolgáltatásban, a kereskedelemben és a mezőgazdaságban egyes munkaadók 
visszaélnek azzal, hogy Olaszországban két és fél millió ember van munka nélkül, és ezek 
az emberek a szükség és a nyomor szülte elkeseredésből elvállalnak bármiféle munkát, 
még azon az áron is, hogy munkaadójuk nem jelenti be őket a nyugdíjintézetbe, mert 
nem hajlandó fizetni utánuk a járulékot. Ezek az úgynevezett , feketén foglalkoztatott 
munkások", akiknek a száma nem hivatalos adatok szerint körülbelül egy és fél millió, 
ők azok, akik egész életükben dolgoznak, de nem kapnak nyugdíjat. 

A másik gond, hogy Itáliában a lakosságnak csupán 37 százaléka dolgozik, ezek 
túlnyomó többsége férfi. A nők — Észak-Olaszországot leszámítva — csak a legritkább 
esetben találnak munkát. Jelenleg 12 millió olyan 20 és 55 év közötti olasz nő van, aki 
önként vagy kényszerből nem akar vagy nem tud kereső foglalkozást találni, és emiatt 
öreg korára nyugdíj sem jár neki. 

Tegyünk tehát egy rövid, összegező számítást: Olaszországban nincs nyugdíja a két 
és fél millió munkanélkülinek, a másfél millió , fekete munkásnak" és a 12 millió 
állástalan nőnek. Ez összesen 16 millió ember, egy nem egészen 60 millió lakosú ország- 
ban. És ez nagyon sok. A fő gond tehát nem az, hogy mennyi nyugdíjat kap a nyugdíjas, 
hanem az, hogy mi legyen azokkal az idős emberekkel, akiknek nincs nyugdíjuk. 

A kérdés egyik legtekintélyesebb szakembere Antonio Gollini professzor, statisztikus, 
népességkutatással foglalkozó egyetemi tanár és kormánytanácsadó, igen figyelemre- 
méltó véleménye szerint a jelenlegi, három évtizeddel ezelőtt hozott nyugdíjintézkedések 
egy korábbi és azóta meghaladott állapotnak felelnek meg. Azóta az olasz társadalom 
minden téren, de különösen demográfiai szempontból gyökeresen megváltozott. A hat- 
vanas években a túlnépesedés volt a gond, mára a népszaporulat lelassult. , Jelenleg a 

zéró-növekedés állapotában vagyunk" —- mondja Gollini. 1983-ban és 1985-ben fele annyi 
gyerek született Olaszországban, mint harminc évvel ezelőtt, ugyanakkor az általános 
életkor számottevően megnövekedett, a férfiaknál nyolc évvel, a nőknél több mint tízzel. 
Az a tény, hogy a lakosság száma nem nő, ez nem feltétlenül negatív jelenség, mivel a 
munkanélküliség csökkentését és a dolgozók életszínvonalának növekedését jelentheti. 
A veszély az, hogy a társadalom túlzott mértékben előregedhet, és ennek jelei Itáliában 
egy idő óta tapasztalhatók. Az észak-olaszországi Alessandria megyében például a 
lakosság 40 százaléka 60 éven felüli. 

A professzor szerint ebből az a következtetés vonható le, hogy másfél-két évtized 
múltán a mostaninál 50 százalékkal kevesebb aktív dolgozónak kell majd eltartania a 
jelenleginél sokkal több öreget. Ez olyan állami és egyéni feladat, amilyennel — társadalmi 
szempontból — az emberiség eddigi történelme során még nem találkozott. Különleges 
gond a nők helyzete. A nők manapság átlagkorukat tekintve nyolc évvel hosszabb ideig 
élnek, mint a férfiak. (Csak zárójelben: a férfiak viszonylagos korai halandóságának a 
professzor szerint két oka van: az alkohol és a cigaretta.) A magányosan maradt idős 
nők, akiknek többsége nem kap nyugdíjat, olyan problémát jelentenek a társadalomnak, 
amely a jelenlegi nyugdíj- és szociális rendelkezések alapján megoldhatatlan. 

Nemcsak a nyugdíjrendelkezések reformja szükséges tehát, hanem egy teljesen új, 
szinte forradalmi változtatás az előregedés egész kérdésében. A cél: általános és minden- 
kire kiterjedő állami gondoskodás az öregekről — mondja Gollini professzor. Az olasz 
kormány a lényeget tekintve ilyen elvek alapján próbálja megszervezni a holnap nyugdí- 
ját és az elkövetkezendő évek egyedül maradt öregjeinek létfenntartását. 

A most készülő, de még vitatott új olasz nyugdíjtörvény abból indul ki, hogy az átlagos 
életkor és vele az emberek munkaképessége az elmúlt évtizedekben rendkívüli mértékben 
meghosszabbodott. Ezért a tervezett törvény a nőknél 55 évről 60-ra, a férfiaknál 60-ról 
65 évre kívánja felemelni a nyugdíjkorhatárt. A törvénytervezet azonban ennél is tovább 
megy, és olyan szabályozókat kíván beépíteni az új nyugdíjtörvénybe, amelyek a nyugdíj- 
korhatárt elért embereket a munka folytatására ösztönzi, mindaddig, amíg arra fizikailag 
és szellemileg képesek. 

Az első számú elv tehát a következő: csak az menjen nyugdíjba, aki már nem tud 
dolgozni. A második számú elv: ha valaki mégis nyugdíjba megy, annak az állam 
biztosítsa a maximális anyagi, egészségügyi ellátást és gondoskodást. Ezek szép elvek - 
a jelen azonban ennél sokkal szegényesebb képet fest. 

A mai Olaszország a mai öregeknek csupán nyugdíjat tud nyújtani, és itt-ott különbő- 
ző színvonalú nyugdíjasházat, szeretetházat vagy szociális otthont. E téren a kép nagyon 
változó. Ha a nyugdíjas olasz állampolgár gazdag, vagyis a maximális nyugdíjban 
részesül és ráadásul egy kis megtakarított pénze is van, akkor gondtalanul élhet. Az ilyen 
, gazdag nyugdíjas" kiszolgálására külön vállalatok alakultak, amelyek busás haszon 
fejében a jómódú időseknek előkelő szállodákat és penziókat építettek fel. Ezek gyakor- 
latilag hotelek egy- vagy kétágyas szobákkal, tökéletes komforttal és kiszolgálással. 
Természetesen minden szolgáltatásért külön kell fizetni. Egy-egy ilyen öregek szállodájá- 
ban egy kétszemélyes szoba ára naponta 60 ezer líra körül mozog, étlap szerint kell 
étkezni, ami körülbelül újabb napi 30-40 ezer líra. És természetesen meg kell fizetni az 
orvosi ellátást is. 

A közepes vagy alacsony összegű nyugdíjas, miután egyedül marad és a család nem 
tud vagy nem akar gondoskodni róla, bekerülhet az állam vagy a városok által fenntar- 
tott nyugdíjasotthonokba. Az állami nyugdíjasházak a közepesnél alacsonyabb színvo- 
nalúak, de viszonylag keveset kell értük fizetni. Ilyen állami nyugdíjasházból azonban 
nagyon kevés van, és csak a szerencsések vagy a protekciósok juthatnak falai közé. 
E házak között van olyan, amelyik rendkívül magas színvonalú, de van olyan is, amelyik 
alig különbözik egy közönséges éjjeli menedékhelytől. I 

A legjobb állami és városi nyugdíjasházak azokban a városokban találhatók, amelye- 

ket az olasz kommunista párt vezet (ami persze nem azt jelenti, hogy másutt ilyenek 
nincsenek). A Rómától 22 kilométernyire lévő Monterotondo város öregek házában 
például általában ketten-hárman vannak egy szobában. Teljes a komfort, állandó az 
orvosi felügyelet. Az időseknek rendszeresen programokat szerveznek, és csupán szimbo- 
likus összeget kell fizetni a bentlakásért. 

Az öregekről való gondoskodás újszerű példáját adja a 200 ezer lakosú közép-olaszor- 
szági Modena városa. Ezt a várost is a kommunisták vezetik, ahogyan itt mondják, ez 
a legvörösebb olasz város. Modena tanácsa úgy döntött, hogy egyelőre kísérletképpen 
a rászoruló öregeknek egy-egy házban kisméretű főbérleti lakásokat épít, amelyekért 
lakbért kell fizetniük. És ezek köré és mellé, a közvetlen közelségben olyan bérházakat 
vagy saját tulajdonú családi házakat is épít, amelyekbe beköltözhetnek az öregek család- 
tagjai, vagyis a gyerekek és az unokák. Ily módon az öregek házában lévő idős ember 
vagy házaspár néhány száz méter sétával mindennap láthatja szeretteit, a fiatalok pedig 
rendszeresen látogathatják, segíthetik, ápolhatják a nagy- vagy dédszülőket. Ezeknek a 
lakótelepeknek az öregek háza a központja, és mivel az öregek háza mellé építik a 
bölcsődéket és az óvodákat, az idős ember - ha akar, illetve, ha tud — naponta elmehet 
unokáiért a bölcsődébe vagy az óvodába, vigyázhat rájuk, együtt sétálhat velük, és noha 
külön lakásban él, mégis együtt marad családjával. Ez ma még csak kísérlet ugyan, ám 
mindenképpen emberséges modell lehet a jövő számára. 

Az öregek gondozásában szerepet vállalt magára a római katolikus egyház is. Az 
egyház által fenntartott öregek otthonában a beutalt embereknek nem kell fizetniük 
semmit, a fenntartás költségeit a hívők könyöradományaiból fedezik. Ilyen egyházi 
szeretetház elég sok működik Itáliában, hol jobb, hol rosszabb színvonalon. Általában 
nem irigylésre méltó a bennük élő öregek helyzete, de ezek a házak mégis jelentenek 
valamiféle megoldást. 

Összefoglalva: a nyugdíjasok és általában az öregek helyzete Olaszországban igen 
vegyes képet mutat. Annyi tény, hogy mindenképpen szükség van egy modern nyugdíj- 
törvényre és egy új szemléletű öreggondozásra, ellátásra. Az erről szóló tervek Olaszor- 
szágban készen állnak, valószínűleg az anyagi eszközök is megvannak hozzá, de még vita 
folyik róluk. Rövidesen, várhatóan még az idén, a római parlamentnek kell kimondania 
a végső szót. 


Buzási János 


Franciaország 


Franciaországban, ha a munkavállaló ledolgozta a megfelelő időt s emellett nagy körül- 
tekintéssel, bizonyos anyagi áldozatokkal felkészült a nyugdíjas napokra — leszámítva 
a leszámítandókat -, nyugdíjasnak lenni nem is olyan rossz dolog. Franciaországban 
mint fejlett tőkés államban a dolgozók évtizedek alatt, fokozatosan, sok harc árán olyan 
nyugdíjrendszert hoztak létre, amely a nyugdíjasoknak tisztességes megélhetést nyújt. - 

Ez a közelmúlt és a jelen. Hogy mi lesz a jövő, azt még senki sem ismeri. A kormány 
már közölte, hogy a jelenlegi nyugdíjrendszert a jövőben fokozatosan átalakítják. Séguin 
szociális miniszter dolgoz ki tervezetet az új formára. Erősen leegyszerűsítve, ennek az 
a lényege, hogy másolják az amerikai szisztémát, vagyis hosszú távon felszámolják a 
jelenlegi társadalombiztosítási rendszert, és magánkézbe adják. Mindenesetre a törekvé- 
seket mutatja az a lépés, amelyet — mellőzve a konzultációt a szakszervezetekkel — máris 
bevezettek: a gyógyszerek egy csoportjánál a korábbi 70-100 százalékos visszatérítés 
helyett csupán 40 százalékot térítenek vissza a betegnek. Az új rendelkezések természete- 
sen elsősorban a legnagyobb gyógyszerfogyasztókat, az időseket sújtják. 

Azonnal felvetődik, mi lesz azokkal, akik évtizedek óta fizetnek a nyugdíjintézetnek 

a munkáltatókon keresztül kisebb-nagyobb összeget — a fizetés nagyságától függően -, 
hogy majd öregségükre nyugodtan élhessenek, ne szoruljanak senki támogatására, de 
éppen beleesnek az átalakulás éveibe? A válasz még várat magára egy ideig, az aggoda- 
lom azonban már érezhető az érintetteknél. 

A jelenlegi helyzet a következő: a mintegy 12-13 millió francia nyugdíjas esetében (az 
ország lakossága 55 millió) a nyugdíjkorhatár a férfiaknál 60, a nőknél 55 év. A szocialis- 
ta kormány 1984-ben törvényt fogadtatott el, amely szerint minden irodai foglalkozású 
személynek felemelik a nyugdíjkorhatárát 65 évre. Korábban és azóta is, legalább 5 
kategóriába sorolják — 70 éves korig - a még dolgozó 60 évnél idősebb irodai foglalkozá- 
súakat. Az eltartott gyermekek száma csökkenti a nyugdíjkorhatárt. 

A bányászok 55 éves korukban vagy 20 éves mélybeni szolgálat után, az 50 éves kort 
meghaladva felcserélhetik a csákányt nyudíjra. A vasutasoknál 55 év a korhatár, de 25 
év szolgálat után már teljes jogú nyugdíjas lehet az ott dolgozó. A nyugdíjkorhatárt 
esetükben is tovább csökkenti, illetőleg a nyugdíjat növeli, ha valaki deportált, politikai 
internált, ellenálló vagy háborús fogoly volt. 

A nyugdíj nagysága a bérösszegtől, illetve a fizetéstől függ, amit a dolgozó kap a 
munkahelyén. Minden bruttó bérből, fizetésből automatikusan a következő tételeket 
vonják le és fizetik be a társadalombiztosító intézetnek: betegségi társadalombiztosítás 
címén 4,4 százalékot; az özvegyi biztosításra 0,08 százalékot; nyugdíjra 5,12 százalékot; 
munkanélküli-segélyre 3,04 százalékot. Ha valaki ezeket rendszeresen fizeti 150 negyed- 
éven keresztül (37,5 év), akkor a bruttó fizetéséből befizetett közel 15 százalék után a 
munkában eltöltött legjobban fizetett tíz évének 70 százalékát kapja nyugdíjként. 

Ennél alacsonyabb - például 50 százalékos - , plafon" akkor lehetséges, ha valaki idő 
előtt vonul nyugdíjba, vagy ha , lyuk" van a munkaviszony igazolásában és ily módon 
nincs meg a 150 negyedévi befizetés. Ilyen esetben is van azonban lehetőség arra, hogy 
az illető biztosítótársaságoknál életbiztosítást vagy nyugdíjbiztosítást kössön, és ezekkel 
(hozzászámolva a , rendes nyugdíjat") végül is megkaphatja öregkorában a fizetésének 
70 százalékát. A jelenlegi kormány tervei szerint ezeknél a magánbiztosító társaságoknál 
befizetett növekvő összeg (amely elérheti a fizetés 21 százalékát is) végső soron megszün- 
tetheti a jelenlegi társadalombiztosítási rendszert. 

Itt meg kell jegyeznem, hogy ha valaki 60 éven túl is dolgozik, tehát többet mint 37,5 
évet és továbbra is rendszeresen fizeti a hozzájárulást, akkor sem emelkedhet a nyugdíja. 
Ennek ellenére a nem mezőgazdasági szektorban dolgozók több mint 46 százaléka 65 
éves korában ment nyugdíjba az 1981-1982-es években. (Erről frissebb statisztikát nem 
közöltek.) I 

Mivel a nyugdíjak szorosan kapcsolódnak a bérekhez, e helyütt szükséges éreztetni 
valamit a bér- és árstruktúrából. A legalacsonyabb fizetés 5 ezer frank alatt van. Egy 
segédmunkás, betanított munkás ennél valamival magasabb bért kap. A jól kereső 
magántisztviselő fizetése havi 11 ezer frank feletti. Egy kezdő tanító fizetése havi 5 ezer 
frank fölött, egy pályája végéhez közeledő kollégájáé 9 ezer frank körül van. Az orvosok 
bére ennek az összegnek többszöröse is lehet. Megjegyzendő itt, hogy amíg a munkások- 
nál, a tisztviselőknél a jövedelem könnyen ellenőrizhető, a kontroll az olyan szabadfog- 
lalkozásúaknál, mint például az orvosok, gondot okoz. Mindenesetre a bevallott jövede- 
lem után fizetik e kategóriák a nyugdíjjárulékot, és ennek megfelelően kapják azután 
a nyugdíjat. 

Néhány adalék az árakhoz: egy kilogramm hús 40-100 frank között kapható, a 
legegyszerűbb étkezés egy szerény étteremben kb. 27,50, egy havi bérlet, amely metróra, 
buszra is érvényes, 152 frank. Egy mozijegy kb. 33, egy színházjegy 100-135 frank. 
. A napilapok ára 4,50-5,80 frank között ingadozik, a hetilapok, magazinok ára 15,50 
frank között van. A tipikus ár egy szépirodalmi vagy ismeretterjesztő könyv esetében 
70-150 frank. Egy 2-3 szobás lakótelepi lakás havi bére 1500-3000 frank körüli, egy 
Öreg, lebontásra váró házban lehet ennél olcsóbb is. Húsz évnél fiatalabb, viszonylag 

modern, bútorozatlan garázsos lakás bére 5000-9000 frank között van, de egy divato- 
sabb elővárosban is könnyen lehet ennél 2000-3000 frankkal magasabb. Másutt a határ 
akár a csillagos eget is elérheti. 

Itt kell megemlíteni, hogy az inflációs ráta 1986-ban évtizedek óta a legalacsonyabb 
volt, kb. két százalék. Egyébként a nyugdíjakat meghatározott kulcs alapján hozzáigazít- 
ják az inflációhoz, és így biztosítják az értékállandóságot. 

Megemlítendő emellett az ún. minimális öregségi segély olyan személyek részére, 
akiknek semmilyen megélhetési forrásuk sincs. Ennek az összege az egyedülálló személy 
részére évi 30 ezer 870 frank, házaspár esetében pedig 55 ezer 940 frank. 

A nyugdíjas kategóriához tartozók bizonyos közlekedési eszközökön ingyen utazhat- 
nak, lakbér-hozzájárulást kaphatnak. Lakásukból való kilakoltatás esetén az előző 
viszonyok figyelembevételével kell elhelyezni őket. A helyi adók fizetése alól felmentést 
kapnak, nem fizetnek tv-díjat, csökkentett tarifájú jegyet kaphatnak a vasutakra, bizo- 
nyos távolságon belül, a repülőkre, továbbá bizonyos kedvezményt egyes-múzeumokban 
és mozikban. 

Ha egy nyugdíjas ismét dolgozni kíván és teljes állásban kezd dolgozni, nem folyósítják 
tovább a nyugdíját. Ha azonban csupán részmunkaidőben, akkor, amíg egy bizonyos 
határt a jövedelme át nem lép, megmarad a nyugdíja. 

Az orvosnál ugyanabban az elbánásban részesül minden nyugdíjas, mint bármelyik 
biztosított aktív dolgozó. Vagyis a kezelés teljes összegét fizeti ki az orvosnak, amelynek 
70 százalékát visszafizeti a társadalombiztosító intézet. Sok esetben azonban a fennmara- 
dó 30 százalék is súlyos terhet jelent. (Egy konzultáció, egyszeri vizit belgyógyásznál 
80-100 frank, más szakorvosnál 130-150 frank. Éjszakai orvosi kiszállás a beteg lakására 
legalább 160 frank.) 

A kórházi költségekre vonatkozóan ugyancsak a hetvenszázalékos térítés érvényes 
- általában. Megjelöltek azonban 30 különösen súlyos vagy hosszan tartó betegséget — 
tüdővész, lepra, AIDS stb. -, amelynek esetén a teljes kórházi kezelési összeget térítik. 

Meg kell említeni még azokat az egyedülálló nőket is, akik nem dolgoznak, de egy vagy 
több gyermeket nevelnek. Már egy gyermek után is kapnak ingyenes, tehát előzetes 
hozzájárulás (befizetés) nélküli nyugdíjat, ami több gyermek után emelkedik. 

A munkanélküli is nyugdíjban részesül, ha közben elérte a 60 évet és akár csak 10 éves 
(40 negyedév) hozzájárulása van. A nyugdíj összegét a le nem dolgozott idővel arányosan 
csökkentik. (Franciaországban egyébként jelenleg hivatalosan mintegy 2,5 millió mun- 
kanélküli van, segélyük elvileg nem lehet a már említett minimálbérnél — ez 1987 elején 
4700 frank volt egy hónapra - alacsonyabb. A gyakorlatban a segély összege a munka- 
nélküliség idejének hosszával arányosan csökken; a munkanélküli-segélyből azonban 
nem kell nyugdíj-hozzájárulást fizetni.) 

A társadalombiztosítás kasszája évek óta deficites: 1986-ban 17,6 milliárd frank, 
1987-ben állítólag 37 milliárd lesz. A kormány szerint az ok a születések számának 
visszaesése, a , nagypapa boom", vagyis a nyudíjasok számának növekedése, de a deficit 
összetevői közé tartozik a munkanélküliség hatása is. (Százezer munkanélküli kb. egy- 
milliárd frankkal növeli a társadalombiztosító intézet deficitjét.) Mint említettem, az 
előnyugdíjasokkal együtt mintegy 12—13 millió nyugdíjas van Franciaországban, ami a 
lakosságnak több mint húsz százaléka. A lapok gyakran írnak arról, hogy az ország 
előregszik. Jelenleg az átlag életkor a férfiaknál 72-73 év, a nőknél ennél csaknem tíz 
évvel magasabb, az idősek részaránya évről évre nő. 

Azokról, akik egyedül élnek, túl öregek vagy tehetetlenek ahhoz, hogy ellássák magu- 
kat, a lakóhelyük hatóságai gondoskodnak - a nyugdíjuk terhére. Ennek a gondoskodás- 
nak több formája van. Léteznek állami, illetve helyi-közületi gondozó intézetek az 
egyedül élő öregek számára. Számuk valamivel meghaladja a kétezret, az ágyak száma 
a százezret. Aki bekerül egy ilyen intézetbe, annak a nyugdíját ez az intézmény veszi fel, 
s az összeg tíz százalékát adja ki zsebpénzként a nyugdíjasnak. Az intézetekben az idős 

emberek teljes ellátásban részesülnek, beleértve az orvosi ellátást is. Magánintézmények, 
egyházak is tartanak fenn hasonló intézményeket, ezek részben szociális jellegűek, rész- 
ben kifejezetten üzleti vállalkozások. Gyakori ezekben az intézményekben, hogy a bent- 
lakó nyugdíjasok valamilyen könnyű munka végzésével egészítik ki kirándulásaik, kü- 
lönböző rendezvényeik költségeit. 

Ami a tendenciákat illeti, hosszabb távon a bevezetőben már jelzett megszorító intéz- 
kedések folytatása várható. A jelenlegi kormány javasolta, hogy emeljék fel 62 évre vagy 
többre a férfiak nyugdíjkorhatárát. A kormány szerint a nyugdíjkorhatár leszállítása 65 
évről 60-ra 1983-ban 1,3 milliárd frankba került. 1986-ban 11,5 milliárd frank volt ennek 
a számlája, s 1987-ben várhatóan ennél lényegesen több lesz. Mint említettük, a dolgozó 
nyugdíj-hozzájárulása a bruttó keresetnek jelenleg közel 15 százaléka. A jelenlegi kabinet 
ezt a hozzájárulást — összekapcsolva a hálózat reprivatizálásával — 2005-ig 21,1 százalék- 
ra kívánja emelni. Egyelőre azonban, tekintettel a közelgő választásokra, még várnak 
a ,kemény vonal" érvényesítésével: a pártoknak minden voksra szükségük van. 

A szakszervezetek, a kormány és a tőkések között teljes az egyet nem értés a biztosítási 
és a nyugdíjrendszer kérdésében. Természetesen most a tőkéseket nyíltan támogató 
jobboldali kormány támadást indít a dolgozóknak kedvező nyugdíjrendszer ellen s olyan 
szisztémát akar kialakítani, aminek fenntartása kevesebbe kerül a munkaadóknak, az 
államnak, ezzel a dolgozókra igyekszik hárítani a felelősséget és a terheket. Ez, az új 
körülmények között, hosszú és elkeseredett harcot jelent a francia dolgozók évtizedek 
alatt kivívott jogainak védelméért és helyzetének javításáért. 


Kovács istván 


Kotsis Nagy Margit: Túlterhelt napok 

Újabb töredékek az emberi teljességről 
Ancsel Éva két könyvéről 


Ancsel Éva valamennyi könyvének ezt a címet adhatta volna: Töredékek az emberi 
teljességről. Mert minden könyve az emberi teljességről szól, s minden könyve töredék 
erről a teljességről. Nem egyetlenegy vaskos traktátust kell elolvasnia annak, aki Ancsel 
Éva gondolataira kíváncsi éthoszról, történelemről és alternatívákról, hanem egymást 
követő, kecsesen karcsú kis kötetek sorát. S az olvasó néha azt hiszi, hogy most ismét 
ugyanazt olvassa, amit egyszer már olvasott, s csak ha tovább lapoz, veszi észre, hogy 
majdnem a sztereotipikus gondolkodás csapdájába esett. Mert a gondolatok sora érint- 
kezik ugyan egymással minden kötetben, de nem fedi egymást, s folytatása is egyik a 
másiknak, ámde ravasz egymásba fonódással. Az egyes témák és eszmefuttatások egy 
fölütés után kibontakoznak, átölelik egymást, szétválnak, majd ismét belépnek, újra 
ismétlődnek. Mintha egy-egy könyv egy szimfónia vagy fúga lenne. Mert szerkezetük is 
olyan szigorú a látszólagos lazaság ellenére, mint egy zeneműé. Ám ha valóban ilyen 
szigorú a szerkezetük, ha valóban egységet alkotnak s nem hullanak szét — s ezt nem 
bizonyítom, mert az olvasónak magának kell éreznie —, miért akkor a töredékes jelleg? 
Miért művészi alkotáshoz hasonlítom a köteteket, ahelyett, hogy egy tudományos mű 
jellegzetességeit keresném bennük? Naiv válasz lenne azt mondani, hogy a szerző nem 
akar (vagy éppen: nem tud) ilyet írni. Hiszen attól még megpróbálhatta volna — mint 
egyébként oly sokan mások... A választ valójában a művekben kell megkeresnünk. 


Mindjárt az Éthosz és történelem című könyv! elején a problémák kellős közepén 
vagyunk. A szerző az , erkölcsi világrend" kérdését veti föl. Az embernek, mondja, nem 
lehet tapasztalata semmilyen erkölcsi világrendről, s mégis föltételezi, hogy van ilyen, 
"még cselekszik is olykor e nem-létező erkölcsi világrend polgáraként" (5. old.). Mit 
jelentene egy erkölcsi világrend? Ez — ha lenne - , érdem és sors kongruenciáján nyugodna 
mint alapzaton" (6. old.), vagyis az emberek érdemei — amelyeket persze már eleve egy 
bizonyos mérce segítségével lehetne csak mérnünk — és sorsuk, valamely értelemben 
igazságos módon, megfelelnének egymásnak. S úgy látszik, fejti ki Ancsel, hogy noha 
ennek inkább az ellenkezőjét tapasztaljuk, az emberek mégis makacsul hajlanak rá, hogy 
rendet lássanak a világban. E tényben a szerző , az éthosz erejét" pillantja meg, erkölcsi 
igazságok meglétét: , Nem lehet és nem szabad törölni érvényes erkölcsi igazságokat 
akkor sem, ha kiáltóan nem érvényesülnek." (9. old.) Az erkölcsi ítélkezés antinómiái 
című pontban Ancsel szembeállítja egymással a ,, nem ítélhetünk" és a , mégis ítélnünk 
kell!" álláspontja mellett szóló érveket, s arra a következtetésre jut, hogy lehetséges 
nfeloldás az igen és a nem között", legalábbis bizonyos fönntartások mellett, melyek 


1 Éthosz és történelem. Kossuth Könyvkiadó, 1984. 

közül a legfőbbnek ez látszik: , Ha ítéletünkben jelen van, némán, de megnyilatkozásra 
készen, az irgalom, vagyis az a tudás, hogy a bűn bármikor átválthat nyomorúságba." 
(19-20. old.) Úgy látszik tehát, hogy a legfőbb föltétel a tudás (és akkor még inkább 
odafigyelünk erre, ha a következő könyv címére gondolunk); a dolog azonban közel sem 
ilyen egyszerű. 

Az Ethosz és tudás című fejezet világosan kifejti, hogy az éthoszhoz, az etikus cselek- 
véshez ugyan valóban szükséges tudás (vagy tudás is), ámde nem a tudástól leszünk 
erkölcsi érzékkel bíró vagy erkölcsileg cselekvő emberekké. Sőt a merőben racionális 
tudás esetleg éppenséggel az éthosz ellen hat, s a civilizáció kifejlődése és terjeszkedése 
is csak ellentmondásosan végbemenő folyamat. Ha mindent racionalizálunk, ha a halált 
is olyan , zökkenőnek" tekintjük például, , amelyet civilizált intézmények hivatottak 
finoman, gyorsan eltüntetni", , mint valami technikai zavart", akkor joggal mondja 
Ancsel, hogy , nem civilizáció ez, hanem brutalizáció inkább". (93. old.) S joggal írja: 
Az etikai gondolkodást a ráció kérdésében rendkívüli módon tette és teszi próbára a 
fasizmus; [...) egy jéghideg, önmagának mindent alárendelő célracionalitásnak a rém- 
uralma [...])". (37. old.) Ez nem azt jelenti, hogy Ancsel Éva tudásellenes. Csak azt, hogy 
tudja: a tudás sok mindenre használható, s hogy a racionalitás önmagában nem érték, 
hanem csak attól az emberi céltól lesz az, amelynek szolgálatába álhítható. 

Ám a civilizáció előrehaladása itt megint csak furcsa példákkal szolgál: , Ha a közép- 
kori paraszt, gallyakat gyűjtve az erdőben, remetelakra talált, tudta, miként értelmezze 
tapasztalását, mert a kasztokhoz tartozás normái ismertek voltak. A kaszt-sokféleség 
nem relativizálta egyiket sem. Az a modern szellemi-eszmei vdemokráciac, de sokkal 
inkább kaotikus pluralitás, amely mindenkinek sokféle, különböző, sőt ellentétes világér- 
telmezéseket kínál, egyben mindegyik fölé a relativitás árnyékát borítja — beleértve a saját 
világot is, amit ezután az emberek a világok egyikének fognak tekinteni." És Ancsel 
ismételten hitet tesz a világ egységének gondolata mint , elementáris szükséglet" mellett. 
(83. old.) 

Ancsel nem hisz a hőstettekben, pontosabban szólva a hőstettek , fölmagasztalásá- 
ban" sem. Hosszasan vívódik a tragédiák, a tragédia problémáival. A tragédia, mondja, 
, mégiscsak és mindig szörnyűség"; s arra, hogy , fölemelő", megjegyzi: , alaptalanul 
pátetikus a szó, és nem biztos, hogy minden rendben van velünk, emberekkel, akiket ez 
[.. .) fölemelni képes". (23. old.). Mert, idézi Arthur Miller szavait: , egy ember halálának 
feltétlenül és elsősorban borzasztó dolognak kell lennie". De nemcsak ez a probléma a 
tragédiával, még inkább a tragédia kultuszával; nemcsak az, hogy , rettenetet hordoz- 
nak", de még inkább, hogy ,a bennük való sgyönyörködésx menthetetlenül etikai 
arisztokratizmust jelez". (24. old.) 

Mit is jelent ez? Ancsel erről a következőket mondja: , A tragikumot felmagasztaló 
elméletek, ha valóságos értéket emelnek is ki, óhatatlanul degradálják, zárójelbe teszik 
ezt a talán egyszerű, de azért még nem közönséges emberi nyomorúságot." Ancsel ezért 
nem rokonszenvez a tragikus hősökkel, például Antigonéval (a , Hamlet" szerinte nem 
tragédia), látnivalóan közelebb állnak hozzá Csehov hősei. Mint írja: , Csehov életművé- 
nek egyik alapmotívuma éppen az életüket megváltoztatni nem tudók tragikomikumá- 
nak felmutatása. A fogadkozóké és tehetetlenül egy helyben topogóké". (24-25. old.) 
A , nagy tettekben elbukó hősök", véli Ancsel, , mivel objektíven kiválnak, magukban 
.hordják a veszélyét annak, hogy a kiválás fontosabb lesz vagy legalább olyan fontos, 
mint a dolog maga, amit véghezvinni vállaltak. Az a hősies tett, amely belépőjegy a 
kiválóak közé, sok esetben kilépőjegy a közönségesnek minősített emberek világából, s 
ennyiben minden tragikus hős magában hordja a gőg bűnét". (24. old.) 

Ez a gondolatmenet vezeti Ancsel Évát oda — vagy lehet, hogy megfordítva? -, hogy 
harcot folytasson a mindennapiság szférájának minden mással szembeni lefokozása 
ellen, származzon ez akár Heideggertől, akár a fiatal (és persze: az érett) Lukácstól (vö. 
96-97. old.). Az etikumot ő éppenséggel a mindennapokban kívánja fölmutatni. , Hogy 

egy teáskannából csak magamnak töltök-e teát, vagy azoknak is, netán először azoknak, 
akikkel együtt vagyok, az már etikai horderejű magatartás lehet, ha nincs is benne jelen 
semmilyen erkölcsi megfontolás" — írja egyik szép elemzése konklúzióját levonva. (112. 
old.) S összefoglalólag így nyilatkozik: , van különbség hétköznapi és teoretikus tudat 
között, de ebből nem deriválható egy ontikus különbség hétköznapi és valami másfajta 
lét között — nevezzük azt akár autentikusnak, akár nembelinek (ti. mint Heidegger vagy 
az érett Lukács]. Mindkét esetben értékhangsúlyt kap a megkülönböztetés a mindennapi- 
ság rovására, ahogy ez dichotómiák esetében lenni szokott. Ha elfogadom is, hogy 
vannak a hétköznapiságtól különváló életdimenziók [...], akkor is fenntartom azt a 
véleményemet, hogy a hétköznapiság nyitott mindezek felé, sőt nemcsak nyitott, hanem 
ezek mind meg is jelennek benne, anélkül, hogy teljességgel kiforgatnák saját természeté- 
ből." (113. old.) Hogy azonban eme hosszabban citált gondolatok ne vezessenek teljesen 
tévútra bennünket, idéznem kell egy másik passzust is a könyvből, mely a történelemnek 
az emberbe , hetedíziglen" való beépülése kapcsán, végül ezt jegyzi meg: , Egyén és 
történelem viszonyának szemügyre vétele gyakran csábít, sőt kísért arra a szélsőséges 
tévedésre, hogy senki sem lehet bűnös a határhelyzetekben. Mégis: az egyén nemcsak 
akkor bűnrészese a történelemnek, ha a radikális rosszat aktívan segíti. Mert bármennyi- 
re rigorózus is az állítás: ha nem is személyében, de objektíven bűnrészese azáltal is, hogy 
a radikális rossz működését eltűri." (126. old.) 


Az újabb könyvecske, az Etikai tanulmány a tudásról és a nem-tudásról? a jelzett értelem- 
ben folytatása az előzőnek. Egy sor probléma bukkan föl benne, amely az előző könyv- 
ben is szerepelt, de más szempontból és más hangsúlyokkal. Ancsel nincs amellett, hogy 
az emberek teljesen saját hétköznapjaikba süllyedve éljék kizárólag a maguk életét, arra 
hivatkozva, hogy mindenkinek megvan a maga szenvedése - erre nézve rendkívül figye- 
lemreméltó, amit az , etikai szolipszizmussal" kapcsolatban ír. Idézem a bekezdést: ,, A 
szenvedés apológiájával szemben kiemelek egy etikai jelentőségű ellenérvet. Az emberek 
szenvedésükben magukba zárulhatnak, és ezt sokszor meg is teszik -— önakaratuktól 
függetlenül. A szenvedés ugyanis nem segíti az összetartozást, olykor éppen hogy elsza- 
kítja, eltávolítja egymástól a szenvedőket. Az emberek fájdalmuk magánzárkáiban is 
elkülönülhetnek egymástól, sőt szembekerülhetnek egymással. A vymásikc fájdalom, az 
idegen fájdalom még ellenséges indulatot is kiválthat, mert szenvedésében az ember hajlik 
egyfajta szolipszizmusra: a vnincs a teremtésben vesztes, csak énx etikai szolipszizmusá- 
ra." (45. old.) S a könyvben ismét fölbukkannak korábbról (az Írás az éthoszról című 
könyvből, Kossuth Könyvkiadó, 1981.) ismert eszmefuttatások az , anonim bűnösség" 
problémájáról, vagyis arról, hogy ha az ember mindenért felelős, akkor problematikus, 
hogy valamiért felelős lehet-e (és persze: ha mindenki mindenért felelős lenne, akkor 
senki nem lehetne felelős semmiért). (Vö. 38. old.) 

Már az Éthosz és történelem lapjain fölbukkant továbbá a , hamisság" problémája. 
A radikális hamisság, mutatja ki Ancsel, rosszabb a hazugságnál és a képmutatásnál is; 
mert ez önmagunk permanens becsapása, az önmagunknak való folyamatos hazugság, 
az önmagunk előtt való állandósult képmutatás formájában. Voltaképpen a legnagyobb 
bűn, mert vele , emberek tévedéseik és vétkeik felismerésétől mintegy preventíven óvják 
magukat". (23. old.) 

Akkor azonban nem a gyávaságból fakad-e a hamisság? Olyan gyávaságból, mellyel 
az ember éppenhogy - annyira, amennyire — kényelmes mindennapjait félti. Ha nem is 
a hősiesség vagy a tragikum, de a bátorság és az igazság között szükségszerű összefüggést 
konstatál itt Ancsel Éva. Már ahhoz nagy bátorság kell, hogy valaki egy új tudományos 


2 Etikai tanulmány a tudásról és a nem-tudásról. Kossuth Könyvkiadó, 1986. 


98 POLITIKA, TUDAT, MAGATARTÁS 


igazságot kimondjon: hiszen szembe kell szállnia a mindenki által elfogadott , paradig- 
mával"! (Valóban meglepő, hogy Goethe, aki a zsenialitásban a tehetségnél fontosabbnak 
tartotta a szorgalmat, megfeledkezett a legfontosabb összetevőről, a bátorságról — megle- 
het, egyszerűen azonosnak vette őket.) De mennyivel nehezebb az erkölcsi bátorság! 
A bátorság épp önmagunk hazugságaival, önmagunk hamisságával szemben! Hiszen, 
mint Ancsel írja: , Az igazsággal szembeni idegenkedést tehát, bármennyire gyarlóságból 
fakad, ugyanakkor az igazság vtermészetex hívja ki. Az igazságnak az az objektivitása, 
amely egyben közöny az emberek mindenfajta szubjektív igényei iránt, akiknek sok 
mindenre van szükségük, de arra a ritka levegőre, ami az igazságot körülveszi, aligha." 
(19. old.) Az igazság elől való elbújás, az arra való törekvés, hogy - Kant szavaival — 
, rózsaszínű ködben" lássuk önmagunkat: vétkes nem-tudás, , mert ama rózsaszínű köd, 
amelyen keresztül magunkat látni szeretjük, jobbára csak a mások körül kitermelt sötét, 
avagy inkább sötétítő ködökkel együtt hozható létre és tartható fenn. Ez pedig nem kisebb 
vétséget vonhat maga után, mint az igazságtalanságot mások megítélésében." (20. old.) 
S amikor Ancsel Éva idézi Schelling szavait, miszerint minden bűn kezdete az, hogy 
átlépünk az igazságból a hamisságba, akkor ezzel nemcsak az , anonim bűnösség" 
koncepcióját leplezi le, de azokat is, akik a hősiesség és a tragikum elutasítását csak saját 
gyávaságuk leplezésére használják. 

Talán a korábbi könyvnél is erősebb hangsúlyt kap most a történelem problémája. S ez 
nem is meglepő. Hiszen minden elemzés, minden példabeszéd mögött állandóan ott 
bujkál Ancsel Évánál a történelem. De mit tudhatunk róla? , Minden tudásunk és 
nem-tudásunk közül talán a legproblematikusabb a történelemről, de különösen a saját 
korunkról való tudásunk" - írja a szerző. (50. old.) A legproblematikusabb, éppen azért, 
mert az ember mintegy bele van ágyazva a kor viszonyaiba, életébe, még látható és 
láthatatlan mozgásaiba is; velük együtt él, mozog, lélegzik, s így meglehetősen nehéz, 
hogy objektíve, kívülről szemlélhesse. Csak utólag, némi történelmi távolságból vagyunk 
képesek rá, hogy fölmérjük -— vagy legalábbis megpróbáljuk fölmérni — a kort és önma- 
gunkat a korban; már ha nem homályosítja el még utólag is a látásunkat ama bizonyos 
,rÓózsaszín köd". Ancselt ebből az emberi egyéniség belső világa érdekli elsősorban: ,,A 
történelem az embernek mint történeti lénynek véges életében — akár aktívan cselekvő, 
akár inkább csak szenvedő benne — úgy van jelen, hogy minden élet bele van szőve a kor 
történelmébe, eszmevilágába, ha nem választhatók is szét a saját fonatok és idegen 
szálak. Jelen van a biográfiákban, de egy életút a maga faktuális történéseivel mégse 
mond annyit, mint mondhatna, ha megszólaltatható lenne az emberek belső világa is." 
(65. old.) Ancsel, a történelem objektív szemlélete mellett, e benső világot is megkísérli 
vallatóra fogni, fölmutatni a kort az emberben, az ember legbensőbb rezdüléseiben, 
éppen azért, hogy ezzel még többet (talán a legtöbbet) tudjuk meg a korról. 

A történelem korábbi szemlélete azonban, véli Ancsel, már nem ismételhető meg: a 
leginkább Hegelnél megtalálható ama szemlélet, mely a történelmet egységes fejlődési 
folyamatnak, előrehaladó mozgásnak tekinti. Ugy véli, éppoly megismételhetetlen e 
szemlélet, ahogyan megismételhetetlen Giotto festészete vagy Beethoven zenéje. Ám 
hozzáteszi: nem azért, mert elavult. , Ami nem megismételhető, az még nem avult el, sőt 
talán éppen ez is hozzátartozik maradandóságához." (67. old.) A történetfilozófiai — 
" általában: filozófiai — rendszerek eszerint éppoly korhoz kötöttek, mint a művészet 
alkotásai. Már Marx megmondotta azonban, hogy azért, mert Homérosz művei a 
modern korban megismételhetetlenek, világuk a mi számunkra is bizonyos fokig , mér- 
céül és elérhetetlen példaképül" szolgálhat. A teleologikus történelemfölfogásoknak -— 
mondja Ancsel — azért van oly nagy faszcináló erejük, mert , semmi sem csábítja az 
embert oly mértékben, olyan erővel, mint az az ígéret, hogy ymegszabadulhat a gonosz- 
tólc". Ámde rögtön hozzáteszi ezt is: , És ugyanakkor ennek az ígéretnek a bűvöletében 
követi el talán a legtöbb bűnt." (77. old.) (A modern történelmet Ancsel különösen 
tragikusnak látja, mondván, hogy ez az embert egyenesen rákényszeríti a bűnre.) Leg- 

alább a műalkotások végül is arra valók, hogy megőrizzék és fönntartsák az igazságot 
- amint látjuk, a szerző itt nem annyira polemizál Lukáccsal, mint inkább sok helyütt 
parafrazeálja -; ugyanúgy, mint ahogy a természetes emberi test is (szemben a hamissá 
és képmutatóvá is civilizálható, nem pusztán természeti, társadalmivá lett , korpusszal"). 
S ebben látja Ancsel a kereszténység jelentőségét az ember számára: , A kereszténység 
nóvuma ugyanis, hogy nemcsak istene van, ábrázolhatatlan [...], hanem emberistene; 
ábrázolható, kínlódó, kínlódni-tudó, ezért testi létében is szerethető." (144. old.) 


Ancsel Éva világlátására jellegzetes motívumok nyomják rá bélyegüket. Ahogyan van- 
nak kedvelt irodalmi példázatai — a legkedveltebbek talán József Attilától és Gabriel 
Garcia Margueztől valók -, ugyanúgy vannak újra és újra visszatérő történelmi példáza- 
tai is; pontosabban újra és újra ugyanazokhoz a korszakokhoz és eseményekhez fordul 
etikai példákért. A személyiség benső világában keresve a kor lenyomatait — a kézmozdu- 
latokban, a korpusz gesztusaiban, az álmokban -, újra és újra ugyanazon két korszak, 
illetve történelmi komplexum példáit idézi föl, ezek kívánkoznak önmaguktól a tollára: 
a fasizmus és - bár csak körülírva - a sztálinizmus eseménysorai. S nem véletlenül: 
valóban e korszakok voltak azok, amelyekben a leginkább szükség volt etikai helytállás- 
ra, s talán a leginkább tapasztalhattuk ennek hiányát. I 

Ancsel Éva ellenszenve a hamis hősiességgel, a tragédiák fölmagasztalásával, a benső- 
vé tett képmutatás hamisságával szemben: ebből érthető meg. S e korból, a 20. század 
széthulló korából érhető meg elfordulása is a nagy világtörténeti és történetfilozófiai 
vízióktól, kiábrándulása a megváltást váró messianisztikus magatartásformáktól. Ezért, 
hogy mindig az emberi teljességről ír, de mindig csak töredékeket ír róla. Egyetérteni vele 
nem kötelező, de jó, ha megértjük: mert írásaiból többet tud meg az ember korunk 
emberének etikai problémáiból, mint sok ún. , szaktudományos" munkából. Hisz volta- 
képpen meg lehetne írni valamely , szigorúan tudományos" etikai traktátust anélkül, 
hogy akár egyetlen sort is olvasnánk Ancsel Évától. Csak épp nem lenne érdemes. 


Lendvai L. Ferenc 


Kohán György: Pannó 

Egy műfaj visszanéz 


KULTURÁLIS ELETUNKBOL 


Gondolatok egy kiállítás és két kiadvány kapcsán 


Szakemberek beszélgetnek a rádió egyik 
délelőtti műsorában. A téma: az utcai 
neonreklám. Ervek és ellenérvek hangza- 
nak el. Egyikük a nagyvárosiasság szimbó- 
lumot látja ebben. Másikuk drágállja. 
Egyikük az információ elengedhetetlen 
modern eszközének tartja. Másikuk eszté- 
tikai értéküket kérdőjelezi meg. A vége 
furcsa csattanójú - szabadon idézem. 
A neon lassan történelem. Az autóban, 
közjárműben vagy csak gyalog, de min- 
denképpen rohanó városlakó már nem 
igazi közönség a fényreklám számára. Bo- 
tor az a hirdető, aki hirdetményét a csőben 
izzó nemesgáz mágikus erejére bízza. 
A médiumok figyelemért folytatott harcá- 
ban menthetetlenül lemarad a televízió, a 
gigantposzter, de még a színes magazinok 
közleményeihez képest is. 

Ez a fejtegetés történetesen egybeesett az 
1986-os év egyik legnagyobb kiállítássike- 
rével, a 100 4 ! éves a magyar plakát címet 
viselő és a Műcsarnokban megrendezett 
tárlattal. Annak a műfajnak a szemléjével, 
amely e logika szerint végképp elbúcsúz- 
hatna a közönségre gyakorolható kariz- 
matikus erőtől. 

Az igazsághoz persze hozzátartozik, 
hogy részben el is búcsúzott. A plakát ma 
nem , akkora", mint tegnap, és még kevés- 
bé akkora, mint tegnapelőtt. Ha a vizuali- 
tást egységnyi korongként fogjuk föl, az a 
körcikk, amelyen ebből a plakát uralko- 
dik, egyre fogy. Lassanként minden csillo- 
góbb, minden agresszívebb, minden ered- 
ményesebb, mint az az eszköz, amelyet 
annak idején a , francia hőskorban" azért 
találtak ki, hogy a lehető legtapintatlanab- 


bul vegye rá a lakosságot a legkülönfélébb 
eszmékre és a legkülönfélébb fogyasztható 
javakra. 

De nincs jobb alkalom akkor megren- 
dezni egy szemlét, akkor kiadni gyors egy- 
másutánban monográfikus műveket (Hor- 
váth György: A mai magyar plakát, Roz- 
maring-Mikroprop 1985-1986; Szántó Ti- 
bor: A magyar plakát, Corvina, 1986), ami- 
kor a műfaj lételeme és értelme megkérdő- 
jeleződik. Ha a , nagy begyűjtés" kiadói- 
nak és kiállításszervezőinek gesztusa átcsa- 
pott volna a muzeológia vidékére is; ha 
ezzel egy időben megszületett volna a rég- 
óta reklamált plakátmúzeum, akkor még 
teljesebbnek éreznénk egy hasonlatot. 
A művészettörténet-írás és a tárgyak gyűj- 
teménybe rendezése akkor kezdődött el, 
amikor a művészet először került tudato- 
san megélt válságba. A manierizmus korá- 
ban. Abban a pillanatban, amikor felbom- 
lott megrendelő-megrendelés-művész, il- 
letve művész-mű-befogadó között egy pa- 
radicsomi természetességgel köttetett, ma- 
gától értetődő szövetség. Tehát a plakát 
esetében , elrendezés" születik manapság a 
visszanézés idején. De ahhoz, hogy e vál- 
ságidőszakhoz érjünk, fussunk végig kissé 
hegelianusan a plakát - és benne a magyar 
plakát — három stációján. 


Archaikus kor 


A nagy múcsarnoki kiállítás egyik legmeg- 
lepőbb tanulsága volt, hogy a korhű lég- 
kört felidéző paravánokon egymás közelé- 
be kerülhetett Rippl-Rónai József, a ma- 

gyar századforduló legjelentősebb egyéni- 
ségének és az Adler-írógépet hirdető ,is- 
meretlennek" a műve. Egymással szemez- 
hetett a müncheni akadémizmus jegyében 
a maga módján tökéletest képviselő Ben- 
czúr Gyula-plakát azéval a Gerster Károlyé- 
val, akiről legfeljebb a szakág benfentes 
ismerői tudhattak. És Ferenczy Károly 
mint plakátgrafikus nem feltétlenül aratott 
nagyobb sikert, mint a festőnek gyenge 
közepes Márk Lajos vagy a művészeti élet 
perifériáján lézengő Tuszkay Márton. 

Az igénytelenség egyenlősített volna a 
századfordulón? Vagy a rosszul értelme- 
zett demokratizmus törölte volna el a te- 
hetség nemességét az átlag javára? A kér- 
dést nem így kell feltenni. Az archaikus 
magyar plakát -— ez esetben az eklektika és 
a szecesszió korszakában született művek- 
ről van szó - az individuális személyiséget 
szigorúan alárendelte a feladatnak. Fel- 
adatként jelentkezett az adott korstílus di- 
vatérzékeny megjelenítése: a megrendelő 
speciális, főképp a témát és az írásképet 
érintő. kívánságának teljesítése és hatás- 
gyakorolás a nézőre mindennel, minden 
áron. E feladatcsoport merőben más 
adottságokat mozgósított, mint az úgyne- 
vezett autonóm művészet. A , stílusban 
tartás" az iparművész dolga volt, az alkal- 
mazkodókészség a jó mesterember köve- 
telményéhez tartozott. A hatáskeltés az 
élelmes kereskedelmi szakember előnyös 
tulajdonságának számított. Tehát valójá- 
ban behozhatatlan , hátránnyal" indultak 
mindazok a plakátot készítő művészek, 
akik a vásznon egyszer már a vizualitás 
dzsungelében kiküzdötték saját stílusuk, 
saját mondanivalójuk relatív függetlensé- 
gét. Csakis így történhetett, hogy a műfaj 
első nagymesterei, Faragó Géza vagy Va- 
dász Miklós más műfajban csetlettek- 
botlottak, és hogy különben kiváló festők, 
mint Fényes Adolf vagy Vaszary János 
igencsak sápadt műveket hagytak az utó- 
korra falragasz formájában. 

A századutó és a századelő évtizedeiben 
kiderült, hogy a plakát nyelvén azok be- 
széltek a legfolyékonyabban, akiknek a 
szó nyárspolgári értelmében nem voltak 
művészi ambícióik. Ugyanakkor minden 
idegvégződésükkel érezték a művészeten 


kívüli szféra, az utca, a mindennapi élet, a 
változó látványvilág igényét. Igaz, a ma- 
gyar —  plakátművészetnek nem volt 
Toulouse-Lautrec-je, aki plakátban is 
olyan életművet hagyott hátra, hogy a 
nagyművészet regisztrálói sem tudtak ar- 
ról lemondani. Az is igaz, hogy nem volt 
Alfons Muchánk sem, aki éppen ebben a 
műfajban teremtett olyan végérvényeset, 
hogy az visszahathatott a korszak öntu- 
datlan stílusteljesítményére is. De voltak 
olyan mestereink, akik képesek voltak 
egyenrangút alkotni a világ vezető , pla- 
kátnagyhatalmainak" színvonalas pro- 
dukciójával, és ez sem kevés. A más vonat- 
kozásban már említett Faragó Géza és Va- 
dász Miklós éppúgy előzmény nélkül te- 
remtett a semmiből valamit, ahogy a , tör- 
ténelmi háttérben" a Gründerzeit fősze- 
replői a semmiből építették ki az ipari civi- 
lizáció körvonalait. 

És ez a , valami" éppúgy versenyképes- 
nek bizonyult, mint az a századfordulós 
magyar termék, amely nagyhírű márkák- 
kal hivatott valamiképpen konkurálni. 
Hogy Faragó azért lett nevezetes, mert 
emblematikus tömörséggel tudott humo- 
ros rajzolatot létrehozni? Hogy Vadász 
Miklós plakátjai azért emlékezetesek, mert 
lírai alkatával hangulatot csempészett a 
harsány elemek közé? A párhuzamosan 
jelenlévő különféle utak csak annál inkább 
bizonyították, hogy a műfaj még nem me- 
revedett kánonokba, és hogy a művészek 
személyes alkotói szabadságát messze fe- 
lülmúlta az a reményteli alkotói szabad- 
ság, amely a kezdeményezéseket általában 
is jellemezte. 


Klasszikus kor 


Lényegében harminc évről, az 1919 és az 
1949 közötti időszakról van szó. Arról az 
időszakról, amelyben meg lehetett élni a 
baloldali progresszió csúcsteljesítményét 
és szélső pontját, de el lehetett szenvedni a 
baloldali kultúra teljes diszkreditálásával 
együtt járó restaurációt is. Amelyben él- 
mény lehetett az ipari civilizáció előretöré- 
sét kifejező technicizmus, de mozgósítha- 
tott a ,modern kor" kritikájára vállalkozó 

klebelsbergi neonacionalizmus és kato- 
likus reneszánsz is. Amelyben bekövetke- 
zett a , történelmi Magyarország" intéz- 
ményrendszerének teljes széthullása, de 


körvonalazódni látszott egy új világ szo-. 


cialista és demokratikus eszményekkel. 
A harminc év alatt megtett ideológiai haj- 
tűkanyarok minden korábbi képzeletet fe- 
lül múlnak. 

A történelmi távlat valamit azért való- 
színűsít. Hiába volt ez a drámai három 
évtized egyfelől a progresszió művészeti- 
kulturális terrénuma, másfelől a művésze- 
ti-kulturális ellenforradalom vértől lucs- 
kos terepe, a falragasz mint műfaj soha 
nem tapasztalt virágzását élte, és ennyiben, 
az ellentmondások ellenére, , plakátszem- 
pontból" a korszak koherens. Két okból. 
Egyrészt a gyors éraváltozások és destabi- 
lizálódások a , közhírré tevést", azaz a 
nyilvánosság új formáit kitüntetetten ke- 
zelték, másrészt a húsba vágó történelem- 
től neurotizált befogadó, az utca embere 
elvárta, hogy figyelméért elinduljon a fala- 
kon egy esztétikai licit. És egyelőre még 
nem volt más médium; más aura, ahol a 
vizuális licit hasonló hatásfokon lebonyo- 
lódhatott volna. 

Szükséges volt ennyit bevezetésként el- 
mondani Pór Bertalan és Berény Róbert, 
Földes Imre és Vértes Marcel (és persze az 
utolérhetetlen Bíró Mihály) tizenkilences 
plakátjai, egy évtizeddel később Sátory Li- 
pót és Bottlik József, Molnár C. Pál és Irsai 
István (és persze mind közül a legzseniáli- 
sabb, Bortnyik Sándor) két világháború 
közötti falragaszai, megint később Káldor 
László és Köpeczi-Bócz István, Ek Sándor 
és Gál Mátyás (és persze a közülük minden 
tekintetben kiemelkedő Konecsni György) 
felszabadulás után készült művei elé. E rö- 
vid recenzió nem teszi lehetővé, hogy 
mindegyikükről szóljunk, de a , három 
nagy" , Bíró, Bortnyik és Konecsni jellem- 
zését még egy vázlat sem nélkülözheti. 

Legjelentősebb műveiket évtizedfor- 
dulókon és a dátumnál is fontosabb sors- 
fordulók idején alkották. Egyikük a min- 
dennapok élményévé tette az ÚJ Istent. 
Másikuk utcára vitte a Modern Időket. 
A harmadik láthatóvá tett valamit a Fé- 


e... 

emberrel, a Modiano-cigarettapapírral, az 
üllőn formálódó sarlóval nemcsak egy-egy 
felejthetetlen embléma született egy politi- 
kai program, egy ipari termék vagy éppen 
egy politikai program által megvalósított 
ipari termék mind nagyobb dicsőségére. 
A vörös férfiakt, a forgástestekig egyszerű- 
södő élvezeti cikk, a falusi házat felszikráz- 
tató szerszám lassanként eloldozódott hor- 
dozó közegétől, a reklám céljait szolgáló 
plakáttól, és élni kezdte a szimbólumok 
kollektív tudatalattiba beépülő életét. Ab- 
ba a közegbe került, amelynek létezéséről 
eddig általában az autonóm művészet gon- 
doskodott. Igaz, stilárisan egy világ válasz- 
totta el Bíró Mihály radikális szecesszio- 
nizmusát Bortnyik Sándor Bauhauson ki- 
érlelt fegyelmezetten hűvös előadásmódjá- 
tól. És megint csak egy világ választotta el 
Bortnyik Sándor posztkonstruktivizmusát 
Konecsni György posztszürrealizmusától. 
Az is igaz, hogy hármójuk háromféle stílu- 
sa nem is támaszkodhatott egyformán szi- 
lárd vizuális konvencióra. 

Bíró akkor használta a körvonal deko- 
ratív erejét, amikor a , nagyművészet" már 
egy lépéssel előbbre tartott, mert az a tör- 
ténelem dinamikáját az alapformákig egy- 
szerűsített testek dinamikájával érzékeltet- 
te. Következésképpen Bíró konzervatív- 
nak számított. Bortnyik akkor használta 
az absztrakció hüvös, építkező változatát, 
amikor a hazai , nagyművészet" még nem 
fogadta be az európai avantgárd e kikínló- 
dott látványvivmányát, következésképpen 
ő avantgárd volt, előreszaladt. Konecsni 
posztszürrealizmusa, ugyan pontosan egy- 
korú volt a világháború idején új életre 
kapó modern iránnyal -— sőt a nemzetközi 
plakátművészetbe felszivódó, a francia 
Cassandre nyomán népszerűsített má- 
gikushatású látomásos stílussal -, a min- 
dennapi élet vizuális konvencióitól mégis 
csillagtávolságra helyezkedett el. Es, bár 
egyiküket a világforradalom, másikukat a 
világválság, harmadikukat a világháború 
röpitette magasba, valamennyiükben kö- 
zösen munkálkodott az az elhivatottsággal 
párosuló fontosságérzés, amely a huszadik 
századi és csüggedésre oly hajlamos auto- 
nóm művészeket ritkán kerítette hatal- 
mába. 

Bíró, Bortnyik és Konecsni teljesítmé- 
nyeit már nem lehet csak a korral magya- 
rázni, mint lehetett azt a századforduló és 
századelő plakátművészeinek esetében. Ők 
már valóban akkora tehetségek voltak, 
hogy kézjegyük átütötte a műfaj határait. 
De a határokat ütötte át, és nem valami 
mást, mert meg voltak gyözödve róla, 
hogy a legfontosabb: szinte vallásos hittel 
szolgálni a forradalmi dagály idején a tö- 
megmozgalmat, a forradalmi apály idején 
egy pátoszmentes és morálisan tiszta ren- 
det, a történelem ájult pillanatában pedig 
az élet és az új megindulását. Ötleteik és 
blikkfangjaik, káprázatos rajztudásuk és 
biztos izlésük mintegy mellékterméke volt 
annak az anonosságtudatnak, amely fel- 
adatot és művészi kidolgozást, felhasznál- 
ható stílust és egyéni invenciót magától 
értetődő egységbe rendezett. 


Romantikus kor 


A műcsarnoki kiállítás, amely e szemlétől 
némileg eltérő periodizációt valósított 
meg, az 1945-tel kezdődő és napjainkig 
tartó időszakot egységként kezelte. E fel- 
fogásnak ugyan meg volt az az előnye, 
hogy a személyi kultusz korszakának már- 
már karikatúraszerűen ható darabjait nem 
kellett sem egy vonulat végére, sem egy 
másiknak az elejére tenni, de meg volt az 
a hátránya, hogy nem a műfaj, hanem a 
történelem külső fejlődésének törvénysze- 
rűségeit engedte érvényesülni. A harmadik 
korszak ugyanis az ötvenes évek végén 
kezdődött. Ha elfogadjuk az , archaikus 
plakát" ismérveként a műfaji szükségsze- 
rűség dominanciáját az egyéniség érvénye- 
sülésének rovására, a , klasszikus plakát" 
ismérveként a műfaj és egyéniség szeren- 
csés egyensúlyát, úgy a kifejlet nem lehetett 
más, mint az egyéniség hegemóniája a mű- 
faj szabályai felett. A feladatot felfedező, 
majd az azt harci fegyverként forgató pla- 
kát után következnie kellett a feladatáról 
lemondó plakátnak, nyilván azért, mert a 
mindennapi élet sem kívánta már a plakát 
eredeti szerepét. A fordulat nem egyik 
percről a másikra következett be. Frank 
János, a kötetnyi katalógus egyik tanul- 

mányírója a , plakátkiállítások kora"-ként 
jellemezte az 1957-tel kezdődő periódust. 
Való igaz: az alkalmazott grafikusok által 
létrehozott, az egyre fejlettebb, rafináltabb 
nyomdatechnikával előállított és egyre nö- 
vekvöbb méretű plakát kezdett úgy visel- 
kedni, mint ezoterikus testvérei. Részben 
azért, mert felvállalta azok egzisztenciális 
problémáit és a nyilvánosság elnyeréséért 
folytatott esztétikai természetű szabadság- 
harcukat. Részben azért. mert ekkortól 
már maga 1s funkciózavarokkal küzdött. 

A művészettörténet ma már tényként 
rögzítheti, hogy a felszín alá nyomott 
progresszív tendenciák csakúgy, mint az 
efemer divatáramlatok először az utca né- 
pével találkoztak, és csak jóval később ér- 
keztek el a legitim nagyművészet szférájá- 
ba. köszönhetően a képzőművészeti recep- 
ció lassabban őrlő gépezetének. Tehát Má- 
té András már akkor megengedhetett ma- 
gának kromatikus színsávokat egymás 
mellé toló zenei szinrendet, amikor Paul 
Klee művészetétől valójában még idegen- 
kedtek a szellemi közvélemény irányítói. 
Papp Gábor már akkor élhetett az optikai 
művészet, az op art bizonyos fogásaival, 
amikor még általános gyanakvás fogadta 
ezt a nyugat-európai biennálékon feltűnt 
neoavantgárd stílusirányt. És mindenek- 
előtt Kemény György (az emlékezetes kiál- 
lítás rendezője, valójában szellemi megál- 
modója) már akkor használhatta a legpla- 
kátszerűbb modern stilusirány, a pop art 
bizonyos elemeit, amikor gyakran kiátko- 
zásban volt részük a lényegesen szűkebb 
közönség előtt szereplő festő-kollégáknak. 

Cserébe a plakát nem kért mást, mint 
előrelépést a művészeti presztizs világá- 
ban. Azaz: kiállítóhelységet a kinyomta- 
tott vagy csak tervezett mintadaraboknak 
és kritikai figyelmet egy-egy formálódó 
életműnek. E munkamegosztás azonban 
sajátosan , deformálta" a plakát eredeti 
- archaikus és klasszikus — funkcióit. K1- 
alakult az a gyakorlat, amelynek eredmé- 
nyeképpen a kisérleti képzőművészet esz- 
köztára könnyebben kerülhetett föl a leg- 
kevésbé kisérleti médiumra, mint arra, 
ahová igazán való lett volna, a táblaképre. 
Igaz, a táblaképhez képest nemcsak a pla- 
kát volt előnyösebb helyzetben. E szituá- 

ció haszonélvezői között lehettek a magyar 
grafika legendás nagy korszakának, a hat- 
vanas éveknek az alkotói, mint ahogy a 
megmerevedő akkori nagyszobrászat ár- 
nyékában felnőhetett egy érzékeny kis- 
plasztika és egy invenciózus éremművé- 
szet, vagy mint ahogy a szomorú sorsú 
magyar dizájn vigaszaképpen megszület- 
hetett egy pazar és vérbő kézműves ipar- 
művészet. 

Igazságtalanok lennénk minden idők 
, legszebb" magyar plakátjaival? Valószi- 
nűleg igen. A műfaj esztétizálódása bizo- 
nyos fokig általános jelenség lett. A világ- 
elsőként számon tartott lengyel plakát sem 
tudott mást csinálni, mint egy, a mienkénél 
sokkal merészebb, sokkal kevesebb komp- 
romisszumot hordozó képzőművészet elő- 
őrseként szerepelni. A világmásodikként 
számon tartott japán plakát sem tehetett 
mást, minthogy csúcstechnológiával rend- 
re megkíisérti a különféle ingerektől túltáp- 
lált szemet. Talán csak olyan alkalmi tár- 
sulások emlékeztettek újszerűen a műfaj 
eredeti funkciójára, mint amilyen a francia 
Grapus-csoport a maga ellenkultúrából 
vett formarendszerével, tiszteletlen politi- 
zálásával, harcos és spontán baloldali 
mentalitásával. 

Az ám, politikum! Valószínűleg világje- 
lenség lett, hogy a plakátművészet nem- 
csak formailag, de tartalmilag 15 visszavo- 
nult a kultúra jól védhető bástyái mögé. 
Ha van hiányérzetünk a jubileumi kiadvá- 
nyokkal kapcsolatban, úgy leginkább az, 
hogy nem éreztettek azt az alapvető válto- 
zást, amely az utóbbi harminc évben a 
kulturális plakátok javára és a politikai és 
kereskedelmi falragaszok hátrányára tör- 
tént. Ugyanis, bármennyire tiszteletet pa- 

rancsolnak az előbbi tematikában a S0-Ky 
házaspár konstruktív hangulatú kompozi- 
ciói vagy Balogh István vizuális metaforák- 
ból építkező dekoratív és elegáns megoldá- 
sai, bármennyire blikkfangosak Finta Jó- 
zsef szürrealisztikus fotóplakátjai vagy 
Tóth József fotóval karikatúra-dramatur- 
giát megvalósító produkciói -— ezek kivéte- 
leknek, utóvédharcoknak, egyedi esetek- 
nek számítanak. A hazai gyakorlatban a 
moziplakát az, amelynek leginkább helye 
van a nap alatt. 

A politikai plakát jelenleg talán akkor 
számíthatna különleges figyelemre, ha 
nemcsak dekorációs célok érdekében, ha- 
nem - mintegy a zászlódíszt kiegészíten- 
dő - az intézményesülés és a hivatalosság 
színeiben pompázna. A kereskedelmi pla- 
kát pedig talán csak akkor számíthatna 
sikerre, ha lényegesen fejlettebb technoló- 
giával, lényegesen agresszívebb eszközök- 
kel nem egy hiánygazdálkodás fogcsikor- 
gatva megvalósított reprezentációs kereté- 
ből jöhetne létre, hanem valódi gazdasági 
szükségszerűségből. 

A műcsarnoki kiállítás utolsó termei a 
bőség zavarának jegyében teli voltak 
szebbnél szebb, modernebbnél moder- 
nebb, blikkfangosabbnál blikkfangosabb 
megoldásokkal. Jelenünkben immár az 
sem feladata a plakátnak, amelyet három 
évtizeddel korábban társadalmi munká- 
ban felvállalt, nevezetesen, hogy úttörője 
legyen új formaeredményeknek, kiskapuja 
legyen új kezdeményezéseknek. Azt tehet, 
amit akar: ha kedve tartja, archaizál, ha 
jólesik, a posztmodern tendenciák ver- 
senytársául szegődik. A múltja gyönyörű. 
Csak jövőjének tudata gyötörheti. 

P. Szűcs Julianna 

Hagyomány és korszerűség 


Szabó Károlynak, a dunaszegi Egyesült Termelőszövetkezet elnökének portréját 
Zala $imon Tibor készítette. 


Többször is jártam már a dunaszegi Egyesült Termelőszövetkezet határában. Beszélget- 
tem a három község (Győrladamér, Dunaszentpál, Dunaszeg) szövetkezeti gazdaságá- 
nak tagjaival. Szabó Károly elnökkel együtt sokat töprengtünk: miként is jellemezhet- 
nénk a termelőszövetkezetet? Van-e olyan jellegzetessége, amely másutt nem található 
meg? Mi az a többlet, amely mások elé helyezi ezt a közösséget? Mert nincs itt semmi 
kuriózum, nincs semmi különös gazdálkodási trükk, amelynek köszönhető lenne az 
eredmény. A határban megszólítottak a vezetők tudását, akarását, irányítói, üzleti 
érzékét dicsérték. Az elnök és szakvezetői pedig a tagság szorgalmát. Bizonyára mindkét 
, félnek" igaza van. Ez mutatja a bizalmat is, amely kölcsönösségre épül, és nem töré- 
keny. Erre adnak példát az elmúlt esztendők. 

Az első, amit a szövetkezetről megjegyeztem, hogy az átlagosnál jóval kisebb, 2600 
hektárnyi földterületen gazdálkodik, amelyből 1900 hektár a szántó. Hire viszont orszá- 
gos. A földek értéke - jelzi a 19 aranykoronás szint -— közepes. Könnyen áttekinthető a 
vállalat, itt mindenki ismerősen köszönti egymást. Egyszerű a termelési szerkezet is, az 
háztáji és a közös kapcsolatát vizsgálva azonban hamar rálelhetünk egy érdekességre: 
a hagyományos paraszti gazdálkodás és a mai korszerű nagyüzemi módszerek összekap- 
csolására. 

A bevált régi megoldásokat nem szabad elfelednünk - állítja Szabó Károly. — Hiszen 
ezek általában olcsó módszerek. Ezekhez értünk. De nem mondhatunk le a korszerű 
technikáról, technológiáról sem. Mindig két dolgot tartottunk vezetőtársaimmal szem 
előtt. Az egyik: a népgazdaság igénye, hogy olyan termékeket termeljünk, amelyekre 
szükség van. Tehát, ha néha a felvásárlási árak mást is mutattak, mégsem szüntettünk 
meg alapvető ágazatokat. Kalászos gabonákat, kukoricát, cukorrépát és takarmánynö- 
vényeket termesztünk. Van tejelő- és hízómarha-ágazatunk. Emellett sertéseket és ba- 
romfiakat tartunk. Termelésünket a másik oldalról a tagok elvárásai határozzák meg. 
Végül is: gazdálkodásunknak közvetlen célja az ő életük jobbá tétele. Ezért támogatjuk 
a háztájit, amelyet szorosan hozzákapcsolunk a nagyüzemhez. Egyszerű, bár sok szálon, 
sok keréken futó a mi gazdaságunk. Hogy ez a gépezet jól működjön, el kellett simítani 
az ellentéteket. Sohasem engedtem meg például a veszekedést, hogy az emberek egymás 
ellen beszéljenek." 

1959-ben alakult meg a mai közös gazdaság , jogelődje". Szabó Károly alapító tag, 
gazdaember volt ő maga is. Két évig mint takarmányos, aztán állattenyésztőként dolgo- 
zott. Amikor 1962-ben elnöknek választották, már az állattenyésztési ágazatot irányítot- 
ta. Tagtársai ismerték, tudták: sorsukat jó ismerőjükre, megbízható barátjukra bízzák. 
A háza, a gazdasági udvara szomszédos a tsz-irodával. (A szépen gondozott lugas 
tavasztól őszig magára vonja az arra járó szemét.) Szabó Károly háztáji gazdasága 
követendő példa, akárcsak a főagronómusé vagy a többi vezetőségi tágé. De mondhat- 

nám - remélem, nem talál benne semmi kivetnivalót az elnök -, hogy szavai, mondatfűzé- 
se pontosan olyan, mint a többieké, azoké a kétkezi dolgozóké, akik kemény munkával 
állnak helyt az állattartó telepeken vagy a traktorok nyergében. Minden mondatából 
átsüt az értük való aggodalom, a nekik szóló jobbító szándék. Hiszen ezért is választot- 
ták meg! Emlékszem még a két tsz egyesülésére a hetvenes évek közepén. A dunaszentpá- 
liak úgy voltak csak hajlandók házasságra lépni a dunaszegiekkel, ha a szentpáli születé- 
sű dunaszegi elnök, Szabó Károly marad a kormányrúdnál. Remélték tán a derék 
atyafiak, hogy érdekeiket fogja majd képviselni a szülőfalu jogán. Milyen naiv elképzelé- 
sek! Ma már csak nevetünk ezen, ám a szövetkezet létrejöttekor mindez nagyon is 
jelentős kérdés volt. A reszketeg beszédű Nagy Gábor takarmányos (ma már nyugdíjas) 
így fogalmazott, amikor az elnök került szóba: , Az elnök egész famíliája gazdálkodó 
emberekből állt. Lehet, hogy ő maga is a barázdában született... Pártfogol bennünket, 
megérti gondjainkat, ismeri az itteni földet, tudja mit miért érdemes csinálni." 

Az alapkérdés Szabó Károly számára 1s ez volt mindig: mit miért érdemes? Gazdatan- 
folyamokat végzett, és egyre többet vállalt. Munkáját úgy szervezte, hogy minél többet 
tartózkodjon a határban. Ma már nincs annyira szükség az ellenőrzésekre, mint húsz 
évvel ezelőtt, ám az elnök ma 1s úgy érzi, ezt a teendőt gyakorolnia kell. Így fogalmazta 
meg hat éve koránkelésének okát: , A határt hajnalban jó nézni. Ha szépet mutat, akkor 
az egész napom Jól kezdődik. Munkaeligaziításkor aztán csak mosolyogva hallgatom a 
beszámolókat, mindenről tudok." 

Aztán, hogy többször is ellátogattam Dunaszegre, gyakorta győződtem meg e szavak 
valóságtartalmáról, a rendszeres elnöki határjárásokról. Ahogy egyszer a mezőn men- 
tünk végig, egy elszabadult tehén láttán határozottan ezt állította: ez a Horváth István 
tehene. Az övé volt! 300 háztáji tehén egyéni ismertető jeleit így fejben tartani — gondol- 
tam — hatalmas erőfeszítést kíván. , Semmiség - hűtötte le akkor Szabó Károly a 
lelkesedésemet, mondván: — Amit az ember szeret, azt jó kedvvel, könnyedén tudja 
végrehajtani. A jókedvem sose hagyott el. A kocsmát kerültem, de a társaságot kedvel- 
tem. Figyeltem az emberek szavait. Ezért nem éreztem tehernek soha az elnökösködést. 
Igaz, ha egyéni gazda lennék, csak magamról kellene gondoskodnom, így pedig 220 
emberről. De ez szinte ugyanaz. Szinte megy magától, az emberek segitenek. Tippeket 
adnak, figyelmeztetnek a hiányosságokra, ahogy -— a beszélgetésekkor - én is elmondom 
a véleményemet, a tsz terveit, hogy értsék mit is akarunk. .. Nem panaszkodom. Gyerme: 
keim nevelésekor sem éreztem a szabadidő hiányát. Két egyetemet végzett fiam van. 
A lányom pedig főiskolára járt, matematikus lett. A háztáji gia]zdaságomban is mindig 
tudtam dolgozni. Otthon sincs semmi gondom. [gy az összes erőmet a szövetkezeti 
gazdálkodásra tudtam fordítani. Mi nehézség lehetne? Nem értem a kérdését. Ha minden 
nap benne van az ember a gazdálkodásban, nem érheti meglepetés." 

Az ötszörös kiváló cím, az 1980-ban elnyert MÉM termelési nagydíj, legutóbb az 
OMÉK" gabonatermesztési díja bizonyítja az eredményes gazdálkodást. Az elnök szer- 
vezői, tanítói, irányítói munkáját pedig Eötvös-díjjal ismerte el az agrárágazat vezetése. 
Az utóbbi két esztendőben is remekeltek. 150-150 millió forint árbevételre tettek szert. 
Tavaly a növénytermesztés bevétele és így a nyereség Is csökkent kissé az aszály következ- 
tében. Az állattenyésztés eredménye viszont nött. Az elmúlt évben a bruttó jövedelem 
több mint 35 millió forintot tett ki. A nettó jövedelem megközelítette a 20 millió forintot. 

Az utóbbi öt évben - a háztájival együtt — egyharmadával növelték a hektáronkénti 
hústermelést. Mivel a közös és a háztáji gazdaságok állatlétszáma magas, nagy mennyisé- 
gű, jó minőségű takarmányra van szükség. Ezt a szövetkezet megtermeli, illetve megvásá- 
rolja ipari melléktermékek formájában. 1985-ben rekordot, hektáronként 10 tonnát 
teremtek a kukoricatáblák. Az elmúlt év sem mondható rossznak: 9,2 tonna lett a 
kukorica hozama. A kalászosoknál már 1980-ban túlhaladták a 7 tonnás átlagot. A cu- 


§ Országos Mezőgazdasági és Elelmiszeripari Kiállítás 


ÉLETUTAK - SZÖVETKEZETEK 107 


korrépából 1985-ben rekordtermést értek el, 10 tonna cukrot termeltek minden hektá- 
ron. 

Azt mondják sokan, hogy a gépek, a magas színvonalú agrotechnika, a precíz talajmű- 
velés, a megalapozott tápanyag-utánpótlás az alapja mindennek. Valóban ez tűnik fel 
először. Ezt erősítette bennem Kelemen Dénes, a már nyugdíjas gulyás is, aki a legelő 
mellett magyarázta el (pedig dunaszentpáli ő is!), hogy miért volt jó az egyesülés. Így 
tudtak nagy méretű táblákat kialakítani, nagy teljesítményű gépeket vásárolni. Évente 
már negyedszer szórják a műtrágyát a jól előkészített talajokra. Az a mellettünk lévő 
terület, amelyet gyengesége miatt csak Soványparlagnak tituláltak a dunaszegiek, most 
a legjobb földek egyike. Magas termésátlaggal hálálja meg a kellő mélységű szántást, a 
tárcsázást. De ne feledjük: rtt hasznosul a szervestrágya, a szalma, a hulladék. Józan 
paraszti értelemmel szorítják lefelé a költségeket. Nincs semmiféle luxuskiadás, csak 
amennyit a föld, a jószág megkíván, annyit költenek. Az újdonságokat hamar felismerik, 
alkalmazzák is. De nem ülnek fel a divatos irányzatoknak. Nem azért, mert félnek elvetni 
a régi módszereket, hanem mert annál jobbakat még senki sem talált ki. Csak újítani kell, 
csiszolni a hagyományost, feltölteni, kiegészíteni azt, és máris kész az új gazdálkodási 
modell. 

A parasztember mindig mindent hasznosított. Ez is hagyomány itt a szövetkezetben. 
Például a talajeróő-utánpótlásnál. A Népszabadság egyik cikkében (1980. november 11.) 
erről így nyilatkozott az elnök: , Azt hiszem, megyénkben mi szórjuk ki a legtöbb 
szervestrágyát, és lehet, ennek köszönhető, hogy a műtrágya-hatóanyag felhasználásá- 
ban a 320 kilóval csak a középmezőnyben vagyunk. Tény, hogy földjeink egyharmadán 
már hosszabb ideje, évente hektáronként 50 tonna szervestrágyát juttatunk ki." 

Honnan szereznek a dunaszegiek ilyen nagy mennyiségű istállótrágyát folyamatosan? 
A nagyüzemi telepeken mindenütt almoznak, és összegyűjtik a háztájiban keletkezett 
szervestrágyát. 

Minden területen törekedtek a költségek csökkentésére. Az utolsó két esztendőben 
például 5,5 millió forinttal mérsékelték a takarmányozási költségeket; cukorgyári répa- 
szeletet etetnek, 8 ezer tonna mellékterméket vásárolnak a Soproni Sörgyárból, irót, 
savót, fölözött tejet a megyei tejipari vállalattól, az ászári szeszgyár melléktermékét is 
rendszeresen felhasználják etetésre, például a tört szemű kukoricát is, amelyet a gyár nem 
tud feldolgozni. 

—- Sokkal többre megyünk igy - mondja az elnök -, közösen gazdálkodva. Valamikor 
a három falu lakói közül csupán az egyharmad élt jól, a többi közepesen vagy igen 
szegényen érte meg a tsz-szervezést. Ma pedig mindenki jól él. A házak zöme új, az 
udvarokon mindenütt személyautók állnak, és szégyen, ha családonként legalább egy 
gyermek nem tanul tovább. Segítettük a háztájit, a háztáji támogatta a közöst; a hetvenes 
évek elején egyszer megszorultunk. Ne legyen ám pénzügyi gondja a szövetkezetnek — 
mondták a tagok. Majd kifizeti, ha lesz pénz, s nálunk hagyták a háztáji bikák árát. Így 
nem kellett forgóeszköz-hitelt felvennünk. 

Öt éve még egyetlen termelési rendszernek sem voltak tagjai. Azt mondta akkor az 
elnök: , Sajnáljuk rá a pénzt. Minek fizessünk, ha magunktól is tudjuk azt, amit a 
termelési rendszerek szakemberei mondanak." Aztán később mégis tagjai lettek a Kisal- 
földi Gabonatermesztési Együttműködésnek, mert kellettek a jó gépek, a príma vetőmag. 
, Jó elbeszélgetni a fiatal szaktanácsadókkal, de nemcsak a rendszer, hanem a MÉM 
Növényvédelmi és Agrokémiai Központ szakembereivel is, akik az utóbbi esztendőkben 
bioregulátoros növénytáplálási kísérleteket folytatnak a dunaszegi határban" - állítja ma 
az elnök. 

1980-ban még csak 50 millió forintot érő gépparkkal dolgoztak. Ma pedig 100 millió 
forintot érnek gépeik. Tavalyelőtt új Rába-traktort és nagy teljesítményű Claas-kombáj- 
nokat vásároltak. Már korábban ezekhez a gépekhez alakították a mezei utakat. Megfe- 
lelő állami támogatással — 6 millió forint saját erővel — 35 kilométernyi hengerelt, köves 

utat építettek az utóbbi 10 évben. (Tavaly az utak karbantartására egymillió forintot 
fordítottak.) Nem feledkeztek meg a tájba illő, itt nagy hozammal termő növényfajtákról 
sem. A legjobb elit- vagy első osztályú vetőmagvakat szerzik meg. A határhoz közel 
lévén, a legjobb csehszlovák sörárpafajtákat, a Spártát, a Rapidot, az Opált hozták át 
északi szomszédainktól. Korábban árpájuk 35—40 százaléka érte el a sörárpa minőséget, 
most pedig ez az arány eléri a 95 százalékot. A minőségi felár jövedelemnövelő szerepét 
ebben az esetben külön nem kell hangsúlyozni. 

Szabó Károly úgy véli: nem mindig az iskolai végzettség számít, hanem a rátermettség, 
a lelkiismeretesség. (Talán mert ő maga is így került vezetői posztra.) Így a közvetlen 
munkairányítókat, a telepi vezetőket e megfontolás alapján választotta maga mel- 
lé. Mészáros István például kőműves volt 1980-ban. Ma pedig a tehenészeti telep 
vezetője. Szabó Vilmos pedig növénytermesztő gépész szakmáját hagyta el a sertéstelep 
vezetéséért. Mindkettőjüket — munkaszeretetüket látva — az elnök beszélte rá a pályamó- 
dosításra. Nem a szakvizsgát, hanem a rátermettséget nézte bennük. Nem is csalódott. 
Vezetői alapgondolata is mindig ez volt: tisztelettel bánni az emberekkel. Így érte el. hogy 
becsülik, hogy olyan emberek váltak a dunaszegi közösség aktív tagjaivá, akik másutt 
nem tudtak gyökeret ereszteni, akik pedig elmentek ebből a tsz-ből, magasabb beosztás- 
ba kerültek. A Szabó-iskola egykori növendékei ma másutt vezetik sikerre a rájuk bízott 
kisebb-nagyobb közösségeket. Ezt a tisztességre, emberségre való törekvést szeretné 
utódaira is útravalóul hagyni. Persze addig még van idő, hatvanévesen két évvel ezelőtt 
újból öt évre elnöknek választották. . . 

Mészáros Istvánnal 1980-ban találkoztam először. A sertéstelep felújításán dolgoztak 
akkor. Az ISV termelési rendszer tervei alapján a rekonstrukció legalább 3 millió 
forinttal került volna többe, így a saját fejük után indultak el. Módosították menet 
közben is -— a dolgozók javaslatai alapján — a terveket. Akkor mondta Mészáros István: 
, Az elnökünk naponta többször is megfordul itt, ellenőrzést tart. Elbeszélgetünk ilyen- 
kor. Szabó Károly töprengő, gondolkodva beszélő ember. Meg kell gondolni mindent, 
hogy minél kisebb legyen a költség. Már magáról a tekintetéről észreveszem, a hangjából 
kitalálom ideges-e, nyomasztja-e valami. Kevesebbet beszél ilyenkor... Hogy szigorú-e? 
Nézze, tudomásul kell venni, hogy lazasággal vezetni nem lehet. De nem kiabál. Ő mindig 
megtalálja azt a beszédstílust, azt a hangnemet, amellyel hatni tud az emberekre." 

Az elnök tanítását jól megszívlelte Mészáros István, aki idősödő fejjel újból iskolapad- 
ba ült, a marxista-leninista középiskolát járta végig. Ma úgy véli: ha mindig nem is, de 
az esetek többségében már neki is sikerül a kellő hangnemet megütnie. Bizalmat kapott, 
a telepi gondokat saját magának kell megoldania... Igyekszik is élni ezzel a lehetőséggel. 
Szabó Károly véleménye: feladatot kell adni az embereknek. Ha a cél is megvan, a 
teljesítés feltételei is adottak, akkor követelni is lehet. Mészáros István ötelete volt, hogy 
az öreg, elhanyagolt, üres istállót rendbe kéne szedni. Pista, csináld! Ennyit mondott az 
elnök. Két nyugdíjas végezte a munkát, és így a szarvasmarhaexport ideiglenes megtor- 
panásakor 1985-ben ebbe a , szükségistállóba" tudták elhelyezni a bikákat. 

A munkakedvet természetesen anyagilag is serkentik. A tehenek gondozói például 46 
fillért kapnak minden liter kifejt tejért. Érdekük tehát a jó takarmányozás, az utolsó 
csepp tej kifejése is. Amíg ez az ösztönzés nem volt, előfordult, hogy nem négy, hanem 
hat hétig szoptak a borjak. Most mindenki igyekszik, hogy a borjak hamar megerősödje- 
nek és átkerüljenek a borjúnevelőbe. 

- Az alaptevékenység ma már nem elegendő — mondja az elnök. - Így hoztuk létre a 
kavicsbányát. Két esztendővel ezelőtt pedig a győri MOFÉM-mel társultunk. Csaprend- 
szerekhez gyártunk részegységeket. Tavaly 2,5 millió forint nyereséget tettek le az itt 
dolgozók az asztalra. Ennél is nagyobb eredmény, hogy tagjaink feleségei helyben 
. találtak munkát. Ide kötjük az embereket, akik a hagyományos háztáji mellett előbb- 
utóbb létrehozzák a maguk falusi gmk-ját. Ebből pedig szövetkezetünk is tovább épül. 

gy ötvöződik Dunaszegen a hagyomány a korszerűséggel. 

A magyar értelmiség a 80-as években 


Az ELTE Szociológiai Intézetének kutatói a 
hetvenes évek elejétől vizsgálják a magyar értel- 
miség szerepváltozásait, társadalmi összetételét, 
életkörülményeit, sajátos réteghelyzetét, s a kü- 
lönböző értelmiségi csoportok, rétegek helyzeté- 
nek fontosabb módosulásait. Munkájuk első 
szakaszának összegzése az Ertelmiségiek , diplo- 
mások , szellemi munkások című kötetben jelent 
meg. (A Társadalmi Szemle 1978. 6. száma kö- 
zölt recenziót erről a munkáról.) 

Csaknem tíz év múltán -— immár a nyolcvanas 
évek értelmiségéről — jelent meg az újabb kuta- 
tásokra épülő összegzés: A magyar értelmiség a 
80-as években cimmel. E két kötet alkalmat 
nyújt arra, hogy összehasonlítsuk az elmúlt és a 
jelen évtized értelmiségét, s egyszersmind arra 15, 
hogy felmérjük mennyit (és milyen irányban) 
változott az értelmiségkutatás, miben gyara- 
podtak ismereteink, hol találhatók ma kutatá- 
saink fehér foltjai. 

Mindkét kötethez Huszár Tibor írt bevezető 
tanulmányt; a korábbiban az értelmiség-szocio- 
lógia elméletéről, az újabban az MSZMP értel- 
miségpolitikájának időszerű kérdéseiről. Mind- 
két tanulmány az adott kötet elméleti hátterét 
hivatott felvázolni. Huszár Tibor korábban az 
értelmiség definiálására tett kisérletet, s abban 
Gramsci organikus  értelmiség-koncepcióját 
használta föl a szocialista értelmiség fogalmá- 
nak megragadására. Most publikált tanulmá- 
nyában viszont a fogalmi problémák értelmezé- 
se helyett egyszerűen azt mondja, a diplomások 
lényegében szakértelmiséget alkotnak, amely 
,erősen strukturált társadalmi makrocsoport: 
határvonalai több irányban elmosódtak". Meg- 
ítélésem szerint ez utóbbi megközelítés jobban 
megfelel a társadalmi valóságnak, amely — külö- 
nösen a társadalom szerkezetét illetően — mind 
több átmeneti vagy , elmosódott" kategóriát is 
tartalmaz. 

E szakértelmiség értékszemléletét elemezve 
Huszár Tibor úgy látja, hogy azt elsősorban a 


megélt tapasztalatok motiválják. Következés- 
képpen: , világlátásuk korántsem mindenkinél 
összefüggő, koherens elvek rendszere: a társada- 
lomban végbement folyamatokról kialakított — 
sokszor felszínes benyomáson alapuló - sztereo- 
típiák elegyedhetnek köznapi ideológiákkal, ér- 
dekviszonyaik racionalizálásával, filozofikus 
igényű felismerésekkel". 


Az intenziv fejlődési szakasz természetesen az 
értelmiség értékszemléletének megváltozását, 
fölerősítését követeli meg. , Az elmúlt másfél 
évtized számos történése azonban arról tanús- 
kodik, hogy a pozitív kezdeményezések és válto- 
zások ellenére egyes csoportokban erősödött a 
tartózkodás, a borúlátás; sokan a szocialista 
értékek érvényességét, életképességét, időszerű- 
ségét is megkérdőjelezik. Egyidejűleg a neokon- 
zervatív, neoliberális ideológiák vonzerejének 
növekedése vagy/és megélése, a magánszférába 
való visszahúzódás, a kudarchelyzetek ontoló- 
giai szintü megélése tapasztalható". Mindez azt 
is jelenti, hogy a kutatásokat ki kellene terjeszte- 
ni a tudat , rejtettebb struktúráinak", az attitű- 
döknek, beállitódásoknak a vizsgálatára Is. 

Ami az értelmiség értékszemléletének válto- 
zásait illeti, Huszár Tibor három fejlődési sza- 
kaszt különböztet meg egymástól az elmúlt két 
évtizedben. 


1965—1972 a gazdaságíirányítási reform előké- 
szítésének és bevezetésének időszaka; ez nemzet- 
közileg egybeesik az újbaloldali mozgalmak fel- 
erősödésével. Erre az időszakra esik az MSZMP 
nemzetközileg 15 elismerést keltő kezdeményezé- 
se a szocializmus feltételei között í5 meglévő 
érdekpluralizmus elismeréséről, valamint az ér- 
dekek megfogalmazásáról, ütköztetéséről dek- 
larált álláspont kialakítása, amely az érdekvi- 
szonyokat a társadalmi mozgások forrásainak 
tekintette. 


1972--1978 a reformelképzelésekkel szembeni 
ellenállás fölerősödésének és az újbaloldali moz- 

galmak hanyatlásának, valamint az olajárrob- 
banásnak és következményeinek korszaka. 

Az 1978-1980 óta eltelt esztendők a hazai és 
a nemzetközi gazdasági feltételek romlásának, 
keményedésének időszakát jelentik. 

Az MSZMP értelmisegpolitikajában megfi- 
gyelhető a gazdasági-társadalmi változásokhoz 
való illeszkedés igénye és az új fejlődési szaka- 
szokban a korrekció szándéka. E politika alap- 
ját az 1956. decemberi állasfoglalás teremtette 
meg, és olyan elemei vannak - többek közt - 
mint a tudománypolitikai irányelvek kidolgozá- 
sa vagy később az MSZMP KB AÁgitációs és 
Propaganda Bizottsága által kezdeményezett 
kutatások rendszere. A tények azt igazoljak, 
hogy az MSZMP értelmiségpolitikája szervesen 
illeszkedik az MSZMP általános politikájába, 
amely egyértelműen tanúsítja, hogy , az újrater- 
melődő konfliktushelyzetek a szocializmus vi- 
szonyai között feloldhatók és a megujulás fon- 
tos energiatartalékai. Lefojtásuk viszont nem- 
csak a szellemi munka veszteségeként jelentke- 
zik, hanem a gazdasági, közigazgatási, politikai, 
tudományos intézmények vhelyzetfelismerésetx 
is lassítja, nehézkessé teszi az új feltételekhez 
való alkalmazkodást, az innovációt." 


v 


Tanulmányában Huszár Tibor állást foglal a 
társadalmi szerkezetváltozás kérdésében 15. Ugy 
látja, hogy a társadalmi struktúra módosulásait 
önmagukban sem az osztályismérvek, sem pedig 
a munkajelleg-csoportok segítségével nem lehet 
teljes mértékben magyarázni; ez viszont nem 
jelenti azt, hogy egyáltalán nem használhatók a 
társadalmi változások értelmezésére. , Stratégiai 
tévedés" lenne arra következtetni, hogy az osz- 
tálykötődések és az osztályeredetű különbségek 
napjainkra már érvényüket veszítették. .A ré- 
tegződés új tényezői a hagyományos osztályke- 
reteket elfeledhetik: a mélyebb érdekvonatkozá- 
sok a felszínen nem mindig láthatók. Drámai 
módon érzékelhetővé válnak azonban, ha tartó- 
san vagy drasztikusan megsértik öket. A közel- 
múlt történelme e vonatkozásban 15 megszívle- 
lendő tanulságokat kínál." Következésképpen a 
leíró jellegű rétegvizsgalatok aligha pótolhatjak 
az egyáltalán nem staukus társadalomszerkezet 
kutatását. 

A kötet egészét ez az igény és szemléletmód 
hatja át. A tanulmányok között találhatunk a 
hagyományos értelmiségi rétegvizsgálatok foly- 
tatasanak tekinthető dolgozatokat és egészen új 
megközelítéseket is, amelyek egyes értelmiségi 
rétegek szerepével, tudati viszonyaival, nemzeti 
identitásával foglalkoznak. 

Solymosi Zsuzsa és Székelyi Mária nagy hatá- 
sú mérnökvizsgálatából két tanulmányt is olvas- 
hatunk: A mérnökökről. Közhelyek, tények, kö- 
vetkeztetések, valamint A mérnökök jövedelmi 
helyzete. Az elmúlt években talán a mérnökök- 
ről jelent meg a legtöbb cikk, újsághír. tanul- 
mány. s ezek a híradások többnyire a mérnökök 
már-már tarthatatlan helyzetéről tudósítanak. 
Solymosi Zsuzsa és Székelyi Márta — elismerve 
a mérnöktársadalom valóságos feszültségeit — 
egy jóval árnyaltabb mérnökkép kialakításán 
fáradozik. Olyan sztereotípiákat cáfolnak meg, 
mint például: a műszaki pályák elveszítették 
presztízsüket, hiszen a műszaki egyetemekre, 
főiskolákra jelentkezők száma folyamatosan 
csökken, néhol a felvételi keretszámot sem éri el; 
a mérnökök rossz közérzetének a mennyiségi 
túlképzés az oka; a mérnöki pályákon alulfog- 
lalkoztatással találkozunk. Továbbá az a szte- 
reotipia sem igazolható, hogy a több pénz auto- 
matikusan jobb munkát és jobb közérzetet ered- 
ményezhetne. A valóságos helyzet ennél jóval 
bonyolultabb. , Ebbe a gondolatmenetbe beleil- 
lik az is, hogy a szakmunkások egy része rend- 
szeresen többet keres, mint a vállalatnál dolgozó 
mérnökök egy része, sőt az is, hogy a diplomá- 
sok egy részének életkeresete alacsonyabb, mint 
egyes szakmunkásoké. És az is, hogy egyes dip- 
lomások, mérnökök sokszorosan többet keres- 
nek, mint a szakmunkások általában vagy mint 
a hierarchiában akár több lépcsővel föléjük ren- 
delt vezetők." 

Ez a kép természetesen hasonló más értelmi- 
ségi réteg helyzetéhez. A közgazdászok esetében 
például a beosztás, az életkor, a különböző in- 
tézménytípus, az adott ágazat mind-mind jelen- 
tösen befolyásolja az alapjövedelmek, a mun- 
kaltatói pluszjövedelmek és a másodlagos jöve- 
delmek arányait. Erről Angelusz Róbert: A köz- 
gazdászok kereseti viszonyairól és Ungár And- 
rás: Összhang és feszültség a végzett munka és 
a felkészültség között a közgazdászoknál címú 
tanulmányában olvashatunk. S lényegében ide 
sorolható egy újságírókat és színészeket össze- 
hasonlító vizsgálat is — Békés Ferenc: Szinészek 
és újságírók. Kísérlet két értelmiségi réteg élet- 
körülményeinek összehasonlíitására. 

A korábbi vizsgálatokhoz képest számos új 
elemet találunk azokban az értelmiség-vizsgála- 
tokban, amelyek az adott értelmiségi réteg sze- 
repét elemzik, vagy nemzetközi összehasonlitá- 
sokat tesznek. Ezek a tanulmányok: Császi La- 
jos: Az orvosszerep ellentmondásai; Kuczi Ti- 
bor: A pedagógusszerep néhány szociológiai jel- 
lemzője; Tamás Pál: A mérnök és a technológia- 
politikai stílusok; Vagy Endre: A köztisztviselői 
értelmiség. 

Az értelmiség egyes rétegeinek közéleti szere- 
pét, értékrendjét, attitűdjeit a hagyományos 
megközelítések helyett másfajta dimenziókban 
vizsgálja néhány szintén figyelemre méltó tanul- 
mány: Bánlaky Pál: A kisvárosok értelmisége a 
, helyi társadalom" közéletében; Somlai Péter: 
Szocializáció és értékrend értelmiségi családok- 
ban és Csepeli György: , Kettős kötéses" nemze- 
ti identitás. Ertelmiségiek nemzeti identitása és 
attitüdjel. 

Talán a puszta felsorolásból is kitetszik, hogy 
a nyolcvanas évek vizsgálataiban számos új tö- 
rekvés próbálja meghaladni a korábbi, többnyi- 
re értelmiségi életmódra, jövedelmi viszonyok- 
ra, életkeretekre vonatkozó kutatásokat. Erté- 
kekről, közérzetről, közéletiségről, identitásról 
születtek konkrét empirikus felvételek, s ezáltal 
évtizedünk magyar értelmiségéről lényegesen 
gazdagabb s árnyaltabb képet formálhatunk. Ez 
a sokszínű kép kiválóan alkalmas arra, hogy 
általa a sztereotípiák egyértelműségét felülvizs- 
gáljuk, s a valóságnak jobban megfelelő értelmi- 
ségképet formáljuk. Ugy gondolom, hogy mind- 
ezt az értelmiségpolitika további alakításában is 
messzemenően érvényesíteni lehet. 

Természetesen nem állíthatjuk azt, hogy az 


olvasóban nem marad bizonyos hiányérzet. 
Hiányolhatunk például néhány — más megköze- 
lítésben — exponált értelmiségi réteget; a pálya- 
kezdőkről, az értelmiségi nőkről és különösen a 
nyugdíjas értelmiségiekről is szívesen olvasnánk 
hasonló színvonalú tanulmányokat. Tovább le- 
hetne bővíteni a vizsgált értelmiségi rétegek, 
csoportok sorát. E tekintetében talán a legjob- 
ban az agrárértelmiség vizsgálata, bemutatása 
hiányzik, annál is inkább, mivel olyan értelmisé- 
gi rétegről van szó, amely az elmúlt egy-másfél 
évtizedben dinamikusan fejlődött és számos 
eredményt tudott felmutatni. 

Leginkább azonban a különböző kutatások 
szintézise hiányzik, amely voltaképpen arra a 
nehéz kérdésre adhatna választ, hogy mi jellem- 
zi a nyolcvanas évek magyar értelmiségét, fejlő- 
désének milyen lehetőségei és akadályai vannak, 
mozgásterét mennyiben befolyásolja politikai 
rendszerünk, s egyáltalán merre tart ez az értel- 
miség. Azt hiszem, hogy ma már elég sok empi- 
rikus tapasztalat halmozódott fel ahhoz, hogy 
ezekre a kérdésekre is választ próbáljunk keres- 
ni. 
( Kossuth Könyvkiadó, 1986.) 


Bőhm Antal 


Hibaigazító: Lapunk 1987. évi 2. számában értelmezési zavart okozó tördelési mulasztás történt: a 34. és 


a 35. oldal szövege felcserélődött egymással. 

VAJDA GYÖRGY: 


A műszaki fejlődés és gazdasági közege 


Az újkor kezdetét a történelemben Kolumbusz útjával szokták megjelölni; de vajon a 
világűr meghódításának első lépése nem hasonló jelentőségű fejlemény-e? És még hosz- 
szan lehetne sorolni napjaink korszakos jelentőségű vívmányait: az információtechnika 
új lehetőségeinek kihatásai vetekszenek a könyvnyomtatás feltalálásáéval; a számítógé- 
pek szinte korlátlanul kiszélesítik a szellemi és az adminisztratív munka lehetőségeit; a 
mikroprocesszorok intelligenciát visznek a korábban csak mechanikusan működő eszkö- 
zeinkbe; az anyagtudomány fejlődése megnyitja az utat a szinte tetszőlegesen megterve- 
zett tulajdonságú anyagok előállítására; a felületek megmunkálásának, az anyagok 
manipulálásának pontossága az atomok dimenziójához közeledik. Mindez — az elektro- 
nika, az automatizálás, a robotika új lehetőségeivel együtt — forradalmi változásokhoz 
vezet a gyártási technológiákban; a biotechnológia nemcsak a gyógyászatban, hanem a 
mezőgazdaságban, sőt jó néhány ipari technológia előtt is beláthatatlan távlatokat tár 
fel; az atom titkának megfejtése nemcsak a haditechnikát alakította át alapvetően, 
hanem az energetikában is új korszakot nyitott. 

A példákat még hosszan sorolhatnánk, könnyen lehet, hogy az utókor korunkat 
jelentőségében és kihatásaiban az első ipari forradaloméhoz fogja hasonlítani. Mert 
nemcsak a technika évszázadok alatt megszokott folyamatos korszerűsödésével állunk 
szemben, hanem ugrásszerű változásokkal, amikor a mennyiségi változások minőségi 
átalakulásra vezetnek. Az új lehetőségek messzemenő társadalmi hatásaival is számol- 
nunk kell: megváltoznak a munkakörülmények, az ember szerepe a munkában, módosul 
a társadalom rétegződése, átalakulnak az életkörülmények, az életvitel, az életmód. Az 
új lehetőségek korábban elképzelhetetlen gyorsasággal jelennek meg a gyakorlatban. 

Az új technikai lehetőségek talaján nagyarányú gazdasági átrendeződés bontakozik 
ki. Nemcsak új iparágak és vállalatok szédületes fejlődése, valamint nagy múltú szerveze- 
tek hanyatlása jellemzi ezt, hanem egész nemzetek szerepének módosulása. Az új lehető- 
ségeket időben felismerő és kihasználó országok jelentős lépéselőnyhöz jutnak gazdasági 
potenciáljuk növelésében, életszínvonaluk emelésében, mig az elmaradók lehetőségei 
tovább romlanak. Jobb helyezést nem kizárólag a csúcstechnológiák fejlesztése révén 
lehet elérni (amire Japán a tipikus példa), hanem a nemzetközi munkamegosztás átrende- 
ződéséből következő lehetőségekkel is (ezt bizonyítja a csendes-óceáni térség kisebb 
országainak és a fejlődő világ néhány gyorsan iparosodó államának példája). A műszaki 
színvonal nemcsak a gazdasági erő, hanem a katonai potenciál tekintetében is meghatá- 
rozóvá vált, és mindkét vonatkozás döntő szerepet játszik a két világrendszer küzdelmé- 

ve. We? 


haladás a szocialista országok kommunista pártjai figyelmének fókuszába. 

Mindennapos feszítő gondjainkat ismerve úgy tűnhet, hogy ma nem nagyon tudunk 
erőt és figyelmet fordítani a bevezetőben említett átalakulásokra, ez későbbre halasztan- 
dó, távlati feladat. Vitathatatlan, hogy prioritást kell adnunk jelenlegi tevékenységünk 
eredményesebbé, hatékonyabbá, korszerűbbé tételének, mert így tudunk erőforrásokat 
gyűjteni gazdasági és társadalmi feszültségeink enyhítéséhez. A jelen akut feladatainak 
megoldásában is alapvető szerepe van azonban a műszaki fejlesztésnek, ha ez többségé- 
ben nem is látványos, hanem kis lépéseket jelent. Ám e kis lépéseket is úgy kell megten- 
nünk, hogy a jelen és a jövő kettős szorításából kivezető úton járjunk, olyan megoldáso- 
kat kell keresnünk, melyek nemcsak a jelen, hanem egyúttal a jövő feladatainak megol- 
dását is segítik, hogy biztosítsák illeszkedésünket az új fejleményekhez, megtaláljuk 
helyünket az átalakuló világban. Ha ez nem sikerül, fokozódik lemaradásunk, ami 
nemcsak gazdasági és társadalmi lehetőségeinket gyengítené, hanem politikai vonzerőn- 
ket is. Túlzás nélkül állíthatjuk, hogy a műszaki fejlődés meggyorsítása ma sorskérdés 
számunkra. 


Valós műszaki színvonalunkat megítélni, a műszaki fejlődés követendő útját kialakítani 
csak a technikai, társadalmi és gazdasági körülmények között, sokirányú kölcsönhatá- 
sok figyelembevételével lehet. E bonyolult kérdéskörnek e helyütt csupán néhány olyan 
elemére kívánok utalni, mely a gazdasági közeg alakulását és alakítását befolyásolja. 
A műszaki fejlődés rendeltetése a társadalmi szükségletek jobb kielégítése (gyakran új 
lehetőségek megteremtésével is), miközben a technika számottevően visszahat a társada- 
lom arculatára, magatartására, rétegződésére. A társadalmi befogadókészség perdöntő 
jelentőségű a technikai fejlődés szempontjából. Ez sok elemből tevődik össze. Ide sorol- 
ható a progresszív politikai és társadalmi légkör; az innovációt kívánó és ösztönző 
szemlélet kialakítása; a szervezetek és az egyének helyzetében létrejövő differenciálódás 
eltűrése és az ezzel együtt járó konfliktusok felvállalása; a korszerű technikához elenged- 
hetetlen színvonalas munkakultúra és munkamorál kialakítása; az emberi tényező kibon- 
takoztatása. 

A korszerű technika minden munkakörben magas igényt támaszt az emberrel szem- 
ben, nemcsak szakmailag, hanem az emberi tulajdonságok tekintetében is. Nevelési és 
oktatási rendszerünket is újra kell gondolnunk az általános iskolától a felsőoktatásig és 
a szakmai továbbképzésig, hogy az új generációk megfelelhessenek az új követelmények- 
nek. A szakmai ismeretek biztosítása nélkülözhetetlen, de nem elég; nagy szükség van 
az általános műveltség fokozására is. A fejlett technika ugyanis felelősségteljes, fegyelme- 
zett, kooperatív, öntevékeny és intelligens magatartást kíván. A jó minőségű munkavég- 
zésnek belső szükségletté kell válnia. A korábbi feltételezésektől eltérően a korszerű, 
automatizált technológiák nem a munka elszürkülésével, elidegenedéssel járnak, hanem 
a munkások felelősségteljes, öntevékeny, kreatív szerepének növekedésével. 

A társadalom és a technika közötti kölcsönhatások gazdasági konzekvenciái gyakran 
csak áttételesen érvényesülnek (pl. az oktatás költségei vagy a munkamorál javításának 
feltételei), a gazdasági és a műszaki szféra kapcsolatai nyilvánvalóbbak. Egyrészt a 
műszaki haladás útját a gazdasági hatékonyság növelése jelöli ki, másrészt a gazdaság 
területén kell biztosítani a műszaki fejlődés feltételeit, valamint az innovációra ösztönző, 
sőt kényszerítő körülményeket. Ma már közhelyszámba megy, hogy tartós versenyképes- 
séget és hatékonyságot csak folyamatos innovációval lehet elérni. Nagy gondunk, hogy 
ennek feltételeit nem tudtuk kielégítően megteremteni. Bár vannak sikeres műszaki 
fejlesztési lépéseink is, a fejlett országokhoz viszonyított átlagos műszaki elmaradásunk 
az elmúlt években tovább nőtt a kényszerű restriktív gazdaságpolitika következtében. 

A műszaki fejlődés leghatásosabb hajtóereje a verseny, gazdaságirányításunknak 
egyik fontos célkitűzése a versenyhelyzetek kialakítása. E nagyon is szükséges követel- 
mény teljesülését azonban jó néhány körülmény fékezi. A belső piac némely területén (pl. 
élelmiszerek, háztartási vegyipar, könnyűipar, egyes tartós fogyasztási cikkek, néhány 
szolgáltatás), ahol több, hasonló profilú fogyasztási cikkeket termelő vállalatunk van, 
sikerült bizonyos mértékű versenyt kialakítani. Ez azonban elég sérülékeny, az anyagel- 
látás vagy a vállalatok közötti kooperáció zavarai, az exportárualapok biztosítása, a 
kereskedelem és a termelés érdekellentétei és más körülmények könnyen vezetnek ellátási 
zavarokra, a piaci verseny korlátozott elosztásra szűkül (amit a kereskedelemben tapasz- 
talható korrupció jelez). Erre ellenszer az importverseny lehetne, de ennek szocialista 
relációban gyakran korlátot szab a kínálat, tőkés relációban pedig a devizahiány. A tér- 
melőeszközök területén még rosszabb a helyzet. Párhuzamos kapacitások kialakítása — 
a kihasználatlanság kockázatával — nagy luxus lenne, a vállalatok szétdarabolása sem 
mindig gyógyír, mert a specializáció és a piacmegosztás révén könnyen lehet újabb 
monopolhelyzeteket kialakítani. 

A szocialista külkereskedelemben versengés folyik a minél biztosabb szállítási lehető- 
ségekért. Ezzel szemben a hosszú időre szóló államközi megállapodások és ármeg- 
határozások, a kontingensek, a kapcsolatok és a forgalom bonyolításának bürokratikus 
stílusa alig ösztönöz a műszaki fejlesztésre. Érlelődik e gondok közös felismerése és a 
törekvés a rugalmasabb, a vállalatokat összekötő közvetlenebb kapcsolatokra. A gazda- 
sági mechanizmusok különbözősége miatt azonban csak fokozatos fejlődésre számítha- 
tunk. 

Vállalataink a tőkés piacon éles és kíméletlen versenynek vannak kitéve, ami jelenleg 
a legerősebb ösztönzés a műszaki fejlődés számára. De ennek terelő erejére is csak 
részben építhetünk, mert ez az ösztönző hatás különböző deformáló hatások közepette 
érvényesül. 

Egyrészről a tőkés országok és vállalatok velünk szemben alkalmazott politikai, 
gazdasági és műszaki diszpreferenciájáról, valamint piaci mozgásterünk korlátozásáról 
van szó. Ehhez kapcsolódik, hogy személyes jelenlétünk is csekély ezeken a piacokon 
(devizális okokból minőségi változásra e téren nincs is lehetőség), ami többek között 
korlátozza tájékozottságunkat is a követelmények és a konkurensek magatartásának 
jövőbeli alakulásáról, a felhasználók termékeinkkel kapcsolatos tapasztalatairól, a kül- 
földi kutató-fejlesztő munka részleteiről. 

Másrészről deformáló hatású az a védőernyő, amit az exportáló vállalatok fölé kell 
kifeszítenünk, hogy ellensúlyozzuk azokat a hátrányokat, melyek fejletlenebb technoló- 
giánkból és kedvezőtlenebb gazdasági körülményeinkből (pl. anyagellátás, kooperáció, 
import, elvonások) fakadnak. 

Az értékesítés területén a verseny gyors, radikális fellendülésében nemigen reményked- 
hetünk, csak fokozatos és lassú javulásban. Elhatározásunkon múlik viszont a verseny 
megteremtése az erőforrásokért, a tőkéért, a munkaerőkért és a tudásért. Ez erőteljesen 
differenciálná a vállalatok lehetőségeit, de a műszaki fejlődésnek csak akkor válik 
hatékony hajtóerejévé, ha a megítélés nem a pillanatnyi eredményességen múlik, hanem 
a jövőben várható piacképességtől és hatékonyságtól függ. E tekintetben sokat várunk 
a bankrendszer megindult átalakulásától, de ügyelnünk kell arra, hogy a hitelezők 
rövidebb távú gazdasági érdekeltsége ne szorítson háttérbe ígéretes perspektivikus lehe- 
tőségeket. 

Az említett gondok ellenére törekednünk kell a versenyszituáció minél szélesebb körű 
kialakítására az értékesítés szférájában is, de számolnunk kell az ezt korlátozó objektív 
akadályokkal. A verseny hiányzó vagy csak mérsékelten érvényesülő hajtóerejét a mű- 
szaki fejlesztésre központi intézkedésekkel és gazdasági terelőerőkkel kell pótolnunk. 

Abban, hogy a piac automatikusan és gyorsan optimális irányba tereli gazdasági és 
műszaki fejlődésünket, aligha reménykedhetünk. Ezért a fejlődés befolyásolásában elke- 

rülhetetlen az állam szerepvállalása, ami a legkonzervatívabb piacgazdálkodást folytató 
tőkés országokban mindennapos gyakorlat. Ideális szabadpiaci verseny ugyanis ott sem 
létezik, azt monopóliumok, preferenciák és diszpreferenciák tömege torzítja el. Olyan 
állami tevékenységre van szükségünk, mely erősíti a vállalatok alkalmazkodási hajlamát 
a valós piaci kereslethez, egyidejüleg érvényesíti a népgazdasági érdeket és elősegíti a 
társadalmi optimum kialakulását. Sok vita tárgya, hogy az állami befolyásolás mennyire 
legyen konkrét vagy normatív, bár ez inkább a megjelenési formát érinti, nem a lényeget, 
hiszen a reálfolyamatokra vonatkozó célok és elképzelések nélkül egyik út sem vezethet 
eredményre. 

A közvetlen ráhatás eszközei a népgazdasági terv részét alkotó különféle központi 
programok. Ezeket gyakran éri bírálat, hogy voluntarista módon eltérítik a vállalatokat 
a piacorientált fejlődéstől, de épp az előzőekben említettek indokolják fenntartásukat, 
mégpedig a népgazdaság számára legfontosabb kérdésekben. A központi irányításnak 
ma tulajdonképpen ez az egyetlen eszköztára a termelési szerkezet és a műszaki fejlődés 
alakulásának konkrét befolyásolásában. 

Legnagyobb a hatásuk a technológia fejlesztését szolgáló, pénzügyi forrásokat is 
biztosító gazdaságfejlesztési programoknak. Egy részük termelési kultúrák megteremté- 
sére irányul (pl. elektronizáció, gyógyszer- és növényvédőszer-gyártás fejlesztése), más 
részük a gazdasági hatékonyság növelésének fő irányaira (pl. energiatakarékosság, 
anyagtakarékosság). A kutatásfejlesztési programok egy része egyes gazdaságfejlesztési 
programok hátterét jelenti, mások olyan új irányzatok meghonosítását, melyek megha- 
ladják a vállalatok látókörét, lehetőségeit, érdekeltségét (pl. biotechnológia). Végül az 
úgynevezett cselekvési programok központi anyagi források nélkül, de bizonyos prefe- 
renciákkal kívánnak kevésbé átfogó feladatkörökben koordináló szerepet betölteni (pl. 
robotika, mechatronika, videotechnika). A központi programok mind a termelésnek, 
mind a kutatás-fejlesztésnek csupán kis hányadát fedik le, de kisugárzó és tovagyűrűző 
hatásaik révén ennél jóval nagyobb területeket orientálnak. 

A központi programok kialakításában, irányításában, finanszírozásában, sőt megva- 
lósításában is jelentős szerep hárul az érdekelt termelővállalatokra. A műszaki fejlődés 
meghatározó szereplőinek a termelővállalatokat tartjuk, mert itt dől el, hogy az innová- 
cióból mi és hogyan valósul meg. Műszaki fejlődésünk felgyorsításának sarkallatos 
kérdése tehát, hogyan tudjuk a különféle központi és vállalati programokat koordinálni 
(pl. a kutatás-fejlesztés, a beruházások és a technikai transzfer összhangját), és hogyan 
tudjuk a programok keretében folyó tevékenységet folyamatosan és rugalmasan illeszteni 
a változó körülményekhez. 

Gazdasági mechanizmusunkkal összhangban a legszélesebb körű hatást a gazdasági 
terelőktől várjuk, öszintén meg kell azonban mondani, hogy eddigi tapasztalataink 
éppen a műszaki fejlődés tekintetében nem kedvezőek. Az a tulajdonképpen helytálló 
szemlélet, hogy elég a vállalatokat versenyképességre és hatékonyságra ösztönözni, mert 
ezekhez amúgy is a műszaki fejlődésen keresztül vezet az út, két okból sem bizonyult 
hatásosnak. Egyrészt a közel egyévtizedes restrikciós gazdaságpolitika olyan kényszerek- 
kel járt, melyek — szándékunk ellenére - erősen korlátozták a műszaki fejlődésnek mind 
az ösztönzött, mind az erőforrásait. Másrészt gazdasági szabályozásunknak több eleme 
éppenséggel fékezte vagy korlátozta a műszaki fejlődést. 

A restrikciós politikának nagy eredménye volt fizetőképességünk megőrzése. Hátrá- 
nya viszont a fennálló helyzet megőrzésére törekvő gazdaságpolitika nivelláló jellege; a 
költségvetés egyensúlyának biztosításához a legtöbb erőforrást a legeredményesebb 
szervezetektől lehetett elvonni, hogy abból a gyengéket dotálhassuk. Ez szinte kontrasze- 
lekciót alakított ki, korlátozta azoknak a fejlődésre képes és érdemes szervezeteknek az 
erőforrásait is, melyek expanziója és műszaki fejlődése nemzetijövedelem-többletet hoz- 
hatott volna létre. A szelekció sokszor megfogalmazott igényéből csak keveset tudtunk 
realizálni, elsősorban a tőkés exportot ösztönző akciókkal. 

Nyilvánvaló, hogy korlátozott erőforrásaink az egész népgazdaság technikai fejleszté- 
séhez nem elegendőek. Előrehaladást csak az eredményesség szempontjából legígérete- 
sebb termelési kultúrákra koncentráló, szelektív fejlesztéspolitikától várhatunk. Terüle- 
tét nem feltétlenül a vállalatok vagy ágazatok szervezeti határa jelöli ki, egyrészt ezek 
tevékenységének nem mindig teljes spektruma ígéretes, másrészt kölcsönös technikai 
függőségekkel átszőtt világunkban a versenyképesség feltétele többnyire számos vállalat, 
sőt ágazat hatékony együttműködése és összehangolt fejlesztése. 

A szelektivitás erősödését várjuk a hitel és a bankok szerepének növekedésétől, ez 
azonban csak akkor teljesülhet, ha a hitelek megítélésénél nem a minél gyorsabb megté- 
rülés elve dominál, hanem a perspektivikus szempontok (távlati piaci lehetőségek, inno- 
vatív szellem, vállalkozóképesség, adaptivitás, szellemi tőke stb.) is érvényesülnek. 
A szelektivitást most a jelenleg versenyképes és nemzetijövedelem-termelő tevékenységek 
expanziójának támogatására és ösztönzésére kellene koncentrálni, hogy az így előteremt- 
hető többleterőforrásokból majd további ígéretes területeket legyünk képesek fejleszteni. 

Gazdasági szabályozással kapcsolatos problémáink tulajdonképp abból fakadnak, 
hogy az a gazdaság rendkívül bonyolult valóságát szimuláló - általunk kreált — egyszerű 
modellre épül. Ebből két dolog következik. Az egyik az, hogy a kezelhetőség és az 
áttekinthetőség érdekében csupán néhány kiragadott elemet lehet a szabályozáshoz 
felhasználni. Ennek következtében a valóságban meglévő bonyolult kölcsönhatások 
miatt a szabályozás nem mindig a kívánt irányba téríti el a rendszert, vagy előre nem 
várt hatásaival is szembekerülünk. A másik, hogy a modellt nem lehet felkészíteni a külső 
és belső körülmények előre nem látható, folytonos változásaira. Ezért a szabályozókat 
gyakran változtatni kell, néha elég drasztikusan. 

A műszaki fejlődés szempontjából szabályozásunk legnagyobb gyengéje a vállalati 
érdekeltség időhorizontja. A műszaki fejlesztés hosszabb távú, több évet — néha sok évet 
— igénylő feladat. Vállalataink jelenlegi érdekeltsége a tárgyév túlélésére irányul, ami 
óhatatlanul együtt jár a műszaki fejlesztés háttérbe szorulásával. Ezt ellensúlyozni csak 
kevés — főleg széles látókörű, koncepciózus és helyzetét stabilnak érző vezetésű - vállala- 
tunk képes. A rövid távlatú orientációban nemcsak a szabályozók bizonytalansága 
játszik szerepet, hanem az is, hogy tulajdonképpen minden a jelenlegi eredményesség 
függvénye. Ettől függ a dolgozók jövedelemnövelésének lehetősége, ami megtartásuk 
érdekében szinte mindent megelőző szempont, ezen múlik a vállalat megítélése, fizetőké- 
pessége, hitelképessége, fejlesztési lehetősége és sok más működési feltétel. Gyötrő gazda- 
sági gondjaink is azt követelik, hogy minden vállalatunk ma nyújtsa lehetőségeinek 
maximumát. Az érdekeltségi alap képzésének módjába aligha építhető be hosszabb 
távtól függő elem, mert azt sok bizonytalanság terheli részben szabályozásunk jellege, 
részben a körülmények változékonysága miatt. 

Közgazdászaink a vagyonérdekeltség megteremtésétől várják az érdekek módosulását, 
ami azonban nem közvetlenül, hanem áttételesen fejtene ki hatást, pl. a hitelek és a 
preferenciák elnyerhetőségében, az általános megítélés jellegében és hasonló, a működést 
befolyásoló kérdésekben. Ez sem ígérkezik problémamentes megoldásnak; egyrészt a 
vagyon növelésének nem a műszaki fejlődés az egyetlen útja: lehet beruházni a régi 
technika konzerválásával is, vagy ügyes pénzügyi műveletek is növelhetik a vagyont (pl. 
kötvény). Másrészt nemcsak a mérlegben kimutatható vagyon jellemzi a vállalat ütőké- 
pességét, hanem olyan nem számszerűsíthető elemek is, mint a szellemi felkészültség, 
innovatív hajlam, vállalkozó szellem, piaci hírnév, a termékek minősége, piaci kilátások 
stb. (Ahogy a tőkés részvények értékét is nagyban befolyásolják ilyen -— lényegében 
szubjektív megítélésen alapuló -— szempontok is.) E nehézségek ellenére műszaki fejlődé- 
sünk felgyorsítása megköveteli, hogy a hosszabb távú érdekeltséget valamilyen formában 
gazdasági életünkben meghonosítsuk. 

A műszaki fejlődést szolgáló vállalati elhatározások ösztönzésére központi szerveink- 
nek további eszközük is van - a preferenciák. A világ sok országában gyakorlat a 

. technikai fejlődés támogatása ilyen módszerekkel. A preferenciák eszköztára sokrétű, 
kedvezményes hitelek, állami alapjuttatás, a fejlesztés anyagi kockázatának megosztása 
(pl. a központi , rásegítés" a kutatás-fejlesztéshez), adó- és vámkedvezmények, a gyorsí- 
tott leírás lehetőségeinek biztosítása stb. Erre az útra mi is ráléptünk, de a költségvetés 
kiegyensúlyozásának szempontjai korlátozzák a kívánatos mérték elérését, sőt bizonyos 
diszpreferenciák is érvényesülnek (pl. a felhalmozási adó vagy az import engedélyezésé- 
nek eljárásrendje). 

Műszaki fejlődésünk felgyorsítása is megkívánja az ár-, adó- és bérrendszer reformját. 
Nehéz megítélni, hogy jelen gondjaink mellett milyen ütemben tudjuk az előirányzott 
lépéseket megvalósítani a gazdasági egyensúly és az életszínvonal-politika jelentős meg- 
zavarása nélkül. A jelenlegi viszonyok egyik kedvezőtlen eleme az állóeszközök és az 
élőmunka irreális értékaránya. Így a gépesítés és az automatizálás ritkán gazdaságos, ami 
viszont a technológiai korszerűsítés, a minőségi jellemzők növelése ellen hat (az erőforrá- 
sok adóztatási rendszere is a szerves összetétel növelése ellen működik). Hogy a torz 
arányok ellenére is van előrelépés, azt vagy a munkaerőhiány kényszeríti ki vagy az, hogy 
versenyképes termékeket másképpen nem lehet előállítani. Általános tapasztalat, hogy 
az olcsó munkaerő csak átmenetileg biztosít komparatív előnyt, tartósan azonban fékezi 
a műszaki fejlődést, és akadályozza a belső piac kiszélesítését, ami nem lebecsülhető 
hajtóereje a fejlődésnek. i 

Jelenlegi gyakorlatunkban egyidejűleg és egymás mellett többféle árképzési elv érvé- 
nyesül; vannak a világpiachoz igazodó versenyárak, vannak a tényleges ráfordítást elisme- 
rő költségarányos árak és vannak - főleg szociálpolitikai okokból alacsonyan tartott és 
többnyire dotált — kedvezményes árak. Mindez természetszerűleg jelentősen befolyásolja 
a termelési költségeket: nehéz megítélni, hogy valamely termék ténylegesen mibe is kerül 
a társadalomnak; a nyereség és veszteség forrása valóban ott van-e, ahol az kimutatható; 
egybeesik-e a vállalati és a népgazdasági érdek (amit az is jelez, hogy a gazdaságosságot 
e két eltérő szemléletmódnak megfelelően gyakran kétféleképpen is számítják). 

Tovább bonyolítja a viszonyokat a költségvetési elvonások szinte áttekinthetetlen és 
változékony rendszere, amiben időnként -— kényszerűségből alkalmazott, de — váratlan 
drasztikus megcsapolások is megjelennek. A halmozott adózásnak a következménye, 
hogy minél magasabb a termékek feldolgozottsági foka, minél szerteágazóbb a vállalatok 
közötti kooperáció, annál nagyobbak a költségek, vagyis csökken a progresszívebb 
műszaki megoldások gazdaságossága és versenyképessége. 

Egy másik következmény, hogy a fejlesztési alapnál sokkal , puhább" pénzből, a 
költségekből finanszírozható felújítások aránya egészségtelenül megnőtt a beruházások- 
hoz viszonyítva. Ez gyakran a régi technológia konzerválását jelenti a nagyon is szüksé- 
ges modernizálás helyett, és nem is mindig ez az olcsóbb megoldás. Az előzőekben 
említett deformáló hatások döntéseinkre is kihatnak; nem biztos, hogy többféle műszaki 
megoldási lehetőség közül a gazdaságossági számítások az optimális útra terelnek, 
különösen az elhatározások időtállóságát tekintve. 


Az árrendszer, az elvonási és támogatási politika, a jövedelemszabályozás gazdasági 
mechanizmusunknak a legerőteljesebb eszközei. Sokirányú munka folyik korszerűsíté- 
sükre, hogy a jelenleginél eredményesebben ösztönözzenek a gazdasági hatékonyság 
növelésére, a műszaki korszerűsítésre és a szükséges struktúraváltozásokra. Olyan meg- 
oldásokra van szükségünk, melyek a nemzeti jövedelem növelése szempontjából ígéretes 
területeken nemcsak lehetővé teszik, hanem ösztönzik is a műszaki fejlődést, egyúttal a 
visszafejlesztendő területeken gátolják az indokolatlan befektetéseket és kikényszerítik 
a veszteségforrások felszámolását. Ez konfliktusokkal terhes út, de felvállalása a műszaki 
fejlődés kibontakoztatásához nélkülözhetetlen. 

Nyilvánvaló, hogy a veszteséges tevékenységek dotálását csak fokozatosan lehet leépí- 
teni, mert idő szükséges a kieső termelés helyettesítéséhez, és esetenként a kieső tőkés 
export árualap pótlását is biztosítani kell. Valószínű, hogy a foglalkoztatási gondok a 
feltételezettnél könnyebben vezethetők le. Árrendszerünkben a világpiaci értékítélethez 
való igazodás tűnik a legcélszerűbb iránytűnek, de ennek következetes érvényesítése 
nehezen áttekinthető következményekkel járhat az antiinflációs politikára és szociálpoli- 
tikánk gyakorlatára. Sokat remélhetünk a befektetett munkától függő hozzáadottérték- 
adó meghonosításától is, mert áttekinthetőbbé teszi a helyzetet, kiküszöböli a költségvi- 
szonyokat összekuszáló halmozódásokat és a műszaki megítélés is egyértelműbbé válik. 

Komoly visszahúzó erő — nemcsak a folyamatos termelésben - a vállalatok közötti 
kooperáció megbízhatatlansága a szállítási határidők és a minőség tekintetében. Az 
innováció vállalaton belül is rendkívül nagy erőfeszítéseket kíván a szükséges tárgyi és 
személyi feltételek megteremtéséhez, a különféle eredetű visszahúzó erők (érdekek, koc- 
kázat, kényelmesség, óvatoskodás stb.) leküzdéséhez. Hatványozódnak e gondok, ha 
ezeknek a követelményeknek a kívülálló vállalatoknak is meg kell felelniük a szükséges 
anyagok, alkatrészek, részegységek biztosításával, nem szólva az esetleges beruházások 
gyötrelmeiről és az adminisztratív ügyintézés hosszadalmasságáról. Az együttműködés 
megbízhatatlansága nemcsak a végtermékek minőségét és a szállítási határidőt befolyá- 
solhatja kedvezőtlenül, hanem a lehetségesnek többszörösére növelheti az új technikai 
megoldások bevezetésének átfutási idejét. Így még idejében született döntések esetén is 
ki vagyunk téve annak, hogy a terméket értékesítési élettartam-görbéjének csak leszálló 
ágában tudjuk a piacon megjelentetni, nyomott árak mellett. 

Az innovációban az időtényező nagy szerepet játszik, gyors fejlesztéssel jelentős több- 
letjövedelemhez lehet jutni, az elmaradás viszont cserearányromlással jár. Az együttmű- 
ködés zavarait igazán a verseny tudná kiküszöbölni, ennek létező korlátai viszont a 
gazdasági szabályozás felelősségét növelik meg. A vállalatok érdekeltségének fokozása 
a szállításban (amin a hozzáadottérték-adó bevezetése sokat lendíthet), a mindkét fél 
számára reális és a minőséget, valamint a határidőt is szankcionáló árak, a tartós, stabil 
kapcsolatokat felértékelő távlatibb érdekeltség — és hasonló elemek - sokat javiíthatnak 
a helyzeten. A kölcsönös kiszolgáltatottság miatt a vállalatok előnyben részesítik a , jó" 
kapcsolatokat, ezért a jogi szankcionálástól nem lehet alapvető változást remélni. 


A műszaki fejlődés gazdasági környezetének lényeges eleme a személyes anyagi érdekelt- 
ség. Legfontosabb termelőerőnk - ahol a jobb kihasználásban a legnagyobbak a tartalé- 
kaink — az ember munkavégző-képessége. A tudás, a leleményesség, a termelési tapaszta- 
lat anyagi erőforrásokat is képes pótolni, és fordítva, a legkorszerűbb technika sem váltja 
be a hozzá fűzött reményeket, ha az azt létrehozó és működtető emberek nem teszik 
hozzá tudásuk és képességeik javát. Az emberi tényező kibontakoztatásának számos 
összetevője (nevelés, képzés, munkamorál, munkakultúra, eszmei motiváció, erkölcsi 
elismerés stb.) egymással szoros kölcsönhatásban van, az anyagi ösztönzés ennek csupán 
egyik — bár kétségkívül fontos - eleme. Perdöntő az egyenlősdi és a nivelláló törekvések 
felszámolása, a keresetek számottevő differenciálása a felmutatott teljesítmény és annak 
minősége alapján. Az általános munkafegyelem és munkamorál ettől várható javulása, 
a minőségi munkavégzés felértékelődése jelenlegi lehetőségeinknek lényegesen jobb ki- 
használását tenné lehetővé, és már ez is komoly műszaki előrelépés lenne (javulna a 
termékek minősége és megbízhatósága, nőne a termelékenység, erősödne a korszerűsítés 
szándéka stb.). 

Ösztönző jövedelempolitikára a termelőszervezetek minden munkakörében szükség 
van, de megkülönböztetett figyelmet érdemel a szakértelmiség. Ennek alkotókészsége, 
kreativitása, hivatástudata ugyanis meghatározza a műszaki fejlődés konkrét lépéseit, a 

termékekben többletértékként megtestesülő tudást. E réteg képességeit korántsem ak- 
názzuk ki, aminek több oka van. Sok vállalatunk vezetése igénytelen, nem is tűz ki 
erőfeszítést kívánó feladatokat; gyakran hiányoznak a korszerű kutató-fejlesztő munka 
tárgyi feltételei; erősen visszaesett e pályák presztízse és vonzereje (egyes szakmák - pl. 
a konstruktőri, a technológusi -— riasztó mértékben zsugorodnak); és nem utolsósorban 
arról van szó, hogy jövedelempolitikánk diszpreferenciája lemorzsolta e réteg jövedelmi 
helyzetét. (Az átlagmérnök és az átlagszakmunkás keresete közötti arány 20 év alatt 
2-ről 1,1-re csökkent. Az életkeresetek csak az aktív időszak utolsó évtizedében egyenlí- 
tődnek ki, s az a paradox helyzet alakult ki, hogy az azonos korú fiatal szakmunkások 
jövedelme jóval magasabb, mint a mérnököké.) Jövőnk szempontjából nagyon nyugtala- 
nító, hogy a műszaki pályák iránt megcsappant a fiatalok érdeklődése, s egyúttal nagy 
a pályaelhagyók száma; felfokozódott a törekvés a mellékkeresetekre, ami lazítja az 
azonosulást a főhivatással. Különösen aggasztó, hogy sok fiatal diplomás legfogéko- 
nyabb éveiben igénytelen tevékenységekkel igyekszik anyagi helyzetének megalapozásá- 
ra, ami elvonja energiáját attól, hogy minél sokoldalúbban felkészüljön pályájára. 

, Jövedelempolitikánk hibáit felismertük, tapasztalható is már törekvés a változásra. 
Élenjáró vállalataink az átlagnál erőteljesebben növelik a szakértelmiség keresetét, de az 
adott kényszerű korlátok között a legjobb szándék is csak lassú javulást eredményezhet. 
Az átlagos jövedelem azonban csak statisztikai indikátor, mert nem a diploma, hanem 
a teljesítmények szelektív elismerésére van szükség. Vannak kiskapuk - vagy rések - is 
a jövedelempolitikában, találmányok, software-díjak, eredményhasznosítási részesedés 
révén egyesek néha kivételesen nagy jövedelemhez is hozzájuthatnak. Ezek ma hasznos 
és nélkülözhetetlen lehetőségek, a pénz többnyire érdemes emberekhez, tehát jó helyre 
jut (gyakran kimódolt eljárásrenddel). Hátránya viszont, hogy az egyén sokszor a 
technika konzerválásában válik érdekeltté, abban, hogy minél tovább élvezhesse az adott 
többletjövedelmet. Hiányzik az a lehetőség, hogy aki konkrét szakmai tevékenységével 
jelentős jövedelemnövekményhez juttatja vállalatát, az e növekménnyel arányos anyagi 
elismerésben részesülhessen - akár egy magánkereskedő keresetének színvonalán is - 
függetlenül attól, hogy alátámasztják-e , bőrpapírok" ezt a szerepet. Természetesen ezt 
csak a többi dolgozó érdekeltségi alapjától független forrásból lehet megvalósítani és 
csak kiemelkedő sikerek esetében szabad gyakorolni, de annak a lehetősége, hogy a 
feladattal való azonosulás kiugró jövedelemmel járhasson, nagy hajtóerővé válhat. Ez 
okos vezetés mellett elejét vehetné a mondvacsinált találmányoknak, ösztönözné a 
külföldi technika adaptálásának felgyorsítását, előmozdítaná a hazai kutató-fejlesztő 
eredmények hasznosítását. Meglepő, hogy ez a réteg még a jelenlegi anyagias közgondol- 
kodás korában is milyen nagy jelentőséget tulajdonít az erkölcsi elismerésnek. Ezt 
társadalmi szervezeteinknek is jobban figyelembe kellene venniük, és a tömegtájékozta- 
tás is sokkal többet tehetne az alkotó pályák, az új megoldások meghonosításáért küzdő 
emberi sorsok vonzó bemutatásával. 


Az emberi tényezők között kiemelkedő szerepe van a vállalatok vezetésének. Az adott 
társadalmi-gazdasági mozgástérben hasonló adottságú vállalatok sikeressége nagyon 
eltérő, ami nagyrészt a vezetők rátermettségén múlik. A nagy látókörű, koncepciózus, 
innovatív és vállalkozó szellemű személyiségek a nehéz feltételek között is meg tudják 
találni a fejlődés útját, ehhez képesek létrehozni a szükséges társadalmi-gazdasági- 
műszaki mikroklímát, és így a vállalati kollektívát magukkal tudják ragadni. Messze 
vezetne a vezetés helyzetével, követelményeivel és problémáival kapcsolatos kérdések 
taglalása, itt csupán a gazdasági közeggel kapcsolatos interaktív szerepükre kívántunk 
utalni: az optimális magatartás kialakítására a vállalaton kívüli gazdasági feltételek 
között és a célszerű gazdasági viszonyok megteremtésére vállalaton belül. 

Nagy előrelépés volt az a felismerésünk, hogy a naturáliákra vonatkozó tervutasítások- 
kal egy szövevényes népgazdaságot részleteiben nem lehet vezérelni, célszerűbb a vállala- 
tok önálló adaptív magatartását előmozdítani és a központi követelményeket gazdasági 
ráhatások révén érvényesíteni. A tapasztalatok viszont azt mutatják, hogy az irányítás- 
ban sem lehet csupán az értékfolyamatokra hagyatkozni, egyrészt a gazdasági szabályo- 
zás lehetőségeinek korlátai, másrészt a piaci viszonyok korlátozott érvényesülése miatt. 

Véleményem szerint a kiutat és több dilemmánk megoldását (pl. szelektiv fejlesztés, 
távlati érdekeltség, célszerű hitelpolitika) az értékfolyamatok és a reálfolyamatok együt- 
tes megítélésének gyakorlata biztosíthatná. Ez jellemzi a nagy tőkés korporációk gyakor- 
latát is, hiszen a világpiac is csupán a jelenlegi értékrendről és minősítésről informál, a 
holnap piacán az esélyek és a lehetőségek előrebecsléséhez a jelenleg kitapintható értékvi- 
szonyok nem adnak elegendő támpontot. Természetesen e komplex megközelítés mást 
jelent kormányzati szinten (vitatott módon, de csírájában tulajdonképp már alakul: fő 
irányok kijelölése, preferenciák meghatározása központi programok és nem vállalati 
szférában megoldandó feladatok gondozása stb. formájában), és mást vállalati szinten 
(fejlesztési stratégia, piacpolitika stb.). Magától értetődő, hogy a nehezen kvantifikálha- 
tó, gyakran csak szubjektív ítélőképességre alapozott elemek beépülése a döntésekbe 
kockázati tényező. De józan kockáztatás nélkül eleve középszerűségre ítéljük magunkat, 
a mások által már kitaposott utak kései követése nem ígér nagy jövedelmezőséget vagy 
cserearány-javulást. 

Ez a stratégia nem áll ellentmondásban azzal a realitással, hogy a következő 1-2 
évtizedben csak a technikai fejlődést követő országok közé tudunk besorolni, az élme- 
zönybe csak kivételes esetekben juthatunk és bizonyosan nem a csúcstechnológiák 
területén. A termékek használati értékének, minőségi jellemzőinek nagyon széles spekt- 
rumára van jelentős kereslet. E termékskálában mindig meg lehet találni a mi lehetősé- 
geink számára a reális szintet (célszerű minél magasabbra törni, de csak amíg erőnkből 
futja). A kereslet azonban erős kinálati versenyt is kivált a világpiacon, s ebben csak 
folyamatos korszerűsítéssel, előretartó fejlesztéspolitikával lehet csatát nyerni a termék- 
spektrum bármely szintjén. 

Egyes közgazdászaink a reálfolyamatok említését a gazdaságirányítással összefüggés- 
ben eretnekszagúnak érzik, az ómechanizmus visszacsempészésétől tartva. Nem erről van 
szó, de nem szabad megfeledkeznünk a gazdasági alap meghatározó jellegéről sem. Nem 
kívánom lebecsülni a felépítmény visszaható jellegét, ami serkenti vagy fékezheti a 
gazdasági fejlődést, mégis úgy tűnik, hogy egyesek túlságosan sokat várnak a jogi 
szabályozástól, az intézményrendszer strukturális átalakításától, a jogosítványok újrafel- 
osztásától és hasonló lépésektől. Egy részük valóban szükséges, sőt elkerülhetetlen, de 
jövőnket alapvetően mégiscsak a termelőerők konkrét helyzete és alakulása szabja meg, 
hiba lenne ezt figyelmen kívül hagyni. 

Műszaki fejlődésünk gazdasági közege nem vizsgálható a nemzetközi környezettől 
függetlenül. A rendelkezésünkre álló anyagi és szellemi erőforrásokkal, saját erőnkből 
műszaki fejlesztési feladatainknak csak tört részét tudnánk időben megoldani. Ezért 
elengedhetetlen a technikai transzfer külföldről. Ennek mértéke és orientációja szövevé- 
nyes politikai, gazdasági és műszaki probléma. A kézenfekvő megoldás: támaszkodás a 
szocialista országokra, amit jó néhány technológiánál (pl. atomerőmű, vaskohászat, 
kőolaj-feldolgozás, egyes gépgyártási területek) követtünk 1s. Sajnos e lehetőségek korlá- 
tozottak; egyrészt mert számos szakterületen a lemaradás ezekben az országokban is 
fennáll, másrészt az új megoldások terjedését adminisztratív akadályok is fékezik. 

A lemaradásnak sok oka van: a szocializmus eleve fejletlenebb országokban győzött; 
a háborús károk felszámolása és egy új háború megakadályozása óriási erőforrásokat 
vont el; hosszú ideig az elemi létfeltételek tömeges megteremtése volt az elsődleges 
feladat; a törekvés a gyors mennyiségi növekedésre háttérbe szorította a minőségi jellem- 
zöket (termelékenység, anyag- és energiatakarékosság, használati érték. megbízhatóság 

stb.); az alágazatok egyenlőtlen műszaki színvonala és a krónikus hiányok miatt nehéz 
volt a fejlesztés hátterét biztosítani; a nehézkes irányítási rendszer fékezte a kezdeménye- 
zéseket stb. Mindezt tetézi, hogy tájékozottságunk sem elegendő a szocialista lehetősé- 
gekről, amiben a nehézkes kapcsolatrendszer és az ösztönző kölcsönös érdekeltség 
gyengesége mellett előítéletek és a gyenge nyelvtudás is szerepet játszanak. 

A KGST-nek a világ élvonalába törő, közös felzárkózást célzó komplex programja 
kiutat ígér ebből a helyzetből, de ennek realizálása hosszú időt és eljárásrendjeink 
korszerűsítését kívánó folyamat. Aktív részvételünk ebben nemcsak politikai elkötele- 
zettségünk megerősítése miatt fontos; élvonalba kerülésünkre más út nem kínálkozik. 

Nagy az éhség vállalatainkban a tőkés technikára, elsősorban technológiai berendezé- 
sek beszerzésére, de a törekvés a licenciák, a know-how, a kooperációk iránt sem 
jelentéktelen. A korábbi időszakban a tőkés technikai transzfer sok területen jelentős 
műszaki előrelépést eredményezett, bár ennek gazdasági haszna nem mindig realizáló- 
dott megfelelően. A fejlett technika átvételéről a jövőben sem mondhatunk le, de a tőkés 
orientációt több korlát szorítja keretek közé. 

Elsősorban a csúcstechnológiák területén egyre hatásosabb az embargó, ami a termé- 
keken túlmenően növekvő mértékben kiterjed az információkra is, és betartására az 
Egyesült Államok a politikailag semleges fejlett tőkés országokat is rákényszeríti. Azzal 
is tisztában kell lennünk, hogy tőkés üzletfeleinknek nem érdeke versenytársak felnevelé- 
se, s ez gyakran eldönti -— mégpedig hátrányosan — a számunkra hozzáférhető technika 
színvonalát. E tekintetben csak az hozna minőségi változást, ha az élenjáró tőkés 
vállalatok tőkéjük befektetésével érdekeltté válnának fejlődésünkben (a jelenlegi viszony- 
lag kis befektetések elsősorban kisvállalatoktól származnak, piacuk bővítése érdekében). 
Mindezen túl ez a transzfer rendszerint megnöveli a más relációból nem helyettesíthető 
importigényeket anyagokból, alkatrészekből, termelőeszközökből, ami külkereskedelmi- 
mérleg-gondjainkat növeli, ha a termék tőkés piacon nem értékesíthető. A tőkés techni- 
kai transzfernek a legfőbb korlátja azonban szűkös devizahelyzetünk. Mindezek követ- 
keztében a tőkés technikai transzferrel kapcsolatos politikánk nagy körültekintést és 
célra törő szelekciót kíván. Oda kell irányítanunk, ahol tartós versenyképességünket 
mozdítja elő, és ahol honosítására és továbbfejlesztésére a feltételek biztosítva vannak. 

A technikai transzferrel kapcsolatos helyzetnek nem lebecsülendők a politikai vonat- 
kozásai sem. Főleg a fiatal generáció mind nehezebben fogadja el műszaki elmaradásunk 
történelmi okokra hivatkozó magyarázatát. Személyes élmények híján negyvenéves 
fejlődésünk történelmi horderejét sem érzékelik valódi jelentőségének megfelelően. A ha- 
ladó szelleműek a velünk összemérhető fejlett és fejlődő országokhoz viszonyított helyze- 
tünk elemzését tartják szükségesnek, a kevésbé lojális rétegek pedig a legfejlettebbekhez 
viszonyítják színvonalunkat. A fiatalok nem annyira a visszapillantást, hanem az előrete- 
kintést szorgalmazzák. Dinamizmusuk, alkotó energiájuk kibontakoztatásához is a 
legfőbb mozgatóerő műszaki fejlődésünk perspektívát nyitó felgyorsítása. 

Természetesen a legátgondoltabban kialakitott gazdasági környezet is csak akkor 
képes a gazdasági és műszaki fejlődést felgyorsítani, ha megfelelő társadalmi feltételekkel 
találkozik. A szellem, a légkör, az emberi tényezők, a különféle motívációk, a befogadó- 
készség az innovációra a műszaki fejlődésben alapvető szerepet játszanak. Alakításuk 
azonban sokkal nehezebb, mint a gazdasági szabályozók kimunkálása. A társadalmi 
feltételek megteremtésének feladata megoszlik az állami, illetve vállalati vezetés és a 
politika között. Minden szinten rendkívül nagy a pártszervezetek felelőssége. elsősorban 
a szemléletformálás és a káderpolitika tekintetében. E nagy súlyú gazdasági és társadalmi 
feladatok megoldására csak akkor törekedhetünk a siker reményében, ha értelmiségünk 
maga is szerepet vállal a kiútkeresésben. Alkotó munkájával - a sokszor nehéz körülmé- 
nyek ellenére — törekszik a gazdálkodás egyénektől és kollektíváktól függő feltételeinek 
javítására, a közvélemény pozitív irányú befolyásolására; mindezzel cselekvő módon 
segítve elő a műszaki fejlődést és a gazdasági megújulást. 


GYENES ANDRÁS: 


Egység és fegyelem 


Az egység és a fegyelem minden marxista-leninista pártban alapvető követelmény. Az 
egységes felfogás és akommunista közösségek eredményes és érdemi működését lehetővé 
tevő szabályok megtartása nélkül nincs sikeres cselekvés, a párt nem teljesítheti történel- 
mi hivatását, a szocialista viszonyok mind teljesebb kialakítását. Az egység és a fegyelem 
egymást feltételezik. Ha megbomlik az egység, szétfoszlik a fegyelem; ez utóbbi pedig 
alapvető út az egységhez. A marxista-leninista pártok már születésük időszakában ezt 
szolgáló, ennek megfelelő elveket és szervezeti rendet alakítottak ki. 

A párt egysége és fegyelme összefügg a társadalom és a párt fejlettségével, a párt által 
kidolgozott célokkal, a történelmi körülményekkel. A történelmi meghatározottságú 
feltételek között az egység és a fegyelem állandó és változó elemei egyaránt megtalálha- 
tók. Állandónak tekinthető a világnézet, a politika, a szervezeti követelmények, az 
erkölcs meghatározó, alapvető pillérei. Például jelenünkben az, hogy a marxizmus-leni- 
nizmus tudományos elmélete alapján szocialista társadalmat építünk, mely a nép egészé- 
nek jólétét, társadalmi felszabadítását szolgálja. 

A magyar kommunista mozgalomban évtizedeken át éles harc folyt a párton belüli 
elhajlások ellen. Az illegalitás éveiben egyes időszakokban fÍrakciós csoportok is gyengí- 
tették a párt egységét. A mozgalmon belül tehát a leghatározottabban el kellett utasítani 
a tévelygést, a megalkuvást. A kegyetlen elnyomás és üldözés, az antikommunista légkör 
körülményei között a pártnak szorosra kellett zárnia sorait, mert csak így védekezhetett 
a hatalom minden eszközt felhasználó, a párt működését és gyakran a tagjai életét 
veszélyeztető üldöztetései ellen. Ilyen körülmények között az egység és a fegyelem 
megsértése pusztító veszélyt jelentett, és súlyos következményekkel járhatott. Ennek 
elkerülésére szigorú és gyakorlatias követelményeket, módszereket kellett alkalmaznia. 
A párt az érvényes irányvonaltól való eltérést és a fegyelmezetlenséget szigorúan számon 
kérte, büntette. 

Pártunk történetében mindig a legfontosabb feladatok közé tartozott a párt egységé- 
nek és fegyelmének megteremtése, majd megőrzése és fejlesztése. Ezt a feladatát a párt 
általában eredményesen oldotta meg. Volt olyan időszak azonban, amikor a hibás 
politikai gyakorlat miatt az egység és a fegyelem a maga teljességében nem tudott 
kibontakozni, lényegében csak formális elemei éltek, ezek kaptak a szükségesnél na- 
gyobb hangsúlyt, nagyobb jelentőséget. 

A felszabadulás után a párt szélesítette és erősítette tömegkapcsolatait, és sikeresen 
oldotta meg történelmi feladatát, a hatalom megragadását. Az ötvenes évek első felében 
azonban a párton belül eluralkodó szektás politika, a lenini normák és elvek megsértése, 
a pártdemokrácia háttérbe szorítása, a bizalmatlanság légköre és a revizionista elhajlás 
együttesen a pártegység megbomlásához, a pártfegyelem lazulásához vezetett. Ez a 

körülmény nagymértékben hozzájárult ahhoz, hogy a párt az ellenforradalom napjaiban 
megbénult, elveszítette cselekvőképességét — megszünt egységes szervezett élcsapat lenni. 

Az ellenforradalom felszámolását követően a történelmi küzdelmekben megszerzett 
tapasztalatok alapján a párt működésében, a pártirányítás értelmezésében és gyakorlatá- 
ban jelentős fordulat következett be. A lenini normák helyreállításával, a kétírontos harc 
következetes megvívásával vitákon keresztül állt helyre a párt egysége. A párton belüli 
demokrácia fejlesztésével, a pártegység folyamatos megújításában, a pártfegyelem meg- 
szilárdításában egyre nagyobb szerepet kapott a felvilágosítás, a meggyőzés és a nevelés. 

Napjainban a párttagok egyre nagyobb tömege vesz részt a párt céljainak kimunkálá- 
sában, a feladatok meghatározásában, és részese a végrehajtásnak is. Maguk is formál- 
ják egységüket, fegyelmüket és a felelősségre vonásban önállóan járnak el. Az egység és 
a fegyelem a demokráciának nem mond ellent. Inkább tudatossá teszi, mert erősíti a 
demokrácia gyakorlásával járó felelősség- és kötelességérzetet. 

E visszatekintéssel azt kívántam vázolni, hogy a párt egységét, fegyelmét biztosító 
eszközök, módszerek történelmileg változnak, érzékenyen követve a párt politikájának 
változását, a párt belső életének alakulását. Ha a párt egysége, fegyelme megrendül, 
formálissá válik, akkor ez alapjaiban veszélyezteti a párt legfőbb hivatását, vezető és 
irányító szerepét. 


A nyolcvanas évek a gyorsabb változások időszaka. Mind a nemzetközi helyzetben, mind 
hazánk gazdaságában, a párt gazdaságpolitikájában, ideológiai és kulturális életünkben, 
társadalmi viszonyainkban jelentős átalakulások, változások mennek végbe. Ez a társa- 
dalomra, a társadalmi rétegekre, de az egyének életére sem maradt következmények 
nélkül. Negyven év fejlődése, a társadalmi átalakulások és változások, a szükségessé vált 
intézkedések megértése és elfogadása a párttagság körében is -— az új körülmények 
között - nehézségeket okozott. 

Két esztendővel ezelőtt ülésezett az MSZMP XIII. kongresszusa, pártunk legmaga- 
sabb fóruma. Vívmányainkat, eredményeinket megbecsülve, de hibáinkat, fogyatékossá- 
gainkat nem takargatva ítélte meg fejlettségünk jelenlegi szintjét. A kongresszus valóság- 
hű társadalomkép birtokában, az egész párttagság tapasztalatainak, véleményének figye- 
lembevételével, a lehetőségek és a feltételek számbavételével előremutató, reális, a társa- 
dalom támogatására számot tartó programot dolgozott ki; az alapvető társadalmi, 
gazdasági és politikai kérdésekre választ, iránymutatást adott. Erre épül VII. ötéves 
tervünk, a gazdasági kimozdulás programja is. 

A kongresszus nyomán a határozatok széles körű megismerése, a feladatok gyakorlati 
kimunkálása, társadalmi életünk eseményei - az országgyűlési és tanácsválasztások, a 
társadalmi és tömegszervezetek kongresszusai - élénk politikai aktivitást váltottak ki. 
E kedvező politikai légkörben a párttagság bizakodással, egyetértéssel, cselekvőkészség- 
gel azonosult a kongresszus céljaival. A párt egysége megerősödött, a párttagság tenni- 
akarása — egy új fellendülés reményében - erőteljesebbé vált. 

Az utóbbi két évben azonban elsősorban a gazdaság problémái miatt a lendület 
veszített erejéből, a megtorpanás jelei mutatkoztak. Kételyek merültek fel, hogy a 
kongresszus határozatai, a VII. ötéves terv céljai teljesíthetők-e. Akadnak, akik a köz- 
ponti irányítás szerepét is megkérdőjelezték, mert úgymond, az sérti az önállóságot. 
Voltak, akik kétségbe vonták vagy éppen szükségtelennek minősítették a párt és az állam 
szerepét a gazdaságban. Több kérdésben az irányítás különböző szintjein, de a párttagok 
között is a gazdasági reform megvalósításában, annak eszközeit, az életszínvonalat, a 
szociálpolitikát illetően véleménykülönbségek keletkeztek. 


EGYSÉG ÉS FEGYELEM 15 


A pártkongresszus határozatainak végrehajtását segitő szándékkal a Központi Ellenőrző 
Bizottság az irányító pártbizottságokkal együttműködve, a Központi Bizottság 1986. 
novemberi ülése előtti időszakban széles körű véleménycserét folytatott párttagokkal, 
aktivistákkal, vezetőkkel. Ezek a beszélgetések nyiltak, szenvedélyesek voltak. Egyértel- 
műen tapasztaltuk, hogy pártközvéleményünk aggódik a szocialista vívmányokért, érté- 
keinkért. Bizonytalanságot és kételyeket ébresztenek a gazdaságunkban tapasztalható 
kedvezőtlen tendenciák: az infláció, az ország adósságállományának, a költségvetés 
hiányának növekedése. Élesebb ellentmondásokat vetnek fel a munkával arányban nem 
álló, nemegyszer manipulációkkal, a törvények kijátszásával keletkező anyagi, vagyoni 
különbségek; ezzel szemben érzékelhető egyes rétegek életszínvonalának csökkenése 
vagy alacsony szinten való stagnálása. Kifejezésre jutott, hogy a mai körülmények között 
különösen irritálnak a korrupció, a harácsolás, a csúszópénzek, a szívességi szolgáltatá- 
sok, a protekció különböző válfajai. 

Határozottságot és figyelmet követel az a helyzet, hogy felerősödött a pártunkkal, 
szocialista társadalmunkkal szembeni ellenzéki, ellenséges tevékenység. Hangot kapnak 
olyan álláspontok, amelyek a gazdasági élet nehézségeiért, egyéb társadalmi gondjain- 
kért kizárólag a pártot hibáztatják. Természetes, hogy a párt határozottan és következe- 
tesen kíván érvényt szerezni határozatainak. Nem fogadható el, hogy bárhol 15 megkér- 
dőjelezzék politikai vezető szerepét. A pártnak kézben kell tartania a fő társadalmi, 
politikai és gazdasági folyamatok irányítását, felszámolni a kedvezőtlen társadalmi, 
politikai és gazdasági jelenségeket, fokozottabban ösztönözni az állami szerveket irányi- 
tó, szabályzó funkciójuk jobb betöltésére. 

E véleménycsere résztvevői a kongresszus határozatai mellett foglaltak állást. Nyoma- 
tékkal mutattak rá, hogy az élet minden területén a rendet, a fegyelmet elsősorban a 
kommunistáknak kell megtartaniuk és megtartatniuk, nem feledve, hogy másoknak is 
vannak kötelességei. Jobban kell tamaszkodni a kommunista kollektívák erejére, mert 
a párttagok példamutatása csak ezáltal fejlődik. S ha a párt egysége, fegyelme terén 
— elsősorban a cselekvés egységében -— gondjaink vannak, legyen erönk a feladatok, a 
körülmények és az eszmék nyomán alakuló követelményeknek megfelelő egység megte- 
remtéséhez. Ebben a káderkiválasztás, a szervezeti élet, a meggyőzés feladatait tekintet- 
ték elsődlegesnek. 

A Központi Bizottság novemberi ülését megelőző időszak tapasztalatai az egység és 
a fegyelem tekintetében néhány fontos tanulság levonását teszik szükségessé. Mindenek- 
előtt azt, hogy nem erősíti az egységet, a fegyelmet, ellenkezőleg. bizonytalanságot okoz 
és a cselekvést hátráltatja, ha nyíltan vagy burkoltan kételyeket ébresztenek a határoza- 
tok komolysága iránt. Vagy úgy, hogy helyzetünk kilátástalanságát sugallják, mondván: 
ezen a párt sem tud segíteni. Vagy csodaváró módon azt hiszik: a Központi Bizottság 
határozata után egy csapásra minden megváltozik. 

Nem viszi előre a fejlődést és károkat 15 okoz, ha egyesek jólértesültségükre hivatkozva 
felelőtlenül , tájékoztatnak". Az előkészítés alatt álló s még nem véglegesített javaslatok- 
ról, döntési alternatívákról vagy éppen csak formálódó elképzelésekről úgy beszélnek, 
mintha azok már elfogadott határozatok lennének. Időszakonként különösen sok talál- 
gatás röppen szárnyra káderkérdésekre, személyi cserékre vonatkozóan, amelyekről 
csakhamar kiderül, hogy a valósághoz semmi közük. E felelőtlen, pártszerűtlen nyilatko- 
zatok, megalapozatlan információk károsan befolyásolják az emberek tisztánlátását, 
mérgezik a közhangulatot, zavarják a közélet rendjét, tisztaságát. 

A pártegység védelmének és erősítésének követelménye a párt életének, működésének 
minden mozzanatára vonatkozik. Mindenekelőtt arra, hogy a párt tagjai a marxizmus- 
leninizmus eszméit meggyőződéssel vállalják, ennek szellemében egységesen harcoljanak 
a párt programjának megvalósításáért. A párt minden tagja és szervezete meggyőződés- 
sel, azonos szellemben képviselje, védelmezze és érvényesítse a párt demokratikusan 
kialakított politikáját. Az eszmei, a politikai, a szervezeti és a cselekvési egységnek, 

egymást feltételezve, a párt tevékenysége egészét át kell fognia, mert ez a párt eredményes 
működésének meghatározója. 

Napjainkban a pártegység valamennyi területén van tennivalónk. Mert ha az egység 
bármelyik területen, bárhol is hiányzik, vagy csak részben valósul meg, akkor ez a párt 
cselekvőképességének zavaraihoz vezethet. Az eszmei-politikai egység mégis megkülön- 
böztetett figyelmet érdemel, mivel, ha ez nem érvényesül, akkor a szervezeti és a cselekvési 
egység is könnyebben csorbát szenved, s bizonytalanságok forrásává válhat. De az is 
igaz, hogyha lazul a szervezeti és a cselekvési egység, akkor az eszmei tisztaságot, 
egységet is veszélybe sodorja. 

Az eszmei-politikai egység alakulását befolyásolja, hogy az utóbbi években végbement 
változások, új jelenségek, folyamatok okainak, összefüggéseinek elméleti feltárása, a 
gyakorlat által felvetett új kérdések elmélyült, igényes és tudományos megválaszolása a 
politikai, társadalmi igényektől elmarad vagy késik. Ezt különösen a tudatformálás, a 
világnézeti, erkölcsi nevelés sínyli meg. Az eszmei munka leszűkítése következtében a 
politikai döntések elvi indoklásának, a határozatok elfogadtatásának, megvalósításának 
ideológiai alátámasztása, magyarázata gyakran hiányos, s ezért vagy ezért sem eléggé 
meggyőző. Az elismerésre méltó eredmények mellett a kulturális élet, a tömegkommuni- 
káció terén nyugtalanító jelenségek is tapasztalhatók, és ezek érthető aggodalmakat 
váltanak ki, zavart okoznak. Megjelennek olyan írások és egyéb alkotások, amelyek 
szocialista elveinkkel és normáinkkal nincsenek összhangban. Az ilyen produktumokkal 
szemben nem kap hangot a megfelelő marxista kritika. Ellenfeleink tevékenysége is 
megélénkült. Célba veszik az emberek érzelmeit, indulatait, hogy eszmei zavart keltsenek, 
szembefordítsanak szocialista rendünkkel, annak távlatai iránt kételyeket ébresszenek. 

Mindezekből az következik, hogy az ideológiai munka élénkítésére, korszerűsítésére 
van szükség. Különösen fontos - és ez elsősorban az e területen dolgozó kommunisták 
kötelessége és feladata — az új kérdések elméleti megválaszolása, a marxizmus hegemó- 
niájának biztosítása, a szocializmus jövőjébe vetett hit elmélyítése; a szocialista eszmét 
hirdető és kifejező tevékenység létrejöttének elősegítése, társadalmunk számára értékes 
alkotások népszerűsítése. Ennek párosulnia kell az elveinket sértő ideológiai, kulturális 
megnyilvánulások elleni fellépéssel, következetes kritikai magatartás érvényre juttatásá- 
val. Természetesen együtt van szükség türelemre és rendíthetetlenségre. Hiszen az ideoló- 
giai, kulturális életben tartós eredményt - konkrét esetekben a felelősség tisztázásával 
is — csak eszmecserékben, vitákban, ideológiai eszközökkel, meggyőzéssel lehet elérni. Az 
elmélettel foglalkozó kommunisták nem lehetnek , megértők" a szembenállással, a szem- 
benálló nézetekkel! 

Az elvhűség, a marxista-leninista eszmei, ideológiai követelmények érvényesítése a 
kommunista magatartás mai körülmények között is nélkülözhetetlen követelménye. 
Elengedhetetlen, hogy a párttagság eszméink és politikánk melletti kiállásában legyen 
következetesebb, a téves nézetekkel szemben kritikusabb, vállalja bátrabban a vitát. Az 
ilyen magatartásra természetesen fel kell készülni. Ezért is szükséges, hogy a propaganda 
és az agitáció időben és megalapozottan szóljon a lényeges változásokról, azok összefüg- 
géseiről, a párt és az állami döntések hátteréről, az intézkedések várható hatásáról. 
A világos, egyértelmű tájékoztatás, a meggyőzés javítása, a társadalmi folyamatok 
ismerete és azok alakításában való részvétel elengedhetetlen ahhoz, hogy a párttagok a 
testületek szándékát, a határozatok célját jobban ismerjék, megértsék, elfogadják és 
képviseljék, s a döntésekben jelen legyen a párttagság szándéka, integrálódjanak a 
vélemények, cselekvéssé váljon a párt politikájának képviselete. 

A párt egysége nem monolitikus, nem uniformizált, megvalósulását nem lehet abszolu- 
tizálni. Hiszen a követelmények vállalásában és teljesítésében a párt tagjai között — az 
alapvető politikai elvekben való egyetértés, a közös cél és törekvések azonossága mel- 
lett — helyzetükből, körülményeikből fakadóan szükségképpen eltérések is mutatkoznak. 
Ebből a szempontból a párttagság - az ellentmondásos nehezebb helyzetben, a kongresz- 

szusi határozatok végrehajtásának vártnál is nagyobb nehézségei miatt — a korábbiakhoz 
képest differenciáltabbá vált. A mérce azonban az, hogy mennyire él a párt tagjaiban a 
felelősségérzet ügyünk egészéért, környezetükben miként képviselik, hirdetik a párt 
politikáját, hogyan állnak ki a politikai döntés mellett; s nem utolsósorban, miként 
végzik el mindennapi munkájukat, hogyan látják el feladataikat. Képesek-e olyan teljesít- 
ményre, magatartásra, amely példaként állítható, amellyel mozgósíthatnak másokat is. 


A XIII. kongresszus és az 1986. novemberi központi bizottsági határozat hangsúlyozta 
a cselekvés egységének fontosságát, szólt a tapasztalható hiányosságokról. Ezzel össze- 
függésben a párt nemcsak azt kívánja tagjaitól, hogy világnézetét és politikáját ismerjék, 
demonstrálják, hanem azt is, hogy azokat tevékenységükkel következetesen megvalósít- 
sák. Ennek során megengedhetetlennek tartja a félrehúzódást, a megalkuvást. Elvárja 
a párttagoktól, hogy politikai, gazdasági feladataikat gondosan, körültekintően teljesít- 
sék. A párt vezető szerepének érvényesítése során a kommunisták legyenek annak 
tudatában, hogy szolgálatot teljesítenek, erősítsék a bizalmat és a társadalmi demokráci- 
át. A párt tagjai munkájukban, magatartásukban, különösen ha vezetői megbízatást 
kapnak, óvakodjanak az önteltségtől, a hatalmaskodástól, a beosztással való visszaélés- 
től. A szocialista erkölcs, a szocialista életmód követelményeinek megfelelően éljenek. 
Kádár János a XIII. kongresszuson mondta: ,,...4. kommunisták magatartása legyen 
mentes mindazoktól a visszásságoktól, amelyek közül nem kevés fellelhető társadal- 
munkban". Az ilyen jelenségek akadályozzák társadalmi céljaink megvalósítását, rom- 
bolóan hatnak a párt egységére, cselekvőképességére, nyugtalanságot okoznak, befolyá- 
solják az emberek gondolkodását, torzítják értékrendünket. Ellenük fellépni -— ezt a 
kongresszus és a Központi Bizottság határozata is feladatul szabja -— a kommunistáknak 
kötelesség. 

Vannak olyanok, akik úgy látják, keveset tehetünk a bomlasztó szándékok ellen, mert 
ezek a változó körülmények velejárói, a gazdaság működésének ellentmondásaiból 
fakadnak, régóta élő emberi tulajdonságok hordozzák. Ezek hatását nem tagadjuk, de 
nem is vagyunk tehetetlenek velük szemben. 

Mindenekelőtt teremtsünk rendet magunk körül, érvényesítsük a párttagok önként 
vállalt fegyelmét, a velük szemben támasztott követelményeket, a politikai és közéleti 
felelősséget és fokozzuk az ellenőrzést. Tárjuk fel, világítsuk meg, leplezzük le a normák- 
tól eltérő jelenségeket, a visszaélőket pedig a párt fórumai, az igazságszolgáltatás szervei 
vonják felelősségre. Olyan morális közállapotokra, szemléletre, tudatosságra van szük- 
ség, mely nem tűri el a bomlasztó, lefegyverző jelenségeket. 

Hiba, ha álhumanizmusból a közélet tisztaságának védelmében, a visszásságok elleni 
harc, a fogyatékosságokkal szembeni fellépés magunk által elfogadott normáit megsért- 
jük. Hiba, ha a bajok forrását feltárjuk, megjelöljük, de nem teszünk ellene semmit, sőt 
a felelősségre vonást is elmulasztjuk. 

A párttagság nagy többsége eleget tesz az elkötelezettséggel járó követelményeknek: 
tisztességesen él, példamutatóan dolgozik, cselekvően részt vállal politikánk alakításá- 
ban és megvalósításában. Megfelelő politikai érzékenységgel rendelkezik, gyorsan és 
kritikusan reagál a környezetében tapasztalható ésszerűtlenségekre, a szervezetlenségre, 
a pazarlásra, következetesen fellépést sürget a szocialista erkölcsöt sértő gyakorlat, 
magatartásforma és gondolkodásmód ellen. Ezt hangsúlyozni kell, mert időnként erősö- 
dik a hajlam a megalapozatlan általánosításra, egy-egy párttag botlását, törvényszegését 
kiterjesztik a párttagokra általában. Ez nem engedhető meg. 

A párttagok egy kisebb hányada körében azonban a politikai munka gyengeségei, 
ismert gondjaink miatt érzékelhető, hogy a tisztánlátás homályosabbá vált, a személyes 
meggyőződés lazult, terjed az elbátortalanodás. Nem állnak ki a vállalt politika mellett, 

a vitákat pedig kerülik. Mások megfelelő segítség hiányában közömbössé váltak, mér- 
séklődött aktivitásuk, a pártmegbízatások teljesítésétől vonakodnak. Akadtak olyanok 
is, akik elfordultak a párttól: a töröltek és a kilépők száma emelkedett. Egyesek elhatáro- 
zásának többször vannak ki nem mondott politikai okai is, alkalmanként az, hogy a párt 
politikájával általában vagy csak részben, de nem értenek egyet. A kikerültek nagyobb 
részének kiválása éppen ezért nem gyengítette a pártot. 

A pártegység különböző személyiségű, életkorú, felkészültségű, eltérő tapasztalatú 
kommunisták egysége. Ez a pártszervezetekre is jellemző, mivel a társadalmi munkameg- 
osztásban elfoglalt helyük, tagságuk összetétele, munkájuk színvonala tekintetében is 
különböznek egymástól. Így az egység nem jelenthet uniformizálódást, egyformaságot. 
A párt életében a párttagoknak és a -szervezeteknek módjuk van sajátosan és önállóan 
megnyilvánulniuk. Lehetőség és szükség van az egyéniség kibontakoztatására, az önálló 
feladatok kimunkálására. 

Párt-, állami, társadalmi és gazdasági életünk minden területén a szervezetek, a hatás- 
körök, a döntési jogkörök decentralizálásával növekedett az önállóság. Ez a párt helyi 
szerveitől, a pártalapszervezetektől s a kommunistáktól is önállóbb gondolkodást, cse- 
lekvést, az öntevékenység fokozását kívánja. Nagyobb követelményt támaszt a politikai 
döntések, határozatok helyi alkalmazása és szükségszerű adaptációja terén. 

Az önállóság érvényesítése, a helyi érdekek képviselete, a sajátosságok figyelembevéte- 
le azonban nem vezethet a társadalmi szintű, az egész nemzet és a párttagság céljainak 
hátrasorolásához. Az önállóság egyoldalú túlhangsúlyozása, torzítása, a provinciális 
szemlélet felerősödése csökkenti a párt akcióképességét, a feladatok végrehajtásának 
egyöntetűségét. Így céljaink elérése csak a központi irányítás és a helyi önállóság össz- 
hangjával, a , fent" és , lent" dolgozó kommunisták egybehangolt munkájával lehetséges. 

A nagyobb önállóság egyben a kezdeményezés nagyobb lehetőségét is feltételezi, sőt 
megköveteli. Ez napjainkban különösen fontos. A gazdasági életben a megújulás képes- 
sége, az innováció vagy egyszerűen a nyereségérdekeltség esetenként kockázatokkal is 
együtt járó bátor kezdeményezéseket követel. Ennek kapcsán gyakran az is felmerül: hol 
a határa a kockázatvállalásnak? Meddig lehet és szabad elmenni? A bátor kezdeményezés 
nem a véletlenen múló szerencsejáték, hanem az ésszerűség által diktált, a munkahelyi 
közösség és ezen keresztül a népgazdaság, az egész ország érdekeit szolgáló felelősségtel- 
jes vállalkozás. Ez a feltételek gondos számbavételén nyugvó, megalapozó döntéseket 
kíván. Vagyis az önállóság, a kockázatvállalás csak akkor lehet hatékony és sikeres, ha 
az felelősségteljes gondolkodással, cselekvéssel jár együtt. 

A párt egysége nem önmagáért való, öncélú követelmény, a társadalom előtt álló 
feladatok megvalósítására irányul. Soha nem kapjuk készen, kikovácsolásához hosszú 
és fáradságos munkára van szükség. Egy adott időpontban és meghatározott kérdésben 
kivívott egység nem tekinthető állandónak, amely felett csupán őrködnünk kell. Folya- 
matosan meg kell újítani, mert az új körülmények és helyzetek, az új célok és feladatok 
rendszeresen szükségessé teszik a pártegység megerősítését és fejlesztését. A megválaszo- 
lásra váró kérdések, a megoldásra váró feladatok, a tennivalók kimunkálása megköveteli 
a vélemények, javaslatok, alternatívák pontos számbavételét, a nyilt és demokratikus 
vitát. A párttestületekben, a pártíórumokon folytatott elvi, őszinte, nyilt viták adnak 
lehetőséget a nézetek szembesítésére, a vitatott kérdések tisztázására, a helyes döntések, 
előremutató határozatok kimunkálására. Ilyenképpen a vita a pártegység folyamatos 
megújításának előfeltétele, a pártdemokrácia érvényesülésének fokmérője. 

A viták helyének, szerepének, jellegének értelmezésében és gyakorlati megvalósulásá- 
ban több problémát is érzékelünk. Teljesen világos: hallgatással, passzivitással, ki nem 
mondott gondolatokkal, a párttagok véleményének mellőzésével nem lehet megalapozott 
döntéseket, határozatokat hozni. Márpedig ez is előfordul. Ennek oka mindenekelőtt 
abban keresendő, hogy valamiképpen a mainál nyugodtabb, látszatra kiegyensúlyozot- 
tabb fejlődés időszakában körülményeink sem kényszerítettek erre. Következésképpen 

vitakultúránk sem fejlődött megfelelően. S tegyük hozzá, az ellentmondó vélemények 
iránti tűrőképességünk, toleranciánk mércéje és mértéke, enyhén szólva, igencsak tarka 
képet mutat. E mögött szemléletbeli problémák is meghúzódnak. Az emberek, köztük 
párttagok, a bátor, kritikus véleménynyilvánításnak esetenként okkal, gyakrabban ok 
nélkül az indokoltnál nagyobb kockázatot tulajdonítanak. Magyarán: tartanak a követ- 
kezményektől, a legtöbbször nem bizonyítható hátrányos megkülönböztetéstől, a meg- 
torlástól. De ez is a negatív tapasztalatok káros hatása. 

Egyúttal a parttalanná váló viták sem szolgálják előrehaladásunkat. A szócséplés, az 
üres szólamok, a demagógia, a vég nélküli viták gyakran a döntések elmaradásához vagy 
hibás határozatok meghozatalához vezethetnek. A vita nem önmagáért van, a vita nem 
célja, hanem eszköze az egység kialakításának. Azért kell vitatkoznunk, hogy megalapo- 
zottan tudjuk képviselni véleményünket, meggyőződésünket. Az előremutató, konstruk- 
tív viták szempontjából különösen fontos, hogy azok pártszerűek és fegyelmezettek 
legyenek. A kommunisták a párton belül, annak fórumain vessék fel problémáikat. 
A párt fórumain, a taggyűléseken, a vitakörökben, a választott testületekben az együttes 
gondolkodás, a kollektív bölcsesség segítségével találják meg az öket foglalkoztató 
kérdésekre a válaszokat. 

Érthető módon ma a párton belüli viták középpontjában a gazdaság áll. Széles körben 

vitatott kérdések: a reformfolyamat irányának megítélése, a teljesítményelv alkalmazása, 
a jövedelmek differenciálódása és egy sor más, gazdasággal, gazdálkodással összefüggő 
gondunk. 
. Gazdasági fejlődésünk egyik sarkalatos kérdése a munka szerinti elosztás, a teljesít- 
ményelv valóságos eredmények alapján való következetesebb érvényesítése. Szavakban 
ez mindenki által helyeselt követelmény. Ám a Központi Ellenőrző Bizottsághoz eljutó 
bejelentések és panaszok arról tanúskodnak, hogy ahol a jövedelmek tényleg kezdenek 
differenciálódni, ott ez gyakran ellenállásba ütközik, és heves vitákat vált ki. Az esélyek 
egyenlőségének hibás értelmezése, egyenlősdivé degradálása gyakran fellelhető ezekben 
a jelzésekben, pedig ez a jelenség mindig is ellentétes volt szocialista elveinkkel, és 
hátráltatta céljaink elérését. Sok olyan eset ismert, amikor egyesek a szabályozásban, a 
joggyakorlatunkban meglévő hézagokat kihasználva nyerészkednek, gátlástalanul törek- 
szenek a gyors meggazdagodásra. Jobb szabályozással, szigorúbb ellenőrzéssel, a törvé- 
nyek betűjének és szellemének érvényesítésével határozottabban kell fellépni az emberek 
igazságérzetét sértő, az indokolt felháborodást kiváltó jelenségek ellen. Ez a pártszervek, 
-szervezetek és párttagok személyes felelőssége is. 

A pártegység szorosan összefügg a bírálat és önbírálat lenini elvének gyakorlati 
érvényesítésével. Ez a párt fejlődésének, a politika alakításának is fontos eleme. Kifejező- 
je akommunisták bátorságának, kötelesség- és felelősségérzetének. Hozzájárulhat a nem 
kívánatos jelenségek megelőzéséhez, visszaszorításához, a párt tagjainak neveléséhez, a 
párt tisztaságának védelméhez. 

A vizsgálatok hatékonyságát és eredményességét gyakran gátolja a bírálat konkrétsá- 
gának hiánya és személytelensége. Amikor csak általában tesszük szóvá és ráadásul csak 
a máshol tapasztalható elhibázott döntéseket, a korrupciót, az ügyeskedést, a határozott 
fellépés hiányát, amikor bíráljuk a közélet tisztaságát és még sorolhatnánk... Eppen ezért 
a bírálat csak akkor lehet hasznos, ha az pontos, kellő önbírálattal párosul és valós 
dolgokról szól. 

A part az önkritika fegyverével önmaga 15 bírálója a szocialista átalakulás, az építő- 
munka során fellépő fogyatékosságoknak,birálja, érzékeli a társadalom fejlődésének 
problémáit, ellentmondásait. De emellett arról sem feledkezhetünk meg, hogy a szocialis- 
ta építés nagy vívmányai történelmi jelentőségű előrelépést jelentenek, helyeslést és 
megerősítést érdemelnek. Ezt hangsúlyozni kell, mert az utóbbi időben, gondjainkat látva, 
felerősödtek azok a hangok, amelyek csak a hibákra, a nehézségekre figyelmeztetnek. 
Gyakran a közvéleményben és a tömegtájékoztatásban is — nyilvánvalóan a kettő kölcsön- 

hatásának következményeként — ez így jelenik meg. A dolgoknak csak az egyik oldalát 
megragadva, megfeledkeznek azokról az eredményekről, amelyekre alapozni lehet és kell 
gondjaink felszámolását, feladataink megoldását. 

A pellengérre állítás mellett nagyobb helyet lehet és kell szorítani a jónak, az előrevivő- 
nek, a szándékainkkal egyező újnak még akkor is, ha a kezdeti lépéseknél tartanak. 
Nevelni, bátorítani, a hitet erősíteni csak a rossz példák emlegetésével aligha lehet. Még 
ellenfeleink sem tagadják, hogy számos gondunk és bajunk ellenére megőriztük társadal- 
munk stabilitását és szocialista vivmányainkat újabb értékekkel gyarapítottuk. Mindez 
lehetséges volt, mert az országban, a pártban meghatározó a rend, a párttagok, az 
állampolgárok döntő része egységben és fegyelmezetten végzi feladatát. 


A párt élcsapat, harci szövetség: nem nélkülözheti az összehangolt fegyelmet, amely 
tudatos méggyőződésen alapuló, önként vállalt, a cselekvést belülről vezérlő fegyelem. 
Döntő mozzanata a példamutatás, a felelősségvállalás. A párttagság fegyelme nem 
automatikusan alakul ki. A párt élete, ezen belül a pártfegyelem összefüggésben van a 
társadalom mindenkori állapotával, s hatással vannak rá a társadalom negatív jelenségei 
is. Így a párttagság egy része nem mentes azoktól a külső hatásoktól, társadalmi életünk 
ellentmondásaitól, amelyek aztán a párt fegyelmének, belső rendjének megsértéséhez 
vezetnek. 

A XIII. kongresszus óta eltelt két esztendőben is voltak, vannak kötelességszegő, a 
párt normáit, követelményeit sértő párttagok, akik ellen pártfegyelmi eljárást kellett 
kezdeményezni. A pártfegyelmileg elmarasztalt párttagok aránya azonban ma sem na- 
gyobb, mint a XIII. kongresszus előtti időszakban. Tudjuk, hogy a számok nem mindig 
tükrözik a tényleges helyzetet. Nyilván vannak olyanok, akiknek vétsége nem válik 
ismertté, s ezért nem is vonják őket felelősségre. Előfordul, hogy tudomást szereznek a 
fegyelemsértésekről, de elnézőek az elkövetőkkel szemben. 

A pártmunka gyengeségei, a passzivitás, a politika melletti határozott kiállás hiányos- 
ságairól tanúskodó jelzések arra utalnak, hogy erősíteni kell a fegyelmet, fokozni az 
ellenőrzést és szükség esetén a számonkérést is. A pártszervezetek minden esetben 
kezdeményezzék azok felelősségre vonását, akik megsértik a párt normáit, rendjét és 
fegyelmét. 

A következetesebb számonkérést szemléletbeli problémák nehezítik. Ezek közé tarto- 
zik, hogy az állampolgári, illetve a munkafegyelem megsértése során a jogilag elmarasztalt 
párttagok felelősségre vonását gyakran úgy ítélik meg, hogy miért kell kétszer büntetni, 
vagyis vonakodnak a párt előtti felelősségre vonástól. Ez helytelen álláspont! A pártta- 
gok mint állampolgárok az alkotmányos jogegyenlőség következtében felelősséggel 
tartoznak törvényeink előtt, mivel a jogok és a kötelességek mindenkire vonatkoznak. 
Az állampolgári, a munkafegyelem betartása egyik tartalmi eleme a pártfegyelemnek, 
következésképp ez a követelmény minden párttag számára alapvető. Ha a párttagot nem 
vonják felelősségre, úgy érzi, s a környezete is azt gondolja, hogy ő a törvények fölött 
áll, őt kimentik. Ez a jelenség erodál. 

A párttagság körében erősödött a türelmetlenség a tehetetlenséggel, a fegyelmezetlenség- 
gel, a rendbontással szemben. Sürgetően követelik a felelősségre vonást. Az elnézést, a 
megalkuvást, a bűnösök mentegetését elítélik. Ez a tendencia a fegyelem erősödése szem- 
pontjából mindenképpen kedvező. De mint általában társadalmunkban, így sokan a helyi 
Pártszervezetekben is a közvetlen környezettel szemben már kevésbé igényesek és követke- 
zetesek. Éppen ezért kívánatos, hogy a felfelé" vagy , másfelé" mutogatás helyett 
mindenki viseljen felelősséget a maga dolgáért, és ne arra várjon, hogy azt más tegye 
helyette. A rendteremtés egészséges és jogos igény. 

A pártdemokrácia fejlődését, kiterjedését sokan szembeállítják a pártfegyelem követel- 

ményeivel. Azt valljuk, hogy ezek nem egymást kizáró, hanem egymással nagyon is 
összefüggő, kölcsönhatásban lévő fogalmak. A pártfegyelem erősítésének szinte előfelté- 
tele, hogy a pártban demokratikus viszonyok uralkodjanak, következetesen érvénye- 
süljenek a párt működését szabályzó lenini elvek. Hiszen az őszinte, demokratikus légkör 
a legjobb ellenszere a közömbösség, a bírálat elfojtása, a hatalommal való visszaélés 
elleni fellépésnek. A párton belüli demokratizmus, de a pártfegyelem is fontos követelmé- 
nye a párttagok egyenjogúságának, annak az elvnek, hogy minden párttagnak azonos 
jogai és kötelességei vannak. Ebből következik, hogy a kötelességszegő, a párt normáit 
megsértő párttagokat beosztástól, tisztségtől függetlenül felelősségre kell vonni. De azokat 
is, akik a párttagok jogait megrövidítik, és ezzel csorbítják a pártdemokráciát. 

A pártdemokrácia fejlődésének egyik kifejezője, hogy a párttagoknak a szervezeti 
szabályzatból adódóan joguk van véleményüket akkor is fenntartani, sőt egészen a 
kongresszusig továbbítani, ha az adott kérdésben többségi állásfoglalás alapján már 
döntés vagy határozat született. Ez azonban nem mentesíthet senkit a fegyelmezett végre- 
hajtás kötelessége alól. Különvéleményét a párttag csak pártfórumon fejtheti ki, s azt a 
külső nyilvánosság előtt nem hangoztathatja, mert ez szükségképpen megzavarhatja a 
környezetet, megnehezíti a párt döntéseinek elfogadtatását és megvalósítását. Ez a 
pártéletnek minden kommunista számára egyformán kötelező normája. Persze fontos, 
hogy az eltérő vélemények pártszerű kifejtését ne tévesszük össze a pártfegyelem megsér- 
tésével. 

Előfordulhat, hogy egyesek a megfelelő tájékozottság híján, felkészültségbeli hiányos- 
ságok, egyes esetek helytelen általánosítása miatt alakítanak ki eltérő véleményt, téves 
állásfoglalást. j 

A pártfegyelem erősítése, fejlesztése nem reszortfeladat, nem szűkíthető le a Központi 
Ellenőrző Bizottság vagy a pártfegyelmi bizottságok tevékenységére. A párt tisztaságá- 
nak védelme a párt valamennyi tagjának és szervezetének egyaránt feladata és kötelessé- 
ge. Mert ez előfeltétele, hogy a pártfegyelmi munka betöltse funkcióját, legfőbb feladatát, 
a párt egységének, összeforrottságának, tisztaságának védelmét, erősítését. 

A pártfegyelmi munkának a pártbüntetések alkalmazása, a normákat megszegő párt- 
tagok elmarasztalása csak egyik oldala. Legfőbb funkciója: a megelőzés, a nevelés! Mi 
azt valljuk, hogy a párttagokat a vétségek elkövetésétől ne a szankciók alkalmazása 
tartsa vissza, hanem a tudatosan vállalt kommunista fegyelem. Ebben a párttagok 
legfőbb segítője és támasza a közösség. Annál is inkább, mivel a fegyelmezetlenségeket 
kisebb-nagyobb közösségekben követik el. Ezért a legfőbb visszatartó a közösségi erő 
lehet, egymás hibáinak segítőkész bírálatával, az időben történő figyelmeztetéssel. 


Ma a párt eszmei, politikai, szervezeti és cselekvési egységének folyamatos megújítását, 
megőrzését a súlyponti feladatokra helyezzük. Ezekre a kérdésekre a Központi Bizottság 
1986. novemberi határozata világos útmutatást adott. E programunk kidolgozásában, 
az alternatívák végiggondolásában maguk a párt tagjai is részt vettek. Ez kötelez is 
bennünket: amit elhatároztunk, annak érdekében egységesen és fegyelmezetten kell csele- 
kednünk. Mert az 15 fontos, hogy amikor döntünk, egységesen döntsünk, de az egységnek 
és a fegyelemnek az egyetértés mellett az igazi mércéje: az egységes cselekvés. 


HOCH RÓBERT: 


Gazdasági érdekkonfliktusok 
és társadalompolitika 


Az elmúlt években előtérbe került az érdek fogalma, helye, szerepe a szocialista gazdaság- 
ban, és mindezzel kapcsolatban korábbi — a témával összefüggő - állásfoglalásainkat is 
újragondoljuk. 

Kétségtelen, hogy a kritikai újragondolás, a kérdés körüli viták nagyon is indokoltak. 
Ha termelési viszonyainkban végre akarjuk hajtani a rendszer továbbfejlődéséhez szük- 
séges mélyreható változtatásokat, akkor a társadalmi-termelési viszonyok döntő fontos- 
ságú eleméből, az érdekek rendszeréből kell kiindulnunk. A változtatásoknak (amelyek 
már megkezdődtek, de mértékük nem elégséges) lehetővé kell tenniük az érdekek megfe- 
lelő mozgásformáit, a nyílt megjelenést, a képviseleti ütközés útján létrejövő viszonylagos 
harmonizációt. 


Korábbi felfogásunk az érdekekről 


Az érdekek helyének-szerepének tisztázása elkerülhetetlenné teszi korábbi nézeteink 
felülvizsgálatát. A szocialista építés kezdetekor közismerten alábecsültük az érdekek, 
pontosabban a csoportérdekek és az egyéni érdekek szerepét. (Egészen más kérdés: 
mennyiben volt indokolt az induláskor az egyéni és a csoportérdekek háttérbe szorítása 
az össztársadalmi érdekekkel szemben.) Azt azonban nem állíthatjuk, hogy teljesen 
tagadtuk volna őket. Az önálló elszámolás (hozraszcsot) és a szövetkezeti forma szükség- 
szerűségének elismerése, vagy a munka szerinti elosztás, azaz az anyagi ösztönzés elvének 
hangsúlyozása arról tanúskodik, hogy az (egyéni és csoport-) érdekek teljes tagadása 
sohasem létezett. 

Az alábecsülés főként abban nyilvánul meg, hogy úgy véltük: 

e az eltérő érdekek alapjában véve harmonizálnak, nem támadhat közöttük komoly 
konfiiktus; 

e valamennyi érdek , felülről" való képviselete elegendő; nincs szükség a részérdekek 
partikuláris képviseletére (a szakszervezet nem a munkások és alkalmazottak érdekkép- 
viseleti szerve, hanem , transzmisszió", a ,kommunizmus iskolája" stb.); 

e a társadalmi érdek érvényesítése automatikusan megoldja a csoport- és egyéni 
érdekek érvényesítését is. 


A cikk az 1987. február 19-21-én Szegeden rendezett elméleti konferencia korreferátuma. 

Az érdekrendszer a szocialista fejlődés magasabb fokán 


Jóllehet e tételeken ma már túljutottunk, nem mondhatjuk, hogy helyükbe világosan 
tisztázott téziseket állítottunk volna. Az elméletet és a gyakorlatot inkább egyfajta 
eklektika jellemzi. A szakszervezetekről például ma már elismerjük, hogy érdekképvisele- 
ti feladataik is vannak, de a régi funkcióik is megmaradtak. Valójában nem tisztáztuk, 
hogy miképpen lehetséges és kívánatos a kétféle funkció egyidejű gyakorlása. Ellenkező- 
leg! Hibridizációról van szó, ami tükrözi az elméleti tisztázatlanságot. 

Az érdek mint társadalmi hajtóerő tehát polgárjogot nyert. Gyakran azonban az érdek 
fogalma és szerepe roppant leegyszerűsített képletekben jelenik meg. Sokan tekintik úgy 
például, mintha az egyéni érdek homogén jelenség, ráadásul a magatartás egyetlen 
motívuma lenne. Az is nagyfokú leegyszerűsítés, ha az érdekeket — divatos szóval élve — 
artikulálni, képviselethez juttatni, ütköztetni akarjuk, s ettől máris társadalmunk gyors 
fejlődését várjuk. 

Ha materialista világszemléletünk alapján kiemelkedő szerepet tulajdonítunk is az 
érdekeknek mint az egyének és intézmények magatartását motiváló tényezőnek, nem 
eshetünk a vulgármaterializmus hibájába. E motiváció ugyanis sokféle lehet; tényezője 
az ideológia, az elfogadott értékrendszer, a megszokás, az inercia, a gondolkodási és 
cselekvési restség, s nem ritkán a butaság. (Ez utóbbi - bár nem kifejezetten tudományos 
kategória - rendkívül fontos társadalmi tényező.) 

Az érdek - mint ismeretes — korántsem homogén; sokféle, egymástól különböző, sőt 
egymással ellentétes részérdekek halmaza. Egyes részérdekeknek - a többiekhez hasonliít- 
va — nem azonos a súlyuk, jelentőségük . Primátusuk a fennmaradáshoz és a fejlődéshez 
kapcsolódóknak van, bizonyos részérdekek érvényesítése gyakran feltétele más részérde- 
kek érvényesítésének. A részérdekek sokféleségéből és súlykülönbségéből fakad, hogy az 
érdekeket mindig rangsorolni kell. Az egyén (a család) — tudatosan vagy nem tudatosan 
— általában elvégzi ezt a rangsorolást. Már nagyobb tudatosságot követel a csoport 
részérdekeinek (pl. a vállalati érdekek) rangsorolása. Amit azonban leginkább hangsú- 
lyoznunk kell: az össztársadalmi részérdekek rangsorolására, mégpedig konzisztens 
rangsorolására is szükség van. Ez utóbbi a társadalmi-gazdasági tervezés lényege; fejlett- 
sége a társadalmi tudatosság fokmérője. 

Miféle részérdekekről van szó? 

e Vegyük az egyént. (Ha a családokból mint alapegységből indulunk ki, akkor már 
eleve nyilvánvalóak a családon belüli érdekkülönbségek és ellentétek.) Az egyén közis- 
merten sokféle minőségben, szerepkörben tagja a társadalomnak. Minden magyar állam- 
polgár érdeke, hogy az ország fejlődjék, a nemzet gyarapodjék. Ha valaki budapesti 
lakos, meghatározott regionális érdekei is vannak. Ha személyi száma 1-gyel kezdődik, 
nem sújtják azok a hátrányok, mint a 2-es számmal jelzett állampolgárokat. Tartozhat 
valaki a munkások vagy az alkalmazottak csoportjához. Utóbbi esetben lehet tudomá- 
nyos munkatárs, ekkor közvetlen érdeke, hogy a szellemi munkát jobban megbecsüljék. 
Dolgozhat vezetői beosztásban az egyik akadémiai intézetben, ekkor meghatározott 
érdekellentétei lehetnek a beosztott dolgozókkal szemben. Ha kutatónk elmúlt hatvan- 
éves, a közeljövő nyugdíjrendszerével kapcsolatban egészen mások az érdekei, mint 
mondjuk, egy pályakezdőnek, s ekkor még nem szóltunk az autótulajdonosi, ebtartói és 
más sokféle minőségről. Az egyéni érdeket így mindennek nevezhetjük, csak homogén- 
nek nem. 

e Sokféle az ún. csoportérdek is. A legkülönbözőbb ismérvek alapján képzett csopor- 
toknak - és nem kizárólag a hagyományos osztály- és rétegképző ismérvekre kell gondol- 
nunk — megvan a maguk sajátos érdekük. Ilyen például a - szükebb és tágabb - regionális 
érdek s ami gazdaságilag különösen fontos: a csoportérdek alapvető megnyilvánulása, 
a vállalati érdek. Csakhogy ez sem homogén. Nem is tudjuk pontosan meghatározni: mi 
a vállalat, s mi a vállalati érdek. Az világos, hogy a vállalat nem azonos a dolgozói 

kollektívával, s nem azonos a vállalat vezetőivel sem, jóllehet mindezeket felöleli. Ebből 
az is következik, hogy miközben létezik a vállalati kollektívának, a vállalat vezetőinek 
és a vállalat tulajdonosának közös vállalati érdeke, jelentős érdekellentétek is feszülnek 
közöttük. 

e Heterogén jelenség az össztársadalmi érdek is. Ha a szocialista magyar társadalom 
érdekeiről szólunk, már ez a fogalmazás is jelzi, hogy a társadalmi rendszer speciális 
érdekei és a nemzeti érdekek nem esnek egybe automatikusan, sőt: kedvezőtlen körülmé- 
nyek esetén a különbség ellentétté is válhat. Ha azonban csak a szocialista rendszer 
érdekeit vesszük szemügyre, akkor is strukturált, egymással gyakran ütköző érdekhal- 
mazzal van dolgunk. Egyelőre elegendő, ha példaként a nemzet gazdagodásának és 
jólétének a felhalmozás és a fogyasztás konfliktusában megjelenő ellentmondására uta- 
lok. 

Gyakran tapasztalható az is, hogy eltér és ütközik egymással a rövid és a hosszú távú 
érdek. Lejáratott, de alapvetően igaz jelszó volt, hogy ne együk meg az aranytojást tojó 
tyúkot. A megfogalmazás idején úgy tűnt, hogy a rövid és hosszú táv érdekellentéte 
kifejezi az össztársadalmi és az egyéni érdek szembenállását. A valóságban azonban az 
össztársadalmi érdekek (csakúgy, mint az egyéni érdekek) differenciálódnak az időhori- 
zont szerint. 


A hosszú távú érdekek a társadalmi-gazdasági stratégiában fogalmazódhatnak meg; 
a rövid távú érdekek viszont az éves és az annál rövidebb távra szóló gazdaságpolitikai 
döntésekben, az ún. operatív tervekben. Ha ez utóbbiak nem a stratégiát szolgálják 
(például azért, mert nincs stratégia), s dominánssá válnak, a rövid távú érdekek kereked- 
nek a hosszú távú társadalmi érdek fölé. A stratégia és a taktika helyes viszonyának 
kialakítása persze nem könnyű, a jelenlegi helyzetben pedig valóságos drámai ellentét 
van a kettő között. Ma - és ez a , ma" már lassan egy évtizedet ölel fel — mindent maga 
alá gyűrő rövid távú érdek a külső egyensúly fenntartása. Nem tagadhatóan össztársa- 
dalmi érdek, hogy az ország ne váljon fizetésképtelenné. Csakhogy e cél dominanciája 
is akadályozza a gazdaság elkerülhetetlen strukturális váltását, a műszaki fejlődést, a 
konkrét termelési viszonyok mélyreható változtatásait, általánosabban: az intenzív növe- 
kedési pályára való áttérést. 


Akut probléma a vállalati rövid és hosszú távú érdekek ütköztetése is. A nyereségérde- 
keltség ma éves szinten jelentkezik, s nincs megoldva a hosszú távú, vagyis a vagyongya- 
rapítási érdekeltség. Ugy tűnik, hogy a vállalati tanácsok - a létrehozott konkrét formá- 
ban - inkább a rövid távú érdekeltséget erősíthetik a hosszú távúval szemben. A mező- 
gazdasági üzemek is rövid távú érdekeiknek engedve hanyagolják el a környezetvédel- 
met, s ezzel hosszú távon teszik tönkre az egyik legfőbb termelési erőforrást, a termőföl- 
det. 

Kérdés az is, hogy a cselekvésnek a helyesen vagy a hibásan felismert érdek a motívu- 
ma, különösen ha arra gondolunk, hogy a történelemben mindig nagy volt a szerepe a 
hamis társadalmi tudatnak. Számos tényezőtől függ ugyanis, hogy az egyén, a csoport 
vagy a társadalom helyesen ismeri-e fel vagy véli felismerni érdekeit. Az ezt befolyásoló 
tényezők közül kiemelkedik a tájékozottság jelentősége; vagyis, hogy rendelkezésre 
állnak-e azok az információk , amelyek nélkülözhetetlenek az adekvát tudati tükröződés- 
hez. E kérdés kapcsán nem arról van szó, hogy , fent" általában helyesen ismerik fel az 
érdekeket, s csupán , lent" uralkodik a hamis tudat. Kétségtelen, hogy a társadalom 
vezető szerveinek feladata a valóságos érdekek feltárása és megfogalmazása. Csakhogy 
nem eleve biztosított, hogy felső szinten az érdekeket mindig helyesen ismerik fel. Ha 
például a szocialista rendszernek ahhoz fűződik ténylegesen létérdeke, hogy a viszonyo- 
kat mélyrehatóan és folyamatosan újítsa meg, de a vezető szervek — mégha társadalmi 
nyomásnak engedve is — hibásan ismerik fel a társadalmi érdeket, s ezzel végső soron 
akadályozzák a fejlődést. 

Az érdekek hierarchiája 


Manapság erősen vitatott a társadalmi, csoport- és az egyéni érdekek hierarchiája. Az 
egyik gyakran feltett kérdés, hogy létezik-e az érdekeknek ez a tagoltsága. Egyáltalán 
létezik-e össztársadalmi érdek? 

Az egyéni és a csoportérdek léte nem szorul bizonyításra, annál inkább indokolt ez 
a társadalmi érdek esetében. A társadalmi érdek mai vitatása — azt gondolom -— csaknem 
természetes reakciója korábbi túlhangsúlyozottságának. A régi dogmák helyébe gyakori, 
hogy új dogmák lépnek. A kérdés filozófiailag az, hogy a társadalom azonos-e az egyének 
és a csoportok puszta halmazával, vagy ez utóbbiakat is magában foglaló halmaznál 
több is, más is. Ha az utóbbi álláspontot fogadjuk el, akkor a társadalmi érdek nem 
azonosítható az egyéni érdekek és a csoportérdekek konglomeratumával, jóllehet az 
előbbi felöleli az utóbbit is. Pontosabban: egyes egyének és csoportok érdekei ütközhet- 
nek is az össztársadalmi érdekekkel. Ez az ütközés olyan éles is lehet, hogy az össztársa- 
dalmi érdekbe integrálódó egyéni és csoportérdekek halmazának nem is lehetnek részei 
meghatározott típusú egyéni és csoportérdekek. (Szélsőséges példa: a bűnözők egyéni és 
csoportérdekei — nyilvánvalóan -— nem alkothatják részét az össztársadalmi érdeknek.) 

Az össztársadalmi érdek létét akár közhelyszerű példákkal is szemléletessé tehetjük. 
Gondolom: össztársadalmi érdek a béke fennmaradása. De hasonlóan könnyen belátha- 
tó, hogy a nemzet gazdagodása, polgárainak anyagi gyarapodása és szellemi fejlődése, 
javuló egészségi állapota, a népesség megfelelő ütemű növekedése és szerkezete, a kör- 
nyezeti ártalmak visszaszorítása stb. — közérdek. Ha feléljük a nemzeti vagyont, ha a 
családok nagy részének csökken a jövedelme és a fogyasztása, ha romlik a korspecifikus 
halandóság, ha felborul az ökológiai egyensúly stb., mindez a közérdeket sérti, s 
egyúttal egyes társadalmi rétegeket különösen hátrányosan érint. 

További, gyakran feltett kérdés, hogy létezik-e érdekhierarchia, vagyis magasabb 
rendű-e az össztársadalmi érdek a csoport- vagy egyéni érdeknél? 

Azt gondolom, hogy nemcsak egyszerűen létezik a társadalmi csoport és az egyéni 
érdek tagoltsága (ismétlem: egyik sem homogén), hanem kimutatható hierarchiájuk is. 
Különleges történelmi helyzetekben a hierarchikus viszonyok kiélezetten jelentkeznek. 
, Sehonnai bitang ember, / Ki most, ha kell, halni nem mer, / Kinek drágább rongy élete, / 
Mint a haza becsülete." A Költő a közérdeknek abszolút prioritást követel, nemcsak 
az egyéni érdekkel, de az egyéni léttel szemben is. Konszolidált időszakban természetesen 
a hierarchia nem lehet abszolút; az eltérő érdekeknek nemcsak ellentmondásait, hanem 
az ellentétek egységét, a különbségek viszonylagosságát, egymásba való átmenetüket is 
állandóan szem előtt kell tartani. " 

A társadalmi érdek olyan felfogása és érvényesítése, amely (Magyarország esetében) 
kizárja tízmillió állampolgár egyéni érdekeit, elfogadhatatlan, s tartósan nem is érvénye- 
síthető. E torz felfogás megnyilvánul például a társadalmi érdek és az ún. népgazdasági 
érdek azonosításában. (Ami nem azonos a társadalom - igencsak lényeges — gazdasági 
érdekeivel.) Némi ironikus túlzással azt mondhatjuk: ha az emberek azt hallják, hogy 
a népgazdasági érdekekre hivatkoznak, ijedten pénztárcájukhoz kapnak. A , termelő 
szemlélet" — úgymond - a társadalmi érdek kifejezője, a , fogyasztói szemlélet" pedig vele 
ellentétes. A társadalmi érdek prioritásának azonban valójában az adja meg a létjogo- 
sultságát, hogy érvényesülése mértékében elvileg az is biztosítható, hogy mind több egyén 
(és mind több csoport) érdekei is érvényre juthassanak. (Ha például a nemzeti jövedelem 
belső felhasználása stagnál, akkor az egyik társadalmi csoport jövedelmét csak annak 
árán növelheti, hogy a többiek jövedelme csökken.) 

Az egyéni érdek és a társadalmi érdek ütközésének gyakran az az alapja, hogy az 
egyének az érdekeknek csak rövid távú oldalait ismerik fel és képviselik; míg az össztársa- 
dalmi érdekek esetében a stratégiai oldalnak kell (kellene) dominálnia. Még élesebb 
azonban az ellentmondás, ha a társadalom szintjén is a rövid távú érdekek uralkodnak. 

Az érdekek hierarchiájával kapcsolatban az is gyakori kérdés, hogy az érdekkifejezés 
és -képviselet hierarchiája egybeesik-e az érdekek valóságos hierarchiájával. 

Amiben alapvetően revideálnunk kell felfogásunkat (és gyakorlatunkat): az érdekhie- 
rarchia képviseletének merev összekapcsolása a társadalmi hierarchiával. Vagyis azzal 
a megközelítéssel kell szakítanunk, hogy a társadalmi érdeket a központi szervek képvi- 
selik, és csak ők képviselhetik (mintegy kizárólagos jelleggel). A csoportok csak a 
csoportérdekek szószólói lehetnek, míg a hierarchia alján levő egyének kizárólag egyéni 
érdekeket képviselnek. Gondoljuk át a következő példákat. Ha a tervutasítás mint a 
társadalmi érdek kifejezője azt tartalmazza, hogy az ötéves terv végére X millió tonnára 
kell emelni az acél termelését, de a felhasználó vállalatok korszerűbb technikát és 
technológiát alkalmazva ennél kevesebb acélmennyiséggel is el tudják látni feladataikat, 
akkor vajon a központ vagy a vállalatok képviselik-e a társadalmi érdeket? 

A reform egyik fontos vonása annak fel- és elismerése, hogy nem lehet valamennyi 
össztársadalmi érdeket , fent" átlátni és érvényesíteni: mert ehhez nincsenek meg sem az 
ismeretek, sem az eszközök. Ha a jól működő vállalatok tiltakoznak az ellen, hogy 
részben az exportkényszer, részben a szabályozórendszer rövid távú irányultsága miatt 
a fejlesztéshez szükséges jövedelmüket elvonják, s ennek következtében nem alakíthat- 
nak ki vállalati stratégiát, akkor vajon a felső szervek vagy a vállalatok képviselik-e a 
társadalmi érdeket? Ha a munkások elégedetlenek amiatt, hogy dolgozni és keresni csak 
túlmunkaidőben, vgmk-ban tudnak, holott ugyanezt az alapmunkaidőben szeretnék, de 
a szabályozórendszer azt nem teszi lehetővé, vajon a szabályozórendszert megalkotó, a 
szükséges változtatásoktól elzárkózó felső szervek vagy az egyén képviseli-e a társadalmi 
érdeket? 

A dolog másik oldala, hogy a felső szint nem kizárólag össztársadalmi érdeket, hanem 
csoportérdekeket is képvisel. Egyes társadalmi csoportoknak - például a nagyvállalatok 
vezetőinek - kiemelkedően nagy a hatásuk a központi döntések meghozatalára. Fontos 
szempont az is, hogy irányítási rendszerünk erősen policentrikus. Naiv az az elképzelés, 
amely szerint van egy központi akarat, s minden felső szerv, intézmény ennek csupán 
végrehajtója. Az elképzelés nem azért naiv, mert ez nem lenne kívánatos, hanem mert 
nem így van. Mint már sokan megállapították: a kormány nem annyira az egységes 
központi hatalom hordozója, mint inkább a miniszterek érdekegyeztetési fóruma. 

Milyen érdekeket hordoz az ágazati minisztérium? Egyrészt valóban képvisel össztár- 
sadalmi érdekeket. Emellett azonban képviseli a minisztériumok mint működő szerveze- 
tek sajátos csoportérdekeit is. És végül, de nem utolsósorban: a hozzátartozó vállalatok 
érdekképviseleti szerve. A funkcionális minisztériumok (és főhatóságok) érdeke pedig, 
hogy a gazdálkodás valamely speciális intézméhyrendszerét (árrendszert, bérrendszert, 
költségvetést) a legfelsőbb várakozásoknak megfelelően működtessék (miközben ők is 
képviselik a saját és a hozzájuk tartozó szervezetek érdekeit is). Tapasztalható, hogy a 
funkcionális részérdekeket nagyon könnyen azonosítják a társadalmi összérdekekkel. 
Például a költségvetés egyensúlya valóban nagyon fontos a társadalom számára, de 
semmiképpen sem azonos az össztársadalmi érdekkel. Még általánosabban: az össztársa- 
dalmi érdek egyes részelemei között — mint erre már utaltam -— sokféle ellentmondás 
létezik. Ha valamely össztársadalmi szintű, de funkcionális részérdek dominanciája érvé- 
nyesül a többi felett, az csoportérdek módjára működik, s végső soron hamis társadalmi 
érdekké válik. 

Mindez azt jelenti, hogy elsősorban a társadalom vezető szerveinek lenne feladatuk 
az össztársadalmi érdekek feltárása, megfogalmazása és érvényesítése; mindezt demokra- 
tikusan, nem monopolista jelleggel, nem autokratikus módon. 

Társadalomirányítás és érdekképviselet 


Eljutottunk ahhoz a kérdéshez: mi a szerepe a vezető szerveknek, vagyis a pártnak és az 
államnak az érdekek feltárásában? (E tanulmány keretében nem foglalkozom azzal a 
fontos problémával, hogy milyen munkamegosztás szükséges a párt és az állam között 
e tekintetben.) 

Ma a leggyakrabban hallható tézis: az állam szerepe, hogy teret adjon az érdekek 
kifejeződésének (artikulálásának) és ütközésének, továbbá, hogy szükség esetén koordi- 
nálja az ütköző érdekeket. 

Véleményem szerint ez a feladatoknak csak igen kis részét jelenti. A fenti tézisben 
megfogalmazottakon túl megfontolandónak tartom a következőket. 

Az érdekről folyó vitában helyesen különböztetik meg az érdeket és az érdekeltséget. 
Az érdek: lényegében a történetileg változó szükségletek összessége, s egyúttal a kielégíté- 
sükre való törekvés. Közhely, hogy a szükségletek társadalmilag meghatározottak, s a 
lakosság személyes szükségletei is ilyen módon determináltak. De például a tőkés profit- 
szükséglete, a szocialista vállalat fennmaradási és fejlődési szükséglete vagy az állam 
véderő szükséglete teljes mértékben társadalmi termék. 

Az érdekeltségfogalom azt tartalmazza, hogy az érdekek hordozói miképpen tudják 
érdekeiket érvényesíteni konkrét körülmények között.Vállalataink másképpen tudták 
fennmaradásukat és fejlődésüket biztosító érdekeiket érvényesíteni a tervutasításos rend- 
szerben, és másként 1968 után. (Ez utóbbihoz tartozik az is: az állandóan változó 
szabályozási rendszer útvesztőjében hogyan találja meg a vállalat azt az utat, amelyen 
céljaihoz eljuthat.) A kialakult viszonyoktól - a mechanizmustól és a szabályozóktól -— 
függ, hogy a munkás nagyobb reáljövedelemre irányuló szükségletét az alapmunkaidő- 
ben elégítheti-e ki vagy szabályozórendszerünk labirintusa inkább vgmk-ba vezeti-e? 

A párt és az állam egyik alapvető feladata, hogy olyan érdekeltségi rendszert teremt- 
sen, amely az érdekeiket képviselni, szükségleteiket kielégíteni törekvő csoportokat és 
egyéneket a társadalmi fejlődéssel is összhangban lévő irányba tereli. Arra is törekedni 
kell, hogy a befolyásoló eszközök lehetőleg világos, áttekinthető utakat jelöljenek ki, 
mégpedig viszonylag stabilan, ami már lényegesen több, mint amit a fent említett tézis 
tartalmaz. 

Az érdekek állami koordinációval történő , artikulálása" és ütköztetése azt feltételez- 
né, hogy az ütköző érdekek mögött azonos erősségű társadalmi csoportok vannak. 
Csakhogy erről szó sincs! Elegendő arra gondolnunk, hogy vajon az aktív népesség (és 
mondjuk ezen belül a menedzserek csoportja) erőviszonyai összemérhetők-e a nyugdíja- 
sokéval. Ténylegesen nincsenek azonos súlycsoportban, s ezen az sem változtatna, ha a 
nyugdíjasoknak saját érdekképviseleti szervezetük lenne. A (hozzávetőleges) társadalmi 
egyensúly csak akkor állhat fenn, ha az állam magára vállalja a nyugdíjasok érdekeinek 
képviseletét. Általánosabban: a szociálpolitika lényege éppen az, hogy az állam határo- 
zott koncepció és programok alapján, tudatos tevékenységgel (jövedelemtranszferek 
stb.) képviseli a valamilyen okból ideiglenesen vagy tartósan hátrányos helyzetben lévők 
érdekeit; az elfogadható szükségletkielégítést biztosítja a számukra, vagy/és hozzásegíti 
őket ahhoz, hogy képesek legyenek hátrányos helyzetük negatív hatásait mérsékelni. (A 
nyugdíj az időskorúak - és rokkantak - helyzetéből adódó hátrányt hivatott enyhíteni. 
De például egy átképzési rendszer funkciója lehet, hogy a munkanélkülivé vált dolgozók 
kikerülhessenek hátrányos helyzetükből.) 

E részérdekek szociálpolitika általi állami képviselete már eleve össztársadalmi érdek- 
képviselet is. Nem lehet stabil az a társadalom, amelyben az állam nem képviseli a 
hátrányos helyzetű kisebbség érdekeit a saját érdekeit hatékonyan érvényesíteni képes 
többséggel szemben. 

Az össztársadalom érdeke sérül akkor is, ha a politikai irányítás valamely — bármely 
fontos és indokolt — részérdek kedvéért feláldozza a többség érdekeit (ilyen például a 

rosszul dolgozó vállalatok életben tartása). Ám ebben az esetben is rendszerint kezelni 
és enyhíteni kell azoknak a csoportoknak a gondjait is, amelyeknek érdekeit a feltétele- 
zett össztársadalmi érdekek szolgálatában sújtották. Akkor is sérül az össztársadalom 
érdeke, ha a - látszólag - kisebbségi érdekeknek nem akad támogatója. Ha pl. az állam 
nem képviseli tevőlegesen a sokgyermekes családok érdekeit, ha hagyja, hogy a sok 
eltartott miatt jövedelmük, életkörülményeik kedvezőtlenül alakuljanak, akkor mélysé- 
gesen sérti az össztársadalmi érdekeket is. Ha pénzbeli társadalmi jövedelmekkel, lakás- 
politikával, egészségügyi ellátással, iskolapolitikával nem ellensúlyozza az eltartottak 
nagy számából adódó hátrányokat, kedvezőtlenül alakulnak a demográfiai folyamatok, 
csökken a népesség, romlik a korösszetétel, s leszűkül a társadalomnak az a bázisa, 
amelyből a tehetségeket merítheti, miután a gyermekek többsége alacsony jövedelmű (s 
gyakran ezzel együtt alacsony kulturális színvonalú) családokban él. 

A gazdaság gyors strukturális változása nélkül nincs előrehaladás, általános gyarapo- 
dás. Nem jön létre az a többletjövedelem, amely a gazdaság, a tudomány, a kultúra, az 
egészségügy stb. fejlesztéséhez szükséges. A strukturális átalakulásnak azonban mindig 
vannak kárvallottai, függetlenül attól, hogy milyen gazdasági mechanizmus működik. 
Amennyiben a piaci viszonyok hegemóniája érvényesül, a jelenség specifikus formában 
jelentkezik. Miközben a piac működése , jutalmazza" a kockázatot vállalókat, újítókat, 
a szükségletekhez alkalmazkodó tevékenységeket folytatókat, s , bünteti" az ezekkel 
ellentétes magatartást, egyidejűleg a tényleges gazdasági tevékenységtől függetlenül (pl. 
eltekintve szociális helyzettől, családnagyságtól, kulturális színvonaltól, lakóhelyi regio- 
nális viszonyoktól) is eloszt előnyöket és hátrányokat. Mégpedig meglehetősen szisztemati- 
kus módon, általában mindig ugyanazokat hozza még kedvezőbb helyzetbe, s többnyire 
azonosak e speciális disztribúció kárvallottai is. 

A strukturális változások, illetve a piac működése kárvallottainak előrehaladást szol- 
gáló képviselete az állam dolga. A polgári elmélet liberális szárnya azt vallja, hogy maga 
a piac kárpótolja később azokat, akiket hátrányba hoz. A progresszív irányzat ezzel 
szemben - ennek volt kiemelkedő képviselője a néhai Káldor Miklós — felismerte, hogy 
szó sincs ilyen automatikus kompenzálásról. A welfare-politika egyik alapvető funkciója 
éppen e negatív hatások kiegyensúlyozásában ragadható meg. Ha az állam ezt elmulaszt- 
ja s a potenciális kárvallottaknak elégséges politikai erejük van érdekük érvényesítésére 
(mint pl. a nagyüzemek vezetőinek és munkásainak 1972-ben) vagy/és az állam retrográd 
módon képviseli ezeket az érdekeket, akkor a szükséges változások is elakadnak. Ha a 
kárvallottaknak nincs politikai erejük érdekeik védelmére s az állam sem vállalja érdek- 
képviseletüket (pl. nagycsaládosok, nyugdíjasok esetében), akkor viszont a társadalmi 
stabilitás gyengül, és más szempontból is sérelmet szenved az össztársadalmi érdek. 
Végül az így felhalmozódott konfliktusok fogják lassítani a struktúraváltást, a társada- 
lom fejlődését. 

Ha léteznek az egyéni és a csoportérdekek konglomerátumától különböző össztársa- 
dalmi érdekek - aminek igazolására törekedtem -, akkor ezen érdekeket a pártnak és 
az államnak kell megfogalmaznia és képviselnie. Hangsúlyozni kell, hogy e funkciót 
nyitottan, ellenőrizhetően és a társadalom által korrigálhatóan kell betölteni. Ám kon- 
cepciózus társadalompolitika és távlatos gazdaságpolitika nélkül az össztársadalmi érde- 
kek politikai célrendszerként meg sem fogalmazódhatnak, következésképpen nem is 
érvényesülhetnek. 

A társadalompolitikának - amely totalitásként a gazdaságpoliítikát is felöleli — felada- 
ta, hogy az össztársadalmi érdekek komponenseit meghatározza és, ami különösen 
fontos, rangsorolja őket. A társadalmi és a gazdasági tervezés tudománya és művészete 
éppen a preferenciák és diszpreferenciák meghatározásában van. A társadalompolitika 
azt döntheti el, hogy mely célok azok, amelyeknek prioritást kell biztosítani egy adott 
tervidőszakban; mely célok azok, amelyek megvalósítása legfeljebb az általános fejlődés 
ütemében haladhat előre; és melyek azok az igények, amelyeket csak kisebb mértékben 

vagy éppenséggel egyáltalán nem lehet kielégíteni. Közismerten minden cél megvalósítá- 
sához anyagi és személyi erőforrások szükségesek, s ezek az erőforrások ma különösen 
korlátozottak. A kereteket figyelembe vevő rangsorolás nélkül csak a kívánalmak jegyzé- 
két sorolhatjuk fel. Ez azonban soha nem társadalompolitikai koncepció. A kívánságok 
étlapja meg sem valósulhat, ha pl. az egyik cél közelítése megakadályozza a másik 
megvalósulását és megfordítva. 

Az össztársadalmi érdek preferálása egyben a társadalom valamely csoportja érdekei- 
nek is kedvez. És megfordítva: diszpreferenciák mindig hátrányos helyzetbe is hoznak 
csoportokat. Tehát a rangsorok mindenkor konfliktusok forrásai. 

A rangsorolást sokféle tényező motiválja. Egy-egy adott cél társadalmi fontossága, 
szerepe az általános fejlődésben s a társadalmi konszenzus erősítésében; megvalósulásá- 
nak vagy meg nem valósulásának következményei, várható hatása a társadalmi feszültsé- 
gek alakulására vagy az a forrásigény, amely az adott cél megvalósításához szükséges 
stb. 

A preferenciarendszer természetesen nem örök időre szóló: változnak a körülmények, 
a követelmények, az értékek, sőt az érdekek is. 

A gazdaságpolitikai és társadalompolitikai döntés feladata és felelőssége a rangsorok 
mérlegelése és meghatározása, azok időről időre történő felülvizsgálata. E területen 
szükséges a leginkább társadalmi kontroll, ami nélkül még a jó döntések esetén sem jöhet 
létre a szükséges azonosulás. E kontroll híján nagy a valószínűsége a hibás döntéseknek 
15. Paternalizmusról több-kevesebb joggal nem akkor kell beszélnünk, ha a társadalom 
vezetői, intézményei gyakorolják társadalompolitikai funkcióikat, hanem ha azt antide- 
mokratikusan, bürokratikusan teszik. A párt és az állam szerepének sokoldalú kimunká- 
lása az érdekek egyeztetésének folyamatában egyáltalán nem ellentétes a széles körű 
demokratizmussal, hanem inkább feltételezi azt. 


GYŐRI IMRE 
1924-1987 


Szerkesztőbizottságunk névsorában gyászkeretben van egy név. Fájdalommal tölt el bennünket, hogy 
Győri Imre elvtárs, a munkásmozgalom régi harcosa, a Magyar Szocialista Munkáspárt Központi 
Bizottságának volt titkára, az MSZMP Központi Ellenőrző Bizottságának tagja április 9-én, hosszan 
tartó betegség után elhunyt. 

Elvtársunk, munkatársunk távozott, fájdalmasan korán. Győri Imre elvtárs 1971 óta volt tagja a 
Társadalmi Szemle szerkesztőbizottságának. Mint megyei pártmunkás, majd a Központi Bizottság 
titkára, osztályvezetője, az Országos Közművelődési Tanács elnöke figyelemmel és elkötelezetten vett 
részt a párt elméleti - politikai folyóiratának szerkesztésében, arculatának alakításában. Megnyilvánulá- 
sait sohasem korlátozta kijelentésekre. Mindig kérdezett, véleményt mondott, és megfontolásra ajánlot- 
ta saját elképzeléseit. Tanult, eredeti mesterségénél fogva is tudta: az írott szó felelősség, a nyomtatott 
betű nemcsak a mának, hanem a jövőnek is szól. Ezért is vállalta szívesen a Társadalmi Szemle 
munkájában való részvételt. 

Utoljára betegsége súlyosbodása előtt volt közöttünk. Nem érezte tehernek az állásfoglalást, a 
tanácsadás mindig felelősséggel járó kötelezettségét. Lelkiismeretes munkájával hozzájárult lapunk 
tartalmi gazdagodásához. Természetesnek vette, hogy számítunk rá a laptervek kimunkálásában, az 
egyes számok értékelésében vagy a folyóirat köntösének formálásában. Felkészülten, őszintén, segítő- 
készen mondta el véleményét. A dicsérettel nem fukarkodott, de bírált is. El kellett fogadni, amit 
mondott, mert igaza volt, mert nem bántott, hanem segített. Hiányozni fog. Mert igaz ember volt. Mert 
tisztelte elvtársait, s jóleső érzés volt viszonozni figyelmét, szeretetét. 


SZŰCS ISTVÁNNÉ: 


Napjainkról gondolkodva 


Gondokkal kell szembenéznünk, megoldásra váró feladatok tornyosulnak előttünk. 
Arra, hogy megbirkózzunk velük, képesek vagyunk. A gazdasági, társadalmi feladatok 
megoldása a párt tagjaitól, de az állampolgárok széles tömegeitől is jelenlegi viszonyaink, 
az érzékelhető problémák tudatosabb végiggondolását kívánja. Más szóval: a társada- 
lom egészének érdeke, az ország boldogulását szolgáló politika érvényre juttatásának 
föltétele, hogy a hétköznapi tudatban tükröződjenek és tudatosuljanak céljaink. 

A kerületi pártmunkában szerzett tapasztalatok is arra figyelmeztetnek, hogy a társa- 
dalom gondolkodását, a mind újabb és újabb nézeteket sokan, sokféleképpen értelmezik. 
Keverednek az egymással rokon, de korántsem azonos értelmű kifejezések, felváltva 
hivatkozunk közhangulatra, közvéleményre, közérzetre, közgondolkodásra. 

Való igaz, hogy e fogalmak jelentése részben fedi egymást. Nehéz éles határvonalat 
húzni közöttük, de nyilvánvalóan nem ugyanazt tartalmazza az egyik, mint a másik. 
A közhangulatot rövid időre, akár csak néhány napra befolyásolhatja egy-egy szokatlan, 
rendkívüli esemény. A közvéleményre is inkább egy-egy konkrét jelenség megítélésekor 
hivatkozhatunk. Bizonyos, hogy a közérzet kevéssé terjeszthető ki nagy tömegekre, 
aligha azonos milliók közérzete egy-egy adott pillanatban. Közös, hogy egyszerre táplál- 
koznak valós, objektív tényekből, tartalmaznak racionális és emocionális elemeket, 
tükröznek olykor csupán vélt, feltételezett tényezőket. A politika számára mindegyiknek 
megvan a maga jelzésértéke, kezelésük, mérlegelésük nem mellőzhető. Természetesen 
nem szoritkozhatunk csak a jelzések tudomásulvételére, a kiváltó okok földerítése, 
megértése és szükség szerinti megszüntetése vagy megerősítése is feladatunk. 

. A fogalmak összemosódása is oka a közgondolkodással összefüggő kérdések nehe- 
zebb megközelítésének. Szélsőséges felfogások sorolódnak egymás mellé: az egyik szerint 
a közgondolkodás a köznapi valóságot fejezi ki, csakis a tényekkel motiválható. A köz- 
gondolkodás e szerint összegezi, sőt szintetizálja az egyéni tapasztalatokat. A napi 
gyakorlat cáfolja ezt a feltételezést. Először 15 egyének, csoportok, rétegek ugyanazt a 
társadalmi változást, ugyanazt a tényt nem ugyanúgy élik meg. Attól függően reagálnak, 
hogy őket személy szerint mi, miként érinti. A megítélés attól is függ, hogy milyen az 
egyes személy képzettsége, életkora stb. Más véleményben az kap hangsúlyt, hogy a 
különböző nézetek nem egyforma erővel kerülnek felszínre, ily módon partikuláris 
érdekek, vélemények jelenhetnek meg társadalmiként. Ha a közgondolkodást valamiféle, 
a valóságból automatikusan létrejövő, meg nem változtatható létezőnek tekintjük, gya- 
korlatilag lemondunk arról, hogy a politika eszközeivel, meggyőzéssel hassunk a társa- 
dalomban kialakuló, fejlődő nézetekre. Nem szólva arról, hogy ezáltal a közgondolkodás 
— jelentős késésekkel — csak követni tudja a történéseket. 

Ha a közgondolkodástól semmi mást nem várunk, mint a megtörténtek regisztrálását, 

megfosztjuk magunkat a távlatoktól, a perspektívától, a jövő tudatos alakításának 
lehetőségétől. De az is végletesség, ha a közgondolkodás tudatos alakításának lehetősé- 
gét eltúlozzuk. Döntőnek és eredményre vezetőnek csak a politikai meggyőzést, a felvilá- 
gosítást, a magyarázatot tartjuk. Ismét a gyakorlatra kell hivatkoznom: sem a tömeg- 
kommunikáció fejlődése, sem a politikai oktatás szélesedése nem varázszer. Szó és tett 
egysége, hirdetett elveink és a tapasztalt gyakorlat összhangja erősíti a tisztánlátást. 

A közgondolkodás folyamatosan változik, és ha formálni kívánjuk — márpedig az 
eddigiekkel is ezt hangsúlyoztam -, tudnunk kell, hogy adott időszakban mire fordítsunk 
elsősorban figyelmet. Mi foglalkoztatja ma leginkább a közvéleményt, miben teljes az 
egyetértés, miben mutatkozik nézeteltérés? 

A teljesség igénye nélkül sorra veszem a közgondolkodás főbb tényezőit. Kiindulási 
alapnak tekintem, hogy a párt tagsága és az állampolgárok fejlődésünket szocialista 
módon szocialista társadalomban képzelik el. (Nem foglalkozom ebben az összefüggés- 
ben az elenyésző számú ellenséges megnyilvánulással.) Az előbbrejutás módját, a konkrét 
eszközöket és döntéseket illetően azonban vannak véleménykülönbségek. A közgondol- 
kodásban centrális helyet foglal el az ország gazdasági helyzete, a gazdasági tennivalók 
megítélése. Ez az alapja a népgazdaság nagy kérdéseit a helyi folyamatokkal és az egyéni 
sorsokkal összekapcsoló gondolkodásnak. Szorongás tapasztalható a tervezett és szán- 
dékolt elmozdulást szolgáló döntések hatásaival összefüggésben. Ambivalens érzelmek 
munkálnak: általában tudják az emberek, hogy , kellemetlen" döntések előtt állunk, 
szükségességét így nem is vitatják, sőt határozottabban szeretnék látni az elmozdulást 
szolgáló intézkedéseket. De a konkrét, rájuk is háruló következmények bizony ellenér- 
zést is kiváltanak. Ez természetes. Mégis szükség van a tudatos azonosulásra, cselekvésre 
mert eredmények önmaguktól, tétlenségből nem születhetnek. A változások előidézésé- 
ben vitathatatlanul nagy szerepe van a gazdasági mechanizmus reformjának, a gazdasá- 
girányítási rendszer továbbfejlesztésének. 

A tudományos marxista szemléletet persze mindig is reálfolyamatok határozták meg, 
még akkor is, ha a szocializmus építésének hosszú szakaszában nagyobb szerepet tulajdo- 
nítottunk az eszmék lelkesítő erejének, mint az indokolt volt. Ebből következik, hogy 
amikor a közgondolkodásban mindinkább tért hódit a gazdasági szemlélet, akkor ezt 
nem a lelkesítő eszmék helyettesítőjének, hanem azok alátámasztójának, bizonyítójának 
kell tekinteni, mert különben a kettő mint alternatíva jelenik meg a gondolkodásban. 
Pedig ez nem a vagy-vagy kérdése, hanem szoros összefüggésben kell hatniuk, ha 
mozgatóerővé akarjuk változtatni őket. 

Durva leegyszerűsítés, hogy a közgondolkozás mai alakulásában a kapitalizmus 
térhódítása tükrözödik. A kapitalizmus több évszázados történelme valóban kitermelte 
és a jellemző magatartások egyik eszményévé tette a kíméletlen racionalitást. Egyszers- 
mind a szocializmusról alkotott felfogásokból ténylegesen hiányzik a realista emberesz- 
mény, sőt magát a fogalmat ís ma szégyenlősen, bizonytalanul mondjuk ki. 

Közgondolkozásunkban fellelhető számos értékzavar véleményem szerint abból fa- 
kad, hogy hiányzik az a széles tömegek által értékhordozónak elismert embereszmény, 
amely magában egyesiti a gazdasági racionalitást és a szocialista humanizmust. Ez pedig 
elbizonytalanítja a meglett korban lévőt, és nem ad útbaigazítást az életútjára indulónak. 
Bár az is igaz, hogy nem lehet egy , tipusban" minden pozitív tulajdonságot összesűríteni, 
az emberekben együtt vannak jelen az értékek és a hibák is. Reálisan ezzel is számolni 
kell, mert különben szükségtelen csalódások és kiábrándulások születnek. 

Szükséges, hogy erősödjön közgondolkozásunkban a gazdasági szemlélet, de a politi- 
ka számára nem lehet spontán folyamat, hogy mivé fejlődik. Nagy baj lenne, ha az válna 
például közfelfogássá, hogy a nyugdíjas a nemzeti jövedelem fogyasztója, s az emberi 
szolidaritás, az önzetlenül végzett áldozatkész munka megannyi szép meglévő példája 
átadná helyét a hideg üzleti szellemnek. 

Tapasztalataim szerint az emberek többségének gondolkodásában a helyi gazdasági- 

anyagi kérdések meghatározó szerepet töltenek be. Ez természetes. De azzal is számolni 
kell, hogy ebből mérik le , a nagypolitika" szavahihetőségét, vagy ezt vetítik ki vállalaton 
kívüli területekre. Ezzel a gondolkodásmóddal persze lehet és kell is vitatkozni, de 
realitásnak kell tekinteni, ami fokozza a helyi gazdaságpolitikai gyakorlat felelősségét 
— túl a gazdasági eredményeken -, a politika hitelét. 

Tapasztaljuk, hogy a vállalaton belüli helyzet, az egyéni életkörülmények alakulása 
eltéríti a gondolkodást, a helyzet megítélését a valóságtól. Csőd felé tartó vállalatok 
dolgozói nem hallják a vészharangot, mert az ő keresetük folyamatosan nőtt, míg felfelé 
tartó üzemekben érezhető feszültség halmozódik fel, mert a szigorúbb bérgazdálkodással 
éppen a vállalat sikereit, eredményét alapozzák meg. S mindezekből az ország helyzetéről 
érvényes következtetések fogalmazódnak meg - egymásnak is ellentmondva a gondolko- 
dásban. 

A helyzetelemzés sem azonos reakciókat vált ki. Hadd hivatkozzam néhány közkeletű 
példára: miközben általánosan elfogadott, hogy gazdaságunkat új, intenzív pályára 
kellett állítanunk, mert korábban bevált módszereink elavultak, az extenzív fejlesztés 
tartalékai kimerültek, hangot kap az a nézet is, hogy gondjaink forrása a reformfolya- 
mat. Miből származik az ellentmondás? Abból, hogy főként fogyasztóként éljük meg a 
gazdasági változásokat. Az életszínvonal stagnálása — sokaknál romlása — azokban az 
években vált érzékelhetővé, amikor az átállás korántsem befejezett, inkább csak elkezdett 
programként jelent meg a közvélemény előtt. A termelés, a hatékony munkavégzés és 
az elosztás összefüggése elvben igen, de a gyakorlatban kevéssé vált nyilvánvalóvá. 
Ugyanaz az állampolgár, aki munkahelyén örömmel fogadta akár új érték hozzáadása 
nélkül is az ott gyártott termék árának növeléséből származó béremelést is, fogyasztó- 
ként sérelmezi az infiálódást. (Bonyolítja a dolgot, hogy önnön megítélése szerint majd 
mindenki sokat dolgozik, a magyar munka nemzetközi leértékelődéséről pedig nem vesz 
tudomást.) 

Meghatározó ebből a szempontból, hogy milyen gyorsan képes egy vállalati kollektíva 
felismerni, hogy hosszabb távú boldogulását nem a konjunkturális előnyök kihasználása, 
hanem a hatékonyság javulását eredményező - esetleg fájdalmas - lépések jelentik. Mikor 
egyesül a termelő tudatában a termelői és a vásárlói lét visszatükröződése? Az, hogy aki 
termelőként indokolatlanul árat emel, az vásárlóként holnap megfizeti. Az általunk 
produkált rossz minőségű termék vásárlásainknál , visszaköszön". Mert a dolgok össze- 
függnek. Senki sem lehet Robinson. 


Az életszínvonal stagnálása, romlása már-már általános panaszkodást vált ki. Vannak, 
akik ezt okkal teszik. Gyakran azonban azok is romlásról beszélnek, akik kimutatható- 
an, reálértékben többet keresnek és fogyasztanak, jobban élnek, mint korábban. 

Elvben teljes az egyetértés abban is, hogy a keresetek a valós teljesítményeket tükröz- 
zék. Ám a gyakorlatban differenciálás helyett sokan általános jövedelemnövekedést remél- 
nek. A differenciálást elutasítják, többnyire szociális okokra hivatkozva. Akarva-akarat- 
lanul konzerválják az egyenlősdit. Egyúttal lényeges azt is vizsgálni, hogy milyen szociál- 
politikai intézkedések szükségesek az önhibájukon kívül hátrányba szorulók, a nagycsa- 
ládosok, a kisnyugdíjasok gondjainak enyhítésére. 

Igaz, ma rosszak a valódi differenciálás társadalmi feltételei. Rosszak a gazdasági 
feltételek is, hiszen stagnáló vagy csökkenő reálbér mellett nagyon nehéz differenciálni. 
A tudati feltételek romlását abban látom, hogy a bérből és a fizetésből élők rég nem látott 
vagy éppen általuk még sohasem tapasztalt vagyoni differenciálódás szemtanúi. A magas 
jövedelmek egy része mögött nincs azokkal arányos teljesítmény, a nagy jövedelműek egy 
részének életformája irritáló. Ebben a helyzetben nehéz elfogadtatni, hogy a munkás száz 
forint miatt társával vitatkozzon, miközben máshol milliók forognak. 

Félreértéseket szült már eddig is a munkaerő hatékony foglalkoztatása, a tervszerű 
munkaerő-átcsoportosítás, -átképzés. Az ellenérzést lényegében az váltja ki, hogy tisztes- 
séges, szorgalmas dolgozókat is érint — érinteni fog szélesebb körben is -, akik úgymond 
vétlenek és kiszolgáltatottak. Nem büntetés az átcsoportosítás. Ellenkezőleg. Bűnt kö- 
vetne el a gazdaságirányítás — az egész országgal, minden dolgozóval szemben -, ha 
konzerválná a nemzeti jövedelmet fagyasztó, haszontalanul töltött , munkaidőt" ahe- 
lyett, hogy az alkotó, termelőképes munkaerőt odairányítaná, ahol a jövőben remélt 
növekedést, jólétet lehet megalapozni. 

Nagy körültekintéssel, humánus módon kell azonban megoldanunk e kérdést. A haté- 
kony foglalkoztatás nem azonos a lógósoktól, ingyenélőktől való megszabadulással, 
ebben többé-kevésbé egyetértés van. A szelektív fejlesztés szükségszerűen visszafejlesztés- 
sel is jár, következésképpen megsokszorozódik a nem önszántukból munkahelyet, foglal- 
kozást változtatók száma. Sikerült-e már megértetnünk, elfogadtatnunk ezeket a szem- 
pontokat, fölkészítettük-e már a helyzetre az érintetteket? Illúzió lenne arra számítani, 
hogy egy vállalati kollektíva a szerkezeti átalakulás eszméjével egyetértve, lelkesen 
támogassa saját vállalatának felszámolását. A talbonmaradásban a vállalat vezetőinek 
és dolgozóinak felelőssége hallatlanul megnőtt. Lassítja az átalakulást a rosszul értelme- 
zett, humanizmusból megtűrt rossz vezető, még akkor is, ha egyébként szeretetre méltó 
vagy , rendes", csak éppen képtelen a kor által megkívánt dinamizmus lendítőerejét adni. 

Elnek még olyan illúziók, hogy ezt a kor által ránk kényszerített alkalmazkodást mi 
többé-kevésbé fájdalommentesen végre tudjuk hajtani. Számos példa áll előttünk arról, 
hogyan oldották meg a gazdasági szerkezet átalakítását a fejlett tőkés országok, vagy 
a Csendes-óceán térségének újonnan iparosodó országai. Az alkalmazott módszerek 
természetesen eltérőek voltak, de közös vonásuk volt, hogy az alkalmazkodás terheit 
áthárították a dolgozókra, és gátlástalan módszereket alkalmaztak (pl. gyermekmunka). 
Vitatkozunk azokkal, akik -— e példákat követve — az életszínvonal drasztikus csökkenté- 
sével kívánják a megújhodáshoz szükséges forrásokat előteremteni, de azt is látni kell, 
hogy az átalakulás áldozatokkal is teli, hosszú folyamat lesz. Célunk, hogy ezt a lehetsé- 
ges legkisebb társadalmi-politikai feszültségek árán oldjuk meg. Hogy ez milyen mérték- 
ben történhet, az éppen a valós helyzet és feladatok tudatos felismerésétől, az ebből 
következő azonosulás fokától és a cselekvés mértékétől függ. 

Közgondolkodásunkban, a gazdasággal összefüggésben, mind nagyobb jelentőséget 
kap a műszaki-technikai fejlődés és a műszaki értelmiség szerepe. E kérdések fontossága 
vitathatatlan, tapasztalok azonban leegyszerűsítést is, ami veszélyes. A különböző néze- 
tek képviselői hol a kormányzati munka, hol a vállalatok szerepét és felelősségét hangsú- 
lyozzák egyoldalúan. Gondolom, nem mondok újat vele, hogy mindkettőnek létjogosult- 
sága és meghatározott feladata van. Vállalataink soránál bizonyítható, hogy a bátor, 
kockázatot és többletmunkát vállaló magatartás a visszafogott gazdálkodás körülmé- 
nyei között is képes volt átlagot meghaladó fejlődést felmutatni. De nincs az a központi 
,jó szándék", amely segíteni tudná a műszaki fejlesztést ott, ahol a kényelem, a megszo- 
kotthoz való ragaszkodás konzervativizmusa uralkodik. 

A műszaki értelmiség megbecsülésénél is fontos a múlt tanulságait átgondolni. A mű- 
szaki értelmiség máig ható sokkja a hetvenes évek elejének gyakorlatából fakad, amikor 
sok helyen (nem is a helyi gazdasági vezetők hibájából) a szükséges és helyes munkáspoli- 
tikát úgy értelmezték, hogy azt az értelmiség rovására kell folytatni. 

Közismert, hogy a lakáshoz jutás szabályozása hátrányosan különböztette meg a 
szellemi foglalkozású fiatalokat, hogy a bérpolitika végrehajtását az minősítette, megha- 
ladja-e a munkások bérfejlesztése a nem munkás kategóriákét. Amikor ma a műszaki 
értelmiséget fokozottabban akarjuk megbecsülni, akkor azt ne általában tegyük. A ki- 
emelkedőt alkotó műszakit, a kiváló tanárt, agronómust vagy munkást kell méltóan 
honorálni. Ebben a kérdésben a társadalmi teljesítmény, a fejlődéshez való hozzájárulás 
mértéke a döntő. 

Ezekről számos fórumon szó esett már. Csak éppen e fórumok hatása kisebb a 
kívánatosnál. Miért? Három okot kell számba venni. Az elsőt nevezzük a folyamatokban 
való gondolkodás hiányának. A , ad-hoc" helyzet, , ad-hoc" feladat nemegyszer eltakarja 
a folyamat egészét. Homályban marad, hogy milyen úton jutottunk el idáig. Milyen 
feszültségekkel, ellentmondásokkal értük el eredményeinket. A fejlődést tények sorával 
bizonyíthatjuk, még azokból az évekből is, amikor a fejlődés üteme lelassult, amikor 
elmaradtunk az általunk meghatározott tervektől. A múlt ismeretére nem a politika 
utólagos igazolásánál van szükségünk, hanem a jelen pontosabb megismerésénél. 

A második - ami nincs eléggé a köztudatban -, hogy ezekben az években milyen 
elementáris átrendeződés zajlik a világgazdaságban. Robbanásszerű műszaki-technoló- 
giai fejlődés, válságokkal terhes világkereskedelem. Országok, országcsoportok szakad- 
tak le, mások tetemes előnyre tettek szert. Ebben a világgazdaságot átrendező folyamat- 
ban ítélhetjük meg reálisan a mi helyünket, a feltétlenül szükséges erőfeszítéseinket a 
műszaki-technikai fölzárkózásra, fizetőképességünk megőrzésére stb. Nem értékelhetjük 
csak határainkon belül helyzetünket. Ez olyan egyoldalúság, amely béníthat; a nálunk 
végbemenő folyamatokat meghatározzák a nemzetközi feltételek is. 

A harmadik ok, hogy az érvelés és a meggyőzés eszközei nem egy irányban hatnak. 
E helyzet változásának előfeltétele, hogy a határozatokat, döntéseket ki-ki ne pillanatnyi 
hangulata vagy ízlése szerint értelmezze, kimazsolázva belőlük a neki kedvezőt, az őt 
igazolót, hanem társadalmi, gazdasági, politikai fontosságuk alapján vállalják a végre- 
hajtást. Annak minden következményével együtt. 


Részben a gazdasághoz kapcsoltan, részben annál szélesebb értelemben foglalkoztatja 
a közvéleményt az érdekek megjelenése, érvényesítési lehetősége a szocialista társadalom- 
ban. Abban nem változott a felfogásunk, hogy milyen sorrendje lehet a társadalmi, a 
csoport- és az egyéni érdeknek. Az érdekek kifejeződésének azonban a korábbinál 
differenciáltabb és reálisabb formái alakultak ki az elmút években. Új ütközőpontok 
keletkeztek gazdálkodóegységeken belül, vállalatok és minisztériumok között, települé- 
seken belül, települések és megyék között. Társadalmi rétegek, kisebb-nagyobb kollekti- 
vák érdekének különbözősége okozhat helyenként és időnként feszültségeket, ezek felol- 
dása, megoldása (de nem elsimítása) adhat hosszabb, rövidebb időszakra feladatot. 
A gazdaság mai helyzetének alakulása arra is ad példát, hogy — megváltozott körülmé- 
nyek között — egyetemes társadalmi érdekek is átrendeződhetnek, egyik a másikhoz 
viszonyítva előbbre vagy hátrébb sorolandó. Számolnunk kell azzal tehát - ami ma még 
nem evidens sem a gyakorlatban, sem a közgondolkodásban -, hogy az érdekek érvénye- 
sülésében is kell sorrendiséget felállítani és ha szükséges, változtatni. EI kell fogadtatni, 
hogy a dolgok természetéből fakadóan nem érvényesülhet minden érdek, s ha érdekek 
ütköznek, akkor nemcsak valakiknek a javára, hanem valakik kárára is történnek dolgok. 
A lényeg az, hogy a helyzet pontos ismerete, az érdekfeltárás valóságtartalma, a döntés 
objektív felfogása érvényesüljön. Ebben pedig egyre fontosabb, hogy politikai funkció- 
juknak megfelelően rendeltetésük szerint lássák el feladataikat a párt-, a társadalmi és 
az állami szervezetek. 

Az érdekfeltárás, -egyeztetés szerves része a demokratizálódási folyamatnak, annak, 
hogy az érdekeltek közvetlenül vagy közvetve, képviseletek útján részesei legyenek a 
sorsukat, munkájukat meghatározó döntéseknek. A közgondolkodás a szocialista de- 
mokrácia fejlődését pozitívan ítéli meg. A demokrácia valósága azonban korántsem 
tökéletes. Hivatkozunk arra, hogy alig-alig vannak történelmi tradícióink. A vélemény- 
nyilvánítás, a vélemény nyilt vállalása korábban sem volt társadalmi szokás. Ezért nehéz 
szakítani ezzel az örökséggel, kivált, ha némelyek személyes sértésként fogják föl az 
ellenvéleményt, s ha tehetik, meg is torolják. Vitáinkat pedig ma sem vállaljuk következe- 

a 
tesen, nem mindig jutunk el — még szükségsze 
ható megegyezésig. 

Közéletünk, politikai gyakorlatunk ebben a €llííítsben sok szélsőséget hordoz. A de- 
mokrácia hol a parttalan viták, hol a személyes felelősség alóli kibúvást vagy éppen a 
döntések elodázásának , védőpajzsát" adja a döntéstől félők, a felelősség alól magukat 
felmenteni kívánók számára. Feladataink megoldása, a társadalmasítás, a közügyek 
intézése aligha képzelhető el a demokrácia ilyen , gyakorlásával". A demokrácia eszköz, 
olyan, amelynek érvényesítésével és alkalmazásával, az értők és érintettek bevonásával, 
szempontjaink mérlegelésével és figyelembevételével nagyobb biztonsággal dönthetünk 
kis- és nagyügyekben, vállalhatjuk a kockázatot. A demokráciától nem könnyebb, hanem 
biztonságosabb lehet a társadalom élete, értékesebb az egyes ember és a köz sorsa. 

Értékesebb - írom -, s közgondolkodásunk újabb témaköréhez érkezem, az értékekről, 
értékrendünkről vallott nézetekhez. Olvashatunk értékzavarokról, árnyaltabban az ér- 
tékrend átalakulásáról, régiek devalválódásáról, újak keletkezéséről. A közgondolko- 
dásnak olyan része ez, amely önmagában túlhaladja egyetlen cikk kereteit. Való igaz, 
hogy értékeink változnak, gazdagodnak, de ez, ha lassúbb mértékben is, mindenkor így 
volt. A változás természetes, hiszen példának okáért a régi falu kétségkívül értékes 
kultúrájából sok minden - éltető táptalaj híján — elenyészett. Szokások, egykoron kötele- 
ző magatartásformák, amelyek nem mindegyike volt érték; ünnepi hagyományok nyo- 
mait sem igen találjuk. A kérdés az, hogy mit teremtettünk helyettük. Úgy gondolom, 
hogy mind a művészetek, mind a különböző közösségek igenis fölmutatnak új értékeket. 
Nem hiszek a pesszimista jóslásoknak, hogy maholnap kimegy a divatból az erkölcs, az 
ízlés, értelmét veszíti a család, a művelődés, és mindezek helyét elfoglalja az önzés, a 
, csak egyszer élünk, éljünk hát magunknak, senkivel és semmivel nem törődve" mentali- 
tása. Szélsőséges formáját törvényeink is tiltják. Azt viszont feladatunknak tartom, hogy 
valódi értékeinket védelmezzük, közkinccsé tegyük. Az optimális persze az lenne, ha a 
köznapok mindenkit az értékek észlelésére, megbecsülésére kényszerítenének, ha mond- 
juk, a társadalom meghatározó többsége közvetlenül, tudatosan is érdekelt volna értéke- 
ink elfogadásában, őrzésében. Nem az illúziók világában élünk, ez sem megy magától. 

Szükséges, hogy közgondolkodásunkban most erősödjenek meg olyan racionális érté- 
kek, amelyek számos országban egy hosszú kézműves, kereskedő vagy polgári időszakban 
alakultak ki, s ma már mélyen gyökerezve a társadalom tudatában és cselekedeteiben 
fejtik ki kedvező hatásukat. 

Sem az egyén, sem a társadalom nem méltányolja eléggé az olyan értékeket, mint a 
pontosság, az idő tisztelete, a valódi tudás, a szakértelem, a tisztesség, az üzleti korrekt- 
ség, a vállalkozás, a kockázat, a szavakban elfogadott megállapodás és annak betartása. 
A gazdálkodás változó körülményei között — úgy vélem — meg kell barátkozni, de talán 
még ennél többről is van szó, azzal az ellentmondással, hogy a szocializmus olyan 
erényeket teremtsen és erősítsen meg, amelyek egy korábbi időszakban nem tartoztak 
hagyományosan értelmezett szocialista felfogásunkba. Fontosnak tartom, hogy a szocia- 
lizmus alapvető, biztos értékei közé kerüljenek át a nemzeti történelem értékei, és 
beépüljenek a mai kor új értékelemei. Ezek együttesen fölerősíthetnek olyan tradicionális 
értékeket, mint a szolidaritás, a nemzeti összefogás, melyek nemcsak a történelemben, 
hanem a jelen és a jövő feladatainak megoldásához is nélkülözhetetlenek számunkra. 

Remélhetőleg kiolvasható sorainkból, hogy a közgondolkodás alakításáról s nem 
csupán alakulásáról kívántam gondolataimat megosztani. Joggal vetődhet fel az olvasó- 
ban, hogy ebből az alakító feladatból ki milyen mértékben vállalkozhat. Tételesen 
megmondani aligha lehet, de azt igen, hogy napjainkban, jobban mint bármikor, megnőtt 
a kimondott és leírt szó, a film vagy a képernyő által közvetített gondolat szerepe. 

Az emberek véleményét, gondolatát ismerni, formálni magunk és mások gondolatát 
alakítani nemcsak személyes ügy, hanem társadalmi igény, mondhatnám azt is, jövőnk 
nélkülözhetetlen feltétele. 


omisszumok árán sem - elfogad- 


Minőség és versenyképesség 


Mozgalmak, kampányok, programok 
nyomán egyre jobb és jobb minőségű ter- 
mékek versenyeznek a nagyvilágban. Ha- 
zai és importált mozgalmak, programok és 
kampányok nyomán nálunk alig-alig szü- 
letnek versenyképes termékek. Mi lehet az 
oka, hogy a külföldön bevált módszerek 
itthon lelkes nekibuzdulás után szép las- 
sacskán elsorvadnak, anélkül, hogy akár a 
közelébe jutnánk annak a minőségi áttő- 
résnek, amely nélkül a világpiacon mind 
nehezebb a talpon maradás, s amelynek 
szükségszerűsége az utóbbi években min- 
den lehetséges fórum központi témája? 

Ha választ keresünk a kérdésre, először 
azt az alapvető különbséget érdemes meg- 
vizsgálni, ami a minőség fogalmának hazai 
és a fejlett ipari országokban érvényes ér- 
telmezése között van. 


A minőség jelentősége a gazdaságban 


Az itthoni felfogásban még mmdig erősen 
tartja magát az a nézet és gyakorlat, hogy 
egy termék akkor jó minőségű, ha megfelel 
bizonyos technikai előírásoknak, szabvá- 
nyoknak, s ha rendeltetésszerűen használ- 
ható. Ezért a minőség ügyét elsősorban 
ellenőrzési feladatnak tekintik, amelynek 
végrehajtására a vállalatok létre is hozták 
a rendeleteknek megfelelő minőségellenőr- 
ző szervezetüket. Ez a szemlélet nem szá- 
mol azzal, hogy a szabványok, előírások 
csak jelentős időeltolódással követik a leg- 
fejlettebb technikát, s ha csak azok betar- 


tására törekszünk, máris hátrányba kerü- 
lünk a piacon. De ez csak egyik gyengéje 
a hazai minőségértelmezésnek, a többire 
még visszatérünk. 

A fejlett ipari országokban a minőség 
alatt a vevőigények maradéktalan kielégi- 
tését értik. Ebbe a tág fogalomba beletar- 
tozik az is, hogy milyen gyorsan ad ajánla- 
tot a szállító, mennyire tartja be a határ- 
időket, hogyan reagál a vevő esetleges ki- 
fogásaira, milyen maga a termék és milyen 
a csomagolás. Tehát e fogalom alatt értjük 
a marketingtől a vevőszolgálatig a teljes 
folyamatot. Ebből következik, hogy minő- 
sége nemcsak a terméknek van, hanem az 
egész vállalati tevékenységnek, amelyben 
minden munkafolyamat végrehajtója egy 
korábbi tevékenység vevője és egy követ- 
kező munkafázis szállítója. Bárhol is he- 
lyezkedik el a dolgozó az újratermelési fo- 
lyamatban, működése befolyásolja a válla- 
latról a vevőben kialakuló összképet. Ezért 
a minőség fejlesztésére irányuló törekvés 
csak akkor válhat sikeressé, ha az egész 
vállalatot átfogó rendszerként működik. 

A minőség nem abszolút fogalom. Jelen- 
tősége a versenyképesség másik két össze- 
tevőjéhez — a korszerűséghez és az árhoz - 
képest piaconként eltérő lehet. Míg egyes, 
kevésbé fejlett országok vevői nem hajlan- 
dók honorálni a termék olyan kiemelkedő 
tulajdonságait, amelyekre az adott színvo- 
nalon nincs szükségük, más piacok a nem- 
zetközi szabványoknál jóval szigorúbb kö- 
vetelményeket támasztanak. Ezek az úgy- 
nevezett professzionális piacok a kiváló 

minőséget még az árnál is előbbre helyezik: 
inkább vásárolnak drágábban, de jót, s 
nem kecsegteti őket a gyengébb minősé- 
gért nyújtott árengedmény. 

A vevőként igényes piacok szállítóként 
is azok. Közöttük is első helyen áll Japán, 
amely az ötvenes évek elején még értékesi- 
tési gondokkal küzdött, holott akkori ter- 
mékei megfeleltek a japán szabványoknak, 
de a világpiacon csak nagyon alacson áron 
keltek el. A japánok önkritikusan értékel- 
ték helyzetüket, és segítségül hívták az 
Egyesült Államokból W. Edwards Deming 
professzort, aki a minőségügy szakértője- 
ként éveken át oktatómunkát végzett az 
országban. Működése is hozzájárult ahhoz 
a hatalmas áttöréshez, amely odavezetett, 
hogy 1974-re a japán termékek versenyké- 
pessége elhagyta a nyugati világ színvona- 
lát. Ez pontosan az az év, amikor Magyar- 
országon megjelent az a minőségszabályo- 
zás és minőségbiztosítás feladataira vonat- 
kozó KGM-utasítást, amely szándékai- 
ban rokon a fejlett ipari országok szemléle- 
tével, de amelyből alig valósult meg valami 
a gyakorlatban. 


Minőségellenőrzés helyett 
minőségszabályozás 


A szakértők a nyolcvanas évekre teszik azt 
az időt, amikor a világpiac alapvetően a 
vevők piacává változott. Az évtized elején 
kezdte mélyrehatóan vizsgálni az Egyesült 
Államok és a többi nyugati ország a japán 
előretörés okait. Deming professzor egy 
amerikai tévébeszédében az egész ország 
minőségszabályozási rendszerének átérté- 
kelését javasolta. Az amerikai és a nyugat- 
európai nagyvállalatok 1980 és 1985 kö- 
zött új minőségszabályozási rendszereket 
dolgoztak ki, a legelterjedtebbek: a Total 
Ouality Management (TOM) és a Com- 
pany Wild Ouality Control (CWOC). 
Mindegyik azon az elven alapszik, hogy a 
minőségügyet a vezetői elkötelezettség 
alapján az egész vállalatot átfogó rendszer- 
ként kell érvényesíteni. A nagyvállalatok- 

tól kiinduló szemléletváltást több ország- 
ban kormányprogrammá tették. Angliá- 
ban és Hollandiában például állami prefe- 
renciákat, kedvező hitelfeltételeket nyújta- 
nak a minőség fejlesztését szolgáló beruhá- 
zásokhoz. 

A minőségügy középpontba állítása 
egyfelől a piaci kényszer okozta szükség- 
szerűség, másfelől viszont lehetőség a nye- 
reség növelésére. 

Tételezzünk fel két azonos terméket 
gyártó vállalatot, amelyek közül az egyik 
(A) 3 százalékos, a másik (B) 1 százalékos 
selejttel dolgozik. Ez olyan kis különbség- 
nek tűnik, hogy nemigen tulajdonítanánk 
neki jelentőséget. De tételezzük fel azt is, 
hogy mind a kettő 5 százalékos nyereséget 
tervezett. , B" vállalat az 1 százalékos selejt 
mellett 4 százalékos nyereséget tud reali- 
zálni, , A" vállalat pedig csak 2 százalékot, 
hiszen 3 százalék elvész a selejttel. Hosszú 
távon tehát a , B" vállalat kétszer annyi 
nyereségre tesz szert, mint az , A". Emel- 
lett az , A" vállalat vevőinek háromszor 
nagyobb a lehetőségük, hogy hibás termé- 
keket vásároljanak, háromszor annyi rek- 
lamációra kell számítaniuk, háromszor 
több javítási költség, szervizkapacitás- és 
alkatrészszükséglet merül fel, és három- 
szor annyi vevő elmaradása fenyegeti őket. 
Marketingszakemberek körében ismert 
adat, hogy egy elégedett vevő nyolc poten- 
ciális vevőt hoz, míg egy elégedetlen hu- 
szonkét potenciális vevőt riaszt el tapasz- 
talatai átadásával. 

Philip Crosby, az ITT minőségbiztosítási 
igazgatója egy tanulmányában beszámol 
arról a kezdeti próbálkozásáról, amikor a 
minőségügyet még csupán ellenőrzési fel- 
adattá tette. Ehhez minden eszközt és felté- 
telt megkapott a vállalatától, sikerült is 
elérnie, hogy ne kerüljön hibás termék a 
vevőkhöz. Csakhogy ráébredt: miközben 
kifogástalanul teljesíti feladatát, a vállalat- 
nál gyűlik a selejt, és növekszik a veszteség, 
amiért senkit sem terhel igazán felelősség. 
Ezt a példát is tekinthetjük adaléknak ah- 
hoz, miért nem elegendő a minőségügyet 
pusztán ellenőrzési feladatként kezelni. De 
ha fel is tételezzük, hogy egy vállalat igen 
nagy költségek árán, a selejtkárral és az 
ellenőrzésben foglalkoztatottak magas lét- 

számával mit sem törődve eléri, hogy csak 
hibátlan termékeket bocsásson ki, még ak- 
kor sem garantálhatja gyártmányai meg- 
bízhatóságát, a rejtett hibák elkerülését. 


A változás mozgatórugói 


A külföldi tapasztalatok azt mutatják, 
hogy a minőségszabályozás korszerű rend- 
szere ott valósult meg sikeresen, ahol négy 
mozgatórugó együttesen érvényesült. Ezek: 
a piaci kényszer, a vezetői akarat és elköte- 
lezettség, a megfelelő technikai és pénzügyi 
feltételek rendszere és a szervezet minden 
tagjában meglévő tudatos törekvés. 

Kérdés, hogy ezek a tényezők megvan- 
nak-e és mennyire hatnak ma Magyaror- 
szágon. 

A piaci kényszer hatása szempontjából 
még ma is nagyon heterogén a vállalatok 
képe. A , tűzvonalban" azok a cégek áll- 
nak, amelyek termelésük döntő hányadát 
tőkés exportra szánják. (Ezek közé tarto- 
zik a Tungsram Rt. is, amelynek minőség- 
fejlesztési programjáról részletesebben is 
szó lesz.) Valamelyest erősödik a piaci igé- 
nyesség a szocialista exportra dolgozó vál- 
lalatokkal szemben. Talán a legkevésbé a 
belföldre termelő vállalatok tapasztalják a 
piac nyomását. Jól jelzi ezt a vállalatok 
egymás közötti szerződéses fegyelme, vagy 
inkább fegyelmezetlensége, az exportra 
termelő vállalatok kiszolgáltatottsága sa- 
ját háttériparuknak. 

A vezetői elkötelezettség jelentőségét 
egyetlen adat is érzékelteti: felmérések sze- 
rint a minőségi hiányosságok 70-80 száza- 
léka vezetői hibából ered, s csak 20-30 
százalék tudható be a végrehajtás fogyaté- 
kosságának. Ez nem magyar specialitás, 
nemzetközi megfigyelés. Ugyanis a minő- 
ségi hibák okai döntő részben tervezési, 
szervezési vagy ellenőrzési hiányosságokra 
vezethetők vissza, s ezek lényegében veze- 
tői funkciók. Az elkötelezettség megnyil- 
. vánulásához nem elég, ha a vezetők csak 
kinyilvánítják a célkitűzéseket, feltétlenül 
szükség van arra is, hogy valamennyi dön- 
tésüknél mérlegeljék azok minőségre gya- 
korolt hatását. és ne hozzanak a minőség- 
politikával ellentétes döntést. 


Japánban Deming professzor működése 
azzal kezdődött, hogy először az ország 
legfelsőbb vezetőit, majd a nagyvállalatok 
irányítóit győzte meg a minőségügy lénye- 
géről, s fokozatosan haladt a szemlélet át- 
adása a vállalatokon belül a középszintű 
vezetőkön át az összes dolgozóig. Amikor 
ez a folyamat lezajlott, akkor kezdtek csak 
hozzá az azóta világhírűvé vált és irigyelt 
minőségi körök szervezéséhez. Nálunk is 
történtek kísérletek a minőségi körök meg- 
honosítására, csak éppen fordított sor- 
rendben. Így nem nagyon lehet csodálkoz- 
ni, hogy eredményeink e téren sem vete- 
kednek a japánokéval. 


Hazai teendőink és lehetőségeink 


Most, amikor beruházás- és forráshiányos 
időket élünk, az első lépés, amit a minőség- 
fejlesztés érdekében tenni tudunk, a tudat 
felrázása, az oktatás erősítése és a techno- 
lógiai fegyelem megszilárdítása. Ezzel lehe- 
tőség nyílna a veszteségek csökkentésére, 
esetleg olyan jelentős mértékben, amely 
idővel forrásfedezetet adhat azoknak a hi- 
ányosságoknak a felszámolásához, ame- 
lyekhez ma még nincsenek meg a szükséges 
eszközök. 

A szakértők körében jól ismert egy belga 
gyár példája, amely kiegyensúlyozott üz- 
letmenet után azt tapasztalta, hogy feltű- 
nően megnőtt a reklamációk száma. Hiába 
keresték a hibák okát, nem találtak ma- 
gyarázatot. Így megbíztak egy szakértő cé- 
get, amely háromhónapos vizsgálódás 
után azt javasolta: vegyék elő a gyártási 
technológiákat, írják le újra, valamennyi 
vezetővel és dolgozóval ismertessék meg, 
írassák alá, és ezt kétévenként akkor is 
ismételjék meg, ha semmit sem változik a 
technológiájuk. Ugyanis azt figyelték meg, 
ha a technológia csak , szájhagyomány" 
útján terjed, akaratlanul is apró hibákat 
örökítenek át az új dolgozóknak, s a sok 
pici hiba együtt sorozatos reklamációhoz 
vezet. A belga gyár esetében a technoló- 
giák rögzítése meghozta a kívánt ered- 
ményt. 

Hasonló jelenségekkel gyakran talál- 
kozhatunk itthon is. Az üzemekben ma 

működő berendezések többsége tíz-tizenöt 
éves vagy még régebbi. Amikor üzembe 
állították őket, póntos technológiai leírás 
készült hozzájuk, és a dolgozók is csak 
alapos oktatás után kezdtek velük dolgoz- 
ni. Akkoriban az új belépők is csak kellő 
oktatás után állhattak munkába. De ma, 
amikor sok helyen munkaerőhiány van, 
örülnek, ha az új dolgozó azonnal elkezdi 
a munkát, és nem nagyon szánnak időt a 
betanításra. Ez többnyire a szomszédos 
gépen dolgozó munkatárs feladata, aki — 
könnyen lehet —- ugyancsak valamelyik 
kollégájától tanulta el a szakmai fogáso- 
kat. Szerencsés esetben jól, de elég nagy az 
esély rá, hogy hibás műveleteket is átvett. 

A technológiák hibás átadásának -— a 
s Pista bácsi-effektusnak" - különösen 
megnő a kockázata akkor, ha egy termék 
gyártását egyik helyről a másikra telepítik. 
Ilyenkor arra lenne szükség, hogy a tech- 
nológiához pontos dokumentáció legyen. 
Ezzel szemben a gyakorlat többnyire az, 
hogy akik korábban használták a berende- 
zést, azok tanítják be az új terület dolgozó- 
it, s továbbadják saját téves ismereteiket is. 
Ha az új helyen nehézségek támadnak, 
nem a dokumentációhoz fordulnak - vagy 
azért, mert nincs vagy azért, mert úgyis 
elavult -, hanem segítségül hívják az 
aranykezű mestereket, és belátásuk szerint 
imitt-amott változtatnak is a berendezé- 
sen. Erre számos példa volt a Tungsram 
gyakorlatában is, amely többször telepítet- 
te különböző termékeinek gyártását a fő- 
városból vidéki gyáraiba. 

Külföldi tapasztalatok mutatják azt is, 
hogy a termelési folyamatban részt vevők 
tudatos törekvésének legalább akkora sze- 
repe van a minőség fejlesztésében, mint a 
technikai háttérnek. A tudat formálásával 
összefüggésben nálunk feltétlenül beszélni 
kell a vgmk-k szerepéről, amelyek a kapa- 
citás pótlása és -— a magasabb jövedelmek 
révén -— a termelékenység növelése érdeké- 
ben jöttek létre. Ám működésük olyan je- 
lenségeket is felszínre hozott, amelyek mo- 
rálisan és érdekeltségben a minőségügy el- 
len hatnak. 

Köztudomású, hogy a vgmk-k dolgozói 
többletmunkaidőben jóval magasabb jö- 
vedelemhez jutnak, mint a főmunkaidő- 


ben. A vgmk-tagoknak nem érdekük, hogy 
a főmunkaidőben szigorodjanak a munka- 
normák, hiszen ez nagyobb erőfeszítést kí- 
vánna, és erőt vonna el a jövedelmezőbb 
munkaidőtől. Érdekük viszont, hogy a 
vgmk-időszakra a legkedvezőbb feltétele- 
ket bizosítsák. Ezért az automata gépsoro- 
kon dolgozók mindig bevesznek maguk 
közé karbantartót, aki gondoskodik arról, 
hogy ne legyen a gépeken fennakadás, 
vagy ha mégis zavar támad, azonnal elhá- 
Misa. A karbantartó abban érdekelt, hogy 
a gépek tervszerű karbantartását a főmun- 
káidőben végezze, hiszen a túlmunkaidejét 
a vgmk-ra szánja. A vállalatnak viszont 
éppen az lenne az érdeke, hogy a nagyobb 
karbantatások főmunkaidőn kívül történ- 
jenek, elkerülve ezzel a termeléskiesést. Az 
üzemvezető azonban nem tudja berendelni 
többletmunkára a karbantartót, holott a 
vgmk-k működése miatt még jobban leter- 
helt gépeket fokozott gondossággal kellene 
rendszeresen karbantartani, a termelés fo- 
lyamatossága és a megbízható minőség ér- 
dekében is. 

A vgmk-ban dolgozók - bár létszámuk 
viszonylag alacsony — hatással vannak a 
többiekre is, akik nem tudnak bekerülni a 
jobban kereső csapatba és nem feltétlenül 
azért, mintha szakmailag alkalmatlanok 
lennének. Viszont látják azt, hogy a vgmk- 
beliek az ő jövedelmük többszörösét kere- 
sik, érzékelik az életszínvonalukban kelet- 
kező különbségeket, és tapasztalják azt is, 
hogy a vgmk-tagok a főmunkaidőben nem 
teljes erőbedobással dolgoznak. Így elég 
nehéz őket a minőségi munkára meg- 
nyerni. 

Holott éppen a többség jobb munkája 
hozhatja meg a veszteségek csökkentését, 
illetve a nyereség növelését. Ennek tudato- 
sítására a Tungsram zalaegerszegi gyárá- 
ban olyan módszert is megpróbáltak, hogy 
plakátokon teszik közzé a dolgozók által 
végzett munka értékét, külön feltüntetve, 
hogy mennyibe kerül az anyag és az alkat- 
rész, amit felhasználnak, mennyi többletet 
adnak ehhez a munkájukkal, és mekkora 
kárt okoz a selejt. Feltehetően meggyő- 
zőbb lenne azonban ez az érvelés, ha azt is 
hozzá lehetne tenni: a selejtesökkentésből 
származó megtakarításból mennyi áramlik 

vissza a dolgozók zsebébe. (Jelenleg sajnos 
ez az összefüggés nem érzékelhető közvet- 
lenül.) 


Minőség és költség 


A minőségfejlesztéssel kapcsolatban ná- 
lunk még sokakban él az a nézet, hogy az 
erre a célra fordított költségek nem térül- 
nek meg. A nemzetközi tapasztalatok azt 
mutatják, hogy a minőségfejlesztésre köl- 
tött 1 dollár 2 dollár hasznot hoz. De nem 
mindegy, hogy a pénzt mire költik. 


A minőséggel összefüggő költségek há- 
romfélék lehetnek: a hibák megelőzésére 
fordított költségek, az ellenőrzés költségei 
és a hibaköltségek, amelyek közé tartozik 
a selejtkár és a reklamációkból adódó utó- 
lagos kiadások. Szakértők vizsgálatai sze- 
rint, ha az ellenőrzés költségeit egy egység- 
gel csökkentik, két egységgel növekszik a 
hibák költsége. Ha az ellenőrzést nagyon 
megerősítik, bizonyos ideig egy az egyben 
megtérül az ellenőrzésre fordított kiadás a 
hibaköltségek csökkenésénél, de egy idő 
után előbukkan a korábbiakban már emlí- 
tett , Crosby-dilemma", vagyis a belső se- 
lejt emelkedése. Kitűnt, hogy a leggazdasá- 
gosabban a megelőzésre érdemes befektet- 
ni, mert azzal egyaránt csökkenthetők az 
ellenőrzési és a hibaköltségek is. 


Ezt példázza egy NSZK-beli textilgyár 
vizsgálata, ahol a kiinduláskor 5 százalék 
volt a megelőzésre, 25 százalék az ellenőr- 
zésre fordított és 70 százalék a hibákból 
adódó költség. Ezek együttesen 10 millió 
DM-t tettek ki. A vállalat tudatos, több- 
éves program során megváltoztatta a mi- 
nőségi költségek szerkezetét, s elérte, hogy 
a minőséggel kapcsolatos költségeit 5 mil- 
lió DM-re csökkenthette, a megmaradt 5 
millió pedig a nyereséget növelte. Ehhez az 
eredményhez azonban hosszú évekre volt 
szükség, tehát a megelőzés érdekében ho- 
zott intézkedések és fejlesztések csak hosz- 
szú távon térülnek meg. Kérdés, hogy ma 
nálunk mennyire tudja megengedni magá- 
nak egy vállalat, hogy 8-10 év múlva meg- 
térülő költségeket vállaljon. 


Egy hazai kísérletről 


A Tungsramnál a változást alapvetően a 
piaci kényszer és a gazdasági lehetőség fel- 
ismerése hozta magával. A vállalat árbevé- 
telének mintegy fele tőkés exportból szár- 
mazik, s ennek tekintélyes részét a profesz- 
szionális piacokra irányuló export adja. 
A vevők között vannak japán és nyugat- 
európai autógyárak. Japánban nulla a 
megengedett hibás darabok száma, vagy 
csak milliomodrészben fejezhető ki; Ang- 
liában 0,25 százalék hibát fogadnak el az 
autógyárak. Ezeken az igényes piacokon 
ma már egyre inkább terjed az a gyakorlat, 
hogy nem tartanak fenn apparátust az ide- 
gen áruk ellenőrzésére, mert tapasztalataik 
szerint ez 5 százalék költségmegtakarítást 
eredményez. Ezzel szemben versenyeztetik 
szállítóikat. Legalább hármat. A Tungs- 
ram a Philipsszel és az Osrammal áll ver- 
senyben. A szállítókat rangsorolják is a 
minőség szerint, s ha valamelyik nem felel 
meg a követelményeknek, kiejtik a sorból. 
Ebben a küzdelemben nemcsak a termékek 
versenycznek. hanem a szállító vállalatok 
minőségbiztosítási rendszerei is. A vevők 
olyan beszerzési menedzsereket foglalkoz- 
tatnak, akik a szállítónál tett egy-két na- 
pos látogatás alapján minősíteni tudják a 
vállalat minőségszabályozási rendszerét. 
Több mint 70 kérdést tartalmazó kérdő- 
ívet töltenek ki, s a kérdések között olyan 
is van, hogy mi alkalmazunk-e szállítóink- 
nok, ha egyetlen hibás darab akadt a szál- 
lítmányban, visszaküldik, s elvárják, hogy 
hat napon belül adjunk választ, miért ke- 
letkezhetett a hibás termék, és mit teszünk 
annak érdekében, hogy a hiba ne ismétlőd- 
hessen meg. Angliában ez a válaszadási 
kötelezettség egy hónap. 

Az igényességnek ez a foka talán jelzi, 
hogy mit jelent a , tűzvonalban" lenni. 

1985 tavaszán a Tungsram pártbizottsá- 
ga értékelte a vállalat minőségügyi helyze- 
tét, és javaslatokat várt a hiányosságok 
megszüntetésére. A tények ismeretében 
egyértelmű volt, hogy alapvető változá- 
sokra van szükség. Egyéves felkészülés 
után jött létre az az átfogó minőségjavító 
program, amelynek alapjául az IBM 1981- 


SZEMLE 41 


ben indított programja szolgált, s amelyet 
azóta megismert és elfogadott a vállalat 
legfelső és középszintű vezetése. 

A vezetői elkötelezettségre építő prog- 
ram tartalmazza azt, hogy a vállalati mi- 
nőségpolitika érvényesítésére, a helyi mi- 
nőségügyi feladatok megfogalmazására, 
irányítására és értékelésére minőségirányí- 
tó bizottságokat kell létrehozni minden 
nyítás legfelső fóruma a kibővített igazga- 
tói munkaértekezlet, amelyen a vezérigaz- 
gató és a szakigazgatók mellett részt vesz- 
nek a társadalmi szervezetek vezetői, a 
szervezés és a minőségellenőrzés irányítói. 
A program részletesen ismerteti a minőség- 
irányító bizottságok feladatait. Közülük 
csak néhányat emelünk ki: a vállalati mi- 
nőségpolitikából a területre háruló minő- 
ségügyi célkitűzések meghatározása; a te- 
rület minőségi helyzetének értékelése; a 
minőségösztönző rendszer kidolgozása; a 
minőségi körök támogatása; a vevők és a 
területükhöz kapcsolódó szervezetek igé- 
nyeinek figyelése; más országok, gyárak 
minőségi tapasztalatainak figyelemmel kí- 
sérése, s azok közreadása; a minőségügyi 
oktatási követelmények meghatározása; 
minőségügyi adatbázis szervezése; a ki- 
emelkedő teljesítményt nyújtó dolgozók, 
kollektívák munkájának elismerése, a 
rosszul dolgozók elmarasztalása. 

A vállalati központi minőségirányító 
szervezet feladata a minőségügy funkcio- 
nális vállalati irányítása, a szervezett mi- 
nőségjavító tevékenység koordinálása, a 
gyárakban folyó minőségbiztosító és mi- 
nőségellenőrző tevékenység felügyelete, 
valamint a vállalat képviselete minőségi 
ügyekben a külső partnereknél. 

A program sikeres működéséhez olyan 


információs rendszerre van szükség, amely 
alkalmas valamennyi tevékenység eredmé- 
nyességének, színvonalának mérésére, le- 
hetővé teszi a tervezett változtatások hatá- 
sának értékelését, ezáltal az intézkedések 
rangsorolását, és biztosítja a megtett intéz- 
kedések következményeinek korrekt kiér- 
tékelését. 

Legalább ennyire szükség van azonban 
arra is, hogy a munka értékelésének és 
ösztönzésének rendszere a jobb minőségű 
munkára és az ezt akadályozó tényezők 
elhárítására késztesse az érintett vezetőket 
és minden dolgozót. 

A program röviden vázolt elképzelései 
sokak számára bizonyára illuzórikusnak 
hatnak, hiszen a hazai gyakorlatban szo- 
katlan igényeket és feltételeket fogalmaz- 
nak meg. Mégis úgy tűnik, hogy ez vagy az 
ehhez hasonló szemléletű módszerek je- 
lenthetik a minőségfejlesztés gazdaságos 
útját hosszú távon. Megvalósításuk talán 
nem irreális, hiszen a magyar gazdaság 
most érkezett el arra a pontra, hogy a piac 
kényszerítő erejét egyre jobban kénytelen 
érezni, s a vállalati önállóság is módot ad 
a nagyobb vezetői önállóságra. 

A ,tűzvonalban" lévő vállalatoknál - 
nemcsak a Tungsramban - már érlelődik 
az a vezetői elkötelezettség, amely egyik 
alapfeltétele az új módszerek sikeres beve- 
zetésének. De egy-két fecske nem csinál 
nyarat. Ha a többi vállalatnál nagyon el- 
húzódik az ocsúdási idő, ha a külső és 
belső gazdasági körülmények és feltételek 
nem terelik őket ugyanabba az irányba, 
akkor jelentősen csökken a , tűzvonalbeli- 
ek" esélye is arra, hogy indulóban lévő 
programjaikat megvalósíthassák. 


Balázs István, Peredi Ágnes 

A kisebb települések helyi politikája és az 


A kisebb települések (kisvárosok, falvak) 
közéletéről-politikájáról és az értelmiség 
ebben betölthető szerepéről szólunk az 
alábbiakban. 

Folyamatosan alakuló társadalmi való- 
ságunk nem engedi meg, hogy egyszer s 
mindenkorra érvényes megállapításokat 
tehessünk. Megfogalmazhatunk és meg is 
kell fogalmaznunk ideálokat — esetünkben 
a helyi közélet-politika kívánatosnak tekin- 
tett képét. De nem szabad eszményeinket 
közvetlenül, azonnal megvalósíthatónak 
tekintenünk. Ami napjainkban e téren van, 
az hosszú történeti folyamatban, sokféle 
tényező együtthatására alakult ki. A to- 
vábbhaladás útjának keresésekor csakis 
ebből a helyzetből mint kiinduló állapot- 
ból indulhatunk el. 

Azt is figyelembe kell vennünk, hogy a 


jelen állapotból ritkán vezet rövid út a. 


kívánatoshoz. Az élet minden területén, de 
talán különösképpen a politikai-közéleti 
mozgásokban, meg kel! keresnünk azokat 
a lehetséges cselekvésmódokat, amelyek- 


nek csírái a jelenben benne gyökereznek. . 


Olyan cselekvési terveket kell tehát kimun- 
kálnunk, amelyek a meglévő feltételek ál- 
tal megszabott korlátok között végrehajt- 
hatók, és amelyek kibontakozása egyszers- 
mind a kívánatos állapot irányába mutat. 
Vagyis ebben az esetben is a , van" , a ,kell" 
és a , lehetséges" dialektikájában kell gon- 
dolkodnunk. 

Amikor a közélet-politika kérdéseiről és 
ezen belül embereknek, emberek egy cso- 
portjának (az értelmiségnek) abban való 
részvételéről van szó, akkor végeredmény- 
ben a demokrácia, a demokratizmus kérdé- 
seiről beszélünk. A helyi közélet-politika 
ugyanis alapvetően a helyi érdekek köré 
szerveződhet. A helyi politika magvát a 
következő kérdések alkotják: milyen for- 
mában lehetséges a helyi érdekeket érvé- 
nyesíteni, milyen szerepe lehet az ott lakó 
állampolgároknak az érdekérvényesítő 
döntések előkészítésében, befolyásolásá- 
ban, meghozatalában? Ezek egyben a de- 
mokrácia alapkérdései is. 


A helyi közélet-politika dolga azonban 
korántsem csak önmagában jelentős, nem 
pusztán helyi érvényű ügyről van szó. Az 
állampolgárok, az egyének első fokon 
mindig a kisebb közösségekhez, a telepü- 
lésszerkezeten belül lakóhelyükhöz kötőd- 
nek. Az ott tapasztalt viszonyokon mérik 
a nagyobb társadalmi egység, a nemzet, az 
ország viszonyainak állapotát is. E kistele- 
püléseken kibontakozó demokratizálódási 
folyamat tehát egyrészről nélkülözhetetlen 
alkotóeleme az országos folyamatnak, 
másrészről az állampolgárként való cselek- 
vésnek, az állampolgári öntudat kialakulá- 
sának elsődleges terepe és iskolája is. 

Nem feledkezhetünk meg egyúttal arról 
sem, hogy a kisebb települések , helyi tár- 
sadalma" szerves, integráns alkotórésze a 
, nagytársadalomnak". A modern társada- 
lomfejlődésnek nélkülözhetetlen feltétele a 
magas fokon integrált államszervezet. 
A modern gazdaság csakis a nemzetállam 
keretei között működhet hatékonyan, ko- 
runk nagy- (világ-) politikájának alapegy- 
sége a nemzetállam. A helyi politika alap- 
jául szolgáló helyi érdeket tehát nem sza- 
bad abszolutizálnunk, lehetőleg pontosan 
meg kell vonnunk érvényességi körének 
szükségszerű határait. 

Legáltalánosabban egy negatív (korlá- 
tozó) és egy pozitív (tartalmi) megállapí- 
tást tehetünk. A korlátozás, mondhatni, 
magától értetődő: érvényesítendő (érvé- 
nyesíthető) helyi érdek csak olyan lehet, 
amely nem áll szemben , nagytársadalmi" 
(állami) érdekkel. A pozitív tartalom meg- 
fogalmazása kissé bonyolultabb. Helyi ér- 
deknek azt tarthatjuk , amelynél az érdeket 
kifejező-érvényesítő döntés hatása kizáró- 
lag vagy dominánsan az adott település helyi 
társadalmának polgárait érinti. Ebben az 
értelemben - például - helyi érdek éppúgy 
az iskola megléte és megfelelő szintű mű- 
ködése, mint az elfogadható úthálózat 
vagy éppen az, hogy a lakópolgári érdeke- 
ket jól képviselő ember legyen a tanácstag 
vagy képviselő. Ilyen és ehhez hasonló he- 
lyi érdekekre kell gondolnunk, amikor a 

helyi érdeket mint a helyi közélet-politika 
alapját említjük; tudván és mindig figye- 
lembe véve azt is, hogy ezek a helyi érde- 
kek természetesen sokfélék, és alkalmasint 
egymásnak is ellentmondanak, egymással 
ütköznek. 

Ezek azok az alapszempontok, amelyek 
szerint a kistelepülések közéletének-politi- 
kájának jelenét és lehetőségeit megkísérel- 
jük átgondolni. 


A jelen állapot és az ideál 


Mindenekelőtt röviden jeleznünk kell, 
hogy melyek a helyi társadalom, a helyi 
.  közélet-politika legfontosabb mai jellem- 
ZŐI. 

A jogi-politikatudományi szakirodalom 
éppúgy, mint a politikai állásfoglalások 
visszatérően említik a helyi közélet erős 
formalizmusát. Számos elemzés rámutatott 
arra is, hogy ez nem pusztán, sőt nem is 
elsősorban szubjektív hibák következmé- 
nye. Gyakorlatilag mindazok a politikai 
vagy valamennyire is politikai jelentőségű 
szervezetek, szerveződésformák (párt, ta- 
nács, KISZ, Népíront, szakszervezetek, 
különböző szakmai szövetségek stb.), 
amelyek alsóbb szintű szerveinek működé- 
se ma tulajdonképpen a helyi közéletben 
fejeződik ki, eléggé egyértelműen centra- 
lisztikus-hierarchikus felépítésűek. Ez töb- 
bek között azt is jelenti, hogy a helyi szer- 
vek leginkább a felsőbb szintek döntéseit 
hajtják végre, azok irányítása és ellenőrzé- 
se alatt tevékenykednek. Saját munkájuk- 
ban tehát szükségképpen erős a végrehaj- 
tásra való beállítódottság. 

Mármost e , végrehajtói magatartásfor- 
ma" nagyon megnehezíti, gyakran lehetet- 
lenné teszi azt, hogy ezek a szervezetek a 
helyi érdekeket valóban kezelni tudják. 
Noha az elmúlt években-évtizedben egyre 
inkább elismerjük és elfogadjuk a helyi 
(rész-) érdekek létét és jelentőségét, az em- 
lített tevékenységszerkezet és beállítódás 
miatt ez inkább csak akkor és annyiban 
érvényesül, amikor és amennyiben valame- 
lyik felsőbb szint tudomásul veszi, elfogad- 
ja és a maga döntésébe beépíti (, beszámít- 
Ja") azt. Meglehetősen ritka — vagy csak 


informális közvetítéssel, , kijárással" való- 
sul meg -— a saját érdek autonóm, belső 
(helyi) mozgásokban való érvényesítése. 
A kettő között a különbség tehát, nagyon 
leegyszerűsítve, abban rejlik, hogy az első 
esetben a felsőbb szintű döntéshozó szer- 
vek, egyéb szempontok között, igyekeznek 
figyelembe venni, , beszámítani" a valami- 
képpen tudomásukra jutott eltérő helyi ér- 
dekeket, míg az autonóm érdekérvényesi- 
tés esetén maguk az eltérő (helyi) érdekek 
hordozói képviselik saját érdekeiket a dön- 
tést hozó fórumokon, és törekednek vagy 
saját érdekük érvényesítésére, vagy az elté- 
ró érdekűekkel való megegyezésre. Az első 
esetben lényegileg változatlanul a centra- 
lisztikus szerkezet logikája működik, mivel 
pusztán a felsőbb szintű döntéshozók belá- 
tásán, jóindulatán múlik a , beszámítás", 
mig a második eset a demokratizmus alap- 
képlete, minthogy itt maguk az érintettek 
mintegy kikényszerítik érdekeik figyelem- 
bevételét. 

A jelen helyzetben azonban, mondot- 
tuk, még a centralisztikus mechanizmus 
működik. Ez szerkezeti jellegzetességeinél 
fogva nem igazán alkalmas arra, hogy a 
helyi érdekeket felszínre hozza, a nyilvá- 
nosság előtt ütköztesse őket, és állampol- 
gári (lakópolgári) részvétellel érvényesítse 
a politikai folyamatban. Helyi érdekek 
azonban természetesen vannak. Ha érvé- 
nyesítésük nem történhet hivatalos-formá- 
lis szerkezetben, akkor az érdekmozgások 
más, rejtett utakat keresnek maguknak. 
Törvényszerű, hogy ebben a helyzetben 
felerősödik az informális kapcsolatok jelen- 
tősége, az informalizmus. (Az idevonatko- 
zó szakirodalom is szól erről; elegendő itt, 
ha csak a Társadalmi Szemle hasábjain 
1983-ban közölt Önkormányzat a gyakor- 
latban című beszélgetéssorozatra utalok.) 

Ugy látszik, hogy ma a helyi társadal- 
mak közéleti-politikai életének belső szer- 
veződésében az informális kapcsolatok- 
nak, az informalizmusnak a hivatalos szer- 
vezetekkel egyenrangú jelentősége van. Bi- 
zonyos értelemben azt is mondhatjuk, 
hogy egymásra vannak utalva - abban az 
értelemben, hogy a helyi érdekeket az in- 
formális szerkezeteken keresztül fogalmaz- 
zák meg és , viszik be" a döntési jogú fóru- 

mokra. Egyúttal az informális szerkezetek 
enélkül működőképtelenek, mivel nincs 
döntési jogosultságuk. Olyasmiről van itt 
szó, hogy például egy kisebb léptékű, tehát 
helyi döntést kívánó beruházásról, mielőtt 
az tanácsülés vagy más hivatalos fórum elé 
kerülne, néhány érdekelt esetleg több in- 
formális , egyeztető megbeszélést" tart. 
Valószínűleg ezeken születik meg a tényle- 
ges döntés, és ezután eme megbeszélések 
valamely résztvevőjének feladata, hogy azt 
(a döntést) az illetékes testülettel , jóváha- 
gyassa". 

Talán hangsúlyozni sem szükséges, hogy 
ez a helyzet, véleményünk szerint, koránt- 
sem a kívánatos állapot. 


A kívánatos állapotról természetesen 
csak általános alapelveket lehet és szabad 
elmondani. (A túl konkrét megfogalmazás 
tudománytalan utópiához vezet.) 


A helyi érvényű politizálásnak minde- 
nekelőtt gazdasági és társadalmi feltételei 
vannak. Szükséges egy viszonylagos gaz- 
dasági önállóság abban az értelemben, 
hogy a település (a település állampolgára- 
inak összessége) rendelkezzen, és maga 
rendelkezzen azok felett a fejlesztési forrá- 
sok felett, amelyek a település fejlődéséhez 
szükségesek. 

Feltétlenül utalni kell itt arra — kiegészít- 
ve az előző fejezetben mondottakat -, hogy 
e , gazdasági önállóság" többszörösen sem 
lehet abszolút. A modern államban min- 
denképpen szükség van a források egy ré- 
szének központosítására és újraelosztására, 
mindenekelőtt a közös (állami-össztársa- 
dalmi érdekű) kiadások fedezésére, de arra 
is, hogy központi eszközök segítségével le- 
hessen a területi egyenlőtlenségeket csök- 
kenteni. A kívánatos állapotnak ebből a 
szempontból két követelményt kell kielégí- 
tenie. Az egyik: meg kell határozni a meg- 
termelt jövedelmek helyben maradó és 
központosított részének optimális arányát; 
ez nehéz, de véleményünk szerint nem 
megoldhatatlan közgazdasági feladat. 
A másik: mind a megtermelt jövedelmek 
helyben maradó részével, mind a központi 
újraelosztásból (visszakapott forrásokkal 
a helyi szervek valóban autonóm módon 
gazdálkodhassanak, ennek biztosítása vi- 


szont politikai, közelebbről az igazgatás 
racionális korlátozásának kérdése. 

A település tehát maga dönthessen ar- 
ról, hogy meglévő eszközökből milyen 
közcélú gazdasági, infrastrukturális, kul- 
turális és egyéb fejlesztéseket valósít meg. 

Természetesnek kell tartanunk, hogy a 
fejlesztési irányok kijelölésében különböző 
részérdekek vannak (városrészek, egyes 
foglalkozási csoportok, gazdasági vagy 
kulturális intézmények eltérő érdekei); 
ezek azonban, mint az előző pontban rá- 
mutattunk, jelenleg többnyire rejtve ma- 
radnak, , bujkálnak". A kívánatos az, hogy 
ezek az érdekek nyilvánosságra kerülhesse- 
nek, a helyi nyilvánosság előtt, a közvéle- 
mény kontrollja alatt ütközzenek meg egy- 
mással. (Amihez természetesen az is kell, 
hogy az egyes érdekek képviselői vállalják 
az ütközést; manapság inkább kerülni 
szoktuk a konfliktusokat.) Az érdekütköz- 
tetés feltételezi továbbá a helyi nyilvános- 
ság olyan formáinak meglétét, amelyek al- 
kalmasak arra is, hogy a , felülről" jövő 
közléseken túl bármely állampolgár azon 
keresztül véleményt nyilváníthasson. (Ez 
lehet helyi sajtó, helyi rádió, kábelteleví- 
zió; nem a technikai forma, hanem a tarta- 
lom, a nyilvános véleménynyilvánítás lehe- 
tősége a lényeges.) 

E feltételek alapján alakulhatnak ki — és 
ez a kívánatos állapot lényege — olyan dön- 
tést hozó fórumok, amelyek egyaránt ké- 
pesek az országos érdekek helyi képvisele- 
tére (mert természetesen erre is szükség 
van), és a helyi érdekeknek a társadalmi 
nyilvánosság előtt, e nyilvánosság ellenőr- 
zése alatt történő megfogalmazására, üt- 
köztetésére, egyeztetésére. Az ilyen műkö- 
dés magától értetődően feltételezi azt is, 
hogy számos olyan helyi szervezetnek, cso- 
portosulásnak kell léteznie és funkcionál- 
nia, amely egy-egy részérdeket képvisel és 
próbál érvényesíteni. 

A helyi önállóság. amelyről fentebb szó 
volt - többször utaltunk már rá -, nyilván 
nem abszolút érvényű. A mondottakon túl 
a helyi érvényű közéletnek-politikának elvi 
korlátai (a gyakorlati, a mai valóságos vi- 
szonyokban gyökerező korlátokat már 
említettük) is vannak. A modern nemzetál- 
lamokban számos olyan kérdés van, 

amelynek megoldása csak központi, orszá- 
gos érvényű döntésekkel lehetséges. (Hon- 
védelem, külpolitika, gazdaságpolitika és 
nagy volumenű gazdasági döntések, orszá- 
gos infrastruktúra-hálózat stb.) E témák- 
ban a kistelepülések helyi társadalmának 
nincs, nem is lehet önálló döntési jogosult- 
sága, mert más településeknek, régióknak, 
az egész országnak az érdekeiről van szó. 

Fontos azonban, hogy a helyi önállóság- 
nak az elvi korlátai se jelentsenek kiszol- 
gáltatottságot; mert igaz ugyan, hogy e 
kérdésekről nem lehet helyi szinten döntést 
hozni, de egy kívánatos szerkezetben a he- 
lyi társadalmakat — mint sajátos társadal- 
mi egységeket -— be lehet és be kell vonni a 
döntéselőkészítés folyamatába. Jegyezzük 
meg itt azonban azt is, épp oly fontos, 
hogy olyan szerkezetet alakítsunk ki, 
amely nem teszi lehetővé a helyi szervek- 
nek, hogy azok megakadályozzák az or- 
szágos érdekű döntések érvényesülését. 
Ma ugyanis nem ritkán fordul elő, hogy 
összállami érdekeket kifejező intézkedések 
a helyi szervek - rossz hagyományon, be- 
idegződésen, újításképtelenségen vagy épp 
csak pozícióféltésen alapuló — , csendes el- 
lenállásán" halnak el. 

A helyi önállósággal kapcsolatban fel- 
tétlenül szükséges még határozott különb- 
séget tennünk a decentralizáció és a demok- 
ratizálódás között. 

A decentralizáció, fogalma szerint, a 
döntési jogosultságoknak a felsőbb szin- 
tekről alsóbb szintekre helyezését jelenti. 
(Adott kérdésekben például eddig a me- 
gyei tanács döntött, ezután ez a helyi ta- 
nács jogköre.) A decentralizáció természe- 
tesen egyik alapfeltétele a demokratizáló- 
dásnak, de nem azonos azzal. A demokrá- 
cia lényege ugyanis az, hogy az érintettek- 
nek, az állampolgároknak érdemi részvéte- 
lük van az őket érintő ügyek intézésében. 
A döntési jogkörök , leadása" nem bizto- 
sítja automatikusan az állampolgári rész- 
vételt. Lehetséges és elképzelhető a decent- 
ralizáció antidemokratikusan is: olyan 
esetben, amikor helyben alakul ki a dön- 
téshozók szűk csoportja (helyi , kiskirá- 
lyok"), amelyik különböző eszközökkel az 
állampolgárok többségét kizárja az érdemi 
döntési folyamatból. 


A mi ideálunk, , kívánatos állapotunk" 
a demokrácia, így természetes, hogy meg- 
győződésünk szerint társadalmunk to- 
vábbfejlődése szempontjából demokrati- 
zálódásra van szükség. Az utóbbi években 
hozott számos decentralizációs intézkedés 
ennek csupán az egyik feltételét teremtette 
meg. Magának a demokratizálódási folya- 
matnak a kibontakozásához többre, kife- 
jezetten erre a célra irányuló cselekvésekre 
van szükség. Ezekről fogunk a továbbiak- 
ban szót ejteni. 


Lehetőségek, mai teendők 


Fentebb, amikor a jelen helyzetet vázoltuk, 
abból kellett kiindulnunk, hogy milyen 
problémák adódnak a formális (jogilag 
megszervezett, rögzített) szerkezet műkö- 
déséből. Érdemes itt is azzal kezdenünk, 
hogy e tekintetben milyen változásokra, 
módosulásokra van szükség, és melyekre 
van a jelenlegi feltételek között lehetőség. 

Vannak olyan vélemények, amelyek sze- 
rint, ahogyan a gazdaságirányítás rendsze- 
rében 1968-ban, majd azt követőleg is lé- 
nyeges és mélyreható, esetenként a gazda- 
ság működésmódját is befolyásoló szerke- 
zeti változtatásokat hajtottunk végre, 
ugyanígy a politikai struktúrát is lényege- 
sen át kellene alakítani. Úgy véljük, a 
rendszer lényegét érintő módosításra nincs 
szükség. Nem alapvető (makroszintű) 
szerkezeti változtatásra (esetleg többpárt- 
rendszer bevezetése, a tanácsrendszer alap- 
elveit is érintő lényeges átalakítás) van 
szükség, hanem a meglévő szerkezetiségek 
működésmódjának , működési mechanizmu- 
sának olyan irányú mélyreható átalakítá- 
sára, amelyre maga a meglévő struktúra ad 
lehetőséget. (Ami persze nem zárja ki, 
hogy mikroszinten — például a helyi társa- 
dalmak szintjén — ne gondolhatnánk új, 
helyi működésű közéleti-politikai típusú 
szerkezetiségek kiformálódására is. Ezek- 
ről még szólunk.) 

Nézzük azonban most a már meglévő 
szervezeteket, mindenekelőtt a legfonto- 
sabbat, a pártszervezetet. A párt, jellegé- 
nek és célkitűzéseinek megfelelően, alapve- 
tően politikai szervezet. Jelenlegi működés- 

módjában azonban még mindig túlságosan 
sok a közvetlen operatív mozzanat. Gyak- 
ran nem igazán politikai, hanem közvetlen 
gazdasági, közigazgatási vagy más irányí- 
tó tevékenységeket lát el. Igen soktzor 
főleg kisebb településeken, a pártappará- 
tusok munkatársai közvetlenül vesznek 
részt társadalmi, kulturális és egyéb moz- 
galmak szervezésében, máskor valamely 
helyi beruházás érdekében , kijáró" funk- 
ciót töltenek be, alkalmasint egy-egy na- 
gyobb építkezésen a közreműködő cégek 
közötti közvetlen koordinációt is magukra 
vállalják. Ennek megfelelően az üzemi 
pártbizottságok, alapszervezetek munkája 
is gyakran beszűkül: döntően közvetlen 
munkahelyi (termelési) problémákkal fog- 
lalkoznak. 


Az ilyenfajta közvetlen ánőfvek mű. 


kell a pártszervezetek és p ek mű- 
ködésének megszabadulnia. A Rölyi-(vároe 
si, községi) pártszerveknek, illetve a mun- 
kahelyek alapszervezeteinek vállalniuk 
kell azt a szerepet is, hogy a helyi politika 
(helyi érdekkifejezés és érdekérvényesítés) 
alapsejtjeiként funkcionáljanak. Milyen 
módon, milyen eszközökkel lehetséges ez? 

Úgy gondolom, a munkastílus kívána- 
tos irányba való elmozdulása egyik oldal- 
ról az alapszervezetek tevékenységének 
módosulását kell hogy jelentse. A helyi 
politika, mint jeleztük, a helyi érdekek 
(egy-egy településrész, egy-egy csoport 
vagy egy-egy termelőszervezet részérdekei) 
képviselésére szerveződik. Az alapszerve- 
zetek pedig éppen egy-egy kisebb (munka- 
helyi, területi) egységet képviselnek. Bizo- 
nyosak lehetünk abban, hogy az alapszer- 
vezet tagjai nagyon pontosan és jól ismerik 
az adott egység, közösség, csoport érdekd- 
it. Legyenek ezek akár beruházásra-fejlesz- 
tésre, infrastruktúra-bővítésre, akár az 
üzem vagy a lakókörnyezet komfortoss 


szervezeteknek tehát vállalniuk keltellik 
nek az érdekeknek a megfogalmaz aa u Ő 
képviseletét. Ve 

Meggondolandó lehet azonban ap ah 
tény, hogy tudjuk: a helyi társadalomban 
egymástól eltérő, alkalmagi 
szembenálló, egymással ütkéöb helyi r 
érdekek vannak jelen. (Példág] két t: 


egymással 


vállalat érdeke ütközhet abban, hogy me- 
lyiket fejlesszék.) Ha a pártalapszerveze- 
tektől várjuk ezeknek a részérdekeknek a 
képviseletét, akkor nyilvánvaló, hogy azok 
egy sor helyi kérdésben egymástól külön- 
böző, sőt egymásnak esetleg ellentmondó 
véleményt fognak képviselni. Feltehető a 
kérdés, hogyan érvényesül ebben az eset- 
ben a párt egysége. Úgy véljük, a döntés- 
hozatal előtt, a döntés előkészítésének sza- 
kaszában az eltérő nézetek megléte és üt- 
köztetése nemcsak, hogy megengedhető, 
hanem az optimális döntés érdekében 
szükséges, nélkülözhetetlen is. A politizá- 
lás, tudomásul kell vennünk, nem pusztán 
agítációt, már meghozott döntések elfo- 
gadtatását jelenti, hanem mindenekelőtt a 
döntéshozatalban, a döntési folyamatban 
való érdemi részvételt. Ami többek között 
azt is jelenti, hogy a folyamatban részt 
vevő egyének, a politizáló állampolgárok 
alkalmasint eltérő érdekeket képviselnek, 
és esetleg igen kemény, nyilvánosság előtti 
vitákon keresztül jutnak el a közös döntés- 
hez. 

A másik oldalon azonban, az előbbiek- 
ben elmondottaknak megfelelően, változ- 
nia kell a felsőbb (városi, községi) pártszer- 
vezetek, pártapparátusok munkájának is. 
A jelzett típusú politikai folyamatban az 
alapszervezetek munkáját nemcsak vagy 
talán nem is elsősorban irányítani (felada- 
tokat kiadni, ellenőrizni stb.) kell, hanem 
mindenekelőtt a tevékenységeket szüksé- 
ges integrálni. Más szóval: politikai eszkö- 
zökkel lehetővé tenni azt, hogy a döntése- 
lőkészítés folyamatában az eltérő érdekek 
megfogalmazódhassanak, és hogy a vita a 
politika játékszabályai" szerint menjen 
végbe. Ez természetesen nem azt jelenti, 
hogy a pártot , politikai vitaklubbá" ala- 
kítsuk át. Az érdekütköztetési és -egyezte- 


éa. tési folyamatot természetesen a cselekvést 
.s 


bá tételére vonatkozó érdekek. A fs megszabó és kötelező érvényű döntésnek 


. kell követnie. Csupán arról van szó, hogy 
párt operatív-lebonyolító jellegű mun- 
stílusát valóságos politikai, érdekmoz- 
isokat figyelembe vevő tevékenységgé fej- 
sszük. 

Hasonlóképpen nincsen szükség a ta- 


nácsrendszet 


k nácsrendszer, államigazgatás kogzolyabb, 
alapelveket érintő szerkezeti módáljsá ására 

sem. A tanácstörvény szerint a helyi tanács 
ma is -— az államigazgatási mellett — nép- 
képviseleti-önkormányzati szerv. A problé- 
ma abban rejlik, hogy a tényleges műkö- 
désben éppen az utóbbi két vonatkozás- 
ban, a  népképviseleti-önkormányzati 
funkcióban nagyon sok a formalitás. Tud- 
juk, hogy a legfőbb helyi döntéshozó fó- 
rum, a tanácsülés elé többségükben olyan 
módon előkészített anyagok kerülnek, 
amelyek érdemi vitára már nem adnak le- 
hetőséget. Holott éppen itt, ahol az állam- 
polgárok választott képviselői döntenek a 
települést érintő kérdésekről, kellene az 
igazi nyilvános érdekegyeztetésnek, az ér- 
dekütközésnek megtörténnie. 

Ezen a formalitáson nem sokat segít az 
az utóbbi időben terjedőben lévő gyakor- 
lat, miszerint a tanácsülés elé döntési vál- 
tozatokat, alternatívákat terjesztenek be. 
A jelenlevő tanácstagoknak ugyanis szinte 
soha sincs módjuk arra, hogy a javaslato- 
kat választóikkal vagy azok egy - szakértő 
— részével megvitassák, így leggyakrabban 
saját magánvéleményük alapján választa- 
nak az eléjük terjesztett alternatívák kö- 
zül. (Amelyek, tegyük még hozzá ezt is, 
többnyire úgy vannak megfogalmazva, 
hogy reálisan csak az egyik -— nyilván az 
előzetes, informális , egyeztetéseken" meg- 
felelőnek ítélt — változat fogadható el.) 
Olyanfajta működésre van tehát szükség, 
amelyben lehetővé válik, hogy a tanácsta- 
gok a közvéleményt (választóik véleményét 
és érdekeit) képviseljék, hogy választóik 
véleményének ismeretében, választóik 
megfogalmazott érdekeit képviselve foglal- 
janak állást a döntéshozatal folyamatá- 
ban. 

Ehhez azonban természetesen az szüksé- 
ges, hogy a választóknak, az állampolgá- 
roknak módjuk legyen véleményt alkotni 
a döntésre kerülő kérdésekről. Tudjanak 
mindenekelőtt arról, hogy miről kell dön- 
teni, és legyenek ismereteik azzal kapcso- 
latban, hogy milyen feltételei, lehetőségei 
vannak a különböző megoldásoknak. Vé- 
gül legyen módjuk arra, hogy érvelve ki- 
fejthessék érdekeiket kifejező véleményü- 
ket, és megvitathassák mások véleményét. 
(Az elképzelés ellen vethető, hogy mosta- 
nában inkább közönyt, a részvételi szán- 


dék, a vitakészség hiányát tapasztaljuk. 
Erre a kérdésre a következőkben még kité- 
rünk.) 

Újra a társadalmi nyilvánosság, az in- 
formációs-kommunikációs hálózat kérdé- 
séhez jutunk. Mint említettem, ennek tech- 
nikai megoldása sokféle lehet, egyedül üd- 
vözítő változat nincsen. A lényeg csupán 
az, hogy legyenek olyan formák, amelyek 
közvetítésével az állampolgárok vélemé- 
nyüket kifejezni, érdekeiket érvényesíteni 
tudják. 

A tanács munkájában, úgy látszik, a 
leglényegesebb egy súlyponteltolódás. En- 
nek lényege, hogy a tényleges döntéshozó 
a választott testület legyen, az apparátus 
pedig valóban csak döntéselőkészítő mun- 
kát végezzen: bocsássa a döntéshozók ren- 
delkezésére az összes szükséges informáci- 
ót, fogalmazzon meg egyenrangú (előnyö- 
ket-hátrányokat egyként tartalmazó) al- 
ternatívákat. Ily módon érhető el ugyanis, 
hogy a tanácsapparátus elsősorban a maga 
tevékenységét, az államigazgatást (köz- 
igazgatást — amelyet persze a jelenleginél 
sokkal hatékonyabban kellene működtet- 
ni) végezze, és az önkormányzati funkció a 
választott testületek működésében tartal- 
masan kibontakozhasson. 

Nyilvánvaló, hogy egy kérirányú folya- 
matnak kell végbemennie. Egyik oldalról a 
közélet-politikát intéző hatalmi apparátu- 
sok munkájának, munkastílusának kell 
megváltoznia, másik oldalról pedig módo- 
sulnia kell az állampolgárok magatartásá- 
nak, állampolgári részvételének is. 

Ha eddig zömmel a szervezetekről, in- 
tézményekről szóltunk, szóljunk most az 
egyénekről, az állampolgárokról, s ezen 
belül az értelmiségiek szerepéről is. 

Nem véletlen, hogy amikor a jelen álla- 
potot elemeztük vázlatosan, az állampol- 
gári részvétel jelenéről nem szóltunk. Gya- 
korta hallani ugyanis azt a vélekedést, 
hogy ,az emberek közömbösek", hogy 
, nem érdekli őket a politika" stb. Úgy 
vélem azonban, hogy ezek a nézetek nagy- 
részt nem helytállóak. Az embereket igenis 
érdekli a körülöttük folyó élet, érdekli, 
hogy mi történik városukban, falujukban; 
a közömbösség látszata csak akkor kelet- 
kezik, ha nincs módjuk érdemben beleszól- 

ni az őket is érintő döntésekbe. Abban a 
pillanatban, amint mód nyilik a vélemény- 
nyilvánításra, amint valóságos döntésho- 
zókká válhatnak, akkor a politizálási szán- 
dék is felszínre tör; jó példa erre az 1985-ös 
tanácsi és országgyűlési választások lefo- 
lyása. Csak akkor nem tapasztalható 
valulról induló kezdeményezés", spontán 
érdekérvényesítő szerveződés, ha nincs 
esély a dolgok végigvitelére. 

Az értelmiség szerepe ezekben a kívána- 
tos spontán mozgásokban rendkívül fon- 
tos. Értelmiséginek lenni ugyanis, a szó 
teljes értelmében, nem pusztán egy megha- 
tározott foglalkozás gyakorlása; egy olyan 
magatartásforma is, amely a társadalmi 
kérdések megoldásában való részvételt, 
egyfajta szellemi alapállást is jelent. Ennek 
alapja egyrészt az értelmiségiek magas 
szintű szaktudása. De másrészt az értelmi- 
ségiek képzettsége szükségképpen ad egy 
tágabb, nagyobb összefüggéseket átfogni 
képes szemléketmódot is, amely értelmisé- 
gi feladattá teszi a más, nem értelmiségi 
társadalmi csoportok különböző részérde- 
keinek megfogalmazását, képviseletét is. 
(Talán mondani sem kell, hogy ez nem 
privilégiuma az értelmiségi foglalkozásúak- 
nak. Bárki, aki a megfelelő ismeretanya- 
got, műveltséget megszerezte, képes és al- 
kalmas lehet ezeknek a feladatoknak az 
ellátására, és ebben az esetben - ahogyan 
Antonio Gramsci kifejti — konkrét foglalko- 
zásától függetlenül értelmiségi funkciót tölt 
be. Itt tehát arról van szó, hogy a jelzettek 
az értelmiségieknek, képzettségükből adó- 
dóan, voltaképpen kötelező feladatai.) 
Szükséges, hogy megteremtsük, illetve en- 
gedjük kialakulni azokat a különböző 
szervezeti formákat, amelyekben az értel- 
miség e feladatait teljesítheti is. 

Fel szokták vetni a kérdést, hogy a spon- 
tán, önszerveződő mozgások nem gyengí- 
tik-e meg a párt vezető szerepének érvé- 
nyesülesét. Úgy véljük, hogy ennek az el- 
lenkezője az igaz. Az állampolgárok spon- 
tán érdekérvényesítő szerveződései nem 
gyengítik, hanem erősítik a párt politikai 
szerepét; természetesen akkor, ha ez együtt 
jár a párt munkastílusának az előbbiekben 
jelzett változásával. Ekkor ugyanis olyan 
politikai mozgásrendszer alakulhat ki, 


amelyben az állampolgárok érdekkifejező 
és -érvényesítő tevékenysége nem a párton 
kívül, hanem a párt szervezeti egységeinek 
közreműködésével bontakozik ki, és így 
végső fokon a párt nemcsak az átfogó, 
nagy kérdésekben, hanem a mindennapi- 
ságban is működő és érvényes tömegbázis- 
ra támaszkodhat. 

Jegyezzük még meg - visszatérve egy 
pillanatra az értelmiséghez -, hogy az értel- 
miségiek közéleti-politikai tevékenységére 
elsősorban szaktudásuk alapján számítha- 
tunk. Nem valószínű és értelmetlenség is 
volna erőszakolni, hogy például az orvo- 
sok az iparfejlesztés részletkérdéseivel fog- 
lalkozzanak; őket mindenekelőtt a telepü- 
lés egészségügyi problémáinak megoldásá- 
ban kell aktivizálni. Meg kell azonban ke- 
resnünk azokat a formákat, amelyekben e 
szaktudás kiléphet e legszűkebben értelme- 
zett szakma keretei közül, és valamiképpen 
átfogóan az egész település érdekében mű- 
ködő tudásként funkcionál. Ugy véljük, 
erre valójában mindenfajta értelmiségi 
szaktudás esetében esély van, hisz minden 
településünkön olyan komplex problémá- 
kat kel! megoldani, hogy csak a legkülön- 
bözőbb szaktudások együttműködése ve- 
zethet eredményre. 

Szólnunk kell még a helyi közélet-politi- 
ka általunk célszerűnek és lehetségesnek 
tartott szevezeti formáiról. 

Három típust lehet elkülöníteni. 

Az első tipus, az eddigiek alapján magá- 
tól értetődően, a meglévő politikai szerke- 
zetek. A lényeg ezek esetében, ismételjük, 
hogy a vázolt irányokban módosítani kell 
a helyi hatalmi-politikai centrumok műkö- 
dési mechanizmusát. Mint jelezni próbál- 
tuk, a helyi önállóság kibontakoztatása, a 
helyi társadalom demokratizmusának fej- 
lesztése dolgában komoly lehetőségeket 
rejt magában a meglévő struktúrák megfe- 
lelő működtetése. ( Természetesen csak úgy 
és csak akkor, ha főleg a közigazgatásban 
folytatódik a decentralizációs folyamat, és 
ezzel együtt a helyi tanácsok — a választott 
önkormányzati szervek - további és elvon- 
hatatlan döntési jogköröket és ehhez szük- 
séges eszközöket kapnak.) 

Másodjára azt érdemes említenünk, 
hogy számos olyan szervezet, intézmény 

létezik jelenleg is, amely valójában nem 
vesz részt a helyi közélet-politika működé- 
sében; vagy formálisan működik vagy egé- 
szen partikuláris tevékenységet folytat. 
. Olyanfélékre gondolok itt, mint a szak- 
szervezetek helyi szervei, a TIT, a Vörös- 
kereszt, a METESZ; egészen a bélyeggyűj- 
tők vagy a galambászok szövetségéig. Va- 
lójában, ha jól meggondoljuk, ezek is kép- 
viselnek vagy képviselhetnének meghatá- 
rozott helyi részérdekeket. Talán fogal- 
mazhatunk úgy, hogy e szervezetek tevé- 
kenységét fel kellene dúsítani valóságos po- 
litikai tartalmakkal. Amin — nem győzöm 
hangsúlyozni — nem azt értem, hogy 
mondjuk a bélyeggyűjtők szövetségének 
ülésein is vitassák meg a nemzetközi hely- 
zet alakulását, mert ez lényegében idegen 
alaptevékenységüktől. De azt már elkép- 
zelhetőnek tartom, hogy egy helyi érvényű 
szociálpolitikai döntésben komoly szerepe 
legyen a  pedagógus-szakszervezetnek, 
vagy az orvosok helyi szervezetének, hi- 
szen a maguk szakmai tevékenysége alap- 
ján birtokában vannak azoknak az infor- 
mációknak, amelyek a jó döntéshez szük- 
ségesek. 

Végül harmadrészt nemcsak enged- 
nünk, hanem szorgalmaznunk kell új szer- 

veződési formák létrejöttét is. Az utóbbi 
években szép számmal alakultak különbö- 
ző városvédő, városszépítő, egyéb kulturá- 
lis egyesületek. Ilyenekre, de nemcsak ilye- 
nekre gondolhatunk. Miért ne lehetne el- 
képzelni, hogy egy városrész vagy akár 
csak egy utca népessége még csak nem is 
szabályos egyesületi formában, hanem 
csak időlegesen összeszövetkezik valami- 
lyen közös cél, közös érdek képviseletében. 
A fontos csak az, hogy ezek a , szövetsé- 
gek" (ezek képviselői) vállalják a nyilvános 
ütközést más hasonló szerveződési formák 
képviselőivel, hogy vállalják a nyilvános 
megmérettetést, a valóságos politizálást. 


Kistelepülésekről, ezek helyi társadalma, 
közélete-politikája fejlesztésének lehetősé- 
geiről szólottunk. Vállalva természetesen a 
tévedés kockázatát is. Vállalva, hogy az itt 
leírt elképzelésekkel szemben, azoktól elté- 
rő megoldások kristályosodnak ki a viták- 
ban és a gyakorlatban is. Ugy gondoljuk, 
hogy ez is a demokráciához tartozik. 


Bánlaky Pál 

Művezetők a társadalomban 


A társadalomtudományok és a műszaki 
tudományok szakemberei régóta tisztában 
vannak a művezetőök fontos, kiemelt szere- 
pével, bár társadalmi vagy termelési tevé- 
kenységüket átfogóan korábban alig, szin- 
te egyáltalán nem elemezték.! A gyakorlati 
szakemberek pedig - mind az iparirányíi- 
tás, mind a vállalatvezetés szintjén — időn- 
ként, vissza-visszatérő érdeklődéssel, de 
alapvetően kampányszerüen fordultak a 
témához. Erdekes, hogy ez a ciklikusan 
ismétlődő, de mindvégig hangsúlyozottan 
kampányszerű érdeklődés az utóbbi negy- 
ven évben mindig az adott évtized elejére 
esett. 

Az ötvenes évek elején a társadalom-, 
gazdaság- és iparirányítás szintjén merült 
fel a művezetői kérdés , megoldásának" 
szükségszerűsége. A sztálini iparpolitiká- 
nak megfelelően a művezetőt a termelés 
közvetlen parancsnokának vélték, és az új, 
szocialista művezetői réteg kialakítását el- 
sősorban politikai feladatnak tekintették, 
s ennek eszközeit vették e kitűzött cél eléré- 
se érdekében igénybe. Ezt a korszakot vé- 
gül egy minisztertanácsi rendelet zárta le, 
amely pontosan - valójában túlpontosítva, 
túlrészletezve — szabályozta a művezetők 
jogait és kötelességeit. ? 

A hatvanas évek elején kimondatlanul is 
a korábbi egyoldalúság felszámolásának 
szándéka tűzte változatlanul az iparirányí- 
tás napirendjére a kérdést. Mai felfogá- 
sunk szerint még mindig túlzottan kaptak 
hangsúlyt a politikai szempontok; valójá- 
ban azonban éppen a túlpolitizáltság eny- 
hítése volt a cél, s a politikai követelmé- 
nyekkel legalább egyenrangúan merültek 
fel a szakmai követelmények. Nem véletlen 


1 Héthy Lajos-Makó Csaba: Munkásmagatartá- 
sok és a gazdasági szervezet, Budapest, 1972. 
Héthy Lajos-Makó Csaba: A vállalati kontroll mecha- 
nizmusa és a szervezetlenség. Budapest, 1972. 
Büt Lajos-Zsille Zoltán: Aknaszedók a termelés front- 
ján, vagy kisvállalkozók az üzemi piacon, In: Ergonó- 
mia, 1971. 4. sz. 

2 A Magyar Népköztársaság Minisztertanácsának 
1023/1951. (VII. 15.) számú határozata a művezetők 
kötelességeiről és jogairól. 


tehát, hogy elsősorban - nem előzmények 
nélkül ugyan - a művezetők képzése került 
előtérbe. A korábbi gyakorlatnak megfele- 
lően ezt a korszakot újabb minisztertaná- 
csi rendelet zárta, melyet minden oldódás 
ellenére továbbra is a túlszabályozás jel- 
lemzett.? 

Feltűnő, hogy a hatvanas évek második 
felében - tehát az új gazdasági mechaniz- 
mus bevezetésének időszakában - a mun- 
kaszervezet kérdéseihez hasonlóan a mű- 
vezetőkről sem esett szó, sem a tervezés- 
ben, sem a mechanizmust bevezető viták- 
ban. Ezek azonban azok az évek, amikor 
Magyarországon megindul a valóban tu- 
dományos igényű munka- és üzemszocio- 
lógia. Nyilvánvaló, hogy közvetlen hatá- 
suk aligha mutatható ki, utólag mégis va- 
lószínűnek látszik, hogy legalább részben 
ezek nyomán fordul ismét a figyelem az 
üzemen belüli hatalmi viszonyok, így töb- 
bek között a művezetők felé. 

Lényeges különbség, hogy a korábbi két 
kampánnyal ellentétben nem a felső ipar- 
irányítás az, amely felfigyel a művezetők 
addig elhanyagoltnak vélt kiemelt szerepé- 
re, hanem maguk a vállalatok és az egyes 
szakszervezetek." 

Új jelenség az is, hogy a hetvenes évek 
közepén a szükségesnek vélt intézkedése- 
ket már-már tudományos igényű szocioló- 
giai vizsgálatok előzték meg. Miután ez a 
kampány nem , felülről" jött, hanem sok- 
kal inkább a tényleges feszültségeket kí- 
vánta elsősorban helyi szinten feloldani, a 
jelzett törekvések az egyes vállalatoknál 
párhuzamosan, egymástól függetlenül je- 
lentkeztek. Ezt elősegítette az a tény is, 
hogy az érintett nagyüzemek a vizsgálati 
eredményeket -— szokásos beidegződésük- 
nek megfelelően — bizalmasnak, sőt üzemi 
titoknak minősítették. Ez azt jelenti, hogy 
ezek az eredmények mind a mai napig szin- 


3 A Magyar Forradalmi Munkás-Paraszt Kormány 
35/1964. (XII. 29.) számú rendelete a művezetőkről. 

4 Így pl. a Csepel Művek, a Magyar Hajó- és Daru- 
gyár, a Taurus stb. 

te hozzáférhetetlenek a téma kutatói szá- 
mára. 

Az érintett vállalatok egy része a vizsgá- 
latokat követően intézkedéseket is hozott, 
így például új működési szabályzatot fo- 
galmaztak meg, de ezeknek a korlátozott 
előírásoknak a hatása nem érvényesült tel- 
jes mértékben, még ott sem, ahol pedig 
megvolt a jobbítás szándéka. Mondhatni, 
ekkor üzemi szinten estek abba az illúzió- 
ba, hogy utasításokkal, rendeletekkel, mű- 
ködési szabályzatokkal meg lehet változ- 
tatni az adott munkaszervezetet, vagy leg- 
alább azon belül a művezetők helyzetét. 
Egyfajta , illúzióvesztést" tükröz azonban 
az a tény, hogy egyes helyeken a vizsgála- 
tokat már nem is követték konkrét intéz- 
kedések. A kutatási eredményeket a műve- 
zetői kérdéshez hasonlóan ad acta tették. 

Ismereteink szerint a legátfogóbb és egy- 
ben legmélyebb felmérést a Vas-, Fém- és 
Villamosenergetikai Dolgozók Szakszer- 
vezete végezte, amely ezután művezetői 
konferenciát rendezett. A sok szempont- 
ból helytálló, helyenként máig is érvényes 
megállapítások azonban a szakszervezetek 
sajátos helyzete következtében aligha hat- 
hattak, nem is hatottak a konkrét gyakor- 
latra. 

A nyolcvanas évek elejére esik kronoló- 
giailag az utolsó művezetői kampány. Ek- 
kor rendezték meg (1981 decemberében) 
több szerv kezdeményezésére a művezetők 
első országos tapasztalatcsere-tanácskozá- 
sát. Szándékában ez a rendezvény túllépett 
ugyan a korábbi korlátokon, eleve egyfajta 
decentralizálás jegyében ült össze, s diffe- 
renciáltan kívánta a művezetők helyzetét 
vizsgálni; a konkrét ajánlásokban azonban 
ismét a korábbi uniformizmus kisértett, 
olyannyira, hogy a művezetők megint a 
, termelés közvetlen parancsnokaivá" vál- 
tak. 


Ezekben a kampányszerű törekvésekben, 
az időközben eltelt harminc év ellenére, a 
legfeltűnőbb közös vonás, hogy a műveze- 
tök egykori (értsd: múlt századi) tekinté- 
lyét kívánták mindenekelőtt visszaállítani. 
Altalában nem kimondott - de helyenként 


érezhető - szándékok szerint mintha meg 
nem történtté akarták volna nyilvánítani a 
megtörténteket, beleértve a korábbi hely- 
telen, téves intézkedéseket. Bármennyire 
illúziószerű is az ilyen szándékú korrekció, 
a gyakorlat, a megoldandó feladatok 
szempontjából, talán még érthető. Ez a 
törekvés azonban párosult a , klasszikus" 
művezető idealizálásával, egy olyan mun- 
kaszervezet iránti vággyal, ahol a termelés 
még áttekinthető és éppen áttekinthetősé- 
ge, egyszerűsége révén viszonylag konfiik- 
tusmentes. l 

A kora kapitalizmuskori idealizált, 
, klasszikus" művezető azonban nemcsak 
hogy nem támasztható fel, hanem sokkal 
differenciáltabb is volt, mintsem azt leegy- 
szerűsítő történelmi tudatunk látni és lát- 
tatni véli. A művezetők természetesen a 
kialakuló modern gyáripar , termékei", de 
hagyományaik vagy akár egyéni életútjuk 
révén hasonlíthatók a középkori céhes 
mesterhez. Jellegzetes magatartásmintáik 
vagy akár társadalmi szerepük helyenként 
még emlékeztettek is az egykori céhes mes- 
terre, de már gyökeresen megváltozott vi- 
szonyok között. 

Átfogó, országos adatok természetesen 
nincsenek a birtokunkban, de egyes üzem- 
történetekből tudjuk, hogy a művezetők 
rekrutációja is eltérő volt, s ez iparágan- 
ként vagy akár üzemenként még tovább 
variálódhatott. Egy részük a kisiparból ke- 
rült a nagyüzemekbe, más részük alsó ipar- 
iskolai végzettségű volt, s különbözött a 
szakmunkások többségétől, zömük azon- 
ban egykor munkásként dolgozott, s meg- 
felelő tapasztalatokat gyűjtve vált viszony- 
lag idősebb korára művezetővé. 

Szervezett munkás számára azonban 
egy esetleges művezetői kinevezés komoly 
identitási válsággal is járhatott. A műveze- 
tők ugyanis a múlt században, sőt egészen 
a tízes évekig élesen elkülönültek a szak- 
munkásoktól, bizalmi funkciót töltöttek 
be, s hivatalosan is a tisztviselők közé tar- 
toztak. Söt, még a tisztviselőkön belül is 
joggal érezhették magukat kiemeltnek, stá- 
tusuk szerint a vezető tisztviselőket követ- 
ték, nemcsak fizetésüket tekintve, hanem 
korabeli besorolásuk szerint is. Amíg 
ugyanis a szakmunkás órabért, a tisztvise- 

lők jelentős része napi- vagy hetibért ka- 
pott, ők viszont havidíjasok voltak. Havi- 
díjasként egyrészt szociálisan teljes bizton- 
ságban érezhették magukat, másrészt pél- 
dául érdekeltek voltak a rennumeráció — a 
korabeli , nyereségrészesedés" — révén a 
vállalat jövedelmezőségében is. 

Nem véletlen tehát, hogy a művezetők 
általában maradéktalanul vállalták a mun- 
kásokkal szemben a tőkés érdekek - ha 
kellett, kíméletlen — képviseletét, mint- 
ahogy az sem véletlen, hogy a korabeli 
munkássajtó tele volt név szerint megneve- 
zett művezetőkhöz intézett leplezetlen fe- 
nyegetésekkel. A műhelyben egy személy- 
ben voltak a szakma tökéletes ismerői és 
teljhatalmú termelésirányítók. Fellebbezés 
lehetősége nélkül töltötték be a későbbi 
személyzetis, munkaügyis stb. funkcióját. 
Ha valaki a szombati kifizetés után nem 
találta munkalapját, már tudhatta, hogy 
művezetője elbocsátotta. 

Kirívó esetekben a testi fenyítéstől sem 
rettentek vissza (ne feledjük a hires 1905-ös 
vasassztrájk elindítója is egy művezetői 
pofon volt), de persze lehettek atyaian jó- 
indulatúak is. Nincs róla statisztika, de az 
ismert esetekből arra lehet következtetni, 
hogy például az őszirózsás forradalom 
napjaiban legalább annyi, ha nem több 
művezetőt toloncoltak — akár talicskán is 
- a munkások az utcára, mint igazgatót. 

A két világháború között sok szempont- 
ból változott a művezetők helyzete, legin- 
kább magában a munkaszervezetben le- 
zajló változások következtében. A tömeg- 
termelés hatására bonyolultabbá, áttétele- 
sebbé vált a vállalati hierarchia, kialakul- 
tak az úgynevezett funkcionális osztályok, 
amelyek a korábbi művezető számos mű- 
szaki vagy személyzeti feladatát átvették. 
Megváltozott a műhely is. Korábban a 
transzmissziók által részegységekre szab- 
dalt műhelyben a művezető mintegy sétál- 
gatva ellenőrizhette a termelés folyamatos- 
ságát és zavartalanságát, az elektromoto- 
rok elterjedését követően viszont a műve- 
zetők felköltöztek egy üvegkalickába, és 
papírmunkájukat intézve is pontosan, fe- 
lülről ellenőrizhették a munkát, a munká- 
sokat. 

Jogkörük csökkent tehát, de szaksze- 


rűbbé vált, s ez a funkcióváltás magasabb 
képzettséget kívánt. Már egyre kevesebb 
munkás válhatott ilyen körülmények kö- 
zött művezetővé. Ugyanakkor pedig már 
nem egyedül s nem is elsősorban a műveze- 
tő képviselte a munkással szemben a tőkés 
érdekeket, hanem egyre inkább a megfog- 
hatatlan, láthatatlan vállalati uralmi hie- 
rarchia. Művezető és munkás között nőtt 
ugyan a távolság, de egyben vesztett ko- 
rábbi feszültségéből és mindenekelőtt 
ideológiai töltetéből. 

Az első világháború előtt egyszerűen el- 
képzelhetlen volt, hogy munkás és műveze- 
tő azonos politikai, érdekvédelmi szerve- 
zethez tartozzon, most - vagyis a két világ- 
háború között - viszont a baloldaliak már 
a szociáldemokraták, a jobboldaliak pedig 
akár a nyilasok között találhattak egymás- 
ra. Egyúttal több olyan szervezet jött létre 
gyáron belül és kívül, amely politikai céltól 
akár függetlenül is vonzerőt gyakorolt 
mind a munkások, mind a művezetők egy 
részére (például: MOVE). A két világhá- 
ború közötti korszakot tehát ez a kettős 
tendencia jellemzi: a termelésben a távolo- 
dás, a munka utáni politikai, társadalmi 
életben pedig a közeledés. A háborús ter- 
melés felszínre hozhatta és sok esetben 
hozta is a korábbi konfliktusokat, de ez 
ekkor már messze nem öltött olyan mére- 
teket, mint az előző háború alatt vagy azt 
megelőzően. Ezzel együtt újra előtérbe, fel- 
színre került a , munkásnyúzó" művezető 
fogalma. 

Ismételten hangsúlyozni kell, hogy ezek 
az általános tendenciák iparágtól, üzem- 
nagyságtól, de akár a konkrét szereplőktől 
függően széles skálán variálódtak, a követ- 
kező - 1945 utáni - korszak indítását 
azonban sokszínűségük ellenére így 15 erő- 
teljesen meghatározták. Az új folyamatok 
több szempontból és több síkon érintették 
a művezetőket. Egyrészt a kialakuló üzemi 
demokrácia, a munkások vállalaton belüli 
hatalmi szervei tovább korlátozták, szabá- 
lyozták a művezetők hatáskörét, egyre 
szűkebb teret engedve a még a két világhá- 
ború között is érvényesülő paternalizmus- 
nak, másrészt pedig ezek a hatalmi szervek 
saját hatáskörükben távolították el a legin- 
kább gyűlölt művezetőket. Szerepet játsz- 

hatott ebben a korábbi politikai alapállás 
is, de legalább ennyire a munkásokhoz va- 
ló viszony. 

Az adott körülmények között egyre in- 
kább nélkülözhetetlenné vált a művezetői 
érdekképviselet. Hagyományos szerveze- 
tük, a Művezetők Országos Szövetsége s0- 
hasem töltött be ilyen szerepet, s most is 
alkalmatlannak bizonyult erre. Ebben a 
helyzetben kizárólag a szakszervezeti ér- 
dekképviselet nyújthatott megoldást. 
A baloldali vagy egyszerűen csak demok- 
ratikusan gondolkodó művezetők számára 
tehát kézenfekvő volt a szakszervezethez 
való csatlakozás. 

Gyorsította, sőt meghatározta ezt a fo- 
lyamatot a kollektív szerződések adott 
rendszere is. Léteztek ugyan már az első 
világháború előtt is vállalati szinten meg- 
kötött szerződések, s bár periférikusnak 
nem lehet őket nevezni, hiszen éppen a 
legnagyobb iparvállalatoknál honosodtak 
meg, általánossá természetesen akkor nem 
váltak; az elmondottaknak megfelelően ki- 
zárólag a munkások bérét szabályozták. 
Az új kollektív szerződések ezzel szemben 
fentről lefelé jöttek létre, vagyis első szin- 
ten a GYOSZ és a SZOT között kötötték 
meg őket, majd ágazati szinten, végül a 
vállalatoknál, s most már egyaránt kiter- 
jedtek a munkásokra és a többi alkalma- 
zottra. 

A hagyományos ágazatoknál, igy pél- 
dául a vas- és fémiparban (beleértve a gép- 
gyártást 15), a tradiciókat követve a műve- 
zetők bérezését a GYOSZ és a Magyar 
Mérnökök és Technikusok Szabad Szak- 
szervezete közötti kollektív szerződés sza- 
bályozta, kevésbé , szervezett" iparágak- 
ban, mint például a textiliparban, a műve- 
zetők bérét az iparági szakszervezet , al- 
kudta ki". A szakszervezeti érdekvédelem 
eltérő hatékonyságát egyértelműen mutat- 
ja, hogy bár a vas- és fémiparban az átla- 
gos bérek messze meghaladták a textilipa- 
riakét (követve ezzel a hagyományosan ki- 
alakult bérarányokat), a művezetőknél 
fordított volt a helyzet, vagyis a textilipari 
művezetők minden addigi gyakorlatnak el- 
lentmondva már többet kerestek, mint tár- 
saik a gépgyártásban. Holott az utóbbi 
iparágban dolgozó művezetők nemcsak te- 


vékenységükben, de képzettségben is 
messze meghaladták az előbbieket. 

K ézzelfoghatóan, sőt már zsebre menő- 
en vált egyértelművé, hogy a művezetők a 
mérnökök és technikusok szakszervezeté- 
ben egyfajta perifériát képviselnek; sem ez, 
sem saját szervezetük nem alkalmas tehát 
érdekeik hatékony védelmére. Itt persze 
mint nagyon is jellemző tényezőt emeltük 
ki a bérezést, de az ismertetett ellentmon- 
dások természetesen számos más téren is 
jelentkeztek. 

Ilyen előzmények után nagyon is érthe- 
tő, hogy a művezetők szervezettségük ko- 
molyságát bizonyítandó, előbb-utóbb 
kénytelenek voltak leválni a mérnököktől 
és technikusoktól. Tulajdonképpen már ez 
a konfiiktushelyzet is súlyosan befolyásol- 
ta a művezetők további helyzetét. Hiszen 
ha számszerű túlsúlyuk mellett csak perifé- 
riáját alkothatták a Magyar Mérnökök és 
Technikusok Szabad Szakszervezetének, 
akkor a bekövetkező politikai változások 
nélkül is hasonló sors várt rájuk az ágazati 
szakszervezetekben, ahol legfeljebb törpe 
minoritást képviseltek. Ezt a folyamatot 
azonban a szakszervezetek szerepének 
megváltozása nemcsak gyorsította, hanem 
végérvényesen meg is pecsételte. 

Utólag tehát egyértelműen célt tévesz- 
tettnek, értelmetlennek minősíthetjük azt a 
törekvést, amely — mintegy előre menekül- 
ve - a mérnökszakszervezetből való kilé- 
pésben látta a kiutat. 1947 elején született 
meg a Ganz-gyárban az a művezetői elha- 
tározás, hogy elhagyva a mérnökszakszer- 
vezetet, a vasasokhoz csatlakoznak. Né- 
hány nappal később - nyilvánvalóan fel- 
sőbb kezdeményezésre — az érintett 78 fő- 
városi üzem közül 75-ben tették magukévá 
a művezetők a Ganz-gyáriak kezdeményezé- 
sét. A szándék az volt, hogy az iparági 
szakszervezetben megőrzik viszonylagos 
különállásukat, mintegy alágazatként - 
például saját újsággal - működhetnek, de 
az ígéretek ellenére, a csatlakozás megtör- 
ténte után ebből semmi nem valósult meg. 
Egyúttal ez a lépés nagymértékben előké- 
szítette a mérnökszakszervezet későbbi fel- 
számolását. 

Az elmondottak azonban csak utólag, 
történelmi perspektívából nézve lehetnek 

az adott politika ilyen markáns megnyilvá- 
nulásai. A művezetők valódi zsákutcája a 
tényleges gyakorlatban nem ekkor, hanem 
csak az általános politika eltorzulása ide- 
jén vált egyértelművé. A korábban említett 
túlpolitizáltság, ami természetesen minden 
irracionalizmus ellenére sem tekinthető tel- 
jesen öncélúnak, végül a művezetők között 
is szabályos tisztogatás jellegét öltötte. Ép- 
pen e tisztogatás fényében törpülnek el a 
korábbi úttévesztések. 


Mielőtt az 1950 végén beindult újabb sze- 
lekciót ismertetnénk, hangsúlyozni kell, 
hogy az 1945 előtti művezetőknek addigra 
mintegy kétharmada lecserélődött. Ezt a 
váltást ugyan csak részben -— bár egyértel- 
műen nagyobb részben - jellemezte a felfe- 
lé irányuló mobilitás, hiszen a kialakuló 
minisztériumi apparátusokban vagy a 
munkásigazgatók között is feltűntek ko- 
rábbi művezetők, de ezzel együtt, a számo- 
kat tekintve, már ez a váltás is komoly 
megrázkódtatásokhoz vezetett. 

Ha a művezetőknek a negyvenes évek 
végére kialakuló helyzetét a műszaki értel- 
miségével vetjük egybe, akkor nem kétsé- 
ges, hogy a művezetők húzták a rövideb- 
bet. Nem mintha a műszaki értelmiséggel 
szemben kisebb lett volna a bizalmatlan- 
ság. 
Mindehhez járult még egy, az adott tör- 
ténelmi időszakot súlyosan terhelő s éppen 
a művezetőket sújtó tényező. Nevezetesen, 
a korábban szervezett szociáldemokraták 
elleni kampány csak töredékesen, elvétve 
érintette azt a műszaki értelmiséget, amely- 
nek - érthetően — még liberális, szociális 
ihletésű része is csak 1945 után csatlako- 
zott a munkásmozgalomhoz. Hozzájuk 
képest a szociáldemokrácián belül jóval 
nagyobb volt a művezetők aránya (s ne 
felejtsük, ennek a szociáldemokráciának 
éppen a képzett szakmunkásság volt a fő 
bázisa), vagyis a munkásárulók, revizio- 
nisták stb. elleni , küzdelem" érthetően ép- 
pen azokat a művezetőket tizedelte meg, 
akik minden korábbi - részben még indo- 
koltnak tekinthető - tisztogatás során tisz- 
tának bizonyultak. Ez érvényes az 1945 


után kinevezett művezetők jelentős részére 
is. 

A művezetőkkel szemben támasztott új 
kritériumot elsőként éppen a SZOT fogal- 
mazta meg, mondván - s félreértés ne es- 
sék, itt a művezetőkről van szó —: , a politi- 
kai és szakoktatás súlypontjának a Párt 
iránti hűségnek kell lennie"". Holott a 
SZOT ekkor - 1950 elején — még megpró- 
bálta a szakmai követelményeket is érvé- 
nyesíteni, hangsúlyozni. A korábbi, politi- 
kailag heterogén helyzet már-már teljesen 
összekuszálódott. A művezetőknek ekkor 
mintegy háromnegyede tagja a pártnak, de 
ismerünk olyan vállalatot is, ahol vala- 
mennyien párttagok voltak. 

A műszaki értelmiséget viszonylag meg- 
kímélte akkori nélkülözhetetlenségük, a 
művezetőket, sőt a csoportvezetőket azon- 
ban permanens vizsgálat alá vetették. 
A velük szembeni bizalmatlanságot legfel- 
jebb érzékeltetheti a következő minősítés: 
, A művezetők általában jól dolgoznak, ez 
azonban a legtöbbnél csak látszólagos."§ 
Elmondhatjuk, hogy a művezetőkkel 
szembeni bizalmatlanság (beleértve a fris- 
sen kinevezett művezetőket is) legfeljebb a 
középparasztokkal szemben megnyilvá- 
nuló, hivatalos rangra emelt ellenszenvvel 
vetekedhetett. 

A vállalatok kötelesek voltak műveze- 
tőiket a megadott politikai szempontok 
szerint kategorizálni. Az előírt három be- 
sorolási lehetőség szerint az elsőbe tartoz- 
tak azok, akik ténylegesen káros elemek, 
akik tehát szabotálták a termelést, s — ért- 
hetetlen módon - korábban nem lepleződ- 
tek le. A második csoportba az úgyneve- 
zett útitársakat kellett a vállalatok vezetői- 
nek sorolniuk, vagyis azokat, akik ugyan 
nem rosszindulatúak, de akaratlanul is fé- 
kezőivé válnak a termelésnek. A harmadik 
csoportba tartozhattak azok — természete- 
sen kizárólag a felszabadulás után kiemelt 
káderek -, akik a szocialista gazdaság fej- 
lődését szívügyüknek tekintették. 

A pártutasítás szerint az első csoportba 
soroltakat azonnal, a másodikba sorolta- 

kat pedig másfél éven belül kötelesek vol- 
tak az érintett üzemek leváltani. Ez a köve- 
telmény - korabeli megítélés szerint is — 
számos esetben a reális helyzet szépítésé- 
hez vezetett, hiszen a vállalatok egy része 
a termelés folyamatossága érdekében 
egyáltalán nem szándékozott művezetői- 
nek többségétől az előírt módon megválni. 
Ennek ellenére a vállalatok nagyobbik ré- 
sze mindössze művezetőinek harmadát 
tartotta méltónak arra, hogy a megkímé- 
lendő harmadik kategóriába sorolja, a ki- 
sebbségnél ez az arány még alacsonyabb 
volt, esetenként a működő művezetők 10 
százalékát sem érte el. 

A vállalatvezetők egy része számára 
nem volt kétséges, hogy a megkövetelt in- 
tézkedések következetes végrehajtása egy- 
szerűen a termelés csődjéhez vezet, egyesek 
közülük politikai alapállásuktól teljesen 
függetlenül kivárásra játszottak. Nem is 
alaptalanul, hiszen miközben pártvonalon 
az említett élességgel folyt a tisztogatás, 
kormányszinten rendeletet készítettek elő 
a művezetők korábbi tekintélyének helyre- 
állítására. Nyilvánvalóvá vált, hogy a 
munkafegyelem kívánt megszilárdítása 
nem érhető el a művezetők aktív résztvéte- 
le nélkül. 

A vállalatok többségénél, épp azoknál, 
amelyek siettek az utasításokat végrehajta- 
ni, komoly zavart okozott, hogy az ismer- 
tetett tisztogatások idején — egészen ponto- 
san a vasasszakszervezet művezetői érte- 
kezletén -— a KGM vezetője a művezetők 
szerepének megerősítéséről beszélt. Csak- 
hogy - bármennyire is korlátozott volt az 
elrendelt tisztogatás végrehajtása — képte- 
lenségnek bizonyult, hogy a ténylegesen 
működő művezetők teljes elbizonytalani- 
tása mellett szerepüket megerősítsék. 

Valódi változást — legalább a megítélés 
szintjén — csak a Minisztertanács 1951. jú- 
lius 15-i határozata hozott. Ennek a rende- 
letnek, említett fogyatékosságai ellenére, 
az volt a célja, hogy megerősítse, helyreál- 
lítsa a művezetők tekintélyét. Ha ezt nem 
is sikerült elérnie, s ez az előzmények után 
érthető, a művezetői státus további leérté- 
kelődésének egyértelműen gátat vetett. 
A sajtó a minisztertanácsi határozat után 
hangot váltott, s felfedezni vélte a pozitív 


mintát, a követendő példaképet. Az emlí- 
tett változások következtében azonban hi- 
hetetlen mértékben csökkent a művezetők 
átlagának szakmai és általános képzettsé- 
ge. A valóság kemény tényei gyorsan hoz- 
záigazodtak ehhez a változáshoz, s így az 
elit szakmunkások (például: sztahanovis- 
ták) fizetése fokról fokra haladta meg a 
kontraszelektált művezetőkét. 

Az újabb korrekció igénye szorosan 
kapcsolódott az 1953 nyarán meghirdetett 
kormányprogramhoz, amelynek lényege, 
hogy - legalábbis célként — a művezetők- 
nek minimálisan középfokú végzettségük 
legyen. Ennek a törekvésnek jegyében 
technikumok egész végzős évfolyamait irá- 
nyítják a termelésbe, művezetőnek. A kö- 
zépfokú kádereknek ez a beáramlása azon- 
ban a munkások határozott ellenállásába 
ütközött, minden jel szerint velük szemben 
egyértelműen előnyben részesítették a ta- 
lán (az esetek nagy részében) alacsonyabb 
képzettségű, de nagyobb szakmai gyakor- 
latú művezetőket. A magasabb képzettség- 
re irányuló központi törekvés tehát kemé- 
nyen ütközött azokkal a munkáskövetelé- 
sekkel, amelyeket éppen az adott időszak- 
ban nem lehetett figyelmen kívül hagyni. 

Sajátosan összetett folyamat zajlott le 
ezekben az években, amelynek egyes voná- 
sai gyakran felerősítették egymást. A mű- 
vezetők fokozatos lecserélésének egyrészt 
az volt a következménye, hogy az újonnan 
kinevezettek túlnyomó többsége a korábbi 
munkatársak közül került ki, beosztottai- 
vá lett egykori munkatársaival gyakran 
vállalt felfelé hallgatólagos szolidaritást, 
különösen olyan esetekben, amikor az 
adott intézkedést nem is vállalati, hanem 
legfelső szinten hozták meg. Másrészt a 
korábbi érdekvédelem megszüntetése erő- 
sítette ezeket a tendenciákat; vagyis a mű- 
vezetők egy része megint csak hallgatóla- 
gosan, akarva-akaratlanul érdekvédelmi 
feladatokat is betöltött. (Ez utóbbira szá- 
mos esetben már a két világháború között 
is volt példa.) 

Felső szinten ez a jelenség viszont úgy 
jelent meg, hogy a művezetők, vagy leg- 
alábbis azok jelentős része, vált a központi 
akarat végrehajtásának legfőbb akadályá- 
vá. Ez a jelenség párosult azzal a folyamat- 

tal, amelynek során az iparba tömegesen 
áramlott az ipari tapasztalatokkal egyálta- 
lán nem rendelkező, korábban főleg mező- 
gazdaságban tevékenykedő munkaerő. 
Ezek munkafegyelme - érthetően — messze 
elmaradt az iparban megszokottól, s mi- 
után a munkafegyelem fokozására irányu- 
ló központi intézkedések eredménytelenek 
voltak, a művezetőkre hárult ez a feladat 
is. Ők azonban ekkor már alig voltak eb- 
ben érdekeltek, hiszen mozgásterüket ép- 
pen az anarchia, a vállalati felső vezetés 
tehetetlensége biztosította. Alapvetően 
mind a tisztogatások utolsó hulláma, mind 
a Minisztertanács rendelete, mind a frissen 
végzett technikusok művezetővé való kine- 
vezése ezt az anomáliát kivánta felszámol- 
ni, de egyik intézkedés sem volt, lehetett 
alkalmas arra, hogy hozzájáruljon a meg- 
bomlott munkarend helyreállításához. 

Az ötvenes évek második felében - kö- 
vetve a korábbi hagyományokat, s ez a 
termelés változatlan rendjéből egyenesen 
következett is — a művezetőkkel szemben 
még mindig a politikai követelmények do- 
mináltak. A művezetőknek ekkor is túl- 
nyomó többsége, mintegy háromnegyede 
tagja a pártnak, de ők is követik saját 
korábbi gyakorlatukat, vagyis változatla- 
nul képviselik a munkásérdekeket. 


Az 1956-ot követő politikai váltás egyfajta 
puritanizmust követelt a vezetőktől, a 
munkásérdekek mind vállalati, mind or- 
szágos szinten hangsúlyozottabbá váltak. 
Ekkor (1958 októberében) született meg 
például a: MSZMP KB határozata a mun- 
kásosztályról. Az említett puritanizmus 
meglehetősen rövid életünek bizonyult. Ha 
sok szempontból eltérő jelleggel is, de me- 
gint csak a művezetők - vagy inkább meg- 
határozó többségük - bizonyulnak a mun- 
kások számára tartós, megbízható szövet- 
ségesnek. 

Sőt a korábbi helyzet annyiban változik, 
hogy a művezetők egy jelentős része már 
nem egyszerűen képviseli a munkásérdeke- 
ket, hanem a munkásvélemények - tompí- 
tott — szószólójává is válik. (, Nem érdemes 
bírálni, mert nekünk úgysem lehet iga- 


zunk." , Ezek a vezetők elfelejtették, kik- 
nek a bizalmából kerültek a munkakörük- 
be." , Egyes vezetők nem a pártért, hanem 
a pártból élnek" stb.) Nem nehéz felismer- 
ni tehát az összefonódást a legképzettebb 
szakmunkások és művezetőik között. Még 
nem bontakozik ki a munkásosztály kis- 
polgárosodásáról szóló vita, de már el- 
hangzik a vád: , E réteg politikailag tájéko- 
zott, de politikai öntudata nem áll arány- 
ban szakmai műveltségével. Kispolgári 
életszemlélete még erős, ezért bér- és egyéb 
juttatások iránti igényeik túlzottak. Kö- 
zöttük a leggyakoribb a nyugati szakmun- 
kások helyzetével való összehasonlítás."?" 

1960-ban a SZOT felkérésére az egyes 
ágazati szakszervezetek és a megyei szak- 
szervezeti tanácsok megírják véleményü- 
ket a művezetők munkájáról, jogairól és 
kötelességeiről. Szinte általános az a ten- 
dencia, amely egyértelműen a művezetők 
kötelességeinek szélesítésében látja a to- 
vábblépeés lehetőségét. Mindössze két me- 
gyei tanácstól érkezik olyan vélemény, 
amely a tényleges helyzet ismeretéről ta- 
núskodik. A veszprémiek szerint a műve- 
zetők jogait és kötelességeit a felsőbb gaz- 
dasági vezetők látják el, míg ők gyakorlati- 
lag valamiféle függetlenített csoportveze- 
tőként ténykednek. A tolnaiak pedig egye- 
nesen leszögezték, hogy a vállalatvezetés 
központi irányítása eleve lehetetlenné teszi 
a művezetők számára, hogy kötelességei- 
ket teljesítsék.? 

Ilyen előzmények után született meg a 
Minisztertanács második rendelete a mű- 
vezetőkről. Ez a korábbihoz képest már 
kevésbé konkrétan fogalmazta ugyan meg 
a művezetők kötelességeit, de ez ezzel 
együtt is inkább e kötelességek bővitése 
volt, semmint szűkítése. Egyúttal egyértel- 
műen csökkent a rendelet értelmében a 
művezetők korábbi - gyakran csak formá- 
lis — jogköre, megszűnt például a már tökés 
viszonyok között is gyűlölt rendbírság. 

Időközben határozat született arról. 
hogy a művezetőket politikai értelemben a 


7 Uo. 1962. PTO/10, Danubia V. B. 1961. IX. 15. 
Csepel Művek V. B. 1961. IV. 25., Magyar Acélárugyár 
V. B. 1961. VII. 18-i ülésének jegyzőkönyve. 

8 Szakszervezetek Központi Levéltára, SZOT 
Term. Oszt. 1960. 9. 

munkásosztályhoz kell sorolni. Nemcsak a 
történelmi, hanem a szociológiai vizsgálat 
is alátámasztotta ennek a döntésnek a jo- 
gosságát. Egy szociológiai felmérés során 
kétszer négyszázas mintán hasonlították 
össze Pest megyében a művezetőket és az 
érettségizett szakmunkásokat.? A két min- 
ta összehasonlításánál természetesen figye- 
lembe kell venni, hogy a szakmunkásoknál 
a képzettséget tekintve tudatosan homo- 
gén réteget választottak, míg a művezetők 
képzettsége ennél természetesen differenci- 
áltabb. A művezetők mintegy háromne- 
gyedének van középfokú végzettsége, egy- 
tizedének pedig felsőfokú végzettsége. (Ez 
kedvezőbb képet mutat az 1980-as nép- 
számlálás adatainál — ahol a művezetők 
kétharmada rendelkezett középfokú vagy 
magasabb végzettséggel -, miután a mintá- 
ban nagyipari művezetőkről van szó.) 

Az adott mintavétel másik sajátossága 
az eltérő életkor. Ez durván mintegy tíz- 
éves koreltolódást mutat a művezetők ja- 
vára. Megjegyzendő azonban, hogy ez 
csak töredékesen magyarázható az ifjabb 
nemzedékek átlagosan magasabb iskolai 
végzettségével, hiszen az érintett érettségi- 
zett szakmunkások túlnyomó többsége 
már munka mellett végezte el a középisko- 
lát. A magyarázat az életkori különbségek- 
re tehát sokkal inkább abban kereshető, 
hogy a művezetők egy jelentős része éppen 
az érettségizett szakmunkások , rétegéből" 
került ki. 

Ebből a tényből egyértelműen megálla- 
pítható, hogy a művezetők és az érettségi- 
zett szakmunkások legfőbb szociológiai 
jellemzői azonosak. Így nincs közöttük kü- 
lönbség sem származásukat, sem életútju- 
kat tekintve. Az érettségizett szakmunká- 
sok tehát a munkásság legmobilabb rétege, 
számukra a legnyitottabb a további társa- 
dalmi felemelkedés útja, amelynek egyik 
fontos - de nem kizárólagos - állomása a 
művezetői kinevezés. Az életkori különb- 
ségekből, illetve a művezetői kinevezésből 
adódóan bizonyos eltérések is kimutatha- 
tók. Így a művezetőknek átlagosan na- 


9 Ez a vizsgálat az MSZMP KB Társadalomtudo- 
mányi Intézetében a Társadalmi struktúra csoport 
szervezésében zajlott. 


gyobb a politikai végzettségük (ez az érett- 
ségizett szakmunkások kereken 60 százalé- 
kának nincs meg), magasabb a párttagok 
aránya, s közülük jóval többen töltenek be 
valamilyen választott funkciót. 

A jövedelmek is eltérnek — természetesen 


. a művezetők javára -, ilyen szempontból 


a művezetők sokkal homogénebb réteget 
alkotnak, mint az érettségizett szakmun- 
kások. Ezek a különbségek azonban, figye- 
lembe véve a háztartások egész jövedelmét 
és az eltartottak számát, nagyjából szinte 
teljesen kiegyenlítődnek. A két réteg tehát 
vagyoni helyzetét tekintve nagyon közel áll 
egymáshoz. Ennek megfelelően a valódi 
vagyoni különbségek nem általában az 
érettségizett szakmunkások és a műveze- 
tők között jelentkeznek, hanem sokkal in- 
kább a két rétegen belül. A korábbiaknak 
megfelelően a lakásviszonyokban már 
csak töredékesen tükröződnek az egyéni 
jövedelemkülönbségek. Így sem elhanya- 
golható azonban, hogy a mintában szerep- 
lő szakmunkásoknak közel harmada (a 
művezetőknek kereken hetede) 50 m2-nél 
kisebb alapterületű lakásban lakik. Ettől 
az egy ténytől eltekintve a lakásviszonyok- 
ra 15 érvényes az, hogy minden más szem- 
pontból (szobaszám, komfortfokozat stb.) 
lényegesebbek a két kategórián belüli elté- 
rések, mint a két réteg közöttiek. 

Mindezek alapján nem meglepő, hogy a 
két réteg mentalitása gyakorlatilag teljesen 
megegyezik egymással. 

A munkamotivációnál egyértelműen 
meghatározó a munka humán tartalma 
(hasznosság, önmegvalósítás), bizonyíté- 
kául annak, hogy a képzett munkásság 
változatlanul komoly értékhordozó ténye- 
ző. A külső elismerés szükségessége csak 
követi a humán tartalomra vonatkozó 
igényt, miközben az anyagi és erkölcsi elis- 
merés fontossága között szinte alig van 
különbség, ami megkérdőjelezi egyes tár- 
sadalomkutatók és közgazdászok ezzel 
kapcsolatos véleményét. Tekintettel arra 
az említett tényre, hogy a vizsgálat a mun- 
kásság legmobilabb rétegére vonatkozik, a 
munkamotivációnál nem elhanyagolható, 
hogy az egyéni előrejutás a legkevésbé ösz- 
tönző tényező. 

A motiváció mellett külön, kiemelten 


58 SZEMLE 


vizsgálták, mennyire elégedettek a megkér- 
dezettek a munkahelyen. A vizsgálat ada- 
tai szerint alapvetően elégedettnek tekmt- 
hető a művezetők 39 százaléka (szakmun- 
kások 30 százaléka), kiinondottan elége- 
detlennek pedig 6, illetve 12 százalék. Nem 
kétséges, hogy ezt a , mutatót" különösen 
az anyagi elégedetlenség rontja le, ami első- 
sorban a prémiumoknál és a jutalmaknál 
jelentkezik. Ez viszont már egyértelműen 
nem pusztán anyagi kérdés, hanem utal a 
vállalatokon belüli elosztási viszonyok- 
ra is. 

Nem mint az elégedettség fokmérőjét, 
hanem a tényleges és kívánatos döntésme- 
chanizmus viszonyában vizsgálták az üze- 
mi demokráciát. Itt egyértelműen kiderül, 
hogy a megkérdezettek két tendencia érvé- 
nyesítését tartják határozottan szükséges- 
nek. Egyrészt a kollektív döntések erősíté- 
sét (szakszervezet), másrészt — s talán ez 
még dominálóbb - a jelenlegi döntési me- 
chanizmus erőteljes  decentralizációját. 


Zámbó Kornél: Téli erdő 
; d? 


Még nem uralkodó, de már egyre határo- 
zottabban megfigyelhető az a követelés, 
hogy a döntéseket az adott, érintett mun- 
kakollektívák hozzák meg. E téren a szak- 
munkások következetesebbek a műveze- 
tőknél. Egyúttal feltűnő, hogy mindkét ré- 
tegen belül létezik egy olyan csoport is — a 
művezetőknél ez általában elenyészően ki- 
csi —, amelynek egyszerűen elemi ismeretei 
sincsenek az adott döntési mechanizmus- 
ról. 

A vizsgálat eredményeit összefoglalva 
elmondható, hogy valóban szükségtelen a 
művezetőket a közvetlen termelésirányítók 
csoportjába sorolni. Függetlenül attól, 
hogy végeznek-e fizikai munkát vagy sem, 
egyértelműen a munkásosztály felső réte- 
gét alkotják; mind anyagi viszonyaik, élet- 
körülményeik, mind mentalitásuk alapve- 
tően megegyeznek az érettségizett szak- 
munkásokéval. 


Varga László 


MÚLTUNK TAPASZTALATAIBÓL 


A MAGYAR NEMZETISÉGI POLITIKA TÖRTÉNETÉHEZ 


Nemzetiségi politika a polgári forradalom előtt 


Az 1918 előtti, történeti Magyarország kezdettől fogva soknemzetiségű állam volt, a 
Kárpát-medence újkori etnikai-nyelvi képe azonban csak a török hódoltság idején 
bekövetkezett népességpusztulás és átrendeződés után, a 18. századi nagyarányú spontán 
vándormozgalmak és szervezett telepítések során alakult ki. A II. József rendeletére 
1784-1787-ben megtartott első magyarországi népszámlálás nem tartotta nyilván a 
lakosság anyanyelvét. A nemzetiségi viszonyokat részletesen először a reformkor jeles 
statisztikusa, Fényes Elek mérte fel az 1830-as években. Az általa gyűjtött adatok szerint 
a magyar korona országainak (Magyarorszag, Erdély, Horvátország, Katonai Határór- 
vidék) 12,9 millió lakosa körül 4.8 millió (37,4 százalék) volt magyar. A relatív többséget 
alkotó magyarokon kívül hat nagyobb létszámú (400 ezer feletti) és ugyanennyi kisebb 
(100 ezer alatti) nemzetiségi csoport élt az ország határai között. Külön-külön egyikük 
aránya sem érte el a 20 százalékot, de együttesen abszolút többséget alkottak. A szükebb 
Magyarországon 44, Erdélyben pedig 28 százalék volt a magyarok aránya. 

Ezek az adatok érthetővé teszik, hogy ennyiféle nép együttélése, egymáshoz és a közös 
hazához, az államhoz való viszonyának szabályozása, vagyis a nemzetiségi kérdés az 1918 
előtti Magyarország egyik alapvető és súlyos társadalmi-politikai problémája volt. 
A nemzetiségi kérdés politikai síkon először 1790-ben jelentkezett, midőn a felvilágosult 
abszolutizmus 25 esztendeje után Magyarországon és Erdélyben ismét összeült a rendi 
országgyűlés, amelynek ezúttal már a nemzeti kissebbségek - a szerbek és a románok - 
politikai jellegű nemzeti kívánságaival is foglalkoznia kellett. Ugyancsak ekkor kezdő- 
dött el a több mint fél évszázados küzdelem a magyar nyelv , diplomatikai polcra", azaz 
az állam hivatalos nyelvévé emeléséért, az ország közéletének magyarosításáért. 

Erre az időre teszi a magyar történetírás a polgári átalakulás korszakának kezdetét 
és a modern, polgári jellegű nacionalizmus első elemeinek jelentkezését is. A 18. század 
utolsó harmadában a Kárpát-medence népei körében kibontakozott az a folvamat, 
amelyet a kortársak és a későbbi történetírók nemzeti megújulásnak, újjászületésnek 
neveztek. Ez lényegében azt jelentette, hogy elkezdődött a modern, polgári nemzetek 
kialakulása. Nemcsak a magyaroknál, hanem a jelentősebb etnikai kisebbségi csoportok- 
nál is. Széchenyi szavaival: , nekik is mosolygott a nemzetiség angyala", s 1848-ig a 
nemzetté válás kulturális-nyelvi szakaszát már maguk mögött hagyva, kialakították 
sajátos nemzeti ideológiájukat, s megfogalmazták politikai igényeiket is. Polgárosodás 
és nacionalizmus tehát egy időben, egymással karöltve, egymást erősítve jelent meg e 
tájon. Ennek következtében a magyar politikai gondolkodásnak és gyakorlatnak nem 
csupán a belső társadalmi átalakulás véghezvitelének és a nemzeti-állami önrendelkezés 
kivívásának feladatával kellett megbirkóznia, hanem az egyre élesebb formában jelentke- 
ző nemzetiségi kérdéssel is. 

Cikksorozatunk első részében azt vizsgáljuk, hogy milyen volt a magyar nemzeti 
mozgalmat és a polgári átalakulásért vívott küzdelmet vezető s annak társadalmi bázisát 
adó birtokos nemesség nemzetiségi politikája 1790 és 1848 között. Politizálni ekkoriban 
még a hagyományos rendi intézmények keretei között lehetett: a rendi országgyűlésen 
s főleg a helyi kormányzatot kezében tartó, széles körű autonómiájú nemesi vármegyé- 
ben. De e korszakban jelenik meg s válik a közvéleményt egyre nagyobb mértékben 
alakító és irányító tényezővé a modern értelemben vett politikai publicisztika és a 
napisajtó. Azt se tévesszük szem elől, hogy Magyarország - formálisan deklarált állami 
önállósága és saját alkotmánya ellenére — ekkor a Habsburg-birodalom része. Ennek 
következtében a magyar nemesség politikai cselekvőképessége korlátozott, s maga is 
kemény harcot vív alkotmánya és nemzetisége védelmében önrendelkezése kiszélesítésé- 
ért a felvilágosodás reformpolitikájától a reakciós konzervativizmusba hátráló uralkodó- 
val és a birodalmi egység gondolatát képviselő bécsi központi kormányszervekkel. 

Hogy megérthessük a magyar nemesség nemzetiségi politikáját, előbb vegyük szem- 
. ügyre annak elvi alapját, a nemzeti ideológiát, amely e korszakban jelentős átalakuláson 
ment át, s az 1840-es években nyerte el a történeti Magyarország felbomlásáig, 1918-ig 
uralkodó formáját. 


900.eEe. 


A korabeli Európában a nacionalizmusnak két alaptípusával találkozunk. Az egyik - 
amelyet klasszikus formájában a francia felvilágosodás és forradalom alakított ki — a 
nemzetet politikai kategóriának tekintette, meghatározott területhez, politikai intéz- 
ményrendszerhez, végső soron az államhoz kötötte, s az állampolgárok összességével 
azonosította. E felfogás szerint csak az a nép alkot nemzetet, amelynek történetileg 
kialakult önálló államisága vagy legalábbis területhez kötött politikai autonómiája van. 
A modern polgári állam tehát nemzetállam, amelyben csak egy nemzet élhet, de ennek 
tagja minden teljes jogú állampolgár. 

A politikai nacionalizmussal, az államnemzet eszméjével szemben a másik felfogás, az 
etnikai-nyelvi nacionalizmus a nemzetet az államtól független, a politikai szerveződést 
megelőző, primér természeti képződménynek tartotta, amelynek meghatározó jegye a 
közös etnikum, a nyelv, a népi kulturális hagyomány, a , népszellem". Eszerint minden, 
önmaga tudatára ébredt népi-nyelvi közösségnek természetes joga van a nemzeti léthez, 
az ezzel járó politikai intézményekhez, végső soron a nemzeti önrendelkezéshez, a saját 
nemzeti államhoz. A legtöbb európai nép nemzeti ideológiájában - történetileg kialakult 
helyzetének megfelelő arányban — keveredtek egymással e két nemzetfelfogás elemet. 
A magyar nacionalizmusban a történeti jogokra hivatkozó államnemzeti koncepció 
elemei domináltak, míg a teljes feudális társadalmi szerkezettel, saját politikai intézmé- 
nyekkel nem rendelkező nemzeti kisebbségek ideológiájában a természetjoggal érvelő 
etnikai-nyelvi nacionalizmus játszott vezető szerepet. 

A magyar nemzeti ideológia a nyugat-európai államnacionalizmusnak sajátos, a sok- 
nemzetiségű ország viszonyaira szabott változata volt. Kossuth tömör meghatározása 
szerint , nemzet annyi mint állam, ezt csak történelem alkothat". , Nemzet a haza 
polgárjai egésze..., egy hazában ennél fogva csak egy nemzet lehet, de nép (népiség, 
népfaj) többféle" -— írja a nemzet korabeli teoretikusa, Szontágh Gusztáv. A magyar 
nemzeti ideológia tehát élesen megkülönbözteti egymástól egyfelől a nemzet, másfelől a 
nép, faj, illetve nemzetiség fogalmát. A nemzet politikai, államjogi közösség, a nép, a 
nemzetiség viszont , természeti minőség", amelynek legfőbb ismérvei az etnikum és a 
nyelv. Magyarország határai között tehát csak egyetlen , politikai" nemzetet ismertek el, 
a magyart -— de sokféle népet, nemzetiséget: magyart, szlovákot, románt, németet stb., 
ezeket azonban mint az egyetlen politikai nemzet részeit. 

1790 táján a magyar nemzetet, a , natio Hungarica"-t csak a lakosság 5-6 százalékát 

kitévő nemesség alkotja, de ennek a-nemesi magyar nemzetnek egyenjogú tagja a mintegy 
50 ezer főnyi nem magyar - főleg szlovák és román - anyanyelvű nemes is. Az 1820-as 
évektől kezdve azonban a magyar nemzeti ideológia fokozatosan polgári elemekkel 
telítődött, s a nemesi rendi nacionalizmus - amely a magyar nemzetiség kifejlesztését a 
rendi alkotmány és a nemesi kiváltságok védelmével kapcsolta egybe - liberális naciona- 
lizmussá fejlődött. A liberális nacionalizmus a soknemzetiségű ország és társadalom 
polgári átalakításának ideológiája volt, de sok elemet átvett a rendi nacionalizmus 
eszköztárából. Ez érthető, hiszen megfogalmazója és hordozója ennek is a birtokos 
nemesség és a nemesi származású értelmiség. A liberális nacionalizmus az alkotmányt 
,a kiváltságok szűk talajáról a népszabadság tág talajára" kívánta áthelyezni, s ezáltal 
az ország lakosságának egészét - etnikai és nyelvi különbségekre való tekintet nélkül - 
a nemzetbe kívánta fogadni. A polgári átalakulással, a nép nemzetbe fogadásával a 
néhány százezernyi nemesből álló szűk , natio Hungarica" helyét egy új típusú közösség, 
a polgári nemzet foglalta el, amelynek egyenjogú tagja az államnak mind a 12-13 millió 
szabad polgára. 

Az egységes polgári nemzet és a polgári nemzetállam modelljét a magyar liberális 
nacionalizmus Nyugat-Európából vette át. Ez az államnemzet-fogalom azonban az 
etnikailag és nyelvileg már megközelítően egységesült vagy legalábbis magát egységesnek 
tekintő nyugat-európai nemzetek testére volt szabva, s nem volt minden nehézség és 
ellentmondás nélkül alkalmazható a soknemzetiségű történeti Magyarország valóságára. 
A magyar liberálisok a jövő polgári Magyarországát magyar nemzetállamként szerették 
elképzelni, de nem hunyhattak szemet ama tény felett, hogy míg a rendi nemzetet alkotó 
nemesség egykorú becslések szerint 85-90 százalékban magyar anyanyelvű volt, addig 
a létrehozandó új, polgári államnemzet tagjainak abszolút többsége valamely nem 
magyar kisebbséghez tartozott. Ezt az ellentmondást volt hivatva feloldani az ország 
minden lakóját felölelő egyetlen magyar politikai nemzet elmélete, amely az 1840-es 
évekre már világos megfogalmazást nyert, s az egész polgári korszakon át ez maradt a 
magyar politikai vezetőréteg , hivatalos" nemzeti ideológiája. 

Mivel ez a politikai nemzet különböző nemzetiségű egyedekből áll, a nemzeti integrá- 
ció nem alapulhat olyan , természetes" tényezőkön, mint a közös etnikum, nyelv, népi 
kultúra, hanem az összetartozást csak olyan politikai tényezők biztosíthatják, mint a 
közös haza, a közös alkotmány, a közös jogok és szabadságok, vagyis a rendi világban 
a közös nemesi kiváltságok, a polgári társadalomban pedig a teljes állampolgári jog- 
egyenlőség. Kossuth szavaival: ,a polgári institutiok és érdekek egysége és a közös 
polgárisodás szükségének érzete". A magyar liberális nacionalizmus eszmerendszerének 
egyik első megfogalmazója, Wesselényi Miklós szerint: , Különböző fajú s nyelvű lako- 
sokból álló ugyanazon országban pedig az alkotmánynak malasztját kell minden nemzet- 
re olly egyenlően osztani, hogy abban mindenik édesannyát találván fel ezáltal egymást 
testvéreknek tekinthessék. Annyira kell minden faj- s nyelvbelit szeretni s anyagi érdeké- 
nél fogva az egészhez s annak alkotmányához csatolni, miszerint mindkét tekintetbeni 
jólétöknek abban találják fel pártolóját s előmozdítóját". 

A magyar nacionalizmusnak mind rendi, mind liberális változata a soknemzetiségű 
ország egyetlen politikai nemzetét a magyar néppel azonosította, az államot a magyarok 
tulajdonának, a nemzetet magyar nemzetnek tekintette. Elsősorban történeti jogra hivat- 
kozva, mert a magyarok alapították és tartották fenn az államot -— amely nevét is róluk 
kapta -, s ők , határozták meg Magyarország történelmi és nemzeti typusát", , ennélfog- 
va nálunk minden, mi a politikai élet egészéhez tartozik, csak úgy lehet nemzeti, ha 
magyar". Wesselényi szerint a magyar joggal tekintheti magát , ez országban törvényesen 
egyedül létező nemzetnek s nyelvét következőleg egyedüli törvényes nyelvnek". 

S ezen a ponton már átléptünk a nemzeti ideológia eszmei sikjáról a nemzetiségi 
politika gyakorlati terére. A magyar uralkodó osztályok nemzetiségi politikájának 1790- 
től 1918-ig — egyedi kivételektől eltekintve — alapelve, hogy Magyarországon csak egy 

politikai nemzet létezik, a magyar, s az etnikai kisebbségek ennek részei. Az 1790. évi 
országgyűlés felirata még a rendi szemlélet jegyében fogalmaz, amikor kijelenti, hogy az 
összes nemzetiségeket, amelyek Magyarországot lakják , magyaroknak, a közös haza 
fiainak" nyilvánítja. Ugyanezt a felfogást tükrözi József nádor 1843-ban tett nyilatkoza- 
ta: ,az ki Magyarhonban lakik, akármilyen ajkú legyen is, miután ugyanazon jogokkal 
és kiváltságokkal él, melyeket az ország nyújt, az magyar: itt nincs más nemzet — mint 
a magyar". A nem magyar népek jogát a politikai nemzeti létre s az ezzel járó politikai 
intézményekre nem ismerik el. Ha valamely kisebbség képviselői , nemzet"-nek nevezik 
népüket, az mindig heves tiltakozást vált ki a magyar politikai közvéleményben. Kivételt 
csak Horvátország lakói és az erdélyi szászok jelentettek, mert nekik középkori eredetű 
területi önkormányzatuk és saját politikai intézményeik voltak, így ők külön politikai 
nemzetet alkottak. 

Mivel a nem magyar népek nem alkottak politikai nemzetiséget, nem tarthattak igényt 
nemzeti jellegű politikai intézményekre, területi önkormányzatra, kollektív nemzeti jo- 
gokra sem. 1790-ben a szerbek Temesvárott tartott nemzeti kongresszusa azt kívánta, 
hogy a szerb nemzet részére hasítsanak ki külön territóriumot, saját kormányszékekkel. 
Az országgyűlés ezt azzal utasította el, hogy ezáltal , állam az államban képeztetnék". 
Ugyanekkor felmerül az, a területi önkormányzati követelésekkel szemben később oly 
gyakran felhozott érv — ami a szerbek esetében meg is felelt a valóságnak -—, miszerint 
más népekkel vegyesen, keveredve élnek, ezért nem lehet számukra külön nemzeti 
területet elhatárolni. Ugyancsak elutasították az erdélyi románok 1791-ben benyújtott 
kérvényét — a , Supplex Libellus Valachorum"-ot — is, amely azt kérte, hogy a románság 
— a magyarok, a székelyek és a szászok mellett — negyedik rendi nemzetként kapjon helyet 
az erdélyi alkotmányban, s az országgyűlésen és a hivatalokban számarányának megfele- 
lően, azaz kétharmados arányban legyen képviselve. 

1790-től kezdve a magyar nemzetiségi politika egyik alapelve, mondhatnánk axiómája, 
hogy az ország területi integritásának és egységének tételével nem egyeztethető össze a 
föderatív államberendezés, a nemzeti területi önkormányzat és a kisebbségek nemzeti 
politikai intézményeinek semmiféle formája. Kossuth kijelentése szerint: ,egy országot 
nyelv szerint felosztani, s mindenik résznek külön territóriumon külön politikai nemzeti- 
séget adni annyit tesz, mint azon országot feldarabolni és megszüntetni". E téren korai, 
de a nemzetiségi politikára tényleges befolyást nem gyakorló kivételt jelentenek a magyar 
jakobinusok. Martinovics Ignác alkotmányterve szerint Magyarország nemzetiség szerint 
elhatárolt tartományokból álló szövetséges köztársasággá alakulna. A Reformátorok 
Társaságának 1794-ben szerkesztett Kis Kátéja pedig így ír: , Minden nemzetiség alkos- 
son külön tartományt, éljen külön politikai alkotmánnyal, egymással azonban szoros 
szövetség kösse össze őket. Azaz: Magyarország alakuljon szövetséges köztársasággá, 
melyben minden nemzetiség szabadon használja saját nyelvét, éljen saját erkölcsei és 
szokásai szerint." 

Mit kívánhatnak tehát az egyetlen politikai nemzet ideológiája alapján álló magyar 
nemzetiségi politika szerint az ország nem magyar nyelvű és nemzetiségű lakói? A válasz: 
teljes egyéni jogegyenlőséget a magyarokkal az alkotmány megszabta keretek között. 
A rendi világban ez azt jelenti, hogy a rendi szerkezetben elfoglalt státusa szerint 
mindenki ugyanazon jogokkal élhet, mint a magyarok. Az 1790-1791. évi országgyűlés 
ennek megfelelően kimondja, hogy a szerbek is , bírják a polgári és vallási jogok s az 
államlét teljességét, azonképpen mint a magyarok ezt. . . állapotukhoz képest bírják". Az 
erdélyi országgyűlés ugyancsak leszögezi, hogy a magyar megyékben és a székely székek- 
ben a románokat - társadalmi állapotuk szerint — ugyanazon jogok illetik meg, mint a 
magyarokat és székelyeket, s a vallási vagy nemzetiségi hovatartozás nem lehet akadálya 
a hivatalviselésnek. A liberális nacionalizmus ezt az egyéni jogegyenlőséget kiterjeszti 
minden állampolgárra, tekintet nélkül annak anyanyelvére, nemzetiségére. 

Wesselényi Miklós ezt így fogalmazza meg a magyar liberalizmus nemzetiségpolitikai 

elveit részletesen először kifejtő munkájában, az 1843-ban közzétett Szózat a magyar és 
szláv nemzetiség ügyében című könyvében: , A honunkban lakó szlávok... nemzetül nem 
léteznek. .. Ezeknek külön nemzeti joguk nincs s nem lehet... Polgári alkotmány élvezé- 
sét, törvények védelmét s ebből folyólag jogszerű polgári szabadlétet ezek is követelhet- 
nek. Ezek mint embereknek elavulhatlan, s mint polgároknak tagadhatlan joguk." 
Kossuth lángoló retorikája mindezt így fogalmazza: , Ime mi megkínálunk titeket az 
értelem, az igazságszolgáltatás, a törvényalkotás, a földbirtok szabadságával; megkíná- 
lunk titeket alkotmányos polgárisággal, politikai nemzetiséggel, s mind azon javakkal, 
mellyekkel ez a haza polgárait elárasztja; s mindezért nem kívánunk egyebet, mint hogy 
a hazát, melly ezennel ünnepélyesen édes gyermekiül fogad, s a nemzetiséget melly titeket 
politikai nagykorúsággal megajándékoz, szeressétek és velünk egyetemben oltalmazzá- 
tok." Külön állami létet, területi önkormányzatot nem igényelhetnek, de azt igen, , hogy 
Magyarország egységének alapján minden ember jogban, szabadságban, törvényben, 
kötelességben egyenlő legyen". 

A magyar liberális nemzeti mozgalom beváltotta Kossuth ígéretét: 1848-ban , a job- 
bágynépet fajkülönbség nélkül szabad földbirtokossá, szabad polgárokká tette, s... 
proklamálta, s gyakorlatilag megvalósította vaz egvenlő szabadság, egyenlő jog, egyenlő 
kötelesség nagy elvét a magyar korona területének összes lakossága számára faj-, nyelv- 
és valláskülönbségre való tekintet nélkül". A reformkor liberális nemzedéke, amely a 
polgári átalakulás programját megfogalmazta, majd az átalakulást ki is harcolta, őszin- 
tén remélte, hogy ezzel a nemzetiségi kérdést is megoldja, s Magyarországon is megindul 
az a fejlődés, amely a nyugat-európai országokban korábban végbement: az ország 
különböző etnikumú és nyelvű állampolgárai előbb politikailag és érzelmileg, majd 
távolabbi perspektívában nyelvileg is egyetlen nemzetté olvadnak össze, s így a történeti 
Magyarország valóban magyar nemzeti állammá lesz. Wesselényi így fogalmazta meg e 
reményt: , Országnak különböző ajkú lakosai, ha egyenlő jog, kötelesség s érdekek 
szorosan egymáshoz kapcsolják, külön nyelvek mellett is alkothatnak tömött testet. 
E nyelvbeli különbség pedig e szoros kapcsolatban elenyészhetik s gyakran el is enyészik, 
s mi polgárilag jól össze van forrva, az nemzetileg is egybe szokott olvadni." Kossuth 
a forradalom hajnalán a nemzetiségi kérdés miatt aggodalmaskodó konzervativok sze- 
mébe vágja: , Kicsinyhitűek! Nem ismeritek ti a szabadságnak varázshatását; erősebb ez, 
mint a nemzetiség, a vallás, a vér és baráti rokonság, melyeket mind egyesíteni képes a 
hazafiságban." 

A liberálisok reménye azonban illúziónak bizonyult. Az etnikai kisebbségek lelkes 
örömmel üdvözölték a polgári átalakulást, de a szabadságért cserébe nem voltak hajlan- 
dók odaadni nemzetiségüket. A nem magyar állampolgárok többsége - az egyébként elég 
jelentős mértékű önkéntes magyarosodás ellenére — nem kívánt sem politikailag, sem 
nyelvileg a magyar nemzetbe beolvadni. A polgári nemzetállam nyugat-európai modellje 
nálunk nem bizonyult megvalósíthatónak. A polgári átalakulás — amely akkor bontako- 
zott ki, midőn nemcsak a magyarok, hanem a jelentősebb etnikai kisebbségek nemzetté 
válása már folyamatban volt — éppen nem megszüntette, hanem kiélezte a nemzetiségi 
kérdést, a Kárpát-medence népeit nem egy nemzetté forrasztotta össze, hanem előrelen- 
dítette őket a külön-külön nemzetekké való fejlődés útján. A nemzeti kisebbségek 
politikai képviselői azt kívánták, hogy a magyar politikai vezető réteg vegye tudomásul 
azt a tényt, hogy Magyarország határai között több nemzet él, s az új, polgári államot 
ennek megfelelően rendezze be, vagyis ne csupán az állampolgárok egyéni politikai 
jogegyenlőségét biztosítsa, hanem a nemzeti jogegyenlőséget, a nem magyar nemzeti 
közösségek jogait is. 

Ezt a kívánságot viszont a magyar nemzeti mozgalom nem vélte teljesíthetőnek. 
Részben már ismertetett nacionalista ideológiája alapján, részben azért, mert a mozga- 
lom vezetését és társadalmi bázisát a birtokos nemesség adta, amely a polgári átalakulást 
úgy kívánta végrehajtani, hogy nemcsak a feudális rendben birtokolt gazdasági, társadal- 

mi és politikai vezető szerepének jelentős részét, hanem az ország nem magyar területet 
és etnikai kisebbségei feletti nemzeti hegemóniáját is csorbítatlanul fenn kívánta tartani. 
Az azonos államkeretek között kibontakozó nemzeti mozgalmak szükségszerű és alig 
elkerülhető ütközését csak fokozta és az ellentéteket kiélezte az a tény, hogy a magyar 
nemesi uralkodó osztály jelentős része nemcsak a nemzeti létet és annak velejáróit 
tagadta meg a nem magyar állampolgároktól, hanem lépéseket tett nyelvi asszimiláció- 
juk, magyarosodásuk előmozdítása érdekében is. 


960.E£e 


A nemzetiségi kérdés 1790 és 1848 között a gyakorlati politika sikján, az országos 
törvényhozás és a helyi, megyei szabályozás szintjén egyaránt elsősorban nyelvkérdésként 
jelenkezett. 

A 18. századi Magyarországon a társadalmi élet különböző szintjein sokféle nyelvet 
használtak. Az országos és megyei közélet, a felsőbb szintű bíróságok hivatalos nyelve, 
a közép- és felsőfokú iskolák oktatási nyelve a latin volt, amelyet szinte törvényes 
nemzeti nyelvnek, mintegy a nemzet - a nemesi nemzet — anyanyelvének tekintettek. 
A lakosság anyanyelve főleg a közigazgatásnak és a bíráskodásnak a néppel közvetlenül 
érintkező alsó szintjein, az egyházközösségekben, az alsófokú oktatásban és a szakmai 
testületekben (céhek, kereskedőtársulatok) érvényesült. 

Az 1770-es évektől kezdve kibontakozott előbb a magyarok, majd hamarosan a többi 
nép körében is a nemzeti megújulás nyelvi-irodalmi mozgalma, amely korszerű nemzeti 
nyelv kialakítását, a meglévő nyelv tökéletesítését tűzte ki céljául mintegy előfeltételeként 
a nemzeti élet és a kultúra szélesebb, sokrétűbb megújulásának. Az alapjában politikai, 
államnemzeti fogantatású magyar nemzeti ideológia is a nyelvújítási mozgalom eredmé- 
nyeként bővül az etnikai-nyelvi nacionalizmus elemeivel. A 19. század elején már nálunk 
is leírják, hogy egyedül a nyelv teszi a nemzetet nemzetté. , Nyelvében él a nemzet!" - 
hirdeti Széchenyi, s az országgyűlés felirata is leszögezi, hogy a hazai nyelv , nemzeti 
létünk és nemzetiségünk legbiztosabb támasza". A magát az ország egyedüli és uralkodó 
nemzetének tekintő nép nyelvi mozgalma természetesen nem elégszik meg a nyelv kimű- 
velésével, fejlesztésével, hanem azt egyúttal terjeszteni is kívánja, hogy a nyugat-európai 
modellnek és a nemzetállami ideálnak megfelelően az állam és a magyar nyelvvel azono- 
sított magyar nemzet határai egybeessenek. Államnacionalizmus és nyelvi nacionalizmus 
elemei igy keverednek a rendi, majd liberális magyar nemzeti ideológiában, de az utóbbi 
az előbbinek alárendelve természetesen nem az ország valamennyi etnikai-nyelvi közös- 
ségének a nemzeti létre való igényét van hivatva igazolni, hanem az egyetlen politikai 
nemzet nem magyar ajkú tagjainak nyelvi asszimilációját, magyarosodását szolgálja. 
Ugyanaz a Wesselényi, aki a polgári jogegyenlőséggel és az érdekegyesítéssel történő 
nemzeti integráció legmeggyőződésesebb hirdetője, azt is leírja, hogy , a közös nyelv által 
eszközlendő a nemzeti egység". A nyelvterjesztés lázas türelmetlenségéhez nyilván hozzá- 
járult a veszélyeztetettség érzete is: a 18. század végén Herder komor jóslata, miszerint 
az ország lakosságának kisebb részét alkotó magyaroknak évszázadok múlva talán a 
nyelvüket is alig lehet majd megtalálni; a reformkorban pedig a magyar etnikumot 
minden oldalról körülvevő szláv néptengertől való félelem, amely a közéletből betegsége 
miatt visszavonult Wesselényit intő Szózat írására készteti: ,, Veszély fenyeget oh hon! 
veszély ollyan, millyen még sohasem." 

A magyar nyelvújítási mozgalom kezdettől fogva összekapcsolódott a magyar nyelv- 
nek az ország nem magyar lakói közötti terjesztésének igényével. Bessenyei György 
1781-ben azt írja, hogy , a köztünk lakó németeket és tótokat is magyarokká kellene 
tennünk". 1790-től kezdve pedig egymás után látnak napvilágot az olyan írások, amelyek 
azt fejtegetik, mi módon lehetne az ország lakosságát , észrevétlenül magyarizálni" vagy 
legalábbis a magyar nyelv ismeretét az egész országban elterjeszteni. Legtöbbjük óva int 


Ci 


A MAGYAR NEMZETISÉGI POLITIKA TÖRTÉNETÉHEZ 65 


minden erőszak alkalmazásától, de ennek nem is látják szükségét, mert úgy vélik, hogy 
hazánk nem magyar ajkú lakossága néhány évtized alatt önként elmagyarosodik vagyis 
— Révai Miklós szavaival — , fogadott magyarrá" lesz. Kezdetben mindez nyelvész és 
irodalmár széplelkek ábrándja, de 1807-ben már az országgyűlés is kimondja, hogy , csak 
akkor lesz a nemzet boldog, ha egy nyelven fog beszélni". 

Politikai síkon a nyelvkérdés 1790-ben jelentkezett. //. József 1784-ben az egész 
birodalom hivatalos nyelvévé a németet tette, nem nacionalista németesítő szándékkal, 
hanem a jó és hatékony közigazgatás racionalista szempontját követve. Midőn halálos 
ágyán ezt a rendeletét is visszavonta, a nyelvi-nemzeti öntudatra ébredt magyar politikai 
vezető réteg azzal a kívánsággal lépett fel, hogy a latin helyét a magyar foglalja el az 
országgyűlés, a közigazgatás és az oktatás hivatalos nyelveként. Ezzel elkezdődött a több 
mint fél évszázados politikai küzdelem a magyar államnyelvért, azért, hogy a soknemze- 
tiségű ország hivatalos nyelve minden fórumon és minden szinten kizárólag a magyar 
legyen. Az országgyűlés alsó táblája már 1790-ben áttért a magyar nyelvre, de a mozga- 
lom eleinte ezen túlmenően nem sok eredményt ért el, mindössze annyit, hogy a magyar 
nyelvet tantárgyként bevezették a közép- és felsőfokú oktatásban. Az 1805. évi ország- 
gyűlés törvénybe iktatta, hogy a megyéknek a központi hatóságokkal folytatott levelezé- 
sében és a bíróságok előtt a latin mellett a magyar nyelvet is lehet használni. 

Ezután 25 évig semmi előrelépés nem történt a hivatalos nyelv ügyében. Pedig az 
1825—1827. évi országgyűlés már átfogó nyelvi programot dolgozott ki, amely célul tűzte 
ki a közélet és az oktatás teljesen magyarrá tételét. A magyar nyelv kizárólagos uralmá- 
nak azonban elég erős és sokrétű ellenzéke volt. Az alsó táblán a horvátok és a felvidéki 
szlovák megyék képviselői — akik pedig szlovák létükre a nemesi magyar nemzet tagjának 
tekintették magukat - tiltakoztak a magyar nyelv egyeduralma ellen. Az előbbiek mind 
autonóm beligazgatásukban, mind a közös országgyűlésen és kormányszékeknél ragasz- 
kodtak a latinhoz, az utóbbiak pedig türelmi időt és lehetőséget kértek a magyar nyelv 
elsajátítására, de valójában ők is szívesen maradtak volna a latin mellett. 

A főrendi táblán is erős ellenzéke volt a magyar államnyelvnek, ott Széchenyi kezde- 
ményezésére csak 1825-ben kezdett divatba jönni a magyar szó. Az uralkodó álláspontját 
kialakító bécsi központi kormányszékek (az udvari kancellária, az államtanács és az 
államkonferencia) pedig arra hivatkozva utasították vissza a magyar nyelvi kívánságo- 
kat, hogy az ország lakosságának kétharmada nem érti a magyar nyelvet, de valójában 
nem annyira a kisebbségek nyelvi jogainak védelme volt a céljuk, mint inkább a biroda- 
lom egységét féltették a magyar nemzeti mozgalom túlzott előretörésétől. 

1830 után azonban a liberális reformellenzék végrehajtja az áttörést: az országgyűlések 
egymás után hozzák a törvényeket , a magyar nyelvről és nemzetiségről" (Magyarorszá- 
gon 1830-ban, 1836-ban, 1840-ben, és 1844-ben, Erdélyben 1847-ben), amelyek az or- 
szággyűlés, a törvények, a közigazgatási hatóságok, a világi és egyházi bíróságok hivata- 
los nyelvévé a magyart teszik — kivéve a nyelvi téren is autonómiát élvező Horvátországot 
és az erdélyi Szászföldet. E törvények kimondották, hogy közhivatalt ezentúl csak 
magyarul tudó egyén vállalhat, s ügyvédi vizsgát is csak magyarul tudó tehet, sőt még 
a papi tisztségek betöltését is a magyar nyelv tudásához kötötték minden felekezetnél. 
Ez utóbbira azért volt szükség, mert az anyakönyveket is magyarul kellett vezetni. Végül 
az 1844:2. tc. azt is kimondotta, hogy az oktatás nyelve minden iskolában a magyar 
legyen. A megyék többsége az országgyűlés határozatait is megelőzve vezette be saját 
önkormányzata hatáskörében - s ide tartozott az egész alsófokú közigazgatás és bírásko- 
dás - a magyar hivatalos nyelvet. 

Az országgyűlésnek a magyar tannyelvet illető kívánságai nem valósultak meg mara- 
déktalanul. Az oktatásügy ugyanis királyi felségjog volt, illetve az egyházak autonóm 
hatáskörébe tartozott. Az egyetem, a jogakadémiák és a középiskolák nagyobb részének 
oktatási nyelve 1844 után a magyar lett, de számos gimnázium megtartotta a latin 
nyelvet, s továbbra is működtek az országban német, román és szerb tannyelvű gimná- 

ziumok. Horvátországnak és az erdélyi szászoknak ezen a téren is önkormányzatuk volt, 
s maguk határozták meg iskoláik nyelvét. Az alsófokú oktatást csak néhány helyen 
magyarosították, elsősorban a megyék, és az evangélikusok esetében a magyar egyházi 
főhatóság nyomására, főleg vegyes nyelvű községekben. Az elemi iskolák többségében 
azonban továbbra is a lakosság anyanyelvén folyt az oktatás. Hasonló volt a helyzet 
a közigazgatás alsóbb szintjein, a megyékben, a városokban és a községekben is: ahol 
a lakosság nem tudott magyarul, ott sok helyen továbbra is használatban maradt a latin 
vagy a lakosság anyanyelve. 

A nyelvtörvények értékelését illetően egyetérthetünk Széchenyi Istvánnal abban, hogy 
, igazságos és méltányos" volt, , hogy a holt latin szó helyébe az élő magyar lépjen, és 
a közigazgatás nyelve azon faj nyelve legyen, melytül nemcsak az ország vevé nevezetét, 
hanem mely az alkotmányos létnek is törzsöke". A soknemzetiségű országban azonban 
nem volt indokolt egyetlen nyelvet kizárólagos hivatalos nyelvvé tenni a közélet minden 
szintjén, az ország egész területén. A magyar államnyelv nemcsak a latin helyét foglalta 
el, hanem olyan szintekre és területekre is ki kívánták terjeszteni, ahol jogosult és 
szükséges lett volna a kisebbségi nyelvek érvényesülése is: a megyék és a községek 
közéletében, az alsófokú oktatásban és az egyházközségekben. A nyelvtörvények csak 
a magyar nyelv , diplomatikai" jogait kodifikálták, a kisebbségi nyelvek használatát nem 
szabályozták, söt azok létéről említést sem tettek. S ha a nyelvtörvényeket azért bíráljuk, 
mert a magyar hivatalos nyelv használatát kizárólagossá tették és a jogosult mértéken 
túllépve kitejesztették a nem magyar nyelvek rovására, akkor ez még inkább érvényes 
a megyék nyelvterjesztő, magyarosító tevékenységére. 

A lakosság anyanyelve az alsófokú oktatáson kívül leginkább az egyházközségekben, 
a vallási életben érvényesült, de az 1840-es években itt is jelentkeztek a magyarosító 
törekvések. 1841-ben az evangélikus egyház világi főfelügyelője, Zay Károly tervbe vette 
a két protestáns egyház, az evangélikus és a református unióját, mert az uniált egyházban 
a reformátusok révén a magyarok olyan túlsúlyba kerültek volna, hogy keresztülvihették 
volna a szlovák és a német evangélikus gyülekezetek magyarosítását. Az unió ugyan nem 
jött létre, de több felvidéki evangélikus egyházban és iskolában bevezették a magyar 
nyelvet, s betiltották a gimnáziumokban, líiceumokban működő szlovák nyelvművelő és 
irodalmi egyesületeket. 

Az 1830-as és 1840-es években a nem magyar lakosságú megyék magyar vagy asszimi- 
lált nemesi vezetői sorra hozták a határozatokat a magyar nyelv kiterjesztésére, s a kor 
sajtója hangos volt a magyarosítás sikereiről szóló lelkes beszámolóktól. E magyarosító 
akciók során néha , túlkalandoztak" a törvény szabta határokon: , régibb intézetek s 
egyesülések körébe, hol nem magyar volt a szó, mert alkotóik sem valának magyar 
ajkúak, ugyan nem tolta-e a magyarság magát itt-ott márul holnapra erővel bé?... nem 
lőn-e a magyar kedvéért kiküszöbölve gyakrabban minden egyéb nyelv?" — kérdezte 
Széchenyi a magyarosítási , túlhévtől" buzgóktól. 

Az országgyűlés a magyar nyelvet az egész hazában uralkodóvá kívánta tenni, ezért 
bizottságot küldött ki annak tanulmányozására, hogyan lehetne a magyar nyelvet az 
ország lakosai között , kényszerítés nélkül" elterjeszteni. A bizottság 1826-ban kelt 
javaslata — amelyet jellemző módon még latinul szerkesztettek - hangsúlyozza, hogy nem 
akarják a többi nyelvet kiirtani, hanem csupán az a cél, hogy az állampolgárok tanulják 
meg a magyar nemzet nyelvét, amelynek ők is részei. Az 1832-1836. évi országgyűlés már 
minden , hazafinak kötelességeül teszi a honi nyelv tudását", s erre a magyar oktatási 
nyelv bevezetésével kiván számukra módot nyújtani. Wesselényi szerint a törvényhozás- 
nak nemcsak joga, hanem kötelessége is a magyar hivatalos nyelvet , minden sikeres 
módon" terjeszteni, s annak megtanulására minden állampolgárt kötelezni. , Magyarosí- 
tás alatt ennél többet nem lehet s nem kell érteni. Sem szükség, sem czél, hogy az idegen 
ajkúak anyai nyelvöket elfeledjék... elég, hogy magyarul tudjanak," s emellett , anyai 
nyelvöket családi körben s a magány-élet minden viszonyaiban békén használhatják". 

Wesselényi az első, aki már törvény alkotását is szükségesnek tartja a nemzetiségi 
kérdés rendezésére. Javaslata szerint e törvény a nemzeti kisebbségek számára biztosítja 
anyanyelvük szabad használatát a magánéletben és a társas érintkezésben, ennek akadá- 
lyozását , s erőszakkal a magyar nyelv használatára szorításukat" bűntetendő cselek- 
ménynek nyilvánítja; tiltja , az idegen ajkúakat nyelvökért s fajukért gúnyolni és sérteni, 
azok ellen ingerelni — akár szóban, akár írásban, avagy tettel történjék is", s hasonlókép- 
pen tiltja a magyar nyelv törvényes használata és terjesztése elleni fellépést, a magyarul 
beszélők elleni gúnyt és izgatást. Mennyi korszerű, ma is megszívlelendő kisebbségvédel- 
mi elvet tartalmaz ez az 1843-ban kelt nemzetiségi törvényjavaslat! 

A magyar liberális nacionalizmus másik nagy vezéralakja, Kossuth elsősorban azt 
tartja szükségesnek, hogy a törvényhozás állapítsa meg a határt, , mellyen belül jogszerű- 
en mindent, kívül semmit sem parancsolhat". Ez pedig: , a közigazgatásnak minden ága 
Magyarországon kivétel nélkül, valamint a hivatalos közlekedési nyelv a magyar kor- 
mánnyal s a magyarországi törvényhatóságokkal a magyar korona birtokainak akárme- 
lyik részéből magyar legyen. Ennél kevesebbet tenni gyávaság, többet parancsolni zsar- 
nokság." Parancsolni ennél többet ugyan nem kíván, de azért , a magyar nemzetiséget 
minden törvényes és méltányos úton, s különösen az iskolamesterek serkentésével terjesz- 
tendőnek" véli. Az adminisztratív, sőt fizikai kényszert, amelyre itt-ott elvétve akadt 
példa, lapjában, a Pesti Hírlapban élesen elítéli. , Ne avatkozzunk a privát életbe — írja 
-, hanem a közéletet alakítsuk úgy minden ágaiban, hogy inkább moraliter legyen az új 
polgár kényszerítve a nyelvet magáévá tenni." 

Wesselényi, Kossuth és a reformellenzék egész vezető gárdája az erőszakos magyarosí- 
tás helyett inkább az önkéntes asszimiliációban bízik, s — mint láttuk - abban reményke- 
dik, hogy a polgári átalakulás, a közös jog és szabadság fogja a magyar nyelv és 
nemzetiség elfogadására bírni a nem magyar állampolgárokat. E remény látszólag nem 
volt teljesen alaptalan, hiszen ezekben az évtizedekben számottevő spontán magyaroso- 
dás ment végbe, elsősorban a német városi polgárság körében. A magyar liberálisok ezt 
a magyarosodási folyamatot igyekeztek elősegíteni, gyorsítani különböző társadalmi 
akciókkal, óvodák és iskolák segítségével, a sikeres magyar nyelvtanítók jutalmazásával, 
nyelvterjesztő egyesületek és alapítványok létesítésével. 

A magyar liberálisok által ígért polgári szabadság varázsereje azonban nem mindenütt 
érvényesült. A magyar nyelv hatókörének túlzott kiterjesztése, a megyék és társadalmi 
egyesületek magyarosító akciói igen élénk ellenhatást váltottak ki az érintett nemzeti 
kisebbségek körében. 1830 és 1840 között teljes erővel kibontakozik az ún. , nyelvharc", 
valóságos röpiratháború dúl a nyelvkérdés és a magyarosítás körül, s mindkét részről 
elhatalmasodik a szenvedélyes, gyűlölködő hang, a másik fél megvetése, lenézése. A röp- 
iratháború részben német nyelven, az európai közvélemény színe előtt zajlik, s ennek 
nyomán a magyarság első ízben - de nem utoljára — tűnik fel a világ előtt a nemzeti 
kisebbségek elnyomójának, erőszakos magyarosítójának színében. Kétségtelen, hogy a 
magyar liberális nacionalizmusnak a nyelvkérdésben követett magyarosító politikája 
nagymértékben semlegesítette, hatástalanította az ugyanezen nacionalizmus által kínált 
polgári átalakulás vonzerejét, s a nem magyar értelmiség és polgárság egyre növekvő 
részét idegenítette el a magyar állameszmétől, gyengítve, majd elszakítva a közös hazá- 
hoz fűződő lojalitás szálait, amely a 18. században még oly eleven , hungarus" patriotiz- 
musban jutott kifejezésre. 

Ezt a veszélyt ismerte fel s tette szóvá a nyelvterjesztés túlzó módszereit elítélve 1842. 
évi, nagy port felvert akadémiai beszédében Széchenyi István. , A magyarság terjesztésé- 
vel felette csínján kell haladni — mondotta. — En nem tudok otrombább metódust, mint 
midőn saját természetünket erővel másokra tenni akarjuk s a magyar mégis ezt a hibát 
követte el... A magyarul beszélő korántsem magyar még, a magyar szó még nem magyar 
érzés, az ember mert magyar, még nem erényes ember, és a hazafiság köntösében járó 
még korántsem hazafi." Az erőszakolt nyelvi magyarosítással szemben ő a magyarság 

belső gazdasági, kulturális és erkölcsi megerősítésére helyezi a hangsúlyt. A politikai 
hegemónián alapuló hatalmi túlsúllyal szemben rámutat a szellemi-erkölcsi fennsőbbség, 
a minőség vonzó, olvasztó erejére, amely sokkal hatékonyabb tényezője lehet a polgári 
nemzeti integrációnak, mint a nyelvi magyarosítás. 

A korabeli sajtóból több hasonló, türelmesebb nemzetiségi politikát ajánló megnyilat- 
kozást idézhetnénk. Kazinczy Gábor a szlovákok lenézése ellen tiltakozik s elutasítja a 
magyar nemzeti szupremácia gondolatát: , Testvérek vagyunk, s egyenlő jogokkal oszto- 
zunk az atyai örökségben." Jakab Elek erdélyi történetíró a románok érdekében emel 
szót, javasolva társadalmi és kulturális igényeik kielégítését. , Hát nem fiai ők is a 
hazának? Nem ott vannak-e a status épületben, ha nem is díszoszlopok, mindenesetre 
százados erős alap gyanánt? Nem kell-é figyelmünket rájok is kiterjeszteni? Vagy talán 
nincsenek irántok kötelességeink?" 

A magyar liberális reformellenzék derékhada azonban a nyelvtörvények végrehajtásá- 
val és a polgári átalakulás kivívásával megoldhatónak vélte a nemzetiségi kérdést. Talán 
ezért is, meg az elmérgesedő nyelvharc hatására is szól erről az utolsó rendi országgyűlés- 
re készülő liberális ellenzék programnyilatkozata oly röviden és kíméletre intő óvatosság- 
gal: , A honpolgárok minden osztályainak érdekei, a más nyelvű népségek óvatos kiméle- 
tével, nemzetiség és alkotmányosság alapján egyesíttessenek." 

1848-ban azonban kiderült, hogy a magyar politikai vezető réteg őszinte optimizmusa 
a nemzetiségi kérdés megoldásával kapcsolatban nem volt megalapozott. A soknemzeti- 
ségű ország nem magyar lakói az egyéni polgári egyenjogúság és szabadság mellett 
nemzeti létük és jogaik elismerését is követelték. A megbékélés helyett — tragikus módon 
— fegyveres testvérharc robbant ki. 


Katus László 


Kurucz D. István: Napos tanya 


KONZULTACIOÓ 


:"A szocialista nemzettudat 


Amikor a marxista elmélet a múlt század derekán kialakult, Európában a nemzeti mozgalmak 
mindenfelé jelentős szerepet játszottak. Ezt az elmélet is tudomásul vette, be is építette a maga 
rendszerébe. Ennek lényege: a nemzet történeti kategória, a tőkés rend győzelmével alakult ki 
a burzsoázia vezetése alatt, a burzsoá osztályuralom megalapozása érdekében. A burzsoá 
nemzet tehát a kapitalizmus korának egyik, kétségtelenül igen fontos jelensége. A burzsoá 
nemzetállamokban az állam is segít kialakítani a nemzettudatot, amely a társadalmi tudat része, 
sok egyéb osztályösszetevővel együtt. A nemzettudat lényeges mozzanata, hogy az adott 
nemzetet, a saját nemzetet tekinti a társadalmi szerveződés legfelsőbb formájának, és az egyén 
a maga lojalitását ennek a nemzetnek adja oda. Egyúttal persze nemcsak a nemzethez kötődik, 
hanem egy osztályhoz, réteghez, lakóhelyhez, családhoz, egyéb szűkebb közösségekhez is. 

Az a kérdés, hogy milyen objektív alapjai, milyen előzményei vannak a nemzettudatnak, csak 
jóval később vetődött fel. Éppúgy, ahogy az is, hogy a tőkés rend forradalmi felszámolása után 
a szocializmusban milyen új tudati tartalmak váltják fel a burzsoá nemzettudatot. Ez már a 
szocialista nemzettudat problémája. 

Napjainkban, körültekintve Európán és a világban, nehéz volna a nemzeti érzelmek olykor 
viharos kavargását tagadni, még a szocialista országokban is. Ám azzal is számolnunk kell, hogy 
a szocialista országok eddigi történelmi tapasztalata még kevés alapot ad véglegesnek tekinthe- 
tő következtetések levonására. Az ázsiai szocialista országok az európaiaktól annyira eltérő 
viszonyok között, annyira más előzmények után jöttek létre, hogy tapasztalataikkal, ebben a 
vonatkozásban, nem sokat tudunk kezdeni. 

Az európai szocialista országok nemzeti fejlődése kétfajta utat járt be. A modern nemzetek 
megjelenése előtt, a nemzetté válás korszakában ezek a népek soknemzetiségű birodalmakon 
belül éltek, mint uralkodó vagy alávetett, elnyomott népek. Az egykori Oroszországhoz tartozók 
1917 után együtt maradtak egy szocialista szövetségi államban. A többiek fokozatosan (a 19. 
század során) vagy hirtelen (1918-ban) jutottak önálló nemzeti (nemzetállami) léthez, egy ideig 
még a tőkés rendszeren belül. Csak 1945 után indultak meg a szocialista fejlődés útján. Ha a 
gazdasági és társadalmi változások jórészt viharos gyorsasággal következtek is be, azt jól tudjuk, 
sőt mindennap tapasztaljuk, hogy a tudati változások ezt a gyors váltást csak jóval lassabban 
tudták követni. A kis kelet-európai országokban a nemzetállami lét mintegy konzerválóan hatott 
a korábbi, még polgári alapokon kialakult nemzeti tudatra. 

A szocialista nemzet és vele a szocialista nemzettudat tehát közvetlen előzményéből, a 
burzsoá nemzetből nőtt ki. A tőkés korszakban a nemzetek alapvető vonása a közös nyelv 
(ekkorra már az iskolában tanított közös, egységes irodalmi nyelv) , a nemzet múltjának ismerete, 
vagyis egyfajta történeti tudat és a másoktól való elkülönülés tudata, azaz valamiféle , mn-ők" 
tudat. A kultúrában a nemzeti sajátosságok a meghatározóak, de megjelennek a mindennapi 
szokásokban is. Ez utóbbiak közé az olyan nyilvánvaló jelenségeket is odasorolnám, mint az 
ízlés, az öltözködés, az étkezési kultúra. Ezek azonban, a fentiekhez képest, inkább csak másod- 
lagos tényezőknek tekintendők. Kétségtelen viszont, hogy éppen az ilyesfajta másodlagos 
tényezők a szocialista korszakban is fennmaradtak. 

Az a mozzanat, hogy az emberek mindennapi tudatában — magasabb szinten: 3 társadalmi 

tudatban - egyre több az általános, nem nemzeti sajátosságokhoz kötődő elem, az manapság 
már mindenki előtt világos lehet. Tudjuk, hogy nincs magyar vagy amerikai vagy szovjet 
számítógép, sőt nincs szocialista és imperialista számítógép, hanem csak jó vagy még jobb, 
korszerűbb - társadalmi formációtól teljesen függetlenül. Hosszú oldalakat lehetne megtölteni 
hasonló példákkal. Úgy tűnik, a mindennapi élet szokásaiban is csökken a nemzeti sajátosságok 
száma. Így például a nagyvárosi életmód pozitív és negatív jegyei, sajátos formában ugyan, de 
mindenutt jelentkeznek. A beat- és popzene közkedveltsége aligha ismer nemzeti határokat. Az 
öltözet már régóta nem nemzeti sajátosságokhoz igazodik (a népviselet már csupán csak 
kuriózum és színpadi díszlet), még csak nem is társadalmi osztálykülönbségeket tükröz, hanem 
korosztályi sajátossággá kezd válni. 

Nem kétséges, hogy a szocialista rendszerben az általános vonások még nagyobb teret 
kapnak a társadalmi tudatban. Mellettük azonban továbbra is megmaradnak a nemzeti különál- 
lás -— de nem elkülönülés - tudatának jegyei. Vagyis, a burzsoá nemzet meghaladásával a 
szocialista nemzettel mint az új rend egyik társadalmi szerveződési alapformájával kell számol- 
nunk. Ennek a ténynek mindenekelőtt objektív okai vannak. Elsősorban, ha csak az európai 
szocialista országokra korlátozzuk a figyelmet, ilyen a gazdasági erőforrások helyzete, a szocia- 
lista forradalom előtt elért gazdasági szint és struktúra, ennek átalakulása a szocialista építés 
évtizedeiben, s az ennek nyomán létrejött társadalmi struktúra. Világos, hogy az energiaforrá- 
sokban meg egyéb gazdasági erőforrásokban szűkös Magyarországnak más jellegű előfeltéte- 
lekkel kell számolnia, mint mondjuk az ásványi kincsekben gazdag Romániának vagy a tőkés 
múlttól jelentős modern ipari struktúrát örökölt Csehszlovákiának. A külkereskedelmi kapcsola- 
tok égető szükséglete vagy az inkább autarchiára törekvő gazdaságpolitika ugyancsak igen 
eltérő nemzeti helyzeteket teremt. 

Ehhez hozzá kell számítanunk azt a számunkra eléggé közismert tényt, hogy a társadalmi tudat 
egészében lassabban változik, mint az objektív gazdasági és társadalmi struktúra. A múlt, a 
nemzeti formákban végiggondolt fejlődés erősen áthatja az egyének tudatát, sok esetben nem 
is tudatosítva, hanem inkább rendszerezett vagy kevésbé rendszerezett történelmi ismeretek, 
érzések és más töredezett tudati elemek formájában. A múlt nagy súllyal nehezedik -a jelenre, 
negatív jegyeit nehezebb felszámolni, mint a tőkés osztályuralmat. Pozitív jegyeit továbbvihet- 
jük, de az előbbihez hasonlóan ez a cselekedetünk sem tisztán racionális, tudatos. Ez abból 
következik, hogy a nemzeti sajátosságok, ennek következtében a nemzeti tudat megléte nem- 
csak örökölt tudati tényezők kérdése, hanem nagyon is reális, az emberek tudatától független 
objektív létfeltételek következménye. 


A nemzeti tudat tehát továbbra is létezik, de — a tudati mozzanatok lassúsága, lemaradása 
miatt — csak fokozatosan kapcsolódik össze a szocialista tudat egyéb elemeivel, többek között 
az internacionalizmussal. Az internacionalizmus mint a nemzetközi munkásmozgalom egyik 
alapelve, a mai szocialista tudatnak is szerves része. Azt is jól tudjuk elvben, hogyan illeszkedik 
egységbe a nemzeti tudattal. A gyakorlatban, az egyes emberek tudatában viszont van még 
elmaradás, a szocialista és a nemzeti mozzanat szervesülése még kívánnivalót hagy hátra. Tudati 
tényezőről lévén szó, türelmesnek kell lenni. . 

A kelet-európai kisebb szocialista országok forma szerint nemzetállamok, valójában persze, 
minthogy történeti okokból ezen a tájon szigorú etnikai határokat nem lehet, nem is lehetett 
soha vonni, mindegyik országban vannak nemzeti kisebbségek. A mi felfogásunk szerint ezek- 
nek kettős kötődésük van. Társadalmi tudatukban az az állam áll az első helyen, amelyhez 
tartoznak, de nemzeti vonatkozásban az anyanemzethez kötődnek. Éppen ezért alkalmasak arra 
— ahogy azt mi valljuk és vallottuk -—, hogy a híd szerepét játsszák a szomszédos szocialista 
államok kapcsolataiban. Megmaradásuk, ahogy általában a nemzeteké, a szocialista rendszeren 
belul is e kettős kötődéstől függ, s annak mindkét teljesülése elvárható. 


Ha pedig ez így van, akkor fel kell tenni a kérdést, hogy a szocialista nemzeti öntudatban (a 
kettő objektív összetartozását most már a tudat szintjén is posztulálva) a nemzeti öntudat 
régebbi összetevői közül melyekkel kell a jövőben is számolnunk. 

Az első, nyilván természetszerűen adódó, továbbra is a nyelv. A mindennapi érintkezéstől a 
legmagasabb elméleti szintig a kommunikáció az anyanyelven történik a legkönnyebben és a 
leggyakrabban. Ez az, amit a köznapi tudat is nemzetinek tart. Világos, hogy a kultúra nemzeti 
mozzanatai is elsőrendűen a nyelvvel állnak kapcsolatban. Minden haladó nemzet kultúrája és 
nyelve egyszersmind összemberi értékeket is hordoz, közvetít és gazdagít. A másik, ugyancsak 
a nyelvhez kapcsolódó mozzanat a már említett , mi-ők" kettősségének a tudata. Ez egészen 

egyszerűen és a legtöbb esetben a nyelvi elkülönülés tudomásulvétele, minden egyéb felhang 
nélkül. 

Marad a nemzettudat történelmi eleme, értve ezen a történelmi múlt ismeretét, haladó hagyo- 
mányainak tiszteletét és ápolását. Korábban ez a történeti elem, természeténél fogva, a múlt felé 
fordult. Viszont mint a nemzetté válás egyik fogódzója, a jövő, a további nemzeti fejlődés felé 
is utalt. Talán túl patetikusnak hangzik, ha most azt mondjuk, hogy a mai szocialista nemzettu- 
datnak inkább a jövő felé kel! fordulnia. Távolról sem a múlt elfelejtésére kívánunk ezzel utalni 
és nem is tértől és időtől elvonatkoztatott vágyképekre, amelyek irrealitása előbb vagy utóbb 
megmutatkozik. A szocialista nemzettudatnak úgy kell a jövő felé fordulnia, hogy ebből a mai 
teendőket vonja le, a mai problémák megoldását helyezze előtérbe. Világos persze, hogy ebben 
is van egyfajta szándékolt elem, a £ke//-t hangsúlyozó. De úgy véljük, ez a ,kell" ugyancsak mai 
objektív körülményekből áll elő, szándékainktól, elképzeléseinktől és kedvteléseinktől függet- 
len, szükségszerű tényező. Ennek tudatosítása segíti majd elő a nemzeti és a szocialista mozza- 
nat teljesebb összekapcsolódását, szerves egységét. 


Niederhauser Emíl 


Dési Huber István: 7 

Dinamikusan is lehet... 


Szellemi és anyagi kultúra Győr-Sopron megyében 


Hazánk északnyugati szögletében Győr- 
Sopron megyét sem kerülték el a dúló ha- 
dak, a pusztító járványok. Mégis mindig 
újjáéledt. Uj telepesek, magyarok, néme- 
tek, horvátok áramlottak ide. Szorgosan 
gyarapították családjukat, településeiket. 
Buda, Bécs, Pozsony háromszögében vi- 
zektől szabdalt földjei sohasem szűkölköd- 
tek jó termésben. Messzi földről vonzották 
piacai, vásárai a kereskedőket. 1844-ben 
írta a Hazánk című helyi lap: A győri Du- 
na-parton , fogalmat alkothat bárki a bá- 
beli nyelvzavarról; itt befut egy hajó, 
amott éppen elhajóznak; itt kereskednek, 
amott mázsálás folyik. Micsoda színes élet 
és nyüzsgés mindenfelé." 

Győr-Sopron megye ma több szempont- 
ból is jelentős helyet foglal el hazánk életé- 
ben. Ipara magas színvonalú, mezőgazda- 
sága jól szervezett. Már akkor is ipari vá- 
rosnak számított Györ, Sopron, Moson- 
magyaróvár, amikor - a fővároson kívül — 
jóformán csak a bányavidékeken voltak 
számottevő ipartelepek. Az, hogy az itt 
előállított termékeknek több mint az egy- 
harmadát exportálják, jól jelzi a megye 
üzemeinek teljesítöképességét. 

Évtizedekkel korábban ismerték, tanul- 
ták meg - más tájak lakóihoz képest - az 
ipari munkát a helybéliek. Mindez jó alap 
a műszaki kultúra kibontakozásához. Már 
két évszázaddal előbb hatalmas táblákon 
- a nagybirtokosok földjein — dolgoztak a 
mezőgazdasági bérmunkások. A század- 
fordulón a szövetkezeti mozgalom - a ter- 
melési és értékesítési szövetkezetek — erő- 


teljes fejlődésnek indult. A mosoni pa- 
rasztbirtokok tulajdonosainak ehhez nagy 
segítséget adtak a magyaróvári gazdasági 
akadémia tanárai. A mezőgazdaságban 
ezek az adottságok - számításba véve a 
gépesítettséget, az akkori agrotechnológiát 
- kétségkívül a nagyüzemi hagyomány 
megteremtői voltak. 

A fejlett gazdaság mutatója az is, hogy 
a lakosság foglalkoztatottsága intenzív. 
A megye munkaerő-gazdálkodását 1979 
óta országos figyelem kíséri: ekkor volt az 
emlékezetes létszám-felülvizsgálat a Rába- 
gyárban. Az idén a Rábatext-vállalatnál 
hajtanak végre nagyobb mértékű munka- 
erő-átcsoportosítást. 

Erős szálakkal kötődik Győr-Sopron 
megye a nemzetközi élethez is. Itt halad át 
a Budapest-Bécs vasútvonal, az M-1-es 
nemzetközi főútvonal és a Duna, a minden 
korban nagy fontosságú vízi út. A megye 
nyugati fekvése mindig is hatott gazdasá- 
gának, társadalmi, kulturális életének fej- 
lődésére. E terület kezdettől része az orszá- 
gok, országrészek közötti kapcsolatoknak. 
Napjainkban ez különösen az idegenforga- 
lomban mutatkozik meg. Ugyanis a hoz- 
zánk látogató külföldiek csaknem egyhar- 
mada az itteni határátkelő állomásokon 
lép hazánk földjére. 

Vonzó kirándulóhely is ez a vidék, hi- 
szen a legtöbb ékes, értékes műemlék - a 
főváros után - Sopronban és Győrött ta- 
lálható. Történelmünk forgatagos évszá- 
zadai miatt szinte csak itt csodálhatók meg 
ilyen tömegben a középkori épületek, a 

rokokó kereskedőházak, a díszes barokk 
polgárházak, a kis paloták. 

Mi: jellemzi — minden túlzás nélkül - e táj 
népét, törekvéseit? Röviden: vállalkozó- 
szellem, különösen a gazdaságban, kezde- 
ményező merkantil magatartás, az ipari 
bázis által kikényszerített széles körű isko- 
lázottság, nyitottság a hazai és külhoni 
hasznosítható eredményekre. Ezek őrzése, 
gyarapítása a ma élők feladata. 


. Győr-Sopron megyében a századfordulón 
alapított vállalkozások többsége fennma- 
radt. Versenyképessé tette az itteni üzeme- 
ket - a hazai és a nemzetközi piacokon -— 
termelésük gazdaságossága, a termékek 
minősége. 

A meghatározó a gépipar, a könnyűipar 
és az élelmiszeripar. A termelés gyors nö- 
vekedése mindhárom ágazatban annak 
eredménye is, hogy a hetvenes években 
nagyarányú fejlesztések történtek. Jó ha- 
tással volt a — krónikus létszámhiány által 
is kikövetelt — műszaki-technikai fejlődés 
a vállalatok termelékenységére, jövedelme- 
zőségük alakulására. Ösztönzően hatott a 
mezőgazdaság számottevően nagy termék- 
többlete is: több új élelmiszeripari üzem 
létesült. Nemzetközi összehasonlításban is 
korszerű műszaki, technikai-technológiai 
bázis jött létre, elsősorban az iparban, de 
a mezőgazdaságban Is. 

Több olyan vállalat működik itt, amely 
egy-egy adott termékből egymaga szinte az 
ország teljes szükségletét elégíti ki. Ezek az 
üzemek gyakran alapvetően meghatároz- 
zák ágazatuk színvonalát, piaci versenyké- 
pességét. Győrött a Rába Magyar Vagon- 
és Gépgyár egyik legfontosabb feladata 
gépjárműiparunk kiszolgálása autóbusz- 
és tehergépkocsi-tartozékokkal, -moto- 
rokkal és futóművekkel. Emellett korszerű 
kamion-, mezőgazdaságigép- és eszköz- 
gyártást fejlesztettek ki. Nemcsak a szocia- 
lista országokban - újabban Kinában is -, 
hanem a legkeményebb tőkés piacon, az 
Egyesült Allamokban 1s sikereket értek el. 
Mosonmagyaróvárott a fémszerelvény- 
gyár az országos lakásépítési programban 
kiemelkedő részt vállal. A Rekard mező- 


gazdasági és mechatronikai gépgyár ro- 
botgyártmányai, berendezései keresettek. 
A Graboplast hazánk egyetlen, Európa 
egyik legkorszerűbb műbörgyára. A Gar- 
dénia-gyáar gyönyörű függönyeit a legigé- 
nyesebb párizsi és tokiói vevők is vásárol- 
ják. A Rábatext textilipari vállalat és a 
Glovita kötöttkesztyűgyár  könnyűipa- 
runk vezető vállalatai közé tartozik. A Ri- 
chards Finomposztógyár a hazai gyapjú- 
ipar legjelentősebb vállalata, egyedülálló 
szöveteinek minősége. Sopronban van az 
ország legnagyobb szönyeggyára, innen 
még a Közel-Keletre is szállítanak. 

A felsorolt üzemek — minden túlzás nél- 
kül mondva - a magyar gazdaság prog- 
resszív vállalatai. Eredményeik egyértel- 
műen bizonyítják, hogy a dinamikus fejlő- 
dés - a mai nehéz körülmények között is 
— lehetséges. Meg kell jegyezni, az elmúlt 
öt évben itt sem jutott elegendő pénz a 
beruházásokra. Itt sem a szükségleteknek 
megfelelően alakult a műszaki-technikai 
színvonal. Am azt vallják, hogy nem csu- 
pán a legkorszerűbb gépekkel lehet jól dol- 
gozni. Amit elértek, azt elsősorban az üze- 
mek belső szervezetének korszerűsítésével, 
a termelékenység növelésével valósították 
meg. Természetesen itt is tapasztalható 
egyenetlenség: a legkorszerűbbnek számító 
gépek, eljárások mellett ott vannak még a 
régi technológiák, a korszerütlen termelés- 
irányítási módszerek is. Ahhoz, hogy a 
vállalatok tovább fejlődjenek, a fejleszté- 
sek gyorsítására van szükség. Abban bíz- 
nak, hogy - a meghirdetett elveknek meg- 
felelően — a prosperáló üzemek nagyobb 
lehetőséget kapnak erre. 

Részt vállaltak a megye gazdaságának 
fejlesztésében a tudományos-kutató inté- 
zetek 15. Az agrártudományi kutatásnak 
van a legnagyobb súlya, de jelentős a geo- 
lógiai és geofizikai kutatás is. Fejlődésnek 
indult, ám a gazdasági szükségletektől el- 
marad a múűszaki-technikai kutatás, fej- 
lesztés, föként a vállalatoknál. Jóllehet szá- 
mottevően megnött ennek lehetősége a 
győri Közlekedési és Távközlési Műszaki 
Főiskola létrejöttével: föként a közlekedés, 
a szállítás, a gépjárműépítés, a távközlés és 
az automatizalás területén. 

Az agrárkutatás többnyire a gazdaság- 

fejlesztés főbb irányaihoz, a gyártmányfej- 
lesztéshez, az anyag- és energiatakarékos- 
sághoz, valamint a környezetvédelemhez 
kapcsolódik. Az intézetek többségének ér- 
deke, hogy főként olyan témákkal foglal- 
kozzon, amelyek gyorsan hasznosulnak. 
Például a mosonmagyaróvári Tejgazdasá- 
gi Kísérleti Intézet munkájának legfőbb 
értékmérője a kutatási eredmények alkal- 
mazása. Ebben anyagilag is érdekelt a kol- 
lektíva. Négy világbanki hitelt nyertek el, 
melynek keretében mindent megszervez- 
tek, a kutatástól a termelés indításáig. 

Sokféle kapcsolat van a kutatóintézetek 
és a közös gazdaságok között. Ennek for- 
mái az egyszerű, eseti szaktanácsadástól 
egészen a társulásokig terjednek. Ez utób- 
biak kutató-fejlesztő, termelő és értékesítő 
szervezetek, amelyek az új műszaki ered- 
mények gyors megszerzését és alkalmazá- 
sát szolgálják. (Például a fehérjetechnoló- 
giai egyesület, a takarmánygazdálkodási 
kutatási társaság és a szigetközi agráripari 
egyesülés.) 

A felsőoktatásban az alapkutatás ará- 
nya - az összkutatás 30 százaléka - a célki- 
tűzések ellenére csökkent. Még nem bonta- 
kozott ki közös érdekeltség alapján terv- 
szerű együttműködés a felsőoktatási intéz- 
mények és a termelővállalatok között. 
Csupán egy-egy feladatot, szellemi szolgál- 
tatást jelentenek a szerződéses kapcsola- 
tok, hiányzik a hosszabb távú, átfogó mű- 
szaki-fejlesztési stratégia. 

A megyei iparvállalatok többségénél fo- 
lyik kutató-fejlesztő tevékenység. Ennek fő 
irányai: a termékszerkezet-váltás, a műsza- 
ki, gazdaságossági versenyképesség javítá- 
sa, licencek és gyártási eljárások hasznosí- 
tása. Tavaly 29 licenc alapján 34-féle új 
termék készült, mintegy 4.4 milliárd forint 
értékben. Ez az összes ipari termelés hét és 
fél százaléka. A hasznosított találmányok 
száma 1984-ben 15, 1985-ben pedig 17 
volt. Összességében megállapítható, hogy 
a műszaki újdonságok száma még nem 
megfelelő, a gyorsabban fejlődő ágazatok- 
ban sem. 

Mennyit költöttek a megye iparvállala- 
tai kutatásra, fejlesztésre? Atlagosan nettó 
árbevételüknek csupán 0,7 százalékát. Ez 
azonban egy szük vállalati kör számára és 


csak a termelés egy részének folyamatos 
fejlesztésére elegendő. A nagyüzemek 
többnyire a vállalati stratégia által vezé- 
relt, a kisebbek pedig elsősorban rövidebb 
távú fejlesztéseket folytatnak. 

A vállalati kutatás-fejlesztés elsősorban 
az exporthoz kapcsolódik. (Rába Magyar 
Vagon- és Gépgyár, Graboplast, Moson- 
magyaróvári Timföld- és Műkorundgyár, 
Mosonmagyaróvári  Fémszerelvénygyár, 
Rekard Mezőgazdasági Gépgyár.) 

A jó példák sorából is kiemelkedik a 
Graboplast. A gyár K t F-tevékenységé- 
nek eredményei egyedülállóak a könnyű- . 
ipari ágazaton belül. Kiállja az összehason- 
lítást még a világ legfejlettebb műbőrgyá- 
raival is. Önálló kutatóintézete van. A Rá- 
ba-gyár a közeljövőben saját műszaki fej- 
lesztési kutatóközpontot hoz létre. Orszá- 
gos programokhoz kapcsolódik a Rába- 
gyár, a MOFEM és a Rekard. Új lehetősé- 
get nyitott meg a KGST-országok 2000-ig 
szóló komplex tudományos-műszaki fej- 
lesztési programjában való részvétel. Eb- 
ben elsősorban a Rekard, a MOFEM és a 
Tungsram Rt. helyi gyára vesz részt. 

Az eredményeket és a kezdeményezése- 
ket is elismerve megállapíthatjuk: szemlé- 
leti, kutatásszervezési hiányosságok, érde- 
keltségi problémák egyaránt nehezítik a 
VII. ötéves terv helyi feladatainak megol- 
dását. Álljon itt néhány példa közülük: 
Győr-Sopron megyében - mint az ország- 
ban másutt is - szükségszerű, hogy általá- 
nos szemléletté váljon, elsősorban a válla- 
latok, a szövetkezetek és az egyéb gazdasá- 
gi szervezetek a műszaki fejlesztés igazi 
színterei, letéteményesei. Sokan ugyanis 
kizárólag a gazdálkodószervezeten kívül- 
ről, felülről várják a megoldást, a tudomá- 
nyos-műszak:! haladást. Még közelről sem 
általános a jövőt megalapozó K t F-tevé- 
kenység szükségességének elismerése, költ- 
ségeinek vállalása. Sokszor megtorpan a 
vállalkozókészség, alacsony a száma a ha- 
zai kutatások nyomán létrejött új gyártmá- 
nyoknak. A megyében is nagy késéssel 
hasznosulnak az értékes, itthoni kutatási 
eredmények. Sokszor az irreálisan magas 
ár miatt meghiúsul egyes - főleg hazai - 
tudományos ismeret átvétele. Nem egyedi 
az olyan nézet sem, amely szerint nem is 

érdemes kutatásokra költeni. Így azután 
nemegyszer kihasználatlanul maradnak a 
helyi lehetőségek vagy nem is törekednek 
újak kialakítására. Pedig néhány helyi ta- 
pasztalat azt bizonyítja: egyes jól kiválasz- 
tott területen lehet és kell is saját fejlesztés- 
re építeni. Megalapozott előrehaladást ott 
lehet elérni, ahol a külföldi eredmények és 
a hazai kutatási-fejlesztési elképzelések ta- 
lálkoznak. Néhány — gazdasági és műszaki 
szempontból - versenyképes termékük ta- 
núsítja, hogy megéri a fáradságot, a ráfor- 
dításokat. 

Milyen is a műszaki értelmiség helyzete, 
közérzete, milyen lehetőségek vannak al- 
kotó tevékenységéhez? A megye 16 vállala- 
tánál végeztek felméréseket nemrégiben. 
Idézzünk a főbb megállapításokból: jólle- 
het a műszaki értelmiségiek a megyében 
nagy szellemi erőt képviselnek, ez mégis 
jelentős mértékben kihasználatlan. A mér- 
nöki szakértelemnek csupán 30-50 száza- 
lékát hasznosítják a vállalatok. A beosz- 
tott — főleg a fiatal — műszaki értelmiség 
kevés szakmailag igényes megbízatást kap. 
Munkájuk nem eléggé eredménycentrikus. 
Munkahelyi elismertségüket, jövedelmü- 
ket döntően a beosztás, az életkor, az eltöl- 
tött idő határozza meg, s kevésbé a teljesít- 
mény, munkájuk alkotó jellege, szakmai 
igényessége. A műszaki alkotó munka er- 
kölcsi-anyagi vonatkozásban fokozatosan 
leértékelődött. Milyen okok következté- 
ben? Egyrészt, mert nem alakultak ki 
olyan politikai, gazdasági feltételek, hogy 
a termelőüzemeknek létérdekük lett volna 
a műszakiak teljesítmény szerinti anyagi- 
erkölcsi elismerése. Ezzel összefügg az is, 
hogy a vállalatoknál leértékelődött a min- 
dennapi műszaki tevékenység. Másrészt 
nem mindenütt ismerték fel, hogy a terme- 
lési folyamatok korszerűsítése, a gyártás- 
fejlesztés, a modern gépek, berendezések 
működtetése, a minőségi követelmények 
jórészt mérnöki tapasztalatokat, felké- 
szültséget kívánnak. 

Ezek a tendenciák ma 15 érvényesek, de 
az utóbbi időben jelentős, bár összességé- 
ben lassú változásokról is beszámolha- 
tunk. Több üzemben az utóbbi időben - 
bár különböző mértékben - az eredménye- 
ket felmutató, alkotó szakembereket való- 


ságos teljesítményükkel arányos díjazás- 
ban, elismerésben részesitik. 

De nemcsak ez növelheti a műszaki pá- 
lya vonzerejét. Hanem az is, hogy a fiata- 
lokkal szinte valamennyi vállalatnál — 
többnyire nem formálisan -— foglalkoznak. 
Gyakorlatta kezd válni, hogy hosszabb- 
rövidebb időt eltöltenek egy-egy munkate- 
rületen, így jobban megismerik az adott 
üzemet. Van munkahely, ahol az első év- 
ben tapasztalt szakmai adottságaik, embe- 
ri tulajdonságaik alapján döntik el, hogy a 
fiatalokat milyen feladatokra alkalmazzák 
a későbbiekben. 

A megyében egyre inkább elfogadottá 
válik az a szemlélet: nem szabad takaré- 
koskodni a szakmai oktatásra, a tovább- 
képzésre, az átképzésre, az általános mű- 
veltség és amunkakultúra fejlesztésére for- 
ditandó energiákkal. Sőt az is fontos, hogy 
a szakmunkásoktól a vezetőkig szinte min- 
den dolgozóra kiterjedjen a folyamatos 
képzés. S ez egyben vállalati és személyes 
érdek is legyen. Több munkahelyen - így 
például a megyei építőipari vállalatnál és 
a Rába-gyárban - jól működő oktatóköz- 
pontok vannak. Itt például több százan 
ismerkednek az informatikával, a számí- 
tástechnikával is. Ugy vélik, 2000-ben 
analfabétának minősül az, aki nem ért 
hozzá. De ez már ma 1s sürgető követel- 
mény, hiszen a világ a számítástechnika, az 
elektronika, a robottechnika vezérelte ter- 
melés korába lépett. 

A tudományos-műszaki haladás alapve- 
tően társadalmi folyamat, amely közössé- 
gek sokaságának részvételével bontakoz- 
hat ki. Hogy ez még mennyire nem elfoga- 
dott, példázza az, hogy sokan e megyében 
is úgy vélik, a műszaki haladás csakis a 
mérnökök, a műszakiak dolga. A műszaki 
fejlesztést támogató közszellem kialakítá- 
sában - az országossal együtt — halasztha- 
tatlan tennivalói vannak a helyi politikai, 
gazdasági, társadalmi szervezeteknek, tes- 
tületeknek 15. Hiszen a közvélemény nem- 
csak élvezője, hanem serkentője is lehet a 
műszaki fejlesztésnek. 


A lakosságot - a terület történelmi múltjá- 
ból és földrajzi helyzetéből adódóan - 

többirányú politikai-ideológiai hatás éri. 
Ez nem meghatározó jellegű, de — a világ- 
nézeti munkában és a politikai szemlélet- 
formálásban - sokszor napi gondokat 
okoz. 

Említettük, hogy jelentős a megye ide- 
genforgalma is. Az ide utazóknak csaknem 
a fele osztrák, egyharmada NSZK -állam- 
polgár. Céljuk: rokonlátogatás, gyógyke- 
zelés, turisztika, bevásárlás, szórakozás és 
hivatalos út. A megyében élők közül a 
legtöbben Ausztriába, Olaszországba, az 
NSZK-ba és Franciaországba utaznak. 

Mint köztudomású: példaadó a jószom- 
szédi viszony — az egymástól eltérő társa- 
dalmi rendszerek ellenére is — hazánk és 
Ausztria között. A két országot elválasztó 
határ mindkét oldalán nemzetiségiek is él- 
nek. Az elmúlt évtizedekben bővültek -— az 
államközi együttműködés részeként - 
Győr-Sopron megye és a szomszédos Bur- 
genland-tartomány között a gazdasági, 
kulturális és egyéb kapcsolatok. 

Meglehetősen széles körű tehát — a békés 
egymás mellett élés gyakorlatának megfe- 
lelően — az emberek, az áruk és az eszmék 
áramlása. Ez viszonyítási alapot is jelent az 
itt élők számára, egybevetést: mi az, amit 
érdemes hasznosítaniuk, mi az, amit el kell 
vetniük. A világra kitekintés az emberek 
gondolatvilágát, élményeit, tapasztalatait 
gyarapítja. Általa teljesebbé válik az embe- 
ri élet. A kétirányú vendégforgalomnak 
azonban , hordaléka" is van. Egyes réte- 
gekben egyre inkább követendő mintává 
válnak a nyugati fogyasztási szokások. 
Szeretnék ugyan, ha nálunk is kényelme- 
sebbé válnának az élet- és munkakörülmé- 
nyek, de értük alig hajlandók erőfeszítése- 
ket tenni. A bevásárló — különösen pedig 
az osztrák -— turizmus pedig bizonyos idő- 
szakokban ellátási, szolgáltatási problé- 
mákat okoz, s ez rontja a közhangulatot. 

Változóban van a lakosságnak a szocia- 
lizmusról és a kapitalizmusról vallott felfo- 
gása. A két társadalmi rendszer összeha- 
sonlítását, a gazdasági, műszaki, kulturális 
eredmények, az előnyök és a hátrányok 
összevetését főként a politikai-ideológiai 
felkészültség s nem kis mértékben a generá- 
ciós hovatartozás határozza meg. A több- 
oldalú, személyes tapasztalatszerzés hatá- 


sára összességében reálisabb a kapitaliz- 
mus mai helyzetének megítélése, értelme- 
zése, eltűnőben vannak a szélsőséges állás- 
pontok. 

Egyoldalúság mutatkozik viszont a gaz- 
dasági eredmények, főként a technikai fej- 
lettség összehasonlításában. Az ipari és ag- 
rárszakemberek szemléletét jórészt a kapi- 
talizmus szinte behozhatatlan műszaki- 
technikai fölényének túlértékelése jellemzi. 
Ugyancsak eléggé differenciáltak a vélemé- 
nyek a Nyugaton tapasztalható infláció- 
ról, munkanélküliségről, a szociális fe- 
szültségekről. Mindezek mellett egyre több 
ember számára nem igazán vonzó a nyuga- 
ti életforma. A korlátlan lehetőségeket, az 
egyéni képességek kibontakozásának esé- 
lyeit hirdető nyugati propaganda hatása 
kisebb, mint korábban. Jellemző, hogy 
amikor az emberek összevetik életkörül- 
ményeiket, nemcsak az anyagi javakon ke- 
resztül nézik jólétüket, hanem az első hely- 
re teszik szocialista értékeinket is, például 
a lét- és szociális biztonság garantálását, 
társadalmunk emberközpontúságát. E te- 
kintetben jobbnak tartják bármely nyugati 
országénál a hazai viszonyokat. Különö- 
sen egyöntetű a terrorizmus elítélése. 
S még egy: erősödött - a termonukleáris 
katasztrófa elkerülése végett — az itt élők- 
ben is a békevágy. Ma már valójában kö- 
zösségteremtóő erő is a békéért való küzde- 
lem. 

A nyugati tömegkommunikációs eszkö- 
zökön keresztül fokozódik az ellenséges 
burzsoá propaganda. Némelykor ez - fő- 
leg a napi világpolitikai eseményekről szó- 
ló híradásokban - információs zavart, 
egyes rétegekben elbizonytalanodást is ki- 
vált. Sem a gyorsaság, sem a meggyőző erő 
szempontjából nem mindig megfelelő e ha- 
tások kivédése a jelenlegi tömegpolitikai, 
tömegtájékoztatási gyakorlatban. A me- 
gyében alkalmazott tömegkommunikációs 
módszerek, eszközök erőtlenek. Hazánk és 
más szocialista országok ellen gyakran irá- 
nyul ideológiai és politikai támadás. Ezek- 
re — az esetek többségében - nincs érdemi 
válasz. 

A nyugati propagandaeszközök a me- 
gyét érintően főként a következő témákra 
összpontosítanak. Az egyik: gyakran hi- 

vatkoznak a helyi kezdeményezésekre, pél- 
dául a  munkaerő-átcsoportosításokra. 
Ezek - különösen, ha az üzemekben az 
előkészítés, az intézkedések nem megfele- 
lőek - hatással vannak az érintettekre, a 
közvéleményre. A másik: a nyugati rádió- 
és tévéadók vallási programjaikban nem- 
egyszer közvetlenül is foglalkoznak a me- 
gyével. Ebben arra építenek, hogy e vidék 
lakosságában erős a vallásos hagyomány. 
A nyugati adók músorai kritikus nemzet- 
közi helyzetben általában közvetlenül is 
hatnak, orientálnak, más időszakokban 
azonban nem jelentős a befolyásuk. 

Ebben döntő szerepe van az itteni lakos- 
ság növekvő általános és politikai művelt- 
ségének, történelmi látásmódja fejlődésé- 
nek, de a negatív külső hatás a hazai tö- 
megtájékoztatás javulása eredményeként 
is mérséklődött. 

A külföldi propaganda hatásának meg- 
előzésében itt is az egyik legfontosabb esz- 
köz a párton belüli tájékoztatás javítása, 
bővítése. Követelmény: időben és érdem- 
ben kapjanak a párttagok tájékoztatást, 
elegendő ismeretet, háttéranyagot az ösz- 
szefüggések megértéséhez, a meggyőző, ér- 
velő vitákban való részvételhez. De szük- 
ség van arra is, hogy a lakosság informálá- 
sa a különböző politikai, állami, társadal- 
mi fórumokon, a helyi tömegtájékoztatási 
eszközökön keresztül még mélyebb, hitele- 
sebb, gyorsabb legyen. 

A teljes képhez hozzátartozik: igen szé- 
les körű a különböző tájékoztatási eszkö- 
zök igénybevétele ezen a vidéken. Csupán 
néhány adat: mintegy 120 ezer a tv-előfize- 
tők száma, egy-egy családban 2-3 rádióké- 
szüléket is használnak. A lakosság több 
mint 200 ezer napi- és hetilapot, 36 ezer 
politikai, elméleti folyóiratot olvas. 

A Kisalföld című megyei lap már több 
mint 100 ezer példányban jelenik meg. Fi- 
gyelembe véve, hogy a megye lakosságá- 
nak száma 430 ezer, ez azt is jelenti, hogy 
lényegében minden családhoz eljut az új- 
ság. A Magyar Rádió körzeti stúdiója pe- 
dig szintén helyi információkkal látja el a 
megye, sőt Északnyugat-Dunántúl lakóit, 
közöttük a német és a szlovén nemzetiségi- 
eket is. 

u 


A megyében a marxista és a vallásos világ- 
nézetű emberek együttélése, együttműkö- 
dése természetes, feszültséget okozó szem- 
benállás nem tapasztalható. A meghatáro- 
zó elem a marxista világnézet térhóditása, 
a vallásos életben részt vevők utánpótlási 
köre szükült. Egyúttal az is tapasztalható, 
hogy az utóbbi időben lelassult, ellentmon- 
dásosabbá vált a szekularizációs folyamat. 


A megyében számottevő a vallásos vi- 
lágnézet hatása, befolyása. Ennek döntően 
történelmi, részben földrajzi okai vannak: 
évszázadokon keresztül mély katolikus 
történelmi-társadalmi szemléletet alakítot- 
tak ki a különböző egyházi intézmények. 
Közöttük említhetjük a Géza fejedelemsé- 
ge idején a bencés, majd a későbbi időkben 
szervezett más szerzetes rendeket s az ISst- 
ván király alapította győri katolikus püs- 
pökséget. Ma 15 két egyházi központ —- a 
győri püspökség, a pannonhalmi bencés 
apátság -, valamint két papnevelő szemi- 
nárium és két középfokú egyházi iskola 
működik itt. Sajátosság az is, hogy az 
ausztriai Burgenland katolikus egyházme- 
gye a múltban a győrihez tartozott, s ma 
is rendszeres a kapcsolat papjaik között. 


A vallás befolyása területenként és réte- 
genként különböző. Csekélyebb a váro- 
sokban, az iparosodottabb településeken. 
Szívósabban őrződtek meg az egyházi ha- 
gyományok a mezőgazdasági tájakon, így 
Csorna, Kapuvár és Sopron környékén, 
valamint a Szigetközben. 

Változatlanul nagy számban kötödnek 
a valláshoz az idősebb korosztályok, váro- 
son és falun egyaránt. Ők az egyház tényle- 
ges bázisai, hitéletük rendszeres és inten- 
zív. Még mindig jelentős a valláshoz fordu- 
lás az értelmiség egyes rétegei — például az 
orvosok, műszaki középirányítók -— köré- 
ben, de az alkalmazottak között ís sokan 
gyakorolják a hitéletet. 


Az ifjúság döntő többsége szocialista 
szemléletű. Ennek látszólag ellentmond, 
hogy égy szük rétege elmélyült a hitismere- 
tekben, s meggyőzödésből mélyen vallásos. 
A fiatalok másik csoportja passziv formá- 
ban, pótcselekvésnek tekinthető magatar- 
tást tanúsít. Nem ismerik az egyházi rituá- 
lis események szimbolikus tartalmát, S vi- 

lágnézeti elkötelezettséget sem tulajdoníta- 
nak a részvételnek. 

Ellentmondásos tehát a helyzet, kiala- 
kulásának több, újabb keletű előidézője 
van. Ilyen, hogy a marxizmus terjedése 
nem az elvilágiasodás mértékének megfele- 
lően következett be. A tapasztalatok sze- 
rint növekszik a világnézetileg közömbös, 
elkötelezettséget nem vállalók száma is. 
Mindezek okai a bonyolultabb nemzetközi 
helyzetben, társadalmi-gazdasági gondja- 
inkban, a világnézeti nevelés hiányosságai- 
ban keresendők. Leginkább az ifjúság kö- 
rében okoznak ellentmondásokat a közös- 
ségi szerveződés hiányai, bizonyos zavarai 
s az ifjúsági mozgalom hatásának érzékel- 
hető erőtlenedése. 

A másik oldalon: az egyházak törekvése 
az, hogy ható tényezővé váljanak, főként 
erkölcsi, kulturális és szociális területeken. 
Elsősorban a hitoktatás terén igyekeznek 
eredményeket elérni. A helyi vallásos élet 
és az egyházi hagyományok mértéke jelen- 
tősen meghaladja az országos gyakorlatot. 
Még mindig magas - az iskolai hitoktatás 
folyamatos csökkenése ellenére is — azok- 
nak az általános iskolásoknak a száma, 
akiket hittanra iratnak be. Az iskolai és a 
templomi hitoktatásban részesülő fiatalok 
aránya 25-30 százalék. Szintén meghalad- 
ják az országos átlagot az egyházi keresz- 
telések, a templomi esküvök, az egyházi 
temetések adatai. Stagnál viszont vagy 
igen lassú emelkedésű a társadalmi szertar- 
tások és ünnepségek aránya. 

Ujra feléledtek a látványos, kegyhelyi 
zarándoklatos búcsúk. Bár e rendezvények 
inkább idegenforgalmi, turisztikai jelleget 
öltenek, az egyházi szertartásokon azon- 
ban igen sokan vesznek részt. Külföldi ál- 
lampolgárok - elsősorban osztrákok - is 
elzarándokolnak ezekre a helyekre. 
Ugyanakkor csoportosan utaznak a ma- 
gyar hívők is ausztriai kegyhelyek meglá- 
togatására, — elsősorban  Maria-Zellbe. 
A hitélet élénkítésére kis közösségeket, 
bibliai köröket szerveznek. Létrejöttek 
olyan ifjúsági csoportok is, melyek új mó- 
don élik vallásos életüket, függetleníteni 
akarják magukat az állami és az egyházi 
ellenőrzéstől is. Egyes értelmiségi körök- 
ben divattá válik a vallásosság, ök több- 


nyire kisegyházakhoz és szakadár csopor- 
tokhoz csapódnak. 

Összességében mégis igaz, hogy Győr- 
Sopron megyében a hitélet az állam és az 
egyházak közötti megállapodások kereté- 
ben zajlik. 

A vallással kapcsolatos ideológiai maga- 
tartásban azonban időnként problémák is 
jelentkeznek. Egyházpolitikánk értelmezé- 
se nem mindig s nem teljesen egvséges, még 
a párttagság körében sem. A megyében 
főként az egyházi események sajtónyilvá- 
nosságát, új templomok építését, az új hit- 
oktatási formák bevezetését nehezménye- 
zik. Ezek nemegyszer értetlenséget válta- 
nak ki, többen vallásos propagandaként 
értékelik, mások ideológiai engedékeny- 
ségnek is tartják. Eppen ezért jobban kell 
tudatosítani, hogy egyházpolitikánk a po- 
litikai együttműködés és a világnézeti vita 
dialektikus elvére épül. A vallásos embe- 
rekkel való együttműködés szövetségi poli- 
tikánk része, de az eszmei dialógus megkö- 
veteli a párttagok valláskritikai ismeretei- 
nek gyarapítását. Egyszerre van szükség, 
hogy politikai érzékenységet és türelmessé- 
get is tanúsítsanak. 

A helyi közvélemény általánosságban el- 
ismeri az egyházpolitikában elért eredmé- 
nyeket. Pozitívan értékeli a közéleti szere- 
pet vállaló egyházi személyek tevékenysé- 
gét. Az egyházak aktív szerepét — törekvé- 
seinkkel összhangban - politikai jelenlétük 
bizonyítja: a megyében 34 egyházi személy 
dolgozik a népfront különböző választott 
testületeiben, közülük hárman a megyei 
népírontbizottság tagjai, három pap pedig 
tanácstag 15. Közös erőfeszítések is szüksé- 
gesek társadalmi problémáink - például az 
alkoholizmus, morális kérdések, a veszé- 
lyeztetett gyermekek, a környezetvédelem 
stb. — megoldása érdekében. A továbbiak- 
ban halaszthatatlan feladat, hogy a hiívő- 
ket még nagyobb mértékben vonják be a 
megyében is a közéleti kérdések megvitatá- 
sába, társadalmi feladataink megoldásába. 
A politikai munkának elő kell segítenie, 
hogy tennivágyásukat fokozottabban a 
szocialista társadalmi szervezetek kereté- 
ben, a marxisták partnereként s ne tőlük 
elkülönülve bontakoztassák ki. A helyi 
párt-, állami és társadalmi szervek törek- 

vése mindinkább az, hogy nagyobb figyel- " 


met fordítsanak azokra a családi, szociál- 
politikai, közösségi problémákra, a fiata- 
lok világnézeti nevelésének hiányosságai- 
ra, amelyek megoldatlansága hozzájárul- 
hat a vallásosság élénküléséhez. A szeku- 
larizáció további terjedésének — a hatáso- 
sabb elméleti, politikai tevékenység mellett 
— a szocializmus építésének egész gyakorla- 
ta lehet a meghatározója. 


Ma még elmaradnak a társadalmi élet más 
területei — például az egészségügy, a kom- 
munális ellátás, a kulturális szféra — a me- 
gye kiemelkedő gazdasági fejlettségétől. 
K ulturális értékekben mégis az egyik leg- 
gazdagabb országrész. 

E pozíció megszerzése nem volt könnyű. 
Ugyanis a megyeszékhely jó ideig kima- 
radt a fellendülésből. Egy évtized alatt 
azonban - a hatvanas évek végétől — gyor- 
san behozták ezt az elmaradást. Régóta 
vágyott intézmények, művelődési alkal- 
mak jöttek létre. Így Győr művelődési éle- 
te — a mai magyar nagyvárosokhoz felzár- 
kózva - fellendülésnek indult. Evről évre 
számos kulturális kezdeményezésről, új in- 
tézmény felépítéséről értesülhetünk. Csak 
néhányat említsünk közülük: az új győri 
színház, a műszaki főiskola, a , Szép ma- 
gyar beszéd" országos versenye, Radnóti 
Miklós-előadóművész-fesztivál, fertőráko- 
si barlangszínház, díjnyertes amatörfilme- 
sek nemzetközi szemléje, országos érem- 
biennálé stb. 

Évszázadosak az iskolai hagyományok. 
Győrt és Sopront régóta iskolavárosnak 
nevezik. Korának kiváló intézménye volt 
az egykori győri Jogakadémia, ahol Deák 
Ferenc és Batthyány Lajos 15 tanult, vagy 
a soproni líceum, Berzsenyi Dániel iskolá- 
ja. A híres alma materek közé sorjázik a 
mosonmagyaróvári agrártudományi egye- 
tem, a soproni erdészeti és faipari egyetem, 
valamint a pannonhalmi bencés gimná- 
zium is. Ma - alsó- és középfokú iskolák 
hálózata mellett — két egyetem és négy főis- 
kola várja a tanulóifjúságot. Az utóbbi 
években ugrásszerűen megnőtt a közép- és 
felsőfokú végzettségűek száma, miközben 


szembetűnően csökkent a csonka képzett- 
ségűek, az általános iskolából kimaradtak 
száma. 

Méltán lehet büszke a megye szép, kin- 
cses múzeumaira. A győri Xantus János 
Múzeumban található Madách Imre leve- 
lezésének és Az ember tragédiája kiadásai- 
nak páratlanul gazdag gyűjteménye. 
A megyeszékhelyen tanult Borsos Miklós, 
Kovács Margit pedig itt született: a Kápta- 
lan-dombon műemléki házakban mind- 
kettőjük munkássága előtt vonzó kiállítás- 
sal tiszteleg a város. Nagyon hiányzik vi- 
szont egy műszaki múzeum, hogy megörö- 
kítse a vidék iparának történetét. Bőven 
van kiállítandó anyag, hely hiányában ed- 
dig mégsem nyithatta meg kapuit. Köve- 
tendő módja viszont a népi örökség ápolá- 
sának, hogy a településeken eredeti mivol- 
tukban meghagyták a régi házakat, így 
többek között a tápi hegysoron, Fertő- 
széplakon, Jánossomorján, Tényön, Ka- 
járpécen vannak népi műemlékek. A fertő- 
di kastélyban Haydn zeneszerzői és Ester- 
házy Fényes Miklós mecénási tevékenysé- 
gének állítanak emléket. A nagycenki kas- 
télyban Széchenyi ipart, kereskedelmet, 
közlekedést — fejlesztő munkásságának 
örökségét helyezték el. Sopron a múzeumi 
érdekességek városa. Felsorolni is hosszú 
lenne, elég ha csak a legismertebbeket, a 
Storno- és Fabricius-ház látnivalóit említ- 
jük. 

Hadd szenteljünk párt sort — mivel már 
eléggé bevésődtek a művészetkedvelő köz- 
tudatba - két messzeföldön is ismert telje- 
sítménynek. Első helyen kell szólni a Győri 
Balettról. Köztudomású: Európa- sőt már 
világhírűek. Szuggesztív előadásmód, ki- 
váló technikai felkészültség a jellemzőjük. 
Az már kevésbé ismert, hogy tervszerűen 
gondoltak a folytatásra is, a győri Gombos 
Ferenc Általános Iskolában balett-tagozat 
is működik. Itt nem 11] éves korban kezdik 
a táncot, hanem 7 évesen. Ekkor még job- 
ban formálható a gyermekek teste, képlé- 
kenyebbek izmaik, izületeik. Ahhoz, hogy 
itt végezve a balettet is folytathassák, mű- 
vészeti szakközépiskolát kellene létesíteni 
Győrött. Elkészültek a tervek, megvalósí- 
tásuknak máris sok-sok pártolója van. 
S mint annyiszor — bár nehezebbek a kö- 

rülmények -, bizonyára most sem sajnál- 
ják erre a pénzt a nagyvállalatok, a tanács, 
a város polgárat. 

Csaknem száz évig váratott magára, 
amig az egykor lebontott állandó színház 
helyett új, méltó létesült. Nemcsak impo- 
záns, hanem az első olyan épület Magyar- 
országon, amely Thalia otthonának épült. 
Az építészet és a képzőművészet igen szin- 
vonalas vállalkozása, Viktor Vasarely mo- 
zaikja díszíti kívülről, az előcsarnokban 
. pedig Szász Endre falikerámiái láthatók. 
Kilenc éve /llyés Gyula Fáklyaláng című 
darabjával avatták fel a Kisfaludy Színhá- 
zat. Ma már elmondható: nem egy kudarc 
után kezd kibontakozni a művészeti és mű- 
faji sokoldalúság. Jobban kirajzolódik az 
egyes tagozatok karaktere. Sikeresek a ze- 
nés tagozat előadásai. Telt házak előtt ját- 
szák a klasszikus operákat, a közismert 
nagyoperetteket, musicaleket. Kialakuló- 
ban van a prózai tagozat művészi-elvi ar- 
culata, kísérleteznek mai darabok előadá- 
sával, igyekeznek kielégíteni a rétegigénye- 
ket is. 

Eltérő módon reagáltak a megváltozott 
társadalmi, gazdasági, kulturális környe- 
zetre a közművelődési intézmények. Van, 
ahol a hagyományos formák léteznek, van 
ahol újak bontakoztak ki. Összességében 
elmondható: nagyrészt a hagyományos 
formákra szorítkozik a közművelődés a 
művelődési otthonokban. Általában lassú 
a korszerű igények kielégítése, nem kellő 
az ösztönzés az új kulturális szokások kia- 
lakítására. Van azonban elmozdulás Is. Az 
új felkarolásának, a mást akarásnak egyik 
fóruma, lehetősége az általános művelődé- 
si központ. Ilyen Győrött és Fertődön mű- 
ködik. 

A felismerés lényege: a közoktatás és a 
közművelődés csakis egymásra épülve, 
egymást kiegészítve, a kölcsönös érdekek 
figyelembevételével töltheti be hivatását. 
Mindkét intézmény példája bizonyítja: az 
általános művelődési központok átfogóan 
— a legfiatalabb korosztályoktól az időse- 
kig - megteremthetik a művelődéshez a 
sokoldalú lehetőséget. Gazdagabb lett az 
ifjúság oktatása, szabadideje, szélesebb 
kulturális lehetőségek teremtődtek a fel- 
nöttek számára. Hiszen egész nap a lakos- 


ság rendelkezésére állnak a különböző 
Béla Altalános Művelődési Központ eseté- 
ben egy épülettömbben van az általános 
iskola, a lakótelepi könyvtár s a városi 
kábeltelevízió. Különböző amatöregyütte- 
sek lépnek itt fel, s akinek kedve van. spor- — 
tolhat is. 

Ezután szóljunk egy nagvközségről, 

ahol korábban a művelődés lehetőségei 
mostohábbak voltak, mint a városban. 
Fertődön az új iskola -— sportlétesítmé- 
nyekkel -— és a Muzsikaház alkot egységet. 
Az utóbbiban kapott helvet az öt tanszak- 
kal működő zeneiskola, a könyvtár, a ta- 
nácsháza, az ifjúsági klub, a múzeumi rész, 
ahol Haydn 26 évig lakott és dolgozott. Az 
izlésesen berendezett házasságkötő terem- 
ben szokásosak a zenei. könyvtári és egyéb 
rendezvények. Az épületegyüttes létreho- 
zásához. működtetéséhez a termelőüze- 
mek egész sora 5 a lakosság 15 anyagi segit- 
séget adott. 
. Mindkét központnál a legnagyobb nye- 
reség: az egységes irányítás, a rugalma- 
sabb szervezeti keret lehetővé teszi a szelle- 
mi és anyagi erők koncentralását. S azt, 
hogy mind többen és aktívan vegyenek 
részt a közművelődésben. 

Győr-Sopron megyében is — a művelő- 
dési intézmények társadalmasítása, de- 
mokratizmusa érdekében - meg kell szün- 
tetni azt, hogy ezek főként csupán progra- 
mot diktáló szerepkört töltsenek be. He- 
lyette még inkább fel kell karolni az , alul- 
ról" jövő kezdeményezéseket is. Ezáltal a 
kulturális igényeket, szükségleteket, érde- 
keket jobban kielégíthetik. Kialakulóban 
vannak társadalmi jellegű kulturális szer- 
veződések 1s. Elég, ha csak a Radnóti Mik- 
lós Társaságot, a városszépítő egyesülete- 
ket, a békeklubokat, a múzeumbaráti kö- 
röket említjük. A megyében — dicséretes 
módon - a nyelvművelés, a nyelvápolás, a 
szép beszéd ügyének egyre több megszál- 
lottja, továbbvivője van. 

De térjünk vissza a művészethez, mely a 
megye határain túl is rangot vívott ki ma- 
gának. Ilyen a zenei élet, melyre a sokszí- 
nűség, a többnyire magas színvonal jellem- 
ző. Az együttesek közül kiemelkedik a 
Győri Leánykar, a Győri Ütőegyüttes és a 

Győri Filharmonikus Zenekar. A zenei 
élet meghatározó, országos vonzású ese- 
ményei: a Soproni Ünnepi Hetek, a Fertő- 
di Országos Ifjúsági Zenetábor, az Ifjú 
Muzsikusok Fesztiválja és még sorolhat- 
nánk tovább. S még egy példa: egyre is- 
mertebbé válik az 1978-ban megindított 
Műhely című folyóirat, amely igyekszik 
maga köré tömöríteni a helyi szellemi erő- 
ket. A lap ösztönzően hatott a társadalom- 
tudományok művelésére, az irodalmi, a 
művészeti, a kritikai élet fejlődésére, s több 
területen jól integrálódott az ország szelle- 
mi életébe is. 

Győr-Sopron megyében mindinkább 


Sarkantyú Simon: 
Nő virággal 


meghonosodik az a szemlélet, hogy az ál- 
landó fejlesztés a legfőbb jellemzője a mű- 
velődésnek. S az, hogy a művelődés a tar- 
talmas életet szolgálja. Németh László írja 
egy helyütt: ,,...a műveltség nem hátunkra 
vett terhet, hanem aktív erőfeszítést je- 
lent." Tehát az emberi életkor különböző 
szakaszaira kiterjesztve igyekeznek bővíte- 
ni a kulturális lehetőségeket. Hogy az e 
tájon munkálkodó emberek élete — a szó 
teljesebb értelmében — valóban szellemiek- 
ben is gazdagabb legyen. 


Mary György 


ELETUTAK-SZOVETKEZETEK 


, Vannak esetek, amikor lépni, 
kockáztatni kell" 


Kiss Istvánnak, az apátfalvi Aranykalász Termelőszövetkezet elnökének portréját 
Halász Péter készítette 


Szálfatermetű, markánsarcú, tarfejű, erőt sugárzó ember Kiss István, a déli végeken, 
Makó mellett, a Maros jobb partján elhelyezkedő apátfalvi Aranykalász Tsz elnöke, aki 
akkor érzi magát igazán elemében, ha cselekedhet, ha minél nagyobb teret kap a bajok 
orvoslásához. Érdekes, mozgalmas, szinte már kalandos az élettörténete. Érdemes és 
tanulságos nyomon követni, hogyan emelkedett ki ez az ember a társadalom mélyebb 
rétegeiből és vált a kor aktív, cselekvő részesévé. 

Szentesen született, ebben a nagyhatárú, tanyákkal körülvett, Tisza-parti városban, 
1932-ben. Édesapja, Kiss Ferenc , szabadelvű" ember volt, , kemény, szigorú, rendszere- 
tő, határozott, de amellett igazságos". 1919-ben vöröskatonaként szolgált, aztán Romá- 
niába deportálták. Ez végigkísérte egész életén, sok munkahelyen szóba se álltak vele. 

s, Apám téglagyárban dolgozott, először mint kihordó, aztán mint égetőmester; ő 
égette a Pécsett feltalált szénporos téglát. Ez azzal járt, hogy sokat volt távol, összejött 
egy szlovák asszonnyal Tótkomlóson, és amikor nyolcesztendős voltam, elvált anyámtól. 
Amíg otthon volt az édesapám, addig nagyon szép, kiegyensúlyozott családi életet 
éltünk, ami nekem nagyon tetszett, s talán onnan származik, hogy szeretem a rendet, a 
pontosságot. Nálunk hat órakor, ha virradt, ha nem, ha tetszett, ha nem, mindenkinek 
föl kellett kelnie. Akkor a két lány anyámmal reggelit készített, majd kitakarítottak, 
beágyaztak. Mi, fiúk, apámmal rendbe tettük az udvart, a tyúkólat, a sertésólat. Akkor 
még az utcáról hordtuk a vizet, nekünk, fiúknak volt a feladatunk azt meghordani. Hét 
óra felé reggeli, oszt irány mindenki. . . ő dolgozni ment, mi nagyobb gyerekek iskolába." 

Egyedül maradt édesanyjuk, mivel beteges volt a szülések óta, csak alkalmi munkát 
vállalhatott. A gyerekek szünidőben dolgoztak, apjuk pedig , adott, amit adott". , Any- 
nyira szegények voltunk, volt rá eset, hogy két nap se ettünk. Szó volt róla, hogy bead 
minket a lelencbe, de mi azt mondtuk, hogy inkább egy hétig se eszünk, csak ne adjon 
be." 

A földosztáskor öt hold földet kaptak messze a várostól, kinn a határban. Nagy volt 
az öröm és nem is gondolták, hogy ez az öt hold milyen gondot zúdít majd rájuk. , A 
földünk megvolt, de szerszám semmi. Egy ásó, egy kapa nem volt a háznál. Így aztán 
a mi földünk mindig utoljára lett megszántva, szikes is volt." Kiköltöztek a földjükön 
lévő akácosba, ott maguk verte vályogból tanyát építettek, s élték az újonnan földhöz 
juttatottak életét. Kiss István azonban bejárt dolgozni a téglagyárba, hogy a húgai 
tanulhassanak. ; 

Milyen perspektíva állt akkor egy hat elemit végzett, többre vágyó, tanyasi fiatal előtt? 
s Este, amikor befejeztük a munkát, a környék fiataljaival összegyűltünk valamelyik 
tanyán, aztán beszélgettünk, hogy mégis, minek kéne tanulni. Hát bizony, akkor én 5-6 
szakma közül választhattam: a katonai akadémia, aztán rendőrnek, tűzoltónak lehetett 
jelentkezni, bányásznak, vasbetonszerelőnek, meg traktorosnak lehetett menni." Ő azon- 
ban komolyabb szakmát szeretett volna tanulni, ezért 1948-ban 16 éves korában beirat- 

kozott a dolgozók esti iskolájába, hogy meglegyen a nyolc általánosa. , Hát ez valami 
kegyetlen dolog volt. Négyre mentem dolgozni a téglagyárba. Ott naponta hatezer téglát 
kellett kihordani a kemencéből, ez 180 mázsa, ennyit kellett rárakni a tragacsra, kitolni, 
aztán lerakni. Délre, 1 órára teljesítettem a normát, aztán délután még dolgoztam a 
földön. Estefelé kicsit rendbe szedtem magam, s irány be Szentesre az iskolába, úgyhogy 
olyan 11, fél 12 volt, mire hazaértem. Es ez így ment két éven keresztül." 

Kiss István 1946-ban lépett be a pártba. Amikor rohambrigádokat szerveztek Duna- 
pentelére, ott is dolgozott másfél esztendőt. Ahogy visszajött, Szegedre küldték pártisko- 
lára, majd 1952-ben Szeghalmon beiratkozott egy szakérettségis tanfolyamra. Megtehet- 
te, mert időközben leánytestvérei is elvégezték az iskolát, nem volt már akkora szükség 
a keresetére. Itt találkozott össze későbbi feleségével, s emiatt kellett otthagynia a szak- 
érettségis tanfolyamot. A leány kollégiumigazgató volt, ő pedig az évfolyam DISZ-titká- 
ra. , Hiába bújkáltunk, két héttel az érettségi előtt felfedezték, hogy én udvarolok a 
kollégium igazgatójának. Akkoriban ilyen katonásdiszerűen mentek a dolgok: engem 
kizártak a tanfolyamról, a leányt pedig fegyelmivel elbocsátották. Így ért véget az én 
szakérettségis tanfolyamom két héttel az érettségi előtt, 1954-ben." 

A leány hazaköltözött a szüleihez, a Sopron melletti Szakonyba, ő pedig Veszprémben 
keresett munkát, hogy közelebb legyenek egymáshoz. 1954 szeptemberében megtartot- 
ták az esküvőt, s visszamentek Szentesre. Kiss István a városi tanácsnál talált munkát, 
az állatok adásvételéhez szükséges járlatlevél-intéző lett, ami szépen jövedelmezett, mert 
a sürgősséget borravalóval fizették meg az ügyfelek. Kaptak egy kis szobát is, ami már 
a , sajátjuk" volt. 

A szakérettségis tanfolyam két szakfelügyelőjének a közbenjárására, akik - mint 
kiderült — maguk sem helyeselték a fiatalok elleni szigorú eljárást, engedélyt kapott, hogy 
letegye a szakérettségit. Ezután mindjárt jelentkezett a mosonmagyaróvári Mezőgazda- 
sági Akadémiára. Kitűnő tanárok tanitottak akkor Ováron, Kiss István ma is szeretettel 
emlékszik rájuk. 

Az akadémián volt 1956-ban és 1957-ben is. ekkor lehetett volna belépni az újjáalakult 
pártba. Kiss István azonban nem lépett be. , Az évfolyamon heten voltunk szakérettségi- 
sek, és minket egy kicsit lenéztek a többiek, vagy legalábbis néhányan közülük. Ötvenhat 
őszén eléggé feszült volt a hangulat, s amikor egyesek kánkánt táncoltak a tagkönyvük 
lángjai fölött, még nekem is jöttek, hogy majd rátok is gondunk lesz, meg mittudomén. . . 
Elég az hozzá, hogy nem léptem vissza a pártba, mert úgy gondoltam, engem azok ne 
igazoljanak, akik korábban fenyegettek. Ma is pártonkívüli vagyok, de a hűségem az 
elvekhez változatlan." 

Aztán elérkezett a nagy pillanat; 1959-ben, 27 éves korában megkapta a diplomát, ez 
az évfolyam volt az első, amelyik agrármérnöki oklevelet szerzett Ováron. A diplomában 
csupán egyetlen négyes szerepelt... 

Először az Ormánsági Allami Gazdaságba került Magyarbolyba, de ott, bár megígér- 
ték, nem kapott lakást, ez pedig fontos lett volna neki, hiszen négy éve élt külön a 
családjától. Szerencséjére egy évfolyamtársa hamarosan elhívta a Könnyűipari Miniszté- 
rium Gyapjútermelő Gazdaságának Borsod-Abaúj-Zemplén megyei részlegébe, Ragály- 
ba. Ott dolgozott két esztendőn át agronómusként, de aztán a könnyűipartól átkerültek 
az állami gazdaságokhoz, és az üzem egyre inkább elvesztette önállóságát. , Az volt az 
igazság -— emlékszik vissza Kiss István -, hogy Pesten kitalálták mit kell termelni, az 
utasítást leküldték a megyei igazgatóságnak, ott átdolgozták és leküldték a mi főagronó- 
musunknak, aki végül hozzám továbbitotta, így teljesen a mások elgondolásának végre- 
hajtója lettem. Szóval az állami gazdaság nem tetszett nekem." 

A Csongrád megyei Pitvaroson is volt egy évfolyamtársa, az meg a szomszédos Nagy- 
éren lévő tsz-be hívta. Kiss István, rá jellemző gyorsasággal, otthagyta az állami gazdasá- 
got, vagonra rakta a család holmiját és megérkezett Nagyérre. Ott azonban semmi sem 
volt elintézve, se lakás, se munkakör. Végül a járási tanács és a pártbizottság keresett 

neki helyet egy Makó melletti tanyaközpontban, a Rákoson működő termelőszövetke- 
zetben. Így kezdődött Kiss István tsz-pályafutása főagronómusként, 1961. március 
15-én. 

, Rákoson az első nap, ahogy megyek ki a területre, ültetik a hagymát, s egy öreg 
parasztember, amikor odaérek, azt mondja: vjó, hogy jön agronómus elvtárs, mert éppen 
azt beszéljük itt a társakkal, hogy hogyan is rakjuk ezt a hagymát.c Izzadtam egy 
pillanatra, rosszabb volt, mint egy szigorlat. Valahogy mondom neki: miért, maga mióta 
termel itt hagymát? Azt mondja, ő már harmincöt éve. Na látja, mondom, akkor miért 
kérdi éntőlem? Úgy csinálja, ahogy harmincöt éven keresztül eddig mindig. Akkor aztán 
elkezdtek nevetni, s csak akkor kapcsoltam, hogy ez a betyár be akart húzni a csőbe. 
Aztán mondtam neki: nézzék emberek én megmondom őszintén, életemben nem termel- 
tem hagymát. Tanultam ugyan róla, de az semmi. Ehhez maguk értenek, én ezt ellesem 
maguktól, maguk meg hátha ellesnek valamit tőlem, aztán kölcsönösen így együtt. Jó? 
Hát így kezdődött a dolog." 

Bizony rosszul állt a szövetkezet, de sikerült fellelkesíteni az embereket. Valahogy úgy 
esett, hogy a tagok a főagronómus fejéhez vágták: 18 forintos munkaegységért nem 
érdemes dolgozni. Ő pedig azt találta mondani, hogy nem 18 forint lesz a munkaegység 
értéke, hanem 35. Nem hitték, hát fogadott a legnagyobb hangadókkal egy-egy hordó 
sörben. Az emberek pedig suttogni kezdtek, hogy ,, te, ez tud valamit, lehet, hogy tényleg 
35 forint lesz a munkaegység". És az emberek elkezdtek jobban dolgozni, beleélték 
magukat a 35 forintba, úgyhogy nem 35 lett a végén, hanem 36,80. , Megünnepeltük 
rendesen, s akkor kaptam életem legszebb prémiumát. A közgyűlési ünnepség után 
hajnalban vagy húsz ember eljött a lakásomra, s hoztak egy-egy üveg cseresznyepálinkát, 
mert tudták, hogy azt szeretem." 

Nyilvánvalóvá vált tehát Kiss István előtt, hogy tud ő boldogulni a termelőszövetke- 
zetben, de csak ha szabad kezet kap a dolgok intézésére. Ezért aztán, amikor a rákosi 
tsz-t egyesítették a makói Leninnel, az új vezetőktől nem sok jót várt, s — mivel éppen 
agronómust kerestek a szomszédos községben - 1963. január 1-jén beállt főagronómus- 
nak Királyhegyesre. Legelőször is a munkaegységet kellett megfogni, mert a 2300 holdra 
180 ezer munkaegységet használtak föl. Minden egyes munkalapot átnézett, pirossal 
aláhúzta a valótlanságokat és visszaadta: ez nem így van, ez nem lehetséges, nézzétek 
meg. Kiss Istvánt elnevezték népnyúzónak, szidták, mint a bokrot. De a következő évet 
70 ezer munkaegységgel zárták. 

Jól érezte magát, mert dolgozhatott, nem szólt bele senki a munkájába. , Én úgy 
vagyok — mondja -, hogy mindig vannak elképzeléseim, amit szeretek megvalósítani. Ha 
ettől valaki el akar téríteni, akkor is abba a sarokba megyek, amit kinéztem magamnak, 
csak kerülővel; de ha nem bántottak, akkor egyenesen oda tudtam menni." Nem zavar- 
: ták a munkáját , alulról sem" holmi kicsinyes közbeszólásokkal. Az volt az elve, amit 
el tudott fogadtatni másokkal is, hogy amikor a tervet készítik, akkor , a közgyűlésen 
megbeszéljük az emberekkel, és mindenki azt mondja, amit akar, s ha jó, figyelembe 
vesszük. De mikor a tervet elfogadta 300 vagy 500 ember, s engem megbíz, hogy végre 
kell hajtani, akkor már nem lehet vitatkozni, hogy csináljuk vagy ne csináljuk, meg hogy 
nem megy ennyiért. Énvelem év közben nem lehetett vitázni." 

Szép eredményeket értek el, s jó közösség alakult ki a királyhegyesi tsz-ben: fegyelme- 
zett szakembergárda és összetartó tagság. Kiss István, ha siet, ma sem mer megállni 
Királyhegyesen, mert a régi társak alig akarják továbbengedni. Mégis tíz év után ott- 
hagyta őket. 

Amit ott a meglévő erőforrásokkal ki lehetett hozni a tsz-ből, azt kihoztuk. Lépni 
kellett volna! Vannak esetek, amikor lépni, kockáztatni kell. Ott volt még ezer hold 
legelő, s a szemünk láttára ment tönkre. Azt mondtam: hasznosítsuk juhlegelőnek. 
Építsünk hodályokat, meg gépek is kellenek, vegyünk fel valamennyi hitelt. Addig hitel 
nélkül gazdálkodtunk hosszú évekig. Ezen aztán elkezdtek rágódni, hogy így, meg úgy, 

hogy tán mégse kell; aztán fene tudja, én ezzel úgy vagyok, ha nekem már elég, akkor 
nem sokat rágódom rajta. Gyorsan tudok dönteni, ha arról van szó, hogy menni vagy 
maradni. Úgy éreztem, hogy ha nem tudunk előrelépni, akkor nincs értelme tovább 
csinálni. Beadtam a felmondásomat." 

Jó neve volt akkor már Kiss Istvánnak a járásban, de még a megyében is, többen is 
meg akarták nyerni maguknak. Hívták a TESZÖV-höz is titkárhelyettesnek. Legkitar- 
tóbban az apátfalviak csábították, hogy menjen hozzájuk elnöknek. 

Az apátfalvi Aranykalász Tsz abban az időben súlyos válságban volt. 1968-ban 
viharos körülmények között egyesítették a három apátfalvi termelőszövetkezetet. Az új 
vezetés, hogy ne feszítse tovább a húrt, a három volt szövetkezetből egy-egy üzemegysé- 
get alakított, amivel konzerválta a tagság elkülönülését, és szinte megbénította a közös 
munkát. Az új, megnagyobbodott termelőszövetkezet élére a járás szándékának megfele- 
lően az egyik korábbi tsz elnöke került, aki a sokkal kisebb tsz-szel is nehezen boldogult, 
a megnövekedett gazdaságban pedig teljesen kicsúsztak a kezéből a dolgok, s az üzem 
kezdett darabjaira hullani. Gondot okozott a tagok egyik üzemegységből a másikba 
irányítása, amire pedig az eltérő tagsűrűség miatt nagy szükség lett volna. 

A termésátlagok stagnáltak, az árbevétel visszaesett, a bruttó jövedelem és a tagok 
részesedése jelentősen csökkent. Ilyen szétzilált, belső tartásától megfosztott, ellenálló- 
képességében meggyöngült állapotban érte az Aranykalász Termelőszövetkezetet az 
1970. évi nagy ár- és belvízkár, ami hozzávetőlegesen hét és félmillió forint kiesést 
okozott. A csődbe került szövetkezetet 1971-ben szanálták, kétévi törlesztésre 657 millió 
forint szanálási hitelt kaptak, de a tagok és a vezetők között végzetesen megromlott a 
viszony. A természeti katasztrófa és az azt követő pénzügyi válság nemhogy összeková- 
csolta volna a három szövetkezet erővel egyesített tagságát, hanem ellenkezőleg: még 
inkább elmérgesítette közöttük a viszonyt. 1971 őszén lemondott a szövetkezet elnöke, 
és a decemberi vezetőségválasztáson — hiába volt több jelölt — nem sikerült elnököt 
választani. 1972-ben a vezetők népszerűsége és a gazdaság eredményessége tovább 
romlott. A közösség válságát és a patthelyzetet jól jellemzi az egyik elnökhelyettes 
kijelentése: , Többet vár tőlünk a tagság? Mi is a tagságtól!" A kör tehát bezárult, teljessé 
vált a vezetők és a tagok elszakadása, s most már kölcsönösen egymástól várták a 
megoldást. 

Ilyen körülmények között döntött úgy Kiss István, hogy elvállalja az Aranykalász 
elnökségét, föltéve, ha megválasztják! Mert a tsz szakvezetői között akadt néhány 
önjelölt, és a tagok egy része is gyanakodva fogadta a kívülről jövő elnökjelöltet. Abban 
azonban mindenki egyetértett, hogy elnököt kell választani, mert a bizonytalanság nem 
tarthat tovább. 

Az 1973. január 24-én lezajlott szavazás, ha nem is osztatlan, de tisztességes eredményt 
hozott: a közgyűlésen megjelent tagok 80 százaléka szavazott bizalmat az új elnöknek. 
Csaknem százan ellene szavaztak, többen tartózkodtak, illetve úgy ellenkeztek, hogy a 
szavazatuk érvénytelen lett. Az előírások szerint ugyan minden rendben ment, de ha -— 
mérő kíváncsiságból - kiszámoljuk, hogy a szavazatra jogosult tagok közül hányan 
szavaztak Kiss Istvánra, alig kapunk 60 százalékot. Ugyanis a távolmaradás is egyfajta 
- ha nem is hivatalos — véleménynyilvánítás, így azt kell mondanunk, hogy az új elnök 
nem éppen nagy bizakodás közepette kezdte meg tevékenységét. 

s, Szörnyű, hogy mi volt itt — emlékezik vissza Kiss István. — Három esztendő alatt 
mintegy 30 százalékkal lazultak a normák, a szakvezetők az utasítások végrehajtása 
helyett csak a saját olcsó népszerűségükkel törődtek. 1972 őszén a tagok több ízben 
beszüntették a munkát, így a termés egy része kint maradt a határban. A régi három tsz 
tagjai nem akartak egymás területén dolgozni. Rengeteg vezető volt, de nem tudták, hogy 
mit csináljanak. Mindenből három volt: három gépműhely, három sertéstelep, három 
szarvasmarhatelep, három iroda, három üzemegység. 

Egy hónapig tájékozódtam, próbáltam beszélgetni az emberekkel, kerestem, hogy 

kivel vethetem össze a hátamat. Aztán rájöttem, hogy a vezetőség tagjai egytől-egyig 
tisztességes, becsületes, derék parasztemberek, rájuk támaszkodtam tehát. 

Először is kettéosztottam a falut. Azt mondtam: ettől az utcától errefelé az első kerület, 
arrafelé meg a második kerület. A részesművelésre a földet pedig úgy osztottam el, hogy 
a sárgarépa csak az egyik kerületben volt, a hagyma csak a másikban és így tovább. No 
lett erre fölzúdulás. Minden reggel vagy húsz asszony várt az irodánál. Kiabáltak, 
fenyegettek, elmondtak azok mindennek. Hogy ők arra a területre nem mennek, hogy 
ők ott sohasem dolgoztak, nem is fognak... Így ment ez több mint egy hónapig. Már 
azon gondolkodtam, hogy vissza kellene csinálnom az egészet. Nem sikerült, rossz volt 
az elképzelésem, vereséget szenvedtem. Aztán egyszercsak mi történt? Kitavaszodott. És 
eltűntek az asszonyok az iroda elől. Kérdem, hová lettek? Ültetik a hagymát. Az már 
jó! Megyek utánuk, hát tényleg, kinn hajladoznak a földeken. Még egy kicsit morogtak, 
de tették a dolgukat. Azóta se volt soha probléma, hogy ide megyek, oda nem megyek. 

A szakvezetőknek pedig mindjárt a legelején fölmondtam, az összesnek. Ugyanakkor 
pályázatot írtunk ki, körülbelül ugyanazokra a munkakörökre, vagy talán valamivel 
kevesebbre. Jelentkeztek némelyik helyre hárman is, én pedig válogattam. Ebben nagy 
segítségemre volt a vezetőség, mert hiszen alig ismertem az embereket. Az ő véleményük- 
re hagyatkoztam, s az általában helytálló is volt. Így aztán kimaradt néhány szakember, 
ezekkel elbeszélgettem. Azt mondtam nekik, hogy néhány év múlva vezető beosztásba 
kerülhetnek, de most csak fizikai munkát kaphatnak, s aki el akar valahová menni, 
annak segítek." 

Nagy szerencséje volt Kiss Istvánnak, hogy az irányító szervek részéről szabad kezet 
kapott. Hiszen futottak az apátfalvi szakemberek mindenhova, panaszkodtak fűnek- 
fának. De senki sem avatkozott közbe az érdekükben. Így azután hamarosan lecsillapod- 
tak a kedélyek, s már az első esztendőben megmutatkozott az eredmény: a termést az 
utolsó szálig sikerült betakarítaniuk. 8 

A második esztendőben továbbfejlesztették a vezetés szervezetét. Ágazati irányítást 
vezettek be, és megszüntették a tsz két kerületre osztását. Azóta pedig minden esztendő 
elején leülnek és megbeszélik, hogy mit igazítsanak az üzemi szervezeten, mit a bérezésen. 
Kiss Istvánnak tehát rövid idő alatt sikerült kialakítania azt az üzemi keretet, amelyben 
ismét ki tudott bontakozni az apátfalvi nép szorgalma, hozzáértése. Segítséget jelentett, 
hogy 1981-től három esztendőn keresztül részt vettek abban a kísérleti bérszabályozási 
rendszerben, amely csak a felhalmozás-fogyasztás arányát kötötte meg, tehát lehetővé 
tette a munka teljesítménnyel arányos díjazását. A szövetkezeti összlétszámot nem 
csökkentették, de a munkaerőt hatékonyan átcsoportosították, és igen erőteljesen diffe- 
renciáltak a munkadíjazásban, mégpedig a legdemokratikusabb módon. De hadd mond- 
ja az elnök: 

, Például a gépműhelynél vagy az állattenyésztésben bevezettük a kiscsoportos bére- 
zést. Megkapták a tervszámot, a bérkeretet, a nyereségtervet, hogy ha azt hozzák, akkor 
oszthatnak, mégpedig úgy, ahogy akarnak. Nem én osztottam, nem is a bérelszámoló, 
hanem a kiscsoport vezetője, meg az egyik tagja. Összeültek minden hónapban, s azt 
mondták: no komám, te kétszer nem jöttél, amikor kellett volna, egyszer meg ittas voltál: 
4800 forint. Teveled nem volt baj, jól dolgoztál: 8200 forint. És így tovább. Ilyen 
különbségekkel. Soha senki nem jött hozzám panaszra! Aki meg nem oda való volt, azt 
elküldték rakodónak vagy máshova. Hetven főről negyvennyolcra csökkent a műhely 
létszáma, s a teljesítmény közel kétszeresére nőtt. Nagyon jó rendszer volt, de aztán a 
bérszabályozás újra megmerevedett, és nem lehetett többé alkalmazni." 

Tizennégy esztendeje dolgozik Kiss István az apátfalvi Aranykalász Termelőszövetke- 
zetben. Sok mindent megoldottak ezalatt, sínen van a gépezet, működik is szinte kifogás- 
talanul. Vajon nem következik-e el ismét az elnök életében az a pillanat, amikor , előre 
kell lépni?" Milyen lehetőséget lát erre? , Nagyon sok van még a mezőgazdaságban 
Apátfalván - mondja -, de hogy ezt ki lehessen hozni, ahhoz változniuk kellene a 

gazdasági feltételeknek. Nagyon beszorultunk az utóbbi években, éppen csak a szintet 
tudjuk tartani. A fejlesztéshez már nincsenek meg a feltételek." 

Személy szerint Kiss Istvánnak van hová fordítania fölös energiáit. Tavaly a maroslelei 
Rákóczi Tsz elnökének is megválasztották, ott ugyanis évek óta veszteséges volt a 
szövetkezet. 1985-ben is húszmillió volt a ráfizetés, de 1986-ban már sikerült a veszteséget 
megszüntetni. Hogy miként? Átszervezték a vezetést, felszámolták a ráfizetéses kiegészítő 
tevékenységet, és egyáltalán: odafigyelnek a dolgokra. Így azután Kiss Istvánnak jelenleg 
rendszerint úgy telik a napja, hogy Apátfalván kezd, körülnéz, elrendezi az ügyeket, 
fölbontja a postát, s intézkedik. 9 órakor átmegy Maroslelére (ez kb. 25 km), ott is postát 
bont, megbeszéli a teendőket, aztán vissza Apátfalvára. 

Mire ez az írás megjelenik, már betöltötte 55. évét. Ilyenkor az ember már óhatatlanul 
arra is gondol, miként él majd nyugdíjas korában. Kiss Istvánnak nincsen hobbija, ő 
azok közé a szerencsés emberek közé tartozik, akik a munkájukban megtalálják azt az 
örömet, feloldódást, ami a fizikai és lelki energia feltöltődéséhez szükséges. Ha majd 
elnökként nyugdíjba is vonul, nem marad tétlen, hiszen a környékbeli tsz-ek számítanak 
tanácsadói munkájára. 

s Meg azt is érzem — mondja -, hogy kevés időm maradt a családra, talán nyugdíj után 
ez is másként lesz. Bár délben mindig igyekszem hazamenni, ebéd után pedig beszélge- 
tünk egy kicsit, úgy mint gyermekkoromban, amikor még apánk velünk volt. De azért 
csak keveset tudtam foglalkozni nemcsak a családdal, de magammal is. Hogy mást ne 
mondjak: ma sincs házam, szolgálati lakásban lakom, s ha nyugdíjas leszek, tán még ki 
is raknak belőle. 

Van három unokám... Azok aztán adnak elfoglaltságot. Igaza volt Hajdú Frigyes 
professzoromnak Óváron, amikor a 25 éves találkozónkon azt mondta: vGyerekek, nem 
kell félni a nyugdíjtól, csak arra ügyeljetek, hogy a gyerekeitek hozzanak össze két-három 
unokát, s akkor nem lesz gondotok azzal, mivel töltsétek nyugdíjas napjaitokat.c Hát 
ebben bízom én is!" 

Tájékoztató tájékoztatók 


Nem tudom, van-e valaki, aki meg tudja mondani, hogy mikor készült az első 
információs jelentés. Valószínűleg az írásbeliséggel egy időben. Hogyan fogadták 
a címzettek a hozzájuk intézett közleményt? Tudunk uralkodókról, akik a rossz 
hír hozóit halállal büntették, szultánokról, akik selyemzsinórt nyújtottak a , kelle- 
metlen" jövevénynek. Voltak, akik jutalmat adtak az örömhír közvetítőjének, és 
voltak hírvivők, akik füllentettek, s ezzel révbe értek. Voltak, akik szebbet mond- 
tak a valóságról, de , lebuktak", s viselniök kellett a következményeket. Tájékoz- 
tatni sohasem volt kockázatmentes dolog. A kérdés persze az, hogy érdemes-e 
kockázatmentesen információt adni, továbbítani, vagy éppen igaznak hinni? Sza- 
bad-e, lehet-e kerülni a tájékoztatásban a kockázatvállalást, a felelősséget? Mert 
lényegében erről van szó, ezzel a dilemmával kell szembenézni. Aki tájékoztat, az 
tudatosan vagy tudatlanul, akarva-akaratlanul felelősséget visel. Azt a felelőssé- 
get, hogy a tájékoztatott ismereteit, véleményét és ezen keresztül feladatai teljesíté- 
sét, döntéseit ő befolyásolja, esetleg ő határozza meg. 

Tájékoztatók, információs jelentések ma százával, ezrével születnek. Informáci- 
ós jelentés készül a KISZ-alapszervezetben, a szakszervezeti csoportban, a pártcso- 
portban, az alapszervezetben, de a gazdasági egységekben -— osztályokon, csopor- 
tokban, brigádokban - is. Tájékoztatják a pártszerveket, a KISZ-bizottságokat, 
a főhatóságokat, a szakszervezeti tanácsokat, a vezetőségeket, a gazdasági vezető- 
ket. Hangulatról, helyzetről, véleményekről. Nem lehet mindig azt mondani, hogy 
arról, ami van: eredményekről, hibákról, jó hangulatról vagy éppen bosszúságról. 
Nem. Gyakran a rutin, az ismerős fordulatok köszönnek vissza, ritkábban vállal- 
ják az élesebb fogalmazást, a kellemetlen közlést. A jelenések inkább álkérdések- 
ről szólnak, általános egyetértést fejeznek ki vagy készítőik tendenciózusan emel- 
nek ki, erősítenek fel jelenségeket, gondokat, egyedi problémákat. Aggódást olyas- 
miért, ami valójában nem foglalkoztatja a helyi közvéleményt, kollektívát. Bizto- 
san nincs egy-egy közösség számára jelentősége annak, hogy az ország egyik vagy 
másik politikusa miért nem utazott el, mondjuk Ruandába. A látszólagos érdeklő- 
dés pedig baj. Mert ha a tájékoztatás a lényegtelenről szól, ha a közhelyet ismétli 
— hiteltelenné válik. Ha hízeleg a tájékoztatottnak, félrevezet, veszélyhelyzetet idéz 
elő. A realitásérzés képességét tompítja. Ha távoli országokban egyébként szolida- 
ritásra méltó események veszik át a szerepet a mi dolgaink helyett, elzáródnak az 
információs csatornák a valóságos folyamatokat tükröző közlések elől. S így rejtve 
maradnak az igazi problémák, a hibák vagy az eredmények. Azok, amikre építeni 
kell vagy amiket meg kell szüntetni, ami akadály. Hiszen az is előfordul, hogy 
előremutató javaslatok maradnak rejtve, mert az informátor fél. Mi lesz, ha dicsér, 
s az elismerés nem a felettest vagy éppen a tájékoztatottat illeti? Irigységet vált ki, 
konkurenciát teremt. S ezt a kockázatot sem vállalják szívesen. 

Egy dunántúli kisváros KISZ-aktívagyűlésén vetődött fel a kérdés: mi a garan- 
cia, hogy a párt, a KISZ, az ország vezetői tudják, mi az, ami az embereket 
foglalkoztatja, hogyan vélekednek a dolgok állásáról, szerintük milyen problémák 
állítanak akadályt a fejlődés elé. Ugy vélik, hiányzik az a mechanizmus, amely a 
hiteles tájékoztatást garantálja a vezetők számára. Az információs jelentések jó 
része annyira kicentizett és semmitmondó, hogy sokszor elolvasni sem érdemes. 
Amikor fogalmazzák, az írógép már magától tudja, mit kell írnia. Nem arról van 
szó, hogy csak a rossz hírnek van hitele, s az szárnyakon jár, a jó hírt pedig 
kételkedve fogadnák. Nem. A valóságismeret követeli ki magának a szerepet. Mert 
valóságismeret nélkül képtelenség dönteni, vezetni, dolgozni. S ha mégis, halmo- 
zódnak a hibák. Igaz, ma gyakran hallani, hogy a vezetők kérik a tájékoztatást, 
de olyan lapos, semmitmondó információkat kapnak, hogy arra nem lehet, nem 
érdemes építeni. Mégis, mi az oka annak, hogy ilyen elégedetlenség, kölcsönös meg 
nem felelés alakult ki az információáramlás sodrában? 

Az információt adók úgy tudják - okkal, ok nélkül -, hogy az általuk leírtakat 
összesítik, s akik továbbadják, kerekítik a problémákat. Mégis leszólnak fentről: 
ejnye, nálatok ilyen rosszul mennek a dolgok?! Így aztán a jelentés készítői már 
eleve kozmetikáznak. Látszódjék szebbnek. Miért kapjunk barackot a fejünkre, 
ha úgysem megy tovább az a hír, amiért feddést váltott ki az írás. Ennek következ- 
tében lapos semmitmondásokkal telítődtek az információs jelentések. Joggal lehet 
feltenni a kérdést. Miért nem igazmondóbbak szerzőik? A válasz nem várat 
magára, még mellébeszélés sincs. , Én szívesen elmondom, de nekem holnap is ott 
kell dolgoznom." , Ki véd meg, ki biztosít arról, hogy nem tekintenek olyannak, 
mint aki a saját fészkébe piszkított?" 

Jogos-e a félelem vagy csak mesterséges falakkal találjuk magunkat szemben? 
Az elhamarkodott válaszok előtt gondolkodni kell. Eltérő helyzetben van egy nagy 
város , arctalanságában" élő, megint másban egy község, egy kisebb város polgára. 
Egyforma helyzetek és szabályok nincsenek. Nem lehet , kötelezően" előírni a 
bátorságot, ha nincs mód arra, hogy a bátorság erkölcsi és politikai támogatást, 
védelmet kapjon; nem biztosító hálót, hanem támogatást. Ne alakuljon ki az 
öncenzúra, senki ne kényszerüljön magyarázkodni, mentséget keresni, mert az 
igazságot adta tovább, feljebb. Mindenekelőtt saját kollektívája, az a közösség, 
amelyik az információk forrása is egyben, amely elvárja, hogy véleménye tovább 
kerüljön, kell hogy támogassa, ha szükséges megvédje a tájékoztatást vállaló 
tagját. Persze az egyéni politikai bátorságra, kurázsira is szükség van. Mert nélküle 
a fantom félelmek is örökéletűvé válhatnak és válnak is. 

Aki fél tájékoztatni, az inkább ne foglalkozzon vele. Akinek nincs bátorsága a 
kellemetlen információkkal szembenézni, az gyenge és ne viseljen felelősséget 
közösségért, politikáért, megoldásra váró feladatokért. 

Kié tehát a felelősség? Nyilvánvaló, hogy a párt, a KISZ-testületek, állami, 
gazdasági vezetők felelőssége meghatározó. Helyileg is, országosan is. Politikai 
hibát követnek el, ha a testületek nem a hiteles, őszinte-bíráló és önbíráló informá- 
ciók továbbítását támogatják, ösztönzik. Ebben a kérdésben a kollektív erő és 
tudás meghatározó. Nem kevésbé döntő, hogy azoknak, akik informálnak, tényle- 
ges tájékozottságuk legyen. Ne saját hangulatuk, rosszkedvük vagy derűlátásuk 
, Szerveződjön" közvéleménnyé, érvényes információvá! Mert ez is félrevezető, 
romboló. Ha mégis ez válik információvá, világosan kell látni, hogy mi ebből a 
valóságos hangulat, s mi a kuriózum. Tények birtokában adjanak tovább informá- 
ciókat, ismereteket. Tudják, hol történt, mi történt, kivel vagy kikkel történt az 
eset, esemény. Ki mondta, kiknek a véleménye, és miről vagy kiről. 

Nem kevésbé lényeges, hogy olyan dolgokról, ügyekről szóljon a tájékoztatás, 
amiről a forrásnak van véleménye és nem a tollforgatónak. Olyanról, amihez a 

véleményalkotónak, az információforrásnak van köze. Mert a semleges, távoli 
ügyekre szorítkozó véleményalkotás kockázatmentes, de felesleges, unalmas is, sőt 
félrevezető. Nem mozdít előre semmit. S ebben az értelemben már nem igaz, hogy 
nem lehet belőle baj. Ellenkezőleg. Az információ-visszatartás fontos jelzés, és 
bajok előidézője is lehet egyben. Ha egy vezető — bárhol, üzemben, iskolában, 
községben, megyében vagy az országban - azt érzékeli, hogy az ő ismerete több, 
alaposabb, Írissebb, mint a tájékoztatójáé, gyanakodjon, gondolkodjon el. És 
vizsgálja felül alaposan információs forrásait. Különben óhatatlanul hibázni fog, 
másokat is hibázni kényszerít. Ezért van nagy jelentősége annak, hogy az informá- 
ciók hitelesek, megbízhatóak, gyorsak legyenek. 


Schiffer Péter 


Salló István: 
Körösi Csoma Sándor 


Borsányi György: 

Válságévek krónikája 1929—1933 


s Ma, tisztelt barátaim, úgy látom, hogy egy új 
politikai organizáció előestéjén állunk Európá- 
ban, egy új világ kialakulása következik be, 
amely talán közelebb fog hozni minket az igaz- 
ság és az egyenlőség gondolatához. Ugy érzem, 
ma még nem lehet tudni, hogy ez újból a régi 
hatalmi egyensúlyrendszer, vagy egy általános 
európai organizáció révén fog-e létesülni?" Gróf 
Bethlen István miniszterelnök a tízéves minisz- 
terelnöksége alkalmából rendezett egységespárti 
ünnepségen fogalmazta meg ezeket a gondola- 
tokat. 

Nincs okunk arra, hogy pusztán szónoki for- 
dulatnak tekintsük e szavakat, hiszen 1931 tava- 
szán, amikor e beszéd elhangzott, javában folyt 
a Bethlen-féle konzervativ restauráció által te- 
remtett politikai és gazdasági viszonyok erózió- 
ja, s ezzel feltehetően az egységespárti hallgató- 
ság is tisztában volt. E társadalmi és gazdasági 
stabilizáció számos olyan feltételezésen alapult, 
amelynek döntő többsége nem valósult meg. 
Elég ha a trianoni békeszerződés , békés" eszkö- 
nek végleges és természetesen Magyarország 
számára kedvező rendezésére, az ún. utódálla- 
mokkal fenntartott gazdasági és politikai kap- 
csolatok konszolidálására vagy a magyar valu- 
táris és államháztartási helyzet angol segítséggel 
történő rendezésére gondolunk. Ezek ugyan ki- 
ragadott példák, egy azonban közös bennük: a 
amely nem vagy csak rövid ideig ígért tartós és 
reális megoldásokat. 

Borsányi György könyve értékes és élvezetes 
olvasmány; jól megfelel annak a jogos és a szak- 
emberek által 15 egyre kevésbé lebecsült elvárás- 
nak, amelyet a sorozat címe is kifejez: népszerű. 
A korszak rettenetes ellentmondásait, légkörét, 
az egyes társadalmi osztályok, rétegek közérze- 
tét alaposan, egyúttal szemléletesen érzékelteti 
a kötet minden fejezete, legyen szó akár a politi- 
kai társadalmi szerkezet sajátosságairól, akár 


, Róbert bácsi konyhájáról", vagy a húszas, har- 
mincas évek magyar mozijáról. A szerző úgy 
képes ábrázolni e kort, mintha maga is benne élt 
volna, mintha azt , belülről" látná. Ebben talán 
csak egy könyv rokonítható ezzel a munkával: 
Romsics Ignác néhány évvel ezelőtt megjelent 
kötete a Magyar História sorozatban. Rendkí- 
vüli erénye Borsányi munkájának a Horthy- 
fasizmus leegyszerűsített sémájával való teljes 
szakítás, ami — valljuk be — nemcsak történésze- 
ink számára jelentett sokáig tehertételt. 


v 


A szerző a sok bonyolult, ellentmondásos jelen- 
ség magyarázatát a történészi objektivitás pa- 
rancsának megfelelően, csak szomorú tényekkel 
magyarázhatja. Borsányi György érzékletesen 
és tárgyilagosan mutatja be a válságévek által 
támasztott űrt: azt a sajnálatos tényt, hogy sem 
politikailag. sem gazdaságilag nem voltak haté- 
kony, megvalósítható koncepciók Magyaror- 
szág pályakorrekciójára. Az ún. békés revízió 
eszköztára nemcsak kimerült, de a bethleni kon- 
zervatív konszolidáció bukását követően el is 
avult. Bebizonyosodott, hogy a magyar társa- 
dalom életében az országvesztés-tudat a válság- 
évek alatt olyan nyomasztó gazdasági és társa- 
dalmi jelenségtömeggel , vegyült", amellyel a 
Bethlent követő kormányok sem tudtak érdem- 
ben megbirkózni. 

A magyar társadalom, pontosabban annak 
különböző osztályai, rétegei, jóllehet másként, 
de teljes mértékben felkészületlenek voltak egy 
olyan kataklizmára, amilyen az 1929—-1933-as 
világgazdasági válság volt. Ezzel nemcsak a ren- 
delkezésre álló eszközök szűkösségére, majd- 
hogynem szegényességére szeretném a könyv 
iránt érdeklődő olvasók figyelmét felhívni, de 
arra, a talán Borsányi György által nem kellő 
mértékben kiemelt tényre is, hogy Magyaror- 
szág helyzete nemzetközi mértékben drasztiku- 

san másodlagossá vált. Nem mintha Magyaror- 
szág helye, fontossága, nemzetközi súlya és te- 
kintélye kiemelkedő lett volna 1920. után, de 
kétségtelen, hogy a húszas évek első felében 
Európában egyértelmű feltétele volt a nemzet- 
közi méretű politikai és gazdasági restauráció- 
nak minden ország, különösen az infláció sújtot- 
ta utódállamok és Németország mihamarabbi 
konszolidálása. Így kapott Magyarország ren- 
dezettsége is jelentőséget, így vált Anglia és a 
Népszövetség számára a béke nagyon is ingatag 
építménye pénzben is kifejezhető üggyé. Ma- 
gyarország számára a húszas évek éppen azt a 
reményt váltották valóra, hogy lehet az új hatá- 
rok között is valamilyen módon elfogadtatni a 
rendszer egészét, sőt a nemzetközi beilleszkedés 
módjai közül is vannak elfogadhatóak. 

Az eszköztár, a mozgástér azonban meglehe- 
tősen szűk volt, s az is maradt, és a nemzetközi 
feltételekben bekövetkezett legcsekélyebb mó- 
dosulás e rendszer azonnali összeomlásával fe- 
nyegetett. Nem lenne igazságos gazdaságtörté- 
neti elemzést és fejezeteket számon kérni ezen a 
köteten, de a recenzens sajátos elfogultsága mi- 
att talán megbocsátható. Borsányi György ár- 
nyaltan, sőt azt mondhatnám, újszerűen kezeli 
a világgazdasági válság egyes szakaszainak 
megkülönböztetését, illetve e szakaszok sajátos 
hatásait a magyar nemzetgazdaságra. Megálla- 
pítja, hogy , 1929. október 29-ét, a New York-i 
vfekete csütörtökötc semmiképp sem tekinthet- 
jük a válság magyarországi kezdőpontjának", s 
kimutatja, hogy Magyarországon a mezőgazda- 
ságban már 1928-ban észrevehetőek voltak a 
válság bizonyos jelei, az ipa: ban viszont a vál- 
ság, amely 1930-31-ben bontakozott ki, lénye- 
gében 1936-37-ig elhúzódott. Ez igaz, ám meg- 

ítélésem szerint a könyvben nyitva marad egy 
rendkívül fontos kérdés: miért éppen a válság- 
évek hajtották Németország ,karjaiba" Ma- 
gyarországot. Hiszen a válságévek egyike a 
nemzetközi és hazai politikatörténet mindmáig 
legizgalmasabb, sok szempontból legkevésbé 
szintetizált korszakának. 

Magyarország a húszas évek második felének 
relatív békéje után hosszú időre kitaszítottá vált 
a nemzetközi gazdasági és pénzügyi vérkerin- 
gésből, s ha nem is cserébe, de mintegy a törté- 
nelem hajtűkanyarjainak egyikét példázva, Né- 
metország vált Magyarország számára , mene- 
dékké". Az a Németország, amely 1930-1931- 
től kezdve az első világháborúban győztes nagy- 
hatalmak számára fenyegető, ijesztő, ezért meg- 
békítendő állammá vált. Ehhez képest Magyar- 
ország sorsa a nagyhatalmak előtt - legalábbis 
rövid távon — másodlagos kérdés volt. 

Borsányi György könyve plasztikus és érzékle- 
tes korképet és kórképet nyújt a válság éveinek 
magyar társadalmáról és ennek sajátosságairól. 
Nem a szerző hibája vagy akár nem is e könyv 
hiánya, hogy két szélesebb közönséghez (is) szó- 
ló könyvön kívül a gazdasági válság magyaror- 
szági történetéről csaknem 30 éve nem jelent 
meg egyetlen átfogó gazdaságtörténeti munka 
sem. Talán egy ilyen jellegű mű megírására is 
megérett az idő. 


( Kossuth Könyvkiadó, 1986.) 
Ferber Katalin 

Poór József: 


A protestáns teológia Magyarországon 1945—1985 


A közelmúltban könyvkiadásunkban és az el- 
méleti folyóiratokban örvendetes módon szapo- 
rodtak a vallás és az egyházak történelmi, társa- 
dalmi szerepével foglalkozó marxista történeti 
és valláselméleti munkák. 

A protestantizmus hazai kutatásában kiemel- 
kedő Poór József munkássága. 1981-ben megje- 
lent Századunk és a protestantizmus című művét 
mind a marxista filozófusok, valláskutatók, 
mind a protestáns egyházi vezetők, teológusok 
elismerően fogadták. Legutóbbi tanulmánya 
Fejezetek a magyarországi református és evangé- 
likus teológia 1945 utáni történetéből alcímmel 
jelent meg. Az előszóban munkájának célját a 
következőkben fogalmazza meg: , a református 
és evangélikus egyházak felszabadulás utáni 
teológiatörténeti változás- vagy fejlődéstenden- 
ciáiról kisérelek meg rövid vázlatot kialakítani", 
konkrétabban, , hogy a.. egyházak tanításai ho- 
gyan dolgozzák fel az elmúlt négy évtized társa- 
dalmi változásait, hogyan igazodnak el a szocia- 
lizmus építésének viszonyai között. (5—6. old.) 

Az áttekintés tehát a teológia szociáletikai 
(társadalomelméleti) változásaira irányul, de 
érinti a dogmatikai módosulásokat is. Az új 
teológiai felismerések és a teológia kidolgozása 
mindkét protestáns egyházban három nagyobb 
periódusban történt meg. Ennek megfelelően 
tárgyalja a szerző a felszabadulástól az egyez- 
mények megkötéséig (1945-1948) tartó perió- 
dust, a döntés utáni tájékozódást (1949—-1958) 
kónia teológia (1958-tól napjainkig) korszakát. 

A teológiai változásoknak előfeltétele volt a 
protestáns egyházak részéről hazánk felszaba- 
dulásának és a megkezdődő új gazdasági, társa- 
dalmi és politikai folyamatoknak a reális értéke- 
lése. Ez a református és evangélikus egyház ese- 
tében sem a legfelső vezetés szintjéről történt 
meg, mivel az egyházak élén túlsúlyban voltak 
a Horthy-rendszert kiszolgáló püspökök. Ezzel 
szemben a humánus, haladó szellemű lelkészek 
és teológusok már a felszabadulást megelőzően 
birálták a fennálló társadalmi rend igazságta- 
lanságát, az egyházvezetés politikáját, és fel- 
emeltek szavukat az antiszemitizmus ellen. 
A háború pusztítása, az egyházak szerepének 
tisztázása önvizsgálatra késztette a társadalmi 
változásokat reálisan mérlegelő lelkészeket, teo- 
lógusokat. Vizsgálódásukhoz ösztönzést adtak 
a külföldi progresszív protestáns teológiai 
irányzatok - elsősorban Karl Barth - és a hazai 


protestáns haladó tradíciók. Poór József elem- 
zően mutatja be, hogy a protestáns egyházak 
társadalmi, politikai álláspontjának tisztázásá- 
ban, az önvizsgálatban és a megújhodásban mi- 
lyen fontos szerepet töltöttek be az igehirdeté- 
sek, a lelkészkonferenciák és az egyházi sajtó. 
Az új társadalmi rendszerbe való beilleszkedési 
folyamat fontos állomásaként emeli ki a Refor- 
mátus Egyház Zsinati Tanácsának 1948. április 
30-i ünnepélyes Deklarációját, míg az evangéli- 
kus egyház részéről Dezséry László lelkész Nyílt 
levele fogalmazta meg a helyes irányvonalat: 
s Az egyház nem élhet üvegházban, s nem szige- 
telődhetik el a társadalomtól, különösen nem, 
ha magát népegyháznak tartja. .. Az egyház nem 
lehet egy olyan politikai meggyőződésben, ami 
a társadalom egésze számára tarthatatlan... Az 
egyház tagjai és a magyar társadalom egyedei, 
a magyar állampolgárok, azonosak." (43—44. 
old.) 

A református és evangélikus egyházvezetés- 
ben 1948-ban jelentős személyi változások tör- 
téntek. A személyi akadályok is elhárultak az 
állam és a protestáns egyházak közötti viszony 
rendezése elől, így 1948 végén aláírhatták a ma- 
gyar állam és a két egyház közötti egyezménye- 
ket. 


v 


Milyen fontosabb teológiai felismerések szület- 
tek az első korszakban, amelyet a református 
egyházban a , keskeny út", az evangélikus egy- 
veztek? A református teológiában új módon 
vetődik fel az egyház és a hívők e világi felelőssé- 
ge, és megfogalmazódik, hogy , az egyház ügye 
nem választható el a nép ügyétől". (31. old.) 
Továbbá , a demokratikus és népi hatalom teo- 
lógiai elismerése éppúgy megnyilvánul, mint a 
kialakuló munkáshatalom elfogadásának a 
gondolata." (34. old.) ; 
Az evangélikus egyház teológiai változásait 
így foglalja össze Poór József: , A felszabadulás 
utáni időszakban az egyház szolgáló egyház jel- 
legének a fölismerése az egyik legjelentősebbnek 
tekinthető teológiai eszme, melynek biblikus- 
krisztológiai alapjait is már ekkor kezdik kidol- 
gozni. A szolgálat a nép és Isten szolgálatát 
egyszerre jelenti, és ezek nem választhatók szét 
egymástól... Ugyanakkor előrenézést is jelent, 
mégpedig kettős összefüggésben: az ország újjá- 

építésének, új szociális és társadalmi rendjének 
a segítését és a béke szolgálatát." (45. old.) 

A teológiai fejlödés második korszakában, az 
egyezmények megkötését követően az egyházon 
belül és a külföldi protestáns egyházak előtt is, 
, igazolni" kellett a döntés helyességét. 

A református egyházban elkezdődött a ,.kes- 


ey... 


.... 


Poór József ebből a periódusból a következő 
fontosabb teológiai felismeréseknek tulajdonít 
nagy jelentőséget: Barth dialektikai teológiájá- 
nak alapján, de azon túllépve megfogalmazó- 
dik, hogy az egyház e világi feladata ,.a szocialis- 
ta építés és a béke szolgálata". (58. old.) Meg- 
kezdődött a tulajdon és a közös gazdálkodás 
teológiai kérdéseinek kidolgozása. az egyház és 
a világi mozgalmak viszonyának, együttműkö- 
désének elméleti megalapozása. Az új. folyama- 
tosan gazdagodó teológia alapján folytatta a 
református egyház ökumenikus és nemzetközi 
tevékenységét. 

Az evangélikus teológiai gondolkodás legfon- 
tosabb területei a szerző szerint: , Magyarország 
felszabadulásának, a népi demokratikus és szo- 
cialista fejlődésnek reális teológiai értelmezé- 
se... a földreform, majd a mezőgazdaság szocia- 
lista átszervezésével kapcsolatos realisztikus 
teológiai állásfoglalások... a termelőeszközök 
társadalmi tulajdonának... teológiai alapokon 
nyugvó földolgozása..." (71 72. old.) Szembe- 
tűnő, hogy a két egyház teológiai gondolkodá- 
sában milyen sok hasonlatosság nyilvanul meg. 

Az 1956-os ellenforradalom nem hagyta érin- 
tetlenül a protestáns egyhazakat sem. így a teo- 
lógiai fejlödés is megtorpant. A konszolidáció és 
az MSZMP Politikai Bizottsága 1958. évi jelen- 
tős egyház- és valláspolitikai határozatai nyo- 
mán kedvező légkör alakult ki a teológiai gon- 
dolkodás számára. 

Az 1958-tól napjainkig terjedő korszakot a 
református egyház , szolgáló egyház teológiájá- 
nak" vagy újabban , evangéliumi kalvinizmus- 
nak", az evangélikus egvház ..diakóniai teoló- 
giának" nevezi. A teológiatörténet ezen perió- 
dusában mindkét egyházban zsinatot tartottak. 
A zsinatok jelentős teologiai szintézist végeztek, 
és megjelölték a teológia továbbfejlesztésének 
irányait. A Magyarországi Református [Igyhaz 
1967. évi Jubileumi Zsinatán elfogadott tanitas 
tovább ösztönözte a szociáletika és a normatív 
etika kidolgozását a református teológiában. 

A szerző a Zsinati Tanitas részletes elemzésé- 
vel és a következő évek teológiai munkáin ke- 
resztül bemutatja, hogy a református teológia 
elvégezte korunk tarsadalmi folyamatainak 
elemzését. 


A szolgáló egyház teológiája a szocialista for- 
radalmat történelmi szükségszerűségnek tartja, 
a szocializmust mint társadalmi rendszert az 
egyház elfogadja, illetve vállalja. 

Ebben a korszakban is tovább folytatódott a 
szocialista tulajdon értelmezése, az egyházak és 
a hívők közéleti felelősségéről, valamint az egy- 
ház békeszolgálatáról szóló tanítás gazdagítása. 
Pozitívan értékeli a szerző a szocialista munka, 
munkaerkölcs, hazafiság és a családi élet etiká- 
jának teológiai megalapozását. A zsinat egyházi 
részről megfogalmazta a keresztyének és nem 
keresztyének - így a marxisták - közötti párbe- 
széd szükségességét és céljait. 

A Magyarországi Evangélikus Egyház 1966- 
ban tartotta Zsinatát. A közzétett ünnepélyes 
Nyilatkozat a szocialista haza és a nép szolgála- 
tát, a békés élet, az emberek és a népek egyenlő- 
ségének támogatását nyilvánítja a világért érzett 
felelősség jegyében az egyház feladatának. 
A zsinat termékenyitőleg hatott az evangélikus 
egyházban is a teológiai tanítások további ki- 
munkálására. Poór József szerint a protestáns 
teológiában történt változások is lehetővé tet- 
ték. hogy megindult hazánkban a protestáns- 
marxista elméleti dialógus. 

Miben látja a szerző a szolgáló egyház, illetve 
a diakóniai teológia főbb sajátosságait? Legtő- 
mörebben a mű előszavában foglalja össze véle- 
ményét: , Megfigyeléseim szerint a szolgáló egy- 
ház teológiája és a diakóniai teológia, s a már 
1945-tól kibontakozó-formálódó elméleti előz- 
ményei a keresztyén-protestáns egyházi tanítá- 
sok történetének minőségileg új alakját repre- 
zentálják éppúgy, mint ahogyan ezeknek az egy- 
házaknak az össztevékenysége is új minőségű 
táns egyháztörténetnek. . . Egyfelől a keresztyén- 
protestáns tradició progresszív elemei és a ma- 
gyarországi protestantizmus több évszázados 
haladó hagyományai élnek tovább, elevenednek 
fel benne, s nyernek egy-egy új szintetikus alak- 
zatot oly módon, hogy másfelől képessé válnak 
a mai társadalom kihívásainak, a mai ember 
problémáinak felelős feldolgozására. 

A társadalom, az ember szolgálatát, diakó- 
niáját vállalják, anélkül azonban, hogy hittar- 
talmuk, rituális funkcionálásuk, szervezetük 
profanizálódna, egyházként történő működé- 
sük feltételrendszere feloldódna." (16. old.) 

Szükségesnek tartom felhívni a figyelmet né- 
hány lényeges, figyelemre méltó valláselméleti 
fejtegetésre, amely az elő- és utószóban talál- 
ható. 

Poór József a vallás szocializmusbeli hosszú 
távú fennmaradásának, újratermelődésének té- 
nyezőjeként említi, hogy , össztársadalmi mére- 
tekben (különösen a magánéletben, de kis rész- 
ben a közéletben sem) még hosszú időn át nem 
tudunk megvalósítani egy, a lakosság egészét 
átfogó, olyan tevékenységszabályozó rendszert, 
amely profán-marxista alapokon nyugszik. 
Ezért a már létrejött profán-marxista alapokon 
nyugvó szabályozó elemek szükségképpen és 
sajátosan egészülnek ki más, többek között val- 
lási szabályozó elemek működésével." (15. old.) 

A szerző szerint nincs ellentét vagy vélemény- 
különbség a társadalompolitikai kérdések 
konkrét megoldásában, az ideológiai élet bizo- 
nyos szféráiban pedig analógiák jöhetnek létre 
a protestáns teológia és a marxizmus között. 
A két eszmerendszer között a filozófiai, világné- 
zeti alapokat tekintve áll fenn az ellentét. 

Szükségesnek tartja az , ideológiai harc", ,,vi- 
lágnézeti ellentét", , világnézeti harc" terminu- 
sok árnyaltabb, differenciáltabb alkalmazását a 
vizsgált protestáns teológiával kapcsolatban. 
Javasolja továbbá a , marxizmus valláselméle- 
te", a , marxista valláskritika" és a , tudomá- 
nyos ateizmus" terminusok körültekintőbb 
használatát a marxista filozófiában. 

Poór József fejtegetései között akad egy nem 
elég világos — ezért szerintem vitatható — gon- 
dolat is. A vallás és a marxizmus közötti világ- 
nézeti ellentétek problémáját elemezve a követ- 
kező megállapítást teszi: . . ., a marxizmus filozó- 
fiája a dialektikus és történelmi materializmus, 
és így nem redukálható a materializmusra, s 

nem azonosítható a premarxista materializmus- 
sal. A vizsgált teológiai irányzatok pedig a dia- 
lektika és a társadalom történeti megközelítése, 
értelmezése vonalán nem állnak ellentétben a 
marxizmus filozófiai megoldásaival." (169. old.) 

Mit jelent az, hogy a marxizmus filozófiája 
nem redukálható a materializmusra? Miből kel- 
lene redukálni, hiszen a dialektikus és történel- 
mi materializmus lényege, tartalma a materializ- 
mus! A marxista filozófia dialektikája és törté- 
nelemfelfogása is szükségképpen materialista. 
A protestáns egyházak teológiája viszont nem 
ilyen világnézeti álláspontról közelíti meg és ér- 
telmezi a társadalmat, hanem ezzel ellentétes ki- 
indulópontból. Természetesen eltérő kiinduló- 
pontokból is juthatunk hasonló következtetések- 
re, s az sem vitatható, hogy a protestáns teológia 
szociáletikájának egyes tanításai közel állnak a 
marxizmus társadalomelméletéhez. 

Poór József, tanulmányában gazdag forrás- 
anyagot feldolgozva, tárgyilagos elemzésekkel 
mutatja be a protestáns egyházak teológiájának 
négy évtizedes fejlődését. Munkája jól áttekint- 
hető, érthető, de bizonyos fokú filozófiai és egy- 
háztörténeti ismereteket feltételez. A mű tovább 
gazdagítja az ígéretesen fejlődő marxista vallás- 
elméletet és protestantizmus-kutatást. 

A könyvet a leggyakrabban előforduló teoló- 
giai terminusok magyarázata egészíti ki. 


a 


( Kossuth Könyvkiadó, 1986.) 
Koczó József 

